
Şi terminaţiile nervoase se găsesc de asemenea în der- 
mul profund şi supraviețuiesc în majoritatea arsurilor 
de grosime parţială. 

Figura 10-2. Arsuri de grosime parţială superficiale care au apărut când acest copil și-a introdus mâna într-o oală cu apă 
fierbinte. A. Flictenc destinse, cu conţinut lichid, caracteristice pentru leziunile superficiale (și arsurile mai profunde vor forma flictene, 
însă de obicei ele nu conţin prea mult lichid). B. După debridarea flictenelor, dermul subiacent este roşu aprins, umed și dureros şi se 
albeşte la presiune directă. Îndepărtarea flictenelor în aceste leziuni este neplăcută, dar facilitează îngrijirea plăgii. În plus, înlăturarea 
flictenelor permite o evaluare mai precisă a extinderii și a profunzimii arsurii. 


dermale. Flictenele sunt absente în leziunile pur epidermice 
Și eritemul iniţial dispare în câteva ore. Arsurile epidermice 
produc efecte fiziologice limitate și chiar şi arsurile extensive 
necesită, de obicei, doar tratament suportiv, care constă în 
controlul durerii (analgezice orale), hidratare orală adecvată 
și aplicarea unor compuşi topici calmanți, precum sulfatul de 
neomicină pentru prevenţia infecției. Vindecarea se produce 
în câteva zile - epidermul lezat se exfoliază, dezvăluind 
tegumentul nou de dedesubt. Deoarece cicatrizarea apare 
în derm, arsurile epidermice nu formează cicatrici. Deși pot 
afecta si straturile mai profunde ale pielii, arsurile solare 
sunt adesea limitate la epidenn. 

Arsurile de profunzime parțială („arsuri de grad II”) se 
extind în derm, fără însă a-l depăși. Aceste leziuni variază foarte 
mult ca aspect și ca semnificaţie, în funcţie de profunzimea lor 
exactă. Arsurile de profunzime parțială superficiale (Figura 
10-2) prezintă tipic piele eritematoasă, cu flictene destinse 
formate din epiderm, cu conţinut lichidian proteic extravazat 
din capilarele lezate. Dermul subiacent este umed, se albește 
la presiune directă și este de obicei foarte dureros, deoarece 
nervii cutanaţi, situaţi în dermul profund, sunt intacți. 

Arsurile de profunzime parțială profunde arată foarte 
diferit de arsurile mai superficiale. Necroza de coagulare a 
dermului superficial conferă adesea acestor leziuni o textură 
uscată şi îngroșată. Eritemul deseori lipsește, iar aceste 
arsuri pot prezenta o coloraţie variată, însă cel mai adesea 
sunt alb-cerate. Anexele epidermale pătrund profund în 
derm — și uneori îl şi depăşesc, prin urmare chiar şi o arsură 
dermică foarte profundă se poate vindeca dacă este urmărită 
un timp suficient. Durerea care apare în aceste plăgi este, de 
asemenea, foarte variabilă; arsurile foarte profunde cauzează 
distrucția multor terminaţii nervoase dermice şi durerea este 
mai mică decât în cazul arsurilor mai superficiale. Deoarece 
dermul nu se regenerează, aceste arsuri se vindecă deficitar, 
dermul fiind înlocuit cu ţesut cicatricial, care este adesea 
rigid, delicat şi friabil. Din acest motiv, majoritatea arsurilor 
dermice profunde se trateaza corect prin excizia tesutului ars, 
urmata de grefare. Un exemplu de arsură de grosime parţială 
profundă este ilustrat în Figura 10-3. 


În primele 24-48 de ore de la traumatism, plăgile arse 
sunt acoperite de un strat de ţesut mort, ser coagulat şi resturi 
celulare, numit escară. Profunzimea exactă în cazul arsurilor 
de grosime parțială este dificil de evaluat, în special după 
formarea escarei. Aspectul plăgii se schimbă dramatic odată 
cu apariţia escarei și apoi din nou, odată cu detașarea acesteia 
în timpul procesului de vindecare a plăgii. În arsurile cu 
profunzime parţială superficiale, detașarea escarei ar trebui 
să se producă în decurs de 10-14 zile, cu evidenţierea de 
zone punctiforme de epiderm nou-apărut numite „muguri” 
epiteliali, care se formează de la nivelul foliculilor piloşi şi 
glandelor sudoripare (Figura 10-4). Arsurile de profunzime 
„nedeterminată” — având caracter de graniță, cu elemente atât 
de arsură de profunzime parţială, cât și de arsură de grosime 
totală — pot fi adesea tratate conservator 10-14 zile; plăgile 
rămase nevindecate vor fi grefate. 


Figura 10-3. Leziunile cu profunzime parţială pot varia 
semnificativ ca aspect în funcţie de etiologie și durata ex- 
punerii. Această fotografie arată o arsură profundă prin flamă 
electrică la nivelul feței dorsale a mâinii. Epidermul este detașat 
şi alunecă precum o mănușă, dezvăluind dermul alb, ceros şi cu 
sensibilitate restantă diminuată. De notat că nu există lichid sub 
flictena epidermică. 

Figura 10-4. Această arsură a feţei dorsale a mâinii este veche 
de aproximativ 10 zile. Sunt prezente arii de arsură de diferite 
profunzimi. Există încă escară dură la nivelul feței dorsale a mâinii 
şi degetelor, dar escara s-a detaşat la marginea proximală, la nivelul 
articulației radiocarpiene, cu apariţia unui țesut vindecat de culoare 
roz. Zonele mici, de culoare roşu-închis și spaţiate în mod regulat 
sunt anexele epidermale („mugurii tegumentari”), unde epidermul 
se regenerează de la nivelul foliculilor piloşi. Acest aspect de muguri 
tegumentari uniformi indică faptul că plaga se va vindeca spontan, 
cel mai probabil în 14 zile. 


Arsurile profunde în toată grosimea („arsuri de grad 
III”) apar atunci când toate straturile pielii sunt distruse. 
Aceste plăgi sunt de obicei acoperite de o escară (coagu- 
lum) avasculară, uscată și nedureroasă -prin distrugerea 
terminaţiilor nervoase. Suprafaţa plăgii poate avea orice 
culoare, de la alb ceros, în cazul arsurilor chimice, până la 
negru carbonizat, în cazul arsurilor prin flacără. Arsurile 
de grad III prin lichide fierbinţi au adesea culoarea vișiniu 
închis, dar au suprafață uscată și nu se albesc la presiune 
directă. În plus, pe măsură ce proteinele dermice se coagu- 
lează, ele se contractă, formând adesea o retracție strânsă 
asemenea unui garou care poate cauza compromiterea 
vasculară a extremităților. Arsurile toată grosimea foarte 
mici se pot vindeca spontan prin contracție, însă leziunile 
mai extinse necesită obligatoriu grefare, pentru că până și 


Figura 10-5. Arsură toată profunzimea la nivelul membrului 
inferior. Acest băieţel s-a jucat cu benzină și chibrituri şi şi-a incendiat 
piciorul pătat de vopsea. Plaga prezintă o varietate de culori, de la alb 
la negru, și aproape toată este uscată, dură și fără sensibilitate. Este 
vizibil şi efectul de garou cauzat de contracția proteinelor dermale. 


cele mai profunde anexe epidermale sunt distruse. Figura 
10-5 ilustrează aspectul unei arsuri de gradul III, care poate 
fi dramatic. O categorie suplimentară, numită arsură de 
grad patru, este folosită uneori pentru a descrie leziunile 
care se extind în profunzime până la os. 


FIZIOPATOLOGIA LEZIUNILOR INHALATORII 


Leziunile inhalatorii reprezintă o complicaţie unică a 
agresiunii prin flacără și fum şi au o importanţă deosebită 
în tratamentul arsurii. Chiar dacă la prezentare sunt adesea 
mai puţin aparente decât alte manifestări ale arsurii, acestea 
pot cauza mortalitate și morbiditate mult mai mari decât 
arsurile cutanate. Aceste leziuni apar cel mai frecvent în 
cazul incendiilor în spaţiu închis, așa că obţinerea de detalii 
cu privire la localizarea pacientului în timpul incendiului 
reprezintă un punct critic în anamneză. Tratamentul leziunilor 
inhalatorii este în mare măsură suportiv. Este obligatorie 
intubarea endotraheală, pentru a securiza căile respiratorii 
edemaţiate. Suportul ventilator cu presiune expiratorie po- 
zitivă (PEEP, positive end expiratory pressure) este crucial 
pentru combaterea colapsului căilor aeriene. 

Leziunile inhalatorii la pacientul ars se pot manifesta 
sub trei forme. În primul rând, pacienții expuşi la cantități 
însemnate de fum toxic prezintă frecvent intoxicatie cu 
monoxid de carbon (CO). Intoxicația cu monoxid de carbon 
reprezintă principala cauză de deces imediat la pacienții arşi 
în incendiile din clădiri și este adesea cauza principală a 
majorității deceselor din cadrul accidentelor colective. CO 
este produs prin combustia incompletă a articolelor de uz 
casnic, precum lemnul sau bumbacul. CO se leagă competitiv 
pe receptorii pentru oxigen ai moleculei de hemoglobină, cu 
producerea de carboxihemoglobină (COHb), care nu poate 
transporta oxigen. Ca unmare, scade oxigenarea ţesuturilor 
și apare hipoxia severă. Țesuturile cu necesar crescut de 
oxigen, precum inima și creierul, sunt cele mai vulnerabile. 
La niveluri scăzute, intoxicația cu CO este inițial asimpto- 
matică, dar pe măsură ce concentraţia de COHb crește, se 
intensifică și simptomele. Intoxicația cu CO este letală în 
principal deoarece produce o alterare a statusului mental. 
Pacientul va prezenta iniţial durere de cap, progresând ulterior 
spre amețeală, slăbiciune şi sincopă. În stadiile avansate apar 
coma, convulsiile şi decesul (vezi Tabelul 10-1). Atunci când 
pacientul prezintă modificări ale statusului mental după o 
expunere a acestuia la fum, trebuie suspectată intoxicația cu 
CO. Trebuie avut în vedere că puls-oximetria nu detectează 
intoxicația cu CO cu acuratețe; pentru a detecta toxicitatea 
CO-ului, trebuie obţinută o determinare arterială a gazelor 
sangvine cu măsurarea directă a saturației hemoglobinei. 

Tratamentul intoxicației cu monoxid de carbon constă 
în ventilaţia cu oxigen 100% şi trebuie să înceapă cât mai 
repede cu putință, ideal înainte ca pacientul să ajungă la 
spital. Intubaţia orotraheală poate fi necesară atât pentru 
protejarea căiloraeriene lezate, cât și pentru aportul adecvat 
de niveluri ridicate de oxigen. Dacă este necesară o scădere 
mai rapidă a concentraţiei de COHb (de obicei ca urmare 
a aparitieisimptomelor neurologice acute), se poate folosi 
terapia cu oxigen hiperbar (OHB). OHB funcţionează prin 
furnizarea unei concentraţii mari de oxigen care concurează 
cu CO pentru legarea de hemoglobină. Oxigenul administrat 
la o presiune de trei atmosfere produce o PaO, de 1.500 

TABELUL 10-1. Semne și simptome la diferite concentraţii de carboxihemoglobină 


Concentratie COHb (%) Simptome 


0-10 Fără simptome (valorile normale pot varia până la 10% la fumători) 

10-20 Presiune la nivelul frunţii, cefalee moderată, dilataţia vaselor de sânge cutanate 

20-30 Cefalee pulsatilă la nivelul tâmplelor 

30-40 Cefalee severă, slăbiciune, amețeală, tulburări de vedere, greață, vărsături și colaps 
40-50 Toate cele de mai sus plus sincopă, frecvenţă cardiacă și frecvenţă respiratorie accelerate 
50-60 Sincopă, tahicardie, tahipnee, comă, convulsii intermitente, respiraţie Cheyne-Stokes 
60-70 Comă, convulsii intermitente, depresia funcţiilor respiratorie și cardiacă, posibil deces 
70-80 Bradicardie, respiraţii rare, deces în decurs de ore 

80-90 Deces într-o oră 

90-100 Deces în decurs de minute 


COHb, carboxihemoglobină. 


Retipărit din Einhorn IN, National Institute of Environmental Health Sciences, and Schulte JH, Heldref Publications; and Herndon DN. Total Burn Care. 3rded. 
Philadelphia, PA: Saunders Elsevier; 2007:250. Copyright © 2007 Elsevier. Cu permisiune. 


mm Hg. Astfel, se asigură o cantitate semnificativă de 
oxigen dizolvat disponibil imediat și se reduce timpul de 
înjumătățire a COHb de la 80 de minute, la presiune de o 
atmosferă, până la aproximativ 20 de minute. Pentru terapia 
cu OHB sunt necesare personal şi echipament adecvate, iar 
folosirea acesteia trebuie asigurată cu prioritate, împreună 
cu alte aspecte importante din îngrijirea pacienților, inclusiv 
resuscitarea volemică. 

Pacienţii cu arsuri se pot prezenta, de asemenea, cu /eziuni 
ale căilor aeriene superioare. Spre deosebire de alte forme 
de leziuni inhalatorii, care sunt leziuni chimice, arsurile de 
căi aeriene superioare sunt produse de căldură. Arsurile 
prin flamă electrică şi exploziile pot produce instantaneu 
arsuri profunde la nivelul feţei şi orofaringelui, rezultând 
rapid edemul de căi aeriene cu risc vital. Tumefacţia apare 


progresiv în primele 24 de ore de la arsură, iar edemul de 
faţă/căi aeriene se poate instala foarte rapid. Edemul facial 
masiv poate să urmeze arsurilor chimice sau prin lichide 
fierbinţi, chiar în absenţa flăcărilor sau a fumului. Figura 
10-6 ilustrează acest proces. Evaluarea patenţei căilor aeriene 
şi a edemului este o componentă importantă a bilanţului 
inițial al fiecărui pacient ars (vezi Figura 10-6). Intubaţia 
orotraheală precoce este esenţială pentru susţinerea căilor 
aeriene în perioada acută în cazul acestor pacienți. 
Pacienţii care inhalează cantităţi semnificative de fum 
pot suferi leziuni ale căilor respiratorii inferioare, aşa numite 
„adevărate” leziuni inhalatorii. Bumbacul, lemnul și hârtia 
sunt combustibilii cel mai frecvent arși în incendiile casnice. 
Prin combustia incompletă a acestor materiale sunt produse 
cantităţi mari de CO, formaldehidă, acid formic, cianură şi 


A 


0-6. Acest tânăra suferit arsuri extensive printr-o explozie de sticlă. A. La aproximativ 45 de minute de la arsură. Prezintă 


arsuri profunde extensive la nivelul feţei, care sunt sugerate de aspectul cenușiu şi uscat al pielii şi de carbonizarea buzelor. Deşi respira 
normal, s-a practicat intubarea profilactică. B. La câteva ore de la prima fotografie. Prezintă edem facial masiv care afectează buzele, 
pleoapele şi gâtul. Fără o sondă endotraheală, ar fi existat o foarte mare probabilitate de obstrucție a căilor acriene. În tratarea arsurilor 
extensive de această natură, este important de luat în considerare intubarea precoce, înainte de apariția colapsului căilor aeriene. De 
observat că acest pacient este intubat nazo-traheal. Acestea sunt poze vechi, întrucât acest tip de intubaţie este actualmente rar folosit. 

acid clorhidric. Inhalarea compușilor toxici cauzează distrugeri 
severe ale celulelor mucoasei căilor aeriene. Cianura, produs 
rezultat din arderea plasticului, a fost raportată drept cauză de 
deces consecutiv inhalării de fum. Marca intoxicației cu cianură 
oreprezintă acidoza metabolică persistentă care nu răspunde 
la resuscitarea lichidiană. Tratamentul constă în administrarea 
de hidroxicobalamină, care colorează urina în violet închis. 
În leziunile prin inhalare de fum, celulele moarte sau dete- 
riorate ale parenchimului pulmonar colmatează, producând 
obstrucţii, colaps segmentar și bronşiectazii. Pneumonia poate 
apărea în multiple segmente pulmonare la acești pacienți. 
Totuşi, această cascadă de evenimente se dezvoltă în câteva 
zile; simptomele pot fi complet absente în primele 24-48 de 
ore de îngrijire, aşa că un nivel ridicat de alertă este esenţial 
pentru recunoașterea și tratarea imediată a acestor leziuni. 
Bronhoscopia flexibilă este o parte importantă în evaluarea 
iniţială a pacienţilor prinşi în spaţii închise. 


TRATAMENTUL INIŢIAL AL 
PACIENȚILOR CU ARSURI 


Pacienţii cu arsuri trebuie consideraţi politraumatizaţi şi 
multe dintre aceleași priorități de tratament și algoritmi 
care se aplică în cazul pacienţilor cu alte tipuri de traume 
sunt valabile în îngrijirea lor. Vom presupune că cititorul 
este familiarizat cu principiile suportului vital avansat în 
traumă (ATLS, Advanced Trauma Life Support) prezentate 
în Capitolul 9; acest capitol de arsuri se concentrează pe 
aspectele unice în îngrijirea pacienţilor cu arsuri. 


Oprirea procesului de ardere 


O problemă unică în cazul traumei induse de arsură este 
tendinţa acesteia de a continua să producă distrucţii tisulare 
timp de minute — ore după apariţia leziunii iniţiale. Acest 
proces poate afecta în continuare pacientul, dar poate pune 
în pericolşi personalul medical. De exemplu, așezarea măștii 
cu oxigen pe o victimă a unei arsuri prin flacără prezintă 
riscul de a reaprinde îmbrăcămintea ce arde mocnit. Opri- 
rea procesului de ardere înainte de a aplica orice măsură 
terapeutică este critică. Arsura prin flacără trebuie stinsă 
complet cu apă, prin înăbușire sau prin rularea pacienţilor 
pe sol. Lichidele fierbinţi — în special cele vâscoase precum 
smoala sau plasticele — pot rămâne la temperatură suficient 
de înaltă cât să continue pentru un timp procesul de ardere; 
ele trebuie răcite imediat cu apă rece și comprese umede. 
Odată răciţi, acești compuși pot fi lăsaţi pe loc dacă este 
necesar. Chimicalele caustice trebuie diluate rapid şi complet 
cu cantități mari de apă. În ultimii ani, îngrijorarea globală 
generată de apariţia actelor de terorism şi a incidentelor 
cu victime în masă ce implică chimicale toxice a crescut 
nivelul de conștientizare asupra necesităţii de decontaminare 
minuțioasă a pacienţilor, pentru a proteja echipa medicală şi 
pentru a preveni rănirea suplimentară a victimelor. 
Victimele electrocuţiilor pot fi ele însele conducătoare 
de curent, fiind un pericol pentru personalul medical. Aceşti 
pacienţi nu pot fi abordaţi până ce sursa de curent nueste oprită. 


Evaluarea iniţială 


Este o examinare rapidă ce are scopul de a detecta și a 
trata imediat condiţiile amenințătoare de viaţă, începând 
cu evaluarea căilor respiratorii, a respirației şi a circulaţiei 


(ABC, Airway, Breathing, Circulation). Atunci când efectuăm 
evaluarea inițială a pacienţilor arşi, trebuie să acordăm o 
atenţie deosebită posibilităţii de a exista leziuni prin inhalare 
de fum, sursă majoră a morbidităţii şi mortalității atât pe 
termen scurt, cât și pe termen lung. După cum s-a menţionat 
deja, leziunea inhalatorie trebuie suspectată întotdeauna în 
cazul în care pacientul a fost expus la fum. Toate cele trei 
tipuri de leziuni inhalatorii — intoxicația cu CO, edemul de 
căi aeriene superioare, obstrucţia de căi aeriene inferioare şi 
hipoxemia — pot fi prezente simultan sau oricare dintre ele 
poate fi prezentă izolat. Chiar și în absenţa expunerii la fum, 
pacienţii cu arsuri faciale severe pot dezvolta edem masiv ce 
poate duce la obstrucţia căilor respiratorii supraglotice. De 
reținut că edemul este progresiv și că semnele compromiterii 
căilor aeriene pot fi absente în primele ore după injurie; 
pacienții trebuie urmăriți şi examinaţi în mod regulat. De 
asemenea, în cadrul evaluării iniţiale, examinatorul trebuie 
să consemneze dovezile compromiterii circulaţiei la nivelul 
extremităților - cauzată de edemul sever și de arsurile cu 
caracter constrictiv. Consultaţi Capitolul 9 pentru o revizuire 
mai detaliată a semnelor şi simptomelor de leziune vasculară 
ce pot apărea în traumatismele extremităților. 


Resuscitarea 


Resuscitarea inițială a pacienților arşi este similară cu cea 
a altor pacienţi. Dacă leziunile par să fie majore, trebuie 
securizate două linii intravenoase de calibru mare. Trebuie 
montat un cateter Foley pentru a ajuta la resuscitare și trebuie 
prelevat sânge pentru analize de laborator. Calculul formal 
al necesităţilor lichidiene se amână până după evaluarea 
secundară. Resuscitarea cu fluide este o parte importantă 
a tratamentului definitiv al pacienţilor cu arsuri și va fi 
discutată în detaliu. 


Evaluarea secundară 


Mult prea frecvent, prezenţa unei arsuri dramatice distrage 
atenţia examinatorului de la alte leziuni mai urgente. În plus, 
edemul, decolorarea și durerea ce acompaniază arsurile pot 
ascunde rigiditatea abdominală subiacentă, fracturile extre- 
mităţilor sau cianoza. Din aceste motive, este imperativă 
efectuarea unui examen fizic complet pentru fiecare pacient 
ars. Doar după încheierea evaluării secundare, leziunea poate 
fi debridată prin îndepărtarea flictenelor și prin toaleta locală 
meticuloasă a arsurii. Localizarea, extensia şi profunzimea 
arsurii trebuie documentate. Există două moduri prin care 
poate fi realizată această analiză. O variantă este „regula lui 
9”, care constă în împărţirea corpului în segmente anatomice 
şi în atribuirea a câte 9% din suprafaţa corporală totală (SCT) 
pentru fiecare parte. Ca alternativă, mulţi practicieni preferă 
diagrama lui Lund și Browder (Figura 10-7), folosită pentru 
a calcula totalul suprafeţei arse exprimată în procent de su- 
prafață corporală (%SCT). Doar arsurile de grosime parţială 

gradul 2) şi cele de grosime totală (gradul 3) trebuie incluse 
în această estimare a suprafeţei totale arse. O metodă ușoară 
de a estima arsurile mici este cu ajutorul palmei pacientului 
(inclusiv degetele), ce reprezintă aproximativ 1% din totalul 
suprafeţei corporale (SC). Această estimare a suprafeței arse 
este folosită pentru a ghida resuscitarea lichidiană, nutriția 
creme cu antibiotic sau de alt gen şi nici pansate înainte de 
finalizarea evaluării secundare. 

ESTIMAREA ARSURII ȘI DIAGRAMA 
VÂRSTĂ VERSUS ZONĂ 


Zone 
Total |donatoare 


Fesă st. 21⁄2 2⁄2 

Or. genitale) 1 
Brat dr. 4 

| Braţ st. | 4 ăi 

| Antebraț dr. 3 

Antebraţ st.| 3 3 


NE PERIE a e SE i | 
| Mână dr. 2⁄2 | 2% 2Y2 2% 2⁄2 | 2v2 
Mână st. 2⁄2 2⁄2 2⁄2 | 21⁄2 2⁄2 212 
| Coapsădr. | 5% 6'/2 8 8⁄2 9 92 
| Coapsă st. | 5⁄2 6⁄2 8 | 8 9 92 
paman pana 
pame 


Gambă dr. 5 5 5% 6 6'/2 7 
Gambă st. 5 5 5⁄2 6 6⁄2 

Picior dr. 3v2 3⁄2 3 | 32 | 3I | 3% | 
| Picior st. | 32 3v2 3v2 3⁄2 3v2 


Cauza arsurii 


DIAGRAMA ARSURII 
Data arsurii 


Ora arsurii 
Vârsta 
Sexul 


Greutatea 


`am 


CODUL DE CULOARE 
Roşu - grad 3 


Albastru - grad 2 
DIAGRAMA LUND ȘI BROWDER 


Figura 10-7. Diagrama Lund şi Browder. Această diagramă a fost dezvoltată în timpul celui de-al Doilea Război Mondial 
=] i 

pentru a ajuta la documentarea şi estimarca extensiei arsurilor. După debridarea inițială, cxaminatorul trebuie să deseneze arsurile 

pe modelul din diagramă, să calculeze proporția arsă din fiecare zonă şi apoi să adune totul şi să ajungă la o suprafață totală arsă. 

Medicii fără experienţă au tendinţa de a supraevalua mărimea şi profunzimea arsurii. Sperăm că modelele incluse în acest capitol 

vor ajuta cititorii să evalueze arsurile mai precis. 

TABELUL 10-2. Criteriile de transfer către centrul de arsuri 


1. Arsură de profunzime parţială cu >10% SCT 


2. Arsurile ce implică fața, mâinile, picioarele, organele genitale, perineul sau articulaţile majore 


3. Arsurile de gradul 3 la orice grupă de vârstă 
4. Arsurile electrice, incluzându-le pe cele cauzate de fulger 
5. Arsurile chimice 


6. Leziunile inhalatorii 


7. Arsurile la pacienţi cu afecţiuni medicale preexistente ce pot complica managementul arsurii, prelungi recuperarea sau afecta 


mortalitatea 


8. Orice pacient cu arsuri şi traumă concomitentă (precum fracturile) la care leziunea generată de arsură prezintă riscul cel mai 
mare de morbiditate și mortalitate. În astfel de cazuri, dacă trauma prezintă un risc imediat mai mare, pacientul poate fi iniţial 
stabilizat într-un centru de traume și apoi transferat către centrul de arsuri. Este necesară o decizie medicală care trebuie să fie 
concordantă cu planul de control medical regional şi cu protocoalele de triaj. 


9. Arsurile la copii din spitalele fără personal calificat sau echipament necesar îngrijirii acestora 


10. Arsurile la pacienţii ce vor necesita intervenţii speciale de reintegrare socială, emoţionale şi de reabilitare 


SCT, suprafaţă corporală totală. 


Referral Criteria. American Burn Association. Advanced Burn Life Support Provider Manual. Chicago, IL: American Burn Association; 2005:76. Folosit cu permisiune. 


Transferul către centrul de arsuri 


În ultimii 50 de ani, au fost create și dezvoltate instituții spe- 
cializate în arsuri pentru a îngriji pacienții cu arsuri severe. 
The American Burn Association și The American College 
of Surgeons au definit criteriile pentru centrele de mari arşi, 
în mod similar cu cele dezvoltate pentru centrele de traumă. 
Aceste criterii prevăd ca aceste spitale să aibă medici și per- 
sonal multidisciplinar cu experiență semnificativă în toate 
etapele tratamentului arsurilor majore şi să aloce spaţiu şi 
resurse deosebite pentru îngrijirea pacienților arşi. In plus, 
au fost realizate ghiduri specifice de transfer al pacienților 
în centrele de arsuri; acestea sunt cuprinse în Tabelul 10-2. 
Ghidurile sunt folosite pe scară largă ca standard terapeutic. Ca 
regulă, chirurgii ce nu lucrează într-un centru de arsuri trebuie 
să trateze doar pacienții cu arsuri pentru care au experiență 
şi trebuie să se consulte cu un centru de arsuri ori de câte ori 
au întrebări în ceea ce priveşte managementul unui pacient. 


TRATAMENTUL DEFINITIV AL 
PACIENŢIILOR CU ARSURI 


După evaluarea inițială, pacienții cu arsuri necesită tratament 
pentru întreaga gamă de consecințe fiziopatologice ale leziunii. 
Poate fi necesar suportul simultan pentru probleme diferite, 
cu toate că importanţa şi magnitudinea acestora se schimbă 
permanent la momente diferite post-arsură. Pentru a ajuta la 
organizarea priorităţilor de tratament şi a protocoalelor, mulți 
medici împart îngrijirea arsurii în trei perioade: resuscitarea, 
închiderea plăgii Şi reabilitarea. Trebuie evidenţiat, totuşi, că 
aceste distincţii sunt teoretice, multe aspecte ale îngrijirii me- 
dicale se întrepătrund și urmărirea atentă a nevoilor individuale 
ale fiecărui pacient este esențială în toate stadiile tratamentului. 


Perioada de resuscitare 


Această perioadă cuprinde primele 24-48 ore de la producerea 
leziunii. Odată ce un pacient cu arsură acută a fost evaluat 


şi stabilizat, după cum a fost descris anterior, resuscitarea 
cu fluide este cel mai important obiectiv al tratamentului 
inițial. Arsura afectează integritatea capilarelor, determinând 
apariția edemului. În cazul arsurilor întinse (>15-20% 
SCT), pierderea capilară devine sistemică, producând 
edem generalizat şi depleţia severă a volumului circulant, 
fenomen cunoscut sub termenul de șoc post-combustional. 
În general, pacienții cu arsuri de >10-15% SCT necesită 
resuscitare lichidiană formală. Pierderile de fluide din 
arsuri pot să le depăşească pe cele ale oricărei alte leziuni 
sau boli; pentru a resuscita cu succes pacienţii cu arsuri 
întinse, pot fi necesare cantităţi masive de lichide. 
Pentru resuscitarea pacienţilor cu arsuri au fost dez- 
voltaţi diverşi algoritmi, dar cele mai de succes formule 
împărtășesc aceleași concepte de bază. Acestea sunt ilustrate 
în Tabelul 10-3 în cadrul formulei Consensus, o formulă 
de resuscitare larg utilizată, simplă şi relativ generoasă. 
Această formulă susține ca soluţia cristaloidă izotonă 
(soluţie Ringer lactat) să fie administrată cu o rată inițială 
determinată în funcţie de suprafaţa arsurii şi de greutatea 
corporală. Deoarece nici experţii nu sunt în deplin acord 
în ceea ce priveşte cantitatea optimă de lichid ce trebuie 
utilizată, formula conţine mai multe variante (de la 2 mL 
la 4 mL de soluţie Ringer lactat pe kilogram corp pentru 
fiecare procent de SCT arsă). Edemul apare în primele 24 
de ore post-arsură, fiind cel mai pronunţat în primele 8 ore, 
aşadar jumătate din cantitatea totală de fluid este administrată 
în această perioadă. Totuşi, întrucât leziunea inhalatorie, 
traumele multiple și alți factori pot influenţa necesitățile 
lichidiene ale fiecărui individ, regimurile de reechilibrare, 
precum formula Consensus, indică doar de la ce nivel trebuie 
începută resuscitarea. În consecință, administrarea fluidelor 
trebuie să fie adaptată prin evaluarea frecventă și repetată a 
pacientului. Menţinerea unui debit urinar adecvat (>30 mL/oră 
la adulți; 1—1,5 mL/kg/oră la copii) este utilizată ca indicator 
al administrării corespunzătoare de fluide şi ca obiectiv de 
tratament. Rata de infuzie este ajustată în conformitate cu 
debitul urinar şi scăzută treptat până ce rata de menținere este 


Capitolul 10  Arsurile 115 


TABELUL 10-3. Principiile resuscitării lichidiene în arsuri: formula Consensus 


Principii 
A. Resuscitarea trebuie să consiste în primul rând din soluţii cristaloide izotone, deoarece sunt ieftine, disponibile și pot fi 
administrate în cantităţi crescute fără reacţii adverse dăunătoare. 


B. Deoarece capilarele afectate sunt permeabile pentru proteine în primele câteva ore după arsură, soluţiile coloidale nu sunt 
folosite iniţial. 


C. Necesarul resuscitării este proporţional cu mărimea arsurii şi cu greutatea corporală. 


D. Formarea edemului este cea mai rapidă în primele ore după arsură, dar continuă timp de cel puţin 24 ore. Astfel, jumătate din 
volumul calculat este administrat în primele 8 ore după producerea arsurii. 


E. Formulele indică doar de unde trebuie ÎNCEPUTĂ resuscitarea care trebuie ulterior ghidată în funcţie de răspunsul pacientului: 
diureză, semne vitale, status mental. 


Exercițiu: Formula Consensus 

A. Formula: 2-4 mL Ringer lactat x greutatea corporală x %SCT arsă = totalul fluidelor în primele 24 ore. 

B. În primele 8 ore de la arsură se administrează jumătate din cantitatea calculată. 

C. Pentru cea de-a doua şi cea de-a treia tură de 8 ore post arsură se administrează câte 'A din cantitatea calculată. 


Exemplu 


A. Un bărbat de 100 kg se arde în timp ce umplea un rezervor de benzină pe barcă. Acesta poartă un costum de baie şi este ars pe 


ambele membre inferioare în întregime, pe tot toracele și pe ambele membre superioare. Suprafaţa corporală arsă calculată este 
de 65% SCT. 


B. Calculul fluidelor necesare: Formula Consensus oferă o gamă de opţiuni de la 2 mL la 4 ml/kg/%SCT. Astfel, calculul variază 
după cum urmează: 


Minimum: 2 mL x 100 kg x 65% SCT = 13.000 ml/24 ore 
= 6.500 în primele 8 ore = 812 ml/oră 


= 3.250 ml în cel de al doilea şi cel de al treilea interval de 8 ore = 406 ml/oră 


Maximum: 4 mL x 100 kg x 65% SCT = 26.000 ml/24 ore 
= 13.000 mL în primele 8 ore = 1.625 ml_/oră 


= 6.500 mL în cel de al doilea şi cel de al treilea interval de 8 ore = 812 ml/oră 
C. Ajustarea în funcţie de răspunsul pacientului. 


1. Selectăm o rată iniţială de 812 ml./oră pe baza calculului de 2 ml /kg/%SCT. După 6 ore, pacientul a primit 4.872 mL de soluţie 
Ringer lactat. Debitul urinar, care era iniţial bun, a scăzut la 20 mL în ultima oră. Frecvența cardică este de 132 bătăi/minut şi TA 
este 106/50 mmHg. 


2. În acest punct, trebuie crescută rata de administrare a fluidului, în mod tipic cu 10-20%.Toţi indicatorii ne arată o resuscitare inadecvată. 


3. Creştem fluidele cu 20%, la 974 ml/oră. După două ore, debitul urinar scade iar la 15 mL/oră. Frecvența cardică este de 128 
bătăi/minut şi TA este 98/52 mm Hg. 


4. Trebuie crescută iar rata de administrare a fluidelor. Majoritatea experţiilor NU iau în considerare folosirea unui diuretic în această 
etapă. Necesităţile individuale de fluide variază semnificativ şi acest pacient pare să aibă nevoie de mai mult decât necesităţile 
minime. Chiar dacă am fi selectat o rată iniţială de 1.625 moră, răspunsul la scăderea debitului urinar ar fi acelaşi - de a creşte 
cantitatea de fluide administrată. 


5. După trei ore, debitul urinar a crescut la 95 mL/oră. Frecvența cardiacă a scăzut la 90 bătăi pe minut, iar TA este de 135/85 mm Hg. 


6. Acum trebuie începută scăderea ratei de administrare a lichidelor cu 10-15%/oră, cu monitorizarea atentă a debitului urinar şi a 
semnelor vitale. Resuscitarea lichidiană este un proces dinamic şi necesită atenţie la detalii. 


SCT, suprafață corporală totală; TA, tensiunea arterială. 


atinsă. Semnele vitale, hematocritul şi alte teste de laborator are loc concomitent cu resuscitarea. Acumularea de fluid 


trebuie, de asemenea, monitorizate cu atenție. subiacent escarelor din arsurile profunde crește presiunea 
Resuscitarea lichidiană nu oprește extravazarea de fluide  hidrostatică de la nivel tisular, uneori până în punctul în care 
către spaţiul interstiţial, ci are ca scop echilibrarea pierderi- circulaţia este compromisă. Evaluarea frecventă a pulsului 


lor continue, care scad în timp. Creşterea edemului tisular extremităților, a funcţiei motorii și senzitive şi a durerii este 

Figura 10-8. Escarotomia membrului superior. Braţ şi antebraț 
cu arsură extensivă ce au dezvoltat edem progresiv în tensiune, 
hipoestezie, parestezii și durere pulsatilă profundă. Presiunile 
intramusculare au fost măsurate utilizând un ac steril conectat la 
un transductor de presiune şi s-a constatat un exces de 30 cm H,O. 
Escarotomiile au fost realizate la patul pacientului cu electrocau- 
terul, sub sedare profundă. Marginile plăgii s-au separat marcat 
din cauza edemului subiacent. Trebuie amintit că escarotomiile 
nu reduc edemul asociat cu arsura, ci sunt efectuate pentru a trata 
compresia produsă de edemul ce se acumulează sub suprafața 
inextensibilă a unei arsuri profunde. 


esenţială pentru a diagnostica ischemia progresivă dintr-un 
sindrom de compartiment. Tratamentul circulației compro- 
mise în cazul unei arsuri circumferenţiale este escarotomia. 
Escarotomia constă într-o incizie făcută prin escara rigidă, 
cu consistenţă de piele uscată, pentru a „elibera” lichidul de 
edem, a opri fenomenele de compresie şi a restabili astfel 
circulația distală. Figura 10-8 ilustrează o escarotomie a 
membrului superior. Compresia cauzată de edem poate 
afecta, de asemenea, abdomenul şi toracele, rezultând în 
disfuncţie respiratorie. Escarotomiile pot fi realizate şi la 
nivelul toracelui și trebuie să asigure eliberarea imediată a 
acestuia. Deoarece escarotomiile sunt întotdeauna efectuate 
prin țesuturi deja arse, acestea sunt reparate în timpul etapei 
chirurgicale de excizie-grefare şi, de obicei, nu lasă cicatrici 
suplimentare. 

Totuși, escarotomiile nu asigură întotdeauna o eliberare 
adecvată a presiunii generate de edem. Atunci când arsurile 
de la nivelul extremităților sunt foarte profunde, pot fi 


Figura 10-9. Injuria electrică cu voltaj înalt la nivelul mâinii. 
Carbonizarea și arsura de gradul III de la nivelul bazei palmei sunt 
vizibile. Degetele și articulaţia radiocarpiană sunt fixate în flexie 
din cauza necrozei de coagulare a tendoanelor flexoare de la nivelul 
antebraţului. Necroza de culoare maronie a tendoanelor flexoare 
și a musculaturii distale este vizibilă. De notat este separarea 
dramatică a marginilor plăgii după fasciotomie. Mâna nu poate fi 
salvată; linia albastră indică nivelul aproximativ al amputaţiei ce 
urmează să fie realizată. 


necesare incizii prin fascia musculară subiacentă (fasciotomii) 
pentru a produce o decompresie adecvată. Acest lucru se 
impune mai frecvent în cazul arsurilor prin curent electric 
cu voltaj înalt (Figura 10-9). De asemenea, acumularea 
masivă de fluide la nivelul ţesuturilor abdominale poate 
produce sindrom de compartiment abdominal ce necesită 
laparotomie pentru scăderea compresiei intra-abdominale. 


SUPORTUL RESPIRATOR 


Resuscitarea pacientului cu leziuni inhalatorii moderate sau 
severe necesită, de obicei, modificări. O leziune inhalatorie 
este, în esenţă, o arsură în interiorul plămânilor, iar formula 
Consensus trebuie ajustată corespunzător. Cantitatea de fluid 
administrată trebuie să fie în continuare adaptată în funcție 
de răspunsul pacientului însă frecvent pacienţii cu leziuni 
inhalatorii necesită volume mai mari de fluid intravenos, 
din cauza pierderilor oculte cauzate de leziunea pulmonară. 
Suportul ventilator şi monitorizarea atentă a presiunii arte- 
riale sistemice, a acidului lactic și a debitului urinar trebuie 
folosite pentru titrarea cantității de lichide primite de pacient. 
Sindromul de detresă respiratorie acută (SDRA) se dezvoltă 
frecvent în cazul unei leziuni inhalatorii severe. Resuscitarea 
excesivă cu fluide intravenoase poate înrăutăţi SDRA și 
trebuie evitată pe cât posibil. SDRA este diagnosticat prin 
aspectul de tip „geam mat” pe radiografia toracică asociat cu 
manifestările clinice de agravare a insuficienței respiratorii. 
Pacienţii cu SDRA au nevoie de suport ventilator agresiv 
pentru combaterea hipoxemiei. Ventilatoarele convenţionale 
trebuie setate pe PEEP corespunzătoare şi pe volume curente 
mici pentru a minimiza barotrauma. Ventilatoarele mai noi au 
funcţii precum ventilaţia cu eliberarea presiunii căilor respi- 
ratorii și controlul volumului în funcţie de presiune, care pot 
fi folositoare în SDRA deoarece reduc barotrauma. Echipa 
curantă trebuie să rămână vigilentă în ceea ce priveşte îngrijirea 
tractului respirator şi poziționarea pacientului pentru a reduce 
riscul de pneumonie generată de leziunile inhalatorii. SDRA 
secundar injuriei inhalatorii poate progresa către insuficiență 
respiratorie cronică; aceşti pacienţi pot necesita traheostomă 
Și suport ventilator pe termen lung. 


Perioada de acoperire a leziunii 


Această fază a tratamentului începe imediat după resuscitarea 
cu fluide şi durează zile —săptămâni, până ce arsura fie se 
vindecă primar, fie este acoperită cu succes, utilizând grefe de 
acordate în spital și reprezintă momentul cu tratamentul cel 
mai intensiv. Pacienţii la care se obţine vindecarea cu succes 
a leziunii de obicei supraviețuiesc, cu toate că este posibil sa 
aibă ulterior nevoie de un program prelungit de reabilitare. 


EXCIZIA LEZIUNILOR ȘI GREFAREA PIELII 


Arsurile profunde cutanate reprezintă un mare risc pentru 
pacienţi. Escara din arsură nu numai că se poate suprainfecta, 
dar, ca arie cu integritate tegumentară dispărută, duce la 
creşterea pierderii de fluide prin evaporare, la durere severă 
şi la o reacţie inflamatorie intensă ce poate escalada până la 
insuficiență multiplă de organ şi exitus. În cazul în care este 
îngrijită conservator, escara profundă se va separa spontan 
în cele din urmă, dar acest lucru poate dura săptămâni sau 


luni — timp în care pacientul este expus riscului de infecţie și 
stresului continuu. Din aceste motive, majoritatea centrelor 
de arsuri optează pentru excizia precoce a pielii arse până 
în țesutul sănătos subiacent. Sunt folosite două tehnici: 
excizia fascială şi cea tangenţială. Excizia fascială presu- 
pune îndepărtarea cu bisturiul sau electrocauterul a pielii 
afectate și a țesutului subcutanat până la fascia subiacentă. 
Cu toate că această procedură este ușor de realizat, relativ 
fără sângerare şi asigură o rată bună de prindere a grefei, 
este mutilantă și poate produce rigidizarea articulaţiilor şi 
pierderea mobilităţii (Figura 10-10). În ultimele două decade, 
tehnica exciziei în straturi sau tangenţială a devenit tot mai 
populară. Astfel, cu ajutorul unui dermatom sunt excizate 
straturi secvențiale de tegument până în ţesut sănătos. Această 
tehnică necesită instrucţie şi, în contrast cu tehnica anterioară, 
produce sângerare semnificativă, însă rezultatele cosmetice 
și funcţionale după grefarea acestui tip de plagă sunt adesea 
superioare faţă de cele din excizia fascială. Excizia tangențială 
a arsurilor profunde de grosime parţială permite salvarea 
elementelor intacte de la nivel dermic, îmbunătăţind astfel 
rezultatul grefării. Majoritatea chirurgilor aşteaptă până ce 
resuscitarea lichidiană este completă înainte de a începe 
etapa excizională, pentru a permite stabilizarea funcţiei 
cardiovasculare și a volumului intravascular care poate fi 
compromis ulterior prin pierderea intraoperatorie de sânge. 
Arsurile limitate cu grosime mixtă sau nedeterminabilă pot 
fi urmărite timp de 10-14 zile înainte de a lua decizia de a 
se interveni chirurgical. 

Grefa de piele se realizează, de obicei, în același timp 
cu excizia. În prezent, acoperirea permanentă a unei leziuni 
excizate poate fi realizată doar cu pielea proprie a pacientului, 
numită autogrefă. Autogrefarea se poate efectua folosind grefe 
de piele toată grosimea sau de grosime parțială. Grefele de 
piele toată grosimea sunt obținute prin excizia eliptică a pielii 
de la nivel inghinal sau de la nivelul flancurilor abdominale 
(zone donatoare închise primar prin sutură). Grefele de piele 


Figura 10-10. Rezultatul pe termen lung al exciziei fasciale şi 
a grefării tegumentare. Grefa de piele se va prinde bine, deoarece 
fascia este bine vascularizată. Totuşi, plaga rezultată este rigidă, iar 
absenţa stratului de ţesut subcutanat determină discomfort cronic, 
mobilitate articulară redusă, precum şi un aspect foarte inestetic. 


Capitolul 10  Arsurile 117 


de grosime parțială sunt obţinute prin folosirea dermatomului 
pentru a recolta tegument intact până la nivelul dermului 
superficial, tipic 0,1 mm — 0,38 mm grosime. Astfel, rezultă 
o grefă cu derm suficient pentru a acoperi în siguranță 
arsura excizată, în timp ce zona donatoare este suficient de 
superficială pentru a se putea vindeca spontan în 7-14 zile. 
În tratamentul arsurilor foarte mari, urgenţa de a îndepărta 
escara impune adesea ca excizia să fie realizată chiar și în lipsa 
zonelor donatoare disponibile pentru grefare. Deşi cele mai 
bune rezultate funcţionale şi cosmetice sunt obținute atunci 
când se folosesc grefe de piele proprie, atunci când nu sunt 
disponibile suficiente autogrefe, există câteva tehnici la care 
se poate apela pentru a acoperi defectele cauzate de arsură. 
În primul rând, pielea poate fi expandată prin perforare sau 
tăiere multiplă și formare de mici fante. Multe dintre grefele 
de piele sunt perforate pentru a facilita aplicarea și integrarea 
grefei. Acest tip de grefe lasă urma specifică perforaţiilor la 
nivelul pielii, dar produc o acoperire durabilă. Grefele de 
piele intens perforate vor acoperi zone mai mari, cu toate că 
zonele dintre fante sunt predispuse la desicare. Cel mai folosit 
substitut de piele este allogrefa de la cadavru, tegumentobţinut 
din băncile de piele. Alţi înlocuitori ai pielii includ: pielea de 
porc îngheţată și uscată, membrana amniotică umană și variate 
materiale sintetice. În ultimii ani s-a încercat dezvoltarea 
dermului artificial ce poate fi produs în laborator şi folosit 
pentru a acoperi leziunile extinse de arsură. Unele dintre aceste 
produse sunt folosite de rutină, în mod particular în chirurgia 
reconstructivă, dar necesită încă acoperirea cu autogrefe 
subțiri. În ultimul rând, este posibilă utilizarea culturilor de 
celule epidermale proprii ale pacientului. Aceste allogrefe din 
culturile epidermale sunt scumpe, fragile și sensibile în caz 
de infecție. Totuși, acestea s-au dovedit salvatoare de viață 
în cazul unor pacienți cu arsuri majore. 


CONTROLUL ȘI 
MANAGEMENTUL INFECȚIEI 


Cu toate că suprafaţa pielii este, teoretic, sterilă pentru 
24-48 ore după arsură, aceasta este repopulată treptat cu 
bacterii. Escara din arsură — în mod special cea groasă, 
avasculară, din arsurile profunde — este un mediu ideal 
de cultură pentru germeni, ce se vor multiplica rapid pe 
astfel de suprafeţe. Aceste bacterii pot coloniza inofensiv 
escara sau pot să invadeze țesuturile intacte și să depășească 
mecanismele de apărare locală prin penetrarea leziunii, 
producând o infecţie invazivă numită sepsis cu punct de 
plecare de la nivelul arsurii. Infecția este exacerbată şi de 
imunosupresia care însoțește leziunile severe de arsură. 
Sepsisul cu punct de plecare de la nivelul arsurii este 
adesea fatal și până recent a reprezentat cea mai comună 
cauză de deces în cazul pacienţilor spitalizaţi cu arsuri. 
Având în vedere modalităţile moderne de management al 
leziunilor, în momentul de față această complicaţie apare 
rar în centrele de arsuri. 

Creșterea supravieţuirii pacienţilor cu arsuri în ultimii 50 
de ani se datorează în marepaite îmbunătăţirii înţelegerii şi 
tratamentului infecțiilor plăgii arse. Din anul 1940, antibio- 
terapia sistemică precum penicilina și anumiţi agenţi topici 
au fost folosite pentru a controla contaminarea bacteriană a 
leziunilor de arsură. Nitratul de argint, primul antimicrobian 

topic folosit pe scară largă, s-a dovedit extrem de eficient în 
controlul infecțiilor cu Srapylococcus și cu diferite specii de 
Streptococcus. Apoi, o varietate de germeni gram-negativi au 
început să fie cauzele predominante de infecţie a leziunilor 
produse de arsură. În 1960, apariţia a doi agenți topici eficienţi, 
și anume acetatul de mafenid (Sulfamylon) și sulfadiazina 
de argint, a ajutat la controlul infecțiilor produse de mulţi 
germeni gram-negativi, care au fost ulterior înlocuiți de 
Pseuclomonas-ul rezistent. Recent, antibioterapia sistemică 
puternică şi numeroși agenţi topici au contribuit la controlul 
infecțiilor cu Pseudomonas. Acest succes a fost urmat şi într-o 
oarecare măsură a generat apariţia bacteriilor multirezistente 
(precum Staphylococcus aureus meticilino-rezistent, Acine- 
tobacter, Enterococcus rezistent la vancomicină), precum și 
a fungilor și a altor organisme exotice ca patogeni importanți 
în patologia arsurilor. Această problemă este intensificată 
de dezvoltarea în multe centre de arsuri a unor populaţii 
microbiene endemice bine consolidate ce se dovedesc a fi 
extrem de greu de eradicat. Astfel, deoarece comunitatea 
medicală a dezvoltat substanţe antimicrobiene din ce în ce 
mai puternice, flora microbiană a continuat să se adapteze 
și să creeze probleme noi și neprevăzute. 

Cea mai eficientă tehnică în lupta cu infecțiile din arsuri 
o reprezintă excizia precoce a escarei şi aplicarea de grefe de 
piele. Îngrijirea meticuloasă a plăgilor este o parte esenţială în 
tratamentul arsurilor în faza chirurgicală. Imediat post-trau- 
matic, plaga trebuie spălată în mod regulat și debridată, iar 
substanţele topice folosite, serul uscat și fragmentele de țesut 
devitalizat trebuie îndepărtate. Anti microbienele topice sunt 
eficiente doar pentru câteva ore și majoritatea experţilor sunt 
de acord că înlocuirea lor, precum şi debridarea regulată 
și minuțioasă trebuie realizate de cel puţin două ori pe zi. 
Există și nişte produşi noi ce aderă de leziune şi eliberează 
treptat antibiotice (de obicei argint); utilizarea lor trebuie 
supravegheată de către un clinician experimentat din cauza 
faptului că infecția dezvoltată sub acești produși este greu 
de diagnosticat şi tratat. Acest lucru este valabil şi în cazul 
plăgilor proaspăt grefate și a zonelor donatoare. 

Pe măsură ce succesul prevenţiei și tratamentului infecțiilor 
din arsuri a crescut, au apărut alte cauze de morbiditate și 
mortalitate la victimele arse. Pneumonia este actualmente 
una dintre cele mai comune şi cele mai problematice infecţii 
ale pacienţilor cuarsuri. Bronșiectaziile şi dopurile de mucus 
ce însoțesc leziunile inhalatorii pot crea un mediu propice 
pentru dezvoltarea infecțiilor greu de tratat. Pneumonia, 
la rândul ei, serveşte adesea ca stimul pentru inflamaţia și 
infecția sistemică, ducând în timp la disfuncţie multiplă de 
organ. Alte complicaţii infecțioase ce pot apărea la pacienţii 
cu arsuri sunt infecțiile de plagă, cele de tract urinar şi sep- 
sisul. Tromboflebita septică poate apărea în cazul venelor 
periferice sau centrale cateterizate. 


SUPORTUL NUTRIȚIONAL 


Ca parte a răspunsului hormonal la trauma cauzată de arsuri, 
creșterea metabolismului atinge rate dramatice care pot 
depăși de două ori normalul pentru perioade prelungite, 
cu o creștere corespunzătoare a excreţiei de azot. Dacă 
nu este tratat, catabolismul masiv post-arsură poate avea 
ca rezultat, în câteva săptămâni, un nivel de inaniţie ce 
poate fi fatal. Malnutriţia proteică provoacă atât consumul 
mușchilor respiratori, cât și compromiterea sistemului 


imun, rezultând în infecţii pulmonare și deces. Din aceste 
motive, pacienţii arşi necesită suport nutrițional agresiv și 
monitorizare nutrițională atentă în toată faza de tratament 
a închiderii plăgii. Hrănirea enterală este net superioară 
nutriției intravenoase la arşi; la pacienţii cu leziuni întinse 
trebuie să se monteze tuburile de alimentare enterală cât 
mai curând posibil și să se administreze o dietă cu lichide 
bogate în proteine până când se poate relua alimentația 
pe cale orală în mod adecvat. S-au utilizat diferite for- 
mule pentru a estima necesarul caloric al pacienţilor arși. 
Niciuna nu este în întregime satisfăcătoare, în mare parte 
din cauza diferenţelor mari între pacienţi și fluctuaţiilor 
necesarului de energie care apar după arsură. Mulţi experţi 
recomandă măsurarea de rutină a necesarului de energie 
prin calorimetrie indirectă și a utilizării proteinelor prin 
determinarea balanței azotate, cel puţin săptămânal. Calo- 
rimetria indirectă calculează necesarul de energie al unui 
individ prin măsurarea oxigenului consumat în timpul 
respirației normale. Asigurarea unei diete de bază bogată 
în proteine (1,5-2,0 g de proteine/kg greutate corporală 
zilnic), în cantităţi suficiente pentru a satisface cerinţele 
calorice,rămâne cel mai important principiu în gestionarea 
nutrițională a acestor pacienți. 


Faza de reabilitare 


Odată ce arsurile sunt închise, atenţia se îndreaptă spre 
reabilitare. Serviciile de îngrijire medicală trebuie să aibă în 
vedere faptul că reabilitarea începe la momentul producerii 
leziunii, NU trebuie așteptată închiderea rănilor. Pe măsură 
ce plăgile arse se vindecă, acestea se contractă din cauza 
prezenţei miofibroblastelor care încep să se acumuleze la 
scurt timp după producerea leziunii şi continuă să prolifereze 
în interiorul cicatricii. Dacă nu se intervine, contracturile 
cicatricilor post-arsură pot imobiliza complet extremităţile şi 


Figura 10-11. Mască facială compresivă. Copilul a fost ars într-un 
incendiu auto şi a necesitat grefe extinse de piele la nivelul regiunii 
faciale. Utilizarea pe termen lung a măștilor faciale elastice tinde 
să producă deformări ale mandibulei la copii; aceste măşti nu sunt 
atractive şi stigmatizează social. În locul lor, a fost confecţionată la 
comandă o mască rigidă din plastic transparent, pe care pacientul 
o poartă în majoritatea zilei. Aceasta comprimă grefele pe piele pe 
măsură ce se remodelează, rezultatul fiind un aspect mai neted, cu 
mai puţine contracturi. Astfel de măşti sunt purtate, de obicei, cel 
puțin un an după accident. 


pot produce sechele funcţionale și estetice semnificative. O 
mare parte din tratamentul oferit în timpul reabilitării arsurilor 
are ca scop prevenirea și corectarea contracturilor. Această 
terapie este mai eficientă dacă este începută la scurt timp 
după accidentare, când cicatricile sunt încă flexibile. Țesutul 
cicatricial rămâne inflamat și continuă să se remodeleze timp 
de cel puţin un an după producerea leziunii. Pacienţii arşi sunt, 
de obicei, ținuți sub observaţie în tot acest timp, cel puţin. Pe 
lângă mobilizare și stretching, se folosește frecvent îmbrăcă- 
mintea compresivă pentru a împiedica formarea cicatricilor 
hipertrofice. Îmbrăcămintea personalizată se va purta până la 
remodelarea cicatricilor și dispariţia eritemului. Figura 10-11 
prezintă o mască transparentă, personalizată, folosită în acest 
scop. Procesul de recuperare completă după o arsură majoră 
este lung şi solicitant, dar marea majoritate a pacienţilor arși 
pot reveni la normalitate cu tratament adecvat. Marea majo- 
ritate a pacienților se întorc la muncă sau la școală, chiar și 
după arsuri de 70% SCT sau mai mari. 

Pot fi necesare interventii chirurgicale reconstructive 
pentru a corecta contracturile deosebit de dificile, pentru 
a reface suprafețele de acoperire instabile ale plăgii sau 
pentru a îmbunătăţi aspectul. Aceste operații sunt de obicei 
amânate până când cicatricile de arsură se maturizează. Cu 
toate acestea, multe proceduri reconstructive pot fi evitate 
prin aplicarea precoce şi continuă a fizioterapiei și a altor 
tehnici de reabilitare. 


PROBLEME SPECIALE ÎN 
INGRIJIREA ARSURILOR 


Din toate punctele de vedere, îngrijirea pacienţilor arşi 
implică adesea o serie de probleme care fie nu sunt întâlnite 
în mod uzual în alte domenii chirurgicale, fie apar în moduri 
unice. Acestea includ caracteristicile unice ale leziunilor 
electrice şi chimice, îngrijirea pacienţilor cu arsuri minore, 
probleme în controlul durerii și al pruritului și tendinţa 
crescândă a centrelor de arsură de a trata alte afecţiuni care 
nu implică arsuri. Acestea vor fi analizate în continuare. 


Arsuri chimice și electrice 


Atât leziunile chimice, cât și cele electrice pot prezenta pro- 
bleme speciale de diagnosticare și tratament. Gradul de lezare 
a țesuturilor produs de substanțele chimice este determinat 
de natura agentului, de concentraţia acestuia și de durata 
contactului dermic. Trei clase de substanțe chimice produc în 
mod obișnuit leziuni ale pielii. Substanțele alcaline se dizolvă 
şi se combină cu proteinele tisulare pentru a forma proteinaţi 
alcalini, care conţin ioni de hidroxid. Acești ioni induc reacţii 
chimice suplimentare, pătrunzând mai profund în ţesut. Acizii 
induc degradarea proteinelor prin hidroliză, ceea ce duce la 
formarea unei escare mai puţin profunde decât cea produsă de 
substanțele alcaline. Acești agenţi induc, de asemenea, leziuni 
termice prin producerea de căldură la contactul cu pielea, cu 
deteriorarea suplimentară a ţesuturilor. Compuşii organici, 
precum produsele petroliere, fenolii şi altele lezează țesutul 
prin acţiunea lor de solvenți ai grăsimii, dizolvând membranele 
celulare. Toate cele trei tipuri de agenţi prezintă, de asemenea, 
riscul absorbției și toxicității sistemice atât pentru pacienți, 
cât şi pentru personalul medical. 

Trebuie efectuată o anamneză atentă pentru identificarea 
substanţei chimice responsabilă de leziune. Tratamentul 

prompt este imperativ pentru a reduce la minimum dete- 
riorarea țesuturilor. Cadrele medicale trebuie să poarte 
echipament de protecţie şi să detoxifice pacientul complet 
înainte de alte îngrijiri. Toată îmbrăcămintea pacientului 
trebuie îndepărtată, pulberile uscate trebuie să fie periate 
de pe piele, iar toate substanţele chimice trebuie apoi 
spălate bine cu apă din abundență. Substanțele chimice 
fierbinţi, precum gudronul, pot fi lăsate pe loc după răcirea 
completă. Dacă se cunoaște compoziţia chimică, monito- 
rizarea pH-ului soluţiei irigate va oferi o bună indicație a 
eficacității şi finalizării irigării. Centrul local de combatere 
a otrăvurilor poate furniza informaţii importante cu privire 
la leziunile chimice specifice, gravitatea lor şi posibilul 
tratament adjuvant, dar detoxifierea iniţială — cu protecția 
corespunzătoare a personalului — trebuie efectuată întot- 
deauna cât mai repede posibil. 

Pacienţii pot avea tulburări metabolice cauzate de 
anomalii de pH sau detoxicităţi chimice specifice (precum 
organofosfaţii). Se vor determina gazomeria sângelui arterial, 
electroliţii şi enzimele hepatice. Dacă starea pacientului se 
agravează — de exemplu, prin progresia evidentă a plăgii şi/ 
sau deteriorarea metabolică progresivă - poate fi necesară 
o intervenţie chirurgicală urgentă pentru a exciza complet 
plaga. Resuscitarea poate fi ghidată de SC afectată. Profun- 
zimea arsurii poate fi dificil de determinat în cazul leziunilor 
chimice: unele pot fi mai superficiale decât par, în special 
în cazul acizilor, în timp ce leziunile alcaline pot pătrunde 
dincolo de ceea ce este vizibil la examinare și vor necesita 
mai multe lichide pentru resuscitarea volemică eficientă. 
După finalizarea îngrijirii iniţiale şi a resuscitării, arsurile 
chimice sunt gestionate în același mod ca alte plăgi arse. 

Leziunile electrice apar atunci când curentul electric 
pătrunde printr-o parte a corpului, precum mâna, și tra- 
versează țesuturile cu cea mai mică rezistență, în general 
nervi, vase de sânge și muşchi, pentru a ieși prin pământ. 
Leziunile electrice sunt clasificate în leziuni de joasă tensiune 
(<1.000 V) şi de înaltă tensiune (>1.000 V). Leziunile de 
joasă tensiune, care sunt provocate, de obicei, de curentul 
din locuinţe (120 V), sunt, în general, limitate la zona din 
jurul plăgii. Pielea are o rezistenţă ridicată la curent electric 
şi multe electrocuţii prin curent de joasă tensiune produc 
doar mici arsuri cutanate. Cu toate acestea, în cazul unor 
leziuni de înaltă tensiune, de obicei provenite din contactul 
cu curent industrial, afectarea pielii poate fi limitată, însă 
pot exista daune asociate mai extinse ale țesuturile moi 
subiacente. Curentul se deplasează preferenţial subtegu- 
mentar, deoarece țesuturile mai profunde au o rezistență mai 
redusă; țesuturile cu cea mai mare rezistență generează cea 
mai mare căldură. Țesuturile profunde par să rețină căldura, 
astfel încât țesuturile adiacente oaselor, în special cele dintre 
două oase, suferă adesea leziuni mai severe decât țesutul mai 
superficial. Astfel, mușchii superficiali pot părea intacţi, în 
timp ce muşchii mai profunzi, din apropierea oaselor, pot 
fi lezaţi. Așadar, adevărata extensie a deteriorării tisulare 
în cazul leziunilor de înaltă tensiune poate fi imposibil de 
determinat la examinarea iniţială. Consultaţi Figura 10-9 
pentru un exemplu de accidentare electrică de înaltă tensiune. 

Traumeleelectrice pot cauza o varietate de leziuni. Trecerea 
curentului prin ţesuturi, așa cum s-a descris anterior, poate 
duce la deteriorarea profundă a acestora. În plus, curentul 
care trece de la sursă la sol poate genera un arc electric sau 
leziuni de tip „flash”. În urma aprinderii îmbrăcămintei 

fără trecerea curentului prin pacient pot apărea arsuri prin 
flacără. Leziunile electrice pot fi, de asemenea, asociate cu 
căderi şi pot produce contuzii prin contracțiile musculare 
tetanice. Leziunile cauzate de fulger sunt un tip de electro- 
cuţii prin curent continuu de voltaj inalt. Explozia asociată 
cu loviturile de fulger poate produce traume semnificative, 
inclusiv ruptura timpanului. Complicaţiile tardive includ 
apariţia cataractei și a neuropatiei periferice. 

În evaluarea victimei cu leziuni electrice, primul pas 
este să vă asiguraţi că a fost întrerupt contactul cu sursa de 
curent electric. Sursele de curent trebuie deconectate înainte 
ca pacientul să poată fi abordat. Leziunea electrică poate 
produce aritmii, iar mulţi pacienţi mor din cauza fibrilaţiei 
ventriculare sau a stopului cardiac induse electric, astfel 
că resuscitarea imediată este esenţială. La toate victimele 
șocului electric trebuie să se efectueze o electrocardiogramă 
(ECG); victimele leziunilor de înaltă tensiune (și a leziunilor 
de joasă tensiune asociate cu modificări ale ECG) trebuie 
monitorizate prin telemetrie timp de cel puţin 24 de ore. 
Din cauza posibilităţii de traume multiple în urma căderii 
și a contracţiilor musculare involuntare asociate, pacienţii 
trebuie imobilizaţi și trataţi ca victime cu politraumatisme. 
Victimele leziunilor de înaltă tensiune trebuie trimise la un 
centru de arşi și vor necesita resuscitare adecvată. Aceste 
leziuni produc adesea afectare musculară și rabdomioliză; 
dacă nu sunt tratate, apar sindroame de compartiment și 
insuficienţă renală. Urina pigmentată cu mioglobină va avea 
culoarea ceaiului. Se vor administra lichide intravenos pentru 
a menţine o producţie adecvată de urină, care ar trebui să fie 
de 100 mL/oră sau mai mare, până când urina este limpede 
sau mioglobinuria se remite. Utilizarea bicarbonatului pen- 
tru alcalinizarea urinei și a manitolului ca diuretic osmotic 
pentru îmbunătăţirea clearance-ului renal al mioglobinei 
nu s-au dovedit eficiente în studii prospective. Prin urmare, 
utilizarea acestor tratamente adiacentetrebuie individualizată 
în funcţie de experienţa practicienilor. 

Când se suspectează sindromul de compartiment sau 
mioglobinuria nu se ameliorează la resuscitare, poate fi 
necesară fasciotomia de urgență sau explorarea chirurgicală 
şi debridarea țesutului muscular necrozat. În cazuri grave, 
poate fi necesară amputarea precoce a membrului afectat. 
Figura 10-9 ilustrează un astfel de caz. 


Îngrijirea pacientului în ambulatoriu 
și a arsurilor minore 


Deși centrele de arşi se concentrează pe îngrijirea paci- 
enţilor cu leziuni majore, multe plăgi arse sunt minore și 
pot fi gestionate în regim ambulatoriu. Anual, mai mult de 
jumătate de milion de prezentări la camerele de gardă sunt 
asociate arsurilor, iar peste 75% dintre acestea sunt leziuni 
minore (mai puţin de 10% SCT). Totuși, chiar şi o arsură 
minoră poate fi gravă, cu durere intensă, risc de infecție 
și dizabilitate. Obiectivele generale ale tratamentului sunt 
ameliorarea durerii, prevenirea infecțiilor și facilitarea 
vindecării optime cu cicatrici cât mai reduse. 

Arsurile de dimensiuni mici sunt tratate, de regulă, într-un 
centru de prim ajutor sau un departament de urgenţă. Orice 
pacient cu arsuri care are leziuni dobândite prin inhalare, 
arsuri circumferenţiale, arsuri ale feţei, mâinilor sau pe- 
rineului sau comorbidităţi semnificative va fi trimis la un 
centru de arşi. Arsurile minore la copii sau la persoane în 
vârstă sunt mai mici de 5% SCT. Dimensiunea arsurilor 


este adesea supraestimată, iar utilizarea instrumentelor 
standardizate, precum graficul Lund şi Browder (a se vedea 
Figura 10-7) este utilă pentru a decide cu privire la locul 
și metoda de tratament cele mai potrivite. 

Ca şi în cazul arsurilor majore, tratamentul începe cu 
îndepărtarea agentului nociv şi răcirea plăgii. S-a demonstrat 
că apa cu gheaţă sau cuburile de gheaţă cresc necroza în 
arsurile experimentale, dar apa de la robinet de la 12-25*C 
este eficientă pentru a reduce daunele şi pentru a asigura 
ameliorarea iniţială a durerii. Cu toate acestea, răcirea trebuie 
aplicată doar pentru o perioadă scurtă de timp, deoarece 
în urma răcirii îndelungate pot apărea complicaţii precum 
degerăturile şi hipotermia. După evaluarea pacientului și 
aprecierea profunzimii şi dimensiunii arsurii, se ia o decizie 
cu privire la tratamentul în ambulatoriu, internarea în spital 
sau transferul la unitatea de arşi. Criteriile de trimitere a 
plăgilor arse către centrele specializate în îngrijirea acestora 
sunt enumerate în Tabelul 10-2. 

Arsurile epidermice fără flictene nu necesită îngrijire 
topică. Tratamentul leziunilor superficiale cu grosime parțială 
trebuie să înceapă prin spălarea completă a plăgii. Deşi există 
controverse în ceea ce priveşte tratamentul flictenelor, acestea 
pot fi adesea lăsate intacte. Însă, odată ce se rup, flictenele 
trebuie îndepărtate pentru a facilita curăţarea plăgii. După ce 
sunt spălate și debridate, arsurile pot fi acoperite cu o varietate 
de agenţi topici, inclusiv creme antibiotice (sulfadiazină de 
argint, acetat de mafenidă) sau unguente (sulfat de neomicină, 
bacitracină). Produsele comerciale care conţin aloe vera au 
fost şi ele utilizate cu succes. În trecut, nitratul de argint şi 
sulfadiazina de argint au fost utilizate pentru a inhiba înmulţirea 
bacteriană în arsuri. Deoarece aceste substanțe sunt inactivate 
în mediul plăgii arse, necesită o reaplicare frecventă. Deși 
dovezile privind beneficiile directe ale unei astfel de îngrijiri 
topice pentruarsuri minore lipsesc,este fără îndoială adevărat 
că badijonarea acestor răni ameliorează disconfortul și oferă 
beneficii psihologice pacientului. Încurajarea spălării frecvente 
și a reaplicării produselor topice este de mare importanță. 
Recent, un alt tip de pansamente pe bază de argint (argintul 
înglobat în hidrofibre sau pe plasă de polietilenă și argintul 
nanocristalin) au fost dezvoltate pentru îngrijirea arsurilor. 
Aceste pansamente pot fi aplicate pe plăgi pentru perioade mai 
lungi, prelungind timpul dintre schimbările pansamentului, 
ceea ce reduce durerea și incidenţa infecţiei în comparaţie 
cu preparatele tradiţionale pe bază de argint. De asemenea, 
sunt eficiente din punct de vedere al costurilor deoarece 
pansamentul este schimbat mai rar. 

Antibioticele orale nu sunt necesare pentru arsurile 
neinfectate. Antibioticele topice şi pansamentele absorbante 
sunt utile pentru majoritatea arsurilor contaminate. Arsurile 
trebuie examinate zilnic pentru a evalua infecția și modifi- 
cările care devin rapid evidente atunci când apare infecția. 

Arsurile profunde de grosime parţială sau arsurile de 
gradul trei sunt acoperite iniţial cu un unguent antibiotic 
şi pansate. În funcţie de expertiza locală şi dimensiunea 
arsurii, se va lua în considerare excizia locală și grefarea. 
Deoarece aceste leziuni se vindecă prin contracție și gene- 
rează formarea de cicatrici considerabile, toate arsurile, cu 
excepția celor mici, trebuie excizate. Profunzimea arsurii 
poate fi dificil de stabilit iniţial, de aceea este necesară 
o examinare frecventă. Arsurile se pot adânci în primele 
zile din cauza infecţiei sau deshidratării. După cum s-a 
descris anterior, arsurile mici se vindecă, de obicei, în 


câteva săptămâni, arsurile la care vindecarea durează 
mai mult de 3 săptămâni vor forma cicatrici hipertrofice 
și un epiteliu instabil. Din acest motiv, excizia timpurie 
este soluția optimă. 


Tratamentul pruritului și al durerii 


Morbiditatea cauzată de arsuri se extinde dincolo de faza 
acută a tratamentului. Durerea și anxietatea asociate plăgilor 
arse sunt o problemă importantă. Controlul durerii este 
esenţial pentru îngrijirea de calitate a pacientului. Durerea 
trebuie evaluată ori de câte ori sunt măsurate semnele vitale 
și trebuie tratată prompt şi eficient. Sunt disponibile mai 
multe scale standard pentru cuantificarea durerii atât de 
către pacienţi, cât și de către serviciile de îngrijire. 
Analgezicele sunt cele mai eficiente pentru durerea acută 
din arsuri, atunci când sunt administrate în mod programat, 
înainte ca durerea să se intensifice. Calea intravenoasă este 
preferată în faza de resuscitare; administrarea intramusculară 
trebuie evitată din cauza absorbției și a nivelului plasmatic 
extrem de imprevizibile și a durerii produsă de injecții în 
sine. După finalizarea resuscitării, pentru a suplimenta 
injecţiile, pot fi utilizate medicamente orale sau enterale, 

după cum este necesar. Doza, calea de administrare și 
tipul de medicamente trebuie evaluate frecvent pentru a 
se asigura un control satisfăcător al durerii. 

Cele mai utilizate analgezice pentru controlul durerilor 
acute în cazul arsurilor sunt opioidele. Morfina este cea mai 
folosită. Fentanilul are acțiune mai scurtă şi prin utilizarea 
lui este evitată sedarea excesivă în urma unei proceduri. 
Formulele orale ale ambilor agenţi sunt disponibile pe lângă 
preparatele intravenoase. În plus față de analgezicele opioide, 
agenţii anestezici, precum ketamina și protoxidul de azot, 
pot fi folosiți pentru a asigura ameliorarea pe termen scurt a 
durerii și a anxietăţii în timpul procedurilor. Pentru tratamentul 
ambulatoriu, combinaţiile de hidrocodonă sau oxicodonă 
cu acetaminofen sunt deseori suficiente. Antiinflamatoarele 
nesteroidiene pot fi utilizate pentru ameliorarea durerii ușoare 
până la moderate sau ca adjuvanţi ai hidrocodonei/oxicodonei. 

Anxietatea este frecventă la pacienţii arşi și poate exa- 
cerba durerea. Lorazepamul, diazepamul şi midazolamul 
sunt principalii anxiolitici folosiţi în tratamentul anxietăţii 
cauzate de arsuri şi sunt adesea administraţi în combinaţie 
cu analgezicele opiacee; agoniştii a2-adrenergici, precum 
clonidina şi dexmedetomidina, pot avea, de asemenea, efecte 


TABELUL 10-4. Lista analgezicelor și sedativelor utilizate în mod frecvent în tratamentul arsurilor la adulți 


Agent Doze recomandate 


Comentariu 


Opioide 


Sulfat de morfină 0,03-0,1 mg/kg IV 


Fentanil 50-100 pg IV, 0,5-1 g/kg IV 


Hidromorfonă 1-2 mg IV, 0,02 mg/kg IV 


Morfina, fentanilul şi hidromorfona (Dilaudid) sunt analgezicele cel mai 
des folosite în condiţii acute. Toţi aceşti trei agenţi pot fi utilizați în mod 
eficient în cadrul analgeziei controlate de pacient. Preparatele orale 
și alte narcotice sunt preferate pentru utilizarea pe termen lung şi în 


ambulatoriu, însă nu uitaţi să folosiţi doze de analgezice echivalente când 
treceţi de la medicamente intravenoase la cele orale. 


Oxicodonă 5-10 mg PO la 4-6 ore 


Hidrocodonă 5-10 mg PO la 4-6 ore 


Aceste două analgezice orale utilizate pe scară largă sunt mai puțin 
puternice decât morfina și fentanilul, dar prezintă aceleași riscuri de 
depresie respiratorie şi dependenţă. Sunt adesea utilizate în faza de 


reabilitare a tratamentului arsurilor şi pentru pacienţi ambulatori. Este 
disponibilă o formă de oxicodonă cu acțiune îndelungată. 


Benzodiazepine 


Midazolam 0,03-0,1 mg/kg IV 
Lorazepam 1-4 mg IV, 0,04-0,08 mg/kg IV 
Diazepam 2-10 mg IV, 0,04-0,3 mg/kg IV 


Alți agenți 


Acestea sunt benzodiazepine utilizate pe scară largă pentru sedare şi 
diminuarea anxietății. Nu au însă efect analgezic suficient, astfel încât vor 
fi necesare alte medicamente pentru controlul eficient al durerii. 


Propofol 0,5-1 mg/kg IV 


Folosit frecvent pentru sedarea pe termen scurt pentru proceduri și 


pentru sedarea pacienţilor ventilați mecanic. Este necesar suportul căilor 


respiratorii. 


Ketamină 0,5-1 mg/kg IV 


Poate fi administrată intramuscular pentru proceduri de scurtă durată 


în ambulatoriu. Asociată cu reacții adverse inclusiv delir și coşmaruri. Se 
poate folosi o perfuzie continuă în doză foarte mică (0,1 mg/kg/oră). 


Dexmedetomidină 0,3-0,7 ug/kg/oră IV 


Este din ce în ce mai populară atât pentru sedarea pe termen scurt, cât şi 


pentru o sedare prelungită a pacienţilor ventilaţi. 


Clonidină 0,1-0,3 mg la 6-12 ore PO 


Disponibilă și ca plasture, cu eliberare susținută. Nu trebuie utilizată ca 


agent unic pentru controlul durerii. 


IV intravenos; PO, pe cale orală. 

sedative, analgezice şi anxiolitice excelente şi au fost utilizate 
cu rezultate bune la pacienţii arşi. Tabelul 10-4 prezintă o 
serie de medicamente utilizate frecvent pentru analgezie și 
sedare în centrele de arşi. Trebuie remarcat faptul că mulţi 
dintre acești agenţi trebuie administraţi doar într-un cadru 
monitorizat, în spital. 

De multe ori, medicamentele nu controlează complet dure- 
rea şi anxietatea. Multipletratamente nefanmacologice au fost 
încercate pentru a atenua durerea asociată plăgilor arse, inclusiv 
tehnici cognitive (exerciţii de respiraţie, întărirea comportamen- 
tului pozitiv, utilizarea de imagini adecvate vârstei și repetiţie 
comportamentală). A It tip de abordare a controlului durerii este 
distragerea atenţiei. Distragerea atenției pacienţilor folosind 
terapie muzicală, filme şi jocuri îi poate ajuta să tolereze mai 
bine durerea. Sistemele de realitate virtuală pot atrage atenția 
pacienților într-o lume generată de computer care îi va angaja 
în interacțiuni multisenzoriale cu acea lume, inclusiv la nivel 
tactil, vizual și sonor, oferind o diminuare profundă a durerii și 
a anxietăţii. Studiile au arătat o reducere semnificativă a durerii 
la pacienții arşi atunci când pansamentele au fost schimbate în 
timpul terapiilor de reabilitare ce folosesc sisteme de realitate 
virtuală. Pentru a concentra percepţia pacientului departe de 
un stimul nociv, realitatea virtuală implică suprapunerea unei 
imagini virtuale în lumea fizică, şi nu „imersia” pacientului 
într-o lume virtuală artificială. Hipnoza poate reduce durerea 
și poate fi utilizată ca o abordare nefarmacologică eficientă a 
durerii cauzate de arsuri. Hipnoza este o abordare care combină 
relaxarea, imaginaţia și cogniţia. 

Pe lângă durere, pruritul poate fi o problemă severă, pe 
termen lung, la pacienții arşi. Într-un studiu realizat dintr-o 
clinică de arşi în ambulatoriu, 50% dintre pacienţi au relatat 
prurit moderat până la sever. Acest lucru a afectat adesea 
somnul și calitatea vieţii în general. Uneori, din cauza gra- 
tajului, se pot produce răni pe cicatricile postcombustionale. 
Pruritul a fost întâlnit în 32% din cazurile de arsuri mai mici 
de 2% SCT, aproape la fel de frecvent ca pruritul în arsurile 
majore. Deși pruritul se ameliorează cu timpul, acesta poate 
persista până la 12 ani după arsură. Adesea, tratamentul nu 
este eficient; doar 36% dintre pacienţii din studiul respectiv 
au raportat beneficii ale tratamentului. Au fost utilizate medi- 
camente topice (blocante ale receptorilor histaminici triciclici, 
doxepin), precum şi gabapentină, dapsonă, ondansetron și 
terapie combinată blocantă H,/H,. Răcirea simplă, stimularea 
electrică transcutanată a nervului senzitiv și masajul au fost, 
de asemenea utile. 


Tratamentul altor leziuni în unitatea de arși 


Pe măsură ce unităţile de arşi au evoluat în centre pentru 
expertiză multidisciplinară, acestea au fost adesea utilizate 
pentru a trata alte afecţiuni care necesită îngrijiri critice, 
managementul specializat al plăgilor, terapie fizică și reabili- 
tare. Printre afecțiunile pentru care pacienţii sunt direcționaţi 
către centrele de arsuri se numără tulburările exfoliative 
majore ale pielii şi infecțiile necrozante ale ţesuturilor moi. 


AFECȚIUNILE CUTANATE 


Necroliza epidermică toxică (NET) şi sindromul Stevens-Joh- 
nson (SSJ) sunt tulburări exfoliative rare ale pielii uneori 
amenințătoare de viață. Acestea sunt cauzate de reacţii 
imunitare mediate celular, care duc la distrugerea celulelor 


Figura 10-12. Necroliză epidermică toxică severă. Acest copil 
prezintă descuamarea confluentă a epidermului care se îndepărtează 
facil la presiune ușoară (Semnul Nikolsky). 


epiteliale bazale de către celulele CD8+ și de macrofagele 
din dermul superficial. Celulele T migrează apoi în epiderm, 
provocând leziuni ale keratinocitelor și necroliză epidermică, 
analog cu boala grefă-versus-gazdă care apare la receptorii 
transplantului de măduvă osoasă. Afecţiunile se disting în 
primul rând prin gradul de extensie cutanată: NET este 
definit ca >30% descuamare SC, în timp ce SSJ are mai 
puţin de 10% afectare SC. Pacienţii cu 10-29% afectare 
SC au o „suprapunere” SSJ/NET. Deoarece NET este cea 
mai severă formă a acestei afecţiuni, pacientul este frecvent 
direcționat către un centru de îngrijire a arşilor. 

Din totalul cazurilor de NET, 80% sunt provocate de 
medicamente. Dilantina şi antibioticele de tip sulfonamide 
sunt implicate în 40% din toate cazurile; cu toate acestea, 
au fost implicaţi şi alți agenți, precum antiinflamatoare ne- 
steroidiene, alte antibiotice, infecţii ale tractului respirator 
superior şi boli virale. Grupurile cu risc înalt includ pacienţi 
cu crize epileptice, cancer metastatic (în special metastaze 
cerebrale), infecții ale tractului urinar, transplanturi alogene 
de măduvă osoasă şi infecții cu HIV. 

O fază prodromală, asemănătoare unci viroze, ce constă 
din febră și stare de rău, este frecvent raportată la scurt timp 
după expunerea la agentul declanșator. După aceasta, apare 
o erupție maculară care se răspândește, devenind adesea con- 
fluentă. Sindromul poate implica orice suprafață de mucoasă, 
inclusiv orofaringele, ochii, tractul gastrointestinal şi arborele 
traheobronșic. La examinarea fizică, pacienţii prezintă zone 
evidente de necroză epidermică și arii largi de detaşare epider- 
mică. Semnul Nikolsky, separarea epidermului superficial la 
presiune digitală moderată, este o constatare frecventă. Acest 
lucru este ilustrat în Figura 10-12. 

Tratamentul NET şi SSJ începe cu întreruperea imediată 
a agentului declanșator. Se va efectua biopsia pielii de la 
marginea zonei cu flictene și a pielii indemne adiacente 
pentru a distinge NET/SSJ de afecțiunile infecțioase 
(sindromul pielii opărite stafilococice, exantemele virale) 
sau imunologice. După confirmarea diagnosticului, trata- 
mentul plăgilor este o componentă critică a tratamentului, 
deoarece infecțiile secundare ale pielii sunt principala 
cauză de deces. Întrucât NET implică separarea joncțiunii 
dermo-epidermice, este similară unei plăgi arse cu grosime 
parţială, care se poate vindeca fără intervenţie chirurgi- 
cală, cu condiţia acordării terapiei de susţinere adecvată. 
Debridarea țesutului devitalizat și utilizarea unei acoperiri 


temporare adecvate a plăgii sunt vitale. S-a propus o gamă 
largă de variante pentru acoperirea temporară a plăgii, 
incluzând xenogrefa, pansamentele biosintetice ale plăgii, 
alogrefa, tifonul Xeroform, pansamentele cu azotat de 
argint 0,5% şi pansamentele antimicrobiene. Agenţii topici 
epidermului superficial sulfamidă sunt în general evitați 
din cauza implicării lor în etiologia NET. Până în prezent, 
nu există studii clinice care să dovedească superioritatea 
unei anumite variante. Ceea ce pare să facă diferenţa este 
îngrijirea pe baza unui protocol în cadrul unui centru de 
arşi experimentat. Aceasta include reechilibrare lichidiană, 
suport ventilator când este necesar, nutriţie agresivă și 
terapie fizică. Afectarea oculară este frecventă şi până la 
jumătate dintre supraviețuitori rămân cu sechele severe 
pe termen lung. Consultaţia oftalmologică se va face la 
debutul bolii pentru a diagnostica și trata conjunctivita 
pseudomembranoasă sau membranoasă. 

Au fost propuse şi o serie de terapii sistemice pentru 
NET şi SSJ. Deși steroizii sistemici reduc răspunsul 
inflamator, nu au îmbunătăţit supraviețuirea în NET sau 
SSJ după apariţia descuamării. Utilizarea imunoglobu- 
linei a fost recomandată datorită inhibării CD95 într-un 
model experimental. Cu toate acestea, studiile clinice nu 
au demonstrat beneficiile administrării imunoglobulinei. 

Mortalitatea în NET variază între 20-75%. Un studiu 
multicentric pe 199 de pacienţi trataţi în centrele de arşi din 
SUA a raportat o mortalitate de 32%. Riscul de mortalitate 
din cauza NET a fost asociat cu mai mulți factori, incluzând 
vârsta mai mare de 40 de ani, prezența malignităţii, descu- 
amare epidermală > 10% SCT, creşterea retenţiei azotate și 
a glucozei serice, acidoză (bicarbonat seric <20 mEg/L) şi 
ritmul cardiac mai mare de 120 de bătăi/minut. Mortalitatea 
este cauzată în principal de sepsis, insuficiență multiplă 
de organ şi complicaţii cardio-pulmonare. Sechelele pe 
termen lung includ pigmentarea anormală, pierderea plăci- 
lor unghiale, fimoză la bărbaţi, sinechii vaginale la femei, 
disfagie, cicatrizare conjunctivală, lezarea canalului lacrimal 
cu scăderea secreției lacrimale, ectropion şi simblefaron 
(aderenţa pleoapei de globul ocular). Urmărirea atentă şi 
direcționarea către specialişti adecvaţi este necesară pentru 
a optimiza rezultatele pe termen lung. 


MODELE DE ÎNTREBĂRI 


ÎNTREBĂRI 


Alegeţi un singur răspuns pentru următoarele întrebări: 


1. Un bărbat în vârstă de 63 de ani cu boală pulmonară 
obstructivă cronică și-a dat foc la casă în timp ce fuma în 
pat. A fost blocat în casă pentru o perioadă necunoscută, 
înainte ca pompierii să-l extragă din incendiu. El se 
prezintă la secţia de urgenţă cu flictene faciale severe, 
păr nazal ars, mucoasă intraorală neagră, limbă tumefiată 
și spută carbonică. Saturaţia este 85% oxigen în aerul 
ambiant, iar pacientul este în stare de șoc. Care este 
următorul pas? 

A. Administrarea de epinefrină racemică și steroizi. 

B. Gazometrie arterială pentru a determina nivelul de 
COHb. 

C. Asigurarea căii respiratorii prin intubare endotraheală. 

INFECŢII CHIRURGICALE ALE ȚESUTURI LOR MOI 


Termenul de infecții necrozante ale țesuturilor moi 
cuprinde o varietate de infecţii severe ale pielii, ale țe- 
sutului subcutanat și ale mușchilor care necesită excizie 
chirurgicală imediată. Utilizarea continuă a altor termeni 
precum fasciită necrozantă, gangrena Furnier şi gangrena 
Meleney a dus la o confuzie substanţială în literatura de 
specialitate. Indiferent de terminologie, aceste infecţii au 
mai multe caracteristici comune: majoritatea au evoluţie 
rapidă, produc toxicitate severă și produc necroza ţesuturilor 
implicate, care se poate extinde rapid. Aceste infecţii sunt 
discutate mai detaliat în Capitolul 8, dar sunt menţionate 
aici, deoarece tratamentul lor adecvat duce adesea la ex- 
cizii largi, pentru tratarea cărora centrele de arşi sunt bine 
echipate. La fel ca victimele arsurilor, astfel de pacienţi 
necesită deseori resuscitare agresivă cu lichide, îngrijirea 
şi tratamentul chirurgical meticulos al plăgilor, terapie 
intensivă și reabilitare îndelungată. 

D. Se conectează la oxigen 10 L cu mască facială 
umidificată. 
E. Se transferă pacientul în camera cu oxigen hiperbaric. 


2. Un bărbat în vârstă de 25 de ani suferă arsuri pe 40% 
SCT, într-o explozie la un loc de foraj a gazelor naturale. 
Necesită intubaţie de urgenţă și resuscitare volemică. 
În prima săptămână de spitalizare, suferă o procedură 
operatorie importantă cu excizia arsurii şi grefarea pielii. 
Până la sfârșitul celei de-a treia săptămâni de spitalizare, 
greutatea lui (care iniţial a crescut odată cu resuscitarea) 
a revenit, iar el cântărește cu 12 lb mai puţin decât înainte 
de accident. Care este cauza cea mai probabilă pentru 
pierderea în greutate? 


A. Scăderea excreţiei de azot și catabolismul secundar 
B. Creșterea excreţiei de azot și catabolismul secundar 
C. Malnutriţia proteică cu consolidarea mușchilor 

respiratori 

D. Consolidarea sistemului imunitar cu risc crescut de 
pneumonie și bacteriemie 

E. Valori de calorimetrie indirectă care susţin balanţa 
pozitivă de azot 


3. Un bărbat de 27 de ani este pulverizat cu acid sulfuric 


concentrat în timp ce lucra într-o rafinărie de petrol, 
suferind arsuri la față, mâini şi antebraţe. Este adus 
imediat la camera de gardă. La examenul iniţial, este 
conștient și are dureri. Hainele lui sunt îmbibate cu acid. 
Pe lângă asigurarea unei protecții adecvate pentru tot 
personalul sanitar, primul pas în gestionarea situaţiei ar 
trebui să fie: 


A. debridarea arsurilor și efectuarea unei diagrame Lund 
și Browder. 

B. plasarea imediată a pacientului într-un duș de 
decontaminare. 

C. efectuarea unui examen secundar. 

D. iniţierea resuscitării volemice. 

E. contactarea centrului local de arşi pentru trimiterea 
pacientului. 


O fată în vârstă de 6 ani a fost arsă într-un incendiu 
de locuinţă din care nu a putut să scape. A fost găsită 


inconștientă de pompieri, care au intubat-o la fața locului. 


La sosirea în centrul de arși, se constată că are spută 
carbonică, niveluri ridicate de COHb și arsuri pe 30% 

SCT. Trebuie să-i informaţi pe părinţi că vătămarea prin 
inhalare creşte semnificativ rata mortalităţii pacienţilor cu 
arsuri majore, mai ales din cauza: 


A. ratei metabolice crescute și malnutriţiei 
proteic-calorice. 

B. infecției pulmonare persistente și unei posibile 
insuficiențe multiple de organe. 

C. hipoxiei. 

D. obstrucţiei căilor aeriene. 

E. necesarului crescut de lichide pentru resuscitare. 


Un bărbat în vârstă de 19 ani este adus în secţia de 
urgente la 20 de minute după o coliziune frontală cu un 
copac, cu viteză mare, în care mașina sa a luat foc. Nu 
purta centura de siguranţă şi a fost aruncat din vehicul. 
În secţia de urgente, pacientul este conștient, dar nu-și 
aminteşte ce s-a întâmplat. Recunoaște că a băut câteva 
beri mai devreme. Tensiunea arterială este de 75/40 mm 
Hg, iar ritmul cardiac este de 140. Căile respiratorii sunt 
permeabile. Sunetele respiratorii sunt egale bilateral. 
Gazele din sângele arterial arată valorile: PaO2 de 140, 
SaO, de 98%, PaCO, de 34 și pH 7,33. Are arsuri pe 15% 
SCT, pe partea anterioară a trunchiului și picioarelor. 
Are abdomenul acoperit de arsuri, dar pare destins; 
sensibilitatea abdominală este dificil de determinat din 
cauza durerii cauzate de plăgile arse. Care este cauza cea 
mai probabilă a hipotensiunii? 


Inhalarea de fum 

Șocul cauzat de arsură 
Hemoragie intraabdominală 
Intoxicaţie cu etanol 
Traumatism cranian închis 


onp e 


m 


RĂSPUNSURI ȘI EXPLICATII 


1k 


Răspuns: C 


Acest bărbat prezintă toate manifestările vătămării prin 
inhalare, care este cea mai frecventă cauză de deces 

la victimele incendiilor structurale. Terapia cu oxigen 
este esenţială, dar pacientul probabil că nu are o cale 
respiratorie adecvată. Asigurarea căilor respiratorii este 
primul pas al tratamentului. Pentru mai multe informații 
despre acest subiect, consultaţi secțiunea Evaluarea 
inițială. 


Răspuns: B 


Ca răspuns la cerințele metabolice crescute ale unei arsuri 
majore, mușchiul striat este descompus pentru a oferi un 
substrat energetic disponibil. Aceasta duce la creșterea 
excreției de azot și la o pierdere de masă corporală slabă, 
care poate depăşi 230 de grame pe zi. Mușchiul cardiac 

și mușchii respiratori nu sunt feriți de aceste efecte și, pe 
măsură ce pierderea musculară continuă, poate apărea 
atât insuficienţa cardiacă, cât și insuficienţa respiratorie. O 
pierdere de până la 15% din masa corporală slabă poate 
duce la un grad fatal de inaniţie în câteva săptămâni de 

la accident. Pentru mai multe informaţii despre acest 
subiect, consultaţi secțiunea Suport nutrițional. 


Răspuns:B 


Scenariul ilustrează pericolul cu care se confruntă 
personalul medical atunci când au de-a face cu deversări 
de materiale periculoase. Medicii şi asistentele care 
încearcă să-l ajute pe acest bărbat ar putea suferi arsuri 
grave din acidul de pe hainele sale, care continuă să 
ardă şi pacientul. Această substanţă chimică trebuie 
neutralizată înainte ca examenul primar să poată fi 
realizat în siguranță.Toate celelalte răspunsuri sunt etape 
adecvate ale tratamentului, dar nu trebuie efectuate 
decât după ce pacientul este decontaminat. Pentru 

mai multe informaţii despre acest subiect, vă rugăm să 
consultaţi secțiunea despre Arsuri chimice și electrice. 


Răspuns: B 

Deși leziunile prin inhalare pot produce moarte 
imediată prin intoxicație cu CO și hipoxie, pacienţii 
care supraviețuiesc evenimentului inițial ar trebui să 
supravieţuiască și acestei probleme. În mod similar, 
obstrucţia căilor respiratorii este, de obicei, o problemă 
tratabilă cu o durată limitată. Pneumonia este cea mai 
îngrijorătoare complicaţie a inhalării fumului, deoarece 
este adesea persistentă/recurentă și dificil de tratat. 
Infecția persistentă - inclusiv pneumonia - duce adesea 
la dezvoltarea sindromului de insuficiență multiplă de 
organe, care este, de obicei, fatală. Pentru mai multe 
informaţii despre acest subiect, vă rugăm să consultați 
secţiunea despre Fiziopatologia leziunilor inhalatorii. 


Răspuns: C 

Acest scenariu ilustrează importanţa examenului 
secundar pentru victimele arsurilor. Arsurile acestui 
pacient sunt prea limitate pentru a provoca un șoc sever, 
mai ales atât de curând după traumatism. Inhalarea 
fumului este îndoielnică, mai ales având în vedere valorile 
bune ale gazelor sanguine. Nu există dovezi pentru 
intoxicații cu etanol sau traumatisme craniene închise. 
Dacă nu este luată în considerare o leziune secundară 
(adică traumatisme abdominale), aceasta nu va fi 
diagnosticată. Pentru mai multe informaţii despre acest 
subiect, consultaţi secțiunea Evaluarea secundară. 


Herniile peretelui abdominal 


Tananchai A. Lucktong, Thomas L. Gillespie, Gaétan Brochu și Rachel L. Slotcavage 


Hernia peretelui abdominal reprezintă un defect parietal 
bine definit, la nivelul structurilor musculare şi fasciale, 

rin care se exteriorizează conţinutul cavităţii abdominale. 
În funcţie de structurile implicate şi de gradul de afectare al 
acestora, se pot produce blocarea conţinutului (încarcerare), 
ocluzia intestinală și ischemie (strangulare). Herniile pot 
apărea în diferite regiuni ale peretelui abdominal (Figura 
11-1). Herniile se grupează în două categorii principale: 
hernii ale peretelui abdominal și hernii inghinale sau ale 
orificiului miopectineal (OMP). De asemenea, există un 
tip particular de hernie şi anume hernia obturatorie, care 
va fi detaliată separat. 


HERNIILE PERETELUI ABDOMINAL 


Anatomie 


Stratigrafia peretelui abdominal 
Din punct de vedere anatomic, peretele abdominal poate fi 
împărțit într-o zonă centrală şi una laterală, fiecare dintre 
acestea fiind formate din mai multe straturi (Figura 11-2). 
Zona centrală a peretelui abdominal este formată din linea 
alba, reprezentată de unirea mediană a fasciilor anterioară 
şi posterioară ale mușchiului drept abdominal. Lateral de 
aceasta, tecile anterioară și posterioară învelesc porțiunea 
superioară a mușchiului drept abdominal. Spre deosebire de 
teaca anterioară, care se întinde de la xifoid la pube, teaca 
posterioară se întinde până la nivel imediat subombilical, 
unde se termină sub denumirea de „linea semilunaris“, 
ligamentul semilunar sau linia arcuată. Sub această linie, 
peretele abdominal central este compus doar din mușchiul 
drept abdominal şi din teaca anterioară a acestuia. 
Peretele abdominal lateral este compus din mai multe 
straturi, ce prezintă fascii mai puţin proeminente. Stratul 
superficial este reprezentat de muşchiul oblic extern, urmat 
de mușchiul oblic intern şi apoi de mușchiul transvers 
abdominal. Fascia transversalis este cel mai profund strat, 
situat sub mușchiul transvers abdominal şi se află în strânsă 
relaţie cu peritoneul. 


Vascularizație și inervaţie 

Vascularizaţia peretelui abdominal central este asigurată 
de vasele epigastrice superioare şi inferioare, care au un 
traiect cranio-caudal prin muşchiul drept abdominal. Vasele 
perforante care asigură vascularizaţia tegumentului şi a 
țesutului subcutanat sunt ramuri ale vaselor epigastrice care 
se exteriorizează anterior, pe toată lungimea mușchiului 
drept abdominal. Vascularizaţia şi inervaţia porțiunii laterale 


a peretelui abdominal este asigurată în principal de ramuri 
segmentare, care au traiect dinspre lateral spre medial. 


Principalele tipuri de hernii 


Herniile peretelui abdominal se pot împărți în mai multe 
tipuri. Herniile ventrale sunt hernii primare, care nu sunt 
asociate cu o incizie anterioară a peretelui abdominal 
şi sunt localizate oriunde pe linia mediană, supra sau 
subombilical. Herniile ombilicale apar specific la nivelul 
ombilicului, producând protruzionarea tegumentului din 
regiunea ombilicală. Herniile incizionale se dezvoltă pe 
locul unor incizii anterioare și pot fi situate oriunde la 
nivelul peretelui abdominal. Herniile pot fi primare sau 
pot fi recidiva unor herniorafii anterioare. 


Situaţii particulare 

Există o serie de hernii abdominale speciale care nu fac 
parte din clasificarea anterioară; acestea nu fac obiectul 
capitolului prezent. Însă, trebuie menționate două excepții. 


H. incizională 


Figura 11-1. Posibile localizări ale herniilor abdominale şi 
inghinale. Herniile orificiului miopectineal includ hernii inghi- 
nale și hernii femurale. (Ilustat de Charlotte R. Spear și Marco 
A. Marchionni) 

Figura11-2. Figura 11-2. Straturile peretelui abdominal, inclusiv modificările de sub şi deasupra liniei arcuate. Ant, anterior; 
ext, extern; int, intern; obl, oblic; post, posterior; trans. ab, transvers abdominal. (Ilustat de Charlotte R. Spear și Marco A. Marchionni) 


Prima excepţie se referă la hernia Spiegel, care apare în 
zona de unire a marginii inferioare a fasciei posterioare cu 
marginea laterală a muşchiului drept abdominal, la nivelul 
liniei arcuate (Figura 11-3). Acest tip de hernie apare într-o 
zonă caracteristică, în cadranul inferior drept sau stâng și 
implică exteriorizarea elementelorposterioare ale peretelui 
abdominal. Pentru că, în mod normal, nu implică straturile 
anterioare ale peretelui abdominal, hernia poate să nu fie 
vizibilă sau palpabilă. 

A doua excepţie o constituie herniile parastomale, care 
apar după incizia fasciei pentru efectuarea unei stome, cu 
hernierea organelor abdominale în jurul acesteia. Herniile 
parastomale pot afecta funcţia stomei. Există numeroase 
opţiuni de a repara herniile parastomale, inclusiv tehnici 
chirurgicale laparoscopice sau deschise, care vor fi discu- 
tate în paragrafele următoare, precum şi relocarea stomei 
într-o zonă indemnă a peretelui abdominal. 


Figura11-3. Hernia Spiegel. A. Vedere schematică axială. B. Hernie Spiegel la examinarea CT (vedere axială). De reținut că muşchiul 
oblic extern rămâne intact deasupra herniei. (A. Din Jones DB, Fischer JE. Master Techniques in Surgery: Hernia. Philadelphia, PA: 


Lippincott Williams & Wilkins, A Wolters Kluwer business; 2013.) 


În cele din urmă, este important de menţionat că ter- 
menul de hernie presupune cel puţin un defect parțial al 
peretelui abdominal. Dimpotrivă, diastazisul de mușchi 
drepți abdominali reprezintă o subţiere a liniei mediane 
superioare abdominale fără a exista un defect parietal. 
Acesta este cauzat de întinderea și slăbirea liniei albe, ce 
conduce la devierea laterală a mușchiului drept abdominal 
(Figura 11-4). Diastazisul de mușchi drepţi abdominali se 
prezintă ca o proeminenţă la manevra Valsalva și poate fi 
confundată cu hernia ventrală. În caz de diastazis adominal, 
nu există defect parietal propriu, ci doar o slăbire a peretelui 
abdominal, deci nu există risc de încarcerare sau strangulare 
şi nu necesită intervenţie chirurgicală. 


Consideraţii clinice 


Obiectivul tratamentului în caz de hernie este acela de a 
reduce la minim riscul de încarcerare sau strangulare şi 
de a maximiza potenţialul unui rezultat favorabil. Tabloul 
clinic, antecedentele personale chirurgicale, caracteristicile 
herniei și factorii ce ţin de pacient constituie variabile cu 
importanță semnificativă. 


Tablou clinic 

Din punct de vedere clinic, herniile pot fi de patru tipuri: 
asimptomatice, simptomatice, subacute şi acute. Herniile 
asimptomatice sunt de obicei descoperite întâmplător la 
examinarea clinică generală, dar pot fi observate și de către 
pacient. Aşa cum se va detalia în următoarele paragrafe, nu 
este necesară intervenţia chirurgicală în cazul acestui tip 
de hernie. În mod obișnuit, herniile asimptomatice sunt, de 
cele mai multe ori, reductibile, adică tot conţinutul herniei 
se poate reintroduce în cavitatea peritoneală. Acestea se 
pot reduce fie spontan, în decubit dorsal, fie se pot reduce 
manual de către pacient sau personalul medical. Riscul de 
complicații creşte atunci când se reduce o hernie printr-un 
defect parietal de mici dimensiuni sau când conţinutul 
herniei este de mari dimensiuni. 

Herniile simptomatice se pot prezenta într-o varietate 
de moduri, având atât simptome subacute, cât și simptome 
acute. Herniile reductibile pot fi, de asemenea, simptomatice. 
Cel mai frecvent simptom întâlnit în afectarea subacută este 
durerea, care poate fi resimţită local, la nivelul herniei sau 
generalizat, sub formă de crampe abdominale. Durerea poate 
fi continuă sau intermitentă și, de cele mai multe ori, este 
exacerbată de efortul de ridicare sau de activitatea fizică 
uzuală. Herniile simptomatice ar trebui să beneficieze de 
intervenţie chirurgicală doar dacă raportul risc/beneficiu 
este favorabil. Înaintea deciziei de intervenţie chirurgicală, 
trebuie stabilită cu certitudine originea durerii, întrucât 
simptomele pot fi de altă cauză, iar herniorafia nu va 
rezolva simptomatologia algică. 

Încarcerarea herniei este definită ca o „blocare” a conți- 
nutului, astfel încât organele din sacul herniar nu mai pot fi 
reduse în cavitatea peritoneală. Hernia încarcerată în sine, 
în special cea nedureroasă, nu necesită intervenție chirurgi- 
cală de urgență. Cu toate acestea, hernia încarcerată poate 
evolua către o posibilă strangulare, ce constă în ischemia 
conținutului herniar și necesită o intervenție chirurgicală 
de urgenţă. Pentru a evita complicațiile, herniile recent 
încarcerate necesită intervenţie chirurgicală în 4-6 ore de 
la prezentare. Se acceptă reducerea herniei sub sedare, de 
către un medic experimentat, doar în cazul unui pacient 

Figura 11-4. A. Aspect schematic de diastazis de muşchi drepţi 
abdominali. B. Pacient cu diastazis de muşchi drepți abdominali. 
De reținut expansiunea liniei mediane abdominale la manevra 
de ridicare forțată a pacientului. (A. Reprodus cu permisiunea 
Irion JM, Irion GL. Women’s Health in Physical Therapy. lsted. 
Philadelphia, PA: Lippincott Williams & Wilkins. Copyright © 
2010 Lippincott Williams & Wilkins, A Wolters Kluwer business.) 


stabil hemodinamic, fără modificări biologice care să indice 
strangularea herniei, cum ar fi leucocitoza sau acidoza. După 
reducerea herniei, pacientul trebuie internat şi monitorizat 
în spital, deoarece conținutul redus în cavitatea peritoneală 
poate să fi fost strangulat. Organele reduse pot suferi leziuni 
de infarctizare sau pot fi deja ischemiate, ceea ce impune 
o intervenţie chirurgicală exploratorie (ex. laparotomie, 
celiotomie). Herniile încarcerate acute care nu pot fi reduse 
necesită adesea inervenţie chirurgicală de urgență. Hernia 
cronic încarcerată fără dovadă de strangulare are indicație 
de intervenţie chirurgicală în regim programat, în funcţie 
de comorbidităţile pacientului. 

Simptomatologia pacientului oferă informaţii esenţiale 
care să indice necesitatea unei intervenții în regim de urgență 
absolută sau amânată. Greaţa și vărsăturile incoercibile, 
durerea severă, tahicardia, febra, peritonita localizată, 

leucocitoza, acidoza sau semnele imagistice de ocluzie 


indică o hernie strangulată și impun necesitatea intervenției 
chirurgicale de urgenţă. Strangularea poate fi sugerată de 
prezenţa peritonitei localizate de acidoză, leucocitoză sau 
de modificări de culoare a tegumentului sugestive pentru 
necroza țesutului subiacent. În cazul strangulării conţinu- 
tului sacului herniar, se impune intervenția chirurgicală de 
urgență, cu scopul reducerii herniei. Pot fi necesare rezecţii 
de organe în caz de ischemie a conținutului sacului herniar. 


Antecedente personale chirurgicale 

Istoricul medical al pacientului poate oferi informaţii 
utile despre patologia abdominală anterioară şi despre 
posibilitatea de aderente intra-abdominale. Aceştia pot fi 
factori care influențează cura chirurgicală a herniei. Incizii 
abdominale anterioare, dehiscenţe fasciale anterioare sau 
infecţii postoperatorii de plagă abdominală cresc riscul 
de apariţie a herniei incizionale. Istoricul de stomii sau 
tuburi de dren abdominale pot conduce la defecte parietale 
care pot influența modalitatea de reparare a herniei. In 
acest sens, sunt util de analizat biletele de externare sau 
protocoalele operatorii. 


Caracteristicile herniei 

Strategia chirurgicală este stabilită în funcţie de caracteris- 
ticile defectului parietal și de localizarea precisă a herniei. 
În cazul în care dimensiunile herniei și localizarea sa nu pot 
fi stabilite doar prin examenul clinic, atunci este necesară 
efectuarea tomografiei computerizate (CT) pentru a con- 
firma poziţia şi dimensiunile defectului, precum şi a oferi 
informaţii despre organele implicate, peretele abdominal, 
poziţionarea stomei, prezenţa plaselor chirurgicale anterior 
plasate sau prezenţa altor dispozitive implantabile. 


Factori ce țin de pacient 

Factori de risc modificabili 

Indicaţia chirurgicală de reparare a herniei trebuie să aibă în 
vedere factorii de risc care pot fi modficați, precum statusul 
funcţional, consumul de tutun, obezitatea şi comorbiditățile 
medicale. O parte dintre acești factori de risc pot fi modificaţi 
pentru a reduce morbiditatea perioperatorie. Reechilibrarea 
nutriţională la pacientul subnutrit este esenţială pentru a 
asigura o vindecare optimă, în special după incizii mari, 
utilizate pentru repararea herniilor de perete abdominal. 
Controlul greutăţii la pacienţii obezi reduce morbiditatea 
perioperatorie, complicațiile de plagă şi riscul de recidivă. 
Stoparea fumatului previne complicațiile pulmonare şi 
complicațiile de plagă, iar diabetul zaharat este asociat cu 
mortalitate şi morbiditate perioperatorie, reduce vindecarea 
plăgilor și creşte riscul de infecții. Inainte de o operaţie 
electivă, hemoglobina glicozilată A 1C ar trebui normalizată 
sub valoarea de 7. Perioperator trebuie realizată profilaxia 
tromboembolismului pulmonar. Profilaxia mecanică cu 
dispozitive de compresie este adecvată pentru majoritatea 
pacienților, însă pacienţii cu risc crescut trebuie să beneficieze 
și de chemoprofilaxie (anticoagulare). Pacienţii care deja 
sunt anticoagulați vor avea nevoie de un plan de „bridging” 
anticoagulant. 


Planificarea perioperatorie 

Pe lângă reducerea factorilor de risc modificabili, pregătirea 
preoperatorie îmbunătățește starea generală, mobilitatea și 
recuperarea la pacienţii cu status funcțional redus. Trebuie 


avute în considerare alternative pentru controlul non-nar- 
cotic al durerii — infiltrare cu lidocaină, blocuri anestezice 
regionale ale planului transvers abdominal (PTA) și blocuri 
anestezice spinale sau epidurale — care pot reduce depresia 
respiratorie și îmbunătăţesc controlul postoperator al durerii, 
mobilizarea şi reluarea tranzitului intestinal. De multe ori 
aceste intervenţii sunt incluse în pregatirea perioperatorie 
și protocoalele de recuperare postoperatorie. 


Consilierea pacientului 

Consilierea pacientului înainte de intervenţie include, de 
obicei, informaţii despre posibila ocluzie intestinală sau 
strangulare a hermiei. Este esenţial ca pacientul să înțeleagă 
riscurile intervenţiei chirurgicale versus riscurile trata- 
mentului non-chirurgical, mai ales în cazul pacienților cu 
risc crescut de morbiditate şi mortalitate perioperatorie. 
Riscul de recidivă postoperatorie este personalizat în 
funcţie de factorii de risc individuali, precum antecedentele 
chirurgicale abdominale, obezitatea, vârsta, consumul de 
tutun, statusul de performanță și dimensiunile herniei. 
Trebuie evaluaţi factorii de risc specifici herniorafiei, 
inclusiv riscul de apariţie a seromului, a infecţiei protezei, 
a afectării nervoase şi a leziunilor intestinale, toate acestea 
fiind detaliate în următoarele paragrafe. Pentru educaţia 
pacienților sunt disponibile resurse online de evaluare a 
riscului perioperator, precum cel al Colegiul American al 
Chirurgilor (American College of Surgeons). 


Tratamentul chirurgical 


Tehnica chirurgicală aleasă trebuie să minimizeze riscul 
de recidivă postoperatorie şi, de asemenea, să limiteze 
potenţiala morbiditate. Opțiunile de tehnici de reparare a 
herniilor includ tehnici anatomice, tehnici allopastice și 
tehnici de separare a componentelor. 


Tehnica anatomică 

Tehnica chirurgicală anatomică de reparare a heniei implică 
desfiinţarea defectului parietal prin sutura chirurgicală. 
Această abordare este rezervată herniilor cu risc scăzut 
de recidivă: defect parietal de dimensiuni foarte reduse 
și hernii incipiente la pacienţi cu factori de risc minim 
de recurenţă, cum ar fi obezitatea și fumatul. Repararea 
anatomică trebuie luată în considerare cu atenţie în cazuri 
selecționate, întrucât tehnicile alloplastice au risc mult mai 
scăzut de recidivă. 


Tehnici alloplastice 

Tehnicile alloplastice presupun plasarea unei proteze pentru 
a consolida peretele abdominal şi a reduce tensiunea în te- 
suturi, cu scopul de a minimiza riscul de recidivă. În funcție 
de materialul din care sunt alcătuite, plasele chirurgicale 
pot fi împărțite în plase absorbabile sau non-absorbabile 
și plase sintetice sau biologice. În mod obişnuit, plasa 
sintetică non-absorbabilă asigură închiderea permanentă a 
defectului herniar. După plasare, țesutul peretelui abdominal 
se dezvoltă printre porii plasei, încorporând-o în peretele 
abdominal şi astfel consolidându-l. 

Plasa chirurgicală este utilizată în special în herniile cu 
risc crescut de recurenţă, din cauza faptului că folosirea 
acesteia este asociată, de asemenea, cu riscuri. Plasa poate 
provoca reacţii tisulare locale, care pot conduce la apariția 


cicatricilor, a seroamelor şi a eroziunilor în țesuturile din 
jur. Eroziunea poate fi deosebit de problematică în cazul 
în care plasa este poziționată intraperitoneal, în contact 
direct cu structurile viscerale. Există unele tipuri de plase 
care sunt destinate montării intraperitoneale, fiind fabri- 
cate din materiale cu proprietăți biochimice ce atenuează 
acest risc. Fiind un corp străin, plasa este susceptibilă la 
infecţie, care poate fi dificil de eradicat. Comparabil cu 
plasele sintetice şi non-absorbabile, plasele biologice și 
absorbabile sunt mult mai puțin susceptibile la infecţie, 
deoarece sunt înglobate în ţesuturi sau complet absorbite. 
De aceea, materialele biologice şi non-absorbabile se utili- 
zează în situaţii de contaminare intra-abdominală sau diabet 
zaharat dezechilibrat, caz în care există un risc crescut de 
infecţie și/sau se impune închiderea temporară a plăgii. 
În cazurile în care riscurile legate de fixarea plasei sunt 
foarte ridicate, se indică tehnica anatomică chiar și pentru 
defecte parietale largi, cu acceptarea riscului de recurenţă, 
în schimbul celor asociate protezării. 

Plasa poate fi montată în diverse moduri (Figura 11-5). 
Poate fi plasată cu scop de întărire a suturii primare, fie 
în manieră „onlay”, la suprafaţa musculaturii peretelui 
abdominal, fie în manieră „underlay”, în profunzimea 
mușchilor. În tehnica „underlay” plasa se montează fie în 
spaţiul preperitoneal, reducând astfel riscul de eroziune, 
prin folosirea peritoneului ca strat protector al organelor 
intra-abdominale, fie în spaţiul intraperitoneal, mai ales în 
cazurile în care abdomenul cicatricial împiedică separarea 
peritoneului de straturile peretelui abdominal. În caz de defect 
parietal foarte larg, când marginile peretelui abdominal nu 
pot fi apropiate, se poate monta o plasă de substituție, ca o 
punte între țesuturi. De asemenea, plasa poate fi montată 
între straturile peretelui abdominal, ca parte a tehnicii de 
separare a componentelor, aşa cum se va discuta ulterior. 


Tehnica de separare a componentelor 
Tehnica de separare a componentelor este o tehnică de reparare 
specifică, în general rezervată herniilor mari, complexe, 

ale liniei mediane a peretelui abdominal, inclusiv în cazul 
recidivelor herniare. Această tehnică presupune separarea 
diferitelor straturi parietale, cu scopul mobilizării țesuturi- 
lor care vor acoperi defectul herniar. Există o multitudine 
de tehnici, cele mai multe dintre ele depăşind obiectivul 
acestui capitol. Totuşi, pentru înţelegerea acestei tehnici, 
precizăm că tehnica de separare anterioară a componen- 
telor poate fi realizată prin disecţia laterală a aponevrozei 
mușchiului oblic extern, de-a lungul peretelui abdominal 
(Figura 11-6). Din cauză că fascia musculară are o capaci- 
tate limitată de a se întinde, incizia aponevrozei permite ca 
mușchiul, care este mult mai flexibil, să poată fi tracţionat 
peste suprafața mare a defectului herniar, asigurând ţesut 
viabil peste linia mediană a peretelui abdominal. Cu toate 
că această manevră poate obţine 10-12 cm de țesut către 
linia mediană, separarea componentelor se poate realiza 
și în caz de montare a plasei preperitoneale în manieră 
„underlay”, ca o barieră contra eroziunii tisulare. 


Abordul minim-invaziv versus abordul deschis 
Aşa cum a fost descris anterior, herniile peretelui abdomi- 
nal pot fi tratate prin abord clasic deschis sau prin abord 
minim-invaziv (laparoscopic sau robotic). Comparativ cu 
abordul deschis,avantajele abordului minim-invaziv includ 
morbiditate mai redusă, scăderea perioadei de spitalizare 
și recuperare mai rapidă. Cel mai important beneficiu al 
chirurgiei minim-invazive este reducerea semnificativă a 
infecțiilor de plagă; totuși, faţă de chirurgia deschisă, aceste 
proceduri pot fi mai dificile din cauza lipsei simțului tactil 
şi a limitării mișcărilor intraoperatorii. În plus, abordul 
minim-invaziv necesită disecţia aderenţelor peritoneale 
pentru a elibera camera de lucru intra-abdominală, deoarece 
trocarele laparoscopice și robotice se plasează adesea la 
distanță față de sediul herniei. Pacienţii care beneficiază de 
un astfel de abord chirurgical trebuie să tolereze anestezia 
generală, care permite relaxarea musculară. 

Drept urmare, abordul deschis are avantajul unui timp 
operator mai redus. Se reduce astfel necesitatea relaxării 


Figura 11-5. Poziționarea plasei în herniorafii. De reținut că montarea plasei sublay şi retromuscular se încadrează în tehnica de 
separare anterioară a componentelor. (Desen de Nancy Beauregard, CHU de Qucbec—Universit€ Laval, Quebec, Canada.) 

Figura 11-6. A. Henie ventrală mediană. B. Aspect postoperator după tehnica de separare anterioară a componentelor. De remarcat 
inciziile de relaxare a aponevrozei muşchiului oblic extern, lateral de muşchiul drept abdominal. Straturile profunde ale peretelui 
abdominal sunt prezente, păstrând peretele abdominal intact. (Imagini preluate din Wexner SD, Fleshman JW, Fischer JE. Master 
Techniques in General Surgery Colon and Rectal Surgery Abdominal Operations. Philadelphia, PA: Lippincott Williams & Wilkins; 


2019. Copyright © 2019 Wolters Kluwer.) 


musculare şi deci, nevoia de anestezie generală, precum 
şi adezioliza extensivă. În final, abordul deschis este re- 
comandat în principal atunci când este nevoie de excizie 
de piele sau revizuire de cicatrici postoperatorii. 


Complicații postoperatorii frecvente 


Seromul 

Seromul se poate dezvolta în spaţiul anterior ocupat de 
conținutul herniar sau în alte potenţiale spaţii care se pot 
crea în cursul disecției (Figura 11-7). De cele mai multe 
ori, pentru a reduce riscul de apariţie a seromului, sacul 
peritoneal este excizat, însă, mai ales în cazul herniilor 
de mari dimensiuni, excizia saculară nu elimină complet 
acest risc. De cele mai multe ori, seromul se poate palpa 
şi poate ridica suspiciunea de recidivă postoperatorie. 
La examinarea clinică, seromul nu prezintă expansiune 
la manevra Valsalva, aşa cum apare în hernia recidivată 
şi nu este, în mod obișnuit, dureros. În cazul în care exa- 
menul clinic nu confirmă diagnosticul, pentru clarificare 
se impune efectuarea ecografiei sau CT-ului. În general, 
seroamele se resorb în timp şi nu necesită intervenție. Nu 
este recomandată drenarea unui serom necomplicat, din 
cauza riscului de infectare. 


Infecția 

Infecția de plagă reprezintă o complicație problematică 
postoperatorie, pentru că poate conduce la vindecare 
defectuoasă sau la abces care să necesite excizia plasei, 
ambele crescând riscul de recidivă herniară. Prevenţia 
infecţiei se realizează prin administrarea de antibioterapie 
preoperatorie, evitarea montării plasei în țesuturi contami- 
nate, reechilibrarea comorbidităţilor şi folosirea abordului 
minim-invaziv, atunci când este posibil. Recunoaşterea 
precoce şi gestionarea infecției superficiale sunt esenţiale 


Figura 11-7. Aspect imagistic CT de serom după herniorafie 
pentru hernie incizională (vedere axială). De remarcat imaginile 
radiodense de o parte şi de alta a colecţiei fluide, care reprezintă 
tack-urile cu care s-au fixat marginile plasei. 


pentru limitarea răspândirii infecţiei din planurile superfi- 
ciale către plasa chirurgicală. 


Neuropatii postoperatorii 

Nu de rare ori pacienţii cu hemiorafii dezvoltă simptome 
neurologice asociate cu leziuni nervoase, manifestate ca 
parestezii, furnicături şi hiperestezie. De obicei, leziunile 
sunt limitate, cu toate că unii pacienţi pot necesita injecții 
locale, steroizi şi medicaţie specifică pentru simptoma- 
tologia neurologică. Aceste complicaţii sunt mult mai 
semnificative după herniile de OMP. 


4 


Recidiva postoperatorie 

Toate herniile au potenţial de recidivă post-herniorafie. 
Factorii care cresc acest risc sunt reprezentaţi de abdomenul 
cicatricial, obezitatea, vârsta, fumatul, statusul funcţional, 
prezenţa de tuse cronică sau efortul fizic intens. Pacienţii 
care au suferit o intervenţie chirugicală de reparare a herniei 
trebuie reevaluați atunci când dezvoltă simptome noi sau 
recurente, pentru a exclude recidiva herniară. Atunci când 
examenul clinic nu este concludent, se impune efectuare 
de investigaţii imagistice precum ecografia sau CT. 


HERNIILE ORIFICIULUI 
MIOPECTINEAL (INGHINALE) 


Anatomie 


Hernia inghinală se caracterizează printr-o anatomie extrem 
de complexă. Toate herniile inghinale sunt cauzate de un 
defect al orificiului miopectineal Fruchaud (OMP). OMP 
este o zonă de slăbiciune embrionară a pelvisului, cauzată de 
coborârea testiculului sau ligamentului rotund și pachetului 
neurovascular iliac, din compartimentul intraabdominal. 


Limitele orificiului miopectineal 

Există limite clare ale OMP. Limita inferioară este reprezentată 
de o creastă situată pe ramul pubian superior, cunoscută sub 
denumirea de „linie pectineală sau ligamentul lui Cooper”. 


„/ Pe partea laterală, limita ia forma marginii mediale a 


mușchiului iliopsoas. Limita superioară este formată din 
fibre musculare ale mușchilor transvers abdominal și oblic 
intem. Aceste fibre se arcuiesc pentru a intersecta limita 
medială, şi anume mușchiul drept abdominal. De reținut 
este faptul că, în 3—6% dintre cazuri, mușchii arcadei 
superioare se continuă paralel cu dreptul abdominal, sub 
forma unui tendon care se inserează pe tuberculul pubic, 
cunoscut sub numele de „tendon conjunct”. 

Hernie indirectă 

OMP nu este un plan, ci un cilindru (Figura 1 1-8). Forma 
tridimensională neregulată a OMP se modifică atunci când 
este privită din perspectiva anterioară (aşa cum se poate 
vedea în cura herniei inghinale pe cale deschisă) sau din 
perspectiva posterioară (ca în cazul unei abordări minim 
invazive). Forma acestuia este considerată a fi undeva între 
un oval, aşa cum se vede pe cale anterioară și un patrulater, 
după cum se vede din posterior (se poate observa forma 
ovoidă în partea din stânga a Figurii 11-8). 


Spațiile orificiului miopectineal 

Există trei tipuri de hernii ale OMP: femurale, inghinale 
indirecte și inghinale directe, diferenţiate în funcţie de 
zona OMP în care apar (vezi Figura 11-8). OMP este 
subdivizat în două spaţii de către ligamentul ilioinghinal 
(sau ligamentul lui Poupart), care se întinde oblic de la 
creasta iliacă antero-superioară la tuberculul pubic. Por- 
țiunea inferioară ligamentului ilioinghinal, se numeşte 
„canalul femural”. Acest spaţiu inferior al OMP este 
locul pe unde trec nervul, artera, vena femurală și vasele 
limfatice. „Spaţiul gol” dintre nerv și vasele limfatice 
este cunoscut ca „spaţiu femural” și este locul unde apar 
herniile femurale. Spaţiul OMP superior ligamentului 
ilioinghinal poartă denumirea de „canal inghinal” și este 
locul unde cordonul spermatic sau ligamentul rotund, 
părăseşte cavitatea abdominală. Acesta este spaţiul în 
care se pot întâlni hernii inghinale indirecte și directe, 
cele două tipuri principale de hernie ale OMP. 


Anatomia canalului inghinal 

Înțelegerea asemănărilor și diferențelor dintre herniile 
inghinale directe şi indirecte, necesită cunoașterea ana- 
tomiei spațiului superior al OMP, cunoscut sub numele 
de „canal inghinal”. Important este de menţionat faptul 
că OMP nu conţine niciun strat muscular, spre deosebire 
de peretele abdominal. Spaţiul superior al OMP este 
acoperit posterior doar de fascia transversalis, și anterior 


Fascia transversalis 
Fascia oblicului extern 


Orificiu miopectineal 


Figura 11-8. Desenul schematic al orificiului miopectineal (OMP). În regiunea inghinală stângă se poate observa forma cilindrică 
ce trece ca un tunel la nivelul peretului abdomenului inferior. În regiunea inghinală dreaptă sunt ilustrate structurile anatomice. Desenul 
din partea stângă ilustrează tipurile de hernii OMP şi reperele anatomice (Desen realizat de Charlotte R. Spear şi Marco A. Marchionni.) 

de aponevroza oblicului extern, iar muşchii transvers 
abdominal și oblic intern se termină ca limită superioară 
a acestuia. Mai exact, spaţiul OMP superior este delimitat 
inferior şi lateral de linia diagonală a ligamentului ilioin- 
ghinal, medial de muşchiul drept abdominal, posterior de 
fascia transversalis, şi anterior de aponevroza mușchiului 
oblic extern. Pătrunderea cordonului spermatic sau a liga- 
mentului rotund în canalul inghinal, se realizează printr-o 
deschidere cranială şi posterioară în fascia transversalis. 
Această intrare poartă denumirea de „inel inghinal intern” 
şi este acoperită anterior de aponevroza oblicului extern. 
Ieşirea din canalul inghinal este o deschidere anterioară şi 
caudală prin aponevroza muşchiului oblic extern, numită 
„inel inghinal extern”, care este acoperită posterior de fascia 
transversalis. Această penetrare în unghi prin straturile 
peretelui abdominal, în două puncte diferite, realizează 
închiderea canalului inghinal după coborârea testiculului; 
faptul că ligamentul rotund nu lasă nicio structură vizibilă 
în „coborârea” acestuia, este motivul pentru care anatomia 
herniei inghinale este descrisă în mod obișnuit folosind un 
exemplu masculin, pe care îl vom descrie în continuare. 


Considerații embriologice 

Înțelegerea căii de coborâre a testiculului ajută la clarificarea 
anatomiei canalului inghinal. Mai întâi, testiculul iese din 
abdomen prin inelul intern în fascia transversalis şi intră 
în canalul inghinal. Testiculul migrează apoi medial prin 
spaţiul îngust dintre fascia transversalis, posterior şi apone- 
vroza oblicului extern, anterior, deplasându-se în interiorul 
peretelui abdominal. Apoi, iese din canalul inghinal prin 
inelul superficial, orificiu situat în aponevroza oblicului 
extern. Pe măsură ce testiculul coboară prin inelul intern, 
cordonul spermatic este înfăşurat de fibre inferioare ale 
oblicului intern, formând mușchiul cremaster, fiind învelit 
temporar de peritoneu. Când testiculul ajunge la poziţia 
sa finală în scrot, conexiunea peritoneală cunoscută sub 
numele de „proces vaginal” ar trebui să se invagineze, eli- 
minând legătura directă cu cavitatea peritoneală. Învelişul 
din peritoneul rezidual este aderent la testicul şi rămâne ca 
tunică vaginală. Dacă nu se obliterează conexiunea dintre 
tunica vaginală și peritoneul intraabdominal, rezultatul este 
o „hernie pediatrică” la copiii mici. Dacă această hernie nu 
este corectată, peritoneul din scrot se va umple cu lichid, 


Figura 11-9. Formarea hidrocelului când procesul 
vaginal nu se obliterează complet. (Din Sadler 
TW. Langmans Medical Embryology. 12th ed. 
Philadelphia, PA: Lippincott Williams & Wilkins; 
2012. Copyright © 2012 Lippincott Williams & 
Wilkins, A Wolters Kluwer business.) 


crescându-şi suprafața şi va deveni un hidrocel (Figura 
11-9). Acest peritoneu trece şi prin canalul inghinal la 
nivelul funiculului spermatic. 


Spațiile canalului inghinal 

Atât herniile directe, cât şi cele indirecte, sunt cauzate de 
pătrunderea conţinutului abdominal în canalul inghinal, 
printr-un defect la nivelul fasciei transversalis sau prin 
orificiul intern. Diferenţa dintre herniile indirecte şi cele 
directe este dată de locaţia exactă a defectului. La fel cum 
OMP este împărțit de ligamentul ilioinghinal în spaţii 
superioare și inferioare (canalele inghinal şi femural), 
spaţiul superior (canalul inghinal) este împărţit la rândul 
lui, vertical, în două spaţii, prin intermediul arterei şi venei 
epigastrice inferioare (vezi Figura 11-8). 

Ohernie inghinală indirectă apare atunci când conţinutul 
abdominal herniază lateral de vasele epigastrice. Sacul unei 
hernii indirecte va ieși prin inelul inghinal intern slăbit şi 
va urma funiculul spermatic în peretele abdominal. Aceasta 
este şi situația unei hernii sau a unui hidrocel pediatric. 
Majoritatea cazurilor de hidrocel întâlnite mai târziu în 
viață au o hernie indirectă asociată şi sunt congenitale. O 
hernie inghinală directă apare medial de vasele epigastrice. 
Spaţiul de producere a unei hernii directe este numit is- 
toric triunghiul lui Hesselbach, o mare parte din peretele 
posterior al canalului inghinal. Când există un defect în 
trigonul lui Hesselbach, sacul herniei pătrunde direct în 
canalul inghinal, porţiunea distală a acestuia ajungând în 
proximitatea cordonului spermatic, dar nu va trece prin 
inelul intern împreună cu acesta. 


Tipuri de hernii ale orificiului miopectineal 


Am definit până acum trei spaţii în care pot apărea herniile 
în cadrul OMP. Spaţiul de sub ligamentul ilioinghinal, spaţiul 
inferior al OMP, este locul unde apar hernii femurale. Cele 
două spaţii situate deasupra ligamentului ilioinghinal sunt 
spaţiile indirecte şi cele directe ale OMP superior, situate 
lateral, respectiv medial, unde se dezvoltă hernii omonime. 
Un pacient poate avea o hernie într-unul, în două sau în toate 
aceste trei spaţii. O hernie care se află atât în spaţiul direct, 
cât şi în spaţiul indirect este numită hernie „în pantalon”; 
există un „picior” de peritoneu în ambele spaţii, împărțit 
de vasele epigastrice, care sunt fixe. 


Femeile prezintă rareori hernii inghinale directe. Cea 
mai frecventă dintre cele trei hernii ale OMP la femei este 
hernia indirectă. Este important de menţionat că femeile 
au o incidență mult mai mare a herniilor femurale decât 
bărbaţii, deoarece un pelvis mai larg înseamnă o potențială 
deschidere mai largă la nivelul spaţiului femural. 


Situaţii particulare 

Alte forme de prezentare a unei hernii OMP includ 
hernia Richter, unde doar o porţiune din circumferința 
intestinului este încarcerată sau strangulată prin defectul 
herniei. Acest lucru este destul de periculos, deoarece 
pacientul nu va avea simptome de ocluzie intestinală, 
întrucât lumenul intestinal nu este implicat, putând fi 
prezentă numai durerea din cauza strangulării. O hernie 
prin alunecare apare atunci când seroasa unui organ face 
parte din sacul hermniei. Acest lucru este mai frecvent în 
hernii directe, din cauza traiectului nemijlocit la nivelul 
canalului inghinal. Este periculos, deoarece deschiderea 
intempestivă intraoperatorie a sacului într-o hernie de 
alunecare, poate genera contaminarea cu conţinut intes- 
tinal a câmpului operator, împiedicând utilizarea unei 
plase chirurgicale. O hernie Littre apare atunci când un 
diverticul Meckel simptomatic se găseşte în sacul herniar, 
iar hernia Amyand conţine apendicele cecal. 


Consideraţii clinice 


Tablou clinic 

În funcţie de severitatea simptomelor, se va stabili care 
este următorul pas în managementul pacientului. S-a de- 
monstrat că o hernie asimptomatică sau o hernie a OMP 
cu simptome minime, provoacă rareori complicaţii; prin 
urmare, supravegherea atentă este suficientă, nefiind 
necesară intervenţia chirurgicală, dar majoritatea vor 
necesita intervenții în viitor. In schimb, herniile femurale 
asimptomatice trebuie operate, pentru că există mai multe 
şanse să se încarcereze sau stranguleze. 

Pacienţii cu hernii simptomatice ale OMP prezintă o 
proeminenţă în regiunea inghinală. Aceasta se poate mări 
odată cu orice creștere a presiunii intraabdominale, cum 
ar fi ridicarea de greutăţi sau tusea. Herniile OMP sunt 
de obicei asociate cu disconfort, dureri, arsuri sau cu o 
durere mai puţin intensă, care este mai pronunțată după 
ortostatism prelungit. La examenul clinic, proeminența 
unei hernii inghinale directe sau indirecte, va apărea 
deasupra ligamentului ilioinghinal, putându-se extinde 
până la scrot sau labia mare. O hernie femurală se va 
simți complet sub ligamentul ilioinghinal. Dacă examenul 
clinic nu este concludent, o ecografie poate fi de ajutor. În 
schimb, tomografia computerizată și IRM-ul, de obicei, nu 
aduc niciun beneficiu. Pacientul sau medicul ar trebui să 
poată reduce, cel puţin parţial, pseudotumora într-o hernie 
simptomatică simplă. 

Noţiunile de încarcerare și strangulare se aplică la 
herniile OMP în aceeași măsură ca la herniile peretelui 
abdominal. Reducerea herniilor recent încarcerate poate fi 
încercată la un pacient stabil hemodinamic, fără modificări 
ale analizelor de laborator, cu monitorizare postreducție. 
Semnele clinice referitoare la strangulare vor justifica 
explorarea operatorie, fiind necesară uneori o laparotomie 
separată, dacă amploarea ischemiei nu poate fi evaluată 
printr-o incizie inghinală. 

Antecedente personale chirurgicale 

Strategia chirurgicală va fi diferită pentru o primă inter- 
venţie de reparare a unei hernii a OMP faţă de o recidivă, 
iar intervenţiile abdominale anterioare pot necesita liza 
aderenţelor într-o intervenţie minim invazivă planificată. 


Caracteristicile herniei 

În prima etapă, în cazul unei hernii a OMP, trebuie stabilit 
dacă tumefacţia se află deasupra sau sub ligamentul inghi- 
nal, şi anume dacă este vorba despre o hernie inghinală sau 
femurală. Nu există nicio examinare clinică sau imagistică 
ce poate diferenţia în mod cert hernia inghinală directă 
de cea indirectă. Tehnicile chirurgicale pentru repararea 
celor 2 tipuri de hernii inghinale sunt identice, în timp 
ce herniile femurale, situate în spaţiul inferior al OMP, 
necesită metode diferite, deoarece implică închiderea unui 
spaţiu diferit al OMP. 


Tehnici chirurgicale 


Alegerea tehnicii chirurgicale pentru cura herniilor OMP 
se bazează pe preferința chirurgului, precum și pe starea 
clinică a pacientului. Toate abordările chirurgicale res- 
pectă aceleași principii: cura herniei trebuie efectuată fără 
tensiune, iar plasa nu trebuie folosită în cazul plăgilor 
contaminate. 

Există o varietate de abordări chirurgicale ale hernii- 
lor OMP, ce pot fi împărţite în două categorii: abordarea 
anterioară (deschisă) şi cea posterioară (minim invazivă). 
Deși aceste două strategii pot fi folosite şi pentru herniile 
peretelui abdominal, forma neregulată a OMP face ca 
anatomia să fie destul de diferită, în funcţie de locul de 
unde privește chirurgul. 


Abordarea anterioară 

Abordarea anterioară, deschisă, pentru herniile inghinale 
necesită o incizie a canalului inghinal. Peretele anterior 
al canalului inghinal (aponevroza oblicului extern) este 
deschis, hernia este redusă și defectele directe și/sau indi- 
recte de la nivelul peretelui posterior al canalului inghinal 
sunt reparate. Acest lucru se poate face cu sau fără plasă. 
Utilizarea unei proteze este standardul pentru OMP astăzi. 


Procedeul alloplastic Lichtenstein 

O operaţie pe cale anterioară, efectuată cu plasă, care 
acoperă suprafaţa anterioară a peretelui posterior al ca- 
nalului inghinal, este cunoscută sub numele de „tehnica 
Lichtenstein”, numită după chirurgul care a popularizat-o. 
Într-o intervenţie Lichtenstein clasică, plasa este fixată pe 
suprafața posterioară a canalului inghinal și acoperă atât 
spațiile directe, cât şi pe cele indirecte ale OMP, superior 
de ligamentul ilioinghinal. Marginile plasei sunt fixate pe 
limitele spaţiului superior al OMP (Figura 11-10). O breşă 
este creată în plasă, superior, pentru a permite funiculului 
spermatic să pătrundă în canalul inghinal, creând astfel 
un nou inel inghinal intern. Aponevroza oblicului extern 
este suturată deasupra plasei, dar lăsată deschisă inferior, 
generând un nou inel inghinal superficial. 


Procedee tisulare 

Deși utilizarea plaselor chirurgicale în abordarea anterioară 
este standardul astăzi, deoarece tehnica implică o tensiune 
mai mică, o rată de recidivă redusă şi durere mai puţin 

Ligamentul 
inghinal 


intensă, este important să înțelegem utilizarea abordării 
clasice deschise, cunoscută sub numele de „procedeu 
tisular”. Aceste intervenţii chirurgicale sunt utile în situa- 
tiile unui câmp operator contaminat, deoarece nu necesită 
utilizarea unei proteze și contribuie la limitarea riscului de 
infecţie, fiind prin urmare, deși rar, încă folosite astăzi. Cu 
toate că detaliile tehnice ale procedeelor tisulare nu sunt 
solicitate la examene standard, chirurgii adresează adesea 
întrebări pe acest subiect în cadrul stagiilor, mai ales în ceea 
ce priveşte utilizarea lor în herniile femurale. Procedeele 
tisulare sunt rezumate în Tabelul 11-1. 


Abordarea posterioară 
Abordarea posterioară a herniilor inghinale și femurale este, 
de obicei, efectuată fie laparoscopic, fie robotic. Cele două 
tehnici principale minim-invazive sunt abordarea extrape- 
ritoneală totală (TEP, total extraperitoneal) și abordarea 
transabdominală preperitoneală (TAPP, transabdominal 
preperitoneal). Ambele abordări posterioare implică trei 
incizii mici şi utilizează întotdeauna o proteză. Abordarea 
posterioară protetică este unica tehnică în care o singură 
bucată de plasă va acoperi toate cele trei spaţii ale OMP 
(direct, indirect și femural). Din acest motiv, herniile 
femurale ar trebui reparate printr-o abordare posterioară. 
Diferenţa principală între cele două tehnici posterioare 
este amplasarea camerei și a instrumentelor raportat la 
peritoneu. Procedeul TEP nu implică intrarea în cavitatea 
peritoneală. Se creează un spaţiu între mușchiul drept 
abdominal şi peritoneu, prin care se efectuează întreaga 
operaţie. Se poate face numai cu echipament laparoscopic. 
Procedeul TAPP implică pătrunderea în cavitatea peritoneală 
într-o manieră similară cu orice altă intervenţie minim-in- 
vazivă. Peritoneul este disecat de pe întregul OMP, plasa 
este poziționată, iar ulterior peritoneul este reatașat. Acest 
lucru se poate face atât laparoscopic, precum și robotic. 
Ambele proceduri implică plasarea unei proteze între 
peritoneu şi OMP, şi sunt la fel de utile pentru herniile 
directe, indirecte şi femurale (Figura 11-11). 


Figura 11-10. În procedeul Lichtenstein, proteza este 
plasată între arcul aponevrotic, superior şi ligamentul 
inghinal, inferior. (Din Hawn MT, Mulholland MW. 
Operative Techniques in Foregut Surgery. Philadelphia, 
PA: Wolters Kluwer Health; 2015. Copyright © 2015 
Wolters Kluwer Health.) 


Alegerea unei tehnici 

Atunci când se alege abordarea chirurgicală optimă pen- 
tru repararea herniei, aceasta trebuie adaptată la nevoile 
specifice ale pacientului. 

În primul rând, ca regulă, procedeele protetice trebuie 
oferite tuturor pacienţilor, indiferent dacă este aleasă o 
abordare deschisă sau minim-invazivă. Acest lucru este 
valabil dacă presupunem că utilizarea plasei nu este con- 
traindicată în caz de contaminare a câmpului chirurgical, 
în herniile strangulate cu ischemie sau necroză, sau de 
prezenţa unei leziuni intestinale incidentale. 

În al doilea rând, a fost demonstrat faptul că tehnicile 
minim-invazive îmbunătăţesc viteza de recuperare a pa- 
cientului datorită prezenţei unei dureri mai puţin intense. 
Procedeele minim-invazive sunt acum puternic recomandate 
pentru hernia unilaterală, nerecidivată şi pentru hernia femu- 
rală. În plus, ele sunt tehnicile preferate în cazul femeilor, 
pentru că pot repara hernii femurale oculte. 

Rezolvarea chirurgicală a hermiilor OMP a evoluat. 
Tehnicile deschise, mari, anatomice, precum McVay și 
Bassini au fost înlocuite cu reparaţii protetice, deschise, cu 
morbiditate redusă, cum ar fi procedeul Lichtenstein. Odată 
cu introducerea şi evoluţia tehnologiilor minim-invazive 
ca opţiuni rentabile, cu o morbiditate și mai mică decât in 
cazul procedeelor deschise, aceste abordări au devenit din 
ce în ce mai populare, permiţând revenirea mai rapidă și 
sigură la activitățile cotidiene. 


Complicații postoperatorii frecvente 


În zilele noastre, reparaţiile herniilor OMP, indiferent 
de abordare, anterioară sau posterioară, sunt efectuate în 
ambulatoriu. Pacienţii părăsesc serviciul medical imediat 
după finalizarea intervenţiei și este esenţial ca ei să fie 
consiliaţi cu privire la așteptările postoperatorii. Pacientul 
poate resimţi inflamaţia postoperatorie sau apariţia unor 
echimoze pe scrot, labii sau penis. Acest aspect poate fi 
alarmant, deoarece tumefierea și echimozele pot apărea 
la distanţe variabile față de inciziile vizibile. Utilizarea 

TABELUL 11.1. Procedee tisulare în herniile miopectineale 


Tipuri de hernii ale orificiului 


Sutura defectului miopectineal Observaţii 

McVay Tendonul conjunct la Femurală e Incizia de relaxare este necesară 
ligamentul Cooper; tendonul Directă pentru a reduce tensiunea” 
conjuct la ligamentul indirectă 


ilioinghinal, lateral 


Bassini Tendonul conjunct la Directă e Incizia de relaxare este necesară 
ligamentul ilioinghinal indirectă pentru a reduce tensiunea” 
e NU se foloseşte pentru hernia 
femurală 
Shouldice  Complexă, în mai multe straturi  Directă e Considerată fără tensiune 
indirectă e NU se folosește pentru hernia 
femurală 


e Poate avea cea mai redusă rată 
de recidivă dintre procedele 
tisulare 


Similar cu procedeul descris pentru herniile peretelui abdominal, la secţiunea Tehnica separării componentelor. 


Ombilic 


Mușchi drept abdominal 
Linie arcuată 


Arcada mușchiului 


i Linea alba 
tranvers abdominal 


Localizare hernie directă 


i rr tac ie ai II Vase epigastrice inferioare 
Localizare hernie indirectă ** 


Inel inghinal profund Funicul spermatic 


a Nerv femural 
Vase spermatice 


Vase iliace externe 
Canal femoral 
Ligament Cooper 


Vase obturatorii 


Figura 11-11. A. Anatomia canalului inghinal, vedere intra-ab- 
dominală. B. Cura laparoscopică prin abord extraperitoneal total. 
Proteza acoperă întreaga suprafață posterioară a canalului inghinal, 
inclusiv teaca dreptului abdominal şi inserția acesteia pe pubis. (A. 
Retipărită cu permisiunea Hawn MT, Mulholland MW, eds. Operative 
Techniques in Foregut Surgery. lst ed. Philadelphia, PA: Wolters 
Kluwer Health; 2015; Figure 34-1. B, From Jones DB, Fischer JE. 
Master Techniques in Surgery: Hernia. Philadelphia, PA: Lippincott 
Williams & Wilkins. Copyright © 2013 By Lippincott Williams & 
Wilkins, A Wolters Kluwer business.) 


unui suport scrotal poate ajuta la ameliorarea acestor 
simptome la pacienţii de sex masculin. 


Simptome neuropate 
Simptomele neuropate sunt mult mai frecvente după cura 
chirurgicală a herniei OMP, comparativ cu cea a herniilor 

peretelui abdominal. Atunci când se foloseşte o abordare 
deschisă, o zonă de hipoestezie poate fi observată la 
nivelul inciziei tegumentare. Odată cu regenerarea iner- 
vaţiei superficiale, pacientul poate resimţi simptome de 
parestezie, cum ar fi arsurile sau furnicăturile. 

Din nefericire, 5-10% dintre pacienţi vor resimţi o du- 
rere cronică după cura herniei OMP. Durerea cronică este 
considerată a fi acea durere resimţită la locul intervenţiei, 
care persistă mai mult de 12 săptămâni. Există trei nervi care 
pot fi prinși sau deterioraţi în zona de reparaţie a herniei. 
Cel mai cunoscut dintre aceştia este nervul ilioinghinal, care 
traversează canalul inghinal și trece de-a lungul funiculului 
spermatic sau a ligamentului rotund. Pacienţii cu leziuni la 
nivelul acestui nerv vor prezenta durere care iradiază spre 
scrot sau labii şi se agravează odată cu poziția şezândă pe 
perioade îndelungate. La examinare se decelează, de obicei, 
o amorțeală la nivelul hemiscrotului sau labiei mari și la 
nivelul feţei mediale a coapsei. Nervul ilioinghinal nu trece 
prin inelul inghinal intern şi, prin urmare, este mai frecvent 
deteriorat în timpul unei abordări deschise a canalului inghi- 
nal. Daunele vor fi similare cu cele aduse ramurii genitale 
a nervului genitofemural. Nervul genitofemural trece prin 
inelul inghinal intem și este, prin urmare, cel mai adesea 
lezat în timpul unei intervenţii minim-invazive a herniei. 
În cele din urmă, afectarea nervului cutanat lateral femural 
provoacă amorţeală la nivelul feţei anterolaterale a coapsei. 
Sunt numeroase cauze pentru acest lucru, în principal legate 
de compresia externă, dar afectarea acestui nerv se poate 
face și în timpul curei herniei OMP. Ocazional, pacienţii 
pot simţi plasa folosită pentru a repara hernia, ceea ce poate 
duce la un disconfort prelungit în locul respectiv. 


Orhita 

Restricţia fluxului de sânge către sau dinspre testicul, 
poate provoca orhita. Acest lucru este mai frecvent în cura 
herniei recurente, deoarece plexul venospampiniform va 
fi fost compromis la acești pacienţi, din cauza cicatricii de 
la reparația prealabilă. Pacientul poate prezenta un testicul 
tumefiat și sensibil; aceste simptome trebuie diferențiate 
de inflamaţia care apare în mod obişnuit după rezolvarea 
herniei OMP. Orhita este în general limitată, iar pentru 
tratarea ei, antiinflamatoarele nesteroidiene (AINS) ar 
trebui să fie suficiente. O devascularizare completă a 
testiculului este mai putin obișnuită, deoarece există circu- 
laţie colaterală din alte artere. Cu toate acestea, pe termen 
lung, poate apărea atrofia testiculară în orice testicul cu 
circulație compromisă. 


Sindromul durerii inghinale pubiene 


Există momente în care un pacient se va prezenta cu dureri 
inghinale și nicio hernie clară la examenul clinic. Această 
situaţie a fost întâlnită pentru prima dată la atleți, motiv 
pentru care a fost denumită istoric „hernia sportivului”. 
Alţi termeni comuni sunt inghinodinia, pubalgia atletică, 
hernia de hochei sau hernia Gilmore. De obicei, este ca- 
uzată de tensiune la nivelul muşchilor adductori care se 
inserează pe pubis. Există un diagnostic diferenţial extins 
pentru acest sindrom (Tabelul 11-2). 

Anamneza va demonstra adesea că pacientul a simţit o 
ruptură sau un discomfort atunci când a ridicat o greutate, 
tuşit, sau participat la sporturi care necesită o accelerare 
rapidă. Factorii agravanţi precum senzaţia de tracțiune 


TABELUL 11-2. Diagnosticul diferenţial al 


inghinodiniei 


Tipuri Exemple 


Întinderea musculară (adductori) 
Slăbirea rezistenţei canalului inghinal 
Osteita pubiană 


Accidente 
sportive/de muncă 


Microfractura 
Fractura prin avulsie 
Osteoartrita 
Ruptura de labrum 
Lezarea articulației 
femuro-acetabulare 
Osteonecroza 


Afectare a 
articulației șoldului 


Genitourinară Durerea de ligament rotund 
Varicocelul 

Prostatita 

Orhialgia 

Infecția tractului urinar 


Endometrioza 


Gastrointestinală Aderenţele intra-abdominale 
Bolile inflamatorii intestinale 
Diverticulita 


Sindromul de intestin iritabil 


continuă sau de ruptură inghinală din timpul activităţii fizice 
trebuie să fie decelați. În plus, mişcările bruște, cum ar fi o 
rotaţie puternică, pot agrava durerea, în timp ce odihna va 
atenua simptomele, dar simptomatologia algică va reveni 
odată cu reluarea activităților. În cazurile de durere inghinală 
cronică, va exista adesea o evoluţie a simptomelor, de obicei, 
prin agravarea acestora odată cu activitatea fizică susținută. 
Cel mai important este dacă pacientul a simţit vreodată o 
formaţiune pseudotumorală în regiunea inghinală. Toţi pa- 
cienţii trebuie întrebaţi despre schimbări apărute în micțiune 
sau tranzit intestinal, deoarece asocierea unei slăbiciuni 
la nivelul planșeului pelvin poate genera constipaţie sau 
creşterea frecvenţei urinare. 

Examinarea trebuie să înceapă cu pacientul aflat în 
ortostatism. Dacă hernia inghinală este prezentă, ar trebui 
să fie ușor de identificat prin palpare, în special dacă se 
asociază și o manevră Valsalva. Dacă nu se obiectivează 
hernia, examenul clinic al regiunii inghinale se va repeta 
în clinostatism. Scopul acestei evaluări este de a izola și de 
a identifica punctele de inserție musculară sau tendinoasă 
lezate. Pentru a evalua adductorul lung, la nivelul șoldului 
trebuie efectuate rotația, flexia şi extensia, cu și fără a opune 
rezistență. Pacientul poate resimţi durere în urma presiunii 
digitale la nivelul inserţiei adductorului lung prin efecuarea 
aceastei manevre. Inserţiile mușchiului drept abdominal, 
a fasciei transversalis și a aponevrozei oblicului extern la 
nivelul pubisului ar trebui să fie, de asemenea, evaluate. 
Palparea acestor puncte de inserţie în timpul unei manevre 
de „ridicare” poate fi utilă în identificarea structurii afec- 
tate. La examinarea tuberculului pubic, durerea la palpare 
sugerează osteita ca sursă. 

După cum s-a discutat anterior, studiile radiologice 
joacă rar un rol important în diagnosticarea unui pacient 


inghinal 


Muşchiul 
pectineu 


cu o hernie inghinală demonstrabilă. Ecografia poate fi 
utilizată în cazul unei zone inghinale dificil de examinat, 
pentru a exclude o hernie sau o patologie testiculară. 
Tomografia computerizată poate evalua alte patologii ale 
zonei inghinale și este mai puţin dependentă de operator 
faţă de ecografie. IRM-ul însă, este examenul ales atunci 
când sunt suspectate leziunile de tendon şi muşchi, în sin- 
dromul de durere inghinală pubiană. IRM poate dezvălui 
dezvoltarea asimetrică a mușchilor sau inflamaţia de la 
nivelul fasciei pubiene. Dacă se suspectează osteita de 
pubis, este recomandată o scanare a osului. 

Atunci când durerea în regiunea inghinală este suferința 
principală şi cauza nu este hernia simptomatică, tratamentul 
non-chirurgical este cea mai bună abordare terapeutică. 
Studii multiple au demonstrat că durerea prezentă înainte 
de intervenţia chirurgicală este cel mai bun factor pre- 
dictiv al dezvoltării unei dureri cronice, debilitante, după 
operaţie. Semnificaţia acestui aspect este de o deosebită 
importanţă. Managementul non-chirurgical este următorul 
pas şi include AINS, limitarea activităţii fizice și terapie 
de recuperare fizică. Tratamentul chirurgical al unei hernii 
inghinale concomitente cu durerea inghinală nerezolvată 
este o decizie care necesită o gândire atentă a chirurgului, 
precum şi discuţii sincere cu pacientul cu privire la even- 
tualitatea unui prognostic pozitiv. 


HERNIA OBTURATORIE 


Hernia obturatorie este o categorie distinctă de hernii, 
care nu se încadrează în categoriile de hernii ale peretelui 
abdominal sau hernii ale OMP. Hernia obturatorie este 
rezultatul unui defect al planșeului pelvin la nivelul ca- 
nalului obturator, o zonă inferioară OMP (Figura 11-12). 
Există, de obicei, intestin subţire herniat prin defect, care 
provoacă simptome de afectare a nervului obturator. Un 
caz relevant este cel al unei femei în vârstă de 70 de ani, 


Ligamentul 


Hernia obturatorie: 
rară (zona anatomică 
cel mai puţin slabă) 

Hernia inghinală: 
cea mai frecventă 
(zona cea mai 
slabă anatomic) 


Hernia femurală: 
mai puţin frecventă 
(zonă anatomică 
mai puţin slabă) 


Figura 11-12. Descriere schematică a 
raporturilor herniei obturatorii, comparativ 
cu herniile orificiului miopectineal. (După 
Jones DB, Fischer JE. Master Techniques in 
Surgery: Hernia. Philadelphia, PA: Lippin- 
cott Williams & Wilkins. Copyright © 2013 
By Lippincott Williams & Wilkins, A Wolters 
Kluwer business.) 


emaciată, multipară, cu dureri abdominale colicative şi 
dureri la nivelul feţei mediale a coapsei; este, prin urmare, 
denumită „mica hernie a femeii bătrâne”. 

Diagnosticul unei hemii obturatorii este dificil şi necesită 
un nivel foarte ridicat de suspiciune, deoarece hernia este 
rară, iar prezentarea sa este intermitentă. În prezentarea 
acută, pacientul poate asocia ocluzie intestinală severă la 
nivelul intestinului subțire. La examenul clinic, pacientul 
poate avea parestezii sau dureri intense pe faţa anterome- 
dială a coapsei. Ciupirea nervului de conţinutul herniar 
este exacerbată prin rotirea medială a coapsei, o manevră 
clinică ce poartă denumirea de „semn Howship-Romberg”. 
Rareori, hernia în sine poate fi simțită ca o formaţiune 
moale, la tuşeul rectal. De obicei, diagnosticul se face 
printr-o tomografie computerizată sau în timpul intervenției 
chirurgicale pentru gestionarea unei ocluzii a intestinului 
subţire. Odată cu creşterea popularității curei herniei mi- 
nim-invazive pentru hernii ale OMP, herniile obturatorii 
asimptomatice timpurii sunt identificate mai frecvent. 
Totuși, acestea nu sunt, în general, rezolvate independent, 
ci mai degrabă în momentul tratamentului chirurgical al 
unei ocluzii de intestin subțire. 


CONCLUZII 


Anatomia herniei, indiferent de localizare, este complexă 
și poate fi derutantă. Cele mai importante principii din 
acest capitol se referă la identificarea herniilor care ne- 
cesită intervenţii chirurgicale elective sau de urgenţă, la 
înţelegerea modalităţilor de reducere a factorilor de risc 
ai pacientului înainte de operaţie şi la complicațiile care 
pot apărea postoperator. Aceste concepte vor fi mai clare 
odată cu o bună înţelegere a anatomiei. Cu toate acestea, 
ele sunt universale și similare pentru herniile peretelui 
abdominal principal, ale OMP şi ale canalului obturator. 

ÎNTREBĂRI 


Alegeţi un singur răspuns pentru fiecare întrebare. 


1. Un muncitor în vârstă de 57 de ani se prezintă 


cu o proeminenţă la nivelul liniei mediane a 

abdomenului. A observat-o pentru prima dată la 2 

ani după o splenectomie pe cale deschisă, în urma 

unei căderi traumatice la locul de muncă. Această 

pseudotumoră a crescut în dimensiuni şi asociază 

ocazional jenă dureroasă, în special când ridică 

greutăți. În urmă cu 2 săptămâni a fost diagnosticat 

cu diabet zaharat tip 2 și a început un tratament 

cu antidiabetice orale de o săptămână. Prezintă 

obezitate și este fumător. Examenul clinic confirmă 

eventraţia reductibilă, cu un defect palpabil de 6 

cm. Care este cea mai indicată atitudine ulterioară 

în managementul terapeutic? 

A. Tomografie computerizată de abdomen și pelvis 
în vederea stabilirii strategiei operatorii 

B. Optimizarea factorilor de risc modificabili 
pentru a reduce complicațiile postoperatorii 

C. Cura electivă a herniei pe cale deschisă, cu 
proteză biologică 

D. Cura de urgenţă a herniei din cauza riscului de 
strangulare 

E. Bloc regional la nivelul peretelui anterolateral 
abdominal pentru atenuarea disconfortului 
pacientului 


„ O femeie în vârstă de 42 de ani se prezintă 
cu o proeminenţă la nivelul liniei mediane a 
abdomenului. Din istoricul pacientei aflăm că a 
născut tripleţi, la termen, pe cale naturală. Pacienta 
afirmă că protuberanţa a devenit mai evidentă în 
timpul lăuziei, fără a asocia alte acuze. Examenul 
clinic obiectivează o femeie slabă ce prezintă o 
proeminenţă la nivelul liniei mediane la efectuarea 
manevrei Valsalva. Muşchii drepți abdominali 
au dispunere laterală, fără a se putea identifica 
vizual și palpator o formaţiune pseudotumorală 
sau un defect herniar. Pe lângă recomandarea de 
tomografie computerizată de abdomen și pelvis 
pentru confirmarea diagnosticului, cum ar trebui 
consiliată cel mai corect pacienta? 
A. Asigurând-o că, neputând palpa defectul, 
acesta trebuie să fie de dimensiuni reduse, 
monitorizarea fiind recomandată. 


B. Informând-o că este de luat în calcul 
eventualitatea herniei Spiegel. 

C. Asigurând-o că în cazul ei nu este vorba despre 
un defect abdominal adevărat, nefiind necesară 
intervenţia chirurgicală. 

D. Informând-o că trebuie optimizaţi factorii de 
risc înaintea curei chirurgicale a herniei. 

E. Solicitându-i să își ia concediu de la locul de 
muncă pentru a reduce riscul de încarcerare. 


3. Un bărbat în vârstă de 27 de ani se prezintă în 
serviciul de urgenţă cu dureri abdominale intense 
la nivelul regiunii ombilicale, debutată în ultimele 
4 ore. Afirmă că prezintă o proeminenţă la nivelul 
ombilicului, în evoluţie de 3 ani, care apărea și 
dispărea, dar acum nu s-a mai redus. La prezentare 
este febril, 38,8*C, pulsul este de 115 bătăi/minut, 
iar tensiunea este 143/92 mmHg. Examenul clinic 
sugerează un abdomen ușor destins de volum 
cu sensibilitate marcată la palpare la nivelul unei 
protuberanţe ombilicale de 5 cm. Tegumentul 
supraiacent proeminenţei este violaceu. Prezintă 
leucocitoză și creșterea valorii lactatului. Care 
este cea mai corectă atitudine de urmat în 
managementul pacientului? 

A. Internare în vederea observaţiei. 

B. Administrare de narcotice pentru controlul 
durerii și paracetamol pentru febră. 

C. Planificare pentru cura electivă a herniei cu 
proteză biologică. 

D. Sedare în vederea reducerii manuale a herniei. 

E. Transfer în sala de operaţie pentru explorare de 
urgenţă. 


4. O femeie în vârstă de 65 de ani se prezintă la clinică 
pentru o proeminenţă la nivelul cadranului stâng 
inferior. Afirmă disconfort discret, persistent la 
acest nivel. În antecedentele chirurgicale a avut 
colostomie terminală pentru diverticulită perforată, 
reintegrată în urmă cu 5 ani. La examenul clinic 
se observă o hernie încarcerată la nivelul cicatricii 
postoperatorii din zona colostomei, cu un defect 
palpabil de 2 cm. Pacienta afirmă că ar prefera 
să nu facă încă o intervenţie chirurgicală. Ce este 
important să înțeleagă pacienta, referitor la o 
abordare non-chirurgicală în cazul ei? 


A. Are risc crescut de infecție, deoarece este zona 
fostei stome. 

B. Are risc crescut de complicaţii, deoarece hernia 
este încarcerată. 

C. Arerisc crescut de complicaţii, deoarece hernia 
nu este pe linia mediană. 

D. Are risc crescut de mărire a herniei, deoarece 
nu este pe linia mediană. 


E. Are risc crescut de strangulare, din cauza vârstei. 


Un pacient în vârstă de 39 de ani se prezintă la 

consultaţie pentru cura herniei postincizionale. 

Hernia a apărut după o laparotomie exploratorie în 

urma unui accident rutier și durerea locală creşte 

în intensitate cu activitatea. Antecedente medicale 

sunt reprezentate de astm, bine controlat, care 

necesită o dată pe lună utilizarea unui inhalator 

„de salvare” și de diabet zaharat, valoarea recentă 

a hemoglobinei A1C fiind de 6,5%. Pacientul 

este sedentar și îi place să joace jocuri video. La 

examenul clinic, indicele de masă corporală este 

de 44,2 kg/m?, iar pe linia mediană se descrie 

periombilical o proeminenţă, care este reductibilă. 

Care dintre antecedentele medicale ale pacientului 

prezic un risc mai mare de recidivă după cura 

chirurgicală? 

. Intervenţia chirurgicală anterioară din cauza 
traumatismului 

. Tuse intensă din cauza astmului 

. Prezenţa diabetului zaharat 

„ Nivel redus de activitate 

Obezitatea morbidă 


> 


mona 


RĂSPUNSURI ȘI EXPLICAŢII 


1. Răspuns:B 


Îmbunătăţirea capacităţii funcţionale a pacientului 
şi reducerea factorilor de risc modificabili sunt 
esenţiale în planificarea pentru operaţie a 

heniilor asimptomatice sau paucisimptomatice. 
Pentru acest bărbat, controlul greutăţii va reduce 
morbiditatea şi riscul de recidivă, întreruperea 
fumatului va facilita vindecarea plăgilor, iar 
hemoglobina A1C trebuie să fie <7,4 înaintea 
operaţiilor elective pentru hernie. Tomografia 
computerizată nu este necesară pentru această 
hernie nerecidivată. Nu există elemente de 
contaminare care să sugereze utilizarea protezelor 
biologice. Intervenţia de urgenţă nu este necesară 
în cazul unei hernii reductibile. Blocul regional al 
peretelui abdominal este folosit pentru controlul 
durerii în context postoperator. Pentru mai multe 
informaţii referitoare la acest subiect, consultaţi 
secțiunea Factori de risc ce ţin de pacient. 


Răspuns: C 

Pacienta are diastasis de mușchi drepţi abominali, 
aşa cum s-a arătat la examenul clinic, unde s-a 
decelat o proeminenţă mediană, cu dispunere 
laterală a mușchilor drepţi abdominali, fără a se 
identifica un defect herniar. Sarcina anterioară 

predispune la riscul dezvoltării acestei condiţii. 
Diastazisul de drepţi abdominali nu necesită 
intervenţie chirurgicală și astfel trebuie optimizați 
factorii de risc. Totodată, deoarece diastazisul nu 
prezintă un defect adevărat al peretelui abdominal, 
nu există posibilitatea de încarcerare. Defectele 
de mici dimensiuni au risc crescut de complicaţii, 
monitorizarea nefiind o soluţie adecvată. Deși 
hernia Spiegel nu are un defect palpabil, este 
localizată în afara liniei mediene. Pentru mai multe 
detalii despre acest subiect consultaţi secțiunea 
Tipuri principale de hernii. 


Răspuns: E 

Acest bărbat are hernie încarcerată acută. Totuși, 
febra, tahicardia, modificarea culorii tegumentului, 
leucocitoza și creșterea valorii lactatului pledează 
pentru strangularea conţinutului herniar. 

Așadar, se impune intervenţia chirurgicală de 
urgenţă, iar hernia nu trebuie redusă, pentru a 

nu reduce țesuturi ischemice sau necrozate în 
cavitatea peritoneală. Monitorizarea este posibilă 
după reducerea manuală a herniei încarcerate 
acute la un pacient aparent sănătos. Controlul 
simptomelor cu paracetamol și narcotice nu va 
rezolva problema primară, iar strangularea exclude 
posibilitatea intervenţiei chirurgicale elective. 
Pentru mai multe informaţii despre acest subiect, 
consultați secțiunea Tablou clinic. 


. Răspuns: B 


Pacienta are hernie postincizională, care prezintă 
aceiași factori de risc ca toate herniile peretelui 
abdominal. Vârsta pacientei și localizarea 

herniei în afara liniei mediane nu implică riscuri 
crescute. Riscul crescut de infecţie este prezent 
doar prin contaminare activă și nu prin istoric 

de contaminare a zonei din cauza colostomei. 
Faptul că hernia este încarcerată, înseamnă că 
există un risc crescut de ocluzie sau strangulare 
față de o hernie reductibilă. Pacientul trebuie să 
înțeleagă riscul crescut de complicaţii pentru a se 
automonitoriza atent. Pentru mai multe informații 
despre acest subiect, consultaţi secţiunea despre 
consideraţii clinice din subcapitolul Herniile 
peretelui abdominal” 


Răspuns: E 

Factorii de risc modificabili trebuie minimizaţi 
înaintea operaţiei elective de hernie. Totuși, atât 
diabetul, cât și astmul, sunt foarte bine controlate 
şi este greu de crezut ca se pot obţine îmbunătățiri. 
Nivelul scăzut de activitate va reduce și nu va 
crește riscul de recidivă. Cauza intervenţiei 
chirurgicale anterioare, un accident traumatic, 

nu infleunţează riscul de recurenţă. Obezitatea 
morbidă, din contră, constituie cel mai mare factor 
de risc care influenţează rata de recidivă în urma 
operaţiei de hernie. Pentru mai multe detalii despre 
acest subiect, consultaţi secțiunea Factori de risc 
de țin de pacient. 


Esofagul 


Emily Speer, James N. Lau și James A. McCoy 


Esofagul conectează orofaringele la stomac. Deşi esofagul 
are funcţia de simplu conduct pentru pasajul către stomac 
al alimentelor ingerate, se remarcă o complexitate aparte 
a anatomiei şi fiziologiei acestui organ. Indiferent de spe- 
cialitatea medicală aleasă, viitorul medic se va confrunta 
probabil cu o situaţie clinică în care cunoaşterea bolilor 
esofagiene se va dovedi utilă. Deși acest capitol acoperă 
diverse subiecte privind patologia esofagiană, studentul 
la medicină ar trebui să se concentreze pe gestionarea 
a trei boli esofagiene frecvent întâlnite: boala de reflux 
gastroesofagian (BRGE), carcinomul esofagian şi perfo- 
rația esofagiană. 


ANATOMIA ESOFAGULUI 


Anatomia generală 


Esofagul, un tub alimentar muscular de aproximativ 25 
cm lungime, conectează faringele la stomac. Esofagul 
începe la nivelul cartilajului cricoid (nivelul vertebrei 
cervicale C6) şi se termină chiar sub diafragm (nivelul 
vertebrei toracice T11). Acesta poate fi împărțit în patru 
segmente, esofagul cervical (3—5 cm lungime), esofagul 
toracic proximal şi mijlociu (18-22 cm lungime) şi eso- 
fagul abdominal distal (3-6 cm lungime). În scopuri de 
cartografiere endoscopică, precizăm că esofagul începe la 
aproximativ 15 cm de arcada dentară (AD) şi se termină la 
aproximativ 40 cm de AD. Esofagul traversează toracele 
în mediastinul posterior. Structurile în strânsă vecinătate 
cu esofagul includ traheea, atriul stâng (ambele anterioare 
esofagului) şi aorta descendentă toracică. Aorta este situată 
pe partea stângă a esofagului pentru ca apoi să traverseze 
diafragmul posterior de acesta (Figura 12-1). Deoarece 
aorta se derulează de-a lungul esofagului pe partea stângă, 
abordul chirurgical al esofagului se efectuează de cele 
mai multe ori printr-o toracotomie dreaptă (Figura 12-2). 
Există trei zone anatomice de îngustare esofagiană 
de importanţă clinică, la nivelul cărora se pot impacta 
alimentele şi corpii străini ingeraţi. Acestea sunt localizate 
în esofagul proximal la nivelul muşchiului cricofaringian, 
esofagul mijlociu la nivelul arcului aortic şi în esofagul 
distal la nivelul diafragmului (Figura 12-3). Esofagul 
prezintă două sfinctere funcționale: un sfincter esofagian 
superior (SES), la nivelul mușchiului cricofaringian și un 
sfincter esofagian inferior (SEI), între esofag şi stomac. 

Vascularizația arterială 


Esofagul cervical este irigat de artera tiroidiană inferioară, 
ram al trunchiului tirocervical. Esofagul toracic este ali- 
mentat arterial de arterele bronşice şi arterele esofagiene 
mici provenite din aorta toracică. Esofagul distal este vas- 
cularizat de ramurile arterei gastrice stângi (Figura 12-4). 


Drenajul venos 


Drenajul venos al esofagului cervical este asigurat în principal 
de vena tiroidiană inferioară. Venele azygos şi hemiazygos 
asigură drenajul venos al esofagului toracic. Esofagul distal 
este drenat prin vena coronariană gastrică şi vena gastrică 
stângă, care se varsă la rândul ei în sistemul venos portal 
(Figura 12-5). In ciroza hepatică cu hipertensiune venoasă 
portală, plexul venos esofagian inferior asigură drenajul 
colateral între sistemul venos portal şi venele azygos, cu 
posibilitatea apariţiei varicelor esofagiene. 


Drenajul limfatic 


Vasele limfatice ale esofagului cervical drenează în ganglionii 
cervicali profunzi (jugulari). Esofagul toracic drenează în 
ganglionii limfatici de la nivelul mediastinului posterior, 
precum ganglionii limfatici paratraheali şi hilari pulmonari. 
Esofagul distal drenează în ganglionii limfatici celiaci, 
gastrici stângi şi parahiatali (Figura 12-6). În carcinomul 
esofagian, metastazarea iniţială în ganglionii limfatici este 
determinată de localizarea tumorii. 


Inervarția 


Inervaţia esofagului este asigurată de sistemul nervos 
autonom prin fibre simpatice şi parasimpatice care ac- 
ționează antagonic. Esofagul proximal este inervat de 
nervul vag prin nervii laringieni recurenţi şi de lanţul 
simpatic cervical. Lezarea nervului laringeu recurent 
perturbă nu doar activitatea corzilor vocale, ci şi me- 
canismul de deglutiţie al esofagului superior, crescând 
riscul de aspirație. Esofagul mijlociu şi distal este inervat 
autonom prin nervul vag şi lanţul toracic simpatic. În 
musculara propria, între straturile musculare circular şi 
longitudinal, se află un plex nervos intramural format 
din fibre simpatice şi parasimpatice (plexul mienteric). 
Plexul mienteric controlează activitatea peristaltică a eso- 
fagului şi, atunci când este lezat, poate produce acalazie 
(incapacitatea mușchiului SEI de a se relaxa însoţită de 
absenţa peristalticii corpului esofagian). Fibrele aferente 
care transmit durerea viscerală ajung la măduva spinării 
de la nivel toracic superior prin fibre simpatice, împărțind 

cu fibrele senzoriale cardiace o cale similară. Ca urmare, 
durerea cardiacă (angină pectorală) poate semăna cu du- 
rerea esofagiană (spasm, reflux acid). Inervaţia motorie 
a esofagului este asigurată de nervul vag. 


Histologia esofagului 


Peretele esofagian este format din patru straturi prin- 
cipale. Acestea includ (1) mucoasa (care conţine un 
strat superficial și unul profund), (2) submucoasa, (3) 
muscularis propria (formată din două straturi, un strat 
circular interior și un strat longitudinal exterior) şi (4) 
adventicea (ţesut paraesofagian). Spre deosebire de cea 
mai mare parte a tractului gastro-intestinal (GI), esofa- 
gul nu prezintă un strat seros. La ecografia endoscopică 

CT în sectiune transversală 


E: esofag 
A: aorta 
LA: atriu stâng 


Figura 12-1. A. Vedere anterioară cu plămânul şi inima înde- 
părtate pentru a expune mediastinul posterior traversat de esofag 
şi de aortă. B. Tomografia computerizată în secțiune transversală 
la nivelul indicat unde aorta se află la stânga şi cordul anterior 
de esofag. (A. Retipărit cu permisiunea Fischer JE, Jones DB, 
Pomposelli FB, et al. Fischer's Mastery of Surgery. Ediţia a S-a. 
Philadelphia, PA: Lippincott Williams & Wilkins: 2012:793.) 


(EUS), esofagul este evidenţiat sub forma a cinci zone 
discrete, corelate cu cele două straturi ale mucoasei: 
(1) mucoasa superficială şi (2) mucoasa profundă, (3) 
submucoasa, (4) muscularis propria și (5) adventicea 
(Figura 12-7). Stratul muscularei propria a esofagului 
este alcătuit din fibre musculare striate în 1/3 proximală 
și fibre musculare netede în 2/3 distale. În mod normal, 
întreaga lungime a esofagului este căptușită cu epiteliul 
scuamos stratificat nekeratinizant, în timp ce stomacul 
proximal este căptușit cu mucoasă gastrică bogată în 
celule oxintice. În BRGE există un reflux anormal al 
conținutului gastric în esofagul distal, care poate duce 
la transformarea celulelor epiteliale scuamoase normale 
în celule columnare intestinale metaplazice (esofagul 
Barrett) (Figura 12-8). 

Figura 12-2. Anatomia chirurgicală a esofagului. Printr-o toracotomie dreaptă, cea mai mare parte a esofagului toracic este ac- 
cesibilă. Ca urmare, leziunile esofagiene proximale şi medii toracice sunt cel mai bine abordate prin hemitoracele drept. (Retipărit 
cu permisiunea Fischer JE, Jones DB, Pomposelli FB, et al. Fischer's Mastery of Surgery. Ediţia a 6-a. Philadelphia, PA: Lippincott 


Williams & Wilkins; 2012:793.) 


FIZIOLOGIA ESOFAGIANĂ 


În repaus, cea mai mare parte a esofagului este într-o stare 
relaxată, cu excepția SES și SEI localizări în care presiu- 
nile de repaus sunt ridicate (30-120 mm Hg pentru SES și 
15-30 mm Hg pentru SEI). Presiunea de repaus ridicată a 
SEI ajută la prevenirea refluxului şi regurgitării conţinutului 
alimentar în esofag. Deglutiţia este inițiată în mod voluntar 
de nucleul ambiguu (situat în bulb), moment în care SES 
se relaxează temporar, permiţând alimentelor să treacă 
în esofagul superior. Bolusul este propulsat de-a lungul 
esofagului de o undă peristaltică primară. SEI se relaxează 
în anticiparea bolusului alimentar, permiţând astfel pasajul 
acestuia în stomac. După ce are loc pasajul bolusului, SEI 
revine la presiunea de repaus ridicată, prevenind refluxul 
conţinutului gastric. 

In mod normal, deglutiţia alimentelor declanşează o 
undă peristaltică primară. Undele peristaltice secundare 


nu fac parte din mecanismul normal al deglutiţiei, ci apar 
din cauza dilatării sau iritaţiei esofagiane sau a existenței 
unei obstrucții care împiedică progresia bolusului. Undele 
peristaltice secundare sunt considerate un proces „de re- 
zervă” de îndepărtare a materialului rezidual din esofag 
după deglutiţie. Undele terțiare sunt unde anormale, ne-pro- 
pulsive, de „fibrilaţie“* esofagiană. Figura 12-9 prezintă 
activitatea peristaltică tipică iniţiată de deglutiţie și tehnica 
manometriei intraluminale care înregistrează acest proces. 


TULBURĂRI ESOFAGIENE: TABLOU CLINIC 


Detectarea tulburărilor esofagiene necesită o anamneză 
meticuloasă deoarece simptomele descrise de pacient pot 
fi manifestări ale bolii în alte organe (ex. angină pectorală 
sau astm) sau semne ale unei probleme sistemice (ex. boli 
de colagen, tulburări vasculare sau neurologice). Pentru a 

evalua mai bine pacientul, studentul ar trebui să se fami- 
liarizeze cu o serie de termeni. 

Pasajul îngreunat al substanțelor ingerate la nivelul 
cavității bucale până la stomac se numeşte „disfagie“. 
Pacientul acuză, de obicei, că alimentele se „blochează“ şi 
este adesea capabil să indice punctul obstrucţiei. Disfagia 
poate apărea atât la ingestia de lichide, cât și de solide, şi 
de obicei, este nedureroasă. Odinofagia presupune prezenţa 
durerii la deglutiţie. Aceasta poate fi cauzată de infecția 
esofagiană (de exemplu, candidoza esofagiană, infecția cu 
cytomegalovirus sau cu herpesvirus), de prezenţa unui corp 
străin în esofag, sau de leziuni esofagiene. Globus hystericus 
reprezintă senzaţia de „nod în gât“; aceşti pacienți trebuie 
evaluaţi cu atenţie, deoarece senzația poate fi expresia 
prezenţei unei formaţiuni şi nu un simptom psihologic. 

Pirozisul este senzaţia de arsură resimţită retrosternal 
până la nivel cervical. Refluxul sau regurgitarea este o 
senzaţie de întoarcere a unui lichid de la nivel gastric către 
faringe. Ambele sunt simptome ale BRGE, dar nu sunt 
specifice acesteia, deoarece pot fi, de asemenea, asociate cu 


Figura12-3. Sunt prezentate trei zone de îngustare 

d esofagiană fiziologică, la nivelul cărora corpurile 
străine și alimentele au tendința de a se impacta. 
(Retipărit cu permisiune de la Snell R. Clinical 
Anatomy. Ediţia a 4-a. Philadelphia, PA: Lippincott 
Williams & Wilkins; 2003.) 


acalazie, pirozis funcțional (esofag hipersensibil) şi stricturi 
esofagiene. În explorarea diagnosticului de BRGE, cel mai 
bine este ca pacientul să descrie simptomele în propriile 
lor cuvinte. Pirozisul care se remite spontan după câteva 
luni fără tratament poate fi un semn al unei boli severe (de 
exemplu, strictură esofagiană sau carcinom). 

Episoadele recurente de bronșită sau pneumonie, în 
special la persoanele foarte tinere şi la vârstnici, pot fi 
semne de aspirație recurentă a conţinutului esofagian sau 
gastric din cauza obstrucției esofagiene, malformaţiilor 
congenitale, diverticulilor, herniilor hiatale mari sau 
tulburărilor motilităţii esofagiene. Patologiile esofagiene 
trebuie luate în considerare și în diagnosticul diferenţial 
al anemiei şi al sângerărilor. Esofagita ulcerativă este cea 
mai frecventă cauză de sângerare esofagiană și provoacă, 
de obicei, hemoragii oculte. 

Sughiţul, sau singultus, este un semn de iritare diafrag- 
matică și poate indica o hernie diafragmatică, dilatare 
gastrică acută, sau infarct miocardic subendocardic. 

Figura12-4. Vascularizaţia arterială a esofagului. Esofagul 
toracic este vascularizat de mai multe ramuri mici cu originea 
în aorta toracică descendentă. Din cauza dimensiunii mici a 
acestor vase arteriale, disecția boantă și „în orb” a esofagului este 
posibilă fără riscul unei sângerări severe. (Retipărit cu permisiunea 
Mulholland MW, Lillemoe KD, Doherty GM, et al. Greenfield's 
Surgery. Ediţia a 4-a. Philadelphia, PA: Lippincott Williams & 
Wilkins; 2006.) 


Boala esofagiană poate provoca semne și simptome 
care sunt adesea imposibil de diferențiat de cele ale angi- 
nei pectorale, din cauza căii senzitive comune a nervilor 
simpatici esofagieni şi cardiaci. Unele date anamnestice 
pot ajuta la diferenţierea dintre cele două patologii. Simp- 
tomele esofagiene sunt, de obicei, agravate de modificarea 
poziţiei corpului, în special de flexia anterioară a toracelui. 
Simptomele sunt ameliorate prin eructaţii și doar parțial de 
nitroglicerină (deși poate ameliora semnificativ simptomele 
tulburărilor esofagiene spastice, precum spasmul esofagian 
distal). În orice caz, evaluarea cardiacă și esofagiană trebuie 
să aibă loc simultan, deoarece atât ischemia miocardică, 
cât şi esofagita au o prevalenţă crescută. 


EVALUAREA DIAGNOSTICĂ 
A ESOFAGULUI 


Tranzitul baritat 


În cele mai multe cazuri, examinarea radiologică cu 
substanţă de contrast este prima investigaţie efectuată 
pentru evaluarea disfagiei, regurgitaţiilor sau pirozisului. 
Pacientului i se administrează per os bariu lichid +/- un 
comprimat de bariu de 13 mm, în timp ce este monitori- 
zat radiologic în timp real, pentru evaluarea motilităţii 


esofagiene şi a prezenţei herniei hiatale, a diverticulilor sau 
a obstrucţiilor. Atunci când se suspectează o hernie hiatală, 
examinarea radiologică se efectuează în diferite poziţii ce 
produc creşterea presiunii intraabdominale și maximizează 
șansele de a identifica prezenţa herniei. Administrarea de 
bariu oferă, de asemenea, o bună vizualizare a oricărei boli 
structurale esofagiene. Datorită disponibilităţii sale generale 
şi a eficacităţii în identificarea tulburărilor structurale și de 
motilitate, tranzitul baritat este investigația iniţială preferată. 


Manometria esofagiană 


Manometria esofagiană permite măsurarea directă, si- 
multană a presiunilor intraluminale la mai multe niveluri. 
Manometriei este utilizată pentru a evalua funcţia atât a SES 
cât și a SEI și pentru a identifica anomaliile de contracție 
esofagine caracteristice tulburărilor de motilitate esofagiană. 
Manometria esofagiană se efectuează prin introducerea în 
lumenul esofagian pe cale nazală a unui tub care conţine 
la mai multe niveluri transductori de presiune pe bază de 
apă sau sub formă solidă. Activitatea undelor peristaltice și 
funcţia sfincteriană sunt evaluate prin măsurarea presiunii 
intraluminale de-a lungul esofagului în timpul ingerării 
„umede” de apă şi a ingerării „vâscoase” a unei soluţii 
mai dense (vezi Figura 12-9). Manometria este indicată în 
diagnosticarea acalaziei, a spasmului esofagian și a BRGE. 


Monitorizarea pH-ului esofagian 


Monitorizarea pH-ului esofagian distal este standardul de 
aur pentru confirmarea diagnosticului de BRGE. Aceasta 
se efectuează în ambulator, într-un interval de 24 de ore şi 
presupune introducerea pe cale nazală a unei sonde cu un 
senzor de pH la nivel esofagian, imediat superior de SEI. 
Pacientului i se recomandă să își desfăşoare activitățile 
uzuale și să urmeze programul meselor normal, în timp ce 
atât pH-ul esofagian proximal, cât și cel distal sunt moni- 
torizate continuu (Figura 12-10). Prin intermediul acestor 
sonde (numite sonde pH/impedanţă), pot fi măsurate atât 
refluxul acid cât şi refluxul non-acid. Datorită tehnologiei 
wireless, senzorii de pH (inserați endoscopic) au devenit mai 
ușor de tolerat de către pacienţi. Astfel, prin îmunătăţirea 
confortului, aceşti senzori de pH wireless pot fi purtaţi mai 
mult timp (permiţând studii de până la 48 sau chiar 96 de 
ore), cu creşterea randamentului detectării refluxului acid. 
Totuși, refluxul non-acid nu poate fi evaluat în prezent cu 
ajutorul acestor dispozitive. În plus, pH-ul poate fi măsurat 
numai în porțiunea de esofag în care este implantat dispo- 
zitivul (în timp ce sondele nazale pot măsura expunerea la 
reflux simultan în esofagul proximal și distal). Inhibitorii 
pompei de protoni (IPP) și blocantele de receptori H2 sunt 
întrerupte timp de aproximativ 7 zile înainte de efectuarea 
acestei investigaţiei pentru BRGE. 

Evaluarea pH-ului timp de 24 cuantifică în 6 moduri 
expunerea esofagului distal la un pH anormal (<4). Acestea 
includ: (1) procentul din timpul total în care pH <4, (2) 
procentul de timp petrecut în ortostatism în care pH <4, 
(3) procentul de timp petrecut în decubit dorsal în care pH 
<4, (4) numărul de episoade în care pH <4, (5) numărul de 
episoade >5 minute în care pH <4, şi (6) cel mai lung epi- 
sod (în minute) în care pH <4. Rezultatele pacientului sunt 
comparate cu cele ale subiecților normali și se calculează un 
scorcompus pe baza mediei „normale” și a valorilor deviaţiei 
standard ale acestor măsurători. Acest scor este cunoscut sub 

Figura 12-5. Drenajul venos al esofagului. Cea mai mare parte a drenajului are loc prin sistemul venos azygos, care comunică cu 
sistemul venos portal prin venele coronare şi gastrice scurte. În hipertensiunea venoasă portală, aceste colaterale se măresc și pot 
produce varice esofagiene. (Retipărit cu permisiunea Mulholland MW, Lillemoe KD, Doherty GM, et al. Greenfield 's Surgery. Ediţia 


a 4-a. Philadelphia, PA: Lippincott Williams & Wilkins; 2006.) 


numele de scorul DeMeester. Un scor DeMeester >14,72 
este considerat a fi foarte specific în identificarea pacientului 
care poate beneficia de o intervenţie chirurgicală antireflux. 


Investigații imagistice 

Comparativ cu alte investigaţii disponibile, tomografia 
computerizată (CT) și imagistica prin rezonanţă magnetică 
(IRM) oferă informaţii limitate atunci când sunt utilizate 
pentru evaluarea patologiei esofagiene. Tranzitul baritat, 
endoscopia digestivă superioară şi ecografia endoscopică 
permit o evaluare structurală locală a esofagului superioară. 
Cu toate acestea, CT și IRM permit identificarea metas- 
tazelor la distanţă în cazul unui carcinom esofagian, mai 
ales atunci când sunt combinate cu tomografia cu emisie de 
pozitroni (PET) (pas important în stadializarea cancerului 
esofagian). CT și IRM pot oferi informaţii cu privire la 
implicarea structurilor adiacente cum ar fi aorta, traheea și 
ganglionii limfatici. Trebuie subliniat faptul că, implicarea 
aparentă a acestor structuri decelată doar prin scanarea CT, 
nu poate exclude potenţialul de rezecabilitate a tomorii, 
deoarece diferenţierea între modificările inflamatorii şi 


invazia carcinomatoasă directă este dificilă. Tomografia cu 
contrast oral este utilă în investigarea perforaţiei esofagiene, 
aşa cum este și radiografia toracică standard care prezintă 
o efuziune pleurală pe partea stângă. 


Endoscopia digestivă superioară 


Examinarea endoscopică directă a esofagului este obligatorie 
pentru investigarea tuturor proceselor patologice esofagi- 
ene. Aceasta are un rol major în diagnosticul şi tratamentul 
diferitelor boli esofagiene. Endoscopia permite vizualizarea 
directă a oricărei patologii și oferă acces pentru biopsii. Prin 
endoscopie, medicul poate efectua dilatarea stricturilor și 
poate injecta agenţi farmacologici pentru a trata varicele 
şi tulburările SEI. Când boala diverticulară esofagiană 
este suspectată sau în leziuni esofagiene caustice severe, 
endoscopia se efectuează cu prudenţă, deoarece există un 
risc crescut de perforaţie. În BRGE, examinarea endoscopică 
este utilizată pentru evaluarea gradului esofagitei de reflux, 
decelarea prezenţei esofagului Barrett și/sau a displaziei, 
conturarea anatomiei herniilor hiatale etc. Tehnici avansate 
de endoscopie pot fi în prezent utilizate pentru efectuarea de 

Figura12-6. Drenajul limfatic al esofagului. Drenajul limfatic şi diseminarea cancerului esofagian distal se produc spre ganglionii 
limfatici paraesofagieni şi celiaci inferiori, în timp ce cancerele proximale/de treime medie esofagiene diseminează în ganglionii 
limfatici paraesofagieni superiori, paratraheali şi jugulari interni. (Retipărit cu permisiunea Mulholland MW, Lillemoe KD, Doherty 
GM, et al. Greenfield's Surgery. Ediţia a 4-a. Philadelphia, PA: Lippincott Williams & Wilkins; 2006.) 


intervenții chirurgicale minim invazive, precum miotomia 
cricofaringiană endoscopică pentru diverticulii Zenker şi 
miotomia endoscopică per orală (POEM) pentru acalazie. 


Ecografie endoscopică 


EUS esofagiană este utilizată pentru evaluarea detaliată 
a peretelui esofagian și a ganglionilor limfatici adiacenți. 
Efectuarea acestei investigaţii presupune introducerea 
endoscopică a unei sonde cu ultrasunete până în zona de 


investigat. Peretele esofagian este vizualizat sub forma a 5 
straturi discrete, iar din orice ganglion limfatic adiacent pot 
fi efectuate biopsii ghidate. EUS este utilizată în stadializarea 
cancerului esofagian. Cu ajutorul EUS, profunzimea invaziei 
tumorale parietale poate fi evaluată pentru stadializarea 
T, iar ganglionii limfatici suspecți pot fi localizaţi pentru 
stadializarea N prin puncţie cu aspirație pe ac fin (Figura 
12-11). EUS este, de asemenea, utilă în identificarea altor 
leziuni intramurale, precum leiomioamele. 

A. Ecografie endoscopică (EUS) la nivelul esofagului. B. Cele 5 straturi histologice ale peretului esofagian şi imaginea 
for ecografică corespunzătoare. EUS evaluează cu acuratețe profunzimea invaziei tumorale parietale, pas important în stadializarea 
cancerului esofagian. 

Figura 12-8. Fotografii care arată joncțiunea scuamo-columnară normal delimitată a joncțiunii gastroesofagiene în comparatie 
cu esofagita cu celule columnare din Barrett (observată în cadrul bolii de reflux gastroesofagian). A şi B. Aspectul anatomic 
şi endoscopic al unei joncțiuni scuamo-columnare normale. C și D. Esofag Barrett, în care se observă extensia unor benzi de celule 
columnare anormale, roz la nivelul țesutului scuamos normal, albicios. (A şi C. Retipărite cu permisiunea de la Mills SC. Histology 
for Pathologists. Ediţia a 3-a. Philadelphia, PA: Lippincott Williams & Wilkins; 2007. B. Retipărit cu permisiunea Fischer JE, Jones 
DB, Pomposelli FB, et al. Fischer's Mastery of Surgery. Ediţia a 6-a. Philadelphia, PA: Lippincott Williams & Wilkins; 2012:796. D. 
Retipărit cu permisiunea de la Mulholland MW, Lillemoe KD, Doherty GM, et al, eds. Greenfield's Surgery. Ediţia a 4-a. Philadelphia, 
PA: Lippincott Williams & Wilkins; 2006.) 

Figurea 12-9. Tehnica de înregistrare a activităţii peristaltice 
esofagiene. A. Un cateter cu transductori de presiune multi-nivel 
este introdus în esofag pentru a măsura temporal presiunile 
intraluminale în timpul deglutiției. B. Înregistrări ale activității 
esofagiene la diferite niveluri în timpul ingestiei uscate. (Retipărit 
cu permisiunea de la Swanstrom LL, Soper NJ. Mastery of En- 
doscopic and Laparoscopic Surgery. Ediţia a 4-a. Philadelphia, 
PA: Lippincott Williams & Wilkins; 2013; Figures 7-6 and 7-8.) 


PATOLOGIA CHIRURGICALĂ A ESOFAGULUI 


Boala de reflux gastroesofagian (BRGE) şi carcinoamele 
sunt cele mai întâlnite boli ale esofagului. O bună înțelegere 
a acestor două patologii constituie baza acestui capitol. 
Însă, perforaţia esofagiană reprezintă o urgență chirurgicală 
frecventă, iar o bună înțelegere a acesteia, împreună cu 
însuşirea cunoştinţelor legate de stabilirea unui diagnostic 
și tratament chirurgical de urgență, completează noțiunile 
de bază referitoare la patologia esofagiană ca un întreg. 
Datorită semnificației lor aparte, aceste trei patologii vor 
fi abordate la începutul capitolului, urmând ca ulterior să 
fie studiate şi alte afecțiuni mai puţin întâlnite din sfera 
esofagiană. Chirurgia esofagului va fi discutată în fiecare 
caz în parte, însă trebuie menţionat că abordul şi tehnicile 
chirurgicale descrise pot fi aplicate aproape în oricare 
dintre bolile esofagului. 


Boala de reflux gastroesofagian 


Refluxul gastroesofagian presupune fluxul retrograd al 
conținutului gastric din stomac în esofagul distal prin sfinc- 
terul esofagian inferior (SEI). Conţinutul stomacului poate 
reflua uneori în esofagul distal, proces cosiderat „fiziologic 
normal“. De aceea, distincția dintre refluxul gastroesofagian 
„normal“ și cel „patologic“ este dificil de făcut. Principala 
cauză a BRGE o constituie închiderea ineficientă a SEI. 
Competența SEI depinde de lungimea totală a acestuia, de 
presiunea de repaus și de lungimea sa intra-abdominală. 
Funcționarea sa deficitară este în mod uzual cauzată de 
prolabarea în torace (ca și în cazul unei hernii hiatale), de 
presiunea intra-gastrică crescută, de relaxarea sfincterului 
cauzată de alimente sau medicamente, respectiv de tulburările 
de motilitate esofagiană. Deşi BRGE este frecvent asociată 
cu hernia hiatală, nu toți pacienţii cu BRGE prezintă hernie 
hiatală (procentul variază între 50-90%), după cum nu toți 
pacienţii cu hernie hiatală prezintă asociat BRGE (procentul 
variază între 13—84%). 

Simptomele BRGE pot fi împărțite în tipice şi atipice. 
Din prima categorie fac parte pirozisul şi regurgitarea. 
Prezenţa acestor simptome, alături de un răspuns bun la 
medicaţia antireflux, reprezintă cel mai important factor 
predictiv favorabil pentru tratamentul chirurgical antireflux 
la pacienţii cu valori anormale ale pH-metriei/impedanţei 
esofagiene. Simptomele atipice ale BRGE (cum ar fi 
tusea, disfonia, durerile retrosternale și astmul) răspund 
mai puţin bine la chirurgia antireflux. Este important să 
menţionăm că BRGE nu se poate diagnostica doar pe baza 
simptomatologiei, deoarece nu toți pacienții care prezintă 
simptome tipice suferă cu adevărat de BRGE. Complicaţiile 
tardive ale acestei patologii includ strictura esofagului 
distal (stenoza peptică) şi metaplazia intestinală a mucoasei 
esofagiene distale (esofagul Barrett). Importanţa esofagului 
Barrett este dată de predispoziția sa spre displazie, care 
poate duce în timp la degenerare malignă. Pe baza anali- 
zelor histologice, displazia poate fi de grad redus sau de 
grad înalt. Recomandările actuale pentru managementul 
pacienţilor cu esofag Barrett asociat cu displazie de grad 
redus includ monitorizare endoscopică de rutină la 6-12 
luni cu prelevarea de biopsii în patru cadrane la fiecare 
1-2 cm din esofagul afectat. Managementul displaziei de 
grad înalt este în continuăevoluţie și poate include terapia 
endoscopică sau esofagectomia. Esofagul Barrett cu displazie 
înaltă trebuie tratat de către specialiştii în acest domeniu. 


Diagnostic 

Investigaţiile invazive în BRGE sunt de obicei rezervate 
pentru cazurile în care se ia în considerare intervenţia 
chirurgicală sau atunci când sunt prezente complicațiile 
tardive precum stricturile esofagiene sau esofagul Barrett. 
Investigatiile utilizate sunt: (1) pH-metria esofagiană, 
(2) tranzitul baritat, (3) endoscopia digestivă superioară. 
Manometria esofagiană este des efectuată pentru a exclude 
afecțiuni ale motilităţii esofagiene şi pentru a facilita 
alegerea tehnicii chirurgicale antireflux. Investigarea 
evacuării stomacului poate fi efectuată la pacienţii care 
prezintă balonare, stări de greață sau vărsături, cu scopul 
de a exclude tulburările de evacuare gastrică. Evaluarea 
preoperatorie corectă este esenţială în asigurarea unei rate 
crescute de succes a tratamentului chirurgical. 

Figura 12-10. Studiu de monitorizare a pH-lui pe 24 de ore. A. Electrod de pH-metrie inserat nazal și poziționat la 5 cm superior de 
sfincterul esofagian inferior (SEI). B. Valori ale pH-ului la pacienți cu reflux acid anormal. În graficul de sus se observă scurte episoade 
cu pH <4,0 (linia orizontală) care sugerează o funcţie deficitară a SEL. În graficul de jos, episoadele cu pH <4,0 (linia orizontală) sunt 
prelungite, sugerând un slab clearance esofagian al refluxului acid. (Retipărit cu permisiune din Shields TW, Lociciero J, Reed CE, Feins 
RH. General Thoracic Surgery. Ediția a 7-a. Philadelphia, PA: Lippincott Williams & Wilkins; 2009:1713, 1709.) 


Tratamentul medicamentos alcoolul, menta). De asemenea, se recomandă dormitul cu 


În momentul actual, prima linie de tratament a BRGE o capul patului ridicat (Tabelul 12-1). Studiile au demonstrat 
reprezintă modificările stilului de viață şi administrarea că IPP controlează cu succes simptomele la majoritate 
de inhibitori de pompă de protoni (IPP). Pacienţii trebuie pacienților cu BRGE (rata de succes >90%). Pentru paci- 
să evite mesele târzii şi agenții care relaxează SEI (ex. enţii la care tratamentul conservator nu este eficient sau 

Figura 12-11. Ecografia endoscopică (EUS, endoscopic ultrasound) este cel mai fidel mod de a determina gradul de invazie 
tumorală a peretelui esofagian. A. Exemplu de imagine EUS a unei formaţiuni tumorale esofagiene. B. Corelare prin reprezentare 
schematică. Profunzimea invaziei tumorale (T din stadializarea TNM) are implicaţii importante în tratamentul şi prognosticul cancerului 
esofagian (detalii ale stadializării se găsesc în Tabelul 12-3). EUS este de asemenea utilă în identificarea și ghidajul biopsiilor ganglionilor 
limfatici paraesofagieni. (Retipărit cu permisiune din Shields TW, Lociciero J, Reed CE, Feins RH. General Thoracic Surgery. Ediţia a 
7-a. Philadelphia, PA: Lippincott Williams & Wilkins; 2009:1713-1999.) 

TABELUL 12-1. Modificări ale stilului de viaţă în tratamentul BRGE 


Presiunea și 


evacuarea 
Modificare Competența SEI gastrică lritația mucoasei 
Obiceiuri alimentare Mese reduse cantitativ + 
Dietă Evitarea alimentelor acide + 
Evitarea alimentelor grase + + 
Evitarea cafeinei și a ciocolatei + 
Modificări posturale Capul patului mai ridicat + 
Evitarea clinostatismului după mese + 
Obiceiuri sociale Evitarea consumului de alcool + + 
Evitarea consumului de tutun + + + 
Medicaţie Evitarea anticolinergicelor, a calciului, a + + + 
B-blocantelor, a xantinelor şi a aspirinei 
Obezitate Scădere în greutate + 


BRGE, boală de reflux gastroesofagian; SEI, sfincter esofagian inferior. 


care doresc să evite efectele adverse potenţiale ale IPP 
(scăderea denistăţii osoase, colita cu C/ostridium difficile 
sau afectarea renală), intervenţia chirurgicală reprezintă o 
bună opţiune. Datorită dezvoltării tehnicilor chirurgicale 
„mai puţin invazive“ laparoscopice, a crescut adresabilitatea 
la tratamentul chirurgical. 


Tratamentul chirugical 

Spre deosebire de tratamentul medicamentos, chirurgia 
antireflux se adresează cauzelor anatomice ale BRGE, prin 
întărirea SEI slăbit şi împiedicarea refluxului conţinutului 
gastric în esofag. Factorii predictivi ai succesului terapeutic 
sunt: (1) testul pH pozitiv, (2) prezenţa simptomelor tipice 
de reflux şi (3) ameliorarea simptomelor sub tratament cu 
IPP. Deşi fundoplicatura gastrică ar putea împiedica sau 
chiar inversa progresia spre displazie a ariilor mici de esofag 
Barrett, nu există dovezi că aceasta ar preveni dezvoltarea 
adenocarcinomului esofagian. Principiile chirurgiei antireflux 
includ: (1) refacerea unei porţiuni de 2—3 cm de esofag in- 
tra-abdominal, (2) închiderea defectului hiatal diafragmatic şi 
(3) consolidarea SEI, în mod obișnuit printr-o fundoplicatură. 
Scopul fundoplicaturii este să accentueze sau să recreeze 
mecanismul de valvă antireflux gastro-esofagian (prin care 
distensia fornixului gastric duce la compresiunea externă 
a SEI, consolidând închiderea acestuia, mimând acțiunea 
fibrelor musculare esofagiene). De-a lungul timpului au fost 
descrise numeroase tehnici chirurgicale antireflux, dintre 
care amintim tehnicile Nissen, Belsey, Hill, Dor și Toupet. 
Aceste proceduri pot fi clasificate în complete sau parţiale, 
respectiv în transabdominale și toracice (în funcție de calea 
de abord) (Tabelul 12-2). 

În prezent, cel mai frecvent utilizată tehnică antireflux este 
fundoplicatura Nissen (plicatura completă de 360%), în mod 
uzual realizată prin abord transabdominal (Figura 12-12). 

Unii specialiști susțin faptul că pacienţii la care se 
efectuează o fundoplicatură parţială prezintă postoperator 
disfagie şi balonări într-un procent mai mic faţă de cei la care 


se practică fundoplicatura completă, în timp ce alți chirurgi 
susţin o rată de recidivă mai scăzută a BRGE după fundo- 
plicatura completă. În final, dacă sunt respectate principiile 
chirurgiei antireflux (refacerea porțiunii intra-abdominale a 
esofagului, închiderea defectului diafragmatic și consolidarea 
SEI) studiile au arătat rezultate excelente ale tratamentului 
chirurgical, cu o rată de succes de peste 90% și o mortalitate 
mai mică de 1%. Tehnicile antireflux mai noi au la bază 
aceleași principii fundamentale, însă diferă din punct de 
vedere al abordului (laparoscopic vs. robotic vs. endoscopic) 
și al modalităţii de consolidare a SEI (dispozitive magnetice 
de augmentare sfincteriană, ablaţie prin radiofrecvenţă, 
agenţi de umplere etc.). Gastroplastia Collis (cunoscută şi 
ca „wedge fundectomy“) este o tehnică prin care se creează 
o porţiune de neo-esofag prin secționarea unei porțiuni din 
fornixul gastric în scopul formării unui segment tubular 
care va funcționa ca un segment esofagian distal (Figura 
12-13). Această tehnică în combinaţie cu o fundoplicatură 


TABELUL 12-2. Proceduri chirurgicale antireflux 


Gradul plicaturii 


Procedura gastrice Abordul chirurgical 

Nissen 360 Abdominal sau 
toracic 

Belsey-Mark 240 Toracic 

Toupet Posterior 270 Abdominal 

Dor Anterior 180 Abdominal 

Hill 0% Abdominal 


“Deși tehnica Hill nu încearcă să înfășoare stomacul în jurul esofagului 
distal, urmărește totuși principiul de bază de reîntărire a SEI prin accentuarea 
mecanismului de valvă gastroesofagiană. 


Fornix 
anterior 


Fornix 
posterior 


se adresează cazurilor cronice severe de BRGE complicate 
cu scurtarea esofagului distal. 


Carcinomul esofagian 


Între 1987 și 2007, în SUA, în ciuda schimbării semnifica- 
tive a tipului histologic, incidenţa şi rata mortalității pentru 
cancerul esofagian au rămas constante. Incidenţa anuală 


Figura 12-13. Când esofagul este scurtat şi retractat în torace ca 
urmare a bolii de reflux gastroesofagian cronice, se practică gastro- 
plastia Collis pentru a recrea un „esofag“ distal, utilizând o porţiune 
din stomac. Esofagul scurtat este astfel prelungit cu aproximativ 
5 cm prin secţionarea fomixului gastric cu ajutorul unor pense 
specializate pentru anastomoze gastro-intestinale, formându-se 
astfel un „neo“-esofag. (Retipărit cu permisiunea Swanstrom LL, 
Soper NJ. Mastery of Endoscopic and Laparoscopic Surgery. Ediţia 
a 4-a. Philadelphia, PA: Wolters Kluwer; 2013.) 

Figura 12-12. A. Fundoplicatura Nissen — învelire completă de 360°. 
Lamboul gastro-esofagian este realizat în locul unde oporțiune din fornix 
se suprapune pe esofag cu scopul de a produce o compresie externă 
asupra esofagului distal, ajutând astfel la menținerea competenţei SEI. 
B. Imagine laparoscopică a fundoplicaturii. (A. Retiphtrit cu 
permisiunea Mulholland MW, Lillemoe KD, Doherty GM, et al. 
Greenfield's Surgery. Ediţia a 4-a. Philadelphia, PA: Lippincott 
Williams & Wilkins; 2006. B. Retipărit cu permisiunea Luketich 
JD. Master Techniques in Surgery: Esophageal Surgery. Ediţia 1. 
Philadelphia, PA: Wolters Kluwer Health; 2014.) 


a rămas în jur de 4-5 la 100.000, rata mortalității fiind 
similară, între 4—5 la 100.000. Supravieţuirea generală la 5 
ani a pacienţilor diagnosticaţi cu cancer esofagian rămâne 
redusă la aproximativ 20%, în principal din cauza bolii 
avansate în momentul diagnosticării. Există două tipuri 
histologice de cancer esofagian, carcinomul scuamo-ce- 
lular (CSC) și adenocarcinomul (AC). Deși ambele tipuri 
de carcinom esofagian au un prognostic nefavorabil și 
sunt tratate în mod similar, etiologia, epidemiologia şi 
caracteristicile anatomice sunt suficient de diferite pentru 
a justifica distincţia dintre cele două. 

Până de curând, CSC era cel mai frecvent tip de cancer 
esofagian diagnosticat în America de Nord și Europa (recent, 
adenocarcinomul a depășit CSC în prevalentă). Există o incidență 
mai mare a CSC observată la afro-americani și bărbaţi (raport de 
aproape 4: 1). CSC este localizat în principal în treimea medie și 
cea proximală a esofagului, dar poate implica și treimea distală. 
Există o asociere puternică între consumul de alcool şi tutun şi 
CSC. Alți factoriincriminaţi în creșterea riscului de CSC includ 
aportul alimentar ridicat de nitrozamine, deficienţele dietetice 
în vitamine și minerale (inclusiv sindromul Plummer-Vinson), 
predispoziția genetică (tiloza), acalazia cardiei și antecedentele 
de leziuni caustice ale esofagului. 

Adenocarcinomul a depășit CSC, fiind cel mai frecvent 
tip de cancer esofagian întâlnit în America de Nord şi Eu- 
ropa. Incidenţa sa în lumea occidentală a crescut de 4 ori 
în ultimele două decenii. Prevalența adenocarcinomului 
este mai mare în populaţia albă decât la afro-americani. 
Acesta implică esofagul distal şi este asociat cu esofagul 
Barrett din BRGE. În ciuda asocierii dovedite dintre ade- 
nocarcinom și esofag Barrett, rolul IPP şi al procedurilor 
antireflux ca mijloace de încetinire și regresie a esofagului 
Barrett (reducând astfel riscul pentru dezvoltarea adeno- 
carcinomului) rămâne controversat. 


Diagnostic 

Din cauza prevalenţei crescute a adenocarcinomului în țările 
vestice, tabloul clinic și anamneza pacientului cu carcinom 
esofagian s-au schimbat. Ambele tipuri de cancer esofagian 
determină, de obicei, disfagie pentru alimente solide şi scădere 

stenoză 
esofagiană 


Figura 12-14. A. Tranzit baritat. B. Secţiune tomografică corespunzătoare care ilustrează un cancer esofagian distal. 


ponderală, dar adenocarcinomul este frecvent asociat cu un 
istoric de boală de reflux. La momentul diagnosticului, pa- 
cienţii cu adenocarcinom sunt adesea mai sănătoşi, cu boala 
într-un stadiu mai puţin avansat, mai ales dacă au beneficiat 
de reevaluări periodice endoscopice pentru esofag Barrett. 
Pacienţii cu CSC, au, de regulă, o boală mai avansată, cu o 
scădere ponderală mai mare şi cu istoric de fumat şi consum 
cronic de alcool. 

Evaluarea paraclinică pentru suspiciunea de cancer 
esofagian este destinată în principal confirmării diagnos- 
ticului şi stadializării. Tranzitul baritat este folosit frecvent 
ca un prim test pentru a evalua cauza disfagiei şi, de obicei, 
confirmă stenoza esofagiană sub forma unui defect de 
umplere neregulat (Figura 12-14). 

Tomografia computerizată (CT) poate fi utilă în definirea 
extensiei tumorale şi identificarea ganglionilor limfatici cu 
aspect patologic. Cu toate acestea, CT nu este suficient ca 
unică investigaţie pentru a dovedi invazia tumorii în structurile 
adiacente, deoarece distincția dintre reacţia inflamatorie locală 
și invazia tumorală nu poate fi astfel realizată. Evaluarea 
endoscopică este obligatorie pentru a obține confirmarea 
histologică a cancerului esofagian. La pacienţii cu displazie 
Barrett, supravegherea endoscopică cu biopsii de rutină 
favorizează identificarea modificărilor maligne precoce. Eco- 
endoscopia (EUS) este efectuată pentru a defini profunzimea 
invaziei tumorale şi contribuie la localizarea ganglionilor 
limfatici suspecți adiacenţi, în vederea efectuării unei biopsii a 
ţesuturilor periesofagiene prin aspirație cu ac fin. În tumorile 
esofagiene proximale și mediotoracice, bronhoscopia este 
efectuată pentru a exclude invazia traheobronşică. Combinația 
CT şi tomografie cu emisie de pozitroni (PET) este utilă în 
identificarea metastazelor la distanţă. In afara ganglionilor 
limfatici periesofagieni, organele cel mai frecvent implicate 
în apariţia bolii metastatice sunt ficatul şi plămânii. 


Stadializare 

După finalizarea explorărilor clinice şi paraclinice, cancerul 
esofagian poate fi evaluat folosind definițiile de stadializare 
curentă TNM din 2017 ale American Joint Committee on 
Cancer. În cea mai recentă actualizare a stadializării cancerului 


esofagian, CSC și adenocarcinomul sunt clasificate diferit, 
localizarea tumorii fiind folosită numai pentru stadializarea 
CSC. Memorarea criteriilor TNM pentru fiecare stadiu este 
dificilă, dar un detaliu util de reţinut este distincția dintre 
stadiile precoce (stadiul Ia) şi stadiile mai avansate ale 
cancerului esofagian. Pentru stadiile Ia sau mai incipiente, 
există o invazie locală limitată a tumorii şi absenţa afectării 
ganglionilor limfatici, fără metastaze la distanță. O descri- 
ere detaliată a cancerului esofagian în stadiu incipient este 
prezentată în Tabelul 12-3. 

Distincția dintre stadiile precoce (I şi Ia) şi cele avansate 
(IIb și IV) este utilă, deoarece, în prezent, supraviețuirea la 
5 ani este de 50% sau mai mare pentru stadiile incipiente 
comparativ cu <30% pentru stadiile avansate. 


Tratament chirurgical 

Rezecţia chirurgicală rămâne cea mai bună metodă de 
vindecare a cancerului esofagian. În ciuda îmbunătăţirilor 
semnificative privind morbiditatea şi mortalitatea chirurgi- 
cală, rezultatul pe termen lung după încercarea de rezecție 
curativă rămâne nefavorabil, majoritatea studiilor raportând 
o rată globală de supravieţuire la 5 ani de 20%. Doar în 
stadiile incipiente (tumoră limitată, fără invazia ganglionilor 
limfatici sau tumorile care prezintă regresie completă după 
radiochimioterapie preoperatorie) supraviețuirea la distanță 
a fost semnificativă, și anume >50%. 


TABELUL 12-3. Criterii pentru stadiile precoce 


(<lla) ale cancerulului esofagian 


T N M G Localizare 
Adenocarcinom  <Ţ2 NO MO Oricare - 
stadiul <lla 
Carcinom i NO MO Oricare Oricare 
E Fief T2-3 NO MO GI Ori 
celular 3 Icare 
stadiul sila T2-3 NO MO  G2-3 Inferior 


Tratamentul chirurgical al cancerului esofagian se 
bazează pe principiul rezecţiei locale radicale a tumorii, cu 
reconstrucția tractului alimentar prin utilizarea altui segment 
al tractului gastro-intestinal (GI). Variaţiile procedurii de- 
pind de segmentul tractului GI folosit pentru reconstrucția 
esofagiană şi de tipul de abord chirurgical folosit pentru 
rezecţia tumorii. 


Substitute esofagiene 

Substitutele esofagiene folosite pentru reconstrucție includ 
stomacul, colonul şi jejunul. Acestea sunt utilizate în funcţie 
de disponibilitate, de localizarea segmentului esofagian 
rezecat şi de preferința chirurgului. Chirurgii interesaţi de 
efectuarea esofagectomiilor ar trebui să fie familiarizați 
cu mai multe tehnici, deoarece opţiunile terapeutice pot 
fi limitate de intervenţii chirurgicale anterioare (rezecție 
gastrică, boală vasculară etc.). 

Stomacul este grefonul cel mai des utilizat în reconstrucția 
esofagiană. Avantajele utilizării stomacului includ vasculari- 
zația sa bogată, mobilizarea chirurgicală facilă prin pediculul 
vascularizat şi necesarul redus de anastomoze gastro-intestinale. 
Când este folosit ca grefon, artera gastrică stângă și arterele 
gastrice scurte sunt secţionate, permițând ascensiunea forni- 
xului gastric în torace sau la nivel cervical. Sursele arteriale 
de vascularizaţie a stomacului rămân artera gastrică dreaptă 
și artera gastroduodenală. Întrucât nervul vag este secționat 
în timpul rezecţiei esofagiene, o piloromiotomie este deseori 
efectuată pentru a facilita evacuarea gastrică. Dezavantajele 
utilizării stomacului ca grefon includ riscul de ischemie la 
nivelul fornixului din cauza fluxului dependent de colaterale 
și simptomele de reflux gastroesofagian postoperator după 
distrugerea mecanismelor SEI. Refluxul postoperator apare mai 
frecvent atunci când este efectuată anastomoza intratoracică, 
în comparaţie cu anastomoza cervicală. 

De asemenea, colonul stâng poate fi folosit ca substitut 
esofagian şi este următorul cel mai frecvent utilizat după 
stomac. Unii chirurgi preferă să folosească colonul stâng în 
locul stomacului, datorită lungimii sale mai mari, a anato- 
miei vasculare favorabile reconstrucției şi a dimensiunilor 
similare esofagului. Colonul stâng este folosit într-o manieră 
izoperistaltică, cu un pediculul vascular dependent de artera 
colică stângă, ramură a arterei mezenterice inferioare. În 
comparaţie cu stomacul, colonul are avantajul ascensiunii 
facile până la nivelul esofagului cervical. Colonul este, de 
asemenea, mai rezistent la refluxul acid. Dezavantajele utili- 
zării colonului includ nevoia de a efectua două anastomoze 
suplimentare şi necesitatea unei experiențe tehnice mai mari 
pentru evaluarea şi mobilizarea vascularizaţiei colonului. 
Este nevoie de colonoscopie preoperatorie și angiografie 
colonică pentru a verifica absența unei alte patologii şi 
aprovizionarea adecvată cu sânge a colonului. 

Există două moduri de efectuarea interpunerii grefonului 
colonic. Calea preferată este prin spaţiul esofagului reze- 
cat din mediastinul posterior. O rută alternativă este calea 
retrosternală, care este utilizată dacă spaţiul mediastinal 
posterior nu este disponibil din cauza extinderii afecțiunii, 
a aderenţelor sau dacă esofagul afectat nu poate fi rezecat 
în siguranţă. Calea retrosternală nu este optimă din cauza 
traseului sinuos, crescând riscul obstrucției prin cudarea 
grefonului, în special la nivelul aperturii toracice superioare. 

Jejunul este rar utilizat ca un substitut esofagian. Este 
folosit ocazional ca grefă liberă, mai ales atunci când 

segmentul scurt al esofagului cervical este rezecat. Grefa 
liberă jejunală este plasată ca o grefă de interpunere între 
segmentele esofagiene, cu reconstrucția vascularizaţiei 
sale prin anastomoza microvasculară a vaselor jejunale 
cu vasele cervicale. O grefă jejunală pediculată pentru 
reconstrucția esofagiană este dificil de creat din cauza ana- 
tomiei sale vasculare nefavorabile. Reconstrucţia jejunală 
printr-o conexiune Roux-en-Y (vezi capitolul 13 „Stomac şi 
duoden”) poate fi utilizată atunci când gastrectomia totală 
este combinată cu esofagectomia distală. 


Tehnici chirurgicale 

Rezecţia chirurgicală a esofagului poate fi efectuată fie prin 
toracotomie, fie prin abord transhiatal. Ambele variante necesită 
frecvent o incizie concomitentă: abdominală, cervicală, sau 
ambele. Fiecare tehnică are susținătorii săi, invocând avantaje 
privind mortalitatea operatorie, morbiditatea postoperatorie şi 
supraviețuirea oncologică. Abordul transtoracic pentru rezecţia 
esofagiană a fost standardul istoric, cu susținători revendicând 
o rezecţie mai extensivă și directă a tumorii. Cu toate acestea, 
deoarece o toracotomie este adesea asociată cu o morbiditate 
mai mare decât o incizie abdominală, a fost introdus şi abor- 
dul transhiatal. Acest abord, care evită o toracotomie, poate 
oferi avantaje semnificative în anumite scenarii clinice, cum 
ar fi la unii pacienți cu funcţie pulmonară afectată sau la cei 
care au avut anterior intervenţii chirurgicale toracice majore. 
O esofagectomie transhiatală este efectuată printr-o incizie 
cervicală și abdominală, cu esofagul şi tumora îndepărtate 
parțial printr-o disecţie manuală boantă şi oarbă la nivelul 
mediastinului posterior. Principalul avantaj al acestei tehnici 
este evitarea inciziei de toracotomie. Argumentul împotriva 
esofagectomiei transhiatale este riscul unui acces limitat în 
cazul unei hemoragii necontrolate și rezecția limitată a tumorilor 
mari care invadează țesutul periesofagian. Deşi au existat studii 
retrospective multiple sprijinind fie toracotomia, fie abordul 
chirurgical transhiatal (în ceea ce privește supraviețuirea 
oncologică şi complicațiile perioperatorii), chirurgul ar trebui 
să fie familiarizat cu ambele tehnici. Localizarea tumorii, 
istoricul clinic, sau starea funcțională a pacientului pot spori, 
teoretic, avantajele unui abord faţă de celălalt. 

Au fost descrise trei aborduri chirurgicale principale în 
efectuarea unei toracotomii. Cel mai comun abord este prin 
toracotomie dreaptă combinat cu laparotomie (Ivor Lewis). 
Într-un abord Ivor Lewis, anastomoza esofago-gastrică este 
localizată în hemitoracele drept (Figura 12-15). Pentru tumo- 
rile care implică esofagul proximal sau mediotoracic, a fost 
descris un triplu abord (toracotomie dreaptă, abdominal şi 
cervical — McKeown). Tehnica MeKeown este similară cu cea 
a abordului Ivor Lewis, cu excepția adăugării celui de-al treilea 
timp, incizia cervicală și a unei anastomoze esofago-gastrice 
cervicale. Avantajele potenţiale ale procedurii McKeown 
includ margini chirurgicale de siguranță mai largi datorate 
rezecției proximale mai extinse a esofagului şi efectuarea 
unei anastomoze cervicale, pentru care consecinţele unei 
eventuale fistule anastomotice sunt mai puţin severe decât 
ale unei fistule anastomotice intratoracice. Pentru o tumoră 
esofagiană distală extinsă în stomac cu boală avansată local, 
a fost propusă de unii autori o incizie toraco-abdominală 
stângă, care permite o rezecţie extinsă „en-block” cu bene- 
ficiul teoretic al unei rezecţii oncologice radicale. 

Pentru a evita morbiditatea efectuării unei toracoto- 
mii, a fost o propus abordul transhiatal pentru rezecţia 

Figura 12-15. A. În abordul Ivor Lewis pentru rezecţia esofagiană, se practică două incizii separate. B. Incizia abdominală inițială este 
folosită pentru a mobiliza grefonul de substituție esofagiană (de obicei stomacul) intratoracic drept. C. Se practică o a doua incizie la 
nivelul toracelui drept, pentru a finaliza rezecţia esofagului distal şi pentru a restabili continuitatea gastrointestinală prin anastomozarea 
stomacului cu esofagul proximal. (Retipărită cu permisiunea Kaiser LR, Kron IL, Spray TL. Mastery of Cardiothoracic Surgery. Ediţia 
a 2-a. Philadelphia, PA: Lippincott Williams & Wilkins; 2007:145, 143. 161.) 


esofagiană. Operația constă în două incizii: una abdomi- 
nală şi una cervicală. Stomacul și esofagul inferior sunt 
mobilizate prin abdomen, iar o incizie cervicală este 
utilizată pentru a mobiliza partea superioară a esofagului. 
O parte din îndepărtarea esofagului mediotoracic este 
efectuată printr-o disecţie manuală boantă şi oarbă (Figura 
12-16). Fornixul gastric este mobilizat până la nivelul 


gâtului pentru o anastomoză cervicală. Argumentele 
pentru un abord transhiatal includ evitarea unei incizii 
de toracotomie dureroase, a traumatismelor pulmonare 
în urma manipulării parenchimului şi a unei anastomoze 
intratoracice. Dezavantajele utilizării abordului transhiatal 
includ rezecția limitată a tumorilor mari (în special a celor 
care implică esofagul mediotoracic), potenţial mai mare 

12-16. Pe măsură ce tubul toracic este retras prin cervicotomic, grefonul gastric ataşat este urmărit laparoscopic cu atenţie 


pentru a preveni răsucirea, ruptura sau tensionarea inadecvată. (Retipărită cu permisiune din Swanstrom LL, Soper NJS. Mastery of 
Endoscopic and Laparoscopic Surgery. Ediția a 4-a. Philadelphia, PA: Lippincott Williams & Wilkins, A Wolters Kluwer business; 2014.) 


de însămânțare tumorală locală prin disecţia boantă şi 
alungirea excesivă a stomacului în vederea mobilizării 
acestuia până la nivelul gâtului. Distanţa suplimentară 
necesară pentru ca stomacul să ajungă la nivelul gâtului 
poate contribui la un risc crescut de fistulă anastomotică 
prin tensionarea anastomozei și ischemie locală. Abordul 
transhiatal pare să fie ideal pentru tumori limitate la 
nivelul esofagului distal, așa cum se observă frecvent în 
degenerarea malignă a esofagului Barrett. 

Din nou, trebuie subliniat faptul că, în ciuda argumentelor 
puternice care susțin fiecare dintre abordurile menţionate 
mai sus, nu există un studiu definitiv care să demonstreze 
clar superioritatea unei tehnici faţă de cealaltă. Înțelegerea 
beneficiilor și a dezavantajelor teoretice aferente fiecărei 
tehnici și familiarizarea cu mai multe tipuri de abord 
permite chirurgului să elaboreze un plan de tratament 
individualizat, potrivit nevoilor pacientului. 

Recent, apariția tehnicilor laparoscopice de rezecție 
esofagiană a oferit o alternativă de „abord chirurgical” 
pentru pacienţii cu cancer esofagian rezecabil. Abordul 
laparoscopic, echivalentul toracotomiei şi esofagectomiei 
transhiatale, prezintă rezultate pe termen lung similare cu 
cele ale tehnicilor clasice în ceea ce priveşte supraviețuirea, 


dar cu morbiditate chirurgicală redusă, datorită inciziilor 
mai puţin invazive. Curba de învăţare este lungă, iar în 
prezent doar anumite centre pot efectua esofagectomii 
laparoscopice de succes. Cu cât numărul chirurgilor cu 
experienţă în utilizarea tehnicilor minim invazive, în 
special a celor robotice, crește, morbiditatea operatorie 
pentru cancerul esofagian va scădea. 


Terapia neoadjuvantă 

Din cauza prognosticului nefast al cancerului esofagian 
avansat, rolul terapiei neoadjuvante (preoperatorie) a fost 
intens studiat. Deoarece majoritatea cazurilor de cancer 
esofagian sunt diagnosticate în stadii avansate, scopul tera- 
piei neoadjuvante este de a „reduce” dimensiunile tumorii 
şi de a îmbunătăţi supraviețuirea oncologică după rezecția 
chirurgicală. Multiple studii prospective randomizate au 
demonstrat îmbunătăţirea supravieţuirii prin asocierea chi- 
mio-radioterapiei neoadjuvante și chirurgiei, în comparaţie 
cu rezecţia chirurgicală ca unică metodă de tratament. Cele 
mai multe protocoalele de radio-chimioterapie neoadjuvantă 
includ administrarea de S-fluorouracil și cisplatină cu iradiere 
externă de 45 Gy pe parcursul a 6-7 săptămâni, urmată de 
rezecţie chirurgicală la o lună după terminarea tratamentului. 

Nu toate studiile au demonstrat îmbunătăţirea supravieţuirii, 
iar costul creșterii mortalităţii şi morbidităţii perioperatorii 
trebuie luat în considerare. Cel mai mare beneficiu în su- 
praviețuire apare la pacientul la care se demonstrează un 
răspuns complet la terapia neoadjuvantă (cu absenţa celulelor 
tumorale reziduale în piesa de rezecție). 

Sumarizând, utilizarea chimioterapiei neoadjuvante 
rămâne controversată, iar folosirea acesteia depinde de 
instituţie sau de medicul curant. Beneficiul unei îmbu- 
nătăţiri în supravieţuire prin terapie neoadjuvantă trebuie 
să fie pus în balanță cu costul tratamentului, morbiditatea 
perioperatorie crescută și întârzierea efectuării intervenţiei 
chirurgicale pentru completarea radio-chimioterapiei. 


Tratamentul paliativ 

Intervenţiile paliative pentru pacienţii cu cancer esofagian 
în stadiu terminal au ca scop ameliorarea disfagiei severe 
şi a obstrucției. Datorită tehnicilor endoscopice moderne, 
precum montarea de stenturi metalice expandabile, ablaţia 
cu laser şi fototerapia, intervenţia chirurgicală este rar 
indicată pentru paliaţie. Radiochimioterapia rămâne un 
mijloc eficient de paliaţie, iar efectul său este mai durabil. 
Cu toate acestea, beneficiul radiochimioterapiei paliative nu 
apare imediat, fiind necesare mai multe săptămâni pentru 
ca pacientul să observe vreo îmbunătăţire. Majoritatea in- 
tervențţiilor paliative endoscopice pot asigura o ameliorare 
imediată, dar există un risc mai mare de complicaţii prin 
perforaţie, iar efectele lor nu sunt de lungă durată. 


Dilataţia endoscopică 

Ameliorarea imediată a disfagiei se poate obţine prin 
folosirea dilatatoarelor sau a expansiunii cu balon. Aceste 
tehnici de dilatare sunt relativ simple și accesibile în ma- 
joritatea spitalelor, dar efectul lor este de obicei de scurtă 
durată. Riscul principal este cel de perforaţie esofagiană. 


Stenturile esofagiene 

Stenturile metalice expandabile amplasate endoscopic au 
înlocuit tuburile rigide din plastic pentru paliaţia leziunilor 
stenozante. Acestea au efect imediat, dar necesită expertiză în 
vederea alegerii dimensiunii potrivite și plasării lor adecvate. 
Simptomele obstructive poate reapărea în câteva luni, nece- 
sitând reintervenţie. Complicaţiile includ migrarea stentului, 
impactarea alimentelor și perforaţia esofagiană. Stenturile 
sunt utilizate pentru tumori ale esofagului mediotoracic și 
distal şi pot fi asociate cu reflux semnificativ atunci când 
sunt montate în esofagul distal. 


Terapia cu laser și terapia fotodinamică 

Distrugerea porțiunii centrale a tumorilor esofagiene ob- 
structive prin utilizarea laserului ghidat endoscopic poate fi 
eficientă, dar prezintă un risc ridicat de perforaţie. Terapia 
fotodinamică constă în utilizarea agenților fotosensibilizanți, 
urmată de ablația tumorii prin aplicarea locală a unei surse 
de lumină. Din cauza gradului limitat de penetrare tisulară 
a undei laser, riscul de perforaţie este redus, dar și excizia 
tumorală este, prin urmare, limitată. 


Radioterapia şi radiochimioterapia 

Radiochimioterapia poate fi foarte eficientă şi durabilă în 
ceea ce privește reducerea masei tumorale şi îmbunătățirea 
disfagiei. Comparativ cu celelalte modalități paliative, există 


o limitare mai redusă dată de localizarea şi dimensiunea 
tumorii sau disponibilitatea tratamentului endoscopic. 
Factorii limitanţi ai radiochimioterapiei sunt întârzierea de 
câteva săptămâni în obţinerea unui răspuns terapeutic și 
efectele secundare sistemice debilitante ale chimioterapiei. 

În mod ideal, centrele care tratează cazuri de cancer 
esofagian avansat trebuie să aibă experienţă în mai multe 
opţiuni de paliaţie, deoarece, de cele mai multe ori, sunt 
necesare utilizarea mai multor tehnici terapeutice. In cele din 
urmă, scopul paliaţiei este de a creşte calitatea vieții în timpul 
limitat disponibil pentru pacient. Orice intervenţie paliativă 
agresivă trebuie pusă în balanţă cu potenţialul de complicaţii 
majore și necesitatea spitalizării pentru evenimente acute. 


PERFORAȚIA ESOFAGIANĂ 


Leziunile traumatice ale esofagului constituie urgenţe ale 
chirurgiei toracice frecvent întâlnite. Este utilă discutarea 
separată a leziunilor esofagului cervical de cele ale esofagului 
intratoracic, deoarece etiologia, prognosticul şi tratamentul 
diferă, în funcţie de localizarea perforaţiei. 


Perforația esofagului cervical 


Majoritatea perforaţiilor esofagului cervical sunt cauzate de 
instrumentarea endoscopică, în special la nivelul sfincterului 
cricofaringian. Traumatismele penetrante la nivelul gâtului 
sunt o altă cauză frecventă a perforaţiilor esofagului cervical, 
deoarece această porțiune este mai vulnerabilă din cauza 
localizării sale comparativ cu esofagul toracic. Riscul imediat 
al lezării esofagului cervical este sepsisul. Infecția produsă în 
urma unei o perforaţii esofagiene cervicale rapid extinsă în 
mediastinul posterior (mediastinită posterioară descendentă) 
este o entitate descrisă clasic. Spaţiul retrovisceral este situat 
posterior de esofag și anterior de fascia prevertebrală. Acest 
spaţiu face legătura între spaţiul esofagian paracervical și 
mediastinul posterior, oferind un traiect pentru ca infecția să 
coboare rapid de la nivel cervical în mediastin (Figura 12-17). 
Simptomele iniţiale ale lezării esofagului cervical includ 
odinofagie şi durere la manevrele de flexie a gâtului. Sensi- 
bilitatea locală şi emfizemul subcutanat pot fi prezente. Pe 
o radiografie cervicală simplă, poate fi decelat aer în spaţiul 
retrovisceral, eventual extins inferior cu apariţia pneumo- 
mediastinului. Indicaţia pentru intervenţia chirurgicală în 
suspiciunea perforaţiei esofagiene cervicale poate să se 
bazeze pe anamneză, examen clinic și radiografia simplă. 
Tranzitul baritat nu este obligatoriu, deoarece în până la 20% 
din cazuri, rezultatul acestei investigații poate fi negativ. 
Perforaţia esofagiană cervicală beneficiază de tratament 
antibiotic intravenos, debridare chirurgicală și drenaj. Abordul 
chirurgical se face printr-o incizie cervicală pe partea leziu- 
nii. Se practică drenajul şi debridarea spaţiului retrovisceral 
extinsă până la nivelul mediastinului supero-posterior dacă 
infecția avansează spre inferior. O gastrostomă de alimentaţie 
este montată dacă se anticipează alimentarea pe cale orală 
deficitară pentru o perioadă lungă de timp. Se poate încerca 
sutura primară a defectului esofagian, dar aceasta nu este 
obligatorie, deoarece majoritatea perforaţiilor esofagiene 
cervicale se vor vindeca prin drenaj adecvat, aport oral limitat 
şi absenţa obstrucției esofagului distal. Dacă este asociată 
şi o leziune traheală, se utilizează un lambou muscular 
pediculat pentru a preveni formarea fistulelor eso-traheale. 


Spaţiu 
retrofaringian 


Spaţiu Spaţiu 
previsceral retrovisceral 
Tiroidă Esofag 
p=- 
Spațiu 
pretraheal 
- Bifurcaţie 
trahee 


Aortă ascendentă 


A 


Capitolul 12 Esofagul 157 


Tiroidă 
Spațiu Spațiu 
previsceral = / pretraheal 
F = 

Venă 
jugulară 
59 Arteră 

carotidă 


Esofag 


Spaţiu 
retrovisceral 


Spaţiu 
visceral 


B 


Figura 12-17. Spaţiul retrofaringian și spaţiul retrovisceral sunt alcătuite dintr-un strat de țesut conjunctiv liber situat pos- 
terior de faringe și esofag și anterior de corpurile vertebrale. Acest plan tisular este un spaţiu potenţial care conectează inferior 
porțiunea posterioară a faringelui și esofagului la mediastinul posterior (A). Deoarece este format din ţesut conjunctiv lax, infecțiile cu 
originea în faringe sau esofagul cervical se pot extinde rapid inferior spre mediastinul posterior (mediastinită descendentă posterioară). 
Numeralul (1) marchează nivelul secțiunii transversale ilustrate în (B). 


Perforaţia esofagului toracic 


Perforaţia esofagului toracic este cel mai frecvent consecinţa 
instrumentării unui esofag patologic şi apare, de obicei, în 
urma tentativei de dilatare a unei obstrucţii esofagiene distale, 
precum strictura peptică. Ruptura esofagiană distală spontană 
poate apărea după eructaţii și vărsături violente (sindromul 
Boerhaave). Perforaţia majoră a esofagului toracic se prezintă 
de obicei cu semne acute de sepsis și este frecvent asociată 
cu durere toracică, detresă respiratorie și revărsat pleural. 
Istoricul recent de instrumentaţie esofagiană sau de vărsaturi 
violente, asociate cu un debut acut al tabloului clinic, ridică 
suspiciunea de perforaţie esofagiană. Pacienţii cu ruptură 
de esofag Boerhaave au un tablou clinic mai dramatic și au 
un prognostic mai prost din cauza contaminării mai mari 
cauzată de deversarea conţinutului esofagian şi gastric în 
cavitatea toracică. Trebuie menţionat că, similar sindromului 
Boerhaave, după vărsături puternice, poate apărea şi ruptura 
mucoasei joncţiunii gastroesofagiene ce poartă numele de 
sindrom Mallory-Weiss. Cu toate acestea, leziunile Mallory- 
Weiss nu sunt transmurale și produc, în principal, hemoragie 
digestivă superioară. 

Investigarea suspiciunii de perforaţie esofagiană toracică 
începe cu efectuarea unei radiografii toracice standard, care 
poate evidenția pneumomediastinul și revărsatul pleural. 
Esofagograma sau tomografia computerizată cu contrast 
oral este utilă pentru determinarea extensiei leziunii și a 
infecţiei. Evaluarea afecțiunilor esofagiene concomitente este 
necesară pentru stabilirea tratamentului chirurgical optim. 

Opțiunile terapeutice includ managementul conserva- 
tor expectaviv sau intervenţia chirurgicală. Tratamentul 
conservator cu antibiotice, drenaj nazo-gastric, alimentaţie 
enterală distal de leziune sau nutriţie parenterală, a fost mult 
discutat. Cu toate acestea, managementul non-operator al 
perforaţiei esofagiene ar trebui să fie excepția și nu regula, 
pentru practicarea lui fiind necesară îndeplinirea unor criterii 
specifice. Acestea includ o perforaţie limitată la nivel cer- 
vical sau mediastinal şi un pacient stabil clinic. Principiile 


tratamentului chirurgical al perforaţiei esofagiene includ o 
debridare minuțioasă a ţesuturilor infectate, esofagorafia în 
două straturi a mucoasei și muscularei şi consolidarea suturii 
(adesea folosind un lambou intercostal pediculat). Orice 
afecţiune esofagiană concomitentă trebuie să fie identificată 
şi tratată, deoarece o obstrucţie reziduală sau altă patologie 
pot tensiona sutura chirurgicală. Astfel, pot fi necesare mi- 
otomia concomitentă pentru acalazie, dilatarea stricturilor 
fibrotice şi, în unele cazuri, esofagectomia pentru carcino- 
mul esofagian stenozant. În prezența cancerului esofagian 
în stadiu terminal, drenajul cu tub T la nivelul perforaţiei 
sau plasarea uni stent intraluminal pot fi alternative de luat 
în considerare. Excluderea chirurgicală a esofagului a fost 
utilizată în tratamentul leziunilor esofagiene semnificative 
la pacienţii taraţi care nu pot tolera o procedură chirurgicală 
extinsă. Excluderea esofagiană se realizează prin izolarea 
porțiunii de esofag lezat prin suturi/capse proximal şi distal 
de perforaţie, drenaj cervical printr-o fistulă salivară (eso- 
fagostomie cervicală), jejunostomie de alimentaţie, drenaj 
larg şi debridare locală. După recuperare, poate apărea 
recanalizarea spontană de-a lungul liniei de sutură sau se 
efectuează reconstrucția cu grefon gastric, colonic sau jejunal. 


HERNIILE HIATALE 


Sunt descrise 4 tipuri de hernii hiatale. Cel mai comun tip 
este hernia hiatală de alunecare (tip I), care este frecvent 
asociat cu boala de reflux gastroesofagian (BRGE). În 
tipul I, joncţiunea gastroesofagiană alunecă în torace prin 
hiatusul esofagian. În celelalte trei tipuri de hernii hiatale, 
apare fenomenul de prolaps al stomacului sau al altor organe 
abdominale, intratoracic. 

Într-o hernie de tip II (paraesofagiană adevărată), există 
un prolaps izolat al stomacului printr-un ligament frenoeso- 
fagian slăbit, dar cu conservarea intra-abdominală a joncţi- 
unii gastroesofagiene. O hernie de tip III este o combinaţie 
între o hernie de alunecare și una paraesofagiană şi tipul |V 


158 Chirurgie generală și specialităţi chirurgicale 


implică hernierea altor organe, cum ar fi colonul sau splina 
(Figura 12-18). 

Radiografia toracică simplă poate demonstra prezența 
unui nivel hidroaeric în mediastin sau în toracele stâng de- 
terminat de hernierea stomacului. Tranzitul digestiv superior 
cu substanţă de contrast este considerat standardul de aur 
pentru identificarea prezenţei unei hernii hiatale. Scanarea 
CT poate oferi detalii suplimentare despre anatomia herniei, 
dar nu este de obicei necesară. 

Herniile hiatale de tip I pot fi asimptomatice, deoarece nu 
există niciun risc pentru încarcerare. Indicaţia de tratament 
chirurgical al herniei de tip 1 este, de obicei, dată de simptome 
ale refluxului gastroesofagian, iar abordurile chirurgicale 
sunt similare cu cele descrise în secțiunea despre BRGE. 

Managementul herniilor asimptomatice de tip II este 
controversat. Din cauza potenţialului de ştrangulare acută 
și ischemie, unii medici cred că reparația electivă trebuie 
recomandată pentru herniile paraesofagiene asimptomatice. 
Cu toate acestea, incidenţa încarcerării acute cu necroză este 
considerată rară şi observarea atentă împreună cu educația 
pacientului pare o alternativă rezonabilă la chirurgia profilactică. 

Cura chirurgicală a oricărui tip de hernie hiatală este de 
obicei indicată atunci când simptomele (durere postpran- 
dială, disfagie, BRGE, dispnee etc.) sunt prezente. Etapele 


operatorii cheie includ reducerea completă a sacului de 
hernie, mobilizarea esofagului toracic pentru a atinge o 
lungime esofagiană intraabdominală de 2-3 cm, închiderea 
fără tensiune a defectul diafragmatic (cu sau fără o plasă 
resorbabilă) şi fundoplicatura (Figura 12-19). 

La pacienţii vârstnici, taraţi cronic, care nu sunt candidaţi 
pentru o intervenţie chirurgicală îndelungată, cura laparo- 
scopică a herniei hiatale, cu simpla reducere a stomacului şi 
gastropexie (fie cu suturi fie prin gastrostomie percutanată) 
este adesea suficientă pentru a atenua simptomele asociate 
unci hernii paraesofagiene mari. 


TULBURĂRI ALE 
MOTILITĂŢII ESOFAGIENE 


Achalazia 


Una dintre cele mai notorii tulburări de motilitate care 
afectează esofagul este achalazia, care se traduce prin 
„eşecul relaxării“. Se consideră că anomalia primară este o 
boală degenerativă a plexului nervos mienteric (Auerbach). 
Aceasta duce la denervarea esofagului, având ca rezultat lipsa 
relaxării sfincterului esofagian inferior (SEI) la deglutiție 


Figura 12-18. Hernii hiatale de tip 
I şi tip II. A. În tipul I (adesea asociat 
cu boala de reflux gastroesofagian) 
joncțiunea gastroesofagiană şi stomacul 
proximal alunecă în torace din cauza 
slăbirii hiatusului esofagian. B. In tipul 
II, joncţiunea gastroesofagiană rămâne 
ancorată în abdomen şi o slăbire a 
ligamentul frenoesofagian permite 
alunecarea stomacului. C. În tipul HI, 
joncțiunea gastroesofagiană şi stomacul 
migrează în torace. Aceasta este cea 
mai frecventă hernie paraesofagiană (în 
afară de tipul I). D. Tipul IV este tipul 
III, cu alte viscere abdominale migrate 
intratoracic. (Retipărit cu permisiune 
de la Luketich JD. Master Techniques 
in Surgery: Esophugeal Surgery. Ediţia 
|. Philadelphia, PA: Wolters Kluwer 
Health; 2014.) 

Figura 12-19. Fundoplicatura ancorată la diafragm și la pilierii diafragmatici. (Retipărit cu permisiune din Swanstrom LL, Soper 
NJ. Mastery of Endoscopic and Laparoscopic Surgery. Ediţia a 4-a. Philadelphia, PA: Wolters Kluwer; 2013.) 


şi absenţa peristaltismului esofagian. Simptomatologia 
principală a pacienţilor cu achalazie constă în disfagie 
progresivă la solide și apoi la lichide. Deoarece pacienţii 
acuză, de obicei, simptome de regurgitare, iniţial, aceştia 
sunt adesea diagnosticați greșit ca având BRGE. 
Achalazia este adesea diagnosticată prin tranzit baritat, 
care arată clasic „semnul ciocului de pasăre” în care sub- 
stanţa de contrast întâlnește o obstrucţie conică progresivă 
la nivelul SEI, asemănătoare cu un cioc de pasăre (Figura 
12-20). Studiile manometrice indică eşecul relaxării SEI odată 
cu deglutiția, combinat cu absența contracțiilor peristaltice 
normale ale esofagului. Endoscopia este întotdeauna efectuată 
pentru a exclude alte posibile cauze ale obstrucţiei distale 
cronice care pot duce de asemenea la dilatarea esofagiană 
proximală, cum ar fi carcinomulesofagian (pseudoachalazie). 


Tratamentul achalaziei este limitat la intervenții palia- 
tive, deoarece boala nu poate fi vindecată. Intervenţiile sunt 
direcționate către ameliorarea spasmului SEI prin tratament 
medical, intervenţie endoscopică sau miotomie chirurgicală. 
Abordarea iniţială include uneori utilizarea nitriților oral/ 
sublingual și a blocanţilor canalelor de calciu, ce favorizează 
relaxarea SEI înainte de mese dar, din păcate, medicamentele 
nu oferă pacienţilor aproape niciodată o ameliorare de durată a 
simptomelor. Prin urmare, tratamentul actual pentru achalazie 
este reprezentat de dilatarea SEI cu balonul endoscopic şi 
miotomia chirurgicală. Dilatarea endoscopică pneumatică 
cu balon este cea mai eficientă intervenţie nechirurgicală 
disponibilă pentru pacienţii cu achalazie. Metoda poate 
avea efect de la câteva luni la câţiva ani, dar deseori sunt 
necesare dilataţii repetate. Din cauza riscului cumulativ de 
perforaţie prin dilataţii repetate, miotomia chirurgicală este 


160 Chirurgie generală și specialităţi chirurgicale 


Figura 12-20. Aspectul clasic de cioc de pasăre în achalazie, 
văzut în timpul tranzitului baritat din cauza esofagului proximal 
dilatat, asociat cu eşecul relaxării sfincterului esofagian inferior. 


adesea efectuată preferenţial la pacienții mai tineri. Injectarea 
endoscopică a SEI cu toxină botulinică a fost folosită, dar 
cu succes limitat. 

Miotomia chirurgicală (numită miotomie Heller) se 
poate efectua prin abord transtoracic sau transabdominal 
(Figura 12-21). S-au făcut studii pentru a demonstra 


Hiatus 
esofagian 


avantajul unui anumit abord, dar în cele din urmă, prefe- 
rinţa chirurgului şi istoricul clinic sunt determinanţi majori 
ai tehnicii chirurgicale. În prezent, abordul laparoscopic 
oferă un confort mai bun pacientului și avantajul unei mai 
bune vizualizări a miotomiei, cu posibila îmbunătăţire a 
rezultatelor pe termen lung (Figura 12-22). Mulţi chirurgi 
subliniază importanţa extinderii miotomiei spre stomac, de 
cel puţin 2-3 cm. Fundoplicatura este efectuată concomitent 
pentru a preveni refluxul gastroesofagian, după ce SEI a 
devenit incompetent. 

Terapia chirurgicală endoscopică este acum disponi- 
bilă pentru achalazie. POEM (Miotomia endoscopică per 
orală) implică crearea endoscopică a unui tunel submucos 
esofagian și apoi efectuarea unei miotomii a SEI. Ratele 
de reflux după această procedură pot fi mari, deoarece o 
fundoplicatură nu este realizată concomitent. 


Tulburări majore și minore ale peristaltismului 


Tulburările majore şi minore ale peristaltismului esofagian 
includ motilitatea esofagiană ineficientă (MEI), spasmul 
esofagian distal şi esofagul hipercontractil (jackhammer). 
MEI este adesea asimptomatică, dar se poate manifesta ca 
disfagie. Nu există un tratament cunoscut pentru această 
tulburare, dar s-au încercat medicamente prokinetice eso- 
fagiene cu oarecare succes. Tulburări esofagiene spastice 
(cum ar fi spasmul esofagian distal și esofagul jackhammer) 
se prezintă de obicei cu disfagie și dureri toracice noncar- 
dice. Managementul este tipic limitat la administrarea de 
nitrați şi blocanţi ai canalelor de calciu, dar s-a descris şi 
miotomia lungă cu ameliorarea simptomatologiei. 


Figura 12-21. Miotomia Heller pentru tratamentul achalaziei, în care sfincterul esofagian inferior este secționat până la 
mucoasă. Unii chirurgi o combină cu procedura de fundoplicatură pentru a micşora refluxul, desi există câteva controverse în ceea 
ce priveşte riscul de a cauza obstrucţie distală reziduală (Retipărit cu permisiunea Kaiser LR, Kron IL, Spray TL. Mastery of Cardio- 
thoracic Surgery. Ediţia a 2-a. Philadelphia, PA: Lippincott Williams & Wilkins: 2007:166.) 

Figura 12-22. Miotomia Heller. A. Fibrele circulare incizate cu clectrocauterul după depărtarea fibrelor longitudinale, laparoscopic. 
Cheia este prezervarea mucoasei. B. Accentul se punc pe o miotomie de 5 cm cu 2-3 cm la nivelul stomacului pentru a preveni miotomia 
incompletă. (Retipărit cu permisiunea lui Luketich JD. Master Techniques in Surgery: Esophageal Surgery. Ediţia 1. Philadelphia, PA: 


Wolters Kluwer Health; 2014.) 
Diverticulii esofagieni 


Un diverticul esofagian presupune o ectazie parietală şi 
este clasificat fie ca diverticul de pulsiune, fie de tracţiune. 
Diverticulii de pulsiune sunt mai frecvenți şi sunt aproape 
întotdeauna asociaţi cu disfuncția motilităţii esofagiene. Sunt, 
de obicei, localizaţi în esofagul proximal sau distal. Pentru că 
le lipseşte un strat muscular complet, diverticulii de pulsiune 
sunt consideraţi a fi falși diverticuli. De obicei, diverticulii de 
tracţiune sunt localizaţi pe esofagul mediotoracic și se dezvoltă 
adesea de la o adenopatie inflamatorie locală ce provoacă 
tracțiune asupra peretelui esofagian. Interesant este că sunt 
aproape întotdeauna asociaţi, de asemenea, cu dismotilitate 
esofagiană. Diverticulii de tracţiune sunt diverticuli adevăraţi 
prin faptul că sunt implicate toate straturile peretelui esofagian. 


Diverticulul Zenker 

Diverticululii Zenker sunt clasificați ca diverticuli de pul- 
siune şi apar la nivelul esofagului cervical. Sunt cauzaţi 
de relaxarea necoordonată sau inadecvată a mușchiului 
cricofaringian la deglutiţie, ce produce obstrucţie și ulterior 
protruzia proximală a mucoasei şi submucoasei. Anatomic, 
aceștia apar posterior, într-o zonă de slăbiciune la tranziţia 
dintre hipofaringe și esofag, imediat deasupra mușchiului 
cricofaringian. Pacienţii sunt, de obicei, vârstnici și pot 
prezenta unele tulburări de deglutiţie asociate cu atacuri 
ischemice tranzitorii sau accidente vasculare cerebrale ante- 
rioare. Pacienţii cu Zenker simptomatici prezintă regurgitaţii 
de alimente recent înghițite sau pastile, sufocare, disfagie 
sau halitoză. Diagnosticul este confirmat prin tranzit baritat 
(Figura 12-23). 

Endoscopia nu este necesară pentru diagnostic dar, dacă 
este efectuată, trebuie făcută cu precauţie, deoarece poate 
apărea perforaţia. Pacienţii simptomatici sunt trataţi prin 
miotomie cricofaringiană şi diverticulectomie sau diverticu- 
lopexie (inversarea şi fixarea diverticulului pentru a promova 
drenajul prin gravitație). Au fost descrise abordări endoscopice 
mai noi prin care mușchiul cricofaringian este secționat cu 


un stapler endoscopic sau cu electrocauterul, creându-se o 
esofagodiverticulostomie. 


Diverticulul epifrenic 

Diverticulii epifrenici apar în treimea distală a esofagului și 
sunt în general diverticuli de pulsiune asociaţi cu disfuncţia 
SEI. Pot fi cauzați de complicaţii ale BRGE, cum ar fi 
strictura esofagiană. Simptomele acestor diverticuli sunt 
similare cu cele ale altor diverticuli esofagieni, incluzând 
disfagie, regurgitarea alimentelor nedigerate și aspirație 
ocultă. Când sunt simptomatici, au indicație chirurgicală. 
Evaluarea se face prin tranzit baritat şi studii manometrice 
pentru identificarea tulburărilor de motilitate esofagiană. 
Abordarea chirurgicală a diverticului epifrenic se face de 
obicei printr-o toracotomie stângă, cu rezecția diverticulului 
și sutură esofagiană, urmată de dilataţia stricturii sau esomi- 
otomie distală extinsă pentru a preveni recurenţa. 


Diverticulul medioesofagian 

Diverticulii medioesofagieni sunt frecvent asociaţi cu 
inflamaţia ganglionului paratraheal din tuberculoză, histo- 
plasmoză sau cancer pulmonar şi sunt de obicei diverticuli 
adevăraţi. Diverticulii de pulsiune pot apărea de asemenea 
şi pe esofagul mediu şi sunt asociaţi cu dismotilitatea esofa- 
giană, cum ar fi spasmul esofagian distal sau achalazia. De 
obicei, sunt asimptomatici şi nu necesită tratament. Poate 
fistuliza în trahee sau vasele de sânge adiacente, ceea ce va 
va duce la apariţia simptomelor respiratorii și la hemoragice. 
Tratamentul chirurgical constă în excizia diverticulului și 
repararea a structurii adiacente. Frecvent, un lambou de ţesut 
interpus este utilizat pentru a preveni recurenţă și pentru a 
promova vindecarea. 


LEZIUNI ESOFAGIENE BENIGNE 


Leziunile esofagiene benigne sunt neobișnuite și sunt clasi- 
ficate după localizarea în peretele esofagian. De obicei sunt 
asimptomatice și sunt descoperite întâmplător, deși unele 

A l | B 


Miotomie Diverticulectomie 


cricofaringiană 


Figura12-23. A. Tranzitul baritat arată diverticulul Zenker. B. Tratamentul chirurgical constă în miotomie cricofaringiană pentru a 
ameliora obstrucţia şi de obicei o diverticulectomie. (Retipărit după Shields TW, Lociciero J, Reed CE, Feins RH. General Thoracic 
Surgery. Ediţia a 7-a. Philadelphia, PA: Lippincott Williams & Wilkins; 2009:1963-1965.) 


pot produce disfagie. Cea mai frecventă tumoră benignă este 
leiomomul, fiind localizat în stratul muscular. Mucoasa su- 
praiacentă este aproape întotdeauna indemnă. A doua cea mai 
frecventă masă benignă este reprezentată de chistul esofagian, 
care este localizat în stratul extern, adventiceal esofagian, 
implicând parţial şi musculara esofagiană. Tumora cu celule 
granulare şi polipul fibrovascular sunt cele mai frecvente 
leziuni mucoase/submucoase. Majoritatea acestor leziuni 
apar la nivelul esofagului mijlociu şi distal și se prezintă 
frecvent cu disfagie. Tranzitul baritat demonstrează o masă 
cu contur neted, bine definit care ocupă lumenul esofagului. 
Evaluarea diagnostică include vizualizare endoscopică directă 
şi ecoendoscopie (EUS) (Figura 12-24). 

În general se pot observa mase asimptomatice mici, deoa- 
rece există un risc minim de transformare malignă a acestor 
leziuni. Aceste leziuni pot fi monitorizate seriat folosind EUS. 
Aspiraţia cu ac fin sau biopsiile ar trebui să fie evitate, deoarece 
acestea rareori oferă o diferenţiere adecvată între un leiomom 
benign şi un leiomiosarcom malign. În plus, manipularea 
invazivă a un chist poate duce la o infecție iatrogenă care 
necesită imediat rezecţie chirurgicală. Când sunt simptoma- 
tice, leiomioamele esofagiene pot fi îndepărtate chirurgical 
prin enucleerea leziunii, cu reaproximarea stratului muscular. 
Rezecţia poate fi efectuată prin toracotomie standard, abord 
toracoscopic video asistat sau endoscopic (pentrutleziuni mai 
mici). După cum este de așteptat, prognosticul este excelent, 
cu rezultate bune și aproape nicio recidivă. 


INGESTIA DE CORPI STRĂINI 


Ingestia de corpi străini este cea mai frecventă la copii și adulți 
bolnavi psihic. La aceastăpopulaţie de pacienţi, istoricul trebuie 


să fie confirmat prin studii de imagistică adecvate. La adulți, 
majoritatea cazurilor de ingestie de corpi străini se produce 
prin impactarea alimentelor (carne puţin mestecată sau oase). 
Majoritatea impactărilor apare la nivelul mușchiului cricofari n- 
gian sau la nivelul unei stricturi peptice în esofagul distal. De 
obicei, simptomele includ incapacitatea de a înghiţi secreţii, 
sialoree şi dureri toracice. Modalitățile imagistice disponibile 
includ radiografia simplă cervicală şi toracică, inclusiv inci- 
dente laterale cervicale pentru a exclude emfizemul cervical 
sau mediastinal. Tranzitul baritat este contraindicat deoarece 
există un risc ridicat de aspirație, iar delimitarea contrastului 
nu ajută în managementul acestor pacienţi. Scanarea CT cer- 
vicală şi a toracelui poate oferi informaţii suplimentare utile. 
O afecțiune esofagiană subiacentă trebuie luată în considerare 
(ex. corp străin inclavat într-o strictură peptică), mai ales dacă 
impactarea s-a produs în esofagul distal. 

După confirmarea diagnosticului, cel mai bun tratament 
este extracția blândă folosind un esofagoscop sub anestezie 
generală. În cazuri rare în care îndepărtarea endoscopică nu 
este posibilă sau există o perforaţie asociată, îndepărtarea 
chirurgicală deschisă poate fi necesară. Perforaţia esofagului 
este cea mai serioasă complicaţie de evitat la un pacient, după 
extracția corpului străin. Examinarea cu substanță de contrast 
pentru excluderea perforaţiei esofagului poate fi efectuată 
înainte de externarea pacientului. Dacă este identificată 
perforaţia esofagului, tratamentul este la fel ca cel descris în 
secțiunea despre perforaţia esofagiană. 


INGESTIA SUBSTANȚELOR CAUSTICE 


Ingestia de substanţe caustice, fie accidentală (la copii) sau 
intențională (la adult, în tentativa de suicid), reprezintă o 


A 


Figura 12-24. Imagine tipică a leiomiomului intramural pe 
(A) tranzit baritat şi (B) ecoendoscopie. Dacă se recurge la 
chirugie, leiomiomul este excizat prin (C) enucleere. (A. Retipărit 
din Orringer MB, Tumors of the esophagus. In: Sabiston DC Jr, 
ed. Textbook of Surgery, Ediţia a 13-a. Philadelphia, PA: WB 
Saunders, 1986:736, cu permisiune. Copyright O 1989 Elsevier.. 
B şi C, Retipărit din Shields TW, Lociciero J, Reed CE, Feins 
RH. General Thoracic Surgery. Ediţia a 7-a. Philadelphia, PA: 
Lippincott Williams & Wilkins; 2009:1978, 1980, cu permisiune.) 


urgență medicală. Comparativ cu ingestia de produse acide, 
ingestia de produse alcaline (ex. Drano, Liquid Plumr) 
are ca rezultat o vătămare esofagiană în toată grosimea 
peretelui. Ingestia de material acid duce adesea la leziuni 
mai superficiale, iar capacitatea de a ingera volume mari 
de acid este limitată de senzaţia de arsură extremă care se 
creează în cavitatea bucală. Complicaţia pe termen lung 
a ingestiei de substanţe caustice este formarea stenozelor. 


Evaluare 


Cel mai important aspect al tratamentului este identificarea 
precoce a agentului etiologic (ex. substanță acidă, alcalină, 
toxină specifică), deoarece fiecare agent necesită o abordare 

diferită. În al doilea rând, examinarea fizică atentă a cavi- 
tăţii orofaringelui este necesară pentru a estima severitatea 
leziunilor şi medicul trebuie să fie pregătit pentru intubaţia 
endotraheală de urgenţă cu fibroscopul, deoarece la aceşti 
pacienţi se poate dezvolta rapid edemul căilor respiratorii 
superioare. Endoscopia flexibilă este efectuată de urgență 
pentru a evalua amploarea lezională şi trebuie efectuată 
precoce (în termen de 24 de ore) pentru a reduce la minimum 
riscul de perforaţie. Gravitatea lezională este clasificată în 
funcţie de gradul de profunzime, de la arsuri superficiale de 
gradul I, la arsuri de gradul al treilea, transmurale. Riscul de 
perforaţie şi de stenozare creşte odată cu profunzimea leziunii. 

Ingestie 


Căi aeriene, IV, NPO, nu SNG, 
radiografie toracică 


| 


~ m 
Grad I: Grad II: Grad III: 
Ulceraţii adânci 


Hiperemie, Ulceraţii mucoase 

eroziuni mucoase superficiale, 

superficiale benzi albe 

j 
începe dieta progresiv NPO 1 săpt. NPO, IV, antibiotic 
Tranzit baritat la 4-6 săpt. | | Antibiotice IV ? steroizi 
Nu este nevoie de steroizi, ? steroizi Monitorizarea perforaţiei: 
antibiotice Tranzit baritat dureri toracice, 
la 4-6 săpt. pneumomediastin 
Tranzit baritat la 4-6 săpt. 


Esofagoscopie de monitorizare 
Monitorizarea stenozei 
sau carcinomului 


Figura 12-25. Algoritm pentru ingestia caustică. IV, intravenos; 
SNG, sondă nazogastrică; NPO, nimic per oral. 


Tratament 


Inducerea vărsăturilor şi neutralizarea substanțelor caustice 
nu sunt recomandate deoarece sunt potențial dăunătoare 
şi ineficiente. În plus, inducerea vărsăturilor expune eso- 
fagul la substanţa caustică a doua oară. Menţinerea căilor 
aeriene libere este prima prioritate, urmată de menţinerea 
permeabilităţii esofagiene. În timpul evaluării endoscopice 
inițiale, dacă sunt identificate arsuri de gradul doi sau trei, 
dar stomacul este relativ indemn, gastrostomia percutanată 
endoscopică poate fi efectuată pentru aport nutritiv şi acces 


MODELE DE ÎNTREBĂRI 


ÎNTREBĂRI 


Alegeţi un singur răspuns pentru fiecare întrebare. 


1. Un bărbat de 50 de ani cu durere toracică cu 
debut la scurt timp după dilatarea pneumatică a 
SEI pentru tratarea acalaziei. Un tranzit digestiv 
superior cu contrast hidrosolubil arată extravazarea 
substanței de contrast la nivelul esofagului 
distal. Decizia este de intervenţie chirurgicală 
pentru reparaţie imediată. Cea mai bună incizie 
chirurgicală de utilizat este 


A. sternotomie mediană. 

B. toracotomia dreaptă. 

C. toracotomia stângă. 

D. incizie abdominală. 

E. incizie toracoabdominală stângă. 


2. O femeie de 50 de ani vine la clinică pentru arsuri 
puternice la stomac și regurgitații după mese și la 
culcare. Ea a fost pe termen lung sub tratament 


viitor în vederea dilatării retrograde ghidate cu bujii, cu 
scopul de a preveni formarea stenozei. Utilizarea antibio- 
ticelor ca terapie adjuvantă este controversată. Steroizii nu 
s-au dovedit a fi eficienţi în prevenirea formării stenozei. 
În afara stenozelor, complicațiile pe termen lung includ 
riscul crescut pentru dezvoltarea cancerului esofagian cu 
celule scuamoase. Rezecţie chirurgicală, indicată în caz de 
perforaţii sau formarea de stenoze refractare, este dificilă 
din cauza fibrozelor extinse în țesuturile periesofagiene. 
Rezecţia chirurgicală necesită frecvent interpoziţia de 
colon, deoarece stomacul este frecvent deteriorat. Dacă 
fibrozarea este considerată prea intensă pentru a efectua 
o rezecţie esofagiană sigură, se efectuează interpunerea 
colonică pe cale restrosternală. Figura 12-25 prezintă un 
algoritm pentru ingestia caustică. 

cu IPP-uri cu o îmbunatățire a simptomelor, dar 

acum dorește o intervenţie chirurgicală antireflux. 

Indicele ei de masă corporală este 32,4. Studiul 

preoperator cel mai util pentru predicția ameliorării 

simptomaticedupă chirurgia antireflux este 

A. tranzit baritat. 

B. tomografie computerizată de torace și 
abdomen. 

C. endoscopie digestivă superioară. 

D. manometria esofagiană. 

E. monitorizarea pH-ului pe 24 de ore. 


3. Este luată în considerare chirurgia antireflux 
pentru o femeie în vârstă de 43 de ani. Aceasta 
prezintă o istorie lungă de simptome de reflux 
care sunt acum doar parţial controlate cu 
schimbarea stilului de viaţă și un inhibitor de 
pompă de protoni. Endoscopia superioară a 
prezentat o mică hernie hiatală și un segment 
scurt de metaplazie intestinală esofagiană, dar nu 
există dovezi de displazie. Ea vrea să afle avantajul 


posibil al fundoplicaturii (parțiale) Toupet 
fundoplicatura (completă) Nissen. Avantajul 
teoretic pentru procedura Toupet este 


A. morbiditate și mortalitate redusă comparativ cu 
procedura Nissen. 

B. un rezultat mai bun pe termen lung pentru 
BRGE. 

C. simptome postoperatorii reduse de disfagie și 
retenție de gaze. 

D. prevenirea progresiei maligne a esofagului 
Barrett. 

E. evitarea unei incizii de toracotomie. 


. Un bărbat în vârstă de 74 de ani are un diagnostic 


recent de adenocarcinom esofagian distal. Are 

o lungă istorie de reflux și esofag Barrett și o 
endoscopie superioară recentă și biopsii ce confirm 
diagnosticul. O evaluare în vederea stadializării este 
programată. Care este cel mai bun studiu pentru 
evaluareaT (profunzimea invaziei tumorale)? 


. tranzit baritat 

CT cu contrast oral și intravenos 

. endoscopie digestivă superioară cu rebiopsie 
„ tomografie cu emisie de pozitroni - PET 
ecografie endoscopică - EUS 


mong» 


. Un pacient fragil de 85 de ani a beneficiat de 


endoscopie cu dilatare și biopsie pentru o strictura 
esofagiană distală. ingrijorat de o eventuală 
perforaţie, endoscopistul a efectuat un tranzit 
esofagian cu substanţă hidrosolubilă care a 
confirmat perforaţia. Managementul non-operator 
este acceptabil dacă 


> 


. pacientul are un revărsat pleural stâng nou 
apărut. 

. pacientul are un carcinom obstructiv. 

. pacientul acuză durere. 

. perforaţia are peste 24 de ore. 

tranzitul esofagian arată extravazarea 

substanţei contrast, dar care se evacuează din 

nou în esofag. 


mons 


RĂSPUNSURI ŞI EXPLICAŢII 


1. 


Răspuns: C 

Cea mai bună expunere a esofagului toracic distal 
este printr-o toracotomie stângă. Anatomic, 
esofagul toracic superior și mijlociu este localizat 
pe partea dreaptă a aortei, dar esofagul distal 
devine anterior și apoi la stânga aortei pentru a 
pătrunde în abdomen. Esofagul nu este accesibil 
printr-o sternotomie mediană deoarece se află în 
mediastinul posterior cu inima dispusă anterior. 
Se utilizează o toracotomie dreaptă pentru a 
expune esofagul toracic proximal, superior și 
mijlociu. O incizie toraco-abdominală stângă este 
o incizie cu o morbiditate mare și nu este necesară 
pentru repararea perforației și efectuarea unei 
miotomii. Pentru mai multe informaţii despre 

acest subiect, vă rugăm să consultaţi secțiunea 
despre Anatomia generală. 


. Răspuns: E 


Dovada refluxului acid anormal obținut printr-un 
studiu pozitiv pe 24 de ore al pH este cel mai 
bun indicator pentru beneficiul probabil al unei 
proceduri antireflux în BRGE. Celelalte studii 
oferite mai devreme pot furniza informaţii 
suplimentare despre BRGE, dar nu sunt la 

fel de sensibile în identificarea potenţialilor 
candidați la chirugia antireflux. Un tranzit baritat 
poate identifica o hernie hiatală, o strictură 
asociată sau brahiesofagul. O scanare CT oferă 
foarte puține informații suplimentare, dar 

poate demonstra prezența unei hernii hiatale. 
Endoscopia superioară este utilă în identificarea 
şi monitorizarea evoluției esofagului Barrett. 
Studiul manometric, când este anormal, este 

util în identificarea disfuncției motilității, care 
poate afecta rezultatul chirurgical. Pentru mai 
multe informații pe acest subiect, vă rugăm să 
consultați secțiunea Diagnostic din capitolul 
BRGE.” 


. Răspuns: C 


Deoarece procedura Toupet este o fundoplicatură 
parțială, există un risc mai mic de dezvoltare a 
disfagiei sau de a avea dificultăți de eructație 

în comparaţie cu o fundoplicatură completă. 
Atât procedurile Toupet, cât și Nissen se pot 
efectua laparoscopic cu minimum morbiditate și 
mortalitate. Pentru că Nissen este fundoplicatură 
completă, mulți autori susțin că asigură o mai 
bună protecţie împotriva refluxului recurent. Nici 
o procedură antireflux nu s-a dovedit superioară 
în prevenţia sau a reversibilitatea bolii Barrett, și 
continuarea monitorizării endoscopice periodice 
este recomandată. Atât Toupet, cât și Nissen 

sunt proceduri de obicei efectuate prin abord 
abdominal. Pentru mai multe informaţii despre 
acest subiect, vă rugăm să consultaţi secțiunea 
BRGE rubrica Tratamentul chirurgical al BRGE” 


. Răspuns: E 


Ecoendoscopia - EUS este cea mai bună în a 
evalua profunzimea invazie tumorală (stadiul 
T) și este utilă și în identificarea ganglionilor 
limfatici anormali adiacenţi pentru aspirarea 

cu ac fin (stadiul N). Un tranzit baritat este un 
bun studiu inițial pentru evaluarea disfagiei 

și ajută la localizarea nivelului leziunii. Un 

CT poate arăta o invazie tumorală avansată a 
structurilor adiacente dar nu se poate diferenţia 
profunzimea acesteia. Endoscopia digestivă 
superioară este folosită pentru efectuarea 

de biopsii pentru a confirma carcinomul, dar 
profunzimea invaziei nu poate fi determinată 
din piesa de biopsie. O tomografie cu emisie de 
pozitroni-PET este utilizată pentru a identifica 

metastaze la distanţă, dar nu are rezoluţie 
pentru a determina profunzimea invaziei 
tumorale. Pentru mai multe informaţii despre 
acest subiect, vă rugăm să consultaţi secțiunea 
privind Diagnosticul la subcapitolul Carcinomul 
esofagian. 


Răspuns: E 

Managementul conservator este acceptabil 
dacă tranzitul esofagian arată o extravazare 
blocată care se evacuează înapoi în lumenul 
esofagian. Un revărsat pleural stâng nou apărut 


indică o extravazare consistentă, care nu ar 

trebui gestionată în mod conservator. Leziunile 
obstructive nu pot fi ignorate, deoarece orice 
obstacole vor exacerba extravazarea. Durerea 
indică o extravazare excesivă de conţinut digestiv 
în mediastin și pleură, care nu poate fi gestionată 
conservator. Durata perforaţiei nu ar trebui să 
dicteze dacă intervenţia chirurgicală este efectuat 
sau nu. Pentru mai multe informaţii despre acest 
subiect, vă rugăm să consultaţi secţiunea despre 
Traumatismele esofagului toracic. 


Stomacul şi duodenul 


Forrest D. Griffen, John T. Paige, Sajani Shah şi Michael J. Sweeney 


ANATOMIE 


Stomacul 


Stomacul este un organ de capacitate al tubului digestiv, de obicei 
situat în hipocondrul stâng şi epigastru, interpus între esofag 
şi duoden. Stomacul are raporturi anatomice cu diafiagmul 
superior, cu splina şi ficatul lateral, cu pancreasul posterior 
şi cu marele epiploon inferior. În mod normal, stomacul se 
poate destinde pentru a primi un litru sau mai mult de alimente 
ingerate, pe care le pregăteşte pentru digestie şi absorbţie. 

Joncţiunea gastroesofagiană (GE) este definită histologic 
prin tranziția mucoasei de la epiteliu scuamos la epiteliu 
columnar, iar funcţional de o zonă de înaltă presiune, cu- 
noscută sub numele de sfincterul esofagian inferior (SEI). 
La indivizi sănătoşi, SEI este intraperitoneal, are >2 cm 
lungime şi rezistă la o presiune de peste 6 mm Hg. 

Joncţiunea gastroduodenală este marcată histologic prin- 
tr-o modificare a mucoasei de la epiteliul gastric la epiteliu 
intestinal (celule columnare striate cu celule caliciforme 
intercalate) şi funcţional, de o valvă de 1-3 cm alcătuită 
din fibre musculare netede, cunoscută sub numele de pilor. 
Pilorul previne refluxul conţinutului duodenal în stomac şi, 
alături de pompa antrală, controlează evacuarea gastrică. 

Stomacul este împărţit în trei regiuni distincte pe baza dife- 
renţelor histologice şi fiziologice. Partea proximală, fundusul 
gastric, joacă un rol crucial în creşterea volumului prin relaxare 
receptivă. Pe măsură ce hrana traversează faringele şi esofa- 
gul, stimularea vagală provoacă relaxarea fundusului gastric, 
limitând creşterile presiunii intragastrice odată cu acumularea 
alimentelor. Fundusul gastric este locul stimulatorului autonom 
responsabil pentru iniţierea activităţii motorii gastrice. Porțiunea 
de mijloc a stomacului, corpul gastric, conţine cea mai mare 
parte a celulelor parietale producătoare de acid clorhidric, pre- 
cum şi celule principale producătoare de pepsinogen şi celule 
enterochromaftin-like (ECL). Corpul gastric este important 
pentru secreția de acid clorhidric (HCI), depozitarea conţinutului 
gastric şi mărunțirea alimentelor prin mișcări peristaltice înspre 
şi dinspre pilor. Cea mai distală regiune, antrul, conţine celule 
G, care produc gastrina, dar nu şi celule parietale. În cele din 
urmă, celulele caliciforme care secretă mucusul se găsesc pe 
întreaga suprafaţă a stomacului. 

Peretele stomacului are patru straturi: mucoasa, submucoasa, 
musculara şi seroasa. Mucoasa are un aspect macroscopic 
rugos şi o structură glandulară complexă. Este separată de 
submucoasă prin musculara mucoasei. Vascularizaţia bogată 
provine din reţeaua vasculară a submucoasei. Musculara 
înveleşte submucoasa prin trei straturi de muşchi neted: 


cel exterior longitudinal, cel mijlociu circular şi cel interior 
oblic. Stimulatorul gastric din fundusul gastric este localizat 
în stratul muscular circular. Seroasa acoperă stratul muscular 
şi reprezintă învelişul exterior al stomacului. 
Vascularizaţia arterială a stomacului cuprinde arterele 
gastrice dreaptă şi stângă, arterele gastroepiploice dreaptă şi 
stângă, arterele gastrice scurte şi artera gastroduodenală (Figura 
13-1). Inervaţia simpatică urmează traiectul vaselor arteriale. 
Inervaţia parasimpatică, prin nervii vagi, contribuie la 
producerea de HCI de către masa celulelor parietale şi la 
activitatea motorie a stomacului. Pe măsură ce nervii vagi 
traversează mediastinul, trunchiul stâng se roteşte astfel încât 
acesta intră în abdomen anterior de esofag (Figura 13-2), 
în timp ce trunchiul drept se roteşte astfel încât pătrunde în 
abdomen posterior de esofag. Vagul drept trimite o ramură 
posterioară spre plexul celiac, din care se desprind nervi către 
organele cu originea în mezenteron (pancreas, intestin subțire 
şi colon proximal), iar uneori, o mică ramură, cunoscută sub 
numele de nervul criminal al lui Grassi, are traiect posterior 
de esofag pentru a inerva stomacul. Vagul stâng trimite o 
ramură hepatică care trece prin ligamentul gastrohepatic şi 
inervează vezica biliară, tractul biliar şi ficatul. Sub aceste 
ramuri, ambii nervi vagi se continuă de-a lungul curburii mici 
a stomacului şi trimit ramuri laterale care inervează stomacul 
Şi ramuri terminale care inervează pilorul („picior de cioară”). 


Duodenul 


Duodenul este un segment al tubului digestiv situat în mare 
parte retroperitoneal, de 25—30 cm, care leagă stomacul de 
jejun. Anatomic, este împărţit în patru părți: bulbul duodenal 
(prima parte), duodenul descendent (partea a doua), duodenul 
transversal (partea a treia) şi duodenul ascendent (partea 
a patra). În duoden, se deschid ampula lui Vater situată 
posteromedial la nivelul căreia sunt eliberate enzimele din 
pancreas şi bila din ficat, şi papila duodenală minoră prin 
care canalul pancreatic accesoriu îşi deversează conţinutul. 
Duodenul se continuă cu jejunul la ligamentul lui Treitz, unde 
intestinul subţire devine un organ intraperitoneal. Duodenul 
descendent conţine stimulatorul intestinal. 

Duodenul este, de asemenea, un organ endocrin, ce se- 
cretă secretină şi colecistokinină (CCK) ca răspuns la acidul 
gastric şi la grăsimile ingerate. Aceşti hormoni semnalează 
sistemului hepatobiliar pentru a descărca bila şi pancreasului 
pentru a furniza bicarbonat şi enzime digestive, precum 
tripsina, lipaza şi amilaza. 

Vascularizaţia duodenului provine, în primul rând, din 
artera gastroduodenală şi artera mezenterică superioară, 


167 


168 Chirurgie generală și specialităţi chirurgicale 


Artera gastrică stângă 
Artera hepatică proprie 


Artera gastrică dreaptă ——— 


Artera hepatică comună 


Artera gastro-duodenală 


Artera 1a 
pancreatico-duodenală superioară 


Artera pancreatico-duodenală inferioară 


Arterele gastrice scurte 


d 


Artera splenică 


Artera gastro-epiploică stângă 


Artera gastro-epiploică dreaptă 


Artera mezenterică superioară 


Figura 13-1. Vascularizaţia arterială a stomacului — principalele artere. Artera gastro-duodenală este situată posterior de duoden. 
Ulcerele gastrice penetrante posterioare pot eroda această arteră şi pot provoca hemoragii. 


dar există și alte vase mai mici care contribuie (vezi Figura 
13-1). Artera gastroduodenală este prima ramură a arterei 
hepatice proprii, se desprinde imediat posterior de bulbul 
duodenal şi se împarte în arcadele pancreaticoduodenale 
superioare. Artera mezenterică superioară provine din 
aorta descendentă şi dă naștere unor ramuri arteriale pentru 
arcadele pancreaticoduodenale inferioare. 

Figura 13-2. Ramurile nervului vag inervează stomacul, pilorul 


şi duodenul. În caz de leziune distală de nerv Latarjet, pilorul 
pierde capacitatea de a se relaxa ca răspuns la stimuli fiziologici. 


FIZIOLOGIE 


Secreția de acid clorhidric 


Acidul gastric este secretat în condiţii bazale, dar şi în 
condiţii de stimulare, de către celulele parietale. Secreţia 
bazală de acid are un ritm circadian, cu nivele maxime în 
timpul nopţii şi nivele inferioare în orele dimineţii. Când 
sunt stimulate, pompele de protoni ale celulelor parietale 
devin activate. Blocarea directă a acestei etape fundamentale 
inhibă producţia de acid gastric, acesta fiind mecanismul 
de acțiune al inhibitorilor pompei de protoni (IPP). 


Mecanisme de stimulare a secreției acide 

Capacitatea stomacului de a secreta HCI este aproape liniar 
asociată cu masa celulară parietală. Secreţia de acid gastric 
are loc secvențial, în trei faze generale: cefalică, gastrică şi 
intestinală. Fiecare fază are mecanisme distincte de activare. 


Faza cefalică 

Această fază inițială este mediată de sistemul nervos central 
(SNC) şi stimulată de vederea, mirosul sau ideea alimentelor 
care activează căile neuronale aferente ale SNC. Activitatea 
eferentă porneşte de la hipotalamus către stomac prin nervul 
vag. Eliberarea acetilcolinei (Ach) de către vag are trei 
acţiuni, respectiv stimularea directă a celulelor parietale, 
stimularea celulelor antrale pentru eliberarea gastrinei şi 
stimularea ECL pentru eliberarea histaminei. Secţionarea 
chirurgicală a nervilor vagi care inervează celulelele parietale 
inhibă acest răspuns parasimpatic, scăzând secreția de acid. 


Faza gastrică 

Faza gastrică este activată odată cu pătrunderea alimen- 
tului în stomac. Receptorii stimulaţi de distensia gastrică 
activează căile reflexe parasimpatice intragastrice care 
induc eliberarea suplimentară de Ach. În plus, receptorii 
chimici și cei stimulaţi de întindere din antrum detectează 
alcalinizarea, distensia antrală şi prezenţa aminoacizilor. Ca 
răspuns, celulele G eliberează gastrina, ceea ce favorizează 
secreția de HCI. Gastrina este cel mai puternic stimul pentru 
secreția acidă la om. 


Faza intestinală 

Faza intestinală a producţiei de acid gastric are loc odată 
cu pătrunderea produselor de digestie în intestinul subţire. 
Urmează eliberarea diferitelor peptide serice; unele dintre 
ele stimulează producţia de acid gastric, în timp ce altele 
au efect inhibitor. Receptorul H2 al celulelor parietale 
poatejuca un rol important în această fază a secreției acide. 


Mecanisme de suprimare a acidului 


şi de protecție a mucoasei 

Când sunt stimulatate, celulele parietale din stomac pot 
scădea pH-ul până la 1,0. În acest mediu acid, pepsinogenul 
este activat la pepsină şi începe să hidrolizeze proteinele 
în peptone şi aminoacizi. 


Supresia acidă mediată endocrin 

Eliberarea chimului acid în duoden stimulează secreția a 
numeroşi hormoni intestinali inhibitori, care contribuie la 
suprimarea producţiei de acid gastric. Secretina joacă un 
rol important în mecanism de supresie, iar secreția sa este 
stimulată de aciditatea luminală, de sărurile biliare şi de acizii 
graşi. La rândul său, secretina inhibă eliberarea de gastrină, 
secreția de acid gastric şi motilitatea gastrică. Eliberarea de 
somatostatină este stimulată de o scădere a pH-ului gastric şi 
acţionează direct asupra celulelor parietale pentru a inhiba 
secreția de acid. În plus, somatostatina inhibă eliberarea 
de gastrină atunci când pH-ul luminal gastric scade la 
<1,5. În cele din urmă, somatostatina reduce eliberarea de 
histamină din celulele ECL. CCK şi polipeptidul inhibitor 
gastric, ambele eliberate de celulele din duoden, acţionează, 
de asemenea, pentru a suprima producţia de acid gastric. 
Astfel, există un mecanism de feedback enterogastric în care 
peptidele duodenale favorizează suprimarea producţiei de 
acid în stomac odată ce alimentele ajung în intestinul subţire. 


Protecția mucoasei gastrice 

În stomac se află un sistem de bariere complex, extrem de 
eficient, care protejează mucoasa gastrică de agresiunile 
caustice şi digestie. Prima barieră este un strat de mucus-bi- 
carbonat format dintr-un mucopolizaharid care se ataşează 
de suprafaţa luminală a mucoasei gastrice şi împiedică 
difuziunea ionilor şi a moleculelor, precum pepsina, în 
celule. Drept urmare, chiar dacă pH-ul din stomac poate 
scădea la 1,0, pH-ul de la suprafaţa luminală a celulelor 
mucoase scade rar sub 7,0. Atunci când acest mecanism nu 
funcţionează în mod adecvat, aşa cum se întâmplă în infecția 
cu Helicobacter pylori, poate apărea deteriorarea mucoasei 
şi pot rezulta gastrita sau ulcerele gastrice. A doua barieră 
este a prostaglandinelor (PG) care joacă un rol important în 
apărarea/repararea epiteliului gastric prin stimularea secreției 
de mucus-bicarbonat de către celulele epiteliale, inhibarea 

secreției de HCI de către celulele parietale şi îmbunătăţirea 
fluxului sanguin mucos gastric. 


Absorbția vitaminei B}, (cobalamina) 


Vitamina B}, este o vitamină hidrosolubilă, cu rol esenţial 
în funcţionarea normală a sistemului nervos şi în formarea 
celulelor sanguine. Stomacul şi duodenul joacă un rol 
important în absorbţia de vitaminei B, (cobalamina) în 
ileonul terminal, deoarece absorbţia necesită legarea de 
factorul intrinsec (FI). Această glicoproteină este produsă 
de celulele parietale din stomac şi se leagă de vitamina 
B, după ce proteazele pancreatice au izolat-o în ansele 
intestinale proximale. 


Secreția duodenală de bicarbonat 


Protecţia mucoasei duodenale începe cu mucusul produs 
de glandele Brunner, contribuind la crearea unei bariere 
de protecţie a mucoasei. Ca răspuns la iritarea mucoasei, 
celulele duodenale secretă bicarbonat de sodiu într-un 
ritm de până la şase ori mai mare decât cel al stomacului. 
Astfel, bicarbonatul de sodiu poate neutraliza toţi ionii de 
hidrogen care ajung în mod normal în bulbul duodenal. O 
cantitate suplimentară de bicarbonat provine de la nivelul 
pancreasului, însă neutralizează doar o cantitate mică din 
sarcina totală de acid. 


AFECŢIUNI GASTRICE BENIGNE 


Ulcerul gastric 


Boala ulceroasă peptică (BUP) include ulcere benigne 
ale stomacului şi ale duodenului. În majoritatea cazurilor, 
ulcerele gastrice şi duodenale au fiziopatologie, tablou 
clinic, tratament medical şi indicaţii chirurgicale similare. 
Diferenţele, precum riscul de malignitate subiacentă în 
ulceraţiile gastrice, orientează evaluarea şi managementul 
patologiei respective. Acest capitol pune în discuţie fiecare 
entitate în secţiuni separate pentru a sublinia aceste diferenţe. 
Întrucât există multe noţiuni care se suprapun, secţiunea 
despre boala ulcerului duodenal va aborda asemănările. 

În ultimele decenii, dezvoltarea de medicamente ino- 
vatoare a orientat dramatic algoritmii de tratament al BUP 
departe de intervenţia chirurgicală. Un factor suplimentar 
este înţelegerea îmbunătăţită a rolului etiologic al /7. pylori 
şi a antiinflamatoarelor nesteroidiene (AINS). Infecția cu 
H. pylori şi utilizarea AINS reprezintă cele mai frecvente 
cauze ale bolii ulceroase gastrice benigne la nivel mondial. 
H. pylori şi AINS favorizează formarea ulcerului prin 
modificarea echilibrului dintre componentele protectoare 
şi cele potenţial dăunătoare din mediul gastric. Consumul 
de tutun este, de asemenea, un factor important de risc. 
Deşi alcoolul este un puternic stimulator al secreției acide, 
rolul său în ulcerogeneză rămâne incert. 

Infecția cu H. pylori determină gastrita cronică activă, 
cu dereglarea secreției de gastrină şi acid. AINS şi aspirina 
sunt inhibitori de ciclooxigenază (COX). COX-1 şi COX-2 
sunt enzime critice necesare pentru sinteza de PG. PG-le 
sunt esenţiale pentru bariera care protejează stomacul și 
duodenul împotriva efectelor nocive ale acidului şi astfel 
se explică efectele ulcerogene ale acestor medicamente. 

Clasificare 

Înainte de înţelegerea actuală a cauzelor BUP, a fost ela- 
borată o schemă de clasificare a ulcerelor gastrice. Aceasta 
s-a bazat pe localizarea anatomică şi pe perspectivele tra- 
diţionale asupra fiziopatologiei şi a fost utilizată pentru a 
orienta îngrijirile chirurgicale spre diminuarea morbidităţii 
posteastrectomie şi spre optimizarea controlului secreției de 
acid atunci când este cazul. Ulcerele gastrice de tip I sunt 
cele mai frecvente şi apar pe curbura mică a stomacului în 
zona de deasupra antrului. Ulcerele gastrice de tip II apar 
în combinaţie cu ulcerele duodenale. Ulcerele gastrice de 
tip III se dezvoltă în regiunea prepilorică. Ulcerele gastrice 
de tip IV sunt cel mai puţin frecvente şi apar superior pe 
mica curbură, în apropierea joncţiunii GE. Tipurile I şi IV 
sunt asociate cu producţia normală sau scăzută de acid; 
tipurile II şi III suntasociate cu hipersecreţia de acid gastric, 
similar ulcerelor duodenale. 

Caracteristicile şi comportamentul Æ. pylori explică, 
probabil, tiparele din spatele clasificării menţionate mai 
sus pentru ulcerele gastrice. Aceste bacterii mici, curbate, 
microaerofile, Gram-negative, se răspândesc de la o per- 
soană la alta prin transmitere gastro-orală sau fecal-orală 
şi pot coloniza antrul stomacului, provocând inflamații 
ale mucoasei locale. La pacienţii cu hipersecreţie de acid 
gastric, această colonizare se poate extinde distal în bulbul 
duodenal. La pacienţii cu un hiposecreţie de acid gastric, 
colonizarea se extinde proximal, spre cardie, cu o activitate 
în mod particular mai intensă în zona de tranziţie dintre 
antrum şi cardie. Aceste observaţii ajută la explicarea 
motivului pentru care ulceraţiile gastrice de tip I şi IV 
sunt asociate cu un nivel scăzut de acid, ulceraţiile de tip 
I sunt asociate cu ulcere duodenale şi ulceraţiile de tip Il 
şi III sunt asociate cu hipersecreţia acidă. 

Ulcerele induse de AINS nu se încadrează în sistemul 
de clasificare de mai sus. Aacestea pot apărea oriunde în 
stomac și răspund diferit la tratament. În consecinţă, unii 
autori au propus o o clasă suplimentară, respectiv tipul V, 
pentru ulceraţiile gastrice cauzate de AINS. 


Tablou clinic și evaluare 

Manifestările clinice ale ulcerelor gastrice benigne depinde 
de gravitatea bolii. În ulcerele gastrice necomplicate, pacienţii 
acuză, de obicei, durere epigastrică cu caracter de arsură 
care poate iradia posterior. Adesea, deoarece această durere 
este asociată cu ingestia de alimente, pacienţii dezvoltă 
anorexie şi scădere ponderală. În cazurile de ulcere gastrice 
complicate, pacienţii pot avea sau nu aceste simptome în 
antecedente, înainte de perforaţie sau sângerare. Până la 
10% din ulcerele induse de AINS prezintă o complicaţie 
fără simptomatologie prealabilă. Prezentarea, evaluarea 
şi tratamentul iniţial al ulcerelor gastrice complicate sunt 
similare celor descrise în cadrul ulcerelor duodenale com- 
plicate prezentate ulterior în acest capitol. 

Evaluarea unui pacient cu suspiciune de ulcer gastric 
necomplicat începe cu o anamneză amănunţită şi exami- 
nare fizică. Pe lângă identificarea duratei şi caracterului 
simptomelor, sunt căutaţi factorii de risc. În special, este 
important să se determine utilizarea curentă a tutunului 
sau AINS, BUP anterioară şi antecedente de infecţie cu 
H. pylori. Examenul fizic ar trebui să se concentreze pe 
căutarea semnelor unui proces malign. 


Esofagogastroduodenoscopia (EGD) confirmă prezenţa 
unui ulcer. Această investigtie implică trecerea unui aparat 
optic din cavitatea bucală în esofag, stomac şi duoden. 
Mucoasa este examinată în detaliu. Fotografiile oferă do- 
cumentare şi permit compararea în evoluţie a vindecării. 
Din cauza riscului de 2-4% de malignitate subiacentă, 
toate ulcerele gastrice necesită biopsii multiple în mo- 
mentul endoscopiei pentru a stabili prezența sau absenţa 
carcinomului. Caracteristicile endoscopice care sugerează 
malignitate includ marginea supradenivelată şi/sau dimen- 
siunea mare (>3 cm) ale ulcerului. Piesele de biopsie ar 
trebui să includă şi marginea ulcerului. Citologia şi periajul 
sunt, de asemenea, utile ca adjuvante ale biopsiei. În ciuda 
acestor semne, rezultatele fals-negative sunt încă posibile 
din cauza dimensiunii mici a eşantionului de biopsie. 
Prezenţa achlorhidriei la un pacient cu ulceraţie gastrică 
este, de asemenea, sugestivă pentru un proces malign. În 
cele din urmă, toţi pacienţii cu ulcer gastric, precum şi 
cei cu ulcer duodenal, necesită testare pentru a determina 
prezenţa sau absenţa infecţiei cu H. pylori. Endoscopia 
poate oferi astfel de probe. 

O modalitate de diagnosticare mai puţin invazivă, care 
este încă utilizată ocazional, este tranzitul baritat; acesta 
reprezintă o examinare fluoroscopică a esofagului, a sto- 
macului şi a duodenului în timpul ingestiei unei prize de 
substanţă de contrast-bariu sau Gastrografin. Pacientul bea 
o cantitate specificată din substanța de contrast. Pe măsură 
ce substanţa de contras progresează, se vizualizează sub 
ecran radiologic, scopic, esofagul, stomacul şi duodenul. 
De obicei, se vizualizează un crater mic extinzându-se 
în afara conturului extern al stomacului (Figura 13-3). 
Dezavantajul acestei explorări este că nu permite biopsia 
pentru a verifica caracterul malign sau infecția activă cu 
H. pylori. În plus, tranzitul baritat este mai puţin sensibil şi 
mai puţin specific decât endoscopia digestivă superioară, 
de unde necesitatea ulterioară de endoscopie tardivă atunci 
când simptomele persistă în ciuda terapiei empirice. 


Figura 13-3. Tranzit baritat ce evidenţiază un ulcer de dimensiuni 
medii al micii curburi, la nivelul porțiunii distale a stomacului. 


Tratamentul medical 

Terapia de primă linie pentru ulcerul gastric necomplicat este 
tratamentul medical şi este similară celei pentru ulcerul duo- 
denal necomplicat. Pe scurt, acest regim include întreruperea 
tuturor agenţilor potenţiali ulcerogeni (tutun, AINS, aspirină, 
steroizi,alcool), tratamentul infecţiei cu Æ. pylori cu antibiotice 
adecvate şi terapia de supresie a acidității gastrice. 

Opțiunile suplimentare pentru tratamentul ulcerului gastric 
includ administrarea de agenţi citoprotectori, precum sucral- 
fatul şi misoprostolul. Sucralfatul este o sare de aluminiu care 
conţine zaharoză sulfatată. La ingerare, zaharoza polimeri- 
zează, acoperind ulcerul gastric cu o barieră protectoare care 
previne injurii ulterioare. Misoprostolul este un analog PGE | 
care realizează protecţia mucoasei gastrice prin îmbunătăţirea 
mecanismelor de apărare ale acesteia. Aceste medicamente 
se aplică în special ulcerelor cauzate de AINS. 

Repetarea endoscopiei este obligatorie după iniţierea 
tratamentului medical al unui ulcer gastric. După 6 săptămâni, 
ulcerul trebuie să prezinte o vindecare substanţială (>50%). 
Deși se poate repeta schema de tratament medicamentos și 
endoscopia, eşecul vindecării complete a unui ulcer gastric cu 
terapie medicală adecvată şi urmărire endoscopică, este foarte 
sugestiv pentru un proces malign subiacent. Astfel, trebuie 
prelevate multiple piese de biopsie de la nivelul marginii 
ulcerului la fiecare EGD. În ciuda eforturilor anatomopatolo- 
gilor şi endoscopiștilor, rezultate fals-negative pot fi întâlnite 
ocazional. Alte investigaţii, precum ecografia endoscopică, 
pot aduce detalii suplimentare în caracterizarea leziunii. În 
absenţa diagnosticului definitiv, eşecul vindecării ulcerului 
gastric este o indicație pentru tratamentul chirurgical electiv, 
în condiţiile în care nu există comorbidităţi importante. 


Tratamentul chirurgical 

Terapia chirurgicală standard pentru ulcerul gastric care nu 
se vindecă prin tratament medical corect include excizia 
completă, din cauza posibilităţii de malignitate. Pentru 
tipurile de ulcer I, H şi III, se realizează cel mai frecvent o 
antrectomie generoasă (hemigastrectomie), iar continuitatea 
digestivă se realizează printr-o anastomoză cu duodenul 
proximal (reconstrucţia Billroth I), cu o ansă jejunală pro- 
ximală (reconstrucţia Billroth H, Figura 13-4) sau cu o ansă 
jejunală izolată de secrețiile biliopancreatice (reconstrucţia 
Roux-en-Y). Pacienţii cu ulcere de tip II şi III beneficiază 
adesea de vagotomie în plus faţă de antrectomie pentru a 
scădea şi mai mult secreția de acid gastric. Ulcerele de tip 
IV, având în vedere localizarea lor proximală, pot necesita 
gastrectomie totală sau subtotală cu reconstrucţie Roux-en-Y. 
Excizia locală completă este, de asemenea, o opţiune în unele 
cazuri. Fiecare ulcer gastric rezecat trebuie să fie supus unui 
examen histopatologic atent pentru a se verifica dacă există 
la nivelul ulcerului un carcinom gastric ascuns. 

Uneori, sunt necesare operaţii de urgenţă pentru ulcerele 
gastrice complicate cu sângerare, perforaţie sau stenoză. 
Aceste intervenţii chirurgicale de urgenţă trebuie să ţină 
cont de posibilul risc de a fi prezente şi leziuni neoplazice. 
Cu excepţia acestei particularităţi pentru ulcerul gastric, 
tratamentul se realizează la fel ca pentru ulcerul duodenal 
complicat prezentat în cele ce urmează. 


Gastrita acută 


Gastrita acută este o inflamație a mucoasei stomacului care 
poate fi asociată cu eroziuni şi hemoragie. Simptomele variază 

Vagotomie tronculară cu 
antrectomie și anastomoză 
tip Billroth II 


Figura 13-4. În operaţia Billroth II, duodenul nu mai este 
anastomozat cu stomacul; stomacul este anastomozat cu o ansă 
jejunală proximală. Această procedură este utilizată în special 
atunci când există leziuni extinse ale duodenului. 


şi pot include greață, vărsături, hematemeză, melenă sau hema- 
tochezie. Infecția cu H. pylori, utilizarea AINS sau a aspirinei, 
refluxul biliar, ingestia de alcool, iradierea şi traumele locale 
pot provoca acest răspuns inflamator. Tratamentul presupune 
suprimarea acidității gastrice, îndepărtarea agentului nociv, 
decompresia gastrică ocazională şi suport nutritiv. 


Gastrita de stres 


Stresul este o altă cauză importantă a gastritei acute. Pacienţii 
dezvoltă eroziuni ale mucoasei începând din stomacul proximal 
şi care pot progresa rapid în tot restul stomacului. Prezentarea 
clasică include apariţia ulcerului la pacienţii cu arsuri grave 
(ulcerul Curling) şi la pacienţii cu leziuni ale SNC (ulcerul 
Cushing). Această formă de gastrită poate apărea și la alţi 
pacienţii în stare critică, precum cei cu traume severe sau 
insuficiență multiplă de organe. Profilaxia medicală a apariţiei 
gastritei de stres cuprind administrarea de IPP şi blocanţi H3. 
Profilaxia trebuie începută din timp la pacienții cu stare critică, 
deoarece gastrita de stres se dezvoltă, de obicei, în termen de 
48 de ore de la debutul stresului fiziologic. 

Odată ce gastrita de stres este manifestă, suprimarea agre- 
sivă a acidității gastrice este esenţială. PH-ul intraluminal nu 
trebuie să scadă sub 4,0. Tratamentul include administrarea 
intravenoasă a IPP sau a blocanţilor de H3. În mod alternativ, 
administrarea directă de antiacide în stomac prin intermediul 
unei sonde nazogastrice reprezintă o opţiune. Sucralfatul şi 
misoprostolul sunt adjuvante utile. 

Hemoragia este cea mai frecventă complicaţie a gastritei 
de stres şi poate pune viaţa în pericol. Se poate manifesta prin 
melenă sau hematemeză sau poate fi evidenţiată în timpul 

aspiraţiei pe sonda nazogastrică. O scădere inexplicabilă 
a hemoglobinei sau instabilitatea hemodinamică indică 
sângerarea. Tratamentul trebuie început imediat şi constă 
în stabilizarea şi resuscitarea volemică. Endoscopia supe- 
rioară confirmă diagnosticul şi poate necesita lavaj gastric 
înainte sau în timpul procedurii pentru a evacua stomacul de 
cheaguri. Tratamentul zonelor izolate de sângerare include 
electrocauterizare, injectarea de agenţi vasoconstrictori 
sau terapie cu laser. Se realizează optimizarea suprimării 
acidității gastrice şi sunt pregătite la centrul de transfuzii 
derivate de sânge pentru transfuzie imediată sau ulterioară 
în funcţie de parametri clinici. Hemoleucograma ghidează 
terapia şi urmăreşte evoluţia clinică. 

În cazurile de sângerare persistentă, sunt necesare in- 
tervenţii agresive. Angiografia selectivă (de obicei a arterei 
gastrice stângi) cu embolizare este o opţiune, iar intervenţia 
chirurgicală este alta. Sutura in situ a eroziunilor care sânge- 
rează, cu sau fără vagotomie şi piloroplastie (vezi secțiunea 
privind boala ulcerului peptic complicat), este o procedură 
conservatoare rapidă care controlează hemoragia la apro- 
ximativ 50% dintre pacienţi. Dacă sângerarea continuă sau 
reapare, gastrectomia totală este următoarea linie terapeutică. 


Sindromul Mallory-Weiss 


Hemoragia digestivă superioară secundară rupturii liniare a 
mucoasei la joncţiunea gastroesofagiană este un fenomen bine 
descris cunoscut sub numele de sindromul Mallory-Weiss. 
De obicei, această sângerare apare după episoade în care o 
manevră Valsalva intensă provoacă stres mecanic asupra 
mucoasei din această regiune. Refluxul (din intoxicația acută 
cu alcool), ridicarea de greutăţi mari, naşterea, vărsăturile, 
contuziile abdominale şi convulsiile au fost asociate cu sin- 
dromul Mallory-Weiss. Pacienţii se prezintă în mod obişnuit 
cu hematemeză, melenă sau hematochezie. Examinarea se 
concentrează pe evaluarea hemodinamică şi verificarea sursei 
de sângerare. Se montează sonda nazogastrică şi se efectuează 
lavaj gastric. Prezenţa sângelui impune evaluarea endosco- 
pică. Leziunea mucoasei este evidenţiată prin vizualizarea 
retrogradă cu endoscopul flexibil. Scintigrafia nucleară sau 
angiografia selectivă pot fumiza, de asemenea, un diagnostic 
dacă endoscopia nu este disponibilă. Investigaţiile de laborator 
trebuie să includă determinarea parametrilor coagulării, hemo- 
grame seriate şi determinarea grupului sangvin şi a RH-ului. 
Tratamentul iniţial implică resuscitare hidroelectrolitică 
Şi stabilizare cu iniţierea terapiei pentru scăderea acidității 
gastrice, fie cu IPP, fie cu blocanţi ai receptorilor H}. Majo- 
ritatea sângerărilor se vor opri fără alte intervenţii; cu toate 
acestea, dacă sângerarea persistă, se repetă endoscopia. 
Electrocauterizarea sau terapia prin injectare endoscopică 
sunt opţiuni pentru a opri sângerarea. Angiografia selectivă 
cu embolizare poate fi, de asemenea, o manevră terapeutică. 
Intervenţia chirurgicală este o ultimă soluţie. Prezenţa unei 
coloraţii subseroase de-a lungul micii curburi în momentul 
explorării este patognomonică. Se practică gastrotomie cu 
sutura in situ a tuturor zonelor care prezintă sângerare. 


Polipii gastrici 

Polipii gastrici sunt rari, dar odată cu creşterea utilizării 
endoscopiei digestive superioare diagnostice, a crescut 
şi incidenţa identificării polipilor. Polipii gastrici pot fi 
hiperplastici sau adenomatoşi. Polipii hiperplastici sunt mai 
frecvenți şi sunt, de obicei, benigni, deşi rar poate apărea o 


transformare neoplazică. Polipii adenomatoși au un risc mai 
mare de degenerare malignă, în special cei >1,5 cm. Atunci 
când se întâlnesc polipi gastrici, trebuie luată în considerare 
posibilitatea existenţei altor polipi în tractul gastrointestinal 
Şi a sindroamelor polipozice. 

Un exemplu este sindromul Peutz-Jeghers, caracterizat 
prin prezența mai multor polipi benigni în intestinul subțire, 
implicarea altor porţiuni ale tractului gastrointestinal şi a 
petelor de melanină pe buze şi mucoasa bucală. Sindromul 
Peutz-Jeghers este o boală autozomal dominantă care are un 
grad ridicat de penetrabilitate. La aceşti pacienţi, tumorile 
sunt hamartoame şi sunt rareori maligne, ceea ce face ca 
managementul conservator să fie adecvat. 


AFECŢIUNI GASTRICE MALIGNE 


Adenocarcinomul gastric 


Aproximativ 95% din cancerele de stomac sunt adenocarci- 
noame. La nivel mondial, adenocarcinomul gastric rămâne 
o cauză principală de deces prin cancer. Cu toate acestea, 
incidenţa sa generală a scăzut constant în ultimii 50 de ani. 
Există o variabilitate regională semnificativă. Deşi frecvența 
adenocarcinomului din SUA şi Europa rămâne relativ mică, 
aceasta este considerabil mai mare în Asia, în special în 
Japonia şi China. Incidenţe crescute există, de asemenea, 
în Rusia, Chile şi Finlanda. Se consideră că factorii de me- 
diu, în special alimentaţia, determină această discrepanţă, 
astfel încât emigranții din aceste zone cu risc ridicat care 
se stabilesc în Statele Unite au o incidenţă mai mică a bolii. 

Factorii de risc importanţi pentru adenocarcinomul 
gastric includ infecția cu H. pylori, anemia pernicioasă, 
achlorhidria, polipii adenomatoși gastrici şi gastrita cronică. 
Un istoric de leziuni caustice cauzate de ingestia de sodă 
caustică creşte, de asemenea, riscul de degenerare malignă. 


Clasificarea adenocarcinomului gastric 


Cancerele gastrice sunt adesea clasificate în funcţie de as- 
pectul endoscopic: pot fi ulcerate, polipoide, schiroase sau 
extinse superficial. Dintre acestea, carcinoamele ulcerate 
sunt de departe cele mai frecvente. Chiar dacă există anumite 
diferenţe de prognostic între anumite subtipuri, valoarea 
prognostică a acestui sistem de clasificare este limitată. 
Existădouă tipuri histologice distincte de adenocarcinom 
gastric: intestinal şi difuz. Ambele sunt asociate cu infecția 
cu H. pylori. Tipul intestinal este bine diferențiat şi are un 
prognostic mai bun. Este mai frecvent în regiunile cu o 
incidenţă ridicată a bolii. De obicei, apare la pacienţii mai 
în vârstă şi se răspândeşte hematogen. Tipul difuz este slab 
diferențiat şi prezintă celule în inel cu pecete caracteristice. 
Apare la pacienţii mai tineri şi are o asociere cu grupa de 
sânge A. Diseminează prin invazie limfatică şi extensie locală. 
Linita plastică este termenul utilizat pentru a descrie 
cancerele gastrice care infiltrează difuz poţiuni din peretele 
gastric sau stomacul în întregime. În această situaţie, stomacul 
poate avea aspectul unui un tub rigid. Pacienţii cu această 
variantă de cancer gastric au un pronostic deosebit de rezervat. 


Tablou clinic şi evaluare 

Manifestările clinice ale adenocarcinomului gastric de- 
pinde de stadiul său. Cancerele în stadii incipiente sunt, de 
obicei, asimptomatice. Drept urmare, acestea sunt adesea 


nerecunoscute până în stadii mai avansate. În Japonia, 
aceste tipuri de cancer sunt diagnosticate precoce datorită 
unui protocol de screening endoscopic agresiv. Incidența 
scăzută a carcinomului gastric în Statele Unite face costul 
unui astfel de program să fie prohibitiv. 

Boala avansată determină apariţia simptomelor. Pacienţii 
pot acuza durere vagă epigastrică, similară cu cea produsă 
de ulceraţiile gastrice. Acest sindrom dureros poate fi pre- 
zent pentru o perioadă îndelungată. Pierderea în greutate 
inexplicabilă este o altă manifestare precoce. Pe măsură ce 
boală progresează, pacienţii încep să prezinte simptome mai 
specifice, precum disfagie, hematemeză, melenă, greață sau 
vărsături. De asemenea, pacienţii pot prezenta anemie cu 
deficit de fier nou instalată sau scaune cu test guaiac pozitiv 
la hemoragii oculte. 

Evaluarea iniţială a unui pacient cu suspiciune de carcinom 
gastric începe cu o anamneză detaliată şi examinare fizică. 
Se determină factorii de risc şi se stabileşte dacă pacientul 
prezintă astenie şi scădere ponderală neintenţionată. Examenul 
fizic trebuie să se axeze pe semnele de boală avansată. Un 
nodul limfatic supraclavicular stâng (nodulul lui Virchow) 
sau un nodul ombilical palpabil (semnul Sister Mary Joseph) 
indică diseminarea bolii. În plus, o formațiune rectală pal- 
pabilă la tuşeul rectal (semnul Blumer) sau prezenţa ascitei 
sugerează diseminarea peritoneală. Toate aceste descoperiri 
sunt semne sugestive pentru boala extinsă. La examinarea 
abdominală, palparea unei formaţiuni tumorale epigastrice 
poate indica o neoplazie avansată local. 

Diagnosticul şi stadializarea clinică ar trebui să urmeze 
recomandările oferite de National Comprehensive Cancer 
Network (NCCN). Endoscopia digestivă superioară este 
esenţială pentru a descrie localizarea şi extensia bolii. În 
plus, sunt necesare biopsii multiple ale leziunii pentru a 
obţine un diagnostic histologic. Ecografia endoscopică ajută 
la determinarea profunzimii invaziei tumorale şi a prezenţei 
ganglionilor limfatici măriţi de volum, aspecte importante 
ale stadializării. Deoarece metastazarea în plămâni, ficat, 
ovare (tumora Krukenberg) şi alte organe poate fi prezentă, 
sunt necesare investigaţii imagistice pentru a exclude o 
astfel de diseminare. Radiografia toracică şi tomografia 
computerizată (CT) a abdomenului şi pelvisului sunt mo- 
dalităţi importante de screening. Tomografia cu emisie de 
pozitron (PET) este utilă pentru detectarea bolii avansate şi 
trebuie luată în considerare în timpul stadializarii clinice. 
Majoritatea chirurgilor folosesc PET în mod selectiv, în 
special pentru pacienţii cu stadiu clinic avansat determinat 
prin invetigaţii diagnostice standard şi pentru pacienţii 
consideraţi cu risc înalt pentru intervenţia chirurgicală. 
Investigaţiile de laborator includ hemoleucograma, iono- 
grama, creatinina şi teste ale funcţiei hepatice. Tranzitul 
baritat nu este necesar şi poate subdiagnostica unele tipuri 
de cancer gastric, în special subtipul cu extensie superficială. 

Întrucât carcinomul gastric poate disemina intraab- 
dominal, pot apărea metastaze la nivelul peritoneului 
şi epliponului. Aceste leziuni sunt dificil de identificat 
folosind CT convenţional. Drept urmare, laparoscopia este 
utilă în stadializare. În timpul acestei proceduri, explora- 
rea abdominală ar trebui să identifice leziuni ale afectării 
peritoneale, hepatice sau omentale. Orice leziune suspectă 
este biopsiată, se practică lavaj peritoneal şi se determină 
extensia locală a tumorii. Prezenţa bolii metastatice sau 
lavajul pozitiv contraindică rezecţia curativă şi poate ajuta 

la evitarea unei laparotomii inutile. Ca și în cazul exami- 
nării PET, majoritatea chirurgilor practică laparoscopia 
de stadializare în mod selectiv, pornind de la premiza că 
informaţiile obţinute astfel cu privire la clasificarea tumoră/ 
nodul/metastază (TNM) au importanţă semnificativă doar 
la anumite categorii de pacienţi cu cancer gastric. 


Tratament 

Rezecţia chirurgicală radicală pentru vindecarea adenocar- 
cinomului gastric este efectuată în cazul bolii localizate. 
Pentru leziunile distale, intervenţia electivă este gastrectomia 
subtotală radicală, care îndepărtează aproximativ 85% din 
stomac şi marele eplipon. Confirmarea anatomopatologică 
cu examen extemporaneu a porțiunii proximale a piesei 
rezecate este obligatorie pentru a verifica absenţa invaziei. 
Doar după o astfel de verificare, restabilirea continuității 
digestive este realizată cu ajutorul unei gastrojejuno-anas- 
tomoze Roux-en-Y sau a unei anastomoze Billroth II. 
Gastrectomia totală este necesară fie pentru leziuni distale 
întinse, fie pentru tumori proximale. Când sunt necesare 
pentru o rezecţie curativă, splenectomia, pancreatectomia 
distală şi/sau colectomia parţială pot fi, de asemenea, 
incluse într-o rezecţie în bloc. 

Stabilirea gradului corespunzător de extensie al lim- 
fadenectomiei în momentul rezecţiei este controversată. 
Japonezii susţin limfadenectomia radicală, care include 
ganglionii limfatici dincolo de ganglionii perigastrici. În 
Statele Unite, majoritatea chirurgilor limitează limfadenec- 
tomia la ganglionii limfatici imediat adiacenţi tumorii şi la 
cei excizaţi cu ligatura vaselor perigastrice. Comparaţiile 
dintre cele două abordări din literatura japoneză indică o 
supravieţuire îmbunătăţită la acei pacienţi la care se înde- 
părtează radical ganglionii limfatici. Țările occidentale nu 
au replicat aceste rezultate. De fapt, disecţiile mai extinse 
par să provoace o morbiditate mai mare fără un beneficiu 
pe supravieţuire. Diferenţele nu au fost încă reconciliate. 

Sistemul de stadializare TMN este utilizat pentru stadia- 
lizarea clinică preoperatorie pentru a ghida asistenţa preope- 
ratorie, intervenţia chirurgicală şi îngrijirea pacienţilor care 
nu beneficiază de intervenţie chirurgicală, dar este utilizat 
şi postoperator pentru stadializarea patologică. Folosind 
informaţiile obţinute în urma examinării macroscopice şi 
microscopice a piesei rezecate, stadializarea patologică este cel 
mai bun predictor al supravieţuirii şi cel mai bun ghid pentru 
îngrijirea postoperatorie. Aceste aspecte facilitează o înţele- 
gere a terapiilor neoadjuvante şi adjuvante care completează 
abordarea multidisciplinară în tratamentul cancerului gastric. 

Chimioterapia pre- şi postoperatorie, cu sau fără radiote- 
rapie, ca adjuvant la o intervenţie chirurgicală are eficacitate 
demonstrată. În mod specific, chimioterapia preoperatorie 
cu sau fără radioterapie, este recomandată pentru leziunile 
rezectabile care, pe baza clasificării TNM, par a invada din- 
colo de lamina propria sau care asociază ganglioni pozitivi. 
Leziunile mai puţin invazive (adică cele care invadează 
doar submucoasa, aşa cum sunt determinate la ecografia 
endoscopică) pot fi excizate fără terapie neoadjuvantă. 
Chimioterapia postoperatorie cu sau fără radioterapie este 
utilizată pe scară mai largă şi este recomandată după rezecţia 
chirurgicală, cu excepţia puţinelor cazuri în care tumora 
invadează doar mucoasa. Agenţii chimioterapici care sunt în 
prezent utilizaţi includ Fluorouracil, Docetaxel, Oxaliplatin, 
Leucovorin, Epirubicin, Cisplatin şi Capecitabina. 

După cum a fost menţionat anterior, cele mai bune rate de 
vindecare provin din Japonia, unde există un procent ridicat 
al tipului cancer gastric cu extensie superficială. Chiar şi cu 
acest tip de tumoră, rata de supravieţuire la 5 ani este <50%. 
În majoritatea studiilor din ţările cu populaţie vorbitoare 
de limba engleză, rezecţia curativă este asociată cu o rată 
de supravieţuire la 5 ani <10%. Diagnosticul precoce este 
esenţial, aşa cum se reflectă în studiile pe pacienţi la care s-a 
descoperit incidental un carcinom gastric în timpul intervenţiei 
chirurgicale pe stomac pentru presupusa boala benignă; în 
aceste cazuri, ratele de supravieţuire de 5 ani se apropie de 
75% la pacienţii fără boală metastatică. Chimioterapia şi/ 
sau radioterapia sunt frecvent utilizate. Rezecţiile paliative 
trebuie limitate la derivații pentru formațiunile obstructive sau 
la controlul sângerării. Alte proceduri paliative sunt plasarea 
endoscopică a unui stent şi terapia cu laser. Chimioterapia şi 
radioterapia oferă puţin ajutor în aceste cazuri complicate. 
Dacă boala a fost substadializată şi intervenţia chirurgicală 
relevă metastaze neaşteptate, rezecţia paliativă este opţională. 
Terapia paliativă ar trebui să se axeze pe calitatea vieţii. 


Limfom gastric 


Stomacul reprezintă principala localizare pentru aproape 
două treimi din toate limfoamele gastrointestinale. Pacienţii 
cu limfom gastric sunt mai în vârstă, iar tipul de limfom 
predominant este cel non-Hodgkin. Pacienţii prezintă, de 
obicei, simptome similare celor observate în adenocarci- 
nomul gastric: dureri în etajul abdominal superior, scădere 
ponderală inexplicabilă, oboseală şi sângerare. Endoscopia 
cu biopsie tisulară stabileşte diagnosticul. Uneori, însă, 
prezenţa limfomului este descoperită doar în momentul 
explorării chirurgicale. Ulterior, trebuie realizată stadializarea 
limfomului prin efectuarea unei radiografii toracice, a unui 
CT abdominal şi a biopsiei de măduvă osoasă. 

Tratamentul limfomului gastric primar este oarecum 
controversat. Majoritatea specialiştilor pledează pentru 
chimioterapie, invocând rate mari de supravieţuire la 5 ani 
în bolile din stadiul incipient. Cu toate acestea, un astfel 
de tratament prezintă riscul de a provoca perforaţie gas- 
trică sau hemoragie, necesitând o intervenţie chirurgicală. 
Reprezentând o opinie distinct minoritară, alţi specialişti 
consideră că rezecţia chirurgicală a țesutului gastric afectat 
este o opţiune mai bună. Un astfel de tratament poate fi 
urmat de chimioterapie sau radioterapie. Când leziunea este 
limitată la stomac, supraviețuirea la 5 ani după rezecţie se 
poate apropia de 75%. 


Tumori stromale gastrointestinale 


Cunoscute anterior ca leiomioame şi leiomiosarcoame, tu- 
morile stromale gastrointestinale (GIST) sunt mase celulare 
submucoase ale tractului gastrointestinal, cu originea într-o 
varietate de tipuri de celule. Stomacul este cea mai frecventă 
localizare pentru aceste tumori. GIST-urile se pot comporta 
ca tumori benigne sau maligne. Dacă nu este prezentă o 
invazie directă, diferenţierea dintre cele două este dificilă, 
dacă nu imposibilă. Dacă invazia directă este absentă, mulţi 
anatomopatologi preferă să stadializeze aceste tumori în 
funcţie de riscul lor relativ de evoluţie agresivă (malignă) 
ulterioară. Dimensiunile mari ale tumorii (>6 cm) şi necroza 
tumorală sugerează probabilitatea unui comportament malign. 
Constatarea a peste 10 mitoze la 50 de câmpuri microscopice 
de mare putere este o dovadă a malignităţii. 


Manifestările clinice ale GIST sunt similare cu cea a 
altor tumori gastrice. Mulţi pacienţi sunt asimptomatici. 
Pot apărea dureri abdominale nespecifice. Alte simptome 
pot fi sângerarea şi obstrucţia. Unii pacienţi prezintă o 
masă tumorală abdominală. Evaluarea implică, de obicei, 
endoscopia digestivă superioară, ceea ce relevă o masă 
tumorală submucoasă. Ulcerarea centrală poate fi prezentă. 
Biopsia este, de obicei, nondiagnostică. Ecografia endosco- 
pică poate fi utilă. CT abdominal determină dimensiunea 
tumorii, prezenţa invaziei şi evidenţiază eventualele metas- 
taze. Ficatul este cel mai frecvent loc pentru metastazare. 
Invazia ganglionilor limfatici este rară. 

Tratamentul GIST gastric implică excizie locală. O marjă 
de 2-3 cm ar trebui inclusă în piesa de rezecţie a tumorilor 
mari, dar marginile de rezecţie negative sunt necesare doar 
pentru leziunile de dimensiuni mici. Pentru tumorile care 
manifestă un comportament malign, chimioterapia utili- 
zând imatinib mesilat a fost eficientă. Unele tumori mari, 
invazive, pot fi convertite la un stadiu mai puţin avansat 
cu imatinib preoperator. Testele genetice pentru stabilirea 
mutaţiei c-KIT şi PDGFRA (receptorul alfa al factorului de 
creştere derivat din trombocite) favorizează determinarea 
eficacităţii relative a imatinibului. 


AFECŢIUNI DUODENALE BENIGNE 


Ulcerul duodenal necomplicat 


În Statele Unite, ulcerul duodenal reprezintă majoritatea 
BUP. De obicei, acesta apare la nivelul bulbului duodenal. 
H. pylori, AINS şi tutunul sunt factori de risc importanți. 
Foarte important este faptul că ulcerul duodenal rareori se 
transformă malign, ceea ce face că urmărirea şi tratamentul 
său să fie diferite faţă de cele ale ulcerului gastric. Schimbări 
importante în înţelegerea şi tratamentul acestei afecţiuni au 
avut loc odată cu identificarea H. pylori ca agent ulcerogen 
şi cu dezvoltarea medicamentelor eficiente de suprimare a 
acidității gastrice. 


Tablou clinic și evaluare 

Prezentarea clinică a pacientului cu ulcer duodenal ne- 
complicat poate fi similară cu cea a pacientului cu ulcer 
gastric necomplicat. Pacienţii acuză adesea durere abdo- 
minală epigastrică cu caracter de arsură, care iradiază în 
spate, în special în cazul ulcerelor localizate la nivelul 
feţei posterioare a bulbului duodenal. Spre deosebire de 
ulcerul gastric necomplicat, durerea este de obicei mai 
intensă în perioadele de post alimentar, apare la 1—3 ore 
după ingestia alimentelor şi trezeşte pacienţii din somn. 
Utilizarea de antiacide care nu necesită reţetă sau mesele 
ameliorează durerea şi, prin urmare, poate fi remarcată 
creşterea recentă în greutate. 

Anamneza detaliată şi examinarea fizică rămân compo- 
nente importante ale evaluării inițiale a pacientului suspectat 
de ulcer duodenal necomplicat. Pe lângă caracterizarea 
naturii durerii, sunt evidenţiaţi şi factorii de risc. Aceştia 
includ istoricul de BUP, antecedente de infecţie cu H. pylori, 
ingestie de AINS sau consum de tutun. Examenul fizic se 
concentrează asupra abdomenului. Poate fi prezentă sensibi- 
litate epigastrică uşoară la palpare. Paloarea, hipotensiunea 
ortostatică şi scaunele cu test guaiac pozitiv sunt semne ale 
pierderii oculte de sânge. 


Investigaţii diagnostice actuale 
Astăzi, diagnosticul de ulcer duodenal necomplicat este 
adesea empiric. La pacientul cu semne şi simptome tipice, 
se efectuează teste neinvazive pentru evidenţierea prezenţei 
infecţiei cu H. pylori. Există teste serologice atât cantitative 
cât şi calitative pe bază de anticorpi. Aceste teste au avantajul 
costurilor reduse şi al disponibilităţii largi. Precizia lor depinde 
însă de probabilitatea infecţiei. În țările dezvoltate, acestea 
sunt deosebit de utile pentru identificarea infecţiei cu H. pylori 
activă la pacienţii mai tineri, din cauza incidenţei sale scăzute. 
Prezenţa anticorpilor la persoanele mai în vârstă este totuşi 
un indicator mai puţin fiabil al bolii active, deoarece aceștia 
pot persista ani de zile după eradicarea cu succes a infecţiei. 
Alte investigaţii diagnostice neinvazive utile sunt testele 
la urează. Acestea identifică prezenţa infecţiei cu H. pylori 
prin detectarea indirectă a activităţii ureazei organismului. 
Ureaza hidrolizează ureea în amoniac şi dioxid de carbon. 
Creşterea dioxidului de carbon este detectată fie în sânge, fie 
în respiraţia pacientului. IPP şi compuşii cu bismut trebuie 
opriţi cu câteva săptămâni înaintea testării pentru a preveni 
rezultatele fals-negative. Principalul avantaj al testelor la urează 
este faptul că identifică numai boala activă. De asemenea, 
sunt utile în documentarea eradicării cu succes a bacteriei. 
Un alt test neinvaziv este testul antigenului din fecale, care 
identifică prezenţa H. pylori folosind anticorpi. La fel ca testele 
la urează, este pozitiv doar în timpul unei infecţii active. Din 
nou, trebuie avut grijă atunci cândse interpretează rezultatele 
la pacienţii cu tratament cu IPP şi compuşi cu bismut. Este 
util în verificarea eradicării bacteriei după tratament. 
Endoscopia digestivă superioară reprezintă investgaţia dia- 
gnostică de elecție şi trebuie utilizată la pacienţii cu simptome 
caracteristice. În astfel de cazuri, endoscopia permite vizualizarea 
şi caracterizarea directă a ulceraţiei. În plus, poate identifica şi 
o boală concomitentă sau poate sugera un diagnostic alternativ. 
În cele din urmă, permite obţinerea biopsiilor. Rareori, biopsiile 
sunt prelevate dintr-o tumoră asociată cu ulceraţie duodenală. 
Tipic, țesutul gastric este obţinut pentru a verifica prezenţa H. 
pylori. Deoarece în cazul ulcerului duodenal această infecție 
este, deobicei, limitată la stomacul distal, aceste probe biopsice 
trebuie prelevatedin antrul gastric. Atât cultivarea țesuturilor, cât 
şi evaluarea histologică pot detecta organismul. Aceste metode 
sunt, însă, consumatoare de timp şi costisitoare. O metodă 
altemativă este testul rapid la urează. Un fragment tisular de 
biopsie (de obicei antral) este plasat pe un indicator sensibil la 
pH care conţine o cantitate mare de uree. În prezenţa H. pylori, 
ureaza produce amoniac şi dioxid de carbon, modificând pH-ul 
mediului şi determinând o schimbare de culoare (testul organis- 
mului Corynebacterium-like). Ca şi testele neinvazive, testul 
la urează este pozitiv doar în timpul infecţiei active. Întrucât 
acesteteste suntieftine şi rapide, au devenit un mijloc răspândit 
de depistare a prezenţei H. pylori după endoscopia de rutină. 
În cele din urmă, sunt utile şi în verificarea eradicării complete 
a infecţiei după terapia adecvată. 


Tratament 

Tratamentul ulcerului duodenal necomplicat este nonchi- 
rurgical şi are ca scop vindecarea ulcerului şi prevenirea 
recidivei. În acest sens, agenţii ulcerogeni, precum fumatul 
şi AINS (inclusiv aspirina) se întrerup şi se instituie terapia 
de suprimare a acidității gastrice. Eradicarea infecţiei cu 
H. pylori este obligatorie. Din păcate, această bacterie este 
rezistentă, iar rezistenţa sa la antibiotice a crescut. 

Regimurile terapeutice combină terapia cu antibiotice 
împreună cu medicamente pentru scăderea acidității gastrice 
(IPP sau antagoniști ai receptorului H3). Ghidurile actuale 
recomandă tratamentul timp de 14 zile. Tratamentul de 
primă linie include tratamentul fără bismut sau terapia 
tradiţională cvadruplă cu bismut. Terapia triplă bazată 
pe Claritromicină este limitată acum la zonele în care în 
care este cunoscută rezistenţa scăzută la Claritromicină. 
Tratamentul de linia a doua include tripla terapie pe bază de 
Levofloxacină. Tratamentul de linia a treia se concentrează 
pe profilul de rezistenţă la antibiotice al H. pylori. Din cauza 
rezistenţei la antibiotice, pacienţii ar trebui să fie supuşi 
unei anumite forme de testare pentru prezenţa H. pylori 
după tratament. Eradicarea H. pylori duce la vindecarea 
mai rapidă a ulcerelor duodenale, la remiterea gastritei şi la 
rate mai reduse de recurenţă, atât pentru ulcerul duodenal, 
cât şi pentru ulcerul gastric. 

Terapia de suprimare a acidității gastrice continuă până 
când ulcerul se vindecă. Dacă etiologia ulcerului este certă, 
IPP sau antagonişti ai receptorului H, sunt opriţi după un 
interval de timp relativ scurt. Dacă etiologia ulcerului este 
neclară, tratamentul trebuie să continue până când este 
determinată şi tratată cauza. 


Boala ulcerativă peptică complicată 


BUP complicată are patru manifestări principale: perforaţia, 
hemoragia, stenoza gastrică şi malignizarea. Ca urmare, 
prezentarea, evaluarea şi tratamentul iniţial al ulcerului 
duodenal complicat şi a ulcerului gastric complicat ale sunt 
similare. Diferenţele de îngrijire pot apărea în momentul 
intervenţiei chirurgicale. 


Tablou clinic și evaluare 

Tipul complicaţiei determină prezentarea şi evaluarea clinică. 
Pacienţii cu ulcere perforate prezintă durere epigastrică severă 
cu debut acut. Adesea, ei sunt capabili să precizeze ora exactă 
la care au început simptomele. Examenul fizic evidenţiază, 
de obicei, tahicardie şi abdomen de lemn (abdomen chirur- 
gical), rezultat al peritonitei chimice difuze. Ocazional însă, 
se poate dezvolta o peritonită localizată pe măsură ce acidul 
gastric se scurge în spaţiul paracolic drept. În astfel de cazuri, 
pacientul prezintă sensibilitate la decompresie localizată în 
cadranul inferior drept, foarte similară cu cea observată în 
apendicita acută. Evaluarea trebuie să includă o radiografie 
toracică în ortostatism. Dovada aerului liber intraperitoneal 
(pneumoperitoneul) care conturează diafragmul sau ficatul 
este diagnostică pentru perforaţia unui viscer intra-abdominal 
(Figura 13-5). De asemenea, trebuie recoltată hemoleucograma 
şi analizele de biochimic sanguină de bază. 

Un pacient cu ulcer hemoragic va prezenta hematemeză, 
melenă sau rectoragii. Poate apărea o sângerare masivă, iar 
unii pacienţi pot prezenta semne de şoc precoce sau tardiv. 
Examenul fizic poate evidenția hipotensiune arterială, tahi- 
cardie, paloare, modificări ale statusului mental şi sângerare 
activă. În astfel de cazuri, se instituie imediat resuscitarea 
volemică prin administrarea de soluţii cristaloide perfuzabile 
său sânge intregral. Evaluarea oricărei hemoragii gastroin- 
testinale ar trebui să se axeze pe localizarea sângerării. Se 
montează o sondă nazogastrică şi se efectuează lavaj gastric. 
Prezenţa sângelui sugerează o sursă de sângerare gastroin- 
testinală superioară. Endoscopia confirmă cu precizie sursa 
şi locul sângerării. În plus, permite evaluarea ulcerului şi 

Figura 13-5. Radiografia de torace în poziţie verticală şi in- 
cidență antero-posterioară, evidenţiază frecvent aer în spațiul 
subdiafragmatic (săgețile albe) la pacienţii cu ulcer gastric perforat. 


prezenţa H. pylori. Pacienţii cu ulceraţii hemoragice trebuie 
să aibă determinări în dinamică ale hemoleucogramei şi ale 
hematocritului, dar şi ale tabloului complet al coagulării. 
De asemenea, trebuie determinat grupul sanguin, RH-ul şi 
testul de compatibilitate sanguină. 

Pacienţii cu obstrucţie în evacuarea gastrică rezultată 
în urma cicatrizării leziunilor ulceroase cronice vor descrie 
incapacitatea de a tolera aportul oral. În special, aceştia vor 
descrie vărsăturile alimentare la scurt timp după ingestie, la 
fel ca sugarii cu stenoză pilorică (vezi Capitolul 3, Chirurgie 
pediatrică în: Lawrence PF, Bell RM, Dayton MT, şi colab, 
ed. Essentials of Surgical Specialties. Ediţia a 3-a.). Istoricul 
de scădere ponderală este frecvent întâlnit. Aceşti pacienţi 
întârzie adesea să solicite asistență medicală. Drept urmare, 
aceşti pacienţi prezintă diferite grade de deshidratare. Exa- 
minarea fizică poate releva distensia abdomenului superior, 
scăderea turgorului cutanat, mucoase deshidratate sau unde 
peristaltice epigastrice. Evaluarea ar trebui să se axeze pe 
determinarea tulburărilor metabolice. Nivelurile electroliţilor 
Şi creatinina sunt informative. Adesea, aceşti pacienţi dezvoltă 
oalcaloză metabolică hipokalemică, hipocloremică. În cazuri 
grave, vor prezenta acidurie paradoxală, deoarece tubii renali 
distali sacrifică ioni de hidrogen pentru ionii de potasiu (vezi 
Capitolul 3, secţiunea despre lichide şi electroliți). 

În cele din urmă, pacienţii cu ulceraţii refractare la trata- 
ment vor avea simptome ale bolii persistente după o terapie 
medicamentoasă adecvată. Adesea, aceşti indivizi sunt supuşi 
mai multor tratamente pentru ulceraţii, fără ameliorare sau 
vindecare. În plus, aceştia pot dezvolta recidiva bolii după o 
terapie iniţială aparent încununată de succes. Din fericire, astfel 
de pacienţi sunt mai puţin frecvenți. Examenul fizic la aceşti 


pacienţi evidenţiează manifestările observate în BUP necom- 
plicată. Caracterul refractar trebuie să avertizeze clinicianul 
cu privire la posibilitatea existenţei unor cauze mai rare de 
ulceraţie (vezi secţiunea privind sindromul Zollinger-Ellison). 


Tratament 

Tratamentul BUP complicate implică, de obicei, o fază iniţială 
de stabilizare. În această perioadă, pacientul este resuscitat şi 
se instituie terapii conservatoare. În funcţie de complicaţia 
apărută şi de răspunsul la tratament, această fază poate fi 
definitivă. În caz contrar, pacientul va necesita intervenţie 
chirurgicală. În momentul intervenţiei chirurgicale, două 
obiective sunt esenţiale: (1) tratamentul complicaţiei şi (2) 
efectuarea unui procedeu antisecretor definitiv pentru a 
reduce la minimumriscul de recidivă al ulcerului (discutată 
în secţiunea despre boala refractară). 


Perforația 

Un ulcer perforat este o urgenţă chirurgicală. Pacienţii sunt 
pregătiţi pentru intervenţia chirurgicală prin resuscitare 
volemică şi evacuarea stomacului prin montarea unei sonde 
nazogastrice. În momentul explorării chirurgicale, se caută 
locul perforaţiei. De obicei, este vorba de un ulcer situat la 
nivelul peretelui anterior al bulbului duodenal. Din cauza 
IPP-urilor puternice şi a succesului în tratarea H. pylori, 
tratamentul chirurgical al unei perforaţii implică mai rar 
efectuarea unei operaţii definitive de reducere a acidității 
gastrice. Mai frecvent, se practică suturaulcerului cu omen- 
toplastie (Graham patch), urmată de un tratament intensiv cu 
IPP şi antibiotice pentru eradicarea Æ. pylori. Au fost descrise 
atât intervenţii chirurgicale deschise, cât şi laparoscopice de 
reparare a ulcerelor duodenale simple perforate. 

Ulcerele duodenale perforate complexe pot reprezenta o 
provocare terapeutică. Ulcerele mari, friabile sunt dificil de 
închis. În astfel de circumstanţe, este necesară o procedură 
mai extinsă. Acestea se concentrează pe acoperirea perfo- 
raţiei sau excluderea acesteia din circuitul gastrointestinal. 
Drenajul adecvat al regiunii duodenale este esenţial. 

În cazuri rare, pacienţii cu ulcer perforat pot fi tratați 
nonchirurgical. De obicei, pacientul este un individ vârstnic 
stabil din punct de vedere clinic, cu multiple tare medicale, 
care se prezintă relativ târziu (12 sau mai multe ore) după 
debutul simptomatologiei. Din cauza riscului operator 
ridicat, aceşti pacienţi sunt trataţi cu decompresie gastrică 
prin montarea unei sonde nazogastrice, resuscitare volemică, 
oprirea alimentaţiei orale, examinarea în dinamică a abdome- 
nului şi efectuarea în dinamică a testelor de laborator. Dacă 
perforaţia s-a închis, simptomatologia se ameliorează şi se 
evită intervenţia chirurgicală. Deteriorarea clinică impune 
adesea intervenţia chirurgicală. 


Hemoragia 
La pacienţii cu hemoragie gastrointestinală superioară, este 
necesar să se asigure stabilizarea iniţială a pacientului care 
implică montarea a cel puţin două linii venoase cu debit mare 
şi resuscitare volemică, conform ghidurilor Advanced Trauma 
Life Support. Decompresia gastrică prin montarea unei sonde 
nazogastrice, terapia IPP în doze mari şi corectarea tulbură- 
rilor de coagulare sunt, de asemenea, intervenţii importante. 
Hemoragia este tratată iniţial prin endoscopie digestivă 
superioară. Opțiunile includ electrocauterizare sau terapie 
prin injectare. Folosind astfel de tehnici, majoritatea cazurilor 


de sângerare sunt tratate cu succes. Semnele endoscopice 
sugestive pentru un risc crescut de resângerare sunt hemoragia 
activă la momentul endoscopiei, un vas vizibil în craterul 
ulcerului şi cheag proaspăt pe suprafața ulcerului. În cazul 
resângerării, pacienţii pot beneficia de repetarea endoscopiei 
digestive superioare. Angiografia şi embolizarea selectivă sunt 
opţiuni la pacienţii care prezintă un risc operator foarte mare. 

Sângerarea refractară necesită intervenţie chirurgicală. În 
general, un necesar de transfuzie de şase sau mai multe unități 
de sânge în primele 12 ore este o indicație pentru intervenţia 
chirurgicală. Pacienţii vârstnici sau cei care sunt instabili 
hemodinamic pot necesita terapie chirurgicală mai devreme 
decât cei mai tineri şi mai stabili. Terapia chirurgicală constă, de 
obicei, în ligaturareaarterei care sângerează. În cazul ulcerului 
duodenal posterior, este necesară duodenotomia cu sutură în 
trei puncte în U a patului ulcerului. Într-un ulcer gastric de tip 
IV, ligatura arterei gastrice stângi poate fi necesară. 


Stenoza gastrică 

La pacienţii cu stenoza gastrică, stomacul este decomprimat 
prin montarea unei sonde nazogastrice timp de 5 sau 6 zile 
sau până când acestarevine la o dimensiune aproape normală. 
În acest timp, pacientul nu primeşte alimentaţie orală şi se 
administrează soluţii intravenoase pentru asigurarea nutriției 
și hidratării. Pentru resuscitarea iniţială trebuie să se adminis- 
treze ser fiziologic pentru a corecta alcaloza hipocloremică şi 
nutriție parenterală totală pentru a trata malnutriția. Electroliţii 
trebuie monitorizaţi atent. 

Majoritatea cazurilor de stenoză gastrică necesită inter- 
venţie chirurgicală din cauza cicatrizării vicioase din jurul 
ulcerului. Astfel de intervenţii presupun fie îndepărtarea 
obstrucției, fie bypass-ul acesteia, de obicei prin antrectomie 
şi reconstrucţie digestivă adecvată. Dacă aceste tehnici nu 
sunt posibile, realizarea unei derivații gastroenterice permite 
drenarea stomacului. O procedură de reducere a acidității 
gastrice este, de asemenea, necesară. 

În unele cazuri, stenoza gastrică se dezvoltă mai degrabă 
din cauza edemului mucoasei, decât a țesutului fibros. De- 
compresia gastrică prin menţinerea unei sonde nazogastrice 
pentru o perioadă mai lungă de timp favorizează scăderea 
edemului şi permite rezolvarea obstrucţiei. Cu toate acestea, 
endoscopia este necesară pentru a evidenția extensia țesutului 
cicatricial, pentru a biopsia orice leziuni suspecte şi pentru 
a diagnostica infecția cu H. pylori. Ocazional, un astfel de 
management evită necesitatea intervenţiei chirurgicale. 


Boala refractară 

Pacienţii cu ulcer care nu răspund la tratamentul medical 
convenţional au boală refractară. Aceştia necesită intervenţie 
chirurgicală pentru a reduce secreția acidă gastrică. Chirur- 
gul poate realiza acest lucru prin întreruperea căii nervoase 
vagale cu sau fără îndepărtarea celulelor producătoare de 
gastrină din antrul gastric. 

Cea mai simplă abordare este reprezentată de realizarea unei 
vagotomii tronculare. În această procedură, toate trunchiurile 
vagale de la sau deasupra hiatusului esofagian al diafragmei 
sunt complet secţionate. Prin urmare, întreaga masă celulară 
parietală este denervată. Din păcate, vagotomia tronculară 
denervează şi pompa antrală, mecanismul sfincterului piloric 
şi majoritatea viscerelor abdominale. Aceasta denervare 
are ca rezultat perturbarea motilităţii gastrice, necesitând o 
procedură de drenare gastrică care să faciliteze evacuarea 

Vagotomie tronculară 
şi piloroplastie 
Heineke-Mikulicz 


Figura 13-6. În caz de vagotomie tronculară, se practică şi 
piloroplastie pentru a permite evacuarea conținutului gastric. 
Piloroplastia este cea mai fiecventă procedură complementară practicată. 


gastrică. În caz contrar, apare dilatarea antrală gastrică care 
stimulează astfel eliberarea de gastrină. Cea mai frecventă 
tehnică chirurgicală complementară de drenaj gastric este 
piloroplastia, în care pilorul este incizat pe orizontală şi 
apoi închis vertical (Figura 13-6). Dacă piloroplastia nu 
este posibilă, gastroenterostomia este o alternativă. Mulţi 
chirurgi practică şi gastrectomie distală (antrectomie) asociată 
vagotomiei tronculare (Figura 13-7). Antrectomia măreşte 
efectul vagotomiei prin eliminarea celei mai mari părţi a 
celulelor producătoare de gastrină (celule G). O astfel de 
intervenţie abordează atât faza cefalică, cât şi faza gastrică de 


Vagotomie tronculară cu 
antrectomie şi 
anastomoză Billroth | 


Figura 13-7. Antrectomia presupune rezecția porțiunii distale 
a stomacului, în care este produsă gastrina. În plus, se rezecă 
pilorul şi astfel se permite evacuarea gastrică post-vagotomie. 
Reconstrucţia Billroth 1 constă în anastomozarea duodenului în 
continuitate cu stomacul. 

Vagotomie selectivă 
şi piloroplastie 
Heineke-Mikulicz 


Figura 13-8. Întrucât vagotomia selectivă denervează pilorul, 
se practică piloroplastia pentru a permite evacuarea gastrică. 


stimulare a secreției acidului gastric. Vagotomia tronculară 
cu antrectomie este asociată cu o rată de recurenţă mai mică 
decât vagotomia truncală cu piloroplastie. 

Vagotomia selectivă asigură denervarea totală a stomacului, 
începând superior de pilierii diafragmatici şi până la pilor, 
inclusiv (Figura 13-8). Această tehnică nu afectează inervaţia 
parasimpatică a viscerelor abdominale. Cu toate acestea, ca 
şi vagotomia tronculară, vagotomia selectivă denervează şi 
pompa antrală şi pilorul, necesitând astfel şi asocierea unei 
proceduri de drenaj gastric. Majoritatea chirurgilor utilizează 
piloroplastia. Cei care preferă vagotomia selectivă susţin că 
aceasta denervează mai complet stomacul în comparaţie 
cu vagotomia tronculară. De asemenea, avantajul acestei 
tehnici este acela că inervaţia parasimpatică a altor organe 
abdominale (ficat, vezicăbiliară,pancreas, intestinul subţire 
şi colon proximal) este cruţată. În cele din urmă, susţinătorii 
evidenţiază frecvența similară a sindroamelor postgastrec- 
tomie (vezi secţiunea despre sindroame postgastrectomie) 
între cele două forme de vagotomie. 

O altă opţiune este vagotomia gastrică proximală, cu- 
noscută şi sub denumirea de vagotomia celulor parietale sau 
vagotomia supraselectivă (Figura 13-9). În această tehnică, 


Vagotomie selectivă 
proximală 


Figura 13-9. Vagotomia selectivă proximală (vagotomia su- 
praselectivă) denervează celulele parietale care produc acid 
clorhidric fără a afecta pompa antrală sau funcţia pilorului. 


nervul vag este identificat de-a lungul curburii mai mici a 
stomacului. Ramurile care inervează masa celulelor parietale 
sunt apoi secţionate individual. În apropierea nivelului antru- 
mului, nervii care formează „piciorul de cioară” se păstrează. 
Această manevră menţine inervarea şi funcţionarea normală 
a pompei antrale şi a mecanismelor sfincterului piloric, evi- 
tând necesitatea unei proceduri de drenaj gastric. Pacienţii 
cu stenoză gastrică cauzată de BUP nu sunt candidaţi pentru 
această tehnică chirurgicală. Vagotomia supraselectivă are 
cea mai mică incidență a sindroamelor postgastrectomie. 
Rata de recurenţă a ulcerului este de 10% - 15%, dar ratele 
de morbiditate şi mortalitate sunt relativ mici. Pacienţii cu 
recurenţa ulcerului după vagotomia supraselectivă răspund 
la terapia cu medicamente antisecretorii. 

Alegerea procedurii de efectuat la un pacient individual 
este multifactorială: vârsta pacientului, probabilitatea recu- 
renţei ulcerului, severitatea simptomelor, sexul şi greutatea 
pacientului joacă un rol. Procedurile care au cea mai mare 
rată de vindecare (adică vagotomia tronculară şi antrecto- 
mia) au, de asemenea, cea mai mare incidenţă a efectelor 
secundare postgastrectomie, precum sindromul de dumping 
(Tabelul 13-1). 


TABELUL 13-1. Procentul de recidivă și mortalitate operatorie 


Rata de  Mortalitate Dumping Sindrom Sindrom  Gastrită  Sechele metabolice 
recidivă operatorie de ansă de ansă alcalină 
(%) (%) Pee  Tardiv aferentă oarbă de reflux Tardive 

Vagotomie/ 5-10 1-2 2+ 2+ 9) 9) 1+ IE 
piloroplastie 
Vagotomie/ iz 1-4 2+ 2+ o 9) 1+ 1+ 
antrectomie Billroth | 
Vagotomie/ 1-3 1-4 3+ 3+ Di 2+ 2+ 2+ 
Antrectomie Billroth Il 5-10 1-2 2+ 2+ 9) o 9) 1+ 
Vagotomie selectivă 10-15 1 9) 9) 9) 9) 9) 9) 
Vagotomie 9) 2-5 3+ 2+ 9) 9) 9) 2+ 


proximală gastrică 


Gastrectomie totală 


Datele reprezintă valori medii preluate din studii pe loturi mari de pacienți din literatura de specialitate. Incidenţa relativă a sindroamelor postgastrectomie este 
exprimată pe o scară de la 0 la 4+, unde 0 indică absenţa relativă a simptomelor, iar 4+ indică simptomatologie frecventă, intensă. 


De asemenea, procedurile cu cea mai mică rată de vindecare 
au cea mai mică incidenţă a efectelor secundare. Prin urmare, 
responsabilitatea chirurgului este de a selecta pentru fiecare 
pacient procedura care pare a fi cea mai eficientă în tratarea 
diatezei ulceroase și care se asociază cu un risc minim de 
reacţii adverse. Pacienţii cu anumite caracteristici prezintă un 
risc ridicat de complicaţii postgastrectomie; femeile tinere şi 
slabe sunt deosebit de vulnerabile. La aceşti pacienţi, poate 
fi avantajoasă evitarea efectuării vagotomiei tronculare, 
în special în condiţiile în care este disponibilă practicarea 
vagotomiei supraselective, care este o alternativă excelentă. 


Polipii duodenali 


Polipii duodenali apar, de obicei, ca parte a unei patologii 
familiale moştenite, precum sindromul autozomal dominant 
de polipoză adenomatoasă familială (PAF). Pacienţii cu PAF 
dezvoltă multipli polipi adenomatoşi la nivelul colonului şi 
la nivel gastroduodenal. Din cauza posibilităţii de degenerare 
malignă a acestor polipi, este necesară o monitorizare atentă. 
Majoritatea pacienţilor necesită îndepărtarea profilactică 
precoce a colonului. Toţi pacienţii au nevoie de suprave- 
ghere endoscopică de rutină a stomacului şi a duodenului, 
cu îndepărtarea oricărui polip. Prezenţa cancerului sau a 
adenomului vilos într-un polip duodenal impune excizie 
chirurgicală. O altă afecţiune importantă este sindromul 
Peutz-Jeghers (vezi secţiunea despre Polipii gastrici). 


AFECŢIUNI DUODENALE MALIGNE 


Sindromul Zollinger-Ellison 


Deşi este foarte rar, sindromul Zollinger-Ellison este poate 
cea mai cunoscută afecţiune tumorală endocrină. Aceasta 
este consecinţa directă a unui neoplasm (gastrinom) pro- 
ducător de gastrină. Hipergastrinemia rezultată stimulează 
aproape la maxim masa celulară parietală gastrică. Secreţia 
constantă de HCI duce la manifestările clinice caracteristice 
ale sindromului. Peste două treimi dintre aceste tumori sunt 
localizate în triunghiul gastrinomului, un triunghi anatomic 
ale cărui vârfuri sunt marcate de joncţiunea canalului cistic 
cu canalul biliar comun, de joncţiunea dintre cea de-a doua 
Şi a treia porţiune a duodenului şi de colul pancreasului. 

Gastrinoamele pot apărea sporadic sau ca parte a unui 
sindrom familial moştenit. Există o asociere importantă cu 
sindromul neoplaziei multiple endocrine de tip 1 (MEN-1). 
Tabloul său clinic include adenomele hipofizare, hiperpara- 
tiroidismul şi tumorile cu celule insulare pancreatice (dintre 
care cele mai frecvente sunt gastrinoamele). Aproximativ 
60% din toate gastrinoamele sunt maligne. Din păcate, 
aproximativ jumătate dintre pacienţii cu varianta malignă 
a bolii decedează în 5 ani de la diagnostic. Cu toate acestea, 
din cauza modelului sau de creştere lentă, supraviețuirea pe 
termen lung, de până la 15 ani, poate fi întâlnită. 


Tablou clinic şi evaluare 

Pentru a identifica pacienţii cu sindromul Zollinger-Ellison 
este necesar un grad ridicat de suspiciune. Adesea, manifes- 
tările clinice neobişnuite sugerează diagnosticul. O astfel de 
manifestare este pacientul care acuză simptome asemănătoare 
ulcerului, cu diaree cronică sau severă concomitentă. În 
astfel de cazuri, aceşti pacienţi vor avea ulcere duodenale 

multiple sau ulceraţii în localizări atipice (jejun sau ileon). 
În cele din urmă, pacienţii pot relata un istoric personal sau 
familial de BUP refractară sau de boală endocrină. 

Evaluarea începe cu o anamneză detaliată şi o exami- 
nare fizică axată pe stabilirea prezenţei oricăreia dintre 
asociaţiile menţionate mai sus. In special, este solicitat un 
istoric personal sau familial al bolilor caracteristice MEN-1. 
Diagnosticul se bazează pe stabilirea prezenţei hipergas- 
trinemiei cu hipersecreţie acidă gastrică. Prin urmare, este 
necesară determinarea nivelului seric de gastrină în post 
alimentar. Pacientul trebuie să întrerupă orice tratament cu 
IPP cu cel puţin o săptămână înainte de recoltare. Utilizarea 
IPP creşte nivelul de gastrină. Prezenţa nivelurilor crescute 
de gastrină peste 1.000 pg/mL este diagnostică. Valorile 
anormale <1.000 pg/mL impun teste suplimentare pentru 
confirmare. Investigația de elecţie este testul de stimulare la 
secretină. Pe lângă faptul că este sigur, are o specificitate şi 
o sensibilitate ridicate. Nivelurile serice de gastrină à jeun 
sunt determinate prin recoltare la 2, 5, 10, 15, 30, 45 şi 60 
de minute după perfuzia intravenoasă de secretină. Pacienţii 
cu sindromul Zollinger-Ellison prezintă o creştere a valorii 
iniţiale a gastrinei >200 pg/mL. O valoare a pH-ului gastric 
de 2,5 sau mai mică, confirmă hipersecreţia acidă. 

Odată diagnosticat, evaluarea ulterioară a sindromu- 
lui Zollinger-Ellison ar trebui să se axeze pe localizarea 
tumorii Şi stadializarea clinică. Modalităţile imagistice de 
diagnostic includ CT, imagistica prin rezonanţă magnetică 
Şi ultrasonografie. Scintigrafia receptorului de somatosta- 
tină şi ecografia endoscopică sunt, de asemenea, utilizate. 
Aceste neoplasme sunt adesea destul de mici şi, ca urmare, 
localizarea lor preoperatorie poate fi destul de dificilă. 
Identificarea localizării tumorii este utilă, deoarece ajută 
la planificareaintervenţiei chirurgicale. Metastazarea apare 
cel mai frecvent la nivelul ficatului. 

În cele din urmă, toţi pacienţii cu sindromul Zollinger-Ellison 
nou diagnosticat ar trebui să fie supuşi unui screening pentru 
sindromul MEN-1. Deşi testele genetice sunt disponibile, 
acestea trebuie precedate de o consiliere minuțioasă. Un test 
de screening mai simplu este determinarea nivelului seric de 
calciu. Dacă acesta este crescut, trebuie determinat nivelul 
hormonului paratiroidian. Hiperparatiroidismul este foarte 
sugestiv pentru prezenţa sindromului MEN-1 concomitent 
(vezi Capitolul 19). 


Traatament 

Terapia tradiţională pentru sindromul Zollinger-Ellison 
presupunea gastrectomia totală cu anastomoză esofagiană, în 
efortul de a trata diateza ulceroasă frecvent foarte agresivă. 
Deşi această tehnică a oferit o protecţie absolută împotriva bolii 
ulceroase recurente, a fost asociată cu o mortalitate ridicată. 
În plus, potapărea modificări semnificative metabolice. Au 
fost descrise anemiea pernicioasă, malnutriţia şi scăderea 
ponderală. Din fericire, progresele în tratamentele chirurgical 
şi medical ale sindromului au făcut ca gastrectomia totală 
să fie o intervenţie foarte rar practicată. 

Cu toate acestea, din cauza aceloraşi progrese, există 
unele controverse cu privire la intervenţiile terapeutice 
actuale. Majoritatea experţilor sunt de acord acum că pa- 
cienţii cu sindromul Zollinger-Ellison ar trebui să înceapă 
tratamentul cu IPP în doze mari pentru a scădea producția 
de HCI. Procedând astfel, acest tratament ajută la prevenirea 
diatezei ulceroase şi la ameliorarea diareei hipersecretorii. 

Antagoniştii receptorului H, au devenit terapia de linia a doua. 
Intervenţia chirurgicală implică vagotomia supraselectivă 
şi rezecţia tumorii, dacă este identificată. Vindecarea este 
posibilă odată cu îndepărtarea cu succes a tumorii. 

Rolul chirurgiei la pacienţii cu gastrinom asociat cu 
MEN-I este controversat. Dacă hiperparatiroidismul este 
prezent, paratiroidectomiea favorizează diminuarea eliberării 
de gastrină. Deoarece vindecarea este mai rară la pacienţii cu 
MEN-I, unii experţi nu recomandă intervenţia chirurgicală 
la pacienţii fără metastaze. Alţi specialişti consideră că este 
utilă, mai ales în mâinile unor chirurgi experimentați. 

Prezenţa bolii metastatice scade supraviețuirea. Unii 
experți recomandă în aceste cazuri excizia chirurgicală 
a maselor tumorale. Alte opţiuni includ chimioterapia, 
embolizarea hepatică şi manipularea hormonală folosind 
analogi sintetici ai somatostatinei cu acţiune lungă (octreo- 
tidul). Octreotidul suprimă nivelurile crescute de gastrină, 
contribuind la încetinirea creşterii tumorii. Toţi pacienţii cu 
boală metastatică, precum şi cei fără rezecţie chirurgicală 
completă, necesită terapie continuă cu IPP. 


Adenocarcinomul duodenal 


Duodenul este cea mai frecventă localizare pentru adeno- 
carcinom la nivelul intestinului subţire. Aproximativ două 
treimi din aceste leziuni sunt localizate la nivelul duodenului 
2, de obicei în regiunea periampulară. Din fericire, este o 
afecţiune rară, însă pacienţii se prezintă la medic, de obicei, 
în stadii avansate de boală. Simptomele pot varia de la dureri 
abdominale nespecifice, cu scădere ponderală, până la cele de 
stenoză gastrică sau intestinală. Unii pacienţi se vor prezenta 
cu melenă sau hematochezie din cauza ulceraţiei leziunii. 
Examenul fizic este adesea lipsit de semnificaţie. Endoscopia 
superioară cu biopsie tisulară stabileşte diagnosticul. CT 
este util pentru a evidenția invazia locală sau metastatazele. 

Pacienţii cu tumori rezecabile trebuie să fie supuşi intervenţiei 
chirurgicale. Pentru tumorile din prima sau a doua porţiune a 
duodenului, se efectuează pancreaticoduodenectomia cefalica. 
Rezecţia intestinală extinsă cu duodenojejunostomie este o 
opţiune pentru tumorile limitate la a treia sau a patra porţiune 
a duodenului. Pacienţii cu tumori nerezecabile sau metastaze 
descoperite la momentul explorării ar trebui să beneficieze de 
gastroenterostomie de derivație. Radioterapia postoperatorie 
poate fi utilă. La pacienţii cu ganglioni limfatici pozitivi, 
supraviețuirea la 5 ani este sub 15%. 


COMPLICAȚIILE POSTGASTRECTOMIE 


Sindroame postgastrectomie 


Stomacul cu inervaţie intactă este un gardian atent al trac- 
tului gastrointestinal. Atunci când stomacul este denervat 
şi, mai ales, când mecanismul piloric este abolit, controlul 
evacuării gastrice dispare. Această modificare, în asociere 
cu caracteristicile diverselor tipuri de montaje anastomotice 
de refacere a continuității digestive, sunt motivele pentru 
apariţia celor mai frecvente sindroame postgastrectomie. 
Unele montaje determină o ansă jejunală disfuncţională 
sau predispun la ocluzia ansei jejunale sau a duodenului. 
Alte montaje permit refluxul uşor al secreţiilor biliare şi 
duodenale în bontul gastric. Aceste modificări ale anatomiei 
locale produc diferite sindroame postgastrectomie. 


În evaluarea unui pacient cu o evoluţie postoperatorie 
complicată, se poate efectua tranzitul baritat. Această in- 
vestigaţie este utilizată pentru a documenta nivelul rezecţiei 
gastrice şi tipul de reconstrucţie a tranzitului intestinal, pentru 
a determina cauza vărsăturilor (dacă sunt prezente) şi pentru 
a evalua evacuarea şi motilitatea gastrică. Evacuarea gastrică 
poate fi monitorizată mai fiziologic prin administrarea unei 
mese marcate cu radionuclizi, urmată de obținerea de imagini 
secvențiale. Endoscopia, care permite vizualizarea directă 
şi biopsie, oferă indicii asupra diagnosticului. 


Sindromul de dumping precoce 

Sindromul de dumping precoce implică o serie de simp- 
tome care apar după ingestia alimentelor cu osmolaritate 
ridicată. Acest tip de masă poate conţine o cantitate mare de 
zaharuri simple şi complexe (de exemplu, produse lactate). 
La aproximativ 15 minute de la ingerarea mesei, pacientul 
prezintă anxietate, slăbiciune, tahicardie, transpiraţii profuze 
şi, frecvent, palpitaţii (adică simptome vasomotorii). De 
asemenea, pacientul poate descrie manifestări de slăbiciune 
extremă şi dorinţa de a se odihni. Crampele abdominale pot 
fi, de asemenea, prezente. Frecvent, sunt prezente borbo- 
risme abdominale şi poate apărea diareea. Simptomele se 
ameliorează progresiv. 

Pacientul cu dumping precoce prezintă evacuarea necon- 
trolată a lichidului hipertonic gastric în intestinul subţire. 
Astfel, apa se deplasează rapid din spaţiul intravascular în 
spaţiul intraluminal intestinal, producând o scădere acută 
a volumului intravascular. Pe măsură ce zaharurile simple 
sunt absorbite şi pe măsură ce soluţia hipertonă intralu- 
minală se diluează, simptomele scad treptat în intensitate. 
Volumul intravascular se reface prin deplasarea apei din 
spaţiul intracelular prin absorbiţia ei din lumenul intestinal. 
Deplasarea lichidelor, însă, nu explică toate simptomele 
asociate dumpingului precoce. Se consideră că eliberarea 
mai multor substanţe hormonale, serotonină, neurotensină, 
histamină, glucagon, peptidul intestinal vasoactiv, kinine şi 
altele, contribuie la apariţia simptomatologiei. Utilizarea 
unui analog de somatostatină pentru a bloca aceste substanțe 
hormonale poate fi utilă pentru unii pacienți. 

Evitarea meselor lichide hipertonice, modificarea vo- 
lumului fiecărei mese şi ingerarea unor grăsimi la fiecare 
masă pentru a încetini golirea gastrică reprezintă măsuri 
eficiente. Lichidele trebuie limitate, cu administrarea lor 
înainte de masă sau la cel puţin 30 de minute după masă. De 
asemenea, sunt încurajate mesele frecvente, cu volum mic 
(ex. 6pe zi). Deşi beta-blocantele (ex. 10-20 mg clorhidrat 
de propranolol) administrate cu 20 de minute înainte de 
masă erau recomandate în trecut de unii autori, utilizarea 
lor în tratarea dumpingului precoce a fost înlocuită de so- 
matostatină. La unii pacienţi cu anastomoze Billroth I sau 
II şi simptome refractare, poate fi necesară realizarea unei 
gastrojejunostomii Roux-en-Y. Această tehnică funcţionează 
prin întârzierea evacuării gastrice. 


Sindromul de dumping tardiv 

La fel ca în dumpingul precoce, pacientul prezintă brusc 
anxietate, transpiraţii profuze, tahicardie, palpitaţii, slăbiciune, 
oboseală şi dorința de a se odihni. În cazul dumpingului 
tardiv, simptomele debutează, de obicei, la 3 ore după 
masă. Această variantă a dumpingului nu este asociată cu 
borborisme abdominale sau diaree. Explicaţia fiziologică a 


dumpingului tardiv implică modificări rapide ale nivelelor 
serice de glucoză şi de insulină. După masă, chimul gastric 
bogat în glucoză ajunge rapid în contact cu mucoasa intes- 
tinală. Glucoza este absorbită mult mai rapid decât atunci 
când un pilor indemn reglează corespunzător evacuarea 
gastrică. Nivelurile de glucoză serică extrem de ridicate pot 
apărea la scurt timp după masă şi pot provoca o descărcare 
în cantitate mare a insulinei. Răspunsul insulinei este mult 
mai mare faţă de cât ar fi necesar pentru tamponarea glucozei 
din sânge, instalându-se astfel hipoglicemia. Simptomele de 
dumping tardiv sunt rezultatul direct al fluctuaţiilor rapide 
ale nivelului de glucoză serică. 

Tratamentul conservator al acestui sindrom include in- 
gestia unei mici gustări la 2 ore după mese. Biscuiţi şi untul 
de arahide sunt un supliment excelent pentru ameliorarea 
simptomatologiei. Acarboza, un inhibitor al hidrolazei 
a-glucozidază, este utilizat în prezent pentru tratamentul 
simptomelor sidromului de dumping tardiv. Dacă mana- 
gementul nonoperator agresiv nu este eficient, atunci este 
necesară conversia tipului de anastomoză anterioară într-un 
Billroth 1 (dacă nu este deja prezent) sau realizarea unei 
gastrojejunostomii Roux-en-Y. Tabelul 13-2 rezumă dife- 
renţele dintre sindroamele de dumping precoce şi cel tardive. 


Diareea post-vagotomie 

Aproape jumătate din pacienţii la care s-a practicat vagoto- 
mie tronculară prezintă o modificare a tranzitului intestinal 
(frecvenţă crescută, consistență mai lichidă). În majoritatea 
cazurilor, simptomele se ameliorează sau dispar cu timpul. 
Cu toate acestea, un procent mic de pacienţi (<1%) prezintă 
diaree severă care nu se ameliorează în timp. Aceşti pacienţi 
pot prezenta diaree cu debut exploziv, care nu se corelează 
cu mesele şi care apare fără avertizare. Cauzele diareei 


postvagotomie includ accelerarea motilităţii intestinale 


5 


(denervare vagală), evacuare gastricărapidă, malabsorbție 
biliară şi suprainfectare bacteriană. 


TABELUL 13-2. Comparație între fiziopatologia 


sindroamelor de dumping precoce și tardiv 


Dumping precoce Dumping tardiv 


Debut 15-30 minute 1-3 ore după o masă 
după o masă hiperosmolară 
hiperosmolară 

Simptome Abdominale: greață,  Vasomotorii: senzaţie 
vărsături, diaree, de foame, transpiraţii, 
crampe abdominale  palpitaţii, fatigabilitate, 
Vasomotorii: dificultăţi de 
transpiraţii, ameţeală, concentrare 
fatigabilitate, 
palpitații 

Etiologie Golirea rapidă Modificarea rapidă 


a conţinutului 
hiperosmolar în 
ansa intestinală ce 
cauzează gradient 
osmotic și eliberarea 
de substanţe 
vasoactive 


a nivelului glicemiei 
și a concentraţiei de 
insulină ce duc la 
apariţia hipoglicemiei 

La majoritatea pacienţilor cu diaree postvagotomie, aportul 
de lichide trebuie limitat, iar aportul de alimente cu conţinut 
scăzut de lichide va fi crescut. Pot fi utili agenţii antidiareici 
sau cei care scad motilitatea intestinală, precum codeina, 
clorhidratul de difenoxilat sau loperamida. Colestiramina, 
care leagă sărurile biliare, sau analogii somatostatinei poate fi, 
de asemenea, utilizaţi. Antibioticele pot trata suprainfectarea 
bacteriană. Dacă diareea postvagotomie este severă sau este 
refractară la administrarea tratamentului medical, se poate 
realiza un nou montaj chirurgical pentru întârzierea tranzitului 
intestinal la nivelul intestinului subţire — tehnica constă în 
montarea unui segment de jejun de 10 cm antiperistaltic la 
100 de cm de unghiul lui Treitz. Această procedură întârzie 
timpul de tranzit la nivelul intestinului subţire, dar poate 
prezenta multe probleme inerente. 


Stenoza ansei aferente 

Stenoza ansei aferente apare după gastrectomia cu recon- 
strucţia tranzitului intestinal prin tehnica Billroth II. De 
obicei, se asociază cu o cudare a ansei aferente adiacentă 
anastomozei. Secreţiile pancreatice şi biliare devin blocate 
în ansa aferentă, producând distensia acesteia. Simptomele 
includ, de obicei, crampe abdominale severe care apar 
imediat după ingestia unei mese. Pacienţii caracterizează 
adesea durerea ca fiind deosebit de intensă. În decurs de 45 
de minute, pacientul simte o durere intensă, urmată de greață 
şi vărsături ale unui material cu gust de bitter, de culoare 
brun-închis, care are consistenţa uleiului de motor. Aceste 
simptome rezultă din decompresia forțată spontană, a ansei 
obstruate. În mod clasic, în lichidul de vărsătură nu există 
alimente. Simptomele se ameliorează odată cu vărsăturile. 
Aceşti pacienţi prezintă adesea scădereponderală importantă, 
deoarece nu mai mănâncă pentru a preveni durerea. Cel mai 
bun tratament este explorarea abdomenului şi conversia 
anastomozei Billroth II în gastrojejunostomie Roux-en-Y 
sau gastroduodenostomie Billroth I. 


Sindromul de ansă oarbă 

Sindromul de ansă oarbă este mai frecvent după o proce- 
dură Billroth II decât după o procedură Roux-en-Y. Apare, 
de asemenea, la pacienţii la care s-a practicat un bypass al 
intestinului subţire secundar unei leziuni prin iradiere sau la 
pacienţii operaţi pentru obezitate morbidă (ex. bypass ileoje- 
junal). Sindromul de ansă oarbă este asociat cu multiplicare 
bacteriană importantă la nivelul ansei intestinale excluse din 
circuitul chimului. Această ansă intestinală exclusă adăpos- 
teşte bacterii care proliferează şi interferă cu metabolismul 
folatului şi al vitaminei B12. Deficitul de vitamină B12 
determină anemie megaloblastică. Multiplicarea bacteriană 
poate provoca deconjugarea sărurilor biliare şi poate duce 
la steatorree. Pacienţii au adesea diaree, scădere ponderală, 
slăbiciune şi sunt adesea anemici. Testul Schilling folosind 
cobalamina legată de FI este adesea anormal. Tratamentul 
constă în antibiotice cu spectru larg, administrate oral, care 
acoperă atât bacteriile aerobe şi cât şi pe cele anaerobe (ex. 
tetraciclina). După o terapie de succes, testul Schilling re- 
petat va fi normal. Din păcate, regenerarea bacteriilor poate 
apărea. Drept urmare, terapia cu antibiotice este adesea 
doar un pas de temporizare. Mulţi dintre aceşti pacienţi 
necesită conversia chirurgicală a motajului anstomotic la o 
gastroduodenostomie Billroth I. 

Gastrita de reflux alcalin 

Gastrita de reflux alcalin apare la pacienţii la care conţinutul 
duodenal, pancreatic şi biliar ajunge prin reflux în stomacul 
denervat. Aceşti pacienţi prezintă slăbiciune, scădere ponderală, 
greață persistentă şi dureri abdominale epigastrice care adesea 
iradiază în spate. În plus, ei sunt adesea anemici. Endoscopia 
superioară va evidenția un epiteliu gastric edemaţiat, pătat 
bilios, atrofic şi eritematos. Biopsiile mucoasei gastrice sunt 
prelevate la distanță de anastomoză. Acestea demonstrează 
modificări inflamatorii cu un aspect caracteristic de tirbuşon 
al vaselor de sânge submucoase. Scintigrafia nucleară va 
demonstra adesea evacuarea gastrică întârziată. 

Deşi o varietate de regimuri medicale pot trata gastrita de 
reflux alcalin (ex. ingestia orală de colestiramină, antiacide, 
blocante H, sau metoclopramidul), niciunul nu este uniform 
satisfăcător. Corecţia chirurgicală constă în devierea conți- 
nutului duodenal de la stomac printr-o gastrojejunostomie 
Roux-en-Y cu ansă intestinală lungă. Distanţa minimă dintre 
gastrojejunostomie şi punctul de anastomoză al ansei prin 
care sunt drenate sucurile digestive în intestin este de 40 
cm. O astfel de reconstrucţie este o terapie eficientă pentru 
majoritatea pacienţilor. 


Boala ulcerului marginal şi recurent 

Ulcerele marginale se dezvoltă pe partea jejunală a unei 
anastomoze gastrojejunale. Etiologia lor este, de obicei, 
ischemia, dar şi fumatul poate contribui. Pacienţii pot pre- 
zenta dureri abdominale în timpul alimentaţiei, precum şi 
greață şi vărsături. Endoscopia digestivă superioară relevă 
un ulcer pe ansa jejunală la cel mult 2 cm distal de anasto- 
moză. Managementul conservator este terapia de primă linie. 
Acesta include întreruperea consumului de tutun şi iniţierea 
terapiei cu IPP. În cazuri severe, se opreşte alimentarea per 
os şi se instituie nutriţie totală parenterală pentru a favoriza 
vindecarea prin repaus intestinal şi suplimentarea nutrienți- 
lor. Dacă ulcerul este refractar la tratamentul medical, este 
necesară revizuirea chirurgicală a anastomozei. 

Boala ulceroasă recurentă după intervenţia chirurgicală în 
BUP benignă este cauzată cel mai frecvent de o vagotomie 
incompletă. Adesea, trunchiul vagal posterior sau o ramură 
a nervului posterior drept (nervul criminal al lui Grassi) 
reprezintă cauza. Fiecare operaţie are o rată de recurenţă 
acceptabilă. Vagotomia tronculară cu antrectomie are una 
dintre cele mai mici rate de recurenţă, de aproximativ 2%. 
Vagotomia supraselectivă are cea mai mare rată de recurenţă, 
de aproximativ 12%. În mod tradiţional, confirmarea unei 
vagotomii incomplete se realizează prin testul Hollander, în 
care producţia de acid gastric a fost măsurată după inducerea 
hipoglicemiei prin administrarea de insulină. Administrarea 
unei mese false a înlocuit această procedură de diagnostic 
destul de periculoasă. În prezent, modalitatea preferată de 
diagnostic este endoscopia digestivă superioară. Administrarea 
de roşu de Congo în timpul procedurii evidenţiază zonele cu 
scăderea pH-ului mucoasei gastrice după administrarea unui 
secretagog acid (pentagastrina). Astfel de regiuni au inervaţie 
vagală intactă. Opțiunile de tratament includ IPP de lungă durată 
sau reintervenţia chirurgicală pentru completarea vagotomiei. 

Pentru pacienţii cu ulceraţie recurentă şi vagotomie com- 
pletă verificată, este necesară o evaluare mai amănunțită. În 
special, este investigată etiologia unor boli endocrine, precum 
istoricul familial de MEN-I. Determinarea calciului seric 
şi a parathormonului poate evidenția hiperparatiroidism. 


Determinarea nivelului de gastrină este util pentru excluderea 
prezenţei unui gastrinom. Terapia trebuie să urmeze indicaţiile 
descrise în secţiunea privind sindromul Zollinger-Ellison. 


Atonia gastrică 

Multe reconstrucţii gastrice au ca rezultat denervarea 
stomacului şi excizia pilorului. Ca urmare, apare alterarea 
motilităţii gastrice. Evacuarea rapidă a lichidelor este frecventă 
şi poate duce la sindromul de dumping precoce şi tardiv (a 
se vedea mai sus). În plus, poate apărea evacuarea întârziată 
a solidelor din cauza atoniei gastrice. Peste jumătate din toţi 
pacienţii cu gastrojejunostomie Roux-en-Y prezintă întârzierea 
substanţială a evacuării gastrice la scintigrafia cu albumină 
marcată cu’™Tc. Totuși, doar aproximativ jumătate dintre 
aceşti pacienţi cu evacuare întârziată sunt simptomatici. 
Frecvent, astfel de simptome se vor ameliora în timp şi nu 
necesită intervenţie chirurgicală. Managementul conservator 
include mese mici şi fracţionate pe parcursul zilei şi evitarea 
tutunului şi a alcoolului. Dacă este necesară medicaţia, agenţii 
care stimulează motilitatea, precum metoclopramidul sau 
eritromicina, pot fi benefici. 


Tulburări metabolice 

Deşi o varietate de anomalii metabolice pot apărea după 
rezecţia gastrică, anemiile sunt cele mai frecvente. Deficitul 
de vitamină B}, sau de folat apărut prin scăderea absorbției 
poate duce la anemie megaloblastică la până la 20% dintre 
pacienţi. Tratamentul implică suplimentare corespunzătoare. 
Deficitul de fier secundar malabsorbţiei sau pierderilor cronice 
de sânge poate produce o anemie microcitară în 50% din 
cazuri. Terapia de înlocuire a fierului este deseori necesară. 
În cazul sângerărilor cronice, se practică identificarea şi 
tratarea sursei (adesea gastrita de reflux). 

Alterarea funcţiilor intestinului este frecventă în urma 
reconstrucţiilor gastrice. Aproximativ unul din patru pacienţi 
are scaune dese, moi, postoperator (vezi Tabelul 13-3 pentru 
medicamentele cu care sunt tratate sindroamele postgastrecto- 
mie). Tranzitul intestinal accelerat poate avea efecte secundare 
dăunătoare. Dacă tranzitul este destul de rapid, poate apărea 
steatoreea. Calciul şi magneziul pot chela grăsimile intesti- 
nale, ceea ce duce la scăderea absorbției cu posibila apariţie 
a osteomalaciei. Aportul suplimentar de calciu, precum şi 
administrarea de bifosfonaţi pot preveni afectarea osoasă. 


TRATAMENTUL CHIRURGICAL AL OBEZITĂȚII 


Obezitatea 


Cu peste peste jumătate din populaţia americană supra- 
ponderală şi aproape o treime obeză, greutatea şi efectul 
acesteia asupra sănătăţii au devenit subiecte importante 
de cercetare şi îngrijorare. Obezitatea este o boală cronică 
a excesului de ţesut adipos, având etiologie multiplă: 
genetică, de mediu, comportamentală şi neurohormonală. 
Bolile asociate obezității sunt responsabile de mortalitatea 
precoce şi de miliarde de dolari cheltuiţi pentru îngrijirea 
sănătăţii. Chirurgia bariatrică, cunoscută şi sub denumirea 
de chirurgie pentru scădere ponderală, este singura opţiune 
de tratament eficientă şi durabilă pentru cei care suferă de 
obezitate morbidă. Astfel, frecvența practicării chirurgiei 
bariatrice a cunoscut o creștere accelerată în ultimul deceniu. 

TABELUL 13-3. Medicaţie utilizată în tratamentul sindroamelor postgastrectomie 


Medicament Acţiune 


Indicaţie 


Doză 


Inhibitorul hidrolazei 
a-glucozidă 


Acarboză 


Colestiramină Agent de fixare a sărurilor 


biliare 


Somatostatină inhibitor al secreției 


digestive 


Metoclopramid Stimulator al motilităţii 


Sindrom de dumping tardiv 


Diaree postvagotomie; gastrită 
de reflux alcalin 


Diaree postvagotomie; sindrom 
de dumping 


Gastrită atonă 


50-100 mg po, 3x/zi 


1 pachet/zi pentru început 


Forma cu durată lungă de acţiune-20 
mg IM lunar 


10 mg cu 30 de minute înainte de 
fiecare masă și înainte de culcare 


Sucralfat Protector al mucoasei Ulcer marginal; gastrită de reflux 1 g po, 4x/zi 
gastrointestinale alcalin 
Clorhidrat de Antidiareic Diaree postvagotomie 5 mg po, 4X/zi 
difenoxilat 
Loperamid Antidiareic Diaree postvagotomie 2 mg după fiecare scaun diareic; fără a 
depăşi 16 mg/zi 
po, per os. 


Obezitatea este rezultatul unui dezechilibru al homeostazei 
energetice. Homeostazia energetică presupune un echilibru 
constant între aportul şi consumul de energie. Oamenii au 
dezvoltat multiple mecanisme pentru menţinerea home- 
ostazei energetice. O acumulare calorică pozitivă duce la 
stocarea excesului de energie sub formă de grăsime. Acest 
exces energetic se poate datora fie creşterii aportului de 
energie, fie a scăderii cheltuielilor energetice. Doar 10 kcal/ 
zi (un biscuit sărat) de energie suplimentară poate duce la o 
creştere ponderală de | lb pe parcursul unui an. Atât influ- 
enţele genetice, cât şi cele ale mediului sunt responsabile 
de dezvoltarea obezității. De exemplu, aportul de energie 
poate creşte consecutiv alterării mecanismelor de reglare a 
apetitului, care este de natură genetică, sau secundar unei 
disponibilităţi mai mari a alimentelor, care este o cauză 
de mediu. De asemenea, consumul redus de energie poate 
rezulta dintr-un metabolism corporal scăzut determinat ge- 
netic sau dintr-un stil de viaţă sedentar influențat de mediu. 
Multitudinea de potenţiale surse pentru creşterea în greutate 
accentuează natura multifactorială a obezității. Înțelegerea 
clasificării, evaluării şi tratamentului pacienților obezi este 
esenţială pentru a oferi îngrijiri de calitate acestui grup de 
persoane, adesea marginalizat. 


Fiziologia reglării apetitului 
Reglarea apetitului a devenit o zonă de cercetare intensă în 
ultimul deceniu, sporind înţelegerea homeostaziei energetice. 
Hipotalamusul, stomacul şi adipocitul joacă roluri impor- 
tante în acest proces complex (Figura 13-10). Eliberarea 
hormonului ghrelină din celulele oxintice gastrice stimulează 
aportul alimentar. Acest compus stimulează eliberarea de 
neuropeptide la nivelul „centrului foamei” al hipotalamusului, 
crescând consumul caloric. Pentru a semnaliza o încărcare 
calorică adecvată, adipocitul eliberează hormonul leptină, 
care activează „centrul saţietăţii” din hipotalamus, ceea ce 
duce la scăderea aportului alimentar. 

Astfel, stomacul, adipocitul şi hipotalamusul, constituie o 
axă hormonală complexă care ajută la controlul homeostazei 


energetice prin reglarea apetitului. Disfuncţionalitatea acestei 
axe poate produce un dezechilibru energetic cu consecinţe 
metabolice importante. De exemplu, un deficit al receptorului 
de leptină are ca rezultat pierderea semnalului de saţietate 
şi dezvoltarea obezității. De asemenea, supraproducţia de 
grelină contribuie la hiperfagia şi obezitatea observată la 
pacienţii cu sindrom Prader- Willi. 


Aport alimentar Saţietate 


© 


Ghrelinā 

Figura 13-10. Axul hormonal care controlează hemeostazia 
energiei. Grelina şi leptina activează neuroni de rangul I din 
nucleul arcuat (ARC) al hipotalamusului, stimulând astfel centrii 
foamei şi ai sațietăţii. AgRP, proteina asociată agouti; a-MSH, 
hormonul melanocito-stimulator a; AHL, aria hipotalamică laterală; 
MCH, hormonul concentrator de melanină; NPY, neuropeptidul 
Y; POMC, proopiomelanocortin; NPV, nucleul paraventricular. 

Clasificarea obezității 

Obezitatea este o afecţiune medicală în care excesul de gră- 
sime corporală poate avea un efect negativ asupra sănătăţii. 
Determinarea sa se realizează în mod tipic prin măsurători 
antropometrice, în primul rândprin indicele de masă corporală 
(IMC), care este un indicator brut al grăsimii corporale la 
nivelul populaţiei. IMC a fost utilizat de Organizaţia Mondială 
a Sănătăţii ca standard pentru evaluarea obezității de peste 
30 de ani şi se calculează împărțind greutatea unei persoane 
în kilograme la pătratul înălţimii sale în metri: 


IMC = greutate (kg) / [înălţime (m)? 


Calcularea IMC este rapidă şi poate identifica pacienţii 
cu morbiditate şi mortalitate crescute. Cu toate acestea, IMC 
nu ia în considerare factori precum musculatura, perimetrul 
corporal sau densitatea osoasă. IMC poate fi deosebit de 
inexact pentru cei care sunt în formă fizică bună şi au o masă 
musculară ridicată. Aceşti pacienţi vor cântări mai mult şi 
vor avea un IMC ridicat, chiar dacă probabil au un procent 
normal de grăsime corporală. Există mai multe tehnici pentru 
cuantificarea grăsimii totale corporale. Cu toate acestea, 
fiecare are dezavantajele sale, astfel încât niciuna nu este 
ideală. Cântărirea hidrostatică, în care un individ este cu- 
fundat în apă, este foarte precisă, dar costisitoare şi greoaie. 
Măsurătorile antropometrice care compară grosimea pliului 
cutanat sunt mai uşoare, dar foarte dependente de operator. 
Analiza impedanţei bioelectrice permite o măsurare indirectă 
utilă prin determinarea consumului energetic în repaus. Cu 
toate acestea, necesită post alimentar pe parcursul nopţii. 

Prin utilizarea IMC, s-au alcătuit diferite categorii de 
greutate care reflectă grăsimea totală corporală (Tabelul 
13-4). Chiar dacă este foarte util, IMC poate, uneori, să 
supraestimeze (ca în cazul culturiştilor) sau să subestimeze 
(la vârstnici) grăsimea totală corporală. Sistemul de clasifi- 
care bazat pe IMC stă la baza selecţionării pacienţilor care 
primesc tratament pentru faptul că sunt supraponderali 
sau obezi. Două grupuri de pacienţi sunt candidaţi pentru 
intervenţia chirurgicală: cei care au un IMC între 35 şi 40 şi 
comorbidități semnificative concomitente, precum diabet sau 
hipertensiune arterială şi cei cu un IMC de 40 sau mai mare 
(nu este necesară şi prezenţa unei afecţiuni concomitente). 


Managementul obezității 
Pacienţii cu obezitate morbidă pot necesita asistenţă medicală 
din cauza calităţii slabe a vieţii, a problemelor legate de imaginea 


TABELUL 13-4. Clasificarea greutății corporale și 


a riscului de boală conform IMC 


Clasificare greutate 


IMC corporală Riscul de boală 
<185 Subponderal Crescut 

18,5-24,9  Normoponmderal Normal 

25,0-299 Supraponderal Crescut 

30,0-39,9 Obezitate Ridicat/foarte ridicat 
240,0 Obezitate morbidă Extrem de ridicat 


Adaptat cu permisiune după from Bessesen DH, Kushner R. Evaluation and 
Management of Obesity. Philadelphia, PA: Hanley and Belfus, Inc; 2002. 


de sine sau a dorinței de a preveni sau de a reduce afecțiunile 
medicale asociate obezității. Aceste comorbidități pot fi conse- 
cința modificărilor metabolice asociate excesului de grăsime, 
şi anume rezistenţa la insulină, ateroscleroza, dislipidemia, 
trombozele venoase şi litiaza biliară, sau a suprasolicitărilor 
fizice secundare obezității, şi anume apneea în somn, boala 
articulară degenerativă, refluxul gastrointestinal, incontinența 
urinară de stres. În plus, unele afecţiuni au etiologie mixtă, 
metabolică şi fizică, precum hipertensiunea, infertilitatea, 
bolile psihosociale şi insuficienţa cardiacă. 

Conform unei conferinţe de consens a National Institutes 
of Health (NIH) din 1991 privind chirurgia gastrointestinală 
pentru obezitate severă, pacienţii adulți sunt candidaţi pentru 
intervenţia chirurgicală dacă îndeplinesc criteriile IMC de 
obezitate clinic severă, dacă regimurile pe bază de dietă şi 
exerciţii fizice au eşuat, dacă sunt motivaţi şi bine informaţi 
şi dacă nu prezintă afecţiuni psihologice semnificative. În 
plus, beneficiile preconizate ale unei intervenţii chirurgicale 
trebuie să depăşească riscurile. De atunci, multe date clinice 
au validat aceste criterii pentru pacienţii care pot beneficia 
de aceste intervenţii chirurgicale, cu apariţia unor criterii noi 
în sprijinul extinderii indicaţiilor pentru chirurgia bariatrică, 
pentru a include pacienţi selectaţi cu atenţie cu IMC sub 35 
kg/m? sau vârsta <18 ani. 

Nu există contraindicaţii absolute pentru chirurgia bari- 
atrică. Contraindicaţiile relative includ insuficienţa cardiacă 
severă, boala coronariană instabilă, boala pulmonară în stadiu 
final, diagnosticul de sau tratamentul activ al cancerului, 
ciroza cu hipertensiune portală, dependenţa necontrolată de 
droguri sau alcool şi capacitatea intelectuală grav afectată. 

Pregătirea preoperatorie este similară pentru toate proce- 
durile bariatrice. Pregătirea preoperatorie include stabilirea 
indicaţiei operatorii, identificarea problemelor care pot 
interfera cu succesul intervenţiei chirurgicale şi evaluarea 
şi tratarea comorbidităţilor. Evaluarea de rutină include tes- 
tarea psihologică, evaluarea nutriţiei şi evaluarea medicală. 

Pacienţii care necesită o intervenţie de chirurgie ba- 
riatrică au mai multe şanse faţă de populaţia generală să 
dezvolte tulburări psihologice, precum depresia, tulbura- 
rea de anxietate generalizată, somatizarea, fobia socială, 
tulburarea obsesiv-compulsivă, abuzul de substanţe, mân- 
catul compulsiv şi tulburarea de stres post-traumatic. Prin 
urmare, majoritatea intervențiilor bariatrice sunt precedate 
de evaluare psihologică. O evaluare extinsă efectuată de un 
specialist în domeniul sănătăţii mintale va permite terapia 
adecvată pentru afecţiuni psihologice slab controlate şi va 
identifica orice istoric de abuzuri fizice sau psihice care ar 
putea interfera cu recuperarea şi adaptarea postchirurgicală. 

Consilierea nutriţională preoperatorie ar trebui să includă 
evaluarea aportului caloric real şi necesar, screeningul 
pentru obiceiurile alimentare nesănătoase şi educaţia 
privind modificările dietetice postoperatorii necesare. 
Uneori, o dietă preoperatorie cu un nivel de calorii foarte 
redus este recomandată pentru a reduce volumul hepatic 
în vederea facilitării abordului chirurgical minim invaziv. 
Asocierea evaluării condiţiei fizice este utilă pentru a 
determina nivelul de funcţionare de la care se porneşte 
şi pentru a oferi educaţie şi resurse pentru un program 
de exerciţii fizice postoperatorii. 

Evaluarea medicală include o anamneză detaliată şi o 
examinare fizică sistematică pentru a exclude cauzele endocrine 
tratabile ale obezității şi pentru a identifica comorbiditățile 


care pot complica operaţia. Investigaţiile de rutină includ 
evaluarea nutrițională de bază, precum şi evaluarea cardio- 
vasculară prin electrocardiogramă şi eventual, prin test de 
efort pentru identificarea bolii coronariene oculte. Evaluarea 
respiratorie include radiografia toracică, recoltarea gazelor 
sanguine şi teste ale funcţiei pulmonare, cu atenţie specifică 
asupra unui eventual sindrom de obezitate-hipoventilaţie 
(hipercapnia de zi). Optimizarea statusului medical înainte de 
intervenţia chirurgicală necesită o abordare multidisciplinară. 


Tratament 

Gestionarea pacienţilor supraponderali şi obezi necesită o 
varietate de abilităţi ale specialiștilor din diferite domenii 
medicale (medici nutriţionişti, dieteticieni, psihologi şi 
kinetoterapeuţi) care lucrează ca o echipă multidisciplinară 
pentru a ajuta pacienţii să înveţe să facă schimbările de care 
au nevoie pe termen lung. În 1998, NIH a elaborat o serie de 
recomandări privind identificarea, evaluarea şi tratamentul 
supraponderalităţii şi obezității bazate pe IMC, care să ghi- 
deze intervenţiile adecvate ce au ca scop scăderea ponderală 
(Tabelul 13-5). Aceste criterii ajută cadrele medicale în 
alegerea celei mai bune abordări pentru obținerea scăderii 
ponderale pentru o persoană de orice greutate. Tratamentul 
pentru persoanele supraponderale şi obeze se încadrează în 
trei mari categorii: modificarea comportamentului (dietă şi 
exerciţii fizice), farmacoterapie şi intervenţie chirurgicală. 
Toate cele trei terapii sunt capabile să determine, în grade 
variabile, scăderea ponderală. Cu toate acestea, doar chirurgia 
bariatrică a reuşit să ajute pacienţii să piardă semnificativ 
în greutate, fără a recâștiga pierderea. 


Modificarea comportamentului 

Modificarea comportamentului este o parte critică a unui 
program comprehensiv de tratament a obezității şi este asociată 
cu un plan de schimbare a obiceiurilor alimentare. Scopul 
tratamentului comportamental este de a ajuta pacienţii să-şi 
schimbe obiceiurile alimentare inadecvate care duc la obezi- 
tate. Diferitele componente ale terapiei comportamentale pot 
include auto-monitorizarea aportului, controlul alimentaţiei 
emoţionale, strategii de control al stimulului, rezolvarea pro- 
blemelor şi prevenirea recidivei. Auto-monitorizarea este piatra 
de temelie a terapiei comportamentale de succes. Persoanele 


TABELUL 13-5. Ghidul National Institute of Health 


de tratament al obezității și supraponderalității 


Modificarea 
IMC comportamentului  Farmacoterapie Chirurgie 
25,0-26,9 Da’ Nu Nu 
27,0-29,9 Da’ v? Nu 
30,0-34,9 Da Da Nu 
35,0-39,9 Da Da Da’ 
240,0 Da Da Da 


“Comorbidități prezente. 

IMC, indice de masă corporală. 

Adaptat după National institutes of Health. Clinical Guidelines on the 
Identification, Evaluation, and Treatment of Overweight and Obesity in 
Adults. Bethesda, MD: National Heart, Lung, and Blood Institute; September 
1998. NIH Publication 98-4083. 

obeze îşi subestimează deseori aportul alimentar, iar acest 
tratament îi învaţă pe pacienţi să citească eticheta alimentelor 
Şi să înregistreze cu exactitate ce au mâncat, cât au mâncat şi 
numărul total de calorii. Datele au arătat că persoanele care își 
înregistrează aportul zilnic pierd mai mult în greutate decât 
cele care nu înregistrează aportul zilnic. Strategiile de control 
al stimulului implică tehnici care ajută pacienţii să controleze 
mediul în care se află. De exemplu, pacienţii învaţă să aibă 
la dispoziţie în casă alimente mai sănătoase, să păstreze un 
memento pe uşa frigiderului pentru a face exerciţii fizice şi să 
se abțină de la mâncare în timp ce fac alte activităţi, precum 
vizionarea televiziunii. În cele din urmă, prevenirea recidivei 
este o parte importantă a terapiei comportamentale care oferă 
pacienţilor instrumente pe termen lung pe care le pot utiliza 
pentru a reveni la obiceiurile sănătoase. 


Intervenţie dietetică 

Ghidul NIH din 1998 recomandă modificări dietetice pen- 
tru orice pacient care este obez şi pentru acei indivizi care 
sunt supraponderali şi au comorbidităţi. Există două forme 
principale de modificare dietetică: reducerea aportului ener- 
getic (dieta) şi creşterea consumului de energie (exerciţiu). 
Modificarea dietetică este un mijloc eficient de a induce 
pierderea în greutate. 

Spre deosebire de scăderea aportului energetic, creş- 
terea consumului de energie este mult mai puţin eficientă 
în a determina scădere ponderală. Creşterea consumului 
energetic produce reduceri minime, atât ca unică măsură, 
cât şi în combinaţie cu restricţii dietetice. Recomandările 
tipice sugerează creşterea activităţii pentru a ajunge la un 
consum de energie de 1.000 kcal/săptămână. Acest lucru este 
foarte eficient atunci când este combinat cu antrenamentul 
de forță în prevenirea recuperării greutăţii după scăderea 
ponderală cu succes, din cauza rolului său în menţinerea 
greutăţii pe termen lung. 

Deşi sunt adesea eficiente pe termen scurt, modificările 
comportamentale şi dietetice nu duc la succese pe termen 
lung. Menţinerea restricţiilor dietetice sau a unui protocol 
de exerciţii structurat poate fi dificilă, iar pacienţii renunţă 
frecvent. Recidiva creșterii ponderale în care toată greutatea 
pierdută plus kilograme suplimentare sunt acumulate din 
nou, este frecventă. Din păcate, puţini indivizi care pierd în 
greutate prin modificarea comportamentului sunt capabili 
să se menţină. 


Farmacoterapie 

Farmacoterapia poate favoriza scăderea ponderală la pacienţii 
obezi selectaţi şi ar trebui să aibă un rol doar ca parte a unui 
program cuprinzător de gestionare a greutăţii care include 
terapia comportamentului, dietă şi activitatea fizică. Cu toate 
acestea, utilizarea eficientă a medicamentelor pentru scădere 
ponderală necesită terapie şi monitorizare pe termen lung. 
In prezent, FDA a aprobat şase medicamente antiobezitate: 


Fentermină 

Orlistat 

O doză fixă de fentermină şi topiramat ER 
Lorcaserină 

O doză fixă de naltrexonă SR şi bupropion SR 
Liraglutidă 


Fentermina, aprobată în 1959, este cel mai frecvent 
prescris medicament antiobezitate. 

TABELUL 13-6. Tipuri de intervenții chirurgicale 


pentru reducerea masei corporale 


Proceduri restrictive 

Bandare gastrică ajustabilă 

Gastrectomia longitudinală 
Proceduri pentru malabsorbție 

Diversie bilio-pancreatică 

Diversie bilio-pancreatică cu switch duodenal 
Combinaţie între malabsorbţie şi restricție 


Bypass gastric Roux-en-Y 


Intervenţia chirurgicală 

Chirurgia rămâne singură modalitate dovedită a fi eficientă 
în inducerea şi menţinerea scăderii ponderale şi în reducerea 
morbidităţii şi a mortalităţii asociate obezității. În 1991, 
NIH Consensus Development Conference a stabilit criteriile 
de selecţie a pacienţilor pentru tratamentul chirurgical al 
obezității: pacienţi cu un IMC de 40 kg/m2 sau mai mare 
şi pacienţi cu un IMC de 35-40 kg/m2 cu comorbidităţi 
semnificative asociate obezității. Aceste ghiduri au servit 
ca bază pentru recomandările ulterioare ale societăţiilor şi 
organizaţiilor de chirurgie bariatrică. În plus faţă de pragurile 
IMC stabilite în 1998 anterior menţionate, potenţialii candidaţi 
la intervenţia chirurgicală trebuie să fi eşuat în încercările 
nonoperatorii de pierdere în greutate. De asemenea, aceştia 
trebuie să fie stabili din punct de vedere psihologic şi dispuşi 
să urmeze instrucţiunile de dietă postoperatorie. În cele din 
urmă, aceştia nu trebuie să aibă nicio cauză medicală (ex. 
endocrină) a obezității. 

Procedurile bariatrice induc pierderea în greutate prin 
scăderea aportului de energie. Trei mecanisme sunt res- 
ponsabile de această scădere (Tabelul 13-6). Procedeele 
chirurgicale laparoscopice sunt cele mai frecvente, deoarece 
scad rata de infecţie a plăgii şi apariţia eventraţiilor. Ratele 
tuturor procedurilor continuă să crească anual (Figura 13-11). 

În prezent, cele mai frecvente patru operaţii bariatrice 
din Statele Unite sunt gastrectomia longitudinală (GL), 

NUMAR DE PROCEDURI 


125.496 


DBP/SD  |Reintervenții 


bypass-ul gastric Roux-en-Y (BGRNY), bandarea gastrică 
ajustabilă (BGA) şi diversia biliopancreatică cu switch 
duodenal (DBP/SD). 

GL este în prezent cea mai frecventă intervenţie chirurgi- 
cală, depăşind recent BGRNY, pentru pacienţii cu obezitate 
morbidă din SUA. Este o procedură restrictivă, în care chirurgul 
îndepărtează laparoscopic aproximativ 85% din stomac, astfel 
încât stomacul să ia forma unui tub (vezi stomacul din Figura 
13-12). Această procedură nu este reversibilă. Spre deosebire 
de multe alte forme de chirurgie bariatrică, inervaţia pilorului 


Figura 13-12. Diversie biliopancreatică, cu sau fără switch 
duodenal (DBP/SD). DBP/SD presupune rezecţie gastrică, cole- 
cistectomie, secționarea duodenului proximal şi reanastomozarea 
acestuia cu o ansă mai distală de intestin subţire și crearea unui 
conduct comun prin jejuno-ileostomie. Scăderea ponderală apare 
predominant secundar malabsorbţiei, iar complicațiile asociate 
malnutriţiei sunt mai frecvente după această procedură. 


Altele Total 


173.000 
193.000 
216.000 


Figura 13-11. Numărul etimativ de proceduri chirurgicale bariatrice efectuate în SUA în perioada 2012-2016. BGA, bandare gastrică 
ajustabilă; DBP/SD diversie biliopancreatică cu switch duodenal; BGRNY, bypass gastric Roux-en-Y; GL, gastrectomie longitudinală. 


Figura 13-13. Bypass gastric Roux-En-Y (BGRNY). Bypass-ul 
gastric constă în secționarea inegală a stomacului cu creearea 
unui mic buzunar gastric și realizarea unci gastro-jejunostome 
Roux-en-Y. Scăderea ponderală apare prin scăderea volumului 
alimentar ingerat, dar şi printr-un grad de malabsorbțţie. Bypass-ul 
gastric reprezintă cea mai frecventă procedură bariatrică efectuată 
în Statele Unite ale Americii la momentul actual. 


şi a stomacului rămân intacte. GL are ca rezultat pierderea 
importantă în greutate şi reducerea comorbidităţilor care 
depăşesc sau sunt comparabile cu cele ale altor proceduri 
bariatice acceptate. Media scăderii ponderale în primii 2 ani 
este de la 60-75% din greutatea corporală în exces (GCE). 
Datele pe termen lung sunt limitate, dar monitorizarea la 5 şi 
10 ani a demonstrat durabilitatea şi siguranța GL. 

BGRNY rămâne standardul de aur al procedurilor bari- 
atrice, deşi GL ar putea să îl înlocuiască în viitorul apropiat. 
Caracteristicile importante includ crearea unui mic rezervor 
gastric proximal şi unei gastrojejunostomii Roux-en-Y (Fi- 
gura 13-13). Rezervorul gastric este creat prin rezecția unei 
porțiuni din stomac. Ansa Roux măsoară 75-150 cm lungime. 
Scăderea ponderală medie este de 60-80% din GCE în 2 ani. 
Problemele nutriţionale tind să fie mai puţin severe decât cele 
ale DBPsauale DBP/SD. Există date conform cărora scăderea 
ponderală pe termen lung este de 60% din GCE până la 15 
ani postprocedural. 

Popularitatea BGA a scăzut în ultimii ani. Motivul care 
stă la baza acestui declin este variabilitatea scăderii ponderale 
şi complicațiile bandării care necesită îndepărtarea acesteia. 
Aspectele cheie ale acestei proceduri includ crearea unui 
rezervor gastric proximal folosind un inel gastric gonflabil 
şi plasarea unui port de acces (Figura 13-14). Tehnica pars 
flaccida creează un tunel gastric posterior de la mica curbă 
până la unghiul lui His. Inelul este apoi poziționat și securizat 
prin imbricarea porțiunii sale anterioare, prin sutura fundu- 
sului distal la rezervorul gastric proximal. Portul de acces 
se poziţionează pe fascia mușchilor abdominali. Reglarea 

Figura 13-14. Bandare gastrică ajustabilă (BGA). Se inseră un 
inel ajustabil ce înconjoară fundul gastric, realizând astfel un mic 
rezervor ce restricționează volumul alimentelor ingerate. Prin insuflația 
şi exuflația inelului, se poate ajusta dimensiunea rezervorului gastric. 


inelului are loc prin instilarea unei soluţii sterile percutanat 
prin portul de acces. Pacienţii cu inel ajustabil pierd 20-55% 
din GCE în primii ani de la procedură. 

Diversia biliopancreatică cu sau fără switch duodenal 
(DBP şi DBP/SD) este o procedură mai complexă. DBP 
este o gastrectomie subtotală cu o reconstrucție Roux-en-Y 
foarte distală. DBP/SD implică realizarea unui rezervor 
gastric tubular (similar cu GL), rezecţie duodenală cu 
duodenojejunostomie şi jejunoileostomie foarte distală 
(vezi Figura 13-12). Spre deosebire de celelalte proceduri, 
există o porțiune semnificativă de intestin subţire care este 
astfel exclus din circuitul digestiv, iar acest lucru duce la o 
scădere a absorbției de calorii şi nutrienți. Ambele operaţii 
pot avea ca rezultat pierderi de 70-90% din GCE în primii 
ani, dar problemele nutriţionale pot fi severe. Având în 
vedere riscul mai mare de complicaţii, inclusiv mortalitatea 
crescută în comparaţie cu alte proceduri, DBP şi DBP/SD 
nu s-au bucurat de aceeaşi popularitate ca şi alte proceduri 
bariatrice din SUA. 


TABELUL 13-7. Comparaţie între complicațiile 


precoce și tardive pentru cele mai frecvente trei 
intervenţii de chirurgie bariatrică 


Complicaţii precoce Complicaţii tardive 


abc 


Fistulă anastomotică” Tulburări nutriţionale 


Tromboză venoasă profundă 
și embolie pulmonară“< 


Ulcer marginal și stenoză 
peri-anastomotică2€ 


Sângerareabc Hernie internă? 


Infecţieabe Sindrom de ansă aferentă? 


Litiază biliarăoe< 
Derapajul inelului? 
Dilataţia esofagului“? 
Ulceraţie pe inel? 


Injurie splenică sau 


viscerală2b“ 


"By-pass gastric Roux-en-Y. 
Bandare gastrică ajustabilă. 
“Gastrectomie longitudinală. 

Complicatiile operațiilor bariatrice 

Având în vedere creşterea importantă a procedurilor chirur- 
gicale bariatrice, medicii chirurgici sau de alte specialităţi 
întâlnesc deopotrivă pacienţi cu antecedente de chirurgie 
bariatrică. Cunoaşterea complicaţiilor frecvente ale chirurgiei 
bariatrice este esenţială în evaluarea şi tratamentul acestor 
pacienţi. Astfel de complicaţii apar precoce, adică apar pe- 
rioperator sau înainte ca pacientul să fie externat din spital, 
sau tardiv, adică după ce pacientul a fost externat (Tabelul 
13-7). Complicaţiile tardive pot apărea în câteva săptămâni 
sau după ani de zile de la intervenţia chirurgicală. Mai mult, 
pe lângă complicațiile comunetuturor procedurilor chirurgi- 
cale, precum sângerarea şi infecția, fiecare tip de procedură 
bariatrică are complicațiile sale unice. 


Complicații precoce 

Fistula anastomotică 

Fistula anastomotică apare în procedurile care necesită capsare 
sau anastomoză. Fistulele pot apărea la 1-5% dintre pacienții 
la care se practică GL, bypass gastric sau DBP/SD. Deşi 
testarea intraoperatorie a anastomozei poate reduce acest risc, 
fistula rămâne una dintre cele mai frecvente complicaţii. Cea 
mai frecventă localizare a fistulei în bypass-ul gastric este la 
nivelul gastrojejunostomiei, iar în GL este la nivelul liniei 
de sutură mecanică din apropierea joncţiunii GE. Semnele 
şi simptomele clasice ale peritonitei pot să nu fie prezente 
sau pot fi dificil de recunoscut la pacientul obez. Durerea 
abdominală, tahicardiainexplicabilă, tahipnea şi hipoxia ar 
trebui să ridice suspiciunea de fistulă. De asemenea, un drenaj 
cu aspect anormal pe un tub de dren plasat intraoperator în 
vecinătatea anastomozei este foarte sugestiv pentru fistulă. 
Imagistica promptă prin tranzit baritat sau CT abdominal cu 
contrast oral poate preciza diagnosticul. Tratamentul conser- 
vator ce constă în administrarea de antibiotice intravenos, 
drenajul percutanat (stent endoscopic pentru fistule mici) 
şi alimentaţie parenterală poate fi o opţiune la pacientul 
stabil hemodinamic. Dacă tratamentul conservator eșuează 
sau dacă pacientul este instabil din punct de vedere clinic, 
se efectuează o explorare chirurgicală imediată, drenaj şi 
repararea fistulei (dacă este posibil). 


Sângerarea postoperatorie 

Sângerarea postoperatorie este o complicaţie precoce gravă 
(de 1-5%) în urma bypass-ului gastric. Există două tipuri de 
hemoragii postoperatorii care apar în urma BGRNY. Primul 
este sângerarea în cavitatea abdominală (intra-abdominală), 
posibil din liniile de sutură mecanică de la nivelul gastroje- 
junostomiei, al rezervorului gastric, al jejunojejunostomiei 
sau al stomacului exclus. Al doilea tip de sângerare este 
cea intraluminală, în aceleaşi locuri menţionate anterior. 
Dacă a fost plasat un tub de dren, exteriorizarea sau nu a 
sângelui ajuta la distincţia dintre cele două tipuri. Pacienţii 
cu hemoragie prezintă tahicardie, scăderea hemoglobinei, 
hematemeză sau melenă. Pacienţii cu hemoragie postope- 
ratorie substanţială care apare în primele ore după operaţie 
necesită intervenţie chirurgicală imediată. În unele cazuri, 
diagnosticul este stabilit după 24 de ore, iar dacă pacientul 
este stabil din punct de vedere hemodinamic, tratamentul 
conservator este o opţiune. Sângerarea postoperatorie după 
GL apare mai rar decât în bypass-ul gastric (0,5%) şi este, 
de cele mai multe ori, o sângerare în cavitatea abdominală. 


Complicaţii tardive 
Tulburări nutritionale 
Este de așteptat ca restricţia terapeutică de nutrienți impusă 
de chirurgia bariatrica să determine, de asemenea, deficite 
nutriționale semnificative. Astfel de tulburări apar mai 
frecvent la pacienţii la care se practică proceduri malabsor- 
btive, precum BGRNY, decât la cei cu proceduri restrictive, 
precum bandarea gastrică. Pacienţii chirurgicali bariatrici 
ar trebui să consume zilnic proteine suplimentar (60-80 g) 
pentru a asigura necesarul metabolic al organismului, dar 
pacienţii care nu respectă regimul pot dezvolta malnutriție 
protein-calorică. În plus, pot apărea diverse carenţe de vita- 
mine şi minerale. Dintre acestea, carenţele de fier, vitamina 
B2, acid folic, tiamină, calciu şi vitamina D sunt cele mai 
importante. Deficitul de fier este cel mai frecvent şi apare 
la până la 50% din pacienţii cu bypass gastric. Rezervorul 
gastric produce doar o cantitate foarte mică de acid şi, prin 
urmare, se absoarbe mai puţin fier. De asemenea, duodenul, 
o locaţie importantă pentru absorbţia de fier şi calciu, este 
ocolit. Pacienţii cu deficit de fier preexistent şi femeile care 
nu au ajuns la menopauză trebuie să ia zilnic 65 mg de fier 
elemental, plus vitamina C, care îmbunătăţeşte absorbţia. 
Deficitul de vitamină B,2 al doilea ca frecvenţă; poate 
produce simptome neurologice şi anemie megaloblastică. 
În bypass-ul gastric, stomacul distal este izolat de fluxul 
alimentar, împiedicând FI să se combine cu vitamina By 
pentru a permite absorbţia în ileon. Din acest motiv, la pa- 
cienţii cu bypass gastric se administrează de rutină vitamina 
Bı intramuscular sau sublingual. Deficitul de tiamină se 
prezintă adesea cu simptome neuropatice, iar suplimentarea 
zilnică de tiamină, de obicei sub formă de multivitamine, 
este importantă. Absorbţia calciului scade la pacienţii cu 
bypass, iar suplimentarea de rutină a calciului şi a vitaminei 
D este necesară pentru a evita osteoporoza şi osteomalacia. 
Din cauza potenţialului de a dezvolta tulburări nutriţionale 
grave, pacienţii bariatrici necesită monitorizare pe tot parcursul 
vieţii. O astfel de îngrijire implică, de obicei, vizite anuale la 
medic pentru controlul respectării recomandărilor dietetice 
şi pentru măsurarea nivelului vitaminelor A, B2, D şi E, al 
tiaminei, al acidului folic, al calciului şi al prealbuminei. 


Ulcerul marginal 

Un ulcer care apare pe versantul jejunal al gastrojejunosto- 
miei este denumit ulcer marginal. Astfel de ulcere rezultă din 
alterarea perfuziei mucoasei jejunale din cauza întreruperii 
alimentării cu sânge de către linia de sutură mecanică a anas- 
tomozei. Fumatul şi utilizarea de AINS sau de steroizi, precum 
prednisonul, pot contribui şi ele la apariţia ulcerului. Ulcerele 
marginale pot apărea precoce, la câteva săptămâni, sau tardiv, 
la | an postoperator. Pacienţii prezintă dureri abdominale, 
sângerare GI superioară, greață şi vărsături. Pacienţii pot slăbi 
din cauza fiicii de a mânca, deoarece alimentele pot agrava 
simptomele. Endoscopia superioară stabilește diagnosticul, 
iar tratamentul constă în protecţia mucoasei GI cu IPP şi 
sucralfat. Uneori, este necesar repaosul total al intestinului 
cu instituirea alimentaţiei parenterale. Dacă ulcerul este 
refractar la tratamentul conservator, revizuirea chirurgicală 
a gastrojejunostomiei poate fi necesară. 


Strictura 
La pacienţii cu bypass, stricturile apar la nivelu anasto- 
mozei gastrojejunale (conexiunea superioară a intestinului 


subţire cu rezervorul gastric). Pacienţii cu GL pot dezvolta 
strictură oriunde pe lungimea suturii mecanice. Strictura 
apare în primele 3 luni după operaţie. În general, pacientul 
va relata că nu îşi poate diversifica cu altceva în afară de 
lichide. Pacientul poate avea episoade frecvente de vărsături 
sau regurgitare/reflux nocturn. Endoscopia superioară este 
procedura de diagnostic de elecție. Dacă există o strictură, 
dilatarea cu balonul pneumatic deschide regiunea afectată în 
bypass gastric şi GL. Uneori, sunt necesare dilataţii multiple. 


Hernia internă 

Reconfigurarea intestinului subțire în bypass-ul gastric ne- 
cesită crearea unor breşe mezenterice. Aceste breşe, care pot 
fi două sau trei în funcţie de tehnică, pot permite hemiarea 
colonului sau a intestinului subţire, cu obstrucția parţială 
sau completă a acestora. Simptomele sunt cele ale ocluziei 
intestinale, şi anume, dureri abdominale postprandiale, greață 
şi vărsături. Întrucât hernierea poate apărea intermitent, 
simptomele pot evea evoluţie fluctuantă. Un grad înalt de 
suspiciune al prezenței herniilor interne la acești pacienți 
permite stabilirea diagnosticului corect. Este necesară ex- 
plorarea chirurgicală, mai degrabă decât administrarea unui 
tratament conservator ca în situaţia unei obstrucţii parţiale 
a intestinului subţire. Frecvent, la aceşti pacienţi se obțin 
imagini seriate radiologice după administrarea orală de 
subtanță de contras şi/sau CT. Aceste imagini pot fi normale 
într-un procent mare de cazuri şi, prin urmare, laparoscopia 
de diagnostic este necesară pentru diagnosticarea şi repararea 
defectului (Figura 13-15). 


Obstrucţia ansei biliopancreatice 

Obstrucţia ansei biliopancreatice poate apărea din cauza 
inflamaţiei jejunojejunostomiei. Această complicaţie apare 
în termen de o lună după operaţie şi are ca rezultat acumu- 
larea de secreţii biliare şi pancreatice în ansa aferentă şi 
bontul gastric. Pacienţii descriu dureri abdominale, greață 
şi vărsături nonbiloase. Decompresia bontului gastric prin 
plasarea unui tub de gastrostomie percutană asigură ame- 
liorarea simptomatologiei, iar tubul rămâne pe loc până ce 
inflamaţia scade şi jejunojejunostomia redevine permeabilă 
(Figurile 13-16 şi 13-17). 

SUPINE 


Radiografie abdominală ce evidențiază o ob- 
strucție a ansei bilio-pancreatice post bypass gastric. Se observă 
distensia stomacului restant. 


Litiaza veziculară 
Aproximativ o treime dintre pacienţii obezi vor dezvolta 
litiază veziculară în timpul scăderii ponderale rapide în 
umma operaţiei de bypass gastric. Riscul de apariţie a litiazei 
veziculare este mai mic în cazul procedurilor chirurgicale 
restrictive. Acest aspect a dus la administrarea de rutină a 
acidului ursodeoxicolic, 300 mg de două ori pe zi, timp de 6 
luni postoperator. Acest medicament scade riscul de apariție a 
litiazei veziculare până la aproximativ 2% din pacienţi. Efectele 
secundare includ diaree, dispepsie şi dureri abdominale. Deşi 
screeningul ecografic pentru calculii biliari nu este efectuat 
la toţi pacienţii, unii chirurgi vor practica colecistectomia la 
momentul operaţiei iniţiale, dacă pacienţii au antecedente de 
litiază veziculară sau de colici biliare. 

Pentru o listă de medicamente utile în tratamentul com- 
plicaţiilor chirurgiei bariatrice, vezi Tabelul 13-8. 


Complicaţiile bandării gastrice 

Complicaţiile bandării gastrice ajustabile includ alunecarea 
inelului şi eroziunea. Alunecarea inelului, care apare de obicei 
ca o complicaţie tardivă, are ca rezultat glisarea stomacului 


Imagine computer tomografică ce evidenţiază 
o hernie internă post bypass gastric. Se observă volvularea 
grăsimii mezenterice. 


Imagine computer tomografică ce evidențiază 
o obstrucție a ansei bilio-pancreratice după bypass gastric. Sc 
observă distensia hidro-aerică a stomacului restant. 

TABELUL 13-8. Medicaţie utilă în tratamentul complicaţiilor chirurgiei bariatrice 


Medicament Acțiune Indicaţie Dozaj 
Heparină Inhibitor de antitrombină  TVP/EP Nomograma dozării heparinei utilizată în majoritatea 
Ili spitalelor; 5.000 unități, SC 3x/zi - profilactic 
Heparină cu greutate Inhibitor de antitrombină  TVP/EP 1 mg/kg SC 2x/zi — terapeutic 40 mg SC zilnic sau 2x/ 
moleculară mică/ Il zi — profilaxie 
enoxaparină 
Rivaroxaban Inhibitor de factor Xa TVP/EP 15 mg po 2/zi 3x săptămâni, apoi 20 mg po zilnic 
— terapeutic 
Warfarină Inhibitor de Vitamină K TVP/EP Variază în funcţie de parametri pacienţilor: INR ţintă = 2-3 
Acid ursodeoxicolic Inhibitor al formării Calculi 300 mg po 2X/zi — profilactic 
calculilor biliari biliari 


TVE tromboză venoasă profundă; EP embolism pulmonar, po, per os; INR, international normalized ratio. 


Figura 13-18. Radiografie abdominală în care se observă de- 
rapajul unui inel gastric. Se observă rezervorul gastric proximal 
dilatat, imposibilitatea progresiei substanţei de contrast spre por- 
țiunea distală gastrică şi orientarea spre inferior a inelului gastric. 


Figura 13-19. Radiografie abdominală care arată poziția normală 
a inelului gastric. A se observa diferența față de Figura 13-18. 


distal prin inel cu formarea unui rezervor gastric proximal 
mărit. Alimentele se acumulează în această zonă, provocând 
greață şi vărsături. În plus, pacienţii pot dezvolta simptome de 
reflux. În cazuri grave, apare obstrucţia evacuării gastrice și, 
eventual, strangularea stomacului. Îngustarea excesivă a inelului 
gastric poate produce dilatarea esofagului distal. Diagnosticul 
acestor complicaţii se stabileşte cu ajutorul tranzitului baritat, 
care evidenţiază o dilataţie proximală, încetinirea pasajului 
substanţei de contrast şi orientarea necorespunzătoare a inelului 
gastric (Figurile 13-18 şi 13-19). Tratamentul iniţial include 
deflaţia completă a inelului. Ocazional, prolapsul sau dilataţia 
se vor remite, iar inelul poate fi încet reumflat. Reducerea 
operatorie a unui prolaps cu repoziționarea sau înlocuirea 
inelului este deseori necesară (Figura 13-20). 

Eroziunea inelului în stomac este o complicaţie relativ 
rară (aproximativ 1%) pe termen lung. Pacienţii se vor 
prezenta după luni sau ani de la operaţie. Unii vor observa 
scăderea restricţiei în alimentare. Alţii vor dezvolta brusc o 
infecţie sau o colecţie de lichid la locul portului. Tranzitul 
baritat oferă, de obicei, diagnosticul. Endoscopia confirmă 
diagnosticul (Figura 13-21). Pacienţii cu eroziune necesită, 
de obicei, explorare chirurgicală, cu îndepărtarea inelului 
reglabil şi închiderea oricărei breşe de la nivelul stomacului. 
Din cauza numeroaselor complicaţii tardive şi a eşecului în 
ceea ce priveşte scăderea ponderală, multe inele gastrice au 
fost îndepărtate, iar pacienţii au fost supuşi unei proceduri 
bariatrice secundare, precum bypass-ul gastric sau GL. 


Beneficiile operațiilor bariatrice 


Tratamentul chirurgical al obezității ameliorează comor- 
bităţile, reduce mortalitatea şi, în final, scade costurile de 
îngrijire a sănătăţii. Într-o meta-analiză a 22.094 de pacienţi, 
operaţia bariatrică a vindecat diabetul la 76% dintre pacienţi; 
a vindecat hipertensiunea arterială la 61,7% dintre pacienţi; a 
vindecat apneea obstructivă de somn la 85,7% dintre pacienţi; 
şi a scăzut nivelul ridicat de colesterol la peste 70% dintre 
pacienţi. In mod similar, alţi autori au raportat o reducere 
absolută a mortalităţii cu 5% atunci când au comparat 1.035 
de pacienţi care au suferit o intervenţie chirurgicală bariatrică 
cu un lot martor de 5.746 pacienţi, într-o monitorizare pe 5 
ani. Pierderea în greutate cu 10% a redus hipertensiunea, 
hipercolesterolemia şi diabetul de tip II; a scăzut incidența 
preconizată a bolilor de inimă și a accidentului vascular 


Figura 13-20. Imagine intraoperatorie în care se observă re- 
zervorul gastric proximal dilatat în urma derapajului inelului 
gastric ajustabil. 


cerebral; şi a crescut speranţa de viaţă. Recent, studiul suedez 
pe un lot de pacienţi obezi a descoperit o reducere de 28% a 
ratei globale a mortalităţii în grupul chirurgical, comparativ 
cu pacienţii trataţi convenţional. 

Figura 13-21. Imagine de endoscopie digestivă superioară în 
care se observă erodarea peretelui gastric de către inelul gastric 
ajustabil. 

ÎNTREBĂRI 


Alegeţi un singur răspuns pentru fiecare întrebare. 


1. Un bărbat în vârstă de 46 de ani este sfătuit să urmeze un 
tratament chirurgical pentru un ulcer duodenal intratabil. 
Ulcerul a persistat în ciuda terapiei medicale maxime în 
absenţa H. pylori şi a hipergastrinemiei, iar procedura 
planificată va include o vagotomie tronculară. Cum va 
afecta pierderea inervaţiei vagale fiziologia şi funcţia 
gastrică la acest pacient? 


A. Vagotomia va duce la creșterea peristaltismului gastric şi 
la scăderea timpului de golire gastrică. 

B. Răspunsul parasimpatic la vederea, mirosul sau 
gândul la mâncare va fi atenuat în timpul fazei cefalice 
a stimulării acide, iar secreția acidă va fi redusă. 

C. Stimularea celulelor parietale mediată de 
noradrenalină va fi crescută, crescând astfel secreția 
acidă. 

D. Vagotomia reduce răspunsul senzorial la durerea 
cauzată de ulcerarea mucoasei și nu are niciun efect 
asupra secreției acide. 

E. Eliberareapeptidelorserice în timpul fazei intestinale a 
producţiei de acid gastric va fi îmbunătăţită. 


2. O femeie de 57 de ani prezintă dureri în zona abdominală 
superioară şi se constată că are un ulcer gastric benign la 
endoscopia Gl superioară. Un test pentru H. pylori dă un 
rezultat pozitiv. Cum produce H. pylori ulcerarea mucoasei 
gastrice? 


A. ăspunsul inflamator provocat de H. pylori stimulează 
producţia de gastrină şi creşterea secreției acide. 

B. H.pylori blochează eliberarea secretinei în duoden şi 
astfel reduce suprimarea secreției acide de către mucoasa 
gastrică. 

C. Infecția cu H. pylori perturbă bariera reprezenată de 
mucoasă și astfel permite difuzia ionilor şi a pepsinei 
în celule, rezultând leziuni caustice și digestie. 

D. H. pylori produce HCI ca răspuns la alimente şi 
producţia în exces de acid scade pH-ul gastric la 
niveluri patologice. 

E. Producţia de toxină de către H. pylori stimulează 
eliberarea secretinei în duoden prin descompunerea 
acizilor graşi. 


3. La un pacient în vârstă de 48 de ani, care la 6 ani după 
intervenţia chirurgicală Gl superioară se prezinta 
cu anemie megaloblastică, care dintre următoarele 
proceduri operatorii a fost cel mai probabil efectuată? 

O operaţie laparoscopică antireflux 
Vagotomia parietală 

Gastrectomia totală 

Vagotomie tronculară și antrectomie 
Vagotomie tronculară și piloroplastie 

Un pacient de 41 de ani, de sex masculin, fumător, cu o 
lungă. istorie de BUP duodenal prezintă sângerări ale GI 
superioare care îi pun viața în pericol. Endoscopia efectuată 
arată că singura sursă de sângerare este în zona posterior, 
în bulbul duodenal. Care arteră este cel mai probabil sursa 
sângerării? 

Artera gastroduodenală 

Artera gastrică stângă 

Artera gastroepiploică dreaptă 

Artere gastrice scurte 

Artera mezenterică superioară 

Un bărbat în vârstă de 65 de ani se prezintă cu durere 
epigastrică. Durerea a început cu o lună înainte şi s-a 
agravat progresiv. Este intermitentă și se agravează după 
ingestia de alimente. A pierdut 7 kg. După administrarea 
a 400 mg de ibuprofen se obţine o ameliorare a durerii. 
Acest tratament și-l administreaza de patru ori pe zi 
pentru dureri cronice de gât. A luat un IPP fără prescripţie 
medicală, la nevoie. Nu are greață, diaree sau constipaţie. 
Testele uzuale de laborator sunt normale. Efectuaţi EGD 
și găsiţi un ulcer de 1 cm de-a lungul curburii mici a 
stomacului chiar deasupra antrului. Marginile sunt plate. 
O biopsie relevă un diagnostic de benignitate. Un test 

de urează pentru H. pylori este negativ. Care este cel mai 
potrivit pas următor? 

Comandaţi o tomografie abdominală și pelviană 
Reduceţi ibuprofenul la 200 mg pentru durerile de gât 
Efectuaţi laparotomia cu excizia ulcerului 

Programaţi un EGD în 6 săptămâni 

Comandaţi o dozare de gastrină serică 

RĂSPUNSURI ȘI EXPLICAȚII 


Răspuns: B 

Activitatea eferentă se desfășoară de la hipotalamus la 
stomac prin nervul vag. Eliberarea Ach de către vag are 
trei acţiuni: (1) Ach stimulează direct celula parietală, 
rezultând în mod direct eliberarea HCI; (2) Ach stimulează 
indirect secreția acidă prin activarea celulelor antrale 
care produc proteine care eliberează gastrină, care 
promovează secreția gastrinei din celulele G antrale; și 

(3) Ach poate stimula celulele ECL să elibereze histamină, 
care ulterior stimulează secreția de acid gastric prin 
stimularea receptorilor H2. Diviziunea chirurgicală a 
nervilor vagali care furnizează impuls nervos către 
celulele parietale estompează acest răspuns parasimpatic, 
scăzând secreția acidă. Inervaţia parasimpatică a 

antrului și a pilorului stimulează peristaltismul și este 
necesară pentru golirea gastrică normală. Ach este 
neurotransmiţătorul eliberat prin stimularea vagală și 
provoacă atât producerea directă, cât și indirectă de acid 
de la nivel celular parietal. Nervii vagi nu au nici un rol 

în senzaţia de durere legată de ulcerarea mucoasei, iar 


eliberarea peptidelor serice în timpul fazei intestinale 
este controlată și mediată de activitatea luminală, sărurile 
biliare și acizii grași. Pentru mai multe informaţii despre 
acest subiect, vă rugăm să consultaţi secțiunea despre 
Mecanisme de stimulare a acidului. 


Răspuns: C 

Mucusul gastric este o mucopolizaharidă care se ataşează 
la suprafaţa luminală a mucoasei gastrice, creând o 
barieră protectoare a gelului mucos care împiedică 
difuzia ionilor și a moleculelor precum pepsina în celule. 
Atunci când acest mecanism nu funcţionează adecvat, 
așa cum se observă în infecția cu H. pylori, pot apărea 
leziuni ale mucoasei și pot rezulta gastrite sau ulcere 
gastrice. H. pylori nu are un efect direct asupra secreției de 
gastrină sau asupra producţiei de acid de către celulele 
parietale și de asemenea nu produce HCI. Eliberarea 
secretinei este stimulată de prezenţa alimentelor și a 
acidului în duoden și de sărurile biliare și acizii grași. 
Pentru mai multe informaţii despre acest subiect, 
consultaţi secţiunea despre Mecanismele de suprimare a 
acidului și de protecţie a mucoasei. 


Răspuns: C 

Gastrectomia totală include îndepărtarea întregii mase de 
celule parietale. Celula parietală produce IF, o glicoproteină 
necesară pentru absorbţia vitaminei B;2. În absenţa IF, 

va exista o deficiență a absorbției B>, în ciuda aportului 
oral adecvat de nutrienți, ceea ce poate duce la anemie 
megaloblastică și la complicațiile sale. Niciuna dintre 
celelalte opţiuni nu afectează numărul de celule parietale, 
producţia de IF sau absorbţia vitaminei B.2, care trebuie 

să fie într-un complex cu IF pentru a fi absorbită în ileonul 
terminal. Pentru mai multe informaţii despre acest subiect, 
vă rugăm să consultaţi secţiunea privind Tulburările 
metabolice. 


Răspuns: A 


Artera gastroduodenală este prima ramură a arterei 
hepatice propriu-zise. Se ramifică imediat după bulbul 
duodenal și se împarte în arcadele pancreaticoduodenale 
superioare. Un ulcer duodenal care pătrunde prin 
peretele posterior al bulbului duodenal o face în 
vecinătatea arterei gastroduodenale. Pentru mai multe 
informaţii despre acest subiect, vă rugăm să consultați 
secţiunea despre Duoden. 


Răspuns: C 


Riscul de cancer gastric în ulcerele gastrice se poate 
apropia de 4%. Deoarece rezultatele fals-negative după 
biopsie sunt posibile, este necesară biopsierea seriată 
până la vindecarea ulcerului sau până la obţinerea unui 
raport anatomopatologic pozitiv. Chirurgia este adecvată 
ulterior pentru diagnosticul și tratamentul definitiv 
dacă ulcerul nu se vindecă. Efectuarea de investigații 
imagistice pentru decelarea unei posibile malignităţi 
este un gest prematur. Nivelurile de gastrină nu sunt 
utile în ghidarea tratamentului la acești pacienţi. Pentru 
mai multe informaţii despre acest subiect, vă rugăm 

să consultaţi secțiunea despre boala ulcerului peptic 
complicat. 


Intestinul subţire şi apendicele 


John D. Mellinger, Demetri J. Merianos, Megan M. Rapp și Tyr O. Wilbanks 


Bolile intestinului subțire şi ale apendicelui sunt printre 
cele mai frecvente urgenţe chirurgicale. Apendicita acută, 
ocluzia intestinului subţire (OIS), ileusul paralitic şi boala 
Crohn sunt, în mod particular, probleme frecvent întâlnite 
la pacienţii cu acuze abdominale. În condiţii normale, 
intestinul subţire este un organ uimitor de prolific în ceea 
ce priveşte fiziologia sa, având funcţii digestive, nutriţio- 
nale, imunologice şi endocrine. Alterarea acestor funcții 
prin boală și intervenţii iatrogene poate avea implicaţii 
importante în managementul pacientului. 


BOLILE INTESTINULUI SUBȚIRE 


Ocluzia intestinului subțire 


Cea mai frecventă indicație de intervenţie chirurgicală 
la nivelul intestinului subțire este reprezentată de OIS. 
Obstrucţia blochează lumenul intestinului subțire, ceea 
ce produce staza conţinutului intestinal, cu distensie 
abdominală, greață şi vărsături. OIS sunt clasificate în: 
complete, în care niciun efluent nu poate trece prin punctul 
de obstrucție și parţiale, dacă o anumită parte a conţinutu- 
lui intestinal reușește să depăşească obstacolul. Necroza 
intestinului subțire poate fi cauzată fie de compromiterea 
directă a mezenterului (precum în volvulus), fie de o 
creştere a presiunii intraluminale, cu scăderea perfuziei 
peretelui intestinal. Ocluzia cu ansă închisă reprezintă un 
tip de obstrucţie completă, în care o porţiune a intestinului 
subțire este obstruată atât proximal, cât şi distal. Ocluzia 
intestinală cu buclă închisă prezintă un risc crescut de 
strangulare şi are viză chirurgicală imediată. 


Etiologia OIS 

Cauze extrinseci 

Cele mai frecvente cauze ale OIS sunt reprezentate de factori 
extrinseci. În țările industrializate, aderențele postoperatorii 
sau țesutul cicatricial sunt cele mai frecvente cauze ale OIS. 
Se consideră că aderențele se formează în urma leziunilor 
mezoteliului sau ale seroasei, urmate de procese fibrinocoa- 
gulative şi inflamatorii, cu alipirea consecutivă a suprafețelor 
adiacente. Aderenţele postoperatorii sunt prezente la cel puţin 
două treimi dintre pacienţii care au suferit o intevenţie chi- 
rurgicală abdominală şi la mai mult de 90% dintre pacienţii 
cu două sau mai multe intervenții chirurgicale abdominale în 
antecedente. Procedeele laparoscopice produc cu aproximativ 
80% mai puţine aderenţe decât procedeele deschise. Aceste 


aderenţe pot provoca cudarea sau constricția intestinului 
subțire, rezultând obstrucția lumenului acestuia. În general, 
3-9% dintre pacienţii care au suferit o intervenție chirurgicală 
abdominală în antecedente, pot prezenta ulterior simptome 
asociate OIS. OIS secundară sindromului aderenţial constituie 
astfel o problemă de sănătate publică în țările industrializate. 
Aderenţele pot fi mai rar cauza ocluziei în timpul sau în 
urma unor boli inflamatorii acute ale organelor peritoneale, 
tratatenon-chirurgical, precum diverticulitaacută, colecistita, 
apendicita, boala inflamatorie pelvină sau endometrioza. 
La nivel mondial, în regiunile în care chirurgia abdo- 
minală este rar practicată, hernia, de obicei inghinală sau 
ombilicală, este cea mai frecventă cauză a OIS. În aceste 
condiţii, o ansă de intestin subțire protruzionată la nive- 
lul unui defect al peretelui abdominal se blochează sau 
se încarcerează în sacul herniar. Cudarea intestinului la 
nivelul coletului herniei creează obstrucţia acestuia. Dacă 
este identificată rapid, intestinul poate fi împins înapoi 
sau redus, în cavitatea abdominală, atenuând obstrucția 
intestinală. Cu toate acestea, dacă intestinul nu este redus 
rapid, va apărea tumefacţia peretelui intestinal și distensia 
lumenului intestinal. În scurt timp, chiar și prin aplicarea 
presiunii, intestinul nu mai poate fi repoziţionat în cavitatea 
abdominală. Hernia este considerată apoi ireductibilă şi 
obstrucția intestinală persistă. Frecvent, coletul unei hernii 
ireductibile este foarte îngust şi restricționează inclusiv 
fluxul sanguin către segmentul obstruat, rezultând stran- 
gularea intestinului afectat. Strangularea persistentă duce, 
în cele din urmă, la necroză intestinală. Prin urmare, pentru 
a preveni această complicaţie de temut, OIS cauzată de o 
hernie ireductibilă este considerată o urgenţă chirurgicală 
şi necesită intervenţie imediată. O hernie în care este prinsă 
doar porțiunea antimezenterică a intestinului subţire, sau 
aşa numita hernie Richter, se poate prezenta ca o masă 
ireductibilă fără ocluzie intestinală, deoarece lumenul nu 
este complet compromis, având permeabilitate de-a lungul 
părţii mezenterice. Rareori, OIS poate fi cauzată de hernii 
interne asociate defectelor mezenterice sau fosetelor la 
nivelul cărora intestinul își modifică localizarea retroperi- 
toneală în cea intraperitoneală (ex. foseta paraduodenală). 
Deoarece intestinul subţire obstruat într-o hernie internă are, 
de asemenea, un risc ridicat de strangulare, este indicată 
intervenţia chirurgicală de urgenţă. Un exemplu clinic 
modern în acest sens este o hernie internă care se dezvoltă 
după o intervenţie laparoscopică de bypass gastric. După 
această procedură, pot fi create mici defecte mezenterice 
prin care intestinul subţire poate hernia, cu apariţia ocluziei 

și eventual a strangulării. Prin urmare, obstrucţiile în acest 
caz necesită o intervenţie chirurgicală promptă deoarece 
întârzierile se pot dovedi catastrofale. 

Cancerul cu metastaze peritoneale, sau carcinomatoza 
este o altă cauză extrinsecă frecventă a OIS. Determinările 
peritoneale metastatice asociate, de regulă, cancerului ovarian 
sau de colon, pot comprima lumenul intestinului subțire, 
provocând o ocluzie intestinală. Din păcate, acest proces 
este adesea multifocal și, prin urmare, poate fi incurabil, 
dar tratamentul paliativ pentru ameliorarea obstrucţiei 
rămâne indicat chiar şi în astfel de situaţii. 

Alte cauze extrinseci de OIS mai puţin frecvente 
includ volvulusul și sindromul arterei mezenterice su- 
perioare (SAMS). Volvulusul, care reprezintă răsucirea 
intestinului subţire, de obicei în jurul axului mezenteric, 
poate apărea din cauza fixării aderenţiale postchirurgicale 
a intestinului sau ca urmare a bridelor sau malrotaţiilor 
congenitale. Se formează asftel o ansă închisă de intestin 
care produce obstrucția. Întrucât această răsucire implică 
adesea mezenterul, volvulusul intestinului subţire prezintă 
un risc mare de strangulare și necesită atenţie imediată 
(Figura 14-1). În cele din urmă, la pacienţii cu SAMS se 
poate observa o ocluzie duodenală. În acest caz, care apare 
în mod obișnuit în contextul unei scăderi ponderale rapide 
și semnificative, a treia porţiune a duodenului poate fi 
comprimată de închiderea acută a unghiului dintre AMS, 
la emergenţa sa din aortă şi aorta în sine. Diagnosticul se 
stabilește adesea prin tomografie computerizată (CT) sau 
arteriografie prin rezonanță magnetică, care în contextul 
clinic adecvat, evidenţiază punctul de obstrucţie în această 
locaţie particulară; de asemenea, aceste proceduri imagis- 
tice pot identifica un unghi ascuţit de emergenţă a AMS şi 
implicit reducerea distanţei aorto-mezenterice. 


Cauze intrinseci 

Bolile intrinseci ale intestinului subțire provoacă adesea 
îngroșarea peretelui intestinal. Dacă acest proces continuă, 
lumenul este compromis progresiv, cu formarea unei stricturi 
la nivelul intestinului subţire. Deși pasajul lichidelor nu este 
restricționat, este posibil ca particulele solide sau nedigerate 
să nu poată trece prin lumenul îngustat, provocând dureri 
abdominale de tip colicativ. Stricturile pot fi clasificate în 


benigne sau maligne. Cea mai frecventă cauză de strictură 
benignă este boala Crohn (vezi secțiunea despre Boala 
Crohn a intestinului subţire). Alte cauze mai puțin frecvente 
ale unei stricturi benigne includ enterita postradioterapie, 
ulcerele asociate cu utilizarea cronică de antiinflamatoare 
nesteroidiene (AINS) şi stricturile anastomotice apărute în 
urma unei rezecții anterioare a intestinului subţire. Stric- 
turile maligne pot fi cauzate de orice neoplazie primară 
a intestinului subțire, precum adenocarcinomul, tumorile 
stromale gastrointestinale (GIST) sau limfomul sau de o 
tumoră metastatică la nivelul intestinului subțire, precum 
melanomul malign. Obstrucţiile intestinale prin stricturi 
sunt adesea incomplete şi au frecvent un debut insidios. 
Mulţi pacienţi vor avea săptămâni de dureri abdominale 
de tip colicativ asociate cu scădere ponderală. Deoarece 
mezenterul nu este compromis, strangularea este impro- 
babilă. Cele mai multe stricturi maligne vor necesita în 
cele din urmă o intervenţie chirurgicală, în timp ce multe 
stricturi benigne se pot rezolva prin metode nechirurgicale. 


Cauze intraluminale 
Mai puţin frecvent, OIS rezultă din impactarea intraluminală 
a unui corp străin. În general, majoritatea corpilor străini 
care reușesc să treacă de pilor vor străbate intestinul subțire. 
Cu toate acestea, la unii pacienţi, valva ileocecală (VIC) 
produce o uşoară îngustare, care poate forma o barieră 
pentru unii corpi străini mai mari. În aceste situaţii, corpul 
străin se inclavează la nivelul valvei, cu apariţia obstrucției 
intestinale. Fitobezoarele sunt agregate formate din fructe şi 
fibre vegetale slab digerate, ce pot fi cauza unei obstrucţii 
intraluminale. În contextul colectistitei, ileusul biliar, în care 
un calcul de dimensiuni mari migreaza prin peretele vezicii 
biliare într-o bucla adiacentă a intestinului aderent, poate fi 
la rândul lui o cauză de OIS, in special la populaţia vârstnică. 
Calculul migrează spre intestinul subțire distal și provoacă 
obstrucţii intermitente ale lumenului intestinal până când 
acesta se oprește, în cele din urmă, în apropierea sau în VIC. 
Invaginaţia, în care o porţiune a intestinului se tele- 
scopează în el însuși, producând ocluzie, poate apărea 
spontan la copiii mici, dar la adulţi este frecvent cauzată 
de peristaltismul care acţionează pe un punct fix, cum ar fi 
un polip sau o tumoră intraluminală. În era scanării CT de 


Figura 14-1. Aspect intraoperator al porțiunii 
strangulate a intestinului subțire și ale anselor 
intestinale cu aspect normal. Strangularea a fost 
cauzată de o bridă, ducând la volvulusul segmentului 
strangulat. 


mare viteză cu 64 de secţiuni, descoperirea accidentală a 
invaginării asimptomatice a intestinului subțire a crescut. 
Deși patologia este autolimitantă, persistența invaginației 
la scanarea CT repetată sau simptomele suspecte necesită 
investigații suplimentare. 


Fiziopatologie 

Deshidratarea survine în principal ca o consecinţă a vărsătu- 
rilor, a scăderii absorbției și a secreției stimulată hormonal 
de distensia lumenului. Într-un grad mai mic, pot apărea, 
de asemenea, pierderi în „spaţiul al treilea”, cauzate de 
edemul peretelui intestinal şi de transudarea lichidului în 
cavitatea peritoneală. Combinația tuturor acestor pierderi 
de lichide poate conduce la hipovolemie severă. 

Tulburările electrolitice variază în funcţie de localiza- 
rea ocluziei și de durata bolii. Absorbţia ionilor de sodiu, 
potasiu, clor şi hidrogen este redusă semnificativ. În plus, 
influenţele hormonale stimulează secreția intestinală a 
acestor electroliți. În OIS extrem de proximală, sucul 
intestinal este foarte acid, iar vărsăturile duc la o alcaloză 
metabolică. În OIS distală, sucul intestinal este mai alcalin, 
iar acidoza metabolică este rezultatul vărsăturilor persis- 
tente. Severitatea tulburărilor electrolitice crește odată cu 
durata bolii. În plus, pierderile de potasiu cresc, deoarece 
rinichiul secretă potasiul împreună cu bicarbonatul ca 
mecanism compensator. 

Cea mai gravă complicaţie a OIS este strangularea in- 
testinului implicat. În această situaţie, mai frecventă în OIS 
cu buclă închisă și în obstrucții de grad înalt sau complete, 
intestinul devine ischemic și în cele din urmă, se infarcti- 
zează, deoarece edemul, cudarea mezenterului şi presiunile 
intraluminale crescute afectează permeabilitatea vasculară 
mezenterică. Sepsisul local sau sistemic și perforaţia certă 
a intestinului afectat pot surveni. O serie de parametri 
clinici şi de laborator au fost folosiţi în încercarea de a an- 
ticipa progresia obstrucţiei până la momentul strangulării. 
Febra, tahicardia, leucocitoza şi sensibilitatea abdominală 

localizată au fost cel mai des menționate ca indicatori ai 
unui risc mai mare de strangulare. În unele studii, riscul de 
strangulare a crescut de la 7%, când doar unul dintre aceste 
semne era prezent, la 67%, când existau toate cele patru. 
Cu toate acestea, este esenţial de avut în vedere că infarctul 
intestinal poate evolua chiar și în absenţa acestor semne 
şi că toate cele patru pot fi prezente şi în lipsa infarctului. 
Totuși, dacă oricare dintre cei patru factori este prezent, se 
recomandă intervenţia chirurgicală promptă, deoarece riscul 
de strangulare crește. Riscul de infarct pare, de asemenea, să 
crească la pacienţii cu ocluzie de grad înalt, care sunt trataţi 
non-chirurgical mai mult de 24-48 ore, presupunând că nu 
există semne de rezoluţie în acest interval de timp. 


Tablou clinic și evaluare 

Anamneză 

Simptomele frecvente de prezentare a OIS sunt detaliate în 
Tabelul 14-1. Un istoric medical detaliat ce include notarea 
bolilor sau a intervențiilor chirurgicale abdominale anterioare 
este de o mare importanţă. Pacienţii trebuie, de asemenea, 
să fie întrebaţi despre existența unor eventuale tumefacții 
prodromale sau dureri localizate care ar putea indica prezența 
unei hernii. Persoanele cu simptomatologie vagă și cronică, 
înainte de debutul simptomelor obstructive propriu-zise, pot 
avea semne de boală subiacentă, cum ar fi boala inflamatorie 
sau neoplazia. Debutul tipic al OIS acut este marcat de dureri 
abdominale colicative în regiunea periombilicală, dată fiind 
embriologia căilor de inervaţie autonomă a celei mai mari 
porțiuni a intestinului subțire. Durerea poate deveni con- 
stantă, pe măsură ce activitatea peristaltică scade şi distensia 
intestinală generalizată progresează. Aşa cum am menţionat 
anterior, durerea şi sensibilitatea care tind să se localizeze 
într-un mod mai somatic ar trebui să ridice suspiciunea de 
ischemie intestinală și peritonită cu iritarea peritoneului 
parietal. Greaţa și vărsăturile sunt acuze frecvente la mulți 
pacienţi, deşi debutul acestor simptome poate fi întârziat în 
obstrucții mai distale, din cauza capacității de înmagazinare 


TABELUL 14-1. Semnele şi simptomele ocluziei intestinale 


Ansă intestinală proximală 


Ansă intestinală 


Intestin subţire 


Semn sau simptom  (ansă deschisă) distală (ansă deschisă)  (ansă închisă) Colon şi rect 
Durere Intermitentă, intensă, Intermitentă către Progresivă, Continuă 

colicativă, ameliorată de constantă intermitentă către 

vărsătură constantă, evoluţie 

rapidă 

Vărsături Cantități mari, bilioase şi Cantitate şi frecvenţă Pot fi proeminente Intermitentă, fecaloidă 

dese mică, aspect fecaloid în (reflexe) 

evoluţie 

Sensibilitate la Epigastrică sau Difuză şi progresivă Difuză, progresivă Difuză 
palpare periombilicală, de intensitate 

redusă în absenţa ştrangulării 
Distensie Absentă Moderată către marcată Adesea absentă Marcată 
Absența tranzitului Poate să lipsească Prezentă Poate să lipsească Prezentă 


intestinal pentru gaze 


Retipărit cu persimiunea Saund M, Soybel DL. Ileus and bowel obstruction. In: Mullholland Mw, Lillemoe KD, Doherty GM, şi colab., editori Greenfield's Surgery: 
Scientific Principles & Practice. Ediţia a 4-a. Philadelphia, PA: Lippincott Williams & Wilkins; 2006: 770. Adaptat după Schuffler MD, Sinanan MN. Intestinal 
obstruction and pseudo-obstraction. In: Sleisenger MH, Fordtran JS, editori. Gastrointestinal Disease. Ediţia a 5-a. Philadelphia, PA: W8 Saunders; 1993:898. 

a intestinului subțire. Pe măsură ce bacteriile încep să des- 
compună conţinutul intraluminal, vărsăturile pot avea un 
caracter „fecaloid”. Distensia abdominală este, de asemenea, 
mai evidentă în obstrucția distală din acelaşi motiv şi poate 
fi minimă în obstrucțiile proximale. Constipaţia, în special 
absenţa tranzitului intestinal atât pentru materii fecale cât 
şi pentru gaze, este un semn sugestiv pentru ocluzia înaltă, 
dar poate să nu fie imediată, având în vedere posibilitatea 
pasajului aerului și al scaunului aflate deja în colon la debutul 
bolii. În schimb, în OIS parțială, pasajul scaunului, a gazelor 
și a diareei poate persista, în ciuda procesului obstructiv. 


Examinare 

Pacienţii cu OIS se prezintă în mod obişnuit pentru durere, 
adesea asociată cu greață și vărsături însoţite de tulburări 
hidro-electrolitice. Pacienţii se pot prezenta cu stare generală 
acut alterată în fazele precoce, colicative ale bolii sau se pot 
prezenta cu letargie, întrucât apar deshidratări și tulburări 
electrolitice. Tahicardia, mucoasele uscate, scăderea turgorului 
pielii şi chiar hipotensiunea relativă pot fi observate în cazuri 
mai avansate. Abdomenul este frecvent destins, în funcție 
de localizarea ocluziei. Cicatricile chirurgicale și zonele cu 
potenţial de herniere trebuie examinate cu atenţie. La pacienții 
obezi, zonele de modificare a reliefului local, eritemul sau 
sensibilitatea în apropierea unei cicatrici chirurgicale, pot 
reprezenta singurul indiciu pentru încarcerarea intestinală în 
cadrul unei hernii de altfel oculte. La auscultaţie, în stadiile 
inițiale ale bolii se pot decela sunete înalte și borborisme, 
iar o diminuare a activităţii intestinale este caracteristică, 
pe măsură ce distensia progresează sau apare peritonita. 
Abdomenul poate fi timpanic, dacă intestinul este destins 
cu aer sau apare matitatea la percuție, dacă ansele intesti- 
nale sunt pline cu lichid sau este prezent lichidul de ascită. 
Sensibilitatea ușoară, difuză este frecventă și adesea se va 
remite după decompresie acută printr-o sondă nazogastrică, 
presupunând că ischemia intestinală nu s-a instalat deja. 
Durerea persistentă sau semnele peritoneale mai avansate, 
precum sensibilitatea la percuție, la decompresie şi teama 
de mișcare, sugerează progresia bolii şi impun intervenția 
chirurgicală de urgenţă. 


Aspecte radiologice 

Cele mai importante examinări iniţiale sunt reprezentate de 
radiografiile abdominale în clinostatism şi ortostatism, precum 
şi de radiografia toracică în ortostatism. Aceste radiografii 
pot releva alte procese care mimează tabloul clinic al OIS. 
Trebuie identificată prezenţa de calculi renali sau biliari, 
pneumoperitoneul („aer liber”), pneumatoza intestinală, 
pneumobilia, aeroportia şi pneumonia. În absenţa altor 
patologii preexistente, descoperirile tipice includ distensia 
intestinală proximal de punctul de ocluzie, respectiv colaba- 
rea intestinului distal, manifestată prin absenţa vizualizării 
acestuia pe radiografie (Figura 14-2). Nivelele hidroaerice 
pot fi observate pe imaginile din ortostatism şi denotă alte- 
rarea peristalticii normale în ansele afectate ale intestinului. 
Persistenţa localizată a anomaliilor de anse intestinale pe 
radiografiile seriate poate sugera obstrucţia cu ansă închisă. 
Este important să avem în vedere că ansele pline cu lichid 
ale intestinului obstruat se pot confunda cu alte densități de 
țesuturi moi pe radiografie şi pot induce în eroare clinicianul 
care nu reuşeşte să identifice tabloul obstructiv „tipic”. Pe 
de altă parte, dacă intestinul este destins masiv cu aer, poate 


Figura 14-2. Ocluzie intestinală mecanică a intestinului 
subţire. A. Radiografie abdominală în decubit dorsal. Se vizua- 
lizează central numeroase anse intestinale pline cu aer, fără a fi 
decelat gaz la periferia abdomenului. Valvule conivente prezente. 
B. Radiografie abdominală pe gol în ortostatism. Se observă un 
nivel hidroaeric (săgeată). 


fi dificilă diferenţierea intestinului subţire de cel gros. În 
astfel de situaţii, clisma cu substanţă de contrast hidroso- 
lubilă poate facilita excluderea unui mecanism obstructiv 
la nivelul intestinului gros. 

CT-ul poate fi foarte util în cazurile de incertitudine 
diagnostică, având în vedere capacitatea sa de a identifica 
afecţiuni precum nefrolitiaza, diverticulita, pancreatita sau 
boala vasculară mezenterică. Rotirea mezenterului observată 
pe CT drept „semnul vârtejului”, este foarte sugestivă pentru 
volvulus, ocluzia cu buclă închisă și hernia internă. De ase- 
menea, CT-ul are capacitatea de a evidenția anse intestinale 
dilatate, pline cu lichid, care, după cum s-a menţionat anterior, 
pot fi trecute cu vederea pe radiografiile simple. Mai mult, 


CT-ul poate să identifice zona de tranziţie între porțiunea 
dilatată şi cea nedilatată a intestinului subțire, atestând pre- 
zența OIS (Figura 14-3). CT-ul poate îndeplini multe dintre 
aceste obiective, chiar şi fără administrarea substanţei de 
contrast pe cale orală şi are un rol semnificativ în evaluarea 
pacientului cu suspiciune de OIS. Cu toate acestea, așa cum 
se întâmplă în cazul invaginaţiei descoperite incidental, 
rezultatele CT pot să nu fie corelate cu tabloul clinic şi nu 
este neobișnuit ca imaginile CT să indice eronat obstrucția 
cu buclă închisă sau hernia internă. 

Investigaţiile cu substanță de contrast ale intestinului 
subțire sunt utile la pacientul cu simptome obstructive 
parțiale, persistente sau când este dificilă diferenţierea 
ileusului paralitic de obstrucția mecanică. Este important 
ca înainte de începerea acestor investigaţii să se excludă 
obstrucția colonică sau boala ocluzivă mezenterică, deoarece 
imaginile obținute în urma clismei cu substanță de contrast 
şi a angiografiei folosite pentru a evalua aceste entități, pot 
fi mascate de contrastul utilizat în evaluarea intestinului 
subțire. Investigaţiile cu substanță de contrast ale intestinului 
subţire nu sunt, de obicei, necesare în condiţii acute, de 
urgență majoră, în care tabloul clinic, radiografiile simple 
şi CT-ul sunt de obicei elocventepentru a ghida tratamentul. 


Examinările de laborator 

Examinările de laborator nu sunt specifice în OIS, dar pot 
avea utilitate în excluderea altor patologii şi în ghidarea 
reanimării. Leucocitoza, în special dacă persistă în ciuda 
decompresiei pe cale nazogastrică şi a resuscitării volemice, 
poate fi un semn de progresie spre ischemie. Electroliţii 
trebuie monitorizaţi atent. O alcaloză hipokalemică de 
„contracţie” este frecventă la pacienţii cu deshidratare 


Figura14-3. CT ce evidenţiază ocluzia mecanică 
a intestinului subțire. Săgeata îngroșată, verticală 
arată ansa intestinală dilatată proximal de sediul 
ocluziei. Săgeata îngustă, orizontală arată către ansa 
intestinală nedilatată distal de sediul ocluziei, cu un 
punct de tranziţie clar între aceste două segmente 
evidenţiat pe scanare. 

avansată. Hiperamilazemia poate fi observată în cadrul OIS, 
dar dacă are valori mult crescute, poate ridica suspiciunea 
de pancreatită acută. Examenul sumar de urină este impor- 
tant în excluderea infecţiei sau litiazei urinare ca origine a 
simptomatologiei. Acidoza lactică, în special în contextul 
resuscitării volemice adecvate, poate semnala ischemie 
intestinală. Cu toate acestea, un infarct constituit poate fi 
prezentclinic şi fără acidoză, şi nu ar trebui exclus în cazul 
pacientului la care tratamentul non-chirurgical a eşuat. 


Diagnosticul diferențial 

Ileusul paralitic sau adinamic, este considerat cel mai 
frecvent diagnostic diferențial al OIS. În acest caz, moti- 
litatea intestinului este suprimată ca o consecință a unei 
boli sistemice sau inflamatorii, iar intestinul poate deveni 
destins şi, în ciuda lipsei unei obstrucții mecanice, tabloul 
clinic este similar celui din OIS. Narcoticele, repausul la 
pat, traumatismele, hipotiroidismul, deficitele electrolitice 
(în special de potasiu, calciu, magneziu și fosfat), anestezia, 
medicamentele psihotrope şi bolile inflamatorii sistemice 
sau peritoneale, sau sepsisul sunt cauze frecvente de ileus. 
Durerea, greaţa, vărsăturile şi distensia abdominală pot fi 
observate la fel ca în OIS, deşi pot exista diferenţe subtile 
în manifestările acestor simptome. De regulă, radiografiile 
simple evidenţiază o dilatare difuză a intestinului, incluzând 
atât intestinul subțire, cât şi pe cel gros, fără dovada unei 
zone de tranziţie (Figura 14-4). Ocluzia colonică poate fi 
exclusă prin clisma cu substanţă de contrast, situaţie în care 
poate fi necesară o investigație cu substanță de contrast 
a intestinului, dacă distincţia dintre ileus şi obstrucția 
mecanică rămâne dificilă. 

Apariţia unui ileus postoperator (IPO) este frecventă în 
urma unei intervenţii chirurgicale majore abdominale. Eti- 
ologia IPO este multifactorială, dar este asociată cu stresul 
intervenţiei chirurgicale, dezechilibrele hidroelectrolitice 
și tratamentul analgezic, în special cu narcotice. După o 
intervenţie chirurgicală gastrointestinală (GI) importantă, 
funcţia intestinală revine lent și este motivul principal al 
spitalizărilor mai lungi observate în urma unei intervenții 
chirurgicale colonice, în comparaţie cu multe alte operaţii 
abdominale. Pentru a încerca minimizarea impactului IPO, 
multe instituţii folosesc un protocol „de circuit rapid” pentru 
limitarea duratei IPO. Aceste programe includ, de obicei, 
evitarea sondelor nazogastrice, mobilizarea precoce, evitarea 
supraîncărcării lichidiene şi introducerea precoce a unei diete 
în urma unei intervenții chirurgicale majore GI. Utilizarea 
protocoalelor „de circuit rapid” şi a antagoniştilor opioizi 
selectivi, precum alvimopan, au scăzut durata IPO. 


Tratament 

Tratamentul OIS începe cu reechilibrarea hidro-electrolitică. 
Corecţia deficitelor hidro-electrolitice ar trebui să înceapă 
chiar pe măsură ce se realizează investigaţiile iniţiale de 
diagnostic. De obicei, aceasta va include administrarea 
intravenoasă de soluţii izotone, adaptată și titrată conform 
tulburărilor electrolitice existente. Este important să se 


Figura 14-4. Radiografie abdominală ce evidenţi- 
ază ileusul paralitic al intestinului subțire. Această 
afecţiune este diferențiată de obstrucţia mecanică a 
intestinului subţire şi obstrucţia colonică prin existenţa 
aerului în colonul sigmoid distal şi în rect, precum și 
în intestinul subţire. 


restabilească statusul normovolemic înainte de înlocuirea 
agresivă a electroliților, precum potasiul, deoarece nivelul 
seric al acestora poate crește rapid dacă perfuzia renală 
nu a fost restabilită. Monitorizarea frecventă a diurezei 
printr-un cateter Foley este cel mai simplu și eficient 
instrument de evaluare a volumului înlocuit și poate fi 
suplimentată, în cazul bolilor cardiace complicate, cu 
monitorizarea invazivă a presiunii venoase centrale, dacă 
este necesar. La adulţi, o cantitate de urină de cel puţin 
0,5 mL/kg/oră indică o resuscitare volemică adecvată. 
Decompresia nazogastrică este începută de regulă prin 
plasarea sondei nazogastrice pentru a controla vărsăturile 
și a permite monitorizarea pierderilor hidroelectrolitice. 
Acest lucru va reduce, de asemenea, cantitatea de lichide 
care pot fi aspirate, dar crește riscul de microaspiraţie 
secundară suprimării reflexului de vărsătură şi deschiderii 
joncţiunii gastroesofagiene. Pacientului nu i se oferă nimic 
per os și este atent urmărit pentru a verifica răspunsul la 
reechilibrarea iniţială. Cu toate acestea, studiile clinice 
randomizate recente au evidenţiat o rezoluție mai rapidă a 
simptomatologiei și a ratei intervențiilor chirurgicale odată 
cu administrarea substanţei de contrast hidrosolubile oral. 
Acest fapt contestă dogma istorică strictă conform căreia 
nu se administrează nimic pe cale orală şi se practică de- 
compresia gastrică ca tratament de bază în OIS. 


Dacă obstrucția este parţială sau are un grad redus și 
există un istoric de intervenţie abdominală anterioară, în 
absența palpării unei hernii, obstrucția este probabil de cauză 
aderențială, cu o șansă de rezolvare de aproximativ 80%, dacă 
se urmează măsurile menţionate mai sus. Hermniile încarcerate 
ar trebui să fie reduse, dacă este posibil, cu monitorizarea 
ulterioară atentă a pacienţilor, pentru certitudinea remiterii 
procesului obstructiv. Este importantă conştientizarea 
faptului că, ocazional, poate apărea o „reducere în masă”, 
în care sacul herniar se reduce cu conţinutul acestuia ca o 
unitate şi, prin urmare, conţinutul poate rămâne compromis, 
în ciuda faptului că este internalizat. Eșuarea reducerii se 
poate manifesta prin durere persistentă sau sensibilitate, cu 
sau fără modificări inflamatorii sau de laborator. Repararea 
herniei după remiterea oricăror semne obstructive trebuie apoi 
realizată pentru a preveni recurenţa. Herniile nereductibile 
trebuie tratate de urgență după reechilibrarea hidro-electro- 
litică. Persoanele care nu au antecedente chirurgicale sau 
o hernie externă evidentă clinic care să explice ocluzia, ar 
trebui să fie pregătite pentru o intervenţie chirurgicală, cu 
condiţia ca diagnosticul de ocluzie să fie clar, deoarece 
un procent ridicat al acestor pacienţi vor avea afecţiuni 
precum leziuni neoplazice sau hernie internă, ce necesită 
tratament operator. În mod similar, pacienţii cu obstrucţii 
complete sau de grad înalt, ar trebui să fie, în general, pre- 
gătiți pentru o intervenţie chirurgicală promptă, întrucât, în 
această situaţie, riscul de remitere este diminuat şi riscul de 
ischemie intestinală este crescut. Pacienţii la care terapia 
non-operatorie este justificată iniţial ar trebui propuşi pentru 
intervenţia chirurgicală, în cazul în care există dovezi de 
agravare, precum modificări la examenul clinic, necesar 
hidric crescut, semne radiologice şi parametri de laborator 
alteraţi sau în absența unei ameliorări clinico-radiologice 
certe. În funcţie de pacient și de factorii de diagnostic, mulți 
chirurgi vor încerca un tratament conservator timp de 1—5 
zile. Ocluzia precoce postoperatorie necesită temporizare, 
întrucât în majoritatea cazurilor, se va rezolva în termen 
de 2 săptămâni, pe măsură ce aderenţele acute importante 
şi edemele intestinale asociate postoperator încep să se 
amelioreze şi, respectiv, să se remită; în plus, reintervenţia 
după prima săptămână poate fi excepţional de periculoasă 
din cauza aderenţelor acute care cresc riscul de leziuni 
seroase și enterotomii. Pacienţii cu carcinomatoză cunoscută, 
cu obstrucţii recurente în contextul mai multor operații în 
antecedente, cei cunoscuţi cu abdomen ostil sau enterită 
postradioterapie pot fi, de asemenea, candidaţi pentru o 
perioadă mai lungă de tratament conservator. 

Dacă este necesară intervenţia chirurgicală, antibioterapia 
preoperatorie trebuie administrată pentru a acoperi spectrul 
aerobilor și anaerobilor gram-negativi, care pot prolifera 
în intestinul normal steril, dar acum obstruat şi cu stază. 
În timpul laparotomiei, aderenţele sunt disecate, herniile 
reduse şi reparate, iar intestinul este inspectat cu atenţie 
pentru a verifica integritatea aportului vascular. Dacă există 
vreun dubiu cu privire la viabilitatea intestinului, evaluarea 
intraoperatorie cu colorant pe bază de fluoresceină sau 
ecografie Doppler sunt utilizate pentru a evalua perfuzia, 
precum culoarea, sângerarea și peristaltismul. Niciun test 
nu este infailibil și, dacă chirurgul are o suspiciune sem- 
nificativă, o reintervenţie după 24 de ore poate fi indicată. 
Este foarte importantă evitarea rezecțiilor extinse, mai ales 

la pacienţii cu boală Crohn sau când lungimea intestinului 
subțire restant se apropie de 100 cm, situaţie care presu- 
pune o mare probabilitate de dependenţă de alimentaţia 
parenterală pe termen lung. Intestinul compromis trebuie 
rezecat. În cazul unei neoplazii, se realizează o rezecție 
adecvată. În general, este posibilă anastomoza intestinului 
subțire de primă intenţie, deşi ocazional, în condiţii acute 
și de nesiguranţă a viabilităţii intestinale, este necesară fie 
o întârziere a acesteia până la o intervenţie secundară, fie 
o stomă temporară în situaţii complicate. Dacă se constată 
că invaginaţia este cauza de OIS la adult, rezecția este re- 
comandată din cauza probabilității mari de apariţie a unei 
leziuni în punctul de rezistență. Pe de altă parte, la copii, 
invaginaţia care apare frecvent spontan (cel mai frecvent 
ileocolonică) poate fi adesea gestionată conservator, cu 
reducerea acesteia prin administrarea clismei pneumatice 
sau cu substanţă de contrast. 

O serie de studii medicale publicate au evaluat utilitatea 
laparoscopiei în OIS. Deși succesul acestei abordări într-un 
număr modest de cazuri este bine documentat, riscurile 
accesului laparoscopic şi ale manipulării intestinului în 
contextul distensiei limitează aplicarea pe scară largă a 
acestei tehnici, în special în situaţia abdomenului multiplu 
operat și ostil chirurgical. Interesul în domeniul laparosco- 
piei şi utilizarea cu succes a acestei tehnici, în special în 
ocluzii aderenţiale necomplicate şi obstrucții proximale, 
vor continua să evolueze în viitor. 


Complicatii 

Infecția plăgii, scurgeri anastomotice, abcesul, peritonita 
şi formarea de fistule pot complica intervenția chirurgicală 
pentru OIS, mai ales atunci când apare infarctul intestinal 
şi/sau se practică rezecția. În general, mortalitatea este 
<1% pentru laparotomie în cazul OIS necomplicate, dar 
poate depăşi 25% atunci când s-a produs strangularea sau 
perforaţia. In urma rezecţiei extinse poate apărea sindromul 
intestinului scurt, care necesită acces parenteral pe termen 
lung şi suport nutrițional. De asemenea, poate fi observată 
o ocluzie recurentă, ca în cazul oricărui pacient după lapa- 
rotomie. Interesul pentru prevenirea ocluziei recurente cu 
dispozitive chimice sau de tip barieră destinate limitării 
formării aderenţelor continuă, deşi până în prezent, nu există 
dovezi suficiente pentru a justifica eficacitatea utilizării 
acestora de rutină. În prezent, o barieră disponibilă comercial, 
compusă din hialuronat de sodiu şi carboximetilceluloză, 
s-a dovedit a fi eficientă în reducerea aderenţelor după 
laparotomie. Cu toate acestea, în utilizarea dispozitivelor 
tip barieră nu s-a asociat cu scăderea incidenţei ocluziei 
intestinale recurente, conform unor studii prospective. 


Boala Crohn a intestinului subțire 


Importanță și incidență 

Boala Crohn, descrisă pentru prima dată în 1932, are o 
prevalenţă la nivel mondial de 10-70 de cazuri la 100.000 
de locuitori, prevalența din America de Nord fiind de până 
la 200 de cazuri la 100.000 de locuitori. Etiologia acestei 
boli este încă neclarificată. Boala Crohn este întâlnită în 
primul rând în țările industrializate şi pare a fi asociată cu 
factori genetici şi de mediu subiacenţi. Rudele de gradul 
I ale pacienţilor afectaţi au un risc de 30 de ori mai mare 
de a dezvolta boala decât populaţia generală, iar apariția 

ei este cert mai frecventă la monozigoți decât la gemenii 
bizigoţi, ceea ce sugerează o corelaţie genetică. Până în 
prezent, peste 200 de gene au fost asociate cu boala Crohn. 
Una dintre primele gene identificate a fost JBD/, care co- 
difică proteina NOD? ce participă la căile de semnalizare 
imunologică prin interacțiunea cu peptidele bacteriene; 
această genă suferă mutații la 40% dintre pacienţii tineri 
cu boala Crohn. Multe dintre celelalte gene implicate sunt, 
de asemenea, legate de funcţia imună. Factorii de mediu 
implicaţi includ utilizarea AINS şi fumatul. În prezent se 
consideră că, sub influenţa factorilor genetici şi de mediu 
predispozanți, răspunsurile imune susținute ale mucoasei 
la microflora luminală sunt responsabile de apariţia bolii. 

Debutul bolii are o distribuţie bimodală, cu un vârf 
inițial la sfârșitul adolescenţei și începutul vârstei de 20 de 
ani şi unul în decadele 6-7 de viaţă. Leziunile pot apărea 
oriunde la nivelul tubului digestiv, de la nivelul cavităţii 
bucale până la anus, deși implicarea intestinului subţire și 
a colonului este cea mai frecventă. Zona ileocecală este 
afectată la 40-50% dintre pacienți, intestinul subţire doar 
la 30-40% dintre cazuri, şi colonul izolat la 20% dintre 
cazuri. Boala poate intra într-o remisiune prelungită, dar 
tinde să aibă un curs recurent cu acutizări sau exacerbări 
intermitente, nefiind curabilă. Ca atare, este o problemă 
importantă de sănătate publică. 


Fiziopatologie 

Boala Crohn este o afecţiune inflamatorie cronică, trans- 
murală, a tractului digestiv ce poate include manifestări 
extraintestinale care afectează pielea, ochii, gura, articu- 
laţiile și sistemul biliar (vezi și secţiunea Tablou clinic). 
Se pare că, pacienţii cu boală inflamatorie a intestinului, 
inclusiv cei cu boala Crohn, prezintă un număr crescut de 
bacterii intracelulare şi aderente la suprafața epiteliului 
intestinal care, aşa cum s-a precizat anterior, probabil au 
determinat, printr-o predispoziţie genetică, răspunsuri 
imune anormale ale gazdei, care permit activarea imună 
continuă şi modificări ale barierei mucoasei epiteliale. 
Rezultatul final al acestui răspuns imun și inflamator 
susținut, mediat de o gamă largă de citokine, metaboliți ai 
acidului arahidonic (inclusiv prostaglandine) şi metabo- 
liții reactivi ai oxigenului (inclusiv oxidul nitric), constă 
în distrugerea țesuturilor şi manifestarea clinică a bolii. 


După cum a fost subliniat anterior și conform informaţiilor 
actuale, este foarte probabil ca o combinaţie de factori 
genetici, de mediu şi dependenţi de microfloră să ducă la 
evoluţia bolii într-o manieră complexă, sinergică. Nicio 
modificare genetică specifică, agent infecțios sau factor 
de mediu nu explică acest proces patogenic. 

Boala Crohn poate fi diferențiată de colita ulceroasă 
cronică (CUC) printr-o serie de caracteristici clinice, deși 
10-15% dintre cazuri rămân „neconcludente” după o in- 
vestigaţie atentă. Din acest procent pot face parte pacienţii 
tratați ani de zile pentru CUC, inclusiv cei cu proctoco- 
Jectomie totală şi reconstrucția rezervorului colonic, care 
ulterior, dezvoltă manifestări ale bolii Crohn. Trăsăturile 
distinctive obișnuite sunt detaliate în Tabelul 15-6 din 
Capitolul 15. Diferenţele specifice includ tendinţa bolii 
Crohn de a implica alte segmente ale tractului GI decât 
colonul, cu zone de țesut indemn ce alternează cu zone 
afectate („piatră de pavaj”). Implicarea transmurală și 
tendința asociată de a dezvolta fistule, precum și prezenţa 
granulomelor necazeificate la examenul histopatologic 
sunt, de asemenea, caracteristice bolii Crohn. Pe de altă 
parte, colita ulcerativă este o boală a mucoasei, implică 
întotdeauna rectul și leziunile sunt continue, confluente 
la nivelul colonului, cu absența zonelor de țesut indemn. 
Nu afectează intestinul subţire (cu excepţia așa-numitei 
ileite de reflux). Din cauza naturii sale transmurale și a 
tendinței de a evolua cu perioade de remisie şi exacerbare, 
boala Crohn poate duce, totodată, la dezvoltarea stricturilor 
fibrotice și a simptomatologiei obstructive. 

În urma inspecției macroscopice, intestinul afectat de 
boala Crohn poate avea țesutul adipos mezenteric înfășurat 
in jurul acestuia sau extins până la nivelul seroasei, astfel 
că intestinul în sine poate părea îngroșat (Figura 14-5) şi 
eritematos. Mezenterul este adesea îngroșat și scurtat și 
prezintă limfadenopatii. Se poate observa aderenţa anselor 
inflamate ale intestinului la peretele abdominal, vezica 
urinară, la alte anse de intestin, splină sau ficat, cu sau fără 
formarea de fistule propriu-zise. Dacă apare fistulizarea, 
pot fi observate și abcese, inclusiv abcese retroperitone- 
ale și intraabdominale. În urma episoadelor repetate de 
inflamație, peretele intestinal poate deveni din ce în ce 
mai fibros, ducând la formarea de stricturi fibrostenotice. 
Fistulele perianale constitutie o manifestare deosebit de 


Figura 14-5. Colonul drept şi ileonul terminal ale 
unui pacient cu boală Crohn care prezintă o îngus- 
tare a segmentului afectat, cauzată de inflamația 
cronică transmurală. 


neplăcută a bolii Crohn şi sunt mai frecvente la pacienţii 
cu boală colorectală decât la pacienţii cu afectarea izolată 
a intestinului subţire. 

Mucoasa intestinală poate prezenta ulceraţii aftoide, 
fisuri şi abcese criptice la examinarea endoscopică și his- 
tologică. Granuloamele necazeificate sunt caracteristice 
şi sunt observate histologic în 60% dintre cazuri, deşi pot 
fi ratate la biopsia endoscopică, care de obicei prelevează 
doar mucoasă. 


Tablou clinic 
În general, triada bolii Crohn include durerea abdomi- 
nală, diareea și scăderea ponderală. Apariţia și evoluţia 
simptomelor sunt progresive, deși o variaţie a intensității 
simptomatologiei este frecvent întâlnită. Durerea poate fi 
asociată obstrucţiei parţiale cauzate de edem și, în cazuri 
mai avansate, stricturilor fibrotice. În astfel de situații, 
pacienţii pot asocia greață și vărsături şi se poate observa 
o creştere a intensității simptomatologiei la consumul de 
alimente cu reziduuri mari. Durerea în cadranul inferior drept 
este frecventă și asociată afectării segmentului ileo-cecal, 
dar și alte zone pot fi implicate, în funcţie de localizarea 
bolii. Sângerarea nu este caracteristică bolii Crohn, spre 
deosebire de colita ulcerativă, în care diareea sanguinolentă 
este des întâlnită. Pe măsură ce boala progresează, semnele 
generale, incluzând starea de rău, fatigabilitatea, febra, 
scăderea ponderală şi anorexia devin frecvente. 
Afectarea perianală, în special prezenţa fistulelor anale 
multiple și neregulate, ar trebui să sporească suspiciunea 
de boală Crohn. De asemenea, pot apărea fisuri şi abcese. 
Manifestările perianale sunt mai frecvente la pacienţii cu 
implicarea colonului, dar pot fi observate și la pacienţii 
care par să aibă doaro afectare izolată a intestinului subţire. 
Uneori, intervenţia asupra a ceea ce pare a fi un simplu 
abces sau o fistulă perianală, conduce la vindecarea slabă 
a plăgilor sau la un răspuns incomplet la tratament, ceea 
ce poate fi un semn sugestiv al bolii Crohn. 
Manifestările extraintestinale ale bolii Crohn sunt mai 
frecvente când este prezentă afectarea colonică și includ 
manifestări oculare (conjunctivită, irită, uveită, iridociclită, 
episclerită), cutanate (pyoderma gangrenosum, eritem 
nodos), articulare (spondilită anchilozantă, osteoartropatie 
hipertrofică, artrită) şi biliare (colangită sclerozantă, mani- 
festări de pericolangită, hepatită granulomatoasă), precum 
și vasculită și stomatită aftoasă. Adesea, aceste manifestări 
se vor remite sub tratamentul de bază al bolii intestinale. 
Pierderile nutriționale însoțesc frecvent boala Crohn, în 
special ileita terminală, din cauza aportului oral diminuat 
şi absorbției deficitare. Hipoalbuminemia, deficitele de 
vitamine liposolubile (A, D, E și K) şi de vitamina B12 
pot fi întâlnite. Litiaza biliară veziculară este frecventă în 
boala de lungă durată, din cauza bilei litogene provocată 
de pierderea procesului de resorbţie a sărurilor biliare 
de la nivelul ileonului terminal. Retardul de creştere şi 
întârzierile de dezvoltare sunt frecvente la pacienţii mai 
tineri. Aportul nutriţional, parenteral sau enteral, în func- 
ție de starea pacientului, poate corecta aceste deficite şi 
reprezintă o parte critică a tratamentului instituit precoce 
la pacienţii cu boală în stadii avansate. 
Deși unii pacienţi pot prezenta complicaţii ale bolii, 
precum obstrucția intestinală acută si abcesul intestinal, 
majoritatea au o o evoluţie insidioasă. Nu există analize 

de laborator specifice pentru diagnostic, dar o analiză 
atentă a istoricului bolii și a motivelor prezentării este 
importantă în suspicionarea diagnosticului. Colonoscopia 
şi investigaţiile cu substanță de contrast ale tractului GI 
vor facilita adesea stabilirea diagnosticului. Colonosco- 
pia cu vizualizarea ileonului terminal, clisma baritată cu 
inspecția ileonului terminal şi examinările cu substanță 
de contrast ale intestinului subţire (Figura 14-6) sunt 
cele mai utile evaluări diagnostice. Aceste investigaţii 
pot decela ulceraţii, edeme, stricturi sau formarea de 
fistule. La pacienţii cu semne sau simptome de abces 
sau efect de masă sau când alte diagnostice sunt luate 
în considerare, CT-ul poate fi util și poate evidenția 
prezenţa flegmonului, abcesului, îngroşarea intestinu- 
lui, ocluzia parţială și, ocazional, fistule. Urmărirea sub 
ghidaj fluoroscopic a intestinului subțire poate fi utilă 
în cazul unor rezultate neconcludente ale pasajului cu 
substanță de contrast. Acest test presupune introducerea 
de substanță de contrast și aer în intestinul subţire, pentru 
a permite o mai bună evaluare a detaliilor mucoasei decât 
s-ar fi obţinut prin examinarea standard cu substanță de 
contrast a intestinului subţire sau prin enterografia CT. 
Biopsiile pe cale endoscopică pot fi de ajutor, dar pentru 
că prelevează în principal material bioptic de la nivelul 
mucoasei, rezultatele histopatologice nu pot să stabiliească 
diagnosticul de boală Crohn. Esofagogastroduodenoscopia 
şi/sau examenul cu substanță de contrast al tractului GI 
superior pot fi, de asemenea, importante la pacientul cu 
suspiciunea implicării proenteronului. Endoscopia cu 
capsulă, discutată în detalii spre finalul capitolului, este 
folosită din ce în ce mai mult pentru diagnosticarea bolii 
Crohn, precum şi a altor patologii ale intestinului subţire, 
în care evaluările standard cu substanță de contrast şi 
cele radiologice sunt neconcludente. Este important să 
se excludă o strictură intestinală înainte de a face o astfel 
de investigaţie, deoarece capsula se poate bloca la nivelul 
stricturii, dacă acest lucru nu este recunoscut. Cistografia 
sau cistoscopia şi examenul vaginal detaliat, pot fi de 
asemenea de ajutor pacientului cu suspiciunea de fistule 
urinare sau vaginale. 


Diagnosticul diferențial 

Boala Crohn și colita ulcerativă pot fi greu de diferențiat, 
în special atunci când afectarea este în principal colonică și 
difuză. Alte colite pot fi, de asemenea, greu de diferențiat 
în condiţii acute, dar în general sunt lipsite de sindromul 
prodromal caracteristic bolii Crohn. Apendicita acută, 
ileita regională acută cauzată de infecția cu Yersinia, boala 
inflamatorie pelvină şi tuberculoza intestinală pot fi şi ele 
posibile diagnostice diferenţiale. 


Tratament 

Terapia medicamentoasă 

Tratamentul medicamentos al bolii Crohn include o varie- 
tate de măsuri care controlează simptomele, compensează 
efectele secundare ale bolii și intervin în procesul infla- 
mator subiacent. Gestionarea simptomelor include terapia 
măsuri de îngrijire a leziunilor pentru pacienţii cu fistule. 
Terapia suportivă include, de obicei, administrarea de lichide 
şi adesea nutrienți, de preferință prin abord enteral, deşi 
administrarea parenterală şi repausul intestinal complet 

Figura 14-6. A. Radiografia intestinului subţire care arată o îngustare a segmentului distal a intestinului subțire şi o modificare similară 
a antrului gastric. Aspectul mucoasei intestinale este alterat de prezenţa pseudopolipilor, iar plicile circulare sunt absente. Partea supe- 
rioară a intestinului subţire sugerează zonc neafectate de boala Crohn, în timp ce intestinul distal este îngustat și afectat. B. Radiografia 
intestinului subţire care arată „semnul de sfoară al lui Kantor” în ileonul terminal adiacent cecului, cu dilatarea proximală a ileonului. 


sunt deseori necesare în formele severe. Controlul diatezei 
inflamatorii poate fi adesea realizat printr-o gamă extinsă 
de agenţi farmacologici. 

Antidiareicele, incluzând loperamida, difenoxilatul, 
codeina și colestiramina pot facilita gestionarea simpto- 
matologiei. Acestea trebuie administrate cu grijă și sunt cel 
mai utile la pacienţii cu diaree cronică asociată intestinului 
scurt după rezecţii intestinale în antecedente, sau dacă 
diareea cronică nu este asociată cu fenomene obstructive. 
Antidiareicele pot produce ileus paralitic, multiplicare 
bacteriană și chiar megacolon toxic, dacă se folosesc în 
mod abuziv. Colestiramina are o eficacitate crescută la 
pacienţii cu diaree indusă de malabsorbţia acizilor biliari, 
cauzată de boală ileală şi/sau rezecțţie. Simpla evitare a 
lactozei și/sau utilizarea suplimentelor pe bază de lactază 
pot ameliora, de asemenea, simptomatologia diareică. 

Aportul nutriţional este deseori necesar la pacienţii cu 
manifestări cronice și subacute. Nutriţia enterală este de 
preferat, ca urmare a rolului său de a păstra integritatea 
şi funcţionalitatea mucoasei și a celulelor hepatice, a 


costului redus, precum şi a profilului superior de siguranţă. 
Dietele elementale nu s-au dovedit superioare formulelor 
standard enterale şi, deși teoretic prezintă avantajul mini- 
mizării activităţii digestive, acestea nu au un gust plăcut 
și necesită, de obicei, administrarea pe sondă. Pacienţii 
cu afecțiuni obstructive, boli severe și fistule (în special 
fistulele intestinului subţire proximal) vor necesita adesea 
administrare parenterală. Substituţia vitaminelor, inclusiv 
a celor absorbite în ileonul terminal, aşa cum s-a subliniat 
anterior, este frecvent necesară. La pacienții sever subnutriţi, 
sindromul de realimentare ar trebui să fie anticipat odată cu 
începerea alimentaţiei. O atenţie deosebită trebuie acordată 
electroliţilor serici, în special fosfatului, deoarece depleția 
cronică devine taxabilă de nevoia urgentă de a procesa şi 
stoca substraturi energetice intracelulare. 

Agenţii farmacologici utilizaţi în tratamentul bolii Crohn 
își exercită efectul prin modularea inflamatorie și imună, 
reprezentând un domeniu de studiu în curs de cercetare. 
Sulfasalazina a fost unul dintre primii agenţi recunoscuți ca 
având eficacitate, în special pentru afectarea colonică, atunci 


când s-a observat că pacienții care iau acest medicament 
pentru acuze artritice au prezentat adesea ameliorări ale 
simptomatologiei digestive, în cazul colitei concomitente. În 
ileonul terminal și colon, bacteriile intestinale îndepărtează 
partea sulfonamidă a sulfasalazinei şi astfel, componenta 
S-aminosalicilat este eliberată, cu exercitarea efectelor 
antiinflamatorii. Se pare că acest efect poate fi cauzat de 
inhibarea factorului nuclear xB, care este o citokină infla- 
matorie puternică. De asemenea, poate limita producţia de 
prostaglandine şi leucotriene şi elimina metaboliţii reactivi 
ai oxigenului. Preparatele de acid S-aminosalicilic noi 
(mezalamina) permit administrarea acestui agent la nivelul 
porțiunii proximale a intestinului subţire, fără jumătatea de 
sulfonamidă, pe baza dependenţei de pH sau a eliberării 
mai lente ale matricei. 

Corticosteroizii au o eficacitate semnificativă în boala 
Crohn, în special la pacienţii neresponsivi la aminosalici- 
laţi. Agenţii topici administraţi sub forma supozitoarelor 
sau clismelor sunt utili pentru boala limitată la nivelul 
colonului distal, dar nu acţionează și la nivelul intestinului 
subţire. Prednisonul, în doze de până la 60 mg/zi, poate fi 
utilizat oral pentru formele severe ale bolii. Un răspuns 
clinic este observat la majoritatea pacienţilor, în decurs de 
7—10 zile de la începerea tratamentului. Steroizii intrave- 
noși precum hidrocortizonul sau metilprednisolonul pot fi 
utilizați pentru pacienţii care nu tolerează administrarea 
enterală. Budesonidul, care este eliminat în proporție de 
90% la prima metabolizare hepatică, oferă beneficiile 
intraluminale ale steroizilor, având toxicitate sistemică 
minimă. Efectele adverse sunt corelate cu doza şi durata 
terapiei şi includ hipertensiunea arterială, cataracta, oste- 
oporoza, creșterea în greutate, vergeturile şi suprimarea 
funcţiei glandei suprarenale. Budesonidul are cel mai mare 
efect asupra ileonului terminal și a colonului drept şi per 
total, este ușor mai puțin eficientă decât corticosteroizi 
convenţionali. 

Agenţii imunosupresivi și imunodulatori incluzând 
azatioprina, 6-mercaptopurina, metotrexatul, ciclospo- 
rina, tacrolimusul și micofenolatul de mofetil pot fi utili, 
în special la pacienţii care nu răspund la steroizi sau ca 
parte a unei strategii de micșorare a dozelor de steroizi şi 
de reducere a toxicității acestora la pacienţii care rămân 
dependeţi. Azatioprina şi 6-mercaptopurina, produsul de 
metabolizare al azatioprinei în globulele roșii, necesită 3—6 
luni pentru a-și atinge efectul. S-a demonstrat eficacitatea 
acestora în prevenirea recidivei bolii după obţinerea me- 
dicamentoasă sau chirurgicală a remisiunii, beneficiu care 
lipseşte steroizilor. Efectele secundare asupra tractului GI, 
inclusiv afectarea funcţiei hepatice şi pancreatită, precum 
și toxicitatea medulară osoasă sunt asociate utilizării 
acestor agenţi. Metotrexatul are, de asemenea, beneficii în 
menţinerea remisiunii. Ciclosporina s-a dovedit a fi utilă 
în tratamentul fistulelor din boala Crohn neresponsive la 
alte terapii, precum steroizii și antibioticele (în special 
metronidazol). La pacienţii în tratament cu ciclosporină 
sunt necesare monitorizarea funcţiei renale din cauza 
nefrotoxicităţii acestui compus, precum şi profilaxia 
pneumoniei cu Pneumocystis carinii. 

Agenţii biologici sunt folosiţi în tratamentul bolii Crohn 
de aproape 20 de ani și reprezintă un puternic ajutor în 
arsenalul medicamentos. Agenţii biologici sunt medica- 
mente obținute prin inginerie genetică din organisme vii și 

produsele acestora. Primul produs biologic aprobat pentru 
tratamentul bolii Crohn a fost infliximabul, un anticorp 
monoclonal himeric cu acțiune directă asupra factorului 
de necroză tumorală a. O serie de studii prospective au 
demonstrat că infliximabul are eficienţă crescută la paci- 
enţii cu boală Crohn moderată până la severă, rezistentă la 
tratamentul cu steroizi şi cu inflamație activă. Acest agent 
și-a demonstrat, de asemenea, eficacitatea în managementul 
fistulelor entero-cutanate asociate bolii Crohn (inclusiv 
fistulele perianale) şi, deși scump, este util ca terapie 
de întreţinere. Dezavantajul său major este reprezentat 
de reacţiile alergice apărute la administrare, cauzate de 
componenta murinică a anticorpului. Din cauza acestor 
reacții, perfuziile intravenoase trebuie făcute sub strictă 
supraveghere, ceea ce implică mari costuri. Recent, ada- 
limumabul a fost aprobat pentru tratamentul bolii Crohn 
moderate până la severă. Adalimumabul este de asemenea 
un anticorp monoclonal ce acționează împotriva factorului 
de necroză tumorală a. Deoarece adalimumabul este 100% 
de origine umană, prezintă mai puţine reacții adverse com- 
parativ cu infliximabul. În plus, adalimumabul se adminis- 
trează subcutanat și prin urmare, poate fi administrat acasă 
de către pacient. Cel mai recent produs biologic aprobat 
este certolizumabul. Ca și în cazul adalimumabului, par 
să fie mai puţine reacţii la certolizumab datorită absenței 
componentei murinice. Certolizumabul se găseşte, de 
asemenea sub formă de injecție subcutanată, dar are un 
avantaj suplimentar prin timpul de înjumătățire mai lung 
și prin urmare, administrarea este mai puţin frecventă. 
Este interesant că, în ciuda faptului că toţi agenţii de mai 
sus par să acționeze printr-un mecanism similar, pacienţii 
pot răspunde diferit la fiecare dintre aceştia. Prin urmare, 
dacă un produs biologic își pierde eficacitatea, poate fi 
încercată înlocuirea lui cu un altul. 


Terapia chirurgicală 

Tratamentul chirurgical al pacienţilor cu boală Crohn este 
rezervat cazurilor complicate și celor refractare la trata- 
mentul medicamentos (Tabelul 14-2). Complicaţiile care 
pot necesita tratament chirurgical includ fistulele enterice, 
ocluzia și perforaţia. Hemoragia este o indicație rară pentru 
intervenția chirurgicală în boala Crohn. Multe fistule pot fi 
gestionate medicamentos, iar fistulele entero-vezicale, de 
obicei, necesită tratament medicamentos pentru prevenirea 
urosepsisului recurent și a unei eventuale disfuncţii renale. 
Din cauza probabilității de recurenţă a bolii Crohn după 
operaţie (de până la 40% în 5 ani și 75% în 15 ani de la 
operaţie), strategia chirurgicală de bază este una de control 
a bolii, mai degrabă decât de extirpare radicală. Asttel, 


TABELUL 14-2. Indicaţiile chirurgicale în boala Crohn 


Perforaţie 


Strictură fibrotică 


Ocluzie completă acută a intestinului 


Ocluzie parțială cronică a intestinului 


Fistulă (ex. enterocutanată, enterovezicală, enterovaginală) 

boala intestinului subțire este tratată prin rezecţie intestinală 
limitată până la intestin sănătos. Nu este necesară obține- 
rea de margini normale microscopic și, având în vedere 
tendința de recidivă a bolii, rezecția excesiv de agresivă 
poate predispune pacientul, pe termen lung, la sindromul 
intestinului scurt. Când se observă recurența, afectarea dată 
de boala Crohn este cel mai frecvent localizată proximal de 
sediul anterior al bolii, deși nu este întotdeauna o regulă. 
În cazurile cu stricturi fibrotice, cronice, stricturoplastia 
poate fi utilizată pentru ameliorarea sindromului obstructiv 
şi minimizarea rezecției intestinale. 

Deoarece pacienții cu boală Crohn prezintă adesea 
colonizare bacteriană a intestinului subțire și patologie cel 
puţin parțial obstructivă, pregătirea mecanică a intestinului 
(când este posibil) și profilaxia antibiotică sunt recoman- 
date. Complicaţiile septice, anastomotice și lezionale sunt 
frecvente. Anastomoza primară este, de obicei, posibilă, dar 
pot fi necesare stome temporare în cazurile de peritonită 
avansată sau în cazul pacienţilor în tratament medicamen- 
tos imunosupresiv cu complicaţii septice. Apendicectomia 
profilactică este recomandată pentru a preveni viitoarea 
confuzie diagnostică și se realizează în mod tradițional în 
momentul gestionării bolii Crohn a intestinului subțire, cu 
condiţia ca apendicele să nu fie el însuși afectat de boală 
la inserția acestuia în cec, caz în care fistula cecală poate 
complica apendicectomia. 

Pacienţii cu fistule care nu răspund la tratamentul medi- 
camentos pot fi trataţi prin rezecţia intestinului comunicant 
și debridare simplă sau prin excizia limitată a fistulelor cu- 
tanate sau viscerale non-enterice. Pentru pacienţii cu abcese 
constituite, sunt indicate drenajul percutanat și optimizarea 
tratamentului medicamentos, cu intervenţie chirurgicală 
întârziată, dacă este necesar. În cazul în care fistulele pe- 
rianale nu răspund la tratamentul medicamentos, opţiunile 
pot include evacuarea simplă a abceselor şi plasarea unui 
seton elastic, pentru a se asigura drenajul continuu. Strate- 
giile mai agresive includ stomele sau chiar proctectomia. 
Ca regulă generală, intervenţia chirurgicală este limitată şi 
conservatoare pentru pacienţii cu boală perianală minoră, iar 
inciziile sau debridările agresive sunt evitate întrucât există 
riscul ca plăgile chirurgicale mari să nu se vindece. Stomele 
sunt rezervate pacienților cu afecțiuni septice recurente sau 
scurgeri perianale, în ciuda tratamentului medicamentos sau 
a tratamentului chirurgical limitat. Proctectomia este rezer- 
vată stadiului final al bolii neresponsive la alte mijloace de 
tratament. Aproape toți pacienții care au nevoie de tratament 
chirurgical vor necesita suport nutrițional perioperator. În 
momentul oricărei intervenţii chirurgicale, sunt necesare 
inspecția întregului intestin pentru alte leziuni și măsurarea 
intestinului rezecat şi a intestinului subțire restant, pentru 
stabilirea conduitei ulterioare. Ca regulă generală, pacienții 
la care se păstrează 100 cm de intestin subţire vor beneficia 
de aport alimentar oral, deşi capacitatea de absorbţie a in- 
testinului restant și prezenţa unei VIC intacte pot avea un 
impact semnificativ. 


Complicaţii 

Complicaţiile bolii Crohn dictează frecvent modificările în 
strategiile de management medical sau chirurgical și defi- 
nesc comportamentul clinic al bolii. Malnutriţia, ocluzia, 
fistulele şi tulburările electrolitice se încadrează în această 
categorie. Cele mai frecvente complicaţii ale tratamentului 


medicamentos includ reacțiile adverse în special la corticos- 
teroizi și agenți imunosupresivi şi progresia bolii atunci când 
apare rezistenţa la această terapie. Tratamentul chirurgical 
poate fi complicat de infecția plăgilor, sindromul intesti- 
nului scurt (vezi secțiunea Sindromul intestinului scurt), 
vindecarea inadecvată a plăgilor (în special la pacienţii cu 
tratament imunosupresiv preoperator) și fistule, care pot 
rezulta din scurgeri anastomotice în urma rezecţiei. Incon- 
tinența anală poate complica boala perianală avansată sau 
poate fi o consecinţă a tratamentului chirurgical agresiv, 
care compromite integritatea aparatului sfincterian. Având în 
vedere cronicitatea bolii și frecvenţa crescută a intervențiilor 
chirurgicale şi a spitalizărilor, chirurgul stabilește adesea o 
relaţie strânsă și de durată cu pacientul care suferă de boala 
Crohn complicată și recidivată. 

Sindromul intestinului scurt este demn de menţionat la 
sfârșitul acestui subcapitol, deoarece boala Crohn a intes- 
tinului subțire poate duce la această patologie. O discuţie 
mai completă a managementului general al acestui sindrom 
va fi abordată ulterior în acest capitol. În ansamblu, boala 
Crohn este asociată cu aproximativ o pătrime din sindroa- 
mele de intestin scurt, fapt cauzat de recurenţa bolii și de 
intervenţiile chirurgicale repetate. După cum este menționat 
anterior, sindromul este rar dacă pot fi menţinuţi cel puţin 
100 cm din lungimea intestinului la adult. 


Ischemia mezenterică acută 


Ischemia mezenterică acută (IMA )esteo urgență chirurgicală 
reprezentată de compromiterea vascularizaţiei mezenteronu- 
lui, precursorul intestinului subțire și al colonului proximal. 
Vasul de sânge principal care alimentează această porțiune 
a intestinului este AMS, iar drenajul venos este asigurat de 
vena mezenterică superioară (VMS). Pe lângă AMS, există 
colaterale extinse de la nivelul trunchiului celiac şi într-o 
măsură mai mică, de la artera mezenterică inferioară, care pot 
proteja intestinul de scăderea bruscă a fluxului splanhnic. Cu 
toate acestea, după o perioadă prelungită de alterare a fluxului 
sanguin, intestinul va deveni ischemic, cu progresie rapidă 
spre necroză intestinală. Din păcate, acesta este un diagnos- 
tic dificil de stabilit şi întârzierile se corelează cu necroză 
intestinală semnificativă și o mortalitate generală ridicată. 


Fiziopatologie 

Există patru etiologii majore ale IMA. Embolismul AMS are, 
de obicei, origine cardiacă și este frecvent asociat cu fibrilația 
atrială. În acest scenariu, trombul se formează în inimă și apoi 
migrează. Dacă un cheag trece prin AMS, se va depune, ca 
urmare a îngustării vaselor, adesea la origineaarterei colice 
medii, ocluzionând complet fluxul în aval. Tromboza AMS 
este frecvent asociată cu alte boli vasculare. Pacienţii au de 
obicei, semne ale bolii aterosclerotice severe în alte organe 
(ex. boală coronariană, boli vasculare periferice, insuficiență 
renală cronică etc.). Pacienţii pot avea un istoric de durere 
postprandială („angină intestinală”), frică alimentară şi 
scădere ponderală, indicând o stenoză cronică a AMS. Dacă 
apare o tromboză acută la nivelul vasului, poate apărea IMA. 
În contrast cu embolia, tromboza AMS începe de obicei la 
originea AMS şi produce, cel mai probabil, infarctizarea 
întregului teritoriu tributar AMS (întregul intestin subțire, 
distal de ligamentul lui Treitz, cecul, colonul ascendent şi 
colonul transvers proximal). Tromboza VMS este adesea 
rezultatul unei stări de hipercoagulabilitate, precum în 


deficitul de antitrombină III sau mutaţia factorului V Lei- 
den. Cheagul se formează în VMS, obstrucţionând fluxul 
venos. Astfel, apar hipertensiunea venoasă, edemul peretelui 
intestinal și în final, scăderea fluxului arterial. Ischemia 
mezenterică non-ocluzivă este diagnosticată, în general, 
la pacienţi în şoc, cu insuficiență cardiacă sau dializaţi. Ca 
Şi în cazul trombozei AMS, aceşti pacienţi au adesea un 
istoric cunoscut de boli aterosclerotice. Când pacienţii sunt 
în şoc sever, sângele poate fi șuntat de la tractul GI. Iniţial, 
acest proces poate fi benefic, deoarece corpul distribuie 
sângele pentru a menţine fluxul sanguin cerebral. Totuși, 
dacă acest proces continuă, poate apărea un vasospasm 
semnificativ al circulaţiei splanhnice, rezultând ischemia 
atât a intestinului subțire, cât şi a celui gros. Indiferent de 
mecanism, ischemia prelungită (ex. >12 ore) poate progresa 
până la necroză intestinală. Acestă fereastră relativ scurtă 
evidenţiază necesitatea unui diagnostic prompt în vederea 
scăderii mortalităţii ridicate a bolii. 


Tablou clinic 

În mod clasic, durerea asociată IMA debutează brusc și 
este severă. În ciuda durerii severe, examinarea precoce a 
abdomenului este adesea neconcludentă. Aceasta reprezintă 
clasica „durere disproporționată la examenul fizic” şi este 
adesea motivul pentru care există o întârziere semnificativă 
în stabilirea diagnosticului. Medicul trebuie să recunoască 
acest tip de durere, mai ales dacă există factori de risc 
asociaţi ischemiei mezenterice, precum fibrilaţia atrială 
sau boala aterosclerotică severă a altor organe. Din păcate, 
odată ce un pacient prezintă semne clinice de peritonită, 
înseamnă că infarctul intestinului subțire este deja instalat, 
iar mortalitatea este mare. 

Tromboza VMS tinde să aibă un debut mai insidios. 
Pacienţii pot avea dureri cu câteva zile sau chiar săptă- 
mâni înainte de stabilirea diagnosticului. Durerea poate 
fi difuză şi nespecifică. Pacienţii cu ischemie mezenterică 
non-ocluzivă (IMNO) pot avea dureri abdominale minore, 
frecvent umbrite de complexitatea patologiilor care au 
condus la IMNO. Caracteristica clinică predominantă a 
IMNO este instabilitatea hemodinamică, cauza principală 
a acestei entităţi. 

Examinările de laborator sunt la fel de nespecifice ca 
şi examenul clinic. În prezent, nu există nicio analiză de 
laborator prin care se poate stabili diagnosticul de IMA. 
Din păcate, nici valorile normale ale analizelor de laborator 
nu exclud posibilitatea acestei boli în plin scenariu clinic. 
Deși unii pacienţi prezintă leucocitoză, acid lactic crescut 
și acidoză metabolică, aceste modificări nu sunt obligatorii 
pentru confirmarea diagnosticului, ci pot fi doar descoperiri 
tardive care sugerează infarctul intestinal. Așteptarea alterării 
tabloului clinic şi a valorilor de laborator contribuie doar 
la întârzierea stabilirii diagnosticului, cu impact negativ 
asupra supraviețuirii globale. Cu toate acestea, la pacienţii 
cu dureri abdominale și acidoză metabolică persistentă, 
trebuie suspicionat un diagnostic de IMA. 


Diagnostic 

Salvarea pacienţilor de această problemă devastatoare 
impune diagnosticarea rapidă şi instituirea imediată a 
unui tratament. Diagnosticul se face, în final, prin vizu- 
alizarea directă a arborelui vascular. Standardul de aur 
este reprezentat de arteriografia mezenterică. Acest lucru 

ar trebui să permită vizualizarea ocluziei AMS, precum 
şi determinarea statusului celorlalte vase mezenterice. 
Ulterior, se pot efectua radiografii pentru a vizualiza faza 
venoasă, cu scopul decelării trombozei de VMS. În IMNO 
se vor observa spasmul şi îngustarea arborelui vascular. 
Aceste evaluări nu numai că vor stabili diagnosticul, dar 
sunt esenţiale şi pentru managementul terapeutic. În ma- 
joritatea instituţiilor, scanările CT de înaltă rezoluţie au 
înlocuit arteriografia mezenterică drept evaluare de primă 
intenţie. Aceste explorări pot oferi o vizualizare excelentă 
a arborelui vascular, dar au şi beneficiul suplimentar al 
vizualizării celorlalte organe intraabdominale, dacă dia- 
enosticul de ischemie mezenterică nu este confirmat. Mai 
mult, scanarea CT poate identifica alte semne de infarct 
intestinal, cum ar fi îngroșarea peretelui intestinal, pneu- 
matoza (aer în peretele intestinal) sau aeroportia. Medicii 
trebuie să fie pregătiţi pentru administrarea de lichide 
înainte şi după administrarea de substanţă de contrast IV 
la pacienţii cu insuficiență renală şi şoc, deoarece acest 
lucru poate precipita o leziune renală acută. 


Tratament 

Tratamentul iniţial constă în reechilibrare şi corectarea rapidă 
a oricăror anomalii metabolice. Frecvent, sunt administrate 
antibiotice, deoarece există o probabilitate mare de necroză 
intestinală. Scopul principal al tratamentului este restabilirea 
rapidă a fluxului sanguin intestinal, excizia intestinului 
necrotic și minimizarea oricărei leziuni de reperfuzie, 
care poate progresa în ciuda restabilirii fluxului sanguin. 
Embolectomia imediată este indicată pacienţilor cu embolie 
de AMS. Aceasta se realizează printr-o laparotomie, tehnica 
ce permite explorarea si evaluarea viabiltății intestinului 
subţire. AMS este izolată şi se efectuează o arteriotomie. 
Un cateter este plasat direct în arteră, deasupra cheagului. 
Un balon este apoi umflat şi cateterul se retrage, tracționând 
cheagul din AMS. Revascularizarea este adesea necesară 
în tromboza AMS, deoarece aceasta este adesea îngustată 
cronic prin ateroscleroză severă. Această revascularizare 
poate fi efectuată printr-o procedură de bypass a AMS sau, 
mai nou, printr-un stent endovascular. Pentru tromboza 
VMS, tratamentul de primă intenţie este suportiv și implică 
anticoagularea promptă cu heparină intravenoasă. Dacă 
există suspiciunea de necroză intestinală, o laparotomie 
exploratorie sau o laparoscopie trebuie efectuată, cu rezecția 
oricărei porțiuni de intestin infarctizat. In cazul IMNO, 
tratamentul este direcționat către patologia subiacentă şi 
eforturile de reanimare agresivă. Deoarece vasospasmul 
este o componentă majoră a aceastei boli, medicamentele 
care induc spasme suplimentare, cum ar fi vasopresoarele 
a-adrenergice și digoxina, ar trebui evitate. Monitorizarea 
invazivă este adesea necesară pentru a optimiza debitul 
cardiac şi, prin urmare, fluxul de sânge mezenteric. La 


„fel ca în cazul trombozei VMS, dacă se suspicionează 


infarctul intestinal, vizualizarea directă prin laparotomie 
sau laparoscopie este obligatorie. 

Odată ce fluxul sanguin este restabilit, intestinul ne- 
crozat trebuie rezecat. Intestinul cu aspect ischemic nu ar 
trebui excizat, deoarece acesta poate rămâne viabil odată 
ce fluxul sanguin este restaurat. O anastomoză primară 
este adesea evitată în vederea unei intervenţii secundare 
în 12—24 de ore. La a doua laparotomie, chirurgul ar trebui 
să identifice porțiunile viabile de intestin, să rezece zonele 

de necroză restantă şi să restabilească continuitatea diges- 
tivă. Oa treia intervenţie este rar necesară, dar ar putea fi 
efectuată dacă are indicaţii clinice. În aşteptarea celei de 
a doua proceduri, pacientul revine în unitatea de terapie 
intensivă (ATI) pentru îngrijire de specialitate. Dacă este 
montat un cateter mezenteric, se poate administra papave- 
rină cu scopul de a ameliora o mare parte din vasospasmul 
asociat şi de a îmbunătăţi fluxul sanguin către intestinul 
recent revascularizat. 


Complicații 

Din păcate, pacienţii cu IMA sunt adesea taraţi, atât acut, 
cât și cronic. Chiar şi în cele mai bune circumstanţe, există 
frecvente complicaţii medicale şi chirurgicale, inclusiv 
insuficiența respiratorie, insuficienţa renală, infecțiile 
intraabdominale şi dehiscența anastomotică. Poate fi 
necesară o spitalizare prelungită în ATI. Aceste probleme 
sunt adesea exacerbate de numeroasele comorbidităţi 
pe care pacienţii le au. În plus, odată ce există intestin 
infarctizat, aceste complicaţii sunt adesea mai severe 
şi devastatoare. Frecvent, există un segment extins de 
intestin necrozat. Când se întâmplă acest lucru, chirur- 
gul şi familia pacientului se pot confrunta cu alegeri 
dificile, deoarece supraviețuirea poate fi determinată de 
îndepărtarea completă a intestinului subţire, cu prețul 
sindromului de intestin scurt. Pentru pacienţii vârstnici, 
cu comorbidități semnificative, supraviețuirea în aceste 
circumstanţe este puţin probabilă şi chirurgul, după 
consultarea intraoperatorie cu familia pacientului, poate 
alege să închidă abdomenul şi să renunţe la terapia ulte- 
rioară. Mortalitatea generală prin IMA rămâne ridicată, 
supraviețuirea fiind rezervată celor cu un diagnostic şi 
un management terapeutic instaurat rapid. 


Tumorile intestinului subțire 


O varietate de tumori au originea în componentele epi- 
teliale şi mezenchimale ale intestinului subţire. În ciuda 
lungimii şi suprafeței mari de absorbție a intestinului 
subţire, tumorile sunt mai puţin frecvente decât la nivelul 
colonului şi rectului, posibil datorită unui timp de tranzit 
scăzut, concentraţiei bacteriene mai reduse şi conținutu- 
lui mai diluat. Tumorile intestinului subțire pot produce 


simptomatologie obstructivă, hemoragie sau simptome 
ale bolii metastatice. De asemenea, pot acționa ca puncte 
de plecare pentru invaginaţie. Diagnosticul este cel mai 
frecvent stabilit prin evaluările cu substanță de contrast, 
enteroclisme şi în mod special enterografie CT. 
Evaluarea endoscopică a duodenului şi a jejunului 
proximal, precum şi a ileonului terminal, a fost folosită 
pentru diagnosticarea acestor leziuni. Până în 2003, 
evaluarea endoscopică a intestinului subțire afectat a fost 
dificilă, deseori necesitând instrumente speciale şi asistență 
operatorie suplimentară. Endoscopia cu capsulă este o teh- 
nologie care facilitează vizualizarea leziunilor intestinului 
subțire, inclusiv a tumorilor. În această tehnică, pacientul 
înghite un dispozitiv, sub forma unei capsule, echipat cu 
diode cu emisie de lumină, baterii şi un cip complementar 
semiconductor de oxid metalic, care transmite două imagini 
pe secundă la o unitate purtată pe talie, unde imaginile 
sunt stocate pentru descărcare ulterioară şi interpretare. 
Experienţa inițială cu această procedură i-a demonstrat 
potențialul de a documenta patologia intestinului subțire, 
inclusiv prezența unor tumori oculte, printr-o metodă 
minim invazivă. Un dezavantaj major al acestei tehnici 
este reprezentat de incapacitatea de a efectua biopsii sau 
intervenţii terapeutice. Enteroscopia cu balon dublu este o 
tehnică ce presupune utilizarea unui balon la capătul unei 
camere de enteroscop special şi a unui tub ce se potriveşte 
peste endoscop, prevăzut şi cu un alt balon. Această tehnică, 
prin care se pliază în mod consecutiv intestinul subțire 
„asemănător unui acordeon” anterograd (per os) şi/sau 
retrograd (transanal), a fost utilizată în vizualizarea a până 
la două treimi din intestinul subțire, incluzând secțiuni altfel 
inaccesibile abordărilor endoscopice standard. 


Tumorile benigne 

Tumorile benigne ale intestinului subțire sunt mult mai 
frecvente decât cele maligne. Majoritatea sunt asimptoma- 
tice. Ambele sexe sunt afectate în mod egal, cu o incidență 
maximă în decada a şasea. 

Cele mai frecvente leziuni benigne au fost în mod tradiţi- 
onal denumite „leiomioame” și apar cel mai adesea în jejun. 
Multe dintre aceste tumori, ce pot apărea oriunde în tractul 
digestiv, sunt în categoria benignă a spectrului de tumori 


Figura 14-7. Imagine intraoperatorie a unei tumori 
stromale gastointestinale cu originea în marginea 
antimezenterică a intestinului. 


mezenchimale ale tractului GI şi în prezent, sunt denumite 
GIST (Figura 14-7). Aceste tumori au originea în celulele 
interstițiale ale lui Cajal. Tumorile din această categorie pot 
fi diagnosticate printr-o determinare imunohistochimică a 
expresiei proteinei proto-oncogenei c-kit, cunoscută şi sub 
denumirea de CDI 17. Tumorile benigne din această categorie 
prezintă mai puţine mitoze decât omologii maligni, în general 
sunt de dimensiuni mai mici şi nu exprimă caracteristici 
precum necroza, pleomorfismul nuclear sau comportament 
invaziv şi metastatic. 

Alte tumori non-epiteliale ale intestinului subțire sunt 
reprezentate de lipoame, hemangioame, hamartome, lim- 
fangioame şi tumori neurogene precum schwanoamele şi 
neurofibroamele. Lipoamele sunt mai frecvente la bărbaţi, 
mai alesla nivelul duodenului sau ileonului. Hemangioamele 
reprezintă o cauză importantă de hemoragie ocultă şi consti- 
tuie 5% din leziunile benigne ale intestinului subțire. Aceste 
leziuni sunt adesea multiple, așa cum se poate observa în 
sindromul Osler-Weber-Rendu. Enteroscopia cu capsulă oferă 
în mod particular posibilitatea delimitării hemangioamelor, 
dat fiind potenţialul acestor leziuni de multiplicare şi faptul 
că nu sunt decelate prin evaluările standard cu substanţă de 
contrast. Pentru leziunile cu sângerare activă, angiografia 
poate fi de asemenea utilă. Hamartoamele sunt de obicei 
izolate şi asimptomatice. Acestea pot fi o cauză de sângerare 
sau invaginaţie, în special în populaţia pediatrică. Mai multe 
hamartoame pot fi identificate în contextul sindromului 
Peutz-Jeghers, o afecţiune autozomal dominantă asociată 
ŞI cu hiperpigmentări mucocutanate. 

Tumorile benigne epiteliale ale intestinului subțire 
includ adenoamele tubulare, viloase şi cele ale glandelor 
Brunner. Adenoamele glandelor Brunner apar în principal în 
duoden şi sunt de obicei asimptomatice, la fel ca majoritatea 
adenoamelor tubulare. Adenoamele cu histologie viloasă 
sunt mai predispuse la transformarea malignă (risc global 
30% — creşte cu dimensiunea tumorală) şi din acest motiv 
ar trebui să fie excizate. Carcinomul duodenal al regiunii 
periampulare, care apare de obicei dintr-un adenom benign 
preexistent, este cea mai frecventă neoplazie ce afectează 
indivizii cu polipoză familială după proctocolectomie. 
Astfel, în cazul acestor pacienţi, atât duodenul cât şi papila 
duodenală trebuie monitorizate endoscopic periodic. 

Tumorile benigne ale intestinului subţire au o evoluţie 
indolentă și sunt descoperite accidental. Pe măsură ce 
tumora creşte în dimensiuni, poate provoca ocluzie sau 
prolaps distal, determinând invaginaţie. Adenoamele şi 
tumorile submucoase pot prezenta ulcerații mucoase pe 
măsură ce aportul lor sanguin este depășit, cu hemoragii 
GI consecutive. Mai rar, tumora se poate mări extraluminal, 
generând o masă tumorală palpabilă, sângerare intraabdo- 
minală şi chiar perforaţie. 


Tumorile maligne 

O varietate de tumori maligne pot afecta intestinul subțire, deși 
acestea constituie doar 2% din totalul neoplaziilor tractului 
GI. În general, tumorile maligne sunt uşor mai frecvente la 
bărbaţi, iar vârsta medie de debut este în decada a șasea. 


Adenocarcinoamele 

Adenocareinoamele reprezintă aproximativ jumătate din 
tumorile maligne ale intestinului subţire. Sunt mai frecvente 
în duoden, iar incidenţa lor scade pe măsură ce se apropie 

de segmentul distal al intestinului subţire. Ocluzia, adesea 
asociată cu scăderea ponderală, constituie cea mai frecventă 
formă de prezentare. Ocluzia intestinului subţire în absenţa 
herniei sau a unei intervenţii chirurgicale în antecedente 
asociată cu aderenţe, ar trebui să sporească suspiciunea 
unui neoplasm al intestinului subțire. Sângerările oculte 
şi anemia pot fi de asemenea prezente. Sângerarea ocultă 
de la nivelul intestinului subțire, la o persoană tânără, este 
frecvent cauzată de neoplasme. Sângerarea masivă este rară. 
Tumorile din regiunea periampulară se pot prezenta cu icter 
nedureros şi mai rar, cu pancreatită de cauză inexplicabilă. 
Aproape jumătate din adenocarcinoamele intestinului subțire 
sunt diagnosticate în momentul intervenţiei chirurgicale. 

Intervenţia chirurgicală ar trebui să includă rezecția largă 
a intestinului implicat cu margini de siguranță oncologică, 
pentru a facilita eliminarea căilor de drenaj limfatic mezen- 
teric adiacente. Terapiile adjuvante au o eficacitate puţin 
dovedită, iar supraviețuirea la 5 ani este în general mică, în 
intervalul 10-30%, ceea ce reflectă tendinţa diagnosticării 
tardive, bazată pe o boală simptomatică avansată. După 
cum s-a menţionat anterior, screening-ul endoscopic, al 
regiunii periampulare în special, poate permite diagnosticul 
precoce la pacienţii cu sindroame de polipoză genetică și 
risc asociat cunoscut. 


Tumorile carcinoide 

Tumorile carcinoide au originea în celulele Kulchitsky ale 
criptelor Lieberkiihn. Aceste celule fac parte din sistemul de 
preluare și decarboxilare ale precursorilor aminici. Uneori 
sunt numite „celule argentafine” datorită caracteristicilor 
lor de coloraţie histologică. Comportamentul malign se 
corelează cu dimensiunea leziunii; metastazele apar la doar 
2% dintre pacienţii cu tumori primare <1 cm, dar în 90% 
dintre cazurile cu tumori primare >2 cm. Circa 40-50% 
din totalul tumorilor carcinoide GI își au originea în apen- 
dice, iar intestinul subțire este a doua cea mai frecventă 
localizare din tractul GI. Carcinoidele intestinului subțire 
sunt mai frecvent întâlnite în ileon şi pot fi multicentrice 
la până la 30% dintre pacienţi. 

Ocluzia este cea mai frecventă formă de prezentare a 
tumorilor carcinoide de intestin subțire. Acest fapt nu este 
consecința dimensiunii tumorii primare, ci mai degrabă a 
unei reacții desmoplastice, care apare caracteristic la nivelul 
mezenterului adiacent. Sângerarea şi invaginaţia sunt mai 
puţin frecvente. Mulţi pacienţi prezintă simptome nespeci- 
fice, precum anorexie, fatigabilitate şi scădere ponderală. 
Diagnosticul se stabileşte adesea în timpul laparotomiei. 
Tratamentul chirurgical constă într-o excizie largă a intesti- 
nului şi a mezenterului adiacent; în cazul tumorilor de ileon 
este recomandată hemicolectomia dreaptă. Dacă în timpul 
intervenţiei chirurgicale se decelează metastaze hepatice 
rezecabile, atunci acestea vor fi îndepărtate. 

Sindromul carcinoid este un cumul de manifestări care apar 
ca urmare a acțiunii carcinoizilor metastatici intestinali. Pot 
fi observate eritemul cutanat episodic (în special al capului 
şi al trunchiului), bronhospasmul, crampele intestinale şi 
diareea, instabilitatea vasomotorie, leziunile pielii asemănă- 
toare cu pelagra (din cauza devierii triptofanului de la sinteza 
niacinei la formarea serotoninei și a altor S-hidroxindoli) şi 
o valvulopatie cardiacă dreaptă (Figura 14-8). Aceste epi- 
soade pot fi spontane sau pot fi declanşate de efort, emoție, 
alcool, anestezie sau manipularea tumorii. Totodată, ele sunt 

Figura 14-8. Manifestările clinice ale sindromului carcinoid malign. 


asociate cu producţia de 5-hidroxitriptamină (serotonină) de 
către tumoră. Această substanţă, odată ajunsă la ficat prin 
intermediul venei porte, este degradată în acid acetic S-hi- 
droxindol (S-HIAA), precum și în alte peptide vasoactive, ce 
includ S-hidroxitriptofanul, calikreina, histamina și hormoni 
adrenocorticotropi (ACTH). Nu este în totalitate clar care 
combinaţie a acestor substanţe este responsabilă pentru acest 
sindrom. Ficatul este extrem de eficient în epurarea sero- 
toninei și a metaboliţilor săi din fluxul sanguin atunci când 
sunt transportați prin vena portă. Astfel, pentru ca sindromul 
să apară, leziunea intestinală trebuie să metastazeze în ficat 
pentru a permite descărcarea acestor substanţe în circulația 
venoasă postportală sau tumora primară trebuie să se afle 
într-o altă zonă care nu drenează prin sistemul port, cum ar 
fi plămânii, gonadele sau rectul. Sindromul este confirmat 
atunci când este suspicionat, printr-un test de urină ce măsoară 
5-HIAA. Măsurarea serică a serotoninei sau a cromograninei 


A poate confirma, de asemenea, diagnosticul. Tratamentul 
se face prin excizie chirurgicală, atunci când este posibil. 


Limfomul 

Intestinul subțire reprezintă cea mai comună localizare 
extraganglionară a limtoamelor, chiar dacă doar 5% 
dintre limfoame se regăsesc la acest nivel. Limfoamele 
reprezintă 10-15% din cancerele intestinului subțire. Din 
nou, decadele a cincea şi a şasea sunt perioadele cu cea 
mai mare incidenţă. Ileonul este cel mai frecvent implicat, 
având în vedere concentraţia de țesut limfoid de la nivelul 
plăcilor Peyer din această regiune. Cu toate că sunt descrise 
adesea la nivelul stomacului, în prezenţa gastritei cronice 
asociate infecţiei cu Helicobacter Pylori, limfoamele 
asociate țesutului limfoid al mucoasei pot apărea în intes- 
tinul subțire şi se întâlnesc la o subgrupă de pacienţi cu 
limfoame ale intestinului subţire. Cu toate că majoritatea 
pacienţilor se prezintă cu simptome nespecifice, cum ar fi 
dureri abdominale difuze, scădere ponderală, fatigabilitate 


Și stare generală alterată, până la o pătrime se pot prezenta 
şi cu urgenţe abdominale (perforaţie, hemoragie, ocluzie și 
invaginaţie). Nodularitatea și îngroșarea peretelui intestinal 
pot fi vizualizate prin tehnicile imagistice cu administrare 
de contrast sau pe secţiunile CT, adesea cu adenopatie 
mezenterică asociată la CT. Când sunt diagnosticaţi prin 
explorări imagistice, pacienţii urmează, în general, un 
tratament chimioterapic şi uneori radioterapie, ceea ce 
poate duce rar la perforaţii intestinale prin liză tumorală. 
Supravieţuirea medie depăşeşte 10 ani. Când pacienţii se 
prezintă ca urgenţă chirurgicală, se practică, de obicei, o 
rezecție, adesea urmată de chimioterapie și/sau radioterapie, 
în funcţie de tipul de limfom și de stadiul bolii; cu toate 
acestea, supraviețuirea la 5 ani este de 20--40%. 


Tumorile stromale gastrointestinale 

După cum a fost menţionat anterior, majoritatea tumorilor 
mezenchimale ale tractului GI, denumite în trecut „leiomiosar- 
coame”, sunt numite acum leziuni GIST. Pot avea un spectru 
de manifestări clinice, ce reflectă caracterul benign la malign 
pot apărea oriunde în tractul GI, au o incidență maximă în 
decada a șasea şi pot produce ocluzie, sângerare sau perforaţie. 
Leziunile GIST prezintă în mod universal expresia proteinei 
C-kit, după cum s-a precizat anterior în discuţia despre tumorile 
benigne. Leziunile mezenchimale maligne care nu prezintă 
această expresie pot fi în continuare clasificate ca adevărate 
leiomiosarcoame. GIST-urile intestinului subţire par să aibă un 
prognostic mai grav decât leziunile similare ale esofagului și 
stomacului. După efectuarea unei excizii largi a intestinului și 
mezenterului adiacent, caracterul malign este pus în evidență 
prin numărul de mitoze, dovezile unui comportament invaziv 
şi prezența necrozei tumorale. În general, aproximativ 50% 
dintre pacienţi vor dezvolta recurenţă în primii 2 ani. La pa- 
cienții cu leziuni GIST metastatice, răspunsuri impresionante 
pot fi observate în urma tratamentului cu imatinib, un inhibitor 
al tirozin kinazei (TKI), utilizat şi la pacienţii cu leucemie 
mieloidă cronică. Acest agent poate fi folosit, de asemenea, 
ca tratament neoadjuvant la pacienţii ce se prezintă cu boală 
avansată. În cazul în care pacienții devin refractari sau dezvoltă 
intoleranţă la imatinib, aceştia pot fi trecuţi pe un tratament 
cu un alt TKI, cum ar fi sunitinib sau alți TKI. 


Anomalii congenitale 

Diverticulul Meckel 

Importanță și incidență 

Diverticulul Meckel este cea mai comună anomalie congeni- 
tală a intestinului subțire şi reprezintă un vestigiu al ductului 
vitelin embrionar sau omfalomezenteric. Este prezent la 
aproximativ 2% din populaţie, este de 2 ori mai frecvent la 

Figura 14-9. Anatomia diverticulului Meckel. 

bărbaţi, are 2 tipuri de mucoasă și este localizat, de obicei, 
la maxim 60 cm distanţă față de VIC („regula lui 2”). Simp- 
tomele cauzate de diverticulul Meckel sunt rare și frecvența 
lor scade cu vârsta. Astfel, simptomele se pot manifesta la 
5% dintre sugarii cu diverticul, la doar 1,5% dintre indivizii 
de 40 de ani şi extrem de rar la pacienții vârstnici, cu un risc 
global de boală simptomatică, în timpul vieţii, la cel mult 4% 
din populaţia afectată. 


Anatomie 

Diverticulul Meckel apare atunci când există o obliterare 
incompletă a ductului vitelin, cu originea în mezenteron, 
și se închide, de obicei, între a 8-a și a 10-a săptămână de 
gestație. Diverticulul se găseşte la marginea antimezenterică 
a ileonului, de obicei la maxim 60 cm de VIC (Figura 14- 
9). Vascularizaţia sa este asigurată de vasele viteline, care 
provin din vasele ileale. 


Fiziopatologie 

Celulele care căptușesc canalul vitelin sunt pluripotente. Prin 
urmare, prezența mucoasei heterotopice la nivelul diverti- 
culului este frecvent întâlnită. Cel mai frecvent tip de astfel 
de mucoasă este cea gastrică (50%). Mai rar, în diverticul 
se poate găsi mucoasă pancreatică, duodenală şi colonică. 
Mucoasa gastrică, în special din cauza capacităţii sale de a 
produce acid în directă apropiere cu mucoasa intestinului 
subțire, poate produce ulceraţii ale mucoasei intestinale adi- 
acente şi poate provoca, de asemenea, hemoragie. Tumorile 
benigne, inclusiv lipoamele, leiomioamele, neurofibroamele 
şi angioamele au fost descrise și în diverticuli. Astfel de 
tumori pot acționa ca punct de pornire pentru invaginaţie 
și ocluzie intestinală. Persistenţa canalului vitelin în sine 
poate provoca, de asemenea, o varietate de probleme. Dacă 
există o persistență completă, poate rezulta un traiect de 
comunicare între ombilic și ileon, sub forma unei fistule 
enterice exteriorizate ombilical. Dacă doar capătul ombilical 
al ductului rămâne patent, poate rezulta o fistulă ombilicală. 
Dacă ductul se obliterează, dar rămâne sub forma unui 
cordon fibros, acest vestigiu poate acționa ca un punct de 
fixare a intestinului subțire la peretele abdominal, facilitând 
obstrucția intestinală. Diverticulul poate fi, de asemenea, 
obstruat cu materii fecale și se poate inflama, prezentând 
un tablou clinic foarte similar celui din apendicita acută. 


Tablou clinic și evaluare 

Cele mai frecvente manifestări asociate diverticulului Meckel 
includ ocluzia, hemoragia, inflamaţia și fistula ombilicală. 
Hemoragia se prezintă ca rectoragie cu sânge roșu aprins 
sau maroniu, este de obicei nedureroasă şi este întâlnită 

cel mai frecvent la copiii sub 2 ani. Diagnosticul poate fi 
stabilit în 90% dintre cazuri prin imagistică cu radionuclizi, 
folosind pertechnetat de techneţiu-99m, care este preluat 
de mucoasa gastrică ectopică și evidenţiază prezenţa di- 
verticulului. Acurateţea acestui test poate fi îmbunătăţită 
prin administrarea de cimetidină sau pentagastrină, dar 
acest lucru nu este de obicei necesar. 

Obstrucţia intestinală poate apărea din cauza volvusului 
intestinului subţire în jurul diverticulului sau a efectului 
constrictiv al unei benzi mezodiverticulare. Poate apărea, 
de asemenea, invaginaţia, diverticulul acţionând ca punct 
de pornire. În această situaţie, pacientul se poate prezenta 
cu o masă tumorală abdominală palpabilă, localizată de 
partea dreaptă și cu emisie de scaun cu aspect de „jeleu 
de coacăze”. Clisma cu aer sau cu substanță de contrast, 
în special la populaţia pediatrică, poate facilita reducerea 
invaginaţiei în context acut, dacă intestinul încă nu a 
fost compromis, dar rezecţia ulterioară a diverticulului 
şi eliberarea oricăror aderente fibroase ar trebui realizată 
pentru a preveni recurența. 

Diverticulita imită foarte bine apendicita acută şi prin 
urmare, diagnosticul de diverticul Meckel ar trebui luat 
în considerare dacă la un pacient tânăr investigat pentru 
suspiciunea de apendicită se constată că apendicele este 
normal. Complicaţii mai puţin frecvente pot include anemia 
feriprivă, malabsorbţia, impactarea de corpi străini, perfo- 
rația şi încarcerarea într-o hernie (hernia Littre), inclusiv 
herniile inghinale, femurale și ombilicale. 


Diagnostic diferenţial 

Apendicita acută, obstrucţiile intestinului subţire (OIS) din 
alte cauze şi enterita regională se prezintă similar și sunt 
mai frecvente decât bolile asociate diverticulului Meckel. 
Sângerarea de la nivel GI inferior, cu excepția celei a 
pacientului foarte tânăr, este mult mai frecvent cauzată 
de alte patologii precum boala diverticulară a colonului 
şi leziunile angiodisplazice. În același timp, diverticulul 
Meckel trebuie luat în considerare, în mod corespunzător, la 
copiii mici care prezintă dureri la nivel abdominal inferior, 
ocluzie, hemoragie GI inferioară sau fistulă ombilicală şi 
are valoare diagnostică secundară la pacienţii mai în vârstă, 
la care alte patologii sunt mult mai probabile. Investigaţiile 
orientate spre identificarea și excluderea unor astfel de 
procese patologice, în special la pacientul vârstnic, pot ajuta 
la excluderea unor boli mai frecvente şi includ explorări 
endoscopice şi cu substanță de contrast ale tractului GI. 
La pacienţii care se prezintă pentru acuze obstructive şi 
inflamatorii acute şi care necesită intervenţie chirurgicală, 
diagnosticul este stabilit, de obicei, intraoperator. Pacienţii 
cu prezentări atipice, subacute şi examinări negative pentru 
alte procese patologice, pot beneficia de investigaţii pentru 
diverticul Meckel, explorări cu substanță de contrast ale 
intestinului subţire sau chiar laparoscopie exploratorie 
pentru stabilirea diagnosticului. 


Tratament 

Rezecţia diverticulului este curativă şi adecvată pentru 
pacientul care prezintă complicaţii legate de acesta. Atunci 
când diverticulul are o bază largă, poate fi necesară rezecția 
segmentară a intestinului pentru a îndepărta în mod adecvat 
tot țesutul ectopic. Rezecţia laparoscopică este o opțiune 
sigură atunci când diverticulul Meckel este considerat 


cauza bolii în timpul explorării laparoscopice pentru sus- 
piciunea de apendicită sau ocluzie. Există în continuare 
controverse cu privire la cel mai adecvat management 
atunci când un diverticul asimptomatic este descoperit 
incidental în momentul intervenţiei chirurgicale efectuate 
în alte scopuri. În special la pacientul tânăr, rezecția este 
justificată ca măsură preventivă datorită morbidităţii sale 
scăzute. Totuși, acest beneficiu potenţial este mic şi devine 
nesemnificativ pe măsură ce pacientul înaintează în vârstă 
şi probabilitatea de boală simptomatică scade. Situaţiile în 
care rezecţia poate fi luată în considerare la pacienţii adulți 
includ diverticulul cu bază îngustă, prezenţa unei benzi 
mezodiverticulare sau ţesut heterotopic evident. Rezecţia 
incidentală poate fi considerată adecvată și la pacienţii cu 
abdomene ostile, care ar fi dificil de reexplorat, de exemplu 
din cauza aderenţelor multiple şi a OIS recurente sau la 
pacienţii care urmează să efectueze radioterapie. În mod 
ideal, baza diverticulului este închisă transversal, astfel 
încât să se minimizeze îngustarea lumenului. 


Malrotația 

Malrotaţia intestinală este cauzată de anomaliile de rotaţie și 
fixare ale tractului intestinal între a 4-a şi a 10-a săptămână 
de gestație. Rotaţia iniţială de 90° în sens contrar acelor de 
ceasornic a mezenteronului plasează duodenul în retrope- 
ritoneu, în spatele vaselor mezenterice superioare. Rotaţia 
ulterioară de 180° în sens contrar acelor de ceasornic a 
mezenteronului plasează cecul în cadranul inferior drept şi 
colonul transvers anterior vaselor mezenterice superioare. 
Rotaţiile incomplete sau absente se traduc printr-o varietate 
de anomalii anatomice. Deși acestea pot fi asimptomatice 
şi prezente la orice vârstă, cea mai frecventă manifestare 
este volvulusul mezenteronului la un copil cu o rotaţie 
incompletă. Mezenteronul proximal nu se roteşte dincolo 
de linia mediană, rămânând în dreapta vaselor mezente- 
rice superioare, cu duodenul acoperit anterior de benzile 
lui Ladd. Mezenteronul distal se rotește, de asemenea, cu 
doar 90*-1805, iar cecul devine fixat la peretele abdominal 
în cadranul superior drept, în apropierea duodenului. Deși 
benzile Ladd în sine pot provoca un grad uşor de obstruc- 
ție, probleme mai grave apar deoarece porțiunile iniţială şi 
finală ale intestinului subțire sunt fixate numai în cadranul 
superior drept prin duoden, cec şi mezenterul lor. Acest 
fapt permite intestinului subțire să se răsucească spontan 
în jurul mezenterului său, în urgenţa chirurgicală cunoscută 
sub numele de volvulus al intestinului subţire. Ca şi în alte 
tipuri de volvulus, sunt împiedicate fluxul sanguin venos 
şi apoi cel arterial către intestinul subțire, ducând rapid la 
ischemie şi necroză. Simptomele precoce includ vărsăturile 
bilioase, ce progresează spre distensie, sensibilitate şi şoc, 
acestea fiind manifestări tardive cauzate de necroza irever- 
sibilă. Cea mai rapidă, mai precisă şi mai frecventă metodă 
de evaluare a volvulusului mezenteronului este explorarea 
radiografică a tractului GI superior. Odată identificat, volvu- 
lusul mezenteronului necesită tratatament prin laparotomie, 
cu detorsionarea intestinului, secţionarea benzilor Ladd, 
lărgirea mezenterului şi plasarea intestinului subțire în partea 
dreaptă și a colonului în partea stângă a abdomenului. De 
obicei se efectuează şi apendicectomia, întrucât apendicele 
s-ar afla în cadranul abdominal superior stâng împreună cu 
cecul, ceea ce ar îngreuna diagnosticarea unui caz ulterior 
de apendicită. Malrotaţia care nu se prezintă cu volvulus 


poate fi dificil de diagnosticat, în special la adulţi. Aceste 
cazuri sunt abordate individual, deciziile chirurgicale având 
la bază anomaliile anatomice şi simptomele pacientului. 


Sindromul intestinului scurt 

Sindromul intestinului scurt, uneori denumit „intestin scurt”, 
este definit ca existenţa a <180 cm de intestin subțire în 
lungime la un adult. Acesta este, în general, rezultatul uneia 
sau mai multor rezecţii ale intestinului subţire, de exemplu 
din boala Crohn, multiple OIS, ischemie, enterocolită 
necrozantă, volvulus de mezenteron sau strangulare într-o 
hernie. Efectul rezecţiei sau rezecţiilor depinde de gradul de 
absorbţie a substanţelor nutritive și a lichidului din intestinul 
rămas. Ca răspuns la o pierdere de lungime, intestinul uman 
răspunde prin dilatare şi o creşterea a înălțimii vilozităților 
intestinale. În unele cazuri, un aport crescut poate fi tot ceea 
ce este necesar pentru menţinerea statusului nutrițional. Deşi 
ileonul se poate adapta pentru a absorbi mai mulți nutrienți, 
pierderea ileonului terminal duce la o pierdere permanentă 
a absorbției vitaminei B} și a sărurilor biliare. Un colon 
intact şi o VIC competentă cresc capacitatea de absorbţie a 
intestinului subțire. Pacienţii cu <60 cm de intestin subțire, cu 
colon intact şi VIC competentă, sau cu <100 cm de intestin 
subțire, fără colon şi VIC competentă, vor necesita deseori 
nutriție parenterală totală (NPT). NPT prezintă numeroase 
riscuri (ex. sepsis de cateter, hiperglicemie, leziuni hepatice, 
calculi biliari, complicaţii legate de accesul venos) şi este 
de preferat o strategie pe termen lung de modificare și su- 
plimentare alimentară, pe măsură ce intestinul se adaptează. 
La pacienţii cu insuficiență intestinală de lungă durată, 
transplantul de intestin subțire sau o procedură de alungire 
intestinală pot înlătura nevoia de NPT. Alungirea se poate 
realiza prin împărțirea intestinului în două, pe lungimea sa, 
lăsând o jumătate din mezenter și ramuri ale vaselor terminale 
pe fiecare parte și apoi anastomozând capetele (procedura 
Bianchi). În mod alternativ, pot fi aplicate linii perpendicu- 
lare duble de sutură mecanică de fiecare parte a intestinului, 
realizând o elongaţie de formă cilindrică a intestinului 
(enteroplastie transversală seriată). În general, sindromul 
intestinului scurt este o problemă devastatoare, iar tratamentul 
are scopul să ofere o calitate bună a vieții acestor pacienți. 


BOLILE APENDICELUI 


Apendicita acută 


Importanță și incidență 

Apendicita acută este cea mai frecventă urgenţă chirurgicală 
şi afectează aproximativ 6,7% dintre femei şi 8,6% dintre 
bărbaţi. Majoritatea pacienţilor au vârste cuprinse între 5-35 
ani ŞI se prezintă de obicei în primele 24—48 de ore de la 
debutul bolii. Prezentarea atipică şi diagnosticul întârziat 
sunt mai frecvente la copii şi la vârstnici, aproape dublând 
riscul de perforaţie. 


Anatomie 

Apendicele vermiform este situat în cadranul inferior drept 
la confluenţa teniilor colice la nivelul apexului cecal. Apen- 
dicele poate fi situat într-o varietate de poziţii în raport cu 
cecul, inclusiv într-o poziție retrocecală. Poziţia apendicelui 
indică localizarea sensibilităţii dureroase, pe măsură ce boala 

progresează. Artera apendiculară se regăseşte în mezoapendice 
şi provine din artera ileocolică. Apendicele este căptușit cu 
epiteliu columnar şi este bogat în foliculi limfatici, aceştia 
fiind foarte numeroși la persoanele între 10-20 ani. Persoanele 
din această grupă de vârstă pot avea până la 200 de astfel 
de foliculi în apendice. Prezenţa acestui ţesut limfatic se 
corelează strâns cu grupele de vârstă predominant afectate 
de apendicita acută. În Statele Unite, aproximativ 10.000 de 
decese pe an sunt atribuite unor boli apendiculare. 


Fiziopatologie 

Apendicita acută apare ca urmare a obstrucției lumenului 
apendicular. Hiperplazia limfoidă, observată la 60% dintre 
pacienţii cu apendicită, este cea mai frecventă etiologie a 
obstrucției luminale. O acumulare de materii fecale sau 
fecaliți este observată histologic la 35% dintre pacienți. 
Bolile virale care produc hiperplazia limfoidă pot fi un 
prodrom frecvent al debutului apendicitei la tineri. În timp 
ce lumenul apendiceal se îngustează, mucusul secretat de 
către epiteliu duce la o distensie a apendicelui, distal față de 
lumenul stenozat, cu compromiterea, eventual, a drenajului 
venos, pe măsură ce organul devine din ce în ce mai turgid 
și, în final, ischemic. Necroza și proliferarea bacteriană în 
mediul ischemic şi în condiţiile stazei se pot supraadăuga. 
Toxinele bacteriene pot deteriora suplimentar mucoasa. Pe 
măsură ce turgescența, infecția şi ischemia progresează, 
acestea pot deveni transmurale şi pot duce la gangrenă şi 
perforaţie în până la 20% dintre cazuri. Dacă apare perforația, 
peritonita rezultată poate fi izolată de epiploon sau de alte 
structuri viscerale adiacente. Peritonita difuză poate apărea 
dacă procesul nu este localizat, aşa cum se întâmplă mai 
frecvent la copiii mici, care nu au omentul bine dezvoltat. 
În cazul în care procesul nu este controlat, infecția se poate 
răspândi în sistemul portal, prin efluxul venos (pileflebita), 
cu apariția aerului în sistemul portal sau a abceselor hepatice. 


Tablou clinic și evaluare 

Evenimentele fiziopatologice menţionate mai sus se core- 
lează strâns cu evoluţia durerii descrisă în mod clasic de 
către pacientul cu apendicită acută. Disconfortul iniţial este 
cauzat de distensia lumenului apendicular şi este perceput 
ca o durere periombilicală, slab localizată, în concordanță 
cu originea apendicelui la nivelul mezenteronului şi cu 
modelul corespunzător de inervaţie autonomă. Pe măsură 
ce boala progresează spre inflamație transmurală, apare 
iritația peritoneului parietal adiacent care are o inervaţie 
somatică mai importantă decât cea autonomă, iritaţie 
percepută cel mai frecvent în cadranul inferior drept. 
Durerea inițială poate fi asociată cu anorexie, greață şi, în 
unele cazuri, vărsături. Vărsăturile repetate şi diareea pot 
semnala existenţa unei boli asemănătoare clinic, cum ar fi 
gastroenterita. Febra uşoară şi leucocitoza sunt frecvente, 
dar nu sunt consecvent prezente și pot fi mai pronunțate 
pe măsură ce boala progresează. 

La examinare, pacientul va prezenta clasic sensibilitate 
dureroasă în regiunea punctului McBurney, situat la o tre- 
ime din distanţa de la spina iliacă antero-superioară până 
la ombilic. Dacă apendicele este localizat inferior cecului, 
poate fi prezentă şi durere la examenul rectal şi/sau pelvin. 
Pot fi prezente semne de iritație peritoneală, precum sen- 
sibilitatea dureroasă la decompresia bruscă, sensibilitate la 
percuție și, în cazuri avansate, apărare musculară involuntară 

şi hiperestezie cutanată. Durerea resimţită în cadranul in- 
ferior drept la palparea cadranului inferior stâng (semnul 
Rovsing) este un alt semn ce indică un proces inflamator 
focal de cadran inferior drept, așa cum este și durerea din 
cadranul inferior drept provocată de o mişcare blândă, cum 
ar fi coborârea bruscă de pe vârfuri pe călcâie sau, istoric, 
trepidațiile din timpul transportului. Alte semne care pot fi 
prezente, în funcţie de poziţia apendicelui, includ durere la 
extensia șoldului drept (semnul psoasului), ceea ce sugerează 
un apendice retrocecal inflamat, aflat în contact cu mușchiul 
iliopsoas și durere la rotirea pasivă a șoldului flexat drept 
(semnul obturatorului), care sugerează inflamație adiacentă 
mușchiului obturator intem, în pelvis. 

In cazul în care apendicele perforează, poate exista o 
ameliorare temporară a durerii viscerale datorită decompre- 
siei organului turgescent, dar care este urmată, în curând, 
de o accentuare asociată peritonitei. Peritonita devine mai 
probabilă dacă durata simptomelor se extinde peste 24 de 
ore şi poate fi asociată cu febră ridicată şi leucocitoză, cu 
deplasarea la stânga a curbei leucocitare. 

La gravide, apendicele este adesea deplasat într-o poziţie 
mai cranială și poate crea confuzie pentru cel care trebuie 
să stabilească diagnosticul. Leucocitoza din sarcină poate 
îngreuna şi mai mult diagnosticul. În acest context, este 
justificat un nivel ridicat de suspiciune, deoarece progresia 
spre perforaţie şi peritonită este asociată cu o rată a decesului 
fetal de 35% sau mai mult. Atunci când pacientele însăr- 
cinate sunt supuse intervenţiei chirurgicale, la efectuarea 
inciziei trebuie luată în considerare deplasarea apendicelui. 

Examinările radiologice pot ajuta la diagnosticarea 
apendicitei acute, în special în contextele atipice. Radio- 
grafiile abdominale simple sunt rareori utile, cu toate că un 
fecalit în cadranul inferior drept, vizualizat într-un procent 
mic de cazuri, poate susţine suspiciunea de diagnostic. 
Clisma baritată este o investigaţie istorică, lipsa vizualizării 
apendicelui fiind interpretată ca o dovadă prezumtivă a 
obstrucției luminale şi a unei posibile apendicite, dar are 
o rată de 10-15% de rezultate fals pozitive și fals-nega- 
tive. Mai recent, ultrasonografia s-a dovedit a fi destul de 
sensibilă, constatarea clasică fiind prezenţa unei structuri 
tubulare necompresibile, cu sensibilitate dureroasă focală 


corespunzătoare în cadranul inferior drept. La fel ca în 
toate examinările ultrasonografice, calitatea examenului 
depinde atât de tehnicianul care efectuează explorarea, cât 
şi de experiența medicului care o interpretează. Explorarea 
CT poate furniza, de asemenea, dovezi pentru stabilirea 
diagnosticului și poate ajuta la excluderea altor patologii cu 
care acesta poate fi confundat. Descoperirile la scanarea CT 
pot include distensia apendicelui, identificarea fecaliților, 
lipsa de umplere a apendicelui cu substanța de contrast 
enterală, modificări inflamatorii la nivelul grăsimii din jur, 
formarea abcesului şi prezenţa lichidului liber (Figura 14-10). 
La pacientul care prezintă o simptomatologie clasică și un 
tablou paraclinic sugestiv, explorări suplimentare precum 
cele anterior precizate, nu sunt necesare şi nici rentabile. 
Totuși, în contextul unui tablou mai puţin tipic, astfel de 
investigaţii pot fi utile în ghidarea terapiei. 


Diagnostic diferenţial 

Diagnosticul diferenţial al durerii localizate în cadranul 
abdominal inferior drept include o varietate de afecțiuni 
enterice, urologice, musculoscheletale și ginecologice. 
Entităţile comune care pot imita apendicita acută includ 
boala inflamatorie pelvină, pielonefrita, gastroenterita, 
boala inflamatorie a intestinului, endometrioza, durerea 
ovulatorie (Mittelschmerz) și chistul ovarian rupt sau 
hemoragic. Diverticulita Meckel, diverticulita cecală sau 
sigmoidiană, ileita acută, colecistita și ulcerul peptic per- 
forat pot avea, de asemenea, caracteristici similare cu cele 
ale apendicitei, în unele situaţii. Este deosebit de important 
de luat în considerare și de exclus prin diagnosticul dife- 
renţial patologiile care sunt gestionate non-operator, care 
pot include infecții sau calculi la nivelul tractului urinar, 
hepatită, boală inflamatorie pelvină, pneumonie de lob 
inferior drept şi durerea ovulatorie sau menstruală. Pe de 
altă parte, în cazurile de incertitudine diagnostică, poate fi 
necesară o urmărire atentă și/sau o intervenţie chirurgicală 
pentru a preveni evoluţia apendicitei spre stadiile avansate 
şi apariția complicaţiilor. În mod tradițional, se consideră 
acceptabilă identificarea unui apendice normal la 10-20% 
dintre pacienții exploraţi, deoarece explorarea reduce șansa 
de a rata o apendicită progresivă cu risc de perforaţie. Odată 


Figura 14-10. Imagine CT care arată un apendice 
destins cu o îngroşare a peretelui la vârf (săgeata mare) 
şi un fecalit în lumenul apendicular (săgeata mică). 


cu utilizarea crescută a tomografiei în cazuri echivoce, 
incidenţa apendicitei fals pozitive ar trebui să fie redusă la 
5%. Acest aspect trebuie discutat cu pacientul în momentul 
obținerii consimțământului informat. 

Având în vedere diagnosticele diferențiale menţionate mai 
sus, toți pacienţii trebuie supuşi anamnezei şi examenului 
clinic pentru a exclude bolile cu care apendicita ar putea fi 
confundată. Ar trebui inclusă, în special, o evaluare atentă 
urologică şi ginecologică. Analizele de laborator ce includ 
o hemoleucogramă completă, cu diferenţierea fracţiilor 
leucocitare şi un sumar de urină trebuie efectuate de rutină. 
Radiografiile abdominale, radiografia toracică și investigaţii 
mai avansate precum CT sau ecografia, ar trebui utilizate 
selectiv, doar atunci când pot avea un beneficiu asupra 
managementului pacientului, pentru exluderea unei alte 
patologii sau documentarea unei afecțiuni pe care clinicia- 
nul o suspectează, dar nu o poate confirma. O scanare CT 
poate fi, de asemenea, utilă pentru a determina prezența 
unui abces sau flegmon care poate fi mai bine tratat inițial 
nonchirurgical, mai ales atunci când simptomele persistă 
de câteva zile. 


Tratament 

Apendicectomia este principalul tratament pentru apendicita 
acută. Pregătirea preoperatorie adecvată trebuie să includă 
reechilibrare hidro-electrolitică intravenoasă și tratament 
antibiotic adecvat florei colonice. O cefalosporină de ge- 
neraţia a doua, penicilină cu spectru larg sau o combinaţie 
de fluoroquinolonă și acoperire anaerobă cu metronidazol 
sunt strategiile antimicrobiene frecvent utilizate. Dacă 
apendicele nu a fost perforat, antibioticele pot fi întrerupte 
în primele 24 de ore postoperator. Dacă se constată perforaţie 
peritoneală francă şi contaminare sau abces, tratamentul cu 
antibiotice este de obicei continuat până când pacientul este 
afebril, prezintă un număr normal de leucocite și şi-a reluat 
tranzitul intestinal. 

Odată ce s-a decis intervenţia chirurgicală, aceasta ar 
trebui efectuată rapid, deoarece posibilitatea perforaţiei 
creşte după primele 24-48 de ore. Apendicectomia poate fi 
realizată printr-o abordare deschisă sau laparoscopică. Prima 
se realizează, în mod obișnuit, printr-o incizie de disociere a 
mușchilor, centrată pe punctul McBurney din cadranul abd- 
minal inferior drept. Dacă pacientul se prezintă cu o formă 
mai avansată, cu peritonită și/sau cu incertitudine diagnostică 
semnificativă, o incizie joasă pe linia mediană poate fi mai 
potrivită; această incizie permite accesul mai larg la nivelul 
cavităţii peritoneale în cazul în care este necesară o rezecție 
mai extinsă. Apendicectomia laparoscopică este, de asemenea, 
o opțiune viabilă. În majoritatea studiilor, a fost asociată cu 
o durere postoperatorie ușor mai redusă şi rate mai mici de 
infecţie a plăgii decât apendicectomia standard. În schimb, 
studiile inițiale au sugerat şi rate mai mari de apariţie a unui 
abces postoperator după laparoscopie în apendicita perforată. 
Costurile echipamentului, în special dacă se utilizează un 
stapler pentru controlul bazei apendiculare, sunt mai ridicate 
decât cele ale apendicectomiei standard. Laparoscopia poate 
fi o opţiune deosebit de atractivă în condiţiile incertitudinii 
de diagnostic, întrucât permite inspecția cavității peritoneale 
înainte de angajarea într-o anumită manevră chirurgicală. 
Dacă apendicele este normal, prin evaluare deschisă sau 
laparoscopică, trebuie căutată și exclusă o altă posibilă pa- 
tologie. De obicei, se practică inspecția organelor genitale, 

a ileonului terminal pentru diverticulul Meckel sau boala 
Crohn și inspecția şi palparea colonului sigmoid, a vezicii 
biliare şi a colonului drept pentru o patologie care ar explica 
acuzele localizate în flancul drept abdominal. Pentru evitarea 
confuziilor diagnostice viitoare, apendicele trebuie îndepărtat. 

Managementul non-operator al apendicitei a devenit mai 
acceptat în ultimul deceniu, cu mai multe studii clinice și 
analize sistematice care susțin siguranța acestei abordări 
terapeutice. În majoritatea studiilor, pacienţii primesc o 
schemă de tratament cu antibiotice. Rezultatele arată că 
70-90% dintre pacienţi evită cu succes apendicectomia, 
10% recidivează rapid și alți 20% recidivează în primul 
an. Pacienţii cu fecaliţi au mai multe șanse de a dezvolta o 
apendicită complicată și, alături de persoanele în vârstă și 
bolnavii cu afecțiuni cronice, nu trebuie luaţi în considerare 
pentru un tratament non-operator. 

Ocazional, la pacientul care se prezintă cu simptomatologie 
avansată, se poate decela, la examinare, o masă tumorală 
palpabilă şi un abces localizat corespunzător la examinarea 
CT sau ecografică. Acești pacienţi pot fi trataţi non-operator, 
cu drenaj radiologic percutanat al abcesului şi antibiotice. 
Apendicectomia ulterioară, la distanță, este controversată. 
În trecut, aceasta a fost recomandată la un interval de 6-8 
săptămâni după episodul acut, pentru a preveni apendicita 
recurentă și a exclude neoplasmul ca şi cauză a apendicitei 
inițiale. Evaluările mai recente ale acestei strategii au arătat 
că majoritatea pacienţilor nu dezvoltă o apendicită acută 
recurentă şi, având în vedere acest aspect, aşa-numita 
apendicectomie la distanță poate să nu fie necesară. Dacă 
se alege această strategie, se recomandă ca pacienţii peste 
40 de ani să efectueze o colonoscopie. 


Complicaţii 

Infecția plăgii postoperatorii este cea mai frecventă compli- 
caţie a apendicectomiei. Abcesul pelvin nu este o complicaţie 
neobişnuită, în special atunci când a existat o perforaţie 
francă şi contaminare peritoneală. Fistula fecală poate fi, 
de asemenea, întâlnită şi ar trebui să ridice suspiciunea unei 
boli Crohn ce afectează baza cecului. Dacă, în condiţiile 
inflamaţiei avansate, chirurgul nu are grijă să delimiteze în 
mod clar baza apendicelui, resturi apendiceale pot fi lăsate 
pe loc și pot constitui o sursă de recurenţă, precum apen- 
dicita de bont, în cazuri rare. În contextul unei contaminări 
semnificative, riscul de infecţie a plăgii poate fi redus la 
minim, lăsând pielea deschisă pentru o vindecare secundară 
sau pentru o închidere primară întârziată (vezi Capitolul 7). 


Apendicectomia incidentală 


Apendicectomia efectuată în timpul altei intervenții chi- 
rurgicale este cunoscută sub numele de apendicectomie 
incidentală. Deşi a reprezentat o procedură frecventă în 
ultimele decenii, această practică a căzut în dizgrație în 
ultimul deceniu. Apendicectomia incidentală adaugă un 
risc minim la procedura chirurgicală planificată; cu toate 
acestea, multe studii au arătat un beneficiu minim. 


Tumorile apendicelui 


Tumorile apendicelui pot include carcinoidul, carcinomul şi 
mucocelul. Tumorile carcinoide ale apendicelui reprezintă 
aproximativ jumătate din carcinoidele Gl. Majoritatea 
carcinoidelor apendiceale sunt benigne, dar pot fi o sursă 
de obstrucție luminală şi apendicită. Leziunile <2 cm sunt 

de obicei tratate adecvat prin apendicectomie simplă. Creş- 
terea dimensiunilor carcinoidelor este direct proporțională 
cu posibilitatea malignităţii şi a diseminării limfatice. În 
cazul leziunilor cu diametrul >2 cm, este recomandată o 
hemicolectomie dreaptă care permite îndepărtarea mai largă 
a căii de drenaj limfatic. 

Mucocelele sunt adesea o consecinţă a obstrucției lumenului 
şi pot fi legate de existența unui carcinom de bază apendicu- 
lară, care constituie <1% dintre toate afecțiunile apendicelui. 
Simptomele apendicitei acute sunt adesea asociate cu aceste 
leziuni în momentul prezentării. Pacienţii la care se decelează 
elemente atipice sau neașteptate în momentul intervenţiei 
chirurgicale pot avea o astfel de neoplazie subiacentă şi 
rezecţia oncologică (hemicolectomie dreaptă) trebuie luată 
în considerare dacă suspiciunea este confirmată. Mucocelele 
şi carcinoamele perforate, precum şi unele leziuni de acest 
fel care nu au prezentat o perforaţie francă, pot fi asociate cu 
pseudomixomul peritoneal (acumulări de lichid gelatinos 
în cavitatea peritoneală, „burta de jeleu”), fie la momentul 
prezentării, fie în timpul urmăririi ulterioare. Rata totală de 
vindecare a adenocarcinomului apendicular este de 50--60% 
la 5 ani de urmărire. 


MODELE DE ÎNTREBĂRI 


ÎNTREBĂRI 


Alegeţi un singur răspuns pentru fiecare întrebare. 


1, Ofemeie în vârstă de 31 de ani se prezintă pentru vărsături 
progresiv severe și dureri în cadranul abdominal inferior 
drept, debutate cu o zi în urmă, și relatează pierderea 
poftei de mâncare în seara precedentă acestora. S-a trezit 
în dimineaţa zilei precedente cu greață, iar în timpul 
nopţii au apărut vărsături şi durere la nivelul cadranului 
abdominal inferior drept. Durerea a crescut în intensitate 
și este exacerbată de mișcare, dar nu este ameliorată de 
vărsăturile care s-au remis progresiv. Este activă sexual și a 
avut menstruaţie normală cu 2 săptămâni înainte. A avut 
dureri similare în trecut, dar niciodată atât de persistente 
sau intense. Nu are antecedente personale patologice, cu 
excepţia unei miomectomii deschise pentru menoragie la 
20 de ani. 

Stă liniştită pe targă și pare suferindă şi apatică. Temperatura 

este de 38°C, pulsul este de 91 de bătăi/min, frecveța 

respiratorie este de 24 și tensiunea arterială de 125/60 mm Hg. 

Abdomenul prezintă zgomote intestinale reduse, este ușor 

destins și sensibil, cu matitate și semne de iritaţie peritoneală 

pozitive în cadranul inferior drept. Examinarea pelvină și tușeul 
rectal decelează sensibilitate pe partea dreaptă, dar fără alte 

elemente semnificative. Numărul de leucocite este de 13 

700/mmc, tabloul biochimic de bază este în limite normale, 

B-HCG-ul urinar este negativ, iar sumarul de urină nu prezintă 

modificări. 

Pasul următor cel mai indicat este 


A. să fie internată pentru observaţie și administrare 
intravenoasă de antibiotice cu spectru larg. 

B. să se efectueze o examinare ecografică abdominală și 
pelvină. 

să se efectueze o examinare CT abdominală și pelvină. 
să se efectueze o laparoscopie de diagnostic. 

să se practice o apendicectomie deschisă printr-o 
incizie McBurney. 

2. La intervenția chirurgicală a pacientei de la Întrebarea 1, 
se decelează un apendice necrozat, perforat, cu un fecalit 
liber în cadranul abdominal inferior drept. Baza apendicelui 
este indemnă și se poate efectua o apendicectomie cu 
lavajul puroiului şi a lichidului fecaloid. întâmplător, un 
diverticul cu bază largă, moale, lung de 6 cm este găsit la 
aproximativ 50 cm de VIC. 


Cea mai corectă afirmaţie este că un asemenea diverticul 


A. este localizat, de obicei, la joncţiunea ileojejunală. 

B. poate conţine țesut heterotopic pancreatic sau mai 
degrabă mucoasă gastrică. 

C. artrebui excizat pentru a preveni apariţia unor 
viitoare simptome. 

D. nuartrebui excizat deoarece câmpul operator este 
infectat de către apendice. 

E. arfifost de așteptat să devină simptomatic în 
copilărie. 


3. Pacienta de la Întrebarea 2 are o evoluţie favorabilă după 
intervenţia chirurgicală, în ziua a 2-a postoperatorie, are 
o valoare a leucocitelor de 6.400/mmc și a fost afebrilă în 
ultimele 24 de ore. Este externată cu medicaţie pentru 
durere și o programare în vederea urmăririi evoluţiei, pentru 
săptămâna următoare. În ziua a 7-a postoperator, pacienta 
sună să relateze că este din nou febrilă, cu 38*C. Starea 
generală este bună, cu excepţia unor dureri pelvine la urinare. 


| se comunică faptul că 


A. datorită inflamaţiei postoperatorii, acum are probabil 
diverticulită Meckel și ar trebui să vină la camera de 
gardă. 

B. febra ușoară nu este neobişnuită după operaţie și va 
reveni la control săptămâna următoare. 

C. poate avea un abces pelvin și va fi programată imediat 
pentru analize de sânge şi o explorare CT. 

D. are probabil o infecție de tract urinar şi i se va prescrie 
o reţetă cu un antibiotic adecvat. 

E. ise prescrie o reţetă cu un antibiotic cu spectru larg 
pentru o posibilă infecţie și va fi evaluată săptămâna 
următoare. 


Un bărbat de 49 de ani se prezintă după 3 zile de vărsături 
în cantități mari, sub forma unui lichid de culoare verde. 

El are 1 an de la cura laparoscopică, cu plasă, a unei hernii 
epigastrice și a fost perfect sănătos, activ și fără nicio 
medicaţie, de atunci. La examinare, pacientul pare obosit 

și suferind. Pacientul este afebril și normotensiv, dar ușor 
tahicardic, cu un abdomen ușor destins, nedureros și 

lipsit de zgomote intestinale. Plăgile post laparoscopie 

sunt aproape imperceptibile şi, cu excepția membranelor 
uscate, examenul clinic nu prezintă elemente semnificative. 
Leucocitele sunt 12.300/mmec și valoarea hemoglobinei este 
de 15,1 g/dL. 


În biochimia sanguină, perturbarea metabolică CEL MAI 
PUȚIN probabilă este 


acidoza 
hipocalcemia 
hipocloremia 
hipokaliemia 
uremia 


MON DS 


Pentru pacientul de la Întrebarea 4, ce examinare 
imagistică ar trebui efectuată mai întâi? 

A. Ultrasonografie abdominală 

B. Examinare CT a abdomenului și pelvisului cu 
administrare de contrast rectal 

Imagjistică prin rezonanţă magnetică (IRM) a abdomenului 
Radiografie abdominală în clino și ortostatism 
Radiografie toracică, în ortostatism 


mo 


RĂSPUNSURI ŞI EXPLICAȚII 


1. 


Răspuns: C 

În acest moment, diagnosticul diferenţial include încă 
patologia tubo-ovariană dreaptă, apendicita, un flegmon 
sau un abces apendicular şi etiologii infecțioase mai puţin 
frecvente. Deoarece câteva dintre acestea pot fi gestionate 
prin internare prin administrare de antibiotice și eventual 
drenaj, mai degrabă decât prin tratament chirurgical, 
stabilirea unui diagnostic este necesară înainte de 
intervenţia operatorie. Deși ultrasonografia vizualizează bine 
organele pelvine şi evită radiaţiile ionizante, aceasta are o 
probabilitate mai mică de a diferenţia în mod clar apendicita 
de un abces apendicular. Acest aspect este valabil mai ales 
la pacienţii adulţi, obezi. Pentru mai multe informaţii despre 
acest subiect, vă rugăm să consultaţi secțiunile despre 
Apendicita acută. 


Răspuns: B 

Deși este corect că acest diverticul Meckel nu trebuie excizat, 
aceasta se datorează faptului că un diverticul Meckel cu 
bază largă, asimptomatic are șanse minime de a deveni 
simptomatic, și nu din cauza infecţiei apendiculare. Este, de 

asemenea, adevărat că poate conţine ţesut pancreatic, chiar 
dacă mucoasa gastrică este mult mai frecventă. În cele din 
urmă, deși este mai frecvent simptomatic în copilărie decât 
la vârsta adultă, a fi și a rămâne asimptomatic este cel mai 
probabil scenariu. Pentru mai multe informaţii despre acest 
subiect, vă rugăm să consultaţi secțiunea despre Diverticulul 
Meckel. 


Răspuns: C 


Nu există o febră postoperatorie „normală” și trebuie 
menținut întotdeauna un nivel ridicat de suspiciune de 
apariţie a unei complicaţii. Nu există niciunmotiv să credem 
că alte patologii abdominale vor declanșa un episod 

de diverticulită Meckel. În cazul pacientei, diverticulul 
Meckel rămâne aproape sigur un „spectator inocent". 

Deși cu siguranţă este posibilă o infecţie a tractului urinar, 
caracteristicile durerii pelvine în locul disuriei ar trebui să 
crească suspiciunile de abces pelvin. Acesta ar trebui exclus, 
în cele din urmă, printr-o explorare CT cu administrare de 
contrast oral şi intravenos. Pentru mai multe informaţii 
despre acest subiect, consultaţi secțiunea Complicaţii de la 
Apendicita acută. 


Răspuns: A 


Vărsăturile persistente produc, în mod obișnuit, o alcaloză 
hipokaliemică, hipocloremică, deoarece rinichii consumă” 
ionii de hidrogen din tubii colectori pentru a păstra ionii de 
potasiu și sodiu. Deshidratarea va conduce de asemenea, 
tipic, la o azotemie prerenală. Pentru mai multe informații 
despre acest subiect, consultaţi secțiunea Fiziopatologie de 
la Obstrucţia intestinului subţire și Capitolul 2. 


Răspuns: D 

O radiografie abdominală în clino și ortostatism este cea mai 
ușoară și mai rapidă investigaţie şi poate fi singura explorare 
necesară în OIS prin sindrom aderenţial. Este important 

să specificaţi,în clino și ortostatism” sau, culcat și vertical, 
întrucâtradiografia abdominală simplă presupune, de 
obicei, o expunere pentru vizualizarea rinichilor, a ureterelor 
și a vezicii urinare efectuată în decubit dorsal, care nu va 
pune în evidenţă nivelele hidro-aerice. 


O explorare CT oferă mai multe informaţii, putând 
vizualiza lichidul, precum şi ansele intestinale pline cu aer 
și permite evaluarea peretelui intestinal. Cu toate acestea, 
supune pacientul la mult mai multă radiaţie, iar contrastul 
rectal este indicat doar dacă există suspiciunea unei 
patologii colorectale. 


Explorarea IRM, care poate oferi informaţii suplimentare 
despre organele solide, de obicei, oferă mai puţine 
informaţii despre intestin decât o tomografie, deși nu 
există expunere la radiaţii, aspect important în sarcină. 


O radiografie toracică în ortostatism poate evidenția 
ansele intestinale destinse, dar este, în mod obișnuit, 
folosită pentru a vizualiza prezenţa aerului liber 

sub diafragm sau stratificarea fluidelor la nivelul 
hemitoracelui, în alte situaţii clinice. 


Ecografiile abdominale nu vizualizează bine intestinul 
și nu sunt eficiente, în special atunci când sunt prezente 
cantităţi mari de gaz. 

Pentru mai multe informaţii despre acest subiect, 


consultaţi secțiunea Explorări radiologice de la Obstrucţia 
intestinului subţire. 


Colon, rect și anus 


Gregory J. Gallina, Imran Hassan, Jesse Moore şi Jacquelyn Seymour Turner 


Colonul, rectul și anusul alcătuiesc porțiunea terminală 
a tractului digestiv. Fiecare dintre acestea are anatomie 
și funcţii distincte, astfel încât trebuie privite ca trei en- 
tităţi separate. Aceste organe nu sunt biologic esenţiale; 
teoretic, se poate trăi o viață normală fără colon, rect și 
anus. În mod paradoxal, deși colonul are un rol mai puţin 
important în nutriţie, echilibru hidric și homeostazie decât 
intestinul subţire, afecțiunile colonului și rectului sunt, de 
departe, mai frecvente. Anusul, canalul anal și sfincterele 
anale joacă un rol esenţial în continenţă, funcţie deosebit 
de importantă pentru o viaţă socială normală. Afecţiuni 
ale colonului și rectului, de exemplu, boala diverticulară 
colonică, polipii colonici, adenocarcinomul de colon și 
rect și afecțiunile anusului, precum boala hemoroidală și 
fisura anală, sunt cauze frecvente ale prezentării bolnavilor 
în ambulatoriul de specialitate sau în serviciul de urgență. 
Din aceste motive, înţelegerea anatomiei, fiziologiei și 
anatomiei patologice ale acestor trei segmente de tract 
digestiv este foarte importantă. 


ANATOMIE 


Colonul începe la nivelul joncţiunii ileocecale și măsoară 
aproximativ 150 cm. Cecul, colonul ascendent şi porțiunea 
proximală a colonului transvers se dezvoltă, embriologic, din 
mezenteron. Treimea distală a colonului transvers, colonul 
descendent, sigmoid și rectul se dezvoltă embriologic din 
metenteron. Colonul diferă de intestinul subţire din cinci 
puncte de vedere: calibru, gradul de fixare, prezența apendi- 
cilor epiploici, prezenţa pe suprafaţă a teniilor şi a haustrelor. 
Diametrul colonului este variabil în diferitele lui segmente. 
Cecul are un diametru mediu de 7,5 cm, în timp ce colonul 
sigmoid are un diametru mediu de 2,5 cm. O mare parte 
a colonului este retroperitoneală şi este fixată de peretele 
abdominal posterolateral. În plus, colonul are apendici 
epiploici, care sunt structuri adipoase la nivelul seroasei. 
Nu există apendici epiploici la nivelul cecului, apendicelui 
cecal și rectului. Colonul prezintă pe toată lungimea lui trei 
benzi longitudinale distincte, cunoscute sub numele de tenii. 
Aceste benzi reprezintă condensarea fibrelor musculare 
longitudinale din partea externă a structurii peretelui colonic. 
Aceste benzi longitudinale pornesc de la baza apendicelui 
cecal şi se etalează la nivelul peretelui rectal. De asemenea, 
colonul prezintă haustre, sub forma unor protruzii boselare, 
situate între tenii. Peretele colonului are aceeași structura 
ca peretele intestinului subţire: mucoasă, submucoasă, 

musculară și seroasă (Figura 15-1). Diferența majoră din 
punct de vedere histologic dintre colon şi intestinul subțire 
este reprezentată de absenţa vilozităţilor (criptele mucoase 
ale lui Lieberkuhn formează o suprafață mai uniformă cu 
o capacitate de absorbţie mai redusă). 


Colonul 


Cecul, cu formă de sac boselat, este cea mai proximală parte a 
colonului, fiind situat în fosa iliaca dreaptă. Nu există o limită 
de demarcaţie netă între cec și colonul ascendent. Colonul 
ascendent se întinde între joncţiunea ileocecală și flexura 
hepatică a colonului, care este o porțiune fixă a colonului, 
imediat sub fața inferioară a lobului drept hepatic. Colonul 
ascendent este situat pe peretele abdominal posterior, acoperit 
de peritoneu pe faţa sa anterioară, fiind în mod normal, o 
structură retroperitoneală, fixă. Distal de flexura hepatică a 
colonului începe colonul transvers. Colonul transvers este 
suspendat între flexura hepatică și cea splenică, fiind fixat 
la acest nivel, unde vine în contact cu polul inferior splenic. 
Colonul transvers este cea mai mobilă parte a colonului. 
Marele epiploon este atașat de partea antimezostenică a 
colonului transvers. Colonul descendent se găseşte distal 
de flexura splenică. La fel ca şi colonul ascendent, colonul 
descendent este plasat pe peretele abdominal posterior, fiind 
acoperit pe fața sa anterioară de peritoneul parietal, ceea ce 

Figura 15-1. Secţiune oblică prin straturile peretelui colonic. 
(Cu permisiunea Hardy JD. Hardy's Textbook of Surgery. Ediţia 
a 2-a. Philadelphia, PA: Lippincott Williams & Wilkins; 1983.) 


îl face sa fie o structură retroperitoneală, fixă. Spre deosebire 
de acesta, colonul sigmoid este o structură intraperitoneală, 
ce se găseşte distal de colonul descendent. Colonul sigmoid 
este considerat o parte mobilă a colonului, localizată în cadra- 
nul inferior stâng al abdomenului. Se tenmină la joncţiunea 
rectosigmoidiană, cunoscută chirurgical ca punctul în care 
teniile colonului converg pentru a forma rectul. 

Vascularizaţia colonului este mai complexă decât cea 
a intestinului subţire. La fel ca intestinul subțire, colonul 
ascendent și două treimi proximale ale colonului transvers 
sunt vascularizate de ramuri ale arterei mezenterice su- 
perioare, în timp ce treimea distală a colonului transvers, 
colonul descendent şi colonul sigmoid sunt vascularizate 
de ramuri ale arterei mezenterice inferioare. Importanţa 
înţelegerii vascularizaţiei colonului constă în faptul că, în 
anumite zone ale colonului (ex. la nivelul unghiului splenic 
unde se întâlnesc cele două surse separate de aport sangvin), 
vascularizația poate fi relativ scăzută. Colonul din această 
zonă, cu vascularizaţieprecară, prezintă un risc ridicat pentru 
complicaţii ischemice. 

Un alt aspect particular al vascularizaţiei arteriale a 
colonului este reprezentat de arcada arterială marginală. 
Această arcadă se situează paralel şi la aproximativ 2—3 
cm de peretele colonului. Arcada marginală începe de la 
ramurile arterei colice drepte şi se termină cu ramurile 

sigmoidiene, conectând astfel ramurile colice ale arterei 
mezenterice superioare cu cele ale arterei mezenterice 
inferioare (Figura 15-2). Circulaţia venoasă a colonului 
este mai puţin complexă, deoarece majoritatea ramurilor 
însoțesc arterele şi, în cele din urmă, se varsă în sistemul 
port. Vena mezenterică inferioară se varsă în vena splenică 
care ulterior se unește cu vena mezenterică superioară pentru 
a forma vena portă. Drenajul limfatic al colonului se reali- 
zează paralel cu circulaţia arterială. În general, există mai 
multe staţii ganglionare limfatice, de la ganglionii limfatici 
pericolici până la plexul periaortic. 

Inervaţia colonului este realizată, în primul rând, prin 
sistemul nervos autonom. Din măduva spinarii pornesc fibrele 
preganglionare ale nervilor simpatici, ce străbat lanţurile 
simpatice latero-vertebrale si ajung la nivelul ganglionilor 
simpatici, de unde pornesc fibrele postganglionare care 
se termina in plexurile Meissner si Auerbach din peretele 
intestinal. Stimularea simpatică determină inhibarea activi- 
tății musculare colice. Inervaţia parasimpatică a colonului 
proximal pana la jumatatea colonului transvers este asigurată 
de nervul vag. Pentru jumătatea stângă a colonului transvers 
şi distal de acesta, inervaţia este asigurată de ramuri ale ră- 
dăcinilor nervoase de la S2 la S4. Activitatea parasimpatică 
are ca rezultat stimularea activităţii musculare a colonului. 
Cu toate acestea, cel mai important control al activității 

Figura 15-2. Anatomia și vascularizaţia colonului, rectului şi anusului. 

colonului pare a fi mediat de activitatea reflexă regională 
care apare în plexurile submucoase. Astfel, pacienţii cu 
secțiune de măduva spinării continuă să aibă o motilitate 
relativ normală a intestinului. 


Rectul 


Rectul începe de la joncţiunea rectosigmoidiană și se ter- 
mină la inelul anorectal, o structură musculară care este 
formată din fasciculele mușchiului puborectal. Rectul are 
o lungime de aproximativ 12-18 cm. Prezintă trei pliuri 
submusculare, numite „valvele rectale” (ale lui Houston) 
(Figura 15-3). Cele două treimi superioare ale rectului 
sunt acoperite anterior de peritoneu și atașate posterior de 
retroperitoneu. Treimea inferioară a rectului este complet 
extraperitoneală. Posterior, rectul este separat de sacru de 
la nivelul S4 de fascia endopelvină cunoscută sub numele 
de fascia lui Waldeyer. Această fascie se extinde anterior 
pentru a forma fascia Denonvilliers, care separă rectul 
de prostată şi veziculele seminale la bărbat şi de vagin la 
femeie. Această fascie înveleşte țesutul adipos perirectal 

Figura 15-3. Anatemia rectului şi a canalului anal. 


numit „mezorect”. Mezorectul este un termen impropriu, 
deoarece rectul nu are un adevărat mezenter; cu toate 
acestea, expresia este frecvent utilizată în terminologia 
chirurgicală. Această fascie este importantă pentru a fi 
identificată ca un plan de disecţie în chirurgia canceru- 
lui rectal și pentru a asigura margini de rezecţie libere. 
Rectul este vascularizat de artera hemoroidală superioară 
(cunoscută și ca artera rectală), ram din artera mezenterică 
inferioară. Artera hemoroidală mijlocie este ram din iliaca 
intemă și vascularizează rectul distal. Sistemele venoase 
și limfatice urmăresc sistemul arterial asemănător vascu- 
larizaţiei colonului. Vena hemoroidală superioară și vasele 
limfatice drenează în vena, respectiv ganglionii limfatici 
mezenterici inferiori care, în final, drenează în sistemul 
portal. Vena hemoroidală mijlocie și vasele limfatice 
drenează în venele, respectiv ganglionii limfatici iliaci 
interni care, în final, drenează în circulația sistemică. 
Aceste 2 căi diferite ale drenajului venos sunt importante 
de avut în vedere în cazul tumorilor rectale și a posibilelor 
metastaze. Inervaţia simpatică a rectului superior provine 


Colon sigmoid 


Strat muscular longitudinal 


Strat muscular circular 


Spaţiu supralevatorian 


Mușchiul 
ridicător anal 


Sfincter extern 
profund 


Sfincter 
£ intern 


Sfincter 
extern 


din LI, L2 şi L3. După formarea plexului preaortic, fibrele 
postganglionare urmăresc artera mezenterică inferioară 
și artera rectală superioară. Inervaţia simpatică a treimii 
inferioare a rectului este realizată de nervii presacrali, care 
formează plexul hipogastric şi, în cele din urmă, doi nervi 
hipogastrici. Înervaţia parasimpatică îşi are originea în S2, 
S3 şi S4, fiind asigurată prin nervii erigenţi. 


Anusul 


Anusul este porţiunea terminală a tractului digestiv. Com- 
plexul sfincterian anal este compus dintr-un sfincter anal 
intern, care este un mușchi neted circular și un sfincter 
extern, care este un mușchi striat eliptic. Sfincterul intern 
este o continuare a stratului muscular neted circular al 
rectului și este controlat involuntar. Sfincterul extern este 
o continuare a mușchiului ridicător anal şi este parțial sub 
control voluntar. Canalul anal are o lungime de 2,5-5 cm 
și se extinde de la inelul anorectal până la linia anocutană. 
Linia anocutană reprezintă joncţiunea distală a canalului anal 
cu pielea, piele care prezintă foliculi piloşi și glande. Linia 
anocutană este folosită ca reper important în localizarea 
proceselor patologice. 

În canalul anal se află linia dinţată (vezi Figura 15-3). 
Imediat proximal liniei dinţate sunt pliurile longitudinale 
numite „coloanele lui Morgagni”. Criptele anale se ter- 
mină la baza acestor coloane şi reprezintă locul în care 
sunt eliminate secrețiile. Un număr variabil de glande (în 
medie, 6) se evacuează în fiecare criptă. Deasupra liniei 
dințate, mucoasa anală nu prezintă sensibilitate. Anusul de 
deasupra liniei dințate este inervat atât de sistemul simpatic, 
cât şi de cel parasimpatic. Anusul de sub linia dințată este 
inervat de sistemul nervos somatic, ceea ce face ca această 
porțiune a canalului anal să aibă sensibilitate. 

Drenajul venos și limfatic variază în raport cu linia 
dinţată. Deasupra liniei dinţate se află plexul hemoroidal 
intern, care drenează în vena hemoroidală mijlocie şi cea 
inferioară. În plus, limfaticele de deasupra liniei dințate 
drenează în ganglionii mezenterici inferiori şi ganglionii 
iliaci interni. Plexul hemoroidal extern și drenajul limfatic 
de sub linia dințată drenează în vena hemoroidală inferi- 
oară, respectiv în ganglionii limfatici inghinali superficiali. 
Vascularizaţia arterială a canalului anal și a sfincterului 
anal este realizată de artera hemoroidală inferioară care 
provine din artera rușinoasă internă, ram al arterei iliace 
interne (vezi Figura 15-2). 


FIZIOLOGIE 


Colonul şi rectul joacă un rol în menţinerea homeostazei 
corporale prin intermediul a trei funcții principale: (1) 
absorbţia apei şi a electroliților din scaunul lichid, (2) prin 
fermentație, ajută la digerarea unor amidonuri și proteine 
rezistente la digestie şi absorbţie în intestinul subţire şi (3) 
servesc ca rezervor pentru fecale. În plus, rectul şi anusul 
sunt componente cheie pentru defecaţie. 

Din intestinul subțire se evacuează în cec 1-2 L de 
chim în fiecare zi. Până la 90% din apa conținută în chim 
este absorbită, cu evacuarea zilnică a <200 mL de lichid 
în scaunul solid. Conţinutul digerat petrece o durată sem- 
nificativă de timp în cec şi în colonul ascendent, unde se 
produce un amestec al chimului cu flora intestinală. Cecul, 

colonul ascendent și transvers reglează cea mai mare parte 
a absorbției de sodiu și apă. Nouăzeci la sută din sodiul ce 
se găsește în conținutul ileal este absorbit activ la schimb cu 
secreția de potasiu. Absorbţia clorului se produce atât pasiv 
(75%), printr-un gradient electrochimic favorabil datorat 
absorbției de sodiu, cât şi activ (25%), printr-un antiport activ 
clor-bicarbonat, în care bicarbonatul este secretat la schimb. 

Colonul adăpostește un număr și o varietate mai mare 
de bacterii decât oricare alt organ din corp. În colon există 
peste 400 de tipuri de bacterii, cele mai multe fiind anaerobe; 
Bacteroides fragilis este cel mai comun bacil Gram-nega- 
tiv anaerob. Flora colonului este, de asemenea, bogată în 
organisme Gram-pozitive, precum enterococii şi specii de 
Clostridium. Bacteriile colonice îndeplinesc o serie de funcții 
importante pentru gazdă, printre care degradarea pigmenți- 
lor biliari și producerea de vitamină K. Bacteriile colonice 
fermentează amidonuri și proteine nedigerate, producând 
acizi graşi cu lanţ scurt care sunt absorbiți de colon. Acizii 
graşi cu lanţ scurt sunt utilizaţi de epiteliul colonului pentru 
metabolism, menţinerea unui pH luminal scăzut, creşterea 
afluxului sanguin regional şi ajută la transportul sodiului, 
bicarbonatului și apei. În urma procesului de fermentație 
bacteriană se produc aproximativ 800-900 mL de gaz zilnic, 
iar cea mai mare parte a acestuia se elimină prin flatulenţă. În 
compoziţia gazului intră în mare parte azot (70%), provenit 
din aerul înghiţit. 

Funcţia digestivă a colonului reprezintă doar o mică parte 
din procesele de digestie şi absorbţie totală a substanțelor 
nutritive din organism. Prin urmare, excizia chirurgicală a 
întregului colon și a rectului nu afectează capacitatea unei 
persoane de a menţine o nutriție normală. 

Motilitatea colică este unică printre organele tractului 
digestiv datorită multiplelor tipuri de contracție, incluzând 
contracţii segmentare sau globale. Undele lente sunt contracții 
bidirecționale segmentare cu frecvenţă joasă, intermitentă, 
care favorizează amestecarea materiilor fecale. Contracţiile 
globale produc mișcări puternice, propulsive, care apar pe 
o lungime semnificativă a colonului. Ele încep în colonul 
transvers şi favorizează deplasarea materiilor fecale prezente 
în colonul descendent către rect și anus. Contracţiile globale 
par să apară după trezire şi în urma ingestiei alimentare şi 
sunt asociate cu nevoia de a defeca. 

Defecaţia implică o interacţiune complexă între colonul 
distal, rect și mușchii planșeului pelvin, coordonând rela- 
xarea și contracția mai multor grupe musculare. Frecvența 
normală a defecaţiei poate varia, de la 8 ore la 72 de ore, 
cu o medie de o dată pe zi. Frecvența poate fi afectată 
atât de tipul și volumul alimentaţiei, cât şi de aportul de 
lichide, de activitatea fizică, de medicaţie şi de nivelul 
de stres. Constipaţia severă sau cu debut recent (prezența 
tranzitului intestinal pentru gaze, dar nu și pentru materii 
fecale), cât şi absenţa tranzitului pentru gaze și materii 
fecale sunt exemple de modificări ale tranzitului intestinal 
care ar trebui investigate. 

Fiziologia continenţei fecale este rezultatul interacțiunilor 
complexe între funcţiile motorii, senzoriale, involuntare şi 
voluntare ale rectului, ale mușchilor planşeului pelvin şi 
ale sfincterul anal. Când scaunul destinde rectul proximal, 
sfincterul anal extern se contractă şi sfinctenul anal intern se 
relaxează, permiţând progresia conţinutului rectal. Dacă se 
continuă procesul de evacuare, se produce o inhibare voluntară 
a contracției sfincterului anal extern. Acest mecanism foarte 

sensibil permite trecerea gazelor şi a scaunului la momentul 
adecvat. Incapacitatea de a îndeplini aceste funcții şi de a 
controla trecerea gazelor și a scaunului duce la incontinenţă. 


EVALUARE 


Există mai multe modalităţi de a investiga colonul, rectul 
şi anusul. Cea mai importantă evaluare iniţială rămâne ob- 
ținerea unei anamneze complete şi efectuarea unui examen 
clinic abdominal și rectal minuţios. Examenul abdominal 
ar trebui să includă toate cele patru componente cheie: 
inspecţie, auscultaţie, percuție şi palpare. Este important să 
se efectueze un examen digital rectal la pacienţii cu acuze 
anorectale, cât şi la cei cu acuze abdominale. Există tendinţa 
de a amâna examinarea rectală digitală în dorinţa de a nu 
stânjeni pacientul sau pentru că este incomod pentru medic. 
Cu toate acestea, amânarea examenului digital rectal poate 
duce la omiterea unui diagnostic și trebuie evitată. 


Endoscopie 


Explorarea ulterioară a canalului anal şi a rectului poate fi 
realizată în cabinete medicale folosind endoscoape rigide și 
flexibile. Anoscopul este un dispozitiv de dimensiuni mici, 
portabil, rigid, care este disponibil în mai multe variante 
şi este utilizat pentru a evalua patologia canalului anal 
şi a rectului distal. Rectoscopul rigid este mai lung decât 
anuscopul și este cel mai bun instrument pentru evaluarea 
patologiei rectale și a cauzelor sângerării rectale, precum 
polipii rectali, cancerul şi proctita (Figura 15-4). Dacă este 
posibil, pacientul trebuie sfătuit să i se efectueze o clismă cu 
un volum redus pentru a ajuta la vizualizarea mucoasei rectale 
înainte de explorare. Rectoscopia rigidă poate fi utilizată și 
intraoperator pentru a evalua o anastomoză colo-rectală. 
Unele cabinetele medicale sunt echipate pentru a efectua 
siamoidoscopie flexibilă. Această examinare se poate efectua 
într-o clinică de endoscopie sau în sala de operaţie. Pacienţii 
trebuie să fie pregătiţi pentru explorare prin administrarea 
unui laxativ oral sau prin clismă, dacă este posibil, înainte de 
examinare, pentru o mai bună vizualizare. Sigmoidoscopia 


Figura 15-4. Rectoscop rigid de unică folosință în partea 
stângă şi anuscop de unică folosință, în dreapta, utilizate pen- 
tru explorarea rectului şi respectiv, a anusului. (Drept de autor: 
Jacquelyn Turner, MD.) 


flexibilă permite vizualizarea ultimilor 30-65 cm din colon 
şi a rectului. Se poate identifica localizarea hemoragiei 
şi a obstrucției la nivelul rectului şi a colonului sigmoid, 
iar gazul în exces de la nivelul colonului poate fi evacuat. 
Dacă se identifică polipi sau neoplasme, pacientul trebuie 
să beneficieze de o colonoscopie completă. 

Deoarece colonoscopia permite vizualizarea întregului 
colon, a rectului și a ultimilor câţiva centimetri din ileonul 
terminal, este cea mai precisă metodă de diagnostic în 
patologia tractului digestiv distal. Pe lângă faptul că este 
un instrument de diagnostic, colonoscopia poate fi folosită 
şi intervenţional, având capacitatea de a exciza polipi, de a 
decomprima colonul, de a dilata stricturile şi de a controla 
hemoragiile. Se pot preleva biopsii din tumori sau din leziuni 
inflamatorii și se pot îndepărta corpi străini. Este necesară o 
pregătire a colonului prin administrarea de preparate orale 
înainte de explorare. Odată ce a fost identificată patologia, 
colonoscopia rămâne explorarea diagnostică principală 
pentru supraveghere la intervale variabile. 


Tehnici radiologice de diagnostic 


Radiografia abdominală simplă este o explorare radiologică 
inițială, valoroasă pentru evaluarea pacienţilor cu dureri 
abdominale. În mod special, radiografiile abdominale seriate 
permit atât oexaminare a abdomenului cu pacientul în poziţie 
verticală pentru a evalua prezenţa nivelelor hidro-aerice cât 
şi o radiografie toracică cu pacientul în poziţie verticală sau 
în decubit lateral stâng pentru a evalua prezenţa pneumope- 
ritoneului. Această serie de radiografii simple nu este utilă 
numai pentru evaluarea pneumoperitoneului, ci este necesară 
şi pentru evaluarea prezenţei aerocoliei și aeroenteriei și 
pentru diagnosticarea unei obstrucţii la nivelul colonului. 
Oclismă baritată poate ajuta la diagnosticarea stricturilor 
colice, a diverticulozei, a volvulusului și a localizării unei 
obstrucţii colice (Figura 15-5). Clisma baritată poate fi, de 
asemenea, utilizată pentru a evalua patenţa bontului rectal 
după colostomie. Mai mult decât atât, clisma care utilizează 
gastrografin poate fi utilă în evaluarea unei anastomoze 
colorectale, mai ales dacă se suspectează o fistulă. 
Computer tomografia (CT) abdominală și pelvină este 
utilă pentru diagnosticarea şi managementul unei mari 
varietăţi de afecțiuni abdominale. De exemplu, diagnos- 
ticul diverticulitei este cel mai bine confirmat printr-o 
explorare CT abdominală. Alte indicaţii includ evaluarea 


Figura 15-5. Clismă baritată. (Drept de autor: Jacquelyn 
Turner, MD.) 


bolii metastatice la pacienţii diagnosticaţi cu cancer de 
colon și rect, evaluarea gravității colitelor, determinarea 
nivelului obstrucţiei intestinale și diferenţierea unei ob- 
strucţii intestinale complete de una parţială. Explorarea CT 
a abdomenului și pelvisului este adesea efectuată utilizând 
substanţe de contrast administrate intravenos (IV) sau 
oral. Administrarea intrarectală a substanţei de contrast se 
realizează ocazional, pentru opacifierea lumenului rectal 
și al colonului distal. Tomografia cu emisie de pozitroni 
are cea mai bună indicație pentru depistarea cancerului 
recurent şi metastatic. 

Evaluarea mai detaliată a rectului şi a canalului anal 
poate fi efectuată prin rezonanţă magnetică nucleară 
(IRM) sau prin ecografie endorectală. Aceste explorări 
sunt folositoare pentru evaluarea fistulelor şi abceselor 
complexe perirectale sau perianale care pot interesa in- 
tegritatea sfincteriană. Atunci când sunt folosite pentru 
stadializarea unei tumori, aceste două explorări pot evalua 
profunzimea invaziei tumorale și pot oferi informaţii despre 
dimensiunile şi modificările ganglionilor perirectali. IRM 
este de asemenea folositoare pentru stabilirea rezecabilității 
tumorilor rectale. 


Figura15-6. A. Scintigrafic cu Technetium care arată hiperactivitate 
în cadranul inferior stâng (săgeată). B. Arteriografie mezenterică 
inferioară la acelaşi pacient. (Ambele imagini cu permisiunca 
Jacquelyn Turner, MD.) 

Hemoragia digestivă inferioară poate fi investigată prin 
scintigrafie cu hematii marcate cu Techenţiu (Figura 15- 
6). Această explorare este indicată atunci când pacientul 
este stabil hemodinamic și hemoragia are un debit mic. 
Prin această explorare pot fi decelate hemoragii cu debit 
<0,1 mL/min, dar un test pozitiv nu poate localiza sursa 
hemoragiei. Cel mai frecvent, un test pozitiv este urmat 
de o angiografie mezenterică pentru o localizare mai 
exactă a sursei hemoragice. Aceasta explorare este utilă 
în identificarea surselor cu debit mediu sau mare (>0,5 
mL/min) şi nu este utilă la pacienţi cu pierderi cronice cu 
debit mic. Pe lângă rolul diagnostic, angiografia poate fi 
folosită şi ca resursă terapeutică în contextul tehnicilor de 
embolizare a sursei de hemoragie. 


TERMINOLOGIE 


Înțelegerea tratamentului afecţiunilor colonului necesită o 
familiarizare cu terminologia specifică acestui organ. Spre 
exemplu, colostomia este acea intervenţie chirurgicală care 
presupune secţionarea colonului și exteriorizarea capătului 
proximal printr-un orificiu cutanat (Figura 15-7). Capătul 
distal al colonului fie este suturat și abandonat în cavitatea 
peritoneală ca o ansă oarbă (operaţia Hartmann), fie la rândul 
său exteriorizat prin peretele abdominal ca o fistulă mucoasă. 
Colostomia în continuitate este realizată prin exteriorizarea 
unei bucle de colon printr-un defect al peretelui abdominal, 
plasând o baghetă sub bucla de colon şi realizând o incizie la 
nivelul colonului pentru a permite exteriorizarea materiilor 
fecale în punga de colostomie. Ileostomia este o intervenţie 
relativ similară, în care ileonul este exteriorizat prin peretele 
abdominal pentru a permite evacuarea conţinutului digestiv, 
indicată în afecţiuni ale colonului sau după o proctocolecto- 
mie, context în care are un caracter permanent. 

Stomiile pot fi temporare sau definitive. Indiferent de 
sediul acestora, ileostomia sau colostomia pot fi efectuate 
când este necesară devierea exteriorizarii fiziologice a 
conţinutului digestiv, având următoarele indicaţii: (1) pentru 
cicatrizarea unei anastomoze distale; (2) capetele intestinale 
nu permit efectuarea unei anastomoze din diverse motive 
(ex. inflamație parietală, vascularizaţie precară); (3) condi- 
tiile locale nu permit anastomoza (ex. peritonită stercorală, 
pacient instabil sau cu o afecţiune avansată ce nu ar tolera o 
procedură mai extinsă); şi (4) lipsa unui segment intestinal 
necesar pentru efectuarea unei anastomoze (excizia abdo- 
mino-perineală de rect). 

Alţi termeni care pot genera confuzie includ proctocolec- 
tomia, excizia abdomino-perineală și rezecția anterioară de 
rect. Procto provine din limba greacă și este corespondentul 
cuvântului rectum din latină. Proctocolectomia este acea 
intervenţie care presupune îndepărtarea întregului colon și 
a rectului (ex. rectocolita ulcero-hemoragică sau polipoza 
difuză). Excizia abdomino-perineală, folosită pentru tumorile 
rectale ampulare inferioare, include îndepărtarea colonului 
sigmoid distal şi a rectului în întregime împreună cu cana- 
lul anal, fiind urmată de o colostomie definitivă. Rezecţia 
anterioară de rect, utilizată în tratamentul cancerelor rectale 
ampulare mijlocii şi superioare, presupune îndepărtarea 
colonului sigmoid distal și a aproximativ 1/2 din rect cu 
realizarea unei anastomoze primare între sigmoidul proximal 
şi rectul distal. 

AFECŢIUNI BENIGNE COLONICE 


Diverticuloza 


Diverticuloza colică este cea mai frecventă descoperire 
endoscopică. O perioadă lungă de timp a fost considerată o 
afecţiune a țărilor dezvoltate; cu toate acestea, date recente 
indică o incidenţă în creştere la nivelul întregului glob. 
Prevalenţa acestei afecţiuni crește odată cu vârsta. În Statele 
Unite, o treime dintre adulţii sub 50 de ani prezintă diver- 
ticuloză şi peste două treimi din populaţia peste 80 de ani 
prezintă diverticuli la colonoscopie. Majoritatea pacienților 
(80%) rămân asimptomatici întreaga viață. 

Factorii care au fost asociaţi cu apariţia diverticulozei 
includ vârsta și dieta, dar încă nu este clar dacă apariția 
acesteia este datorată relaxării tisulare induse de vârstă sau 
obiceiurilor alimentare. Factorii alimentari au fost stabiliţi în 
urma studiilor epidemiologice populaţionale. Aceste studii 
au incriminat ca factor de risc pentru apariţia bolii diverticu- 
lare dieta săracă în fibre în Europa de Vest și Statele Unite. 

Cea mai frecventă localizare a bolii diverticulare este la 
nivelul colonului sigmoid, dar diverticulii pot fi prezenţi și 
la nivelul colonului drept și, în unele cazuri, pe toată lun- 
gimea colonului, ca o pandiverticuloză. Există două tipuri 
de diverticuli colici. Diverticulii congenitali sau diverticulii 

Figura 15-7. Aspect lateral şi anterior al unei colostomii 
terminale. (Retipărit cu permisiunea Mulholland MW. Operative 
Techniques in Surgery. Ediţia 1. Philadelphia, PA: Wolters Kluwer 
Health; 2015.) 


adevăraţi sunt formaţi prin hernierea tuturor straturilor pere- 
telui colic și sunt mai frecvenți pe partea dreptă a colonului 
şi la populaţia asiatică şi mai puţin frecvenți la grupurile 
populaţionale vestice. O a doua categorie sunt diverticulii 
dobândiţi sau falşi, reprezentaţi de hernierea mucoasei și a 
submucoasei prin defecte ale stratului muscular de la nivelul 
unor zone de minimă rezistență, unde se află locurile prin 
care vasele de sânge penetrează peretele colonului. Hernierea 
mucoasei și a submucoasei la nivelul zonelor de penetrare 
a vaselor de sânge prin peretele colonic poate fi explicată 
prin prezenţa unui fecalom la nivel distal care determină un 
timp crescut de tranzit şi care necesită presiuni intraluminale 
crescute pentru propulsia acestuia, crescând, astfel, tensiunea 
musculară parietală (Figura 15-8). 

Termenul de boală diverticulară reprezintă apariţia unei 
complicaţii evolutive a diverticulilor şi este definit ca o di- 
verticuloză simptomatică și semnificativă clinic. Simptomele 
pot fi cauzate de diverticulită atunci când există o inflamație 
macroscopică a diverticulilor sau prin mecanisme mai puţin 
înţelese în care, deși inflamaţia nu este prezentă, pacienții 
prezintă diverse simptome abdominale. Această din urmă 
situaţie a fost definită ca boală diverticulară simptomatică 
necomplicată (BDSN) (Figura 15-9). Se pare că simptomele 
BDSN ar fi cauzate de hipersensibilitatea viscerală în absența 
unui proces inflamator identificabil. Manifestările clinice 

Figura 15-8. Hernierea mucoasei carecteristică 
diverticulozei. Locul cel mai frecvent al hernierii este 
la nivelul pătrunderii vaselor de sânge în peretele colic. 


A. Diverticuloză sigmoidiană decelată prin clismă 
baritată. B. Aspect colonoscopic al orificiilor diverticulare. 
includ durere abdominală recurentă cu localizare mai frec- 
ventă în cadranul inferior stâng şi modificări ale tranzitului 
intestinal, precum constipaţie, diaree, alternanță de diaree și 
constipaţie şi, uneori, hemoragie digestivă inferioară. Exa- 
menul clinic este, de cele mai multe ori, negativ sau poate 
decela o uşoară apărare musculară în cadranul inferior stâng. 
Sunt absente febra şi leucocitoza. Explorările radiologice 
decelează spasm segmentar și stenoză luminală. Explorarea 

endoscopică nu identifică modificări la nivelul mucoasei, 
cu excepția prezenţei diverticulilor. Tratamentul BDSN 
include modificări dietetice cu creșterea aportului de fibre 
alimentare ingerate sau administrarea de suplimente cu fibre. 


Diverticulita este inflamaţia unuia sau a mai multor diverticuli 
ce se poate extinde la țesuturile de vecinătate. Inflamaţia 
este inițiată de obstrucţia coletului diverticular de către un 
coprolit. Această obstrucţie determină fie o microperforaţie 
ce induce inflamaţia peretelui colic, fie o macroperforaţie 
ce se extinde în țesutul pericolic. Diverticulita acută poate 
avea grade diverse de severitate şi poate fi clasificată în 
diverticulită complicată sau necomplicată. Diverticulita 
necomplicată are ca manifestări clinice durerea în cadranul 
inferior stâng cu instalare subacută, febră, tulburări de tranzit 
(constipaţie sau diaree) şi, uneori, palparea unei formaţiuni 
abdominale. 


Manifestările clinice ale diventiculitei complicate sunt de- 
terminate de consecinţele perforaţiei diverticulare și includ: 
formarea de abcese, fistule, perforaţia liberă în peritoneu şi 
obstrucția parțială sau totală a lumenului colic. Pacienţii care 
dezvoltă un abces au, de obicei, aceleași manifestări clinice 
ca pacienții cu diveiticulită necomplicată, dar exacerbate, 
şi prezintă durere în cadranul inferior stâng, febră, apărare 
musculară şi leucocitoză (Figura 15-10). 

Fistula colo-vezicală este cea mai frecventă complicaţie 
fistulară provocată de diverticulită. Este mai frecventă la 
bărbaţi decât la femeile care nu au avut o histerectomie în 
antecedente, deoarece uterul acţionează ca o barieră între 
colon, vezica urinară şi vagin. Femeile la care s-a practicat 
o histerectomie pot dezvolta o fistulă colo-vezicală sau 
colo-vaginală. Apariţia unei fistule se manifestă prin diaree, 
eliminare de materii fecale prin vagin (fistulă colo-vaginală), 
pneumaturie sau infecţii urinare repetate (fistulă colo-vezicală) 
sau, în caz de fistulă colo-cutanată, dezvoltarea unei supurații 
de perete abdominal, urmată de evacuarea spontană cutanată 
de puroi şi, apoi, de materii fecale. Protocolul de diagnos- 
tic include computer-tomografia şi colonoscopia pentru a 
exclude alte leziuni ale mucoasei colice. Prezenţa de aer în 
vezica urinară în absenţa unei instrumentări recente susține 
diagnosticul de fistulă colo-vezicală. Cistoscopia este uneori 
indicată pentru excluderea unei patologii vezicale intrinseci. 


igui Aspect computer tomografic al unui abces 
cauzat de perforația diverticulară. 

În majoritatea cazurilor, nu este identificat un traiect fistulos 
și diagnosticul este stabilit doar pe baza suspiciunii clinice. 
Pacienţii cu perforaţie liberă se prezintă cu semne de 
peritonită generalizată. În aceste cazuri, investigaţiile 
imagistice decelează un volum mare de aer liber sau li- 
chid intraperitoneal. Pacienţii pot prezenta semne de șoc 
septic și instabilitate hemodinamică. În cazul unei stricturi 
diverticulare, obstrucţia colonului este de obicei un proces 
insidios, puțin simptomatic, până în momentul în care stenoza 
devine avansată. În această situaţie, pacientul va prezenta 
semne de ocluzie a intestinului gros, respectiv distensie 
abdominală şi zgomote intestinale de tonalitate înaltă. 


Tratamentul diverticulitei 
Tratamentul complicaţiilor bolii diverticulare este adaptat în 
funcție de tipul complicaţiei (Tabelul 15-1). În 85% dintre 
cazuri, tratamentul diverticulitei acute este inițial medical. 
Cu toate că o proporție însemnată de pacienţi poate fi tratată 
în condiţii de ambulatoriu, pacienţii cu durere importantă 
necesită spitalizare cu hidratare parenterală, oprirea alimen- 
taţiei orale și administrare de antibiotice IV (cu spectru larg, 
ce acoperă bacteriile Gram-negative coliforme, dar și pe cele 
anaerobe, în mod particular B. Fragilis) pentru o durată de 
5-7 zile. Cea mai mare parte a pacienţilor răspund la trata- 
mentul non chirurgical și nu necesită un tratament ulterior. 
Totuşi, o parte dintre aceşti pacienţi vor prezenta pusee de 
diverticulită acută, necesitând spitalizări repetate. În toate 
cazurile de diverticulită tratată, este necesară o examinare 
colonoscopică ulterioară pentru a exclude alte modificări la 
nivelul mucoasei colonice, precum cele neoplazice sau colita. 
Timp de câteva decenii, s-a considerat că pacienţii care 
au prezentat două atacuri severe de diverticulită ce au nece- 
sitat spitalizare, ar trebui să fie supuși unei sigmoidectomii 
(în 95% dintre cazuri, boala fiind localizată la acest nivel). 
Cu toate acestea, studiile pe loturi mari de pacienţi care 
au urmărit evoluţia naturală a diverticulitei au evidenţiat 
că, deși unii pacienţi vor dezvolta episoade repetate de 
diverticulită, episodul iniţial este de obicei cel mai sever. 
Luând în considerare costurile și complicațiile asociate 
rezecției sigmoidiene, în timp, a apărut o modificare în 
abordarea majorităţii pacienților cu diverticulită. În prezent, 
majoritatea chirurgilor adaptează tratamentul pacienţilor cu 
diverticulită necomplicată de la caz la caz. Un pacient care 
are câte un episod de diverticulită la fiecare 3 ani poate fi, cu 
mare probabilitate, tratat conservator. Pe de altă parte, unui 
pacient cu numeroase episoade de diverticulită necomplicată 
într-un an ce necesită spitalizare, este mai probabil să îi fie 
recomandată o rezecție de colon sigmoid în condiţii elective, 
după o discuţie detaliată în care îi sunt explicate riscurile 
asociate intervenţiei și beneficiile așteptate. 


TABELUL 15-1. Indicaţiile tratamentului 


chirurgical în boala diverticulară 


Perforaţie liberă 


Obstrucţie 
Boală refractară 


Hemoragie 


Fistule 


Abcesele de mici dimensiuni adiacente colonului sau 
dezvoltate la nivelul mezocolonului pot răspunde la repaus 
intestinal şi administrare de antibiotice IV. Abcesele de 
mari dimensiuni (>5 cm) sunt tratate prin drenaj percutan, 
prin radiologie intervenţională, asociat repaosului intesti- 
nal şi antibioterapiei IV. Acești pacienţi sunt sfătuiţi ca, la 
remisiunea abcesului, să ia în considerare sigmoidectomia 
cu anastomoză per primam, deoarece 40% dintre pacienţii 
neoperaţi vor dezvolta un abces recurent. 

Tratamentul de primă intenţie la pacienţii cu fistule, în 
contextul bolii diverticulare, este cel chirurgical. Pentru fistu- 
lele colovezicale, sutura primară a vezicii urinare și rezecția 
colonului sigmoid cu anastomoză reprezintă modalităţile 
obișnuite de tratament. În mod similar, în cazul fistulelor 
colovaginale, tratamentul constă în desfiinţarea fistulei cu 
rezecția sigmoidiană cu anastomoză; orificiul vaginal se va 
închide prin vindecare per secundam. Majoritatea pacienților 
cu fistule colovezicale și colovaginale sunt operaţi în condiţii 
elective, deoarece manifestările consecutive fistulelor sunt 
rareori grave. 

Pacienţii care se prezintă cu perforaţie liberă intraperi- 
toneală sau cu obstrucţia colonului sunt operaţi în regim de 
urgență. Cea mai frecventă intervenţie este operaţia Hart- 
mann. Colonul sigmoid afectat este rezecat şi se realizează o 
colostomie terminală. Bontul rectal este abandonat, continu- 
itatea digestivă urmând a fi restabilită odată cu desființarea 
colostomiei, într-o intervenţie ulterioară (Figura 15-11). 


Hemoragia diverticulară 


Hemoragia digestivă inferioară reprezintă hemoragia cu sursă 
localizată distal de ligamentul lui Treitz. Aproximativ 70% 
dintre hemoragiile tubului digestiv inferior sunt cauzate de 


Figura 15-11. Intervenţia chirurgicală pentru boala diver- 
ticulară presupune, de obicei, rezecția colonului sigmoid. 
Dacă intervenţia este efectuată pentru perforaţie acută sau pentru 
obstrucție, segmentul de colon poate fi rezecat concomitent cu 
realizarea unei colostomii şi cu sutura bontului rectal restant 
(procedura Hartmann). O a doua fază a operaţiei presupune 
desfiinţarea colostomei cu repunerea în tranzit a bontului rectal. 


diverticuloză, sângerarea fiind simptomul iniţial la 5-10% 
dintre toți pacienţii cu boală diverticulară. Hemoragia ma- 
sivă reprezintă acea sângerare ce necesită transfuzia a mai 
mult de 4 unități de sânge în 24 de ore pentru menţinerea 
echilibrului hemodinamic. Într-un sfert dintre hemoragiile 
diverticulare, sângerarea este masivă şi poate fi fatală, dacă 
nu este diagnosticată și tratată corespunzător. 


Tabloul clinic și evaluarea hemoragiei diverticulare 
Pacienţii cu hemoragie digestivă inferioară de cauză diver- 
ticulară se prezintă cu sângerare rectală nedureroasă, cu 
sânge roşu aprins sau roșu închis, în cantitate variabilă. In 
funţie de volumul de sânge pierdut, pacientul va prezenta 
semne şi simptome de instabilitate hemodinamică și şoc, 
precum hipotensiune arterială şi tahicardie. Alte patologii 
ale colonului pot produce simptome asemănătoare sângerării 
diverticulare: angiodisplazia, neoplaziile, colita ischemică 
și boala inflamatorie a intestinului (BII). 

Dupa anamneză, examen clinic, resuscitare volemică 
cu administrare de soluţii perfuzabile şi transfuzii de sânge, 
strategia de diagnostic la pacientul cu hemoragie digestivă 
inferioară include montarea unei sonde nazogastrice şi 
aspirarea ei până la evidenţierea bilei (pentru excluderea 
unei hemoragii digestive superioare) şi examinarea rectală 
cu rectoscopie pentru excluderea unei hemoragii severe de 
etiologie hemoroidală sau datorată altei patologii anorec- 
tale. Dacă pacientul este sub tratament anticoagulant sau 
antiplachetar, acesta ar trebui întrerupt sau, uneori, ar trebui 
administrat un antidot. 

Există mai multe strategii de diagnostic în evaluarea unei 
hemoragii digestive inferioare, dintre care colonoscopia este 
cea mai folosită, deoarece poate fi atât diagnostică, cât şi 
terapeutică. Înainte de efectuarea unei colonoscopii, trebuie 
efectuată o pregătire mecanică a colonului cu ajutorul unei 
clisme menite să îndepărteze resturile de materii fecale și 
de sânge vechi din colon. 

Dacă hemoragia continuă sau nu poate fi controlată 
cu ajutorul colonoscopiei, următorul mijloc de diagnostic 
folosit este angiografia. Arteriografia mezenterică este utilă 
în detectarea sursei unei hemoragii moderate sau severe, care 
înseamnă o pierdere de sânge de cel puţin 0,5 mL/minut. 
Identificarea sursei hemoragice orientează asupra segmen- 
tului colic care este necesar a fi rezecat. O altă posibilitate 
de diagnostic este imagistica nucleară, care poate fi folosită 
ca prim instrument de evaluare, fiind mai sensibilă decât 
colonoscopia şi angiografia. 


Tratamentul hemoragiei diverticulare 
Majoritatea hemoragiilor cu origine diverticulară sunt 
controlate prin tratament conservator ce include repleţie 
volemică şi administrare de antidot la cei cu medicaţie 
anticoagulantă, fără a fi nevoie de intervenţii invazive. 
Investigaţiile invazive în scop diagnostic şi terapeutic sunt 
indicate atunci când hemoragia persistă şi cândeste necesară 
transfuzia de produse sangvine sau în situația instabilității 
hemodinamice apărute în ciuda resuscitării adecvate. 
Atunci când în timpul colonoscopiei se observă sân- 
gerare activă la nivelul unui diverticul, aceasta poate fi 
controlată cu ajutorul clipurilor, prin electrocoagulare sau 
prin injectare de adrenalină. Atunci când locul hemoragiei 
nu poate fi identificat sau hemoragia nu poate fi oprită, 
arteriografia mezenterică poate fi folosită în scop terapeutic. 

Prin injectarea pe cateterul de arteriografie a vasopresinei 
țintit la locul hemoragiei, în 80% dintre cazuri, hemoragia 
se opreşte. Deoarece mai mult de 50% dintre pacienţi 
vor resângera, injectarea de vasopresină este folosită ca o 
măsură de temporizare, permiţând resuscitarea adecvată a 
pacienţilor şi apoi efectuarea rezecţiei colice la un interval 
de 8-12 ore, când pacientul este mai stabil. Similar, embo- 
lizarea transarterială cu ajutorul spiralelor poate fi folosită 
pentru a opri hemoragia acută, dar este asociată cu un risc 
de 6-22% de ischemie şi infarctizare a colonului interesat. 
Din acest motiv, embolizarea cu spirale este folosită pentru 
temporizarea intervenţiei chirurgicale, urmând a se asocia 
rezecția colică, după ce pacientul a fost resuscitat și stabilizat. 
În situaţia în care hemoragia nu se oprește, este indicată 
rezecţia segmentului de colon afectat. 


BII: COLITA ULCERATIVĂ 
ŞI BOALA CROHN 


Colita ulcerativă (CU) şi boala Crohn (BC) sunt două dintre 
cele mai frecvente forme de boală inflamatorie intestinală. 
CU şi BC prezintă atât asemănări cât şi deosebiri în ceea ce 
priveşte fiziopatologia și tratamentul lor. Ambele patologii 
survin în urma unor combinaţii de factori genetici și de mediu 
care generează dereglări la nivelul mucoasei, având drept 
consecință apariţia de inflamație acută și cronică. 

CU interesează mucoasa şi submucoasa şi afectează doar 
colonul şi rectul. BC reprezintă o afecţiune transmurală 
care se poate localiza oriunde la nivelul tractului digestiv, 
de la cavitatea bucală până la anus. În aproximativ jumătate 
dintre cazurile de BC sunt afectate intestinul subţire și 
gros, de obicei în vecinătatea valvei ileocecale. Alte 25% 
dintre cazuri interesează fie doar intestinul subţire, fie doar 
intestinul gros. În aproximativ 10% dintre cazuri există doar 
interesare perianală, dar majoritatea pacienţilor prezintă și 
afectarea intestinului subțire şi gros. Localizarea la nivelul 
stomacului şi duodenului este atipică, fiind întâlnită în 
aproximativ 2% dintre cazuri. Vârsta de debut pentru CU 
şi BC are o distribuţie bimodală, cu aproximativ două 
treimi dintre cazuri debutând în a doua şi a treia decadă 
de viaţă, iar o treime dintre cazuri debutând în cea de-a 
cincea decadă de viaţă. 

Caracteristicile macroscopice care diferențiază BC de CU 
sunt lipsa afectării rectului, prezenţa leziunilor discontinue 
(alternanță de zone de mucoasă indemnă cu zone afectate), 
ulceraţii aftoase și ulcere liniare. BC va fi discutată în detaliu 
în alt capitol. În continuare va fi prezentată CU. 

Etiologia CU nu este pe deplin elucidată. Se consideră 
implicaţi factori infecţioşi, imunologici, genetici şi de 
mediu, însă rolul niciunuia nu este dovedit cu certitudine. 
Raportul femei:bărbaţi este 5:4. Boala este mai frecventă 
în țările vestice, având o incidenţă anuală de 10/100.000 
locuitori. Aproximativ 20% dintre pacienţi au antecedente 
familiale de CU. Boala prezintă o incidență mai crescută în 
anumite comunităţi evreieşti și este neobişnuită în rândul 
afro-americani şi amerindienilor. 

Din punct de vedere histopatologic, se observă afecta- 
rea rectului în >90% dintre cazuri, cu grade variabile de 
extensie proximală — rect (proctită ulcerativă), colon stâng 
(proctosigmoidită, colita colonului stâng) sau întregul colon 

(pancolită). Leziunile apar iniţial la nivelul mucoasei, cu 
infiltrate limfocitare și leucocitare ce progresează spre sub- 
mucoasă, cu formarea de microabcese. Criptele Lieberkiihn 
sunt de obicei afectate (abcese criptice), iar stratul muscular 
este rareori interesat. Aceste abcese fuzionează şi erodează 
mucoasa, determinând formarea de pseudopolipi uşor de 
evidenţiat în timpul examinării endoscopice. 

Pentru completarea informaţiilor din acest capitol re- 
feritoare la BC este necesară și parcurgerea Capitolului 14 
„Intestinul subțire și apendicele”. 


Tabloul clinic și evaluarea colitei ulcerative 


Tabloul clinic iniţial în CU variază în funcţie de extensia 
leziunilor la nivelul colonului și de severitatea bolii. Boala 
poate avea un debut brusc, cu evoluţie fulminantă cu risc 
vital, sau poate debuta insidios, cu simptomatologie uşoară. 
Cei mai mulți pacienţi prezintă diaree mucopurulentă, san- 
guinolentă, însoţită de dureri abdominale colicative, tenesme 
rectale şi senzaţie imperioasă de defecaţie. Pacienţii pot 
prezenta, în diferite grade, scădere ponderală, deshidratare, 
durere şi febră. Colita fulminantă sau megacolonul toxic sunt 
asociate frecvent cu distensie importantă a colonului, din 
cauza distrucţiei plexului mienteric. Pacienţii pot prezenta 
simptome severe cauzate de sepsis, malnutriție, anemie sau 
dezechilibre acido-bazice şi electrolitice. Febra poate indica 
prezenţa multiplelor microabcese intestinale sau a endoto- 
xemiei secundare bacteriemiei rezultate prin translocaţie la 
nivelul mucoasei colonice inflamate. 

Manifestările extraintestinale, precum spondilita anchi- 
lopoietică, artrita periferică, uveita, pyoderma gangrenosum, 
colangita sclerozantă, pericolangita și pericardita survin la 
un procent redus de pacienți. Observațiile examenului clinic 
sunt în corelaţie cu severitatea bolii. In faza latentă a bolii, 
examenul clinic poate fi normal sau cu modificări minime; 
în faza activă a bolii, examenul clinic poate evidenția un 
tabloude abdomen acut cu distensie abdominală, timpanism, 
sensibilitate și apărare musculară. 

Investigația de referință pentru diagnostic este endoscopia 
cu biopsie. Aspectele tipice la endoscopie includ prezenţa 
unei mucoase eritematoase, friabile, fără interpoziţie de zone 
sănătoase, exudate mucoase şi pseudopolipi (Figura 15-12). 
O metodă secundară de diagnostic este clisma baritată, care 
poate evidenția neregularități ale mucoasei intestinale, dar 
aceasta este mai puţin utilizată în practica medicală curentă. 
Nu există teste de laborator specifice pentru CU; totuși, pot 
fi prezente leucocitoză şi anemie. Markerii serologici, cum 
ar fi anticorpii anti citoplasma perinucleară a polinuclearelor 
neutrofile (pANCA), un grup de anticorpi IgG crescuţi de 
obicei în bolile autoimune, ar putea susține diagnosticul. 

Diagnosticul diferenţial se face cu alte afecțiuni inflama- 
torii sau infecțioase precum BC, colita infecțioasă sau colita 
pseudomembranoasă. Boala cu care CU se confundă cel mai 
des este BC a colonului. În aproximativ 10% dintre cazuri 
există o suprapunere a caracteristicilor, acest tip de colită se 
numește „colita nedeterminată”. În această situaţie, tabloul 
clinic este mai degrabă sugestiv pentru CU decât pentru BC. 
Tabelul 15-2 prezintă principalele diferenţe între CU și BC. 


Tratamentul colitei ulcerative 


Tratamentul medical actual al CU poate fi împărțit în ur- 
mătoarele clase de medicamente: 


1. Corticosteroizi cu administrare sistemică (metilprednisolon, 
prednison), orală (budesonidă) şi locală (clismă cu 
hidrocortizon); 

2. S-aminosalicilaţi, incluzând mesalazina (oral, clismă) 
și sulfasalazine (precursor al mesalazinei); 

3. Imunomodulatori precum tiopurine (6-mercaptopurină, 
azatioprină), metotrexat, ciclosporină; 

4. Antibiotice — ciprofloxacină, metronidazol, 

5. Terapie biologică cu agenți anti factor de necroză tumorală, 
cum ar fi infliximab, adalimumab, certolizumab pegol. 


Scopul tratamentului este de a induce și de a menţine 
remisiunea bolii, minimalizând efectele secundare ale me- 
dicaţiei. În general, sunt folosite două abordări terapeutice: 
(1) o abordare accelerată de tip „step-up”, care presupune 
introducerea progresivă a medicaţiei avansate precum agenții 
biologici sau (2) abordări agresive de tip „top-down” care 
presupun introducerea de la început a medicaţiei avansate 
cu reducerea progresivă ulterioară a dozelor. Managementul 
pacienţilor cu CU necesită un abord multidisciplinar care 
include gastroenterologi, chirurgi, nutriţioniști, farmaciști, 
asistenţi medicali şi alți specialişti. 

Tratamentul chirurgical este indicat pentru colita 
fulminantă, megacolonul toxic, boala refractară la tra- 
tament sau pentru cei care au dezvoltat displazie sau 
cancer. Pacienţii cu colită fulminantă şi/sau megacolon 
toxic au risc de perforaţie, hemoragie masivă şi sepsis 
sever cu risc vital. În consecință, acești pacienţi necesită 
spitalizare şi tratament susținut adecvat care include 
decompresie gastrică, antibioterapie cu spectru larg, 
perfuzii IV, suport nutriţional. Scopul acestui tratament 
agresiv constă în stabilizarea pacienţilor în vederea unei 
intervenţii chirurgicale cu risc semnificativ de morbiditate 
și mortalitate postoperatorie. 

În ciuda tratamentului medicamentos adecvat, 10—20% 
dintre pacienţi fie sunt refractari, fie, în timp, dezvoltă 
efecte adverse semnificative. Riscul malignizării depinde 
de extensia şi durata bolii. În cazul pacienților cu pancolită, 
riscul apariţiei cancerului creşte cu 1—2% în fiecare an după 
primii 10 ani de la debutul bolii. 

În trecut, intervenţia chirurgicală cu viză curativă 
pentru CU era proctocolectomia cu ileostomie definitivă. 
Ulterior, au fost imaginate tehnici pentru menţinerea con- 
tinenţei materiilor fecale, cum ar fi ileostomia continentă 
a lui Kock, care presupune confecţionarea unui rezervor 
din intestin subţire prevăzut cu o valvă mamelonată. Cu 
toate acestea, din cauza funcționării defectuoase a valvei 
într-un procent ridicat de cazuri, procedura nu este utilizată 
frecvent. Colectomia totală cu anastomoză ileorectală a 
fost încercată la unii pacienţi cu afectare rectală limitată. 
Din păcate, această procedură nu are caracter curativ şi 
supune pacientul la un risc de recurenţă sau de transformare 
malignă la nivelul bontului rectal restant. 

Proctocolectomia cu rezervor ileoanal (Figura 15-13) 
este considerată în prezent intervenția chirurgicală de elecţie. 
Aceasta presupune rezecția colonului și a rectului cu confec- 
ționarea unui rezervor ileal care se anastomozează la canalul 
anal, evitându-se astfel o ileostomie permanentă. Această 
procedură poate fi efectuată astfel: într-un singur timp, în 
care, după proctocolectomie, se confecționează rezervorul 
ileoanal fără ileostomie; în doi timpi, în care inițial, în timpul 
I, rezervorul ileoanal este protejat de o ileostomie, urmând ca 
în timpul I această ileostomie să fie desființată; sau în trei 

Figura 15-12. A. Colită ulcerativă severă prezentând pseudopolipi, ulceraţii profunde şi fiabilitate. B. Boală Crohn severă prezentând 
ulceraţii lineare şi aspect de „piatră de pavaj” 


timpi, în care în timpul I, după rezecţia colorectală se practică rezervorul ileoanal și ileostomia de protecţie, urmând ca în 
o ileostomie terminală, apoi în timpul II se confecționează timpul III ileostomia să fie desființată. 

TABELUL 15-2. Comparaţie între colita ulcerativă 


şi boala Crohn 


Colita ulcerativă 


Simptome şi semne 


Diaree 


Severă, cu sânge 


Boala Crohn 


Mai puţin severă, 
rar cu sânge 


Fistula perianală  Rară Frecventă 

Stenoze sau Neobişnuite Frecventă 

obstrucţii 

Perforaţie Liberă, neobişnuită localizată, frecventă 

Localizări 

Rect Interesat întotdeauna Adesea normal 

lleon terminal Normal Afectat la majori- 
tatea pacienţilor 

Distribuţie Continuă Segmentară, 
leziuni parcelare 

Megacolon Frecvent Rar 

Aspect 


Macroscopic 


Friabilitate, sânger- 
are, exudate granu- 


Ulceraţii liniare, fisuri 
transversale, aspect 


lare, pseudopolipi, de pietre de pavaj, 
ulcere izolate îngroşare, stricturi 
Microscopic Inflamaţie a inflamație 
submucoasei și a transmurală, 
mucoasei, abcese granuloame, 
criptice; rar fibroză fibroză 
Radiologic Teavă de plumb, Semnul corzii 
îngustare, continuă, pentru intestinul 
concentrică subţire, fistule in- 
terne segmentare, 
asimetrice 
Evoluție 
Istoria naturală  Exacerbări, Exacerbări, 


remisiuni, reactivări 
violente 


remisiuni, cronică, 
indolentă 


Tratament Răspuns iniţial Răspuns mai puţin 
medical ridicat (>80%) predictibil 
Tratament Curativ Paliativ 

chirurgical 

Recurenţă Nu Frecventă 


OCLUZIA INTESTINULUI GROS 


Ocluzia intestinului gros este o afecţiune gravă care necesită 
identificare precoce şi un diagnostic adecvat. Este important 
de diferențiat ocluzia mecanică de o pseudo-ocluzie sau de 
ileus, deoarece tratamentul diferă foarte mult. La adult, ocluzia 
colonului este cel mai frecvent determinată de cancerul de 


Figura 15-13. Anastomoza ileo-anală cu rezervor este operaţia 
de elecție pentru tratamentul definitiv al colitei ulcerative şi al 
sindromului polipozei familiale. A. Întregul colon şi rectul sunt 
îndepărtate. B. Un rezervor mic este construit din ileonul terminal 
folosind o configuraţie în formă de litera J. C. Acest rezervor în 
formă de J este apoi exteriorizat prin planul muscular și anastomozat 
cu linia dinţată, pentru a crea un „neorect”. 


colon sau de rect, boala diverticulară şi volvulus de colon. 
Ocluzia determinată de volvulus de colon este rezultatul 
torsiunii unui segment de colon în jurul axului său mezenteric. 
Ocluzia prin bride, frecvent întâlnită la nivelul intestinului 
subțire, este extrem de rară la nivelul colonului. 

Un element important în tabloul clinic al ocluziei intesti- 
nului gros este reprezentat de competenţa valvei ileo-cecale. 
Dacă valvula ileo-cecală este incompetentă, semnele și simp- 
tomele sunt practic identice cu cele ale ocluziei intestinului 
subțire. Dacă valvula ileo-cecală este competentă, situație 
întâlnită la aproximativ 75% dintre pacienţi, se formează o 
„ansă închisă” între valvula ileo-cecală și locul de obstrucţie 
distal, de la nivelul colonului sau al rectului. Astfel, apare 
adesea o distensie colonică masivă. 


Evaluarea ocluziei intestinului gros 


Oricare ar fi etiologia ocluziei colonului, semnele şi simp- 
tomele includ: absenţa tranzitului intestinal pentru gaze, 
constipaţie severă și distensie abdominală, ocazional greață 
şi vărsături. Simptomele care ar putea fi relevante pentru 
diagnostic includ: debut brusc al simptomatologiei (suge- 
rând un eveniment obstructiv acut), modificări în calibrul 
scaunului (ridicând suspiciunea de carcinom) și un istoric 


de dureri episodice în cadranul inferior stâng abdominal 
(sugestive pentru diverticulită sau strictură diverticulară). Este 
esențial să se diferenţieze ocluzia completă a colonului de 
cea parțială. Pacienţii cu ocluzie completă de colon prezintă 
constipație severă și lipsa tranzitului intestinal pentru gaze 
sau materii fecale timp de mai multe ore. 

Examenul clinic ar trebui să se concentreze în special 
pe examenul abdomenului şi pe tuşeul rectal: inspecția, 
auscultaţia, percuţia și palparea abdomenului; evaluarea 
zgomotelor intestinale, a sensibilităţii abdominale, a apărării 
sau contracturii musculare, a oricărei formaţiuni sau distensii 
Și al oricărui semn care ar indica o hernie. La tuşeul rectal, 
se evaluează conţinutul ampulei rectale (prezenţa de gaze, 
materii fecale sau colabarea rectului), consistenţa scaunului și 
prezența de formaţiuni tumorale sau alte leziuni. O anamneză 
detaliată și un examen clinic riguros vor ghida medicul în 
alegerea celor mai potrivite metode imagistice de diagnostic. 

Prezenţa de aer liber subdiafragmatic evidenţiată pe 
radiografia de torace indică perforaţia. Radiografiile abdo- 
minale în clino- sau în ortostatism pot diferenția constipaţia 
de blocajul din ocluzia intestinală. De asemenea, radiografia 
simplă poate fi utilă în stabilirea sediului ocluziei (intestin 
subțire vs gros). Radiologic, volvulusul sigmoidian poate 
avea un aspect de „boabă de cafea“ sau de „tub îndoit inte- 
rior” (Figura 15-14). Aerul din interiorul peretelui intestinal 
(pneumatoză) evidenţiat pe radiografie reprezintă un semn 
de gravitate şi sugerează ischemia colonului. 

Clisma cu substanță de contrast hidrosolubilă poate 
confirma diagnosticul de ocluzie a intestinului gros şi poate 
localiza cu exactitate obstacolul. Clisma cu substanță de 
contrast hidrosolubilă (ex. Gastrografin) care evidenţiază o 
coloană de contrast cu capătul în formă de „cioc de pasăre“ 
este sugestivă pentru volvulusul colonic. Bariul nu trebuie 
niciodată administrat dacă există suspiciunea de obstrucție 
sau perforaţie a colonului. 

Examinarea CT este deseori explorarea de elecție dacă 
există suspiciunea clinică de ocluzie a colonului; această 
metodă imagistică poate confirma diagnosticul și poate 
preciza cauza ocluziei colonului (Figura 15-15). CT cu 

Figura 15-14. Volvulus de colon sigmoid. 

Figura 15-15. Imagine de tomografie computerzată a vol- 
vulusului de cec. 


substanță de contrast (administrată oral şi iv) favorizează 
diferențierea dintre ocluzia parţială şi cea completă, ileus, 
ocluzia intestinului subţire și poate exclude diagnosticul 
de obstrucţie a intestinului gros. Dacă se suspectează o 
ocluzie completă, substanţa de contrast administrată oral, 
hidrosolubilă, trebuie utilizată în mod judicios, din cauza 
riscului de apariţie a sindromului de aspirație și a pneumoniei. 


Tratamentul ocluziei intestinului gros 


Terapia iniţială cuprinde resuscitare volemică și corectarea 
dezechilibrelor electrolitice, precum și evaluare chirurgicală. 
Pentru pacienții cu distensie intestinală semnificativă şi/sau 
vărsături, se poate monta o sondă nazo-gastrică. Intervenţia 
chirurgicală este aproape întotdeauna indicată la pacienţii cu 
ocluzie completă. Pacienţii cu ocluzie parţială pot fi deseori 
tratați prin decompresie nazo-gastrică, NPO și fluide IV, cu 
o oarecare ameliorare a ocluziei acute. Aceste măsuri permit 
pregătirea pacienţilor cu ocluzie parţială a colonului pentru 
intervenţia chirurgicală și, posibil, evitarea unei colostome. 

Laparotomia de urgenţă este efectuată pentru ocluzia 
intestinală acută cu distensie a cecului ce depășește 12 cm, 
sensibilitate abdominală crescută, semne de peritonită sau 
sepsis. Perforaţia cauzată de volvulus, cancerele obstructive 
sau stricturile diverticulare necesită adesea laparotomie 
care implică, de obicei, rezecţie și colostomie. Pacienţii cu 
obstrucție a colonului prin cancer și fără peritonită pot fi 
supuşi unei proceduri endoscopice cu montarea unui stent 
care permite decompresia, fără a fi nevoie de intervenţie 
chirurgicală de urgenţă și de colostomă. 


VOLVULUS DE COLON 


Simptomele comune ale volvulusului de colon sigmoid și 
cec includ crampe abdominale, durere, greață, vărsături și 
constipaţie severă. La examenul fizic, se evidenţiază distensie 
abdominală, sensibilitate și, adesea, o ampulă rectală goală 
la examenul digital. Durata variază de la câteva ore la câteva 

zile, cu manifestări acute mai ales în cazul volvulusului de cec 
și mai frecvent diminuate în cazul volvulusului cu localizare 
siamoidiană. Volvulusul sigmoidian apare frecvent la pacienții 
vârstnici, de obicei cu istoric de constipaţie sau demenţă. 

Evaluarea imagistică trebuie efectuată precoce în cazul 
suspiciunii de volvulus, deoarece poate stabili rapid diagnos- 
ticul. Radiografiile abdominale simple sunt utile în evalu- 
area iniţială a suspiciunii de volvulus de colon. Volvulusul 
sigmoidian poate apărea ca o ansă colonică dilatată care 
porneşte din pelvis și se extinde către diafragm sub formă 
de „boabă de cafea“ sau „tub îndoit interior”. De obicei, 
volvulusul de cec determină ocluzie la nivelul intestinului 
subţire și gros. Radiografiile relevă o ansă intestinală cu 
distensie marcată, care se extinde din cadranul inferior drept 
către cadranul superior stâng. Intestinul subţire este destins, 
în timp ce colonul distal este aplatizat. 

Evaluarea CT cu substanţă de contrast este, în prezent, 
explorarea diagnostică de elecţie atât pentru volvulusul 
cecal, cât și pentru cel sigmoidian, datorită faptului că 
este o investigaţie non-invazivă, uşor de efectuat, precisă 
pentru ambele localizări, care poate identifica patologii 
incidentale omise de radiografiile simple sau tehnicile 
fluoroscopice/radioscopii. În plus, CT-ulabdominal poate 
facilita diagnosticul de ischemie a colonului. 

În absența ischemiei sau perforaţiei de colon, tratamentul 
iniţial al volvulusului de sigmoid este detorsionarea en- 
doscopică, eficientă pentru 60-95% dintre pacienţi. După 
detorsionarea colonului sigmoid, un tub de decompresie 
ar trebui, în general, lăsat pe loc pentru o perioadă de 1-3 
zile pentru a menţine detorsionarea, a permite decompresia 
continuă a colonului şi a facilita pregătirea mecanică a intes- 
tinului. Din cauza riscului înalt de recurenţă a vovulusului 
şi a riscurilor asociate fiecărui astfel de episod, intervenţia 
chirurgicală trebuie luată în considerare în cazurile potrivite, 
în timpul internării iniţiale. Dintre procedurile elective pentru 
volvulusul sigmoidian, rezecția sigmoidului cu anastomoză 
este cea mai eficientă în prevenirea episoadelor de recurenţă. 
Rezecţia sigmoidiană de urgenţă este, în general, indicată 
atunci când nu este posibilă detorsionarea endoscopică a 
colonului sigmoid și în cazurile în care colonul nu este 
viabil sau este perforat. 

Încercările de detorsionare endoscopică a cecului nu 
sunt, în general, recomandate. Rezecţia de cec este cea mai 
eficientă metodă de prevenire a recurenţei. 


PSEUDO-OCLUZIA ACUTĂ A COLONULUI 


Pseudo-ocluzia acută a colonului (POAC, cunoscută şi sub 
denumirea de sindrom Ogilvie) este o afecţiune funcţională, 
cel mai frecvent întâlnită la pacienţii vârstnici, spitalizaţi 
sau instituţionalizaţi cu comorbidităţi severe sau infecţii 
sau la cei în convalescenţă după intervenţii chirurgicale 
sau traumatisme. Durerea abdominală, greaţa, vărsăturile, 
distensia abdominală și dilatarea colonului ascendent și 
transvers pe radiografiile abdominale sunt semne tipice, 
dar nespecifice pentru POAC. CT abdominal sau clisma cu 
substanţă de contrast hidrosolubilă pot distinge POAC de 
o obstrucție mecanică a intestinului gros. Deși majoritatea 
pacienţilor cu POAC au un tablou clinic cu debut insidios, 
ischemia sau perforaţia colonului este raportată în 3—1 5% 
dintre cazuri. Febra, leucocitoza semnificativă şi diametrul 


cecului >12 cm sunt factori care pot indica ischemia sau 
perforaţia colonului în POAC. 

Tratamentul de primă linie pentru POAC, fără eviden- 
țierea ischemiei sau perforaţiei colonului și cu un diametru 
al cecului <12 cm, este non-invaziv şi include corectarea 
dezechilibrelor electrolitice, resuscitarea volemică, minimi- 
zarea medicaţiei narcotice şi anticolinergice, identificarea și 
tratamentul oricărei infecţii, repausul digestiv şi mobilizarea 
pacientului. Se recomandă montarea sondei nazo-gastrice şi 
a unui tub de gaze pentru a facilita decomprimarea intestinu- 
lui. Laxativele orale osmotice şi stimulante ale peristalticii 
intestinale trebuie evitate, deoarece pot accentua dilataţia 
colonului prin producerea de gaze şi propulsia acestuia 
într-un intestin deja dilatat. Tratamentul suportiv de linia 
întâi determină o rezoluţie a POAC în 70-90% dintre cazuri. 

Tratamentul farmacologic cu neostigmină este următoarea 
alegere pentru POAC care nu răspunde favorabil la tratamentul 
suportiv. Neostigmina este un medicament anti-acetilcolineste- 
razic care crește tranzitor şi reversibil nivelul de acetilcolină 
de la nivelul receptorilor muscarinici ai sistemului nervos 
parasimpatic. La pacienţii cu POAC, studiile cu administrare 
iv de neostigmină au arătat că acest medicament determină 
remiterea dilataţiei colonului în aproximativ 90% dintre cazuri. 
Terapia cu neostigmină trebuie administrată într-un cadru 
care permite monitorizarea continuă a frecvenţei cardiace, a 
saturaţiei de oxigen și măsurarea frecventă a tensiunii arteriale; 
de asemenea, în caz de bronhospasm sau bradicardie, trebuie 
să existe glicopirolat sau atropină la dispoziţie pentru utiliza- 
rea lor rapidă. Neostigmina nu trebuie utilizată în ischemia 
și perforaţia de colon sau în contextul sarcinii, al aritmiilor 
cardiace necontrolate sau al unui bronhospasm sever activ. 

Decomprimarea endoscopică a colonului trebuie luată 
în considerare la pacienţii cu POAC la care tratamentul cu 
neostigmină este contraindicat sau ineficient. S-a demon- 
strat că decomprimarea endoscopică a colonului determină 
decompresie iniţială în 61-95% dintre cazuri și menţinerea 
decompresiei în 70-90% dintre cazuri. Pentru a preveni recu- 
renţa dilataţiei colonului, este necesar a se efectua mai mult 
de o procedură de decompresie endoscopică și/sau plasare 
endoscopică de tub de gaze. Colonoscopia în POAC are o 
rată de perforaţie de 1-3%. Această manevră se efectuează 
fără pregătirea mecanică a intestinului, cu CO, sau minimă 
insuflaţie de aer și minimă sedare. 

Tratamentul chirurgical este rezervat pentru cazurile 
POAC complicate cu ischemie a colonului, perforaţie sau 
dilataţie refractară la terapia non-chirurgicală. Dilataţia per- 
sistentă a colonului, refiactară la măsurile non-chirurgicale, 
este estimată să apară la aproximativ 10% dintre pacienți. 
Deciziile intraoperatorii în POAC sunt luate în funcţie de 
starea colonului și a pacientului. Cecostomia sau cecostomia 
dirijată pe tub este recomandată în caz de colon viabil, dilatat 
şi are o rată de succes la 95-100% dintre pacienți. Pentru 
colonul ischemic sau perforat, alegerea rezecţiei cu stomă 
terminală sau rezecţia cu anastomoză, cu sau fără stomă de 
protecţie, trebuie adaptate fiecărui caz în parte. 


POLIPII ŞI CANCERUL COLO-RECTAL 


Polipi colo-rectali 


Polipul este un termen morfologic utilizat pentru a descrie 
excrescențe mucoase de dimensiuni mici, care se dezvoltă 

TABELUL 15-3. Prezentare comparativă a tipurilor de polipi colorectali 


Tip Frecvență Localizare 


Potenţial Malign Tratament 


Adenom tubular 25% dintre adulţii >50 ani 20% în rectosigmoid Scăzut Excizie endoscopică 
A vor avea un adenom 3 A = z3 == E 
Adenom vilos 80% în rectosigmoid Ridicat Excizie endoscopică 
Hamartom Rar Intestin subțire Scăzut; rar Excizie în caz de 
sângerare sau 
obstrucție 
Inflamator Rar, cu excepția Bil Colon şi rect Niciunul Urmărire 
Hiperplazic Frecvent Stomac, colon și rect Niciunul Urmărire 


Bll, boli inflamatorii intestinale 


în lumenul colonului și al rectului. Au fost descrise o vari- 
etate de tipuri de polipi, toate prezentând comportamente 
biologice diferite (Tabelul 15-3). 

Polipii inflamatori (pseudopolipii) sunt frecvenți în BIH 
și nu au potenţial malign. Hamartoamele (polipii juvenili 
și polipii asociaţi cu sindromul Peutz-Jeghers) au, în 
mod similar, potenţial malign foarte scăzut şi, de multe 
ori, regresează spontan sau se autoamputează. Simpla lor 
monitorizare este o măsură eficientă şi sigură. Cu toate 
acestea, polipii care se încadrează în categoria generală 
de „adenoame” sunt considerate leziuni premaligne şi este 
indicată o vigilenţă crescută. Histologic, adenoamele sunt 
descrise ca (1) tubulare, (2) tubuloviloase, (3) viloase sau 
(4) adenoame sesile serate. Adenoamele viloase au cel mai 
mare risc de a deveni maligne. Argumentele pentru poten- 
țialul malign al adenoamelor includ (1) incidenţa ridicată 
a cancerului asociat cu polipii din sindromul polipozei 
adenomatoase familiale (PAF), (2) apariţia simultană a 
cancerelor şi a polipilor la același pacient, (3) carcinogenii 
care produc atât adenoame, cât și cancere în acelaşi model 
experimental şi (4) riscul redus de cancer asociat la cei la 
care polipii au fost rezecați. 


Tabloul clinic și evaluarea polipilor 

Polipii sunt de obicei asimptomatici, dar uneori sângerează 
suficient pentru a determina pacientul să efectueze evaluări 
medicale. Sunt detectaţi cel mai frecvent în timpul urmăririi 
colonoscopice de rutină (Figura 15-16). Ocazional, un istoric 


Figura 15-16. Un polip detectat în timpul colonoscopiei. 


familial de polipi poate face ca pacientul să beneficieze de 
screeningul endoscopic al acestora. 


Tratamentul polipilor 

Tratamentul polipilor colonici implică polipectomie co- 
lonoscopică. Aceasta permite analiza histopatologică și 
identificarea corectă a tipului de polip. Ocazional, un polip 
mare sau plat nu poate fi îndepărtat colonoscopic cu margini 
de siguranţă și o rezecţie segmentară a colonului se practică 
în cazul în care biopsia confirmă leziunea ca fiind un ade- 
nom. Pentru afecțiunile caracterizate prin polipoză extinsă 
(ex. sindromul PAF), operaţia cel mai frecvent efectuată 
este colectomia totală. 


Cancerul colorectal 


Cancerul colorectal reprezintă o cauză majoră de deces în 
Statele Unite. Conform Societăţii Americane de Oncologie, 
este al treilea cel mai frecvent tip de cancer în rândul băr- 
baţilor şi al femeilor şi se estimează că >55.000 de oameni 
mor anual prin această boală. În fiecare an sunt identificate 
aproximativ 140.000-145.000 de cazuri noi. Majoritatea 
cancerelor colorectale apar sporadic, fără o mutație genetică 
cunoscută. Deşi un număr mare de factori sunt asociați cu 
apariţiaacestei boli, teoriile despre etiologia sa sunt centrate 
pe impactul carcinogenezei chimice intraluminale. Există 
diverse teorii care susțin că acești carcinogeni fie sunt in- 
geraţi, fie sunt rezultatul proceselor biochimice care apar 
în lumenul intestinal. Studiile epidemiologice geografice 
arată că anumite populaţii au o incidență foarte scăzută a 
cancerului de colon și rect, aparent ca urmare a identificării 
unor factori alimentari favorabili (ex. conţinutul ridicat în 
fibre, conţinutul redus de grăsimi), deși obiceiurile sociale 
și lipsa carcinogenilor din mediu nu pot fi excluse. Anumite 
programe de sănătate promovează o dietă cu un nivel scăzut 
de grăsimi şi bogată în fibre ca factor protector împotriva 
cancerului colorectal. A fost sugerată chimioprevenţia, prin 
ingestia de agenţi precum carotenoizii şi alți antioxidanți, 
dar eficacitatea acestei măsuri nu este dovedită. Există 
unele dovezi conform cărora inhibitorii de prostaglandină, 
precum aspirina şi sulindacul, atunci când sunt consumaţi în 
mod regulat, scad semnificativ riscul de formare a polipilor 
adenomatoși și de apariţie a cancerului de colon. 
Aproximativ 6% din toate tipurile de cancer colorectal sunt 
cauzate de către un sindrom de cancer familial, cu o mutație 
genetică cunoscută care poate fi moștenită. Sindromul PAF, 
cauzat de o mutație a genei APC, este responsabil de 1% 

din cazurile de cancer colorectal. În adolescență, pacienții 
se prezintă cu adenoame care progresează spre tapetarea 
întregului colon. Intervenţia chirurgicală poate fi efectuată 
pentru a îndepărta colonul şi rectul și pentru a elimina 
riscul de cancer. Cancerul de colon nonpolipozic ereditar 
(HNPCC, hereditary nonpolyposis colon cancer), numit şi 
sindromul Lynch, reprezintă 5% dintre cancerele de colon. 
Acesta este cauzat de mutații ale genelor reparatoare MLH], 
MSH2, MSH6 şi PMS2. Pacienţii tind să dezvolte cancere de 
colon drept la 30--40 de ani și prezintă un risc ridicat pentru 
apariţia altor cancere precum cel endometrial şi urotelial. 
Majoritatea cancerelor colorectale apar pe partea stângă 
a colonului, în sigmoid şi rect (Figura 15-17), deşi studii 
recente sugerează o creștere lentă a numărului de leziuni 
localizate în colonul drept. Tumorile sincrone (apărute 
simultan) se dezvoltă la 5% dintre pacienţi, în timp ce 3-5% 
dintre pacienţi au tumori metacrone (o a doua tumoră se 
dezvoltă după rezecția primei tumori). Incidenţa maximă 
a cancerelor de colon este la vârsta de 70 de ani. Incidenţa 
începe să crească în decada a patra de viaţă, iar 90% dintre 
cancerele colorectale se dezvoltă după vârsta de 50 de ani. 


Screeningul cancerului colorectal 
Dintre toate tipurile de cancer GI, cele mai multe progrese s-au 
înregistrat în cazul cancerului colorectal, prin îmbunătăţirea 
ratelor de vindecare. În prezent, conform datelor National 
Cancer Institute's Surveillance, Epidemiology and End Results 
Program, rata de supraviețuire la 5 ani este de 65%. Există 
puține dubii cu privire la faptul că această îmbunătăţire se 
datorează parțial unui program de screening eficient care 
poate detecta cancerele într-un stadiu incipient sau poate 
preveni cancerul prin eliminarea polipilor adenomatoşi. În 
ceea ce priveşte screeningul cancerului colorectal, pacienţii 
sunt clasificați ca fiind cu risc mediu sau ridicat. Pacienţii 
cu risc ridicat au antecedente familiale de cancer de colon 
la o rudă de gradul I, istoric personal de polipi adenomatoși, 
BII sau un sindrom de cancer familial cunoscut (PAF sau 
HNPCC). Pacienţii fără niciunul dintre acești factori de risc 
sunt consideraţi a fi cu risc mediu. 

Începând cu vârsta de 50 de ani, persoanele cu risc 
mediu ar trebui să opteze pentru una dintre următoarele 
variante de screening: 


Teste care identifică atât polipii, cât și cancerul 

Sigmoidoscopie flexibilă la fiecare 5 ani* 

Colonoscopie la fiecare 10 ani 

Colonografie CT (colonoscopie virtuală) la fiecare 5 ani* 
(Figura 15-18) 

Teste care identifică în special cancerul 

Testul pentru hemoragii oculte din materiile fecale (THOMF) 
în fiecare an* 

Testul imunochimic din materiile fecale în fiecare an* 

Testul ADN din materiile fecale la interval variabil* 


*Colonoscopia ar trebui efectuată dacă rezultatele testelor sunt pozitive. 


Pacienţii cu risc ridicat trebuie să efectueze colonosco- 
pie. Pacienţii cu o rudă de gradul I cu cancer de colon vor 
începe, de regulă, evaluarea colonoscopică cu 10 ani înainte 
de vârsta de diagnostic a acesteia sau începând cu vârsta de 
50 de ani, în funcţie de caz. Pacienţii cu istoric de polipi vor 
efectua o colonoscopie la un interval mai scurt de 10 ani, în 
funcţie de numărul de polipi şi de tipul histologic al acestora. 


5% 


Figura 15-17. Frecvența distribuției adenocarcinomului 
colorectal. 


Pacienţii cu BII în evoluţie de 10 ani sau mai mult ar trebui 
să înceapă verificarea colonoscopică anuală cu biopsii. 


Tablou clinic şi evaluare 

Semnele clinice şi simptomele cancerului colorectal sunt 
date în mare parte de localizarea anatomică. Cancerele de 
colon drept sunt de obicei leziuni exofitice, asociate cu 
hemoragii oculte, ce pot produce anemie prin deficit de 
fier (Tabe 15-4). Din cauza consistenţei lichide a scaunului 
în colonul drept, tumora poate rămâne asimptomatică până 
în stadii avansate. Cancerele care apar la nivelul colonului 
stâng şi sigmoid (Figura 15-19) se manifestă mai frecvent 
prin hemoragie rectală macroscopică (vezi Tabelul 15-4) şi 
modificări ale tranzitului intestinal cu semne de obstrucție 
parțială (dificultate la defecaţie, meteorism abdominal, 


Figura 15-18. Un polip detectat la colonografia computer 
tomografică. 

TABELUL 15-4. Simptomele cancerelor 
colorectale 


Localizarea cancerului 


Colon Colon 


Simptom drept stâng Rect 
Scădere ponderală + +/0 +/0 
Tumoră palpabilă la + 9) 9) 


examenul abdominal 
Rectoragii 9) + + 


Obstrucţie 9) + -= 


scaune creionate, frecvente şi cu volum scăzut). Cancerele 
rectale se pot manifesta printr-o varietate de simptome: 
sângerare rectală, obstrucție și, ocazional, alternanța dia- 
ree-constipaţie. Tenesmele (senzaţia continuă sau recurentă 
de defecaţie) apar în boala mult avansată. Orice pacient 
>30 ani ce se prezintă cu modificarea tranzitului intestinal, 
anemie prin deficit de fier sau sângerare rectală trebuie 
supus unei examinări complete a colonului și rectului 
prin colonoscopie. Figura 15-19. Clisma baritată ce evidenţiază carcinom de 
Pacienţii care sunt diagnosticați cu adenocarcinom de colon colon sigmoid cu leziunea clasică de „cotor de măr”. 
sau rect beneficiază de evaluare de stadializare. Stadializarea 


Sâ AAT 


Figura 15-20. Rezecţia chirurgicală pentru cancerul de colon indicată în funcţie de localizare. Marginile de rezecţie sunt dictate 
de către drenajul limfatic paralel cu sistemul vascular. 

este etapa iniţială prin care se diferenţiază abordarea terapeutică 
a cancerului de colon de cea a cancerului de rect. Stadializarea 
pentru ambele include CT toracic, abdominal şi pelvin pentru 
a exclude boala metastatică la distanţă. Localizările comune 
pentru metastaze sunt ficatul și plămânul. Stadializarea include 
şi dozarea antigenului carcinoembrionar din sânge (CEA). 
Antigenul carcinoembrionar este crescut în multe neoplazii 
GI şi, deşi nu este specific pentru cancerul colorectal, poate 
fi util în urmărirea pacienților după rezecţie, pentru a detecta 
recurența bolii. Stadializarea cancerului rectal include o explorare 
suplimentară, de obicei un IRM sau ecografie endorectală, 
pentru a evalua profunzimea invaziei tumorale în peretele 
intestinal și invadarea ganglionilor limfatici. 


Tratamentul cancerului colorectal 

Etapa iniţială în tratamentul cancerului de colon este 
intervenţia chirurgicală. Segmentul de colon care conţine 
leziunea canceroasă și o porţiune de colon normal de o parte 
şi de alta a tumorii sunt excizate împreună cu mezenterul 
corespunzător. Includerea mezenterului permite îndepărtarea 
ganglionilor limfatici care drenează segmentul de colon 
afectat tumoral (Figura 15-20). Îndepărtarea ganglionilor 
limfatici este importantă, deoarece 30% dintre cancerele de 
colon sunt diseminate în ganglionii limfatici mezenterici 
regionali la momentul diagnosticului. După îndepărtarea 
segmentului de colon și a mezenterului, capetele intestinului 
sunt anastomozate, de obicei, fără a fi nevoie de stomă. 

Cancerele rectale la care stadializarea prin IRM pelvină 
sau ecografie endorectală arată invazia peretelui rectal (T3 
sau T4) sau a ganglionilor limfatici sunt tratate inițial cu 
chimioterapie şi radioterapie. Scopul acestui tratament ne- 
oadjuvant (înainte de operaţie) este de a reduce dimensiunea 
tumorii şi de a reduce riscul de apariţie a recidivei locale la 
nivelul anastomozei. De asemenea, poate creşte supraviețu- 
irea prin această abordare terapeutică. După 6 săptămâni de 
radiochimioterapie, urmează o perioadă de 8—12 săptămâni 
de recuperare. În această perioadă, cancerul va continua să 
regreseze și să răspundă la tratamentul pe care l-a primit. 
Intervenţia chirurgicală este efectuată ulterior. 

Chirurgia pentru cancerul de rect este reprezentată de 
rezecţia anterioară joasă cu anastomoză primară. Rectul este 
îndepărtat cu o margine de siguranţă de | cm, distal de tumoră. 
Excizia completă de mezorect reprezintă o parte importantă 
a acestei tehnici, prin care toată grăsimea perirectală care 
conţine ganglioni limfatici este îndepărtată odată cu cancerul. 
În contexul localizării joase a anastomozei şi al efectelor radio- 
terapiei, aceste anastomoze prezintă un risc ridicat de fistule. 
Fistula anastomotică are consecințe devastatoare, precum 
sepsis, insuficienţă multiplă de organ și riscul de menţinere 
permanentă a stomei. Prin urmare, majoritatea anastomozelor 
după rezecţia anterioară joasă sunt protejate printr-o stomă 
proximală temporară. Când tumora rectală invadează sfincterul 
canalului anal, rezecția abdomino-perineală şi colostomia 
sigmoidiană definitivă sunt indicate. 

Progresele tehnologice în chirurgia minim invazivă 
laparoscopică permit ca rezecţia cancerelor de colon să 
poată fi făcută în siguranţă și în mod eficient prin această 
metodă. O serie de studii arată că operaţia se poate practica 
cu rezecția unui număr acceptabil de ganglioni limfatici. 
Procedura se realizează de obicei printr-o mică incizie 
abdominală pentru îndepărtarea intestinului care conţine 
tumora și pentru a facilita anastomoza. Studii suplimentare 


sunt necesare pentru a stabili dacă laparoscopia poate fi 
realizată în siguranţă și cu aceleași rezultate oncologice 
Și în cazul tumorilor rectale. 

Ocazional, pacienţii se pot prezenta cu obstrucție acută 
a intestinului gros din cauza cancerului de colon sau rect. 
În unele dintre aceste cazuri, stenturile metalice pot fi 
plasate endoscopic sau sub ghidaj fluoroscopic. Când 
sunt plasate cu succes, stenturile previn necesitatea unei 
intervenţii chirurgicale în urgență și a unei colostome prin 
menţinerea permeabilităţii lumenului colic obstruat. Această 
procedură poate servi ca o etapă intermediară, temporară, 
înainte de rezecția chirurgicală electivă sau ca o metodă 
paliativă, dacă pacientul are boală metastatică avansată. 

Piesa de rezecţie a unui cancer de colon sau rect este 
trimisă la anatomopatolog pentru efectuarea stadializării 
(Tabelul 15-5). Se consideră că stadiile 1 și 2 de cancer de 
colon sunt tratate în mod corespunzător doar prin rezecție 
chirurgicală. Chimioterapia este de obicei recomandată 
pacienţilor în stadiul 3 al cancerului de colon și în stadiile 
2 și 3 alecancerului rectal. Utilizarea terapiiloradjuvante în 
tratamentul cancerului de colon şi a celui de rect a generat 
cercetări considerabile în ultimele câteva decenii. Studiile 
au demonstrat că S-FU utilizat în combinaţie cu levamisol 
sau leucovorin, scade rata mortalității la pacienţii cu tumori 


TABELUL 15-5. Sistemul de stadializare TNM 


Tumora primară (T) 


TX Tumora primară nu poate fi evaluată 
TO Nu există dovada tumorii primare 
Tis Carcinom in situ; tumoră intraepitelială sau invazie în 


lamina propria 


Jli Tumora invadează submucoasa 
T2 Tumora invadează musculara proprie 
T: Tumora invadează prin musculara proprie în 


subseroasă sau în țesutul pericolic sau perirectal 
neperitonealizat 


T4 Tumoră ce invadează direct alte organe sau structuri 
din vecinătate sau perforează peritoneul visceral 


Ganglioni limfatici regionali (N) 


NX Ganglionii regionali nu pot fi evaluați 

NO Fără metastaze în ganglionii regionali 

N1 Metastaze în 1-3 ganglioni pericolici sau perirectali 
N2 Metastaze în =4 ganglioni pericolici sau perirectali 
N3 Metastaze în oricaredintre ganglionii situaţi de-a lungul 


trunchiurilor vasculare sau metastaze în >1 ganglion 
apical (atunci când este marcat de către chirurg) 


Metastaze la distanță (M) 


MX Prezenţa metastazelor la distanţă nu poate fi evaluată 


MO Fără prezența metastazelor la distanţă 


MI Metastaze la distanță prezente 


în stadiul 3. Dezvoltarea recentă a unui nou agent chimi- 
oterapic, oxaliplatinul, a stârnit entuziasmul oncologilor 
pentru că, utilizat singur, pare a fi de două ori mai eficient 
decât 5-FU în reducerea recurenței cancerului la pacienţii cu 
risc crescut, precum şi în tratamentul pacienţilor cu cancer 
colorectal metastatic. În prezent, standardul terapeutic îl 
reprezintă 4-6 luni de terapie adjuvantă (după chirurgie) 
cu 5-FU, leucovorin şi oxaliplatin (FOLFOX). O serie de 
noi agenţi biologici par a fi promiţători în obţinerea unor 
rezultate mai bune, în special în ceea ce privește metastazele 
hepatice (bevacizumab, irinotecan şi cetuximab). 


Prognosticul în cancerul colorectal 

După intervenţia chirurgicală și efectuarea chimioterapiei 
adjuvante, pacientul intră într-o perioadă de supraveghere. 
Cele mai multe recurenţe au loc în primele 18-24 luni, de 
aceea supravegherea pacientului este extrem de importantă. 
Majoritatea ghidurilor recomandă anamneză, examen fizic şi 
dozarea CEA la fiecare 3 luni în primii 2 ani, apoi la fiecare 
6 luni pentru unmătorii 3 ani. Rolul dozării CEA este bine 
cunoscut, recidivele fiind sugerate nu numai de nivelul absolut 
al antigenului, ci şi de o creştere progresivă a acestuia. Creş- 
terea progresivă impune o evaluare completă a pacientului, 
inclusiv CT de torace, abdomen și pelvis. Colonoscopia este 
efectuată de rutină la | an și la 4 ani postoperator, apoi la fiecare 
5 ani. CT de torace, abdomen și pelvis este efectuat anual la 
pacienții cu risc pentru recidive (stadiul 3). Prognosticul în 
cancerul de colon şi rect depinde de stadializare, detaliată în 
Tabelul 15-5. Cea mai importantă pentru prognostic este inva- 
zia limfoganglionară. Pentru pacienţii cu recurente, utilizarea 
concomitentă a chimioterapiei, a embolizării metastazelor 
hepatice și, eventual, a rezecției recidivelor izolate, poate 
duce la o supravieţuire medie de 2 ani. 


CANALUL ANAL ȘI RECTUL 


Tabloul clinic şi evaluarea patologiei anorectale 

Canalul anal și rectul reprezintă localizări pentru multiple 
patologii care cauzează durere, protruzie, sângerare, scurgeri 
sau o combinaţie între acestea. De cele mai multe ori, pacienţii 
pun toată simptomatologia pe seama „hemoroizilor” și nu sunt 
conștienți de existenţa oricărei alte patologii, alta decât cea 


Fai 


Prolapsrectal 


Posterior 

hemoroidală (fisură anală, abces, prurit, fistulă, condiloame, 
cancer etc.) la nivelul regiunii anale. Depinde de medic să 
distingă între numeroasele patologii cu prezentări similare. 
O anamneză completă sugerează diagnosticul la mai mult 
de 80% dintre cazuri şi ghidează examinările ulterioare. 

Examinarea regiunii perianale și a rectului este o parte 
integrantă a oricărei evaluări clinice. Etapele actului medical 
vor fi pe largexpusepacientului. Blândeţea examenului clinic 
și empatizarea cu pacientul nu trebuie subliniate, ci sunt 
de la sine înţelese. Pacientul poate fi poziționat în decubit 
lateral, cu genunchii la piept sau în poziţie „jackknife”. 
Fesele sunt depărtate şi se notează orice durere provocată 
de această manevră sau orice leziune vizibilă. Pacientul 
este rugat să efectueze manevra Valsalva pentru a stimula o 
mișcare intestinală și a induce un posibil prolaps. O depărtare 
blândă a feselor permite inspecția care poate releva fisuri, 
marişce hemoroidale, hemoroizi, fistule, tumori și afecţiuni 
dermatologice sau infecțioase. Examinarea digitală rectală 
blândă poate decela tumori, polipi, fluctuații sau insuficiența 
sfincterului anal. 

Anuscopia este obligatorie, deoarece multe leziuni vizibile 
nu sunt palpabile. Totuşi, această explorare poate fi amânată 
în prezenţa durerii acute. Anuscopul este un instrument în 
formă de tub, utilizat pentru examinarea canalului anal. 
Acesta permite decelarea unor leziuni distale mai bine decât 
în cazul utilizării sigmoidoscopului rigid sau flexibil. Cu 
toate acestea, sigmoidoscopia flexibilă şi colonoscopia sunt 
investigaţiile de elecție pentru evaluarea adecvată a rectu- 
lui, întrucât permit localizarea exactă a leziunilor rectale. 
Pregătirea este una minimală şi constă în efectuarea unei 
clisme înaintea procedurii. 


Prolapsul rectal (procidenţa rectală) 


Prolapsul rectal reprezintă protruzia întregului perete rectal 
prin canalul anal. Această patologie se întâlneşte mai frecvent 
la femeile slabe, astenice, care au mijloace de susținere 
rectală slabe și poate implica 4-20 cm de rect exteriorizat 
prin orificiul anal. Această entitate trebuie diferențiată de 
prolapsul mucoasei, care reprezintă eversiunea a 2-3 cm 
de mucoasă rectală prin orificiul anal. Ele se pot distinge 
prin pliurile concentrice, circumferenţiale ale mucoasei, 
observate în prolapsul adevărat, comparativ cu modelul 
radial al pliurilor decelat în prolapsul mucoasei rectale sau 
prolapsul hemoroidal (Figura 15-21). 


Posterior 


Figura 15-21. A. Prolaps 
rectal adevărat caracterizat 
de pliuri de mucoasă con- 
centrice, circumferenţiale. 
B. Prolapsul mucoasci 
rectale caracterizat de 
pliuri radiale de mucoasă. 
(Reprintat cu permisiunea 
Albo D, Mulholland MW. 
Operative Techniques in 
Colon and Rectal Surgery. 
Ediţia |. Philadelphia, PA: 
Wolters Kluwer Health; 
2015.) 


Hemoroid 


Anterior 

Tabloul clinic și evaluarea prolapsului rectal 

Simptomele prolapsului includ durere rectală sau senzația 
de presiune, sângerare uşoară, incontinenţă, eliminare de 
mucus sau anus umed. În situaţii rare, prolapsul nu poate 
fi redus și apare ischemia. De obicei prolapsul apare după 
fiecare defecaţie şi trebuie redus manual. 


Tratamentul prolapsului rectal 

Managementul prolapsului rectal implică o procedură in- 
tra-abdominală ce include rezecție sigmoidiană (a segmentului 
intestinal redundant) cu rectopexie (sutura peretelui colonic 
la fascia presacrată pentru imobilizare). Ratele de recurenţă 
sunt <5% dacă procedura este corect efectuată. La pacienții 
cu risc crescut, se efectuează o procedură ce constă în rezecția 
completă doar pe cale perineală, dar ratele de recurenţă sunt 
mult mai mari. Tratamentul prolapsului de mucoasă rectală şi 
a prolapsului hemoroidal constă în hemoroidectomie. 


Hemoroizii 


Hemoroizii sunt ectazii venoase situate la nivelul canalului 
anal. Hemoroizii sunt clasificați ca fiind interni sau externi 
şi, de obicei, sunt localizaţi în 3 poziţii constante: lateral 
stânga, anterior dreapta și posterior dreapta. Este de prefe- 
rat să se facă referire la poziţia anatomică reală a oricărui 
proces anorectal. Cu sistemul „ceasului”, ora 12 variază în 
funcţie de poziţia pacientului în timpul unui examen şi de 
convențiile medicului. 

Hemoroizii interni au originea deasupra liniei pectinee; 
hemoroizii externi sunt localizaţi sub nivelul liniei pectinee. 
Odată cu creșterea bruscă a presiunii abdominale, cum ar 
fi strănutul sau tusea, țesutul hemoroidal se umple rapid cu 
sânge și oferă o barieră fizică suplimentară pentru a preveni 
scurgerea de gaze sau materii fecale. 

Boala hemoroidală, care cauzează cel mai adesea pro- 
truzia pachetelor hemoroidale sau sângerarea, este de obicei 
precipitată de constipaţie și de screamăt. Sarcina, creșterea 
presiunii pelvine (ascită, tumori), hipertensiunea portală 
Şi diareea excesivă pot influența dezvoltarea simptomelor 
bolii hemoroidale. 

Deoarece mucoasa rectală de deasupra liniei pectinee 
nu conţine receptori de durere, sângerarea din hemoroizii 
interni este de obicei nedureroasă. În schimb, hemoroizii 
externi sunt acoperiți de anoderm bogat inervat şi de obicei 
provoacă dureri atunci când apare tromboza. 


Tabloul clinic și evaluarea hemoroizilor 

O anamneză atentă este necesară pentru a stabili cu exactitate 
simptomele prezentate de pacient. Trebuie trecute în revistă 
relația între apariţia simptomelor și tranzitul intestinal, 
consistenţa scaunului, prezenţa durerii şi prolapsul tisular. 
Perioada de timp pe care un pacient o petrece pe toaletă, și 
dacă acesta depune un efort suplimentar de evacuare pot 
reprezenta un comportament modificabil ce duce la îmbu- 
nătăţirea substanțială a simptomelor. Prezenţa sângelui, la 
ștergere, pe suprafaţa unui scaun de consistență crescută 
sau amestecat cu scaunul, poate facilita diferenţierea între 
sângerarea hemoroizilor, sângerarea de la o fisură sau 
sângerarea dată de un cancer. 

Un pacient cu hemoroizi interni simptomatici va prezenta 
hemoragie cu sânge roșu proaspăt, nedureroasă, de cele mai 
multe ori după ștergere sau sub formă de picături de sânge 
în vasul de toaletă. Cantitatea de sânge pierdut este rareori o 


cauză de anemie. Pacienţii pot prezenta prolaps hemoroidal. 
Hemoroizii interni de grad I nu prolabează; anuscopul trebuie 
utilizat pentru a îi vizualiza. Hemoroizii interni de grad II 
prolabează în timpul defecaţiei şi revin în poziţie normală 
spontan. Hemoroizii interni de grad II prolabează în timpul 
defecaţiei și necesită reducere manuală. Hemoroizii interni 
de grad IV nu sunt reductibili (Figura 15-22). Este utilă 
examinarea pacientului în timp ce stă pe vasul de toaletă 
și depune efort de evacuare; aceasta permite stabilirea cu 
acuratețe a gradului de prolaps. 

Hemoroizii externi pot crește în volum și devin in- 
comfortabili după scaun, dar nu sângerează. Ocazional, 
hemoroizii externi se pot tromboza, cu apariţia unei dureri 
acute însoţite de formarea unei mase aflate în tensiune, ce 
este dură şi sensibilă la palpare, de culoare albastră-violacee, 
la nivelul marginii anale. 


Tratamentul hemoroizilor 

Tratamentul are la bază prezența simptomelor şi gradul 
bolii (Tabelul 15-6). Hemoroizii asimptomatici nu necesită 
tratament; tratamentul din consideraţii estetice nu este 
indicat. Se recomandă agenţii de formare a bolului fecal 
(ex. derivați de psyllium), hidratarea corespunzătoare, 
evitarea constipației și limitarea timpului petrecut pe toaletă 
sau evitarea efortului de defecaţie. Hemoroizii de grad I 
sunt tratați cu agenți topici sau, dacă aceștia sângerează, 
cu scleroterapie sau coagulare cu infraroșu. Ligatura cu 
benzi elastice poate fi efectuată pentru hemoroizii interni 
de grad I, II şi o parte dintre cei de gradul III. Ligatura 
este efectuată în ambulatoriu cu ajutorul unui anuscop, iar 
procedura se bazează pe inducerea ischemiei şi îndepărta- 
rea țesutului hemoroidal în exces. Hemoroidectomia este 
utilizată pentru hemoroizii de grad IV, pentru hemoroizii 
micști de grad III cu o componentă externă voluminoasă și 
în anumite situaţii de urgenţă (ex. puseu hemoroidal acut 
cu gangrenă, ulceraţie severă). Procedurile variază de la 
excizie până la hemoroidopexie. 

Hemoroizii externi produc, de obicei, puţine probleme. 
Contrar concepțiilor populare, hemoroizii nu produc mâncă- 
rime și nici senzaţia de arsură; pruritul se resimte la nivelul 
tegumentului perianal. Cu toate acestea, hemoroizii externi 


Figura 15-22. Hemoroizi de grad IV cu tromboză asociată. 

TABELUL 15-6. Hemoroizii interni: clasificare și tratament 


Srad Definiţie Tratament 


Protruzie la nivelul lumenului 
anal; nu prolabează în afara 
lumenului; 

Sângerare nedureroasă 


Asimptomatic: agenţi de formare a bolului de materii fecale sau laxative; aport crescut 
de lichide; evitarea constipaţiei 


Simptomatic: acelaşi tratament ca în cazurile asimptomatice; ligatura cu benzi elastice 


Prolabează în timpul defecaţiei; 
Se reduc spontan 


Prolabează în timpul defecaţiei; 
se reduc manual 


Nu se reduc Hemoroidectomie 


Management conservator (vezi mai sus) sau ligatura cu benzi elastice 


În cazuri selectate: ligatura cu benzi elastice 
Cazuri mixte, incluzând hemoroizii externi măriţi de volum: hemoroidectomie 


Huminoşi pot interfera cu igiena perianală și, astfel, pot fi 
“ociaţi indirect cu pruritul. In aceste cazuri, excizia poate 
= indicată. De obicei, aceasta este efectuată sub anestezie 
“xală cu sedare. 

Hemoroizii externi trombozaţi reprezintă o complicaţie 
#tolimitată și tipic se remit în 7-10 zile; cremele, supozi- 
varele şi adjuvanţii topici nu aduc niciun beneficiu. Dacă 
=acientul este consultat în primele 24-48 ore de la tromboză, 
'zatamentul constă în excizia hemoroidului trombozat sub 
“nestezie locală. Dacă pacientul este consultat mai târziu 
n evoluţia bolii, rezoluţia spontană este în curs de desfă- 
“urare şi se indică tratamentul conservator. Se recomandă 
zăile de şezut, antiinflamatoarele non-steroidiene (AINS), 
etaminofenul și aplicarea locală de gheaţă. Pernele de 
sezut sunt evitate din cauza creșterii presiunii la nivelul 
anusului, care conduce la creşterea în intensitate a durerii şi 
= apariţia edemului. Rareori, pielea ce acoperă trombusul 
© va ulcera, caz în care este indicată excizia. 


Abcesul anorectal 


Abcesele anorectale sunt infecţii ce ocupă frecvent regiunea 
perianală și spaţiul ischio-rectal și, mai rar, regiunile in- 
:ersfincteriană, supralevatoriană şi spaţiul perineal posterior. 
Abcesele perianale pot apărea la orice vârstă, cu un maxim 
de incidență între 20-40 ani. În general, abcesul este tratat 
prin incizie şi drenaj, fie la pat, fie în sala de operaţie. Fistula 
anală este un tunel sau un tract subcutanat prin care canalul 
anal comunică cu tegumentul perianal. Dintre pacienţii cu 
abces anorectal, o parte vor prezenta concomitent o fistulă 
anală şi aproximativ o treime vor fi diagnosticaţi cu fistulă 
la luni sau chiar ani de zile după drenajul abcesului. 

Se consideră că procesul de formare aabceselor ano-rec- 
tale se declanșează odată cu obstrucția glandelor localizate 
la baza columnelor Morgagni, în criptele anale, la nivelul 
liniei pectinee. Termenul de origine criptoglandulară di- 
ferenţiază aceste abcese de cele din BC, din complicațiile 
obstetricale sau din traumatismele iatrogene. 


Tabloul clinic și evaluarea abceselor anorectale 

Diagnosticul abceselor anorectale se bazează pe anamneză 
și examinare clinică. Durerea anorectală şi prezenţa unei 
mase palpabile sau a unei tumefacţii la nivel perineal sunt 
manifestări clinice frecvente ale abceselor. Debutul este 
de obicei insidios, cu durere continuă, ușoară, dar care se 
agravează progresiv, în câteva zile sau, mai rar, chiar săptă- 
mâni. Abcesele profunde se pot prezenta cu durere perineală, 


lombară joasă sau iradiată în membrele inferioare sau fese. 
Simptomele generale, cum ar fi febra şi frisoanele, sunt rar 
întâlnite. Totuşi, prezenţa lor poate semnifica un proces 
infecțios extensiv care necesită intervenţie chirurgicală de 
urgență. Examinarea fizică şi inspecția regiunii anale și a 
perineului pot evidenția o tumefacţie caldă, eritematoasă, 
fluctuentă și intens dureroasă la palpare. Totuși, regiunea 
perianală poate fi normală la pacienţii cu abcese profunde. 
Examinarea rectală digitală este uneori utilă pentru stabilirea 
diagnosticului. Sedarea sau anestezia sunt necesare atunci 
când examinarea nu poate fi efectuată din cauza durerii. 
Diagnosticele diferenţiale ale abceselor anorectale includ 
hemoroizi trombozaţi, boală pilonidală, hidradenită, fisură 
anală, condiloame anale, neoplazii, BC, infecţii cu transmitere 
sexuală (ITS) şi proctalgia din cadrul bolii HIV. 

Investigaţiile de laborator sunt rareori necesare dacă 
nu se suspectează un diagnostic secundar sau un proces 
infecțios mai complex. În general, abcesele superficiale și 
fistulele simple nu necesită diagnostic imagistic. Pe de altă 
parte, IRM sau ecografia anorectală pot fi utile în evaluarea 
abceselor anorectale oculte, în situaţii neobișnuite (în special 
în ITS) şi BC perianală. 


Tratamentul abceselor anorectale 

Tratamentul de primă intenţie în abcesele perianale și 
ischiorectale este drenajul chirurgical printr-o incizie efec- 
tuată la nivelul tegumentului perianal. În general, incizia 
se efectuează cât mai aproape de marginea anală pentru a 
minimiza lungimea unei potenţiale fistule şi a permite, în 
același timp, un drenaj adecvat. Studiile au demonstrat că 
pansamentul agresiv al plăgii de drenaj create nu numai că 
este nejustificat, dar și întârzie vindecarea. 

O altă variantă de incizie şi drenaj implică un cateter 
mic (ex. Pezzer sau Malecot) introdus printr-o mică incizie 
în cavitatea abcesului, sub anestezie locală. Drenajul este 
îndepărtat atunci când cavitatea abcesului s-a închis, de obicei, 
după 5 zile. Abcesele intersfincteriene, supralevatoriene, 
profunde ale spațiului perineal posterior şi cele în potcoavă 
necesită proceduri de drenaj complexe, personalizate. 

Antibioticele trebuie rezervate pacienţilor cu abcese 
anorectale complicate de celulită semnificativă, semne 
sistemice de infecţie sau imunosupresie subiacentă. 


Fistula perianală 


Fistula perianală reprezintă una dintre afecțiunile anorectale 
cele mai variate şi complexe întâlnite în practica unui chirurg 


238 Chirurgie generală și specialităţi chirurgicale 


colorectal. O fistulă anorectală este o comunicare anormală 
între anus, la nivelul liniei dinţate, și tegumentul perianal, 
precedată de un abces perianal. Fistulele sunt definite în 
funcție de implicarea aparatului sfincterian. Fistulele in- 
tersfincteriene apar ca urmare a unui abces perianal, fistulele 
transsfincteriene, ca urmare a unui abces ischio-rectal, iar 
fistulele suprasfincteriene, în urma abceselor supralevatoriene. 
Fistulele extrasfincteriene ocolesc canalul anal şi aparatul 
sfincterian şi se deschid la nivelul rectului. 

Traiectul, profunzimea, gradul de afectare musculară 
și localizarea exactă a fistulei reprezintă caracteristicile 
principale în stabilirea conduitei chirurgicale adecvate. O 
fistulă simplă (relativ directă și superficială, cu un orificiu 
intern ușor de identificat), la un pacient cu o funcţie normală 
a aparatului sfincterian, poate fi tratată, de primă intenție, prin 
fistulotomie sau deschiderea traiectului fistulos, permiţând 
vindecarea fistulei în timp, din profunzime către suprafaţă. 
Fistulotomia este un tratament eficient, curativ în peste 90% 
dintre cazuri. Eșecul tratamentului este asociat cu tipuri 
complexe de fistule, cu neindentificarea corectă a orificiului 
intern de deschidere, cu BC și cu alte boli anale complexe. 

Fistulele simple sau complexe pot fi tratate prin ligatura 
traiectului fistulos intersfincterian (procedeul LIFT). Proce- 
deul LIFT constă în identificarea şi ligaturarea traiectului 
fistulos în spaţiul intersfincterian. Meta-analizele publicate 
în literatură, cu privire la procedeul standard sau „clasic” 
LIFT, raportează o rată de vindecare a fistulei de 61%-94%, 
cu o morbiditate scăzută. Acest procedeu poate fi folosit în 
tratamentul fistulelor transsfincteriene atât simple, cât şi 
complexe. 

Lambourile de avansare endoanale sunt recomandate în 
tratamentul fistulelor perianale complexe. Această tehnică 
presupune prezervarea sfincterului, chiuretajul traiectului 
fistulos, sutura orificiului intern şi acoperirea acestuia prin 
mobilizarea unui lambou anorectal constituit din mucoasă, 
submucoasă și muşchi. Factorii care duc la eşecul acestui tip 
de tratament sunt antecedente de radioterapie, BC, episod 
acut de proctită, fistulă recto-vaginală, neoplazii, obezitate, 
precum și numărul tentativelor anterioare de reparare. 

Atunci când fistulele perianale sunt însoţite de un abces 
perianal, fistulotomia şi plasarea unui fir seton trebuie efec- 
tuate, pentru a controla sepsisul. Ulterior, această tehnică, 
este urmată de o procedură secundară, definitivă. Rata de 
vindecare în această situație variază între 62—100%, în func- 
ție de tipul procedurii secundare folosite. Ca o alternativă, 
setonul poate fi lăsat pe loc şi, printr-o ligatură progresivă, 
la diferite intervale de timp, se realizează o sfincterotomie 
graduală. Deși datele preliminarii au raportat rate crescute 
ale incontinenţei anale, secundare montării setonului, studii 
mai recente raportează rate asemănătoare cu cele ale altor 
tipuri de tratament pentru fistulele perianale. 


Fisurile anale 


Fisurile anale sunt cauza cea mai frecventă de durere ano- 
rectală care determină pacientul să se prezinte la medic. 
Fisura anală este o soluţie de continuitate longitudinală la 
nivelul canalului anal, de obicei dinspre linia dințată către 
marginea anală. Deși hemoroizii externi pot cauza un uşor 
disconfort şi asociază simptome ca pruritul și senzația de 
arsură, aceştia pot fi rar cauza unei dureri atât de severe 
precum cea din cazul fisurilor anale. Durerea este frecvent 
descrisă ca având caracter ascuţit, ca de înțepatură de cuțit. 


. 


Deseori, pacienţii descriu o senzaţie de „tranzit intestinal 
de sticlă spartă“. Intensitatea durerii variază de la disconfort 
până la durere acută ce poate dura de la câteva minute până 
la câteva ore. Durerea este aproape întotdeauna precipitată 
de tranzitul intestinal şi de obicei este însoțită de rectoragie, 
fie sub forma unor striuri de sânge de-a lungul bolului fecal 
sau pe hârtia igienică, fie a unor picături în vasul de toaletă. 
Fisurile apar ca o consecinţă a unei traume locale, fie din 
cauza constipaţiei sau diareei excesive, fie a instrumentării 
canalului anal. 

Localizarea fisurilor la nivelul canalului anal este importantă 
pentru diagnostic. Majoritatea, >80%, vor fi localizate la nivelul 
liniei mediane posterioare, cu menţiunea că, acelea care sunt 
localizate la nivelul liniei mediane anterioare se pot prezenta 
fie de sine stătător, fie asociate unei fisuri posterioare. Aceste 
două localizări sunt zonele responsabile de vascularizaţia ca- 
nalului anal și, de aceea, se consideră că în patogeneza acestor 
leziuni este implicată o componentă ischemică. O localizare 
multiplă sau excentrică față de linia mediană poate sugera 
existența unei patologii subiacente, precum BC, ITS (sifilis. 
lymphogranuloma venerum, şi herpes), cancer de canal anal. 
tuberculoză, HIV sau neoplazii hematologice. 

Diagnosticul de fisură anală poate fi stabilit în baza anam- 
nezei și a examenului local. Inspecţia anorectală va evidenția 
o leziune longitudinală la nivelul mucoasei, însoțită uneori de 
o uşoară inflamație. Aceste aspecte se pot observa prin depăr- 
tarea uşoară a feselor şi inspecția șanțului interfesier. Tușeul 
rectal este necesar doar în cazul în care diagnosticul este neclar. 

Colonoscopia este necesară în cazul tututor pacienţilor 
cu simptome specifice fisurii anale, precum durere și hema- 
tochezie. Este recomandată în cazul tuturor pacienţilor de 
peste 30 de ani, în special dacă există antecedente familiale 
de cancer colorectal sau dacă există simptome abdominale 
concomitente sau tulburări ale tranzitului intestinal. În cazul 
tinerilor, este indicată sigmoidoscopia flexibilă, dar dacă 
există suspiciunea diagnostică de BC, colonoscopia com- 
pletă cu eventuale biopsii multiple de la nivelul ileonulu 
terminal este ideală. 

Odată ce diagnosticul este confirmat, obiectivul imediat al 
tratamentului este reprezentat de ameliorarea disconfortului 
pacientului. În 50-75% din cazuri, măsuri conservatoare de 
tratament, precum băi calde de șezut şi aport hidric şi consum 
de fibre adecvat, sunt utile. Aplicarea locală de anestezice 
şi steroizi poate ameliora simptomatologia clinică. Aceste 
măsuri sunt bine tolerate, având un număr redus de efecte 
secundare. De obicei, administrarea de antibiotice nu este 
indicată, excepție facând cazul în care o infecţie concomitentă 
este obiectivată. Administrarea topică de blocanţi de calciu 
(diltiazem sau nifedipin) şi nitrați (nitroglicerină) s-a asociat 
cu rate de vindecare de 65-95%. Efectele secundare, în moć 
particular cefaleea, sunt mai rar citate în cazul administrăn: 
de blocante de calciu, comparativ cu administrarea de nitrați. 

Pacientul este reevaluat la aproximativ 1 lună, cu excepți= 
cazurilor în care simptomatologia se agravează. Dacă nu se 
evidenţiază o îmbunătăţire a simptomelor sau dacă acestea 
se agravează, explorarea locală, sub anestezie, și eventual: 
prelevare de biopsii multiple, sunt recomandate. După 
aproximativ 8 săptămâni de la debut, fisura este considerată 
cronică. Caracterul cronic este evidenţiat la examenul loca! 
prin prezenţa unei leziuni mai profunde, cu expunerea fibrelor 
musculare subiacente ale sfincterului intern. Cronicizarez 
fisurii anale duce la apariţia unei aşa-numite „„marisce 


santinelă“, asemănătoare unui pliu tegumentar sau chiar a 
unei papile anale hipertrofice. 

În cazul eșecului tratamentului conservator în ameliora- 
rea simptomatologiei, tratamentul chirurgical este indicat. 
Intervenţia chirurgicală de elecţie pentru tratamentul fisurii 
anale cronice este sfincterotomia internă laterală stângă 
(SIL). SIL este o procedură curativă, în 95—98% din cazuri 
pacienţii declarând remiterea moderată sau completă a 
simptomatologiei. În 5-10% din cazurile tratate prin SIL, 
se raportează apariţia incontinenţei anale. Pentru pacienţii 
la care se suspicionează un risc mare de apariţie a incon- 
tinenţei, o opțiune mai sigură de tratament o reprezintă 
practicarea unui lambou avansat anorectal. 


INFECŢII CUTRANSMITERE SEXUALĂ 


Există peste 20 de boli care se transmit în principal pe cale 
sexuală, cu o incidenţă anuală de aproximativ 15 milioane 
de cazuri în Statele Unite. Patologia din acest spectru, de la 
nivelul canalului anal, anodermului și tegumentului perianal, 
este similară altor leziuni de la nivelul perineului, cauzate 
de aceiaşi agenţi infecţioşi. Această patologie poate să apară 
ca urmare a contaminării anale directe, prin contact sexual 
cu o persoană infectată, fie prin contiguitate de la nivelul 
unor leziuni preexistente localizate la nivelul organelor 
genitale externe. 

Dificultatea diagnosticului și tratamentului ITS cu 
localizare anorectală, este determinată de mai mulţi factori: 


1. Semnele şi simptomele infecţiei sunt mai mult specifice 
pentru organ, decât pentru microorganismul patogen; de 
aceea, pentru majoritatea ITS, nu există simptome sau 
modificări patognomonice. 

2. În mod obișnuit, etiologia infecțiilor este multiplă, în 
special în cazul leziunilor ulcerative. 

3. Diferenţierea dintre un agent patogen versus unul ce 
colonizează tegumentul este dificilă. 

4. Pentru multe ITS, nu există teste sensibile de diagnostic 
rapid. 


Infectiile bacteriene anorectale 


Neisseria gonorrheae, un diplococ Gram-negativ, şi Chlamydia 
trachomatis, o bacterie intracelulară, produc, de obicei,in- 
fecții simultan. Simptomatologia constă în tenesme rectale, 
rectoragii, scurgeri muco-purulente şi durere. Examenul 
local extern nu evidenţiază modificări semnificative, însă 
pot exista eritem local şi ulceraţii superficiale. De obicei, 
anuscopia evidenţiază scurgeri purulente dense şi mucoasă 
friabilă. Adenopatii regionale pot apărea la săptămâni după 
infecția inițială. Limfadenopatiile mari și indurate pot fi 
similare celor din sifilis. 

Tratamentul actual în cazul gonoreei constă în admi- 
nistrarea de spectinomicină 2 g (doză unică intramusculară 
[1M])), alte cefalosporine (ceftizoxim, cefoxitin și cefotaxim) 
şi quinolone. Din cauza ratei crescute de co-infecție cu 
Chlamydia, pacienţii vor primi tratament cu doxiciclină. 
Monitorizarea de rutină nu mai este necesară, având în 
vedere eficienţa tratamentului de aproape 100%. Pacienţii 
cu simptomatologie persistentă după tratament ar trebui 
reevaluaţi. De asemenea, partenerii sexuali din ultimele 
60 de zile trebuie să primească tratament, iar abstinenţa 

este recomandată până la completarea tratamentului şi 
dispariţia simptomatologiei. 

Sifilisul este cauzat de spirocheta Treponema pallidum 
și poate fi diagnosticat într-unul dintre următoarele stadii 
de progresiea bolii: primar (şancru sau proctită), secundar 
(condyloma lata) sau terțiar. 

Stadiulprimar al sifilisului anorectal apare la aproximativ 
2-10 săptămâni de la contactul sexual. Șancrul sifilitic apare 
ca o mică papulă care, în final, va dezvolta o ulceraţie. Ul- 
cerele anale sunt frecvent dureroase şi uscate. Diagnosticul 
diferențial cu fisurile anale poate fi dificil. Limfadenopatia 
nedureroasă, dar de mari dimensiuni, apare frecvent. Proctita 
poate să apară în prezența sau în absenţa șancrului sifiltic. 
In lipsa tratamentului, diseminarea hematologică determină 
apariția stadiului secundar de boală la aproximativ 4-10 
săptămâni după ce leziunile primare dispar. Simptomele 
sistemice includ febră, stare generală alterată, artralgii, dureri 
în gât şi cefalee. Leziuni de tip maculo-papular apar la nivelul 
trunchiului şi extremităților. Leziunile denumite condyloma 
lata, specifice sifilisului secundar, sunt albicioase sau gri și 
sunt asemănătoare verucilor. Diagnosticul leziunilor primare 
sau secundare se realizează prin vizualizarea spirochetelor 
cu ajutorul microscopiei în câmp întunecat sau prin teste 
serologice. Tratamentul sifilisului primar şi secundar este 
reprezentat de administrarea de penicilină G în doză unică, 
IM. Pacienţii cu alergie la peniciline vor primi tratament cu 
doxiciclină sau tetraciclină. 


Infectiile virale anorectale 


Virusurile papilloma umane (HPV) reprezintă un grup de 
peste 200 de entităţi. Infecția cu HPV este cauza cea mai 
des întâlnită în apariţia ITS în Statele Unite. Incidenţa este 
atât de crescută încât aproape toate femeile și toţi bărbaţii 
vor prezenta această infecţie pe parcursul vieţii, principalul 
vector fiind persoana infectată, asimptomatică. Calea de 
transmitere sexuală poate fi vaginală, anală sau orală. 

Din cauza infecțiilor HPV, pacienţii pot dezvolta cancere 
în sfera ORL, anorectale, peniene, de col uterin, vaginale şi 
vulvare. Tulpinile virale 6 şi 11 sunt cele mai frecente subti- 
puri cu risc scăzut pentru dezvoltarea acestor neoplazii, pe 
când subtipurile 16 și 18 au rata cea mai mare de progresie 
spre displazie și cancer de canal anal. Alte tipuri de HPV 
sunt responsabile de apariţia de veruci localizate în afara 
sferei genitale şi nu se transmit pe cale sexuală. Infecția HPV 
poate fi prevenită prin vaccinarea împotriva subtipurilor cel 
mai des incriminate în apariţia cancerului. Utilizarea lor, 
precum și indicaţia vârstei de vaccinare, reprezintă subiecte 
intens dezbătute. 

Simptomatologia poate apărea la caţiva ani de la infec- 
tare, motiv pentru care este greu de identificat momentul, 
respectiv persoana de la care pacientul a contactat virusul. 
Simptomele care însoțesc o leziune perianală sau anală, de 
tipul condiloame acuminate (veruci anale) includ noduli 
palpabili, prurit, sângerări, scurgeri, durere şi dificultăţi 
în menţinerea igienei locale. Examenul local stabileşte, 
de obicei, diagnosticul definitiv, prin identificarea unei 
formaţiuni cu aspect conopidiform, de diferite mărimi. 
Anuscopia este necesară diagnosticului. La nivelul canalului 
anal, leziunile au aspect de mici papule. Examenul fizic 
trebuie să fie centrat pe examenul genital, vaginal, perineal 
și anal, cu prelevare de frotiuri Papanicolau. Obiectivul 
tratamentului în cazul infecţiei cu HPV este distrucţia sau 

îndepărtarea leziunilor specifice, cu minimizarea ratei 
morbidităţii, deși aceste proceduri nu asigură eradicarea 
infecţiei. Excizia, crioterapia, tratamentul topic cu podofilină 
sau imiquimod şi fulguraţia sunt alternative de tratament 
pentru leziunile externe de mici dimensiuni. Leziuni de 
dimensiuni mai mari sunt excizate chirurgical. Leziunile 
în cazul pacienţilor HIV pozitiv sau leziunile recurente, 
plate sau suspecte, trebuie examinate histologic, în vederea 
identificării leziunilor displazice. Ratele de vindecare a 
infecţiei HPV prin tratament chirurgical sunt de 60-90%. 

Rolul infecţiei HPV în dezvoltarea cancerului cu celule 
scuamoase (CCS) la nivelul canalului anal nu este atât 
de bine stabilit ca în cazul cancerului de col uterin. Deși 
canalul anal și colul uterin au fost analizate în paralel în 
studii epidemiologice și embriologice, încă nu există dovezi 
certe în ceea ce privește relația cauză-efect în apariţia CCS. 
Leziunile cu risc crescut sunt cele de dimensiuni mari sau 
cu aspect suspect, recurente, fără răspuns la tratament, sau 
cele care apar la pacienţii homosexuali sau HIV pozitiv. 
Atât anuscopia de înaltă rezoluţie cu biopsie, cât și frotiul 
Papanicolau sunt considerate teste screening pentru acest tip 
de leziuni. Biopsia excizională poate fi practicată în cazul 
unui diagnostic incert. 

CCS la nivelul canalului anal are un un protocol de tra- 
tament bine stabilit. Odată confirmat histologic şi stadializat 
imagistic, tratamentul de primă intenție al CCS de canal 
anal este reprezentat de combinaţia dintre chimioterapie 
cu mitomicină-c și fluorouracil şi radioterapie externă 
(protocolul Nigro). În aproximativ 80% dintre cazuri, 
pacienţii răspund complet la tratament. APR este indicată 
în cazul pacienţilor cu tumori care nu răspund complet la 
tratamentul neoadjuvant sau în cazul recurenței. Cazurile 
selecţionate de tumori <2 cm, la care se pot obține margini 
libere şi care nu invadează aparatul sfincterian, se pot trata 
doar prin rezecţie tumorală locală. 

Virusul Herpes Simplex este un virus ADN, din familia 
Herpesviridae, alături de virusul varicelo-zosterian, virusul 
Epstein-Barr și citomegalovirus. Infecția cu Herpes virus 
este, de asemenea, printre cele mai frecvente ITS în Statele 
Unite, cu o seroprevalență de 20% în rândul populaţiei ge- 
nerale. Calea de transmitere este prin contact direct cu un 
individ infectat, virusul penetrând suprafața tegumentelor 

sau mucoaselor. Seroconversia poate să apară după câteva 
săptămâni de la infectarea inițială. 

Clinic, pacientul prezintă iniţial o serie de simptome sis- 
temice, precum febră, cefalee și mialgii, urmate de simptome 
locale ce includ durere, tenesme, scurgeri rectale și prurit. 
În regiunea ano-genitală pot apărea vezicule care cresc în 
număr și suprafață, ulterior având tendinţa să ulcereze și 
să conflueze. Aceste leziuni se vindecă în timp spontan. 

Diagnosticul este de obicei clinicşi poate fi confirmat prin 
culturi prelevate de la nivelul ulceraţiilor, tampoane rectale 
sau biopsii. Tratamentul leziunilor herpetice rectale include, 
în special, măsuri destinate ameliorării simptomatologiei, 
administrarea de analgezice orale sau băi calde de șezut. 
Tratamentul antiviral prin administrarea orală de aciclovir 
micşorează durata simptomatologiei. În cazul pacienților cu 
leziuni severe secundare infecției VHS care nu pot tolera 
administrarea orală a tratamentului, este indicată adminis- 
trarea IV de aciclovir. 

ÎNTREBĂRI 


Alegeti un singur răspuns pentru următoarele întrebări. 


1. O femeie în vârstă de 52 de ani nu a efectuat 
niciodată vreun screening pentru cancer colorectal. 
Mama ei a avut cancer de colon la vârsta de 63 
de ani. Ce test de screening ar fi cel mai adecvat 
pentru pacientă? 

A. Test pentru hemoragii oculte din materiile fecale 
B. Test ADN din materii fecale 

C. Colonografie CT 

D. Sigmoidoscopie flexibilă 

E. Colonoscopie 


2. Un pacient cu cancer rectal suferă o rezecţie rectală 
anterioară joasă (LAR) cu anastomoză primară şi 
stomă temporară. Scopul unei stome temporare 
este 
A. de a reduce recurenţa locală a cancerului. 

B. dea evita o intervenţie chirurgicală ulterioară. 

C. dea reduce riscul fistulei anastomotice. 

D. dea evita necesitatea chimioterapiei după 
intervenţia chirurgicală. 

E. dea reduce utilizarea radiaţiilor. 


3. Un pacient suferă o colectomie dreaptă pentru 
cancer. Stadializarea patologică relevă T3N1 
(invazia muscularei propria cu 2 din 26 ganglioni 
limfatici pozitivi pentru cancer). Care este 


următorul pas cel mai adecvat în ceea ce priveşte 
tratamentul? 

A. Colonoscopia 

B. Chimioterapia 

C. Radiațiile 

D. CT de abdomen/pelvis 

E. IRM hepatică 


. Un bărbat în vârstă de 45 de ani acuză hemoragie 
intermitentă în scaun, fatigabilitate şi o durere vagă 
localizată în partea dreaptă a abdomenului de 6 
luni. Cea mai adecvată investigaţie ar fi 

A. CEA. 

B. hemoleucogramă completă. 

C. THOMF. 

D. colonoscopie CT. 

E. colonoscopie. 


. O femeie în vârstă de 38 de ani suferă o naştere 

pe cale vaginală, normală. În următoarea zi, 
aceasta observă o tumefacţie extrem de dureroasă 
cu debut acut, lângă orificiul anal. Examinarea 
perineului relevă o masă de 2 cm, în tensiune, 
albastră, de consistenţă moale, adiacentă anusului. 
Cel mai bun tratament ar fi 

A. AINS. 

B. hidrocortizon topic. 

C. băi de şezut. 

D. excizie. 

E. biopsie. 


RĂSPUNSURI ŞI EXPLICAȚII 


1. Răspuns:E 


Pacienţii cu istoric de cancer de colon la o rudă de 
gradul | prezintă un risc crescut pentru cancerul 

de colon. Aceşti pacienţi trebuie să efectueze un 
test de screening bazat pe colonoscopie. Celelalte 
opţiuni de screening ar fi adecvate pentru un 
pacient cu risc mediu (fără istoric familial de cancer, 
fără istoric personal de polipi, de BII sau de sindrom 
de cancer ereditar). Pentru mai multe informații 
legate de acest subiect, vezi secțiunea Screening 
pentru cancerul colorectal. 


„ Răspuns: C 

Cea mai de temut complicaţie după rezecția 
intestinală este fistula anastomotică. Aceasta 
necesită, în general, reintervenţia sau crearea unei 
stome care poate fi permanentă şi care, de obicei, 
conduce la sepsis sau insuficienţă multiplă de 
organe. Anastomozele create în urma rezecţiilor 
anterioare joase (LAR), se realizează de obicei jos 
la nivelul pelvisului şi sunt înconjurate de țesut 
iradiat; aceşti factori constituie un risc înalt pentru 

fistulă. Stoma temporară reduce riscul, dar necesită 
intervenţie chirurgicală ulterioară pentru închidere. 
Stoma temporară nu are niciun impact asupra 
necesității de chimioterapie sau radiaţii sau asupra 
riscului de recurenţă locală. Pentru mai multe 
informaţii legate de acest subiect, vezi secțiunea 
Tratamentul cancerului colorectal. 


. Răspuns: B 


Acest pacient are ganglioni limfatici pozitivi, 
ceea ce sugerează stadiul 3 de cancer. Pacientii 

în acest stadiu beneficiază de chimioterapie 
adjuvantă. Chimioterapia adjuvantă, de obicei 

cu FOLFOX, creşte rata de supraviețuire la 5 

ani de la 10-15% până la aproximativ 75%. 
Colonoscopia şi CT-ul de abdomen/pelvis sunt 
importante în supravegherea pacientului cu 
cancer, însă nu sunt efectuate până la 1 an după 
intervenția chirurgicală. Radiațiile fac parte din 
tratamentul pentru cancerul rectal, dar nu şi 
pentru cel de colon. Un IRM hepatic nu face parte 
din tratamentul sau supravegherea cancerului de 
colon. Pentru mai multe informații legate de acest 
subiect, vezi secțiunea Tratamentul cancerului 
colorectal. 


. Răspuns: E 


Acest pacient are simptome asociate unui 
cancer de colon drept. Colonoscopia ar putea 
localiza tumora şi ar permite realizarea biopsiei. 
Hemoleucograma completă şi CEA pot fi necesare 
preoperator şi în stadializare, dar nu sunt 
următoarele teste de efectuat. Dacă se observă 
sânge în scaun, THOMF este inutil şi poate da 
rezultate fals negative. Colonoscopia CT ar putea 
dovedi o leziune la nivelul colonului, dar nu ar 
permite biopsierea şi, prin urmare, ar fi un test 
suplimentar, inutil. Pentru mai multe informații 
legate de acest subiect, vezi secțiunea Tabloul 
clinic şi evaluarea cancerului colorectal. 


. Răspuns: D 


Hemoroizii externi trombozaţi se pot dezvolta 
după naşterea pe cale vaginală. Acesta a fost 
diagnosticat în primele 48 de ore şi cel mai bun 
tratament ar fi excizia. AINS şi băile de şezut 

sunt utile pentru ameliorarea simptomatologiei, 
atunci când diagnosticul este realizat după 48 de 
ore sau după excizie. Hidrocortizonul topic nu a 
demonstrat niciun beneficiu în ceea ce priveşte 
boala hemoroidală. Biopsia este indicată în cazul 
leziunilor suspecte de malignitate. De obicei, 
leziunile maligne se dezvoltă progresiv, nu acut. 
Pentru mai multe informaţii legate de acest 
subiect, vezi secțiunea Tratamentul hemoroizilor. 


Căile biliare 


O. Joe Hines, Meredith J. Sorensen, Uretz J. Oliphant și Saad Shebrain 


Afecţiunile veziculei biliare şi ale căilor biliare sunt frecvent 
întâlnite în populația Americii de Nord. Aceste afecțiuni 
pot avea risc vital şi necesită o înțelegere amănunțită în 
vederea trierii eficiente a pacienţilor. Aproximativ 15% 
dintre adulți prezintă calculi biliari, şi peste 800.000 de 
colecistectomii sunt praticate anual, în SUA, însumând 
peste 5 miliarde de dolari costuri medicale. Evaluarea 
clinică atentă ce presupune o anamneză pertinentă şi un 
examen fizic amănunțit, furnizează informaţii valoroase 
pentru diagnosticarea afecțiunilor frecvent întâlnite ale 
căilor biliare. Testele de laborator sunt utilizate pentru a 
distinge între diferitele cauze ale icterului, iar imagistica 
joacă un rol esenţial în confirmarea diagnosticului afecţi- 
unilor căilor biliare. Pentru reducerea la minim a riscului 
de leziuni iatrogene, chirurgul trebuie să fie capabil să 
recunoască variantele anatomice ale căilor biliare şi să 
realizeze o disecţie atentă a structurilor de importanță 
vitală, în timpul intervenţiei chirurgicale. Acest dicton a 
fost reiterat în ultimii ani, odată cu ascensiunea spectacu- 
loasă a popularității colecistectomiei laparoscopice, care a 
înlocuit colecistectomia pe cale deschisă, devenind operaţia 
de elecţie pentru majoritatea pacienţilor cu litiază biliară. 


ANATOMIE 


Arborele biliar îşi are originea la nivelul unui diverticul al 
proenteronului. Din cei trei muguri ai acestui diverticul iau 
naştere ficatul, pancreasul ventral şi vezicula biliară. În cele 
din urmă, vezicula biliară se localizează în hipocondrul drept 
(HD), sub diviziunea anatomică a lobilor drept şi stâng ai 
ficatului. În mod normal, colecistul este un organ cu formă 
de pară, cu pereţi subțiri, contractili, cu dimensiunea de 
circa 10 x 5 cm, şi format din fund, corp şi col. Colul se 
îngustează şi se continuă prin canalul cistic. Vezicula biliară 
conţine circa 50 mL de bilă cândeste destinsă şi, cu excepția 
suprafeţei atașate în patul hepatic, este acoperită de peritoneu. 

Canalele hepatice drept şi stâng se unesc şi formează 
canalul hepatic comun, la care se conectează canalul cistic 
pentru a forma calea biliarăprincipală (CBP). Canalul cistic 
prezintă în interior valvele spiralate ale lui Heister, care 
oferă o oarecare rezistență la curgerea bilei din colecist. În 
ligamentul hepatoduodenal, CBP se găseşte la dreapta, artera 
hepatică proprie la stânga, iar vena portă posterior acestora. 
Înainte de a pătrunde în lobul hepatic drept, din artera he- 
patică dreaptă se desprinde artera cistică. Artera cistică se 
situează în triunghiul Calot, care reprezintă aria anatomică 
delimitată superior de marginea inferioară a ficatului, medial 

de canalul hepatic comun, şi lateral de canalul cistic. CBP 
trece prin capul pancreasului şi, de regulă, se uneşte cu 
ductul pancreatic la circa 1 cm de peretele duodenal pentru 
a forma un canal comun, după care se deschide în a doua 
porţiune a duodenului prin ampula lui Vater. Fluxul biliar 
care ajunge în duoden este reglat de sfincterul lui Oddi, care 
manşonează acest canal comun. Configurația anatomică 
cel mai frecvent întâlnită este prezentată în Figura 16-1, 
care ilustrează raporturile dintre structurile canaliculare şi 
arteriale importante. 


LITIAZA BILIARĂ 


Epidemiologia calculilor biliari 


Incidenţa calculilor biliari creşte cu vârsta, iar femeile sunt 
afectate de circa 3 ori mai frecvent decât bărbaţii. Prevalența 
litiazei biliare la femeile caucaziene cu vârsta sub 50 de ani 
este de 5-15%, iar la cele de vârstă mai înaintată, creşte 
la aproximativ 25%. La bărbaţii caucazieni, sub vârsta de 
50 de ani, prevalența este de 4--10%, iar la cei de vârstă 
mai înaintată, de 10-15%. Litiaza biliară tinde să prezinte 
agregare familială. Nativii americani au o prevalență extrem 
de crescută a litiazei biliare, astfel încât peste 50% dintre 
bărbaţi şi 80% dintre femei vor prezenta calculi micști până 
la vârsta de 60 de ani. Obezitatea (biosinteza excesivă de 
colesterol), multiparitatea (alterarea metabolismului steroidian, 
bila litogenică, scăderea motilităţii veziculei biliare), doze 
crescute de contraceptive orale pe bază de estrogen, unele 
medicamente hipocolesterolemiante (alterarea biosintezei de 
acizi biliari şi colesterol), scăderea ponderală rapidă (creşte- 
rea indexului de saturație biliară și staza în vezicula biliară) 
şi nutriția parenterală totală prelungită (hiperconcentrarea 
bilei şi staza în vezicula biliară) predispun la formarea de 
calculi. Pacienţii care au suferit o scădere ponderală rapidă 
în urma intervențiilor chirurgicale bariatrice se pot confrunta 
cu apariția calculilor biliari. Afecțiunile care induc scăderea 
absorbției acizilor biliari, precum boala Crohn, cu implicarea 
ileonului terminal sau rezecția ileonului terminal, cresc in- 
cidenţa litiazei biliare. Pacienţii cu boli hemolitice și ciroză 
alcoolică sunt predispuși la formarea de calculi pigmentari. 

Formarea de calculi poate fi prevenită prin evitarea 
obezității, dietă cu conţinut bogat în fibre pentru inhibarea 
circuitul enterohepatic al acizilor biliari dehidroxilaţi, mese 
la intervale regulate, pentru scăderea timpului de stocare al 
bilei în vezicula biliară, consumul de alimente cu conţinut 
scăzut de acizi graşi saturați pentru reducerea nucleatiei 
bilei litogene. 


Triunghiul 
lui Calot 


Veziculă biliară Canalul biliar 


principal 


Artera cistică 


Artera hepatică comună 

Figura 16-1. Anatomia veziculei biliare, a pediculului hepatic şi a căilor biliare extrahepatice. 


Patogenia litiazei biliare (colelitiaza) 


În populaţia din emisfera vestică, cel mai frecvent întâlnit 
tip de calculi biliari este cel mixt care, pe lângă acizi biliari 
şi lecitină, conţine o proporție mare de colesterol. Calculii 
micști reprezintă circa 75% dintre toate tipurile de calculi. 
Concentraţiile relative de colesterol, acizi biliari și lecitină 
trebuie să fie între anumite limite pentru a menţine coles- 
terolul în stare solubilă. Modificările concentraţiei relative 
a acestor componente favorizează formarea şi precipitarea 
cristalelor de colesterol. Precipitarea colesterolului sub formă 
de cristale are loc dacă bila este litogenică și suprasaturată cu 
colesterol. În cursul procesului de formare a calculilor, sub 
acţiunea factorilor de nucleaţie, aceste cristale conglomerează 
şi captează alte componente ale bilei, precum bilirubină, 
mucus și calciu. Majoritatea calculilor micști nu conţin 
suficient calciu pentru a deveni radioopaci. Ocazional, se 
formează un singur calcul de dimensiuni crescute, compus 
aproape în întregime din colesterol (colesterol „solitar”). 

Evacuarea incompletă a veziculei biliare asigură condiţiile 
ideale pentru conglomerare; din acest motiv, majoritatea 
calculilor se formează în vezicula biliară mai degrabă decât 
în alte părţi ale căilor biliare. Sursa majorităţii calculilor 
localizaţi în căile biliare (coledocolitiaza) este vezicula 
biliară. Cu toate acestea, staza biliară şi infecția prezente la 
nivelul căilor biliare pot predispune la formarea primară a 
calculilor biliari în căile biliare, deși acest fenomen nu are 
loc în mod obișnuit. 

Calculii pigmentari sunt de două tipuri: negri și bruni. 
Calculii pigmentari negri reprezintă aproximativ 20% din 
totalul calculilor biliari și se găsesc, în general, în colecist. 


Aceştia se formează tipic în bila sterilă din colecist şi sunt, de 
regulă, asociați cu afecțiunilehemolitice și cu ciroza hepatică. În 
hemoliza cronică, există o hipersecreţie de bilirubină conjugată 
în bilă și o secreție mai crescută de bilirubin-glucuronid față 
de bilirubin-diglucuronid, fapt care favorizează precipitarea 
calculilor pigmentari. În contrast, calculii pigmentari bruni 
se întâlnesc în cazurile de infecţie a bilei. Apar primitiv în 
căile biliare şi sunt moi. Calculii pigmentari conţin adesea 
suficient calciu cât să devină radiioopaci. 

„Nămolul” biliar (sludge) este un material amorf care 
conţine mucoproteine, cristale de colesterol și bilirubinat 
de calciu. Se întâlnește adesea în cazurile de menţinere 
îndelungată a nutriţiei parenterale, înfometare și scădere 
ponderală rapidă. „Nămolul” biliar poate fi un precursor 
al calculilor biliari. 


Evaluare diagnostică 


Anamneză și examen clinic 
Identificarea afecţiunilor căilor biliare necesită o anamneză 
țintită şi un examen clinic atent. Limitarea diagnosticului 
diferenţial și depistarea cauzelor afecţiunilor biliare pot fi 
realizate prin culegerea de date care să indice caracterul acut 
sau cronic al patologiei. Dacă pacientul este icteric, anamneza 
poate să sugereze fie prezenţa unei afecțiuni hepatocelulare, 
fie a unui obstacol mecanic sau poate indica o neoplazie 
subiacentă. Datele clinice specifice pot de asemenea furniza 
informaţii utile care pot ajuta în evaluarea diagnostică. 
Elementul central al afecţiunilor biliare este durerea, cunos- 
cută sub denumirea de colică biliară. Durerea este, de obicei, 
constantă, destul de severă și localizată în HD sau mai puţin 

frecvent, în epigastru, uneori cu iradiere anteroposterioară la 
același nivel. Durerea este de tip visceral, adesea descrisă ca 
o durere surdă, continuă, supărătoare, cu durată de 1-4 ore. 
Se consideră că durerea este consecința creşterii presiunii 
din vezicula biliară în urma contracţiei acesteia împotriva 
unui obstacol reprezentat de un calcul impactat în canalul 
cistic. Colica biliară tipică este produsă de obstacol și nu se 
asociază cu inflamație sau infecție. Durerea tinde să apară 
postprandial, posibil după o masă copioasă sau bogată în 
grăsimi, dar uneori, este posibil să nu fie asociată meselor 
și să trezească pacientul din somn noaptea. Această durere 
poate determina pacientul să se prezinte de urgenţă la spital 
pentru tratament. Colica biliară poate fi însoţită de greață şi 
vărsături. Durerea este ameliorată în timp și de analgezice 
puternice. Pacientul are, cel mai adesea, o stare generală 
bună înainte de apariţia durerii şi îşi revine într-o perioadă 
de câteva minute până la câteva ore după încetarea durerii. 

Colecistita acută reprezintă inflamaţia acută şi infecția 
veziculei biliare. Acești pacienţi prezintă durere la palpare, 
constantă sau agravată progresiv, localizată în hipocondrul 
drept sau epigastru. Durerea se menţine peste 3--4 ore şi poate 
continua pe parcursul a câteva zile. Durerea este mediată de 
nervii senzitivi somatici, deoarece, de regulă, apare iritaţia 
peritoneului parietal. Poate fi însoțită de greață, vărsături 
şi manifestările sistemice ale unui proces inflamator, pre- 
cum febră, tahicardie și în cazuri mai severe, instabilitate 
hemodinamică. 

La pacienții cu icter, prezența scaunelor decolorate și a 
unei urini hipercrome, ca ceaiul, sugerează un obstacol pe 
căile biliare extrahepatice. Pacienţii cu afecțiuni maligne (de 
ex. cancer de cap de pancreas) prezintă, în general, o durere 
surdă, vagă sau nesemnificativă în abdomenul superior. Un 
istoric de scădere ponderală marcată este adesea prezent 
la pacienţii cu boli maligne. Se consideră că pruritul este 
consecinţa concentraţiilor tisulare crescute de acizi biliari 
conjugaţi reabsorbiţi din intestin și este adesea prezent la 
pacienţii cu ictere obstructive. 

La examinarea clinică, pacientul cu colică biliară are o 
atitudine neliniștită, agitată, în timp ce pacientul care are o 
durere provocată de inflamație şi colecistită acută are ten- 
dinţa de nu se mișca, deoarece orice mişcare îi accentuează 
durerea. Pulsul poate fi ridicat secundar durerii, inflamaţiei 
sau infecţiei. Febra însoţeşte adesea colecistita acută și nu 
colica biliară, iar febra înaltă poate fi prezentă în cazul co- 
lecistitei gangrenoase sau în caz de angiocolită (colangită). 
Scăderea tensiunii arteriale semnifică deshidratare severă 
sau șoc septic. Abdomenul pacientului cu colică biliară 
este suplu, dar poate prezenta un grad de sensibilitate la 
palpare în HD. Odată ce durerea se remite, abdomenul nu 
prezintă sensibilitate între episoadele de colică biliară. În 
colecistita acută, examenul abdomenului relevă semnul 
Murphy pozitiv. Semnul Murphy pozitiv reprezintă oprirea 
bruscă a respirației din cauza durerii la palpare profundă în 
HD, când peritoneul veziculei biliare este inflamat. Odată 
ce inflamaţia se extinde la peritoneul parietal adiacent, la 
examenul abdomenului se constată apărare musculară loca- 
lizată şi sensibilitate la decompresie. În colecistita acută, la 
palparea în HD se poate decela o masă sensibilă la palpare, 
reprezentând vezicula biliară inflamată. Prezenţa unei vezicule 
biliare destinse, dar fără sensibilitate la palpare, împreună 
cu icter sugerează o boală malignă, precum cancerul de cap 
de pancreas, și poartă numele de semnul Courvoisier (vezi 


Capitolul 17, Pancreasul). În cazul unei obstrucții maligne a 
CBP, vezicula biliară se destinde pasiv, ca urmare a presiunii 
retrograde și este palpabilă în HD. Dacă un calcul este cauza 
obstrucţiei distale a căii biliare, originea calculului este, în 
general, un colecist cu pereţi îngroșaţi, care este incapabil 
de a se mai destinde. 


Analize de laborator 
O serie de analize de laborator facilitează diagnosticul și 
managementul afecţiunilor căilor biliare. Testele funcţiei 
hepatice sunt de ajutor în detectarea hiperbilirubinemiei și 
furnizează informaţii despre procesul patologic cauzator. 
Nivelul seric al bilirubinei neconjugate (indirecte) crește 
în bolile hemolitice, în timp ce fracţia conjugată (directă) 
este crescută în prezenţa unui obstacol pe căile biliare 
extrahepatice sau colestază. Fosfataza alcalină (FA) este 
sintetizată de epiteliul căilor biliare. FA serică creşte ca 
rezultat al supraproducţiei în afecţiuni care determină ob- 
strucție biliară extrahepatică sau, mai rar, al colestazei induse 
medicamentos sau din ciroza biliară primitivă. Nivelul seric 
al acestei enzime este moderat crescut în hepatită dar poate 
fi, de asemenea, crescut şi ca urmare a unei boli osoase. 
FA hepatobiliară poate fi diferențiată de cea cu origine 
osoasă prin confirmarea stabilităţii la temperaturi ridicate. 
Creşterea concomitentă a gama-glutamil transferazei (GGT) 
indică, de asemenea, că sursa creşterii FA este calea biliară. 
Aspartataminotransferaza (AST) și alaninaminotransferaza 
(ALT) sunt eliberate din hepatocite iar nivelurile serice ale 
acestora cresc semnificativ în diferitele tipuri de hepatite. 
AST și ALT sunt frecvent crescute și în caz de obstacol 
biliar, în special în context acut. Totuşi, ca o regulă, creşterea 
FA şi GGT este mai mare decât creșterea AST și ALT în 
cazurile de obstrucţie biliară. Situaţia inversă sugerează 
hepatită. Dacă pe calea biliară există un obstacol incomplet 
(ex. neoplasm primitiv sau metastatic), FA este eliberată 
în ser din căile biliare blocate, dar bilirubina serică este 
normală. INR (international normalized ratio) este adesea 
crescut (timpul de protrombină este adesea prelungit) la 
pacienţii cu icter obstructiv, ca rezultat al malabsorbției 
vitaminei K. În icterele obstructive, bilirubina conjugată 
(directă) hidrosolubilă este excretată în urină. Pe de altă 
parte, urobilinogenul este produs în intestin ca rezultat al 
metabolismului bacterian al bilirubinei. Apoi, este reabsorbit 
din intestin şi secretat în urină. Obstrucţia biliară duce la 
reducerea urobilinogenului în urină din cauza faptului că 
excreţia bilirubinei în intestin este blocată. 
Hemoglobina sau hematocritul pot fi crescute dacă 
pacientul este deshidratat. Hiperleucocitoza cu deviere la 
stânga a formulei leucocitare sugerează inflamație acută 
şi infecție. Amilaza serică şi lipaza pot fi ușor crescute și 
în colecistita acută și în colangita (angiocolita) acută, dar 
creșterea marcată sugerează pancreatită acută. 


Examinare imagistică 
Examenele imagistice sunt de mare ajutor în stabilirea 
diagnosticului definitiv la pacienţii cu caracteristici clinice 
care sugerează afecţiuni biliare. De asemenea, examenele 
imagistice sunt utile într-o varietate de intervenții terapeutice. 
Explorarea inițială, de elecţie, în cazul pacienţilor cu 
afecțiuni biliare este ecografia. Acest examen este non-in- 
vaziv, rapid, relativ ieftin şi nu iradiază. Ultrasonografia a 
înlocuit colecistografia orală pentru explorarea imagistică 


de rutină a pacienţilor cu colici biliare. Atât sensibilitatea 
cât şi specificitatea ecografiei în detectarea litiazei biliare 
sunt de 95%. Ecografia poate detecta cu succes calculi cu 
diametru de până la 3 mm, iar uneori pot fi vizualizaţi chiar 
calculi mai mici şi sludge biliar (Figura 16-2). Ecografia 
are o sensibilitate ridicată în decelarea dilataţiilor de cale 
biliară şi poate oferi informaţii asupra sediului intra sau 
extrahepatic al obstrucţiei biliare. În general, calea biliară 
este considerată dilatată dacă are diametrul >7 mm. Totuși, 
ecografia este mai puţin utilă în evidenţierea calculilor de 
la nivelul căilor biliare, din cauza structurilor interpuse, 
precum duodenul, care conţinaer. Dacă veziculabiliară este 
destinsă și canalele biliare sunt dilatate, sediul obstrucției este 
probabil distal de joncţiunea dintre canalul cistic și hepatic 
comun. Identificarea unui perete colecistic îngroșat sau a 
lichidului pericolecistic susține diagnosticul de colecistită 
acută. Mai mult, ultrasonografia oferă informaţii despre 
ficat și pancreas. 

Rareori, calculii veziculari sunt vizibili pe radiografia 
abdominală simplă. Aproximativ 10-15% dintre calculii 
vezicii biliare conţin suficient calciu pentru a fi radioopaci. 
Alte detalii prezente pe radiografia abdominală simplă includ 
aerul în calea biliară, prezent ca urmare a unei soluţii de 
continuitate între tractul biliar și cel gastro-intestinal (GI), 
secundară unei fistule patologice sau a unei comunicări 
create de o intervenţie în antecedente. De asemenea, în 
cazul colecistitei acute emfizematoase, poate fi observat 
aer în lumenul sau în peretele vezicii biliare. 


Figura16-2. Ecografie a colecistului care indică prezența 
de calculi veziculari. (/) Peretele abdominal anterior; (2) 
colecist; (3) calculi; (4) con de umbră. 

Tomografia computerizată (CT) nu reprezintă investigația 
de elecţie pentru diagnosticarea litiazei biliare, din cauza 
sensibilităţii reduse, a costurilor mai ridicate, comparativ 
cu ecografia, și a riscului de iradiere. CT-ul poate fi util în 
evaluarea pacienţilor cu afecţiuni biliare acute severe pen- 
tru excluderea altor cauze de obstrucție biliară sau pentru 
identificarea unui diagnostic alternativ. Recent, introducerea 
colangiografiei CT a permis redarea cu acuratețe a detaliilor 
anatomice ale arborelui biliar. În anumite cazuri, examenul 
CT poate fi folosit în ghidarea drenajului percutan aspirativ 
în vederea efectuării unor colorații Gram și a citologiei sau 
în ghidarea puncţiei-biopsie pentru examen histopatologic 
în scopul stabilirii diagnosticului definitiv. 

Colangio-pancreatografia prin rezonanţă magnetică 
(MRCP) presupune selecția imaginilor de rezonanţă mag- 
netică ale arborelui biliar şi ale ductelor pancreatice, utilă 
pentru demonstrarea prezenţei unor calculi la nivelul căii 
biliare principale precum și a altor anomalii ale tractului 
biliar. De obicei, MRCP este utilizată ca metodă imagistică 
iniţială care precede efectuarea colangiografiei transhepatice 
percutane (PTC, percutaneous transhepatic cholangiogra- 
phy) sau a colangiopancreatografiei endoscopice retrograde 
(ERCP, endoscopic retrograde cholangiopancreatography). 
MRCP poate fi suficientă, însă de cele mai multe ori, 
reprezintă investigația preliminară înaintea altor metode 
imagistice mai invazive. Avantajele evidente ale acestei 
metode imagistice sunt reprezentate de faptul că nu este 
invazivă şi nu implică utilizarea radiaţiilor. 

Scintigrafia biliară cu radionuclizi HIDA (hepatobiliary 
iminodiacetic acid) presupune injectarea intravenoasă a 
unui derivat de acid iminodiacetic marcat cu *techneţiu. 
Radionuclidul este excretat de către ficat în bilă în con- 
centraţii mari. Apoi, acesta pătrunde în vezicula biliară (în 
cazul în care canalul cistic este permeabil) și în duoden. 
Colecistul normal este vizualizat în 30 de minute de la 
injectare. Vizualizarea CBP şi a duodenului în absența 
vizualizării colecistului după 4 ore indică o obstrucţie a 
canalului cistic, care susține diagnosticul de colecistită 
acută. Sensibilitatea și specificitatea scintigrafiei HIDA în 
diagnosticul colecistitei acute sunt de 95-97%, respectiv 
de 90-97%. Rezultatele fals pozitive pot apărea la pacienţii 
cărora li se administrează exclusiv nutriţie parenterală sau 
la cei cu hepatită. Acestă investigaţie este utilă şi în iden- 
tificarea unei posibile fistule biliare postoperatorii, dar în 
prezent, este rar folosită în acest scop. Scintigrafia HIDA nu 
este utilă în identificarea calculilor veziculari sau ai CBP. 

La pacienţii cu icter obstructiv la care s-a evidenţiat 
ecografic prezența unui obstacol extrahepatic, o evaluare 
radiologică detaliată a anatomiei arborelui biliar poate fi 
utilă pentru confirmarea diagnosticului şi pentru stabilirea 
strategiei terapeutice. În aceste cazuri, este necesară injectarea 
directă a substanţei de contrast în ductele biliare. Aceasta 
poate fi obținută prin efectuarea unei PTC sau ERCP. PTC 
presupune introducerea unui ac fin transcutan și transparietal 
în parenchimul hepatic şi injectarea substanţei de contrast 
direct în ductele biliare intrahepatice. Ductele biliare dilatate 
facilitează această procedură, asigurând o rată de succes de 
peste 95%. Dacă ductele biliare au calibru normal, procedura 
are o rată de succes de doar 70-80%. PTC este utilă în special 
pentru vizualizarea arborelui biliar proximal. De asemenea, 
PTC poate fi folosit pentru obținerea diagnosticului citologic, 
pentru extragerea calculilor și pentru plasarea unui tub de 
dren la nivelul canalelor biliare obstruate. ERCP impune 
prezenţa unui endoscopist cu experienţă, care să cateterizeze 
sfincterul Oddi şi să injecteze substanţa de contrast pentru a 
obţine o imagine a anatomiei arborelui biliar și pancreatic. 
În plus, ERCP poate fi folosit şi pentru efectuarea sfincte- 
rotomiei, care presupune secționarea sfincterului Oddi cu 
ajutorul unei surse de electrocauterizare printr-un fir atașat 
cateterului ERCP. Această manevră facilitează extracția 
calculilor biliari şi plasarea unui stent la nivelul zonei de 
obstrucţie biliară. Dacă pacientul prezintă coagulopatie, 
aceasta trebuie corectată înaintea PTC sau EROP. 

Figura 16-3 prezintă algoritmul de evaluare al paci- 
entului cu icter. 


Tabloul clinic şi tratamentul litiazei veziculare 


Litiaza veziculară asimptomatică 

Majoritatea pacienţilor cu litiază veziculară vor rămâne 
asimptomatici. Dintre aceştia, anual, aproximativ 1—2% vor 
dezvolta simptome sau complicaţii ale litiazei veziculare. 
Astfel, două treimi dintre indivizi vor rămâne asimptomatici 
sau nu vor dezvolta complicaţii timp de 20 de ani. Deşi 
complicațiile secundare calculilor veziculari pot apărea 
oricând, majoritatea pacienţilor acuză prezenţa simptomelor 
cu mult timp înainte de instalarea unei complicaţii. Așadar, 
la adulți, colecistectomia profilactică nu este indicată pentru 
asimptomatici. Cu toate acestea, dacă pacienţii manifestă 
colici biliare, riscul de complicaţii va crește, făcând necesară 


luarea în calcul a colecistectomiei elective. Riscul de carci- 
nom al colecistului la pacienţii cu calculi este prea scăzut 
pentru a justifica o colecistectomie pentru litiaza veziculară 
asimptomatică. Riscul de carcinom este mai mare la pacienții 
cu așa-zisa veziculă de porțelan produsă prin calcificarea 
peretelui colecistului. Ultimele studii indică totuşi un risc 
mai scăzut de carcinom și în aceste cazuri. 


Colecistita acută 

Patogenia colecistitei acute este similară celei din colica 
biliară, cu excepţia faptului că, în acest caz, există o obstruc- 
ție persistentă a canalului cistic care asociază inflamație şi 
infecţie. Inflamaţia depașeşte peritoneul visceral ce acoperă 
colecistul, pentru a cuprinde şi peritoneul parietal. În absenţa 
tratamentului, în urma progresiei procesului infecțios, pot 
apărea o serie de complicaţii, precum empiemul, gangrena şi 
perforaţia colecistului. Majoritatea pacienţilor cu colecistită 
acută prezintă istoric de colici biliare, sindrom dispeptic sau 
intoleranță alimentară pentru grăsimi. Durerea în colecistita 
acută este constantă și este localizată în HD sau în epigastru, 
cu iradiere în spate, umăr sau scapulă. Greaţa și vărsăturile 
apar frecvent. Pacientul este de obicei febril, iar examenul 
obiectiv relevă sensibilitate la palpare în HD şi semn Murphy 
pozitiv. Odată ce inflamaţia se extinde și la nivelul peritoneului 
parietal, pacientul va prezenta sensibilitate la decompresie 
și apărare musculară. În 20% din cazuri poate fi identificată 
o masă dureroasă palpabilă la acest nivel. Rareori, dacă 
boala evoluează către perforaţie, poate fi întalnită peritonita 
generalizată însoțită de apărare musculară. 

Diagnosticul diferenţial include numeroase afecțiuni, 
precum hepatita acută, pancreatita acută, ulcerul perforat şi 
apendicita acută. Anamneza, examenul clinic şi evaluarea 
paraclinică atent conduse contribuie la stabilirea diagnosti- 
cului corect la majoritatea pacienţilor. Analizele de laborator 
obiectivează leucocitoza cu devierea la stânga a formulei 
leucocitare. Creşteri ușoare ale AST, ALT și FA sunt frec- 
vent întâlnite. Pacienţii pot prezenta o hiperbilirubinemie 
ușoară (de obicei directă), însă o creştere semnificativă a 
bilirubinei serice sugerează prezenţa unui calcul la nivelul 
CBP. Ocazional, pacientul va prezenta o creștere discretă 
a amilazei serice. 

Ecografia este foarte utilă pentru stabilirea diagnosticului 
definitiv. În plus față de vizualizarea cu un grad înalt de 
acuratețe a calculilor, această metodă imagistică surprinde 
frecvent aspecte specifice pentru colecistita acută, precum 
distensia veziculei biliare, îngroșarea peretelui colecistului 
(>3-A mm), lichid pericolecistic şi semnul Murphy ecogra- 
fic. Acest semn este evidenţiat prin identificarea cu sonda 
ecografică a celui mai sensibil punct care corespunde direct 
zonei de proiecţie ultrasonografică a colecistului. Acest semn 
este prezent la 98% dintre pacienţii cu colecistită acută. 
Ecografia poate aduce informaţii suplimentare despre ficat, 
ductele biliare intrahepatice, CBP și pancreas. 

Dacă există o suspiciune de perforaţie intestinală, în 
special ulcer perforat, trebuie efectuate o radiografie toracică 
și una abdominală simplă. Incidenţele trebuie efectuate în 
poziţie verticală pentru excluderea pneumoperitoneului 
dintre cauzele abdomenului acut chirurgical. Radiografia 
abdominală simplă poate evidenția și calculii biliari, dacă 
sunt radioopaci. Cu toate acestea, identificarea calculilor 
nu stabileşte în mod univoc diagnosticul de colecistită 
acută. Uneori, în cazurile cu diagnostic incert, pacientul 

Figura 16-3. Algoritm de evaluare a unui pacient cu icter. FA, fosfatază alcalină; ERCP, colangiopancreatografie endoscopică 
retrogradă; GGT, gamma glutamil transferază; MRCP, colangiopancreatografie prin rezonanță magnetică; PTC, colangiografie per- 
cutană transhepatică. 


Figura 16-4. Tomografie computerizată a unui 
pacient cu colecistită acută. Colecistul conține 
multipli calculi, are un perete îngroşat şi este încon- 
jurat de edem. 

cu simptomatologie abdominală va fi supus unei evaluări 
CT. CT-ul poate evidenția îngroşarea peretelui colecistu- 
lui și ştergerea spaţiului pericolecistic (Figura 16-4), dar 
această metodă imagistică poate, uneori, să omită cazurile 
de inflamație uşoară a colecistului și, de asemenea, să nu 
vizualizeze calculii de mici dimensiuni. 

Scintigrafia HIDA este rar utilizată pentru a stabili 
diagnosticul de colecistită acută, dar poate fi utilă în con- 
firmarea diagnosticului în cazurile cu suspiciune clinică 
ridicată susţinută de dovezi ecografice. Nevizualizarea 
vezicii biliare după 4 ore de la introducerea trasorului indică 
obstrucția canalului cistic şi este interpretată ca pozitivă 
pentru colecistita acută. Totuşi, la anumiţi pacienţi (ex. cei 
care primesc nutriţie parenterală, cei care au avut un regim 
alimentar deficitar o perioadă lungă de timp sau care con- 
sumă narcotice, precum morfina, care potprovoca spasm al 
sfincterul Oddi), vezicula biliară poate fi nevizualizabilă la 
scintigrafia HIDA, cu obţinerea unui rezultat fals-pozitiv. 

Tratamentul iniţial al colecistitei acute include oprirea 
aportului alimentar oral, administrarea intravenoasă de 
lichide și terapie antibiotică. Bacteriile asociate în mod 
frecvent cu colecistita acută sunt Escherichia coli, Klebsiella 
pneumoniae şi Streptococcus faecalis. Astfel, majoritatea 
cazurilor pot fi acoperite cu antibiotice care se adresează 
bacteriilor Gram-negative aerobe şi enterococului. Analge- 
zicele parenterale pot fi administrate în mod prudent după 
confirmarea diagnosticului şi stabilirea planului terapeutic. 
Sonda nazogastrică este rareori necesară, dar este recoman- 
dată în caz de vărsături. 

În majoritatea cazurilor, cel mai mare beneficiu este 
adus de colecistectomia efectuată precoce, la câteva zile de 
la prezentare. Odată ce pacientul a fost hidratat și a primit 
tratament cu antibiotice, este indicată intervenţia chirurgi- 
cală. Această abordare previne apariția complicaţiilor de 
tipul gangrenei, perforaţiei şi sepsisului şi face procedura 
chirurgicală mai ușor de practicat decât dacă ar fi efectuată 
mai târziu în cursul bolii, când reacţia inflamatorie este 
mai severă. Cu toate acestea, procedura ar trebui întârziată 
în cazul în care trebuie gestionate alte probleme medicale 
majore sau ar trebui efectuată mai devreme dacă se suspec- 
tează prezența perforaţiei sau abcesului. Colecistectomia 
poate fi efectuată laparoscopic, dar abordul clasic se poate 
impune din cauza sângerării sau a dificultăţilor de stabilire 
a reperelor anatomice. Asemenea tuturor operaţiilor de ur- 
genţă, intervențiile chirurgicale pentru colecistita acută sunt 
asociate cu o mortalitate şi morbiditate uşor mai ridicate în 
comparaţie cu cele ale colecistectomiei elective, adesea ca 
urmare a bolilor cardiovasculare, pulmonare sau metabolice. 

La pacienţii cu colecistită acută care sunt într-o stare 
prea gravă pentru a putea tolera o colecistectomie se poate 
impune o colecistostomie. Această procedură implică 
plasarea percutană sub ghidaj ecografic a unui tub de dren 
prin ficat în vezica biliară. Aceasta permite decomprimarea 
veziculei biliare prin evacuarea conţinutului acesteia. Este 
o abordare eficientă pentru pacienţii care nu se pretează 
pentru tratamentul chirurgical. 

Colecistita acută gangrenoasă este asociată cu o rată de 
morbiditate de 15-25% şi o rată a mortalităţii de 20-25%. 
De obicei, pacienţii cu această afecţiune sunt mai în vârstă 
și au comorbidităţi mai grave decât pacienţii cu colecistită 
acută simplă. Adesea, acești pacienţi se vor prezenta cu 
afectare sistemică mai severă cu hiperleucocitoză importantă. 


Tratamentul include stabilizarea stării generale, administrarea 
de antibiotice cu spectru larg și efectuarea colecistostomiei 
de urgenţă sau a colecistectomiei, în funcţie de capacitatea 
pacientului de a tolera intervenţia chirurgicală. 

Colecistita acută emfizematoasă este rezultatul prezenţei 
bacteriilor care produc gaze și este asociată cu un risc mai 
mare de gangrenă și perforaţie în comparaţie cu celelalte 
forme. În general, aceasta afectează persoanele vârstnice, 
iar 20-50% dintre pacienţi asociază diabet zaharat. Semnele 
clasice decelabile pe radiografiile abdominale simple includ 
prezenţa aerului în interiorul peretelui colecistic, în lumenul 
veziculei biliare sau în țesuturile pericolecistice sau a unui 
nivel hidro-aeric în interiorul lumenului colecistic. Se poate 
observa și prezenţa aerului în ductele biliare. Pacienţii cu 
colecistita acută emfizematoasă trebuie să primească trata- 
ment antibiotic cu spectru larg, cu acoperire pentru bacterii 
anaerobe. În plus, la aceștia trebuie efectuată colecistectomia 
de urgenţă. 

Deşi majoritatea pacienţilor cu colecistită acută au calculi 
în vezicula biliară, colecistita acută poate apărea și fără calculi. 
Colecistita acută alitiazică poate complica evoluţia unui pacient 
care este tratat pentru alte afecţiuni într-o unitate medicală sau 
chirurgicală. Un număr mare dintre acești pacienţi primesc 
nutriţie parenterală totală și suport ventilator mecanic și sunt 
imunosupresaţi. Stabilirea diagnosticului de colecistită acută 
alitiazică poate avea o dificultate semnificativă. Caracteristicile 
clinice sunt similare celor din colecistita acută litiazică; cu toate 
acestea, pacientul deseori nu poate oferi un istoric coerent, iar 
bolile asociate alcătuiesc un tablou clinic complex care este mai 
puţin revelator și mai dificil de interpretat. Ultrasonografia sau 
tomografia sunt utile în stabilirea diagnosticului. Ecografic, 
se pot decela distensia veziculei biliare, o veziculă biliară 
cu perete ingroșat, lichid pericolecistic și semnul Murphy. 
Evaluarea HIDA poate facilita stabilirea diagnosticului, dar 
deseori oferă rezultate fals-pozitive şi are o specificitate de 
doar 38% în astfel de cazuri. După stabilirea diagnosticului, 
tratamentul este similar cu cel al pacienţilor cu colecistită 
acută litiazică. 


Colecistita cronică 

Colecistita cronică este cea mai frecventă formă de litiază 
colecistică simptomatică. Aceasta este rezultatul unor episoade 
minore, repetate de obstrucție a canalului cistic, cu inflamaţia 
și fibroza consecutivă a peretelui vezicii biliare. Clinic, colica 
biliară este cel mai frecvent simptom asociat colecistitei 
cronice litiazice. Durerea este colicativă și localizată în HD 
și epigastru. Durerea variază în intensitate de la ușoară, până 
la moderată sau chiar severă, debutează, de obicei, la câteva 
ore după masă şi durează de la 30 de minute până la câteva 
ore. Greaţa şi vărsăturile pot însoți durerea. Întrucât afecţiu- 
nea nu este asociată cu infecţie acută, febra şi frisoanele sunt 
absente. Alte simptome asociate includ intoleranţa la alimente 
grase, flatulență, eructaţii și indigestie. Aceste simptome sunt 
cuprinse sub termenul colectiv de dispepsie. Cu toate acestea, 
simptomele dispepsiei sunt nespecifice și pot fi secundare altor 
boli. Examinarea clinică poate evidenția sensibilitate ușoară 
în HD, mai ales în timpul colicilor, dar cu absenţa semnelor 
de iritaţie peritoneală. Intre episoadele de colică biliară, exa- 
menul fizic al abdomenului nu prezintă modificări specifice. 
[cterul nu este produs prin obstrucția canalului cistic şi, dacă 
există alte etiologii precum litiaza de CBP, ar trebui excluse. 
Diagnosticul diferenţial include, printre altele, ulcerul peptic, 


refluxul gastroesofagian, obstrucţia ureterală, sindromul de 
intestin iritabil şi angina pectorală. 

Testele de laborator, inclusiv numărul de leucocite, for- 
mula leucocitară și testele funcţiei hepatice pot fi complet 
normale. De obicei, colica biliară se distinge de colecistita 
acută prin prezența semnelor clinice caracteristice descrise 
anterior și prin absenţa leucocitozei. Ultrasonografia este 
investigația inițială de elecţie şi poate confirma prezenţa 
calculilor biliari în >95% din cazuri. 

Tratamentul iniţial al colicilorbiliare include controlul 
durerii și monitorizare. Colecistectomia laparoscopică 
electivă este indicată la majoritatea pacienţilor cu litiază 
biliară simptomatică. La pacienţii cu istoric de intervenții 
chirurgicale abdominale multiple, colecistectomia clasică 
este o opţiune. La anumiţi pacienţi, colangiografia intra- 
operatorie este efectuată pentru a explora canalele biliare 
și pentru a stabili anatomia locală. Când sunt identificaţi 
calculi în CBP, aceasta trebuie explorată în momentul 
intervenţiei chirurgicale sau postoperator prin ERCP și 
sfincterotomie pentru extragerea calculilor. 

Tratamentul non-chirurgical al calculilor biliari simp- 
tomatici este rar utilizat din cauza siguranţei, eficacităţii 
şi disponibilităţii colecistectomiei laparoscopice. Terapia 
de dizolvare a calculilor este o opţiune la 15% dintre 
pacienţii cu litiază biliară care nu tolerează intervenţia 
chirurgicală și la cei care refuză operaţia. Din păcate, 
această abordare nu este eficientă. Aceste opţiuni tera- 
peutice includ dizolvarea cu sau fără litotriţie extracor- 
poreală cu undă de şoc (ESWL, extracorporeal schock 
wave lithotripsy). Acidul ursodeoxicolic este substanța 
cel mai frecvent administrată. Aceasta reduce saturarea 
bilei cu colesterol prin inhibarea secreției de colesterol. 
Bila nesaturată rezultată dizolvă colesterolul solid din 
calculii biliari. Acidul ursodeoxicolic se administrează 
cel puţin 6 luni şi chiar timp de un an. Aceasta terapie 
are o rată de dizolvare de 90% pentru calculii mai mici 
de 5 mm şi de 60% pentru calculii mai mici de 10 mm. 
Cu toate acestea, există o recurenţă de 50% a calculilor 
biliari în termen de 5 ani de la întreruperea terapiei. ESWL 
a fost folosită în trecut pentru gestionarea litiazei biliare 
la pacienți selectaţi, dar utilizarea acestei proceduri este 
limitată în prezent, deoarece acești pacienţi prezintă un 
risc crescut pentru pancreatită și pot forma calculi noi 
după procedură. 


Litiaza coledociană și colangita acută 

Prezenţa calculilor în CBP sau litiaza coledociană poate fi 
primară sau secundară. Calculii primari sunt foarte rari şi 
se dezvoltă de novo în CBP. Calculii secundari sunt cei mai 
frecvenți şi provin din vezicula biliară, de unde trec prin 
canalul cistic pentru a pătrunde în CBP. Deși calculii mai 
mici care ajung în CBP pot avansa în continuare în duoden, 
coledocolitiaza poate produce colici biliare, obstrucţie, 
colangită sau pancreatită. 

Din punct de vedere clinic, aproximativ 50% dintre 
pacienţii cu litiază coledociană pot rămâne asimptomatici. 
Cu toate acestea, pacienţii pot prezenta colici biliare, icter 
obstructiv, colangită şi pancreatită. Colica biliară a fost de- 
scrisă mai sus. Icterul (scaune decolorate şi urină de culoare 
închisă) asociat coledocolitiazei poate fluctua în intensitate 
comparativ cu icterul progresiv provocat de afecţiuni maligne. 
În prezenţa infecţiei concomitente, de obicei cu £. coli sau 

K. pneumoniae, se instalează colangita acută, caracterizată 
prin icter, dureri abdominale în HD și febră asociată cu fri- 
soane (Triada Charcot). Un pacient cu colangită acută severă 
supurativă poate dezvolta şoc septic. În această situație, în 
plus față de triada Charcot, apare hipotensiunea şi starea de 
confuzie psihică. Aceste cinci caracteristici constituie împre- 
ună pentada Reynold. Colecistita acută diferă de colangita 
acută prin absenţa obstrucţiei biliare și a icterului. Examenul 
clinic poate fi lipsit de semnificație la un pacient cu litiază 
coledociană sau poate releva sensibilitate în HD, dacă este 
prezentă colangita. De obicei, sensibilitatea la decompresie 
nu apare, chiar şi în prezenţa colangitelor acute. Pe lângă 
litiaza coledociană, icterul obstructiv sau colangita pot avea 
ca etiologie neoplasmul periampular şi strictura, cel mai 
frecvent fiind iatrogenă post colecistectomie sau secundară 
unei pancreatite cronice. Sindromul Mirizzi, o afecţiune în 
care un calcul mare din vezicula biliară comprimă canalul 
hepatic comun, poate produce, de asemenea, icter obstructiv. 

Evaluarea diagnostică a icterului asociat unei posibile 
coledocolitiaze începe cu analizele paraclinice descrise 
anterior. La pacienţii cu colangită, numărul de leucocite 
este de obicei crescut. Obstrucţia canalului biliar, parţială 
sau totală, duce la creşterea bilirubinei totale, cu o predo- 
minanţă a componentei directe, creşterea marcată a FA şi 
GGT serice și creşteri uşoare ale AST și ALT. Amilaza şi 
lipaza serice pot fi crescute în cazul obstrucţiei canalului 
pancreatic. Ecografia este investigația imagistică iniţială de 
elecţie la pacienţii cu litiază coledociană şi colangită. Aceasta 
evidențiază frecvent dilataţii de căi biliare intrahepatice şi 
extrahepatice împreună cu prezenţa de calculi în vezicula 
biliară, ceea ce sugerează că litiaza este cauza probabilă a 
obstrucției CBP. După cum s-a precizat anterior, de cele mai 
multe ori, calculii din CBP nu pot fi vizualizaţi ecografic. 
Colangiopancreatografia prin rezonanță magnetică (MRCP), 
ERCP sau PTC sunt cele mai bune teste pentru stabilirea 
localizării și sursei obstrucţiei canalului biliar. Avantajul 
ERCP este acela că permite nu doar diagnosticarea litiazei, 
dar şi extragerea calculilor. Figura 16-5 ilustrează o imagine 
de MRCP a unui calcul în CBP distală. 

Tratamentul litiazei coledociene depinde de experi- 
enţa chirurgului și situaţia clinică. Un pacient cu litiază 
coledociană fără dovezi de colangită ar trebui să fie 
supus colecistectomiei laparoscopice cu colangiografie 
intraoperatorie, urmată, dacă se evidenţiază calculi, de 
explorarea laparoscopică a CBP. În cazul în care calculii 
nu pot fi evacuaţi din CBP prin explorare laparoscopică, 
poate fi necesară explorarea canalului biliar prin chirurgie 
deschisă sau prin ERCP postoperator și sfincterotomie. 
Colangita acută supurată, o afecțiune care poate pune 
viaţa în pericol, necesită tratament urgent. Tratamentul 
inițial include reechilibrarea hidroelectrolitică și antibio- 
terapie. Pacientul trebuie monitorizat atent într-o unitate 
de terapie intensivă. Sunt prelevate hemoculturi şi este 
inițiată terapia cu antibiotice cu spectru larg care vizează 
bacteriile Gram-negative. Orice tulburări de coagulare 
trebuie corectate prin administrarea parenterală de vitamină 
K sau de plasma proaspătă congelată înainte de o procedură 
invazivă. Peste 70% dintre pacienţii cu colangită răspund 
la acest algoritm de tratament, mai ales dacă calculul a 
trecut din CBP în duoden. Când pacientul s-a recuperat din 
episodul acut, trebuie efectuată colecistectomia. Pacienţii 
care nu răspund la terapia iniţială ar trebui să beneficieze 


250 Chirurgie generală și specialităţi chirurgicale 


de o decompresie biliară urgentă prin ERCP, plasarea unui 
tub transhepatic percutanat sau chirurgie deschisă. 

Rata de succes în îndepărtarea calculilor din CBP a ERCP 
cu sfincterotomie este >90%, cu o incidenţă a complicaţiilor 
de aproximativ 5-10% (ex. pancreatită, perforaţie duode- 
nală și hemoragie). Litotriţia intraluminală endoscopică 
poate fi utilizată pentru fragmentarea calculilor de mari 
dimensiuni. Fragmentele pot fi eliminate spontan sau prin 
ERCP și sfincterotomie. În cazul în care calculii nu pot fi 
eliminaţi prin aceste metode, este necesară o procedură 
chirugicală deschisă. 


Pancreatită acută biliară 

Pancreatita este frecvent cauzată de calculi biliari (40% din 
cazuri, cele mai multe la femei) și alcool (40%, mai mult la 
bărbaţi). Când este cauzată de calculi biliari, poartă numele 
de pancreatită biliară. Aceasta apare din cauza obstrucţiei 
tranzitorii sau persistente a canalului pancreatic, de obicei la 
nivelul ampulei Vater, printr-un calcul mare sau prin pasajul 
de calculi mici și „sludge” biliar. Pacienţii cu pancreatită 
acută se prezintă cu durere abdominală în etajul superior, 
adesea iradiată spre spate, şi sensibilitate la palparea abdo- 
menului la acest nivel. În cazurile grave pot apărea semne 
de iritaţie peritoneală, ce simulează alte cauze de abdomen 
acut. Greaţa, vărsăturile și febra uşoară sunt frecvente, la fel 
ca şi tahicardia şi hipotensiunea arterială secundară hipovo- 
lemiei. Severitatea pancreatitei acute poate fi determinată pe 
baza unor factori de risc clinici, de laborator şi radiologici. 
Unii dintre acești factori pot fi evaluaţi la internare pentru 
a facilita triajul pacienţilor (ex. scorul Ranson), în timp ce 
alţii pot fi obţinuţi numai după primele 48-72 de ore sau 
mai târziu. Gestionarea acestor pacienţi cu pancreatită acută 
biliară include iniţial resuscitare și tratament suportiv, cu 
corectarea deficitelor hidroelectrolitice. Odată ce episodul 
acut de pancreatită s-a remis, vezicula biliară trebuie să fie 
îndepărtată cât mai rapid posibil pentru a evita recidivele de 
pancreatită. Dacă pancreatita este ușoară sau moderată, se 
poate efectua o colecistectomie laparoscopică în siguranţă, 
de obicei în primele 48-72 de ore de la internare. În acest 
interval de timp, durerea abdominală se remite în mare mă- 
sură și nivelul seric al amilazei revine la normal. În absența 
colecistectomiei, până la 60% dintre pacienţi se vor confrunta 
cu recidiva pancreatitei acute biliare în decurs de 6 luni. 
Amânarea colecistectomiei poate fi justificată la pacienţii 


Figura 16-5. Colangiopancreatografie cu rezonanţă 
magnetică care ilustrează impactarea unui calcul în 
calea biliară principală distală. 


cu pancreatită acută severă şi la care inflamaţia locală sau 
afectarea sistemică contraindică intervenţia chirurgicală. În 
aceste cazuri, ERCP cu sfincterotomie endoscopică poate 
reduce incidenţa pancreatitei recurente la 2—5% pentru 
următorii 2 ani. Colangiografia intraoperatorie trebuie 
efectuată în momentul colecistectomiei, pentru a confirma 
absenţa calculilor din calea biliară. 

Terapia antibiotică se administrează în cazurile de pan- 
creatită acută severă și pentru tratamentul complicaţiilor 
septice. În cazul colecistitei acute, se poate efectua mai întâi 
o colecistostomie. Sfincterotomia endoscopică de urgenţă cu 
extracția calculului poate fi salvatoare pentru unii pacienți 
cu pancreatită biliară severă. Aceasta ar trebui practicată 
atunci când se cunoaște că un pacient cu pancreatită are 
calculi biliari, când există o suspiciune ridicată de litiază 
coledociană și când evoluţia clinică nu se îmbunătățește 
în termen de 24—36 de ore, în condiţiile unei resuscitări 
hidroelectrolitice adecvate. 


Ileusul biliar 

Ileusul biliar (obstrucţia mecanică a intestinului produsă 
de un calcul biliar) reprezintă <1% din toate cazurile de 
ocluzie intestinală. Ileusul biliar este o complicaţie neo- 
bișnuită care presupune erodarea peretelui vezicii biliare 
de către un calcul care pătrunde în intestinul adiacent (de 
obicei duoden), creând o fistulă bilio-digestivă. Calculul 
migrează până la impactarea sa în cea mai îngustă porțiune 
a intestinului subţire, imediat proximal de valva ileocecală. 
Pacienţii se prezintă cu simptome de ocluzie intestinală și 
aer în arborele biliar. 

Ileusul biliar apare mai frecvent la femei decât la bărbaţi 
(3,5:1). Un istoric de colici biliare sau de litiază biliară este 
frecvent întâlnit la aceşti pacienţi. Pacienţii se prezintă cu 
tabloul clinic (simptome și semne) de ocluzie intestinală 
înaltă, inclusiv greață, vărsături, dureri abdominale și distensie 
abdominală. Ocazional, natura intermitentă a obstrucţiei în 
stadiile incipiente (înainte de fixarea calculului) îngreunează 
și întârzie diagnosticul. Radiografiile abdominale simple 
prezintă semne caracteristice obstrucției intestinului subțire 
şi pot surprinde prezenţa de aer în arborele biliar. Ocazional, 
un calcul de dimensiuni mari conţine suficient calciu pentru 
a fi vizualizat în intestin. Ecografia este utilă în vizualizarea 
calculilor biliari. CT cu substanţă de contrast administrată per 
os este investigația de elecţie pentru stabilirea diagnosticului, 


jura 16-6. Această imagine CT ilustrează prezenţa unui calcul 
în “infestimil subțire distal, cu distensie intestinală proximală, 
colabare intestinală distală și aer în vezicula biliară. 


deoarece poate evidenția aerobilia, o fistulă bilio-digestivă, 
locul obstrucției și calculul impactat. Imaginile CT din 
Figura 16-6 ilustrează prezenţa unui calcul în intestinul 
subțire distal, cu distensie intestinală proximală, colabare 
intestinală distală și aer în vezicula biliară. 

Ileusul biliar este gestionat iniţial asemenea unei ocluzii 
intestinale înalte, iar aceasta include introducerea unui tub 
nazogastric pentru decompresia obstrucţiei și hidratare in- 
travenoasă. Următorul pas este efectuarea unei laparotomii 
(sau laparoscopii) exploratorii și îndepărtarea calculului 
biliar obstructiv, mobilizându-l retrograd către o enterotomie 
efectuată în intestin sănătos (Figura 16-7). Întregul intestin 

trebuie explorat pentru identificarea altor eventuali calculi. 
Mulţi dintre acești pacienţi sunt vârstnici și nu tolerează 
operații prelungite, dar la anumiţi pacienţi selectaţi care nu 
au comorbidităţi, colecistectomia și corectarea definitivă 
a fistulei interne pot fi, de asemenea, efectuate. 

Tabelul 16-1 prezintă sindroamele clinice şi complicațiile 
frecvente secundare litiazei biliare. 


CANCERUL VEZICULEI BILIARE 


Cancerul de veziculă biliară este cel mai frecvent cancer 
al tractului biliar şi al șaselea ca frecvenţă al tractului gas- 
trointestinal. Incidenţa maximă se află în a șaptea decadă 
de viaţă, cu un raport 3:1 în favoarea femeilor. Există o 
serie de factori de risc pentru cancerul vezicii biliare. 
Litiaza biliară este cel mai frecvent factor de risc. Până la 
75% dintre pacienţii cu cancer de veziculă biliară au litiază 
biliară. Pacienţii cu polipi ai vezicii biliare cu diametrul 
de 1,5 cm sau mai mare au o prevalenţă a cancerului de 
46-70%. O joncțiune anormală pancreaticobiliară a fost 
observată la aproximativ 10% din pacienţii cu cancer 
de veziculă biliară. Un alt factor de risc pentru cancerul 
veziculei biliare este vezicula biliară de porțelan, caracte- 
rizată prin calcificarea peretelui veziculei biliare. Incidenţa 
carcinomului asociat cu veziculă biliară de porțelan a fost 
estimată la aproximativ 20%. În general, colecistectomia 
profilactică este recomandată în toate cazurile în care se 
constată la investigaţiile imagistice calcificări ale peretelui 
vezicii biliare. Alţi factori de risc includ colangita sclerozantă 
primară, infecția colecistului cu Æ. coli și/sau Salmonella 
și expunerea la anumiţi solvenţi și toxine industriale. 
Treizeci la sută dintre aceste tumori sunt diagnosti- 
cate incidental în timpul colecistectomiei, iar cancerul se 
regăsește în 0,3—1% din toate piesele de colecistectomie. 
Simptomele bolii incipiente sunt adesea cauzate direct 
de litiaza biliară, mai degrabă decât de boala neoplazică. 
Cel mai frecvent simptom este durerea în HD similară cu 
episoadele anterioare de colică biliară, dar mai persistentă. 
Pacienţii cu cancer mai avansat prezintă dureri în HD, 
scădere ponderală și astenie fizică. Icterul este prezent la 


Figura 16-7. Ileus biliar. A. Fotografic intraoperatoric a unui calcul biliar în intestinul subţire responsabil de ocluzie intestinală. B. 
Calcul biliar după extragere. 

TABELUL 16-1. Cele mai frecvent întâlnite sindroame clinice consecutive litiazei veziculare și 


complicațiile litiazei veziculare 


Sindrom 


Colică biliară 


Colecistită acută 


Litiază coledociană 


Colangită acută 


Pancreatită biliară 


lleus biliar 


Etiologie 


Obstrucţie tranzitorie a 


canalului cistic 


Obstucţie persistentă a 


canalului cistic 
Inflamaţia acută a 
colecistului 


Calcul în CBP 


Bilă infectată, sepsis 


Pancreatită acută 


Fistulă 
colecisto-enterică 


Caracteristici 


Episoade de durere în etajul abdominal superior 
Examen clinic nespecific 
Ecografic: litiază biliară 


Durere severă, constantă în HD 

Febră 

Semnul Murphy 

Durere la decompresia abdomenului 

Leucocitoză 

Hiperbilirubinemie uşoară 

Ecografic: litiază biliară, cu sau fără alte semne de inflamație ale colecistului 
Scintigrafia HIDA: absenţa vizualizării veziculei biliare 


Istoric de dureri abdominale, icter, scaune decolorate, urină hipercromă 
Teste de laborator: icter obstructiv 

Ecografie: litiază coledociană cu dilataţii de căi biliare 

CT, MRCP PTC, ERCP - calculi CBP 


Istoric asemănător celui din litiaza coledociană, dar debut acut al 
simptomatologiei cu dureri abdominale, icter, febră, frisoane; se pot asocia 
hipotensiune şi modificări ale statusului mental (în colangita acută, supurativă) 
Calcul impactat în CPB 

Strictură la nivelul CBP (istoric de intervenții chirurgicale la nivelul CBP) 
Tumoră ce obstrucționează CBP (în special după o procedură invazivă de 
diagnostic care a însămânţat bacterian bila) 

Teste de laborator: asemenea celor din litiaza coledociană, la care se adaugă 
leucocitoză 

Ecografie: asemenea litiazei coledociene, dar vezicula biliară poate să fi fost 
îndepărtată chirurgical în antecedente, dacă etiologia este o strictură 


Debut acut, durere epigastrică severă, constantă, cu sau fără iradiere 
posterioară 

Pasajul calculilor mici sau a nămolului („sludge”) biliar prin sfincterul Oddi 
Durere la palpare și apărare musculară în etajul abdominal superior, amilaza 
serică și lipaza semnificativ crescute 

Ecografie, CT, MRCP litiază coledociană cu sau fără formaţiune inflamatorie în 
pancreas 


Pacient vârstnic, tarat 
Ocluzie intestinală incompletă 


Calculi biliari foarte mari 
Calcul biliar care 
obstruează intestinul 
(de obicei ileonul distal) 


Radiografia evidenţiază ocluzie intestinală (de obicei intestin subțire distal) 
Poate evidenția aer în caile bilare și calcul mare obstructiv 

Ecografie: + litiază veziculară şi aer în arborele biliar 

CT: toate de mai sus 


CBP. calea biliară principală; CT, tomografie computerizată; ERCP colangiopancreatograhe endoscopică retrogradă; scintigrafie HIDA, scintografie hepatobiliară 
cu acid iminodiacetic; MRCP. colangiopancreatografie prin rezonanţă magnetică; PTC, colangiografie percutană transhepatică; HD hipocondrul drept. 


aproximativ 50% dintre acești pacienţi, deoarece acest tip 
de cancer are tendinţa să disemineze precoce prin extindere 
directă la nivelul ficatului și a structurilor adiacente din hilul 
hepatic, provocând obstrucţie biliară, și prin metastazare în 
nodulii limfatici regionali. 

Examenul clinic poate evidenția o formaţiune tumorală 
în HD care, în contextul colecistitei acute, poate să nu fie 
considerată de natură neoplazică. 

Aspectele ecografice sugestive includ îngroşarea sau 
neregularitatea vezicii biliare, prezenţa unei formaţiuni 


polipoide sau calcificări difuze ale peretelui caracteristice 
pentru vezicula biliară de porțelan. CT şi MRCP identifică 
cu acuratețe extensia bolii şi reprezintă investigaţii imagistice 
importante pentru evaluarea existenței metastazelor. Diagnos- 
ticul corect este stabilit preoperator în doar 10% din cazuri. 

Adenocarcinomul mucinos incipient, limitat la peretele 
veziculei biliare, este adesea identificat după colecistectomie 
laparoscopică de rutină. Întrucât supraviețuirea la 5 ani 
ajunge până la 80%, simpla colecistectomie cu margini de 
rezecție negative (inclusiv marginea canalului cistic) este 


tratamentul adecvat. Pacienţii cu suspiciune preoperatorie de 
neoplasm de veziculă biliară sunt candidaţi pentru colecis- 
tectomia deschisă. Tumorile mai mari, adiacente sau extinse 
în parenchimul hepatic, sunt tratate cu rezecție hepatică 
cuneiformă a patului colecistic şi limfadenectomie regională. 
Tumorile avansate pot necesita o rezecţie hepatică formală. 
Limfadenectomiei de la nivelul hilului hepatic îi lipsește 
standardizarea asociată altor limfadenectomii abdominale, 
din cauza proximităţii cu structuri vitale și a absenței unui 
mezenter mobil al organului. Mai mult, în ciuda procedurilor 
radicale, rata de supraviețuire la 5 ani rămâne scăzută (<5% 
la 5 ani), cu excepţia cazurilor în care cancerul este incipient 
și descoperit incidental în vezicula biliară excizată pentru 
litiază veziculară simptomatică. 


AFECTIUNILE MALIGNE ALE CĂILOR BILIARE 


Cancerul căilor biliare, numit colangiocarcinom, este respon- 
sabil de aproximativ 3% din totalul neoplaziilor GI. Anato- 
mic, colangiocarcinoamele sunt clasificate în intrahepatice 
(dezvoltate proximal de bifurcația canalelor hepatice drept 
ȘI stâng) şi extrahepatice. Colangiocarcinomul extrahepatic 
poate fi perihilar (ce include confluenţa canalelor hepatice 
drept și stâng până la inserţia canalului cistic în CBP) şi de 
segmente distale (de la inserția canalului cistic în CBP până 
la ampula lui Vater). Colangiocarcinomul extrahepatic este 
de departe cel mai frecvent, 50% din cazuri având localizare 
perihilară şi 40% din cazuri având localizare de segmente 
distale. Colangiocarcinomul intrahepatic reprezintă doar 
10% din neoplasmele căilor biliare. 

Cancerul căilor biliare apare cu frecvenţă egală la ambele 
sexe, afectând, de obicei, persoanele cu vârste cuprinse 
între 50 şi 70 de ani. Similar cancerului veziculei biliare, 
procese de inflamație cronică preced adesea dezvoltarea 
neoplaziei. Riscul dezvoltării unei neoplazii de cale bili- 
ară este semnificativ mai mare la persoanele cu colangită 
sclerozantă primară (puternic asociată cu colita ulcerativă). 
Alţi factori de risc includ chisturile de coledoc, infecțiile 
cu trematode parazitice ale ficatului Opisthorchis viverrini 
sau Clonorchis sinensis, expuneri la toxice, boală hepatică 
cronică, obezitate şi afecțiuni genetice (sindromul Lynch și 
papilomatoza biliară). Aproximativ o treime din persoanele 
cu carcinom de cale biliară au și litiază veziculară asociată. 
La un număr mare de pacienţi cu colangiocarcinom nu se 
identifică un factor de risc specific. 

Din punct de vedere histologic, de obicei, leziunile sunt 
adenocarcinoame ce produc mucină. În general, neoplaziile 
de cale biliară sunt tumori local-avansate cu dezvoltare lentă, 
care rar metastează la distanţă. Totuși, din cauza relaţiilor 
anatomice ale căilor biliare extrahepatice cu ficatul, vena 
portă și artera hepatică, rezecţia curativă a acestor leziuni 
este mai mult excepţie decât regulă. 

Simptomele frecvente sunt asociate dezvoltării locale 
ce cauzează obstrucţie biliară. Astfel, apar icterul, pruri- 
tul, urina hipercromă şi scaunele acolice. Alte simptome 
frecvente la prezentare sunt: scăderea ponderală, durerile 
abdominale și febra; angiocolita este rară. În contrast cu 
icterul fluctuant care este adesea prezent la persoanele cu 
litiază de CBP, icterul asociat cancerelor de cale biliară 
este progresiv. La examinarea clinică, poate fi decelată 
hepatomegalie. O veziculă biliară palpabilă, nedureroasă, 

la un pacient icteric (semnul Courvoisier) indică faptul 
că locul obstrucţiei tumorale este distal de joncţiunea 
dintre canalul cistic și canalul hepatic comun, deşi acest 
semn nu este specific pentru cancerul de căi biliare. 
Colangiocarcinoamele distale ce se prezintă în acest fel 
imită simptomele cauzate de tumori pancreatice. 

Analizele de laborator relevă aspectul tipic de colestază 
și obstrucție biliară. Analizele iniţiale trebuie să includă 
dozarea bilirubinei fracționate, a FA şi a aminotransferazelor 
serice. De obicei, ecografia abdominală este cea mai utilă 
investigație imagistică iniţială. Deşi formațiunea tumorală 
poate să nu fie vizualizată, dilataţiile de căi biliare în absenţa 
calculilor sugerează diagnosticul. Examinările CT și IRM 
sunt de ajutor în determinarea extensiei extrahepatice a 
tumorii şi oferă informaţii despre rezecabilitate și invazia 
în structurile adiacente. PTC şi ERCP sunt de mare ajutor 
în demonstrarea prezenţei acestor leziuni, în evaluarea 
extensiei tumorale intraductale și în obținerea de probe 
citologice. PTC facilitează în mod particular evaluarea 
leziunilor proximale și stabilirea unui acces anterograd 
pentru stentarea acestor leziuni. 

Prognosticul pentru colangiocarcinoame este rezervat, 
cu o supravieţuire la 5 ani de doar 5—10%. Chirurgia este 
singurul tratament curativ, dar obţinerea marginilor de rezecţie 
neinvadate tumoral poate fi dificilă și recidiva locală este 
des întâlnită. Atitudinea chirurgicală depinde de localizarea 
leziunii. Colangiocarcinoamele intrahepatice sunt, de obicei, 
tratate prin rezecţii hepatice, dar marginile negative sunt 
obținute la <30% dintre pacienţi. Dacă rezecţia nu este po- 
sibilă, tumora poate fi traversată cu un fir ghid, cu montarea 
unui stent pentru degajarea obstrucţiei biliare. Tumorile 
perihilare, numite și tumori Klatskin, sunt cel mai bine 
tratate prin rezecții și hepatico-jejunoanastomoză în manieră 
Roux-en-Y, adesea cu asocierea unei rezecţii hepatice. Rata 
de supravieţuire la 5 ani după rezecția leziunilor de treime 
medie este aproximativ 10%. Dacă rezecţia nu este posbilă, 
calea biliară poate fi stentată printr-un abord endoscopic sau 
transhepatic. În cazul tumorilor de CBP distală, procedura 
indicată este operația Whipple, ce presupune rezecția CBP 
distale, incluzând tumora, capul pancreasului şi duodenul. 
Trei anastomoze ce conectează pancreasul restant, ductul 
hepatic şi duodenul, consecutiv, la o ansă jejunală mobilizată, 
trebuie efectuate după rezecție. Rata de supraviețuire la 5 
ani după operaţia Whipple pentru o leziune a treimii distale 
a CBP este de aproximativ 12—25%. Dacă leziunile distale 
sunt nerezecabile, se practică bypass chirurgical sau stent 
biliar cu scop paliativ. 


CHISTURILE COLEDOCIENE CONGENITALE 


Rar, pot apărea dilataţii chistice ale căilor biliare care se 
consideră a fi congenitale. Sunt mai frecvente la femei 
(raport femei/bărbaţi 4:1) şi la populaţiaasiatică. Pacienţii 
se pot prezenta asimptomatic, după o investigaţie imagis- 
tică efectuată din alte motive, sau în jurul vârstei de 20 
de ani cu dureri și icter, și rar, cu o formaţiune tumorală 
în etajul abdominal superior. Chisturile coledociene sunt 
cel mai bine evaluate inițial prin CT, iar MRCP sau ERCP 
conturează suplimentar detalii anatomice specifice. În 
general, se recomandă ca aceste chisturi să fie rezecate 
pentru a controla simptomatologia şi riscul asociat de 


254 Chirurgie generală şi specialități chirurgicale 


colangiocarcinom (risc de 20-30 de ori mai mare decât în 
populaţia generală). După rezecţie, o anastomoză hepati- 
co-jejunală în manieră Roux-en-Y este efectuată pentru a 
restabili fluxul bilar. Urmărirea continuă a acestor pacienţi 
este importantă întrucât pot apărea stenoze anastomotice 
sau eventuale neoplazii. 


LEZIUNILE ȘI STRICTURILE 
DE CALE BILIARA 


Majoritatea stricturilor căilor biliare apar ca urmare a unei 
leziuni iatrogene din timpul unei intervenţii chirurgicale. 
Calea biliară este cea mai susceptibilă la aceste incidente 
întrucât vascularizaţia este limitată şi nu există circulaţie 
colaterală. Aproximativ 75% din leziuni apar în urma unei 
colecistectomii simple şi implică secţionarea căii biliare 
și a vascularizaţiei sale în apropierea ficatului. Acest fapt 
subliniază importanța recunoașterii corecte a variațiilor 
anatomice ale arborelui biliar și a efectuării procedurii 
într-o manieră prudentă și sistematică, chiar şi în timpul 
colecistectomiei de rutină. Leziunile pot implica canalul 
coledoc, canalul hepatic comun sau canalele hepatice stâng 
și drept. Deși scăzută, incidenţa leziunilor de cale biliară 
asociată colecistectomiei laparoscopice (0,4-0,6%) este de 
aproximativ 4 ori mai mare decât cea asociată colecistecto- 
miei clasice. Această incidență scade odată cu experiența 
individuală a chirurgului şi este mai mare în operaţiile 
efectuate pentru colecistită acută decât în intervenţiile 
elective pentru litiază biliară necomplicată. Din păcate, 
multe leziuni iatrogene nu sunt recunoscute intraoperator 
şi se manifestă ulterior sub formă de colecţie subhepatică, 
ocluzie iatrogenă sau stricturi tardive. 

Atunci când intraoperator este suspicionată o leziune 
de cale biliară sau o anomalie, ar trebui efectuată o co- 
langiografie pentru identificarea anatomiei și a eventualei 
leziuni. Leziunile canalelor accesorii mai mici de 3 mm 
care drenează o porțiune mică de parenchim hepatic pot 
fi ligaturate. Altfel, operaţia trebuie convertită într-o inter- 
venție deschisă şi trebuie efectuată repararea chirurgicală. 
Dacă leziunea implică <50% din circumferința căii biliare, 
fără o devascularizare semnificativă, repararea primară 
poate fi efectuată. Un tub în T este plasat în CBP și extras 
printr-o altă locaţie în calea biliară pentru a decomprima 
şi stenta porţiunea lezată. În leziunile mai importante ce 
implică >50% din circumferință sau cu devascularizare 
evidentă, trebuie adaugată o hepatico-jejuno-anastomoză 
sau coledoco-jejuno-anastomoză în manieră Roux-en-Y 
pentru a evita stenoza reparaţiei primare. 

În perioada postoperatorie precoce, leziunile de cale 
biliară nerecunoscute anterior pot provoca dureri abdominale 
severe, icter, exteriorizarea de bilă printr-un tub de dren 
plasat intraoperator sau prin plaga postoperatorie, semne 
de abdomen acut chirurgical sau sepsis. Ultrasonografia sau 
tomografia computerizată sunt utile pentru a evidenția sau 
exclude o colecţie intra-abdominală de bilă, numită bilom. 
Pentru evaluarea locației exacte a leziunii căii biliare este 
nevoie de ERCP sau MRCP. Este probabil ca o scurgere 
minoră dintr-un canal hepatic accesoriu să se vindece spontan 
astfel încât necesită doar plasarea unui drenaj percutan în 
spaţiul subhepatic sub ghidaj CT sau ecografic. Scurgerea 


bilei de la nivelul canalului cistic este tratată prin plasarea 
unui stent prin ERCP. Dacă se detectează o leziune majoră 
de cale biliară, reconstrucția chirurgicală va trebui efectuată, 
dar trebuie amânată până ce anatomia este conturată, sepsisul 
se remite și inflamţia locală indusă de fistula biliară scade. 

Dezvoltarea tardivă a unei stricturi biliare duce la icter 
obstructiv și angiocolită recurentă. Strictura nediagnosti- 
cată și netratată vreme îndelungată poate duce la ciroză 
biliară şi hipertensiune portală. Diagnosticul stricturilor 
este confirmat prin MRC, ERCP sau PTC. Angiocolita 
se manageriază prin antibioterapie şi strictura este tratată 
prin derivaţia căii biliare proximale la o ansa jejunală în 
maniera Roux-en-Y. În mâinile chirurgilor cu experienţă, 
rezultatul excelent al operaţiei este atins în 70% până la 
90% din cazuri. Pentu candidaţii cu risc chirurgical ridicat, 
stentarea este o opţiune. 


SCURTĂ DESCRIERE A 
INTERVENȚIILOR PRACTICATE 


Colecistectomia laparoscopică 


Colecistectomia laparoscopică a înlocuit colecistectomia 
deschisă ca abord preferat pentru gestionarea litiazei 
veziculare în majoritatea intervențiilor elective și în nu- 
meroase situaţii de urgenţă. Atunci când sunt practicate 
în mod electiv la un pacient altfel sănătos, majoritatea 
intervențiilor pot fi efectuate cu externarea pacientului în 
aceeaşi zi. Chiar dacă pacientul are comorbidităţi grave 
sau dacă intervenţia chirurgicală se practică pentru cole- 
cistită acută, spitalizarea postoperatorie este, de obicei, 
de numai 24-48 de ore. Principalul motiv pentru care 
pacienţii pot tolera această intervenţie chirurgicală cu 
spitalizare redusă este scăderea semnificativă a durerii 
postoperatorii, în comparaţie cu cea post-colecistecto- 
miedeschisă. Pe lângă diminuarea durerilor postoperator 
şi reducerea numărului de zile de spitalizare, avantajele 
abordului laparoscopic sunt reducerea complicaţiilor de 
plagă și pulmonare și recuperarea rapidă după intervenţie 
cu reluarea precoce a activităților normale. 

Principalele riscuri asociate abordului laparoscopic 
sunt legate de leziunile căilor biliare, ale intestinului și 
ale vaselor principale, care, de obicei, rezultă prin inserția 
trocarului în orb sau utilizarea abuzivă a electrocauterului. 
Cu cât experienţa chirurgului este mai mare, cu atât riscul 
de complicaţii scade. Dacă reperele anatomice sunt dificil 
de identificat din cauza procesului patologic sau există 
dificultăţi tehnice întâmpinate cu abordul laparoscopic, 
procedura minim invazivă trebuie convertită într-un 
abord deschis. Există unele controverse privind utiliza- 
rea de rutină sau selectivă a colangiografiei în timpul 
colecistectomiei laparoscopice. Majoritatea chirurgilor 
utilizează o abordare selectivă. Dacă prin colangiografia 
intraoperatorie se evidenţiază calculi în CBP, aceştia pot 
fi îndepărtați laparoscopic prin canalul cistic sau printr-o 
incizie la nivelul CBP în timpul aceleiași operaţii, în funcţie 
de experienţa chirurgului. Alternativ, ERCP cu extracția 
calculilor și sfincterotomie poate fi efectuată postoperator. 
Doar dacă aceste opțiuni nu sunt disponibile, procedura 
laparoscopică necesită conversie într-o explorare deschisă 
a CBP pentru a extrage calculii. 


Colecistectomia deschisă şi explorarea CBP 


De regulă, colecistectomia deschisă este efectuată printr-o 
incizie subcostală dreaptă. După deschiderea cavitaţii 
peritoneale, colecistul este indentificat și disecat din patul 
hepatic. O colangiografie intraoperatorie poate fi efec- 
tuată prin canalul cistic în orice moment pentru a defini 
anatomia și a confirma sau exclude litiaza coledociană 
suspectată. Canalul cistic și artera cistică sunt identificate 
și ligaturate separat. 

O explorare a căii biliare este uneori efectuată în tim- 
pul colecistectomiei. Indicaţiile absolute pentru această 
manevră sunt palparea unui calcul în calea biliară sau 
vizualizarea acestuia preoperatorie sau în timpul colangi- 
ografiei intraoperatorii. Indicaţiile relative includ icterul, 
pancreatita acută de etiologie biliară, dilataţia de cale biliară 
și microlitiaza veziculară. Colangiografia intraoperatorie 
este efectuată pentru a confirma sau exclude prezența de 
calculi în calea biliară atunci când doar indicaţiile relative 
pentru explorarea CBP sunt valabile. 

Explorarea deschisă a CBP implică mobilizarea duo- 
denului prin manevra Kocher, identificarea căii biliare și 
efectuarea unei incizii longitudinale mici la acest nivel. 
Lumenul CBP este irigat cu soluţie salină prin intermediul 
unor catetere flexibile în scopul de a evacua calculii sau 
alte detritusuri. Catetere cu balonașe gonflabile sunt tre- 
cute atât proximal cât și distal în încercarea de a extrage 
calculii. Un endoscop mic (coledocoscop) poate fi introdus 
prin breșă în calea biliară, permiţând vizualizarea atentă 
atât proximală cât și distală pentru a determina existența 
litiazei restante. O varietate de instrumente, precum 
pense de calculi și coşuleţe de extracţie expandabile, sunt 
disponibile pentru a îndepărta calculii impactaţi care nu 
pot fi extraşi prin manevrele anterior menţionate. Toţi 
calculii, mucusul şi detritusurile sunt evacuați din calea 
biliară, apoi calea biliară este irigată cu soluţie salină. Un 
tub în T este apoi plasat în lumenul CBP, iar breșa este 
închisă în jurul tubului în T. În final, evacuarea completă 
a calculilor şi drenajul liber al substanţei de contrast în 
duoden sunt verificate printr-o colangiografie completă. 
Un tub de dren este frecvent plasat în spațiul subhepatic. 
Atunci când sunt numeroşi calculi sau se suspicionează 
persistenţa calculilor în CBP, este prudent a se efectua 
o derivație biliară (coledoco-duodeno anastomoză sau 
coledoco-jejuno anastomoză), astfel încât calculii restanți 
să poată trece uşor din CBP în intestin. 

Drenajul peritoneal este suprimat la 24-48 de ore 
după ce tubul în T a fost clampat. Drenajul unor cantități 
semnificative de sânge sau bilă necesită investigaţii su- 
plimentare. De obicei, tubul în T este menţinut în poziţie 
timp de 3 săptămâni, după care se injectează substanţă de 
contrast în departamentul de radiologie. Dacă substanța 
de contrast curge liber în duoden şi nu apar defecte de 
umplere, tubul în T este suprimat. În general, tuburile în 
T sunt suprimate după ce este asigurată patenţa căii de 
evacuare a bilei în intestin (3-6 săptămâni). Dacă există 
incertitudini la interpretarea colangiografiei, tubul în T 
este lăsat pe loc pentru o perioadă mai lungă de timp și 
examenul radiologic colangiografic este repetat. 

Ocazional, în ciuda unei explorări minuţioase a CBP, 
pe colangiografia postoperatorie pe tubul în T se observă 
un defect de umplere, sugestiv pentru un calcul restant. 
La aproximativ 20% dintre pacienţi, acești calculi sunt 
evacuaţi spontan, mai ales dacă sunt mici. În asemenea 
condiţii, tubul în T este lăsat pe loc timp de 4-6 săptămâni 
și colangiografia se repetă. Dacă litiaza persistă, calculii pot 
fi extrași prin intermediul ERCP. În mod alternativ, tubul 
în T poate fi utilizat pentru a avansa o sondă prevăzută 
cu un coşuleț de sârmă în CBP sub control fluoroscopic, 
astfel încât calculii să poată fi recuperați. În rarele situații 
în care niciuna dintre aceste metode nu are succes, este 
necesară o reexploare chirurgicală a CBP. 


Extragerea endoscopică a calculilor din CBP 


Majoritatea calculilor din CBP sunt extrași prin ERCP 
și sfincterotomie. Sfincterotomia sfincterului Oddi este 
realizată printr-un fir special trecut prin duodenoscop în 
sfincter. Folosind catetere speciale cu balonaşe gonflabile 
sau coșuleţe de sârmă pentru extracţie trecute prin duo- 
denoscop, CBP este curățată de calculi şi resturi. Atunci 
când este efectuat în mod electiv, ERCP este, de obicei, 
o procedură de ambulatoriu. Orice coagulopatie trebuie 
corectată înainte de procedură. Dacă un calcul nu poate fi 
extras, icterul poate fi ameliorat prin introducerea unui stent 
cu un capăt deasupra calculului și cu celălălt în duoden. 
Acest stent este lăsat pe loc, asigurând decompresie biliară 
până când se reîncearcă extracția prin ERCP sau până la 
îndepărtarea chirurgicală a calcului. Complicaţiile poten- 
tiale ale ERCP cu sfincterotomie şi manipularea calculului 
sunt pancreatita postprocedură, sângerarea GI (1-2%) și 
perforaţia duodenală sau de CBP (0,3%). 


tii, 

1. 


MODELE DE ÎNTREBĂRI 


ÎNTREBĂRI 


Alegeţi un singur răspuns pentru următoarele întrebări. 


Vascularizația veziculei biliare este asigurată de o ramură a 
A. arterei gastroduodenale 

B. arterei hepatice proprii 

C. arterei hepatice drepte 

D. arterei gastrice drepte 

E. arterei mezenterice superioare 


Sucul biliar este constituit din 

albumină, acizi biliari, trigliceride 

acizi biliari, trigliceride, fosfolipide 
albumină, colesterol, acizi biliari 

acizi biliari, lecitină, cholesterol 
lipopolizaharide, acizi biliari, albumină 


TU ip 


Care rezultate ale analizelor de laborator ar fi mai 
concludente pentru obstrucţia biliară cauzată de 
litiază coledociană? 

A. FA normală şi bilirubina totală crescută 

B. AST şi bilirubina totală crescute 

C. AST şi ALT crescute 

D. FA şi ALT normale 

E. bilirubina totală şi FA crescute 


Un bărbat în vârstă de 60 de ani se află de 2 
săptămâni în unitatea de terapie intensivă, ventilat, 
cu nutriție parenterală totală, după o intervenţie 
chirurgicală pentru ruptura unui anevrism aortic 
abdominal. Pacientul este responsiv şi capabil 
să comunice. Acesta acuză dureri abdominale 
epigastric şi în hipocondrul drept. În prezent, 
numărul globulelor albe este de 12.500 şi FA, AST şi 
ALT sunt crescute. Bilirubina totală este normală. Cel 
mai bun test pentru stabilirea diagnosticului este 
A. CT abdominal 
B. Scintigrafie HIDA 
C. Ecografie abdominală a hipocondrului drept 
D. MRCP 
E. Radiografie abdominală pe gol 


Un bărbat în vârstă de 72 de ani se prezintă la spital 
deoarece soţia lui a observat o colorație galbenă 

a ochilor acestuia. Recent, bărbatul a constatat că 
urina este hipercromă, iar scaunul este decolorat. 
De asemenea, pacientul are un apetit scăzut, dar 
altfel, starea lui generală este bună. Acesta nu are 
antecedente medicale patologice semnificative. A 
fost fumător timp de 30 de ani, însă a renunţat cu 15 
ani în urmă. La examinare, pacientul este afebril şi 
semnele vitale sunt normale. Icterul este pronunţat, 
iar la examinarea abdominală se decelează o masă 
globuloasă, netedă, nedureroasă în hipocondrul 
drept. În rest, examinarea este normală. În cazul 
acestui pacient, care dintre următoarele diagnostice 
este cel mai probabil? 

A. Cancer de căi biliare 

B. Litiază coledociană 


C. Chist coledocian 
D. Stenoză biliară 
E. Calculi biliari 


RĂSPUNSURI ŞI EXPLICAȚII 


. Răspuns: C 


Artera cistică este o ramură a arterei hepatice drepte. 
Artera cistică se ramifică într-o ramură anterioară 

şi una posterioară înainte de a se distribui vezicii 
biliare. Ambele ramuri trebuie ligaturate în cadrul 
colecistectomiei. Pentru mai multe informaţii legate 
de acest subiect, vezi secținea Anatomie. 


. Răspuns:D 


Cele trei componente ale bilei (acizi biliari, lecitină 
şi colesterol) sunt în mod normal echilibrate, 

dar atunci când una dintre ele se găseşte într-o 
concentraţie mai mare, se pot forma calculi biliari 
(de colesterol, pigmentari sau micşti). Pentru mai 
multe informații legate de acest subiect, vezi 
secținea „Patogeneza calculilor biliari (colelitiaza)”. 


. Răspuns: E 


Pacienţii cu litiază coledociană pot prezenta obstucţie 
biliară, cu bilirubina totală şi FA crescute. Este mai 
probabil ca AST şi ALT să fie crescute în cazul unei 
inflamații hepatice, precum hepatita. Pacienţii cu 
obstrucţie biliară pot avea AST şi ALT crescute izolat, 
dar valorile FA şi ale bilirubinei totale sunt relativ mai 
crescute. Pentru mai multe informații legate de acest 
subiect, vezi secținea „Analize de laborator” 


. Răspuns: C 


Prezentarea este sugestivă pentru o posibilă 
colecistită. Această prezentare clinică este tipică 
pentru colecistita alitiazică la un pacient cu nutriție 
parenterală. Întrucât pacientul este alimentat prin 
nutriție parenterală, o scintigrafie HIDA ar avea o rată 
mare de rezultate fals-pozitive. O scanare CT nu ar fi la 
fel de definitorie precum ecografia, însă ar fi alegerea 
de preferat dacă sunt luate în considerare alte 
etiologii posibile. MRCP sau o radiografie abdominală 
nu ar fi utile. Pentru mai multe informații legate de 
acest subiect, vezi secținea „Examinare imagistică” 


. Răspuns: A 


Atunci când un pacient prezintă icter şi scaune 
acolice, este posibilă prezenţa unei obstrucţii a 
căilor biliare. Calculii biliari nu pot cauza singuri 

o obstructie la nivelul căilor biliare. Celelalte 
diagnostice enumerate pot fi asociate cu un icter 
obstructiv. Având în vedere vârsta pacientului şi 
simptomatologia sa de la prezentare cu distensia 
veziculei biliare (semnul Courvoisier), cel mai probabil 
diagnostic este cel de neoplazie pancreatico-biliară. 
Pentru mai multe informaţii legate de acest subiect, 
vezi secținea „Afecţiunile maligne ale căilor biliare”. 


Pancreasul 


Anthony G. Charles, Steven J. Eskind şi Christopher Steffes 


INTRODUCERE 


Pancreasul este responsabil pentru o serie de funcţii 
endocrine și exocrine. Bolile care afectează pancreasul 
sunt frecvente și includ procese congenitale, inflamatorii, 
infecțioase, traumatice și neoplazice, care pot afecta atât 
funcţiile endocrine, cât și pe cele exocrine. Scopul aces- 
tui capitol nu este de a readuce în discuţie detalii despre 
embriologia, anatomia şi fiziologia pancreatică, ele fiind 
însă esenţiale în înţelegerea bolii pancreatice și a proce- 
selor implicate în patologia pancreatică. Mai jos vor fi 
discutate variațiile importante ale anatomiei pancreatice. 
Recomandăm revizuirea informaţiilor de bază cu privire 
la anatomia și fiziologia pancreatică. 


ANATOMIE 


Pancreasul este un organ retroperitoneal împărțit în patru 
părți distincte: cap, istm, corp şi coadă (Figura 17-1). 
Capul pancreatic este încadrat de potcoava duodenală. 
Vena mezenterică superioară (VMS) marchează joncțiunea 
dintre capul și istmul glandei. Procesul uncinat reprezintă 
o prelungire posterioară și inferioară a capului pancreatic. 
Istmul glandei este porțiunea situată imediat deasupra VMS, 
iar corpul se întinde la stânga VMS. Coada reprezintă 
porţiunea cea mai distală a glandei şi se extinde spre hilul 
splinei pe care, uneori, se sprijină. 


Embriologia și anatomia ductelor pancreatice 


Înțelegerea embriologiei şi dezvoltării pancreatice oferă o 
perspectivă excelentă asupra anatomiei ductale pancreatice. 
La 30 de zile de gestație, endodermul, care căptuşeşte 
duodenul, formează mugurii pancreatici ventral şi dorsal. 
Având în vedere faptul că a doua porţiune a duodenului 
are formă de potcoavă (litera „C”), mugurele pancreatic 
ventral, care va deveni procesul uncinat, se roteşte în 
sensul acelor de ceasornic, așezându-se inferior de mugu- 
rele dorsal din care vor lua naștere capul, corpul şi coada 
glandei (Figura 17-2). Până în săptămâna a 6-a de gestație, 
cei doi muguri pancreatici, ventral şi dorsal, sunt alipiţi 
unul de celălalt, iar în timpul celei de-a 8-a săptămâni, 
parenchimul şi ductele lor fuzionează. Cel mai frecvent, 
canalul Wirsung (ductulpancreatic principal) se formează 
prin fuziunea porţiunilor distale ale ductelor pancreatice 
dorsal şi ventral. Canalul Wirsung formează, de obicei, 
un canal comun cu calea biliară principală şi pătrunde în 


duoden la nivelul ampulei Vater şi al sfincterului Oddi 
(papila duodenală mare). Porțiunea distală a ductului 
pancreatic dorsal poate persista, formând ductul Santorini 
(ductul pancreatic accesor; Figura 17-3A) sau se poate 
oblitera complet (Figura 17-3B). 

Există numeroase variaţii anatomice normale ale duc- 
telor pancreatice (Figura 17-34, B). Aproximativ 10% din 
populaţie prezintă ducte pancreatice ventral şi dorsal care 
nu fuzionează complet (Figura 17-3C-E), ducând la apariția 
unui duct dorsal dominant persistent. Aceste variaţii, în 
care cea mai mare parte a pancreasului dorsal drenează 
în duoden prin intermediul canalului accesor Santorini, 
iar o porţiune a capului pancreatic și procesul uncinat 
drenează prin papila duodenală mare, sunt adesea grupate 
şi sunt numite pancreas divisum. 90% dintre pacienţii cu 
pancreas divisum sunt asimptomatici, însă unii pacienţi 
ce prezintă această anomalie embriologică pot dezvolta 
episoade recurente de pancreatită acută. Se suspectează 
că, la pacienţii cu pancreas divisum simptomatic, orificiul 
de deschidere a ductului pancreatic secundar este prea mic 
pentru volumul secreției pancreatice provenite din corpul 
şi coada glandei. Această obstrucţie relativă a papilei 
secundare poate determina o presiune intrapancreatică 
ductală dorsală excesiv de mare în timpul secreției active, 
care, la rândul ei, poate produce distensie ductală, durere 
ŞI, în unele cazuri, pancreatită. Figura 17-4 ilustrează o 


Figura 17-1. Glanda pancreatică este împărțită în patru părți 
distincte: capul, istmul, corpul și coada. Vena mezenterică 


superioară este situată sub istmul glandei. Diagramă preluată din 
Internet Encyclopedia of Science. (Desen de Matthew Campbell.) 

Pancreasul 


ventral Pancreasul 


dorsal 


Ductul pancreatic dorsal 


Ductul pancreatic ventral 


Figura 17-2. Mugurii pancreatici dorsal și ventral. A. Înainte de migrare. B. După migrare. (Desen de Matthew Campbell.) 


colangiopancreatografie endoscopică retrogradă (ERCP) 
obţinută pe ambele ducte pancreatice. 

Pancreasul inelar reprezintă o a doua anomalie de 
dezvoltare a pancreasului. Mai puţin frecventă decât 
pancreasul divisum, această anomalie rezultă din rotirea 
incompletă a mugurelui pancreatic ventral, determinând 
apariţia unui inel de țesut pancreatic în jurul celei de-a 
douaporţiuni a duodenului. Este o cauzărară de obstrucţie 
duodenală întâlnită la sugari și copii. Tratamentul implică 
o şuntare chirurgicală a țesutului pancreatic ce cauzează 
obstrucția (duodeno-jejunostomie), evitând în mod specific 
secţionarea parenchimului pancreatic, ce ar avea drept 
consecință o rată mare de fistule pancreatice. 


ANATOMIA VASCULARĂ A 
PANCREASULUI ŞI INERVAȚIA SA 


Vascularizația arterială 


Evoluţia pacientului după orice intervenţie chirurgicală 
se bazează adesea pe identificarea corectă a anatomiei 
normale şi a variațiilor vasculare. Prin urmare, o înțelegere 
completă a anatomiei vasculare este de mare importanță, 
mai ales în intervenţiile pancreatice. Chirurgul care prac- 
tică chirurgia pancreatică trebuie să cunoască la fel de 
bine anatomia de bază, precum şi variațiile anatomice. 


Trunchiul celiac 

Trunchiul celiac vascularizează proenteronul şi, în mod 
normal, se trifurcă în artera gastrică stângă, artera sple- 
nică şi artera hepatică comună. Există numeroase variații 
ale anatomiei clasice a trunchiului celiac (Figura 17-5). 
Figura 17-6 detaliază anatomia arterială şi venoasă a pan- 
creasului. Trunchiul celiac vascularizează capul pancreatic 
şi duodenul prin intermediul arterei gastroduodenale (AGD), 


din care iau naştere arcadele pancreaticoduodenale, și 
anume arterele pancreaticoduodenale superioare, anterioară 
şi posterioară. Vascularizaţia corpului şi cozii pancreatice 
provine din ramurile pancreatice ale arterei splenice şi din 
artera pancreatică dorsală, adesea cu origine în AGD. O 
variaţie relativ frecventă, dar de o importanță crucială în 
anatomia arterei hepatice este reprezentată de lipsa arterei 
hepatice drepte la aproximativ 20% din populaţie. În acest 
caz, vascularizația lobului hepatic drept este asigurată de 
artera mezenterică superioară (A MS) şi este denumită arteră 
hepatică dreaptă din AMS. Dacă vascularizaţia lobului 
hepatic drept este asigurată atât de artera hepatică dreaptă, 
cât şi de un al doilea vas cu origine în AMS, acesta din 
urmă este denumit arteră hepatică dreaptă recurentă sau 
accesorie. Aceste vase cu origine în AMS pot fi cu uşurinţă 
lezate sau ligaturate în cursul unei duodenopancreatectomii, 
dacă acestea nu sunt identificate cu atenţie fie preoperator, 
cu ajutorul tomografiei computerizate (CT) cu substanță 
de contrast, fie intraoperator. La 20% din populaţie, artera 
hepatică stângă îşi are originea în artera gastrică stângă. 


Artera mezenterică superioară 

Artera mezenterică superioară vascularizează în totalitate 
mezenteronul. Aceasta ia naştere din peretele anterior 
al aortei abdominale şi se situează imediat posterior de 
pancreas. Artera îşi continuă traiectul inferior, imediat 
anterior şi medial de procesul uncinat al pacreasului, 
unde dă naştere primei sale ramuri, reprezentată de artera 
pancreaticoduodenală inferioară. Aceasta din urmă se 
împarte în două ramuri, una anterioară şi una posterioară, 
care se anastomozează cu ramurile omonime ale arterei 
pancreaticoduodenale superioare, descrisă anterior. După ce 
trece de duoden, AMS pătrunde în rădăcina mezenterului, 
vascularizând intestinul subţire în totalitate, colonul drept 
Şi colonul transvers. 

DUCT NORMAL DUCT DORSAL DOMINANT 


A c 
Pancreas divisum 
Duct 
Santorini 
prezent Ducte dorsal și 
ventral separate 
B D 
Doar duct dorsal 
Duct 
Santorini 
absent Duct Wisung 
absent 
E 


Pancreas divisum 
funcţional 


Comunicare 
filamentoasă 
între ducte 


7-3. Variaţiile anatomice frecvente ale ductelor pancreatice. (Desen de Matthew Campbell.) 


A B 


ig 17-4. Colangiopancreatografie endoscopică retrogradă care evidențiază pancreas divisum. Ambele ducte, principal şi 
secundar, au fost surprinse independent. A. Ductul pancreatic mare. B. Ductul pancreatic secundar (Retipărit cu permisiunea Gold SB, 
Carey LC. Pancreas divisum. In: Cameron JL, ed. Current Surgical Therapy. Ediția a 8-a. Philadelphia, PA: Elsevier Mosby; 2004:473.) 

RAMURILE ARTERIALE IMPORTANTE ALE TRUNCHIULUI CELIAC 


VARIAŢII ALE ARTEREI HEPATICE 
A B 


Există variaţii anatomice arteriale importante: 25% 
din populație prezintă o artecă hepatică dreaptă sau 
stângă totală sau recurentă (parţială). O arteră 
hepatică dreaptă totală/recurentă işi are originea în 
artera mezenterică superioară (A, C, D). O arteră 
hepatică stângă totală/recurentă işi are originea în 


1. Anetacistică 6. Artera gastrică dreaplă 11. Aita artera gastrică stângă (D, F}. Arterele hepatice dreaptă . . . . . .. 

T senhau, 7. nenieceoedetală, iz. Triat e a Figura 17-5. Trunchiul celiac și variațiile sale. 
3. Artera hepatică medie 8. Artera gastroduodenală 13. Artera splenică sau după o arterá hepaticăcomună scurtà (8, C). AGD AGD artera gastroduodenală (Desen de Matthew 
4.  Antera hepatică stângă 9. Antera hepatică comun 14. Artera mezenterică superioară] poate avea originea în artera hepatică dreaptă. 3 ii 

5. 10. 


-Antera hepatică proprie Antera gastrică stângă 


Colateralele trunchiului celiac și ale 


arterei mezenterice superioare 

Cu toate că un număr mare de pacienţi dezvoltă o stenoză 
semnificativă a trunchiului celiac, majoritatea acestora 
nu prezintă simptome de ischemie mezenterică cronică, 
datorită unei vaste şi bogate rețele de vase colaterale, care 
fac legătura între trunchiul celiac şi artera mezenterică 
superioară. Cele mai frecvente rețele de colaterale asociate 
trunchiului celiac şi arterei mezenterice superioare, care 
înconjoară pancreasul şi duodenul, sunt reprezentate în 
Figura 17-6 şi implică vasele pancreaticoduodenale. Artera 
pancreatică dorsală poate avea origini diferite și are rolul 
de a interconecta trunchiul celiac și artera mezenterică 
superioară în mai multe locuri. Nu doar trunchiul celiac 
comunică cu artera mezenterică superioară prin intermediul 
colateralelor, acestea existând și între arterele mezenterice 
superioară şi inferioară. 


Drenajul venos 


Drenajul venos al pancreasului, duodenului și splinei 
corespunde vascularizaţiei arteriale (vezi Figura 17-6). 
Drenajul venos al corpului şi cozii pancreatice se face prin 
intermediul ramurilor tributare venei splenice şi venelor 
pancreatice inferioare. Vena mezenterică inferioară se 
poate alătura sistemului portal la orice nivel de-a lungul 
venei splenice, inclusiv la nivelul joncţiunii dintre vena 
splenică şi vena mezenterică superioară. Este important de 
reținut că întreg sângele de la nivelul intestinului subțire și 
gros drenează în sistemul port, iar lezarea acestei structuri 
venoase poate duce la apariţia infarctului intestinal. 


Inervația 


Pancreasul primește atât inervaţie simpatică (marele nerv 
splanhnic), cât și parasimpatică (nervul vag), cu importanță 
în funcţiile endocrine ale glandei. Semnalele senzoriale in- 
dicatoare ale durerii pancreatice sunt transmise prin fibrele 
nervoase senzoriale autonome aferente. Durerea pancrea- 
tică poate fi consecinţa infiltrării neoplazice, a proceselor 
inflamatorii sau a obstrucţiei ductale. Două teorii majore 
explică durerea cu care se confruntă pacienții cu pancreatită, 
incluzând presiunea intraductală sau intraparenchimatoasă 


Campbell.) 


crescută şi teoria neurogenă, în care substanţele nocive sau 
celulele activate imunologic irită celulele nervoase expuse, 
determinând apariția durerilor atroce. Tratamentul durerii 
severe la pacienţii cu pancreatită cronică poate implica 
blocarea nervilor aferenţi, prin neuroliza plexului celiac, 
utilizând alcool sau alte substanţe neurolitice. Neuroliza 
poate fi efectuată percutan prin ghidaj CT, intraoperator sau 
endoscopic cu ajutorul ultrasunetelor. 


FIZIOLOGIE 


Funcţia exocrină 


Pancreasul joacă un rol important în digestie şi secretă 
zilnic 500-800 mL de fluid alcalin izoton, ce conţine 
electroliți şi enzime digestive. Concentraţiile sodiului și 
potasiului sunt egale cu cele din plasmă. Concentrația de 
clor variază invers proporţional cu secreția de bicarbonat, 
care este foarte importantă în digestie. Când conţinutul de 
acid gastric (pH <3) pătrunde în duoden, are loc eliberarea 
de către mucoasa duodenală a secretinei, care stimulează 
pancreasul să secrete cantități crescute de lichid bogat în 
bicarbonat (pH >8). 

Colecistokinina (CCK) stimulează, de asemenea, slab, 
producţia de bicarbonat. Peptidele intraluminale, aminoacizii 
Și acizii graşi liberi stimulează eliberarea CCK duodenale, 
care stimulează contracția veziculei biliare. Astfel, bila 
pătrunde în duoden şi se amestecă cu sucul pancreatic 
şi chimul gastric, pentru a facilita digestia și absorbţia. 

Pancreasul secretă, de asemenea, 3 tipuri de enzime 
digestive, incluzând amilazele, lipazele și proteazele. Se- 
creția acestora este stimulată de factorii hormonali şi neurali 
precum CCK, acetilcolina, polipeptidul intestinal vasoactiv 
(VIP) şi secretina. Aproximativ 20 de enzime digestive sunt 
secretate ca precursori inactivi (ex. tripsina şi chimotripsina 
sunt secretate ca tripsinogen şi chimotripsinogen), activaţi 
la contactul cu conţinutul intestinal. Amilaza reprezintă 
Singura enzimă secretată în forma sa activă, însă aceasta 
funcţionează optim la un pH de 7. Există numeroase teste 
care explorează funcţia exocrină a pancreasului. 


ARTERELE 

VENELE 


1. Artera gastrică stângă 8. Artera pancreaticoduodenală anterioară 
2. Aorta 9. Artera pancreatică dorsală 

3. Trunchiul celiac 10. Artera splenică 

4. Artera hepatică 11. Artera mezenterică superioară 

5. Artera gastrică stângă 12. Artera colică medie 

6. Artera gastroduodenală 13. Artera pancreaticoduodenală inferioară 
7. Artera pancreaticoduodenală posterioară 


1. Vena portă dreaptă 7. Vena gastroepiploică dreaptă 
2.  Venaportăstângă 8.  Venagastroepiploică stângă 

3.  Venaportă 9.  Venapancreaticoduodenală 

4. Vena gastrică stângă 10. Vena mezenterică superioară 
5. Vena gastrică dreaptă 11. Vena colică medie 

6. Vena splenică 12. Vena mezenterică inferioară 


Figura 17-6. Arcadele vasculare arteriale ale duodenului și pancreasului. (Desen de Matthew Campbell.) 


Funcţia endocrină 


Insulele Langerhans sunt populate cu o mare varietate de linii 
celulare care produc diferiţi hormoni peptidici, incluzând 
insulina, glucagonul, somatostatina, polipeptidul pancreatic 
(PP), VIP, galanina, serotonina, amilina, pancreastatina și 
cromogranina A (CgA). Insulele sunt mai abundente la nivelul 


cozii pancreatice. Principalul rol endocrin al celulelor insulare 
este de a controla homeostazia glucozei printr-un mecanism 
de feedback care se bazează pe valorile glicemiei. Celulele 
a secretă glucagonul ca răspuns la niveluri scăzute ale 
glicemiei, determinând glicogenoliză şi creșterea glicemiei. 

FIZIOPATOLOGIE 


Pancreatita acută 


Pancreatita acută apare prin lezarea celulelor acinare, care 
permite activarea enzimelor pancreatice în afara canalelor 
pancreatice şi a tractului digestiv. Aceasta are ca rezultat 
distrucţia țesutului pancreatic și peripancreatic. În mare, 
glanda pancreatică poate fi tumefiată, edemaţiată, hemoragică 
sau chiar necrotică. Modificările histologice pot varia de la 
edem interstițial şi inflamație, la hemoragie şi necroză. Chiar 
și atunci când imagistica nu reușește să evidențieze necroza, 
distrucţia glandulară se produce la nivel microscopic. Boala 
variază ca severitate de la forme ușoare și autolimitate, la 
forme grave, amenințătoare de viață. Clasificarea Atlanta 
defineşte pancreatita acută ca un proces inflamator acut al 
pancreasului, cu implicarea variabilă a altor țesuturi regionale 
sau organe situate la distanță. Diagnosticul de pancreatită 
acută este cert atunci când sunt îndeplinite cel puţin două 
dintre următoarele trei criterii: pacienţii prezintă semne şi 
simptome care sunt în concordanță cu diagnosticul (vezi 
mai jos semnele și simptomele), amilazele sau lipazele 
serice prezintă valori crescute şi examenul CT evidențiază 
modificări radiologicetipice. Sistemul de clasificare Atlanta 
uniformizează terminologia și definirea diverșilor termeni 
utilizaţi pentru a descrie pancreatita acută, aşa cum este 
prezentat în Tabelul 17-1. 


Etiologie 
Consumul de alcool şi calculii biliari sunt responsabili de 
aproximativ 85% dintre cazurile de pancreatită acută. Alte 
etiologii ale pancreatitei sunt cele metabolice, mecanice, 
postoperatorii, traumatice, vasculare, infecțioase, genetice 
şi autoimune (Tabelul 17-2). La pacienţii cu pancreatită 
postetanolică, primul episod de pancreatită este precedat 
de 6-8 ani de consum excesiv de alcool. Acești pacienți 
prezintă, de obicei, episoade recurente de pancreatită, care 
sunt frecvent legate de consumul continuu de alcool. După 
multiple episoade de pancreatită acută, sistemul ductal 
pancreatic se deteriorează definitiv şi determină dezvoltarea 
pancreatitei cronice. Alcoolul poate determina precipitarea 
secreţiilor cu conţinut proteic ridicat, ducând la blocarea 
ductelor pancreatice de mici dimensiuni. Mecanismele prin 
care hiperlipidemia, hipercalcemia și medicamentele precum 
corticosteroizii, diureticele tiazidice, furosemidul, estrogenii 
și azatioprina favorizează apariţia bolii sunt necunoscute. 
Cauzele mecanice ale pancreatitei acute includ tot ceea 
ce poate determina obstrucția ductelor pancreatice. Dintre 
acestea amintim calculii biliari, tumorile, traumatismele şi 
bolileparazitare. Calculii biliari reprezintă cea mai frecventă 
cauză mecanică de pancreatită acută şi se estimează că 
60% dintre pacienţii cu pancreatită acută, care nu consumă 
alcool, prezintă calculi biliari. Modalitatea prin care litiaza 
biliară duce la apariţia pancreatitei acute nu este pe deplin 
înțeleasă, ea putând fi reprezentată de refluxul bilei în ductele 
pancreatice sau de creşterea excesivă a presiunii în ductele 
pancreatice. Experimental, la presiuni fiziologice, bila nu 
determină apariția pancreatitei atunci când este introdusă 
în ductele pancreatice. O explicaţie ar putea fi aceea că 
amestecul bilei cu sucul pancreatic ar duce la formarea unor 
substanțe extrem de toxice pentru pancreas. Pancreatita 
post-ERCP poate apărea la 1-5% dintre pacienţi şi poate fi 


TABELUL 17-1. Definirea gradelor de severitate a 


pancreatitei acute 


Termen Definiţie 
Pancreatită Fără complicaţii locale 
acută Fără complicaţii sistemice 
uşoară 
Pancreatită  Complicaţii locale moderate care se remit 
acută (colecţii fluide care cauzează durere, febră, 
moderată imposibilitatea alimentaţiei) 

Insuficiență de organ tranzitorie, sub 48 h 
Pancreatită  Complicaţii locale grave (necroză, necroză 
acută infectată, pseudochisturi) 
severă insuficiență multiplă de organ (MSOF) persistentă 


Complicaţiile locale peripancreatice ale pancreatitei acute 


Colecţii Colecţii imprecis delimitate de lichid steril, 

fluide localizate în pancreas sau în jurul acestuia, care 

acute apar precoce în evoluţia pancreatitei acute; 
lipsa unui perete de granulaţie a țesutului fibros; 
de obicei se produce remisie spontană; dacă 
persistă, acestea duc la apariția abcesului sau 
pseudochistului pancreatic 

Necroză Arii difuze sau focale de parenchim pancreatic 

pancre- neviabil, asociate de obicei cu necroza grăsimii 

atică peripancreatice; parenchim pancreatic nemodificat 

Pseudo- Colecţie de suc pancreatic înconjurată de 

chist un perete de ţesut de granulaţie fibros, care 


acut apare ca rezultat al pancreatitei acute, al 
traumatismelor pancreatice sau al pancreatitei 
cronice, apărute la cel puţin 4 săptămâni după 
instalarea simptomelor; este rotundă sau ovoidă 
și cel mai adesea sterilă; când este prezent 
puroiul, leziunea este denumită abces pancreatic. 


Abces Colecţie purulentă intraabdominală circumscrisă, 

pancre- de obicei în proximitatea pancreasului, cu 

atic necroză pancreatică minimă sau absentă, care 
apare ca o consecinţă a pancreatitei acute sau a 
traumei pancreatice; adesea la 4 sau mai multe 
săptămâni de la debut; abcesul pancreatic şi 
necroza pancreatică infectată diferă în expresia 
clinică şi extensia necrozei asociate. 


MSOF, insuficienţă multiplă de organ. 
Adaptată după Consensul de revizuirea Clasificării Atlanta din 2012. 


determinată de creșterea bruscă a presiunii intraductale la 
injectarea substanţei de contrast. 

Aproximativ 8—10% dintre cazurile de pancreatită 
acută nu au o etiologie cunoscută (pancreatită idiopatică), 
dar majoritatea acestora pot fi legate de sludge-ul biliar 
(microlitiază), cauze congenitale (pancreas divisum) sau 
pancreatita autoimună IgG4. 


Tablou clinic şi evaluare 

Pacienţii cu pancreatită acută prezintă o durere severă, 
constantă, necolicativă la nivel epigastric, care, de obicei, 
iradiază posterior. Durerea poate fi atenuată de poziția 


TABELUL 17-2. Factorii etiologici ai pancreatitei 


acute 
Metabolici Alcoolul, hiperlipidemia, hipertrigliceridemia, 
hipercalcemia (hiperparatiroidism), uremia, 
sarcina, veninul de scorpion 


Mecanici Litiaza biliară, pancreas divisum, obstrucţia 
ductală (ascarizi, tumori etc.), ERCP hemoragia 
ductală, obstrucția duodenală, obstrucţia ductală 
prin fibroză datorată episoadelor anterioare de 


pancreatită, disfunctia sfincterului Oddi 


Postoperatori 0,8-17% proceduri gastrice, 0,7-9,3% 
sau proceduri biliare, leziuni pancreatice directe 


traumatici sau traumatisme, afectarea fluxului vascular 
pancreatic, obstrucţia ductului pancreatic la nivel 
duodenal, bypass cardiopulmonar (ischemie) 

Vasculari Periarterita nodoasă, lupus eritematos, 
ateroembolism 

Infecțioși Oreion; virusul Coxsakie B; Citomegalovirus; 
Criptococ; Enterovirus; hepatita A, B sau C; 
virusul Epstein-Barr; virusul Herpex simplex; 
Echovirus; infecția cu Ascaris 

Ereditari și Forme ereditare, autozomal dominante, 

genetici fibroză chistică, pancreas divisum, pancreatită 
familială, pancreatită tropicală 

Autoimuni  Pancreatită autoimună 

Medica- Numeroase medicamente pot determina 

mentoşi apariția pancreatitei acute 

Idiopatici Necunoscut 


ERCP colangiopancreatograheendoscopică retrogradă. 


şezândă sau în ortostatism. Este asociată cu grețuri și 
vărsături. Examinarea clinică decelează febră, tahicardie 
şi sensibilitate în etajul abdominal superior, cu apărare 
musculară. Unii pacienţi pot dezvolta ileus adinamic cu 
distensie abdominală. Durerea abdominală generalizată şi 
durerea la decompresia abdomenului, sugestive pentru un 
abdomen acut, pot fi prezente la pacienţii cu pancreatită 
acută severă. În formele severe de pancreatită, cu hemo- 
ragie retroperitoneală, sângele poate diseca țesuturile moi 
retroperitoneale, determinând apariţia unui hematom pe 
flancurile abdominale, cunoscut ca și semnul Grey Turner 
sau ligamentul falciform, cu apariţia unei echimoze peri- 
ombilicale, cunoscută ca şi semnul Cullen. 

Explorările de laborator decelează, de obicei, leucocitoză 
şi creşterea amilazelor şi lipazelor serice. O creştere de 1,5 ori 
a nivelului amilazelor serice peste limita normală, în asociere 
cu o creştere de 5 ori a lipazelor, prezintă o sensibilitate de 
95% pentru confirmarea diagnosticului. Interpretate separat, 
creşterea de 3 ori peste limita normală a amilazelor serice 
are o specificitate de 95%, dar o sensibiliate mai mică, de 
61%. Amilaza serică creşte rapid în primele 12 ore de la 
internare şi revine de obicei la normal în 3-5 zile. Cazurile 
severe de pancreatită acută pot iniţia un sindrom de răs- 
puns inflamator sistemic (SIRS), cu activarea mediatorilor 
inflamaţiei (citokine, limfocite, cascada complementului). 

SIRS poate mima un sepsis sever și poate determina lezarea 
altor organe, pe lângă pancreas, cu apariţia unor patologii 
precum injuria renală acută, sindromul de detresă acută 
respiratorie (ARDS), instabilitate cardiovasculară, iar pe 
lângă hiperglicemie şi hipocalcemie, apar creşterea nivelului 
de uree și creatinină serică și hipoxie, ca urmare a afectării 
hepatice, pulmonare şi renale. 

Diagnosticul diferenţial al pancreatitei acute include 
colecistita acută, ulcerul peptic perforat, ischemia acută 
mezenterică, perforaţia esofagiană şi infarctul miocardic. 
Este important de reținut că nu toţi pacienţii cu abdomen 
acut şi valori crescute ale amilazelor prezintă pancreatită 
acută, după cum este subliniat în Tabelul 17-3. 

Pacienţii la care se suspicionează o pancreatită acută 
trebuie exploraţi radiologic prin (1) radiografie toracică 
pentru evidențierea complicaţiilor intratoracice și exclu- 
derea pneumoperitoneului; (2) radiografie abdominală 
simplă pentru a identifica posibile calcificări (indicând o 
pancreatită cronică) sau o obstrucție intestinală; şi (3) ul- 
trasonografie pentru identificarea litiazei biliare, a dilatării 
ductului comun, a creșterii în dimensiuni a pancreasului şi a 
colecţiilor fluide peripancreatice. Ultrasonografia poate avea 
o valoare limitată la pacienţii obezi sau la cei cu meteorism 
abdominal important. 

De cele mai multe ori, tomografia computerizată nu 
este necesară pentru stabilirea diagnosticului de pancreatită 
acută (vezi definiţia Atlanta). Când diagnosticul rămâne 
incert, examenul CT poate stabili diagnosticul, înlăturând 
incertitudinile. Descoperirile radiologice tipice la examinarea 
CT variază de la colecţii peripancreatice şi edem pancreatic 
la aproape toți pacienţii în momentul prezentării, la necroză 
pancreatică, care cel mai frecvent este evidenţiată la zile 
sau săptămâni de la prezentarea iniţială, atunci când se 
instalează o pancreatită severă. 

Necroza pancreatică este evidenţiată prin țesutul pan- 
creatic care nu captează substanța de contrast administrată 
intravenos. Diagnosticul radiologic al necrozei pancreatice 
nu reprezintă un indicator pentru intervenţia chirurgicală şi 
majoritatea pacienților cu necroză pancreatică se vor recupera 
fără operaţie. Anumiți pacienţi selectaţi pot beneficia de alte 
explorări imagistice precum colangiopancreatografia prin 
rezonanță magnetică (MRCP), care permite vizualizarea 
neinvazivă a căilor biliare şi a pancreasului. 


Prognostic 

Evoluţia pacientului după un episod de pancreatită acută 
este direct legată de severitatea pancreatitei şi a răspunsului 
inflamator sistemic. Clasificarea Atlanta, de care s-a discutat 


TABELUL 17-3. Lista afecţiunilor în care apare 


hiperamilazemia 


Ulcer perforat Tumori chistice ovariene 


Ischemie intestinală Cancer pulmonar 


Obstrucţie a intestinului subțire Cancer de prostată 


insuficienţă renală Cetoacidoză diabetică 


Infecţie a glandelor salivare Macroamilazemie 


Sarcină ectopică 


264 Chirurgie generală și specialități chirurgicale 


anterior, oferă definiţii pentru diferitele grade de severitate 
a pancreatitei acute şi, de asemenea, pentru complicațiile 
acesteia (vezi Tabelul 17-1). Sistemele de apreciere a se- 
verității pancreatitei la momentul prezentării sunt utilizate 
pentru a anticipa riscul de complicaţii ulterioare. Ranson 
a dezvoltat unul dintre primele sisteme de clasificare 
clinică în pancreatita acută, care se bazează pe variabile 
clinice și de laborator ușor măsurabile (criterii Ranson) în 
momentul prezentării unui pacient în spital (Tabelul 17- 
4). Cinci variabile sunt măsurate la internare și alte şase 
variabile suplimentare în următoarele 48 de ore. Prezenţa 
a trei sau mai multe criterii indică o pancreatită severă 
şi este asociată cu o incidenţă crescută a complicaţiilor 
locale și sistemice. Din punct de vedere clinic, acest fapt 
este deosebit de util, întrucât identifică acei pacienţi care 
necesită resuscitare agresivă, îngrijire și monitorizare la 
internare. Trebuie subliniat faptul că nici amilaza, nici lipaza 
serică nu sunt incluse în criteriile Ranson și, prin urmare, 
nu reflectă gravitatea pancreatitei sau probabilitatea de a 
dezvolta complicaţii; acestea reprezintă doar markeri ai 
distrugerii celulelor acinare. 

În cele din urmă, examinarea CT aduce, de asemenea, 
informaţii legate de prognostic. Balthazar şi colaboratorii 
au dezvoltat un sistem de clasificare pe baza constatărilor 
CT, observate în Tabelul 17-5. Severitatea episodului a fost 
direct corelată cu dezvoltareacolecțiilor lichidiene pancre- 
atice. Este important să înțelegem că pancreatita acută nu 
este o boală statică, astfel încât, o singură examinare CT 
la un moment oarecare, ar putea să nu reflecte cu adevărat 
gravitatea bolii la un alt moment. Cu alte cuvinte, deși 
cazurile tipice evoluează cu o remisie rapidă a semnelor 


TABELUL 17-4. Criteriile Ranson - factorii 


prognostici pentru complicaţii majore sau deces 


Non-biliară Biliară 
La internare 
Vârstă >55 >70 
Număr de leucocite >16 >18 
Glicemie >200 mg/100 mL >220 mg/100 mL 
LDH >350 >400 
SGOT (AST) >250 >250 
În primele 48 ore 
Scădere hematocrit >10% >10% 
Creştere BUN >5 mg/dL >2 mg/dL 
Calciu <8 mg/dL <8 mg/dL 
PO, arterial <60 mm Hg == 
Deficit de baze >4 mEg/L >5 mEqg/L 
Sechestrare de fluide >6 L >4L 


AST, aspartat aminotransferază; BUN, uree serică; LDH, lactat dehidrogenază; 
SGOT, transaminaza glutamoxaloacetică serică. 


TABELUL 17-5. Stadializare CT în pancreatita 


acută 


Grad Aspect CT 

A Pancreas normal 

B Creştere în dimensiuni a pancreasului 

G Inflamaţie a pancreasului şi/sau a grăsimii 
peripancreatice 

D Colecţie fluidă peripancreatică unică 

E Două sau mai multe colecţii fluide și/sau aer 


retroperitoneal 


CT, tomografie computerizată. 


și simptomelor şi cu îmbunătăţirea constantelor biologice, 
există pacienţi a căror pancreatită se va agrava în evoluţie 
din cauza unui răspuns inflamator sistemic exagerat. Aceşti 
pacienţi nu prezintă nicio ameliorare sau starea lor continuă 
chiar să se deterioreze, astfel încât explorările CT seriate 
sunt necesare pentru monitorizarea apariţiei eventualelor 
complicaţii corectabile chirurgical. 


Tratament 


Medical 

Tratamentul medical în pancreatita acută poate fi împărțit 
în tratament general suportiv și tratamentul specific al 
inflamaţiei pancreatice sau al complicaţiilor. Reducerea 
secreției pancreatice se realizează prin repaus alimentar 
până când durerea și sensibilitatea abdominală dispar, iar 
nivelul amilazelor serice și numărul de leucocite revin la 
normal. Un nivel al amilazelor care creşte sau se menţine 
ridicat indică o continuare a distrucţiei acinare din cauza 
scurgerii continue, de obicei secundare obstrucției ductale. 

În episoadele severe de pancreatită (scor Ranson >2), 
este important să se menţină o perfuzie tisulară adecvată prin 
monitorizarea parametrilor hemodinamici și menţinerea unui 
volum intravascular adecvat. Sechestrări masive lichidiene 
pot avea loc în retroperitoneu din cauza procesului inflama- 
tor peripancreatic, asemănător celui produs în arsurile de 
gradul LII. În cazurile severe, poate fi necesară resuscitarea 
cu câțiva litri de soluție izotonă. Gestionarea fluidelor poate 
fi realizată prin montarea unui cateter vezical, a unei linii 
centrale venoase şi monitorizată printr-o ecocardiogramă 
pentru a evalua diametrul venei cave inferioare și umplerea 
atrială. Nivelul de glucoză sanguină și de electroliți necesită 
o monitorizare atentă. 

Funcţia respiratorie este monitorizată cu atenţie cu 
ajutorul pulsoximetrului, deoarece efuziunile pleurale, 
atelectaziile, ARDS datorat SIRS, ascensionarea diafrag- 
mului și supraîncărcarea cu lichide pot afecta oxigenarea. 
Uneori sunt necesare intubarea și suportul ventilator agresiv. 

Toate încercările medicamentoase de reducere a secre- 
ției pancreatice, incluzând anticolinergicele, analogii de 
somatostatină, inhibitorii cascadei inflamatorii, inhibitorii 
enzimatici specifici (ex. aprotinina — inhibitor de enzimă 
proteolitică) și antiacidele, nu au demonstrat niciun be- 
neficiu semnificativ. Aspiraţia nazogastrică este indicată 
clinic doar la pacienţii cu grețuri, vărsături sau distensie 


abdominală semnificativă, acolo unde utilizarea sa poate 
reduce riscul de aspirație. Numeroase studii au arătat că 
profilaxia antibiotică nu este indicată în formele ușoare și 
moderate de pancreatită. Utilizarea de antibiotice profilac- 
tice în formele severe (mai mult de trei criterii Ranson) nu 
modifică mortalitatea, dar prelungește timpul scurs de la 
prezentare până la infecţie, cu preţul modificării tiparelor 
de rezistenţă a agenților patogeni. De aceea, profilaxia 
antibiotică nu este indicată nici măcar la pacienţii cu 
necroză sterilă. Antibioticele sunt importante odată ce 
infecția a fost identificată. 

Suportul nutriţional trebuie asigurat pacienților mal- 
nutriţi sau celor cu forme severe de boală, care nu se vor 
alimenta perioade îndelungate. Nutriţia enterală precoce 
este preferabilă nutriţiei parenterale şi nu există diferenţe 
între alimentaţia nazogastrică şi cea nazojejunală în ceea 
ce privește evoluţia pacienţilor. Nutriţia parenterală totală 
poate fi necesară în cazul pacienţilor cu tract gastrointes- 
tinal nefuncţional. 


Chirurgical 

Indicaţiile chirugicale în pancreatita acută implică acele 
intervenţii care au drept scop prevenirea unor alte episoade 
de pancreatită sau sunt necesare pentru tratamentul com- 
plicațiilor locale peripancreatice. 

Mai întâi, pacienţii cu forme ușoare sau moderate de 
pancreatită, secundare litiazei biliare, ar trebui colecis- 
tectomizaţi în cursul internării curente, după remisiunea 
simptomatologiei. Colecistectomia pentru pancreatita de 
cauză biliară reduce riscul dezvoltării unui nou episod de 
pancreatită, de la aproximativ 50%, la aproximativ 5%, 
însă nu influenţează episodul de pancreatită în sine. Dacă 
explorările imagistice sau de laborator sunt sugestive 
pentru o litiază coledociană sau dacă pacientul dezvoltă 
colangită acută, trebuie efectuat ERCP, cu sfincterotomie 
şi extragerea calculilor, pentru degajarea căii biliare. 

La pacienţii cu forme severe de pancreatită biliară, 
colecistectomia nu trebuie efectuată precoce, din cauza 
morbidităţii şi mortalităţii crescute ale procedurii la acești 
pacienţi critici și a faptului că intervenția nu va modifica 
evoluţiei pancreatitei în sine. ERCP cu sfincterotomie și 
extragerea calculilor este recomandată doar la pacienţii cu 
forme severe de pancreatită și la care se suspectează impac- 
tarea calculului la nivelul ampulei Vater, manifestată prin 
colangită sau o creştere persistentă a amilazemiei. Acestor 
pacienţi ar trebui sa li se permită recuperarea după episodul 
de pancreatită, înainte de efectuarea colecistectomiei. 

Intervenţiile precoce la pacienţii cu necroză pancreatică 
sterilă prezintă riscuri prohibitive, motiv pentru care ar 
trebui depuse toate eforturile de a nu opera pacienţii cu 
necroză sterilă, cel puţin 2-3 săptămâni de la apariţia sa, 
timp în care indicaţiile de necrectomie neinfectată includ 
durerea persistentă, obstrucţia biliară sau enterală, sau 
semnele evolutive de SIRS. Intervenţia chirurgicală ar 
trebui efectuată doar în momentul în care există necroză 
pancreatică infectată sau complicaţii chirurgicale ale altor 
organe (vezi mai jos). 


Complicații 

Complicaţiile pancreatitei acute pot fi locale (peripancrea- 
tice) și/sau sistemice (insuficienţă multiplă de organe; vezi 
Tabelul 17-6) şi sunt corelate direct cu intensitatea SIRS 

TABELUL 17-6. Complicaţiile sistemice asociate 


pancreatitei severe 


Șoc Tensiune arterială sistolică < 90 
mm Hg 


insuficiență pulmonară PaO,/FiO < 300 


insuficienţă renală Creatinină >177 umol/L sau 


>2 mg/dL după rehidratare 


Hemoragie digestivă 500 mL în 24 ore 


Coagulare intravasculară 
diseminată 


Trombocite <100.000/mm;, 
fibrinogen <1,0 g/L şi produși de 
degradare a fibrinei >80 ug/L 


Tulburări metabolice 
severe 


Calciu = 1,87 mmol/L sau 
=75 mg/dL 


a fiecărui pacient. Complicaţiile locale peripancreatice ar 
trebui suspectate atunci când durerea abdominală persistă 
sau se acutizează, cu creșterea consecutivă a nivelului 
amilazei serice, indicând o inflamație acută evolutivă. Alte 
complicaţii locale includ obstrucţia căii biliare principale 
sautulburări de evacuare gastrică din cauza compresiei unei 
colecţii lichidiene sau a inflamaţiei capului pancreatic, con- 
secutive pancreatitei acute. Rar este necesară orice intevenţie 
(ex. stentare biliară), pentru că aceste complicaţii se remit 
în timp. Tulburările de evacuare gastrică sunt tratate prin 
decompresie nazogastrică, reechilibrare hidro-electrolitică 
şi, uneori, intervenţie chirurgicală de drenaj a unei colecţii 
cu efect compresiv. O altă complicaţie frecventă a pancre- 
atitei acute severe este reprezentată de tromboza de venă 
splenică şi/sau portă (VP) din cauza inflamaţiei și edemului 
de la nivelul capului, corpului sau cozii pancreatice. Acest 
fapt poate determina apariţia hipertensiunii portale stângi, 
cu formarea unor varice gastrice mari care pot sângera. 
Tratamentul definitiv pentru varicele gastrice hemoragice, 
rezultate din hipertensiunea portală stângă, este reprezentat 
de splenectomie. O altă consecinţă a trombozei portale este 
ischemia acută mezenterică. Complicaţiile pe termen lung 
pot, de asemenea, afecta funcţia exocrină şi necesită tratament 
de substituție a enzimelor pancreatice. 

Complicaţiile sistemice ale pancreatitei acute se consideră 
a fi consecinţa furtunii de citokine şi a SIRS consecutiv. 
Multiple organe pot fi afectate de această situaţie, cu apa- 
riția, cel mai frecvent, a insuficienţei pulmonare (ARDS), 
a injuriei renale acute și a instabilității cardiovasculare. 
Fiecare dintre aceste complicaţii specifice de organ este 
potenţial amenințătoare de viaţă și managementul lor 
necesită o atenţie sporită la detalii şi tratament suportiv. 


Necroza pancreatică infectată 

Necroza pancreatică apare doar la aproximativ 20% dintre 
pacienţii cu pancreatită acută și doar aproximativ 5% din- 
tre aceşti pacienţi dezvoltă o infecţie secundară. Necroza 
pancreatică infectată reprezintă principala cauză de mor- 
talitate, care poate să depășească 40%. Riscul de infecție 
este asociat direct de gradul de extensie a necrozei şi apare, 
de obicei, la 2—3 săptămâni de la debutul unei pancreatite 

necrotice severe. Necroza pancreatică infectată ar trebui 
suspectată la pacienţii febrili, cu agravarea insuficienţelor 
de organ și cu leucocitoză în creştere. Diagnosticul se pune 
printr-o examinare CT ce evidenţiază edemul peripancreatic 
și prezenţa aerului la nivel retroperitoneal sau la nivelul 
bursei omentale (Figura 17-7). 

Infecția cu unele microorganisme nu produce aer la nivel 
retroperitoneal. Dacă suspiciunea de infecţie este mare, poate 
fi utilă o puncţie aspirativă ghidată CT a colecţiei fluide. 
Lichidul obținut trebuie trimis pentru coloraţie Gram și culturi, 
inclusiv pentru fungi. Utilizarea profilactică a antibioticelor, 
care nu este recomandată, poate afecta semnificativ spectrul 
de rezistență a microbilor. Dacă infecția este identificată, 
sunt necesare debridări, drenaje largi, antibiotice și terapie 
suportivă. Deşi necrectomia deschisă a fost singurul tratament 
disponibil în urmă cu zeci de ani, în prezent, sunt utilizate 
proceduri endoscopice şi minim invazive la pacienţii cu 
necroză pancreatică infectată, ducând la scăderea semnifi- 
cativă a morbidității şi mortalităţii. Necrectomia deschisă 
trebuie rezervată pacienţilor critici, la care procedurile mai 
conservatoare și mai puţin invazive au eşuat. 


A. Tomografie computerizată (CT) care relevă edem 
şi inflamație peripancreatică. B. Examinare CT a aceluiaşi pacient 
după 30 de zile. Acrul este prezent la nivelul bursei omentalc, 
semnificând necroză pancreatică infectată. 


Colecţiile lichidiene peripancreatice și pseudochisturile 

Cea mai frecventă complicaţie a pancreatitei acute este re- 
prezentată de dezvoltarea unei colecţii fluide peripancreatice 
sau, în cazurile mai severe, la distanță, în retroperitoneu. 
Această complicaţie este consecinţa întreruperii ductului 
pancreatic și scurgerea enzimelor pancreatice activate în 
mezenter şi retroperitoneu, determinând apariţia edemului. 
Aceste colecţii peripancreatice sunt delimitate sau placate de 
viscerele din jur şi de țesut inflamator (colagen). Pacienţii cu 
colecții peripancreatice prezintă riscul de a dezvolta compli- 
caţii specifice în funcţie de localizarea acestora şi, de aceea, 
trebuie urmăriţi îndeaproape pentru simptomele obstrucției 
biliare sau a tulburării de evacuare gastrică. Cele mai multe 
dintre aceste colecţii se resorb spontan, însă, la cele care 
persistă, peretele de colagen se îngroașă sau se maturează 
în timp, formând un pseudochist bine definit, care apare, 
de obicei, la 3-4 săptămâni de la debutul pancreatitei acute. 
Definite drept colecții lichidiene peripancreatice conţinute în 
structuri asemănătoare chistelor, dar fără straturi epiteliale 
la nivelul peretelui, pseudochisturile pot fi comunicante sau 
necomunicante, în funcție de prezența sau absenţa comuni- 
cării directe cu ductul pancreatic. Pseudochisturile pot atinge 
dimensiuni mari și pot determina, în general, simptome 
legate de compresia sau obstrucţia structurilor învecinate 
(efect de masă), în special a stomacului, a duodenului sau a 
căii biliare. Prin urmare, este recomandat drenajul intern sau 
extern al acestor pseudochisturi simptomatice, în funcţie de 
anatomia ductelor pancreatice evidenţiată la MRCP sau ERCP. 

Pseudochisturile mici, asimptomatice pot fi urmărite, 
însă pentru cele care persistă mai mult de 1 an sau au >5 cm 
au tendinţa să crească și, eventual, să determine simptome 
obstructive, este indicat drenajul. 

Examinarea CT reprezintă cea mai bună metodă 
imagistică de evaluare a pseudochisturilor (Figura 17-8). 
Examinarea CT permite măsurarea grosimii peretelui pse- 
udochistului şi relaţia acestuia cu structurile din jur. Acest 
lucru este extrem de important atunci când se planifică o 
intervenţie chirurgicală pentru un pseudochist pancreatic. 
Pseudochisturile mature, în general cele mai vechi de 4 
săptămâni, au peretele gros, potrivit pentru suturare și pot 


Examinare CT care evidenţiază un pseudochist 
pancreatic voluminos. Peretele pscudochistului captează substanța 
de contrast şi este îngroşat. Un endostent este, de asemenea, prezent 
la nivelul căii biliare principale, din cauza unci stricturi a acesteia 
apărute ca rezultat al unui episod de pancreatită. 


fi tratate prin diverse procedee. Drenajul extern al unui 
pseudochist comunicant este contraindicat, deoarece acesta 
ar determina apariţia unei fistule pancreatice cronice sau a 
infecţiei secundare. Pseudochisturile comunicante necesită 
drenaj intern în stomac, duoden sau o ansă Roux, deoarece 
comunică direct cu ductul pancreatic. Drenajul intern se 
realizează prin anastomozarea directă a peretelui pseudo- 
chistului cu stomacul sau cu alt organ destinat drenajului. În 
timpul acestei proceduri, un fragment din peretele chistului 
ar trebui trimis la anatomopatologie pentru examinare pe 
secțiuni înghețate, asigurându-ne că acel chist nu este, de 
fapt, un neoplasm. Drenajul intern este funcțional în peste 
90% dintre cazuri. Pseudochisturile necomunicante pot 
fi aspirate sau drenate percutanat, cu riscuri mici de a se 
reface sau de a fistuliza. În centrele endoscopice avansate 
sunt disponibile alte metode terapeutice, precum stentarea 
pancreatică sau decompresia transgastrică. 


Pancreatita cronică 


Etiologie 

Consumul de alcool este responsabil de aproximativ 
70% dintre cazurile de pancreatită cronică. Cauze mai 
puţin frecvente sunt reprezentate de variaţii anatomice 
(pancreas divisum) și anumite cauze genetice, cum ar fi 
fibroza chistică. Diferă de pancreatita acută prin faptul că 
distrucția glandulară nu mai este reversibilă, ci este, de 
obicei, progresivă. Fiecare episod recurent de pancreatită 
contribuie la formarea unei glande fibrotice și cicatriciale, 
cu un sistem ductal anormal, care nu drenează corespunzător 
și se înfundă uşor cu resturi. 


Tablou clinic și evaluare 

Cel mai frecvent simptom al pancreatitei cronice este 
reprezentat de durerea cronică. Durerea este, de obicei, 
surdă, cu localizare epigastrică şi iradiază posterior. 
Durerea este iniţial intermitentă, însă odată cu evoluţia 
bolii, devine constantă şi permanentă. Orice varietate de 
tumoră retroperitoneală (sarcom) poate evolua cu ace- 
leaşi caracteristici. Mâncarea agravează adesea durerea. 
Automedicaţia antialgică prin ingestia crescută de alcool 
şi/sau utilizarea narcoticelor, cu dezvoltarea dependenței, 
este frecvent întâlnită. Când 90% din glandă a fost dis- 
trusă sau înlocuită cu ţesut cicatricial, apare insuficiența 
endocrină și cea exocrină, manifestate prin malabsorbţie, 
diabet şi deficiență de vitamine liposolubile, determinând 
malnutriție. Substituţia orală de enzime pancreatice ajută, 
în general, în tratamentul steatoreei. 

În afara situaţiilor în care un pseudochist devine palpabil, 
examinarea clinică a acestor pacienţi nu relevă modificări. 
De asemenea, explorările de laborator tind să fie normale, 
dacă inflamaţia cronică nu a determinat obstrucţia biliară, caz 
în care valorile de laborator tipice pentru icterul obstructiv 
sunt evidente. 

Pacienţii cu pancreatită cronică ar trebui să efectueze o 
serie de explorări imagistice, în funcţie de situaţia clinică. 
Dacă etiologia acestei afecțiuni nu este cunoscută, examinările 
CT, MRCP sau ERCP pot să ajute în stabilirea unei cauze 
non-alcoolice. Examinarea CT evidenţiază, de obicei, atrofie, 
inflamație, mase tumorale, colecţii fluide sau pseudochisturi, 
dilatarea ductelor pancreatice sau calcificări (Figura 17-9). 
MRCP sau ERCP pot identifica pancreas divisum (Figura 17-10), 
calculi obstructivi în ductele pancreatice sau stricturi ale 

Figura 17-9. Examinare CT care relevă multiple calcificări 
la nivelul corpului şi cozii pancreatice, specifice pancreatitei 
cronice. 


ductelor pancreatice. ERCP este un test invaziv, cu riscuri 
reduse de exacerbare a pancreatitei sau a unui sepsis biliar 
sau pancreatic. ERCP prezintă cea mai mare sensibilitate în 
aprecierea arhitecturii ductale bilio-pancreatice, incluzând 
lungimea ductelor şi prezenţa eventualelor stricturi, fistule 
sau obstrucţii, toate importante de cunoscut înaintea unei 
intervenţii chirurgicale. 


Tratament 

Tratamentul medical al pancreatitei cronice include trata- 
mentul alcoolismului, al dependenţei de narcotice şi urmarea 
unui regim pentru diabetici, sărac în grăsimi, cu substituţia 
enzimelor pancreatice, pentru a minimiza steatoreea şi 
hiperglicemia. Principalul tratament al pacienţilor cu pan- 
creatită cronică este cel medical, dar de puţine ori acesta 
rezolvă simptomatologia dureroasă. Chirurgia este destinată 
acelor pacienţi care prezintă dureri cronice, precum și celor 
care dezvoltă alte complicaţii în evoluţia bolii, la care sunt 
identificate anomalii discrete şi corectabile anatomic. Ex- 
plorările imagistice preoperatorii reprezentate de CT, MRCP 
sau ERCP sunt utile în identificarea obstrucţiilor ductale, 
a stricturilor, a calculilor, a maselor tumorale, a ectaziei 
ductale, pseudochisturilor şi a anatomiei vasculare locale. 
Examinările CT şi MRCP sunt explorări neinvazive, dar, 
de obicei, nu arată suficiente detalii pentru a putea planfica 


Figura 17-10. Cholangiopancreatografie prin rezonanță mag- 
netică ce evidenţiază stenoza ductului secundar și dilatarea 
ductului pancreatic principal. 

o intervenţie chirurgicală. ERCP și/sau MRCP sunt adesea 
necesare pentru a evidenția anatomia ductală, atunci când 
este programată o intervenţie chirurgicală. Ocazional, lezi- 
unile obstructive izolate la nivelul ductului pancreatic sau 
al ampulei pot fi tratate prin stentare endoscopică. 
Tratamentul chirurgical al pancreatitei cronice poate fi 
împărţit în două mari categorii: procedurile de drenaj şi cele 
de rezecţie. Procedurile de drenaj funcţionează cel mai bine 
la pacienţii cu duct pancreatic dilatat (>4 mm), în timp ce 
rezecția este indicată la pacienţii cu ducte nedilatate și care 
prezintă o afecţiune limitată la o anumită porțiune a glandei. 
Beneficiul procedurilor de drenaj constă în păstrarea țesutului 
pancreatic funcțional, întârziind astfel instalarea insuficiențe 
endocrine şi exocrine. Pacienţii care prezintă dilataţie ductală, 
inclusiv cei cu obstrucții ductale segmentare („șir de lacuri”), 
pot urma proceduri de decompresie ductală internă, într-o ansă 
jejunală, denumită pancreaticojejunostomie laterală (proce- 
dura Puestow). Această procedură determină ameliorarea de 
durată a durerii la aproximativ 70% dintre pacienţi. Atunci 
când sistemul ductal nu este dilatat și nu este identificată o 
afectare focală, sunt indicate procedurile de rezecţie precum 
duodenopancreatectomia cefalică, pancreatectomia distală 
sau rezecţia capului pancreatic cu prezervarea duodenului 
(procedurile Beger sau Frey). Pancreatectomia totală a fost 
şi ea utilizată, dar nu este indicată din cauza disfuncţiei se- 
vere exocrine şi endocrine, consecutive intervenției. O altă 
opţiune pentru ameliorarea durerii la acești pacienţi poate 
fi reprezentată de splanhnicectomie (neuroliză), care poate 
fi efectuată percutanat, endoscopic sau chirurgical, însă 
rezultatele au fost dezamăgitoare, cu durabilitate scăzută. 


Tumorile pancreatice (exclusiv 
tumorile neuroendocrine) 


Considerații generale 

Tumorile pancreatice pot fi maligne, premaligne sau benigne, 
după cum se arată în Tabelul 17-7. Peste 90% dintre can- 
cerele pancreatice sunt reprezentate de adenocarcinoame, 
care îşi au originea în epiteliul ductal, restul fiind tumori ale 


TABELUL 17-7. Tumori pancreatice cu 
excepţia tumorilor endocrine 


Maligne 


Adenocarcinom 
Chistadenocarcinom mucinos 
Carcinomul mucinos nonchistic 
Limfom 

Tumori metastatice 


Premaligne 


Adenom mucinos 

Neoplasm mucinos chistic 

IPMN 

Neoplasmul solid pseudopapilar (tumora Hamoudi) 


Benigne 


Chistadenomul seros (adenomul microchistic) 
Pseudochist 
Chist simplu 


IPMN, neoplasm papilar mucinos intraductal. 


celulelor insulare, limfoame sau leziuni metastatice. Tumorile 
benigne au o frecvență semnificativ mai mică comparativ 
cu tumorile maligne sau premaligne. 

Adenocarcinomul pancreatic reprezintă a patra cea 
mai frecventă cauză de deces prin cancer în Statele Unite. 
Principalii factori de risc includ vârsta înaintată şi fumatul, 
care dublează riscul de apariţie a cancerului pancreatic. 
Rolul etiologic al diabetului, al pancreatitei și al consu- 
mului de alcool în cancerul pancreatic este controversat. 
Aproximativ 98% dintre pacienţii diagnosticați cu ade- 
nocarcinom pancreatic decedează prin boală, în pofida 
tratamentului multimodal. Două treimi dintre cazurile de 
carcinom pancreatic se dezvoltă la nivel cefalic, dar poate 
fi, de asemenea, şi multicentric. 


Mutaţiile genetice asociate cu cancerul pancreatic 
Cancerul pancreatic a fost asociat cu trei anomalii genetice 
importante: (1) activarea oncogenelor, (2) inactivarea ge- 
nelor supresoare tumorale şi (3) supraexpresia factorilor 
de creștere sau a receptorilor lor (Tabelul 17-8). 

În general, se consideră că neoplasmul pancreatic are 
o evoluţie progresivă, în trepte, la fel ca cea observată în 
cazul cancerului decolon. Au fost identificate leziuni ductale 
precursoare, iar evoluţia treptată către cancerul invaziv și 
boala metastatică a fost asociată cu prezenţa cumulată a 
anomaliilor genetice multiple. Mutaţia genetică cel mai 
frecvent exprimată şi care apare cel mai devreme în tumorile 
maligne pancreatice are loc în oncogenele K-ras (Kirsten ras 
sarcoma) care servesc ca oncogene ce favorizează creşterea. 
Alte mutații duc la inactivarea genelor supresoare tumorale 
în etapele următoare ale progresiei tumorale și se găsesc 
aproape exclusiv în leziunile invazive. 

Incidenţa cancerului pancreatic este crescută în familiile 
cu cancer de colon non-polipozic ereditar, cancer de sân 
familial (asociat cu mutații BRCA2), sindrom Peutz-Jeghers 
şi melanom familial atipic cu nevi multipli (MFANM). 


TABELUL 17-8. Mutaţii genetice asociate 


cancerului pancreatic 


Numele genei sau al factorului 


Tipul mutaţiei de creştere 


Oncogene K-ras (Kirsten rat sarcoma) 


Gene supresoare tumorale p53 


p16 


SMAD4/DPC 
DCC 
APC 


Reparare erori ADN 


Genă RB 


Factori de creştere Receptor EGF 


Receptori HER2, HER3 şi HER4 


APC, polipoza adenomatoasă colică; DCC, deleted in colorectal carcinoma; 
EGF, factorul de creștere epidermal; HER, factorul de creștere epidermal uman; 
RB, retinoblastom. 

Figura 17-11. A. Imagine CT care evidenţiază vena portă şi vena mezenterică superioară (VMS) libere, funcționale. Nici artera me- 
zenterică superioară şi nici vena nu sunt invadate tumoral. B. Imagine CT a unei tumori pancreatice nerezecabile, cu invazia tumorală 
a joncţiunii VP-VMS. Un endostent este prezent în calea biliară principală. 


Pacienţii cu o rudă paternă cu cancer pancreatic prezintă 
un risc de 75% pentru dezvoltarea afecțiunii. 


Tablou clinic și evaluare 
Semnele şi simptomele carcinomului pancreatic sunt legate 
de localizarea tumorii și de efectele pe care aceasta le exercită 
asupra structurilor din jur. Carcinoamele periampulare, așa 
cum sunt cele duodenale sau ale ampulei Vater, determină 
adesea apariţia icterului nedureros mai devreme decât 
cele ale capului pancreatic şi, ca urmare, au un prognostic 
mai bun. Durerea constantă, cu localizare posterioară sau 
durerea epigastrică cu iradiere posterioară, fără prezenţa 
icterului, constituie prezentarea clasică a tumorilor cu lo- 
calizare la nivelul corpului sau cozii pancreatice. Durerile 
de spate, prin invazia nervilor retroperitoneali ai plexului 
celiac, reprezintă, de obicei, primul simptom la pacienţii cu 
tumori corporeo-caudale, acestea fiind situate la distanță de 
calea biliară, neproducând, astfel, obstrucție biliară. Acest 
fapt este responsabil de prognosticul foarte nefavorabil 
al tumorilor cu această localizare (prezentare tardivă). O 
veziculă biliară palpabilă, nedureroasă și asociată cu icter 
nedureros, reprezintă, cel mai adesea, semn de malignitate 
(semnul Courvoisier). 

Evaluarea pacienţilor icterici include biochimia serică. 
Creşterea bilirubinei totale și directe, împreună cu creşterea 


semnificativă a fosfatazei alcaline şi a y-GGT, cu uşoara creştere 
a transaminazelor, sunt sugestive pentru un icter obstructiv. 

Evaluarea funcţiei hepatice, sugestive pentru un icter 
obstructiv, necesită explorări imagistice suplimentare, ul- 
trasonografia fiind prima opţiune dintre acestea. Ecografia 
este utilă în identificarea localizării obstrucţiei ductale şi a 
posibilelor sale cauze, precum litiaza coledociană și colangio- 
carcinomul, localizat cel mai frecvent la confluența canalelor 
hepatice. La pacienții cu istoric şi modificări sugestive pentru 
neoplasmul pancreatic, explorarea CT reprezintă cea mai 
bună modalitate de examinare a pancreasului. Examenul 
CT fumizează informaţii despre gradul de obstrucție biliară, 
vizualizează masele tumorale și relaţia acestora cu structurile 
importante și identifică metastazele hepatice. O examinare 
CT de înaltă rezoluţie cu substanță de contrast este necesară 
pentru stadializarea preoperatorie a leziunii şi determina- 
rea rezecabilităţii acesteia, definită ca absenţa diseminării 
la distanță, a ascitei şi a invaziei VMS, VP, AMS, arterei 
hepatice, a venei cave şi a aortei. Figura 17-1 LA prezintă o 
imagine CT normală a VMS, AMS, a venei cave și a aortei. 
Figura 17-11B prezintă o imagine CT cu o tumoră pancre- 
atică nerezecabilă care invadează joncţiunea VP-VMS, aşa 
cum se poate observa utilizând contrastul, care este întrerupt 
brusc la nivelul venei splenice de către tumora pancreatică. 
MRCP, ERCP şi colangiografia transhepatică percutanată pot, 

Figura 17-12. Algoritm de diagnostic al tumorilor 
pancreatice. CT, tomografie computerizată. (Desen 
de Matthew Campbell.) 

de asemenea, evidenția anatomia căilor biliare şi a ductelor 
pancreatice, fiecare dintre acestea având indicaţii specifice. 
Biopsia preoperatorie a unei tumori pancreatice rezecabile nu 
este întotdeauna indicată, din cauza ratei crescute de rezultate 
fals negative, a dificultății de stabilire a diagnosticului și a 
hemoragiei postprocedurale, toate acestea putând să întârzie 
intervenţia chirurgicală. Algoritmul de diagnostic al tumorilor 
pancreatice este redat în Figura 17-12. 


Tratament 

Icterul obstructiv poate determina apariţia coagulopatiei 
legate de vitamina K, datorită întreruperii circulației ente- 
rohepatice şi malnutriţiei, care ar trebui corectate înaintea 
oricărei intervenţii majore. Investigaţiile de laborator necesare 
explorării funcţiei hepatice și a statusului nutrițional includ 
albumina, transferina, prealbumina și timpul de protrom- 
bină. Pacienţii cu investigaţii preoperatorii sugestive pentru 
rezecabilitate trebuie să urmeze intervenții cu viză curativă, 
în cazul în care comorbiditățile permit acest lucru. Drenajul 
preoperator al sistemului biliar nu este indicat atunci când 


REZECŢIE 

biliară 

Duoden 


TUMORA 


studiile imagistice sugerează o tumoră pancreatică rezeca- 
bilă. Procedurile de drenaj biliar preoperator cresc riscul de 
complicații infecțioase după rezecțiile pancreatice. 
Tumorile cefalice pancreatice sau cele periampulare 
sunt cel mai bine abordate prin duodenopancreatectomie 
cefalică (procedura Whipple), în timp ce tumorile corpu- 
lui şi cozii pancreatice sunt tratate prin pancreatectomie 
distală, care, cel mai adesea, include şi splenectomia. 
Duodenopancreatectomia cefalică implică rezecţia porțiunii 
distale a căii biliare principale, a duodenului şi a capului 
pancreatic, aşa cum se poate observa în Figura 17-13. În 
intervenţia Whipple clasică, sunt rezecate antrul gastric, 
capul pancreatic şi duodenul în totalitate. Reconstrucția 
implică coledocojejunostomie, pancreaticojejunostomie și 
gastrojejunostomie. Deși mortalitatea acestei proceduri este 
<5%, complicațiile sunt frecvente, dar pot fi gestionate, 
de obicei, fără reintervenţie. Complicaţiile includ fistulele 
oricăreia dintre anastomoze, cel mai frecvent afectată fiind 
cea pancreaticojejunală, care determina dezvoltarea unui 
abces, sepsis sau fistulă pancreatică. Fistula anastomotică 


RECONSTRUCŢIE 


termino-laterală 


Duodenojejuno 
termino-laterală, 


Uneori este necesară 
hemigastrectomia cu gastrojejunostomie 


Figura 17-13. Duodenopancreatectomia cefalică. Rezecţia este prezentată în stânga, în timp ce în dreapta este ilustrată reconstrucția, 
cu pancreaticojejunostomie, coledocojejunostomie şi duodenojejunostomie în partea de sus şi, respectiv, gastrojejunostomie în partea 
de jos a imaginii. Reconstrucţia ilustrată în partea de sus este utilizată în duodenopancreatectomiile cu prezervarea pilorului, cea din 
partea de jos fiind utilizată atunci când este necesară o hemigastrectomie. (Desen de Matthew Campbell.) 


este, de obicei, gestionată prin drenaj și asigurarea nutriţiei. 
Alte riscuri ale procedurii sunt reprezentate de evacuarea 
gastrică întârziată, fistule la nivelul celorlalte anastomoze 
şi diabet. Sunt disponibile şi metode minim invazive de 
realizare a duodenopancreatectomiei cefalice, implicând 
abordul laparoscopic sau robotic. 

Laparoscopia este uneori necesară înaintea laparotomiei 
pentru a evidenția metastazele nevizualizate de exploră- 
rile imagistice. Dacă la explorarea operatorie tumora se 
dovedește a fi nerezecabilă, se efectuează, de obicei, un 
bypass biliar paliativ. Obstrucţia gastrică distală (saţietate 
precoce, balonare şi vărsături cu conținut gastric nedigerat 
şi fără conţinut de bilă) apare la aproximativ 10% dintre 
pacienţii cu cancer pancreatic nerezecabil şi necesită o 
gastrojejunostomie paliativă. Durerile posterioare pot fi 
ameliorate prin neuroliza plexului celiac. La pacienţii 
identificaţi preoperator cu tumori nerezecabile, tratamentul 
pruritului secundar hiperbilirubinemiei se poate efectua 
prin stentare biliară endoscopică. 


Prognostic 

Majoritatea pacienţilor cu tumori pancreatice prezintă boală 
nerezecabilă și au o supraviețuire medie de aproximativ 
6 luni, chiar și cu chimioterapie. Rezecţia chirurgicală 
extinde durata de viață la aproximativ 19 luni, dacă sunt 
obținute margini de rezecţie negative şi dacă este tolerată 
chimioterapia adjuvantă. Oricum, de obicei, acești pacienţi 
decedează tot din cauza neoplaziei, supraviețuirea la 5 ani 
fiind probabil de 20%. Factorii de prognostic nefavorabil 
includ prezența metastazelor ganglionare, tumorile mai 
mari de 3 cm și invazia perineurală. 


Tratamentul adjuvant și neoadjuvant 


în cancerul pancreatic 

Cancerul pancreatic prezintă o rată scăzută de rezecabilitate, 
o rată crescută de recurenţă după rezecţia chirurgicală și 
o rată de supravieţuire la distanță scăzută, probabil din 
cauza prezenţei bolii micrometastatice după rezecția 
chirurgicală. Astfel, au fost făcute eforturi pentru dez- 
voltarea terapiilor adjuvante și neoadjuvante, cu scopul 
de a îmbunătăți supraviețuirea. Tratamentul neoadjuvant 
reprezintă tratamentul administrat pacienţilor preoperator, 
cu intenţia de a îmbunătăţi procentul de rezecţii curative și 
supraviețuirea. În prezent, eficacitatea terapiei neoadjuvante, 
în ceea ce privește conversia la rezecabilitate a tumorilor 
aflate la limita rezecabilităţii (tumorile aflate în proximi- 
tatea AMS sau care invadează parțial VMS), este incertă. 
Susţinătorii terapiei neoadjuvante consideră că aceasta 
reduce posibilitatea de a lăsa ţesut tumoral microscopic 
sau macroscopic în timpul rezecțiilor. Curele neoadjuvante 
permit, de asemenea, furnizarea de radiaţii către celulele 
canceroase bine oxigenate și evită întârzierile în adminis- 
trarea chimioterapiei din cauza complicaţiilor rezecţiei 
chirurgicale. Diagnosticul histopatologic este obligatoriu 
înainte de iniţierea terapiei neoadjuvante, iar ultrasonografia 
endoscopică (EUS) poate fi utilă în obţinerea acestuia. 
Tratamentul pruritului secundar hiperbilirubinemiei poate 
fi realizat prin stentarea endoscopică a căii biliare, în timp 
ce pacientul primește acest tratament neoadjuvant. Până 
când vor fi disponibile studii clinice randomizate mari, 
care să compare terapia neoadjuvantă cu cea adjuvantă sau 

doar cu rezecţia, eficacitatea tratamentului neoadjuvant în 
cancerul pancreatic rămâne incertă. 

Terapiile adjuvante includ utilizarea atât a chimioterapiei 
sistemice, cât și a chimioradierii, pornind de la premiza că, 
chimioterapia și chimioradierea sunt mai bune decât chirurgia 
singură. Un studiu recent efectuat în Clinica Mayo a arătat, 
de asemenea, o îmbunătăţire a supraviețuirii prin adăugarea 
chimioradierii (iradierea zonei de rezecție pancreatică în 
combinaţie cu administrarea intravenoasă de gemcitabină 
sau 5-fluorouracil și leucovirină), după o rezecţie RO. În 
schimb, există două studii recente din Europa care susțin 
utilitatea chimioterapiei ca tratament adjuvant unic. Marele 
studiu multiinstituțional ESPAC-I a sugerat că tratamentul 
chimioterapic este benefic, în timp ce chimioradierea, nu. 
De asemenea, studiul CONKO-1 a arătat un beneficiu cert 
al chimioterapiei sistemice adjuvante (gemcitabină), com- 
parativ cu chirurgia ca unica modalitate terapeutică. Sunt 
necesare, în continuare, studii pe loturi mari de pacienţi 
pentru a lămuri aceste controverse. 


Tumorile pancreatice endocrine 


Tumorile pancreatice neuroendocrine (TPN) sunt cunos- 
cute sub diverse denumiri, inclusiv tumori pancreatice ale 
celulelor insulare și neoplasme pancreatice neuroendocrine. 
TPN pot apărea la orice vârstă, incidența maximă fiind 
situată între 30-60 ani și afectează ambele sexe. TPN sunt 
mai puţin frecvente decât adenocarcinoamele pancreatice, 
reprezentând aproximativ 7% din cancerele pancreatice. 

TPN sunt clasificate ca funcţionale și nefuncționale, în 
funcție de prezenţa sau absența sindromului clinic secundar 
secreției de peptide (Tabelul 17-9). Aproximativ 50% din 
TPN sunt nefuncționale. Deși tumorile nefuncționale pot 
secreta peptide precum PP, CgA, neurotensina sau grelina, 
nivelurile crescute ale acestor hormoni nu sunt asociate cu 
niciun sindrom recunoscut clinic. Tumorile neuroendocrine 
apar sporadic, iar simptomatologia este dependentă de 
producţia hormonului predominant de către tumoră. După 
identificarea leziunilor prin scanări CT sau tomografie cu 
emisie de pozitroni (PET), tratamentul implică rezecția 
pancreatică pentru toate aceste tumori. Boala metastatică 
este adesea identificată prin scanări cu octreotid. 


Insulinomul 

Insulinoamele reprezintă 20-30% din totalul TPN, fiind 
cele mai frecvente tumori funcționale. Majoritatea insuli- 
noamelor (85-90%) sunt benigne, în timp ce majoritatea 


TABELUL 17-9. Tumorile pancreatice 


neuroendocrine 


Benigne (majoritatea) 


Insulinoame 


Maligne (majoritatea) 


Gastrinoame 

Glucagonoame 
Somatostatinoame 

ViPoame 

PPoame 

Celule insulare nefuncţionale 


PP polipeptidul pancreatic; VIP polipetidul intestinal vasoactiv. 

(60%) celorlalte tumori neuroendocrine sunt maligne. 
Majoritatea insulinoamelor sunt solitare şi <2 cm diametru, 
aproximativ 75% dintre ele fiind localizate la nivelul corpului 
Și cozii pancreatice, în timp ce majoritatea celorlalte TPN 
funcţionale sunt localizate la nivelul capului pancreatic. 
Aproximativ 10% dintre pacienţii cu insulinoame prezintă 
sindromul MENI. 

Hipersecreţia de insulină determină hipoglicemie 
manifestată prin transpiraţii, foame, slăbiciune, anxietate, 
iritabilitate, cefalee, vedere încețoșată, incoerenţă, confuzie, 
tulburări de personalitate, amnezie, psihoză, neuropatie 
distală periferică, palpitaţii, diaforeză, tremor, convulsii 
și comă. Pacienţii consumă frecvent mese cu conţinut 
ridicat de zahăr și, adesea, câștigă în greutate, încercând 
să prevină simptomele hipoglicemiei. Acești pacienţi sunt, 
de asemenea, diagnosticaţi frecvent cu afecțiuni psihiatrice 
sau epilepsie înainte de diagnosticul corect, din cauza 
simptomelor vagi şi a comportamentului dezordonat. În 
etapele iniţiale ale diagnosticului, hipoglicemia indusă de 
autoadministrarea de insulină este întotdeauna inclusă în 
diagnosticul diferenţial. 

Diagnosticul este confirmat în urma unei monitorizări de 
72 de ore şi a examinării pancreasului printr-o tomografie 
computerizată multi-slice. Triada Whipple ([1] simptome 
de hipoglicemie, [2] scăderea nivelului de glucoză din 
sânge [40-50 mg/dL] și [3] dispariţia simptomelor după 
administrarea intravenoasă de glucoză) este sugestivă 
pentru diagnosticul de insulinom. Există totuși șase criterii 
de diagnostic al insulinomului, care includ documentarea 
unei glicemii <45 mg/dL, o valoare concomitentă a insulinei 
serice >36 uU/L, niveluri plasmatice/serice de peptid-C 
>200 pmol/L, proinsulină serică >5 pmol/L, nivel seric de 
B-hidroxibutirat <2,7 mmol/L şi absența sulfonilureei în 
plasmă și/sau urină. Când rezultatele sunt neclare, testul 
de injectare a secretinei poate ajuta la formularea diagnos- 
ticului. În mod normal, secretina stimulează eliberarea 
insulinei din celulele f, însă insulinoamele nu eliberează 
insulină ca răspuns la secretină şi, de asemenea, inhibă 
răspunsul normal al celulelor B la secretină. Astfel, la 
pacienţii cu insulinoame nu are loc o creştere a producţiei 
de insulină ca răspuns la secretină. Atunci când sunt mici 
și la distanţă de ductul pancreatic principal, unele insuli- 
noame pot fi enucleate. Când sunt mai mari şi adiacente 
ductului pancreatic, este indicată pancreatectomia. Pentru 


pacienţii cu boală nerezecabilă sau metastatică, se poate 
utiliza diazoxidul sau streptozocina. 


Gastrinomul 

Zollinger şi Ellison au fost cei care au descoperit gas- 
trinomul, care reprezintă aproximativ 20% dintre TPN 
funcţionale. Trei pătrimi dintre gastrinoame apar sporadic, 
iar restul de o pătrime apar ca parte din sindromul MENI. 
La pacienţii cu sindromul MENI, gastrinoamele sunt cele 
mai frecvente tumori funcţionale ale celulelor insulare. 
Multe dintre gastrinoame nu sunt localizate la nivelul 
pancreasului, peste 50% dintre ele fiind localizate la nivelul 
peretelui duodenal. La nivelul triunghiului gastrinoamelor 
(Figura 17-14), delimitat de joncţiunea canalului cistic cu 
hepaticul comun, colul şi corpul pancreatic și porțiunea a 
doua şi a treia a duodenului, sunt localizate între 60% şi 
90% dintre gastrinoame. 

Gastrinoamele sunt multicentrice în jumătate dintre 
cazuri şi tind să metastazeze în ganglionii limfatici şi în 
ficat (50%). Hipersecreţia de acid gastric este responsabilă 
de majoritatea simptomelor, incluzând durerile abdominale 
refractare, esofagita severă și diareea persistentă, care 
apar ca rezultat al lezării mucoasei intestinului subţire, al 
inactivării lipazei și al precipitării sărurilor biliare. Astfel, 
când secreția de acid gastric este controlată, simptomele 
se remit independent de nivelul de gastrină. 

Diagnosticul trebuie suspicionat la toţi pacienţii cu 
ulcere peptice şi diaree, când ulcerele peptice identificate 
prin esofagogastroduodenoscopie (EGD) au localizări 
atipice și la pacienţi care dezvoltă ulcere peptice recurente, 
rezistente la tratament. Nivelul de gastrină în condiţii 
de repaus trebuie determinat la pacienţii care necesită 
intervenţie chirurgicală pentru ulcerul peptic. Un nivel de 
gastrină >1.000 pg/mL la un pacient cu pH gastric <2 are 
valoare diagnostică. Totuși, două treimi dintre pacienţii 
cu gastrinoame prezintă un nivel de gastrină < 1.000 pg/ 
mL şi necesită investigaţii suplimentare. În acest grup, 
un nivel de gastrină în condiţii de repaus >200 pg/mL şi 
un test pozitiv de stimulare cu secretină, definit printr-o 
creștere >200 pg/mL după injectarea secretinei, prezintă 
valoare diagnostică. (De menţionat că, în mod normal, 
secretina determină scăderea nivelului de gastrină.) La 
toţi pacienţii cu gastrinoame trebuie dozat calciul seric, 
pentru excluderea sindromului MENI. 


Figura 17-14. Triunghiul gastrinoamelor. Apro- 
ximativ 90% dintre gastrinoame sunt localizate în 
regiunca delimitată de confluenţa canalului cistic cu 
calea biliară principală (A), joncțiunea porțiunii a 
doua şi a treia a duodenului (B) şi joncţiunea dintre 
colul şi corpul pancreasului (C). (Desen de Matthew 
Campbell.) 


Nivelul de gastrină poate fi crescut din multiple alte 
cauze în afară de gastrinom şi, înainte de stabilirea acestui 
diagnostic, aceste afecțiuni ar trebui incluse în diagnosticul 
diferenţial la orice pacient cu un nivel crescut de gastrină. 
Afecţiunile care determină hipergastrinemie includ anemia 
pernicioasă sau gastrita atrofică, insuficiența renală cro- 
nică, utilizarea inhibitorilor pompei de protoni, infecția cu 
Helicobacter pylori, sindroame post vagotomie, hiperpla- 
zia cu celule G, sindroame postgastrectomie, sindromul 
intestinului scurt și obstrucţia gastrică distală. 


Glucagonomul 

Glucagonoamele derivă din celulele a ale pancreasului. Sunt 
localizate mai frecvent în corpul şi coada glandei. Pacienţii 
se prezintă, de obicei, cu leziuni mari şi boală metastatică. 
Simptomele includ o intoleranță uşoară la glucoză şi, la 
peste jumătate dintre cazuri, eritemul migrator necrolitic, 
care este o erupție cutanată caracteristică. Pacienţii dezvoltă 
frecvent tromboze venoase profunde, tromboflebite, scădere 
în greutate, anemie, cașexie şi tulburări psihiatrice. Un nivel 
seric al glucagonului cuprins între 500 și 1.000 pg/mL are 
valoare diagnostică. Octreotidul determină o ameliorare a 
simptomatologiei la pacienţii cu boală metastatică. 


VIPomul 


VIPoamele provoacă diaree apoasă, hipopotasemie şi 
hipoclorhidrie. Această triadă poartă numele de SDA, 
sindromul diareei apoase, holeră pancreatică, holeră 
endocrină sau sindromul Verner-Morrison. Diareea este 
cronică, neresponsivă la tratamentul medical, abundentă 
(6-8 L/zi) și prezentă chiar şi în condiţii de repaus alimen- 
tar. Pacienţii se deshidratează, pierd în greutate şi prezintă 
acidoză metabolică. VIP inhibă, de asemenea, producția 
de acid gastric, stimulează resorbţia osoasă, glicogenoliza 
şi vasodilataţia, care pot provoca hipoclorhidrie, hipercal- 
cemie, hiperglicemie și înroșirea feţei. Un nivel seric al 
VIP <75-150 pg/mL are valoare diagnostică. Octreotidul 
ajută la controlul diareei la pacienţii cu boală metastatică. 


Somatostatinomul 

Somatostatinoamele pot apărea în pancreas, ampulă, duoden, 
jejun, canal cistic sau rect. Somatostatina inhibă producția unei 
varietăți de hormoni, incluzând hormonul de creștere, gastrina, 
insulina și glucagonul. Somatostatina inhibă, de asemenea, ab- 
sorbţia intestinală, motilitatea intestinală şi contracția veziculei 
biliare. Pacienţii pot avea modalități diferite de prezentare şi 
pot dezvolta diabet, calculi biliari și diaree cu steatoree, care 
determină apariţia hipoclorhidriei. Majoritatea simptomelor 
pe care le acuză pacienţii sunt nespecifice și includ durerea, 
pierderea în greutate şi modificarea tranzitului intestinal. So- 
matostatinoamele sunt localizate, de obicei, la nivelul capului 
pancreatic (60%) şi sunt leziuni solitare voluminoase la mo- 
mentul diagnosticului (>5 cm, cu variaţii între 0,5-10 cm), iar 
până la 90% dintre ele sunt maligne. Din cauza dimensiunilor 
şi naturii maligne, enucleerea nu este indicată; mai degrabă ar 
trebui efectuată rezecţie. Un nivel de repaus al somatostatinei 
>160 pg/mL, cu identificarea unei mase tumorale pancreatice, 
prezintă valoare diagnostică. 


Evaluare 
Toţi pacienții cu tumori neuroendocrine trebuie să efectueze 
tomografie computerizată sau imagistică prin rezonanță 

magnetică (IRM) pentru localizarea acestora, determinarea 
rezecabilităţii şi evaluarea bolii metastatice. Pacienţii cu 
tumori funcţionale se prezintă, adesea, mai repede la spital 
decât cei cu tumori nefuncţionale, datorită simptomelor 
clinice determinate de producţia în exces a hormonilor și, 
din aceastăcauză, tumorile funcţionale sunt mai mici și mai 
dificil de identificat imagistic. Imagistic, cele mai multe TPN 
se prezintă ca tumori solide hipervascularizate. Malignitatea 
este sugerată de identificarea imagistică a calcificărilor, a 
necrozei şi a invaziei structurilor retroperitoneale. EUS 
poate fi utilă în identificarea leziunilor pancreatice de mici 
dimensiuni. 

Atunci când se suspicionează un insulinom, iar explo- 
rările CT, IRM sau EUS nu pot localiza leziunea, poate fi 
utilizată stimularea arterială selectivă cu calciu, cu recoltarea 
probelor din venele hepatice (ASVS). Celulele din insulinom 
cresc secreția de insulină ca răspuns la administrarea de 
calciu. Gluconatul de calciu este injectat separat la nivelul 
arterei gastroduodenale, al porțiunilor medie şi proximală 
ale arterei splenice și al arterei mezenterice superioare, în 
timp ce nivelul de insulină este determinat din vena hepatică 
dreaptă. În funcţie de locul injectării intraarteriale selective 
a calciului, obţinerea unui nivel ridicat de insulină din vena 
hepatică sugerează o localizare a insulinomului în țesutul 
pancreatic unde calciul a fost injectat intraanterial. Această 
investigaţie nu evidenţiază propriu-zis insulinomul, însă 
permite orientarea intervenţiei chirurgicale către o anumită 
porțiune a pancreasului ce necesită rezecție. Ecografia 
intraoperatorie poate fi utilă în identificarea leziunii, în 
asociere cu ASVS. 

Scintigrafia cu somatostatină (octreoscan) trebuie, de 
asemenea, efectuată pentru toate TPN, cu excepţia insu- 
linomului, acesta fiind detectat cu o sensibilitate <50%. 
Octreoscanul este, de asemenea, extrem de util în evaluarea 
bolii metastatice. PET poate fi complementar octreoscanului. 
În cazul în care aceste explorări nu reușesc să indentifice un 
gastrinom, poate fi utilizată injectarea intraarterială selectivă 
de secretagog, utilizând calciul sau secretina în același mod 
ca şi pentru testul ASVS, cu măsurarea nivelului de gastrină 
în venele tributare, pentru identificarea gastrinomului dintr-o 
anumită zonă. 


Tratament 

Tratamentul curativ al TPN necesită îndepărtarea chi- 
rurgicală completă a tumorii primare şi a metastazelor. 
Rezecţia nu ar trebui efectuată dacă sunt identificate me- 
tastaze extraabdominale sau osoase. Supravieţuirea este 
semnificativ mai bună decât în cazul adenocarcinoamelor, 
iar supraviețuirea la distanţă este posibilă la pacienţii cu 
boală metastatică în cazul acestor tumori cu creștere lentă. 
Procedurile citoreductive pentru metastazele hepatice sunt, 
de asemenea, utile, dacă poate fi extirpat cel puţin 90% 
din volumul tumoral. 

Simptomele TPN trebuie controlate preoperator folosind 
analogi de somatostatină și inhibitori de pompă de protoni. 
Intervenţiile pentru gastrinoamele mici pot fi completate cu 
duodenoscopie intraoperatorie cu transiluminare, datorită 
localizării frecvente a acestora în peretele duodenal. Le- 
ziunile cefalice pancreatice sunt tratate cel mai bine prin 
duodenopancreatectomie cefalică, în timp ce tumorile cu 
localizare în corpul şi coada pancreasului necesită pan- 
createctomie distală. Metastazele trebuie rezecate, dacă 

TABELUL 17-10. Clasificarea tumorilor 


neuroendocrine ale pancreasului 


1. Tumori neuroendocrine bine diferenţiate 
e Benigne: limitate la pancreas, <2 cm, non- 
angioinvazive, <2 mitoze/HPF şi <2% celule pozitive 
pentru Ki-67 
o Insulinoame funcţionale 
o Nefuncţionale 
e Benigne sau cu grad scăzut de malignitate (potenţial 
malign incert): limitate la pancreas, diametrul >2cm, 
>2 mitoze/HPF, >2% celule pozitive pentru Ki-67 sau 
angioinvazive 
o Funcţionale: gastrinoame, insulinoame, VIPoame, 
glucoganoame, somatostatinoame sau sindrom 
hormonal ectopic 
o Nefuncţionale 
2. Carcinoame neuroendocrine bine diferenţiate 
e Malignitate de grad scăzut: invazia organelor 
adiacente şi/sau metastaze 
o Funcţionale: gastrinoame, insulinoame, VIPoame, 
glucoganoame, somatostatinoame sau sindrom 
hormonal ectopic 
o Nefuncţionale 
3. Carcinoame neuroendocrine slab diferenţiate 
e Malignitate de grad înalt 


VIP polipeptid intestinal vasoactiv. 

Din Delellis L, Heitz PU, Eng C, eds. Tumors of the endocrine pancreas. 

In: Delellis L, Heitz PU, Eng C, eds. Pathology and Genetics:Tumors of the 
endocrine organs, WHO Classification of Tumors. Lyon, France: IARC Press; 
2004:175-208 (Tabelul 71). Utilizată cu permisiune. 


acest lucru este posibil, cel puţin pentru controlul efectelor 
sistemice ale producţiei hormonale în exces. 

Tratamentul paliativ non-operator include controlul 
simptomelor și terapiile ablative, precum ablaţia prin ra- 
diofrecvenţă, crioterapia, embolizarea arterei hepatice sau 
chimioembolizarea utilizând cisplatină și doxorubicină, 
sau combinarea acestora cu agenţi chimioterapici sistemici. 

Analogii de somatostatină pot controla simptomele la 
aproape 100% dintre pacienţi. Aceşti analogi sunt bine 
tolerați şi pot stabiliza evoluţia bolii pentru scurt timp, însă 
nu prelungesc supraviețuirea. Chimioterapia cu streptozo- 
cină, S-fluorouracil şi doxorubicină poate fi utilizată ca 
terapie de salvare pentru insulinoamele maligne, însă are 
o eficacitate slabă și o toxicitate semnificativă. 


Stadializare și prognostic 

Potenţialul malign și stadializarea TPN sunt determinate 
de o serie de aspecte, cum ar fi caracteristicile histologice 
și citologice ale tumorilor, indicele mitotic, pleomorfismul 
nuclear, indexul Ki-67 de-a lungul extensiei capsulare, invazia 
vasculară focală și invazia tumorilor în organele adiacente 
sau prezența bolii metastatice. În anul 2004, Organizaţia 
Mondială a Sănătăţii a dezvoltat un sistem de clasificare a 
TPN, plasându-le în trei grupe de risc (Tabelul 17-10) pe 
baza acestor criterii histologice. Acest sistem de stadializare 
este util pentru aprecierea prognosticului. 


Leziunile chistice ale pancreasului 


Cu toate că adenocarcinoamele ductale reprezintă cele mai 
frecvente neoplazii, scanările CT ale abdomenului identifică 
un număr din ce în ce mai mare de leziuni pancreatice chistice. 
Pe lângă pseudochistul pancreatic care a fost discutat anterior, 
acestea includ atât tumorile chistice benigne, cât şi pe cele 
maligne, așa cum este prezentat în Tabelul 17-11. Fiecare 
dintre acestea pot fi asimptomatice și descoperite întâmplător 
la explorările CT. Atunci când sunt simptomatice, fiecare 
dintre aceste leziuni pot provoca dureri abdominale, grețuri, 
vărsături, scădere în greutate, icter sau obstrucţie gastrică 
distală. Diferenţierea acestor leziuni este dificilă, însă este 
importantă, pentru că tratamentul fiecăreia dintre ele este 
diferit. A desea, caracteristicile CT conferă un diagnostic 
precis, dar, uneori, ultrasonografia endoscopică, cu aspirare 
de lichid și biopsie de perete, este necesară pentru a ajunge la 
un diagnostic final exact (Tabelul 17-11). Chistadenoamele 
seroase sunt benigne și nu necesită rezecție. Deşi foarte rare, 
atunci când sunt identificate, chistadenocarcinoamele seroase 
trebuie rezecate. Neoplasmele chistice mucinoase sunt întâlnite 
aproape întotdeauna la femei de vârstă mijlocie, sunt frecvent 
asimptomatice şi, spre deosebire de celelalte leziuni chistice, 
conţin stromă ovariană la examenul histologic. La momen- 
tul diagnosticului, 40% dintre tumori sunt invazive şi sunt 
localizate cel mai frecvent în corpul şi coada pancreasului. 
Aceste leziuni trebuie rezecate. Neoplasmele mucinoase 
papilare intraductale (IPMN) sunt o varietate de neoplasme 
mucinoase ale pancreasului care nu conţin stromă ovariană. 
Mai frecvent observate la bărbaţi, IPMN afectează, în general, 
fie ductul pancreatic principal, fie ramurile laterale. IPMN 
care afectează ductul pancreatic principal, aspect sugerat 
de dilatarea ductului pancreatic >5 mm, sunt mai frecvent 
maligne și invazive decât cele care afectează ductele mai mici. 
Aproape toate IPMN care afectează ductul principal trebuie 
rezecate. IPMN care afectează ramurile ductale trebuie ținute 


TABELUL 17-11. Leziunile chistice pancreatice: diagnostic diferenţial bazat 


pe aspirarea conţinutului chistic și biopsie prin ultrasonografie endoscopică 


Leziunea chistică pancreatică 


Analiza conținutului chistic 


Morfopatologie 


Chistadenomul seros 
Chistadenocarcinomul seros 
Chistadenomul mucinos 
Chistadenocarcinomul mucinos 


IPMN 


Chistadenom seros 


Nivel crescut de ACE şi 19-9 
Nivel mai crescut de ACE, 19-9 


Nivel crescut de ACE 


Fără mitoze 


Amilaze scăzute, ACE şi 19-9  +mitoze 


Fără mitoze, +stromă ovariană 
+mitoze, +stromă ovariană 


Displazie, fără stromă ovariană 


IPMN, neoplasm papilar mucinous intraductal, 


sub observaţie prin examinări CT seriate, cu excepţia cazului 
în care sunt simptomatice, au diametrul >3 cm sau prezintă 
aspecte îngrijorătoare la examinarea CT (noduli) sau 
citologie. 


MODELE DE ÎNTREBĂRI 

ÎNTREBĂRI 


Alegeti un singur răspuns pentru fiecare întrebare. 


1. Un bărbat de 20 ani se prezintă la urgență cu dureri 
epigastrice severe. El are un istoric de discomfort 
abdominal postprandial în abdomenul superior drept 
și intoleranţă la alimentele cu conţinut ridicat de 
grăsimi. Nu prezintă alte afecțiuni. Nu este fumător 
sau consumator de alcool. Nu urmează niciun 
tratament. Semnele sale vitale sunt: temperatură de 
37°C, tensiune arterială 130/80 mm Hg, un puls de 
110/minut, şi 18 respirații/minut. Prezintă sensibilitate 
accentuată la nivelul epigastrului, cu apărare 
musculară. Nu prezintă icter scleral. Ultrasonografia 
relevă prezenţa calculilor biliari. Căile biliare nu sunt 
dilatate. Analizele de laborator arată: 


Lipază: 20,000 U/L 

Amilază: 800 U/L 

Bilirubină totală: 0.9 mg/dL 
Fosfatază alcalină: 20 mg/dL 


Care dintre următoarele ar trebui să facă parte din 
planul de tratament? 


A. Sondă Foley și diuretice pentru a menține o 
diureză mai mare de 40 mL/oră 

B. Laparotomie exploratorie pentru evaluarea 
abdomenului acut 

C. ERCP imediat 

D. Tratament suportiv și colecistectomie înainte de 


externare 
E. MRCP 


2.  2.Femeiede 50 ani prezintă pancreatită severă de 
cauză biliară. Este hidratată IV și nu se alimentează 
per os într-un efort de a reduce secrețiile pancreatice 
și cantitatea de enzime pancreatice care se scurg în 
țesutul glandular afectat. Care dintre următoarele 
enzime este produsă de pancreas și secretată în 
forma sa activă? 


A. Amilaza 
B. Tripsina 


C. Chimotripsina 
D. CCK 
E. Gastrina 


3. Un bărbat de 42 ani se prezintă la camera de gardă 
cu dureri abdominale severe. Nu urmează niciun 
tratament. Consumă un sfert de litru de vodcă pe zi 
și fumează 1-2 pachete de ţigări pe zi. Temperatura 
este 38°C, tensiunea arterială este 110/90 mmHg, 
pulsul este 20/minut, iar frecvenţa respiraţiilor este 
24/minut. Prezintă sensibilitate epigastrică marcată. 
Care dintre următoarele variabile este inclusă în 
criteriile Ranson la internare, pentru a putea prezice 
severitatea bolii la acest pacient? 


. Calciu 

PO, arterial 

Numărul de leucocite 
. Deficitul de baze 
Bilirubina totală 


mODNP> 


4. O femeie de 70 ani este adusă de către familie 
în clinică, din cauza apariţiei icterului. Pacienta a 
pierdut în greutate aproximativ 9 kg în ultimele 
luni și a observat recent prezenţa urinii hipercrome 
și a scaunelor decolorate. Nu acuză nicio durere. 
Pacienta este slabă. Prezintă o masă globuloasă, 
nedureroasă în cadranul abdominal superior 
drept. Ecografia relevă dilatarea căilor biliare intra 
și extrahepatice, dilatarea ductului pancreatic și 
prezenţa unei mase tumorale la nivelul capului 
pancreatic. Care dintre mutaţiile de mai jos este cel 
mai probabil asociată cu diagnosticul pacientei? 


A. p53 
B. p16 
C. K-ras 
D. Repararea erorilor ADN 
. Gena retinoblastomului 


m 


5.  5.Unbărbatde66 ani s-a prezentat în clinică 
cu icter nedureros. Evaluarea CT și EUS a arătat 
prezenţa unei tumori mici, rezecabile la nivelul 
capului pancreatic, fără a evidenția boală 
metastatică. Biopsia ghidată EUS a confirmat 

diagnosticul de adenocarcinom pancreatic. Este 
planificată duodenopancreatectomia cefalică. 

Care dintre următoarele afirmaţii cu privire la rolul 
terapiei adjuvante și neoadjuvante, la acest pacient, 
este adevărată? 


A. Terapia adjuvantă și neoadjuvantă pot include 

radioterapia și/sau chimioterapia. 

B. Chimioterapia nu are niciun rol în tratamentul 
adjuvant sau neoadjuvant. 

C. Strategia neoadjuvantă este standardul 
terapeutic pentru pacienţii cu cancer pancreatic. 

D. Utilizarea terapiilor adjuvante și neoadjuvante nu 
este de obicei indicată, din cauza ratelor scăzute 
de recurenţă la pacienţii cu tumoră rezecată. 

E. Terapia neoadjuvantă este administrată 
postoperator. 


RĂSPUNSURI ŞI EXPLICAŢII 


1. Răspuns:D 


Radiografiile sunt necesare doar pentru a exclude 
un ulcer peptic perforat, care poate determina 
hiperamilazemie. Oricum, laparotomia imediată 
nu este indicată în acest moment, având de a 

face cu o pancreatită necomplicată de cauză 
biliară. Hidratarea IV este necesară pentru a 
menţine perfuzia tisulară, indicată de o diureză 
corespunzătoare. MRCP nu este necesară, iar ERCP 
poate fi dăunătoare la cazurile fără suspiciune de 
impactare a calculului la nivelul căii biliare, relevată 
de dilatarea căii biliare sau niveluri crescute ale 
enzimelor hepatice. Colecistectomia ar trebui 
efectuată imediat după remisiunea pancreatitei, 
pentru a preveni recurenţa. Pentru mai multe 
informații legate de această temă, vă rugăm 

să revedeți secțiunea cu privire la tratamentul 
chirurgical în pancreatita acută. 


. Răspuns: A 

Pancreasul secretă o varietate de enzime digestive, 
incluzând amilazele, lipazele și proteazele. 
Majoritatea enzimelor, inclusiv tripsina și 
chimotripsina, sunt secretate în forma inactivă 
(tripsinogen și chimotripsinogen). Amilaza este 
secretată în forma sa activă. CCK este secretată 
de duoden și induce secreția unei serii de enzime 
pancreatice, în timp ce gastrina este un hormon 
în mod principal produs de către antrul gastric. 
Pentru mai multe informaţii legate de această 
temă, vă rugăm să revedeţi secțiunea „Funcţia 
exocrină”. 


3. Răspuns: C 


Criteriile Ranson reprezintă unul dintre sistemele 
de clasificare a severității pancreatitei acute, 

care se bazează pe criterii clinice și de laborator, 
măsurate la internare și în primele 48 de ore. 
Aceste criterii sunt predictive pentru complicațiile 
ulterioare precum insuficienţa respiratorie, infecția, 
sepsisul, insuficiența multiplă de organ etc. La 
internare, criteriile includ vârsta, numărul de 
leucocite, glicemia, lactat dehidrogenaza serică și 
transaminaza glutamică oxalacetică. PO, arterial, 
calciul și deficitul de baze sunt trei dintre cele 6 
criterii măsurate în primele 48 de ore. Bilirubina 
totală, deși este determinată frecvent, nu face parte 
din aceste criterii. Pentru mai multe informații 
legate de această temă, vă rugăm să revedeţi 
secțiunea „Prognostic” din subcapitolul „Pancreatita 
acută”. 


Răspuns: C 

Cea mai frecvent exprimată mutație genetică 
în cancerul pancreatic apare în oncogena K-ras. 
prezentă în cel puțin 75% din carcinoamele 
pancreatice. Mutaţiile în gena supresoare p53 
ocupă al doilea loc ca frecvenţă în cancerele 
pancreatice și reprezintă cea mai frecventă 
modificare genetică în toate cancerele la om. 
Mutaţiile altor gene, incluzând p16, gena 
retinoblastomului și gena reparatoare a erorilor 
ADN, sunt, de asemenea, prezente, însă cu o 
frecvenţă redusă. Pentru mai multe informaţii 
legate de această temă, vă rugăm să revedeți 
secțiunea „Mutaţii genetice asociate cancerului 
pancreatic". 


Răspuns: A 

Din păcate, chiar și după o rezecție chirurgicală 
reușită, majoritatea pacienților cu cancer 
pancreatic vor dezvolta recurenţa bolii — 

atât local, cât și sistemic. Datorită ratelor 

crescute de recurenţă, au fost făcute eforturi 
pentru dezvoltarea tratamentului adjuvant și 
neoadjuvant. Tratamentul constă în administrarea 
chimioterapiei, fie singură, fie în asociere cu 
radioterapia. Tratamentul poate fi administrat 
preoperator (neoadjuvant) sau postoperator 
(adjuvant). Pentru mai multe informaţii legate 

de această temă, vă rugăm să revedeţi secțiunea 
„Tratamentul adjuvant și neoadjuvant în cancerul 
pancreatic”. 


Ficatul și splina 


Jesse Clanton, Christine E. Van Cott, Rajalakshmi N. Warrier, Gina L. Adrales 
și Adnan Alseidi 


ANATOMIA FICATULUI 


Anatomia reprezintă pilonul de bază în tratamentul oricărei 
afecţiuni chirurgicale. Relaţia dintre cunoaşterea detaliată 
a anatomiei unui organ și tratamentul afecţiunilor chirur- 
gicale ale acestuia nu este nicăieri mai evidentă decât în 
cazul ficatului. Ficatul este cea mai mare glandă unică din 
organism. La adult, acesta cântărește 1.200-1.600 g. Este 
localizat subdiafragmatic, cu cea mai mare parte din masa 
hepatică situată la dreapta liniei mediane, însă într-o măsură 
variabilă, o parte din ficat se găsește și în cadranul superior 
stâng al abdomenului. Cranio-caudal, ficatul se întinde 
de la spaţiul intercostal IV-V, pe partea dreaptă coborând 
până sub nivelul rebordului costal. Ficatul este acoperit 
de o capsulă fibroasă, rezistentă (capsula Glisson) care se 
extinde intraparenchimatos de-a lungul vaselor ce pătrund în 
ficat, precum pediculul portal. Cu două excepții, aria nuda 
localizată pe suprafața posterioară în proximitatea venei 
cave inferioare şi respectiv patul veziculei biliare, ficatul 
este acoperit de peritoneul visceral. Pliurile şi reflexiile 
peritoneale din jurul ficatului sunt denumite „ligamente”. 
Aceste ligamente, cum ar fi ligamentul falciform, coronar 
şi triunghiular, ataşează ficatul de diafragm şi peretele 
abdominal anterior. O altă reflexie peritoneală este repre- 
zentată de ligamentul gastrohepatic (omentul mic), care 
se extinde de la nivel hepatic la mica curbură a stomacului 
şi prima porțiune a duodenului. 

Ficatul beneficiază de o vascularizaţie dublă, realizată 
prin intermediul arterei hepatice şi a venei porte. Un sfert 
din fluxul sanguin hepatic este asigurat prin intermediul 
arterei hepatice, iar restul provine de la nivelul venei porte. 
Sistemul arterial hepatic poate avea o distribuţie variabilă, 
existând numeroase variante anatomice în până la 40% 
dintre cazuri. (Figura 20-1). Acestea pot fi reprezentate 
prin vase accesorii (un vas aberant asociat unui arbore 
arterial normal), prin vase înlocuitoare (în situaţia în care 
există un vas aberant în absența ramului arterial normal) 
sau prin ambele variante. Vena portă reprezintă confluența 
sistemului de drenaj venos al intestinului (vena mezenterică 
superioară) şi al splinei (vena splenică). Ficatul prezintă trei 
vene: venele suprahepatice dreaptă, mijlocie şi stângă, care 
drenează sângele de la nivelul parenchimului hepatic direct 
în vena cavă inferioară. 

În anul 2000, Asociaţia Internaţională Hepato-Bi- 
lio-Pancreatică a adoptat o terminologie universală şi 
coerentă bazată pe studiile lui James Canltlie și pe cele 
ale anatomiştilor Couinaud şi Healey. Această clasificare 


împarte ficatul în ficat stâng şi drept, ficatul drept în sec- 
tor anterior și posterior, iar ficatul stâng în sector medial 
şi lateral (Figurile 20-2 şi 20-3). Ficatul este împărțit în 
final în opt segmente separate, fiecare segment prezentând 
circulaţie şi drenaj biliar propriu. Terminologia pentru 
rezecţiile hepatice a fost şi ea standardizată (Figura 20-3). 


FIZIOLOGIA FICATULUI 


Unitatea funcțională a ficatului este lobulul hepatic. La 
periferia fiecărui lobul există câte o arteră hepatică şi un 
ram vascular portal. Central se află o venă hepatică de 
drenaj. Sângele provenit din venulele portale şi din arte- 
riolele hepatice străbate sinusoidele hepatice, intrând în 
contact cu hepatocitele şi drenându-se mai apoi în venula 
hepatică centrală (Figura 20-4). 

Funcţiile hepatice majore includ sinteza proteică, 
metabolismul energetic, procese de detoxifiere, produc- 
ţia de bilă şi funcţia imună reticuloendotelială. Ficatul 
prezintă şi alte funcţii, multe dintre acestea nefiind pe 
deplin înțelese. Celulaprincipală a ficatului, hepatocitul, 
reprezintă centrul metabolic cel mai activ. Aceste celule 
se divid continuu şi pot regenera întreaga masă celulară 
a ficatului la fiecare 50 de zile. Hepatocitele sunt aliniate 
într-un singur strat de-a lungul sinusoidelor hepatice, ele 
transportând substanţe esenţiale şi hormoni la nivel intra- 
celular. Hepatocitele transportă produşii de metabolism 
fie în plasmă, fie în canaliculul biliar, care se află situat 
de partea opusă a capilarului sinusoid. În acest fel, hepa- 
tocitul monitorizează și reglează nivelele plasmatice ale 
proteinelor, asigurând echilibrul în necesarul metabolic 
al organismului. 

Ficatul are şi funcții imunologice importante prin inter- 
mediul celulelor Kupffer, localizate în endoteliulul vascular 
din proximitatea hepatocitelor. Aceste celule macrofage 
reprezintă 80-90% din toate macrofagele fixe din organism 
Şi se regenerează periodic. 


LEZIUNILE HEPATICE TRAUMATICE 


Deși ficatul dispune de o protecţie substanţială oferită de 
cutia toracică şi musculatura abdominală, el poate fi supus 
leziunilor prin traumatisme penetrante sau prin contuzie. 
Modalităţile imagistice de elecție utilizate în diagnosticul 
leziunilor traumatice hepatice sunt reprezentate de evaluarea 

Artera hepatică dreaptă 
Canalul hepatic drept 


Canalul hepatic stâng 


Ductul hepatic comun 


| Pi Vena portă 


Artera hepatică proprie 


Artera cistică 


Ductul cistic 


Calea biliară 
principală 


Figura20-1. Anatomia arterială a ficatului. Structurile 
de la nivelul ligamentului hepato-duodenal. Tributarele 
Artera hepatică că-i biliare principale și ramurile arterei hepatice comune. 
comună (Rztipărit cu permisiunea Sauerland EK, ed. Grant 5 
Dsssector. Editia a 12-a. Baltimore, MD: Lippincott 


Artera gastroduodenală í Arteragastricădreaptă Wlliams & Wilkins; 1999:66.) 


ultrasonografică în traumă, ultrasonografia standard şi reprezintă orincipala indicație pentru intervenția chirurgicală 
computer tomografia (CT). Instabilitatea hemodinamică (vezi Capitolul 9). 


ii x Vena cavă inferioară 
Vena hepatică dreaptă ps ý 
Vena hepatică stangă 


Vena hepatică medie 


Legendă 


M = Scizura portală principală 
R = Scizura portală dreaptă 

T = Planul hepatic transversal 
U = Scizura ombilicală 

2° = Ramurile secundare ale triadei 

portale 

3° = Ramurile terțiare ale triadei 
portale 


Arterele hepatice dreaptă și stângă 


Vena portă 
Artera hepatică =| Triada portală 
Calea biliara principală 


Vezicula biliară 


Figura 20-2. Segmentarea Couinaud a ficatului. Vedere anterioară. (Retipărit cu permisiunea Agur AMR, Dalley AF. Granrs 
Atlas of Anatomy. Ediţia a 14-a. Philadelphia, PA: Wolters Kluwer; 2017:344.) 


A 


FigurA 20-3. Rezecții hepatice majore. Sus, Hepatectomie 
stângă sau hemihepatectomie stângă. Jos, Hepatecomie dreaptă 
sau hemihepatectomie dreaptă (Retipărit cu permisiunea Dr. Steven 
Strasberg. Copyright: Washington University, St. Louis, MO.) 


TUMORILE HEPATICE, CHISTURILE 
ŞI ABCESELE HEPATICE 


Prin creșterea disponibilităţii tehnicilor imagistice moderne, 
inclusiv computer tomografia, leziunile asimptomatice 
și incidentale ale ficatului sunt identificate tot mai des. 
O evaluarea corectă și atentă a bolnavilor este imperios 
necesară deoarece prezenţa leziunilor sau a chistelor hepa- 
tice cu evoluţie benignă sunt frecvente în populaţie și, în 
mod normal, nu necesită niciun tratament. Pe de altă parte, 
anumite leziuni benigne hepatice trebuie rezecate, dacă este 
posibil, chiar şi la pacienţii asimptomatici. Un principiu 

important este de a evita biopsia în stadiile incipiente ale 
procesului diagnostic la un pacient asimptomatic. De cele 
mai multe ori, biopsia percutanată nu este necesară pentru 
diagnosticul pozitiv. Ea poate aduce informaţii eronate și 
este asociată cu anumite riscuri procedurale cum ar fi he- 
moragia și însămânţarea tumorală la pacienţii care oricum 
vor fi supuși rezecţiei chirurgicale, indiferent de rezultatul 
biopsiei. Biopsia percutanată poate fi necesară în cadrul unor 
tumori hepatice nerezecabile a căror natură nu este cunoscută 
în ciuda investigaţiilor imagistice și a testelor de laborator. 


Tumorile hepatice benigne 


Hemangiomul 

Hemangiomul cavernos hepatic este cea mai frecventă 
tumoră hepatică benignă şi este prezentă într-un procent de 
1-20% în populaţia generală. Acesta este, probabil, o leziune 
congenitală şi reprezintă un hamartom embriologic (tumoră 
benignă cu două tipuri de celule distincte). Evaluarea micro- 
scopică evidenţiază spaţii endoteliale vasculare separate de 
septuri fibroase. Aceste leziuni pot crește în dimensiuni în 
timpul vieţii. Frecvența este de 5 ori mai mare la femei şi 
anumite date sugerează o sensibilitate hormonală, incluzând 
creşterea dimensională în timpul sarcinii. Hemangiomul 
cavernos mai mare de 10 cm este definit drept hemangiom 
gigant. Hemangioamele sunt descoperite deseori incidental 
şi nu necesită terapie specifică, funcţia hepatică păstrându-se 
normală. Ultrasonografia abdominală este diagnostică și 
arată un focar hiperecogen anormal. Computer tomografia 
cu contrast evidenţiază captarea progresivă a substanței de 
contrast dinspre periferia leziunii către centru, cu o zonă 
hipodensă centrală. 

Majoritatea bolnavilor sunt asimptomatici la prezen- 
tare şi rămân aşa pe toată durata dispensarizării. Studiile 
de urmărire, realizate pe mai mult de 10 ani, la pacienţi 
cu hemangiom cavernos hepatic gigant confirmă absenţa 

Figura 20-4. Fluxul sanguin și biliar la nivelul ficatului. (Retipărit cu permisiunea Agur AMR, Dalley AF. Grant 5 Atlas of Anatomy. 


Ediţia a 14-a. Philadelphia, PA: Wolters Kluwer; 2017:345.) 


320 Chirurgie generală şi specialităţi chirurgicale 


hemoragiilor spontane sau a rupturilor. Ocazional, pacienţii 
cu hemangioame hepatice voluminoase pot prezenta durere 
abdominală, tratamentul chirurgical în această situaţie putând 
fi luat în considerare, însă în majoritatea cazurilor durerea 
are o altă etiologie. 


Hiperplazia nodulară focală 
Hiperplazia nodulară focală (HNF) este o leziune benignă, bine 
circumscrisă în parenchimul hepatic, care este identificată cel 
mai adesea incidental. Imaginea clasică este de cicatrice cen- 
trală asociată cu septuri fibroase și hiperplazie nodulară. Spre 
deosebire de adenomul hepatic, imaginea schiţează și ducte 
biliare. Funcţia hepatică este normală. Aceste tumori nu au 
potenţial malign și rar sunt asociate cu ruptură sau hemoragie. 
Provocarea în managementul HNF constă în stabilirea 
diagnosticului diferenţial cu adenomul hepatic și cu car- 
cinomul hepatocelular. CT-ul poate evidenția imaginea 
clasică de cicatrice centrală stelată în leziunile mai mari. 
Ultrasonografia abdominală utilizând tehnica Doppler poate 
vizualiza semnal vascular cu aspect de spiţe de roată. Imagis- 
tica prin rezonanță magnetică (IRM) este cea mai eficientă 
în descrierea leziunii datorită modificărilor caracteristice 
observate în timpul arterial, venos și în faza de echilibru. 
Biopsia percutanată poate face distincția între hiperplazia 
nodulară focală și adenomul hepatic, însă nu în toate cazurile. 


HNF este o leziune benignă, un proces regenerativ și 
ar trebui tretată conservator atunci când diagnosticul a fost 
stabilit ima zistic. Creșterea dimensională nu este influențată 
de tratamentul hormonal sau de utilizarea contraceptivelor 
orale. La apariția simptomelor se impune reevaluarea cli- 
nică şi imagistică pentru a exclude alte cauze ce ar putea 
fi responsebile de manifestările clinice. 


Adenomul hepatic 

Adenomul hepatic este o tumoră benignă frecvent întâlnită 
la femeia tânără cu vârsta între 30 și 50 de ani. Majoritatea 
pacientelor au istoric de expunere la hormonii estrogeni, de 
obicei tratament de lungă durată cu contraceptive orale şi, 
ocazional, terapie de substituție estrogenică. Aceste tumori 
sunt leziuni solitare, neîncapsulate. Din punct de vedere 
microscopic, adenomul hepatic este format dintr-o plajă 
de hepatocite fără triadă portală sau duct biliar. 

CT-ul evidenţiază o masă solidă hipodensă cu hemoragie 
asociată (Figura 20-5). Scintigrafia hepatică cu "Te evi- 
denţiază uneori defect de captare, deoarece aceste tumori 
nu conțin zelule Kupffer şi nu captează acest radiotrasor. 
IRM este o metodă imagistică excelentă în caracterizarea 
adenomului hepatic, iar aspectul heterogen al acestuia 
reprezintă elementul patognomonic în stabilirea diagnos- 
ticului. Biopsia cu ac poate ajuta diagnosticul, dar erorile 


1B 


Figura 20-5. 1A. Imagine CT în 3 faze ale unui adenom hepatic. A: faza arerială. B: faza portală. C: faza venoasă. 1B. Imagini 
de rezonanţă magnetică ale aceluiaşi adenom hepatic, în fază (A) şi în afara fazei (B) Având în vedere conținutul crescut de grăsime 
al leziunii, pe secvenţa din afara fazei se constată o scadere a semnalului, astfel încât leziunea pare a fi non-captantă. (Retipărit cu 
permisiunea Mulholland MW, Lillemoe KD, Doherty GM, et al, eds. Greenfield s Surgery. Ediţia a 4-a. Philadelphia, PA: Lippincott 


Williams & Wilkins; 2006:962.) 


în prelevare ridică probleme în stabilirea diagnosticului 
diferenţial cu HNF sau cu carcinomul hepatocelular. 

Deşi intervenţia chirurgicală a reprezentat tratamentul 
standard, datorită riscului de sângerare sau de transformare 
malignă, datele actuale subliniază faptul că adenoamele 
hepatice pot fi stratificate în adenoame cu risc înalt (care au 
indicație operatorie), respectiv în adenoame cu risc scăzut, ce 
pot fi manageriate prin monitorizare periodică. Întreruperea 
contraceptivelor orale poate duce la o regresie dimensională 
la astfel de paciente şi reprezintă prima măsură terapeutică 
atunci când leziunea rămâne complet asimptomatică sau a 
fost descoperită incidental. Alte categorii de paciente pot 
necesita doar urmărirea atentă sau uneori pot avea o evoluţie 
care să necesite excizia chirurgicală. Intervenţia chirurgi- 
cală are indicație clară pentru adenoamele cu risc înalt de 
a dezvolta complicaţii. Acest tip de leziune hepatică poate 
creşte dimensional sau poate să sângereze în aproximativ 
20-40% dintre cazuri. Complicaţiile apar mai frecvent la 
femeile care utilizează contraceptive orale pe termen lung, 
femeile gravide sau cu tumori mai mari de 5 cm. Acest lucru 
este valabil mai ales atunci când regresia tumorală nu este 
observată după oprirea contraceptivelor. Hemoragia asociată 
cu şoc hipovolemic necesită tratament de urgență, pe când în 
alte situaţii hemoragice, se poate tenta resuscitarea volemică, 
embolizare şi mai apoi intervenţie chirurgicală programată. 
Pentru a evalua riscul de malignizare este necesară biopsia 
leziunii. Prezenţa activării beta-cateninei pe eșantionul 
histopatologic este considerată risc crescut pentru transfor- 
marea malignă, în această situaţie intervenţia chirurgicală 
fiind recomandată. Femeile cu istoric de adenom hepatic 
trebuie să utilizeze alte metode de contracepţie şi să evite 
contraceptivele orale. 


Tumorile hepatice maligne 


Carcinomul hepatocelular 

Carcinomul hepatocelular (CHC), sau hepatomul, reprezintă 
90% din tumorile maligne primare ale ficatului. Această 
tumoră apare în mod uzual la pacienţii cu boală hepatică 
cronică, într-o proporție de 70-80%. O incidenţă crescută 

a fost observată în regiunile endemice cu virus hepatic B. 
Deşi ciroza hepatică de orice altă cauză este strâns asociată 
cu dezvoltarea CHC, a fost descoperit faptul că incidența 
este crescută şi la pacienţii infectați cu virus hepatic B sau 
C, chiar dacă nu au modificări cirotice. Consumul de alcool 
şi steatoza hepatică non-alcoolică asociate obezității sunt alţi 
factori de risc pentru apariția CHC. Datorită riscului crescut 
de CHC este recomandat ca toți pacienţii cirotici să fie 
evaluaţi imagistic bianual prin ultrasonografie abdominală. 

CHC este suspectat la orice pacient cu ciroză cunoscută 
şi decompensare clinică bruscă, incluzând accentuarea 
icterului, encefalopatie sau creșterea ascitei. CHC trebuie 
inclus în diagnosticul diferenţial al oricărei tumori hepatice 
solide. Alfa-fetoproteina este o a,-globulină serică, marker 
crescut în 60-80% dintre pacienţii cu CHC. Acest marker 
tumoral poate fi crescut până la 200-400 mg/dL la pacienții 
cu ciroză fără ca aceștia să aibă CHC. Creșterea markerului 
la valori de 500-1.000 mg/dL sau mai mult, este aproape 
întotdeauna asociată cu CHC. 

Orice formaţiune hepatică mai mare de 1 cm la un pacient 
cu ciroză ar trebui investigată pentru a exclude un posibil he- 
patocarcinom. Când este suspectat CHC, pentru evidenţierea 
tumorii pot fi utilizate ultrasonografia, CT sau IRM. Aspectul 
tipic, diagnostic, este de captare precoce a contrastului în faza 
arterială urmată de un fenomen de „washout” în urma căruia 
se poate vizualiza un inel rezidual hiperdens (Figure 20-6). 
Biopsia este recomandată doar atunci când aspectul tipic nu 
este evidenţiabil. 

CHC are o susceptibilitate pentru invazia vasculară și în 
particular a vaselor tributare sistemului venos port. Această 
invazie este mult mai probabilă cu cât dimensiunea tumorală 
este mai mare. Numărul de noduli, dimensiunea şi prezența 
invaziei vasculare sunt factori importanţi în determinarea 
stadiului bolii și al prognosticului oncologic la aceşti pacienți. 

Tratamentul depinde de dimensiune şi de extensia bolii 
hepatice cronice (Tabelul 20-1). Există numeroase ghiduri 
de tratament, recomandate de National Comprehensive 
Cancer Network (NCCN), Barcelona Clinic Liver Cancer 
Group sau American Association of the Study of Liver 


Figura 20-6. Carcinom hepatocelular, O leziune de 4 cm la nivelul segmentului VIII văzută înainte (A) şi după (B) administrarea 
de contrast de gadoliniu pe imagini de rezonanță magnetică nucleară în faza T1. (Retipărit cu permisiunea Schiff ER, Sorrell MF, 
Maddrey WC, et al, eds. Schiffs Diseases of the Liver. Ediţia a 10-a. Philadelphia, PA: Lippincott Williams & Wilkins; 2007:chap 4.) 

TABELUL 20-1. Opţiuni de tratament ale 


carcinomului hepatocelular 


Rezecţie 
Transplant 
Chemoembolizare transarterială 
Ablaţie 
Crioablaţie 
Ablaţie cu radiofrecvenţă 
Fotocoagulare laser 
Ablaţie cu microunde 
Injectare de etanol 
Chimioterapie 


Observare/tratament suportiv 


Diseases, sau de alte asociaţii europene și asiatice, fără ca 
un singur ghid să fie universal acceptat. Pentru pacienţii cu 
ciroză, rezecția hepatică cu margini libere este tratamentul 
standard. Din nefericire, rezecţia chirurgicală este deseori 
riscantă datorită prezenţei cirozei, un lucru comun la pacienții 
cu CHC. Deşi într-un parenchim hepatic sănătos se poate 
rezeca chirurgical până la 70% din volumul ficatului, în 
prezența cirozei capacitatea de regenerare hepatică este mult 
limitată. Nu există studii clinice specifice care să determine 
extensia exerezei hepatice ce poate fi realizată în siguranță la 
pacienţii cu ciroză hepatică, de aceea majoritatea chirurgilor 
realizează rezecţia segmentară a CHC sau cu o margine 
limitată de ţesut hepatic sănătos. 

Transplantul hepatic poate fi o opţiune pentru pacienții 
cu CHC cu rezerve hepatice restrânse, prin eliminarea masei 
tumorale și eliminarea unei posibile recidive în parenchimul 
cirotic hepatic restant. Limitările utilizării transplantului 
hepatic ca și tratament de elecţie la pacienţii cu CHC este 
reprezentat de numărul redus de donatori şi de costurile 
ridicate. Criterii stricte (criteriile Milano: tumoră unică <5 
cm sau până la trei tumori <3 cm; fără invazie vasculară) 
au fost dezvoltate pentru a putea ghida transplantul hepatic 
în cazul pacienţilor cu hepatocarcinom. 

Alte strategii de tratament al CHC folosesc ablaţia ter- 
mică ce provoacă distrucţie tumorală la temperaturi înalte 
de peste 100°C. Exemple de astfel de tehnici includ ablaţia 
prin radiofrecvență (RFA, radiofrequency ablation) şi ablaţia 
cu microunde (MWA, microwave ablation). Alte strategii 
non-curative includ chemoembolizarea şi radioembolizarea 
tumorală. Chemoembolizarea implică infuzia de agent 
chimioterapic (de obicei doxorubicină [Adriamycin]) în 
combinaţie cu particule emboligene fie din spumă de gelatină, 
fic sub formă de microsfere de sticlă, administrate direct 
intratumoaral prin intermediul arterei hepatice, în timp ce 
radioembolizarea utilizează Y90 (yttrium 90) sub formă de 
microsfere de sticlă. Aceasta din urmă nu este o embolizare 
reală, diametrul particulelor radioactive fiind prea mic pentru 
a ocluza circulaţia arterială. Acest tip de tratament se bazează 
pe fluxul arterial care este preponderent în hepatocarcinom, 
în timp ce hepatocitele normale primesc 70% din necesarul 


sanguin şi 50% din oxigen prin intermediul fluxului venos 
portal. Se pzrmite astfel administrarea unei doze mult mai 
mari de chimioterapic sau o iradiere mai intensă cu mai 
puţine efecte secundare, pentru că ficatul va descompune 
metaboliţii rezultați înainte de a intra în circulaţia sistemică. 
Atunci zând pacienţii cu CHC şi ciroză beneficiază 
de rezecţie tumorală, parenchimul restant reprezintă locul 
preferenţial de recidivă la peste 50% dintre bolnavi, probabil 
din cauza fectorilor etiologici ce rămân prezenţi (ex. hepa- 
tita) şi totodată, din cauza leziunilor satelite ce nu au fost 
identificate în timpul rezecţiei iniţiale. Locurile principale 
de metastazare includ plămânul și sistemul osos. Creierul 
şi metastazele peritoneale sunt mult mai puţin frecvente. 


Colangioca“cinomul 

Colangiocarcinomul se formează din mucoasa arborelui 
biliar (vezi Zapitolul 16) şi poate fi prezent atât în periferia 
ficatului, în regiunea centrală a acestuia sau în ductele biliare 
extrahepatice. Localizarea determină natura simptomelor. 
Leziunile periferice pot fi asimptomatice, în timp ce lezi- 
unile centrele sau hilare (tumori Klatskin) pot cauza icter 
obstructiv. Frecvent nu există tumoră vizibilă pe CT, în timp 
ce colangiozrafia prin rezonanţă magnetică (colangio-IRM) 
poate evidenția lipsa unui segment al arborelui biliar central, 
iar colangiopancreatografia endoscopică retrogradă (ERCP) 
poate identifica stenoze ale ductelor biliare. Icterul asociat cu 
dilatarea ductelor biliare intrahepatice şi cu vezicula biliară 
de dimensiuni mici, este înalt sugestiv pentru un colagiocar- 
cinom hilar sau central. Aceste tipuri de cancere vor fi tratate 
prin rezecţi= hepatică. Alte tumori rare primare ale ficatului 
includ angidsarcomul şi hemangioendoteliomul epitelioid. 


Metastazele hepatice 

Cele mai frecvente tumori maligne identificate în ficat 
sunt tumor: le metastatice, în majoritatea cazurilor fiind de 
origine gastrointestinală (GI). Din totalitatea bolnavilor care 
decedează din cauza cancerului, 30-40% prezintă metastaze 
hepatice la autopsie. Atunci când ficatul reprezintă singura 
localizare a bolii metastatice, tratarea acesteia îmbunătăţeşte 
supraviețuirea. Această abordare a fost clar stabilită pentru 
cancerul colorectal, unde tratamentul cu succes al leziunilor 
hepatice îrr bunătăţeşte supraviețuirea până la 55-65% la 5 
ani. Alte cancere cu specificitate de metastazare la nivelul 
ficatului sunt tumorile neuroendocrine şi tumorile stromale 
GI. În situații rare, leziunile hepatice metastatice cu alte 
origini (tumori mamare, melanom cutanat) pot fi rezecate 
cu scop cuzativ. 

În cazul metastazelor de cancer colorectal, cel mai mult 
beneficiază de rezecţia hepatică pacienţii care prezintă 
leziuni de dimensiuni mici, cu nivel scăzut al antigenului 
carcinoem Drionar în sânge şi o perioadă de >l an de lipsă 
de progresie a bolii, fără leziuni secundare extrahepatice 
şi fără ganglioni tumorali secundari. În prezent, chirurgii 
sunt mult raai agresivi în tratamentul metastazelor cance- 
rului colorectal datorită faptului că rezecţiile hepatice au o 
mortalitate redusă, iar tratamentele chimioterapice moderne 
oferă rezultate bune atât pe termen scurt, cât şi pe termen 
lung, chiar şi în situaţiile leziunilor multiple prezente în 
ambii lobi hepatici şi în cazul bolii extrahepatice. 

Deși rezecţia metastazelor hepatice poate aduce un beneficiu 
al supraviețuirii pe termen lung, la majoritatea pacienţilor 
(60-70%) cancerul colorectal recidivează, țesutul hepatic 


rezidual reprezentând cea mai frecventă localizare. Din 
acest motiv, pacienţii cu rezecţie vor intra într-un protocol 
de urmărire atentă. Tratamentele ablative (MWA şi RFA) 
au fost şi sunt folosite pentru tratamentul metastazelor, 
însă locul precis al tratamentului ablativ în managementul 
leziunilor hepatice secundare rămâne încă nedefinit, aceste 
tehnici fiind considerate inferioare rezecției hepatice. Ele 
rămân însă opțiuni terapeutice eficiente în cazul tumorilor 
secundare care nu pot fi abordate chirurgical. 


Chisturile hepatice 


Chistul hepatic simplu și boala polichistică hepatică 
Chisturile hepatice sunt comune, fiind identificate tot mai 
frecvent datorită utilizării pe scară largă a tomografiei 
computerizate în multiple patologii abdominale. Chisturile 
hepatice pot fi congenitale sau dobândite, acestea din urmă 
fiind neoplazice sau infecțioase. Chisturile simple sunt întâlnite 
la 10% dintre pacienţi. Majoritatea sunt de mici dimensiuni, 
asimptomatice, cu conţinut lichid seros şi nu comunică cu 
arborele biliar. Atunci când sunt multiple, sunt în număr de 
aproximativ 3-4 şi sunt dispuse aleator în ficat. 

Chisturile simple (Figura 20-7) pot deveni ocazional 
voluminoase şi pot fi asociate cu durere, sațietate precoce 
datorită efectului de masă, sau pot obstrua un segment biliar 
prin compresiune. Hemoragia intrachistică poate să apară 
închisturile voluminoase, rezultând o formaţiune dificil de 
diferențiat cu un chist neoplazic sau cu unul infecțios. Aspi- 
rația prin puncție poate duce la ameliorarea simptomelor în 
chisturile simple, însă în majoritatea situaţiilor simptomele 
reapar. Din acest motiv, tratamentul standard pentru chistul 
simptomatic este reprezentat de decorticarea chirurgicală. 

Boala hepatică polichistică (Figura 20-8) este o afecţiune 
autozomal dominantă ce cauzează apariţia chisturilor mul- 
tiple, care din punct de vedere microscopic sunt similare cu 
chisturile simple. Spre deosebire de chistul simplu, aceste 
chisturi sunt numeroase şi au un caracter progresiv. Prin 
asociere, pacienţii cu boală polichistică hepatică prezintă 
şi boală polichistică renală ce poate progresa către insu- 
ficienţă renală cronică terminală. Chisturile hepatice pot 
fi tratate prin rezecţia celei mai afectate zone hepatice. 
Decorticarea este rar eficientă, datorită afectării extensive. 
În cazurile extreme, mai ales când sinteza hepatică este 
afectată, transplantul hepatic poate fi o opţiune terapeutică. 


Bx 10.2cm 


Figura 20-7. Chist hepatic simplu. 

Figura 20-8. Boală polichistică. 


Neoplasmul chistic 

Neoplasmul chistic al ficatului (chistadenomul sau chista- 
denocarcinomul) este o afecţiune rară. Chistadenoamele 
apar mai frecvent la femei după vârsta de 40 de ani, tind să 
recidiveze şi au potenţial de transformare malignă. Aceste 
tumori chistice sunt de obicei formaţiuni unice, voluminoase 
(peste 10 cm), au multiple septuri şi un perete subțire, iar 
conţinutul este mucinos. Ultrasonografia şi CT-ul pot evi- 
denția modificări structurale interne reprezentative pentru 
septuri sau creşteri intrachistice cu aspect papilar. Pot fi, 
de asemenea, evidenţiaţi noduli intramurali. Peretele chis- 
tului, septurile şi nodulii intramurali pot capta contrast la 
computer tomografie. 

Din cauza potențialului malign al acestor leziuni, 
tratamentul preferat esteexcizia chirurgicală. Procedurile 
non-rezecţionale care includ marsupializarea (crearea unui 
buzunar), drenajul în cavitatea peritoneală sau la nivelul 
unei anse intestinale sunt contraindicate din cauza ratei 
crescute de recidivă şi de infectare, precum și a incapacității 
de a elimina riscul de malignizare. 


Abcesele hepatice 


Abcesul piogen 

Pacienţii cu abces bacterian hepatic acuză dureri în hipocondrul 
drept, febră şi leucocitoză. Fosfataza alcalină este crescută la 
majoritatea bolnavilor. Ultrasonografia evidenţiază o masă 
hipoecogenă, deseori asociată cu un perete ecogen. CT-ul 
evidenţiază o leziune cu densitate fluidă, cu un perete bine 
vascularizat. Deşi abcesul hepatic se poate dezvolta ca şi 
consecință a însămânțării hematogene, în majoritatea cazuri- 
lor este cauza unei infecții a tractului digestiv (diverticulită, 
apendicită) sau a arborelui biliar. 

Aspiraţia percutanată și plasarea unui tub de drenaj ajută 
atât în diagnostic, cât şi în remiterea procesului infecțios. 
Terapia antimicrobiană trebuie adaptată în funcţie de 
rezultatele hemoculturilor şi de rezultatele culturilor din 
lichidul aspirat. Stentarea biliară poate fi necesară în cazul 
în care obstrucţia biliară a fost cauza formării abcesului. 
Sursa infecțioasă primară trebuie identificată şi tratată. 


Abcesul ameobian 

Deşi afecțiunea este rară în Statele Unite, abcesul ameobian 
este comun în regiunile în care ameobiaza este endemică, 
aici putând include America de Sud şi Centrală. Din acest 
motiv este o afecțiune care ar trebui luată în considerare 

atât în cazul călătoriilor în aceste regiuni, cât şi în cazul 
imigranţilor proveniţi din aceste regiuni. Abcesul hepatic 
apare la circa 10% dintre pacienții infectați, iar ficatul este 
cel mai susceptibil pentru infecția extraintestinală. Anticorpii 
anti-ameoba pot fi identificaţi în ser la aproape toți pacienții 
infectați, reprezentând un test util și pentru pacienţii proveniţi 
din afara zonelor endemice. Mulţi pacienţi ce provin din zonele 
endemice au testul pozitiv şi în absența amoebiazei active. 
Aspiraţia percutanată evidenţiază un conţinut steril, fluid, ce 
are un aspect caracteristic de „pastă de anșoa”. Acest abces 
răspunde foarte bine la tratamentul cu metronidazol. Spre 
deosebire de abcesul piogen, nu necesită drenaj percutanat. 


Chistul hidatic 


Chistul hidatic rezultă prin infecția parazitară a omului cu 
Echinococcus granulosus sau Echinococcus multilocularis, 
omul devenind accidental gazdă intermediară. Ciclul normal 
de viață al acestui parazit implică oaia și animalele carnivore 
(lupul, câinele). Omul se infectează intrând în contact cu 
fecalele câinelui. Cel mai frecvent organism inoculant este 
Echinococcus granulosus, care formează un chist unic ce 
se poate dezvolta în orice organ, însă în 2/3 dintre cazuri 
apare la nivelul parenchimului hepatic și poate creşte până 
la 10-20 cm. În interiorul chistului există multiple vezicule 
fiice ce conţin numeroşi protoscolecși. Această afecţiune 
se manifestă printr-un chist complex la nivelul ficatului ce 
determină compresiunea parenchimului hepatic normal şi 
poate prezenta ca şi complicaţii infecția secundară piogenică, 
fistula biliară, extensia la nivelul toracelui, eroziunea și rup- 
tura la nivelul arborelui bronșic sau în cavitatea peritoneală. 

Diagnosticul trebuie suspectat la toți pacienţii cu chist 
hepatic (Figura 20-9) care au trăit în zone endemice (ţările 
mediteraneene, Orientul Mijlociu şi îndepărtat, A frica de Est, 
America de Sud și Australia). Pot fi evidenţiate imagistic 
calcificări, ele fiind sugestive pentru o infecţie indolentă, 
de lungă durată. Eozinofilia poate fi identificată la o treime 
până la jumătate dintre pacienţi. Diagnosticul infecției echi- 
nococice este confirmat prin teste serologice. 

Dacă boala este suspicionată, aspirația percutanată sau biopsia 
în scop diagnostic trebuie evitate din cauza riscului major de 
însămânțare a protoscolecșilor în cavitatea abdominală, posibil 
cu reacţie de anafilaxie şi șoc. După ce diagnosticul a fost stabilit, 
tratamentul se bazează pe caracteristicile chistului, cum ar fi: 
localizare, dimensiune, complicaţii locale. Terapia antiparazitară 
cu albendazol este inițiată pentru chisturile mici, uniloculate, 
iar această terapie poate controla creşterea și extensia bolii. 

Tratamentul chirurgical rămâne însă cel mai eficient tra- 
tament în cazul chisturilor mari, cu fistulă biliară. Principiul 
de tratament chirurgical este de a îndepărta parazitul și de 
a trata complicațiile biliare, cum ar fi fistula. Tratamentul 
chirurgical conservativ poate fi realizat prin îndepărtarea 
conţinutului chistului și inactivarea protoscolecșilor prin 
utilizarea de agenţi scolicizi. Prevenirea însămânțării intra- 
operatorii, ce poate genera recurenţa bolii hidatice la nivelul 
caviatății peritoneale, reprezintă timpul cel mai important 
al intervenţiei chirurgicale. Tratamentul prin aspirație per- 
cutanată a fost descurajat în trecut, însă în prezent, acesta a 
fost realizat cu succes în cazuri selecționate, pentru pacienții 
cu chist unilocular, fiind practicat de către personal medical 
experimentat. Chistul este puncționat percutanat sub ghidaj 
imagistic în timp real, este aspirat, injectat cu substanță 
scolicidă şi apoi reaspirat. 


HIPERTENSIUNEA PORTALĂ ȘI 
COMPLICAŢIILE ASOCIATE ACESTEIA 


Hipertensiunea portală este definită prin creşterea anormală 
a presiunii în vena portă sau în tributarele ei, fiind estimată 
prin măsurarea gradientului portal venos hepatic (GPVH). 
Circulaţia portalăeste redată în Figura 20-10. Hipertensiunea 
portală ușozră este definită prin GPVH >5, dar <10 mmHg, 
iar hipertensiunea portală semnificativă din punct de vedere 
clinic apare la pacienţii cu valori GPVH >10 mmHg. 

Hipertensiunea portală poate să apară din mai multe 
cauze, împărţite în cauze prehepatice, hepatice și posthepa- 
tice (Tabelul 20-2). Ciroza cauzează aproximativ 90% din 
totalul cazuzilor de hipertensiune portală în Statele Unite. În 
majoritatea cazurilor, ciroza este cauzată de hepatita cronică 
virală C, de consumul cronic de alcool și de obezitate. Alte 
cauze hepatice de hipertensiune portală includ hepatita vi- 
rală, colangita sclerozantă primară, ciroza biliară primitivă, 
distrofia grăsoasă a ficatului și altele. Cauzele prehepatice 
includ tromooza circulaţiei portale la nivelul venei porte sau 
la nivelul venei splenice. Tromboza venei porte reprezintă 
aproximativ 50% din cazurile de hipertensiune portală la 
copii şi deseori este consecința cateterizării venei ombilicale 
la nou născut. Hipertensiunea poitală, ocazional, poate fi 
rezultatul unui exces de flux portal cauzat de o fistulă arte- 
rlo-venoasă la nivelul unui ram tributar portal. 

Obstrucţia drenajului venos al ficatului poate genera 
hipertensiune în sistemul port. Cel mai bun exemplu pentru 
această obstrucție este sindromul Budd-Chiari, ce reprezintă 
ocluzia verelor suprahepatice prin tromboză sau printr-o 
malformaţie (benzi fibroase) la nivelul venei cave inferioare. 
Insuficiența cardiacă congestivă, pericardita constrictivă 
şi insuficienţa tricuspidiană severă sunt cauze rare de hi- 
pertensiune portală la adulţi. Schistostomiaza este cea mai 
des întâlnită cauză de hipertensiune presinusoidală portală 
la nivel mcendial, însă în Statele Unite nu este frecventă. 

Din cauza creșterii presiunii în sistemul port, dilatarea 
compensatorie a sistemului venos tributar va genera forma- 
rea unor nci căi de drenaj venos către circulaţia sistemică. 
Șunturile p-orto-sistemice colaterale sunt entităţi care se 
dezvoltă în situsurile anatomice obișnuite de comunicare a 
sistemului port cu circulaţia venoasă sistemică (Figura 20-11). 
Aceste comunicări sunt: venele submucoase de la nivelul 
esofagului ze comunică cu sistemul azygos și vor produce 
varicele esofagogastrice; venele hemoroidale ce comunică 
cu sistemu. iliac și vor duce la apariţia hemoroizilor ano- 
rectali; vera ombilicală ce comunică cu venele peretelui 
abdominal, iar prin dilataţie vor genera „capul de meduză”; 
venele retroperitoneale ce comunică cu vena cavă. Aderen- 
tele de la nivelul peretelui abdominal pot conţine colaterale 
porto-sistemice de dimensiuni mari. 

Chirurgia la pacienţii cu hipertensiune portală reprezintă 
o provocare terapeutică şi ar trebui realizată doar în condiţii 
speciale. Problemele specifice ale acestor bolnavi includ 
hemoragii de la nivelul vaselor colaterale, tulburări hemodi- 
namice asoziate drenajului unor cantităţi prea mari de ascită, 
decompensarea postoperatorie hepatică asociată anesteziei 
generale. În consecință, există o serie de scoruri internaţio- 
nale pentru a prezice mortalitatea prin complicaţii date de 
hipertensiunea portală, cu Sau fără tratament chirurgical; 
acestea inc ud scorul modificat Child-Pugh şi scorul MELD 

Figura 20-9. Boală hidatică hepatică. Chist hidatic — imagine ecografică (rândul superior). Imagini de rezonanță magnetică 
(ultimele 2 rânduri). 

Figura 20-10. Anatomia circulaţiei portale. (Retipărit cu permisiunea Rikkers LF. Portal hypertension. În: Goldsmith HS, ed. 
Practice of Surgery: General Surgery. Vol 3. Ediţia 1. Philadelphia, PA: Harper & Row; 1981:chap 4.) 


(Model for End Stage Liver Disease) (Tabelul 20-3) care vor 
fi discutate mai departe în alte secțiuni ale acestui capitol. 

Complicaţiile hipertensiunii portale includ: ascita, 
encefalopatia hepatică, hemoragia variceală GI, sindromul 
hepatorenal (SHR), hidrotoracele, peritonita bacteriană 
spontană (PBS), sindromul hepato-pulmonar şi hipertensi- 
unea porto-pulmonară. Evaluarea și tratamentul hemoragiei 
variceale, ascitei și encefalopatiei vor fi prezentate în detaliu. 


Hemoragia variceală 


Hemoragia de la nivelul varicelor esofagiene este complicaţia 
cu cea mai mare rată de mortalitate. Nu se cunoaşte câți 
pacienți cirotici au varice esofagiene, dar se aproximează 
că 30% dintre acești pacienţi vor avea cel puţin un episod 
de hemoragie. 

Varicele esofagiene sunt vene localizate submucos, 
dilatate ca urmare a hipertensiunii portale, care comunică 
cu venele gastrice scurte și cu venele coronare gastrice. 
Aceste vene drenează în sistemul azygos. Prezenţa asoci- 
ată a varicelor gastrice face tratamentul mai dificil. Deși 
se cunoaște că hemoragia variceală apare atunci când 
gradientul presional portosistemic depășește 12 mm Hg, 
iar riscul de ruptură varicelă este direct proporţional cu 
presiunea intraluminală, cauza exactă a rupturii în sine nu 
este elucidată. Sângerarea variceală este amenințătoare de 
viaţă, iar terapia în vederea opririi hemoragiei și prevenirii 
recurențelor este absolut necesară. 


Oprirea hemoragiei acute 

Rata de mortalitate în hemoragia acută prin ruptură de 
varice esofagiene depăşeşte 20%, ceea ce înseamnă că 
măsuri agresive de tratament trebuie adoptate cât mai 
repede posibil. Ca şi în cazul oricărui pacient ce prezintă 


un evenimznt acut, evaluarea şi resuscitarea trebuie să 
înceapă cu evaluarea respirației, a sistemului circulator şi 
a conştiențzi bolnavului. Calea aeriană trebuie securizată 
şi administrarea de oxigen este necesară pentru a obţine 
o saturație bună. Obiectivul iniţial al tratamentului este 
resuscitarea volemică prin abord venos multiplu. Pierderea 
sanguină trebuie înlocuită cu sânge şi produşi de sânge, 
pentru a obţine o circulaţie adecvată și totodată pentru a 
evita umplerea vasculară excesivă cu soluţii cristaloide ce 
poate provoca ascită și resângerare prin creșterea presiunii 
în sistemul venos central. Debitul urinar este cel mai bun 
element cl:nic care permite evaluarea unei resuscitări vo- 
lemice corecte. De aceea, amplasarea unui cateter vezical 
trebuie făcută rapid. Trebuie, de asemenea, monitorizată 
hemoglobma şi coagularea pentru a putea adapta resusci- 
tarea dezechilibrelor specifice pacientului. Antibioterapia 
profilactică pe durată scurtă trebuie utilizată pentru a preveni 
riscurile infecțioase ale acestor pacienţi critici. 

Este in:perios necesar să stabilim diagnosticul corect 
şi să excludem alte cauze de hemoragii digestive. Deși 
diagnostica] de ciroză şi hipertensiune portalăeste deseori 
cunoscut îr istoricul bolnavului și poate fi presupus în cadrul 
examenului clinic (stigmatele clinice ale hipertensiunii 
portale, malnutriţia, steluţele vasculare, atrofia testiculară, 
ginecomastia, ascita, splenomegalia), numeroase studii 
au demonstrat că jumătate dintre hemoragiile digestive 
superioare la pacienţii cirotici au origine non-varicelă, cum 
ar fi ulcerul peptic sau sindromul Mallory-Weiss (rupturi 
mucoase la nivelul joncțiunii gastroesofagiene). Din aceste 
motive, endoscopia digestivă superioară trebuie tăcută pe cât 
de repede Josibil, fiind esenţială pentru a determina sursa 
sângerării şi pentru a realiza primele gesturi de hemostază. 
Diagnosticul este realizat prin vizualizarea hemoragiei din 


TABELUL 20-2. Cauzele hipertensiunii portale 


Etiologii prehepatice 


Tromboza venei porte 

Tromboza venei splenice 

Fistula arterio-venoasă portală/splenică 
Splenomegalia 


Etiologii hepatice 


Ciroza (virală, alcoolică etc.) 
Hepatita virală 

Colangita sclerozantă primară 
Ciroza biliară primitivă 

Steatoza hepatică non-alcoolică 
Schistosomiaza 

Fibroza hepatică congenitală 
Hiperplazia nodulară regenerativă 


Hepatotoxicele (amiodaronă, arsenic, metotrexat, cupru, 
vitamina A etc.) 


Boli infiltrative hepatice (sarcoidoză, amiloidoză, boala 
Gaucher, patologii mieloproliferative etc.) 


Etiologii posthepatice 


Sindromul Budd-Chiari 
Obstrucţia de venă cavă inferioară 
insuficienţa cardiacă congestivă 
Pericardita constrictivă 


Regurgitarea tricuspidiană severă 


varice sau prin documentarea prezenţei varicelor esofagiene 
în absenţa unei alte surse de sângerare. 


Terapia farmacologică 

Deoarece terapia farmacologică a varicelor hemoragice 
esofagiene este de obicei bine tolerată, cu minime efecte 
adverse, tratamentul cu medicaţie vasoactivă se poate iniția 
înainte de a avea un diagnostic confirmat, chiar cu riscul ca 
sursa de hemoragie să fie non-variceală. Există o serie de 
agenţi farmacologici ce pot fi utilizaţi. 

Somatostatina administrată intravenos acționează 
prompt, reduce sângerarea varicelă prin vasoconstricție 
splahnică cu scăderea fluxului venos portal. Somatostatina 
opreşte hemoragia varicelă la aproximativ 50% dintre 
pacienți şi are puţine reacţii adverse. Administrarea in- 
travenoasă de vasopresină sau terlipresină acţionează de 
asemenea ca și vasoconstrictori splahnici, însă în studii 
randomizate prospective aceste substanţe nu au fost la fel 
de eficiente ca și somatostatina în controlul hemoragiei. 
Totodată, efectul vasoconstrictor al vasopresinei nu este 
limitat doar la nivelul circulaţiei splahnice şi poate cauza 

complicaţii ischemice, precum infarctul miocardic acut 
şi ischemia periferică a membrelor la pacienţii cu boală 
aterosclerotică. Administrarea simultană de nitroglicerină 
şi vasopresină ameliorează aceste complicaţii şi poate ajuta 
la oprirea hemoragiei variceale. 


Terapia endoscopică 

Terapia endoscopică trebuie aplicată în primele 12 ore de 
la prezentare şi este eficientă la aproximativ 80% dintre 
pacienţii cu hemoragie digestivă superioară prin ruptură 
de varice esofagiene. Scleroterapia endoscopică și ligatura 
cu benzi elastice sunt principalele proceduri utilizate în 
hemostaza endoscopică. 

În seleroterapia endoscopică, cantități mici de soluţie 
caustică sunt injectate fie adiacent pachetului varicos, fie 
în interiorul acestuia, pentru a induce edem, cicatrizare și 
în final obliterarea lumenului pachetului varicos. 

Pentru a realiza obliterarea pachetului varicos și a evita 
complicațiile asociate scleroterapiei, cea mai utilizată me- 
todă este ligatura prin benzi elastice. Această procedură, 
similară cu ligatura pachetelor hemoroidale rectale, este cel 
puţin la fel de eficientă ca și scleroterapia, fără mortalita- 
tea asociată procedurii, devenind tratamentul endoscopic 
preferat în terapia hemoragiei acute. 

Pentru ca aceste două tipuri de tratament endoscopic 
să fie eficiente şi sigure, este necesară o vizualizare în 
cadrul intervenţiei foarte bună. Hemoragia din pachetul 
varicos esofagian poate fi abundentă și poate umple lume- 
nul esofagian cu sânge, ceea ce periclitează tratamentul 
endoscopic. O altă limitare a terapiei endoscopice este 
reprezentată de dificultatea aplicării acesteia la varicele 
situate la nivelul stomacului. 


Tamponamentul intraluminal 

Atunci când tratamentul farmacologic și endoscopic eșuează 
în controlul hemoragiei de la nivelul varicelor esofagiene, 
tamponamentul intraluminal poate fi utilizat. Un astfel de 
dispozitiv medical utilizat este sonda Sengstaken-Blakemore 
(Figura 20- 12), însă există o varietate de alte sonde disponibile. 
Aceste dispozitive medicale prezintă în porțiunea distală un 
orificiu prin care se poate evacua conţinutul stomacului şi 
un balon care, odată umflat și tracţionat, obliterează venele 
submucoase în porțiunea fornixului gastric. Sonda de tam- 
ponament este dotată mai proximal şi cu un balon cilindric 
cu rol în tamponamentul varicelor esofagiene. 

Când este aplicată corect, această sondă va realiza he- 
mostaza în aproximativ 90% din cazuri. Complicaţiile ce 
pot să apară după utilizarea sondei Sengstaken-Blakemore 
sunt aspiraţia, obstrucţia căilor aeriene şi leziuni la nivelul 
esofagului (ulceraţie, necroză și ruptură). Folosirea acestor 
dispozitive necesită experienţă și se face pe baza unui 
protocol foarte strict. Din cauză că resângerarea survine 
la jumătate dintre pacienţi și că tamponamentul esofagian 
poate fi aplicat doar pentru o perioadă de 24-36 de ore, din 
cauza riscului de necroză tisulară, este necesară aplicarea 
în continuare a altor măsuri de tratament. 


Șuntul porto-sistemic intrahepatic transjugular 

Șunt-ul porto-sistemic intrahepatic transjugular (TIPS, trans” 
jugular intrahepatic portosystemic shunt) este o procedură 
radio-intervenţională utilizată în tratamentul complicaţiilor 
hipertensiunii portale şi are ca scop reducerea presiunii 

Figura 20-12. Sonda Sengstaken-Blakemore. 

Figura 20-11. Colaterale porto-sistemice. (Retipărit 
zu permisiunea Rikkers LF. Portal hypertension. In: 
Goldsmith HS, ed. Practice of Surgery: General 
Surgery. Vol 3. Ediţia 1. Philadelphia, PA: Harper 
& Row; 1981 :chap 4.) 


în vena pertă. Şuntul porto-sistemic funcționează prin 
stabilirea unui flux între o ramură a venei porte și o venă 
hepatică, ozolind circulația hepatică, alcătuind practic un 
şunt portocav în interiorul ficatului. TIPS este eficient și 
se realizează cu succes la aproximativ 95% dintre pacienți, 
exceptând dacienţii cu coagulopatie avansată. 

După ce hemoragia acută din varicele esofagiene a fost 
controlată, atenţia trebuie să se îndrepte înspre tratamentul 
encefalopatiei, corectarea ascitei, prevenirea infecțiilor 
precum Și tratamentul malnutriţiei. Riscul de sângerare este 
de 70% după primul episod, ceea ce reflectă importanța 
tratamentului de prevenire a recurenţelor. 


Prevenirea recidivelor hemoragice variceale 

Există mai multe opţiuni pentru prevenirea recurenţelor. 
Tratamentul trebuie să fie individualizat fiecărui pacient 
și depinde de cauza hepatopatiei şi de rezerva funcţională 
hepatică. Clasificarea Child Pugh modificată (Tabelul 20-3) 
folosește câțiva parametri clinici pentru a estima rezerva 
hepatică. Angio-CT-ul hepatic (Figura 20-13) poate fi 
utilizat pentru evidenţierea anatomiei portale, a prezenţei 
trombozelor în vena poită sau vena splenică şi pentru ob- 
ținerea informaţiilor anatomice necesare în vederea unei 
posibile intervenții chirurgicale. 

Opţiun le pentru prevenirea hemoragiei din varicele 
esofagiene includ terapii medicale, endoscopice, radio- 
logice și chirurgicale. Tratamentul medical se centrează 
pe utilizarea f-blocantelor pentru scăderea fluxului portal 
și sunt utilizate ca și terapii adjuvante altor tipuri de tra- 
tament. Alegerea unui tratament mai invaziv depinde de 
funcţia hepatică, de complianţa la tratament și de accesul 
pacientului la îngrijiri medicale de urgență. 

TABELUL 20-3. Două modele utilizate pentru predicția supraviețuirii la pacienţii cu boală hepatică 


(Scorurile Child-Pugh și MELD - Model of End-Stage Liver Disease) 


Modele de predicţie a supravieţuirii la pacienţii cu ciroză decompensată 


SCP Scorul MELD 
Puncte acordate MELD = 3,8 IOgTB + 11,2 IOgEINR + 9,6 logeCr + 6,4 
1 2 3 Variabile 
III BT = Bilirubina serică totală (mg/dL) 

hale. Poe e N) <2 TE >3 INR = International normalized ratio 

Albumină (g/dl) >35 28-35 <28 Cr = Creatinina serică (mg/dL) 

Timpul de 1-3 4-6 >6 

protrombină(s) 

Ascită Fără Uşor Moderat 
Reguli 

Encefalopatie Fără Grad |-Il Grad III-IV Orice valoare de laborator <1 se rotunjește la 1. 
Creatinina serică >4 sau hemodializa se rotunjeşte 
la 4. 
Scorurile variază între 6 (boală uşoară) și 40 (boală severă) 
Valorile >40 primesc scorul de 40. 
Pentru pacienţii cu vârstă mai mică de 12 ani, se 
foloseşte scorul PELD. 
Există modificare a scorului pentru pacientii cu 
patologii oncologice. 

Clasificare 
A B (a 
Scor total 5-6 7=9 >9 x 


SCP Scorul Child-Pugh; MELD, model for end-stage liver disease; PELD, pediatric end liver disease. 

Adaptat după Pugh RN, Murray-Lyon IM, Dawson JL, et al. Transaction of the oesophagus for bleeding oesophageal varices. Br J Surg. 1973;60(8):646-649. 
Copyright © 1973 British Journal of Surgery Society Ltd. Reprintat cu permisiunea John Wiley & Sons, Inc. 

Adaptat după Pugh RN, Murray-Lyon IM, Dawson JL, et al. Transaction of the oesophagus for bleeding oesophageal varices. Br ] Surg. 1973;60(8):646-649. 
Copyright © 1973 British Journal of Surgery Society Ltd. Reprintat cu permisiunea John Wiley & Sons, Inc. 

Adaptat după Kamath PS, Wiesner RH, Malinchoc M, et al. A model to predict survival in patients with endstage liver disease. Hepatology. 200 1;33(2):464-470. 
Copyright 92001 American Association for the Study of Liver Diseases. Reprintat cu permisiunea John Wiley & Sons, Inc. 


Terapia endoscopică (Figura 20-14) este deseori utili- 
zată ca şi tratament primar, indiferent de statusul funcţiei 
hepatice, iar TIPS este utilizat ca și terapie electivă tot mai 
frecvent, fie ca tratament primar, fie ca tratament după eșecul 
terapiei endoscopice. Incidenţa resângerării este mai mare 
în cazul pacienţilor trataţi endoscopic decât în cazul celor 
trataţi prin TIPS, însă encefalopatia hepatică este mult mai 
mare la pacienţii care beneficiază de TIPS (aproximativ 
30%). Totodată, TIPS crește riscul de tromboză datorită 
hiperplaziei intimale care rezultă prin prezenţa stentului 
metalic intrahepatic. Stenoza sau ocluzia stentului este 
prezentă la mai mult de jumătate dintre pacienţi la un an 
post-procedural, cu o incidenţă a recurenţei hemoragiei 
variceale de 18-30%. În ciuda acestor dezavantaje, supra- 
vieţuirea pe termen lung este comparabilă în cazul TIPS şi 
a tratamentului endoscopic. Ambele modalităţi terapeutice 
necesită supraveghere pe termen lung. 

Şunturile chirurgicale sunt asociate cu riscuri procedurale 
mult mai mari, fiind invazive, însă rezultatele pe termen 


Figura 20-13. Imagine de Angiografie CT pentru hiper- 
tensiune portală şi anatomia venoasă portală, incluzând 


ficatul mic, cirotic (F), splenomegalia (S), ascita (4), va- i PN i 3 
ricele esofagiene (V), vena portă (VP), vena splenică (VS) lung sunt foarte bune datorită riscului scăzut de resângerare. 


şi vena coronară (VC). Şunturile centrale non-selective permit fluxului portal să 

Figura 20-14. Ligatura endoscopică a varicelor esofagiene. Dis- 
pozitivul utilizat pentru ligatură, este bazat pe pensa tip Barron utilizată 
în tratamentul hemoroizilor anali. Varicele esofagiene sunt aspirate 
în dispozitivul de ligatură (A), iar baza varicelor este ligaturată cu un 
inel (B). Se pot trata astfel până la 6 varice într-o sesiune. (Retipărit 
cu permisiunea Mulholland MW, Lillemoe KD, Doherty GM, et al, 
eds. Greenfield 5 Surgery: Scientific Principles and Practice. Ediţia 
a 4-a. Philadelphia, PA: Lippincott Williams & Wilkins; 2006:940.) 


şunteze funcția metabolică a ficatului, rezultând dezechilibre 
în metabolismul aminoacizilor, importante în dezvoltarea 
encefalopatiei hepatice. Şunturile chirurgicale sunt utilizate 
tot mai rar având o morbiditate crescută în comparaţie cu 
cele radiologice. Deși transplantul hepatic este indicat pentru 
insuficienţa hepatică, nu pentru hemoragia variceală, toți 
pacienţii clasificați în clasa Child C ar trebui evaluaţi pentru 
transplant hepatic. 


Prognostic 

Indiferent de tipul de tratament utilizat pentru hemoragia va- 
riceală, cel mai important predictor al supravieţuirii pe termen 
lung, este rezerva funcțională hepatică. Datorită progresiei 
cirozei hepatice, doar 50% dintre pacienţii care au prezentat 
hemoragie din varice esofagiene vor supravieţui mai mult de 
cinci ani, în lipsa unui transplant hepatic. 


Ascita 


Ascita reprezintă acumularea de lichid seros în cavitatea 
peritoneală. Formarea ascitei în cadrul hipertensiunii portale 
este datorată creșterii presiunii hidrostatice și a scăderii pre- 
Siunii coloidosmotice prin deficitul proteic. Această situaţie 
favorizează transudarea fluidului din compartimentul vascular 
în parenchimul hepatic şi, în final, în cavitatea peritoneală. 
Sistemul renină-angiotensină-aldosteron este implicat împre- 
ună cu mediatori precum oxidul nitric, peptidul natriuretic 
atrial şi prostaglandinele. Semnele clinice (semnul valului, 
matitate în flancuri la percuție) sunt prezente atunci când 
cantitatea de ascită depăşeşte 1.500 mL. Detecţia ascitei 
în cantități mai mici, cum ar fi 100 mL, se poate realiza 
utilizând ecografia sau CT. 

Deşi hipertensiunea portală din boala cronică hepatică 
reprezintă cea mai frecventă cauză de ascită, aceasta poate 
fi cauzată şi de alte condiţii medicale cum ar fi: stările hipo- 
proteinemice (sindrom nefrotic, enteropatia cu pierdere de 
proteine, malnutriție); insuficienţa cardiacă; carcinomatoza; 


tuberculoza; fistula biliară, pancreatică sau limfatică; bolile de 
colagen. Pentru diagnosticul diferențial al ascitei nou apărute 
este utilă efectuarea paracentezei. Studiul lichidului recoltat 
trebuie să includă examenul citologic, numărarea celulelor, 
determinarea amilazelor, a trigliceridelor, a proteinelor, a 
pH-ului, precum și cultura bacteriană. 

La pacienţii cu hipertensiune portală de cauză cirotică 
fără semne de complicaţie, analiza și numărarea celulelor 
din lichidul de ascită pentru diagnosticul diferențial arată 
predominar.ţa monocitelor cu un număr total de neutrofile 
sub 250/mL. Citologia arată celule non-neoplazice, nivelul 
amilazelor și al trigliceridelor sunt egale sau mai mici 
decât cele cin sânge, iar cultura bacteriană sau fungică va 
fi negativă. pH-ul este de obicei 7,3 sau mai mare în ascita 
neinfectată, iar cantitatea de proteine este <2,5 g. Gradientul 
de albumină sero-ascitic este >1,1 g/dL în hipertensiunea 
portală şi <1,1 g/dL în ascita de alte cauze. 

Morbiditatea datoratăascitei din hipertensiunea portală 
este substarțială. Herniile peretelui abdominal (ombilicale, 
inghinale ş: altele) se pot mări dramatic din cauza presi- 
unii intra-aodominale a lichidului de ascită. Tegumentul 
ce acoperă zonele de hemie poate dezvolta ulceraţii sau 
chiar soluţi. de continuitate, acest lucru fiind asociat cu o 
rată mare dz mortalitate. 

Peritonita bacteriană spontană (PBS) apare la aproximativ 
10% dintre pacienţii cirotici cu ascită. De obicei, se asociază 
cu leucocitoză la nivelul lichidului de ascită >250/mL, cu 
predominanţa neutrofilelor. Majoritatea infecțiilor sunt 
monomicrobiene cu microorganisme enterice. Mecanismul 
de inocular> al ascitei este discutabil, întrucât unele teorii 
susţin trans ocaţia bacteriană de la nivelul tubului digestiv, 
iar alte teorii susțin infectarea ascitei prin inoculare de la 
distanță sau prin afectarea clearence-ului reticuloendotelial al 
bacteriemiei portale. Rata mortalităţii este de 50% în primul 
an. PBS este tratată cu antibioterapie agresivă, însă pentru 
a putea evita intervenţia chirurgicală trebuie obligatoriu 
exclusă peritonita secundară prin perforaţie de organ sau 
de altă etiologie. 

Insuficienţa renală acută la pacienţii cu ascită apare rar, 
dar poate fi precipitată de excesul de diuretice. Un scenariu 
mai tipic este dezvoltarea sindromului hepatorenal (SHR), în 
care, la paciznţii cu ascită semnificativă, scăderea volumului 
plasmatic circulant duce la scăderea perfuziei renale, la 
creşterea nivelului de aldosteron circulant şi la redistribuirea 
fluxului sanguin renal. Deşi SHR este caracterizat clasic prin 
oligurie şi scăderea concentraţiei de sodiu în urină în prezența 
creșterii progresive a creatininei plasmatice, el rămâne un 
diagnostic ce excludere. Necroza tubulară acută şi alte cauze 
de insuficienţă renală şi prerenală, trebuie avute în vedere în 
diagnosticul diferenţial. Nu există date clare care să arate că 
SHR nu este de fapt nimic altceva decât o azotemie prerenală 
secundară iepleţiei intravasculare. Analiza histologică a 
rinichiului nu arată modificări patognomonice. Transplantul 
hepatic este cel mai bun tratament în această situaţie. Trata- 
mentul cu vasodilatatoare, octreotid şi agoniste a-adrenergice 
(midodrine: pot fi utilizate, însă cu succes limitat. 

Tratamentul medical manageriază eficient ascita la 
90% dintre pacienţi. Administrarea de lichide este moderat 
restricționztă, iar aportul de sodiu trebuie să fie limitat la 
mai puţin de 40 mEg/zi. Tratamentul diuretic trebuie să 
înceapă cu spironolactonă, un antagonist de aldosteron, 
pentru a stimula excreţia de sodiu. Doza trebuie crescută 


gradual până când secreția de sodiu urinar depășește secreția 
de potasiu. Dacă tratamentul diuretic este necesar în conti- 
nuare, pot fi asociate diureticele de ansă sau cele tiazidice. 

Atunci când ascita limitează mişcările respiratorii sau 
motilitatea, decompresia rapidă este necesară prin realizarea 
unei paracenteze. Cantități mari de ascită (8—10 L) pot 
fi evacuate în siguranță într-o singură şedinţă. În timpul 
paracentezei ar trebui administrată intravenos albumina 
(8 g/L evacuat), pentru a înlocui proteinele și pentru a 
evita hipovolemia. 

Tratamente mai invazive sunt rar necesare, atunci când 
tratamentul medical şi paracenteza eșuează. Există două 
tipuri de şunturi chirurgicale pentru controlul ascitei. Șun- 
turile peritoneo-venoase, utilizate în anii 1970, sunt tot mai 
rar utilizate astăzi. Realizarea unui şunt peritoneo-venos 
se mai poate realiza prin plasarea unui tub cu originea în 
cavitatea peritoneală, trecut la nivel subcutanat și implan- 
tat în vena jugulară internă. Când acest șunt funcţionează 
corect, dispozitivul restaurează volumul circulator și creşte 
debitul urinar. Plasarea este simplă din punct de vedere 
tehnic, însă procedura este asociată cu câteva complicaţii, 
precum infecția șuntului, obstrucție prin depozite proteice, 
insuficiență cardiacă congestivă, coagularea intravasculară 
diseminată. Hemoragia de la nivelul varicelor esofagiene 
poate să apară datorită creșterii presiunii venoase asociate 
volumului circulant crescut. Nu există beneficii de su- 
pravieţuire utilizând șunturile chirurgicale comparativ cu 
tratamentul medical al ascitei. 

Șuntul porto-sistemic, TIPS sau chirurgical, asigură controlul 
ascitei reducând presiunea portală. TIPS a înlocuit complet 
şuntul chirurgical, însă nu este întotdeauna eficient în contro- 
lul ascitei și poate precipita apariția encefalopatiei hepatice. 


Encefalopatia hepatică 


Encefalopatia hepatică este o afecţiune neuropsihiatrică ce 
apare frecvent la pacienții cu insuficienţiă hepatică severă. 
Aspectele clinice ale encefalopatiei hepatice includ: con- 
fuzie, obnubilare, tremor, asterixis, fetor hepatic, un miros 
dulceag al respirației observat în boala hepatica avansată. 
Se disting patru stadii ale encefalopatiei hepatice: stadiul I, 
confuzie ușoară sau absenţa orientării; stadiul II, letargie; 
stadiul III, somnolență; stadiul IV, comă. Chiar și în prezenţa 
stării de conștiență, pacienţii cu boală hepatică avansată 
prezintă alterarea funcţiilor psihomotorii. 

Patogeneza encefalopatiei hepatice nu este pe deplin 
înțeleasă. O serie de teorii au fost propuse, incluzând 
prezenţa nivelelor crescute de toxine pe bază de azot în 
circulaţia sanguină, în particular amonemia, prezența unor 
falşi neurotransmiţători (cum ar fi aminoacizii aromatici) 
și efectul a două sau mai multe dezechilibre metabolice 
precum alcaloza, hipoxia, infecția, dezechilibrele electroli- 
tice. Amoniacul se pare că ar avea rol cheie în patogeneză. 
Amoniacul de la nivelul tubului digestiv pătrunde în circulaţia 
portală, fiind convertit la nivelul ficatului în uree. În cazul 
disfuncţiei hepatocelulare și a șunturilor porto-sistemice, 
amoniacul pătrunde în circulaţia sistemică, penetrează 
bariera hemato-encefalică şi induce edem neuronal. 

Anumiți factori sunt cunoscuţi ca şi precipitanți ai 
encefalopatiei hepatice: infecția, hemoragia digestivă, 
constipaţia, deshidratarea, sedativele şi opioidele, afecțiunile 
metabolice şi şunturile porto-sistemice. În anumite cazuri, 

ingestia unei cantități moderate de alimente cu conţinut 
proteic crescut va induce encefalopatia. 

Diagnosticul în encefalopatia hepatică este clinic. Valo- 
rile amoniacului seric sunt deseori crescute la pacienţii cu 
encefalopatie hepatică, însă testul prezintă o specificitate 
diagnostică scăzută. În encefalopatia hepatică, pe encefa- 
logramă se pot observa diferite modificări, însă fără valoare 
diagnostică. Alte cauzepentru alterarea statusului neurologic 
trebuie excluse: intoxicația acută, encefalita, traumatismul 
cranio-cerebral sau tumorile sistemului nervos central. 

Encefalopatia este de obicei reversibilă prin tratament 
medical. Acest tratament este empiric şi nu este susținut prin 
studii clinice controlate. Orice factor precipitant al encefa- 
lopatiei, cum ar fi o infecţie, trebuie investigat și corectat. 
O serie de agenţi farmacologici sunt utilizați în tratamentul 
encefalopatiei hepatice. Lactuloza, un dizaharid neabsorbabil 
la nivel intestinal, se administreză per os, prin intermediul 
unei sonde nazogastrice sau prin clismă. Lactuloza acționează 
prin efectul purgativ şi prin alterarea pH-ului colonic, ceea ce 
genereazăblocarea amoniacului la nivelul lumenului intestinal. 
Administrarea de antibiotice intraluminale cum ar fi neomicina, 
metronidazolul și rifaximina, scad producţia de amoniac prin 
reducerea florei bacteriene ureazo- producătoare. Unele studii 
clinice au demonstrat un beneficiu în tratamentul encefalopatiei 
hepatice pentru suplimentele cu zinc, antagoniștii receptorilor 
pentru benzodiazepine și pentru probiotice. 


HEPATOPATIA ÎN STADIUL TERMINAL 
ŞI TRANSPLANTUL HEPATIC 


Boala hepatică în stadiu terminal apare din cauza injuriei 
repetate la nivelul parenchimului ficatului prin progresia 
inflamaţiei spre fibroză și ciroză. Transplantul hepatic este 
considerat astăzi tratamentul standard pentru cele mai multe 
cazuri de insuficienţă hepatică acută și cronică. Clinicienii 
trebuie să cunoască nu numai riscurile şi costurile acestei 
intervenţii chirurgicale, dar și faptul că procedura implică 
tratament imunosupresor, cu riscuri asociate, pe toată durata 
vieţii. De aceea clinicienii trebuie să fie foarte riguroşi și 
să decidă care pacient va fi tratat medicamentos sau cu o 
procedură mai puţin riscantă şi cărui pacient îi este indicat 
transplantul hepatic din cauza progresiei bolii. 

Parametrii de laborator pot fi alteraţi în funcţie de 
etiologia afecțiunii hepatice. Când ciroza este de cauză 
hepatocelulară, timpul de protrombină este prelungit dincolo 
de 18-20 de secunde, iar international normalized ratio, 
INR >2. Albumina serică mai mică de 2,5-3 g/L este aso- 
ciată cu scăderea sintezei hepatice. Pacienţii a căror ciroză 
este de origine colestatică pot avea valori ale protrombinei 
aproape normale şi valori ale albuminei serice >3 g/L, 
însă prezintă creşterea bilirubinei serice peste 10 mg/dL, 
ceea ce sugerează o boală hepatică avansată. Parametrii 
de laborator doar ne orientează asupra rezervei funcţionale 
hepatice și trebuie luaţi în considerare în contextul clinic 
al fiecărui pacient. 

Pacienţii luaţi în considerare pentru transplant hepatic 
prezintă, de obicei, insuficienţă hepatică ireversibilă la care 
nici un tratament alternativ nu este potrivit. Transplantul 
hepatic la adulţi este indicat în 2 situaţii: boală hepatică 
avansată cronică și insuficiență hepatică fulminantă, aceasta 
din urmă reprezentând indicaţia pentru 5% din totalul 

transplanturilor hepatice. Pentru majoritatea pacienţilor, 
tratamentul medical este încercat inițial pentru tratarea 
complicaţiilor asociate cirozei şi insuficienţei hepatice, 
iar transplantul este luat în considerare doar atunci când 
aceste metode nu mai sunt eficiente. 

Când complicațiile severe ale bolii hepatice în stadiu 
terminal sunt prezente, cum ar fi encefalopatia, ascita 
refractară (ce poate fi asociată cu PBS), hemoragia din 
varicele esofagiene, ele servesc ca și marker al declinului 
rezervei funcționale hepatice, iar transplantul hepatic este 
indicat. Alte indicaţii includ tumorile maligne hepatice 
nerezecabile la pacienţii cu boală hepatică în evoluţie 
sau tulburările de metabolism congenitale la pacienţi fără 
ciroză. În Tabelul 20-4 sunt prezentate contraindicaţiile 
transplantului hepatic. 


Hepatopatia cronică și progresivă 

Boala hepatică cronică rezultă fie printr-o injurie la nivel hepa- 
tocelular (ex. hepatită virală, hepatită toxică alcoolică), fie prin 
colestază (ex. ciroza biliarăprimitivă, colangita sclerozantă). 
Datorită riscurilor şi costurilor ridicate ale procedurii, pacienţii 
luaţi în considerare pentru transplantul de ficat vor fi acei 
pacienţi la care supraviețuirea la 1—2 ani este estimatăa fi sub 
50%. Cu toate că este dificil uneori să prezicem supraviețuirea 
la pacienţii cu boală hepatică avansată, anumiţi factori pot fi 
predictivi. De exemplu, indicatorii clinici de boală avansată 
sunt reprezentaţi de scăderea masei musculare şi afectarea 
statusului nutriţional, encefalopatia hepatică, ascita refractară, 
hemoragia variceală și insuficiența renală. 

Scorul MELD a fost dezvoltat pentru a prezice mortalitatea 
(fără transplant sau alte intervenţii) în cazul pacienţilor cu 
boală hepatică cronică în stadiu terminal (Tabelul 20-3). 
Acest scorutilizează doar trei parametri, bilirubina serică, 
INR-ul şi creatinina. Utilizând aceste variabile, scorul 
MELD variază între 7 şi 40 şi se corelează cu mortalitatea 
la trei luni fără transplant. La momentul actual, pacienţii nu 
sunt consideraţi candidaţi pentru transplant hepatic decât 
atunci când scorul MELD ajunge la 15. 


Hepatită cronică virală C 

Infecția cu virusul hepatic C reprezintă una dintre cele mai 
frecvente indicaţii pentru transplantul hepatic. Hepatita cu 
virus C a fost în trecut catalogată drept hepatită non-A, 
non-B, însă în anul 1989, prin tehnici moleculare, a fost 
identificată structura virusului C, aceasta fiind o moleculă 
ARN-monocatenar. Cu toate că această formă de hepatită 
era asociată pacienţilor transfuzați, în prezent, cu tehnicile 
de testare a băncilor de sânge, riscul ca o unitate de sânge 
transfuzată să transmită virusul hepatic C este <0,05%. 


TABELUL 20-4. Contraindicaţii absolute ale 


transplantului hepatic 


Sepsis necontrolat 


Neoplazii extrahepatice 


Abuz de alcool sau alte substanţe 


Boli cardiace sau pulmonare avansate 


Factorii de =isc pentru a dezvolta hepatită cronică virală C 
prin infecție sunt abuzul de droguri, transfuziile sanguine în 
antecedente, partenerii sexuali multipli. Aproximativ 50% 
dintre pacientii infectați nu au un factor de risc definit. Evo- 
luţia clinică este prin progresie lentă, majoritatea pacienților 
dezvoltând zomplicaţii hepatice la circa 10-20 de ani de la 
infecţie. Doar aproximativ 20% dintre pacienţi se vor vindeca 
de virusul hepatic C prin răspuns imun la infecția acută. Din 
fericire, hepatita virală C a devenit o boală curabilă prin 
dezvoltarea de tratamente moderne. Noile tratamente sunt 
costisitoare motiv pentru care pacienţii cu boală avansată 
ȘI cu risc mare de complicaţii vor fi prioritizaţi. 

După realizarea transplantului hepatic pentru hepatita 
cronică virală C, infecția cu virus a ficatului transplantat 
este aproape regulă, însă, din fericire, modificările hepato- 
celulare nu sunt agresive la majoritatea pacienţilor. Noile 
strategii terapeutice includ tratamentul antiviral şi sunt 
încă sub investigaţie clinică. Nu se cunosc însă măsuri 
eficiente pentru a preveni reinfecția grefonului hepatic. 
Deși rezultatele pe termen scurt ale transplantului hepa- 
tic pentru hepatita cronică virală C sunt satisfăcătoare în 
majoritatea cazurilor, ciroza şi insuficienţa funcţională a 
ficatului trensplantat pot să apară. 


Hepatita cronică virală B 

Infecția cu virus hepatic B (VHB), spre deosebire de infecția 
cu virus C, generează o injurie hepatocelulară semnificativă în 
ficatul transolantat. De aceea, dacă nu este tratată, pierderea 
precocea gr>fonului şi decesul pacientului apar cu o incidență 
crescută. Deşi infecția VHB a fost considerată contraindicaţie 
pentru transplantul hepatic, utilizarea de imunoglobuline B 
pentru supresia expresiei virale asociată cu terapii antivirale 
(adefovir) 2 devenit eficientă în tratamentul şi prevenirea 
recurenţei infecţiei cu VHB la pacienții transplantaţi. Din 
fericire, în Statele Unite, utilizarea pe scară largă a vaccinului 
împotriva v'rusului B a redus marcat necesarul de transplant 
hepatic pentru această patologie. Infecția cronică virală B 
rămâne cu caracter endemic în multe regiuni ale lumii şi acest 
lucru poate fi observat în Statele Unite la populaţia imigrantă. 


Boală hepatică de etiologie etanolică 

Indicaţia de transplant hepatic pentru afecțiunea cronică 
alcoolică a “icatului este una dintre cele mai controversate. 
Utilizând un screening, intensiv pretransplant ce include 
program de reabilitare şi supraveghere a abstinenţei alco- 
olice (>6 luni), riscul de recidivă la consumul de toxice 
este de 10-15%. Consumul de alcool posttransplant care 
să genereze boală hepatică cronică a grefonului este ex- 
trem de rar. Din motive ce nu sunt înțelese pe deplin, mai 
mult de 1/3 dintre pacienţii cu istoric de abuz de alcool au 
serologie pozitivă pentru virusul hepatic C, fără să aibă 
niciun alt factor de risc pentru infecţie. 


Insuficienta hepatică fulminantă 


insuficiența hepatică fulminantă apare atunci când există 
o distrucţie masivă a hepatocitelor cu afectarea severă a 
funcţiei hepatice. Pacienţii în cauză nu prezintă dovezi ale 
bolii hepatice cronice. Cele mai frecvente cauze de hepatită 
fulminantă sunt: infecția virală şi utilizarea medicamentelor 
hepatotoxic:e (ex. medicamente anestezice, acetaminofen, 
izoniazidă). Intoxicația cu ciuperci apare în anumite regiuni 
ale Statelor Unite (Nord-Vest Pacific) şi Europa, regiuni 


în care ciupercile sălbatice sunt culese şi gătite. Disfuncţia 
hepatică apare la 8-12 săptămâni de la simptomele de debut. 
La aceşti pacienţi, encefalopatia hepatică apare precoce și 
poate progresa spre comă, hernierea trunchiului cerebral 
şi deces în lipsa unui transplant hepatic. Valoarea INR este 
semnificativ crescută. Asociat, apare insuficienţa renală 
reversibilă. Datorită faptului că pacienţii nu au modificări 
hepatice cronice, malnutriţia și hipertensiunea portală nu 
sunt prezente. Din acest motiv, din punct de vedere tehnic, 
este mult mai uşor de efectuat transplantul hepatic decât 
la pacienţii cu boală hepatică cronică. 

Majoritatea bolnavilor decedează la 1-2 săptămâni de la 
prezentare în lipsa unui transplant hepatic, din cauza degra- 
dării rapide a funcţiei hepatice prin distrucție hepatocelulară. 

Progresia rapidă a distrucţiei hepatocelulare în hepatita 
fulminantă necesită măsuri diagnostice şi terapeutice rapide 
şi agresive. Unii pacienţi cu forme medii se recuperează 
fără transplant hepatic, însă perioada observaţională nu 
este recomandat să fie extinsă, pentru a nu depăși fereastra 
unui posibil transplant de succes. Prin urmare, decizia de 
a propune transplant hepatic necesită o gândire atentă ce 
pune în balanță riscul de deces fără transplant și angaja- 
mentul la imunosupresie pe termen lung al unui pacient 
care ar putea depăși insuficiența hepatică fără transplant. 

Studiile clinice realizate pentru terapia de suport hepatic 
extracorporal sunt încă în desfășurare. Aceste sisteme pot 
preveni injuria cerebrală, în timp ce ficatul afectat se recu- 
perează sau până când se identifică un donator compatibil. 
În viitor, acest sistem va putea asista pacientul cu succes 
în perioada critică. 


ANATOMIA ȘI 
FIZIOLOGIA SPLINEI 


Splina la adult cântărește 75—150 g şi este cea mai mare 
masă limfoidă din organism. Astfel, splina prezintă un rol 
cheie în menţinerea integrităţii sistemului imun. Splina este 
situată în cadranul superior stâng al abdomenului, înconju- 
rată de hemidiafragmul stâng în porţiunea superioară și de 
partea inferioară a cutiei toracice, anterolateral şi posterior 
(Figura 20-15). Splina este în raport intim, prin intermediul 
unor ligamente suspensoare, cu coada pancreasului, stomacul, 
rinichiul stâng, colonul şi diafragmul. Aceste ligamente 
sunt: ligamentul splenorenal, ligamentul gastrosplenic, 
ligamentul splenocolic și ligamentul splenodiafragmatic. 

Bogat vascularizată, splina primește aproximativ 5% din 
debitul cardiac. Vascularizaţia arterială este dublă: artera 
splenică asigură fluxul arterial primar, însă în situaţia unei 
ocluzii arteriale, arterele gastrice scurte asigură un flux co- 
lateral provenit din artera gastrică stângă (Figura 20-16A). 
Artera splenică este o ramură a trunchiului celiac şi are o 
traiectorie de-a lungul marginii superioare a pancreasului, 
cranial de vena splenică. În mod normal, se mai asociază 
4-6 artere gastrice scurte, ramuri ale arterei gastroepiploice 
stângi. Drenajul venos se realizează prin intermediul venei 
splenice şi a venelor gastrice scurte. Vena splenică are un 
traiect paralel cu artera splenică şi se uneşte cu vena me- 
zenterică superioară, formând vena portă (Figura 20-16B). 

Există o serie de anomalii de dezvoltare a splinei, însă 
cea mai frecventă este splina accesorie, fiind identificată 

Lateral Renal 


Anterior 


Figura 20-15. Raporturile anatomice ale splinei. (Retipărit 
cu permisiunea Mulholland MW, Lillemoe KD, Doherty GM, 
et al, eds. Greenfield Surgery. Ediţia a 4-a. Philadelphia, PA: 
Lippincott Williams & Wilkins; 2006:940.) 


în 10-30% din populaţie. Această anomalie este rezultatul 
unui defect de fuziune a mugurilor splenici de la nivelul 
mezogastrului dorsal. În ordinea descrescătoare a frecven- 
tei, cele mai comune localizări ale splinelor accesorii sunt: 
hilul splinei, ligamentul splenocolic, ligamentul gastrocolic, 
ligamentul splenorenal, la nivelul omentului (Figura 20-17). 
Eşecul identificării şi exciziei splinelor accesorii poate 
duce la recidiva unor boli hematologice care se tratează 
prin splenectomie. 

Splina are câteva funcţii distincte precum hematopoieza, 
filtrarea sângelui, imunomodularea. Aceste funcţii sunt 
în relaţie cu structura microscopică, iar această structură 
este importantă datorită microcirculației (Figura 20-18). 
Reţeaua trabeculară a țesutului fibros se unește cu capsula 
fibroasă elastică la nivelul hilului splinei şi înconjoară 
vasele de sînge. Sângele pătrunde în parenchimul splenic 
prin arterele centrale, acestea provenind din ramurile 
arteriale trabeculare. Arterele centrale străbat pulpa albă 
şi sunt înconjurate de structuri limfatice periarteriale ce 
conţin limfocite T şi macrofage cu rol în procesarea an- 
tigenelor solubile. O parte din fluxul sanguin pătrunde la 
nivelul foliculilor limfoizi, unde limfocitele B proliferează 
şi formează centrii germinativi. În acest loc se află celule 
mature producătoare de anticorpi. Sângele care părăsește 
pulpa albă ajunge la nivelul zonelor marginale, de unde 
este direcționat fie înapoi în pulpa albă, fie prin arteriole 
terminale către cordoanele splenice ale lui Billroth din 
pulpa roşie (circulația deschisă). În reţeaua reticulară a 
cordoanelor, ce nu au celule endoteliale, sângele circulă 
lent și intră în contact cu numeroase macrofage, urmând 
să pătrundă în sinusurile endoteliale ce vor forma vene 
sinusoide splenice. Pulpa roşie reprezintă locul unde sunt 
îndepărtate celulele sensibilizate de anticorpi şi particu- 
lele străine. În anumite condiţii patologice, sângele este 
redirecționat dinspre zona marginală direct în sinusuri 
(circulaţia închisă) (vizualizată în porţiunea inferioară a 
Figurii 20-18), depăşind astfel zona de filtrare splenică. 

Rolul splinei în hematopoieza extramedulară este definit 
la fetus, însă această activitate este oprită imediat după 

Figura 20-16. A. Vascularizaţia arterială a splinei. B. Vascularizaţia venoasă a splinei. (Retipărit cu permisiunea Moore KL, Dailey 
AF, eds. Clinically Oriented Anatomy. Ediţia a S-a. Baltimore, MD: Lippincott Williams & Wilkins; 2005.) 


naştere. În rolul ci de a filtra sângele (aproximativ 350 L/ 
zi de sânge filtrat), splina acumulează eritrocite anormale 
sau îmbătrânite, granulocite şi plachete. Atunci când eri- 
trocitele se apropie de finalul vieţii lor (110-120 de zile), 
sunt îndepărtate în pulpa roșie din cauza pierderii integrităţii 
membranare și a pierderii abilității lor de a se deforma atunci 
când pătrund în sinusurile splenice. Eritrocitele normale se 
deformează atunci când intră în circulaţia splenică. Acest 


fenomen va genera îndepărtarea resturilor nucleare (corpii 
Howell-Jolly) şi a incluziunilor intracelulare denaturate, 
cum ar fi hemoglobina denaturată (corpii Heinz) şi fierul 
(corpii Pappenheimer). 

Rolul splinei în sechestrarea şi distrucția granulocitelor 
şi a plache:elor, în circumstanţe fiziologice, nu este cunoscut 
nici în ziua de astăzi. O treime din trombocite este depozi- 
tată în splmă. Procesarea anormală a plachetelor la nivelul 


Coada pancreasului 
s Hilul splinei 

Omentul mare (stânga) 
Mezenter 


Trompa uterină/ovar (femei) 
Traiectul de coborâre a testiculului 


Sacul scrotal stâng 


Figura 20-17. Localizări posibile ale splinelor accesorii. Punc- 
tele indică locurile potenţiale de localizare a splinelor accesorii. 
(Retipărit cu permisiunea Moore KL, Dailey AF, eds. Clinically 
Oriented Anatomy. Ediţia a S-a. Baltimore, MD: Lippincott 
Williams & Wilkins; 2005.) 


splinei apare în câteva boli ce cauzează trombocitopenie 
marcată. Splenectomia este urmată de trombocitoză pasageră. 

Splina face parte din sistemul reticululoendotelial şi are 
un rol important în procesele imune, asigurând răspunsurile 
imune specifice şi non-specifice. Splina este cea mai mare 
sursă de imunoglobulină M (IgM), splenectomia generând 
o scăderea marcată a acesteia și a producţiei de opsonină. 
Datorită masei şi poziționării în circulaţie, cel mai probabil 
splina are un rol major în modularea răspunsului citokinic 
la infecţie. 

Figura 20-18. Microanatomia splinei, componentele sale 
funcţionale cu ilustrarea atât a circulației închise cât şi a 
celei deschise. (Retipărit cu perimiunea Moore KL, Dailey AF, 
eds. Clinically Oriented Anatomy. Ediţia a S-a. Baltimore, MD: 
Lippincott Williams & Wilkins; 2005.) 

Figura 20-19. Palparea bimanuală a splinei. 


ANOMALIILE SPLINEI — CONSIDERAȚII 
DIAGNOSTICE GENERALE 


Anamneza și examenul clinic 


La evaluarea unui pacient cu o posibilă afecţiune splenică, 
este importantă obținerea unor date exacte despre istori- 
cul personal şi familial. Medicul examinator trebuie să 
întrebe pacientul despre istoricul sângerărilor, dacă există. 
Acest istoric poate consta în sângerări anormale, epistaxis 
spontan, sângerări gingivale, menoragie. De interes sunt 
şi istoricul de consum de medicamente ce pot interfera cu 
funcţia plachetară, precum şi istoricul personal și familial 
de afecţiuni hematologice, cum ar fi limfomul sau leucemia. 
Dacă pacientul are deja un diagnostic, este important să 
notăm ce tratamente au fost efectuate până în prezent şi 
dacă există un răspuns la aceste tratamente. 

De obicei, o splină normală este dificil de palpat. Această 
palpare se realizeză bimanual, cu pacientul în decubit dorsal 
(Figura 20-19) sau prin metoda Middleton (Figura 20-20). 

O splină mărită în volum secundar unei afecțiuni hema- 
tologice nu este de obicei dureroasă. De aceea, disconfortul 
la palpare alertează clinicianul către o posibilă infecţie 
splenică, infarct splenic sau ruptură splenică. 


Figura 20-20. Palparea splinei prin metoda Middleton. 

Explorări radiologice și imagistice 
O varietate bogată de investigații radio-imagistice vin în ajutorul 
stabilirii diagnosticului și al tratamentului afecțiunilor splinei. 


Radiografia abdominală pe gol 

Aspectul unei spline normale poate fi rareori evidenţiat prin 
radiografii abdominale. Totuşi, splenomegalia poate fi suge- 
rată indirect atunci când există o deviere a colonului înspre 
caudal sau a stomacului spre medial,sau când hemidiafragmul 


stâng este ascensionat. Uneori poate fi observat un contur 


radiologic mărit al splinei (Figura 20-21). Fracturile survenite 
la nivelul arcurilor costale inferioare stângi pot fi sugestive 
pentru leziuni concomitente ale parenchimului splenic. 


Ecografia abdominală 

Ecografia este o investigaţie extrem de utilă pentru evalua- 
rea dimensiunilor splinei. Aceasta poate evidenția existența 
splenomegaliei, prezenţa chisturilor splenice sau a abceselor 
splenice (Figura 20-22). Ecografia abdominală rămâne una 
dintre cele mai bune metode de a evalua rapid pacienţii cu 
traumatisme pentru prezenţa sângelui în cavitatea peritoneală 
(vezi prezentările din paragraful Trauma abdominală din 
Capitolului 9). Aerul din interiorul intestinelor poate însă să 
se interpună și să limiteze vizualizarea ecografică a splinei şi 
a altor organe abdominale. Ultrasonografia Doppler poate fi 
utilizată pentru a aduce informaţii despre vascularizația splinei. 


Computer Tomografia (CT) 

CT-ul efectuat cu substanţă de contrast intravenoasă și per os 
este cea mai utilă tehnică radioimagistică pentru determinarea 
dimensiunilor şi a leziunilor splinei (Figura 20-23). CT-ul 
poate furniza, de asemenea, informaţii utile despre prezenţa 


Figura 20-21. Radiografie abdominală ce relevă o splină mărită 
(umbră radioopacă în cadranul superior stâng). 


Figura 20-22. Ecografie abdominală, care evidenţiază splina mărită în volum. În acest caz, splenomegalia este secundară 


mielofibrozei. 


Figura 20-23. Imagine de CT abdominal care decelează un 
hematom splenic subcapsular. 


altor leziuni/afecțiuni concomitente la nivel abdominal 
sau la nivelul viscerelor din vecinătatea splinei. Chisturile 
sau abcesele de la nivelul splinei sunt vizualizate clar prin 
computer tomografie, ceea ce permite efectuarea de drenaje 
percutanate sub ghidaj CT. CT-ul poate fi folosit în moni- 
torizarea leziunilor splenice şi pentru a obține informații 
despre vascularizația splinei, dar ecografia este metoda de 
preferat în aceste situații datorită lipsei iradierii pacientului. 


Scintigrafia 

Suspensiile coloidale de technetium sunt preluate de sistemul 
reticuloendotelial, iar imaginile rezultate după scanarea 
scintigrafică oferă informații utile despre dimensiunea 
şi funcția splinei. Scanarea radioizotopică are rolul de a 
decela eventuale spline accesorii în cazurile în care după 
splenectomie nu se reuşeşte controlul adecvatal afecțiunilor 
hematologice existente, sau în cazurile în care o evoluție 
iniţial favorabilă este urmată de reapariția bolii hematologice. 
Scintigrafia splinei este de ajutor și pentru a diferenţia o 
splină accesorie de o tumoră a cozii de pancreas. 
Splenoza (autotransplantulheterotopic al splinei) se traduce 
printr-o hipercaptare a radioizotopului în poziţii ectopice, 
aberante. 


Angiografia 

Secţiunile fine, rapide, efectuate prin tehnica angioCT, au 
înlocuit cateterizarea arterei splenice pentru evaluarea lace- 
raţiilorsplenice la pacienţii cu traumatism abdominal, stabili 
din punct de vedere hemodinamic, la care ultrasonografia 
vizualizează lichid liber intraabdominal. AngioCT-ul este 
util atât în stabilirea diagnosticului de tromboză de venă 
splenică, cât și în planificarea procedurilor de decompresie 
a sistemului venos portal. Această metodă imagistică este 
de ajutor şi în evaluarea tumorilor splenice. Embolizarea 
arterei splenice poate fi utilă pentru a reduce sângerarea 
la pacienţii programaţi pentru splenectomie laparoscopică 
sau clasică. Embolizarea parţială, selectivă, este utilizată 
pentru controlul hipersplenismului la copiii cu hiperten- 
siune portală şi pentru controlul hemoragiei la pacienţii 
cu laceraţii splenice. 

TABELUL 20-5. Indicaţiile splenectomiei 


Ruptură splenică (splenorafia este preferată la anumiţi 
pacienţi) 


Traumă 
Leziune iatrogenă 

Afectiuni hematologice 
Anemie hemolitică 
Sferocitoză ereditară 
Eliptocitoză ereditară 
Talasemie minoră și majoră (rar) 


Anemie hemolitică autoimună non-responsivă la terapie 
steroidiană 


Purpură trombocitopenică idiopatică 


Trombocitopenie imunologică asociată cu leucemie 
limmfocitară cronică sau lupus eritematos sistemic 


Purpură trombotică trombocitopenică (rar) 
Hipersplenism asociat cu alte patologii 
inflamație 
Boli infiltrative 
Congestie 
Leucernie și limfom (rar) 

Alte patologii 


Abces splenic (deseori asociat cu abuz de droguri sau 
SIDA) 


Tumori primare şi metastatice 
Chiste splenice 
Anevrism de arteră splenică 


Varice gastrice hemoragice secundare unei tromboze de 
venă splenică 


AFECȚIUNILE CHIRURGICALE 
ALE SPLINEI 


Splina poate prezenta o varietate de afecţiuni al căror trata- 
ment poate necesita intervenţia chirurgicală (Tabelul 20-5). 
Trauma reprezintă cea mai frecventă cauză pentru indicaţia 
de splenectomie. Alternativele la splenectomia totală (ex. 
splenectomia parțială, embolizarea pentru controlul hemoragiei 
şi procedurile de drenaj percutanat ghidate radio-imagistic) 
sunt adesea efectuate cu succes. 


Traumatismele splenice 


Splina este cel mai frecvent organ afectat în urma contu- 
ziilor abdominale şi al doilea cel mai frecvent organ lezat 
în traumatismele abdominale prin plăgi penetrante. In mod 

tradiţional, până de curând, laceraţiile splenice erau tratate 
prompt prin splenectomie. Totuşi, recunoașterea sindromului 
septic cunoscut sub numele de infecţie severă post-splenec- 
tomie (OPSI, overwhelming post-splenectomy infection) 
corelat cu o mai bună înţelegere a funcţiilor imunologice 
ale splinei, a condus la dezvoltarea de soluţii de prezervare 
a splinei la pacientul hemodinamic stabil. La pacientul in- 
stabil cu laceraţie splenică, splenectomia de urgență rămâne 
tratamentul standard (vezi Capitolul 9). 


Anomaliile funcției splenice 


Anomaliile funcţiei splenice sunt clasificate ca fiind anatomice 
sau funcţionale. Cele funcţionale se referă la diminuarea 
funcţiei splinei (hiposplenism şi asplenie), sau funcționarea 
excesivă a acesteia (hipersplenism). Asplenia sau hipos- 
plenismul congenital sunt extrem de rare. Splenectomia 
este cea mai comună cauză pentru asplenie, deşi există şi o 
serie de afecţiuni precum siclemia, care pot duce la asplenie 
funcţională. Mărimea splinei nu este corelată cu funcţia sa 
hematologică. Splenomegalia (creșterea în dimensiuni a 
splinei) este cauzată de o serie de boli (Tabelul 20-6) şi nu 
trebuie confundată cu hipersplenismul (hiperfuncţia splinei)). 

Există trei categorii de afecțiuni ale funcției splenice 
pentru care poate fi utilă efectuarea splenectomiei: anemiile 
hemolitice, trombocitopenia imună şi citopenia asociată cu 
splenomegalie din cauza altor boli (hipersplenism secundar). 


Anemia hemolitică 

Anemia hemolitică poate fi ereditară sau dobândită. Ane- 
miile hemolitice ereditare sunt clasificate în trei clase: 
anomalii structurale ale membranei, anomalii metabolice 
şi hemoglobinopatii (Tabelul 20-7). 

Sferocitoza ereditară, o afecţiune cu transmitere autozomal 
dominantă, este caracterizată de prezenţa unor hematii cu 
formă modificată, rigide, rezultate în urma unor deficite ale 
proteinelor membranare (spectrină, ankyrină sau banda 3). 
Splenectomia este de obicei recomandată deoarece permite 
supraviețuirea hematiilor cu menţinerea unui hematocrit 
aproape de valorile normale postoperator. Este esențială 
identificarea intraoperatorie a unor eventuale spline acce- 
sorii care pot suferi hipertrofie şi pot determina persistența 
simptomatologiei iniţiale. Pacienţii se pot prezenta cu litiază 


biliară simptomatică, episoade hemolitice sau criză aplastică. 
Deoarece r'scul de OPSI este mai ridicat în rândul copiilor 
mici, intervenţia trebuie amânată până după vârsta de 4-5 ani. 
Hemogdobinopatiile (inclusiv siclemia, talasemiile), 
reprezentând anomalii ale structurii hemoglobinei, pot 
determina modificări ale formei hematiilor şi anemie he- 
molitică secundară. Siclemia este o afecțiune cu transmitere 
autozomal ecesivă. Boala se manifestă sub o formă uşoară 
în cazul heierozigoților și este mai severă la homozigoți. În 
cazul homczigoților, pacienţii dezvoltă asplenie funcțională 
din cauza iafarctelor splenice repetate şi a fibrozei. Rareori, 
splenectom:a este indicată la pacienții cu siclemie, în contextul 
unei crize nemolitice. Acest tratament este rezervat celor 
tratați la debutul bolii, dar rareori este necesar. Splenecto- 
mia parțială şi-a arătat eficienţa la unii copii, ameliorând 
frecvenţa şi severitatea crizelor hemolitice, în acelaşi timp 
conservânc parţial funcția imunologică a splinei. 
Talasemiile sunt caracterizate de prezența unor deficite 
în sinteza uneia sau mai multor subunități ale hemoglobinei. 
Există numeroase tipuri de talasemii. În talasemia majoră 
(P-talasem a homozigotă) splenectomia este benefică prin 
reducerea necesităţii de transfuzie, a disconfortului fizic 
din cauza splenomegaliei masive şi implicit a potenţialului 
pentru rup-ură splenică. În talasemia minoră (B-talasemia 
heterozigo:ă) splenectomia poate reduce necesarul trans- 
fuzional şi problemele asociate supraîncărcării cu fier. În 
general, pacienţii diagnosticaţi cu talasemie și care sunt 
supuși splenectomiei, au riscul cel mai ridicat de a dezvolta 
OPSI. Din acest motiv, alternativele la splenectomia totală 
(ex. embolizare splenică, splenectomie parțială) reprezintă 
metodele tzrapeutice de preferat în cazul acestor pacienți. 
Anemi:le hemolitice autoimune dobândite sunt cauzate 
de expunerea la substanţe chimice, medicamente, agenți 
infecțioşi, procese inflamatorii sau neoplazii. În multe 
dintre cazuri, etiologia nu poate fi stabilită. La pacienţii cu 
anemie hemolitică autoimună, globulele roșii sunt învelite 
cu imunoglobulină, complement, sau amândouă, ceea ce 
rezultă într-un test Coombs direct pozitiv. Pacienţii cu anemie 
hemolitică Coombs-pozitivă ar trebui să urmeze tratament 
cu corticosteroizi precum şi tratament corespunzător bolilor 
asociate. Splenectomia este indicată atunci când corticoterapia 
este ineficientă sau când pacientul prezintă efecte secundare 


TABELUL 20-6. Clasificarea splenomegaliei (în funcţie de creșterea dimensională) 


Mică Moderată Mare 
Congestie pasivă cronică Scorbut Leucemie mielocitară cronică 
Malarie acută Hepatită Mielofibroză 


Febră tifoidă Ciroză hepatică 


Boala Gaucher 


Endocardită bacteriană subacută 


Limfom (leucemie) 


Boala Niemann-Pick 


infecţie acută şi subacută 


Lupus eritematos sistemic 


Mononucleoză infecțioasă 


Anemie pernicioasă 


Talasemie majoră 


Malarie cronică 


Talasemie minoră 


Abcese, infarcte 


Leishmanioză 


Amiloidoză 


Tromboză de venă splenică 


Reticuloendotelioză (leucemia cu celule 
păroase) 


TABELUL 20-7. Anemii hemolitice ereditare 


Capitolul 20 Ficatul și splina 339 


Tip Transmitere Defect 


Utilitatea 
splenectomiei 


Structura anormală a membranei 


Sferocitoza Autozomal dominantă 


Deficit de spectrină (componentă a membranei celulare 


Uzual 


esenţială pentru elasticitate) 


Eritrocitele rigide nu pot trece prin rețeaua vasculară splenică şi 


Uzual 


sunt sechestrate, ducând astfel la splenomegalie 


Eliptocitoza Autozomal dominantă Nivele scăzute de spectrină, patogenie moderată în majoritatea Rar 
cazurilor 
Piropoikilocitoza  Autozomal recesivă Variantă rară a sferocitozei Uzual 
Xerocitoza Autozomal dominantă Pierderi de apă care duc la concentraţii crescute ale Rar 
hemoglobinei 
Hidrocitoza Autozomal dominantă Anomalie în transportul Na*/K* Des 
Anomalii metabolice 
Deficitul de Autozomal recesivă Scăderea sintezei de ATP duce la distrugerea membranei Rar 
piruvat-kinază 
Deficit de G6PD Sex-linkată recesivă untul pentozo-fosfat este blocat, iar membrana este afectată Niciodată 
de injuria oxidativă cauzată de anumite medicamente (ex. 
sulfamethoxazol, ASA, fenacetina, nitrofurantoin) 
Hemoglobinopatii 
Siclemia Autozomal recesivă Înlocuirea acidului glutamic cu valina la nivelul poziţiei 6 a Rar 
(forma homozigotă lanţului B al HbA, hematii rigide, în formă de seceră, conţinut 
este mai severă) scăzut de oxigen 
Talasemia Mai multe variante Deficit de sinteză a unei sau a mai multor subunități ale Rar 


hemoglobinei 


ASA, acid aminosalicilic; ATP adenozin trifosfat; G6PD, glucozo-6-fosfatdehidrogenază; Hb, hemoglobină 


acesteia pe durata tratamentului. Anemiile hemolitice Co- 
ombs-negative sunt de obicei secundare administrării de 
medicamente, a toxicelor sau a agenţilor infecţioşi, fiind 
cel mai bine tratate prin înlăturarea agentului cauzator. Mai 
mult, anemiile asociate cu anticorpi la cald (de obicei IgG) 
nu implică activarea complementului (CN1) şi răspund la 
splenectomie, pe când cele asociate anticorpilor la rece (de 
regulă IgM) presupun activarea complementului şi agluti- 
narea, fără a fi responsive la splenectomie. 


Trombocitopenia 

Trombocitopenia are numeroase cauze (Tabelul 20-8). Aceste 
tulburări ale plachetelor sanguine sunt caracterizate de prezența 
unui număr scăzut al trombocitelor, de valori normale sau 
crescute ale megacariocitelor de la nivelul măduvei osoase, 
precum și de absenţa altor modificări hematologice sau a 
splenomegaliei. Istoricul medicamentos este important, în 
special administrarea de medicamente care interferează cu 
funcţia plachetară (ex. aspirina) sau de alţi agenţi terapeutici 
cunoscuţi ca fiind reponsabili de apariţia trombocitopeniei. 
Splenectomia este cel mai frecvent efectuată în cazul trombo- 
citopeniilor idiopatice, mediate imunologic, a căror cauză este 
necunoscută. Uneori splenectomia este indicată şi în contextul 
purpurei trombocitopenice idiopatice, al leucemiei limfatice 


cronice şi al lupusului eritematos sistemic. Splenectomia, în 
general, nu este indicată în cazul trombocitopeniilor induse 
medicamentos, al trombocitopeniei neonatale sau în cazul 
purpurei post-transfuzionale. 


TABELUL 20-8. Clasificarea trombocitopeniilor 


Scăderea producției 


Hipoproliferare (agenţi toxici, sepsis, radiații, mielofibroză, 
tumori ale măduvei) 


Producţie ineficientă de trombocite (anemia 
megalobastică, sindromul Guglielmo) 


Cu sechestrare splenică (splenomegalie congestivă, 
metaplazie mieloidă, limfom, boala Gaucher) 


Pierderi prin diluție (după transfuzii masive) 
Distrucţie anormală 
De consum (coagulare intravasculară diseminată) 


Prin mecanisme imunologice 

Pacienţii cu trombocitopenie prezintă, de regulă, 
multiple peteșii (leziuni de dimensiunea unui vârf de ac 
rezultate ca urmare a ruperii capilarelor mici sau a creșterii 
permeabilităţii arteriolelor, capilarelor sau venulelor). 
Confluenţa mai multor leziuni peteșiale determină apariția 
purpurei. Echimozele sunt leziuni purpurice extinse, iar 
uneori asemenea hemoragii se extind de-a lungul fasciilor. 
Echimozele sugerează mai mult tulburări de coagulare și 
nu trombocitopenie. 

Dacă numărul trombocitelor este scăzut și au fost ex- 
cluse alte tulburări de coagulare prin analizele de laborator 
sugestive, atunci este necesară sistarea oricărui tratament 
medicamentos. Anticorpii antiplachete sanguine sunt iden- 
tificați la 85% dintre pacienţii cu trombocitopenie imună. 
Măduva osoasă este evaluată cu scopul determinării numă- 
rului megacariocitelor pentru a identifica trombocitopenia 
rezultată prin scăderea producției de plăcuţe sanguine. În 
afecțiunile caracterizate de distrugerea plachetelor sangu- 
ine (trombocitopenia imună), măduva osoasă prezintă un 
număr normal sau crescut de megacariocite. 


Trombocitopenia imună 

Cunoscută anterior ca purpura trombocitopenică idiopatică, 
trombocitopenia imună (TI) este o afecțiune dobândită ca- 
racterizată de distrucția imunologică a plachetelor sangvine. 
TI primară este asociată cu prezenţa anticorpilor antiplachete 
sangvine sau cu distrucţia trombocitelor mediată de limfo- 
citele T. Mulţi pacienţi prezintă asociat alterarea producţiei 
trombocitare. TI secundară este asociată cu boli autoimune 
sau cu infecţii virale precum HIV. 

Majoritatea adulților au TI primară în formă cronică (peste 
12 luni), iar în cazul copiilor este adesea autolimitată. În 
rândul adulţilor tineri, TI cronică este mai frecvent întâlnită 
în rândul femeilor, dar la pacienții peste 60 ani distribuţia 
pe sexe este egală. Diagnosticul se stabilește pe baza anam- 
nezei, a examenului obiectiv şi a evaluării frotiului sangvin 
periferic. Majoritatea pacienţilor, atât adulți, cât și copii, nu 
prezintă purpută la momentului prezentării. Corticosteroizi 
rămân prima linie în tratamentul TI, deşi există controverse în 
privinţa alegerii între prednison în doze standard și doze mari 
de dexametazonă, în monoterapie ori asociat cu rituximab 
sau agoniști ai receptorilor de trombopoietină. Terapia TI 
continuă să evolueze, cu scăderea incidenţei splenectomiei 
caa doua linie de tratament odată cu demonstrarea eficienţei 
agoniştilor receptorilor de trombopoietină. 

În rândul pacienţilor supuși splenectomiei, rata de răspuns 
favorabil pe termen lung este bună, 60-85% dintre subiecţi 
nemaiavând nevoie de alte tratamente. Pacienţii HIV pozitivi 
și cei cu SIDA şi trombocitopenie asociată infecției cu HIV 
rezistentă la tratamentul medicamentos, par să răspundă 
favorabil la splenectomie, cu o rezoluţie susținută a trom- 
bocitopeniei în 60-80% din cazuri. Splenectomia nu pare 
să accelereze evoluţia pacienţilor HIV pozitivi spre SIDA. 

Tehnicile minim invazive de efectuare a splenectomiei, 
precum chirurgia laparoscopică, au redus morbiditatea 
acestui tratament. Dacă trombocitele au valoarea <20.000, 
este necesară disponibilitatea masei trombocitare pentru 
transfuzie în cursul procedurii chirurgicale. Transfuzia 
trombocitelor nu trebuie făcută anterior clampării arterei 
splenice deoarece plachetele transfuzate vor fi distruse 
rapid în splină. Recurenţa TI poate fi cauzată de persistența 
țesutului splenic după splenectomie, fie prin omiterea unei 


spline accesorii, fie prin splenoză, caz în care există țesut 
splenic restent ca urmare a rupturii capsulei splenice. 


Purpura troir botică trombocitopenică 

Purpura trombotică trombocitopenică (PTT) este o boală 
congenitală sau dobândită a arterelor şi capilarelor. PTT 
dobândită este asociată bolilor autoimune, tratamentelor 
medicamentoase și infecțiilor. Această microangiopatie 
este caracterizată de episoade trombotice și nivele scăzute 
ale plachete or sangvine. Tabloul clinic este caracterizat de 
pentada clasicăalcătuită din febră, purpură, anemie hemo- 
litică, manifestări neurologice cu modificări ale statusului 
mental și afectare renală. Pentada completă nu este universal 
prezentă, iar pentru ridicarea suspiciunii diagnosticului pre- 
zumtiv este suficientă prezența anemiei microangiopatice 
și a trombocitopeniei. Mortalitatea datorată PTT netratată 
este de aproximativ 90%. PTT congenitală este tratată prin 
transfuzii p-ofilactice cu plasmă. Plasmafereza, o terapie 
având ca sccp îndepărtarea factorilor derivați din plasmă care 
determină azregarea plachetelor, este de obicei eficientă, fie 
singură, fie in combinaţie cu tratament antiagregant, transfuzii 
sangvine și steroizi. Splenectomia poate fi utilizată în cazul 
eşecului acestor terapii. 


Hipersplenismul asociat altor boli 
Hipersplen:smul este caracterizat de citopenie (anemie, 
leucopenie. trombocitopenie, ca elemente izolate sau în 
combinaţii). de precursori celulari normali sau hiperplastici 
la nivelul măduvei osoase și de remiterea citopeniei după 
splenectomie. Splenomegalia poate sau nu să fie prezentă 
și nu face parte din criteriile de diagnostic. Distrucţia unor 
forme diverse ale elementelor sângelui este caracteristică 
pentru un r.umăr mare de sindroame clinice. Atât forma 
infiltrativă, cât si cea congestivă a splenomegaliei se 
asociază ct hipersplenism (Tabelul 20-9). 

Citopenia rezultă din creşterea sechestrării celulelor în 
splină, accentuarea distruţiei celulare la nivel splenic sau pro- 
ducerea de enticorpi în splină. Pancitopenia, trombocitopenia 


TABELUL 20-9. Patologii asociate cu 


hipersplenism 


Boli congestive ale splinei 
Hiperterisiune portală 
Tromboză de venă splenică 

Boli infiltrazive ale splinei 


Patologi benigne (boala Gaucher, boala Niemann-Pick, 
amiloidoze, hematopoieza extramedulară) 


Patologia neoplazice (leucemii, limfoame, boala Hodgkin, 
tumori primare, tumori metastatice, metaplazia mieloidă) 


Alte patolegii 


Sindrom Felty (artrită reumatoidă, splenomegailie, 
neutroperie) 


Porfirie zritropoietică 


Sarcoidoză 


izolată, anemia sau leucopenia pot fi prezente pe frotiul 
sanguin periferic. Majoritatea cazurilor de hipersplenism 
prezintă însă pancitopenie. Măduva osoasă este în general 
hiperplastică. În cazul mielofibrozei, examinarea măduvei 
evidenţiază depozite crescute de colagen. 

La pacienţii cu splenomegalie este prezentă atât seches- 
trarea trombocitelor, cât și a hematiilor. Timpul de tranzit al 
hematiilor prin splină crește proporțional cu splenomegalia. 
Supravieţuirea trombocitelor nu este, de regulă, afectată; totuși, 
sechestrarea trombocitelor în splemomesgalie este crescută. 
Aceasta explică de ce la pacienţii cu hipersplenism asociat 
splenomegaliei, trombocitopenia apare înaintea anemiei. 
Abordarea diagnostică este ghidată de manifestările de 
acompaniament (ex. anomalii hematologice, limfadenopatie, 
hipertensiune portală, disfuncţie hepatică, infecții sistemice). 

În hipersplenism, splenectomia este indicată în cazul unei 
valori a trombocitelor <50.000, cu prezenţa hemoragiei, în 
cazul neutropeniei <2.000 cu sau fără infecţii intercurente, 
sau dacă pacientul prezintă anemie care necesită transfuzii. 
Când ne aflăm în faţa unui hipersplenism secundar, este 
necesară tratarea cauzei acestuia și abia apoi se va lua în 
considerare splenectomia. În cazul mielofibrozei cu meta- 
plazie mieloidă, dar și în celelalte cazuri de hematopoieză 
extramedulară, splenectomia este indicată doar atunci 
când tabloul clinic sugerează că funcţia compensatorie 
hematopoietică a splinei mărite în dimensiuni este depă- 
şită de sechestrarea accelerată și de distrucţia hematiilor. 
Splenectomia parţială și embolizarea splenică sunt utilizate 
ca alternative ale splenectomiei totale pentru tratamentul 
hipersplenismului și al disconfortului abdominal cauzat 
de splemomegalia masivă apărută în contextul unor cazuri 
benigne de splenomegalie infiltrativă (ex. boala Gaucher, 
o afecţiune autozomal recesivă cauzată de acumularea de 
glucocerebrozide în celulele reticuloendoteliale). Embo- 
lizarea parţială a arterei splenice are indicație limitată din 
cauza potenţialului crescut de a cauza abcese şi infarcte. În 
cazul sindromului Felty, care asociază artrită reumatoidă, 
ulcere gambiere sau alte infecţii cronice, splenomegalie 
și neutropenie, splenectomia este controversată din cauza 
răspunsului imprevizibil. Splenectomia la pacienţii cu 
sindrom Felty este o opţiune în contextul infecțiilor severe 
recurente sau atunci când apar ulcere gambiere trenante. 
Hiperspenismul asociat splenomegaliei congestive secun- 
dare unei insuficiențe hepatice şi consecinţelor vasculare 
ale hipertensiunii portale, necesită tratarea hipertensiunii 
mai degrabă decât splenectomia. Radioterapia a fost uti- 
lizată la un număr redus de pacienţi cu ciroză hepatică, 
splenomegalie și hipersplenism, cu ameliorarea durerii 
ŞI a citopeniel. 

În majoritatea cazurilor de hipersplenism secundar, 
splenectomia nu rezolvă complet citopenia. Postoperator, 
poate exista o creștere dramatică a numărului de trombocite, 
care se poate asocia cu tromboze și trombembolism, mai 
ales la pacienţii cu mielofibroză. Tromboza de venă splenică 
sau de venă portă, precum şi tromboza venoasă profundă 
a membrelor inferioare, mult mai frecvent întâlnită, pot să 
survină mai ales în caz de trombocitoză postoperatorie. O 
monitorizarea atentă a numărului trombocitelor în perioada 
postoperatorie este esenţială, la fel ca iniţierea unei terapii 
antiagregante plachetare, atunci când aceasta este necesară. 
Tratamentul recomandat în caz de trombocitoză semnifi- 
cativă postsplenectomie este tratamentul cu hidroxiuree. 


Capitolul20 Ficatul şi splina 341 


Afectiuni hematologice maligne 


Deşi splenectomia nu este indicată în leucemia acută, această 
operaţie a fost efectuată pentru câteva cazuri de leucemie 
cronică. Până nu demult, splenectomia a fost considerată a 
fi o metodă terapeutică importantă în tratamentul precoce al 
leucemiei cu celule păroase, o formă cu evoluţie progresivă, 
indolentă, de leucemie cronică. Splenectomia rămâne în 
prezent o intervenţie rezervată pentru tratamentul paleativ 
al citopeniilor şi splenomegaliilor simptomatice, în timp 
ce a-interferonul și 2 1-deoxicoformicina sunt utilizate ca 
primă linie terapeutică. Deşi splenectomia era efectuată în 
trecut în mod frecvent, ca parte integrantă a laparotomiei 
de stadializare a bolii Hodgkin, astăzi este practicată extrem 
de rar datorită progreselor din domeniul tehnicilor radioi- 
magistice precum și datorită descoperirii unor noi terapii 
sistemice mai eficiente. Splenectomia este rar indicată în 
limfoamele non-Hodgkin, excepţie făcând pacienţii cu 
limfom splenic primar, splenomegalie voluminoasă simp- 
tomatică sau hipersplenism. 


CONSECINȚE ȘI COMPLICAȚII 
DUPĂ SPLENECTOMIE 


Modificări hematologice 


La o persoană sănătoasă, după ce splina este înlăturată 
chirurgical, numărul leucocitelor creşte în medie cu 50% 
peste limita superioară a normalului. În unele cazuri, nu- 
mărul neutrofilelor poate să crească, în perioada imediat 
postoperatorie, până la 15.000-20.000/m ms. Creșterea 
numărului leucocitelor este de obicei tranzitorie şi revine 
la o valoare normală în aproximativ 5-7 zile. Menţinerea 
unor valori ridicate peste intervalul de timp menţionat 
sugerează o infecţie. La unii pacienţi, creșterea numărului 
leucocitelor este permanentă. În astfel de cazuri, formula 
leucocitară este normală. 

La un pacient la care a fost practicată o splenectomie 
de rutină, pe frotiul sanguin se vor vizualiza la microscopie 
corpi Howell-Jolly (fragmente nucleare), globule roșii cu 
nucleu, corpi Heinz (precipitat de hemoglobină), corpi 
Pappenheimer și globule roşii îmbătrânite. Unele hematii 
pot să prezinte modificări structurale anormale. Absența 
acestor elemente după o splenectomie efectuată pentru 
o afecțiune hematologică sugerează prezenţa unei spline 
accesorii care a fost omisă la momentul intervenţiei chi- 
rurgicale. O explorare radioizotopică poate fi utilă pentru 
identificarea parechimului splenic responsabil de persistența 
bolii. Numărul plachetelor sanguine crește cu până la 30% 
între ziua 2 și ziua 10 postsplenectomie și revine de obicei 
la normal în aproximativ două săptămâni. Trombocitoza 
(număr de trombocite >400.000/mm*) apare la 50% dintre 
pacienţi. Teoretic, această creştere a trombocitelor predispune 
pacientul la complicaţii trombotice (ex. tromboză venoasă 
profundă a membrelor inferioare, tromboza venelor mezen- 
terice, trombembolismpulmonar). Puţine date din literatură 
susțin însă existența unei corelaţii clare între numărul total 
al trombocitelor şi tromboză. Majoritatea trombozelor şi 
a trombembolismelor pulmonare apar la pacienţi cu boli 
mieloproliferative. Tratamentul postoperator cu medicaţie 
antiagregantă plachetară (ex. aspirină, dipiridamol) este in- 
dicat la pacienții cunoscuţi cu afecțiuni mieloproliferative şi 

o valoare a numărului de trombocite >400.000/mm?, precum 
şi la toţi ceilalţi pacienți, după splenectomie, dacă numărul 
trombocitelor >750.000/mm?. Terapia antiagregantă este 
menţinută până când valoarea numărului de trombocite 
revine la normal. Tratamentul anticoagulant cu heparină 
sau warfarină nu aduce beneficii şi trebuie evitat. În cazul 
apariţiei unor trombocitoze extreme se indică tratament cu 
hidroxiuree. 


Consecințe imunologice 


Riscul dezvoltării unui sindrom OPSI variază cu vârsta 
pacientului la momentul practicării splenectomiei și cu 
motivul splenectomiei. La copilul sănătos, riscul potențial 
pentru sindromul OPSI este de aproximativ 2—4%. La 
adult, acesta este de circa 1-2%. Riscul cel mai ridicat 
este întâlnit la pacienţii cu splenectomie efectuată pentru 
patologii hematologice. Incidenţa generală a OPSI la paci- 
enţii cu splenectomie este de 40 de ori mai mare decât în 
populaţia generală. Sindromul OPSI nu apare de obicei în 
perioada imediat postoperatorie. Țesutul splenic rezidual 
poate diminua acest risc, așa cum este demonstrat prin 
incidenţa scăzută a sepsisului postsplenectomie la pacienţii 
cu traumă abdominală la care țesutul splenic restant, prin 
spline accesorii sau prin splenoză, este în măsură să exercite 
o oarecare protecție imună. 

Infecţiile severe postsplenectomie sunt, de obicei, cauzate 
de microorganisme încapsulate. Streptococcus pneumoniae 
(pneumococcus) este cel mai frecvent agent incriminat 
(75%),unmat cu o frecventă descrescătoare de Haemophilus 
influenzae, Neisseria meningitidis, streptococul B-hemolitic, 
Staphylococcus aureus, Escherichia coli şi Pseudomonas. 
Infecţiile virale, îndeosebi herpes zoster, pot fi severe la 
pacienţii cu splenectomie. Unele infecţii parazitare (ex. 
babesioza, malaria) pot avea un impact masiv asupra gazdei 
cu istoric de splenectomie. Infecţiile severe postsplenecto- 
mie cu bacterii încapsulate (ex. pneumococcus) debutează 
insidios, mimând adesea o răceală sau o gripă, dar pacientul 
poate deveni septic în decursul a câtorva ore și decesul se 
poate instala rapid (24-48 de ore) în pofida unei antibio- 
terapii agresive. Infarctul glandelor suprarenale cauzator 
de insuficiență corticosuprarenaliană este adesea asociat 
acestui tip de infecții (sindromul Waterhouse-Friderichsen). 

Vaccinarea antipneumococică cu vaccin pneumococic 
polivalent este obligatorie atât după splenectomia totală, cât 
şi după splenectomiile conservative (parţiale) posttraumatice. 
Pacienţii cu traumatism splenic manageriaţi non-operator 
trebuie de asemenea vaccinaţi. Nici chirurgul și nici pacientul 
nu trebuie să considere vaccinarea drept o metodă de pro- 
tecţie totală împotriva OPSI. Atât studiile clinice cât și cele 
experimentale sugerează că pacienţii cu splenectomie pot să 
nu dezvolte un răspuns adecvat la antigenele pneumococice 
polizaharidice. Copii mai mici de 2 ani, de asemenea, nu 
dezvoltă o imunizare eficientă. În plus, subtipurile pneu- 
mococice care nu sunt incluse în vaccin (sau alte bacterii) 
pot fi cauzatoare de sepsis sever. La pacienţii programaţi 
pentru splenectomie electivă, este recomandată vaccinarea 
înaintea intervenţiei chirurgicale. Nu se cunoaşte cu exactitate 
momentul adecvat pentru imunizare, dar o perioadă care să 
preceadă operaţia cu mai mult de o săptămână este cel mai 


probabil suficientă. Dacă pacientul programat în vederea 
splenectomiei este sub tratament cronic cu corticoizi, acesta 
poate diminua răspunsul imun. La astfel de pacienţi este de 
preferat o imunizare de mai lungă durată după oprirea în 
prealabil a terapiilor imunosupresoare. În plus, este înțelept ca 
vaccinarea să fie temporizată până când statusul nutriţional al 
pacientului, precum și statusul vindecării leziunilor asociate 
este adecvat. Vaccinarea împotriva H. influenzae tip B şi N. 
meningitidis este disponibilă și trebuie luată în considerare 
la toți pacienţii cu splenectomie. Vaccinuri pneumococice 
combinate sunt acum disponibile pentru copii; eficacitatea 
acestora după splenectomie nu este însă clar definită. 


Alte complicaţii postsplenectomie 


Rata morbidităţii şi a mortalității după splenectomie este 
relativ scăzută. Hemoragii persistente postsplenectomie 
apar în <1% dintre cazuri, cel mai frecvent la pacienţii cu 
indicație de splenectomie pentru trombocitopenie. Dintre 
complicațiile pulmonare pot fi enumerate atelectazia pul- 
monară stângă și pleurezia stângă. Leziunile pancreatice 
după splenectomie sunt descrise în 1—5% dintre cazuri. 
Acestea pot rămâne fară impact clinic şi nerecunoscute și 
pot cauza amilazemie uşoară, sau pot deveni manifeste clinic 
prin pancreatită acută, fistulă pancreatică sau pseudochist 
pancreatic. Lezarea intraoperatorie a stomacului poate să 
ducă la dezvoltarea unui abces subfrenic sau a unei fistule 
gastrocutanate. Abcesele subfrenice apar de obicei la 5-10 
zile de ladata operaţiei. Semnele clinice includ febra, durerea 
în hipocondrul stâng, colecţia pleurală stângă, atelectazia 
prelungită, pneumonia și leucocitoza persistentă. Ecografia 
abdominală și computer tomografia sunt investigaţii utile 
pentru identificarea abceselor. Odată identificate, acestea 
trebuie drenate prompt fie percutanat sub ghidaj imagistic, 
fie chirurgical. 

ÎNTREBĂRI 


Alegeţi un singur răspuns corect pentru fiecare întrebare. 


1. O femeie în vârstă de 42 de ani se prezintă în 


serviciul de urgenţă, fiind victima unui accident 
rutier. Aceasta a suferit doar traumatisme minore 
și drept urmare este externată cu stare generală 
bună, stabilă. Se recomandă, însă, să revină în 
vederea completării investigaţiilor pentru o 
formaţiune tumorală de 3 cm localizată la nivelul 
segmentului VI hepatic, descoperită incidental 

la scanarea computer tomografică din cadrul 
bilanţului lezional de urgenţă. Formaţiunea 
prezintă priză progresivă de contrast dinspre 
periferie spre centru, cu o regiune centrală 
hipodensă. Pacienta neagă consumul de alcool 
și nu are istoric de hepatită sau ciroză. Probele 
hepatice sunt normale. Pacienta nu este sub 
tratament cu anticoncepţionale orale, iar la 
momentul consultului nu acuză dureri, grețuri, 
icter sau scădere în greutate. Ce recomandati 
pentru această pacientă? 


A. Puncţie-biopsie percutanată cu evaluare și 
diagnostic histopatologic 

B. Rezecţia chirurgicală a leziunii 

C. Repetarea investigaţiilor imagistice (CT sau IRM) 
la un interval de 6-12 luni 

D. Îndrumarea pacientei către medicul oncolog 
pentru iniţierea tratamentului de chimioterapie 
sistemică 

E. Ablaţia cu microunde a leziunii 


. O pacientă în vârstă de 60 de ani, cunoscută 

cu hepatită virală C, este adusă în serviciul de 
urgenţă de către familie pentru stare de confuzie 
care se agravează. Examenul obiectiv relevă icter, 
splenomegalie și steluțe vasculare. La examinarea 
neurologică, pacienta este letargică și prezintă 
asterixis. Care dintre următorii agenţi farmacologici 
este cel mai potrivit pentru tratamentul acestei 
patologii? 

A. Spironolactona 

B. Lactuloza 

C. Somatostatina 

D. Amoniacul 

E. Midodrina 


„ Un bărbat în vârstă de 46 ani se prezintă la camera 
de gardă pentru hematemeză. Nu au mai existat 
manifestări de acest gen în antecedente. Din 
relatările pacientului, acesta afirmă faptul că bea 
zilnic aproximativ 500 mL de tărie de mai bine 

de 10 ani. Se efectuează endoscopie digestivă 
superioară care evidenţiază varice esofagiene 

cu hemoragie activă. Care dintre următoarele 
reprezintă cel mai bun tratament hemostatic? 


> 


„ Sunt chirurgical porto-sistemic efectuat de 
urgenţă 

Tamponament intraluminal 

. Ligatură endoscopică cu benzi elastice 

. TIPS 

Suntul peritoneo-venos 


møn 


. Un bărbat în vârstă de 55 de ani, cunoscut cu ciroză, 


se prezintă în serviciul de primiri urgenţe pentru 
durere abdominală intensă. Starea generală a 
acestuia este alterată. Tensiunea arterială este 90/50 
mmHg, pulsul 110 bătăi/minut, frecvenţa respiratorie 
24/minut și temperatura 38,8*C. Abdomenul este 
destins și sensibil; semnul valului este pozitiv. 
Rezultatele testelor de laborator relevă Hb = 13 g/dL, 
leucocite = 16.500/uL, ionogramă serică în parametri 
fiziologici, uree = 10 mg/dL și creatinină = 1,1 mg/ 
dL. Examenul CT evidenţiază un ficat mic, nodular, 
splenomegalie și o cantitate mare de ascită. Se 
practică paracenteză cu examen al lichidului de ascită 
care descrie prezenţa de leucocite 750 celule/mL, cu 
90% neutrofile; culturile sunt pozitive pentru infecție 
monomicrobiană cu germene aerob, gram-negativ. 
Care este diagnosticul probabil? 


A. Perforaţie de organ 

B. Carcinomatoză 

C. Sindrom Mallory-Weiss 
D. PBS 

E. SHR 


. Pentru pacientul de la întrebarea 4, care dintre 


următoarele variante terapeutice este cea mai 
potrivită? 

A. Laparotomia exploratorie 

B. Antibioterapie per os, cu acţiune intraluminală 
C. Restricţia aportului proteic 

D. Antibioterapie intravenoasă 

E. Albumină 


RĂSPUNSURI SI EXPLICAȚII 


1. Răspuns: C 


Caracteristicile imagistice ale leziunii (captare 
progresivă a substanţei de contrast dinspre 
periferie spre zona centrală) şi lipsa factorilor de 
risc asociaţi stabilesc diagnosticul cel mai probabil 
de hemangiom hepatic. Aceste leziuni sunt tipic 
asimptomatice și rămân benigne. Puncţia-biopsie 
trebuie evitată în evaluarea iniţială a unei astfel 

de tumori, nefiind necesară pentru diagnostic, 
mai ales în lipsa manifestărilor clinice. Rezecţia 
chirurgicală nu este indicată în cazul acestui 
hemangiom de mici dimensiuni, asimptomatic. 
Intervenţia chirurgicală trebuie luată în considerare 
ca variantă terapeutică pentru hemangioame 
simptomatice sau pentru hemangioame 

voluminoase/gigante. Este suficient la momentul 
actual, să urmărim evoluţia în timp a leziunii și dacă 
apare creștere dimensională. Ablaţia cu microunde 
sau chimioterapia nu reprezintă o indicație de 
tratament pentru această pacientă. Pentru mai 
multe informaţii pe această temă, vă rugăm 
consultaţi subcapitolul Hemangiomul hepatic. 


Răspuns: B 

Răspunsul este lactuloza, un dizaharid nedigerabil 
care acționează prin accelerarea tranzitului 
intestinal și prin conversia amoniacului în 

amoniu (forma non-absorbabilă NH,+). Nivelul 
crescut de amoniac în organism este asociat 

cu dezvoltarea encefalopatiei hepatice și, prin 
urmare, administrarea suplimentară de amoniac 
nu este indicată. Scopul administrării de lactuloză 
este ca pacienţii să aibă 3-5 scaune moi pe zi. 
Spironolactona este un diuretic economisitor de 
potasiu utilizat pentru tratamentul pacienţior 

cu hepatită cronică și retenţie hidrică (edeme 
periferice și ascită). Somatostatina este un peptid 
GI care reglează funcţia endocrină, folosit adesea 
pentru a scădea fluxul sanguin mezenteric la 
bolnavi cu hipertensiune portală și hemoragie. 
Midodrina este un peptid vasoactiv antihipotensiv 
oral folosit la pacienţii cu hipotensiune ortostatică 
simptomatică. Pentru mai multe informații pe 
această temă, vă rugăm consultaţi subcapitolul 
Encefalopatia hepatică. 


Răspuns: C 

Ligatura endoscopică cu benzi elastice a devenit 
procedura standard de tratament a hemoragiilor 
de la nivelul varicelor esofagiene și ar trebui 
realizată cât mai devreme posibil după etapa 
diagnosticului și a stabilizării hemodinamice a 
pacientului. Realizarea șunturilor porto-sistemice 
în regim de urgenţă este asociată cu o rată foarte 
mare de mortalitate și morbiditate, în special 

cu insuficienţa hepatică. În primă fază, pot fi 
iniţiate alte măsuri de control al sângerării, care 
permit efectuarea ulterioră de proceduri invazive 
semielective, în condiţii optime. Tamponamentul 
intraluminal cu sonda Sengstaken-Blakemore (sau 
dispozitive similare) este o soluţie care se aplică 

în ultimă instanţă, la pacienţii la care tratamentele 
medicamentoase și endoscopice au eșuat. TIPS se 
asociază cu o rată crescută de insuficienţă hepatică 
atunci când se efectuează în urgenţă la pacienţi 
instabili. Din acest motiv, TIPS este o procedură 
electivă, care trebuie practicată la pacienţii cu 
boală hepatică bine compensată. Pentru mai multe 
informaţii legate de acest subiect, vă rugăm să 
consultaţi subcapitolul Hemoragiile variceale. 


4. Răspuns:D 


Acest pacient are o PBS. Se consideră că 

aceasta apare în contextul ascitei asociată cu 
imunosupresia (ciroza) și este un indicator al 
hepatopatiei în stadiu terminal. Translocaţia 
bacteriană de la nivelul intestinului este principala 
cauză a acestei patologii. Perforaţiile de organ 
sunt asociate de obicei cu pneumoperitoneu 
decelabil la examenul CT, iar culturile bacteriane 
relevă infecție multimicrobiană. De asemenea, 
numărul leucocitelor din lichidul de ascită în acest 
caz ar fi mult mai mare, de obicei peste 10.000. 
Carcinomatoza peritoneală poate evolua cu ascită, 
însă se instalează gradual și nu este asociată 

cu dureri severe. O lacerație de tip Mallory- 

Weiss poate să apară după un efort puternic 

de vărsătură și poate da naștere la hemoragii 
digestive superioare semnificative, dar ascita nu 
este un element asociat în mod normal cu această 
patologie. Pentru mai multe informaţii legate de 
acest subiect, va rugăm să consultaţi subcapitolul 
Ascita. 


Răspuns: D 

În cazul PBS examenul microbiologic al lichidului 
de ascită, de cele mai multe ori, identifică un 
singur agent patogen - infecţie monobacteriană. 
Pot exista situaţii în care culturile sunt negative. 
Tratamentul ales va fi unul de natură empirică. 
Antibioticul selectat este unul cu spectru larg 

de acţiune, împotriva florei bacteriene de la 
nivelul intestinului. Laparotomia exploratorie 

nu este necesară în cazul PBS, deoarece cauza 
bolii este contaminarea bacteriană a lichidului 
de ascită și de cele mai multe ori se tratează 

prin antibioterapie specifică. Antibioticele 
intraluminale (ex. neomicina) sunt uneori 
folosite pentru tratamentul encefalopatiei 
hepatice, dar deoarece nu sunt absorbite la 
nivelul tractului digestiv, ele nu sunt eficiente 

în tratamentul infecțiilor sistemice. Restricția 
proteică este uneori necesară pentru tratamentul 
encefalopatiei hepatice, dar nu este eficientă 

în cazul PBS. S-a demonstrat că administrarea 
intravenoasă de albumină este benefică în 
tratamentul insuficientei renale asociată cirozei 
și PBS, însă aceasta este o terapie adjuvantă în 
managementul PBS și nu un tratament de primă 
linie. Pentru mai multe informaţii legate de acest 
subiect, vă rugăm să consultaţi subcapitolul 
Ascita. 


Bolile sistemului vascular 


James B. Alexander, Jessica Beth O'Connell, Roman Nowygrod și Matthew R. Smeds 


BOLI ARTERIALE 


Anatomie 


Sistemul vascular este format dintr-o reţea de vase sanguine 
ramificate, interconectate, care transportă sângele în sens 
aferent şi eferent, de la cord prin întregul organism. Com- 
ponentele sistemului vascular sunt reprezentate de artere, 
vene şi limfatice, conducte active formate din țesuturi 
dinamice și reactive care interacționează continuu cu ele- 
mentele sanguine şi se află sub controlul sistemelor nervos 
şi endocrin. Peretele arterial prezintă trei straturi: intima, 
media și adventicea (Figura 26-1). Lamina elastică internă 
separă tunica intimă de medie, iar lamina elastică externă, 
tunica medie de adventice. 

Tunica internă, endotelială, derivată din hemangioblaste, 
tapetează fața internă a intimei. Datorită numărului crescut 
de vase sanguine, masa celulelor endoteliale este mai mare 
comparativ cuansamblul celular al ficatului. Stratul endotelial 
este reactiv la toate componentele sanguine, celulare și solubile, 
și la dinamica fluxului sangvin. Endoteliul acţionează ca o 
suprafaţă cu rol antitrombotic pe care se exprimă proteinele 
C şi S, antitrombina 3, prostaciclina, trombomodulina, he- 
parina și activatorul tisular al plasminogenului (tPA, tissue 
plasminogen activator). Concomitent, modulează hemostaza 
prin acţiunea factorului von Willebrand, tromboxanului, 
factorului V al coagulării şi factorului de activare plachetară. 
Celulele endoteliale secretă agenți vasoactivi de tipul oxidului 
nitric, care determină vasodilatație, și a enzimei de conversie 
a angiotensinei, favorizând vasoconstricția. Pe suprafaţa ce- 
lulelor endoteliale se află receptori pentru lipoproteinele cu 
densitate redusă (LDL.-R, low-density lipoprotein receptors) 
care produc lipoproteinlipaza. Celulele endoteliale constituie 
o sursă importantă de factori de creștere, de tipul factorului 
de creștere plachetară, care modulează interacțiunea celulelor 
endoteliale cu elementele celulare sangvine. 

Tunica medie este cel mai gros strat al peretelui arterial. 
Aceasta este formată preponderent din celule musculare netede 
incluse într-o matrice de ţesut conjunctiv ce conţine elastină, 
colagen și proteoglicani. Celulele musculare netede sunt 
aliniate predominant circumferenţial periluminal, producând 
vasoconstricţie prin contracție şi vasodilataţie prin relaxare. 
Celulele musculare netede şi matricea adiacentă sunt orga- 
nizate în fascicule fine sau lamele. Vasele mari, care prezintă 
mai multe unități lamelare suprapuse pe secțiune transversală 
au propriul aport trofic, vasa vasorum, care penetrează din 
adventice. Arterele cu mai puţine unităţi lamelare se oxige- 
nează direct prin difuziunea oxigenului din lumenul vascular. 

Tunica adventice reprezintă stratul extern al peretelui 
vascular. Adventicea este situată pe versantul extern al 
laminei elastice şi este formată din ţesut conjunctiv, fibro- 
blaste, capilare şi fibre nervoase. Adventicea, bogată în fibre 
de colagen, constituie sediul inervaţiei și vascularizaţiei 
nutritive a structurilor vasculare. În ciuda aspectului subțire 
şi fin, structura tunicii adventice favorizează limitarea 
hemoragiilor post-traumatice sau rupturilor anevrismale. 


Ateroscleroza 


Ateroscleroza, cea mai frecventă cauză de stenoză și ocluzie 
arterială, este o afecțiune degenerativă caracterizată prin 
disfuncţie celulară endotelială, infiltrare, adeziune a celulelor 
inflamatorii şi acumulare de elemente celulare şi matriceale. 
Procesul aterosclerotic determină formarea de plăci fibrocelu- 
lare. În stadiile finale ale bolii, plăcile fibrolipidice îngustează 
lumenul vascular și diminuă fluxul sanguin (Figura 26-2), 
determinând instalarea de simptome tipice sindroamelor 
cronice de angină pectorală, claudicaţie intermitentă în 
membrele inferioare, și sindroame specifice de organ, de 
tipul hipertensiunii reno-vasculare. Se descriu şi evenimente 
subite (de exemplu, infarct miocardic [IM], accident vascular 
cerebral, embolie arterială) determinate de prezenţa plăcilor 
instabile care se pot rupe intraluminal, producând tromboza 
acută de placă sau formare de emboli distali. 

Factorii de risc evolutiv aterosclerotic includ fumatul, 
hipertensiunea, anomalii în metabolismul colesterolului 
(nivel crescut al lipoproteinelor cu densitate redusă şi scăzut 
al lipoproteinelor cu densitate crescută), diabet zaharat, 
obezitate, tulburări de coagulare sau circulaţie arterială cu 
flux sangvin turbulent. Fumatul constituie un factor de risc 
mai important pentru ateroscleroza periferică decât pentru 
ateroscleroza coronariană. Elementul fiziopatologic comun 
al factorilor de risc îl constituie producerea de leziuni arte- 
riale murale. Studiul Framingham a demonstrat că prezența 
concomitentă a factorilor de risc multiplică riscul apariţiei 
leziunilor aterosclerotice vasculare (Figura 26-3). 

Primele semne de ateroscleroză pot apare precoce, în 
adolescenţă, prin formarea de striuri endoteliale încărcate cu 
lipide şi macrofage. Aceste leziuni progresează spre formarea 
de plăci fibroase, alcătuite din macrofage, încapsulate de 
colagen și elastină. Pe măsura maturării lor, porțiuni din 
interiorul plăcilor fibroase se pot necroza, dilacera şi, ulte- 
rior, ulcera. La nivelul acestor plăci complexe se dezvoltă 
microcalcificări focale care pot progresa spre formarea de 
depozite calcice semnificative. 

Deşi ateroscleroza este considerată o boală sistemică, 
plăcile fibrolipidice au tendinţa de localizare în regiuni 

Figura 26-1. Stratigrafia peretelui arterial. 


specifice. Situsurile frecvente de localizare a plăcilor ate- 
rosclerotice sunt arterele coronare, bifurcația carotidiană, 
arterele iliace proximale și arterele femurale superficiale 
distale din canalul adductorilor. Regiunile anatomice care 
conţinbifurcaţii arteriale constituie situsuri predilecte pentru 
dezvoltarea plăcilor aterosclerotice datorită turbulenţelor de 
flux sanguin care scad stressul de forfecare şi produc stază 
sanguină (Figura 26-4). Staza sangvină prelungită creşte 
timpul de contact dintre peretele vascular, lipide şi ceilalți 
factori sanguini aterogeni. 


Complicaţiile comune ale aterosclerozei sunt (1) IM sau 
angina pectorală secundare aterosclerozei coronariene; (2) 
accident ischemic tranzitor (AIT) sau accidentul vascular 
cerebral (AVC) secundar aterosclerozei bifurcaţiei carotidi- 
ene; şi (3) ischemia extremităților inferioare care determină 
dificultăţi de deplasare (claudicaţie), dureri în repaus sau 
gangrenă. Complicaţii mai rare ale aterosclerozei sunt hipo- 
perfuzia renală secundară stenozei arterei renale şi ischemia 
intestinului subţire prin ocluzie sau stenoză mezenterică. 
Simptomele stenozei arteriale sunt determinate fie de 

Figura 26-2. Evoluţia procesului aterosclerotic în timp. 

Factorii de risc şi vârsta. Factorii de risc aterosclerotic sunt modificabili şi nemodificabili. Fumatul, hipertensiunea, 
diabetul zaharat, dislipidemiile, obezitatea şi sedentarismul constituie factori de risc cumulativi care se augmentează cu înaintarea în vârstă. 


Modelul Glass al bifurcaţiei carotidiene. Bulele 
de hidrogen indică direcţia fluxului sangvin la nivelul bifurcaţiei 
carotidiene şi turbulenta fluxului (model helical contra-rotativ 
complex) la nivelul peretelui arterial opus separatorului de flux 
(Reproducere după Zarins CK, Glagov S. Arterial wall pathology 
in atherosclerosis. In: Rutherford RB, ed. Vascular Surgery. 4th 
ed. Vol 1. Philadelphia, PA: WB Saunders; 1996:214. Copyright 
© 1996 Elsevier. Cu permisiunea autorului.) 


ocluzia progresivă, graduală, indusă de dezvoltarea plăcii 
aterosclerotice cu limitarea fluxului sanguin distal, fie de 
tromboza subită a arterei suprapusă pe o placă subiacentă. 
Ocluzia arterială subită nu permite dezvoltarea canalelor 
colaterale arteriale, în timp ce stenoza graduală arterială 
poate favoriza dezvoltarea circulaţiei colaterale cu men- 
ţinerea perfuziei distale. Ulceraţiile plăcii aterosclerotice 
devin frecvent situsuri de depunere de plachete sangvine 
şi trombogeneză. Embolizarea distală poate produce un 
eveniment ocluziv acut manifest prin instalarea bruscă a 
simptomatologiei. 

Ateroscleroza este o boală progresivă caracterizată 
evolutiv prin dezvoltarea unor sindroame ischemice 
simptomatice. Cea mai eficientă modalitate de a întârzia 
progresia aterosclerozei o constituie modificarea factorilor 
de risc aterosclerotic. Prin studii clinice s-a demonstrat că 
aplicarea de programe terapeutice care combină metode 
de modificare a factorilor de risc cu agenți farmacologici 
specifici de întârziere a progresiei aterosclerotice (antia- 
gregante plachetare, B-blocante, statine, antihipertensive, 
suplimente nutriționale) reduce semnificativ incidența 
evenimentelor cardiovasculare. Activitatea fizică are efect 
pozitiv prin creșterea nivelului de lipoproteine cu densitate 
crescută care favorizează transportul şi metabolizarea altor 
structuri lipidice. 


Un anevrism reprezintă o dilataţie arterială focală de peste 1,5 
ori diametrul normal al lumenului vascular. Anevrismele se 
clasifică în „adevărate”, care interesează toate cele 3 straturi 
ale peretelui arterial, sau „false” (pseudoanevrisme), care nu 
afectează toate straturile arteriale murale, şi apar secundar 
traumatismelor, infecțiilor sau dilacerării unei anastomoze 
din cadrul unui bypass arterial. Frecvent, peretele extern sau 
capsula psudoanevrismală este reprezentată de o membrană 
fibroasă îngroşată. Anevrismele se mai pot clasifica după 
formă: un anevrism fuziform reprezintă o dilataţie difuză, în 
timp ce un anevrism sacular reprezintă o dilataţie excentrică 
a unei artere în mod curent de aspect normal (Figura 26-5). 

Anevrismele se pot localiza la orice nivel al arborelui 
arterial, dar mai frecvent interesează aorta infrarenală, arterele 

Figura 26-5. Clasificarea anevrismelor. A. Pseudoanevrism. B. Anevrism aterosclerotic sacular. C. Anevrism aterosclerotic fusiform. 


iliace şi popliteale (Tabel 26-1). Localizările preferențiale 
de dezvoltare anevrismală sunt reprezentate de nivelurile 
de ramificare arterială. Se estimează că 3% din bărbații cu 
vârsta peste 70 ani prezintă un anevrism aortic. La pacienții 
cu factori de risc crescut incidența anevrismelor ajunge la 
10%. Boalaanevrismală este o afecțiune sistemică și famili- 
ală. Un pacient diagnosticat cu anevrism popliteal are peste 
50% şanse de a prezenta un alt anevrism la nivelul arterei 
poplitee controlaterale și 50% şanse de anevrism de aortă 
abdominală (AAA). Aproximativ 20% din pacienții cu AAA, 
au o rudă de gradul 1 cu boală anevrismală. 

În majoritatea cazurilor, anevrismele se asociază cu 
ateroscleroza. Deși etiopatogenia nu este cunoscută, se 
presupune că ateroscleroza poate altera difuziunea substan- 
telor nutritive şi favoriza degenerarea peretelui arterial, sub 
acţiunea metaloproteinazelor. Studii recente au demonstrat 
creșteri precoce ale nivelurilor metaloproteinazei matriceale 2 


TABELUL 26-1. Localizarea și incidenţa 


anevrismelor abdominale 


Localizarea anevrismului incidența 


Aorta abdominală 1,5%-3,0% 


20%-40 % asociat cu AAA 
0,03% izolat, fără AAA 


Artera iliacă comună 


Artera splenică 0,8% 
60% din anevrismele arteriale 
splanhnice 

Artera renală 0,1% 

Artera hepatică 0,1% 

Artera mezenterică superioară 0,07% 

Trunchiul celiac 0,05% 


AAA, anevrism de aortă abdominală 


(MMP-2, matrix-metalloproteinase-2) și MMP-9 în evoluţia 
AAA şi creșterea nivelurilor de MMP-9 la pacienţii cu AAA 
voluminoase. Dezvoltarea minimă a vasa vasorum la nivelul 
aortei infiarenale contribuie la aceasta, explicând formarea 
preferenţială a anevrismelor la acest nivel. Etiologii mai puţin 
frecvente ale anevrismelor arteriale sunt reprezentate de bolile 
de țesut conjunctiv (sindrom Marfan, sindrom Ehlers-Danlos), 
infecţii (anevrisme micotice), degenerescenţa chistică medi- 
ală, dilacerări anastomotice (pseudoanevrism anastomotic) 
și traumatisme (pseudoanevrism traumatic) (Tabel 26-2). 

Cea mai severă complicaţie a anevrismelor o reprezintă 
predispoziția pentru creştere şi ruptură. Rata de creștere a 
anevrismelor este variabilă; deşi majoritatea AAA au rata 
medie de evoluţie de aproximativ 0,3 cm/an, variabilitatea 
ratelor de expansiune este mare; există anevrisme care își 
dublează dimensiunile în câteva luni. Dimensiunea anevris- 
mului este importantă întrucât riscul de rupere este dependent 
de diametrul său. Conform legii lui Laplace modificată, cu 
cât este mai voluminos şi mai subţire un anevrism, cu atât 
stresul parietal tangenţial este mai mare (J): 


J= PX Thh 


unde P este presiunea, 7 este raza și / este tensiunea. 

Pe măsură ce diametrul segmentului anevrismal al arterei 
creşte, viteza sângelui scade, ceea ce favorizează formarea 
de trombi murali. Trombii parietali astfel formaţi pot em- 
boliza la distanţă în circulaţia arterială, mai ales contextul 
anevrismelor periferice. 


Aspecte clinice ale anevrismelor 

Anevrismele se diagnostichează frecvent prin identificarea 
în cursul examenului fizic de rutină a unei mase pulsatile 
asimptomatice sau prin teste diagnostice de tipul ecografiei, 
tomografiei computerizate (CT, computed tomography) 
sau IRM (imagistică prin rezonanță magnetică) efectuate 
în contextul evaluării altor afecţiuni. Aproximativ 20% din 
anevrisme sunt simptomatice, asociind durere, tromboză, 

TABELUL 26-2. Etiologia bolii anevrismale 


Congenitală 
Idiopatică 
Scleroza tuberoasă 
Sindrom Turner 
Dilataţie poststenotică (ex. coarctaţie de aortă) 


Anomalii congenitale de ţesut conjunctiv 
Sindrom Marfan 
Sindrom Ehlers-Danlos 
Necroza medială chistică 


Disecţie 


infecțioasă 
Micotică 
Posttraumatică 
Infecția unui anevrism existent 


inflamatorie 


Anevrisme dilatate/rupte în timpul sarcinii 
Artera splenică 
Vase mezenterice 
Artera renală 


Anevrisme asociate cu arterite 
Boala Takayasu 
Arterita cu celule gigante 
Poliarterita nodoasă 
Lupus eritematos sistemic 


Pseudoanevrism 


Anevrisme aortice nespecifice: „aterosclerotice” 


embolizări distale sau rupturi, cu risc vital major (Figura 
26-6). Tabloul clinic reflectă localizarea anevrismului. 
Anevrismele aortice abdominale şi toracoabdominale pot fi 
diagnosticate în cursul examinărilor de rutină; în cazul rup- 
turii unor astfel de anevrisme se produce o catastrofă clinică 
manifestă prin dureri acute la nivelul peretelui posterior al 
trunchiului şi colaps hemodinamic. Anevrismele de arteră 
poplitee şi femurală se rup rar, dar în aceste situaţii, se pot 
desprinde trombi laminari parietali care migrează și embo- 
lizează arterele gambei și piciorului, determinând ischemie 
arterială acută. Această evoluţie clinică se datorează, cel mai 
probabil, mișcărilor constante ale vaselor determinate de 
mișcările articulației adiacente. Anevrismele arterei carotide 
în segmentul extracranian, relativ rare, pot determina în cazul 
embolizării, ischemie cerebro-vasculară (AIT sau AVC). 
Diagnosticul anevrismelor aortice și ale arterelor periferice 
se stabilește, frecvent, în timpul unor examinări fizice de 
rutină. În cazul unei suspiciuni clinice de anevrism, pacientul 
trebuie evaluat diagnostic. Ecografia constituie cea mai 
bună metodă de screening pentru majoritatea anevrismelor, 
eficientă prin prisma raportului cost-beneficiu. O ecografie 
bine efectuată apreciază dimensiunea şi localizarea anevris- 
mului cu o acuratețe de peste 95%. În cazul diagnosticului 
de AAA cu dimensiuni semnificative, se indică CT pentru 
evaluarea extensiei complete a anevrismului, a localizării 
anatomice precise (infrarenal sau suprarenal) şi a oportuni- 
tății intervenţiei chirurgicale. Clasic, majoritatea AA A erau 


evaluate prin angiografie invazivă cu substanță de contrast dar, 
datorită performanţelor explorărilor CT actuale, intervenţia 
chirurgicală se indică și se practică în absenţa angiografiei. 
Angiografia CT se recomandă în anevrismele arteriale 
periferice în vederea planificării reconstrucției arteriale. 


Tratamentul anevrismelor aortice 

AAA evoluează natural spre creştere şi ruptură; în consecință, 
pacienţii cu AAA mari au o speranţă de viaţă semnificativ 
scăzută comparativ cu pacienţii cuprinși în loturile de 
control, aparţinând acelorași grupe de vârstă. Riscul de 
ruptură anevrismală este direct proporţional cu diametrul 
anevrismului;, majoritatea studiilor clinice arată că AAA de 
4 cm are un risc anual de ruptură <1% (riscul la 5 ani este 
5-6%); riscul anual de ruptură anevrismală crește cu peste 
10 % pentru AAA de 6 cm (Figura 26-7). 

Tratamentul anevrismelor mai mici este studiat cu atenţie 
în literatura de specialitate. Două studii, United Kingdom 
Small Aneurysm Trial şi VA Cooperative Small Aneurysm 
Study, au relevat rate echivalente de mortalitate la pacienţii 
cu AAA asimptomatice cu dimensiuni cuprinse între 4 și 5,5 
cm, indiferent de tratamentul aplicat, medical sau chirurgi- 
cal. Un alt studiu a evaluat rolul tratamentul endovascular 
în AAA mici (<5 cm), dar nu a demonstrat superioritatea 
acestui tip de tratament în anevrismele mici comparativ 
cu supravegherea clinică. Acest rezultat ar indica faptul că 
AAA asimptomatice, mai mici de 5-5,5 cm la pacienţi de 
sex masculin pot fi tratate conservator, şi urmărite clinic. 
Prin contrapunct, pacienţii de sex feminin cu diagnostic 
clinic similar prezintă un risc de 4 ori mai mare de ruptură 
a anevrismelor cu dimensiuni >5 cm. Anevrismele >5 cm 
reprezintă o mărire proporțional mai mare, datorită dimensi- 
unilor mai scăzute ale aortei la sexul feminin. Se recomandă, 
în general, ca pacienţii de sex feminin prezentând AAA > 
4,5 cm şi „risc bun”, să fie trataţi chirurgical. 

Tratamentul chirurgical deschis electiv al AA A presupune 
incizia abdominală mediană sau incizie retroperitoneală 
în flancul stâng. Avantajele abordului retroperitoneal sunt 
date de accesul facil al aortei perirenale și suprarenale și de 
incidenţa mai redusă a disfuncţiei pulmonare postoperatorii. 
Metoda terapeutică constituie o alternativă utilă în mod 
particular la pacienţii cu „abdomen ostil” secundar unor 
intervenții intraperitoneale anterioare, sau la cei cu anevrisme 
inflamatorii. Dezavantajele abordului retroperitoneal includ 
accesul mai dificil spre sistemul iliac drept şi imposibilitatea 
evaluării conţinutului intraperitoneal. 

În timpul operaţiei, se disecă şi se izolează artera aortă 
infrarenală și arterele distale. După heparinizare, se clampează 
artera aortă și se incizează anevrismul. Se suturează grafitul 
protetic şi se acoperă cu sacul anevrismal restant (Figura 
26-8). Anevrismele care interesează segmentele proximale 
(suprarenal) ale aortei abdominale sau aorta toracică sunt 
mai dificil de abordat din punct de vedere tehnic, necesitând 
clampare suprarenală sau supraceliacă cu risc de ischemie 
renală și intestinală, dar cu rezultate bune raportate constant în 
studiile moderne. Mortalitatea operatorie în chirurgia electivă 
de refacere a AAA infrarenal este <3-5% pentru pacienții 
cu „risc bun”, dar repararea anevrismelor toracoabdominale 
are o mortalitate crescută. 

Evoluţia tehnicilor de cateterism și a dispozitivelor 
medicale a condus la dezvoltarea grefelor endovasculare 
(endograft) ca alternative la chirurgia clasică tradițională a 

Figura 26-6. Aspect CT al unui AAA calcificat rupt în retroperitoneul stâng. 


AAA. Endograftarea este tratamentul standard pentru ma- 
Joritatea anevrismelor. Procedeul endovascular presupune 
plasarea unei proteze bifurcate ancorate la nivelul arterei 
aorte indemne (deasupra anevrismului) și în vasele iliace, 
distal de anevrism. Iniţial, graftul se încarcă pe cateter și 
se introduce în aorta infrarenală şi în arterele iliace prin 
intermediul unei fenestraţii murale practicate la nivelul 
arterei femurale (Figura 26-9). Ataşarea de aortă şi vasele 
iliace se realizează prin forţa radială de autoexpansiune a 

Figura 26-7. Riscul anual de ruptură anevrismală corelat 
cu dimensiunea anevrismului. AAA, artera aortă abdominală. 
(Reprodus cu permisiune din Sampson LN, Cronenwett JL. 
Abdominal aortic aneurysm. Probl Gen Surg. 1995;2:385-417.) 


stenturilor sau prin cârlige ancorate mural. A fost demonstrat 
că refacerea endovasculară a AAA se asociază cu scăderea 
ratei de mortalitate perioperatorie, a depletizării sangvine, 
a perioadei de spitalizare și reluarea mai rapidă a activității 
normale, deci creșterea calităţii vieţii. Rezultate recente 
demonstrează scăderea ratei de mortalitate pe termen scurt în 
cazul terapiilor endovasculare (aproximativ 1,5%) comparativ 
cu abordul chirurgical deschis, convenţional (aproximativ 
3%). Endografturile cu ramuri în arterele iliace interne, renale 
şi mezenterice sunt din ce în ce mai utilizate și prezintă o 
rată de mortalitate procedurală semnificativ scăzută. 
Dezavantajele refacerii endovasculare a anevrismelor 
includ necesitatea efectuării de controale regulate (ecogra- 
fie sau CT abdominal anual), rată crescută de intervenţii 
secundare pentru corectarea unor probleme determinate de 
fixarea endograftului aortic, hemoragii în sacul anevrismal 
aortic și riscul de disfuncţie renală secundară administrării 
de substanţe de contrast pentru vizualizarea graftului. 
Pacienţii care prezintă ruptură anevrismală pot deceda 
în absenţa instituirii imediate a tratamentului. Pacienţii care 
prezintă triada clasică (durere la nivelul feţei posterioare a 
trunchiului, hipotensiune și formaţiune tumorală abdominală 
pulsatilă) beneficiază de tratament chirurgical imediat. În 
aceste situaţii, manevrele de resuscitare trebuie corect aplicate 
şi complementate cu administrarea concomitentă de fluide 
şi produse sanguine în perioada preoperatorie. Practica cu- 
rentă indică aplicarea tehnicii de „hipotensiune permisivă” 
cu restricţia resuscitării volemice, ceea ce permite titrarea 
presiunii sangvine pentru menţinerea presiunilor sistolice 
între 70 şi 80 mmHg, monitorizarea statusului cerebral și a 
perfuziei viscerale. Tehnica minimizează depleţia sangvină 

secundară defectului aortic. În ciuda progreselor asistenţei 
medico-chirurgicale de urgenţă, în anevrismele rupte 
mortalitatea postoperatorie la 30 de zile este de 40-70%. 
Frecvent, pacienţi care supraviețuiesc prezintă complicaţii 
majore de tipul disfuncţiei renale, IM, ischemie intestinală, 
AVC şi hernii. Endografturile sunt utilizate din ce în ce mai 
frecvent pentru refacerea AAA rupte deoarece au rezultate 
favorabile (reducerea mortalităţii la 20 — 30%), în special în 
centrele în care se implantează electiv un număr semnificativ 
de endografturi în tratamentul AAA. 


Complicatiile reparaţiei anevrismelor aortice 
Complicaţiile imediate secundare refacerii elective a ane- 
vrismelor aortice includ IM, insuficienţa renală, ischemia 
colonică, embolizarea distală şi hemoragia. Complicaţiile 
pe termen lung includ infecții de graft, fistula aorto-enterică 
şi tromboza de graft. Dilacerarea graduală a liniilor de 
anastomoză proximală sau distală, necomplicată infecțios, 
poate duce la formarea de pseudoanevrisme anastomotice. 
Ischemia colică după refacerea aortică poate fi se- 
cundară alterării fluxului sanguin în circulaţia arterială 
colaterală pelvină, ligaturii arterei mezenterice inferioare 


Figura 26-8. Cura chirurgicală cu 
bypass aorto-iliac a unui anevrism 
de aortă abdominală cu intere- 
sarea bilaterală a arterelor iliace. 
(Reprodus cu permisiune din Zarins 
CK, Gewertz BL. Aneurysms. In: 
Zarins CK, Gewertz BL, eds. Arlas of 
Vascular Surgery. 1st ed. New York, 
NY: Churchill Livingstone; 1989:51. 
Copyright © 1989 Elsevier.) 


sau hipotensiunii perioperatorii. Pacientul cu ischemie 
colică perioperatorie prezintă frecvent accelerarea evacu- 
ării intestinale, scaune diareice sanguinolente sau dureri 
abdominale. La pacienţii care prezintă diaree postoperator 
imediat, cu sau fără hemoragie, se indică sigmoidoscopie 
pentru evaluarea colonului sigmoid și rectului. În cazul 
infarctizării colice, segmentul afectat se rezecă și se practică 
colostomie. Dacă lumenul colonului este ischemic, fără 
necroză francă, se indică antibioterapie cu spectru larg și se 
monitorizează tensiunea arterială. Se repetă sigmoidosco- 
pia pentru a reevalua ischemia şi a identifica o eventuală 
progresie spre necroză. Datorită incidenţei complicaţiilor 
evolutive, se preferă prevenţia acestora și nu tratamentul. 
Ischemia colică se poate preveni prin reimplantarea arterei 
mezenterice inferioare permeabile în graft la pacienţii cu 
anatomie nefavorabilă perfuziei corecte a intestinului gros. 

Infecția graftului secundară chirurgiei deschise şi 
protezării în anevrismele de aortă constituie o complicaţie 
majoră, cu o rată de mortalitate peste 50%. Orice pacient 
cu istoric de graft aortic care prezintă sepsis trebuie evaluat 
de urgenţă prin efectuarea de hemoculturi, scintigrafia cu 
indiu-111 şi CT pentru identificarea fluidului perigraft. 


Figura 26-9. Exemplu de grefă stent endovasculară aortică. 
Corpul principal al endograftului se implantează în aortă 
caudal de arterele renale, iar ramificațiile, inițial invaginate, 
se extind în arterele iliace. Brațele endograftului au diametre 
variabile, adaptate dimensiunilor arterelor iliace. (Reprodus 
cu permisiune din Porrett PM, Atluri P, Karakousis GC, et al. 
The Surgical Review: An Integrated Basic and Clinical Science 
Study Guide. 4th ed. Philadelphia, PA: Wolters Kluwer; 2016.) 


Tratamentul constă în îndepărtarea graftului şi bypass 
extraanatomic în ţesut indemn pentru restabilirea perfuziei 
pelvine şi în membrele inferioare. Alte opțiuni terapeutice 
includ antibioterapie sistemică, înlocuirea in situ a graftului 
sau protezare autogenă. 

Fistula aorto-enterică constituie o altă complicaţie 
tardivă a AAA graftat care se asociază frecvent cu hemo- 
ragie gastro-intestinală (GI) instalată subit („heraldică”), 
inițial limitată cantitativ. Examinările CT sau evaluarea 
scintigrafică a hemoragiei sunt, de obicei, neconcludente. 
Procedeul diagnostic indicat este evaluarea directă prin 
endoscopie superioară, utilizând un colonoscop introdus 
pe cale orală. Întrucât comunicarea apare, de obicei, între 
a treia porțiune a duodenului şi anastomoza proximală a 
aortei graftate, este importantă vizualizarea întregului lumen 
duodenal. Rezultatele endoscopiei sunt variabile, de la 
prezenţa de regiuni edematoase neregulate în segmentul IHI 
duodenal, la vizualizarea graftului aortic printr-o eroziune 
parietală duodenală. 

Intervenţia chirurgicală promptă constituie procedeul 
terapeutic de elecţie. Datorită controverselor existente în 
literatura de specialitate cardiovasculară privind etiologia 

acestei complicaţii, elementele de semiologie chirurgicală 
şi experienţa chirurgului operator condiţionează alegerea 
tipului de abord terapeutic In general, tratamentul implică 
refacerea duodenului, îndepărtarea grafitului şi bypass ex- 
traanatomic sau, în cazuri selectate, reconstrucția simplă 
a duodenului şi înlocuirea in situ a graftului aortic cu o 
grefă non-protetică, de tipul aortei criogenate. 

Endoragia (endoleak) reprezintă o complicaţie asociată 
refacerii endovasculare a anevrismelor aortice şi iliace. Endo- 
leakul definește extravazarea sanguină în sacul anevrismal. Se 
descriupatru tipuri de endoleakuri, de la ] la IV. Endoleakul 
de tip I reprezintă extravazarea la nivelul inserțiilor proximală 
sau distală și se asociază cu o rată crescută de expansiune 
și ruptură; se reface prin plasarea unui endograft adițional 
tip stent sau înlocuirea grefei endovasculare prin chirurgie 
deschisă. Endoleakul de tip II se caracterizează printr-un 
flux sanguin persistent în şi din sacul anevrismal, care are 
originea în arterele lombare sau mezenterice inferioare. În 
general, endoleakul de tip II nu beneficiază de tratament, cu 
excepția cazurilor în care se identifică expansiunea sacului 
anevrismal sau devine simptomatic. Endoleakul de tip III apare 
în urma deconectării modulelor componente ale endograftului 
de tip stent sau a dilacerării parietale a acestuia, situaţie în 
care se impune repararea defectului. Endoleakul de tip IV 
se datorează difuzării sângelui şi serului prin endograft și, 
în general, se remite prin oprirea anticoagulării la sfârșitul 
intervenţiei chirurgicale. 


Anevrisme periferice 

Anevrismele de arteră poplitee determină, clasic, embolii 
distale sau tromboze. Astfel de embolii distale pot produce 
„sindromul halucelui albastru”, în care un tromb mural 
embolizează în vasele digitale ale piciorului, cu tromboză 
localizată și gangrenă. Tromboza completă a anevrismului 
de arteră poplitee are prognostic nefavorabil şi o rată de 
amputaţie de 50%. Rata crescută de morbiditate se dato- 
rează posibilei evoluţii spre trombozare a anevrismelor de 
arteră poplitee după diseminare emboliformă multiplă în 
membrele pelvine, cu tromboza vaselor distale. Această 
evoluţie fiziopatologică a determinat utilizarea iniţială a 
angiografiei şi a terapiei trombolitice pentru dezobstrucția 
vaselor distale, anterior reconstrucției arteriale. Repararea 
anevrismelor de arteră poplitee se indică în cazul în care 
au diametru >2 cm, prezintă tromboză intraanevrismală, 
embolizare distală sau compresie a structurilor adiacente 
cu tromboză venoasă profundă sau nevralgii. Angiografia 
preoperatorie (angiografie CT [CTA] sau arteriografia 
prin rezonanță magnetică [RMA]) este esenţială pentru 
pregătirea reconstrucției și/sau aplicării terapiei trombo- 
litice în vederea recanalizării vaselor distale trombozate. 
Refacerea anevrismelor de arteră poplitee se realizează 
prin intervenţie chirurgicală deschisă sau prin implantarea 
unui graft stent acoperit. Grefa chirurgicală preferată este 
reprezentată de vena safenă datorită patenţei superioare în 
cazul revascularizărilor infrapopliteale (BKA, below-the 
knee). Anevrismele de arteră poplitee pot fi tratate prin 
implantarea unui graft-stent acoperit la pacienţii cu risc 
crescut sau în cazurile în care anevrismul interesează doar 
segmentul popliteal proximal. Abordul minim invaziv are 
rezultate tehnice inițiale excelente, dar pe termen lung 
ratele de patenţă nu sunt comparabile cu cele asociate 
chirurgiei deschise. 

Rata de morbiditate a anevrismelor de arteră femurală 
este redusă comparativ cu cea a anevrismelor de arteră 
poplitee, deoarece embolizează şi se trombozează mai 
rar. Tratamentul implică bypass cu interpoziţia unei grefe, 
deoarece utilizarea unui graft-stent în această regiune de 
mobilitate și stress crescute nu este recomandată datorită 
riscului ridicat de tromboză şi ruptură. 


Disecţia de aortă 


Disecţia de aortă, una dintre cele mai frecvente afecţiuni 
aortice, apare secundar unei dilacerări murale dinspre intimă 
spre medie la nivelul peretelui aortic. Dilacerarea murală 
aortică este rezultatul fragilizării peretelui vascular ca urmare 
a unei leziuni traumatice determinată de hipertensiune, 
modificări structurale aterosclerotice sau altor afecțiuni, 
de exemplu, sindroamele Marfan și Ehlers-Danlos care 
predispun la degenerarea medici și ruptură. Odată produsă 
ruptura peretelui aortic, disecţia se poate extinde (sau 
„propaga”) proximal sau distal, sub forma unei coloane 
sanguine pulsatile, prin media aortei toracice şi abdominale, 
în lumenul „fals”. Acest mecanism etiopatogenic creează o 
aortă cu „lumen dublu” (double-barreled aorta), cu lumen 
„fals” care reprezintă 50% sau mai mult din circumferința 
aortei. În unele cazuri, originile ramurilor arteriale critice 
pot fi compromise, cu instalarea de leziuni ischemice la 
nivelul măduvei spinării, anselor intestinale sau rinichi- 
lor. Acest aspect evolutiv complică procesul de refacere 
datorită necesităţii menţinerii fluxului sangvin în ramurile 
critice, în condiţiile corectării fluxului prin lumenul fals. 
Disecţia de tip clasic apare la nivelul aortei toracice şi, în 
funcţie de origine, se clasifică în tip A și B. Disecţia de 
tip A Stanford interesează aorta toracică ascendentă și se 
poate sau nu extinde la nivelul aortei descendente toracice. 
Disecţia de tip B Stanford interesează aorta descendentă, 
distal de artera subclaviculară stângă, și se extinde frecvent 
la nivelul aortei abdominale. 

În majoritatea cazurilor, simptomatologia disecţiilor de 
aortă asociază durere toracică acută, severă, descrisă ca 
transfixiantă. Durerea tipică disecţiei de aortă se diferenţiază 
de durerea cardiacă de altă cauză prin localizare, iradiere, 
severitate și momentul apariţiei. Complicaţiile disecţiei de 
aortă ascendentă sunt determinate de sensul de propagare 
retro sau anterogradă. Prin disecţia retrogradă spre valva 
aortică se pot obstrua originile arterelor coronare, ceea ce 
determină ischemie miocardică acută. Disecţia se poate 
extinde la nivelul cuspelor aortice, determinând insuficiență 
valvulară aortică acută secundară. Complicaţia majoră o 
constituie extensia proximală a disecţiei spre rădăcina 
aortei şi ruptura liberă în sacul pericardic, cu instalarea 
tamponadei cardiace. Disecţia aortei se poate extinde 
spre vasele brahiocefalice, determinând accident vascular. 
Diagnosticul de disecţie de aortă se confirmă prin ecocar- 
diografie transesofagiană, examen CT sau angiografie. 

Tratamentul disecţiei de tip A presupune intervenţie 
chirurgicală în urgență. Tratamentul disecţiei de tip B pre- 
supune administrarea de droguri pentru scăderea tensiunii 
arteriale și a frecvenţei cardiace, și scăderea velocităţii 
contracţiei ventricului stâng (dp/dt) în scopul reducerii 
stresului arterial mural. Intervenţia chirurgicală sau graf- 
tarea în disecţia de aortă de tip B se indică în rupturile care 
compromit fluxul sangvin în teritoriile mezenteric, renal sau 
iliac, şi determină ischemie a organelor corespunzătoare. 


Tratamentul chirurgical se indică în leziuni de tip B în care 
se formează anevrisme de dimensiuni crescute, grevate de 
potenţial major de ruptură. Lărgirea disecţiei cronice de 
aortă cu anevrism asociat reprezintă indicaţia majoră de 
chirurgie reparatorie electivă. 


Boala arterială periferică 


Boala arterială periferică (BAP) este caracterizată de ocluzii 
sau stenoze (ocluzii parţiale) ale arterelor de la nivelul ex- 
tremităților inferioare. Simptomele specifice sunt determinate 
de numărul și gravitatea ocluziilor, de gradul de colateralizare 
şi de toleranța pacientului la limitările distanţei de mers. 

Stenoza sau ocluzia aortei şi a arterelor iliace (boala 
ocluzivă aorto-iliacă) este mai frecventă la adulţii între 
45 şi 65 de ani. Predilecţia către boala aorto-iliacă este 
favorizată de fumat, hipertensiune arterială și dislipidemie. 
Boala localizată sub ligamentul inghinal este cunoscută sub 
numele de boală ocluzivă femuro-popliteală. Localizarea 
cea mai frecventă a bolii este la nivelul arterei femurale 
superficiale (AFS), în canalul adductorilor (Hunter). Boala 
ocluzivă femuro-popliteală poate fi asimptomatică, cu 
excepţia perioadelor de efort fizic intens, deoarece artera 
femurală profundă poate, de obicei, să asigure un aport 
sangvin suficient la nivelul gambelor și picioarelor în 
repaus. Implicarea arterelor de sub trifurcaţia popliteală 
este numită „boală ocluzivătibială“. Boala ocluzivă tibială 
este tipică la pacienţii cu diabet, insuficienţă renală în stadiu 
final și vârstă înaintată. 


Fiziologie 

Plăcile aterosclerotice mari ocupă lumenul arterial, împiedică 
fluxul de sânge şi diminuează tensiunea arterială distal de 
nivelul stenozei. Scăderea presiunii cauzată de reducerea 
diametrului unui vas este descrisă de legea Poiseuille. Cu 
toate că iniţial legea a fost formulată pentru un fluid „newto- 
nian“, acelular și nu pentru un lichid celular ca sângele, aflat 
într-un sistem pulsatil, aceasta oferă o descriere rezonabilă 
a dinamicii fluxului: 


AP = SOLn/m+ 


unde AP reprezintă variaţia presiunii, O este volumul flu- 
xului de sânge, L este lungimea arterei, n este densitatea, 
iar r este raza arterei. 

Pierderea presiunii este direct proporțională cu volumul 
fluxului de sânge și lungimea arterială, dar invers propor- 
țională cu patratul razei. Prin urmare, reducerea razei are 
cel mai mare efect asupra lui AP. În general, AP este mică 
până la îngustarea diametrului (numită „stenoză“) cu 50% 
sau a ariei vasului cu 75% (Figura 26-10); după acest prag, 
presiunea și fluxul sanguin, distal de punctul de îngustare, 
scad exponențial cu creșterea stenozei. 

Creşterea unei plăci aterosclerotice este principala cauză 
a dezvoltării simptomelor din BAP. Studiile au arătat că pe 
măsură ce crește placa, iniţial vasul se adaptează şi își mărește 
diametrul total. Odată ce dilatarea maximă este atinsă, acest 
mecanism de compensare este epuizat, iar aria lumenului 
scade progresiv prin procesul aterosclerotic (Figura 26-11). 
Alte cauze mai puţin frecvente ale BAP sunt boala Buerger 
(trombarterită obliterantă), fibroza chistică, endofibroza 
iliacă şi compresia arterelor prin benzi musculare fibroase 
(ex. sindromul de compresie a arterei poplitee şi sindromul 
coastei cervicale). 

Figura 26-10. Relaţia dintre gradul de stenoză şi flux. Acu- 
mularea focală a plăcii are loc la locurile de turbulență. Când se 
formează placa, reducerea fluxului apare la scăderea diametrului 
arterial cu 60-70%. 


Tablou clinic 

Ischemia de la nivelul extremităților inferioare poate pro- 
voca progresiv claudicație intermitentă, dureri de repaus 
de tip ischemic, ulcerații ale pielii şi gangrenă. Gradul de 
ischemie determină simptomatologia. Claudicația vine din 
latinescul claudatio (a șchiopăta) şi este caracterizată de 
durere la nivelul unui grup muscular important, precipitată 
de exercițiu fizic și ameliorată de repaus. Articulațiile si 
piciorul sunt scutite de claudicaţie, deoarece ele au o masă 
musculară de dimensiuni reduse. Mecanismul este simplu: 
acești pacienţi menţin perfuzia arterială adecvată în repaus, 
dar ocluziile arteriale împiedică creşterea fluxului de sânge 
necesar cerințelor metabolice ale activităţii mușchilor 
din timpul exerciţiului fizic. Rezultatul este conversia la 
metabolismul anaerob şi apariţia acidozei metabolice, cu 
durere locală. Grupele musculare afectate de claudicaţie se 
află întotdeauna la un nivel distal de obstrucția arterială. Prin 
urmare, ocluzia aorto-iliacă determină sindromul Leriche, 
definit prin impotenţă, claudicaţia extermităților inferioare 
şi atrofia muşchilor fesieri. Ocluzia AFS provoacă claudi- 
caţia la nivelul gambei și nu la nivelul coapsei, deoarece 
alimentarea cu sânge a coapsei se face prin artera femurala 
profundă (AFP). 

Evoluţia naturală a claudicaţiei netratate este în general 
benignă. Într-un studiu populaţional de referință (Framingham), 
s-a demonstrat că riscul de amputaţie a fost de numai 5% la 
5 ani, dacă claudicaţia a fost tratată conservator, Renunțatul 
la fumat şi iniţierea unui program de exerciţii realizate sub 
supraveghere specializată au făcut ca la 50% din pacienții cu 
claudicaţie simptomele să fie ameliorate sau chiar să dispară 
complet. Cea mai frecventă cauză de deces la pacienţii cu 
claudicaţie este manifestarea aterosclerozei sistemice, cu 
evenimente cardiace sau cerebrale. 

Durerea de repaus cauzată de ischemie indică o BAP 
avansată. Cel mai frecvent, pacienţii au dureri la nivelul 
degetelelor de la picioare și epifizelor distale ale oaselor 
metatarsiene, mai ales în timpul nopţii. Temporar, alinarea 
durerii se realizează prin poziționarea declivă a picioarelor la 
marginea patului sau prin efectuarea de câțiva pași. În această 
poziţie a picioarelor, presiunea hidrostatică gravitaţională 
crește presiunea arterială, îmbunătăţind temporar aportul 
de oxigen către ţesuturi. Durerea de repaus este cauzată de 
ischemia țesutului nervos, care este foarte sensibil la hipoxie. 
Crampele noctume de la nivelul mușchilor gambieri nu sunt 
asociate cu afectarea fluxului sanguin și pot fi diferenţiate 
de durerea ischemică de repaus după localizare (sambă 
versus picior distal) şi totodată prin absenţa modificărilor 
ischemice avansate la nivelul pielii. 

Ulceraţia pielii degetelor de la picioare, călcâielor sau 
feţei dorsale a piciorului poate apărea ca urmare a insufici- 
enţei arteriale. Chiar şi traumele minore, cum ar fi o mică 
rană provocată de un pantof necorespunzător, insuficienta 
îngrijire aunghiilor sau o mică crăpatură la nivelul pielii duc 
progresiv la ulceraţie din cauza debitului arterial insuficient. 
Ulcerele cauzate de insuficienţa arterială sunt de obicei 
dureroase, cu excepția pacienţilor cu diabet care au adesea 
neuropatie periferică asociată. Ulcerele ischemice au aspect 
circumscris, cu bază palidă sau necrotică. Prin comparaţie, 
ulcerele cauzate de insuficiența venoasă apar de obicei ime- 
diat deasupra maleolelor, (în treimea inferioară a sambei). 

Ulceraţiile diabetice sunt nedureroase și sunt localizate 
pe fețele plantară sau laterală ale piciorului, în zonele de 
presiune. Ele sunt un rezultat direct al neuropatiei diabetice. 
Prin lezarea sistemului nervos autonom, a nervilor motori şi 
senzitivi, pielea devine uscată, iar piciorul se poate deforma 
(piciorul Charcot). Modificările date de diabet sunt agravate de 
procesul ocluziv arterial, care este asociat frecventcu diabetul. 

Prognosticul pacienţilor cu durere de repaus sau ulceraţii 
este mult mai rezervat decât pentru pacienţii cu claudicaţie. 
Dacă sunt netratați, aproape 50% dintre pacienţii cu durere 
de repaus, vor fi amputaţi după o scurtă perioadă de timp 


~40% 
stenoză 


Figura 26-11. Procesul de adaptare arterială la evoluția plăcilor aterosclerotice. Inițial, artera se măreşte pentru a menține dia- 
metrul luminal, în ciuda depunerilor aterosclerotice. După ce plăcile creează o stenoză mai mare de 40%, artera nu se mai poate adapta 
şi se dezvoltă o stenoză luminală. (Reprodus cu permisiune Glagov S, Weisenberg E, Zarins CK, et al. Compensatory enlargement of 
human atherosclerotic coronary arteries. N Engl J Med. 1987;316:1371.) 

din cauza durerii sau gangrenei avansate. Gangrena uscată 
și umedă sunt diferite din punct de vedere clinic. Gangrena 
uscată înseamnă mumificarea degetelor piciorului, fără 
asociere de drenaj purulent sau celulită. Gangrena umedă 
este asociată cu infecţie activă. Piciorul sever ischemic 
favorizează colonizarea şi creşterea bacteriilor și este de 
obicei urât mirositor şi cu scurgeri purulente abundente. 

Prognosticul este nefavorabil cu sepsis și pierderea 
imediată a membrului, cu excepţia cazului în care țesutul 
necrotic este eliminat, iar membrul este revascularizat. 
Cea mai frecventă cauză de amputaţie a membrelor este 
diabetul, iar un pacient cu diabet şi un membru amputat 
are o rată de supravieţuire la 2 ani de 50%. 


Evaluare 

Evaluarea de rutină a pacienţilor cu BAP include o exa- 
minare fizică minuțioasă și teste vasculare neinvazive. Un 
screening al bolilor cardiovasculare coexistente este obliga- 
toriu. Inspecţia picioarelor poate arăta pierderea pilozităţii 
la nivel distal, atrofie musculară, modificări de culoare, 
ulcere sau gangrenă. Pacienţii cu BAP severă au adesea 
semnul Buerger (eritroză de declivitate). Când piciorul 
este în poziţie declivă, sângele oxigenat se acumulează în 
patul arteriolar dilatat la maxim, distal de ocluzia arterială, 
colorând piciorul în roșu aprins (rubor). Când piciorul este 
ridicat, presiunea hidrostatică scade, sângele acumulat se 
scurge, iar acesta devine alb, palid. 

Claudicaţia intermitentă poate fi diferențiată de durerea 
musculo-scheletală sau neurogenă printr-o anamneză atentă, 
o examinare fizică și o evaluare vasculară noninvazivă. 
Durerea neurogenă de membru inferior nu este de obicei 
localizată la nivelul grupelor musculare majore și este 
rareori declanșată prin exerciţii fizice. Ridicarea piciorului 
în poziţie întinsă şi constatările examinărilor senzoriale 
pot fi anormale. Durerea musculo-scheletală este adesea 
prezentă în repaus. Durerea secundară stenozei de canal 
medular este ameliorată prin aplecarea înainte în timpul 
mersului. Adesea radiază de-a lungul membrului și nu se 
remite imediat în repaus. 

Examinarea fizică trebuie să includă palparea prezenţei 
și caracterului pulsului arterial inghinal (artera femurală), 
în fosa poplitee (artera poplitee), la nivelul feţei dorsale a 
piciorului (artera pedioasă) și posterior, la nivelul maleolei 
mediale (artera tibială posterioară). Prezenţa sau absența 
pulsului trebuie confirmată cu ultrasonografie Doppler. 

Pacienţii cu ischemie de membru trebuie examinaţi cu 
aparat Doppler cu undă continuă (Figura 26-12). Sonda 

Figura 26-12. Un Doppler portabil cu undă continuă este un 
instrument ieftin care poate fi utilizat pentru a evalua calitatea 
semnalelor arteriale şi pentru a măsura presiunile arteriale 
ale gleznei sau ale braţului. 


Doppler emite ultrasunete cu lungime de undă cuprinsă 
între 2 și 10 MHz, care sunt reflectate de globulele roșii din 
fluxul sanguin şi detectate de un cristal receptor. Variația 
dintre frecvenţa undei transmise şi cea a undei receptate 
este proporțională cu viteza particulelor în mișcare și oferă 
o evaluare calitativă a gradului de stenoză. În mod normal, 
se observă un aspect de undă trifazică, reprezentând fluxul 
sistolic, inversarea undei datorită rezistenţei relativ mari a 
patului vascular și reluarea fluxului în diastolă. În prezenţa 
unei stenoze proximale, volumul bătaie din contracția 
cardiacă pierde energia cinetică în urma traversării zonei 
de stenoză, aceasta devenind astfel insuficientă pentru 
reculul la rezistenţa de la nivelul patului vascular periferic. 
Ca urmare, semnalul Doppler devine bifazic. Pe măsura 
creșterii stenozei arteriale proximale, unda se lărgește și 
devine monofazică (Figura 26-13). 

Pe lângă această evaluare calitativă a bolii, se poate măsura 
presiunea sistolică din arterele piciorului. Se umflă o manşetă 
de tensiune arterială poziționată la nivelul gambei, care apoi 
se dezumflă lent, în timp ce se urmărește apariția semnalului 
Doppler. Presiunea la care un semnal „reapare“ este presiunea 
sistolică din interiorul arterei. La toți pacienții se calculează 
indicele gleznă-braț (IGB) prin împărţirea presiunii de la 
nivelul gleznei cu presiunea arterială sistolică de la nivelul 
arterei brahiale. În general, un IGB >0.9 este normal, un 
IGB 0.8 este în concordanţă cu stadiul de claudicaţie şi 
un IGB <0.4 este de obicei asociat cu durerea de repaus 
sau leziuni tisulare. Dacă evaluarea clinică este derutantă, 

Figura 26-13. Un aparat portabil Doppler afişează analogic unda fluxului de sânge. Pe măsura progresici ocluzici, unda trece 


de la aspect trifazic, la bifazic, respectiv monofazic. 


pacienţii trebuie observați în timp ce merg pe o bandă de 
alergare, IGB va scădea la pacienţii cu claudicaţie atunci 
când apar simptomele, în timp ce pacienţii cu alte cauze ale 
durerii la membrele inferioare nu vor prezenta modificări 
ale măsurătorilor de presiune. 

Avantajele tehnologiei cu ultrasunete au permis corelări 
anatomice prin utilizarea ultrasonografiei Doppler arteriale. 
Ultrasonografia Doppler asigură vizualizarea bidimensională 
a fluxului de sânge în interiorul arterei și poate calcula viteza 
de curgere a sângelui. În regiunile cu stenoze semnificative, 
se pot demonstra viteze mari de circulaţie ale jetului de sânge, 
atunci când acesta traversează zonele îngustate. 


Diagnosticul imagistic în bolile vasculare 

Pacienţii cu claudicaţie severă care le afectează calitatea 
vieţii, cu durere de repaus sau gangrenă ar trebui să fie 
supuşi diagnosticului angio-RM sau angio-CT. Arteriogra- 
fia cu contrast este efectuată printr-o puncție percutană a 
arterei femurale și este utilizată atunci când se planifică atât 
diagnosticul cât şi procedura terapeutică. 

Angio-RM-ul şi angio-CT-ul nu necesită puncţie la nivelul 
arterei femurale şi, prin urmare, nu apar complicaţii la locul 
puncţiei. În acest tip de investigaţii, substanța de contrast 
este injectată într-o venă centrală şi, pentru a obţine imagini 
de calitate, este esenţială sincronizarea imaginilor. Există 
de asemenea riscul complicaţiilor la substanta de contrast, 
însă acesta este mic. Gadolinium (agent de contrast RM) 
poate rareori provoca fibroză subcutanată la pacienţii cu 
insuficienţă renală și majoritatea agenţilor de contrast pentru 
angio-CT pot exacerba insuficienţa renală. Pentru reducerea 
ratei complicaţiilor la substanţa de contrast au fost puse la 
punct tehnici noi pentru obţinerea unor imagini de calitate 
cu o doză mai mică şi, de asemenea, au apărut noi substanțe 
cu proprietăți superioare. 

Angiografia implică puncţia unei artere periferice, cu 
introducerea unui cateter intravascular pentru injectarea 
selectivă a arterelor (tehnica Seldinger) (Figura 26-14). Se 
introduc percutan un ac și apoi un ghid în artera femurală. 
Ghidul este avansat până în aorta abdominală infrarenală 
sub ghidaj radiologic. Pe ghid se introduce apoi un cateter în 
aortă. După îndepărtarea ghidului, se injectează substanţa de 
contrast prin cateter. Contrastul este radioopac, se amestecă 
cu sângele și îi urmează fluxul, astfel încât se pot vizualiza 
zone dilatate (anevrisme) sau îngustate (stenoze). După 
îndepărtarea cateterului, locul de puncţie este închis prin 
compresie manuală sau cu un dispozitiv mecanic absorbabil 
sau permanent. 

Principalele complicaţii ale angiografiei includ sân- 
gerare sau tromboză la locul puncţiei, cauzate de inserția 
cateterului, formarea unui pseudoanevrism la locul puncţiei, 
crearea iatrogenă a unei fistule arterio-venoase, reacție de 
hipersensibilitate și toxicitate renală la substanţa de contrast. 
Aceasta din urmă este cel mai frecvent întâlnită la pacienţii 
cu diabet. Sângerarea poate fi imediată sau tardivă și poate 
provoca, în timp, un pseudoanevrism. În cazul sângerărilor 
locale pot apărea adesea parestezii la nivelul membrului 
afectat din cauza compresiei nervilor adiacenţi. Tromboza 
apare de obicei în primele 6 ore de la puncţia arterială, dar 
poate apărea si câteva zile mai târziu. Pseudoanevrismele 
secundare inserţiei cateterului pot fi închise prin compresie 
sub ghidaj ecografic, în special la pacienţii care nu sunt 
supuși terapiei anticoagulante. Dacă manevra de compresie 

Figura 26-14. Exemplu de angiografie a aortei abdominale. 
Este vizualizată o stenoză proximală de arteră renală stangă. 


nu are succes, atunci este necesară intervenția chirurgicală 
cu sutura orificiului de puncție și repararea intimei lezate. 

La pacienţii cu hipersensibilitate cunoscută la substanța de 
contrast se pot administra steroizi și antihistaminice înainte de 
procedură, pentru a reduce incidenţa şi gravitatea reacțiilor. 
Toţi pacienţii trebuie chestionaţi cu atenţie despre statusul 
alergic înainte de angio-CT, RM, arteriografie sau venogra- 
fie. Hidratarea înainte şi după angiografie este importantă 
la toţi pacienţii, dar în special la cei cu insuficienţă renală. 


Tratamentul bolii arteriale periferice (BAP) 

Management medical 

Toţi pacienţii cu BAP necesită terapie medicală. Cauza 
principală a decesului pentru pacienţii cu BA Peste infarctul 
miocardic (IM). Eliminarea adecvată a factorilor de risc are 
ca rezultat scăderea ratei evenimentelor cardiovasculare. 
Terapia medicală include modificarea dietei, exerciţii fizice, 
renunţarea la fumat, terapie antiplachetară, controlul frecvenţei 
cardiace şi a contractilității miocardice prin administrarea 
de betablocant, tratamentul hipertensiunii arteriale, al disli- 
pidemiei şi al diabetului zaharat. Pentru pacienţii cu diabet 
zaharat, un program regulat de îngrijire a piciorului (tăierea 
unghiilor, încălțăminte ortopedică și îndepărtarea calusurilor) 
ajută la prevenirea ulceraţiilor piciorului. 


Tratamentul endovascular 

De la primul succes raportat al dilatării cu balon a vaselor 
coronare în 1979, tehnica angioplastiei transluminale percu- 
tanate (PTA, percutaneous transluminal angioplasty) a fost 
utilizată pentru tratarea stenozelor scurte la nivelul arterelor 
periferice (Figura 26-15). PTA presupune trecerea unui fir 
ghid de calibru mic prin regiunea stenozei sau ocluziei 
dintr-un loc de puncție percutanată la distanță. În cele mai 
simple cazuri, un cateter cu balon este apoi introdus pe 
ghid și umflat în regiunea stenozată, dilatând astfel vasul şi 
restabilind diametrul său luminal. Această manevră poate fi 
suficientă, cu condiţia să nu se creeze o disecție semnificativă 

A. Angiografia arată o ocluzie proximală scurtă a arterei iliace comune stângi (săgeară). B. Angioplastia percutanată 


cu balon a leziunii iliace realizată cu succes (săgeată). 


la acel nivel sau o revenire a plăcii de aterom, cu stenoză 
reziduală. Odată cu progresele recente ale tehnologiei care 
asigură sisteme cu profile reduse şi baloane cu lungimi mai 
mari, această tehnică a fost extinsă si în abordarea stenozelor 
mai complexe, pe segmente lungi şi chiar în cazul ocluziilor 
totale. În plus, trecerea ghidului între straturile peretelui 
vasului, numită „recanalizare subintimală“, poate fi realizată 
pentru crearea unui nou pasaj care, apoi, poate fi dilatat 
cu ajutorul unui balon pentru a restabili fluxul sanguin, 
nefiind necesară efectuarea unui bypass chirurgical. PTA 
poate fi complicată prin ocluzia acută a vaselor, de obicei 
rezultată în urma rupturii plăcii sau prin disecţie intimală, 
prin restenoză cauzată de reculul elastic al vasului sau prin 
pierderea continuității vasului abordat. Aceste evenimente 
necesită, în general, stentare sau, mai rar, o intervenţie 
chirurgicală imediată. 

Mai multe tehnici adjuvante pentru PTA au îmbunătăţit 
succesul general al angioplastiei prin reducerea incidenţei 
ocluziei acute a vaselor. Stenturile din oțel inoxidabil 
expandabile pe balon, care creează o forță radială ridicată, 
sunt indicate pentru leziunile focalizate calcificate, care apar 
adesea la originea vaselor majore (artera iliacă comună, 
artera renală). Stenturile auto-expandabile din nichel și titan 
(nitinol) prezintă mai multă flexibilitate şi o gamă largă 
de diametre și lungimi, fiind destinate leziunilor arterelor 
lungi sau sinuoase (iliacă externă, femurală superficială), 
dar oferă o forță radială mai mică. Recent au fost introduse 
baloanele și stenturile farmacologic active, acoperite cu 
substanţe antineoplazice, citotoxice sau imunosupresoare, 
iar studiile iniţiale au arătat rezultate promițătoare privind 
patenţa vaselor tratate cu acest tip de dispozitive. Toate 
stenturile sunt expuse riscului de fractură, de aceea trebuie 
precauţie la plasarea acestora în zone cu flexie amplă, cum 
ar fi articulațiile șoldului sau genunchiului. 

Aterectomia sau îndepărtarea plăcii este o alternativă la 
angioplastie (Figura 26-16). Această tehnică, care utilizează 
lame rotative sau orbitale sau energie laser, este atrăgătoare 
din cauza potenţialului său de a restabili zona intraluminală 
maximă și de a limita sau de a evita inserția unui corp străin. 


De asemenea, utilizarea stenturilor acoperite prezintă rezultate 
favorabile comparativ cu stenturile metalice neacoperite, 
în special în regiunile stentate anterior sau când lumenul 
arterial s-a restenozat după angioplastie. 

Indiferent de tehnica folosită pentru a trata o stenoză sau 
ocluzie arterială, studiile demonstrează un risc semnificativ 


Aterectomie 
percutantă 


Aterectomia presupune îndepărtarea mecanică 
a plăcii, spre deosebire de comprimarea ei pe peretele arterial, 
care are loc în cazul angioplastiei cu balon. Cu toate acestea, 
aterectomia creează suprafeţe denudate în contact cu fluxul arterial 
și are o incidenţă ridicată a restenozei. 


de eșec din cauza restenozei. Această complicație a reducerii 
diametrului luminal, la un interval cuprins între 6 luni şi 1 an 
postprocedură, este explicată cel mai bine ca o remodelare 
a arterei ca reacție la trauma intervenţiei iniţiale și în urma 
dezvoltării hiperplaziei neointimale. Acesta este un mecanism 
inflamator complex, care implică proliferare celulară, invazie 
monocitară și, în cele din urmă, migrarea celulelor musculare 
netede și depunerea de colagen. Hiperplazia neointimală con- 
tinuă să limiteze eficacitatea pe termen lung a intervențiilor 
minim invazive. Sunt studiate mai multe abordări în încercarea 
de a inhiba hiperplazia neointimală şi de a reduce incidența 
restenozei. Acestea includ terapii antiinflamatorii sistemice, 
dezvoltarea şi evaluarea continuă de noi stenturi farmacologic 
active, stenturi bioabsorbabile sau a unor adjuvanțţi biologici 
care implică celule progenitoare, fototerapie şi brahiterapie. 
Aceste tehnici sunt încă evaluate din punctul de vedere al 
siguranței și al succesului pe termen lung. 

Intervenţiile iliace, care implică de obicei stentare și an- 
gioplastie, prezintă 70-90% patenţă primară la | an. Aceste 
rezultate au redus utilizarea reconstrucțiilor aortofemurale 
deschise în favoarea acestei tehnici intervenţionale minim 
invazive. 

În schimb, intervențiile infrainghinale rămân în continuare 
o provocare terapeutică. Stenozele sau ocluziile AFS pot 
fi tratate de obicei cu rate de succes tehnic inițial ridicate. 
Mecanica și biologia acestui vas rămân slab înțelese: chiar 
deasupra genunchiului aparflexie extremă, extensie şi torsiune, 
ceea ce poate duce la fractură de stent. Chiar și fără stenturi, 
hiperplazia neointimală poate apărea oriunde de-a lungul 
vasului și poate duce la eșec. Sunt utilizate mai multe tehnici, 
incluzând PTA/stentare, angioplastie subintimală, aterectomie, 
baloane şi stenturi farmacologic active. În studiile recente au 
fost raportate rate de succes de până la 80% la 1 an, dar, în 
practică, nicio procedură nu s-a dovedit ca fiind superioară. 
Tehnicile endovasculare pot fi aplicate pentru leziunile AFS 
la pacienţii cu claudicaţie severă, unde un bypass chirurgical 
nu este dorit din cauza altor factori de risc și la pacienții cu 
ischemie critică a membrelor inferioare și diferite comorbi- 
dităţi asociate. În general, incidența restenozei şi a eşecului 
intervenţiei este cuprinsă între 20% şi 50% la 1 an. Medicația 
antiplachetară este folosită de rutină după orice intervenţie 
endovasculară pentru a preveni tromboza acută. Clopidogrelul, 
împreună cu aspirina, trebuie administrat timp de cel puţin 6 
săptămâni, urmat de aspirină pe termen nelimitat. 

Progresul bolii aterosclerotice afectează rezultatele pe 
termen lung ale procedurilor endovasculare. S-a dovedit că 
leziunile arteriale mai lungi şi mai ample reduc patenţa pe 
termen lung. Sistemul de clasificare Transatlantic Inter-Society 
Consensus (TASC) încearcă să clasifice leziunile arteriale 
şi să ofere recomandări pentru opţiunile de tratament în 
funcţie de localizarea leziunii, a gradului de stenoză și a 
lungimii acesteia. 

Angioplastia vaselor infrapopliteale și tibiale este rezervată 
în general pacienților care prezintă riscuri chirurgicale, care 
prezintă o soluţie de revascularizare prin bypass limitată sau 
în scopul vindecării unui ulcer limitat la nivelul piciorului. 
Prin îmbunătăţirea tehnologiei disponibile, ratele de patenţă 
la un an s-au dovedit a fi de 50-75%.. 


Managementul chirurgical al BAP 
Endarterectomia (excizia peretelui arterial bolnav, inclu- 
zând endoteliul, placa stenozantă şi o porţiune a mediei) 

este tratamentul chirurgical standard pentru ateroscleroza 
bifurcaţiei carotidiene, dar are o utilitate mai limitată în 
tratamentul BAP la membrele inferioare deoarece leziunile 
sunt adesea extinse, fără zone clare de început sau de sfârşit. 
Puţini pacienţi cu boală aorto-iliacă sunt candidaţi pentru 
endarterectomie, dar mulți chirurgi folosesc endarterectomia 
locală a arterelor femurale comune şi femurale profunde pen- 
tru a îmbunătăți fluxul unei proteze de bypass aortofemural 
sau în cazul unui bypass infrainghinal. Endarterectomia de 
arteră femurală comună devine o tehnică din ce în ce mai 
importantă în procedurile combinate, atunci când este asociată 
fie cu stentarea iliacă, fie cu aterectomia sau stentarea AFS. 
Această abordare hibridă face ca întreaga intervenţie să fie 
mult mai puţin invazivă. 

Procedurile de bypass suntprincipalul tratament chirurgical 
pentru BAP. Boala ocluzivă aortoiliacă poate fi tratată prin 
bypass aortobifemural, deşi tehnicile endovasculare sunt 
metodele actuale de elecţie pentru tratamentul majorităţii 
pacienţilor. Atunci când boala aortică este extinsă și aorta 
este ocluzată și necesită un bypass, se practică o combinaţie 
de incizii abdominale și inghinale prin care se plasează 
retroperitoneal o grefă protetică, care este suturată la aorta 
infrarenală și tunelizată la ambele artere femurale (Figura 26- 
17). La pacienţii cu ocluzie concomitentă de AFS, vasul 
principal de descărcare este AFP. Bypassul aortofemural 
este o procedură durabilă, cu o rată de patenţă la 5 ani de 
peste 90%. Ocluzia protezei unui bypass aortofemural 
este de obicei cauzată de progresia bolii la nivelul vaselor 
distale, ceea ce duce la limitarea descărcării și a fluxului 
de sânge prin proteză. 

Dacă pacientul prezintă ocluzia aortei și are un risc ridicat 
pentru o intervenţie abdominală sau are în istoric multiple 
operaţii pe abdomen sau infecţii (aşa-numitul „abdomen 
ostil“), se pot lua în considerare bypassurile extra-anatomice. 
Acestea includ bypassurile axilo-femurale şi femuro-femu- 
rale. Ele se realizează utilizând proteze sintetice tunelizate 
de la o arteră la cealaltă prin țesutul celular subcutanat. La 
pacienţii critici, această procedură se poate realiza chiar în 
anestezie locală, combinată cu sedare intravenoasă (IV). 
Patenţa bypassurilor extra-anatomice este acceptabilă, cu 
toate că este mai redusă în comparaţie cea a bypassurilor 
aortofemurale. Ocluziile se produc, de regulă, datorită hi- 
perplaziei neointimale din zonele de anastomoză, datorită 
progresiei bolii la nivel distal de anastomoză, dar și pentru 
că grefonul are lungime mare sau este comprimat sau angulat 
în tunelul subcutanat. Anticoagularea sistemică crește de 
obicei patenţa acestui tip de reconstrucţie vasculară. 

La pacienții cu durere ischemică de repaus, ocluzia AFS 
şi stenoza proximală a AFP, recanalizarea prin profundo- 
plastie în combinaţie cu endarterectomia femurală poate 
crește perfuzia membrelor inferioare prin colaterale şi poate 
ameliora majoritatea simptomelor. Cu toate acestea, dacă 
ischemia a progresat până la leziuni tisulare sau gangrenă, 
este puțin probabil ca profundoplastia singură să crească 
în mod corespunzător fluxul arterial în picior pentru a 
vindeca leziunile ulcerative. În acest caz, trebuie efectuat 
un bypass arterial. 

Pacienţii cu boală ocluzivă infrainghinală pot fi trataţi 
adesea prin bypass. Bypassul pe artera poplitee deasupra 
genunchiului se realizează fie cu vena pacientului (auto- 
logă), fie cu o proteză sintetică, ambele cu rezultate iniţiale 
comparabile. În schimb, bypassurile cu proteze sintetice ale 

Figura 26-17. Bypass aortobifemural cu tunelizarea retro- 
peritoneală a protezei până la nivel inghinal. (Reprodusă după 
Zarins CK, Gewertz BL. Aneurysms. In: Zarins CK, Gewertz BL, 
eds. Atlas of Vascular Surgery. Ist ed. New York, NY: Churchill 
Livingstone; 1989:51. Copyright © 1989 Elsevier. Cu permisiune.) 


arterelor de sub genunchi funcţionează mai slab. Aceste 
proceduri de bypass distal se realizează cel mai bine cu un 
grefon venos autolog (Tabelul 26-3). Vena safenă mare poate 
fi folosită pentru bypass fie recoltată şi inversată, astfel încât 
valvele venei să fie în aceeaşi direcţie cu fluxul arterial, 
fie poate fi efectuat un bypass in situ, în care vena safenă 
este lăsată în poziţia normală anatomică, iar valvele venei 
sunt distruse cu un valvulotom. Această tehnică permite o 
potrivire mai bună a dimensiunilor între arteră şi venă și 
poate fi adesea efectuată cu incizii minime. Dezavantajele 
unui bypass in situ includ leziunea endotelială în timpul 
trecerii valvulotomului şi posibilitatea păstrării unei cuspe 
a unei valve (valvă păstrată). 

În situaţia în care vena safenă ipsilaterală nu este disponi- 
bilă, trebuie luate în considerare mai multe alternative. Vena 
safenă contralaterală poate fi utilizată în cazul în care este 
disponibilă, dar cu precauţie, deoarece trebuie luată în consi- 
derare circulaţia la celălalt picior şi nevoia potențială pentru 
bypass la acea extremitate. Venele extremităților superioare 
pot fi, de asemenea, o sursă valoroasă de grefoane. Venele 
cefalice şi bazilice pot fi adesea recoltate şi suturate cap la 


TABELUL 26-3. Rezultatele revascularizării prin 


bypass arterial infrainghinal 


Patenţa (%) Patenţa (%) 


Primară/Se- Primară/Se- 
cundară la cundară la 
Tipul de grefon 2 ani 4ani 
Femuro-popliteu deasupra 75 60 
genunchiului, PTFE 
Femuro-popliteu deasupra 80 70 
genunchiului, venă 
Femuro-popliteu sub 60 40 
genunchi, PTFE 
Femuro-popliteu sub 75-80/90 70-75/80 
genunchi, venă 
Bypass femuro-tibial, PTFE 30 20 
Bypass femuro-tibial, venă 70-75/80-90 60-70/75-80 


PTFE, politetrafluoroetilenă 


cap pentru a crea o grefă combinatăsuficient de lungă pentru 
a realiza un bypass la nivelul membrelor inferioare. Dacă nu 
este disponibil un grefon venos adecvat, poate fi utilizată o 
proteză sintetică, inclusiv până la nivelul tibial. Rezultatele 
pot fi îmbunătățite cu utilizarea unui petec venos sau a unei 
„manşete“ (cuff) la nivelul anastomozei distale, în efortul 
de a îmbunătăți hemodinamica acestei conexiuni critice. În 
cazurile de gangrenă a degetelor sau la nivelul piciorului şi 
fără grefon venos autolog disponibil, „criovena“ (alogrefe 
vasculare umane crioprezervate sau venă de la cadavru) sau 
vena ombilicală pot fi utilizate ca grefoane alternative. Rata 
patenţei este mult mai redusă decât în cazul venei autologe, 
dar poate fi suficientă pentru a vindeca un ulcer sau o plagă 
de amputație. Bypassurile la nivelul vaselor piciorului sunt 
folosite de rutină pentru salvarea membrelor de la amputaţie. 

Urmărirea postoperatorie folosind ecografia Doppler 
a bypassului este utilă în identificarea stenozelor anas- 
tomotice şi de la nivelul grefonului care, dacă nu sunt 
corectate, ar putea duce la ocluzia acestuia. Combinarea 
urmăririi ecografice Doppler cu angioplastia cu balon sau 
cu revizia chirurgicală a leziunilor stenozante duce la o 
patenţă mai mare pe termen lung a bypassului cu grefon 
venos safenian. Rata patenţei „asistate“ a acestor grefoane 
venoase se apropie astfel de 90% la 2 ani post bypass. În 
schimb, dacă stenoza grefonului venos safenian este lăsată 
să evolueze spre ocluzie înainte de a fi corectată, rata de 
patenţă la 2 ani este de doar 30%. 

Complicaţiile imediate ale interventiei de bypass arterial 
includ sângerarea postoperatorie de la nivelul anastomozelor, 
tromboza grefonului, infecția plăgilor și limforagia, care 
duce la formarea unui limfocel (colecţie de lichid limfa- 
tic). În perioada postoperatorie pot apare și complicaţii 
cardiopulmonare grave, deoarece mulți pacienţi cu BAP 
au asociate boală coronariană, insuficiență renală sau boală 
obstructivă pulmonară. 

Pe scurt, revascularizarea extremităților inferioare 
trebuie individualizată pentru fiecare pacient. Claudicaţia 
poate fi tratată în mod adecvat prin modificarea factorilor 


de risc, în special renunţarea la fumat și exerciţii fizice. 
Intervenţiile în aceste cazuri trebuie justificate de simptome 
avansate, debilitante, care restricționează activităţile zilnice 
sau compromite calitatea vieţii unei persoane. Terapia en- 
dovasculară folosind oricare dintre tehnicile descrise poate 
fi cea mai potrivită ca primă linie de tratament, rezervând 
procedurile invazive pentru stadiile mai avansate ale bolii. 
Pentru stadiile de boală care pun în pericol membrele, cum 
ar fi durerea de repaus, pierderea de țesuturi sau gangrena, 
bypassul reprezintă adesea cea mai bună opțiune. Tehnicile 
intervenționale în acest caz ar trebui utilizate pentru pacienţii 
cu risc chirurgical ridicat. Oricare ar fi terapia adoptată, cele 
mai bune rezultate pe termen lung necesită administrarea 
adecvată a tratamentului antiplachetar sau anticoagulant, 
managementul medical optim al factorilor de risc și urmărirea 
vigilentă cu reintervenţie, dacă este necesar. 

Amputatia poate fi singura opțiune la unii pacienţi cu 
durere de repaus severă sau gangrenă, care nu sunt candidaţi 
pentru revascularizare. În general, cu cât amputația este mai 
distală, cu atât potenţialul de reabilitare este mai bun. Ampu- 
taţiile distale includ amputaţiile de degete, transmetatarsiene 
și Syme (gleznă). Dacă fluxul arterial este inadecvat şi nu 
poate fi efectuat un bypass arterial, atunci poate fi necesară o 
amputaţie sub nivelul genunchiului (gambă sau transtibială) 
sau deasupra genunchiului (coapsă). 

Indicaţia adecvată a nivelului de amputaţie este importantă 
pentru a asigura vindecarea plăgii. Adesea, cel mai scăzut 
nivel care asigură vindecarea este cel al amputaţiei sub ge- 
nunchi; păstrarea articulației genunchiului este importantă 
deoarece cu o proteză de coapsă este nevoie de semnificativ 
mai multă energie pentru deplasare. 

Amputaţia de coapsă este indicată atunci când ischemia 
este profundă şi gangrena se extinde până la nivelul genun- 
chiului. La acest nivel ridicat de amputaţie, vindecarea este 
probabilă, chiar şi în cazul unei ischemii avansate. A mputaţia 
de coapsă este de asemenea indicată la pacienţii care sunt 
imobilizaţi în pat sau care prezintă un risc chirurgical ridicat 
din cauza altor afecțiuni medicale. 


Ischemia mezenterică cronică 


Arterele viscerelor abdominale includ trunchiul celiac, artera 
mezenterică superioară (AMS) şi artera mezenterică inferi- 
oară (AMI). În cazul în care una dintre aceste artere dezvoltă 
stenoză sau ocluzie, celelalte două artere compensează prin 
arterele gastroduodenală şi marginală, asigurând vascularizația 
colaterală (Figura 26-18). Dacă artera gastroduodenală nu 
este suficient dezvoltată, sau 2 din cele 3 artere principale 
prezintă ocluzie, pacienţii se pot confrunta cu simptome de 
ischemie viscerală. În situaţia în care 2 vase principale sunt 
obstruate, simptomatologia este frecvent întâlnită. 


Tablou clinic și diagnostic 

Manifestările clinice ale ischemiei mezenterice cronice includ 
durere abdominală postprandială şi pierdere în greutate. 
Durerea abdominală postprandială apare de obicei în prima 
oră după masă și se poate manifesta ca durere persistentă în 
epigastru, mergând până la crampe abdominale severe. La 
mulți pacienţi apare frica de a se alimenta, deoarece sunt 
speriați de suferinţa durerii postprandiale și, ca urmare, 
își limitează aportul oral. În acest fel se produce o scădere 
semnificativă în greutate la mulți pacienţi. Malnutriţia 
asociată cu ischemia mezenterică cronică poate fi severă și 

Figura 26-18. Circulaţia arterială intestinală este asigurată 
de trei artere principale: trunchiul celiac, artera mezenterică 
superioară şi artera mezenterică inferioară. Circulaţia colaterală 
creează conexiuni între aceste vase, astfel încât poate compensa 
ocluzia cronică a unuia din vasele principale. 


este frecvent confundată cu diverse neoplasme viscerale sau 
carcinomatoză. Acești pacienţi prezintă frecvent simptome 
de boală aterosclerotică sistemică (ex. boală coronariană, 
AVC, claudicaţie intermitentă). 

Diagnosticul se bazează pe o anamneză detaliată, pe exa- 
minarea clinică și imagistică a pacientului: ecografie Doppler, 
angio-CT şi angiografie diagnostică a vaselor viscerale. Exa- 
minarea ecografică Doppler este non-invazivă, poate evalua 
fluxul în vasele viscerale și poate evidenția prezenţa stenozelor 
la emergenţa vaselor principale. Investigația Doppler este 
limitată de prezenţa aerocoliei marcate sau a calcificărilor 
semnificative de la nivelul arterelor examinate. Din acest 
motiv, examinările angio-CT sau angio-RM sunt cele mai 
indicate. Ele pot decela leziunile semnificative hemodinamic 
a cel puţin 2 din 3 vase principale şi pot evidenția circulația 
colaterală. Angiografia este folosită pentru intervenții. 


Tratament 

Revascularizarea mezenterică ameliorează simptomatologia 
şi previne infarctul mezenteric, care este o complicaţie 
majoră, catastrofală. Revascularizarea mezenterică se ia 
în considerare la pacienţii care au simptome de ischemie 
mezenterică şi care prezintă leziuni semnificative la nivelul 
vaselor viscerale principale, evidenţiate angiografic. 

Cele mai folosite tehnici pentru revascularizarea leziunilor 
subcluzive sau ocluzive mezenterice sunt angioplastia cu 
balon şi stentarea. Deşi patenţa pe termen lung a angioplastiei/ 
stentării nu este la fel de bună ca a bypassului (aproximativ 
70% pentru angioplastie cu balon (PTA) față de peste 90% 
pentru bypass la 3 ani), morbiditatea imediată este mult 
redusă, fiind preferat acest tip de intervenţii la pacienţi 
vârstnici și malnutriţi. 

Opțiunile de revascularizare chirurgicală includ en- 
darterectomia la nivel proximal a vaselor principale sau 
bypassul cu grefoane sintetice. Grefa venoasă autologă 
se foloseşte doar în cazul în care există un risc crescut de 
infecţie. Chirurgii cu experienţă revascularizează de rutină 
cel puţin două vase viscerale pentru o patenţă mai bună pe 
termen lung. Se poate practica revascularizare prin bypass 

anterograd sau retrograd către AMS sau trunchiul celiac. 
Bypassul anterograd din aorta supraceliacă este preferat 
datorită traseului direct al grefei și al riscului redus de 
angulare, dar prezintă dezavantajul clampării supraceliace 
temporare a aortei abdominale. Bypassul retrograd poate 
origina din aorta infrarenală sau dintr-o arteră iliacă, dar 
este mai predispus angulării în momentul în care mezenterul 
este adus în poziţie normală. 


Hipertensiunea renovasculară 


Hipertensiunea renovasculară reprezintă aproximativ 5% 
din cauzele hipertensiunii arteriale, dar această boală poate 
fi vindecată în majoritatea covârşitoare a cazurilor, mai ales 
la tineri și copii. Ateroscleroza este cea mai comună cauză 
de stenoză de arteră renală, dar este întâlnită la vârstnici. 
Displazia fibro-musculară și disecţia posttraumatică sunt 
cauze mai rare, dar cu posibilităţi terapeutice mai mari. Cu 
toate că majoritatea pacienților cu stenoza arterei renale 
sunt asimptomatici, aceste leziuni pot fi asociate cu tensiune 
arterială greu controlabilă (hipertensiune renovasculară) sau 
cu insuficienţă renală (nefropatie ischemică). Alte cauze de 
hipertensiune corectabilă chirurgical sunt feocromocitomul, 
tumorile secretante de aldosteron sau coarctaţia de aortă. 

Leziunile aterosclerotice ale arterei renale apar în general 
în porțiunea proximală a arterei și reprezintă de obicei extensia 
unei plăci de aterom din aorta abdominală în ostiumul arterei 
renale. Prin contrast, displazia fibromusculară implică cel 
mai adesea porțiunea medie -distală a arterei renale, fără să 
afecteze porţiune sa proximală (Figura 26-19). Displazia 
fibromusculară reprezintă un proces hiperplastic, fibrozant 
al intimei, mediei sau adventicei. Boala este întâlnită la copii 
(distribuţie egală pe sexe) sau în perioada dintre a doua și 
a patra decadă de viață (mai frecvent la femei). A fectarea 
este bilaterală în aproximativ 50% din cazuri. 

Stenoza critică de arteră renală cauzează presiune arterială 
scăzută și flux sanguin diminuat la nivelul rinichiului, precum 
și filtrare glomerulară scăzută. Aceste modificări stimulează 

Figura 26-19. A. Stenoza arterei renale determină hipoperfuzie 
renală și activarea sistemului renină angiotensină. Rezultatul este 
hipertensiunea arterială severă. Leziunile aterosclerotice includ de 
obicei porţiunea iniţială-medie a arterei renale. B. Stenoza arterei 
renale determină hipoperfuzie renală şi activarea sistemului renină 
angiotensină. Rezultatul este hipertensiunea arterială severă. Leziunile 
aterosclerotice includ de obicei porţiunea iniţială-medie a arterei renale. 


aparatul juxtaglomerular să producă renină, care catalizează 
conversia angiotensinogenului în angiotensină I. Enzima 
de conversie a angiotensinei convertește angiotensina I în 
angiotensină II, un vasoconstrictor puternic. Angiotensina 
II stimulează de asemenea producţia de aldosteron, care 
provoacă retenţie de sodiu şi creșterea volumului plasmatic. 
Combinația dintre vasoconstricţie și retenţia de sodiu provoacă 
hipertensiune arterială. Pe măsură ce leziunile stenozante 
de la nivelul arterelor renale progresează bilateral, fluxul 
arterial către rinichi devine insuficient pentru a menţine 
funcţia renală și pacienţii pot dezvolta nefropatie ischemică. 
Majoritatea pacienţilor netrataţi au hipertensiune dias- 
tolică marcată, cu valori care pot depăși în unele cazuri 120 
mmHg. Suflul audibil în epigastru sau flanc este sugestiv 
pentru fluxul turbulent cauzat de stenoza de arteră renală. 


Diagnostic 

Stenoza de arteră renală trebuie suspicionată la pacienţii cu 
debut al hipertensiunii arteriale înainte de 35 ani, la cei la 
care se constată agravarea unei hipertensiuni bine controlate 
anterior, la hipertensiunea necontrolată cu 3 sau mai multe 
antihipertensive, edem pulmonar acut sau hipertensiune se- 
veră asociată unui declin rapid al funcţiei renale. La pacienții 
cu suspiciune de stenoză de arteră renală, screening-ul se 
face prin ecografie Doppler, teste pentru funcția renală și 
angio-CT sau angio-RM. 

Ultrasonografia Doppler renală poate evalua profilul 
de flux şi viteză a sângelui în arterele renale bilateral şi în 
aorta juxtarenală. O diferenţă semnificativă între vitezele 
sistolice din arterele renale şi aortă (un raport arteră renală/ 
aortă >3,5) sugerează prezenţa unei stenoze semnificative 
hemodinamic. Ecografic se mai pot determina grosimea 
parenchimului renal sau gradul de atrofie al rinichilor cauzată 
de ischemia renală. În mâinile unui ecografist cu experiență, 
sensibilitatea şi specificitatea diagnosticului de stenoză de 
arteră renală semnificativă este de peste 90%. 

Un test funcţional pentru determinarea hipertensiunii 
renovasculare este testul de stimulare cu captopril. Captoprilul 
este un inhibitor al enzimei de conversie al angiotensinei 
H şi împiedică conversia angiotensinei | în angiotensină 
II. Datorită blocării sintezei de angiotensină II, se produce 
mai multă renină, astfel nivelul plasmatic al reninei creşte 
după administrarea de captopril. Testul pozitiv la captopril 
duce, în plus, la scăderea ratei de filtrare glomerulară prin 
blocarea efectului angiotensinei II pe arteriola eferentă a 
glomerulului renal. În absenţa vasocontricției arteriolei 
eferente, rezistenţa la flux scade și odată cu ea gradientul 
de presiune care influențează filtrarea glomerulară. 

Angiografia CT sau RM poate detecta cu precizie stenoza 
de arteră renală. Din păcate, evaluarea CT este asociată po- 
tenţialului nefrotoxic al administrării substanţei de contrast, 
care poate agrava funcţia renală. Investigația RM nu decelează 
calcificările şi poate supraestima severitatea stenozelor. Aceste 
2 investigaţii sunt de asemenea costisitoare şi nu pot fi folosite 
ca teste de screening. Pe de altă parte, angiografia diagnostică 
detectează atât stenoza de arteră renală, cât și dimensiunea 
rinichiului prin analiza nefrogramei postinjectare. În timpul 
angiografiei renale se poate măsura gradientul de presiune 
cu ajutorul unui cateter de mici dimensiuni, conectat la un 
monitor de presiune, care este retras prin zona de stenoză 
suspectată. Un gradient de presiune de peste 10 mmHg este 
sugestiv pentru stenoza de arteră renală semnificativă. 


Tratament 

La pacienţii tineri cu displazie fibromusculară, medicaţia 
antihipertensivă este deseori ineficientă și nu poate controla 
hipertensiunea severă de cauză renovasculară. Inhibitorii 
enzimei de conversie a angiotensinei 11, în general foarte 
eficienţi în controlul hipertensiunii, trebuie evitaţi în cazul 
stenozelor bilaterale de artera renală, deoarece scad filtrarea 
glomerulară prin scăderea tonusului capilar postglomerular, 
putând cauza chiar şi insuficiență renală acută. 

La pacienţii cu hipertensiune severă și stenoze semnifi- 
cative de artere renale este indicată revascularizarea arterelor 
renale. Displazia fibromusculară răspunde excepțional de 
binela PTA cu balon, fără stentare, la toate grupele de vârstă. 
Experienţa actuală la pacienţii pediatrici sau de vârstă tânără 
cu displazie fibromusculară arată că peste 95% dintre pacienți 
sunt vindecaţi sau mult amelioraţi după angioplastie. Leziunile 
aterosclerotice din porţiunea proximală a arterei renale sunt 
tratate cel mai frecvent prin angioplastie cu balon şi stentare, 
deoarece angioplastia fără stentare este asociată cu o rată mare 
de restenoză. Din nefericire, puţini pacienți sunt vindecaţi de 
hipertensiune după angioplastia/stenitarea stenozelor ateros- 
clerotice ale arterelor renale, dar o mare parte beneficiază 
de un control mai bun al hipertensiunii arteriale. Procedura 
poate fi complicată de o agravare a funcţiei renale datorată 
nefropatiei de contrast sau prin ateroembolism. Majoritatea 
chirurgilor vasculari recomandă iniţial angioplastia/stentarea 
arterei renale, bypass-ul fiind rezervat pacienţilor la care acest 
tip de tratament eșuează. Recent, un studiu care compară 
revascularizarea cu terapia medicamentoasă sugerează că 
de revascularizare beneficiază un grup limitat de pacienți. 

Tratamentul chirurgical deschis este recomandat paci- 
enţilor cu stenoză recurentă după angioplastie sau în cazul 
leziunilor care nu pot fi corectate prin angioplastie. Tehnicile 
chirurgicale includ endarterectomia leziunilor aterosclerotice 
si bypassul aorto-, ilio-, hepato- sau spleno-renal. 


Ocluzia arterială acută 


Ocluzia acută a arterei unei extremităţi sau a unui viscer 
poate cauza ischemia extremității, a intestinului sau moartea. 
Etiologia ocluziei arteriale acute include tromboza in situ a 
unei leziuni aterosclerotice preexistente, embolia arterială, 
traumatismele penetrante sau contuziile și tromboza unui 
anevrism arterial preexistent. Pacienţii cu boală arterială 
preexistentă pot avea istoric de claudicaţie sau de angină 
intestinală înainte ca tromboza să aibă loc. Acești pacienți 
au deja o circulaţie colaterală bine dezvoltată şi prezintă 
simptomatologie mai puţin severă. În contrast, pacienții cu 
embolie, traumatism vascular sau tromboza unui anevrism 
preexistent sunt de regulă asimptomatici înainte de ocluzia 
arterială şi au simptomatologie ischemică severă. 


Tablou clinic și diagnostic 
Semnele clasice ale ocluziei arteriale acute includ cei „șase 
P”: paloare, durere („pain“), parestezie, paralizie, absenţa 
pulsului, poichilotermie (modificarea temperaturii cutanate). 
Aceste semne sunt limitate în aria situată distal de zona cu 
ocluzie. De exemplu, în ocluzia arterei femurale, fenomenele 
ischemice apar la nivelul distal al coapsei, la nivelul gambei 
sau al piciorului. 

Marea majoritate (80%) a embolilor provin din jumă- 
tatea stângă a inimii. Trombii se formează în atriul stâng, 

la pacienții cu fibrilaţie atrială şi în zonele hipokinetice 
după un IM. Aceşti trombi se mobilizează și embolizează în 
circulaţia periferică. Embolii non-trombotici pot apărea prin 
migrarea unor fragmente de placă de aterom de la nivelul 
aortei sau a valvei aortice. Trombii murali de la nivelul 
anevrismelor de aortă toracică, abdominală sau de arteră 
poplitee pot, de asemenea, cauza embolizare distală. Cea 
mai frecventă zonă de ocluzie embolică este artera femu- 
rală. Alte localizări frecvente sunt artera axilară, poplitee, 
arterele iliace, bifurcația aortică sau vasele mezenterice. 

Ischemia mezenterică acută se produce în urma ocluziei 
arteriale (embolie sau tromboză), ocluziei mezenterice 
venoase sau prin mecanism non-ocluziv (în special vasos- 
pasm). Embolia AMS reprezintă 50% din toate cazurile 
de ischemie mezenterică acută, iar 25% din cazuri au loc 
secundar trombozei unei leziuni aterosclerotice preexis- 
tente. Majoritatea embolilor din AMS se opresc imediat 
distal de artera colică medie, la aproximativ 5-10 cm 
de originea AMS (Figura 26-20). Ischemia mezenterică 
non-ocluzivă reprezintă restul de 25% din totalul cazurilor. 
Etiologia ischemiei acute mezenterice non-ocluzive este 
multifactorială, dar de obicei implică leziuni aterosclerotice 
moderate către severe, asociate unui debit cardiac scăzut 
sau administrării de medicamente cu efect vasospastic, 
precum digitalicele. 

Ocluzia acută venoasă mezenterică implică de obicei vena 
mezenterică superioară şi ramurile acesteia. Este o afectare 
rară, dar cu o mortalitate ridicată, la pacienţii cu hipertensi- 
une portală sau hipercoagulabilitate, la pacienţii vârstnici, 
malnutriți și deshidrataţi. Simptomatologia cuprinde durere 
abdominală acută, iar testele de laborator sunt specifice 
pentru ischemia mezenterică. Diagnosticul este facilitat de 
efectuarea unui CT cu administrare de substanţă de contrast 
IV, care relevă prezenţa trombului în venele mezenterice şi 
perete intestinal îngroșat. 


Figura 26-20. Tromboză acută embolică a porțiunii proximale 
a arterei mezenterice superioare (săgeată). 

Tratament 

Tratamentul trombozei venoase mezenterice acute este 
anticoagularea; intervenţia chirurgicală cu trombectomie 
venoasă de urgenţă este indicată doar pentru abdomenul 
acut; dacă intestinul este viabil, se continuă anticoagularea 
cu heparină, fiind recomandat un second-look după 24 ore, 
pentru a reevalua vibilitatea intestinului. 

Indiferent de patul arterial implicat, pacienţii cu ocluzie 
arterială acută necesită evaluare și diagnostic rapid pentru 
a preveni ischemia ireversibilă de membru, de intestin sau 
decesul. Anticoagularea intravenoasă cu heparină previne 
propagarea trombului, dar nu lizează trombii existenți. 
Contraindicaţiile anticoagulării includ istoric de hemoragie 
digestivă superioară, deficit neurologic recent, traumatism 
cranio-cerebral, sângerări acute şi anticorpi anti-heparină. De 
asemenea, ar trebui instituită resuscitarea volemică agresivă 
şi corectarea acidozei sistemice. Pacienţii în stare critică 
necesită suport cardiac inotrop. Intervenţia chirurgicală nu 
trebuie amânată excesiv pentru a corecta acidoza, deoarece 
ischemia prelungită și progresivă este principala cauză de 
acidoză metabolică. 

În ischemia acută de membru se practică embolectomie 
sau trombectomie de urgență. Arteriografia preoperatorie 
este utilă la pacienţii cu istoric de BAP pentru a identifica 
unde se poate realiza un bypass. Din contră, la pacienţii 
fără acuze anterior instalării ischemiei acute, arteriografia 
trebuie evitată și se intervine chirurgical doar pe baza ni- 
velului la care se determină prezenţa/absenţa pulsului. Mai 
recent, unii autori recomandă tromboliza intraarterială ca 
tratament de primă linie. 

Intervenţia chirurgicală deschisă are avantajul revasculari- 
zării rapide a extremității sau organului ischemic. Reperfuzia 
poate fi obținută prin embolectomie, endarterectomie sau 
bypass chirurgical. Rezultatele revascularizării sunt variabile 
şi depind de extensia bolii arteriale ocluzive și de durata 
ischemiei. În ocluzia embolică se practică embolectomie 
cu catetere cu balon dedicate. Trombectomia completă se 
practică atât proximal cât şi distal. Embolectomia distală 
este esențială pentru că aproximativ o treime dintre pacienţi 
prezintă tromboză adițională distal de nivelul de ocluzie. 
Examenul histopatologic trebuie efectuat în cazul tuturor 
trombilor, în special în absenţa fibrilaţiei arteriale, pentru a 
exclude natura malignă a trombului. 

După revascularizarea membrului sau a organului impli- 
cat, viscerul reperfuzat este monitorizat pentru a determina 
extensia necrozei tisulare și riscul de edem. Dacă ischemia 
de membru este prelungită (>4-6 ore), fasciotomia este 
adeseori necesară pentru a decomprima compartimentele 
musculare și pentru a preveni compresiunea arterelor, nervilor 
şi venelor (sindromul de compartiment). 

Din nefericire, rata de mortalitate după ocluzia arterială 
acută este relativ mare. Aceasta se datorează vârstei pacien- 
ților şi comorbidităţilor asociate, ca boala cardiacă severă. 
În cazul emboliei arteriale, anticoagularea postoperatorie 
pe termen lung este indicată pentru că o treime din pacienţi 
prezintă embolie recurentă în primele 30 zile dacă nu sunt 
anticoagulați. 

La pacienţii cu ocluzie arterială acută, dar cu istoric de 
boală aterosclerotică, tromboliza a devenit tratamentul de 
primă intenţie, dacă este posibil. Scopul trombolizei este de 
a reperfuza membrul sau organul gradual, cauzând efecte 
sistemice reduse. De asemenea, scutește pacientul de o 


intervenţie chirugicală cu complicațiile de rigoare. Trom- 
boliza presupune canularea arterială proximal de zona de 
tromboză și administrarea unui agent trombolitic precum 
tPA. Dacă terapia prin tromboliză este ineficientă sau sunt 
semne de ischemie progresivă, se oprește tromboliza și se 
practică revascularizare chirugicală. 

În cazul oricărei ischemii de membru se poate instala 
sindromul de ischemie-reperfuzie. Acesta se caracterizează 
prin sindrom de compartiment, hiperpotasemie, acidoză 
metabolică, mioglobinurie și insuficiență pulmonară și 
renală. Hidratarea agresivă, alcalinizarea urinii pe cale IV 
şi fasciotomia de decompresie sunt toate măsuri importante 
în aceste cazuri. 


Insuficienţa cerebrovasculară 


Insuficienţa cerebrovasculară arterială poate fi cauzată 
de boala ocluzivă, ulcerativă sau anevrismală a arterelor 
carotide sau vertebrale. Cea mai devastatoare complicaţie 
a insuficienţei cerebrovasculare este accidentul vascular 
cerebral (AVC). AVC este a cincea cauză de deces în America 
de Nord și principala cauză de invaliditate pe termen lung. 
În fiecare an se produc mai mult de 795.000 de AVC noi şi 
129.000 de decese ca urmare a AVC. Costul tratamentului 
medical pentru AVC este estimat la 40 miliarde dolari/an. 

AVC suntcauzate de infarct sau hemoragie în emisferele 
cerebrale. Aproximativ o treime sunt cauzate de embolie 
din plăcile aterosclerotice din arterele carotide. Deşi terapia 
medicamentoasă, care include antihipertensive, hipoco- 
lesterolemiante și antiplachetare poate ajuta la prevenirea 
emboliei carotidiene, cea mai eficientă strategie este fie 
îndepărtarea plăcii prin endarterectomie carotidiană (EAC), 
fie stentarea carotidiană, 

Sângele ajunge la creier prin arterele carotide și vertebrale 
pereche (Figura 26-21). Arterele carotide dreaptă și stângă 
provin din trunchiul brahiocefalic și, respectiv, arcul aortic. 
Arterele vertebrale provin din porțiunile proximale ale 
arterelor subclavii. Arterele carotide comune se bifurcă în 
arterele carotide externe (care vascularizează mușchii feţei) 
şi arterele carotide interne. Arterele carotide interne nu au 
ramuri la nivelul gâtului, dar intră în porţiunea pietroasă 
a craniului și dau naștere arterei oftalmice şi a arterelor 
cerebrale anterioare și medii care irigă cortexul cerebral. 
Arterele vertebrale pereche formează un singur vas de 
sânge în interiorul trunchiului cerebral (artera bazilară), iar 
apoi dau naştere arterelor cerebrale posterioare şi arterelor 
cerebeloase. Arterele circulaţiei anterioare și posterioare fac 
parte dintr-o reţea colaterală vasculară bogată (poligonul lui 
Willis), care este compus din segmentele P1 ale arterelor 
cerebrale posterioare, arterele comunicante posterioare, 
segmentele A ale arterelor cerebrale anterioare și artera 
comunicantă anterioară. Teoretic, poligonul lui Willis 
menţine perfuzia cerebrală în cazul ocluziei sau stenozei 
uneia sau mai multor ramuri principale. Din păcate, această 
rețea de colaterale este completă la <25% din persoane. 

Aproximativ 15% din debitul cardiac este îndreptat către 
menținerea perfuziei cerebrale. Fluxul total de sânge cerebral 
în repaus este de 100 mL/min/100 g materie cerebrală, din 
care 50-60 mL/min/100 g este direcționat către substanța 
cenușie celulară și 20 mL/min/100 g către substanţă albă cu 
celularitate scăzută. Ischemia cerebrală se produce atunci 
când perfuzia totală scade sub 18 mL/min/100 g materie 
cerebrală. Infarctul cerebral poate apărea când perfuzia 

Figura 26-21. Anatomia cerebrovasculară are multiple artere interconectate, deși poligonul lui Willis este complet la doar 
25% dintre pacienți. Ocluzia unui vas nu duce la ischemie cerebrală dacă celelalte vase sunt patente. 


cerebrală scade sub 8 mL/min/100 g materie cerebrală. Există 
o serie de mecanisme care mențin fluxul sanguin cerebral 
în situațiile de hipotensiune arterială sistemică sau în cazul 
leziunilor stenotice din arterele carotide, vertebrale şi din 
ramurile intracerebrale. Baroreceptorii situați la nivelul 
sinusului carotidian reglează tensiunea arterială şi ritmul 
cardiac. Mai mult, vasele cerebrale se dilată ca răspuns 
la scăderea presiunii de perfuzie (autoreglare). Această 
schimbare este probabil mediată de receptorii locali din 
muşchiul neted vascular şi de autacoidele autoreglatoare 
(ex. oxidul nitric). 

Deşi ocazional ischemia cerebrală rezultă din scăderea 
sistemică a fluxului sanguin, embolia arterială este de 
departe cea mai frecventă cauză de infarct cerebral. Em- 
bolia cerebrală poate rezulta din orice sursă situată între 
atriul stâng şi arterele cerebrale, incluzând auriculul atrial, 
ventriculul stâng, valva aortică, arcul aortic, bifurcația 
carotidiană, sifonul carotidian sau din boala de vase mici 
intracraniene. Cea mai frecventă sursă embolică este leziunea 
aterosclerotică de la nivelul bifurcaţiei carotidiene. Mode- 
lele experimentale arată că bifurcația carotidiană conţine 
arii de tensiuni de forfecare scăzute şi oscilatorii. Această 
constatare poate explica depunerea lipidelor circulante în 
segmentele cu predispoziţie ale bifurcaţiei carotidiene cu 
dezvoltarea plăcilor ocluzive. Ca orice leziune din corp, 
cele mai multe plăci sunt în cele din urmă acoperite cu un 
înveliş fibros sau cu o cicatrice şi separate de circulație. 
Ocazional, învelișul fibros se fisurează, permiţând em- 
bolizarea elementelor expuse din placă sau a trombului 
laminar. Cauzele mai puţin frecvente ale bolii ocluzive 


arteriale carotidiene includ displazia fibromusculară, arterita 
Takayasu, disecţia arterială și traumatismele. 
Hipoperfuzia poate provoca deficite neurologice în 
zonele de graniţă dintre teritoriile perfuzate ale princi- 
palelor artere cerebrale, acolo unde fluxul colateral este 
marginal. Tromboza bruscă a arterei carotide poate provoca 
un infarct cerebral masiv sau poate fi asimptomatică, dacă 
există o circulaţie colaterală adecvată din artera carotidă 
contralaterală şi din artera bazilară (ocluzie silențioasă). 


Tablou clinic 

Simptomele insuficienţei vasculare cerebrale sunt clasi- 
ficate în funcţie de localizarea deficitului, durata acestuia 
și prezenţa infarctului cerebral. Aceste simptome pot fi 
tranzitorii sau permanente. Amaurosis fugax (orbirea tre- 
cătoare) este o orbire monoculară tranzitorie, cauzată de 
embolia arterei oftalmice. În mod clasic, amaurosis fugax 
este descrisă ca o cortină care coboară dinspre superior spre 
inferior şi la ochiul ipsilateral leziunii carotidiene. Acci- 
dentele ischemice tranzitorii (AIT) sunt de scurtă durată, 
cu modificări adesea repetitive în starea mentală, vedere 
sau funcția motorie și senzorială, reversibile complet în 24 
de ore. Majoritatea AIT-urilor durează doar câteva minute 
înainte de a se remite complet. Deoarece AIT implică adesea 
aria de distribuţie a arterei cerebrale medii, pacienţii evocă 
o slăbiciune contralaterală a braţului, piciorului şi feţei. 
Un AVC în evoluţie este o înrăutăţire rapid progresivă a 
unui deficit neurologic. Un infarct cerebral sau un AVC 
reprezintă un deficit neurologic permanent. CT-ul sau 
IRM-ul cerebral al unui pacient cu AVC arată o regiune de 

țesut cerebral devitalizat. Secvența de difuzie IRM este, în 
general, cea mai sensibilă metodă de detectare a infarctului 
cerebral. Boala aterosclerotică a arterei carotide nu este 
singura etiologie a acestui tablou clinic. AIT-urile mai pot 
fi cauzate și de migrene, de crize epileptice, de tumori 
cerebrale, de anevrisme intracraniene sau de malformații 
arteriovenoase (MAV). 

Severitatea deficitului neurologic este determinată de 
volumul şi localizarea zonei de ischemie din creier. Zona 
cea mai frecvent afectată este teritoriul perfuzat al arterei 
cerebrale medii (lobul parietal), principala ramură a arterei 
carotide. Hipoperfuzia arterei cerebrale medii determină 
hemipareză sau hemiplegie contralaterală și, ocazional, 
paralizia părţii inferioare contralaterale a feței (paralizia 
nervului şapte cranian). Dificultatea de a vorbi (afazia) 
este remarcată dacă este afectată emisfera dominantă. 
Emisfera stângă este dominantă la aproape toţi oamenii 
dreptaci, dar şi la majoritatea celor stângaci. 

Pacienţii cu ischemie a țesutului cerebral vascularizat de 
artera cerebrală anterioară au monoplegie contralaterală, 
care este de obicei mai severă la extremitatea inferioară. 
Ischemia arterei cerebrale posterioare este legată de obstrucția 
ambelor artere vertebrale sau a arterei bazilare. Ameţelile 
sau sincopele pot fi însoţite de tulburări ale câmpului vizual, 
paralizia celui de-al treilea nerv cranian ipsilateral și pierderi 
senzoriale contralaterale. 

Ca şi în cazul majorităţii sindroamelor de insuficiență 
vasculară, diagnosticul este sugerat de obicei doar din ana- 
mneză, care, dacă este condusă atent, poate localiza inclusiv 
deficitul neuroanatomic şi leziunea arterială cauzatoare. 
Examenul fizic ar trebui să includă un examen neurologic 
detaliat, precum și o examinare a semnelor de boală ocluzivă 
arterială în alte teritorii vasculare. Constatarea clasică la un 
pacient cu stenoză carotidiană este suflul sistolic (murmur 
sistolic cu frecvenţă înaltă), auzit în timpul auscultării cu 
stetoscopul plasat în unghiul mandibulei. Din păcate, core- 
laţia dintre gradul de stenoză și tonul, durata sau intensitatea 
suflului este redusă. O stenoză minimă poate produce un 
suflu puternic, iar o subocluzie poate să nu producă deloc 
suflu. Suflul poate fi produs de alte vase cervicale sau poate 
fi transmis de la valva aortică. Datorită proximităţii arterei 
carotide cu urechea, unii pacienţi evocă un zgomot sau o 
bătaie a inimii în ureche, provenită din stenoza carotidiană. 
În timpul examenului oftalmologic, pot fi observate mici 
particule refractile galbene (plăci Hollenhorst) în bifurcaţiile 
vaselor retiniene. Aceste plăci sunt emboli de colesterol 
dintr-o placă din artera carotidiană, din arcul aortic sau din 
valva aortică. 

Testele neinvazive pot determina amploarea stenozei 
arterei carotidiene fără utilizarea arteriografiei. Candidaţii 
pentru testarea noninvazivă sunt pacienţii cu simptome 
cerebrovasculare, cei cu sufluri cervicale şi, în unele ca- 
zuri, cei care sunt supuşi unor proceduri vasculare majore 
(de exemplu bypassul coronarian). Evaluarea neinvazivă 
directă a vaselor arteriale extracraniene este obținută cu 
ajutorul ecografiei Doppler. Această investigaţie poate 
determina natura plăcii (moale, calcifică sau ulcerată) şi 
locaţia ei precisă (carotidă comună, externă sau internă). 
Acurateţea investigaţiei este îmbunătăţită prin combina- 
rea ecografiei în modul B cu scanarea duplex (evaluările 
Doppler a vitezei fluxului sanguin). La mai mult de 90% 
dintre pacienţii cu stenoză carotidiană nu este necesar un 


test diagnostic suplimentar pentru indicaţia de tratament. 
Limitele scanării Doppler sunt date de imposibilitatea 
de a evalua circulația intracraniană și originile arterelor 
carotide comune din arcul aortic. Ocazional, vizualizarea 
bifurcaţiei carotide este afectată de calcificările vasculare. 

Testarea cea mai precisă a sistemului arterial carotidian 
extracranian este arteriografia. Injecţiile arteriale oferă cea 
mai clară imagine a plăcilor carotidiene și a ulceraţiilor 
potenţiale (Figura 26-22). Arteriografia este indicată la paci- 
enţii cu suspiciune de leziune intracraniană sau de arc aortic, 
cei cu simptome incerte şi cei la care stenoza carotidiană 
nu poate fi vizualizată în mod clar ecografic. Complicaţiile 
angiografiei sunt rare, dar pot fi devastatoare. Acestea includ 
AVC (aproximativ 0,5% din cazuri). În consecință, majoritatea 
angiografiilor diagnostice folosesc astăzi tehnologia CT, care 
nu necesită cateterism arterial. Angio-CT-ul aproape egalează 
angiografia pe cateter în ceea ce privește detaliile surprinse şi 
calitatea diagnosticului. 

Îmbunătățirile recente ale angio-CT, -RM şi ale RM 
cerebrale au condus la folosirea acestora pe scară largă 
la pacienţii cu boală carotidiană. Angio-CT-ul cu recon- 
strucție 3-D a devenit la fel de exact ca angiografia pe 
cateter în evaluarea vasculară carotidiană și intracerebrală. 


Figura 26-22. Angiografia unei stenoze carotidiene interne cu 
leziune ulcerativă la nivelul bifurcatiei, la un pacient cu AIT. 


IRM-ul este util în diagnosticul de infarct, tumoră, MAV 
şi hemoragie la nivelul țesutului cerebral. Angio- RM-ul 
asigură, de asemenea, vizualizarea detaliată a sistemului 
arterial carotidian, fără a necesita puncţia şi injecţia arte- 
rială (Figura 26-23). 


Tratament 
Terapia medicală în bolile cerebrovasculare include controlul 
factorilor de risc (hipertensiune arterială, fumat, diabet și 
hiperlipidemie) şi anticoagulante (warfarină) sau antipla- 
chetare (aspirină, clopidogrel). Anticoagularea şi terapiile 
antiplachetare sunt cel mai frecvent utilizate la pacienţii cu 
leziuni non-stenotice ulcerative sau boli intracraniene severe, 
deoarece terapia chirurgicală nu schimbă evoluţia naturală 
a bolii. Un studiu randomizat prospectiv (North American 
Symptomatic Carotid Endarterectomy Trial —- NASCET) a 
evaluat tratamentul pacienţilor cu stenoza arterei carotide 
interne și simptome cerebrovasculare. După 2 ani de urmărire, 
cercetătorii au descoperit că la pacienţii simptomatici, care 
aveau stenoză ipsilaterală mai mare de 70%, care au primit 
doar terapie antiplachetară, riscul de AVC sau de deces a fost 
de aproximativ 26%, comparativ cu 9% la pacienţii operaţi 
cu EAC. Riscul la pacienţii simptomatici cu stenoze cuprinse 
între 50% şi 69% a fost, de asemenea, redus prin EAC. 
Pacienţii asimptomatici cu stenoză carotidiană documen- 
tată de peste 60% au fost studiaţi în Asymptomatic Carotid 
Atherosclerosis Study (ACAS). Riscul de AVC la grupul 
tratat medicamentos a fost estimat la 11% în 5 ani, în timp 
ce EAC a redus riscul la 5%. Deşi reducerea riscului nu este 
la fel de impresionantă ca în cazul pacienţilor simptomatici, 

aceste rezultate au consacrat rolul EAC în prevenirea AVC 
la pacienţii cu stenoză carotidiană semnificativă selectați 
corespunzător. Cu toate acestea, tratamentul agresiv al 
factorilor de risc, care nu a fost utilizat în ACAS, face ca 
tratamentul chirurgical şi medical al stenozei carotidiene 
asimptomatice să fie comparabil. 

La chirurgii cu experienţă, ratele de morbiditate şi 
mortalitate pentru EAC sunt<2%. Recidivele pot apărea în 
10% din arterele cu endarterectomie, așa încât se recomandă 
urmărirea ultrasonografică pe termen lung. Restenoza în 
primii 2 ani se produce de obicei prin hiperplazie intimală, 
în timp ce recidiva tardivă este o manifestare a evoluţiei 
aterosclerozei. 

Angioplastia carotidiană cu plasarea unui stent metalic 
(stentare carotidiană) a fost evaluată și este utilizată tot mai 
frecvent pentru tratarea stenozei carotidiene simptomatice. 
Recentul studiu Carotid Revascularization Endarterectomy 
Versus Stenting Trial (CREST) a arătat rezultate compa- 
rabile: pacienţii cu angioplastie carotidiană au avut mai 
multe AVC postprocedură, dar mai puţine IM, în timp ce 
pacienţii cu endarterectomie au avut mai puţine AVC, 
dar mai multe IM. Studii mai recente au arătat că există 
o curbă de învățare semnificativă asociată cu stentarea 
arterei carotide şi că numai intervenţioniştii cu experienţă 
ar trebui să efectueze aceste proceduri. 

Toţi pacienţii cu stenoză carotidiană, indiferent dacă 
sunt asimptomatici sau simptomatic, trebuie să primească 
terapie antiplachetară (aspirină sau clopidogrel), statine şi 
terapie betablocantă, cu excepţia cazului în care una dintre 
aceste medicaţii este contraindicată. 


Figura 26-23. A. O angiografie cerebrală convenţională. B. O angiografie cu rezonanță magnetică la acelaşi pacient. 

Boala vertebro-bazilară 


Sindromul clasic al insuficienţei vertebro-bazilare este 
sindromul de furt subclavicular, asociat cu boala ocluzivă 
a arterei subclaviculare. Simptomele apar atunci când o 
leziune ocluzivă care este localizată proximal la originea 
vasului vertebral scade presiunea de perfuzie în artera 
subclaviculară. În acest cazartera vertebrală funcţionează 
ca o cale colaterală pentru circulaţia braţului. În timpul 
exerciţiilor cu membrul superior, rezistența vasculară la 
nivelul braţului scade, iar fluxul este inversat în artera 
vertebrală. Ca urmare, scad atât fluxul sanguin arterial 
bazilar, cât și presiunea de perfuzie (Figura 26-24). 
Simptomele ischemiei cerebrale posterioare și cerebeloase 
sunt sugestive, incluzând ameţeală și sincopă, corelate cu 
mişcarea membrului superior. Sunt adesea detectate sufluri 
supraclaviculare, iar presiunea arterială în artera brahială 
ipsilaterală este de obicei redusă cu cel puţin 15 mmHg. 
Din cauza lungimii crescute a arterei subclaviculare stângi 
în raport cu dreapta, există o incidenţă de 3--4 ori mai mare 
a stenozei subclaviculare stângi și a sindromului de furt 
subclavicular. 

La pacienţii cu stenoză asociată a arterei carotide, EAC 
singură poate ameliora simptomele insuficienţei bazilare, 
prin creşterea irigaţiei colaterale către artera cerebrală 
posterioară și cerebel. Cu toate acestea, la majoritatea 
pacienților simptomatici cu sindrom de furt subelavicular, 
cele mai eficiente proceduri sunt fie bypassul carotido-sub- 
clavicular, fie reimplantarea arterei subclaviculare în artera 
carotidă comună proximală, fie angioplastia subclavicu- 
lară. Aceste proceduri restabilesc fluxul de sânge normal 
în artera subclaviculară și permit perfuzia anterogradă a 
arterei vertebrale. 

Figura 26-24. Sindromul de furt subcelavicular. Ocluzia 
proximală a arterei subclaviculare stângi determină flux sanguin 
retrograd prin artera vertebrală stângă, „furând“ sânge din circulaţia 
bazilară şi cauzând astfel amețeli tranzitorii şi sincope la mișcarea 
membrului superior. 


BOLILE VENELOR 


Boala venoasă este una dintre cele mai frecvente afecţiuni 
medicale ale populatiei adulte. Aproximativ 40% dintre 
adulți vor face o formă de boală venoasă, incluzând varice, 
sindrom post-trombotic, ulcere venoase și telangiectazii. 
Adulții au o probabilitate de 6% de a dezvolta un ulcer 
venos în timpul vieţii. Incidenţa bolilor venoase crește odată 
cu vârsta, astfel încât 70% dintre adulţii cu vârsta peste 70 
de ani au o formă de boală venoasă cronică. 

Boala venoasă acută, în principal tromboflebita venoasă 
profundă (TVP), este responsabilă pentru multe decese 
neașteptate la pacienţii spitalizaţi, în special in context 
post-operator. În 2008, chirurgul general al SUA a emis 
un „apel la acţiune“ adresat medicilor în vederea reducerii 
deceselor prin TVP care pot fi prevenite prin utilizarea 
unor măsuri mai agresive. În prezent, la toţi pacienţii 
chirurgicali trebuie avută în vedere o anumită formă de 
profilaxie atunci când sunt supusi unei proceduri care 
prezintă un risc semnificativ de TVP. 


Anatomie 


Sistemul venos este împărţit în 2 componente: centrală și 
periferică. Sistemul venos central include venele cave infe- 
rioară și superioară, venele iliace și venele subclaviculare. 
Sistemul venos periferic include sistemele venoase ale 
membrelor superioare și inferioare, precum și întoarcerea 
venoasă a regiunii capului și gâtului. Venele membrelor 
sunt clasificate în continuare ca superficiale si profunde 
(Figura 26-25). Sistemul venos superficial al membrelor 
inferioare este alcătuit din venele safene mare, mică şi aflu- 
enții acestora. Sistemul venos profund este alcătuit din vene 
mari care însoțesc traiectul arterelor majore ale membrelor. 
Venele femurale comună, superficială și profundă au un 
traseu paralel cu arterele cu aceleași nume. Recent, vena 
„femurală superficială“ a fost redenumită doar „femurală“ 
pentru a evita confuzia şi pentru a asigura recunoasterea 
adecvată a riscului de embolie pulmonară dacă această venă 
profundă dezvoltă tromboză. Venele tibiale anterioare, tibiale 
posterioare și peroniere sunt aproape întotdeauna pereche; 
prin urmare, gamba are şase vene profunde principale, față 
de trei artere principale. 

Fluxul unidirecţional al sângelui spre inimă este asigurat 
de o serie de valve venoase bicuspide. Aceste valve venoase 
previn refluxul sângelui înapoi în periferie în timpul orto- 
statismului. Sistemele venoase superficiale şi profunde sunt 
legate între ele prin vene perforante care dirijează sângele 
din sistemul superficial către sistemul profund. Incompetenta 
valvelor venelor profunde sau perforante, ca urmare a unor 
defecte congenitale, injurii sau distensii, permite curgerea 
nefiziologică, retrogradă, din sistemul profund în sistemul 
superficial. Dacă este suficient de sever și de lungă durată, 
un astfel de reflux va cauza apariţia varicelor, insuficiență 
venoasă cronică şi, ulterior, ulcere venoase. Ulcerele venoase 
sunt o problemă importantă de asistență medicală, ducând la 
dizabilităţi, absenteism de la locul de muncă, costuri uriaşe 
pentru sistemul de asigurări de sănătate și modificări grave 
ale stilului de viaţă. 


Fiziologie 
Compartimentele musculare ale gambei sunt foarte impor- 
tante în funcționarea circulaţiei venoase normale. Contracţia 

musculară creşte presiunea în interiorul compartimentelor 
inter-aponevrotice, pompând sângele înapoi spre inimă. 
Spre deosebire de venele profunde, venele superficiale 
nu sunt înconjurate de compartimente musculare şi, prin 
urmare, fluxul sanguin prin ele nu este ajutat de con- 
tracțiile musculare. Presiunile venoase diferite în poziţie 
de ortostatism și clinostatism reflectă rolul important al 
valvelor, al contracţiei musculare şi a poziţiei pacientului 
(Figura 26-26). 


Fiziopatologie 

În 1856, Virchow a identificat o triadă de factori de risc 
pentru TVP. A inclus staza, leziunile endoteliale venoase 
şi stările de hipercoagulabilitate. Deşi mulţi alți factori 
de risc, inclusiv sarcina, utilizarea de contraceptive orale, 
istoric de TVP, proceduri chirurgicale, sepsis şi obezitate 
par independenţi, toţi pot fi încadraţi într-una din aceste 
categorii. Traumatismele osoase şi ale țesuturilor moi la 
nivelul membrelor reprezintă una dintre cele mai frecvente 
cauze ale lezării endoteliale şi a TVP. 

Figura 26-25. A. Peretele toracic, membrul superior și regiunea 
cervicală drenează sângele venos în vena cavă superioară. B. Sângele 
venos de la membrul superior, de la gât și din regiunea feţei drene- 
ază în vena axilară, respectiv în vena jugulară extemă. C. Venele 
braţului drenează din venele superficiale şi de adâncime în venele 
axilară şi subelavie. 


Odată ce valvele sunt deteriorate de către TVP, pre- 
siunea venoasă în ortostatism devine mult mai mare şi 
duce la stază şi distensie venoasă, care poate traumatiza 
endoteliul venos și permite proteinelor să exudeze în țesutul 
subcutanat, provocând inflamație în interstiţiu. Rezultatul 
final al acestui proces, care apare pe parcursul anilor, este 
lipodermatoscleroza, sau fibroza țesutului subcutanat de 
la nivelul membrului afectat. Invariabil apare la membrele 
inferioare (gambă) (Figura 26-27) unde presiunea este cea 
mai ridicată în ortostatism. Fiziopatologia bolii venoase este, 
în general, marcată de obstrucţii ale sistemului venos, de 
insuficienţa valvulară venoasă sau de elemente ale ambelor. 


Tromboza venoasă superficială 

Tromboza venoasă superficială (T VS) provoacă edem, eritem 
şi sensibilitate de-a lungul traiectului venos. Pacienţii cu 
varice prezintă risc de tromboză mai mare a venelor super- 
ficiale. În plus, există numeroase cauze iatrogene ale TVS, 
inclusiv prezenţa cateterelor intravenoase și a scleroterapiei. 
Tromboza venoasă superficială este însoțită adesea de durere 


Presiunea venoasă 

L Graficul ilustrează presiunea din sistemul venos. 
Presiunea din vencle memebrului inferior este inițial crescută, însă în 
timpul mersului, scade semnificativ. La oprirea mersului presiunea 
venoasă creşte progresiv. În cazul insuficienței venoase, presiunea 
nu scade la fel de rapid și revinc la valori crescute. 


A 


asociată cu edem și eritem pe traiectul venos. Pacienţii cu 
tromboflebită sunt trataţi cu antiinflamatoare nesteroidiene şi 
aplicaţii de comprese calde. Heparinele cu greutate moleculară 
mică pot fi, de asemenea, utilizate timp de 4-6 săptămâni 
pentru a ameliora simptomatologia. Uneori, simptomato- 
logia este atât de importantă încât cel mai bun tratament 
este excizia trombului. După incizia venei, trombul poate 
fi extras, ceea ce duce la o ameliorare imediată a durerii. În 
plus, trombectomia pentru venele superficiale trombozate 
îmbunătățește aspectul cosmetic al pielii de desupra venei 
flebitice şi reduce pigmentarea cutanată. 


Tromboză venoasă profundă 

Aproximativ 900.000 de pacienţi pe an dezvoltă TVP. 
Dacă apare tromboembolismul pulmonar, rata mortalităţii 
în spital depăşeşte 10%. 


Tablou clinic 

Aproape 50% din episoadele de TVP dobândite în spital 
sunt asimptomatice. Restul pacienților prezintă dureri locale, 
secundare inflamaţiei şi edemului. TVP de sistem venos 


5-27. A. Varicele apar adesea când vena safenă proximală devine incompetentă şi există reflux în vena safenă și în afluenţi. 
B. Acest reflux provoacă varicozităţi vizibile şi chiar pigmentare în zona perimaleolară de la nivelul gleznei, zonă vizibilă în imaginea 


B, încercuită în mov. 


iliac stâng este mai frecventă decât cea a sistemului venos 
iliac drept din cauza potenţialului de compresiune a venei 
iliace stângi prin bifurcația aortică și încrucișarea cu artera 
iliacă dreaptă (sindromul May-Thurner; Figura 26-28). 
Din păcate, la un mic procent de pacienți, primul simptom 
al TVP este embolia pulmonară. 


Diagnostic 
Examenul clinic al unui pacient cu TVP la membrele 
inferioare poate demonstra edem sau durere unilaterală. 
Durerea în gambă, precipitată de flexia dorsală a piciorului 
(semnul lui Homan), este prezentă în mai puţin de 50% 
din cazuri. Deoarece acuratețea diagnosticului bazat doar 
pe examen clinic și fizic este de numai 50%, sunt necesare 
mai multe investigatii pentru a confirma diagnosticul de 
TVP înainte de tratament. În plus față de TVP, diagnosticul 
diferenţial al edemului acut şi al durerii de membre inferioare 
include traumatismele, ruptura de tendon plantar, infecția, 
limfangita, hematomul muscular şi chistul Baker rupt. 
Sensibilitatea ultrasonografiei Doppler (scanare Doppler) 
este >95% în diagnosticul TVP, deoarece poate caracteriza 
fluxul sanguin venos și vizualiza trombul venos (Figura 26- 
29). O ecografie Doppler poate documenta pierderea creșterii 
normale a fluxului venos prin compresie distală şi variația 
fluxului venos cu respirația. În mod normal, fluxul venos 
al membrelor inferioare scade cu inspiraţia ca urmare a 

creșterii presiunii intraabdominale. Acuratețea ecografiei 
Doppler este redusă la nivelul venelor tibiale din cauza 
dificultății de vizualizare a acestor vene mici în compar- 
timentele musculare. În cazuri neobişnuite, tomografia 
computerizată a abdomenului și pelvisului, cu substanță de 
contrast IV, poate ajuta la diagnosticul trombozei pelvine 
şi venei cave. Utilizarea de analize de sânge care măsoară 
degradarea cheagului (D-dimeri) poate fi, de asemenea, 
utilizată ca test de screening pentru TVP, în special în am- 
bulatoriu şi în unităţile de urgență, unde este costisitor să 
se efectueze ecografie la fiecare pacient care are dureri de 
membre inferioare. Dozarea D-dimerilor reprezintă un test 
de screening sensibil, dar nespecific pentru TVP și ar trebui 
urmat de ecografie dacă este pozitiv. Venografia este rareori 
efectuată pentru un diagnostic de TVP, dar este frecvent 
utilizată înainte de tromboliză. 

Evaluarea stărilor de hipercoagulabilitate cu măsurarea 
nivelurilor de proteină C, proteină S, antitrombină III, factor 
V Leiden, mutaţia genei protrombinei și anticorpilor anti- 
cardiolipină trebuie efectuată la pacienţii cu TVP spontană 
(idiopatică). 


Profilaxie 

TVP şi embolia pulmonară sunt elemente de risc semnificativ 
pentru pacienţii supuși unei intervenţii chirurgicale majore. 
Profilaxia preoperatorie are un impact în reducerea TVP şi 


Figura 26-28. Această venogramă a venelor iliace și a venei cavă evidențiază compresia venei iliace stângi de către artera 
iliacă dreaptă. Când compresia este severă, apare sindromul May-Thurner, în care se produce umflarea piciorului stâng în timpul 
exerciţiilor fizice asociată cu tromboza venoasă distal de locul compresici. 


538 Chirurgie generală și specialități chirurgicale 


Figura 26-29. Imagine Echo Doppler. VSC, venă safenă centrală; 
VSM, vena safenă mare. 


trebuie utilizată de rutină la pacienţii care beneficiază de 
proceduri chirurgicale majore. Măsurile profilactice includ 
terapia mecanică (dispozitive de compresie segmentară 
intermitentă), mobilizarea precoce și terapia farmacologică 
(cu heparină subcutanat sau warfarină). Riscul de a dezvolta 
TVP poate fi stratificat; pacienţii cu vârstă avansată, supuși 
unor proceduri îndelungate, cu antecedente de TVP sau 
diagnosticaţi cu cancer sunt deosebit de vulnerabili. 


Tratament 
Obiectivele tratamentului TVP includ reducerea riscului de 
embolie pulmonară, prevenirea creşterii ulterioare a trombu- 
lui venos și reducerea afectării valvelor venoase profunde, 
astfel încât insuficiența venoasă cronică pe termen lung să 
nu apară. Terapia primară clasică include anticoagulare cu 
heparină; acest tratament poate fi administrat atât în spital, 
cât și în ambulator. După ce pacientul este anticoagulat în 
mod adecvat cu heparină, se începe anticoagulare pe termen 
lung cu warfarină (Coumadin). Terapia warfarinică este 
monitorizată pentru a menţine un INR între 2 și 3. War- 
farina inhibă factorii dependenţi de vitamina K atât pentru 
factorii procoagulanţi (I1, VII, IX, X) cât și pentru factorii 
anticoagulanţi (proteina C și proteina S). Deoarece timpii 
de înjumătățire a proteinei C şi a proteinei S sunt mai mici 
decât cei ai factorilor procoagulanţi, pentru o perioadă scurtă 
de timp după iniţierea terapiei cu warfarină, chiar şi pacienţii 
trataţi corespunzător pot deveni hiperocoagulabili. Necroza 
cutanată warfarinică este ocomplicaţie rară, dar catastrofală a 
acestei stări hipercoagulabile rare, care poate provoca pierderi 
semnificative de piele. Din acest motiv, anticoagularea cu 
heparină este menţinută la începutul terapiei cu warfarină. 
Contraindicaţiile pentru terapia anticoagulantă includ diatezele 
hemoragice, ulcerere gastrointestinale, accidentul vascular 
cerebral recent, MAV cerebrale, intervenţiile chirurgicale 
recente, tulburările hematologice (ex. hemofilia) şi supresia 
medulară ca urmare a chimioterapiei. 

În ultimii ani, mai multe medicamente anticoagulante orale 
noi au venit pe piaţă care permit anticoagulare imediată. Ca 


atare, nu necesită heparinizare înainte de iniţierea anticoa- 
gulantului oral. Aceste medicamente au, de asemenea, un 
avantaj față de warfarină, și anume că nu necesită monitorizare 
deoarece au biodisponibilitate stabilă atunci când sunt luate 
conform indicaţiilor. Acestea au riscuri similare de sângerare 
ca la warfarină, dar este important să conștientizăm că, în 
prezent, doar unul dintre aceste medicamente are antidot. 
Dacă este nevoie de reversie rapidă a anticoagulantului (ca 
în traumatisme sau intervenţii chirurgicale de urgență), pot 
fi necesare transfuzii semnificative cu plasmă proaspătă 
îngheţată sau pot fi utilizate concentrate complexe de pro- 
trombină care conţin factori de coagulare umani. 

Terapia anticoagulantă previne creșterea ulterioară a 
trombului, dar nu dizolvă trombul existent. Fibrinoliza 
apare treptat prin sistemul plasminogen endogen sau poate 
fi stimulată prin administrarea unui agent trombolitic exogen 
cum ar fi tPA. Indicaţiile clare pentru terapia trombolitică 
includ tromboza venei subclavii, tromboza venei renale și 
ocluzia acută a venei mezenterice superioare prin mecanism 
trombotic. American College of Chest Physicians recomandă 
tromboliză la pacienţii cu TVP iliofemurală, simptome timp 
de <14 zile, stare clinică bună, speranţă de viaţă >1 an și risc 
scăzut de sângerare. În plus, dispozitivele de trombectomie 
mecanică sunt din ce în ce mai utilizate deoarece permit 
concentrarea agentului trombolitic în vena care este ocluzată 
și limitează diseminarea acestuia în circulaţia sistemică. 
Dispozitivele mecanice reduc, de asemenea, timpul nece- 
sar pentru recanalizarea venelor profunde ocluzate și, prin 
urmare, reduc complicațiile provocate de tromboliză. Încă 
nu se ştie dacă funcția valvulară venoasă poate fi păstrată 
prin terapie trombolitică, dar dovezile susțin o abordare mai 
agresivă pentru majoritatea pacienţilor cu T VP care sunt altfel 
sănătoși. Contraindicaţiile trombolizei includ chirurgie sau 
traume recente, accident vascular cerebral recent şi sângerare 
recentă. Trombectomia mecanică are mai puţine contraindicații 
din cauza izolării agentului trombolitic în vena trombozată. 
Trombectomia chirurgicală este rar indicată şi este rezervată 
de obicei pentru cazurile de ischemie care pune în pericol 
membrele. Chiar și în tromboza iliofemurală completă cu 
edem masiv (phlegmasia cerulea dolens sau phlegmasia 
alba dolens), dispozitivele de trombectomie mecanică sau 
tromboliză sunt modalităţile primare de tratament. 


Embolia pulmonară 


Embolia pulmonară apare din cauza migrării trombilor în 
arterele pulmonare. Trombii pot proveni din orice venă 
mare, în special din venele iliace, femurale și venele pel- 
vine mari. Pacienţii cu stări de hipercoagulabilitate sunt 
predispuși la TVP și embolie pulmonară. 


Tablou clinic 

Pacienţii cu embolie pulmonară pot să nu aibă manifestări 
clinice specifice sau se pot prezenta cu colaps cardiovascular 
masiv. Prezentarea clinică clasică (Tabelul 26-4) cuprinde 
durere toracică cu caracter pleuritic, dispnee, tahipnee, ta- 
hicardie, tuse și hemoptizie. Disfuncţia ventriculară dreaptă 
poate fi decelată electrocardiografic (EKG). 


Tratament preventiv 

Folosirea ciorapilor de contenţie elastică și tratamentul 
anticoagulant sunt recomandate pacienţillor care pre- 
zintă risc crescut de embolie pulmonară, având indicaţii 


TABELUL 26-4. Tabloul clinic al emboliei pulmonare 


Durere toracică de tip pleuritic (70%) 


Dispnee și tahipnee (80%) 
Tahicardie (45%) 
Hemoptizie (25%-30%) 


Simptome asociate 
Tuse și raluri 
insuficienţă cardiacă dreaptă 


similare, menționate mai devreme, cu ale pacienţiilor cu 
risc crescut de TVP. 


Diagnostic 

Diagnosticul definitiv al emboliei pulmonare este dat de 
tomografia computerizată toracică, scintigrafia de ven- 
tilaţie-perfuzie sau angiografia pulmonară. Tomografia 
pulmonară toracică evidențiază cel mai frecvent atât trombul 
în artera pulmonară, cât şi parenchimul pulmonar infarctat. 
Angiografia pulmonară are o specificitate şi sensibilitate 
de >98%, însă este o procedură invazivă. 

Radiografia pulmonară este rareori diagnostică în 
evidenţierea embolului pulmonar. Revărsatul pleural 
este prezent în până la o treime din pacienţii cu embolie 
pulmonară. Imaginea clasică de „pană“ a atelectaziei este 
rareori întâlnită. Radiografia pulmonară este cea mai utilă 
în excluderea altei patologii pulmonare. 


Tratament 

Tratamentul iniţial alemboliei pulmonare este anticoagularea, 
pentru a preveni formarea altor emboli și a propagării mai 
departe a trombozei. Dacă pacientul este instabil hemodinamic, 
atunci suportul inotrop poate să fie necesar. Dacă pacientul 
rămâne stabil, însă cu simptomatologie manifestă ca rezultat 
al embolului pulmonar, atunci tratamentul trombolitic este 
luat în considerare. Nu există o corelaţie directă între mărimea 
trombului, dinamica sistemului cardiopulmonară, alți factori 
de risc și supraviețuirea pacienţilor cu embolie pulmonara 
acută. Embolii mici dar multipli pot cauza la fel de frecvent 
colaps cardiovascular, ca şi cei masivi. 

Dacă un pacient cu tromboză venoasă a membrelor infe- 
rioare sau a celor pelvine are o contraindicaţie de tratament 
anticoagulant sau prezintă embolie pulmonară în timpul 
tratamentului anticoagulant (rezistenţă la anticoagulare) 
atunci un filtru cav poate fi plasat în vena cavă inferioară. 
Aceste filtre captează embolul înainte de a ajunge în artera 
pulmonară. Filtrele cave sunt dispozitive permanente sau 
provizorii care pot fi implantate transcutanat, fie prin vena 
jugulară internă, fie prin vena femurală. Aceste filtre trebuie 
să fic îndepărtate în momentul în care nu mai sunt utile, 
pentru a preveni complicaţii ca migrarea, perforaţia venei 
cave sau ocluzia acesteia. 


Venele varicoase 


Incidență 

Boala venoasă, incluzând varicele, venele reticulare și mem- 
brele cu sindrom posttrombotic, edeme și ulcere, este printre 
cele mai frecvente patologii în Statele Unite. Se estimează 

că mai mult de 40% din populaţia adultă suferă de boală 
varicoasă și că 6% din adulţi vor dezvolta un ulcer varicos 
pe parcursul vieţii. Mai mult, recurența manifestărilor de 
fază terminală — ulcere varicoase, este mare, iar majoritatea 
pacienţilor trăiesc pentru perioade lungi de timp cu ulcere 
deschise, cu perioade scurte de vindecare. În consecinţă, 
patologia venoasă nu este numai extrem de frecventă ci şi 
foarte importantă pentru întregul sistem medical. 


Anatomie 

Cunoaşterea anatomiei venelor este foarte importantă pentru 
înţelegerea bolii venoase. Sistemul venos superficial, perfo- 
rant și profund sunt interconectate (Figura 26-30), sângele 
circulând dinspre sistemul superficial către cel profund, 
valvele împiedicând refluxul dinspre proximal către distal 
și dinspre sistemul profund către cel superficial. Pentru că 
85-90% din întoarcerea venoasă este asigurată de sistemul 
profund, stabilirea existenţei şi patenţei lui este crucială 
pentru tratament, iar înlăturarea venelor superficiale are 
impact minim asupra fiziologiei întoarcerii venoase atât 
timp cât sistemul profund este patent. 


Varicele primare 

Afectarea venelor superficiale, în majoritatea cazurilor, nu 
se asociază cu alte leziuni la nivelul venelor perforante sau 
profunde, iar din acest motiv varicele de la acest nivel sunt 
considerate primare. Cea mai frecventă cauză a varicelor primare 
este apariţia incompetenţei valvelor venoase la joncţiunea 
dintre vena safenă şi vena femurală în regiunea inghinală. 
Insuficienţa acestor valve duce la dilatarea venelor proximale 
şi determină insuficienţa venelor şi valvelor la nivel distal. În 
final, dilatarea venoasă duce la insuficienţa întregului sistem 
safen, inclusiv a ramurilor tributare. Porțiunea vizibilă a venelor 
insuficiente se află de obicei la nivelul gambei unde acestea 
sunt situate mai superficial. În ciuda debutului proximal al 
insuficienţei, mulţi dintre pacienţi solicită tratamentul doar 
atunci când afectarea gambieră este vizibilă. 


Simptome 

Simptomele cauzate de venele varicoase superficiale 
sunt reprezentate de senzaţie de greutate şi oboseală după 
ortostatism prelungit, crampe nocturne și ocazional edem 
perimaleolar, tromboflebită superficială sau sângerare de 
la nivelul venelor superficiale. 


Diagnostic 

Deşi examenul clinic ajută în stabilirea prezenţei bolii vari- 
coase, elementul critic în stabilirea conduitei de tratament este 
competenţa valvei de la joncţiunea safeno-femurală, care nu 
poate fi determinată doar prin examen clinic. Ultrasonografia 
Doppler reprezintă cel mai bun test diagnostic pentru verificarea 
competenţei valvei și ar trebui folosită la toți pacienții simptoma- 
tici. În lipsa evaluării competenţei venei safene, o venă safenă 
insuficientă ar putea fi lăsată pe loc, ducând la apariţia recidivei. 
Venografia este acum rar utilizată și poate duce la apariţia flebitei. 
Pletismografia evaluează refluxul în sistemul superficial și cel 
profund însă joacă un rol mic în evaluarea varicelor primare. 


Tratament 

Tratamentul varicelor primare s-a schimbat dramatic în ultimii 
10 ani și, la fel ca în multe alte ramuri chirurgicale, a devenit 
mai puțin invaziv. 

Figura 26-30. Anatemia veneasă. A. Sistemele venoase 
superficial și profund sunt paralele, conectate prin multiple 
vene perforante. B. Sistemele superficial şi profund sunt 
ilustrate în cele două reprezentări ale membrului inferior. B 


1. „Strippingul“ venei safene. Vena safenă poate fi îndepărtată 
prin tehnica de stripping, prin care vena este expusă la 
fiecare din capete şi apoi excizată prin trecerea unui cateter 
metalic sau de unică folosinţă prin lumenul venei de la 
nivelul gleznei sau al genunchiului. Vena este ligaturată 
la nivelul joncțiunii safenofemurale și apoi îndepărtată 
prin smulgere. Această tehnică este folosită mai puţin 
frecventpentru că este asociată cu o recuperare ușor mai 
lungă a pacientului și durere mai mare postoperatorie 
dacât prin abordarea minim invazivă. 

2. Ligaturarea safenei. Ligaturarea venei safene la rasul venei 
femurale în fosa ovală poate elimina refluxul la acest nivel. 
Deşi această tehnică elimină refluxul venos, incidența 
recidivei este mai mare decât prin tehnica strippingului. 
Ligaturarea este în special indicată la pacienţii cu vene 
safene proximale de foarte mari dimensiuni (>1,5 cm). 

3. Închiderea endovenoasă prin ablaţie cu radiofrecvență 
(ARF) (Figura 26-31), terapia laser endovenoasă, 
scleroterapia cu spumă ghidată ecografic sau închiderea 
mecano-chimică a venei safene. Aceste tehnici sunt cele 
mai puţin invazive și sunt efectuate prin abordul venei 
safene prin puncţie ecoghidată sub nivelul genunchiului. 
În ARE sau în terapia laser se începe prin plasarea unui 
ghid metalic la nivelul venei, urmată de plasarea unei 
teci iar prin aceasta se trece cateterul de radiofrecvență 
sau cel laser. După ce cateterul a fost plasat până la 
nivelul joncţiunii safenofemurale, acesta este folosit 
pentru a încălzi vena. Căldura degajată de cateter produce 
contractarea colagenului, ceea ce conduce la tromboza 
venei, producând închiderea ei. 

4. Excizia colateralelor venoase prin micro incizii (flebectomia) 
(Figura 26-32). Tributarele safenei pot fi înlăturate prin 
incizii mici care permit vizualizarea și înlăturarea lor cu 
ajutorul unorcârlige mici, a unor instrumente sau a clampelor. 
Cicatricile care apar sunt foarte mici, aproape invizibile. 

Insuficienţa venoasă cronică 


Insuficiența venoasă cronică este consecinţa directă a hi- 
pertensiunii venoase locale. Cauzele hipertensiunii venoase 
sunt incompetenţa valvulară profundă, obstrucția venosă 
drept consecință a compresiunii intrinseci sau extrinseci 
precum și refluxul din venele perforante. 

Manifestările clinice ale insuficienţei venoase sunt 
edemul cronic al membrelor inferioare, hiperpigmentarea 
şi ulceraţiile venoase. Tipic, piciorul este edemaţiat și 
hiperpigmentat la nivel maleolar. Hiperpigmentarea este 
rezultatul inflamaţiei și hipertensiunii venoase cronice, 
aceasta fiind accentuată de poziția ortostatică. Termenul 
de lipodermatosclereză se referă la stadiul terminal al 
hipertensiunii venoase, când hipertensiunea venoasă 
cronică duce la pigmentarea şi fibrozarea țesuturilor din 
jurul gleznei. 


Diagnostic 
Examinarea clinică evidenţiază un tegument portoca- 
liu-maroniu la nivelul gleznei (Figura 26-33) cu depozite 
de hemosiderină, edem al membrului inferior, telangiectazii 
și/sau ulceraţii. Cel mai frecvent, ulceraţiile venoase apar 
la nivelul maleolei interne sau externe. Aceste modificări 
cronice apar ca şi consecinţă a hipertensiunii venoase, ele 
fiind de obicei posttrombotice, dar pot fi cauzate şi de in- 
competenţa valvulară congenitală sau de obezitatea severă. 
Explorările neinvazive vasculare cuprind ultrasonografia 
Doppler, care permite vizualizarea atât a fluxului venos cât 
şi a refluxului prin venele profunde și perforante cu valve 
incompetente. În același timp, ecografia Doppler poate vi- 
zualiza direct o ocluzie cronică venoasă profundă sau poate 
evidenția imposibilitatea de comprimare a venei secundară 
prezenţei trombului. In cazul în care ultrasonografia Doppler 
nu stabileşte diagnosticul, IRM sau CT pot fi necesare. 

Tratament 

Tratamentul iniţial al insuficienţei venoase cronice cu 
lipodermatoscleroza membrului inferior este folosirea 
ciorapilor de contenţie elastică. Din păcate, complianța 
multor pacienţi este slabă, pentru că nu văd un beneficiu 
imediat al ciorapilor de contenţie elastică şi pentru că nu 
agreează prețul acestora sau disconfortul cauzat de purtarea 
lor. La pacienţii cu ulceraţii venoase, tratamentul local este 
necesar pentru a asigura vindecarea. Tratamentul adecvat 
al plăgii precum și pansamentele formate din trei sau patru 
straturi (Figura 26-34) trebuie folosite ca element compresiv. 
Strippingul/îndepărtarea sau închiderea venelor superficiale 
care prezintă reflux, cu ajutorul ARF sau al laserului, precum 
şi întreruperea venelor perforante pot fi necesare pentru 
vindecarea ulcerelor varicoase. În cazul în care plaga nu se 
vindecă, dar refluxul şi edemul sunt controlate, plastia cu 
piele liberă despicată poate conduce la vindecare. 


TRAUMATISMELE VASCULARE 


Vasele sanguine pot fi afectate prin traumatism penetrant 
(ex. plagă prin înjunghiere sau împușcare), contuzie (cel mai 


frecvent prin fractura oaselor lungi) sau în timpul intervențiilor 


chirurgicale prin expunerea altor structuri adiacente acestora. 

| 26 Închiderea endovenoasă prin ablația cu ra- 
diofecvență (ARF). Ablaţia endovenoasă a venei safene mari şi 
a venelor perforante este efectuată prin plasarea unui cateter în 
venă (A), apoi încălzirea vârfului cateterului până când vena se 
contractă, ducând la închiderea venei perforante incompetente (B, C). 


În accidentele de circulație sau precipitări, vasele sanguine pot 
fi afectate prin procesul de decelerare sau accelerare subită. 
Deși pacienţii cu traumatisme vasculare arteriale pot avea 
semne evidente, precum hemoragia sau absenţa pulsului distal, 
manifestările clinice sunt deseori subtile. Hemoragia poate fi 
ocultă, ascunsă în țesuturi moi sau intracavitar. Alte manifestări 
morfopatologice sau fiziopatologice asociate traumatismelor 
vasculare pot fi: fistulele arteriovenoase (asociate cu triluri 
sau sufluri), deficite neurologice sau parestezii (compresia 
nervului de către hematomul adiacent) sau deficite de organ 
care reflectă ischemia (ex. accidentul vascular cerebral ischemic 
prin traumatism vascular carotidian). Se consideră frecvent, 
în mod eronat, că pacientul cu traumatism vascular trebuie să 
prezinte un puls distal diminuat sau absent; cu toate acestea, 
pulsul distal diminuat sau absent apare doar dacă traumatis- 
mul restricționează fluxul sanguin la nivelul arterei lezate. 
De asemenea, apariția acestui mecanism poate fi întârziată; 
flapul intimal determinat de lezarea sau elongarea şi ruperea 
intimei vasculare poate determina tromboza endovasculară 
doar după ore sau zile. 

Diagnosticul şi tratamentul imediat al traumatismelor 
vasculare sunt necesare pentru a evita șocul hipovolemic 
Şi a restaura circulaţia arterială a extremității sau organului 
afectat. Dacă nu se pune un diagnostic adecvat la examina- 
rea iniţială, complicațiile ulterioare pot fi mult mai dificil 
de tratat. Complicaţiile tardive includ pseudoanevrismele, 
fistulele arteriovenoase de mare volum cu insuficienţă car- 
diacă secundară prin suprasolicitare de volum sau tromboza 
arterială secundară leziunilor intimale netratate. 

Când există suspiciunea de traumatism vascular, exami- 
nările paraclinice sunt necesare deoarece examenul clinic 
nu reuşeşte întotdeauna să pună un diagnostic precis al 
localizării şi extinderii afectării vasculare. Dacă pacientul are 
un indice gleznă-braţ (IGB) de 1, cu o extremitate viabilă, 
atunci diagnosticul de traumatism vascular este improbabil, 
iar vasele sanguine adiacente injuriei pot fi examinate în 
continuare prin Doppler vascular şi ecografie de părți moi. 
Dacă membrul este ischemic, este indicată arteriografia 
cu substanță de contrast. Aceasta este contraindicată dacă 

Microflebectomia sau flebectomia prin perferație este o tehnică dedicată venelor accesorii, care se practică 
printr-o mică incizie adiacentă venei principale, marcată în ortostatism (A), apoi îndepărtarea acesteia cu un instrument de 
tip croşet (B). Extremităţile avulsionate ale venelor nu se leagă, iar hemostaza se face prin pansament compresiv. 


J Lipodermatoscleroza apare în zona gleznei şi 
jumătății inferioare a gambei şi reprezintă o combinație de 
fibroză subcutanată şi pigmentare tegumentară. 


Pentru vindecare, ulcerul varicos necesită pans- 
ament compresiv cu o presiune de 30-40 mmHg, care reduce 
edemul gambier şi colabează venele superficiale şi perforante. 


amânarea tratamentului imediat poate pune în pericol via- 
bilitatea membrului sau organului traumatizat. 

În cazul rănilor prin împușcare, energia degajată de 
proiectil poate leza vasele sanguine, chiar dacă acestea nu 
se află pe traiectoria direcă a proiectilului. În anumite tipuri 
de contuzie (în mod special în luxaţia de cot sau genunchi) 
traumatismul vascular apare foarte frecvent, de aceea este 
precaut să investigăm vasele sanguine prin arteriografie şi/ 
sau ecografie şi Doppler vascular, chiar dacă semnele de 
traumatism vascular nu sunt evidente. 


Deşi efectele traumatismelor vasculare venoase nu sunt 
atât de severe ca în traumatismele arteriale, leziunea venoasă 
trebuie luată în considerare la pacienţii cu pierdere sangiună 
evidentă şi absența leziunilor arteriale pe arteriografie. 
Venografia prin rezonanță magnetică poate confirma și 
localiza injuria venoasă, dar uneori intervenţia chirurgicală 
şi hemostaza direcă imediată pot fi benefice pentru pacient. 
Traumatismul venos poate, de asemenea, să fie un factor 
predispozant important pentru tromboza venoasă profundă. 

Tehnicile chirurgicale adresate traumatismelor vasculare 
pot varia de la simpla ligatură a vaselor sanguine mici sau 
sutura laterală, până la interpoziţie sau bypass arterial, 
preferabil cu venă safenă internă recoltată dintr-o zonă 
netraumatizată, pentru că acest tip de material are o rată 
de patenţă la distanță mai mare și o mai mare rezistență la 
infecţii, chiar dacă zona traumatizată este contaminată. Când 
atât artera cât și vena sunt afectate de traumatism, repararea 
ambelor vase are ca efect o rată mai mare de succes în ceea 
ce privește viabilitatea membrului. 


ALTE BOLI VASCULARE 


Malformaţiile arterio-venoase şi 
fistulele arterio-venoase 


Malformaţiile arterio-venoase (MAV) sunt rezultatul dez- 
voltarii embriologice anormale a spaţiilor vasculare și au ca 
efect apariţia unor conexiuni patologice arterio-venoase la 
nivelul vaselor de calibru mic şi mediu. Distribuţia pe sexe 
este egală, iar ca localizare, membrele inferioare sunt de 2-3 
ori mai frecvent afectate decât membrele superioare. Deşi 
leziunile sunt prezente de la naștere, majoritatea acestora 
devin clinic semnificative din a doua sau a treia decadă 
de viaţă, pe măsură ce se dilată progresiv. La palpare se 
percepe deseori o vibraţie („thrill“) însoțită de un suflu la 
auscultaţie. Uneori poate fi o formaţiune pseudotumorală care, 
destinzând tegumentul, determină o depigmentare la nivelul 
leziunii. Malformaţiile arterio-venoase intra-abdominale sau 
retro-peritoneale sunt mai rar întâlnite, dar și mai dificil de 
diagnosticat şi tratat. Diagnosticul malformaţiilor arterio-ve- 
noase începe cu examenul obiectiv, dar este confirmat prin 
ecografie doppler și imagistica prin rezonanță magnetică 
nucleară (IRM)/angio-RMN. Angiografia/flebografia CT 
pot fi utile în identificarea vaselor care alimentează fistula, 
iar arteriografia/flebografia clasice pot fi necesare atât pentru 
stabilirea unui diagnostic final, cât şi în scop terapeutic. 
Tratamentul malformaţiilorarterio-venoase congenitale 
simptomatice localizate constă în excizia chirurgicală. 
Simptomele sunt, de obicei, durerea şi tumefacția asociate 
leziunii. În funcţie de localizarea şi mărimea malformaţiilor 
arterio-venoase, pot determina dizabilități musculo-scheletale 
semnificative. În cazul malformaţiilor arterio-venoase mai 
mari, ulceraţiile tegumentare și sângerările pot fi complicaţii 
majore. Rar, fistulele arterio-venoase congenitale produc 
dilatarea inimii și insuficiență cardiacă, ca urmare a fluxului 
sanguin crescut. Nu în ultimul rând, localizarea și aspectul 
potenţial desfigurant ale unor malformații arterio-venoase 
pot necesita tratament, chiar şi în absenţa simptomelor. 
Tratamentul leziunilor mari sau difuze poate fi extrem 
de dificil şi asociază o rată mare de recidivă. Un tratament 
alternativ sau adjuvant al chirurgiei este reprezentat de 

embolizarea intraarterială percutană a principalelor surse 
arteriale şi/sau scleroza intravenoasă a afluenților venoşi, 
pentru a reduce debitul sanguin șuntat din arteriole către venule. 

Atitudinea terapeutică poate fi uneori ghidată de caracte- 
risticile debitului sangvin cuantificat prin ecografie doppler. 
Leziunile cu debit crescut au în general o componentă 
arterială semnificativă și necesită embolizare înaintea unei 
intervenţii chirurgicale sau a scleroterapiei. Leziunile cu 
debit scăzut, primar venoase, pot fi tratate fie conservator, 
fie prin scleroză venoasă per primam. Indiferent de atitudi- 
nea terapeutică, tratamentul poate duce la apariția necrozei 
semnificative a țesuturilor moi sau chiar la leziuni cutanate 
ulcerate importante, rezultând plăgi complexe. De aceea, 
malformaţiile arterio-venoase trebuie tratate de către o 
echipă multidisciplinară care să includă chirurg, vascular, 
radiolog, chirurg plastician, chirurg pediatric şi un specialist 
în îngrijirea plăgilor. 

Fistulele arterio-venoase dobândite sunt comunicări 
anormale între artere și vene, dar, de obicei, sunt rezultatul 
unei leziuni iatrogene (cateterizare arterială) sau unui trau- 
matism penetrant (plagă împuşcată sau înjunghiată). Aceste 
fistule sunt adesea asociate cu pseudoanevrisme și implică 
vase mari (fistulă între artera femurală comună şi vena fe- 
murală comună). Clinic se poate palpa un tril sau ausculta 
un suflu. Diagnosticul este confirmat prin examen ecografic 
doppler. Hipertensiunea venoasă, edemul extremităților şi 
modificările de stază venoasă pot să apară în cazul fistulelor 
arterio-venoase cronice. 

Toate fistulele arterio-venoase de dimensiuni mari 
dobândite traumatic ar trebui reparate pentru a preveni 
apariţiei complicaţiilor (ex. insuficienţă cardiacă, durere 
locală, dezvoltare anevrismală, dezvoltare asimetrică 
a membrelor la copii, hipertensiune venoasă cronică). 
Compresia directă, ghidată ultrasonografic, a fistulelor 
arterio-venoase post-cateterism, poate fi eficientă, mai 
ales dacă pacientul nu urmează un tratament anticoagu- 
lant. Intervenţia chirurgicală necesită disecţia completă, 
urmată de reconstrucţia vaselor implicate. În funcţie de 
localizare, unele comunicări arterio-venoase pot fi excluse 
intervenţional folosind stenturi acoperite. 


Tulburările vasospastice 


Vasospasmele digitale tranzitorii ale mâinii şi piciorului 
au fost descrise pentru prima dată de Maurice Raynaud 
în 1862. Sindromul Raynaud este definit ca o ischemie 
tranzitorie a degetelor indusă de frig sau emoţii. Până la 
90% din pacienţi sunt de sex feminin, iar 50% au tulburări 
autoimune asociate (ex. sclerodermie, lupus eritematos, 
artrită reumatoidă, sindrom Sjögren). În unele cazuri, 
sindromul Raynaud a fost declanşat de folosirea pe termen 
lung a utilajelor care generează vibrații la locul de muncă. 
Forma unilaterală a sindromului este mai frecventă la 
bărbaţi şi se asociază deseori cu patologia marilor vase, 
precum stenoza sau ocluzia arterei subclavii. 

Atacul clasic Raynaud cuprinde trei etape distincte care 
se desfăşoară secvențial (alb, albastru, roşu). Expunerea la 
frig cauzează iniţial vasospasm profund şi culoarea palidă 
a tegumentului degetelor (etapa albă). După aproximativ 15 
minute, cianoza devine evidentă, cauzată de hipoxie locală si 
stază venoasă (etapa albastră). Mai târziu, degetele şi mâinile 
devin hiperemice odată cu diminuarea vasospasmului şi 
restabilirea fluxului sanguin în degete (etapa roşie). 

Diagnosticul sindromului Raynaud se face pe baza 
istoricului medical şi a examenului clinic. De multe ori de 
simptomatologia unei boli de ţesut conjuctiv coexistente 
devine manifestă. Testele de laborator (viteza de sedi- 
mentare a hematiilor, evaluarea funcției complementului, 
testul anticorpilor antinucleari) confirmă adesea tulburările 
imunologice asociate acestui sindrom. Este important să fie 
documentată prezenţa pulsurilor perceptibile, sau efectuarea 
ecografiei doppler vasculare în cazul pacienţilor cu pulsuri 
slab palpabile. 

Tratamentul constă în întreruperea oricărei medicaţii 
care, asociate cu sindromul Raynaud, poate cauza debit 
cardiac scăzut sau vasospasm (ergotamine și beta blocante). 
Alţi agenţi farmacologici, în special a-blocanții şi blocanții 
canalelor de calciu, pot fi utilizaţi pentru reducerea tendinței 
la vasospasm. Blocul nervos simpatic cu xilină poate fi utilizat 
pentru relaxarea temporară, dar simpatectomia chirurgicală 
nu e un tratament prea eficient deoarece fibrele simpatice 
se regenerează în timp. Revascularizarea unei extremităţi 
ischemice poate îmbunătăţi considerabil simptomele pa- 
cienţilor ce prezintă concomitent boală arterială ocluzivă. 


Sindromul de apertură toracică 


Sindromul de apertură toracică (SAT) cuprinde o multitudine 
de maifestări clinice cauzate de compresia plexului brahial 
(neurologice), arterială (anevrism şi embolie) și venoasă 
(sindromul Paget-Schroetter). Sindromul neurologic este 
adesea întâlnit la femeile tinere sau de vârstă mijlocie. 
Simptomele sunt cauzate de compresia sau iritarea plexului 
brahial datorită trecerii nervilor prin apertura toracică și prin 
spaţiul costo-clavicular.. 

Cauzele anatomice ale acestui sindrom pot fi: un proces 
transvers alungit al ultimei vertebre cervicale; coastă cervi- 
cala complet dezvoltată; benzi fibroase congenitale legate 
de coasta cervicală, mușchiul scalen mijlociu sau mușchiul 
scalen anterior; reducerea spaţiului costo-clavicular prin 
calus vicios secundar unei fracturi costale sau claviculare 
(Figura 26-35). 

Paresteziile de la nivelul braţului si ale mâinii reflectă 
compresia neurologică și sunt mai frecvent întâlnite față de 
simptomele de cauză arterială. Atunci când simptomele de 
tip arterial apar, ele includ răcirea braţului și a mâinii, pa- 
loare şi oboseală musculară. În cazuri rare, stenoza de arteră 

subclavie poate duce la apariţia unui anevrism (Figura 26-36) 
și/sau embolie la nivelul mâinii. De asemenea, poate apărea 
şi tromboza de venă subclavie (sindromul Paget-Schroetter) 
(Figura 26-37). 

Evaluarea acestor pacienţi implică un istoric medical 
detaliat și un examen clinic riguros pentru a decela contrac- 
tura mușchilor scaleni sau prezenţa deficitelor senzitive sau 
motorii. Testul Adson (dispariţia pulsului radial la abducția 
braţului şi rotația externă a umărului) era utilizat in trecut 
pentru diagnosticul SAT, dar acum este considerat nespecific. 
Radiografiile cervicale sunt folosite pentru a identifica pre- 
zenţa coastelor cervicale. Măsurarea velocităţii conducerii 
nervoase, cât și injectarea cu anestezic local a mușchiului 
scalen anterior sunt folosite pentru a determina etiologia 
simptomatologiei. Angiografia este recomandată doar în 
cazul în care se suspectează o ocluzie arterială sau o em- 
bolizare. Flebografia este indicată la pacienţii cu suspiciune 
de tromboză a venei subclavii la ecografia doppler venoasă. 

În urma confirmării diagnosticului, la pacienţii cu SAT 
neurologic se recurge la o serie de tratamente non-chirurgicale 
incluzând recuperare fizică şi injecții cu Botox în mușchiul 
scalen anterior. Dacă simptomele persistă, decompresia 
chirurgicală a zonei va deveni procedura de elecţie. Cea mai 
utilizată procedură chirurgicală este rezecţia primei coaste 
toracice, rezecţia coastei cervicale și secționarea mușchiului 
scalen anterior. Pacienţii cu SAT fără coastă cervicală, pot fi 
operaţi prin abord transaxilar pentru rezecția primei coaste 
sau supraclavicular, cu scalenectomie anterioară, pentru 
decompresia aperturii toracice. Pacienţii cu SAT de natură 
vasculară (arterială sau venoasă) necesită tromboliză pentru 
îndepărtarea cheagului, urmată de decompresia spaţiului toracic 
și ocazional cura chirurgicală a venei sau arterei implicate, 


Patologia sistemului limfatic 


Sistemul limfatic îndeplinește mai multe funcţii, printre 
care drenajul şi întoarcerea în circulaţie a proteinelor și 
lichidului extracelular pierdute din circulația capilară, 
precum și îndepărtarea bacteriilor și a corpilor străini din 
spaţiul extracelular. Limfedemul apare în momentul în care 
fluxul de fluid transcapilar în spaţiul extracelular depăşeşte 
capacitatea transportului limfatic de a returna acel lichid în 
circulație. În aceste condiţii, lichidul bogat în proteine se 
acumulează în membrele afectate, rezultând o stază relativă. 

Figura 26-35. Cauzele anatomice ale sindromului de apertură toracică. 


Figura . Anevrism de arteră subclavie. Această fotografie 
arată un anevrism de arteră subclavie, care s-a format distal de 
compresia cauzată de sindromul de apertură toracică superioară. 


Limfedemul primar este clasificat în limfedem congenital 
(prezent la naştere), limfedem precoce (cu debut la 10-15 ani) 
sau limfedem tardiv (cu debut după 35 de ani). În funcţie de 
aspectul limfo-angiografic, limfedemul primar se împarte în 
hiperplazic, în care sunt prezente numeroase vase limfatice 
dilatate, respectiv hipoplazic, în care limfaticele sunt în 
număr mic şi de calibru redus. Limfedemul secundar sau 

dobândit apare după infecţii recurente, radioterapie, excizii 
chirurgicale sau invazie neoplazică a ganglionilor limfatici. 

Pacienţii cu limfedem prezintă, de obicei, mărirea în 
volum, difuză, nedureroasă, a extremităților. Drenajul pos- 
tural (prin ridicare) al extremității nu este de mare ajutor, 
deoarece presiunea venoasă nu joacă un rol important în 
acumularea de lichid. În mod similar, diureticele nu aduc 
un beneficiu semnificativ. În timp, edemul moale, ce lasă 
godeu, se transformă în edem „cartonat“ odată cu instalarea 
fibrozei progresive a țesutului conjunctiv. Suprainfecția 
extremității (celulita) va accelera procesul fibrotic şi va 
exacerba limfedemul. 

Tratamentul este atât medical, cât şi chirurgical, dar niciu- 
nul nu vindecă. Folosirea ciorapilor elastici de compresie de 
grad înalt, evitarea ortostatismului prelungit, masajul limfatic, 
dispozitivele de compresie secvenţială, igiena meticuloasă 
a piciorului pentru a minimiza riscul de infecţie reprezintă 
prima linie de terapie medicală. Dacă apare infecția, ea poate 
fi însoțită de eritem şi limfangită. Această situație trebuie 
tratată agresiv cu antibiotice, drenaj postural şi repaus la pat. 
Pacienţii cu limfedem dobândit vechi prezintă risc crescut de 
limfangiosarcom şi necesită urmărire constantă cu biopsia 
oricăror modificări suspecte. Intervenţia chirurgicală este 
avută în vedere doar dacă tratamentul medical nu controlează 
suficient simptomatologia. Abordul chirurgical este de două 
tipuri: reconstrucţia drenajului limfatic (limfangioplastie) şi 


Tromboză de venă subelavie. Venograme care 
arată tromboliză a unei vene axilaro-subclaviculare secundară sin- 
dromului Paget-Schroetter. A. Vena ocluzionată anterior traversării 
leziunii cu ghidul. B. Vena după ce a fost recanalizată, deşi încă 
există tromb rezidual în lumenul venos (săgeată). C. Vena după 
rezoluţia completă a trombului şi rezecția primei coaste. Această 
venogramă de control a fost efectuată la 4 luni după prezentarea 
inițială şi tromboliză. 


RĂSPUNSURI ŞI EXPLICAȚII 


1. Răspuns:A 


Toate testele oferite vor diagnostica un anevrism; 
un clinician înţelept trebuie să stabilească cel mai 
bun raport cost-eficienţă dintre testele disponibile. 
Diagnosticul de anevrism, bazat pe un AAA mare 
prin examen fizic, nu este pus la îndoială, astfel 
încât cheia managementului este selectarea unui 
singur test care poate determina dimensiunile 
anevrismului, anatomia acestuia și care poate 
determina dacă pacientul este candidat pentru 
grefă endovasculară, și care să permită planificarea 
pre-operatorie. Numai arteriografie CT furnizează 
toate aceste informaţii. O ecografie este cel mai 
bun și mai rentabil test de screening, care nu este 
necesar în această situaţie, deoarece anevrismul a 
fost deja diagnosticat. IRM/ARM pot prezenta cele 
mai multe aspecte pentru planificare, cu excepţia 
evaluării peretelui aortic pentru calciu, care poate 
stabili dacă pacientul este candidat la endogrefă. 
Arteriografia a fost înlocuită cu arteriografia CT, 
deoarece o arteriogramă nu arată peretele aortic 
sau trombul în sacul anevrismului, fapt important 
pentru planificarea procedurală. Un radiografie 
simplă poate evalua prezenţa și dimensiunea unui 
anevrism, dar nu permite planificarea procedurală. 


Pentru mai multe informaţii despre acest subiect, vă 


rugăm să consultați secțiunea privind Tabloul clinic 
al anevrismelor. 


2. Răspuns:E 


Stenoza carotidă este descoperită adesea prin studii 


de screening, dar trebuie confirmată printr-un alt 
test de diagnostic înainte de tratament. Dintre 
opţiunile disponibile, numai ecografia doppler 
repetată reprezintă un test de diagnostic cu risc 
scăzut. Atunci când un studiu de screening este 
anormal, confirmarea constatărilor cu un studiu 
complet de lungă durată este adesea cea mai 
bună abordare pentru confirmarea constatărilor. O 
angiogramă prezintă un risc de accident vascular 


cerebral şi aduce puţine informaţii suplimentare care 
să nu poată fi obținute cu o angiogramă prin RM sau 
CT. Decizia de tratament la un pacient asimptomatic 


ar trebui să fie precedată de modificarea factorilor 


de risc cu terapie antiagregantă cu doze mici, statine 


și B-blocante. Stentul carotidian nu este aprobat la 
pacienţii asimptomatici și EAC nu trebuie efectuat 
la femeile asimptomatice până când stenoza lor nu 
devine >80%. Pentru mai multe informaţii despre 
acest subiect, vă rugăm să consultaţi secțiunea 
privind Tratamentul de la secțiunea Insuficienţă 
cerebrovasculară. 


3. Răspuns:C 


Acest pacient are un ulcer mal perforans, care 
este un ulcer neuropat pe cauzat de modificări ale 
nervilor motori, senzoriali și autonomi la nivelul 
extremității. Absența durerii ulcerate, în sine, vă 
spune că pacienta are o neuropatie periferică 


Capitolul 26 Bolile sistemului vascular 547 


severă. Este expusă riscului unei amputări majore, 
cu excepţia cazului în care are un aport adecvat de 
sânge pentru a se vindeca, o îngrijire locală bună a 
rănilor cu toaleta corespunzătoare a ulcerului și apoi 
încălțăminte bună odată ce ulcerul este vindecat. 
Prezenţa aportului de sânge este esenţială pentru 
prevenirea amputării, iar examenul fizic nu prezintă 
o acuratețe corespunzătoare pentru evaluarea 
perfuziei, aşa că are nevoie de teste neinvazive, 
inclusiv un IGB, presiuni la nivelul degetelor și 
evaluarea perfuziei tisulare în jurul ulcerului. Dacă 
are un deficit semnificativ de presiune la nivelul 
piciorului, atunci este necesară o angioplastie sau un 
by-pass pentru a asigura un suficient aport de sânge 
pentru a vindeca ulcerul. Amputarea și antibioticele 
IV nu vor fi eficiente dacă există un aport inadecvat 
de sânge. Pentru mai multe informaţii despre acest 
subiect, vă rugăm să consultați secțiunea despre 
evaluare. 


Răspuns: E 

Acest pacient reprezintă un risc ridicat de TVP 
postoperator din cauza factorului său de risc de 
obezitate și a procedurii pe care urmează să o sufere, 
artroplastie totală de șold. Procedurile ortopedice 
prezintă unul dintre cele mai mari riscuri de TVP din 
cauza relaţiei dintre procedură și venele profunde și 
imobilizarea postoperatorie deseori necesară. Dintre 
opțiunile prezentate, numai heparina cu greutate 
moleculară mică s-a demonstrat că previne TVP la 
pacienții cu risc ridicat. Ciorapii elastici sunt utilizați 
în principal la pacienţii cu risc scăzut. Compresia 
secvențţială este utilă pentru toți pacienţii pre și post- 
operator, dar nu are același succes în prevenirea TVP 
în procedurile cu risc ridicat. Un filtru de venă cavă 
nu împiedică TVP; doar protejează pacientul de TVP 
care ar putea progresa spre embolie pulmonară. 
Aspirina este mai eficientă pentru prevenirea 
trombozei arteriale și are un efect minim asupra 
prevenirii TVP. Pentru mai multe informații despre 
acest subiect, vă rugăm să consultaţi secțiunea 
despre profilaxie. 


Răspuns: D 

Pe baza localizării și descrierii, precum și a vârstei 
și absenței altor probleme medicale semnificative, 
acest pacient are insuficienţă venoasă cronică. 
Pigmentarea reprezintă lipodermatoscleroză, iar 
ulcerul venos poate fi cauzat de reflux în sistemele 
venoase superficiale, perforatoare și profunde. 
Este puțin probabil ca un IGB să fie de ajutor 
pentru o femeie de vârsta ei, cu ulcerul în locaţia 
actuală. Culturile din plagă sunt utile ocazional 

în gestionarea ulcerelor venoase, dar nu pentru a 
le diagnostica, iar localizarea și vârsta fac ca atât 
testele serice ale bolilor autoimune, cât și biopsiile 
să nu poată stabili diagnosticul. Pentru mai multe 
informaţii despre acest subiect, vă rugăm să 
consultaţi secțiunea privind diagnosticarea de la 
rubrica Insuficienţă venoasă cronică. 


Otorinolaringologia: 
bolile capului şi gâtului 


Gerald S. Berke, Zafar Sayed și Andrew M. Vahabzadeh-Hagh 


Otorinolaringologia este specialitatea care se ocupă de 
organele conectate de tractul aerodigestiv superior: ure- 
chea, sistemul vestibular, nervii cranieni, nasul, sinusurile 
paranazale, cavitatea orală, faringele, laringele, esofagul, 
gâtul, glandele salivare și glanda tiroidă. Aceste regiuni 
au un rol important în interacțiunea și comunicarea inte- 
rumană și în unele funcții de bază pentru menţinerea vieții 
(respiraţie şi alimentare). 

Tulburările prezentate în acest capitol au un mare impact 
asupra calităţii vieţii, dar şi asupra costurilor medicale. Mai 
mult de 60% dintre consulturile medicale la copii şi >50% 
la adulţi sunt consecința unor patologii din sfera ORL. 
Rinosinuzita are cel mai mare impact financiar asupra 
economiei din SUA prin scăderea productivităţii la locul de 
muncă și costurile asociate serviciilor medicale. Printre cele 

SI NERVUL FACIAL 


Anatomie 

Urechea este împărţită în 3 părţi, respectiv externă, medie 
şi internă (Figura 27-1). Urechea extemă este formată din 
pavilionul auricular, o expansiune lamelară fibro-carti- 
lagionasă, și din conductul auditiv extern care prezintă 

Figura 27-1. Secţiune transversală a urechii. (Din Lawrence PF. Essentials of Surgical Specialties. Ediţia a 3-a. Philadelphia, PA: 

în treimea laterală o porțiune cartilaginoasă și în două 
treimi mediale o porţiune osoasă. Tegumentul porțiunii 
cartilaginoase conţine foliculi piloşi şi glande ceruminoase. 

Urechea medie este o cavitate aeriană constituită din 
trompa Eustachio, membrana timpanică (timpanul), lanţul 
osicular (ciocanul, nicovala, scăriţa) şi muşchii scăriţei și 
ai ciocanului. Urechea medie comunică cu o altă cavitate, 
cea mastoidiană, aflată în osul temporal, care este alcătuită 
dintr-o suită de celule aerate). 

Urechea internă este alcătuită din cohlee, canalele 
semicirculare şi conductul auditiv intern. Urechea internă 
este sediul sistemelor auditiv şi vestibular. Există 3 tipuri de 
organe senzoriale aflate la nivelul urechii interne: organul 
lui Corti (Figura 27-2), localizat la nivelul cohleei; macula, 
localizată la nivelul utriculei și saculei; crestele ampulare, 
localizate la nivelul canalelor semicirculare. 

Conductul auditiv intern este localizat postero-medial 
la nivelul osului temporal și conţine nervii cranieni VII 
(inervează muschii mimicii) și VIII (inervează regiunile 
cohleare și vestibulare). De asemenea, conţine nervul 
intermediar, care prezintă fibre gustative provenite de la 
limbă şi fibre secretomotorii parasimpatice cu originea 
în trunchiul cerebral destinate glandelor sublinguală, 
submandibulară, lacrimale și glandelor mucoase de la 
nivelul nasului şi palatului. Nervul facial se găsește în 

conductul auditiv intern, antero-superior de segmentele 
auditive şi vestibulare ale nervului VIII. Originea sa 
aparentă este în șanțul bulbopontin și, de acolo, are traiect 
prin urechea medie și mastoidă, de unde iese prin gaura 
stilo-mastoidiană. Acesta inervează mușchiul scăritei, 
mușchiul retroauricular și pântecele posterior al mug- 
chiului digastric. Porțiunea sa extratemporală pătrunde 
în profunzimea glandei parotide pentru a inerva mușchii 
mimicii (Figura 27-3). 


Fiziologie 

Glandele ceruminoase localizate la nivelul porțiunii externe 
a conductului auditiv extern produc ceară, care acţionează 
ca un lubrifiant pentru tegument şi ca o barieră pentru 
particule străine şi microorganisme. 

Membrana timpanică și lanţul osicular sunt responsabile 
pentru conducerea și amplificarea vibraţiilor produse de 
undele sonore din conductul auditiv extern spre urechea 
internă prin piciorul scăriței, aflat în contact cu fereastra ovală. 

În condiţii normale, cavitatea aeriană a urechii medii 
este periodic dilatată prin masticaţie sau deglutiție; acest 
lucru produce deschiderea trompei lui Eustachio, care în 
mod normal este închisă, permiţându-se astfel egalizarea 
presiunilor. Această deschidere este realizată de acţiunea 

Figura 27-2. Secţiune transversală a cohleei, cu vizualizarea organului lui Corti. (Din Lawrence PF. Essentials of Surgical 
Specialties. Ediția a 3-a. Philadelphia, PA: Lippincott Williams & Wilkins; 2007.) 

sinergică a mușchilor tensor al vălului palatin (inervat de 
nervul trigemen) şi ridicător al vălului palatin (inervat de 
nervul vag). Imposibilitatea urechii medii de a se aerisi poate 
duce la acumularea de secreţii ce pot afecta complianţa 
membranei timpaniceşi a lanţului osicular; această scădere 
a complianţei poate duce la o hipoacuzie de transmitere. 

Urechea internă conţine trei organe senzoriale: organul 
lui Corti, macula şi crestele ampulare care conţin celule 
păroase senzoriale ce transformă energia mecanică (vi- 
bratorie, rotaţională, gravitaţională) în energie electrică. 

Energia vibratorie produce o mişcare a platinei scăriţei 
ce determină propagarea undelor prin lichidul urechii interne 
în cohlee care induce, la rândul ei, mișcarea membranei 
bazilare. Mişcarea membranei bazilare în raport cu membrana 
gelatinoasă tectoria produce o mișcare a stereocililor de 
la polul apical al celulelor senzoriale. Această deformare 
mecanică a stereocililor este convertită în energie electrică 
sub forma unor impulsuri nervoase transmise sistemului 
nervos central (SNC), unde sunt interpretate ca sunet. 
Celulele senzoriale sunt dispuse la nivelul membrane 
bazale astfel încât mișcarea stereocililor din apropierea 
scăriței produce perceperea frecvenţelor înalte, iar a celor 
de la capătul opus (vârf) determină perceperea frecvențelor 
joase (Figura 27-4). 

Acceleraţia rotaţională a capului este interpretată la 
nivelul canalelor semicirculare, în timp ce acceleraţia 
liniară este percepută de macula din utriculă şi saculă. 
Celule senzoriale sunt elementele de bază care traduc 
forțele mecanice în potenţiale nervoase. Energia produsă 
în urma rotației capului produce mișcarea fluidului de la 
nivelul canalelor semicirculare; această mișcare a fluidului 

Figura 27-3. Anatomia nervului facial. (Din 
Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams 
& Wilkins; 2007.) 


determină modificări la nivelul membranei extracelulare, 
o masă gelatinoasă denumită cupulă (care înglobează cilii 
celulelor păroase). Mişcarea cupulei determină defor- 
marea cililor şi stimularea celulelor senzoriale. Energia 
produsă de gravitație sau mișcări liniare deformează 
stereocilii de la nivelul celulelor senzoriale din utriculă. 
De aici, impulsurile elecrice sunt transmise prin nervii 
vestibulari superior și inferior, producând senzaţia de 
rotire sau acceleraţie. 

Sistemul vestibular este unul dintre cele 3 sisteme de 
care organismul depinde pentru a-și menţine orientarea în 
spaţiu (sistemul vestibular, sistemul ocular, propriocepţia). 
În cele mai multe circumstanţe, orientarea se poate menţine 
fără a avea informaţii simultan de la toate cele 3 sisteme; 
totuși, eliminarea informaţiilor vizuale (închiderea ochilor) 
sau proprioceptive (senzaţia de imponderabilitate) la un 
pacient cu patologie vestibulară poate reduce semnificativ 
abilitatea acestuia de a se orienta. 

Vertijul este un fenomen senzorial interesant asociat 
relaţiei dintre informaţiile produse de sistemele vestibulare 
de pe fiecare parte a corpului și SNC. Dacă informaţiile 
nu sunt simetrice, se va produce vertijul, o senzaţie rota- 
torie apărută în lipsa unei mișcări obiective a pacientului. 
Din cauza tracturilor oculo-vestibulare, această senzaţie 
produce o serie de mișcări oculare sacadate independente 
de informaţiile vizuale, denumite „nistagmus”. Acest tip 
de asimetrie vestibulară poate să apară atunci când există 
o patologie ce afectează în special unul dintre cele două 
sisteme vestibulare, de exemplu în nevrita vestibulară. 
Cu timpul însă, sistemul vestibular, spre deosebire de cel 
auditiv, poate compensa această asimetrie. 

Specialties. Ediţia a 3-a. Philadelphia, PA: Lippincott Williams & Wilkins; 2007.) 


Nervul facial inervează muşchii mimicii. În cazul în 
care există o disfuncţie a acestui nerv, apare paralizia 
acestor mușchi. În funcţie de localizarea leziunii la nivelul 
nervului pot fi prezente și alte manifestări clinice, precum 
pierderea secreției lacrimale, contracția mușchiului scăriței 
(necesar pentru refelexul stapedian), pierderea secreției 
nazale și/sau submandibulare, pierderea gustului la nivelul 
regiunii anterioare a limbii și pierderea senzorială la nivelul 
planşeului bucal (Figura 27-5). 

Dacă lezarea nervului facial este severă, necesitând 
regenerare importantă, este puţin probabil ca anatomia 
normală să fie reconstituită, deoarece nu toate conexiunile 
nervoase se regenera. Reinervările aberante vor duce la 
contracţii involuntare ale mușchilor mimicii (sinkinezie). 


Examen fizic 


Examinarea urechii începe cu observarea pavilionului 
auricular în ceea ce priveşte forma şi orice aspect patolo- 
gic de la nivelul tegumentului şi al regiunilor învecinate. 
Conductul auditiv externeste examinat cu ajutorul otosco- 
pului cu cel mai mare specul auricular care poate fi utilizat. 
Pentru o examinare facilă a conductului auditiv extern se 
tracționează pavilionul auricular spre superior şi posterior. 
Examinarea conductului auditiv extern va evalua prezenţa 
obstrucţiilor, a otoreei sau a unor patologii tegumentare. 


Membrana timpanică este în mod obişnuit translucidă, 
astfel că evaluarea acesteia trebuie făcută ţinând cont de 
orice pierdere a transparenţei (Figura 27-6). Frecvent, prin 
această transparenţă se pot vizualiza porţiuni ale lanţului 
osicular (ciocan, nicovală și scăriță). Examinarea mem- 
branei timpanice va evalua grosimea acesteia, prezenţa 
opacităţilor, a inflamaţiei sau prezenţa depozitelor anormale 
(ex. depozite de calciu). Perforaţiile membranei timpanice 
>] mm sunt, în general, uşor de vizualizat, dar pot fi 
eronat diagnosticate ca retracţii ale timpanului, întâlnite 
frecvent la pacienţii cu disfuncţie tubară. De asemenea, 
trebuie evaluat dacă există dovezi ale prezenţei lichidului 
la nivelul urechii medii, precum pierderea transparenţei, 
pierderea triunghiului luminous, existenţa unui nivel 
hidroaeric sau a bulelor de aer la nivelul urechii medii. 
Otoscopul pneumatic poate fi folosit pentru evaluarea 
mişcării membranei timpanice la aplicarea de presiune 
pozitivă sau negativă asupra acesteia. 

În timpul anamnezei și al examenului clinic, auzul 
pacientului poate fi evaluat la modul general, determinând 
dacă pacientul aude vocea conversaţională, de regulă la 
aproximativ 55 dB, cu frecvenţe între 500-3.000 Hz. 

Pe lângă evaluarea standard a nervilor cranieni, 
pacienţii cu afectare vestibulară trebuie investigaţi supli- 
mentar neurologic. Pacientul este evaluat pentru prezenţa 

nistagmusului spontan sau indus de modificarea poziţiei. 
Întrucât tulburările de echilibru pot să apară ca urmare 
a disfuncţiilor vestibulare, oculare sau proprioceptive, 
se folosește testul Romberg pentru eliminarea influenţei 

vizuale. Testul Romberg presupune măsurarea capacităţii 
pacientului de a rămane orientat în ortostatism, cu ochii 
închişi. Evaluarea funcţiilor cerebelului sunt, de asemenea, 
importante (testul index-nas etc.). 

Evaluare 


Hipoacuzia 

Deși hipoacuzia mixtă există, cele mai frecvente hipoacuzii 
sunt fie de conducere, fie neurosenzoriale. Pentru a simp- 
lifica diagnosticul diferenţial, este important a determina 
dacă ambele urechi sunt afectate în aceeași măsură. Tabelul 
27-1 clasifică cele mai frecvente cauze de hipoacuzie. 

Hipoacuzia de conducere, aşa cum îi spune şi numele, 
presupune transmiterea inadecvată a sunetului către urechea 
internă. Această hipoacuzie poate să apară ca urmare a unor 
patologii la nivelul conductului auditiv extern, al mem- 
branei timpanice, al urechii medii sau al lanţului osicular. 
Hipoacuzia de conducere este caracterizată de o pierdere 
a amplificării sunetului, fiind cel mai frecvent descrisă de 
către pacienţi ca o „ureche înfundată” 

Pacienţii cu hipoacuzie neurosenzorială bilaterală, 
vor acuza cel mai frecvent faptul că au dificultăţi de a 
înţelege sau a auzi atunci când este mult zgomot în jur. 
În general, acești pacienţi evită muzica sau conversațiile 
cu volum ridicat, acestea producând un disconfort supli- 
mentar. Hipoacuzia unilaterală înseamnă, mai degrabă, o 
cauză locală decât una sistemică, iar clinicianul trebuie să 
evalueze atent hipoacuziile asimetrice pentru a elimina un 
proces neoplazic. 


TABELUL 27-1. Etiologii ale hipoacuziilor de 


transmisie şi neurosenzoriale 


Hipoacuzie de transmisie  Hipoacuzie neurosenzorială 


Obstrucţie de canal auditiv 
extern 


Patologie cohleară 


Dop de ceară Presbiacuzie 


Inflamaţie produsă de o Ototoxicitate 


otită externă severă 


Traumatism de os 
temporal 


Stenoză congenitală sau 
atrezie 


Hipoacuzie indusă de 
zgomot 


Meningită 


Boală Meniere Labirintită virală 
Stenoză dobândită 


Neoplasm Patologie retrocohleară 


Patologie a urechii medii Neurinom de acustic şi 


alte neoplasme ale 
urechii interne sau ale 
bazei cutiei craniene 


Otită medie Hipoacuzie 


neurosenzorială subită 
Perforaţie timpanică 
Etiologie incertă 
Otoscleroză 


Traumatism osicular 

Testele cu diapazonu! ajută clinicianul să diferenţieze 
între cele două tipuri de hipoacuzie. În general, aceste teste 
au o valoare diagnostică mai mare dacă hipoacuzia este 
doar de conducere sau doar neurosenzorială și dacă este 
unilaterală. Testul Weber este efectuat cu ajutorul unui 
diapazon de 512 Hz plasat central, pe frunte, dorsum nasi 
sau pe maxilar. Pacientul este întrebat dacă aude mai bine 
într-o anumită ureche sau dacă sunetul este centrat. Dacă 
pacientul aude sunetul într-o singură ureche, fie există o 
hipoacuzie neurosenzorială în urechea contralaterală, fie 
există o hipoacuzie de conducere în urechea ipsilaterală. 
O hipoacuzie de conducere produce o mascare mai bună a 
zgomotelor de fundal, cu o transmitere osoasă mai bună a 
sunetelor. În testul Rinne, pacientul este rugat să evalueze 
dacă aude mai bine cu diapazonul poziţionat pe mastoidă 
sau la 2 cm de conductul auditiv extern. Un pacient cu auz 
normal sau cu hipoacuzie neurosenzorială va auzi mai bine 
când diapazonul este ţinut la 2 cm de conductul auditiv 
extern. Un pacient cu hipoacuzie de conducere va auzi 
diapazonul mai bine atunci când este plasat pe mastoidă, 
deoarece sunetele conduse pe calea aerului sunt mascate, 
iar cele conduse pe cale osoasă sunt accentuate. 

Audiometria tonală clasifică hipoacuzia în funcţie 
de frecvenţe şi măsoară gradul acesteia în funcţie de 
componentele neurosenzoriale şi de conducere. Aceasta 
nu evaluează recunoașterea vorbirii sau discriminarea. 
Audiometria tonală este efectuată prin producerea unei serii 
de tonuri de diferite intensităţi prin intermediul unor căști 
pe cel puţin 6 frecvenţe (250, 500, 1.000, 2.000, 4.000 și 
8.000 Hz) la care pacientul răspunde voluntar atunci când 
aude tonul emis. Pragul reprezintă stimulul cu cea mai mică 
intensitate care poate fi perceput de către pacient. Linia de 
zero-dB de pe audiogramă este considerată normalul, iar 
nivelul de auz al pacienţilor este consemnat ca dB peste sau 
sub nivelul de zero-dB pe fiecare dintre cele 6 frecvenţe. 

Un prag auditiv între 0-20 dB este considerat normal; 
25-40 dB hipoacuzie uşoară; 40-70 dB hipoacuzie mo- 
derată; 70-90 dB hipoacuzie severă; >90 dB hipoacuzie 
profundă. Hipoacuzia neurosenzorială este determinată 
de pragurile conducerii osoase generate de căşti prin 
mastoidă, fără a trece prin urechea externă şi medie, în 
timp ce hipoacuzia de conducere este determinată de 
pragurile conducerii aeriene. În cazul conducerii aeriene, 
sunetul trebuie să treacă prin urechea externă, medie şi 
internă pentru a putea fi auzit. Astfel, cele două conduceri, 
aeriană și osoasă, sunt comparate pentru fiecare ureche în 
parte. Dacă cele două scoruri se suprapun, atunci nu există 
o hipoacuzie de conducere; în cazul în care conducerea 
aeriană este mai slabă decât conducerea osoasă, atunci 
există o hipoacuzie de conducere (Figura 27-7). Diferenţa 
dintre conducerea aeriană și conducerea osoasă poate ajuta 
la stabilirea locului disfuncţiei.. 

Pragul de inteligibilitate a vorbirii (PIV) este folosit 
pentru a evalua una dintre cele mai importante funcții, și 
anume înţelegerea cuvintelor vorbite. Pacientului îi sunt 
prezentate o serie de cuvinte formate din două silabe. Pragul 
vocii conversaţionale reprezintă măsura auzului la cea mai 
mică intensitate la care pacientul poate repeta cuvintele cu 
succes în 50% din timp. Discriminarea vorbirii sau scorul 
de recunoaştere a cuvintelor reprezintă procentul de cuvinte 
monosilabice, echilibrate din punct de vedere fonetic, pe 
care pacientul le poate repeta cu succes, când sunt rostite 

Figura 27-7. Exemple de audiograme tonale liminare doar ale urechii stângi. A. Auz normal (valorile conducerii aeriene nor- 


male = valorile conducerii osoase normale). B. Hipoacuzie de transmisie (valori anormale ale conducerii aeriene şi valori normale 
ale conducerii osoasc, indicând un decalaj aero-osos). C. Hipoacuzie neurosenzorială (valori anormale ale conducerii aeriene = valori 
anormale ale conducerii osoase). D. Hipoacuzie mixtă sau combinată neurosenzorială şi de transmisie (valorile anormale ale conducerii 
aeriene sunt mai scăzute decât valorile anormale ale conducerii osoase, indicând o hipoacuzie de transmisic [vezi decalajul aero-osos], 
suprapus peste o hipoacuzie neurosenzorială). Limita inferioară a auzului normal este de aproximativ 20 dB. CA= conducere aeriană; 
CO = conducere osoasă; S = stânga; D = dreapta. (Din Lawrence PF. Essentials of Surgical Specialties. Ediţia a 3-a. Philadelphia, 


PA: Lippincott Williams & Wilkins; 2007.) 


cu 20 dB — 40 dB peste pragul vocii conversaţionale. Pa- 
tologia cohleară, a nervului auditiv sau a SNC, determină 
alterarea percepţiei cu afectarea discriminării cuvintelor. 

Cu ajutorul audiometriei electrofiziologice, audiologul 
trebuie să interpreteze un răspuns fiziologic involuntar, reflex. 
Unul dintre cele maiutiletesteelectrofiziologice, potenţialele 
evocate auditive ale trunchiului cerebral, cunoscute și ca 
testul de răspuns auditiv al trunchiului cerebral, măsoară 
răspunsul electro-encefalografic la stimuli auditivi. Alt test 
util este testul otoemisiunilor acustice evocate (OAE). 
OAE sunt sunete emise de cohlee ca răspuns la stimularea 
acustică. Auzul nou-născuţilor, al copiilor mici, al pacienţilor 
comatoși, al celor cu retard mental sau al celor care nu pot 


da răspunsuri relevante, se evaluează cu aceste tehnici ce 
nu necesită un răspuns voluntar. 

Timpanometria măsoară funcţia membranei timpanale 
cu o sondă multicanal (conţine un emiţător, un microfon şi 
un transductor) care se mulează pe canalul auditiv extern. 
Transductorul produce modificări de presiune ce variază între 
400 mm H,O presiune negativă și 200 mm H,O presiune 
pozitivă, iar emițătorul emite sunete de frecvenţă joasă. 
Microfonul recepționează cantitatea de energie acustică 
reflectată şi o înregistrează sub formă de traseu. Pe baza 
configurației timpanogramei pot fi făcute deducţii cu privire 
la funcţia urechii medii, la prezența sau absenţa lichidului 
şi a perforaţiei membranei timpanice (Figura 27-8). 

Figura 27-8. Modele clasice obținute prin timpanometrie. A. Eficienţa maximă se obține fără manipularea presiunii. B. Adesea 
numită timpanogramă plată; eficiența maximă nu sc obţine în nicio poziţie a membranei timpanice, sugerând prezenţa de lichid în 
urechea medie (efuziune), perforaţia membranei timpanice sau obstrucţia conductului auditiv extern. C. Eficiența maximă se obţine 
doar în situaţia în care membrana timpanică este manipulată spre exterior, sugerând că în poziţia ei de repaus este retractată, aşa cum 
se întâmplă atunci când există presiune negativă în urechea medie din cauza aerisirii defectuoase. (Din Lawrence PF. Essentials of 
Surgical Specialties. Ediţia a 3-a. Philadelphia, PA: Lippincott Williams & Wilkins; 2007.) 


Otalgia 

Majoritatea cauzelor de otalgie sunt uşor de identificat; totuși, 
ținând cont de inervaţia senzorială complexă a urechii şi a 
osului temporal, durerea din alte surse poate fi reflectată la 
ureche și interpretată ca patologie otică. Adiţional examinării 
urechii, tractul aerodigestiv superior necesită examinare, 
deoarece durerea cu această localizare este frecvent re- 
flectată la ureche. Investigarea factorilor agravanţi poate 
fi utilă. Otalgia agravată de masticaţie, istoricul de traumă 
a articulației temporo-mandibulare (ATM) sau intervenţii 
dentarerecenteindică o afectare a structurilor miofasciale ale 
ATM. Sensibilitatea acestor zone poate confirma patologia, 
în lipsa altor semne clinice (Tabelul 27-2). 


Tinitusul 

Tinitusul reprezintă ţiuitul sau percepția altui sunet în urechi. 
Este perceput, de obicei, în lipsa unui stimul acustic obiectiv 
din mediul înconjurător. Natura sunetului este un element 
cheie în stabilirea diagnosticului. Tinitusul pulsatil este, de 
obicei, de natură vasculară. Leziunea cohleară produce un 
sunet continuu care variază în intensitate în funcție de zgo- 
motul de fundal sau de momentul zilei. Tinitusul unilateral 
implică patologie nervoasă sau la nivelul cohleei, în timp 


TABELUL 27-2. Cauze de otalgie 


Otogenice Non-otogenice 


Ureche externă Durere oro-facială 


Otită extrenă Afecţiuni ale articulației 


temporo-mandibulare 
Herpes zoster otic Patologie dentară 
Neoplasm Parotidită 


Ureche medie şi Elongaţia procesului stiloid 


mastoidă (sindromul Eagle) 
Otită medie Viscerală 
Mastoidită Faringo-amigdalită 
Neoplasm Tumori de hipofaringe, 


laringe, esofag 


ce tinitusul bilateral poate fi cauzat de toxicitate sistemică 
sau de leziune binaurală. Când debutul este acut, alte semne 
de lezare a labirintului, spre exemplu vertij, hipoacuzie, 
slăbiciune a muşchilor feţei, trebuie căutate. Pacienţii cu 
tinitus necesită atenţie imediată, deoarece pot suferi de o 
patologie vindecabilă prin iniţierea precoce a tratamentului 
(Tabelul 27-3). Din păcate, nu există medicamente care să 
își fi dovedit eficiența în tratamentul tinitusului. 


Otoreea 

Scurgerile de la nivelul urechii pot avea consistenţe diferite. 
Dacă examinarea evidenţiază structuri otice normale, scurgerile 
subțiri, apoase, de culoare galben-transparent, sunt sugestive 
pentru apă de baie amestecată cu cerumen. Totuși, când a 
avut loc o traumă, o fistulă de lichid cefalo-rahidian (LCR) 
trebuie suspicionată. O secreție mucoidă și purulentă de la 
nivelul urechii semnifică infecţie. Curăţarea atentă a urechii 
poate evidenția o perforaţie veche a membranei timpanice, 
o inflamație la nivelul membranei timpanice și al urechii 


TABELUL 27-3. Afecţiuni asociate cu tinitus 


Continuu Pulsatil 


Hipoacuzie neurosenzorială Glomus timpanic 


Boală Meniere (de obicei 
unilaterală) 


Glomus jugular 


Expunere acută la zgomot Fistulă durală de sinus venos 


(ex. concert rock, explozie) 


Boală sistemică (ex. diabet, Anevrisme intracerebrale 
hipertensiune, boală 
tiroidiană) 

Ototoxicitate (ex. 
aminoglicozide, cisplatin, 
salicilaţi) 


Malformaţii arteriovenoase 


Neurinom de acustic Boală aterosclerotică 


(unilateral) 
Labirintită virală Hidrocefalie 


Labirintită bacteriană 

medii sau detritus scuamos și pungi de retracţie, toate fiind 
semne de otită medie. Secreţia sanguinolentă poate fi parte 
a unui proces infecțios, dar traumatismele și neoplaziile 
trebuie luate în considerare. Imagistica prin CT de înaltă 
rezoluţie a osului temporal oferă informaţii cu privire la 
afectarea osoasă; totuși, utilitatea acestor investigaţii este 
limitată, deoarece secreția apare cu aceeași densitate ca cea 
a defectelor de ţesut moale (ex. polipi, colesteatom, tumori). 


Vertijul 
Ameţeala este un simptom frecvent întâlnit, dar care nu are 
de obicei etiologie otologică. Vertijul rotator sau giratoriu 
însă, apare imediat după o mişcare de rotaţie sau însoţeşte 
greaţa din răul de mișcare și trebuie diferențiat de „ameţeală”. 
Istoricul de boli cardiace sau de accident vascultar cerebral, 
simptomele sau semnele de hipotensiune ortostatică şi modi- 
ficările medicaţiei antihipertensive indică scăderea fluxului 
sanguin la nivelul sistemului vertebro-bazilar. Examenul 
neurologic complet poate releva şi alte afectări ale SNC, în 
special patologie cerebeloasă. Tabloul clinic al acestor boli 
este identic cu cel al afectării labirintului (Tabelul 27-4). 
Electronistagmografia profită de prezența mişcărilor 
sacadate ale globilor oculari, predictibile (nistagmus), care 
însoțesc diferitele tipuri de stimulare ale canalelor semicir- 
culare. Electrozi plasați periorbital sunt utilizați pentru a 
urmări Și înregistra cu precizie nistagmusul; tehnici calorice 
sau de rotire a capului sunt utilizate pentru a stimula canalele 
semicirculare. Cuantificarea gradului nistagmusului poate fi 
utilizată pentru evaluarea integrităţii sistemului vestibular. 
Posturografia pe platformă modifică feedback-ul vizual 
şi proprioceptiv al pacientului pentru a izola impactul sis- 
temului vestibular asupra abilităților de orientare. În acest 
test, pacientul este pus într-o încăpere în care este eliminat 
feedback-ul vizual, astfel alterând feed-back-ul din mediul 
înconjurător şi feed-back-ul proprioceptiv prin eliminarea 
stabilității platformei. 


TABELUL 27-4. Diagnosticul diferențial de bază 


al vertijului 


Tipic Atipic 


Labirintită virală sau 
bacteriană 


Dezechilibru odată cu vârsta 


Neuronită vestibulară Neurinom de acustic 


Medicamente ototoxice 
sau vestibulotoxice 


Vertij pozițional paroxistic 
benign 


Ischemie benignă de trunchi 
cerebral (vasospastică, 
embolică şi aterosclerotică) 


Boală neurologică 
degenerativă (ex. 
scleroză multiplă) 


Boală sistemică (ex. diabet, 
hipertensiune, boală 
autoimună, boală 
tiroidiană) 


Boala Meniere 


Tablou clinic, diagnostic și tratament 


Anomalii congenitale 

În timpul dezvoltării embrionare, șase corniculi branhiali 
cartilaginoșşi (care se dezvoltă din primul și din al doilea 
arc branhial) se unesc pentru a forma pavilionul auricular. 
Defectele de dezvoltare embrionară duc la formarea de 
chisturi sau tracturi sinusale la nivelul pavilionului auri- 
cular sau preauricular. Dacă aceste tracturi se infectează 
frecvent, pot fi rezecate cu uşurinţă. Anomalii importante 
ale primului arc branhial pot duce la deformări importante 
sau la absenţa pavilionului auricular, a conductului auditiv 
extern sau a structurilor urechii medii sau interne. Cele 
mai importante intervenţii sunt evaluarea audiometrică şi 
reabilitarea auditivă precoce cu proteze auditive, ideal în 
primul an de viaţă. Ulterior, seria de intervenţii chirurgicale 
de reconstrucţie a pavilionului auricular, a conductului 
auditiv extern şi, eventual, a urechii medii, poate începe. 


Trauma auriculară 

Hematomulauricular este cauzat de o leziune prin forfecare 
ce separă cartilajul auricular de pericondru, creând un 
spaţiu în care se pot colecta sângele şi alte lichide. Această 
colecţie de lichide formează o cicatrice, în final rezultând 
deformarea cu aspect de „ureche conopidiformă”. Lichi- 
dul trebuie drenat şi trebuie aplicată compresie la nivelul 
tegumentului pentru a preveni reacumularea de lichide. 

Degerăturile şi arsurile urechii produc leziuni manifestate 
complet la distanţă de câteva zile de la momentul agresiunii. 
Este important ca debridarea escarei să fie conservativă, să 
se păstreze umed cartilajul expus, să se evite aplicarea de 
presiune la nivelul zonei afectate și să se facă profilaxia 
topică a infecțiilor. 

Perforaţiile se pot dezvolta pe fondul unei otite medii 
sechelare. Aproximativ 90% dintre perforaţiile membranei 
timpanice posttraumatice se vindecă fără sechele. De obicei, 
cele care nu se vindecă spontan sunt mari sau au margi- 
nile neregulate, astfel încât nu permit creşterea țesutului. 
Dacă vindecarea nu are loc în câteva luni, timpanoplastia 
cu grefă din fascia temporalis este recomandată pentru a 
închide perforaţia. Această procedură are o rată de succes 
mai mare în absenţa otitei medii recurente. 

Fracturile de bază de craniu pot interesa osul tempo- 
ral cu lezarea sistemului vestibular, auditiv sau ambele. 
Clasic, sunt descrise două tipuri de fracturi, în funcţie de 
localizarea traiectului de fractură în raport cu porțiunea 
pietroasă a osului temporal (Tabelul 27-5): longitudinale 
și transversale. Fracturile longitudinale sunt mult mai 
frecvente, însumând aproximativ 85% dintre toate frac- 
turile osului temporal (Figura 27-9). Semnele clinice pot 
include hemotimpan, otoree cu LCR şi sânge, hipoacuzie şi 
nistagmus. Rar, o fractură poate interesa cohleea sau nervul 
facial. Afectarea echilibrului și hipoacuzia în diferite grade 
pot fi observate. Dezintegrarea lanţului osicular necesită 
intervenţia chirurgicală. Hipoacuzia neurosenzorială im- 
portantă se remite rar, însă afectarea vestibulară poate fi 
compensată în câteva luni. 


Otita externă 

Tegumentul pavilionului auricular şi al conductului auditiv 
extern reprezintă locul de elecţie pentru multe patologii 
dermatologice, unele dintre care se dezvoltă strict la nivelul 

Mecanism de Paralizie de 
Fractură producere Localizare fractură Examinare Hipoacuzie nerv facial 
Longitudinală  Lovitură laterală Paralelă cu axul lung Leziune a tegumentului În general, de Rar (~15%) 
a capului al osului pietros canalului auditiv extern şi transmisie 
a membrane timpanice 
Otoree hemoragică 
Excoriaţie retroauriculară 
(semnul lui Battle) 
Orizontală Lovitură frontală  Intersectează axul Vertij frecvent În general, Frecvent 
sau occipitală a lung al osului pietros neurosenzorială (=50%) 


capului 


Membrană timpanică 
intactă 


Hemotimpan 


În general, 
neurosenzorială 


Poate fi mixtă în caz 
de hemotimpan 


urechii externe. Cea mai frecventă boală infecțioasă este 
otita externă, care poate fi localizată sau difuză. Otita ex- 
ternă localizată (foliculita canalului auditiv extern) poate fi 
cauzată de traumă (cel mai frecvent cu unghia sau agrafe 
de păr). Aceasta determină durere intensă, iar la examenul 
obiectiv poate varia de la un punct roşu la edem fluctuant. 
Pacientul acuză durere intensă la mobilizarea pavilionului 
sau la atingerea zonei. Tratamentul implică antibiotice 
antistafilococice, drenaj sau ambele. 


Figura 27-9. Clasificarea fracturilor de os temporal. Liniile 
punctate reprezintă axul porțiunii pietroase a osului temporal. 
Fractura A descrie o fractură longitudinală, în timp ce fractura 8 
reprezintă o fractură transversală. (Din Lawrence PF. Essentials 
of Surgical Specialties. Ediţia a 3-a. Philadelphia, PA: Lippincott 
Williams & Wilkins; 2007.) 


Termenul de ofifă externă se referă, de obicei, la un proces 
difuz care afectează întreg conductul auditiv extern. Mai 
este cunoscută și sub denumirea de „urechea înotătorului”, 
din cauză că umezeala care persistă la nivelul conductului 
auditiv extern după înot sau duș poate duce la această 
infecție. Traumatismul tegumentului delicat de la nivelul 
conductului sau expunerea la secreții purulente care drenează 
printr-o perforaţie de la nivelul urechii medii, pot iniţia otita 
externă. Cel mai frecvent agent patogen implicat este Pseu- 
domonas, însă Klebsiella, Streptococcus și Staphilococcus 
sunt adesea implicaţi. Şi fungii pot fi incriminaţi, dar, de 
obicei, în infecțiile secundare pe un epiteliu descuamat. La 
examenul clinic, se poate observa de la minimă inflamație 
și sensibilitate, la obstrucţia completă a conductului auditiv 
extern, cu celulită periauriculară și adenopatie. 

Tratamentul implică toaletarea conductului auditiv extern 
pentru a facilita accesul soluţiilor topice eficiente împotriva 
Pseudomonas, Staphylococcus, Candida şi Aspergillus. În 
cazul în care conductul auditiv extern este atât de inflamat 
încât picăturile auriculare nu pot pătrunde, un pansament 
mic este plasat în interiorul conductului. Cu pansamentul 
introdus în conduct, pacientul este instruit să-și administreze 
picăturile auriculare de 2-4 ori pe zi, timp de câteva zile. Pe 
perioada tratamentului, detritusul ar trebui îndepărtat prin 
toaletarea auriculară. Dacă se evidenţiază celulită marcată 
sau inflamarea pavilionului auricular şi a ţesuturilor peria- 
uriculare, antibioterapia sistemică și corticoterapia sunt, 
în general, eficiente. Unii pacienţi pot necesita internarea 
și administrarea antibioterapiei intravenos. Durerea este o 
parte importantă a tabloului clinic, analgezia fiind frecvent 
necesară. 

Otita externă necrotizantă, numită anterior „otita ex- 
ternă malignă”, reprezintă osteomielita osului temporal şi a 
bazei craniului. Cel mai frecvent agent patogen implicat este 
Pseudomonas aeruginosa, dar și Proteus şi Klebsiella pot 
fi implicați. Mortalitatea este ridicată. Pacienţii la risc sunt 
cei cu otită externă, care suferă de diabet zaharat sau sunt 
imunocompromiși. Pacientul dezvoltă inflamație persistentă 
la nivelul canalului auditiv extern, durere persistentă și țesut 

de granulaţie în conductul auditiv, frecvent cu expunerea 
osului sau implicarea nervilor cranieni. Această infecţie 
nu răspunde la tratamentul topic. Tratamentul agresiv cu 
antibioterapie sistemică și topică, cu durată de câteva luni, 
este necesar. Debridarea chirurgicală poate fi utilă în stadi- 
ile precoce. Pentru a preveni dezvoltarea acestei afecțiuni, 
pacienţii care nu răspund rapid la tratamentul otitei externe 
trebuie îndrumați către medicul otorinolaringolog. 

Corpii străini la nivelul conductului auditiv extern sunt, 
din păcate, foarte frecvenți la preşcolari. Din fericire, corpii 
străini auriculari reprezintă o urgenţă doar dacă obiectul este 
caustic. Totuşi, toţi corpii străini, chiar şi un bob de popcorn 
sau de mazăre, o jucărie sau un breloc, sunt relativ dificil de 
extras. Copiii le permit medicilor, de obicei, doar o încercare; 
dacă încercarea eșuează, anestezia generală cu siguranță 
va fi necesară. Între timp, corticoterapia locală este utilă. 


Otita medie 

Majoritatea patologiei infecțioase sau inflamatorii a urechii 
medii apare în urma disfuncţiei tubare. Când trompa lui 
Eustachio nu se deschide suficient de des pentru a egaliza 
presiunile dintre urechea medie și atmosferă, se creează un 
vacuum, lar oxigenul şi azotul sunt absorbite în membranele 
mucoase ale urechii medii şi în sistemul de celule mastoidi- 
ene. Consecința constă în creşterea permeabilităţii capilare 
și în stimularea activităţii glandulare, cu apariţia lichidului 
în cavitatea urechii medii sau apariţia de pungi de retracţie 
la nivelul membranei timpanice, cu posibila aderență de 
oscioare și de perete medial al cavităţii urechii medii. Dacă 
agenţii infecțioși sunt prezenţi, transudatul reprezintă un 
excelent mediu de cultură, rezultând otita medie. 

In SUA, otita medie acută (OMA) este cea mai frecventă 
infecţie pentru care se prescriu antibiotice copiilor. OMA 
este caracterizată de un debut acut, de prezenţa lichidului şi 
a semnelor şi simptomelor de inflamație la nivelul urechii 
medii. Până la vârsta de 2 ani, 75% dintre copii suferă de 
cel puţin trei episoade de OMA. Cei mai frecvenți agenţi 
patogeni implicaţi în OMA sunt S/reptococcus pneumoniae, 
Moraxella catarrhalis şi Haemophilus influenzae. Tabloul 
clinic tipic constă în debutul durerii la una sau ambele urechi, 
asociat cu modificări de comportament precum plânsul și 
este frecvent asociat unei infecții de tract respirator superior. 
Rar, sunt prezente semne de iritaţie meningeală. Examenul 
clinic evidențiază o membrană timpanică eritematoasă sau 
opacă, posibil bombată, cu pierderea reperelor normale 
din cauza inflamației şi frecvent, cu prezența de lichid la 
nivelul urechii medii. Ocazional, în urma infecției rezultă 
perforația membranei timpanice înainte ca respectivul copil 
să fie examinat de medic. 

În 2004, American Academy of Pediatrics (A AP) a pu- 
blicat ghiduri actuale pentru tratamentul OMA, în încercarea 
de a evita administrarea de antibiotice în situațiile în care 
nu este necesară, pentru prevenirea rezistenței bacteriene. 
Dacă simptomele nu sunt grave sau diagnosticul este neclar, 
se recomandă inițial doar monitorizarea evoluției. Pacien- 
tul trebuie reevaluat în 48—72 de ore. Dacă se utilizează 
antibiotice, doze mari de amoxicilină (90 mg/kgc/zi) sunt 
recomandate de primă linie. Azitromicina, claritromicina sau 
eritromicina pot fi utilizate în cazul pacienţilor alergici la 
peniciline. După iniţierea tratamentului, durerea cedează în 
3 zile, iar funcţia trompei lui Eustachio revine la normal în 
2 săptămâni. Dacă infecția persistă după 3 zile de tratament 


antibiotic, agentul antibacterian trebuie schimbat (doză mare 
de amoxicilină-clavulanat). Dacă acest tratament nu este 
eficient, este recomandată o cură de 3 zile de ceftriaxonă 
parenteral. Pacienţii trebuie urmăriţi până când spaţiul de la 
nivelul urechii medii este liber, deoarece, la aproximativ 10% 
dintre copii, lichidul de la nivelul urechii medii va persista 
pentru >10-—12 săptămâni. Unii pacienți pot dezvolta OMA 
recurentă, caracterizată de episoade recurente de infecţie, în 
ciuda multiplelor cure de antibiotice. Pacienţii care suferă de 
6 episoade de OMA în 6 luni, sunt candidaţi pentru plasare 
de tub prin timpanostomie. Acesta permite accesul direct în 
cavitatea urechii medii, astfel încât să poată fi administrate 
topic picăturile cu antibiotic. 

OMAnetratată poate progresa către mastoidită, meningită, 
abces cerebral, paralizie de nerv facial și labirintită. Drenajul 
reprezintă tratamentul de bază în era pre-antibiotice; totuşi, 
timpanocenteza este rar recomandată în prezent (Tabelul 
27-6). Procedura permite drenarea colecției şi obţinerea 
de lichid pentru examen bacteriologic. 

Otita medie seroasă (OMS) este a doua cea mai frecventă 
patologie a urechii medii, estimându-se diagnosticarea a 2,2 
milioane de cazuri pe an, în SUA. OMS constă în prezența 
de lichid în cavitatea urechii medii, fără semne şi simptome 
de infecție. Timpanometria este utilă în diagnosticul acestei 
patologii. OMS poate apărea spontan din cauza disfuncţiei 
tubare sau ca răspuns inflamator după o OMA. Trompa lui 
Eustachio este mai mică și mai orizontală la copii decât la 
adulţi, având, astfel, o capacitate mai mică de a se deschide 
și de a preveni refluxul nazofaringian. Funcţia trompei lui 
Eustachio poate fi afectată de edemul nazofaringian sau al 
mucoasei tubare, în context de infecție, alergie, hipertrofie 
adeno-tonsilară, neoplazie nazofaringiană sau palatoschizis. 
Factorii de risc pentru OMS sunt enumeraţi în Tabelul 27-7. 

The American Academy of Otolaryngology — Head and 
Neck Surgery Foundation, AAP şi The American Academy 
of Family Physicians au publicat în 2016 ghiduri actualizate 
pentru tratamentul OMS. Aceasta este o boală autolimitată, iar 
urmărirea pacientului este recomandată pentru o perioadă de 3 
luni, în cazul în care copilul nu este la risc de a avea tulburări 
de limbaj. Antibioticele, antihistaminicele, decongestionantele 
şi sterozii nu și-au dovedit eficienţa. Între 75-90% dintre cazuri 


TABELUL 27-6. Otita medie: indicaţii ale 


miringotomiei de urgență 


Drenaj și cultură Cultură 


Otită medie cu Pacient imunocompromis 


Sepsis sever Nou-născut 


Otalgie severă neresponsivă 
Cefalee severă neresponsivă 


Febră severă neresponsivă 
sau febră în „dinţi de 
fierăstrău” 


Pareză facială 
Labirintită 
Meningită 


Mastoidită acută 

TABELUL 27-7. Factori de risc ai otitei medii cu 


efuziune 


1. Creşă 


2. Sex masculin 


3. infecţie recentă de tract respirator superior 


4. Hrănire cu biberonul 


5. Fumatul în casă 


6. Număr crescut de fraţi în casă 


se rezolvă de la sine în 3 luni. Persistenţa lichidului în cavitatea 
urechii medii poate determina hipoacuzie semnificativă, cu 
impact asupra dezvoltării limbajului și a capacităţii de învă- 
tare. Dacă lichidul persistă >3 luni în ciuda tratamentului, se 
recomandă miringotomia și plasarea de tuburi de ventilație. 
Tuburile de ventilaţie permit aerisirea urechii medii prin 
scăderea cantităţii de lichid acumulat și readuc la normal 
componenta de transmisie a auzului. 

Anumiți pacienţi cu disfuncţie tubară cronică suferă de 
otită medie cronică asociată cu o perforaţie a membranei 
timpanice, inflamată cronic, cu exteriorizare de secreţii 
care nu se vindecă. Mucoasa urechii medii și a mastoidei 
este afectată și poate asocia complicațiile distructive din 
OMA. Tratamentul este chirurgical, de obicei constând 
într-o combinaţie de timpanoplastie (repararea membranei 
timpanice) şi mastoidectomie (restabilirea unei cavități mas- 
toidiene aerate care să comunice cu spaţiile urechii medii). 


Colesteatomul 

Colesteatomul reprezintă un chist al urechii medii, 
acoperit de tegument, ce produce keratină, cu origine 
posibilă la nivelul unei membrane timpanice patologice. 
Colesteatomul tinde să se dezvolte pe fondul disfuncţiei 
tubare cronice și a presiunii negative continue la nivelul 
urechii medii, rezultând retracția persistentă a membranei 
timpanice. Această retracție adăpostește un „buzunar” al 
membranei timpanice, ce produce keratină, iar în timp 
şi odată cu dezvoltarea migrează în urechea medie și 
mastoidă. Enzimele osteolitice din baza membranei coles- 
teatomului produc osteonecroză. Lanţul osicular, nervul 
facial, cohleea, canalele semicirculare și baza craniului 
pot fi infectate și erodate de acest proces. Un pacient cu 
colesteatom suferă frecvent de infecții cronice şi recurente 
asociate cu hipoacuzie. Pot apărea paralizia nervului facial, 
vertijul sau abcesele intracraniene. Examenul otoscopic 
evidenţiază o masă albicioasă de-a lungul membranei 
timpanice, asociată cu țesut de granulaţie şi perforația 
membranei timpanice. Este necesară excizia chirurgicală. 


Otoscleroza 

Otosclerozareprezintă o anomalie spontană a urechii medii 
și, în cazurile foarte avansate, a urechii interne. Afectează cel 
mai frecvent adulții tineri, producând hipoacuzie de transmisie 
dobândită. O zonă mică de os spongios, vascularizat, afectează 
o porţiune sau tot piciorul scăriței. Rezultatul constă în fixarea 
piciorului scăriţei, cu hipoacuzie de transmisie consecutivă. 
In cazul în care cohleea este afectată, apare suplimentar 
o hipoacuzie neurosenzorială. Otoscleroza afectează atât 
femeile cât şi bărbaţii, are predispoziţie genetică şi se poate 

agrava în sarcină. O proteză auditivă poate fi utilizată pentru 
a amplifica sunetul în cazul pacienţilor afectaţi. Majoritatea 
pacienţilor preferă, totuşi, înlocuirea chirurgicală a scăriţei 
fixate, cu o proteză (stapedectomie). 


Hipoacuzia neurosenzorială 
Hipoacuzia afectează | din 2.000 de copii şi poate fi 
genetică (de obicei, cu model recesiv de transmitere), de 
dezvoltare (anomalii ce afectează osul temporal sau aparatul 
cohleo-vestibular), asociată infecțiilor in utero (citomega- 
lovirus, rubeolă, sifilis, herpes, toxoplasmoză) sau asociată 
altor factori perinatali (meningită, icter sever, prematuritate, 
hipoxie, medicamente ototoxice). Identificarea precoce este 
imperativă și necesită reabilitare prin logopedie, proteze 
auditive, implant cohlear sau alte dispozitive de asistare a 
auzului care pot crește capacitățile de comunicare ale copilului. 
Hipoacuzia dobândită poate fi urmarea îmbătrânirii, a 
expunerii cronice la zgomot, a medicaţiei ototoxice precum 
sărurile de platină utilizate în chimioterapie și a afecţiunilor 
otice sau ale SNC. Presbiacuzia, sau hipoacuzia vârstnicului, 
rezultă în urma degenerării cohleare. Până la vârsta de 80 de 
ani, 75% dintre oameni sunt afectaţi. Expunerea la zgomote 
cu frecvența >90 dB, mai ales prelungită, poate leza celulele 
păroase cohleare, determinând pierderea auzului pe frecven- 
tele medii și înalte. Pacienţii trebuie instruiți cu privire la 
protecția faţă de zgomotele puternice. Este bine cunoscută 
lezarea cohleei şi a celulelor păroase vestibulare prin atingerea 
nivelelor toxice de aminoglicozide. Alte medicamente care 
pot cauza disfuncţie cohleară sunt cisplatina, vancomicina, 
diureticele de ansă, opioidele şi agenţii antimalarici. Eritro- 
micina și aspirina pot determina o hipoacuzie neurosenzorială 
reversibilă. Pacienţii acuză frecvent tinitus și probleme de 
auz în prezența zgomotelor de fond. Protezele auditive sau 
dispozitivele de ascultare asistată care optimizează zgomotul 
de fond sunt de obicei utile. 


Patologia vestibulară 
Când sistemul vestibular este afectat, pot apărea simptome 
variate, de la dezechilibru la vertij debilitant. La fel ca în 
cazul hipoacuziei neurosenzoriale, cauzele sunt variate. 
Neuronita vestibulară implică inflamația nervului vestibular 
sau a neuroepiteliului vestibular, probabil în urma unei 
infecţii virale. Patologia este caracterizată de un debut acut, 
cu instalarea vertijului sever care poate dura câteva zile 
Şi cu ameliorare progresivă, în câteva săptămâni. Poate fi 
precedat de o infecție virală de tract respirator superior sau 
de un prodrom viral. Tratamentul este suportiv și simpto- 
matic, constând în repaus la pat, utilizare pe termen scurt 
(1-2 zile) a inhibitorilor vestibulari (ex. antihistaminice, 
benzodiazepine și/sau antiemetice) şi reabilitare vestibulară. 
Vertijul poziţional paroxistic beningn este un vertij acut 
Şi sever, cu durată scurtă, de la câteva secunde până la câteva 
minute. El poate fi reprodus prin poziționarea specifică a 
capului, precum în mişcările de ridicare a capului pentru 
a privi un raft, şi este diagnosticat de elecţie prin manevra 
Dix-Hallpike. Patologia este determinată de canalo-litiază 
sau otoconii libere (ex. detritus de calciu) în endolimfa 
unuia sau a mai multor canale semicirculare. În absenţa 
tratamentului, episoadele se pot remite spontan în câteva zile 
sau săptămâni, iar manevrele de repoziționare a otoliților 

(manevra Epley) pot fi foarte eficiente, în timp ce procedurile 
distructive vestibulare sunt rezervate cazurilor refractare. 

Boala Ménière sau hidropsul endolimfatic, determină 
hipoacuzie episodică, vertij debilitant cu durată de câteva ore, 
tinitus şi senzaţie de plenitudine auriculară. Această boală 
este, de obicei, unilaterală și este asociată cu bombarea sau 
ruperea membranei Reissner (Figura 27-2) şi amestecarea 
endolimfei cu perilimfa; amestecarea celor două lichide 
este toxică pentru celulele păroase cohleare şi vestibulare. 
Tratamentul medical constă în regim hiposodat și diure- 
tice. Decompresia chirurgicală a sacului endolimfatic sau 
distrucția chirurgicală a nervului vestibular sunt rezervate 
cazurilor în care vertijul este debilitant şi neresponsiv la 
tratamentul medicamentos. 


Patologia nervului facial 

Din cauza traseului lung (Figura 27-5), nervul facial 
poate fi afectat în mai multe locuri, atât intracranian, cât 
şi extracranian. În general, prognosticul recuperării func- 
tiei nervoase este bun dacă leziunea este incompletă sau 
cauzată de infecţie sau inflamație reversibilă. Prognosticul 
este frecvent rezervat dacă paralizia este veche, leziunea 
este completă sau în contextul unei tumori maligne sau al 
traumatismului de os temporal. Vezi Tabelul 27-8 pentru 
o listă de diagnostice. 

Cel mai frecvent, paralizia de nerv facial este idiopatică, 
numită și paralizie Bell. Infecția virală nervoasă cu herpes 
simplex este confirmată prin PCR. Paralizia facială se 
instalează în decurs de câteva ore și poate progresa către 
paralizie completă, frecvent cu asocierea durerii mastoi- 
diene, cu o durată de <72 de ore. Majoritatea cazurilor se 
vindecă spontan. Paralizia facială persistentă sau recurentă 
necesită investigaţii imagistice pentru a exclude prezenţa 
unei formaţiuni tumorale. 


TABELUL 27-8. Diagnosticul diferenţial al 


parezei faciale 


Inflamatorii Altele 
Infecţie Tumori 
Paralizia Bell Cancer de glandă 
parotidă 
Otită medie acută Cancer de bază de 
craniu 
Otită medie cronică Traumatism 


Herpes zoster otic Fractură a osului 


temporal 
Boala Lyme Laceraţie facială sau de 
parotidă 
Infecţie HIV Ischemie cerebrală 
Inflamaţie 


Granulomatoza Wegener 


Sarcoidoză 


Alte patologii infecțioase sau inflamatorii asociate cu 
paralizie facială includ OMA, otita medie cronică, herpes 
zoster oticus, boala Lyme, infecția HIV, sarcoidoza şi gra- 
nulomatoza Wegener. Tratamentul este, în general, medical 
şi trebuie orientat către cauza de bază. Paralizia facială în 
contextul OMA trebuie tratată prin miringotomie largă şi 
antibioterapie topică şi sistemică. 

Leziunile supranucleare ale nervului facial, cum sunt 
cele din ischemia cerebrovasculară, frecvent nu afectează 
fruntea deoarece aceste ramuri sunt conectate atât cu fibre 
corticobulbare directe, cât şi încrucișate. 

Leziunile penetrante sau contondente de la nivelul 
părţii laterale a feţei, a urechii sau a osului temporal pot 
afecta nervul facial. Când trunchiul principal sau una dintre 
ramurile nervului este afectată, poate fi observată parali- 
zia mușchilor inervaţi de ramura respectivă. Secţionarea 
nervului proximal de cantusul lateral ar trebui tratată prin 
reanastomoză primară sau prin grefă de nerv. 

Paralizia facială modifică semnificativ fizionomia; 
totuși, cel mai important efect secundar este keratita 
ipsilaterală de expunere produsă de inabilitatea de a în- 
chide pleoapa superioară. Netratată, keratita poate cauza 
leziuni corneene și chiar orbire. Pentru a proteja ochiul, se 
recomandă aplicarea de lacrimi artificiale, creme și benzi 
adezive (pentru a ţine ochiul închis pe perioada somnului). 
Blefarorafia sau atașarea de greutăţi pe bază de plăcuţe de 
aur la nivelul pleoapei superioare pot fi necesare pentru a 
acoperi mai bine corneea. 


Neoplazii otologice 

Întrucât tegumentul pavilionului auricular este expus razelor 
ultraviolete (UV) la fel ca tegumentul din alte părţi ale corpului, 
se pot dezvolta neoplazii induse de razele UV la acest nivel. 
Keratoza actinică este observată cel mai frecvent. Tumorile 
benigne specifice conductului auditiv extern sunt osteoamele şi 
exostozele. Exostozele au forma unornoduli multipli, induraţi, 
netezi și de obicei bilaterali. Osteoamele sunt unice și unilate- 
rale. Dacă una dintre acestea produce obstrucţie importantă, 
se recomandă excizia chirurgicală. Dintre leziunile maligne, 
carcinomul cu celule scuamoase și cel cu celule bazale, cât şi 
melanomul malign, sunt cele mai frecvente. Deşi radioterapia 
este utilă pentru prezervarea organului, excizia chirurgicală 
reprezintă, în general, cel mai bun tratament. 

Neoplaziile urechii medii şi ale mastoidei sunt extrem 
de rare. Glomus tympanicum este un paragangliom vascular 
al urechii medii. Acesta este histologic similar cu tumorile 
glomice ale corpului carotidian, ale nervului vag şi ale 
bulbului jugular. De obicei, pacienţii acuză tinitus pulsatil 
unilateral (vezi Tabelul 27-3) şi hipoacuzie. O masă erite- 
matoasă poate fi observată prin otoscopie în spatele unei 
membrane timpanice translucide, altfel normală. Excizia 
chirurgicală este tratamentul de elecţie. 

Neoplaziile urechii interne sunt o cauză rară, dar im- 
portantă de hipoacuzie neurosenzorială. Cea mai frecventă 
tumoră, schwanomul vestibular, este o formaţiune benignă 
a nervului cranian VIII. Semnul patognomonic este repre- 
zentat de hipoacuzia neurosenzorială cu discriminare vocală 
slabă, însoţită de tinitus. Semnele tardive includ vertij 
server, paralizie de nerv facial şi ataxie. Imagistica prin 
rezonanță magnetică nucleară (IRM) stabilește diagnosticul, 
iar tratamentul este reprezentat de excizie chirurgicală sau 
radiochirurgie stereotactică. 

NASUL ŞI SINUSURILE PARANAZALE 


Anatomie 


Structurile externe dorsale ale nasului sunt formate dintr-o 
structură cartilaginoasă şi osoasă, acoperită de mușchii 
faciali şi tegument. Treimea superioară sau proeminența 
osoasă a nasului este formată din oasele pereche susținute 
de procesul frontal al maxilarului și procesul nazal al osului 
frontal. Scheletul cartilaginos este format din cartilajele 
superioare laterale, unite cu cartilajul septal medial şi car- 
tilajele inferioare laterale (cartilajele alare) (Figura 27-10). 

Cavităţile nazale se întind de la narine (anterior) până 
la coane (posterior) şi sunt separate de septul nazal. Valva 
nazală, localizată în porțiunea anterioară a cavităţii nazale, 
este alcătuită din țesutul erectil al cornetului nazal inferior, 
septul nazal şi cartilajele nazale superioare laterale. La adult, 
aceasta este frecvent zona cea mai îngustă a tractului respirator. 
În această regiune apare adesea obstrucția nazală, cauzată 
de deviaţiile de sept nazal sau de hipertrofia de cornet nazal 
inferior. Tavanul nasului este format din lama cribriformă a 
osului etmoid. Peretele lateral al cavităţii nazale este format 
din 3 oase suspendate. Cornetele nazale împart peretele nazal 
lateral în meate (spaţii) corespunzătoare fiecărui cornet. 
Canalul nazo-lacrimal drenează conţinutul lacrimal în nas, 
prin meatul inferior. Sinusurile etmoidal anterior, maxilar și 
frontal se deschid la nivelul meatului mijlociu (Figura 27- 
11). Regiunea care conţine sinusul etmoid anterior şi meatul 
mijlociu se numeşte complex ostio-meatal. Obstrucţia la 
acest nivel este o cauză frecventă de congestie sinusală, 
întrucât sinusul maxilar, etmoidal anterior și frontal pot fi 
afectate simultan. Celulele etmoidale posterioare şi sinusul 
sfenoidal drenează în meatul superior. 

Vascularizaţia nasului îşi are originea atât în sistemul 
carotidian intern, cât și în cel extern (Figura 27-12). Artera 
sfenopalatină, ramură a arterei maxilare, care se desprinde 
din artera carotidă externă, este principala sursă de vas- 
cularizaţie a cavităţilor nazale. Aceasta vascularizează 
regiunea postero-inferioară a septului şi a cornetelor nazale. 
Arterele etmoidale anterioare şi posterioare, ramuri ale 
arterei oftalmice din artera carotidă internă, vascularizează 
sinusul etmoidal și frontal, tavanul nasului şi porțiunea 


Figura 27-10. Anatomia piramidei nazale. (Din 
Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams 
& Wilkins; 2007.) 


antero-superioară a septului şi a cornetelor nazale. Plexul 
Kiesselbach, o regiune intens vascularizată de la nivelul 
septului nazal, primește ramuri atât din sistemul carotidian 
intern, cât și din cel extern, fiind implicat cel mai frecvent 
în sângerările nazale. Ca şi în cazul tegumentului, corne- 
tele conţin țesut erectil constituit din numeroase şunturi 
arteriovenoase, numite „vase de capacitanță”. Controlul 
volumului sanguin în aceste vase reglează lumenul nazal 
şi rezistența la fluxul de aer. 

Drenajul venos al nasului este asigurat de venele sfeno- 
palatină, facială şi etmoidală. Nasul și sinusurile paranazale 
comunică cu orbita și cu sinusul cavernos prin plexul venos 
pterigoid format din vase emisare fără valve şi cu fosa 
craniană anterioară prin venele diploice, fără valve, de pe 
peretele posterior al sinusului frontal. Este important de 
avut în vedere absenţa valvelor de la nivelul acestor vene 
deoarece infecțiile simple ale feței, ale nasului şi ale sinu- 
surilor paranazale se pot răspândi hematogen către orbită 
şi SNC. Nasul este inervat de nervii cranieni I, V și VII 
şi de fibre ale sistemului nervos simpatic și parasimpatic. 


Fiziologie 

Nasul nu este doar un organ olfactiv, ci este şi o compo- 
nentă a sistemului respirator. Nasul filtrează, umidifică și 
încălzeşte aerul înainte de a intra în plămâni. Caracteris- 
ticile optime ale aerului inspirat sunt temperatura de 34°, 
umiditate 80% şi puţine particule atmosferice. Pentru a 
atinge aceste condiţii, nasul consumă o cantitate enormă de 
energie în interacțiunea fizică dintre aer şi mucoasa nazală. 
Această interacțiune întrerupe fluxul laminar al aerului și 
asigură mixarea şi contactul crescut al aerului cu mucoasa 
respiratorie, facilitând purificarea, umidifierea și încălzirea. 
Orice particulă inspirată este reținută la nivelul păturii 
mucoase care acoperă epiteliul nazal. Mişcarea coordonată 
a celulelor epiteliale mucoase ciliate transportă secrețiile 
de la nivelul nasului şi al sinusurilor paranazale către 
nazofaringe, unde sunt înghiţite. Contactul cronic dintre 
membranele mucoase, întâlnit în deformările și edemul 
cavităţii nazale și ale sinusurilor, întrerupe clearance-ul 
muco-ciliar, cu staza secreţiilor care generează inflamație 
localizată, durere facială, cefalee și colonizare bacteriană. 

Figura 27-11. Sinusul etmoidal anterior — regiunea meatului mijlociu (complexul osteo-meatal) în secţiune coronală. În partea 
dreaptă a pacientului, prin meatul mijlociu (patru stele) este drenată bula etmoidală (B) şi alte celule anterioare. Secreţiile de la nivelul 
sinusului frontal (F) trec prin regiunile etmoidale, iar secrețiile de la nivelul sinusului maxilar (M) trebuie să treacă prin ostium şi 
infundibul (4) înainte de a ajunge în meatul mijlociu. Aspectul din urma etmoidectomiei funcţionale endoscopice este prezentat în 
partea stângă a pacientului. Procesul uncinat (U) a fost îndepărtat, celulele etmoidale anterioare au fost deschise, iar ostiumul natural 
de drenaj al sinusului maxilar a fost lărgit. Cometul nazal mijlociu (C) este intact. Este evidenţiat şi cometul nazal inferior (D). 

Figura 27-12. Vascularizația nasului. A. Vascularizația nasului. B. Vascularizaţia arterială a peretelui medial (septul) al cavității 
nazale. (Din Lawrence PF. Essentials of Surgical Specialties. Ediția a 3-a. Philadelphia, PA: Lippincott Williams & Wilkins; 2007.) 

Examen obiectiv 


Examenul obiectiv al nasului începe cu inspecția şi palpa- 
rea piramidei nazale. Orice asimetrie sau colaps (în urma 
traumatismului) poate duce la îngustarea valvei nazale, cu 
obstrucţie nazală consecutivă. Inspecţia completă a cavităților 
nazale este dificilă în absenţa utilizării unui decongestionant 
topic, a speculului nazal și a unei surse de lumină. Mucoasa 
cavităţii nazale (sept nazal, cornet nazal inferior şi mijlociu) 
ar trebui evaluată pentru semne de inflamație, telangiectazii, 
secreții și leziuni, inclusiv mase tumorale sau polipi. Trebuie 
precizată existenţa unei obstrucţii a fluxului de aer la nivelul 
podelei nasului sau a clearance-ului mucociliar superior de 
acest nivel. Examenul obiectiv al sinusurilor paranazale este 
limitat la inspecția ostiului sinusal și la inspecția și palparea 
tegumentului facial supraiacent. Utilizarea endoscoapelor 
flexibile şi rigide permite inspectarea acestor spații ascunse 
şi diagnosticarea precisă a patologiilor sinusale. 


Evaluare 


Rinoreea 

Secreţiile nazale pot fi unilaterale, hemoragice, mucoide 
sau purulente. Pacienţii pot avea secreţii anterioare evi- 
dente; totuşi, sindromul picăturii postnazale este destul 
de frecvent şi determină o mulțime de simptome, inclusiv 
disfagie, exacerbarea astmului, odinofagie sau disfonie. 
Secreţiile subțiri, translucid-albicioase, sunt frecvent întâl- 
nite în rinitele alergice, vasomotorii sau virale. Secreţiile 
transparente, unilaterale pot apărea în cazul unei fistule 
LCR şi impun recoltarea și analiza secreției. Secreţiile 
purulente, urât mirositoare, indică o infecţie bacteriană. 
Examinarea nasului poate evidenția prezenţa secrețiilor, 
mai ales la nivelul meatului medial; totuşi, absenţa secre- 
țiilor nu exclude diagnosticul de rinosinuzită. Imagistica 
radiologică, mai ales secțiunile coronale, fără contrast, 
prin CT, ale sinusurilor paranazale, permite vizualizarea 
regiunilor ascunse examinării endoscopice și evidenţiază 
variante anatomice care predispun pacientul la boală. CT-ul 
evaluează optim complexul ostio-meatal şi reprezintă un 
reper crucial în chirurgia sinusală pentru rezultate optime. 


Epistaxisul 

Sângerările nazale îşi au originea, cel mai frecvent, în porțiunea 
anterioară a septului nazal, la nivelul plexului Kisselbach. 
Epistaxisul anterior poate fi controlat prin aplicarea unui 
decongestionant nazal pe partea afectată, urmată de presiunea 
externă, fermă, la nivelul cartilajelor alare, pe ambele părți 
ale septului nazal. Epistaxisulposterior este asociat frecvent 
patologiei cardiovasculare aterosclerotice, hipertensiunii sau 
altor patologii sistemice, acesta necesită intervenţii invazive, 
după cum va fi explicat în următoarele paragrafe. 

Cea mai frecventă cauză de epistaxis este traumatismul. 
Sângerarea se poate declanșa după lezarea digitală sau pene- 
trantă a mucoasei nazale sau ca rezultat al unui traumatism 
contondent, ce determină lacerația secundară a mucoasei nazale. 
Deviaţia de sept nazal și perforaţiile pot determina turbulente 
excesive ale fluxului de aer, uscăciunea și inflamaţia locală a 
mucoasei nazale, crescând potenţialul pentru epistaxis. Rinita 
acută sau alergică, mai ales la copii, este o altă cauză frecventă 
de sângerare nazală. Prezenţa de corpi străini intranazali, de 
obicei întâlniți la pacienţii pediatrici sau psihiatrici, ar trebui 
suspectată în caz de rinoree purulentă unilaterală sau epistaxis. 

Telangiectazia ereditară hemoragică, o patologie autozomal 
dominantă, manifestată prin malformații arterio-venoase la 
nivelul mucoasei sistemului aerodigestiv, este caracterizată 
de fragilitatea vascularizației mucoasei nazale, cu hemoragii 
nazale recurente. Epistaxisul poate fi un simptom precoce al 
neoplaziilor sinusurilor paranazale. Angiofibromul nazo- 
faringian juvenil este o tumoră benignă, intens vascularizată, 
a adolescentului de sex masculin, cu simptome clasice de 
sângerare unilaterală şi obstrucţie nazală. Această tumoră 
trebuie suspicionată întotdeauna la băieţii adolescenţi cu 
epistaxis unilateral recurent. 

Epistaxisul poate fi şi un semn de patologie sistemică. 
Tulburările de coagulare în contextul terapiei anticoagulante, 
discraziile sanguine, bolile limfoproliferative şi imunode- 
ficienţa pot declanşa o sângerare nazală. Bolile sistemice 
cronice, precum deficienţele nutriţionale, alcoolismul și 
telangiectazia ereditară hemoragică, predispun pacienții la 
epistaxis. Epistaxisul recurent sau atipic impune investigarea 
unei posibile coagulopatii. 

Tratamentul iniţial al epistaxisului este centrat pe controlul 
pierderii acute de sânge şi pe eliberarea căilor aeriene, dacă 
este necesar. Dacă locul sângerării este identificat, acesta 
se cauterizează electric sau chimic cu azotat de argint. 
Dacă locul sângerării nu poate fi identificat, se realizează 
un tamponament nazal anterior (burete expandabil). Dacă 
tamponamentul nazal anterior bine realizat nu reuşeşte 
să controleze sângerarea (prin continuarea exteriorizării 
sângelui la nivelul faringelui), un tamponament posterior 
poate fi necesar. Sângerarea posterioară este frecvent mai 
difuză decât cea anterioară. Un tamponament posterior 
sigilează coanele și asigură susţinerea tamponamentului 
anterior pentru a controla vasele nazale posterioare. Sondele 
Foley sau tamponamentul cu comprese de tifon sunt plasate 
la nivelul nazofaringelui, în dreptul coanelor, cu tracţiune 
anterioară, în timp ce se realizează un tamponament anterior. 
Există baloane speciale pentru tamponamentul posterior, 
foarte eficiente. Pacienţii care necesită tamponament nazal 
posterior trebuie spitalizaţi, astfel încât să fie supravegheați 
în caz de resângerare, hipoxie sau bradicardie cauzată de 
reflexul nazo-cardiac, aspirație de sânge sau pentru sedare, la 
nevoie. Mai mult, aceşti pacienţi necesită oxigen umidificat, 
antibioterapie profilactică, analgezie narcotică şi repaus la pat. 

Dacă tamponamentele anterior şi posterior nu reuşesc să 
controleze hemoragia, trebuie identificată artera care irigă 
porțiunea hemoragică a nasului. lrigaţia colaterală profundă 
a cavităţii nazale impune ligatura sau embolizarea cât mai 
aproape de sediul sângerării. Ligatura arterelor etmoidale 
anterioare şi posterioare poate fi efectuată pentru epistaxis 
antero-superior, în timp ce pentru sângerările posterioare se 
practică ligatura sau embolizarea arterei maxilare interne. 


Congestia și obstrucția nazală 

Patologiile nazale asociate cu congestia, obstrucția, înfun- 
darea sau imposibilitatea de a evacua, sufla sau respira prin 
nas, sunt atribuite obstrucţiei de la nivelul podelei cavităţii 
nazale. Crestele septale localizate de-a lungul bazei septului 
nazal, deviația întregului sept nazal şi hipertrofia cornetelor 
nazale inferioare sau masele tumorale nazale sunt, de obicei, 
responsabile pentru obstrucția nazală. Edemul cornetelor 
poate apărea în contextul patologiei inflamatorii din rinitele 
virale, bacteriene, alergice sau vasomotorii. Toate tumorile 
intranazale necesită o atenţie sporită în vederea excluderii 

neoplaziilor. În diagnosticul diferențial mai pot fi incluse 
patologii precum polipii nazali, granulomul piogen, hiper- 
trofia sau degenerarea polipoasă a cornetelor. Polipii sunt 
rar unilaterali; astfel, polipii unilaterali, mai ales în prezența 
sângerărilor, cresc suspiciunea unei neoplazii asociate. 
Sinuzita polipoasă este rară în rândul copiilor și necesită 
o evaluare promptă pentru a exclude fibroza chistică sau 
imunodeficienţa. 


Tablou dinic, diagnostic și tratament 


Rinita acută virală 

Rinita acută virală sau guturaiul comun este cel mai des în- 
tâlnită patologie infecțioasă umană, cu o prevalență crescută 
în rândul copiilor mai mici de 5 ani. Infecția virală produce 
descumarea celulelor epiteliale ciliate. Simptomele, a căror 
severitate poate varia semnificativ, includ obstrucţie nazală, 
rinoree, strănut și obstrucţia căii aeriene. Aceasta poate asocia 
tusea, cefaleea, febra, odinofagia şi starea generală alterată. 
Drenajul mucopurulent înlocuiește secrețiile sero-mucoase 
inițiale şi flora locală poate fi cauza unei infecţii bacteriene 
secundare. Această afecțiune este auto-limitată; regenerarea 
epiteliului are loc până în aproximativ ziua a 14-a, dar re- 
cuperarea funcţiei ciliare şi ameliorarea simptomelor rinitei 
pot întârzia câteva săptămâni. 


Rinita bacteriană 

Rinita acută bacteriană este des observată în rândul copiilor, 
dar poate apărea şi la adulți după traumatisme nazale, infecții 
virale ale căii respiratorii superioare sau în urma intervențiilor 
chirurgicale. Prezentarea clinică a rinitei acute bacteriene 
poate fi identică cu cea a guturaiului. Agenţii etiologici 
includ S. pneumoniae, H. influenzae şi Staphylococcus 
aureus. Semnele clinice ce diferenţiazărinita bacteriană de 
sinuzita acută pot fi subtile şi ambele patologii pot apărea la 
pacienții a căror mecanisme de apărare au fost compromise 
de un proces viral inflamator concomitent. Tratamentul cu 
antibiotice orale poate scurta cursul bolii. 

Inflamaţia bacteriană cronică a cavitaţii nazale este relativ 
rar întâlnită, iar manifestările clinice iniţiale precum con- 
gestia, obstrucția şi rinoreea sunt non-specifice. Dacă aceste 
simptome persistă în ciuda tratamentului medical, trebuie 
luat în considerare examenul culturilor şi biopsia pentru a 
exclude infecții precum tuberculoza, sifilisul, rinoscleromul 
(Klebsiella rhinoscleromatis) şi lepra. Clinicianul ar trebui 
să ia în considerare şi bolile autoimune (ex. granulomatoza 
Wegener, lupusul) şi bolile limfoproliferative. Copii cu rinoree 
purulentă unilaterală, nedureroasă, cu sau fără sângerare, 
pot avea inclavat un corp străin nazal. 


Rinita alergică 

Rinita alergică este cea mai frecventă patologie alergică, 
afectând20% din populaţie. Aceasta este o boală a sistemului 
imun mediată de imunoglobulinele E (IgE). Rinita alergică 
este cauzată de hipersensibilitatea la particulele inhalate (ex. 
iarbă, fân, polen, păr de animale, spori de mucegai, praf). 
Această boală afectează în special copiii şi adulții tineri 
şi este adesea asociată cu o patologie reactivă a tractului 
respirator inferior. Un istoric familal pozitiv este întâlnit 
la 50% dintre pacienți. Simptomele, care pot fi sezoniere 
sau perene, includ rinoreea, obstrucţia nazală, strănutul și 
pruritul. Deși mucoasa palid-albăstruie, edematoasă, este 


sugestivă pentru această afecţiune, aspectul la rinoscopie 
nu este specific. Rezultatele testelor cutanate realizate 
prin injectarea unor cantități mici de extracte preparate din 
alergenii incriminaţi sunt adesea pozitive şi sunt identificate 
nivele serice crescute de IgE alergen-specifice. 

Managementul medical începe cu identificarea și evi- 
tarea alergenilor cauzatori. Dacă această măsură eșuează 
în controlul adecvat al simptomelor, trebuie încercată 
farmacoterapia cu antihistaminice, decongestionante nazale 
şi spray-uri nazale cu corticosteroizi topici. Cromoglicatul 
de sodiu topic asigură o ameliorare simptomatică prin 
prevenirea degranularii mastocitelor. 

Imunoterapia alergen-specifică ar trebui luată în con- 
siderare pentru desensibilizarea pacientului alergic, ale 
cărui simptome nu sunt controlate adecvat prin medicaţie 
şi măsuri de evitare. Imunoterapia este, de obicei, realizată 
prin injectarea pacientului cu extracte alergenice în doze 
progresiv crescătoare, care vor stimula reglarea sintezei 
IgE de către limfocitele T supresoare. Acest tratament este 
eficient doar în cazul bolii produse prin mecanisme medi- 
ate de IgE și necesită, de obicei, tratament de susţinere pe 
parcursul mai multor ani. 


Rinita hormonală 

Rinita hormonală (rinita de sarcină) apare adesea în 
asociere cu creşterea nivelului estrogenului endogen, pe 
parcursul sarcinii. Estrogenii produc congestia vasculară 
a nasului și sunt cauza obstrucţiei nazale ce apare în aso- 
ciere cu perioada imediat premenstruală și cu folosirea 
contraceptivelor orale. Rinita de cauză hormonală poate 
fi observată şi în hipotiroidism, ca rezultat al edemului 
extracelular (mixedem). 


Rinita medicamentoasă 

Rinita medicamentoasă este cel mai adesea o inflamație 
indusă de abuzul spray-urilor nazale decongestionante. 
Folosirea cronică a acestor medicamente are ca rezultat, 
la finalul administrării lor, o congestie de recul, ce va duce 
la reaplicarea medicamentului din ce în ce mai frecvent şi 
la dependență. Gestionarea tratamentului necesită sevrajul 
gradual al decongestionantelor topice care pot fi înlocuite 
cu decongestionante sistemice și/sau steroizi. 


Disfuncția mucociliară și polipoza nazală 

Obstrucţia, congestia şi rinoreea, atât de familiare pacienților 
cu patologie cronică sinusală, pot fi rezultatul disfuncției 
mucociliare, al polipozei nazale sau al amândurora. Disfunc- 
ţia mucociliară implică un transport sino-nazal mucociliar 
deficitar. Sindromul Kartagener (sindromul cililor imobili) 
este o entitate a acestui grup. Inhalarea cronică de fum, 
rinita virală, bolile cronice inflamatorii şi trauma sunt alte 
cauze ale disfuncției muco-ciliare dobândite. 

Polipoza nazală prespune, în mod caracteristic, pre- 
zența de mase tumorale bilaterale, multiple, translucide, 
ce apar la nivelul complexului ostio-meatal și se extind în 
cavitatea nazală. Deşi cauza polipozei nu este pe deplin 
înțeleasă, probabil sunt implicaţi factori multipli, inclusiv 
inflamaţia cronică a mucoasei, leziunile şi obstrucţia. 
Polipoza nazală este observată şi în prezenţa bolii reactive 


şi a fibrozei chistice. Gestionarea inițială a polipozei 

nazale poate include atât steroizi topici, cât şi o cură 
scurtă de steroizi orali. Excizia chirurgicală a polipilor 
este rezervată pacienţilor cu contraindicaţie la steroizi sau 
dacă aceștia sunt ineficienţi în restabilirea patenței căii 
aeriene nazale. Recidiva este frecventă; etmoidectomia 
şi folosirea spray-urilor intranazale cu steroizi topici pot 
întârzia recidiva polipilor.. 


Deformarea nazală și septală 

Oasele nazale sunt cel mai des fracturate oase ale cor- 
pului. Examinarea clinică a unei fracturi nazale include 
mai multe semne: edeme, echimoze, epistaxis, crepitaţii 
sau palparea unei deformări osoase. Deformarea cea mai 
frecventă constă în înfundarea unui os nazal şi în deplasarea 
laterală a osului contralateral, aceasta având loc, de obicei, 
după o lovitură din lateral. Loviturile directe, frontale, pot 
avea ca rezultat aplatizarea şi lărgirea dorsum nasi. Dacă 
lovitura este severă, forțele pot fi transmise posterior, cu 
implicarea sinusului etmoid, a pereţilor mediali ai orbitei, a 
laminei cribriforme, având drept consecințe: rinolicvoreea, 
hipertelorism (secundar lezării tendonului cantal medial) 
şi anosmia (ex. fractura nazo-orbito-etmoidală). 

Evaluarea unui pacient cu suspiciune de fractură na- 
zală include inspecția septului nazal pentru prezența unui 
eventual hematom. Hematomul septal nazal este provocat 
de acumularea sângelui între cartilaj și muco-pericondrul 
supraiacent, separând efectiv cartilajul de sursa de vascu- 
larizaţie. Este necesar drenajul prompt pentru a preveni 
formarea unui abces şi resorbția cartilajului, care poate 
cauza o deformare cu „nas în şa”. Fracturile fără deplasare 
ale oaselor nazale nu necesită reducere. Deviaţiile minime 
ale dorsum-ului osos, fară deplasare septală semnificativă, 
sunt tratate prin reducere închisă. Leziunile mai complexe 
şi care asociază deplasări septale necesită reducere des- 
chisă cu repoziţionarea septului, pentru a obţine rezultate 
cosmetice şi funcționale satisfăcătoare. 

Deviaţiile de sept pot fi traumatice sau congenitale. De- 
viaţiile de sept pot fi cauza unui flux de aer de mare viteză, 
cu turbulenţe excesive sau a unui contact cronic cu peretele 
lateral nazal sau cu cornetele, fiind motivul obstrucţiei 
nazale, al sforăitului, al apneei de somn, al epistaxisului, 
al durerii faciale, al cefaleei sau al sinuzitei. Acestea sunt 
cel mai adesea tratate prin septoplastie endonazală. 


Atrezia coanală 

Persistența membranei nazo-bucale pe parcursul gestaţiei 
are ca rezultat o deschidere incompletă a peretelui poste- 
rior al cavităţii nazale, coana. Atrezia coanală poate fi 
unilaterală sau bilaterală. Deoarece nou-născutul respiră 
exclusiv nazal, atrezia coanală bilaterală este o urgență 
medico-chirurgicală. Diagnosticul este suspectat atunci 
când hrănirea inţială a nou-născutului produce obstrucţie 
progresivă, cianoză, sufocare şi aspirație. Obstrucţia căii 
aeriene este temporar ameliorată prin plâns, deoarece este 
singurul moment în care sugarii inspiră pe gură. Imposibi- 
litatea de trecere a unui cateter mic prin nas în nazo-faringe 
sugerează diagnosticul. Tratamentul imediat include stentarea 
cu o cale aeriană orală sau intubare endotraheală. Copilul 
trebuie să fie evaluat pentru alte anomalii craniofaciale sau 
de tract superior aerodigestiv (ex. palatoschizis, stenoză 
subglotică, sinostoză cranio-facială, fistulă traheo-esofa- 
giană) deoarece acestea pot fi frecvent întâlnite la același 

pacient. Deschiderea chirurgicală a coanelor prin stentare 
prelungită este necesară pentru corectarea defectului. 


Sinuzita acută 

Sinuzita acută apare adesea ca o complicaţie a unei infec- 
ţii virale de tract respirator superior (guturaiul comun). 
Simptome precum sensibilitatea periorbitală, durerea 
facială, cefaleea, febra, hiposmia şi rinoreea purulentă 
sunt indicatori de sinuzită. Sinuzita acută este provocată 
de ocluzia ostială, rezultat al edemului inflamator cauzat 
de infecțiile virale ale tractului respirator superior sau de 
alergii. Staza consecutivăa secreţiilor favorizează coloni- 
zarea bacteriană. Organismele des incriminate în sinuzita 
acută sunt S. pneumoniae, H. Influenzae şi M. Catarrhalis. 
Diagnosticul este adesea stabilit pe baza semnelor clinice: 
secreții mucopurulente, inflamarea cornetelor, durerea 
facială anterioară şi febra. Tratamentul medicamentos este 
inițiat empiric în cazurile necomplicate. Sunt recomandate 
amoxicilină-acid clavulanic, cefprozil, cefuroximă, clari- 
tromicină sau loracarbef timp de 7-14 zile şi o cură scurtă 
de decongestionante nazale topice și steroizi intranazali. 
Alte măsuri de suport includ decongestionante sistemice, 
spray-uri nazale saline, expectorante, umidificarea mediului, 
comprese calde și analgezice. 

Tratamentul chirurgical este indicat în sinuzita acută 
dacă răspunsul la terapia medicamentoasă adecvată este 
nesatisfăcător sau în prezenţa unui risc mare de complicaţii 
extranazale ale sinuzitei, precum infecția orbitală, meningita, 
tromboza sinusală intracraniană și celulita facială. Sinusul 
maxilar este aspirat și irigat prin intermediul unui trocar 
introdus prin puncţionare în sinus. Aspirarea şi drenajul 
sinusului frontal sunt efectuate printr-o incizie în regiunea 
medială supraorbitală. Drenajul etmoidal este, de obicei, 
realizat printr-un abord intranazal. 


Sinuzita cronică 

Sinuzita cronică este una dintre cele mai des întâlnite 
probleme de sănătate în SUA. Aceasta rezultă în urma 
contactului mucoaselorcare întrerupe clearance-ul muco- 
ciliar și produce ocluzia ostiumului sinusal. Acumularea 
de secreţii rezultată poate cauza inflamație cronică, leziuni 
ciliare, hiperplazia glandelor sero-mucinoase şi creşterea 
vâscozităţii mucusului. Hipoventilarea sinusului intervine în 
mecanismele locale de apărare şi poate conduce la infectare 
anaerobă și la dezvoltarea biofilmului. Regiunea anteri- 
oară a sinusului etmoidal şi meatul mijlociu (complexul 
ostio-meatal) reprezintă în 90% dintre cazuri localizarea 
bolii inflamatorii sinusale. 

Deși simptomele bolii cronice sinusale variază, majo- 
ritatea pacienţilor observă o senzaţie de obstrucţie nazală, 
presiune facială, durere și/sau hiposmie. Durerea este 
adesea indicată în zone deservite de diviziunea oftalmică 
sau maxilară a nervului trigemen şi este descrisă ca fiind 
surdă, profundă și non-pulsatilă. Cauzele includ disfuncția 
ciliară, deficiența imunitară și alergia nazală. Variaţiile 
structurale care intervin în ventilaţia sau clearance-ul 
mucociliar al complexului ostio-meatal pot produce, de 
asemenea, patologie cronică sinusală. 

Scopul tratamentului medicamentos constă în tratarea 
infecției, îmbunătăţirea clearence-ului muco-ciliar și în 
menţinerea permeabilității ostium-ului sinusal. Tratamen- 
tul antimicrobian al sinuzitei cronice este indicat în cazul 

prezenţei inflamaţiei acute coexistente şi la pacienţii care nu 
au efectuat o cură prelungită de antibiotice cu rezistență la 
B-lactamază. Spray-urile intranazale steroidiene topice sunt 
oadiţie importantă la tratamentul antibiotic datorită efectului 
lor antiinflamator, care facilitează refacerea permeabilității 
ostiumului. Spray-urile nazale saline, expectorantele, înce- 
tarea fumatului şi creşterea aportului de fluide promovează 
clearance-ul muco-ciliar prin reducerea vâscozităţii mucu- 
sului. Tratamentul chirurgical al bolii cronice sinusale se 
concentrează pe rolul de pivot al complexului ostio-meatal şi 
pe restabilirea ventilării normale, a clearence-ului mucociliar 
şi a căii de drenaj sinusal (vezi Figura 27-11). 


Infectiile rinosinusale micotice 

Infecţiile fungice ce implică nasul și sinusurile paranazale 
sunt adesea cauzate de organisme oportuniste: Phycomycetes 
(Mucor, Rhizopus) şi Aspergillus. Aceste organisme, în mod 
normal inofensive, produc forme fulminante, invazive, frecvent 
letale în rândul pacienților imunocompromişi. Suspiciunea 
clinică trebuie menţinută în această subcategorie de pacienţi, 
deoarece această boală poate invada rapid, implicând orbita 
sau SNC. Semnele clinice caracteristice sunt: durerea nazală, 
hiperestezia facială, secrețiile nazale sanguinolente și cornetele 
negre, necrotice. Diagnosticul depinde de identificarea histo- 
logică a fungilor invazivi în specimenele bioptice. Exudatul 
nazal este insuficient pentru diagnostic. Tratamentul necesită 
debridarea chirurgicală radicală a întregului țesut implicat, 
tratament antimicotic în doze crescute și, dacă este posibil, 
refacerea competenţei imunității. 


Neoplaziile rinosinusale 
Tumorile benigne ale tractului rinosinusal sunt tratate prin 
simpla excizie, în cele mai multe dintre cazuri, curativă. 
Papilomul scuamos este o tumoră benignă, similară unei 
veruci, care apare la joncţiunea muco-cutanată a vestibulului 
nazal. Osteomul este cea mai des întâlnită tumoră ce implică 
sinusurile paranazale. Se dezvoltă în regiunea fronto-etmoi- 
dală și este adesea descoperit accidental pe radiografiile de 
sinusuri. Dacă osteomul este asimptomatic, se recomandă 
monitorizarea acestuia. Osteoamele ce prezintă creștere 
progresivă sunt îndepărtate chirurgical. Deși histologic sunt 
benigne, papiloamele invertite sunt invazive local și 10-15 % 
pot degenera în carcinoame cu celule scuamoase. Din acest 
motiv, este de preferat excizia largă. Angiofibromul juvenil 
nazo-faringian se dezvoltă la nivelul fosei pterigomaxilare și 
se prezintă ca o tumoră nazală unilaterală la băieţii adolescenți, 
cauzând de epistaxis și obstrucţie nazală. Diagnosticul este 
clinic şi radiologic, deoarece hemoragia în urma biopsiei 
poate fi riscantă. Hemoragia în urma exciziei chirurgicale 
este redusă prin embolizarea preoperatorie. 
Tumorilemaligneale nasului şi sinusurilor reprezintă mai 
puțin de 1% din cancere. Distrugerea osoasă evidenţiată prin 
scanarea CT este intens sugestivă pentru caracterul malign; 
scanarea IRM distinge patologia sinusală inflamatorie secun- 
dară de malignitatea primară. Diagnosticul este dependent 
de biopsie. Neoplasmele epiteliale, precum carcinoamele 
cu celule scuamoase, adenocarcinoamele și malignităţile de 
origine salivară, sunt predominante în această categorie rară 
de tumori şi sunt tratate în mod optim prin excizie largă, în 
combinaţie cu radioterapia. Structuri precum orbita, maxilarul 
și fosa cerebrală anterioară vor fi afectate într-un anumit grad 
de tratamentul acestor leziuni. Recidiva locală este o cauză 


frecventă de eșec al tratamentului. Neuroblastomul olfactiv 
(estezioneuroblastomul) este o tumoră malignă rară, de origine 
neuroectodermală, adesea tratat prin combinarea chirurgiei 
curadioterapia. Rabdomiosarcomul, o tumoră a musculaturii 
striate, este cea mai des întâlnită formă de cancer intranazal 
în rândul copiilor. Progresele din sfera chimioterapiei şi 
radioterapiei au redus în cele mai multe dintre cazuri rolul 
chirurgiei la procedură de diagnostic. 


CAVITATEA ORALĂ ŞI FARINGELE 


Anatomie 


Cavitatea orală reprezintă spațiul situat posterior de buze 
și anterior de amigdale şi de palatul moale (Figura 27-13). 
Vestibulul bucal este un spațiu mărginit anterior de buze şi 
posterior de gingie, faţa internă a obrajilor şi dinți. Cavitatea 
orală este delimitată anterior şi lateral de arcadele alveolare, 
superior de palatul dur şi moale şi inferior de limbă. Limba 
este organul principal al cavităţii bucale şi joacă un rol esențial 
în masticaţie, deglutiţie și vorbirea articulată. Mișcările sale 
sunt controlate de perechi de muşchi extrinseci și intrinseci 
inervaţi de nervul hipoglos. Limbaeste inervată atât prin fibre 
senzitive, cât și senzoriale. Senzaţia gustativă din două treimi 
anterioare ale limbii este transmisă de nervul lingual către 
nervul coarda timpanului, ramură a nervului facial. Ramura 
linguală a nervului glosofaringian are în componenţă fibre 
aferente speciale, viscerale, care culeg informaţii gustative 
din treimea posterioară a limbii. Sensibilitatea generală este 
asigurată de ramurile nervilor cranieni V, LX şi X. 

Saliva este produsă de un set de 6 glande salivare majore 
pereche și de sute de glande salivare minore. Majoritatea 
salivei este produsă în glandele salivare majore, respectiv 
parotidă, submandibulară și sublinguală și este drenată 
prin ducte în cavitatea orală. Glandele salivare minore se 
deschid direct în cavitatea orală și sunt localizate în palat, 
buze, limbă, amigdale și mucoasa obrajilor. Cavitatea orală 
se termină la istmul bucofaringian, arcadă compusă din 
regiunea posterioară a palatului moale și pliurile palato-glose. 

Faringele este situat posterior de cavitatea nazală, 
cavitatea bucală și laringe (vezi Figura 27-13). Cei trei 
mușchi importanţi ai faringelui sunt mușchii constrictori 
superior, mijlociu şi inferior care joacă un rol important 
în deglutiţie. Nazo-faringele este situat superior de nive- 
lul palatului moale şi comunică cu cavitatea nazală prin 
intermediul coanelor. Trompele lui Eustachio reprezintă 
deschideri în pereţii laterali ai nazo-faringelui. Pe peretele 
posterior al nazo-faringelui este situat țesut adenoidian. 

Orofaringele se întinde de la nivelul osului hioidpână la 
palatul moale. Acesta se deschide anterior în cavitatea bucală şi 
conţine în lateral amigdalele palatine. Hipofaringele se întinde 
de la nivelul osului hioid către marginea inferioară a cartilajului 
cricoid, unde se îngustează și se continuă cu esofagul. Acesta 
comunică anterior cu laringele. Imediat lateral de laringe, sunt 
prezente recesuri de mucoasă, denumite „sinusuri piriforme” 
care se deschid în lumenul esofagian la nivelul sfincterului 
esofagian superior, sau muşchiul cricofaringian. 


Fiziologie 
Cavitatea orală şi faringele au roluri importante în respi- 
rație, masticaţie, deglutiție şi vorbirea articulată. Fiecare 

Figura 27-13. Vedere sagitală a faringelui. (Din 
Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams 
& Wilkins; 2007.) 


dintre aceste funcții necesită informaţii motorii și senzitive 
pentru o desfășurare optimă. 

Deglutiţia este împărțită în 4 faze. Prima este etapa de 
preparare, în care bolul alimentar este mărunţit, macerat și 
amestecat cu salivă. Prepararea asigură o consistență optimă 
pentru pasajul către stomac. În a doua etapă, controlul voluntar 
al limbii împinge bolul spre posterior, către palatul moale 
ȘI, mai departe, către orofaringe. Când bolul traversează 
istmul orofaringian, începe faza a treia, care este controlată 
involuntar. Laringele ascensionează deschizând sinusurile 
piriforme și sfincterul esofagian superior. Epiglota se pozi- 
ționează deasupra laringelui acţionând ca un jgheab pentru 
a direcționa mâncarea în sinusurile piriforme. Pe măsură 
ce palatul moale ascensionează pentru a etanşeiza nasul de 
cavitatea orală, mușchii constrictori faringieni se contractă. 
Aceste mișcări direcţionează bolul către lumenul esofagian, 
care se deschide prin relaxarea mușchiului cricofaringian. 
În a patra etapă, esofagul direcționează bolul către stomac 
prin undele peristaltice primare. Necoordonarea, absenţa 
feed-back-ului senzitiv sau alte anomalii anatomice pot 
conduce la disfagie, aspirație sau ambele. 

Limba, palatul şi buzele sunt structuri cheie în vorbirea 
inteligibilă prin modelarea sunetelor produse de laringe. 
Disfuncţia anatomică sau neurologică a acestor organe 
produce dizartria. 


Examen fizic 


Examinarea fizică a cavitaţii orale şi a faringelui este faci- 
litată de proiectarea de lumină și de folosirea apăsătoarelor 
de limbă pentru mobilizarea obrajilor și a limbii. Trebuie să 
fie luate în calcul afecțiunile congenitale, inflamatorii sau 
neoplazice. Inspecţia completă include examinarea recesurilor 
mucoasei jugale, a palatului, a planşeului bucal şi a structurilor 
alveolare dentare. La instrucţiunile standard de mișcare a 

limbii și a palatului, se observă simetria. Cele mai multe zone 
ale faringelui pot fi inspectate prin vizualizare directă, cu 
oglinzi sauprinendoscopie cu fibră optică. Palparea digitală 
a cavitaţii orale și orofaringelui este obligatorie deoarece 
multe leziuni pot fi dificil sau chiar imposibil de vizualizat, 
dar pot fi indurate sau neregulate la palpare. 


Evaluare 
Odinofagia 


Cronicitatea, simptomele sistemice concomitente, vârsta 
pacientului și examinarea fizică pot fi de ajutor în re- 
strângerea diagnosticului diferenţial. Infecţiile presupun 
odinofagie cu durată de mai puţin de o săptămână, pe când 
neoplaziile sunt adesea cauzatoare de simptome îndelun- 
gate şi cu durere referită în ureche. Prezenţa febrei şi a 
stării generale alterate sugerează infecția, iar pierderea în 
greutate pe parcursul lunilor, înainte de tratament, ridică 
suspiciunea unei malignități. 


Sforăitul și tulburarile somnului 

Pacienţii cu tulburări de somn se pot prezenta cu oboseală 
cronică, somnolență diurnă sau insuficiență cardiacă dreaptă. 
Sforăitul apare mai frecvent odată cu avansarea în vârstă 
și nu este în mod necesar patologic la adult. Clinicianul 
trebuie să investigheze, în special, orice istoric de apnee 
(oprirea respirației) pe parcursul somnului. Examina- 
rea completă a căii aeriene superioare este obligatorie. 
Orice obstrucţie semnificativă este exacerbată în timpul 
somnului, atunci când tonusul de repaus al căii aeriene 
superioare este redus. 


Disfagia 
Pacienţii cu dificultăți la înghiţire descriu multiple senzaţii 
diferite. Este esenţială evaluarea disfagiei, întrucât poate 

fi determinată de o obstrucție mecanică sau de o tulburare 
de coordonare neurologică. Disfagia doar pentru solide 
sau o disfagie progresivă, care debutează pentru solide și 
progresează prin includerea lichidelor, orientează către un 
obstacol mecanic. Odinofagia cronică (deglutiţia dureroasă 
cronică) asociată cu acest tip de disfagie poate indica po- 
sibilitatea unei malignități. Pacienţii cu această afectare 
necesită laringoscopie şi esofagoscopie pentru evaluare și, 
posibil, biopsie. Esofagoscopia transnazală este o tehnică de 
vizualizare care permite evaluareaesofagului și a stomacului 
în clinică fară a necesita anestezie generală sau sedare. Tran- 
zitul baritat poate oferi, de asemenea, informaţii anatomice 
şi funcţionale despre fazele orofaringiană şi esofagiană 
ale deglutiției. Pacientul poate descrie senzaţia de înecare, 
mai ales cu lichide, ceea ce sugerează o lipsă de control a 
bolului prezentă în tulburările neurologice (centrale, dar 
şi periferice). Anumiți pacienți pot avea mici dificultăți la 
înghiţit, dar cu acuze de globus. În general, examinarea 
fizică a acestor pacienţi nu oferă rezultate semnificative; alte 
cauze de iritare faringiană, precum refluxul gastro-esofagian, 
sindromul picăturii postnazale și inhalarea de iritanți trebuie 
să fie luate în considerare. Tratarea acestor patologii poate 
ameliora simptomele. 


Tablou clinic, diagnostic și tratament 


Faringita sau stomatita acută și cronică 

În general, bolile inflamatorii ale cavitații orale și faringelui sunt 
de origine virală. Infecţiile virale de tract respirator superior 
pot produce leziuni la nivelul faringelui, al cavităţii orale sau 
al ambelor. Aceste leziuni variază, de la inflamație difuză la 
erupții veziculoase. Virusuri variate, incluzând parainfluenza, 
adenovirusurile, inflenza și Epstein Barr au fost identificate în 
faringo-amigdalite. Faringita sau stomatita viralăeste auto-li- 
mitată şi necesită doar tratament simptomatic. Virusul herpes 
simplex tip 1 sau chiar tip 2, poate cauza infecţii dureroase, 
recurente, veziculare, ce răspund la terapia antivirală inițiată 
precoce. Ulcerele aftoase sunt unice sau multiple, superficiale, 
dureroase și nu asociază o altă boală. Atunci când leziunile sunt 
recidivante sau severe, steroizii topici pot scurta durata bolii. 
Dacă aceste leziuni persistă mai mult de câteva săptămâni, 
trebuie luată în considerare biopsia. 

Inflamaţia cavitaţii orale și a faringelui poate apărea și din 
cauza ingestiei de substanţe caustice. Ingestia de substanțe 
alcaline provoacă necroză de lichefiere, care, de obicei, are 
ca rezultat leziuni mai severe la nivelul esofagului; pe de 
altă parte, ingestia de acizi are ca efect necroza de coagulare. 
Este important de reţinut că severitatea leziunilor externe și 
orofaringiene pot să nu fie corelate cu extensia leziunilor 
esofagiene sau gastrice. Un aspect aparent benign al cavităţii 
orale poate masca leziuni distale mult mai severe. Dacă este 
severă, necroza mucoasei poate determina perforaţii faringiene 
sau esofagiene, iar edemul acesteia poate produce obstrucție 
de căi aeriene. Pe termen lung, stenozele pot necesita ani de 
dilataţii sau proceduri reconstructive ample. 

Cea mai des întâlnită infecție fungică a cavităţii orale 
este candidoza cauzată de Candida albicans. Infecția este 
des întâlnită în neonatologie sau la adulţi în cursul sau după 
terapie antibiotică sau steroidiană sistemică și la pacienţii 
imunocompromişi. Candidoza răspunde la tratamentul topic 
cu agenţi precum miconazol sau nistatin, deşi infecțiile mai 


severe sau recurente pot necesita agenţi antifungici sistemici 
(de exemplu, ketoconazol sau fluconazol). 

Faringita streptococică apare mai des la pacienţii peste 
vârsta de 2 ani. Infecția este cauzată de streptococul a-hemo- 
litic, care poate fi izolat în culturi din exudate amigdaliene şi 
faringiene. Aceasta este caracterizată de febră, stare generală 
alterată, adenopatie cervicală, amigdalită exudativă și absenţa 
notabilă a tusei (ex. criterii Centor). Penicilina, administrată 
intramuscular sau oral, asigură tratamentul adecvat împo- 
triva microorganismului. Totuși, dacă infecția recidivează 
frecvent, îndepărtarea amigdalelor poate deveni necesară. 

Infecţiile amigdaliene bacteriene pot fi cauzate de mi- 
croorganisme variate, inclusiv anaerobi. Pacienţii ale căror 
infecții nu răspund la penicilină pot avea bacterii rezistente 
sau pot necesita un alt antibiotic. Amigdalita cronică sau 
acută recidivantă bacteriană pot impune amigdalectomia. 
Ocazional, amigdalita se extinde în regiunea peritonsilară, 
având ca rezultat abcesul periamigdalian, infecții para- 
faringiene sau abcese cervicale profunde. În majoritatea 
cazurilor, infecțiile răspund la antibioticele sistemice, dar 
abcesele cu punct de plecare peritonsilar necesită, de obicei, 
aspirație sau drenaj chirurgical. Abcesul periamigdalian este 
caracterizat de asimetria amigdalelor şi tumefacţia palatului 
moale, rezultând în deviația uvulei şi voce stinsă. 

Țesutul adenoidian poate fi, de asemenea, infectat, 
producând rinoree purulentă recurentă și obstrucție nazală. 
Dacă obstrucţia nu răspunde la tratament antibiotic sau 
este recidivantă este indicată adenoidectomia. Pacienţii 
tineri cu amigdalită recurentă au, de asemenea, infecţie 
la nivelul țesutului adenoidian. Din acest motiv, copiii 
sunt supuși adesea amigdalectomiei și adenoidectomiei. 
Întrucât țesutul adenoid poate contribui la dezvoltarea unor 
otite medii recidivante, adenoidectomia poate reduce, în 
anumite cazuri, otitele recurente. Tabelul 27-9 rezumă 
indicaţiile actuale ale amigdalectomiei. 


TABELUL 27-9. Indicaţiile tonsilectomiei 


Infecțioase Altele 


Amigdalită Obstrucţie de căi 


aeriene superioare 


Amigdalită acută recurentă Simptomatică 


Apnee obstructivă 
de somn 


6 episoade într-un an 


3-5 episoade/an în 2 ani Suspiciune de 


malignitate 
3 episoade/an pentru <3 ani 
Amigdalită cronică 
Abces peritonsilar 
Abces peritonsilar recurent 


Abces peritonsilar, în cazul în 
care este necesară anestezie 
generală pentru incizia şi 
drenajul primului abces 

Anomalii congenitale 

Cele mai des întâlnite anomalii congenitale ale cavităţii orale 
includ: anchiloglosia, în care limba este conectată la mandi- 
bulă din cauza unui fren scurt; cheiloschizis, palatoschizis 
sau combinaţia lor; dinţii supranumerari; micrognatismul; 
chisturi ale rebordului alveolar sau ale palatului; tiroida 
linguală; hemangiomul. Dacă leziunile nu obstrucționează 
calea aeriană și nici nu afectează deglutiţia, cele mai multe 
defecte congenitale pot fi corectate chirurgical atunci când 
copilul este mai mare. 

Pe lângă consecinţele estetice, cheiloschizis-ul intervine, 
de asemenea, în capacitatea copilului de a etanșeiza cavitatea 
bucală în timpul suptulul. Corecţia chirurgicală este inițiată 
din primele luni de viaţă. În planificarea intervențiilor de 
corecție a cheiloschizisului, este aplicată regula lui 10 (atunci 
când copilul este >10 săptămâni, cântărește >4,53 kg și are 
Hb >10). Copiii cu palatoschizis nu au nici un mijloc de a 
separa fluxul aerian oral față de cel nazal sau de a controla 
conţinutul oral (incompetenţă velo-faringiană) din cauza in- 
capacităţii de constricție velo-faringiană. Acești copii nu pot 
vorbi articulat normal şi, adesea, prezintă refluxul alimentelor 
în cavitatea nazală în timpul mesei. În plus, aceștia au presiuni 
de deglutiție scăzute care împiedică deschiderea sfincterului 
esofagian superior pentru tranzitul bolului. Mai mult, paci- 
enţii cu palatoschizis prezintă constant otită medie seroasă 
cronică deoarece musculatura palatului este redirecționată, 
cu afectarea dechiderii trompei lui Eustachio. Corecţia pala- 
toschizisului este realizată înainte de vârsta de 2 ani pentru a 
permite o dezvoltare normală a limbajului. Tuburi de ventilaţie 
auriculară sunt inserate, de obicei, la nivelul membranelor 
timpanice pentru a trata OMS recurentă (cheiloschizisul și 
palatoschizisul sunt discutate, în continuare, în Capitolul 24). 

Copii cu sindromul Pierre Robin (caracterizat prin hi- 
poplazie mandibulară, glosoptoză și palatoschizis) sunt la 
risc de obstrucţie a căii aeriene cauzată de deplasarea pos- 
terioară a limbii. Copiii cu această tulburare nu au susținere 
mandibulară pentru limbă şi prezintă sufocare şi aspirație 
în timpul hrănirii. Pentru a trata cazurile mai severe, pot fi 
necesare biberoane speciale, fixarea chirurgicală a limbii 
sau traheostomia. 


Apneea obstructivă în somn și sforătitul 
Apneea obstructivă în somn este caracterizată de episoade 
recurente de apnee pe parcursul somnului asociată cu efort 
respirator; aceasta poate fi de cauză centrală, prin pierderea 
tonusului muscular şi colapsul căii aeriene superioare în 
timpul fluxului inspirator cu presiune negativă. Apneea se 
defineşte printr-o scăderea valorilor înregistrate de senzorul 
termic oro-nazal, în cadrul unei somnografii, cu cel puţin 
90% din valoarea de bază, pentru cel puţin 10 secunde. 
Apneea obstructivă în somn este mai des întâlnită la 
adulţii obezi, în special la cei care au obstrucție nazală și 
o circumferință a gâtului mare. La copii, indicele de masă 
corporală este de obicei normal, dar este prezentă hipertro- 
fia adenoidiană şi a amigdalelor. Bolile neuromusculare și 
anomaliile cranio-faciale pot, de asemenea, produce această 
boală. Sforăitul nocturn şi respiraţia orală sunt cele mai 
frecvente caracteristici ale acestor pacienţi. Tulburările siste- 
mice, pe termen lung, includ cordul pulmonar (insuficiență 
cardiacă dreaptă secundară obstrucţiei cronice de cale aeriană 
superioară şi hipertensiune pulmonară) și retard de dezvol- 
tare. Polisomnografia (studiul somnului) monitorizează pe 

parcursul somnului electroencefalograma, efortul respirator, 
frecvenţa cardiacă şi saturaţia în oxigen. Polisomnografia 
ajută la confirmarea diagnosticului şi determină severitatea 
și originea centrală sau periferică. Tratamentul adultului cu 
apnee în somn este asigurarea presiunii pozitive continue în 
căile aeriene (CPAP) pe parcursul somnului. Pentru pacienţii 
obezi, scăderea ponderală până la greutatea ideală este, de 
obicei, curativă. În cazul pacienţilor care nu pot pierde în 
greutate sau tolera CPAP, adesea este de ajutor recalibrarea 
Căii aeriene prin septoplastie, turbinoreducţie, tonsilectomie 
sau reducerea palatului moale (uvulo-palato-faringoplas- 
tie). Alte proceduri chirurgicale, precum reducerea limbii, 
avansarea hioidiană şi avansarea mandibulară, pot fi utile în 
cazuri selectate. În cazuri severe, traheostomia este necesară 
pentru şuntarea căii aeriene obstrucționate. 


Tumorile 

Tumorile benigne ale cavităţii orale şi faringelui sunt frec- 
vent diagnosticate prin biopsie. Dintre tumorile maligne 
ale acestei regiuni, 90% sunt carcinoame cu celule scu- 
amoase. Asemenea tuturor cancerelor capului şi gâtului, 
acestea sunt în strânsă legătură cu consumul de alcool şi 
tutun. Aceste carcinoame pot sângera sau cauza durere. 
Leziunile noi sunt stadializate conform sistemului TNM 
(tumoră, limfonoduli, metastaze) propus de American Join 
Committee on Cancer care ia în considerare localizarea şi 
dimensiunea tumorii, implicarea ganglionilor cervicali şi 
metastazele la distanță. Pacienţii ale căror tumori sunt mici, 
fără implicarea ganglionilor şi fară metastaze prezente, au 
o rată de supraviețuire mult mai mare decât cei cu dovezi 
ale diseminării tumorale. 

Carcinomul cu celule scuamoase al buzei este asociat cu 
expunerea la soare şi consumul de tutun. Cancerele de buză 
au prognostic mai bun față de tumorile cavităţii orale, dar sunt 
mult mai agresive decât carcinoamele cu celule scuamoase 
similare de la nivel cutanat. Carcinomele cavităţii orale apar, 
de obicei, pe planșeul bucal și pe porțiunea mobilă a limbii. 
Acestea se pot prezenta ca tumori vegetante sau ca ulcere 
infiltrative. Neoplasmele lojei amigdaliene, ale trigonului 
retromolar sau de bază de limbă pot produce hemoptizie, 
disfagie, dizartrie, trismus (incapacitatea de a deschide gura 
din cauza implicării musculaturii pterigoidiene), odinofagie 
sau otalgie (durere referită). Pacienţii cu cancer nazo-faringian 
pot fi diagnosticaţi iniţial cu otită medie seroasă cauzată prin 
obstrucția mecanică a tubei lui Eustachio. Orice adult cu 
otită medie seroasă unilaterală ar trebui să fie evaluat pen- 
tru o tumoră nazo-faringiană. Aceste cancere sunt frecvent 
asimptomatice şi sunt adesea descoperite în urma evaluării 
adenopatiilor cervicale metastatice. 

Tumorile maligne ale cavităţii orale și faringelui sunt 
tratate prin chirurgie, radioterapie sau o combinaţie a 
acestora, inclusiv chimioterapie adjuvantă. Leziunile mici, 
superficiale, fără metastazare ganglionară, pot fi tratate fie 
prin chirurgie, fie doar prin radioterapie. Din păcate, multe 
cazuri de carcinoame cu celule scuamoase ale cavităţii 
orale şi faringelui sunt asociate cu o rată mare de metastaze 
ganglionare oculte, necesitând evidări ganglionare sau trata- 
ment radioterapic. Tumorile primare mari și cele asociate cu 
adenopatii cervicale, de obicei, necesită o combinaţie între 
chirurgie și radioterapie. Chimioterapia adjuvantă poate 
îmbunătăţi controlul loco-regional şi supraviețuirea. În ge- 
neral, mulţi pacienţi au rate de supravieţuire similare cu cei 

trataţi prin chirurgie și radioterapie postoperatorie. Așadar, 
schemele specifice de tratament sunt adaptate necesităților 
medicale şi psihosociale ale fiecărui pacient. 

Cavitatea orală şi faringele sunt afectate funcţional după 
chirurgie și radioterapie. Pacienţii cu acest tip de afectare 
necesită echipe multidisciplinare de medici și terapeuţi 
pentru reabilitare şi păstrarea funcționalităţii. Tehnicile de 
reconstrucţie chirurgicală şi de iradiere sunt în dezvoltare, 
având scopul diminuării morbidităţilorasociate tratamentului. 


LARINGELE 


Anatomie 


Laringele ocupă compartimentul central al gâtului şi are 
conexiuni musculare cu limba, mandibula, baza de craniu, 
sternul și clavicula. Cadrul laringian constă în nouă structuri 
cartilaginoase. Există trei structuri cartilaginoase nepereche 
(epiglota, tiroidul, cricoidul) și trei structuri cartilaginoase 
pereche (aritenoide, comiculate, cuneiforme) (Figura 27- 
14). Epiglota este o structură situată anterior, în formă de 
frunză, suprapusă orificiului laringian superior. Cartilajul 
tiroid (mărul lui Adam), în formă de scut, conţine originea 
anterioară a ligamentelor vocale şi este palpabil la nivelul 
gâtului la adult. Cartilajul cricoid, singurul inel cartilaginos 
complet al laringelui are formă de inel cu pecete localizată 
posterior. Acesta este situat sub cartilajul tiroid şi este atașat 
posterior de articulaţia crico-tiroidiană, lateral de mușchiul 
crico-tiroidian şi anterior de membrana crico-tiroidiană. 
Caitilajele pereche aritenoide au o formă de piramidă cu 3 
feţe și se articulează inferior cu cricoidul. Acestea se situează 
imediat inferior de 2 cartilaje mici, cartilajele cuneiforme 
şi corniculate (Figura 27-15). Lateral, câțiva mușchi larin- 
gieni intrinseci se inseră la nivelul procesului muscular al 
aritenoidului. Procesul vocal se află medial și la nivelul lui 
se ataşează ligamentul vocal şi mușchiul vocal. Mişcările 
mediale ale procesului vocal aproprie corzile vocale între ele 
(adducţie), închizând calea aeriană la nivelul spaţiului glotic. 

Muşchii laringelui sunt clasificați în extrinseci și intrinseci. 
Mușchii extrinseci ascensionează şi tensionează laringele 
ca pe un întreg, în timp ce mușchii intrinseci mobilizează 
corzile vocale. Muşchiul crico-aritenoidian posterior rotește 
aritenoidul către lateral, deschizând (abducţie) corzile vocale 
pentru respiraţie. Restul mușchilor intrinseci închid (adducţie) 
corzile vocale pentru fonație, tuse şi deglutiție. Corzile vocale 
au o structură unică și complexă care facilitează vibrația lor 
în timpul fonaţiei. Muşchiul vocal este acoperit de trei straturi 
de țesut conjunctiv şi de un strat de epiteliu scuamos. 

Inervaţia laringelui derivă din 2 ramuri ale nervului vag: 
nervul laringeu superior, care asigură funcția senzitivă și 
inervează mușchiul crico-tiroidian, și nervul laringeu recu- 
rent, care deserveşte funcţiile motorii ale celorlalți mușchi 
intrinseci. Nervul laringeu superior pătrunde în laringe prin 
intermediul părţii laterale a membranei tirohioidiene. Nervul 
laringeu recurent părăsește trunchiul nervului vag şi reali- 
zează o buclă pe sub arcul aortic, pe partea stângă, și pe sub 
artera subclavie, pe partea dreaptă. Ulterior, urcă în unghiul 
traheo-esofagian, ramificându-se pentru a inerva laringele. 
Nervul laringeu recurent stâng are un traiect mai lung în 
torace și drept urmare, este mult mai susceptibil leziunilor. 

Drenajullimfatic al laringelui este dependent de localizare. 
Embriologic, laringele este format la fuziunea diverticulului 
respirator cu tubul digestiv. Laringele supraglotic are un 
drenaj limfatic bine reprezentat, bilateral către ganglionii 
jugulari profunzi. Laringele glotic și subglotic au limfatice 
rare, care drenează către ganglionii pretraheali şi paratraheali. 


Fiziologie 

Funcţiile primare ale laringelui sunt respiraţia, protecţia căii 
aeriene și fonaţia. În timpul respirației normale, glota se 
deschide larg, înaintea coborârii diafragmei. În deglutiţie, 
laringele acţionează ca o valvă prin susținerea unei serii de 
evenimente complexe, sincronizate, pentru a închide calea 
aeriană, prevenind astfel aspirarea. Înainte ca bolul alimen- 
tar să ajungă la laringe, mușchii extrinseci ai laringelui îl 
ascensionează. În acest moment, se deschid larg sinusurile 


Notă: Nu există spaţiu 
la nivelul cartilajului 
cricotiroidian al 
laringelui la copil 


Figura 27-14. Arhitectura laringelui la adult si la copil. (Din Lawrence PF. Essentials of Surgical Specialties. Ediţia a 3-a. Phil- 


adelphia, PA: Lippincott Williams & Wilkins; 2007.) 

Figura 27-15. Vedere superioară a laringelui. (Din 
Lawrence PF. Essentials of Surgical Specialties. Ediţia a 3-a. 
Philadelphia, PA: Lippincott Williams & Wilkins; 2007.) 


piriforme şi epiglota acoperă laringele pentru a direcţiona 
bolusul către lateral, în sinusurile piriforme. Corzile vocale 
false și cele adevărate realizează, de asemenea, o mişcare 
de adducţie pentru a închide calea aeriană. 

Vocea este produsă de trecerea aerului prin glota în 
adducţie. Această mişcare a aerului prin glota îngustată, 
în tensiune, produce un vibrația repetitivă a pliurilor vo- 
cale. Ajustări fine ale tensiunii corzii vocale şi a presiunii 
intratoracice a aerului vor defini frecvenţa acestei mişcări 
şi volumul sunetului generat. Acest mecanism produce 
vocea primară; totuşi, sunetele complexe ale limbajului 
necesită rezonanţă faringiană, orală şi a cavităţilor nazale. 
Articularea limbajului are loc atunci când vocea este mo- 
dificată continuu de musculatura care intră în alcătuirea 
acestor trei cavități. 


Examen fizic 


Pentru examinarea fizică a laringelui şi hipofaringelui, este 
necesar un echipament special. Laringoscopia indirectă 
necesită utilizarea unei surse de lumină frontale și o oglindă 
laringiană. Pacientul este rugat să deschidă gura şi să facă 
protuzia limbii. Examinatorul va ţine gentil limba afară cu 
un tifon în mâna stângă, permiţând vizualizarea orofarin- 
gelui. Oglinda este poziționată pe palatul moale şi sursa de 
lumină frontală este direcționată către oglindă. Baza limbii, 
epiglota, laringele și sinusurile piriforme ar trebui să fie 
vizualizate. Pacientul este rugat să repete sunetele „eee” 
şi apoi să inspire profund, ceea ce permite vizualizarea 
corzilor vocale atât în adducţie, cât și în abducţie. Pentru 
pacienţii la care se manifestă reflexul de vărsătură, poate fi 
aplicat pe faringele posterior un spray cu anestezic local. 
Laringoscopul cu fibră optică, flexibil, poate permite, de 
asemenea, vizualizarea hipofaringelui și a laringelui; după ce 
cavitatea nazală a fost anesteziată, fibroscopul este introdus 
prin nas şi deasupra palatului moale. 


Evaluare 


Din anamneza pacientului cu simptomatologie laringiană sau 
hipofaringiană, trebuie obținute anumite informaţii critice. 
Aspecte de bază, precum durata simptomului, caracterele 
exacerbării sau ale ameliorării, sunt de ajutor în restrângerea 
diagnosticului diferenţial. Semnele sistemice de infecție 
favorizează confirmarea prezenţei unui proces inflamator 
precum laringita sau epiglotita. Scăderea ponderală ridică 
suspiciunea unei malignități. În plus, la un pacient cu odi- 
nofagie și disfagie, scăderea ponderală va defini mai bine 

gradul de morbiditate cauzat de simptom. În populaţia adultă 
trebuie luată în considerare patologia neoplazică; de altfel, 
cunoașterea factorilor de risc precum consumul de tutun, 
de alcool şi expunerea la toxice (ex. substanţe chimice 
carcinogene) este cheia. 


Disfonia 
Disfonia este consecinţa alterării mecanismelor normale de 
producere a vocii. Caracteristicele modificărilor vocale facili- 
tează distingerea tulburărilor motorii de disfuncția mișcărilor 
vibratorii ale corzii vocale. O şuierătoare indică o adducţie 
incompletă a corzilor, care poate fi cauzată de o denervare 
a laringelui, de tulburări funcționale sau de atrofia senilă 
a mușchiului vocal, cunoscută ca „presbilaringită”. Vocea 
încordată sau „sugrumată” implică spasticitatea mişcării. 
Vocea stinsă este prezentă la pacienții cu leziuni tumorale 
sau cu boli inflamatorii deasupra corzilor vocale adevărate. 
Pacientul cu o voce aspră prezintă o patologie a corzii 
vocale. Este mult mai probabil ca patologiile inflamatorii să 
se amelioreze şi să se agraveze în modrepetat pe parcursului 
timpului. Tulburarea vocii neoplazice este de obicei progresivă; 
totuşi, pacienţii cu neoplazii pot avea concomitent elemente 
de proces inflamator. Laringele unui pacient cu disfonie, 
care nu se remite timp de o lună, trebuie inspectat cu atenţie. 


Tusea cronică 

Tratamentul pacientului cu tuse cronică poate constitui o 
provocare deoarece, frecvent, confirmarea diagnosticului 
este dificilă. Cauzele pulmonare, inclusiv boala bronhos- 
pastică fară wheezing, trebuie eliminate. Tusea care apare 
imediat după masă este, de obicei, consecinţa aspiraţiei. 
Pacientul mai poate simţi o senzaţie de „strangulare” în 
timpul deglutiției; mai des, acest simptom apare la in- 
gestia de lichide. Laringele este frecvent iritat de o serie 
de factori ce produc tuse cronică, precum sindromul de 
picătură postnazală cauzată de sinuzită, rinita alergică şi 
rinita vasomotorie. Refluxul gastro-esofagian poate cauza 
modificări inflamatorii ale corzilor vocale, inducând tuse. 
Copiii sau adulţii cu reflux gastro-esofagian pot dezvolta 
pneumonită atunci când secrețiile gastrice sunt aspirate, 
deși această afecțiune este rară. Medicamentele precum 
inhibitorii enzimei de conversie ai angiotensinei pot fi 
cauza unui proces edematos ușor al corzii vocale, inducând 
tusea. Din păcate, trauma continuă a tusei cronice induce, 
de obicei, un edem ușor sau eritem al laringelui, astfel încât, 
medicul trebuie să stabilească legătura corectă cauză-efect. 

Hemoptizia 

Deși în semiologia clasică hemoptizia este cauzată de 
patologia pulmonară, aceasta poate indica, de asemenea, 
o leziune hemoragică cu altă localizare la nivelul tractului 
aero-digestiv superior. Medicul trebuie să excludă posibilitatea 
aspiraţiei sângelui dintr-o sursă aero-digestivă superioară, 
precum hemoragia nazală drenată posterior. 


Stridorul 

Stridorul este un zgomot de intensitate înaltă audibil fără 
ajutorul stetoscopului și este rezultatul fluxului de aer tur- 
bulent care trece printr-o porţiune îngustată a căii aeriene 
superioare. Acesta reprezintă o obstrucţie semnificativă a căii 
aeriene și impune evaluare diagnostică. Stridorul poate fi de 
tip inspirator, expirator sau bifazic (are loc atât în inspir, cât 
şi în expir). Adesea se poate determina localizarea stenozei 

numai prin natura stridorului (Figura 27-16). În general, 
îngustarea căii aeriene deasupra nivelului corzilor vocale 
are ca rezultat stridorul inspirator. Stenoza la nivelul corzilor 
vocale sau al traheei extratoracice produce stridor bifazic 
și îngustarea sau obstrucţia parţială a traheei intratoracice 
rezultă în stridor expirator. Stridorul expirator este des in- 
terpretat eronat drept astm, pacienţii fiind diagnosticaţi și 
tratați inadecvat pentru o perioadă de timp. Pacienţii care 
nu răspund la medicaţia pentru astm ar trebui să fie evaluaţi 
pentru alte posibile cauze de îngustare a căii aeriene. 

La copii, laringomalacia, stenozele subglotice, diafragmele 
congenitale și neoplasmele benigne sunt diagnosticele cele 
mai probabile; laringoscopia şi bronhoscopia sunt necesare 
pentru evaluare. La copii, afectarea sistemică asociată 
indică laringo-traheo-bronșită sau traheită și epiglotită. 
La adult, aceste boli sunt mai rar asociate cu stridor şi cu 

Figura 27-16. Localizarea obstrucţiei căii aeriene în raport cu tipul de stridor. (Din Lawrence PF. Essentials of Surgical Spe- 
cialties. Ediţia a 3-a. Philadelphia, PA: Lippincott Williams & Wilkins; 2007.) 

compromiterea căii aeriene datorită dimensiunilor mai 
mari ale glotei adultului și a capacităţii sale de a tolera 
edemul. La adulții cu stridor este diagnosticat mai frecvent 
neoplasmul. Tabelul 27-10 enumeră cauzele frecvente de 
stridor la adulţi și la copii. 


Odinofagia și disfagia 

Pacienţii cu tulburări ale deglutiţiei descriu o incapacitate 
de a avansa mâncarea, durere la deglutiție sau senzaţia de 
corp străin în gât (cunoscută ca senzaţie de globus). Medicul 
trebuie să identifice iniţial consistenţa mâncării care cauzează 
simptomele. Bolile neuromusculare vor afecta mai întâi in- 
gestia lichidelor, dar ulterior vor afecta deglutiţia alimentelor 
de orice consistență. Disfagia la alimente solide implică 
un mecanism obstructiv, precum o stenoză, un neoplasm 
sau un diverticul. Un adult cu durere cronică la deglutiţie 
necesită o evaluareatentă pentru a exclude malignitatea. Din 
păcate, leziunile superficiale pot fi dureroase și pot fi omise 
la evaluarea radiologică. Pacienţii cu factori de risc pentru 
malignitate care au odinofagie cronică, inexplicabilă, trebuie 
evaluaţi complet la nivelul tractului aero-digestiv. Globusul 
este destul de frecvent şi poate fi asociat cu inflamaţia, deşi, 
adesea, nu se decelează o patologie evidentă la examinare. 
Istoricul ingerării unui bolus cu alimente cu potenţial de a 
leza faringele poate fi de folos. Simptomele care persistă 
>l] lună necesită evaluare suplimentară. 


Tablou clinic, diagnostic și tratament 


Patologie pediatrică structurală 
Laringomalacia este cea mai frecventă cauză de stridor în 
rândul copiilor, însumând 60% dintre cauzuri. Structurile 


TABELUL 27-10. Cauze frecvente de stridor 


Inspirator Pediatric Adult 
Inspirator Laringomalacie Neoplasm 
Epiglotită Angioedem 
Corp străin Traumatism al 
laringelui 
Bifazic Crup Neoplasm al corzii 
vocale 
Diafragme congenitale Paralizie a corzii 
ale corzii vocale vocale 
Paralizie a corzii vocale Traumatism 
laringeal 
Traheomalacie Stenoză 
subglotică 
Hemangiom subglotic 
Inele vasculare 
Expirator Corp străin (traheal sau Neoplasm traheal 
bronşic) 
Astm Neoplasm bronşic 


Bronhomalacie Corp străin 

supraglotice colabează în calea aeriană, producând stridor 
inspirator. Boala este prezentă la naştere şi este frecvent 
observată la prematuri; majoritatea copiilor vor prezenta 
simptome în primele 2 luni de viață. Stridorul se agravează 
atunci când copilul este în decubit dorsal sau atunci când 
este hrănit, dar rar induce o alterare severă a stării generale. 
Diagnosticul se stabilește prin laringoscopia flexibilă, prin 
care se evidenţiază colapsul căii aeriene în timpul ventilaţiei 
spontane. Laringoscopia rigidă, sub anestezie generală, 
va diagnostica, de asemenea, cazurile severe de malacie. 
Simptomele sunt des autolimitante, cu remiterea spontană 
până în cel de-al doilea an de viaţă. Părinţii trebuie sfătuiți 
să evite a ţine bebeluşul în supinaţie, mai ales în timpul 
somnului. În cazurile rare, severe, rezecția țesutului supra- 
glotic în exces poate fi benefică. Această procedură, numită 
supraglotoplastie, este în general rezervată pacienţilor cu 
episoade de apnee alarmantă și retard de creștere. 

Traheomalacia asociază stridor expirator sau bifazic 
cauzat de colapsul traheei în direcţie antero-posterioară. 
Cartilajul are, de obicei, o formă anormală și o consistență 
moale. Remisia spontană se produce, în general, în primele 
18 luni de viaţă. Ocazional, tratamentul chirurgical (trahe- 
opexia) este necesar. 

La copii, spaţiul subglotic este cea mai îngustă regiune 
a căii aeriene superioare. Stenoza acestei regiuni poate fi 
de cauză congenitală, dar mai frecvent este rezultatul unui 
traumatism local, precum intubarea prelungită. Dacă este 
severă, această boală produce stridor bifazic. În cele mai 
multe cazuri, copiii cu stenoze ușoare prezintă stridor în 
cadrul infecțiilor respiratorii superioare sau după detubare. 
Chiar și cea mai mică îngustare circumferenţială a căii 
aeriene are ca rezultat reducerea semnificativă a calibrului 
întregii regiuni. Îngustarea subglotică devine critică în urma 
edemului suplimentar al căii aeriene, iar copilul dezvoltă 
stridor sau crup recurent. Aceste exacerbari răspund, de 
obicei, la metode conservative precum epinefrina racemică 
nebulizată şi corticosteroizi sistemici. Tulburarea se remite 
adesea pe măsură ce copilul creşte, întrucât segmentul stenotic 
se dilată simultan cu dezvoltarea laringelui. 

Diafragmele congenitale sunt de obicei membranoase și 
implică corzile vocale adevărate. Diafragmele se formează 
atunci când recanalizarea embrionară a laringelui nu reu- 
şeşte să apară în mod normal. Mult mai des, acestea sunt 
rezultatul traumatismelor și al cicatrizării consecutive de la 
nivelul comisurii anterioare. Acestea pot cauzadisfonie sau 
stridor, în funcţie de extensie. Tratamentul recomandat este 
excizia endoscopică cu laser. Rareori, corecţia chirurgicală 
deschisă este necesară. 


Traumatismele închise și penetrante ale laringelui 

Traumatismele laringiene prezintă risc vital imediat deoarece 
pot provoca obstrucția căii aeriene. Calea aeriană superioară 
trebuie atent examinată pentru decelarea fracturilor sau a 
leziunilor endolaringiene; dacă este compromisă, trebuie 
securizată printr-o traheotomie. Un laringe fracturat poate 
duce la generarea unei căi false sau chiar la separarea larin- 
go-traheală în timpul manevrei de intubaţie oro-traheală. 
Diagnosticul acestor leziuni este facilitat de examinarea 
laringiană. Modificări obiective precum durerea cervicală, 
disjuncţia cartilaginoasă palpabilă la nivelul laringelui, disfonia, 
emfizemul subcutanat, leziunile cu întreruperea epiteliului 
sau hematoamele de la nivelul glotei sunt sugestive pentru 

o posibilă fractură laringiană. Traumatismele închise ce au 
provocat o fractură laringiană pot fi nediagnosticate dacă 
pacientul a fost intubat dintr-un alt motiv; astfel, fractura va 
fi descoperită atunci când tentativele de detubare eșuează. 
Traumatismele penetrante sunt ușor de diagnosticat şi, de 
regulă, necesită rezolvare chirurgicală. 


Stenoza traheală și subglotică 

Leziunile traumatice de la nivelul traheei pot fi rezultatul 
leziunilor interne, dintre care cea mai frecventă este intubaţia 
prelungită. Presiunea balonașului sondei de intubaţie poate 
provoca ischemie locală şi leziuni ale mucoasei subiacente. 
Dacă acestea sunt urmate de pericondrită şi condrită, se 
vor produce modificări cicatriciale importante. Ocazional, 
cartilajul traheal este lezat, cu formarea unui segment de 
traheomalacie care se va colaba cu fiecare inspir. Traheos- 
tomia poate, la rândul ei, să genereze îngustarea traheală. 
Aceste modificări au loc în decurs de zile, chiar luni de la 
momentul detubării, pe măsură ce cicatricea continuă să 
se contracte. Tratamentul chirurgical prin rezecţie traheală 
segmentară și anastomoză este, de regulă, necesar. Cazurile 
în care stenoza traheală este pe un segment mai scurt de 1 
cm, pot fi rezolvate curativ prin excizii laser endoscopice și 
dilataţii progresive. Recent, aplicarea topică de mitomicină C 
(un inhibitor de activitate fibroblastică potent), pe segmentele 
traheale recent dilatate, a prezentat rezultate promițătoare 
în prevenţia unor stenoze recurente. 


Afecțiuni inflamatorii 

Toate grupele de vârstă pot suferi afecţiuni inflamatorii 
ale laringelui, de obicei manifestate prin disfonie. În plus, 
patologiile de cauză infecțioasă pot produce și odinofagie și 
simptome sistemice. Laringele copiilor este substanţial mai 
mic decât cel al adultului, astfel încât inflamaţia produsă 
de infecțiile laringiene poate conduce la obstrucţia cu risc 
vital a căii respiratorii. 


Epiglotita 

Epiglotita este o inflamație cu potenţial letal a regiunii su- 
praglotice, de obicei provocată de infecția cu H. influenzae. 
Incidenţa acestei afecțiuni a scăzut substanțial odată cu in- 
troducerea vaccinului anti-F. influenzae. Epiglotita afectează 
cu precădere copiii între 3—6 ani, însă se poate manifesta și la 
vârstă adultă. Debutul tipic la copil constă într-un puseu febril 
înalt şi stridor. La examinarea fizică, se observă un copil cu 
detresă respiratorie moderată sau severă, care adoptă o poziție 
cu toracele ridicat şi cu capul în hiperextensie — poziţie ce 
aliniază în ax laringele și traheea, în efortul de a-și asigura 
necesarul minim respirator. Copilul poate prezenta și sialoree 
cu odinofagie severă. Este importantă evitarea utilizării unui 
apăsător de limbă pentru examinare deoarece poate provoca 
un laringospasm reflex care va duce la compromiterea totală 
a căii aeriene. Copilul trebuie calmat, iar dacă starea generală 
o permite, se vor efectua radiografii ale gâtului din incidență 
laterală, urmărind modificările tipice (ştergerea sau estomparea 
conturului ascuţit şi fin, caracteristic al epiglotei). 

Dacă se ia în considerare diagnosticul de epiglotită, 
copilul este transportat în blocul operator, pentru anestezie 
generală, laringoscopie directă şi intubaţie oro-traheală. Se 
preferă intubaţia nazo-traheală datorită stabilității superioare. 
Suplimentar, alături de un medic anestezist cu experiență pe- 
diatrică, un otorinolaringolog sau un chirurg pediatric, trebuie 


să fie prezenți la efectuarea manevrei pentru situaţia în care 
intubaţia nu este posibilă şi brohoscopia, traheostomia sau 
ambele manevre devin necesare. Odată ce calea aeriană este 
asigurată, se recoltează culturi şi până la rezultatul culturii şi 
al antibiogramei se instituie tratament antibiotic parenteral cu 
spectru activ pe H. influenzae. Din blocul operator, copilul este 
transportat intubat nazo-traheal (de preferat) sau oro-traheal în 
salonul de terapie intensivă. Sub tratament, edemul se remite 
rapid, iar copilul poate fi detubat în primele 72 ore. 


Crupul 

Laringo-traheo-bronșşita acută, denumită frecvent şi crup, 
afectează de regulă copiii cu vârsta <2 ani. Acesta are etio- 
logie virală și, în general, afectează regiunea subglotică, dar 
se poate extinde pe toată lungimea traheei. Copilul prezintă 
simptomatologie de infecţie acută de căi respiratorii superioare 
pe durată de câteva zile. Într-o perioadă scurtă, de câteva ore, 
copilul dezvoltă o tuse lătrătoare ca prim simptom. Febra este 
de obicei joasă sau absentă. La examenul clinic, identificăm 
un copil iritabil, cu stridor uşor și tuse lătrătoare. Radiografia 
cervicală simplă, în incidenţă laterală, evidenţiază o epiglotă 
de aspect normal şi îngustarea subglotică a căii aeriene 
(semnul „turlei gotice”). Tratamentul se alege în funcție de 
severitatea simptomelor. În formele uşoare, terapia cu aer răcit 
şi umidifiat este suficientă. Pentru formele moderate, terapia 
cu aerosoli cu amestec racemic de epinefiină în camera de 
gardă poate fi necesară. În formele severe de boală, copilul va 
necesita spitalizare continuă, cu terapie frecventă cu aerosoli 
de epinefiină, precum și administrare intravenoasă sau prin 
aerosoli de preparate cortizonice pentru a reduce inflamaţia. 
Rareori, forma de detresă respiratorie este atât de severă, încât 
necesită intubaţie pentru asigurarea căii respiratorii. Edemul 
din crup se remite mai greu față de cel din epiglotită, deseori 
necesitând între 5-7 zile pentru vindecare totală. Întrucât 
multiple virusuri pot cauza crupul, recurenţele sunt frecvente. 
Rareori, traheita bacteriană se poate suprapune crupului și este 
asociată cu o evoluţie mai severă a bolii, necesitând intubaţie 
şi bronhoscopie terapeutică. 


Laringita 
Cea mai frecventă patologie inflamatorie a laringelui la adulți 
este laringita acută. Aceasta are, de obicei, etiologie virală și 
se manifestă prin disfonie și simptome nespecifice ale infec- 
țiilor de căi aeriene superioare. Examinarea corzilor vocale 
evidențiază eritemul şi edemul acestora. Boala este de regulă 
autolimitantă, dar vindecarea poate fi accelerată de repausul 
vocal și emoliente locale. Laringita fungică poate să apară 
la pacienţii ce utilizează terapii pe termen lung cu preparate 
cortizonice inhalatorii şi necesită adesea tratament sistemic, 
deoarece această regiune anatomică nu permite administrarea 
eficientă de antifungice topice. Este important de reținut faptul 
că persistenta disfoniei >! lună la un adult impune o examinare 
a corzilor vocale și, posibil, chiar biopsierea acestora. 
Laringita cronică este consecinţa inflamaţiei cornice a 
laringelui, de obicei evoluând spre disfonie nedureroasă. 
Corzile vocale au un aspect eritematos, cu un oarecare grad 
de edem asociat. În unele cazuri,edemuleste pronunțat, fiind 
descris ca „degenerare polipoidă”. Ocazional se pot forma 
polipi „clasici” care trebuie excizaţi. Tratamentul curativ 
presupune eliminarea factorului cauzator, care este repre- 
zentat, de obicei, de un agent iritant inhalator (ex. fumul de 
țigară, un alergen sau un altcompus toxic). Boala de reflux 

gastro-esofagian şi rinoreea inflamatorie posterioară pot şi 
ele produce laringită cronică. 


Paralizia corzilor vocale 

Paralizia de coardă vocală simplă, unilaterală, produce, de 
obicei, o voce de intensitate redusă, o voce „şoptită” şi uneori 
aspirație traheală. Pacientul va acuza, de regulă, tuse în timpul 
deglutiţiei lichidelor. Cauza cea mai frecventă este reprezentată 
de denervarea corzii vocale. Nervul laringeu recurent poate fi 
adesea traumatizat sau lezat iatrogen în timpul procedurilor 
de la nivelul arterelor carotide, al glandei tiroide sau în timpul 
intervențiilor chirurgicale toracice. Leziuni centrale, precum 
infarctulcerebral la nivel bulbar, scleroza laterală amiotrofică 
sau scleroza multiplă, de obicei, se prezintă cu alte manifestări 
neurologice. O tumoră localizată la baza craniului, în plămân, 
în glanda tiroidă, în esofag, în hipofaringe sau în laringe, 
poate întrerupe inervaţia corzii vocale prin extinderea la 
nivelul nervului laringeu recurent corespunzător. Paralizia 
unilaterală de coardă vocală congenitală poate fi rezultatul 
unui traumatism în timpul nașterii sau al sarcinii, provocat prin 
alungirea nefiziologică a nervului laringeu recurent. Adesea, 
investigaţiile efectuate pentru stabilirea cauzei paraliziei 
unilaterale de coardă vocală nu vor decela nicio modificare 
obiectivă (paralizieidiopatică). Paralizia idiopatică de coardă 
vocală este probabil de cauză virală şi se manifestă similar 
cu alte neuropatii ale nervilor cranieni, în sensul că acestea 
se pot remite spontan, fără tratament. Dacă după 6-12 luni 
pacientul nu a recuperat nimic din mobilitatea corzii vocale 
ŞI paralizia este necompensată, coarda vocală afectată poate 
fi tracționată medial. Această procedură permite corzii vocale 
contralaterale mobile să intre în contact cu cea paralizată, cu 
recuperarea funcţiei fonatorii şi protejarea căii respiratorii 
superioare în timpul deglutiţiei (Figura 27-17). 

Paralizia bilaterală a corzilor vocaleeste rareori întâlnită și 
poate fi cauzată de patologii centrale și sistemice. Adulții cu 
această afecțiune vor avea o voce aproape normală, însă un 
stridor bifazic marcat. Ambele corzi vocale pot fi paralizate 
la naştere din cauza unei leziuni la nivelul bulbului cerebral, 
precum o malformaţie Arnold-Chiari. Tratamentul inițial 
pentru detresa respiratorie este intubația traheală. Traheo- 
tomia este rezervată pentru cazurile cu detresă respiratorie. 
Traheotomia permite păstrarea vocii normale şi asigură o 
cale aeriană adecvată. Frecvent, pacienţii sunt nemulţumiţi 


Figura 27-17. Secţiune coronală a laringelui la nivelul corzilor 
vocale. Un implant a fost plasat chirurgical pe partea internă stângă 
a cartilajului tiroid în vederea tracționării mediale a corzii vocale 
stângi. (Din Lawrence PF. Essentials of Surgical Specialties. Ediţia 
a 3-a. Philadelphia, PA: Lippincott Williams & Wilkins; 2007.) 

de gestionarea şi de secrețiile asociate unei traheostomii pe 
termen lung. În aceste cazuri, lateralizarea corzilor vocale prin 
diverse proceduri chirurgicale, aritenoidectomii unilaterale sau 
cordotomii unilaterale pot fi utilizate pentru a putea elimina 
nevoia traheostomiei. Însă, aceste proceduri vor compromite 
vocea pacientului prin lărgirea ireversibilă a glotei. Proceduri 
chirurgicale de reinervare a corzilor vocale au fost încercate, 
însă nu s-au dovedit a fi eficiente pe scară largă. 


Leziunile cronice ale corzilor vocale 
Nodulii de coardă vocală sunt o cauză frecventă a disfoniei 
cronice şi afectează atât copiii, cât şi adulţii. Aceştia sunt, 
de obicei, consecinţa unei inflamații cronice localizate 
apărute în urma folosirii improprii a vocii şi a abuzului 
vocal. Denumiţi şi noduli de efort sau nodulii cântăreților, 
aceştia pot fi întâlniți în rândul vocaliștilor, mai ales al celor 
fără un antrenament vocal corespunzător. Examenul clinic 
identifică noduli albi, localizaţi simetric la nivelul întâlnirii 
treimii anterioare a corzii vocale cu cele 2 treimi posterioare, 
regiunea cu cel mai ridicat nivel de traumatism epitelial în 
timpul fonaţiei. Corecţia obiceiurilor de utilizare improprie 
a vocii prin intermediul terapiei foniatrice, va permite, în 
majoritatea cazurilor, remiterea spontană a nodulilor. În 
absenţa terapiei foniatrice, nodulii au risc crescut de recidivă. 
Granuloamele laringiene se pot forma la nivelul poste- 
rior al corzilor vocale, lângă procesul vocal al cartilajului 
aritenoidian, ca rezultat al traumatismelor locale, de obicei 
în prezenţa refluxului acid gastro-esofagian. Granulomul 
laringian este asociat frecvent cu intubaţia traheală sau cu 
traumatismele vocale repetate, precum hemajul sau tusea 
cronică. Această afecțiune răspunde frecvent pozitiv la terapia 
agresivă a bolii de reflux gastro-esofagian, la antibiotice şi 
la cura scurtă de corticosteroizi. Leziunile care nu răspund 
la terapia medicamentoasă, pot fi tratate prin injectarea cu 
toxină botulinică (Botox) a muşchilor adductori ai corzii 
vocale (tiroaritenoidian şi cricotiroidian lateral). Toxina 
botulinică produce paralizia neuromusculară prin preveni- 
rea eliberării de acetilcolină în fanta presinaptică. Rezultă, 
astfel, o adducţie cu forță mai redusă a corzilor vocale, ceea 
ce permite remiterea granulomului şi vindecarea zonei. 
Rareori, granuloamele sunt excizate chirurgical din cauza 
volumului mare care provoacă obstrucția căii aeriene sau 
din cauza suspiciunii de degenerare malignă. 


Tumori benigne ale laringelui 

Cea mai frecventă tumoră benignă laringiană în rândul 
copiilor este papilomul scuamos. Acesta poate apărea şi la 
nivel traheal sau bronşic. Papilomul este o leziune epitelială 
cu ax conjunctiv acoperit de epiteliu scuamos care poate fi 
keratinizat. Se consideră că papiloamele sunt cauzate de 
virusuri şi sunt influențate de modificări hormonale, aspect 
demonstrat de tendinţa acestora de a regresa spontan în 
perioada pubentăţii. Papiloamele apar, de regulă, în porți- 
unea anterioară a corzilor vocale, dar pot, de asemenea, să 
fie întâlnite la nivelul corzilor vocale false sau în regiunea 
subglotică. La copii, debutul apare de obicei înaintea vârstei 
de 5 ani, potenţial prin transmiterea verticală de la mamă, iar 
afecțiunea poate persista până la vârsta adolescenţei. La adult, 
papiloamele sunt mai puţin agresive. Acestea se extind prin 
manipulare, astfel încât se pot produce însămânțări pe toată 
lungimea arborelui respirator. Din acest motiv, traheostomia 
trebuie evitată și rezervată cazurilor avansate de boală. 

Tratamentul este reprezentat de ablaţia laser endosco- 
pică a papiloamelor. Radioterapia este mai puţin eficientă. 
Terapii sistemice, ca aceea cu a-interferon, ribavirină, 
aciclovir şi indole-3 sunt în continuare în studiu pentru 
cazurile severe de boală. Este dificil de determinat terapia 
optimă din cauza evoluţiei naturale a bolii, care presupune 
perioade de exacerbare alternativ cu perioade de acalmie. 

Hemangioamele subglotice și traheale sunt leziuni vasculare 
observate în primul an de viață, asociate cu stridor şi hemangi- 
oame la nivel cutanat. Asemenea hemangioamelor cutanate, cele 
subglotice şi traheale, de regulă, intră în regresie până la vârsta 
de 4 ani, astfeljustificând o terapie conservatoare. Dacă aceste 
leziuni nu pot fi rezolvate cu un f-blocant, excizia chirurgicală 
laser sau traheotomia pot fi necesare. Corticoterapia a fost, de 
asemenea, utilizată, cu rate de succes variabile. 


Tumori maligne ale laringelui 

Cea mai frecventă leziune malignă a laringelui este carcinomul 
scuamos; toate celelalte tipuri însumează împreună <5% din 
patologia malignă a laringelui. În majoritatea populațiilor, 
incidenţa cancerului laringian reprezintă 10% din cea a can- 
cerului pulmonar. Fumatul și consumul de alcool sunt factori 
de risc importanți. Vârful de incidenţă se află în decadele 6 
și 7 de viaţă, iar bărbaţii sunt mai predispuși decât femeile. 

Diagnosticul de carcinom laringian presupune o biopsie 
a leziunii sau a unei metastaze limfoganglionare evidente. În 
plus faţă de laringoscopia indirectă (cu oglinda) şi endoscopia 
flexibilă laringiană în dinamică la pacientul conștient, larin- 
goscopia directă la pacientul sub anestezie generală evalu- 
ează cel mai bine gradul de extensie tumorală superficială. 
Examinările imagistice CT şi IRM penmit evaluarea gradului 
de invazie în profunzime precum și a prezenţei metastazelor 
limfoganglionare. Leziunile astfel descoperite sunt stadializate 
conform sistemului propus de American Joint Committee on 
Cancer, sistem ce ia în considerare dimensiunea şi localizarea 
tumorii, afectarea ganglionară cervicală și prezența metasta- 
zelor la distanţă. Pacienţii care prezintă tumori de dimensiuni 
reduse, fără adenopatii cervicale şi fără dovada metastazării, 
au o rată de supraviețuire mult mai ridicată decât pacienții 
cu extensie tumorală. 

Primele opțiuni terapeutice sunt chirurgia şi radioterapia. 
Chimioterapia asociată radioterapiei îmbunătăţeşte rata su- 
pravieţuirii în cazurile avansate de cancer laringian și elimină 
necesitatea tratamentului chirurgical în cazuri selecționate. 
În cazurile avansate de cancer laringian, fără soluţie curativă, 
chimioterapia a fost utilizată în scop paliativ, cu o rată de 
succes limitată. Pentru a determina tratamentul optim, se iau 
în considerare dimensiunea și localizarea tumorii, prezența 
sau absenţa adenopatiilor cervicale, precum și starea generală 
și preferinţele pacientului. 

Tratamentul chirurgical pentru carcinomul laringian este 
determinat de tumora primară şi comorbiditățile pacientului. 
Rezecţiile endoscopice şi laringectomiile parțiale sunt opţiuni 
folosite cu succes pentru tumorile de dimensiuni mici. Larin- 
gectomia totală este rezervată tumorilor de dimensiuni mari sau 
celor cu leziuni mai mici, dar cu funcţie pulmonară afectată, 
ce nu ar tolera aspiraţia pulmonară. Laringectomia totală 
presupune separareacompletă a căii aeriene de cea digestivă. 
Traheea este ancorată la tegumentul cervical (realizarea unei 
traheostome — sau traheostomia definitivă), deasupra incizurii 
stemale. Odată laringectomizat, este important de reținut 
că pacientul nu va mai putea fi intubat oral. Postoperator, 


comunicarea verbal va putea fi realizată cu ajutorul unui 
electrolaringe sau prin folosirea musculaturii neofaringelui 
și a esofagului cervical pentru producerea vibraţiilor. O valvă 
protetică unidirecţională poate fi plasată printr-un traiect de 
fistulă creat chirurgical, între esofagul cervical şi traheostomă. 
Aceasta permite pacientului producerea unui sunet pe care îl 
poate modula în absenţa laringelui (vocea esofagiană). 
Radioterapia poate fi direcționată doar la nivelul laringelui 
cu minime comorbidităţi asociate pentru pacient. Tumorile de 
dimensiuni mici sunt, de obicei, tratate cu ajutorul radiotera- 
piei, în special când sunt localizate la nivelul corzilor vocale, 
fără extensie la nivelul spațiului paraglotic. În cazul tumorilor 
superficiale laringiene, fără extensie la nivelul lanțurilor gan- 
glionare cervicale, atât chirurgia, cât şi radioterapia oferă o 
rată de supraviețuire la 3 ani de >90%. Tumorile localizate la 
nivelul laringelui supraglotic sunt associate cu o rată ridicată 
de metastazare limfatică, astfel încât chiar şi leziuni de mici 
dimensiuni, fără adenopatii palpabile, necesită tratamentul 
regiunilor limfatice cervicale. Pacienţii trataţi prin intermediul 
radioterapiei pentru cancere localizate supraglotic trebuie să 
aibă o proporţie semnificativ mai mare a regiunii cervicale 
inclusă în planul de iradiere faţă de pacienţii cu carcinoame 
glotice. Astfel, rata de morbiditate asociată iradierii creşte. În 
aceste situaţii, intervenţiile chirurgicale sunt efectuate în cazul 
recidivei tumorale sau al pacienților neresponsivi la tratament. 
Prezenţa adenopatiei cervicale concomitent cu carcinomul 
laringian constituie un factor de prognostic negativ, reducând 
rata de supravieţuire la 5 ani cu până la 70%. Aceste leziuni 
de stadiu avansat sunt tratate cu o combinaţie de chirurgie 
şi radioterapie. Chimioterapia poate fi folosită pentru 
radiosensibilizarea tumorii, în funcţie de tipul histologic. 


REGIUNEA CERVICALĂ ȘI 
GLANDELE SALIVARE 


Anatomie 


O parte importantă a tuturor cursurilor de anatomie este desti- 
nată studiului structurilor complexe ale gâtului. Gâtul asigură 
2 funcţii de bază. Pe de o parte, acesta reprezintă un segment 
prin care numeroase structuri viscerale şi neurovasculare tran- 
zitează din extremitatea cefalică spre cea toracică şi, totodată, 
reprezintă „cel de-al cincilea membru”, permiţând mişcarea 
capului. Musculatura conectează vertebrele cervicale, astfel 
realizându-se mişcările capului şi ridicarea centurii scapulare 
Şi a cutiei toracice. Mușchiul sternocleidomastoidian împarte 
regiunea cervicală în două triunghiuri, anterior şi posterior. 
Triunghiul cervical anterior este limitat medial de linia mediană 
cervicală anterioară, superior de unghiul mandibulei, posterior 
de muşchiul sternocleidomastoidian și inferior de claviculă. 
Triunghiul cervical posterior este delimitat medial de mușchiul 
sternocleidomastoidian, superior de vârful apofizei mastoide 
şi de linia nucală superioară, posterior de muşchiul trapez şi 
inferior de claviculă. Structurile identificabile în mod normal 
prin inspecţie sau palpare la nivelul triunghiului cervical 
anterior sunt: mușchiul sternocleidomastoidian, osul hioid, 
laringele, traheea, glanda tiroidă, glanda parotidă şi glanda 
submandibulară. În triunghiul cervical anterior, profund de 
mușchiul sternocleidomastoidian, se află teaca carotică, ce 
conţine arterele carotide comună, internă şi externă, vena 
jugulară internă, nervul vag, lanţul simpatic cervical și lanţul 

Ganglioni submandibulari 


Ganglioni submentonieri 


Triunghi anterior al gâtului 


Ganglioni supraclaviculari 


Figura 27-18. Limfaticele cervicale. (Din Lawrence PF. Essentials of Surgical Specialties. Ediţia a 3-a. Philadelphia, PA: Lippincott 


Williams & Wilkins; 2007.) 


limfoganglionar profund jugular. Limfaticele drenează supra- 
fețele mucoase ale tractului aero-digestiv superior (Figura 
27-18). Acest fapt conduce la o oarecare predictibilitate în 
extensia locală tumorală la nivelul limfaticelor cervicale. 

Patru straturi fasciale distincte învelesc conținutul cer- 
vical. Imediat profund de tegument se află fascia cervicală 
superficială care înglobează mușchiul platisma. Profund de 
muşchiul platisma se află stratul superficial al fasciei cervi- 
cale profunde, care se dedublează pentru a îngloba mușchii 
sternocleidomastoidian şi prelaringieni. Partea mijlocie sau 
viscerală a fasciei cervicale profunde înveleşte faringele, glanda 
tiroidă, laringele şi traheea. Porțiunea laterală a acesteia dă 
naștere tecii carotice. Foiţa cea mai profundă a fasciei cervicale 
profunde este fascia prevertebrală, care înveleşte musculatura 
paraspinoasă cervicală. 

Glandele salivare principale sunt glandele parotide, sub- 
mandibulare şi sublinguale (Figura 27-19). Aceste perechi de 
glande sunt localizate în afara spaţiului cavităţii orale, de care 
sunt conectate prin ducte. Glandele salivare secundare sunt 
localizate dispersat la nivelul cavităţii orale şi al orofaringelui. 
Acestea se află imediat profund de mucoasa orală şi sunt 
conectate la cavitateaorală şi la faringe prin intermediul unor 
ducte rudimentare. 

Glanda parotidă este cea mai mare glandă salivară. Aceasta 
se află anterior de pavilionul auricular, deasupra muşchiului 
maseter și prezintă o porţiune caudală care se extinde inferior 
spreunghiul mandibular și posterior sub vârful apofizei mastoide. 
Ductul său excretor (Stenon) ia naștere anterior, la aproximativ 
| cm sub arcada zigomatică, traversează muşchiul maseter şi se 
deschide la nivelul cavităţii orale printr-o terminaţie ampulară la 
nivelul molarului maxilar 2. Cel mai important element nervos 
asociat glandei parotide este nervul facial, care iese din apofiza 
mastoidă la nivelul orificiului stilomastoidian şi arc traiect prin 
centrul glandei parotide, unde se ramifică în ramurile motorii 
cervicală, marginală mandibulară, bucală, zigomatică şi temporală. 
Inervaţia vegetativă este parasimpatică, asigurată de ramuri ale 
nervului IX cu originea în nucleul salivator inferior din bulb. 

Glanda submandibulară este localizată într-o regiune concavă, 
inferior de mandibulă, între pântecele anterior și cel posterior 
al muşchiului digastric. Ductul său excretor (Wharton) are 
traiect anterior față de glandă, printre muşchii milohioidian şi 
hioglos. Acesta se deschide în porţiunea anterioară a planşeului 


cavităţii orale, printr-o terminaţie ampulară adiacentă frenului 
lingual. Inervaţia secreto-motorieparasimpatică este asigurată 
de nervii linguali şi de nervul coarda timpanului, cu fibre 
provenind din nucleul salivator superior. 

Glanda salivară sublinguală, cea mai mică dintre cele trei 
glande principale, se situează imediat sub mucoasa orală, formând 
un repliu paralel cu limba în porţiunea laterală a planşeului 
bucal. Glanda excretă saliva direct în cavitatea orală, prin mai 
multe ducte aflate pe suprafaţa sa superioară. Aceasta se află 
în proximitate cu partea superioară a glandei submandibulare, 
astfel încât unele dintre ductele minore sublingualepot traversa 
glanda submandibulară. Inervaţia parasimpatică are aceeași 
origine ca şi cea a glandei submandibulare. 

Fiziologie 

Glandele salivare produc aproximativ 500 mL de salivă pe 
zi,din care 90% este produsă de glandele parotide și subma- 
ndibulare. Saliva acţionează ca un lubrefiant şi ca un agent 
de protecţie la nivelul segmentului aero-digestiv superior. 
Aceasta permite clearence-ul particulelor străine şi al bacte- 
riilor, îndepărtând aceşti agenţi contaminanţi către segmentul 
gastro-intestinal inferior. Saliva permite totodată menţinerea 
igienei orale și dentare și, indirect, ajută la menţinerea hidratării 
corespunzătoare. Enzima digestivă principală din salivă este 
B-amilaza, cu rol important în descompunerea amidonului. 


Examen clinic 


Examenul obiectiv trebuie efectuat într-o manieră sistema- 
tică pentru a evita omiterea unei structuri. Inspecţia vizuală 
trebuie întotdeauna să preceadă palparea pentru a identifica 
leziuni sau cicatrici la nivel tegumentar și semne de atrofie 
musculară sau diformități. Apoi, glanda parotidă trebuie să 
fie palpată. Pentru a permite evaluarea completă a triun- 
ghiului submandibular, un deget înmănuşat trebuie introdus 
în cavitatea orală a pacientului, permiţând astfel palparea 
bimanuală. Altfel, elementele triunghiului submandibular 
vor ascensiona în timpulpalpării. Triunghiul cervical anterior 
trebuie palpat pentru identificarea elementelor limfogangli- 
onare şi a structurilor cartilaginoase ale căilor aeriene. Apoi, 
triunghiul cervical posterior va fi examinat pentru prezența 
unor eventuale mase tumorale. Glanda tiroidă se palpează prin 
insinuarea degetelor examinatorului între trahee şi mușchiul 

Figura 27-19. Anatomia glandelor parotide și submandibulare. (Din Lawrence PF. Essentials of Surgical Specialties. Ediţia a 


3-a. Philadelphia, PA: Lippincott Williams & Wilkins; 2007.) 


sternocleidomastoidian. În timpul deglutiţiei, glanda se va 
mișca, facilitând identificarea unor posibili noduli tiroidieni. 


Evaluarea unei mase cervicale 


Stabilirea diagnosticului în cazul pacienţilor cu formaţiuni 
înlocuitoare de spaţiu la nivel cervical reprezintă o provocare 
din cauza multiplelor posibilităţi de diagnostic diferenţial. 
Aceste leziuni pot fi traumatice, congenitale, inflamatorii 
sau neoplazice. Debutul și evoluţia leziunii, prezenţa durerii, 
manifestările sistemice, precum şi asocierea cu alte simptome 
la nivel aero-digestiv superior devin extrem de importante în 
orientarea diagnosticului. Localizarea leziunii este, de asemenea, 
importantă. Porțiunea caudală a parotidei precum și glanda 
submandibulară sunt deseori confundate cu adenopatii. Este 
important de reţinut că, odată cu înaintarea în vârstă, poziția 
glandei submandibulare devine mai inferioară (apare un grad 
variabil de ptoză). Anumite proeminențe osoase, precum un- 
ghiul mandibulei sau procesul transvers al vertebrei C1, pot fi 
confundate cu mase tumorale cervicale. Examinatorul trebuie 
să identifice cu atenţie caracteristicile masei tumorale. Astfel, 
medicul trebuie să determine dacă formațiunea este pulsatilă, 
dacă există o masă simetrică situată contralateral (poate fi 
vorba de un bulb carotidian proeminent), dacă este prezent 
un trill sau un murmur, ca în cazul tumorilor vasculare, dacă 
masa este bine delimitată, fixată sau cu caracter infiltrativ în 
țesuturile adiacente, dacă există și alte formaţiuni decelabile 
în proximitate? 


Formaţiuni cervicale nedureroase 

La un adult de peste 40 ani, o masă tumorală cervicală nedu- 
reroasă va fi tratată ca un neoplasm până la proba contrarie. 
Carcinomul scuamos produce frecvent metastaze la nivelul 
ganglionilor limfatici ce drenează segmentului aero-digestiv 
superior. În era carcinomului orofaringian HPV-pozitiv, 
metastazele chistice limfoganglionare cervicale pot fi con- 
fundate cu chisturi branhiale. Metastazele la distanță de la 
structuri infraclaviculare (stomac, plămân) pot să apară în 
fosele supraclaviculare. Carcinomul tiroidian poate metastaza 
în ganglionii limfatici cervicali fără modificări decelabile 
palpator la nivelul glandei tiroide. Astfel, se impune o 
examinare atentă a regiunii capului şi gâtului. Dacă în urma 
acestei examinări o tumoră primară este identificată, aceasta 
se va biopsia. Dacă în urma examinării nu a fost identificată 
o posibilă tumoră primară, o puncţie-biopsie cu ac subţire 


din masa tumorală cervicală adesea stabileşte cu acuratețe 
diagnosticul. Biopsia excizională deschisă este practicată ca 
ultimă soluţie, deoarece poate compromite tratamentul ulterior. 
Biopsia incizională este preferabil de evitat, din cauza riscului 
de diseminare tumorală. Astfel, va fi efectuată doar în cazul 
în care multiple puncţii-biopsii cu ac fin au fost non-diagnos- 
tice și examinarea segmentului aero-digestiv superior sub 
anestezie generală (incluzând aici tonsilectomia ipsilaterală 
și biopsii ale rinofaringelui şi bazei de limbă) eșuează în a 
descoperi sediul tumorii primare. Evaluările prin CT și IRM 
aduc detalii importante despre structurile anatomice care nu 
pot fi examinate palpator. Totodată, acestea permit o bună 
evaluare a rinofaringelui, o regiune care se poate dovedi 
dificil de examinat complet. 

La adolescent și la adultul tânăr, diagnosticul de cancer 
pentru o formaţiune tumorală cervicală este rar. Un pacient 
compliant, cu o formaţiune <3 cm, poate fi urmărit. Gan- 
glionii limfatici reactivi nu revin întotdeauna la mărimea 
inițială. Anumite patologii infecțioase pot produce adenopatii 
nedureroase. Un istoric personal de expunere la tuberculoză, 
HIV şi mușcături sau zgârieturi de animale poate să orienteze 
diagnosticul. Leziuni de dimensiuni mai mari, care cresc 
progresiv, sugerează diagnosticul de limfom și impun o punc- 
ție-biopsie cu ac fin. Puncţia-biopsie este diagnostică și poate 
produce suficient material histologic pentru flow-citometrie 
în vederea caracterizării subtipului de limfom. Ocazional, 
stabilirea diagnosticului de certitudine depinde de arhitectura 
histologică, făcând necesară biopsia deschisă. Leziunile con- 
genitale chistice sunt întâlnite predominant la pacienţii din 
această grupă de vârstă. Din cauza straturilor fasciale groase 
ale gâtului, diferenţierea chisturilor de leziuni solide poate fi 
dificilă. Ultrasonografia, imagistica CT şi puncţia-biopsie cu 
ac fin pot tranga diagnosticul. 


Formațiuni cervicale dureroase 

Procesele inflamatorii induc apariția limfadenopatiilor reactive 
prezintă, de regulă, un debut mai rapid şi o evoluţie mai scurtă; 
acestea pot fi însoţite de febră și de simptome asociate unei 
infecții acute de căi respiratorii superioare (precum faringo- 
dinia sau congestia nazală). A denopatia cervicală dureroasă 
care nu răspunde la terapia antibiotică poate sugera leziuni 
granulomatoase, care pot fi diagnosticate cu ajutorul punc- 
ției-aspirative cu ac fin şi a culturilor. Analizele de laborator 
recomandate pentru evaluarea maselor cervicale dureroase 

sunt: hemogramă completă cu formulă leucocitară, viteza de 
sedimentare a hematiilor și serologia Epstein-Barr (mononu- 
cleoză), Bartonella henselae (boala ghearelor de pisică) și HIV. 


Tablou clinic, diagnostic şi tratament 


Sialadenita acută şi cronică 

Afectiunile inflamatorii ale glandelor salivare includ: adenita 
urliană, sialadenita acută supurativă, abcesul parotidian, 
sialadenita cronică și sindromul Sjögren. Sialadenita acută 
este o infecție bacteriană care afectează cel mai frecvent 
glandele submandibulare. Aceasta apare cel mai frecvent 
la adulţi, iar pacienții deshidratați, cu status general alterat, 
prezintă cel mai mare risc. Glanda devine tumefiată, indu- 
rată, dureroasă şi eliberează un lichid purulent prin orificiul 
Wharton, producând un gust neplăcut pentru pacient. Agenţii 
etiologici implicaţi sunt, de regulă, S. aureus, S. pneumoniae 
și streptococi hemolitici. Tratamentul include hidratare și 
antibioterapie activă pe organisme Gram-pozitive. Formele 
abcedate necesită evacuarea chirurgicală a abcesului. 

Sialadenita cronică este caracterizată de episoade recurente 
de inflamație dureroasă a glandei afectate și este frecvent 
asociată cu oetiologie litiazică sau cu stricturi ductale. Aceste 
cauze pot fi tratate prin dilataţii ale ductului glandei salivare, 
extracția, calculilor sau sialodocoplastie (reconstrucția ductului 
excretor). Tratamentul sialadenitei cronice este, de regulă, 
conservator și presupune medicaţie sialogogă (stimulatori ai 
secreției salivare — precum alimentele acide), masaj glandular 
și antibiotice. Când măsurile de tratament conservator eșuează, 
tratamentul chirurgical (parotidectomie superficială sau excizia 
glandei submandibulare) devine necesar. 

Sindromul Sjögren este o afecțiune autoimună cu manifestări 
și la nivelul glandelor salivare și care determină xerostomie, 
keratoconjunctivita Sicca și modificări patologice ale țesutului 
conjunctiv. Etiologia sindromului nu este cunoscută, dar majoritatea 
pacienților prezintă hiper-gammaglobulinemie cu niveluri ridicate 
de imunoglobulină G și anticorpi de tip SS-A, SS-B. Artrita 
reumatoidă este o manifestare frecventă în cadrul sindromului, 
iar peste 50% dintre pacienți prezintă anticorpi antinucleari (cu 
sau fără manifestări articulare asociate). Diagnosticul poate fi 
confirmat printr-o biopsie a glandelor salivare secundare, iar 
tratamentul include, în general, măsuri de rehidratare locală 
care să combată xerostomia și keratoconjunctivita. Dacă apar 
infecţii ale glandelor salivare, se recomandă antibioterapie. 
Pacienţii cu acest sindrom trebuie să fie monitorizați pentru 
hipertrofia progresivă a glandelor, deoarece prezintă un risc 
semnificativ de limfom salivar. 


Tumorile benigne ale glandelor salivare 
Tumorile glandelor salivare constituie aproximativ 1% din 
totalitatea tumorilor regiunii capului şi gâtului, iar 85% dintre 
acestea îți au originea la nivelul glandei parotide. Din totalul 
tumorilor glandei parotide, 75% sunt benigne; tumorile 
glandei submandibulare și ale glandelor salivare minore sunt 
benigne în proporție de 50%, respectiv 30%. Investigaţiile 
diagnostice pentru patologia tumorală a glandelor salivare 
includ puncţia-biopsie cu ac fin, sialografia, scintigrafia, CT 
și IRM. Introducerea în practică a imagisticii CT și a IRM 
în ultimii 15 ani şi utilizarea pe scară largă a puncţiei cu ac 
fin în evaluarea formațiunilor tumorale, au dus la reducerea 
dramatică a folosirii celorlalte tehnici diagnostice. 
Tumorile benigne sunt, în general, nedureroase, mobile 
la planurile adiacente și au un ritm de creștere lent; uneori, 

acestea pot determina inflamație sau fibroză. Inconstant, poi 
fi însoțite de durere locală, în contextul degenerării chistice 
sau suprainfectării. Tumorile de glande salivare minore se 
localizează, în general, la nivel palatin, însă pot apărea ori- 
unde la nivelul tractului aero-digestiv superior și sunt ferme, 
nedureroase şi acoperite de mucoasă orală. l 

Aproximativ 80% dintre tumorile benigne sunt tumori 
mixte sau adenoame pleomorfe, au o incidență crescută in a 


treia şi a patra decadă de viață şi prezintă un risc redus de trans- 
formare malignă. Tumora Warthin apare în 8% dintre cazuri, 
în special la bărbații fumători, și este localizată preponderent 
la nivelul cozii glandei parotide. Tratamentul acestor tumori 
benigne constă în excizia completă a glandei submandibulare 
sau salivare minore, sau în rezecția porțiunii corespunzătoare 
din glanda parotidă, cu conservarea nervului facial. 

La copii, cel mai frecvent tip de tumoră benignă a glandei 
parotide este hemangiomul, care, de obicei, se remite spontan. 
Tratamentul chirurgical este rezervat formelor tumorale cu 
un ritm de creștere rapid sau celor fără remisie spontană 
până la vârsta de 2-3 ani. 

Chistul limfoepitelial parotidian se întâlnește frecvent la 
pacienţii cu SIDA. Acest chist răspunde la terapia cu laser, 
scleroterapie sau radioterapie în doze mici, excizia chirur- 
gicală fiind rezervată formelor simptomatice, neresponsive 
la restul strategiilor terapeutice. 


Tumorile maligne ale glandelor salivare 
Leziunile maligne ale glandelor salivare împărtășesc multe 
dintre caracteristicile patologiei benigne. Totuși, anumite semne 
și simptome diferenţiază caracterul malign: ritmul de creștere 
accelerat, dimensiunile crescute, aderenţa la planurile super- 
ficiale, durerea facială, disfuncția nervului facial, adenopatiile 
cervicaleasociate. În comparație cu adulţii, copiii prezintă o rată 
mai mare de malignitate în cazul tumorilor de glande salivare. 
Puncţia cu ac fin stabileşte diagnosticul de tumoră malignă 
în 85-95% dintre cazuri. Biopsia deschisă sau parţială se 
recomandă doar în cazul invaziei la nivelul tegumentului sau al 
mucoasei. Biopsia tumorilor de glande salivare minore poate 
fi practicată în cazul localizărilor inaccesibile puncţiei cu ac 
fin. Biopsierea tumorilor de dimensiuni mici ale glandelor 
submandibulare este optim realizată prin excizia în totali- 
tate a glandei. Leziunile nou detectate la nivelul glandelor 
salivare sunt stadializate conform sistemului TNM, descris 
anterior, propus de American Joint Committee on Cancer. 
Cea mai frecventă tumoră malignă localizată la nivelul 
glandelor salivare principale este carcinomul mucoepidermoid, 
urmat de carcinomul chistic adenoid şi de carcinomul cu celule 
acinare. Fiecare dintre aceste tumori prezintă un spectru larg 
de manifestări biologice. Din punct de vedere histopatologic, 
sunt clasificate în tumori de grad scăzut și tumori de grad 
înalt. Cancerele de grad scăzut au, în general, un prognostic 
favorabil, prezintă creştere localizată şi metastazează rar și 
tardiv în cursul bolii la nivelul grupelor ganglionare cervicale 
superioare. Cancerele de grad înalt metastazează la nivelul 
ganglionilor cervicali şi pulmonar. Carcinomul adenoid chistic, 
cea mai frecventă tumoră malignă la nivelul glandelor salivare 
exceptând glanda parotidă, prezintă o tendinţă crescută la invazie 
perineurală. Totodată, este caracterizată de aparţia tardivă și la 
distanță a metastazelor şi de o rată redusă de supraviețuire la 10 
și 20 de ani. Alte tipuri de tumori maligneale glandelor salivare 
includ adenocarcinomul şi carcinomul cu celule scuamoase. 
Tratamentul de primă intenţie al cancerului de glande salivare 

este excizia tumorală şi limfadenectomia lanțurilor ganglio- 
nare implicate, urmată de radioterapie. În limita posibilităţii, 
se urmareşte conservarea nervului facial în urma rezectiei. În 
cazul semnelor de paralizie facială preoperatorie sau de invazie 


tumorală a nervului facial se impune sacrificarea acestuia în 
vederea rezecției tumorale în limite de siguranță oncologică. 
În această situaţie, în prezent, există numeroase procedee 
chirurgicale reconstructive de reabilitare a paraliziei faciale. 


Adenita cervicală 

Majoritatea formațiunilor inflamatorii la nivel cervical sunt 
adenopatii de cauză inflamatorie, în special în cazul copiilor. 
Aproximativ toți oamenii dezvoltă limfadenită la un moment 
dat, în special în copilărie; patologia determinantă poate fi 
de origine bacteriană, virală sau granulomatoasă. La copii, 
infecțiile acute de tract respirator superior de cauză virală 
sunt asociate cu adenopatii sensibile la palpare. 

Frecvent, infecțiile streptococice sau stafilococice sunt 
responsabile pentru apariția adenopatiilor şi necesită trata- 
ment antibiotic ţintit. Sursa infecţiei primare este, de cele 
mai multe ori, ţesutuladenotonsilar al inelului Waldayer; cu 
toate acestea, adenita bacteriană poate apărea fără o sursă 
obiectivabilă. Lanţurile ganglionare cervicale posterioare 
pot fi tumefiate în contextul leziunilor scalpului, precum 
cele asociate pediculozei sau altor infecţii cutanate. Trata- 
mentul constă în antibioterapie orală adecvată, cu remiterea 
adenopatiilor în câteva zile sau săptămâni. 

Ocazional, adenita poate deveni supurativă, mai ales la 
sugari și copii. La copii, tratamentul antibiotic administrat 
intravenos are deseori viză curativă. Dacă supuraţia se 
superficializează sau nu prezintă ameliorare în decursul a 
24--48 de ore sub antibioterapie, se impune incizia şi drenajul 
colecției. În mod excepțional, adenita poate implica grupul 
ganglionar jugular profund, caz în care pacientul se prezintă 
cu febră şi leucocitoză, eritem difuz şi edem laterocervical 
indurat, fară fluctuență la palpare datorită localizării profunde 
a colecţiei. La pacienţii adulți, infecțiile profunde ale gâtului 
sunt, de regulă, consecința unei patologii dentare. Imagistica 
CT este fidelă în delimitarea abcesului cervical profund, însă 
la pacientul pediatric, poate fi înşelatoare, cu interpretarea 
flegmonului ca abces. Întrucât ganglionii limfatici şi abcesele 
asociate sunt localizate în teaca carotidiană, indicaţia este de 
incizie cervicală lateral efectuată cu prudenţă și drenaj. Dacă 
abcesul profund nu este drenat corespunzător, colecția poate 
fuza de-a lungul planurilor tisulare până la nivel mediastinal, 
eveniment cu morbiditate şi mortalitate crescute. 


Adenita cervicală granulomatoasă 

Boala ghearelor de pisică se prezintă sub forma adenitei 
granulomatoase de etiologie bacteriană şi este cauzată de 
zgârietura de feline sau canide. De obicei, lanţul ganglionar 
ipsilateral zgârieturii devine tumefiat şi sensibil la palpare. 
Manifestările sistemice iniţiale includ subfebră, stare generală 
alterată și mialgii. Adenopatia se poate remite spontan în 
decursul a câteva zile, iar tratamentul este suportiv. Admi- 
nistrarea de antibiotice cu spectru activ pe Gram-negativi 
poate scurta evoluţia bolii. Dacă apare supuraţia cervicală, 
puncţia-evacuatorie respectiv, mai rar, excizia nodulilor 
afectaţi reprezintă tratamentul indicat. 

Mycobacteriile producadenite granulomatoase, de regulă 
fără simptome sistemice asociate. Majoritatea infecțiilor 
cervicale micobacteriene sunt provocate de Mycobacterium 
tuberculosis. Cazurile în care sunt implicate bacterii atipice, 


precum Mycobacterium avium-intracellulare, apar mai frecvent 
la copii, categorie de vârstă la care acestea sunt mai frecvente 
decât adenitele cervicale tuberculoase. Pacienţii afectaţi pot 
prezenta un rezultat slab pozitiv al testului la tuberculină. 

Aceștia se prezintă frecvent cu o formaţiune tumorală cervicală 

nedureroasă, fluctuentă, de obicei în regiunea parotidiană sau 

submandibulară. Tegumentul supraiacent capătă o culoare 

violacee, iar dacă este neglijată therapeutic, formațiunea va 

evolua către fistulizare tegumentară și evacuare spontană. 

Tratamentul optim al infecțiilor cu aceste microorganisme 

extrem de rezistente constă în excizia grupelor ganglionare 

implicate. Antibioterapia este rezervată recurenţelor sau ca- 

zurilor care pot fi rezecate doar parțial, pentru prevenţia unei 

fistule cronice. Adenita cervicală tuberculoasă (denumită istoric 

și scrofuloasă) este tratată optim cu ajutorul antibioterapiei. 

Intervenţia chirurgicală este adjuvantă pentru prelevarea de 

material histologic, în cazurile în care nu se poate obţine 

material de cultură prin puncţie cu ac subţire. În mod curios, 

majoritatea pacienţilor nu asociază şi leziuni pulmonare 
tuberculoase concomitent. 


Chisturi cervicale benigne 

Chisturile de tract tireoglos apar ca formaţiuni moi, nedureroase, 
persistente la nivel cervical median (Figura 27-20). Examenul 
clinic demonstrează mobilitatea chistului prin ascensionarea 
acestuia în momentul deglutiţiei sau protruziei limbii; această 
mișcare apare deoarece chistul sau tractul tireoglos sunt co- 
nectate la osul hioid. Glanda tiroidă se dezvoltă embriologic 
la niveul tuberculului impar situat la baza limbii și are ulterior 
un traiect descendent prin etajul cervical până ajunge în poziţia 
sa finală, creând astfel un duct tisular tireoglos. Chisturile de 
tract tireoglos apar din cauza eșecului de obliterare a acestui 
tract. De obicei, se indică excizia acestor chisturi, deoarece 
pot creşte în dimensiuni, se pot suprainfecta sau pot degenera 
malign. Înaintea exciziei chistului, poziţia şi funcţionarea în 
parametri fiziologici a glandei tiroide trebuie documentată. În 
situații excepţionale, chistul de canal tireoglos poate conţine 
întregul ţesut funcțional tiroidian. 

Anomaliile de fantă branhială apar ca o consecinţă a eșecului 
de obliterare în viaţa embriologică a sinusului branhial His. Aceste 
malformații pot implica oricare dintre cele 4 arcuri branhiale 
cervicale, dar mai frecvent, este implicat arcul 2. Prezentarea 
tipică este a unei formaţiuni cervicale chistice persistente, 


Corp al limbii 


Foramen cecum 
Chist tireoglos 


Os hioid 


Chisturi de canal 


tireoglos Cartilaj tiroid 


Cartilaj cricoid 


Glandă tiroidă 


Figura 27-20. Localizarea chisturilor de canal tircoglos. (Din 
Lawrence PF. Essentials of Surgicul Specialties. Ediţia a 3-a. 
Philadelphia, PA: Lippincott Williams & Wilkins; 2007.) 

nedureroase (dacă nu este suprainfectată) localizată anterior 
de treimea mijlocie a mușchiul stemocleidomastoidian. Se 
mai pot prezenta și ca sinusuri sau fistule. Chisturile potapărea 
la pacienţi indiferent de vârstă, însă în mod tipic, sinusurile 
şi fistulele apar la sugari, iar chisturile în decadele a 2-a și a 
3-a de viaţă. O malformaţie de arc 2 branhial, în prezentarea 
clasică, este localizată superior, între artera carotidă internă și 
cea externă, superior de nervul hipoglos. Traiectul celei de-a 
doua fante branhiale începe la nivelul amigdalei faringiene, se 
continuă superior de nervul hipoglos, printre arterele carotide 
internă și externă şi se exteriorizează tegumentar la nivelul treimii 
inferioare cervicale, anterior de muşchiul stemocleidomastoi- 
dian. Aceste formaţiuni sau traiecte sunt predispuse la infecţii 


recurente, de obicei asociate cu infecţii acute de căi respiratorii 
superioare. Excizia chirurgicală a chistului, a traiectului acestuia 
sau, preferabil, a amândurora este tratamentul optim, ideal de 
efectuat într-o perioadă asimptomatică. A se vedea Tabelul 
27-11 pentru o comparaţie între chisturile de canal tireoglos și 
cele de fantă branhială. 

Chisturile dermoide, asemenea chisturilor de canal tireo- 
glos, sunt formaţiuni moi, nedureroase, persistente, localizate 
pe linia mediană cervicală anterioară, care apar, de regulă, în 
primele două decade de viaţă. Spre deosebire de chisturile de 
canal tireoglos, chisturile dermoide nu îşi modifică poziţia 
odată cu deglutiția deoarece nu atașate de osul hioid și ade- 
seori, sunt situate superficial de musculatura prelaringiană. 


TABELUL 27-11. Anomalii ale canalului tireoglos vs. anomalii de arc branhial 


Anomalii ale canalului tireoglos 


Anomalii de arc branhial 


Prezentare  Chisturi/sinusuri/fistule Chisturi/sinusuri/fistule/fragmente cartilaginoase 
Vârstă Cel mai frecvente la copii sau la adultul tânăr Adesea prezente în rândul adulţilor tineri 
Histologie De obicei, tapetat de epiteliu scuamos stratificat sau de Tapetat de epiteliu scuamos sau columnar; frecvent 
epiteliu columnar pseudostratificat cu glande secretoare prezintă ţesut limfoid 
de mucus 
Localizare Aproape întotdeauna pe linia mediană, de la baza limbii la Lateral, de-a lungul marginii anterioare a muşchiului 
anatomică istmul tiroidian; când este adiacent cartilajului tiroidian, se  sternocleidomastoidian, oriunde de la nivelul 
poate situa uşor lateral de linia mediană unghiului mandibulei la claviculă 
Examen Chistul ascensionează nu numai la deglutiţie, dar şi la Nu astfel 
fizic protruzia limbii, deoarece este ataşat de tractul restant de 
la nivelul foramen cecum 
Tablou Chistul nu are orificiu sinusal la nivel cutanat, decât în Sinusurile se prezintă ca deschideri cutanate 
clinic cazul infecţiei ce a avut ca rezultat drenajul spontan sau marcate de pliuri cutanate sau vestigii cartilaginoase 
al exciziei incomplete sau al inciziei şi drenajului efectuate subcutanate 
anterior 
Eliberează mucus Chisturile cu drenaj non-purulent (înainte de infecţie) 
conţin un lichid galben, care la microscopie este 
bogat în colesterol, astfel încât nu transiluminează 
Etiologie Fistula canalului tireoglos nu este niciodată congenitală; Congenitale 
apare ca urmare a infecției sau a rezecţiei inadecvate a 
chistului tireoglos 
În mod caracteristic, orificiul cutanat al unei fistule de Nu astfel 
canal tireog!os este ascensionat la protruzia limbii 
Risc infecţie infecție 
Potenţial de degenerare malignă a țesutului tiroidian 
disgenetic 
Tratament Operația Sistrunk Tehnica McFee „în scară” 
Diagnostic  Chist dermoid Ganglioni limfatici patologici 
diferențial 


Ganglioni limfatici patologici 


Chisturi timice cervicale 


Chisturi bronhogenice 


Tesut tiroidian ectopic 


Tabel preluat cu amabilitatea lui Mohammed |. Ahmed, MBBS, MS (Surgery). 

Din punct de vedere patologic, aceste chisturi reprezintă 
anomalii congenitale ale celulelor embrionare pluripotențiale 
care devin izolate şi ulterior suferă un proces de multiplicare 
dezorganizată. Chisturile sunt compuse structure ectodermale 
și mezodermale și, adesea, conţin foliculi piloși, glande 
sebacee şi sudoripare. Tratamentul optim constă în excizia 
chirurgicală completă. 


Limfangioame și hemangioame 
Limfangioamele și hemangioamele sunt două tipuri de tumori 
similare din punct de vedere histologic; hemangioamele conțin 
capilare pline cu sânge, iar limfangioamele conţin canale 
limfatice. Aceste leziuni pot fi de tip capilar, cavernos sau mixt. 
Higroamele chistice sunt formaţiuni voluminoase, multilo- 
culate, nedureroase, de consistență moale, de regulă identificate 
la naştere sau descoperite în primii doi ani de viaţă. Aceste 
formațiuni sunt malformații limfatice cavernoase care se pot 
forma oriunde în corp, dar cel mai frecvent apar în triunghiul 
cervical posterior. Frecvent, cresc în dimensiuni în timpul unor 
infecţii de căi respiratorii superioare. Dacă ajung la dimensiuni 
gigante, pot avea efect compresiv pe laringe, trahee și esofag. 
Aceste formaţiuni sunt neîncapsulate, dezorganizate, pline 
cu lichid, cu pereţi subțiri, care deseori înglobează elemente 
nervoase și vasculare esenţiale făcând excizia foarte dificilă. 
Înainte de excizia chirurgicală, o examinare IRM este necesară 
pentru a aprecia delimitarea și pentru a exclude o extensia 
toracică. Excizia chirurgicală completă, deși de dorit, nu 
trebuie să sacrifice elemente anatomice importante. În cazul 
higroamelor voluminoase, este probabil să fie necesare mai 
multe intervenţii chirurgicale pe parcursul primilorani de viaţă. 
Hemangioamele congenitale, de obicei uşor de diagnosticat, 
sunt malformații congenitale prezente la naștere. Acestea au 
aspect de mase violacee și sunt localizate la nivelul cavității 
orale, faringelui, glandelor parotide sau al gâtului și, în ge- 
neral, cresc în dimensiuni în timpul efortului de plâns sau de 
tuse al copilului. Întrucât majoritatea hemangioamelor scad 
în dimensiuni spontan până la vârsta de 5 ani a copilului, 
tratamentul conservator este justificat. Excizia laser sau 
cea la rece poate fi benefică atunci când hemangiomul nu 
regresează. Corticoterapia poate fi utilizată, însă cu o rată 
de succes variabilă. Hemangioamele cutanate ale capului şi 
gâtului sunt uneori asociate şi cu hemangioame localizate la 
nivelul arborelui respirator, în mod particular la nivel subglotic. 
Acest aspect trebuie întotdeauna avut în vedere la un copil cu 
dificultăți respiratorii și cu hemangioame faciale sau cervicale. 
Hemangioamele subglotice pot fi tratate prin excizii cu laser 
cu CO;, endoscopice sau prin administrare de f-blocante. 


Alte tumori benigne 

În mod tipic, tumorile benigne sunt formaţiuni cu creştere 
lentă, nedureroase, de regulă cu evoluţie pe parcursul mai 
multor ani. Lipoamele sunt formaţiuni asimptomatice, moi, 
mobile, localizate în țesuturile subcutanate sau la nivel cervical 
profund. De obicei, au prezentare tipică şi, uneori, se pot forma 
şi intramuscular. Leziunile care își schimbă rata de creştere sau 
care ajung la dimensiuni suficient de mari pentru a provoca 
neplăceri pacientului, sunt excizate. Tumorile neurogenice sunt, 
în principal, schwanoame și neurofibroame. Acestea iau naștere 
din teaca nervilor cranieni (ex. nervul vag și glosofaringian) sau 
din plexul nervos simpatic cervical. Tumorile neurogenice se 
prezintă, de obicei, ca formaţiuni tumorale cervicale solitare. 
Dintre cele două tipuri histologice, schwanoamele sunt cele 


mai benigne în evoluție. Întrucât axonii individuali încon- 
joară tumora, o excizie care să păstreze nervul de origine este 
întotdeauna de preferat. Neurofibroamele sunt mai dificil de 
tratat pentru că, în acest caz, axonii nervului trec prin grosimea 
tumorii. Astfel, excizia tumorii presupune sacrificarea nervului. 
Pacienţii cu mai multe neurofibroame trebuie să fie investigaţi 
pentru neurofibromatoza von Recklinghausen. 


Tumori maligne 

Limfoamele maligne reprezintă cea mai frecventă patologie 
malignă cervicală în rândul copiilor şi adulţilor tineri, însu- 
mând >50% din cazurile de neoplazie. Formațiunile tumorale 
pot fi bilaterale, sunt nedureroase, de consistență solidă, fără 
necroză centrală. Alte semne și simptome ale limfoamelor 
includ hepato-splenomegalia, modificări radiologice la nivel 
toracic (cu adenopatie mediastinală) și scădere ponderală 
marcată. Limfoamele sunt clasificate în Hodgkin și non-Ho- 
dgkin. Subtipul histologic cu scleroză nodulară al limfomului 
Hodgkin este cea mai frecvent întâlnită formă şi este deseori 
localizată la nivelul grupelor limfoganglionare cervicale și 
mediastinale superioare. Confirmarea histopatologică este 
obligatorie şi acesta este, de obicei, singurul rol al chirur- 
giei în tratamentul acestei afecţiuni. Tratamentul constă în 
chimioterapie, radioterapie sau o combinaţie între cele două. 

Rabdomiosarcomul, de obicei în forma sa embrionară, 
este cea mai frecventă tumoră solidă cervicală, primară, în 
rândul copiilor. Această leziune era considerată universal 
fatală, însă terapiile modeme multi-modale care combină 
chirurgia cu radioterapie și chimioterapie permit astăzi rate 
de supravieţuire mult îmbunătățite. 

Carcinomul scuamocelular este tipul de cancer care me- 
tastazează la nivel cervical cel mai frecvent, tumora primară 
fiind localizată, de regulă, la nivelul segmentului aerodigestiv 
superior. Suprafețele mucoase ale acestui segment trebuie să fie 
investigate cu atenţie, în cazul unei metastaze limfoganglionare 
cervicale, pentru depistarea tumorii primare. O radiografie 
toracică trebuie efectuată pentru depistarea unor metastaze 
pulmonare sau pentru eliminarea plămânilor ca sediu al tumorii 
primare (mai ales în cazul formațiunilor supraclaviculare). O 
examinare CT sau IRM facilitează aprecierea extensiei forma- 
țiunilor tumorale voluminoase precum Și relația acestora cu 
fascia prevertebrală, baza craniului și artera carotidă. Recent, 
examinările prin tomografie cu emisie de pozitroni (PET-CT)au 
devenit populare pentru evaluarea extensiei locale şi identificarea 
metastazelor la distanţă, precum și pentru identificarea tumorii 
primare. PEI-CT utilizează molecule de glucoză marcate cu 
un radioizotop, care se administrează intravenos pacientului. 
Glucoza este absorbită cu precădere de celulele cu rată de di- 
viziune ridicată (fie de cauză inflamatorie, fie malignă), astfel 
concentrând radioizotopul care va putea fi identificat prin scanare. 
Puncţia-biopsie cu ac fin poate fi un element de diagnostic util, 
mai ales în fazele precoce de evaluare, pentru diagnosticul 
citologic. Tratamentul tumorii primare constă în radioterapie, 
chirurgie sau o combinaţie a celor două, în funcţie de sediul și 
dimensiunea tumorii. Evidarea ganglionară cervicală asigură 
excizia lanțurilor limfoganglionare de la nivelul triunghiurilor 
cervicale anterior și posterior situate ipsilateral. Pentru 5-10% 
dintre pacienții cu metastaze cervicale de carcinom spinocelular, 
sediul tumorii primare nu poate fi identificat în urma exame- 
nului clinic și endoscopic. Tratamentul acestor pacienţi constă 
în evidare limfoganglionară cervicală radicală modificată cu 
radioterapia sediului primar cel mai probabil. Pentru 30% dintre 

TABELUL 27-12. Indicaţii ale traheotomiei 


Ocolirea obstrucției căii aeriene superioare 


Dependenţă ventilatorie prelungită anticipată (de obicei >2 
săptămani) 


Permite accesul direct pentru irigarea și aspirarea căii 
respiratorii (toaletă pulmonară) 


Previne aspirarea cronică 


Reduce apariţia spațiului mort la pacienţii cu efort ventilator 
precar sau cu deprimare a sistemului nervos central 


acești pacienţi, tumora primară se va manifesta în decursul a 2 
ani, ceea ce impune supravegherea periodică. 

Metastazele la distanţă la nivel cervical a altor forme de 
cancer (plămân, rinichi sau intestin) se tratează prin radiote- 
rapie şi chimioterapie. Metastazele de melanom necesită, de 
regulă, evidare limfoganglionară. Radioterapia postoperatorie 
adjuvantă, în aceste cazuri, va avea un rol benefic, dar va fi 
mai puţin eficientă față de în alte forme de cancer. Cancerul 
tiroidian metastazat se poate prezenta iniţial doar ca o me- 
tastază limfoganglionară cervicală. Consultaţi Capitolul 19 
pentru mai multe detalii despre cancerul tiroidian. 


Calea aeriană asigurată chirurgical 

Indicaţiile pentru asigurarea chirurgicală a căii respiratorii sunt 
enumerate în Tabelul 27-12. In majoritatea cazurilor, traheotomia 
este un gest chirurgical efectuat într-un mod planificat şi controlat. 


Cricotirotomia 

În cazurile de obstructie aeriană acută, când tentativa de intubaţie 
orotraheală eșuează, cea mai rapidă şi sigură intervenţie pentru 
asigurarea căii aeriene este reprezentată de cricotirotomie. Această 
tehnică presupune incizarea verticală a tegumentului imediat 
deasupra membranei cricotiroidiene. Membrana va fi incizată 
orizontal, deschizând lumenul laringo-trahealpentnu a putea plasa 
o sondă de intubaţie traheală. La copiii mici, această procedură 
nu este posibilă, astfel încât calea aeriană este asigurată optim 
prin traheotomie la nivel imediat subcricoidian (între cricoid și 
primul inel traheal) (vezi Figura 27-14). Deoareceexistă un risc 
crescut de stenoză traheală subglotică asociată cricotirotomiei, 
este prudent ca aceasta să fie convertită la o traheostomie, mai 

ales dacă intubaţia traheală va fi necesară mai mult de câtevazile. 
Consultaţi Capitolul 9 pentru informații suplimentare. 


Traheotomia 

Traheotomia este procedura de secționare a traheei pentru a 
crea o deschidere în calea aeriană care ocolește segmentul 
aero-digestiv superior și permite toaleta pulmonară. Orificiul 
propriu-zis, sau stoma, ce pune în legătură traheea cu tegumentul, 
se numește traheostomă. După realizarea traheotomiei, o canulă 
traheală de dimensiuni corespunzătoare va fi aleasă şi introdusă 
la nivel traheal. Pacientul care respiră cu ajutorul unei canule 
traheale nu mai beneficiază de funcția de încălzire şi umidifiere 
a aerului inspirat, funcţii asigurate de nas. Umidifierea artificială 
a aerului precum și aspirația lumenului respirator sunt foarte 
importante, mai ales în perioada imediat postoperatorie, pentru 
a preveni formarea unor dopuri de mucus care ar putea bloca 
calea aeriană. Printre complicațiile postoperatorii precoce ale 
traheotomiei se numără decanularea accidentală, hemoragiile, 
pneumotoraxul, crearea unei căi false în mediastin și stopul 
cardiac. Complicaţiile tardive posibile includ formarea unui 
țesut de granulaţie peristomal sau traheal cu sângerare sau 
obstrucție respiratorie, persistenţa unei fistule traheo-cutanate 
după decanulare, stenoză traheală, fistulă între trahee și trunchiul 
brahiocefalic și fistulă traheo-esofagiană. 

ÎNTREBĂRI 


Alegeţi un singur răspuns pentru următoarele întrebări. 


1. Un bărbat în vârstă de 71 de ani acuză senzaţia de rotaţie 
a mediului înconjurător survenită brusc la mobilizarea în 
pat în dimineaţa respectivă, la trezire. Simptomatologia 
a durat timp de câteva minute și s-a remis în repaus. 
Pacientul descrie apoi un episod similar apărut la ridicarea 
privirii către un obiect aflat pe un raft poziționat superior 
capului, motic pentru care se prezintă la camera de 
gardă. Neagă cefalee, slăbiciune, febră sau infecţii virale 
recente. Relatează aceeași simptomatologie apărută și 
remisă spontan în urmă cu 10 ani. În afara consemnări 


antecedentelor personale, care este următorul pas în 
diagnosticare? 


A. IRM cerebral cu substanţă de contrast. 
B. Test Romberg. 

C. Testarea acuităţii vizuale. 

D. Manevra Dix-Hallpike. 

E. CT de craniu cu substanţă de contrast. 


2. Un bărbat în vârstă de 55 de ani se prezintă cu paralizie 
facială dreaptă completă debutată în urmă cu 2 zile. 
Pacientul descrie ca primă manifestare otalgie dreaptă, 
urmată de imobilizarea graduală a hemifeţei drepte. Neagă 
cefalee, tulburări de vedere, slăbiciune periferică sau un 
episod similar în antecedente. Care este tratamentul optim 

pentru acest pacient și când trebuie iniţiat? 


A. Corticoterapie orală, inițiată în primele 2 săptămâni 
de la debutul simptomatologiei 

B. Corticoterapie orală, inițiată în primele 72 de ore de la 
debutul simptomatologiei 

C. Corticoterapie orală asociată terapiei antivirale, 
inițiată în primele 72 de ore de la debutul 
simptomatologiei 

D. Corticoterapie orală asociată terapiei antivirale, 
inițiată în primele 2 săptămâni de la debutul 
simptomatologiei 

E. Monoterapie antivirală iniţiată în primele 72 de ore de 
la debutul simptomatologiei 


Un bărbat în vârstă de 30 de ani se prezintă cu 

secreție otică urât mirositoare şi ureche înfundată, 
simptomatologie în evoluţie de câteva luni. Neagă febră, 
cefalee sau slăbiciune facială și relatează multiple episoade 
de infecţii auriculare în copilărie. Inspecţia urechii drepte 
decelează un material alb-brânzos la nivelul membranei 
timpanice cu ţesut eritematos adiacent. Care este 
următorul pas în diagnosticarea patologiei pacientului? 


A. CT de os temporal fără substanţă de contrast 

B. CT de os temporal cu substanţă de contrast 

C. IRMalconductului auditiv intern cu substanţă de contrast 

D. IRM al conductului auditiv intern fără substanţă de 
contrast 

E. Audiogramă. 


Un copil în vârstă de 5 ani se prezintă cu senzaţie de 
ureche înfundată debutată în urmă cu 1 lună, fiind în rest 
sănătos, cu dezvoltare corespunzătoare, fără deficite de 
comunicare. La examinare, se decelează exudat seros 
bilateral la nivelul urechii medii. Care este pasul următor în 
managementul patologiei prezente? 


A. Timpanotomie 

B. Timpanotomie cu montarea tubului de 
timpanostomie 

C. Antibioterapie 

D. Monitorizare 

E. CT de oase temporale 


Un băiat în vârstă de 13 ani se prezintă în mod repetat, 

pe parcursul a 3 luni, la camera de gardă cu sângerare 
nazală apărută spontan, întotdeauna la nivelul nării stângi. 
Pacientul neagă traumatism nazal, febră, cefalee sau scădere 
ponderală și descrie simţ olfactiv nealterat, dar acuză 
dificultate în respiraţie prin nara stângă apărută ocazional. 
Care este următorul pas în diagnosticarea pacientului? 


CT de sinusuri cu substanță de contrast 
CT de sinusuri fără substanţă de contrast 
Angiografie 

Biopsie incizională 

Endoscopie nazală 


mo9N»> 


RĂSPUNSURI ȘI EXPLICAȚII 


1. 


Răspuns: D 

Manevra Dix-Hallpike începe cu pacientul poziționat în 
șezut. Capul este rotat la 45° spre o parte, iar pacientul 

este apoi culcat rapid, cu capul în ușoară extensie și cu 
urechea de partea care a fost întors pacientul, poziționată 
inferior. Se urmărește timp de 30 de secunde apariția 
nistagmusului, apoi pacientul este repoziționat în şezut și 
se inspectează apariția nistagmusului din nou, timp de alte 
30 de secunde. În cazul vertijului paroxistic și nistagmusului 


datorate disfuncţiei de canal posterior (cel mai frecvent), se 
va observa nistagmusul geotrop, care cedează progresiv. 
IRM-ul cerebral sau CT-ul de craniu sunt indicate dacă 
simptomatologia este incontrolabilă și sugerează o cauză 
centrală sau dacă pacientul prezintă semne sugestive 

pentru un AVC sau o formaţiune tumorală. Testul Romberg 
evaluează echilibrul asigurat de proprioceptie, funcţia 
vestibulară și vedere și poate fi influenţat de avitaminoze sau 
de neuropatie periferică. Testarea acuităţii vizuale nu ajută în 
acest caz la diagnosticare. Pentru mai multe informaţii legate 
de răspunsul corect, vezi Capitolul Patologie vestibulară. 


Răspuns: B 


Pacientul prezintă paralizie Bell de hemifaţă dreaptă. 
Corticoterapia orală trebuie iniţiată precoce, preferabil în 
primele 72 de ore de la instalarea simptomatologiei. Două 
săptămâni reprezintă o perioadă mult prea îndelungată 
pentru începerea tratamentului. Ghidurile de practică clinică 
nu mai recomandă terapia antivirală în această situaţie. 
Pentru mai multe informaţii legate de răspunsul corect, vezi 
capitolul Patologia nervului facial. 


Răspuns: A 


Pacientul prezintă diagnosticul de colesteatom de ureche 
dreaptă. Diagnosticul de certitudine este obținut în urma 
exciziei, dar înaintea intervenţiei chirurgicale este necesară 
efectuarea CT-ului de os temporal fără substanţă de contrast 
pentru caracterizarea leziunii și extensiei la nivelul urechii 
medii și osului temporal. CT-ul de os temporal necesită 
utilizarea substanţei de contrast dacă pacientul prezintă 
semne de otomastoidită complicată, precum edemul 
regiunii mastoidiene, stare generală alterată și alterarea 
statusului neurologic sau reacție meningeală. Imagistica 
IRM a canalului auditiv intern este de elecţie în excluderea 
leziunilor de unghi ponto-cerebelos, precum schwannomul 
vestibular. Înainte de orice intervenţie chirurgicală este 
necesară efectuarea unei audiograme, dar aceasta nu 
reprezintă următorul pas ideal. Pentru mai multe informații 
legate de răspunsul corect, vezi Capitolul Colesteatomul. 


Răspuns: D 

Copilulexaminat prezintă OMS de cel puţin o lună dezile, 
fără a avea risc de întârziere în dezvoltare sau deficit de 
comunicare. Pentru aproape 90% dintre copii, patologia 

are remisie spontană, într-un interval de maximum 3 luni. 
Astfel, este recomandată monitorizarea evoluţiei clinice în 
continuare. Timpanotomia cu sau fără montarea tubului de 
timpanostomie ar fi de elecţie în cazul asocierii hipoacuziei 
ce ar duce la întârzierea dezvoltării normale și abilităţilor 

de comunicare, precum în cazul copiilor cu sindrom Down. 
Antibioterapia nu este indicată, întrucât OMS nu are etiologie 
bacteriană. Totodată, în acest stadiu al bolii, investigaţiile 
imagistice nu sunt recomandate. Pentru mai multe informaţii 
legate de răspunsul corect, vezi Capitolul Otita medie. 


Răspuns: E 


Acest pacient prezintă un caz tipic de angiofibrom juvenil 
nazo-faringian ce apare frecvent la băieţii aflaţi la vârsta 
adolescenţei. Deși imagistica joacă un rol important în 
diagnosticarea și în stabilirea planului terapeutic al acestor 
pacienţi, endoscopia nazală cu vizualizarea directă a leziunii 
este procedura de bază, cu atât mai mult cu cât nu este 
iradiantă și poate fi efectuată cu ușurință la patul bolnavului. 
Angiografia este destinată timpului preoperator, acest tip 
de leziune fiind embolizată anterior intervenţiei chirurgicale. 
Biopsia incizională nu este recomandată din cauza riscului 
hemoragic înalt. Pentru mai multe informaţii legate de 
răspunsul corect, vezi Capitolul Epistaxisul. 


Chirurgie ortopedică: 
bolile sistemului musculoscheletal 


John J. Murnaghan și Justin Siebler 


Sistemul musculoscheletal este alcătuit din ţesut conjunctiv 
de origine mezodermală. Oasele, articulațiile, mușchii, ten- 
doanele, ligamentele și fascia aponevrotică reprezintă 70% 
din masa totală a corpului. Cu toate că tulburările sistemului 
musculoscheletal nu afectează de obicei longevitatea, acestea 
interferă frecvent cu calitatea vieţii și consumă o parte sem- 
nificativă a resurselor din îngrijirile de sănătate ale S.U.A. 
Patologiile musculoscheletale reprezintă a doua cea mai 
frecventă cauză a prezentărilor la medic și se situează pe 
locul doi în ceea ce priveşte cheltuielile asociate îngrijirilor 
de sănătate. Patruzeci la sută dintre prezentările de la camera 
de gardă sunt asociate afecțiunilor musculo-scheletale. Se 
estimează că osteoporoza afectează >20 de milioane de femei 
aflate la postmenopauză și că persoanele cu fracturi de șold 
asociate acestei afecțiuni ocupă aproape 20% dintre paturile 
secţiilor chirurgicale. Dorsalgiaeste cea mai frecventă cauză 
de absenteism de la locul de muncă și de dizabilitate în cazul 
pacienţilor cu vârsta <45 de ani. Costul anual al tratamen- 
tului şi compensaţia pentru afecțiunile coloanei reprezintă 
Subluxaţie 

Fosă 
glenoidă 


>14 miliarde de dolari. Aceste statistici demonstrează că o 
înţelegere funcţională a sistemului musculo-scheletal este 
necesară tuturor medicilor, în special celor care practică 
asistenţa medicală de tip primar. 


TRAUMATISMELE 


FRACTURILE, SUBLUXAȚIILE 
ȘI LUXAŢIILE 


Fractura reprezintă o întrerupere sau o pierdere a continuității 
structurale a unui os. În subluxație, suprafeţele articulare 
care în mod normal sunt juxtapuse, sunt parțial lipsite de 
contact (Figura 28-1A). În luxaţie, suprafețele respective 
sunt total lipsite de contact (vezi Figura 28-1B). Subluxaţia 
articulară poate fi un fenomen tranzitoriu, în care suprafeţele 
articulare sunt pe punctul de a se luxa, dar se reduc spontan. 
Luxaţie 


Ligament acromioclavicular superior și inferior 


Claviculă 


Ligamente 


E coracoclaviculare 
Acromion 


Proces 

Figura 28-1. A. Subluxaţia reprezintă o deplasare parţială a suprafețelor articulare juxtapuse. Acest fenomen poate fi tranzitoriu şi se 
poate reduce spontan. B. Luxaţia reprezintă deplasarea completă a suprafeţelor articulare juxtapuse. O manevră de reducere este adesea 
necesară pentru a restabili alinierea articulară. (Modificat cu acordul Rockwood C, Green D. Fractures in Adults. Ediţia a 3-a, Philadel- 


phia, PA: JB Lippincott; 1982:1193.) 

Fracturile 


Descriere 

Cunoașterea nomenclaturii acceptate permite comunicarea 
între medici și poate influenţa luarea deciziilor. Este esenţi- 
ală descrierea fracturilor într-o manieră precisă şi detaliată. 
Fracturile sunt clasificate în funcţie de tip, localizare, grad de 
deplasare și angulaţie. La copii, traumatismele pot afecta placa 
de creștere şi sunt descrise conform clasificării Salter-Harris. 


Tip 

Fracturile pot fi deschise sau închise. O fractură este des- 
chisă când există o lezare a tegumentului care o înconjoară 
sau a mucoasei ce permite fracturii să comunice cu mediul 
extern. Deși majoritatea fracturilor deschise sunt evidente 
la inspecţie, altele, precum fracturile pelvine, pot comunica 
cu rectul sau vaginul și sunt descoperite numai în cadrul 
examenului fizic amănunţit. Prin definiţie, toate fracturile 
deschise sunt contaminate şi necesită tratament de urgenţă 
pentru a preveni infecția. O fractură este închisă atunci când 
pielea sau mucoasa supraiacentă este intactă. 

De obicei, fracturile sunt rezultatul unui impact unic, 
puternic. Cu toate acestea, stresul submaximal repetat 
poate produce microfracturi, care dacă nu sunt lăsate să 
se vindece, vor conduce la o fractură de stres. Fracturile 
de stres sunt frecvent observate la soldaţii din armată sau 
la pacienţii cu o condiţie fizică precară, care participă la 
ședințe intense de antrenament atletic. O fractură produsă 
de o traumă minimă pe os anormal este denumită fractură 
pe os patologic. Fracturile pe os patologic apar în osul care 
este afectat de boli metabolice osoase (ex. osteoporoză) sau 
în osul modificat de tumorile primare sau metastaze. 


Localizare 

Când se descrie sediul unei facturi, se precizează osul afec- 
tat, precum şi poziţia specifică implicată, cum ar fi epifiza 
proximală sau distală, metafiza sau diafiza (Figura 28-2). O 
fractură în regiunea epifizei sugerează extensia intra-articu- 
lară a fracturii, implicând suprafaţa articulației și producând 
artroza post-traumatică. Prin convenţie, diafiza unui os lung 
este descrisă în treimi: proximală, mijlocie sau distală (Figura 
28-2). Localizarea fracturii are importanţă pentru vindecare şi 
tratament. De obicei, fracturile osului metafizar sau spongios, 
cu un aport sanguin bogat și un turnover osos accelerat, se 
vindecă destul de repede. În schimb, osul cortical, diafizar, 
se vindecă mai lent. Prin urmare, fracturile diafizare necesită 
perioade mai lungi de protecţie împotriva stresului prin imo- 
bilizare sau protecţie la ridicarea greutăților. 


Traiectul fracturii 

Traiectul fracturii sugerează cantitatea de energie cinetică 
absorbită de os. O fractură transversală (Figura 28-3A) apare în 
urma unui traumatism cu energie redusă, de obicei ca rezultat 
al unei lovituri directe asupra unui os lung sau a unei avulsii 
ligamentare. O fractură transversală a ulnei apare atunci când 
antebraţului i se aplica o lovitură directă. Fracturile de stres şi 
pe os patologic au de obicei un traiect transversal. Fracturile 
spiroide sau oblice (vezi Figura 28-3B şi C) rezultă printr-un 
traumatism de rotaţie și torsiune. Aceste fracturi au tendința de 
a se deplasa şi de a se scurta după reducere și imobilizare. O 
fractură cu peste două fragmente este denumită cominutivă sau 
multifragmentară. Fragmentul din mijloc poate fi triunghiular 


Suprafaţă articulară 


Epifiză proximală 


Metafiză proximală 


1/3 proximală 


Diafiză 1/3 medie 


1/3 distală 


Metafiză distală 


Epifiză distală 


Figura 28-2. Regiuni anatomice ale unui os tubular lung. 
(Din Lawrence PF. Essentials of Surgical Specialties. Ediţia a 
3-a, Philadelphia, PA: Lippincott Williams & Wilkins; 2007.) 


A 


Figura 28-3. Traiecte frecvente de fractură. A. Fractură trans- 
versală. B. Fractură spiroidă. C. Fractură oblică. (Din Lawrence 
PF. Essentials of Surgical Specialties. Ediţia a 3-a, Philadelphia, 
PA: Lippincott Williams & Wilkins; 2007.) 

Figura 28-4. Fracturi cominutive. A. Fragment triunghiular 
în aripă de fluture. B. Fractură segmentară. (Din Lawrence PF. 
Essentials of Surgical Specialties. Ediţia a 3-a, Philadelphia, PA: 
Lippincott Williams & Wilkins; 2007.) 


şi se numeşte fragment în aripă de fluture (Figura 28-44); 
atunci când are o configuraţie cilindrică, este descris ca fiind 
segmentar (Figura 28-4B). Fracturile cominutive apar ca urmare 
a forțelor mari şi implică grade semnificative de deteriorare a 
aportului sanguin intramedular al osului și al ţesuturilor moi 
din jur, ceea ce poate compromite vindecarea unuia sau a 
ambelor focare de fractură. O fractură impactată (Figura 28- 
SA; vezi, de asemenea, Figura 28-15) este frecvent întâlnită 
în osul metafizar, cum ar fi în fracturile colului femural, ale 
extremității distale radiale sau ale platoului tibial. În aceste 
cazuri, este vorba despre traumatisme cu energie redusă, 
în care două fragmente osoase sunt impactate unul faţă de 
celălalt. O fractură prin compresie semnifică faptul că osul 
trabecular sau spongios este strivit şi apare adesea în corpurile 
vertebrale (Figura 28-5B). Deşi majoritatea fracturilor osoase 


Figura 28-5. A. Fractură impactată de col femural. B. Fractură 
prin compresie anterioară a corpului vertebral. (Din Lawrence 
PF. Essentials oJ Surgical Specialties. Ediţia a 3-a, Philadelphia, 
PA: Lippincott Williams & Wilkins; 2007.) 


sunt complete, la copii se observă o încurbare incompletă a 
unei singure corticale, cunoscută sub numele de fractură în 
lemn verde (Figura 28-6). 


Deplasarea 
Fragmentele osoase fracturate pot fi deplasate prin forţa unui 
traumatism, a gravitaţiei sau a tracțiunii musculare. Depla- 
sarea este descrisă în funcţie de distanță sau de diametrele 
osoase din zona antero-posterioară (AP) şi medio-laterală 
și de lungime (fie prin scurtare, fie prin distracţie). 
Deplasarea se măsoară atât în planurile medio-laterale 
(coronale) cât şi în cele antero-posterioare (sagitale). Depla- 
sarea fragmentului distal este denumită întotdeauna în raport 
cu fragmentul proximal. Această convenţie în terminologie 
este necesară, deoarece majoritatea fracturilor sunt aliniate 
prin reducerea fragmentului distal deplasat în raport cu cel 
proximal. Deplasarea fracturilor este în mod obişnuit cuan- 
tificată ca procent (Figura 28-7). Această descriere poate 
induce în eroare, deoarece deplasarea posterioară cu 50% 
(Figura 28-7B) şi deplasarea laterală cu 50% (Figura 28-74) 
pot reprezenta, în plan tridimensional, o apoziţie osoasă de 
doar 25% (Figura 28-7C). Angulaţia reflectă relaţia dintre 
axul lung al fragmentului distal şi axul lung al celui proximal. 
Aceasta poate fi descrisă de una dintre cele două convenţii. În 
prima convenţie, se identifică direcţia spre care este deplasat 
fragmentul distal (Figura 28-8). În cea de-a doua convenţie, 
este descris sediul angulaţiei fracturii. Referirea la fragmentul 


Figura 28-6. Fractura în lemn verde a ulnei este o fractură incompletă (săgeată) şi osul este înclinat cu vârful poziționat 
anterior. Fractura trebuie completată (cu întreruperea celeilalte corticale) pentru a preveni deformarea angulară. De obicei, fracturile 
în lemn verde apar la copiii ale căror oase sunt mai elastice şi mai puţin fragile decât ale adulţilor. (Din Lawrence PF. Essentials of 
Surgical Specialties. Ediţia a 3-a, Philadelphia, PA: Lippincott Williams & Wilkins; 2007.) 

Figura 28-7. Deplasarea fracturilor. A. Incidenţa antero-poste- 
rioară (AP) evidenţiază o deplasare laterală de aproximativ 50% a 
fragmentului distal. B. Incidenţa laterală evidenţiază o deplasare 
posterioară cu 50% a femurului distal. C. Cumulat, în plan tridi- 
mensional, apoziţia osoasă este de aproximativ 25%, un procent 
care este subestimat de oricare dintre cele două incidenţe (A sau B) 
izolate. (Din Lawrence PF. Essentials of Surgical Specialties. Ediţia 
a 3-a, Philadelphia, PA: Lippincott Williams & Wilkins; 2007.) 


distal sau la angulaţiaapicală trebuie menţionată în funcţie de 
alinierea fracturii. De exemplu, în Figura 28-8, fragmentul 
distal este înclinat spre direcţiile posterioare și laterale sau 
vârful fracturii este angulat antero-medial. 

Termenii varus și valgus sunt folosiți şi în descrierea 
fracturilor şi a diformităţii membrelor. Aceşti termeni se 
referă la direcţia unei deformări angulare în raport cu linia 
mediană a corpului. Dacă vârful angulării este îndreptat 
în direcţie opusă față de linia mediană (Figura 28-9A), se 
utilizează termenul varus. Dacă vârful angulării este îndrep- 
tat către linia mediană (Figura 28-9B), se numește valgus. 
Astfel, „picioarele în paranteză” la care vârful angulării de 
la nivelul genunchiului (genu) este orientat în direcţie opusă 
faţă de linia mediană se numesc genu varum, în timp ce 
„picioarele în X” se numesc genu valgum. 

Apoziţia, angulaţia și scurtarea fracturilor sunt cuan- 
tificate în procente, grade și, respectiv, în centimetri, pe 
radiografii. Rotaţia presupune modificări de poziţie în jurul 
axului lung al osului. Cel mai bine este diagnosticată clinic. 
Diformitatea rotaţională este exprimată prin identificarea 
poziţiei fragmentului distal în raport cu cel proximal. De 
exemplu, dacă piciorul este torsionat spre exterior, fractura 
este rotată extern. 


Clasificarea Salter-Harris a decolărilor epifizare 
La copii, placa de creștere este zona de creștere a cartilajului 
situată între epifiza și metafiza oaselor lungi. Cartilajul este 
structural mai slab decât osul și, prin urmare, este un loc frec- 
vent al leziunilor. Clasificarea Salter-Harris a traumatismelor 
plăcilor de creștere este descriptivă, universal recunoscută 
şi are implicaţii prognostice importante (Figura 28-10). 
Fractura Salter-Harris de tip I presupune o separare 
a epifizei de metafiză (Figura 28-10). Dacă periostul 
nu este întrerupt, fractura rămâne nedeplasată. In cazul 
acestui traumatism, există o sensibilitate la nivelul plăcii 


de creștere. Fractura Salter-Harris de tip II trece prin placa 
de creștere şi traversează metafiza. Această fractură este 
consecința unei mișcări de încurbare care rupe periostul 
pe partea opusă fiagmentului metafizar triunghiular. Într-o 
leziune Salter-Harris de tip III, fractura se extinde de la 
cartilajul de creștere prin epifiză cu implicarea articulației. 
Această fractură este intra-articulară şi necesită o reducere 
perfectă pentru a evita sechelele de artroză. Linia fracturii 
Salter-Harris de tip IV se extinde din metafiză, prin cartila- 
jul plăcilor de creştere, în epifiză. Acest traiect al fracturii 
este, de asemenea, intra-articular. Aceste fracturi trebuie 
să fie fixate chirurgical pentru a preveni pseudartroza și 
incongruenţa suprafeţei articulare. Fracturile Salter-Harris 
de tip III și IV au cea mai mare incidenţă a tulburărilor de 
creştere, dacă nu sunt corect tratate. O fractură Salter-Harris 
de tip V implică o fragmentare a plăcii de creștere epifizare. 
Este posibil ca aceste leziuni să nu fie aparente pe radio- 
grafii și, prin urmare, sunt dificil de identificat prospectiv. 
Leziunea de tip V face ca o punte osoasă să înlocuiască 
secţiunea lezată a cartilajului de creştere, ceea ce va duce 
la o creștere angulară asimetrică. 

Oricât de banale, traumatismele plăcilor de creștere 
pot provoca tulburări de creştere a osului lung implicat. 
Cu cât numărul clasei este mai mare, cu atât lezarea plăcii 
epifizare este mai importantă. În consecință, fractura de tip 
IV are un prognostic mai prost şi o incidență mai mare a 
tulburării de creştere decât leziunea de tip I. Posibilitatea 
apariţiei unei tulburări de creştere impune ca toate fracturile 
plăcii de creștere să fie investigate radiografic cel puţin la 
l an după traumatism. 


Evaluarea pacienților cu traumatism musculoscheletal 
De obicei, pacientul are antecedente de traumatism, deși în 
fracturile pe os patologic traumatismul poate fi minim. La 
copii, fie șchiopătarea, fie refuzul de a folosi o extremitate 
sugerează o posibilă fractură. Printre simptomele trauma- 
tismului musculo-scheletal se numără durerea, tumefacția 
şi deformarea. Durerea la palpare, crepitaţia sau deformarea 
sugerează în mod clar o fractură. Examinatorul ar trebui 
să inspecteze extremitatea circumferenţial pentru a decela 
leziunile mici, punctiforme. Integritatea vasculară (pulsul, 
umplerea capilară) și starea neurologică (funcţiile senzoriale, 
motorii și reflexe) trebuie evaluate și documentate. Mișca- 
rea activă a articulaţiilor distal de sediul fracturii implică 
integritatea țesuturilor moi şi a funcţiei neurologice. Cele 
mai importante două caracteristici clinice ale fracturii (dacă 
este deschisă sau nu și dacă elementele neurovasculare sunt 
compromise) sunt determinate prin examen clinic înainte 
de efectuarea imaginilor radiografice. 

O evaluare radiologică completă include următoarele: 


1. Trebuie să se realizeze două incidenţe ale osului sau 
articulației afectate în unghi drept una față de cealaltă. 
Deoarece fracturile se produc tridimensional, o singură 
incidenţă radiografică nu va permite o descriere exactă 
(deplasarea și angulaţia) a fracturii (vezi Figura 28-7). 
Două incidenţe radiografice realizate perpendicular una 
faţă de cealaltă, de obicei una anteroposterioară (AP) 
și una laterală, îndeplinesc aceste cerinţe. 

2. Trebuie vizualizată atât articulaţia proximală, cât și cea 
distală față de zona lezată. Nu este neobișnuit ca un 
traumatism al genunchiului sau o fractură de şold să 
fie asociate cu o fractură a diafizei femurale. 

Figura 28-8. A. În imaginea antero-posterioară (planul coronal), fragmentul distal este angulat lateral, iar angularea fracturii este 
medială. B. În imaginea laterală (plan sagital), fragmentul distal este angulat posterior, iar vârful unghiului este anterior. (Din Lawrence 
PF. Essentials of Surgical Specialties. Ediţia a 3-a, Philadelphia, PA: Lippincott Williams & Wilkins; 2007.) 


Genu varum Genu valgum 


A B 


Figura 28-9. Termenii varus și valgus se referă la relaţia dintre diformitate cu linia mediană a corpului. A. Genu varum, sau 
picioare în paranteză, apare atunci când vârful angulării diformităţii este îndepărtat de linia mediană. B. Genu valgum, sau picioarele 
în X, se produce atunci când vârful angulării diformității este îndreptat către linia mediană; se numeşte valgus. În cazul valgusului, 
genunchii seamănă cu litera L, aspect ce ajută la diferenţierea acestor termeni care se confundă. 

Figura 28-10. Clasificarea Salter-Harris a fracturilor plăcilor de creștere în cazul copiilor. Cu cât gradul clasificării este mai 
mare, cu atât traumatismul a fost mai violent la nivelul plăcii epifizare şi cu atât este mai mare riscul pentru tulburări de creştere și 
de vindecare osoasă. (Retipărit cu permisiunea Rang MC. Children s Fractures. Ediţiaa 2-a, Philadelphia, PA: JB Lippincott; 1983.) 


3. Asocierile cunoscute ale leziunilor determină o examinare 
radiologică specială. Radiografiile coloanei cervicale 
sunt obligatorii pentru toți pacienţii cu leziuni faciale 
și la nivelul capului; luxaţia șoldului este asociată cu 
traumatisme de energie mare la nivelul genunchiului. 
Fracturile scheletului axial (coloană vertebrală şi pelvis) 
asociază leziuni ale viscerelor toracice, abdominale sau 
pelvine, precum și ale structurilor nervoase. 

4. Dacăo fractură nu este evidentă în urma radiografiei, dar 
este suspectată clinic (ex. fractura de scafoid), se recomandă 
imobilizarea și reevalurea ulterioară. Radiografiile repetate 
saualte tehnici imagistice, cum ar fi tomografia computerizată 
(CT) sau imagistica prin rezonanță magnetică (IRM), pot 
fi necesare pentru stabilirea diagnosticului. 


Deşi rar, pacienţii cu fracturi ale oaselor lungi sunt 
predispuși la embolie grăsoasă. Examenul clinic trebuie să 
urmărească prezenţa peteşiilor în asociere cu alterarea stării 
mentale. Pacienţii sunt adesea dispneici și au o saturație 
scăzută a oxigenului. Imaginile de radiografie toracică evi- 
denţiază o opacifiere difuză, fără prezenţa leziunilor focale. 
Sindromul de embolie grăsoasă este un diagnostic clinic, 
deoarece nu există nicio investigaţie de laborator specifică 
în acest sens. Tratamentul este suportiv şi, în cazurile grave, 


poate necesita intubaţie şi ventilaţie cu presiune pozitivă cu 
până la 100% O». 


Principii de tratament în fracturi 
Un pacient cu fractură trebuie tratat iniţial ca un pacient 
traumatizat (vezi Capitolul 9), prin gestionarea în primul 
rând a leziunilor amenințătoare de viaţă. Toate traumatismele 
musculo-scheletale trebuie imobilizate în atele, iar atelele tre- 
buie să fie menținute ori de câte ori pacientul este transportat. 
Montarea unei atele previne mișcarea în focarul de fractură, 
reducând astfel afectarea suplimentară a ţesuturilor moi din jur 
(nervi, vase de sânge şi muşchi; vezi Figura 28-16), limitează 
pierderea de sânge și scade durerea cauzată de traumatism. 
Montarea corectă a atelei presupune imobilizarea atât a ar- 
ticulaţiei supraiacente cât şi a celei subiacente focarului de 
fractură. În mod similar, în cazul unei luxaţii, osul proximal 
şi cel distal de articulaţie trebuie imobilizate după reducerea 
corectă. Este esenţială verificarea integrităţii structurilor ner- 
voase şi vasculare distale de fractură. Repetarea examenului 
clinic trebuie efectuată după orice reducere sau manipulare 
a extremității fracturate. 

Toate fracturile deschise sunt considerate contaminate 
bacterian, iar tratamentul are ca scop prevenirea infecțiilor 

TABELUL 28-1. Etapele vindecării fracturii 


Formarea hematomului (imediat) 
Inflamaţie şi proliferare celulară (de la ore la săptămâni) 


Formarea calusului moale (2 zile — 6 săptămâni) 
Proliferarea condroblastelor şi osteoblastelor; 
Formarea osului imatur sau fibros 


Formarea calusului dur (10 zile - 4 luni) 
Consolidare; transformarea osului fibros în os lamelar 


Remodelare osoasă (2-24 luni) 
Remodelarea și resorbția calusului, cu reconstituirea 
cavităţii medulare 


consecutive. Leziunea este examinată o singură dată și este 
acoperită cu un pansament steril, iar extremitatea este imo- 
bilizată în atelă. Profilactic, se administrează vaccin anti 
tetanic, dacă este necesar (vezi Capitolul 8) şi se inițiază 
tratamentul cu antibiotice. Pentru leziunile ușor contaminate se 
administrează intravenos cefalosporine de generaţia I. Plăgile 
deschise extinse sau cele care au apărut în urma activităţilor 
din gospodărie ar trebui tratate în plus şi cu aminoglicozide 
şi metronidazol (Flagyl). Dacă este necesar, debridarea 
Şi irigarea sunt efectuate de obicei în sala de operaţie sub 
anestezie generală. Sunt examinate toate țesuturile, corpii 
străini şi țesuturile devitalizate sunt îndepărtate, iar leziunea 
este irigată din abundență. Tehnica de închidere este dictată 
de gravitatea leziunilor: reconstrucție primară sau ortoplastică 
a țesuturilor moi. Cu toate acestea, tratamentul fracturii nu se 
poate realiza până când nu se obţine o plagă aseptică. 

Tratamentul fracturilor necesită cunoaşterea etapelor 
vindecării fracturilor (Tabelul 28-1). Cele două principii 
ținerea acesteia până la vindecare osoasă, cu prezervarea 
concomitentă a aportului sanguin osos. 


Reducerea 

Diformitatea produsă de fractură este redusă pentru a resta- 
bili alinierea fragmentelor oasoase prin metode închise sau 
deschise. Reducerea închisă presupune manipularea fracturii 
într-o poziţie funcțională prin aplicarea unei tracţiuni la 
nivelul segmentului distal pentru a separa fragmentele im- 
pactate și a unei forţe pentru a asigura reducerea. Când este 
necesară reducerea deschisă, fractura esteexpusă chirurgical, 
iar fragmentele osoase sunt manipulate direct. Reducerea 
deschisă este indicată atunci când eşuează metodele de re- 
ducere închisă, în cazul fracturilor cu deplasare ale oaselor 
care suportă greutatea corporală sau la fracturile cu traiect 
intra-articular în care suprafaţa articulară trebuie reconstituită 
perfect pentru a împiedica apariţia artrozei post-traumatice. 


Mentinerea reducerii 

Odată ce fractura a fost redusă, alinierea fragmentelor tre- 
buie menţinută până la finalizarea procesului de vindecare 
osoasă. Menţinerea necesită o anumită formă de imobilizare 
a fracturii, care poate include imobilizare gipsată, tracțiune, 
orteze, fixare internă sau externă. Tipul de imobilizare utilizat 
depinde de stabilitatea fracturilor sau de riscul de deplasare. 
Metoda tradiţională de imobilizare fiind reprezentată de 
aparatul gipsat circular sau cel din fibră de sticlă. Gipsul 


protejează şi menţine alinierea în focarul de fractură până 
la vindecare. Urmărirea clinică şi radiologică precoce este 
necesară pentru a se asigura menţinerea reducerii fracturilor 
pe măsură ce edemul se remite. 

Tracţiunea continuă aplicată la nivelul tegumentului, 
trans-osos sau prin gravitație este o tehnică prin care se poate 
obţine şi menţine reducerea. Tracţiunea transtegumentară 
este utilă la copiii mici. Tracţiunea transosoasă necesită 
introducerea unei broşe prin segmentul localizat distal de 
focarul de fractură. Forţele mari de tracţiune pot fi apoi 
aplicate direct pe os şi pot depăşi forțele de contracție ale 
mușchilor mari la pacienții cu fracturi pelvine, femurale 
sau tibiale (Figura 28-11). Gravitaţia poate acţiona, de 
asemenea, ca forță de tracţiune. În fracturile humerale, 
greutatea membrului superior distal aplică tracţiune dacă 
corpul este menţinut în poziţie de ortostsatism (Figura 28- 
12A). Aplicarea unui aparat gipsat la nivelul antebraţului 
sporeşte acest tip de tracțiune (Figura 28-12B). Această 
tehnică este foarte rar folosită şi în mare parte înlocuită de 
imobilizarea prin orteze. 

Există o serie de complicaţiiasociate cu imobilizările gip- 
Sate şi cu tracțiunea. Bandajele circulare pot provoca tulburări 
circulatorii acute ale membrelor afectate în contextul unei 
tumefacții suplimentare. Pentru a preveni această complica- 
tie, în cazul tratamentului imediat al fracturilor este folosită 
în general atela, care este apoi înlocuită cu un gips circular 
după ce edemul iniţial se remite. Un gips sau un pansament 
prea strâns trebuie complet înlăturat. Tracţiunea excesivă 
trans-scheletică poate conduce la defecte de consolidare și 
leziuni ale nervilor periferici. Complicaţiile cutanate de tip 
ulcerativ pot apărea atât în cazul tracţiunii transcutanate cât 
şi a tracțiunii transscheletice. Tracţiunea transscheletică pro- 
duce forţe de forfecare între sacru și planul patului, ceea ce 
poateprovoca escare sacrate. Un gips inadecvat aplicatpoate 
determina o leziune ulcerativă de presiune la nivelul unei 
proeminențe osoase insuficient căptușită sau al unui fragment 
osos deplasat. Redoarea articulară şi atrofia musculară sunt 
complicaţii frecvente după o imobilizare prelungită. 

Ortezele funcţionale, utilizate cel mai des pentru fracturile 
umărului, permit mișcări precoce ale articulației, menţinând 
reducerea fracturii printr-un efect compresiv asupra țesuturilor 
moi. Conversia de la gips sau atelă la o orteză funcțională, 
după dovada consolidării fracturii, grăbeşte atât vindecarea, 
cât şi recuperarea. 

Dispozitivele de fixare internă includ broşe, şuruburi, 
plăci (Figura 28-13) şi tije centromedulare (vezi Figura 
28-19). Indicaţiile pentru fixarea internă sunt enumerate 
în Tabelul 28-2. Implanturile metalice de fixare au aspect 
radioopac pe radiografii. Cu toate acestea, similar aparatelor 
gipsate, aceste dispozitive doar menţin poziţia fragmentelor 
de fractură până când vindecarea este completă. Materialul 
de fixare a fracturii ar trebui considerat o atelă internă care 
trebuie să respecte mecanismele fiziologice ale vindecării 
fracturilor. Simpla prezenţă a unui dispozitiv de fixare 
internă nu garantează vindecarea fracturilor. Dacă fractura 
nu consolidează, încărcarea repetitivă (ciclică) a unui 
implant de fixare a fracturii va duce în final la slăbirea 
sau la degradarea acestuia. Ori de câte ori este utilizată 
fixarea internă, există o cursă între vindecarea fracturilor 
şi degradarea implantului. Deşi fixarea internă favorizează 
mobilizarea precoce a pacientului, aceasta este însoţită de 
o serie de posibile complicaţii. Fixarea internă necesită o 

Figura 28-11. A. Tracţiunea scheletală aplicată printr-o broşă introdusă în tibie este utilă pentru tratarea fracturilor de femur sau pelvis. B. 
Piciorul este aşezat într-un aparat de suspendare, iar planul patului este ridicat pentru a permite greutăţii corpului şi gravitaţiei să acţioneze precum 
o contratracţiune. (Din Lawrence PF. Essentials of Surgical Specialties. Ediţia a 3-a, Philadelphia, PA: Lippincott Williams & Wilkins; 2007.) 


expunere chirurgicală care în sine poate devitaliza țesutul 
şi poate creşte riscul de infecție şi pseudartroză. O a doua 
intervenţie chirurgicală poate fi necesară dacă implantul 
trebuie îndepărtat. În cele din urmă, după îndepărtarea 
materialului de osteosinteză, osul se poate refiactura la 
nivelul orificiilor şuruburilor, mai ales atunci când sunt 
localizate în osul cortical diafizar. 

Fixarea externă este o metodă minim invazivă de 
menţinere a reducerii fracturilor. Fişele sunt introduse în 
osul proximal și distal de focarul de fractură și sunt fixate de 
un cadru extern pentru a imobiliza fractura (Figura 28-14). 
Indicaţiile pentru fixarea externă sunt enumerate în Tabelul 
28-3. Printrecomplicaţii, se numără infecția la nivelul locului 
de introducere a fişelor şi întârzierea consolidării. 


Restabilirea funcției 
Planificarea programului de recuperare începe cu fazele 
inițiale de tratament al fracturii. Pentru a evita redoarea 
articulară comună fracturilor periarticulare și intra-articulare, 
membrul este imobilizat în poziţie funcțională. Exerciţiile 
izometrice ale mușchilor imobilizaţi sunt iniţiate pentru a 
rajate exerciţiile de mișcare ale articulaţiilor adiacente care 
nu sunt imobilizate. După îndepărtarea unui aparat gipsat 
sau a unei orteze, sunt iniţiate exerciţii de îmbunătăţire a 
mișcării active și de tonifiere musculară. 

Viteza de recuperare depinde de rata și calitatea vinde- 
cării fracturilor. Activităţile sau exerciţiile de recuperare 
excesive pot avea ca rezultat vindecarea întârziată, eșecul 

Figura 28-12. Tracţiunea prin forță gravitaţională. A. Cu greutatea braţului sprijinit de un guler şi o manşetă. B. Cu un gips sus- 
pendat. (Din Lawrence PF. Essentials of Surgical Specialties. Ediţia a 3-a, Philadelphia, PA: Lippincott Williams & Wilkins; 2007.) 


Figura 28-13. Radiografii ale unei fracturi cominutive de gleznă. A. Radiografie antero-posterioară. B. Radiografie în incidență 
laterală. C. Fractură intra-articulară tratată cu plăci și şuruburi. (Din Lawrence PF. Essentials of Surgical Specialties. Ediţia a 3-a, 
Philadelphia, PA: Lippincott Williams & Wilkins; 2007.) 


implantului și pierderea reducerii. Un plan raţional de 
recuperare include acei factori care influenţează viteza şi 
succesul vindecării fracturilor. Acești factori includ nivelul 
de energie aplicată la nivelul osului în timpul traumatis- 
mului (fracturile deschise, cominutive și cu deplasare se 
vindecă lent), tipul de os implicat (spongios sau cortical), 
integritatea țesutului moale, starea generală de sănătate a 
pacientului sau statusul nutrițional și vârsta (procesul de 


vindecare al copiilor este mai rapid comparativ cu cel al 
adulţiilor). 

Vindecarea osoasă este evaluată clinic şi radiologic. 
Clinic, vindecarea este evidentă atunci când nu mai este 
prezentă durerea la palpare şi nu mai există mişcări în fo- 
carul de fractură la mobilizare. Radiologic, vindecarea este 
evidentă atunci când se observă în imaginile radiografice 
trabecule osoase distincte care traversează sediul fracturii. 

TABELUL 28-2. Indicaţii pentru fixarea internă a 


unei fracturi 


Eşecul metodelor non-operatorii de reducere 
Reducerea anatomică a fracturilor intra-articulare 


Fracturi la care nu se poate aplica tracţiune sau 
imobilizare gipsată (ex. fracturi ale colului femural, fracturi 
interotrohanteriene la vârstnici) 


Fracturi pe os patologic 


Fracturi multiple pe aceeași extremitate sau în cazul aceluiaşi 
pacient 


Fracturi la paraplegici (pentru a favoriza îngrijirea acestora) 


Figura 28-14. Fractură deschisă de tibie, cu cominuţie importantă, 
tratată cu un fixator extern. Această formă de fixare imobilizează 
fractura, dar permite accesul la leziune pentru observare şi îngrijire. 
(Din Lawrence PF. Essentials of Surgical Specialties. Ediţia a 3-a, 
Philadelphia, PA: Lippincott Williams & Wilkins; 2007.) 


TABELUL 28-3. Indicaţii pentru fixarea externă a 


unei fracturi 


Fracturi deschise, instabile (pentru a permite accesul şi 
îngrijirea leziunii şi pentru a evita utilizarea dispozitivelor de 
fixare internă în cazul plăgilor contaminate) 


Fracturi infectate 
Fracturi pelvine instabile 


Fracturi cominutive severe sau instabile la care nu se poate 
practica fixarea internă 


Fracturi care presupun pierdere osoasă în care lungimea 
osului trebuie menţinută până la aplicarea unei grefe osoase 


Complicaţii în procesul de vindecare al fracturii 
Complicaţii locale 

Complicaţiile locale în procesul de vindecare al fracturii 
includ infecția, întârzierea în consolidare, pseudartroza, 
calusul vicios, necroza avasculară, iar la copii, tulburările de 
creştere. Fracturile deschise, fie din cauza mecanismului de 
producere, fie pe cale chirurgicală, au o incidenţă mai mare a 
infecţiei decât fracturile închise. Întârzierea în consolidare se 
consideră atunci când perioada de vindecare a fracturii este 


mai lungă decât cea fiziologică. Pseudartroza este caracteri- 
zată de o vindecare incompletă a fracturii. Decalajul dintre 
fragmentele de fractură este completat de un ţesut fibros sau 
dacă este supus mobilizării excesive, se formează o membrană 
sinovială ce conţine lichid articular, numită pseudartroză 
(„articulaţie falsă“). Întârzierea în consolidare şi pseudartroza 
sunt cauzate de fracturi prin separare, interpoziţie de ţesut 
moale, mişcări excesive în focarul de fractură, vascularizația 
indacevată a segmentelor de fractură sau de infecţie. Calusul 
vicios presupune vindecarea unei fracturi printr-o diformitate 
inestetică însoțită de alterare funcţională. Calusul vicios produce 
scurtarea, angularea sau rotația fragmentelor de fractură. În 
această situaţie este indicată osteotomia de corecție pentru a 
restabili alinierea şi funcţia osoasă. 

Necroza avasculară apare atunci când vascularizaţia osului 
este afectată de un traumatism (vezi secţiunea Necroza osoasă). 
Oasele care sunt acoperite pe o suprafață mare de cartilaj articular 
Şi care au un înveliş muscular slab reprezentat sunt vulnerabile 
la osteonecroză (ex. capul femural, osul scafoid sau talusul). 

Tulburările de creştere reprezintă o complicaţie a fracturilor 
întâlnită la copii. Placa epifizară este formată din cartilaj şi asigură 
creşterea în lungime a osului. Întrucât cartilajul este mai slab 
decât osul, cartilajele de creştere sunt des implicate în fracturile 
pediatrice. Fracturile la copii pot afecta cartilajul de creştere, în 
special prin mecanism compresiv sau de forfecare. Atunci când 
întreg cartilajul este afectat, creşterea se opreşte, iar membrul 
afectat va fi mai scurt decât cel indemn la sfârşitul perioadei 
de creştere. Dacă însă numai o parte din caitilajul de creştere 
este afectată, atunci osul va creşte asimetric cu o difonmnitate 
angulară. O leziune a cartilajului de creştere poate fi decelată 
doar pe radiografii seriate. Majoritatea problemelor cartilajului 
de creştere sunt indentificate pe radiografii efectuate la | an de 
la leziune, o dată pe care părinţii trebuie să o noteze în vederea 
prezentării la controlul radiologic. Scurtarea membrului inferior 
<] cm este bine tolerată; scurtarea de 1—2 cm se rezolvă cu 
pantofi cu talpă groasă. O scurtare >2 cm se corectează prin 
fuziunea plăcii de creştere contralaterale, procedură numită 
epifiziodeză. Momentul efectuării intervenţiei chirurgicale este 
calculatcu ajutorul tabelelor de creştere. Diformitatea angulară 
apărută în urma unei afectări parțiale a cartilajului este tratată 
prin intervenţie chirurgicală cu rezultate foarte bune dacă este 
efectuată precoce. 

Artroza post-traumatică este o complicaţie apărută în 
cazul fracturilor intra-articulare cu deplasare. Cartilajul 
articular nu este vascularizat şi este dependent de nutriția 
asigurată de lichidul sinovial. Atunci când este lezat cartilajul, 
acesta are un minim potenţial de vindecare. Dacă fracturile 
intra-articulare nu sunt anatomic reduse, neregularitatea 
suprafeţei cauzează rapid modificări artrozice. 

Artroza apare indirect în urma unei diformitaţi angulare 
severe. Forţele de încărcare se concentrează în partea articulară 
şi determină creşterea stresului şi uzura articulară. În funcţie 
de magnitudinea leziunii, artroza post-traumatică apare rapid 
sau lent, într-o decadă sau mai mult. De exemplu, pacienții 
cu luxaţii post-traumatice ale șoldului, de regulă dezvoltă 
coxartroză 10-20 de ani mai târziu. 


Complicaţii sistemice 

Complicaţiile sistemice apar rar în urma fracturii şi, în 
general, sunt rezultatul traumatismului şi nu al fracturii în 
sine. Aceste complicaţii includ şocul, sepsisul, tetanosul (în 
fracturile deschise), gangrena gazoasă, tromboza venoasă 

şi embolia grăsoasă. Stabilizarea de urgenţă a coloanei, a 
bazinului şi a oaselor lungi este necesară pentru a minimiza 
pierderile sanguine şi pentru a permite pacientului să stea 
în poziţie verticală în vederea efectuării recuperării pulmo- 
nare adecvate. Aceste măsuri reduc semnificativ incidenţa 
insuficienţei respiratorii la pacienţii politraumatizaţi. 


Subluxația şi luxaţia articulară 


Diagnostic şi evaluare 

Subluxaţia articulară este un fenomen tranzitoriu în care 
suprafeţele articulare ale unei articulaţii devin parţial sepa- 
rate. În cazul unei luxaţii articulare, suprafeţele articulare nu 
mai sunt în contact şi pacientul evită mişcarea articulației. 
Membrul afectat este într-o poziţie specifică (ex. când 
şoldul este luxat posterior, coapsa este în poziţie de flexie, 
adducţie şi rotaţie internă). Structurile neurovasculare aflate 
în proximitatea articulației pot fi lezate în timpul luxaţiei, în 
special la pacienţii vârstnici, ale căror artere sunt îngroșate 
prin plăci ateromatoase. Nu toate leziunile vasculare produc 
fenomene ocluzive acute. O leziune arterială limitată la nivelul 
intimei poate produce formarea progresivă a unui tromb care 
întârzie depistarea compromiterii vasculare. Astfel, evaluarea 
neurovasculară seriată este esenţială după reducerea luxaţiei. 
Pulsul asimetric, detectat prin palpare, ecografie Doppler 
sau index gleznă-braţ (IGB), justifică evaluarea vasculară 
amănunţită, în special la pacienţii tineri care au şanse mici 
de a dezvolta o circulaţie colaterală. 

Radiografiile articulației afectate sunt obţinute în poziţia 
de luxaţie. Radiografia demonstrează existenţa leziunilor 
și permite medicului identificarea structurilor ligamentare 
specifice afectate. Precum fractura, luxaţia este descrisă ca 
find deschisă sau închisă şi în funcţie de poziţia fragmentului 
distal faţă de cel proximal. Dacă evaluarea radiologică este 
întârziată şi tegumentul este compromis (ex. în fracturile 
sau luxaţiile de gleznă) sau dacă integritatea neurovasculară 
este pusă la îndoială (ex. în luxaţiile de genunchi), atunci 
reducerea trebuie efectuată de urgenţă. 


Tratamentul 

Luxaţiile sunt reduse şi realiniate prin tracţiune în axul 
normal al extremității. Ocazional, fragmente osoase sau de 
părţi moi se pot interpune între suprafeţele articulare, ceea 
ceimpune intervenţia chirurgicală (reducere deschisă). Ra- 
diografia post-reducere trebuie efectuată pentru verificarea 
corectitudinii procedurii și pentru excluderea unei eventuale 
fracturi asociate. 


Leziuni musculoscheletale frecvente 


Fractura osului scafoid 

Scafoidul este osul cel mai frecvent fracturat dintre oasele 
carpiene. O fractură la nivelul părții mijlocii a scafoidului apare, 
de obicei, în urma traumatismului prin cădere cu mâna în hipe- 
rextensie, cu pumnul în flexie dorsală şi deviere radială. Dacă 
este suspectată o fractură pe baza mecanismului de producere 
şi a sensibilităţii în tabacheraanatomică, pacientul trebuie tratat 
exact ca în cazul unei fracturi dovedite (chiar dacă radiografia 
nu indică linie de factură). Un CT osos sau radiografii seriate 
la 7 şi 14 zile vor confirma sau infirma diagnosticul. Scafoidul 
carpian este acoperit în întregime de cartilaj hialin şi prezintă o 
vacularizaţie şi o fixare ligamentară limitate. Necroza avasculară, 
pseudartroza, calusul vicios sunt complicaţii care survin cu o 
frecvenţă crescută din cauza unui tratament inițial inadecvat. 

Figura 28-15. Fractura Colles a radiusului distal este frecventă 
la pacienţi cu osteoporoză. Fractura se produce după un trauma- 
tism prin cădere cu antebrtaţul în extensie şi mâna în dorsiflexie. A. 
Incidenţa antero-posterioară demonstrează impactarea şi scurtarea 
fragmentului distal (săgeară). B. Incidenţa laterală prezintă cominuţia 
şi impactarea cortexului dorsal al radiusului, care produce agularea 
pahmară. (Din Lawrence PF. Essentials of Surgical Specialties. Ediţia 
a 3-a, Philadelphia, PA: Lippincott Williams & Wilkins; 2007.) 


Fracturile fără deplasare sunt tratate prin imobilizare într-o 
atelă gipsată care încorporează antebraţul în extensie şi poli- 
cele în poziţie de abducţie. Fracturile cu deplasare sunt reduse 
chirurgical, prin fixare cu un şurub.internă. 


Fractura distală de radius 

O fractură distală de radius este cauzată prin cădere pe 
mâna în poziţie de hiperextensie. Fractura transversală a 
radisului distal imediat proximal de articulația pumnului, 
produsă prin acest mecanism, poartă denumirea de fractură 
Colles. Aceasta este frecventă la pacienţii vârstnici sau 
cu osteoporoză. Radiografic, se poate observa cominuţie 
dorsală, iar fragmentul distal este impactat şi scurtat cu 
angulare palmară (Figura 28-15). Stiloida ulnară este, de 
asemenea, frecvent fracturată. 

Reducerea este obținută prin tracţiunea longitudinală a 
mâinii ce dezimpactează fractura. Articulația pumnului şi 
fragmentul distal sunt reduse în flexie şi deviaţie ulnară pentru 
corectarea deplasării dorsale şi radiale. După reducere, o atelă 
este aplicată de la cot până la palmă. La 10 zile după reducere, 
se efectuează o radiografie pentru evaluarea menţinerii redu- 
cerii. Dacă apare deplasarea, se repetă manevrele de reducere 
sau se aplică un fixator extern. Diformitatea are tendinţa să 
reapară din cauza cominuţiei corticale dorsale. Ocazional, 
broşe Kirschner sau broşe K, sunt inserate percutanat pentru 
a preveni pierderea reducerii alinierii fragmentelor de fractură. 

Nervul median este în proximitatea feţei volare a pum- 
nului. Funcţia sa trebuie examinată înainte şi după reducere. 
Sindromul umăr-mână este o complicaţie a fracturii Colles 
la vârstnici. În acest sindrom, apare redoarea umărului şi 
a degetelor din cauza imobilizării prelungite în timpul tra- 
tamentului. Pacienţii sunt încurajați să efectueze exerciţii 
ale umărului şi ale degetelor în timpul fazelor incipiente de 
vindecare a fracturii. 


Fractura de olecran 

O fractură de olecran în general este rezultatul unui trauma- 
tism prin cădere pe cot. Fractura este deplasată din cauza 
contracţiei muşchiului triceps brahial. Aceasta produce 
pierderea extensiei active a cotului. Fractura implică şi su- 
prafeţele articulației cotului şi orice deplasare a fragmentelor 
de fractură necesită intervenţie chirurgicală pentru refacerea 
suprafeţei articulare şi a integrităţii tricepsului. 


Pronaţia dureroasă a cotului 

Pronaţiadureroasă a cotului este o afecțiune dureroasă întâl- 
nită la copiii de 1-4 ani. Aceasta apare frecvent atunci când 
copilul este tras forţat de mână. Copilul are tendinţa să îşi ţină 
cotul uşor flexat şi evită să îl mişte. Se consider că durerea 
este provocată de lezarea ligamentului inelar al colului radial. 
Tratamentul constă în flexia uşoară a cotului şi supinaţia 
mâinii copilului, cu repoziţionarea a ligamentului inelar în 
jurul colului radial, astfel ameliorându-se simptomatologia. 


Fractura supracondilară a humerusului 

Fractura supracondilară a humerusului este o fractură frec- 
vent întâlnită la copiii de 5—10 ani. Aceasta se produce prin 
cădere cu mâna hiperextinsă şi cotul extins. Fragmentul 
distal este deplasat adesea posterior. Fractura supracondi- 
lară a humerusului determină complicaţii neurovasculare 
semnificative prin lezarea arterei brahiale si a nervilor 
median şi radial, la momentul producerii leziunii sau în 
timpul manevrelor de reducere (Figura 28-16). Această 
fractură este o cauză frecventă de sindrom de compar- 
timent prin ischemie (contractură ischemică Volkmann). 
Fractura supracondilară a humerusului trebuie tratată cu 
mare atenţie. De obicei, tratamentul fracturilor cu deplasare 
presupune reducere promptă şi fixare percutanată cu broşe 
în sala de operaţie. 

Sindromul de compartiment al antebraţului este cauzat 
de cudarea arterei brahiale la nivelul fracturii supracon- 
dilare. Dacă fluxul sanguin care asigură oxigenarea şi 
eliminarea produşilor metabolici de la nivel muscular nu 
se reface, apar leziuni musculare severe şi permanente. 
Dacă muşchiul este ischemic la o temperatură normală a 
corpului pentru mai mult de 2 ore, atunci leziunile musculare 
sunt permanente. Dacă ischemia depăşeşte 8 ore, atunci 

Figura 28-16. Fractură periculoasă distală supracondilară de 
humerus care poate leza artrea brahială şi nervii median şi 
radial. Această fractură este asociată cu sindromul de compartiment 
şi necesită frecvent monitorizare atentă neurovasculară. (Retipărit 
cu permisiunea American Academy of Orthopaedic Surgeons. 
Athletic Training and Sports Medicine. Ediția a 2-a. Park Ridge, 
IL: American Academy of Orthopaedic Surgeons; 1991:277.) 


musculatura este afectată ireversibil şi revascularizarea 
membrului produce complicaţii sistemice prin hiperpota- 
semie şi eliberare de mioglobină. Compartimentul flexor 
al antebraţului este complet dependent de vascularizaţia 
asigurată de artera brahială. Dacă muşchiul se necrozează, 
fibrele se contractă şi, consecutiv, mâna devine nefunc- 
țională prin flexia palmară a degetelor și a policelui. Nu 
există niciun transfer tendinos care să refacă funcţia mâinii 
şi a pumnului atunci când întregul compartiment flexor 
devine rigid şi cicatrizat. 


Luxația umărului 

Umărul este articulaţia care se luxează cel mai frecvent. În 
mai mult de 90% din luxaţiile traumatice, capul humeral 
este deplasat anterior de fosa glenoidă (Figura 28-17A) 
poziţie în care pune în pericol artera şi nervul axillar. 
Integritatea nervului axilar trebuie examinată prin testarea 
sensibilităţii la nivelul regiunii deltoidiene şi a funcţiei 
motorii a mușchiului deltoid, atât înainte, cât şi după redu- 
cerea luxaţiei umărului. Luxaţia anterioară a umărului se 
produce prin rotația externă forţată a braţului în abducţie. 
Acest tip de leziune poate apărea printr-un traumatism al 
braţului într-un meci de fotbal sau prin blocarea aruncării 
la coş într-un meci de basket. 

Reducerea se obţine prin abducţia graduală a umărului 
simultană cu tracțiunea braţului şi contracţiunea produsă 
de un cearşaf plasat în axilă (Figura 28-17B). Sedarea şi 
relaxarea musculară facilitează manevrele de reducere. 

Deşi rară, luxaţia posterioară a umărului este un diagnostic 
frecvent omis din cauza interpretării eronate a radiografiei 
AP de umăr, în care capul humeral pare a fi aliniat cu fosa 
glenoidă. O radiografie din incidenţă axilară surprinde 
deplasarea posterioară a capului humeral în raport cu fosa 


Capitolul 28 Chirurgie ortopedică: bolile sistemului musculoscheletal 


597 


Figura28-17. A. Vedere axilară laterală a luxaţiei anterioare de umăr. Capul humeral este în afara fosei glenoide (G). Procesul cora- 
coid (C) este o structură scapulară situată anterior şi permite orientarea pe film. B. Reducere pe focar închis a luxaţiei de umăr prin 
tracţiune şi contratracţiune. a, acromion; cl, claviculă. (Retipărit cu permisiunea Rockwood C, Green D. Fractures in Adults. Ediţia a 


3-a, Philadelphia, PA: JB Lippincott; 1982: 1092.) 


glenoidă, situaţie care confirmă necesitatea efectuării radi- 
ografiilor în 2 incidenţe în planuri perpendiculare pentru 
evaluarea radiografică adecvată a structurilor osoase. Clinic, 
braţul este în rotaţie internă şi nu poate fi rotat extern peste 
limita poziţiei neutre. Diagnosticul de luxaţie posterioară 
trebuie luat în considerare la toți pacienţii cu simptomatologie 
specifică la nivelul articulației umărului apărută în urma 
electrocutării sau a unei crize cauzată de epilepsie, sevraj 
alcoolic, şocuri electrice, sevraj alcoolic. 


Membrul inferior 

Fracturile şoldului 

Fracturile de şold produse de traumatisme cu energie 
minimă sunt frecvente la pacienţii vârstnici şi la cei cu 
osteoporoză. Aceste fracturi reprezintă circa 33% din 
numărul total de internări în centrele de ortopedie. Cele 
mai frecvente tipuri de fracturi de şold sunt cele de col 
femural (vezi Figura 28-5A) şi intertrohanterice (Figura 
28-18). În ambele tipuri de fracturi, membrul inferior 


Figura 28-18. A. Fractură de şold intratohanterică. Osul este osteoporotic şi rarefiat. B. Această fractură a fost redusă şi stabilizată cu 
placă şi şuruburi. Acest tip de fixare permite mobilizarea precoce a pacientului. (Din Lawrence PF. Essentials of Surgical Specialties. 
Ediţia a 3-a, Philadelphia, PA: Lippincott Williams & Wilkins; 2007.) 

afectat este rotat extern şi scurtat. Pacientul nu îşi poate 
sprijini greutatea pe membrul afectat şi cea mai mică 
mişcare a şoldului produce durere. 

Vascularizaţia capului femural provine din vase care îşi au 
traiectul de-a lungul feței posterioare a colului femural. Aceste 
vase pot fi lezate de o fiactură a colului femoral. Dacă se pierde 
vascularizația capului femural, celulele osoase de la acest nivel 
mor. Când țesutul osos necrozat este supus solicitărilor meca- 
nice repetitive, acesta va ceda şi se va fragmenta. Fracturile 
de col femural au o mare incidenţă de apariţie a pseudartrozei 
deoarece fractura este localizată în interiorul articulației şoldului 
(intracapsular), periostul este subţire la acest nivel şi învelişul 
muscular este absent. Fractura de col femoral fie este redusă 
şi fixată chirurgical, fie din cauza complicaţiilor asociate, este 
înlocuită cu o proteză de hemiartroplastie. O fractură intertrohan- 
terică se produce în afara articulației șoldului (extracapsular). 
Vascularizaţia este bună la acest nivel şi, de obicei, fractura se 
vindecă(Figura 28-18A). Fracturile intertrohanterice se reduc 
sub control radiologic şi se fixează cu şurub de glisare şi o placă 
cu şuruburi (Figura 28-18B). Tratamentul chirurgical permite 
mobilizarea precoce a pacientului şi reduce complicațiile 
associate imobilizări prelungite la pat (de exemplu pneumonie, 
tromboflebită, ulcer de decubit). 


Fracturile diafizei femurale 

Diafiza femurală este cel mai rezistent os din corp. La pacienţii 
tineri, producerea fracturii diafizei femurale necesită un trau- 
matism de mare energie, aşa cum se întâmplă în accidentele 
de maşină sau în căderea de la înălțime. Pierderile sanguine 
sunt considerabile. Într-o fractură închisă, se pot pierde la 
nivelul coapsei 1—3 unităţi de sânge, cu apariţia şocului 
hipovolemic. Trebuie excluse alte cauze de hipovolemie 
(precum leziunile intra-abdominale şi intratoracice sau 
fracturile pelvisului). Radiografiile de pelvis şi şold trebuie 
efectuate tuturor pacienţilor cu fractură de femur, pentru a 


Figura 28-19. Fractură cominutivă de diafiză femurală după 
fixare internă cu tijă centromedulară zăvorâtă. (Din Lawrence 
PF. Essentials of Surgical Specialties. Ediţia a 3-a, Philadelphia, 
PA: Lippincott Williams & Wilkins; 2007.) 


exclude alte fracturi sau luxaţii asociate. De asemenea, trebuie 
evaluat şi gradul de stabilitate al genunchiului. 
Tratamentul preferat constă în osteosinteză pe focar 
închis cu tijă intramedulară zăvorită. (Figura 28-19). Întrucât 
tija poate fi blocată proximal şi distal, fractura este stabilă 
şi permite mobilizarea precoce. Această abordare previne 
imobilizarea la pat îndelungată caracteristică tracţiunii 
scheletale (vezi Figura 28-11) şi reduce la minim riscul de 
tromboză venoasă, redoarea genunchiului, contractura de 
cvadriceps, atrofia musculară şi osteoporoza de imobilizare. 


Luxaţia șoldului 

Luxaţia şoldului este produsă frecvent în timpul acciden- 
telor de maşină atunci când genunchiul se loveşte de bord. 
În poziţie şezândă şoldul este în adducţie şi flexie la 90°. 
Forţa aplicată longitudinal în urma impactului cu bordul 
împinge capul femural posterior, în afara fosetei acetabulare 
şi poate produce elongaţia nervului sciatic. Toţi pacienţii 
cu luxaţie posterioară de şold trebuie evaluaţi pentru mers 
stepat. Şoldul trebuie redus urgent şi fracturile asociate 
trebuie tratate pentru refacerea stabilităţii articulației şol- 
dului. Orice întârziere de peste 8—12 ore de la traumatism 
creşte riscul de necroză avasculară a capului femural şi de 
artroză post-traumatică a şoldului. 


Fracturile diafizelor tibială şi fibulară 
Fracturie diafizare ale tibiei şi fibulei se produc de 9 ori 
mai frecvent decât cele de diafiză femurală. Aproape 33% 
din suprafaţa tibiei este situată superficial, subcutanat. Din 
acest motiv, fracturile tibiale sunt frecvent deschise şi con- 
taminate. Vascularizaţia redusă a tibiei duce la pseudartroză 
şi întârzieri în consolidare în fracturile diafizare de tibie. 
Fracturile de tibie au un risc crescut de a produce sindrom 
de compartiment (va fi prezentat în cele ce urmează), care 
necesită monitorizare atentă şi diagnostic precoce. Semnul 
clinic cardinal la un pacient conştient este durerea dispro- 
porționat de intensă faţă de amploarea traumatismului. 
Complicaţiile asociate tratamentului inadecvat al fracturilor 
diafizare de tibie sunt cea mai frecventă cauză a proceselor 
de malpraxis în chirurgia ortopedică de traumă. 
Osteosinteza pe focar închis şi imobilizarea în aparat gipsat 
deasupra genunchiului reprezintă tratamentul standard pentru 
fracturile închise, necomplicate ale tibiei şi fibulei. Deschi- 
derea focarului şi fixarea internă sunt considerate necesare 
doar atunci când nu se poate obţine o reducere acceptabilă 
prin osteosinteză pe focar închis sau nu se poate menţine 
reducerea sub aparat gipsat. Fixarea externă (vezi Figura 
28-14) este frecvent utilizată în managementul fracturilor 
deschise de tibie: permite menţinerea stabilității şi alinierea 
fragmentelor osoase concomitent cu abordarea leziunilor 
de părţi moi. În prezent, se optează pentru o debridare chi- 
rurgicală adecvată la momentul traumatismului, urmată de 
fixare internă. Implantul utilizat de elecţie constă într- o tijă 
intramedulară introdusă în urma alezajului corespunzător. 


Leziunile gleznei 

Leziunile gleznei sunt frecvente la persoanele tinere, atletice şi 
pot implica atât ligamentele, cât şi stucturile osoase. Articulația 
gleznei constă în îmbinarea unei proeminențe osoase într-o 
cavitate. Cavitatea este compusă din 3 elemente, respectiv 
maleola tibială, plafonul tibial (acoperişul) şi maleola fibulară. 
Proeminenţa osoasă este reprezentată de talus. Mecanismul 

Figura 28-20. Fracturi ale gleznei. Mecanismul de producere a leziunii poate fi dedus în funcție de planul liniei de fractură. Un traiect de 
fractură transversal este rezultatul unor forțe de tracţiune sau de avulsie şi este, de obicei, prima leziune care apare în contextul unui trauma- 
tism. A. Adducţia (inversiunea), în care maleola laterală este tracționată transversal, iar maleola medială este împinsă oblic de către talus. B. 
Abducţia pură (eversiune) în care maleola medială este tracționată transversal, iar fibula este împinsă oblic spre către talus. Maleola laterală 
se fracturează în plan sagital. În unele cazuri, fibula se fracturează deasupra liniei articulare, indicând o leziune a membranei interosoase. C. 
Abducţia (eversiunea) şi rotația extemă (frecventă), în care maleola medială este tracționată transversal, iar maleola laterală se fiacturează 
oblic din cauza talusului care se roteşte extem adiacent fibulei. Fractura fibulară este în plan coronal. D. Încărcare verticală, în care maleola 
posterioară, cel ma bine evidenţiată pe o radiografie din incidenţă laterală, este fracturată prin compresie verticală în timpul impactului dintre 
talus şi tibia posterioară. Adăugarea acestui fragment de fractură la oricare dintre leziunile descrise anterior constituie fractura trimaleolară. 


(Retipărit cu permisiunea Rockwood C, Green D. Fractures in Adults. Ediţia a 3-a, Philadelphia, PA: JB Lippincott, 1982.) 


de producere a leziunii este dedus în funcție de planul liniei 
de fractură (Figura 28-20). Un traiect de fractură transversal 
este rezultatul unor forțe de tracţiune sau de avulsie. Astfel, 
traiectul transversal al fracturii de maleolă medială sugerează 
un mecanism de abducţie (eversiune sau pronaţie) a piciorului 
pe gambă (Figura 28-20B și C). Traiectultransversalal fracturii 
de maleolă laterală sugerează faptul că forța aplicată pe picior 
este de adducţie (inversiune sau supinaţie; Figura 28-20A). O 
fractură spiroidă implică o forţă de rotaţie. O fractură spiroidă 
în plan coronal afectează maleola laterală şi se observă când 
piciorul este rotat extern faţă de gambă și de restul corpului 
(Figura 28-20C). Fracturile bimaleolare sunt frecvente. Când 
un fragment tibial posterior este vizualizat pe radiografia de 
profil, fractura este numită trimaleolară şi este rezultatul în- 
cărcării verticale a gleznei în flexie plantară (Figura 28-20D). 

Întrucât fracturile de gleznă sunt intra-articulare, reface- 
rea anatomică a congruenţei articulare este un principiu de 
tratament esenţial. O deplasare de | mm reduce suprafaţa de 
contact articulară cu 40%. Reducerea anatomică deschisă 
prin tehnica fixării interne este tratamentul ideal în fracturile 
de gleznă cu deplasare. 


Fracturile de coloană şi bazin 

Fracturile de coloană şi de bazin, la tineri, rezultă în urma 
unui traumatism cu velocitate mare şi se asociază cu leziuni 
intratoracice, intra-abdominale şi ale extremităților. La vârstnici, 
fractura de coloană poate apărea în urma unui traumatism 
minor pe un os cu rezistență scăzută din cauza osteoporozei 
sau a unei tumori. 


Fracturile de coloană 

Stabilitatea coloanei este un concept capital în tratamentul 
acestor fracturi. Coloana este instabilă dacă mişcările neprotejate 
produc deplasări în focarul de fractură care pot compomite 
integritatea structurilor nervoase. În toate cazurile în care 
este suspectată o leziune spinală, trebuie efectuat un examen 
neurologic complet şi detaliat, imediat ce starea pacientului o 
permite. La pacienţii inconştienţi sau la cei cu leziuni localizate 
deasupra claviculei (faciale), coloana cervicală se presupune 


a fi lezată până se dovedește contrariul (vezi Capitolul 9). 
Pacienţii cu fracturi minore, de compresie (Figura 29-5B), 
la nivelul coloanei toracice inferioare sau lombare, dezvoltă 
frecvent ileus din cauza hemoragiei retroperitoneale şi nu 
trebuie alimentaţi enteral înainte de remiterea ileusului. Dacă 
apare paraplegia în contextul unui traumatism catastrofic 
al coloanei, semnele altor leziuni sunt mascate de absența 
funcției senzitive. Astfel, examinarea sistematică, amănunțită 
a tuturor structurilor vitale trebuie efectuată la pacienţii cu 
paraplegie. Pacientul cu susupiciune de traumatism de coloană 
este imobilizat adecvat la nivelul leziunii cu un guler cervical 
şi cu capul fixat între saci cu nisip. Toracele, abdomenul şi 
extremităţile sunt fixate de o targă rigidă. Consultul unui ne- 
urochirurg sau ortoped este indicat dacă există dubii privind 
stabilitatea coloanei vertebrale. 


Fracturile de bazin 

Pelvisul transferă greutatea corpului la nivelul articulații- 
lor sacroiliace şi a acetabulului în ortostatism şi la nivelul 
tuberozităţilor ischiadice în poziţie şezândă. De asemenea, 
bazinul protejează organele abdomenului inferior şi tractul 
genito-urinar. La nivelul pelvisului se află o reţea vasculară 
bogată, cu originea în arterele iliace, şi plexul lombosacaral. 
De obicei, fracturile de bazin apar în unma unor contuzii cu 
velocitate mare şi se asociază cu pierderi sanguine masive şi 
leziuni multiple de organ (Figura 28-21). Altfel, în condiţii 
de instabilitate hemodinamică, stabilizarea de urgenţă a ba- 
zinului cu un fixator extern este considerată esenţială pentru 
reechilibrarea pacientului. Cele 2 obiective ale chirurgiei de 
urgenţă în fracturile de bazin sunt de a controla hemoragia 
şi de a permite recuperarea pulmonară. 

Aproximativ | din 5 fracturi de bazinprezintă concomitent 
leziuni ale vezicii urinare sau ale uretrei, la bărbaţi. Când prin 
meatul uretral se exteriorizează sânge sau când pacientul nu 
poate urina, înainte de introducerea unui cateter vezical, se 
efectuează o uretrografie retrogradă în vederea evaluării inte- 
grităţii uretrei. Când este prezentă hematuria, se efectuează o 
urografie intravenoasă pentru evaluarea funcţiei renale. Dacă se 
decelează prezenţa sângelui în rect sau vagin, fractura de bazin 
este una deschisă. După debridare şi fixare externă, fracturile 

Figura 28-21. A. Radiografie de bazin din incidenţă antero-pos- 
terioară (AP) ce evidenţiază diastaza simfizei pubiene. Cistografia 
retrogradă evidenţiază compresia vezicii urinare de către un hema- 
tom pelvin de dimensiuni mari. Acest tip de leziune pelvină poate 
produce o hemoragic internă masivă. B. Radiografie de bazin din 
incidenţă AP după fixare internă cu placă şi şuruburi. Reducerea 
fracturii scade volumul pelvisului care stabilizează, dar şi facilitează 
tamponamentul suprafețelor de fractură hemoragice. (Din Lawrence 
PF. Essentials of Surgical Specialties. Ediţia a 3-a, Philadelphia, 
PA: Lippincott Williams & Wilkins; 2007.) 


de bazin deschise sunt tratate prin colostomie, pentru a preveni 
contaminarea cu materii fecale a focarului de fractură. 


AMPUTAŢIA TRAUMATICĂ ŞI REIMPLANTAREA 


Datorită progresului tehnicilor de microchirurgie, degetele 
şi membrele complet amputate pot fi reimplantate. Reim- 
plantarea membrelor are cele mai mari şanse de succes 
dacă regiunea amputată este curată şi cu detritusuri tisulare 
minime. Copiii suportă mai bine regenerarea nervoasă 
decât adulţii şi sunt candidaţii ideali pentru reimplantare. 
O regulă generală se aplică la reimplantare: întrucât țesutul 
muscular este sensibil la ischemie, cu cât masa musculară 
ataşată părții amputate este mai mare, cu atât prognosticul 
funcţional după reimplantare este mai rezervat. 
Nivelurile de amputaţie cele mai favorabile pentru 
efectuarea reimplantării la adult sunt policele, mai multe 


degete simultan şi articulaţiapumnului sau zona metacar- 
piană a mâinii. La copii, amputaţiile la orice nivel au o 
șansă mare de reimplantare cu succes. Contraindicaţiile 
reimplantării includ amputaţia prin strivire sau avulsie; 
părţi ale corpului care au fost amputate la mai multe ni- 
vele; amputaţii individuale de deget (altele decât policele), 
în special cele situate proximal de falanga mijlocie; şi 
amputaţia la pacienţii vârstnici care au comorbidităţi sau 
tulburări mentale. 

Un segment amputat rămâne viabilpentru aproximativ 6 
ore în condiţii de ischemie caldă (la 36°). Scăderea tempera- 
turii reduce metabolismul tisular şi creşte durata viabilităţii. 
Țesuturile amputate tolerează până la 16 ore de ischemie 
rece (10). Astfel, pregătirea părții amputate pentru transport 
trebuie să includă decontaminarea țesuturilor superficiale, 
pansamentul umed şi plasarea segmentului într-un sac de 
plastic etanş, imersat în apă cu gheaţa. Gheaţa uscată nicio- 
dată nu este utilizată deoarece produce degerături şi leziuni 
tisulare suplimentare. 

Dintre reimplantările digitale, 85% rămân viabile. Miş- 
cările articulare păstreză cam 50% din funcţia normală şi 
discriminarea senzitivă a 2 puncte este protectivă (> 10 mm) 
la jumătate dintre adulţi şi aproape normală (>5 mm) la copii. 
Toate degetele devin intolerante la frig timp de cel puţin 2 ani 
şi 80% dintre epifize continuă să crească după reimplantare. 


SINDROMUL DE COMPARTIMENT 


Muşchii sunt înconjurați de o fascie relativ rigidă, compusă 
din fibre de colagen. Aceste învelişuri fibroase separă muş- 
chii în compartimente anatomice distince (Figura 28-22). 
Hemoragiile şi edemul din interiorul acestor membrane 
produc creşterea presiunii în compartimentele fasciale. În 
acestecircumstanţe, fluxul capilar către muşchi şi nervi este 
redus, cu apariţia acidozei locale, a leziunilor celulare şi a 
edemului suplimentar. Presiunea din compartiment poate crește 
atât de mult, încât induce necroză musculară şi nervoasă. 
Țesutul muscular necrozat, fibrozat va produce contractură 
articulară, iar funcţia membrului va fi sever afectată. 

Sindromul de compartiment poate fi consecinţa fracturilor, 
a contuziilor musculare severe, a sindromului de strivire şi a 
leziunilor vasculare ocluzive acute urmate de revascularizare. 
Acestea pot fi agravate de imobilizarea gipsată. Fracturile 
care produc cel mai des sindrom de compartiment sunt cele 
supracondilare distale de humerus (vezi Figura 28-16), 
fracturi ale ambelor oase ale antebraţului (radius şi ulnă) şi 
cele din treimea proximală a tibiei. 

Semnele clasice ale sindromului de compartiment produs 
prin ischemie tisulară sunt descrise de cei patru P: durere 
(pain), parestezie, paralizie şi paloare. Durerea este este semnul 
clinic cel mai util. Aceasta este intensă şi disproporționată 
faţă de amploarea leziunii. În plus, durerea este intensificată 
de întinderea pasivă a muşchilor din compartimentul afectat. 
Dacă aceste semne şi simptome apar în prezenţa unei leziuni 
curisc înalt, trebuie efectuat un consult ortopedic urgent, în 
vederea practicării unei eventuale fasciotomii. Este important 
de avut în vedere că sindromul de compartiment apare şi în 
situaţia unui puls şi a unei sensibilităţi normale. De obicei, 
presiunea arterială sistolică este mult mai mare decât cea de 
30 mm Hg din compartimentul interstiţial, valoare la care 
debutează mionecroze. 

Un nivel ridicat de suspiciune în prezenţa durerii dispro- 
porționat de intensă faţă de tipul leziunii impune îndepărtarea 
apartului gipsat sau al orcărui pansament circular. Clinicianul 
nu trebuie să aştepte apariția paresteziei, a paraliziei sau a 
palorii. Decompresia prin fasciotomie deschisă este indicată 
dacă presiunea compartimentală este mai mare de 30-40 mm 
Hg la un pacient inconştient sau cu paralizie. (Sindromul 
de compartiment va fi prezentat şi în capitolele 10 şi 26). 


LEZIUNI ASOCIATE ACTIVITĂȚILOR SPORTIVE 


În contextul accentuării recente a importanţei activităţilor de 
fitness, numărul leziunilor asociate acestora a crescut. Aceste 
leziuni apar fie în unna traumatismelor acute fie în urma 
unui stres fizic repetitiv. Toate țesuturile musculoscheletale 
sunt compuse din celule vii care, prin stimularea dată de 
stresul fizic, devin mai rezistente. Când aceste ţesuturi nu 
mai sunt supuse acestui stres, oaselc, ligamentele, muşchii 
şi tendoanele se atrofiază. Scopul exerciţiilor fizice este de a 
produce o creştere benefică a forţei musculare şi a anduranţei 
prin aplicarea controlată a acestui stres. Ţesuturile câştigă 
rezistenţă în urma exerciţiilor fiziceprin apariția unor leziuni 
microscopice care stimulează procesele de reparaţie hiper- 
trofică. Când stresul fizic depășește capacitatea reparatorie 
normală, țesuturile suferă leziuni cronice şi inflamatorii. Este 
mult de discutat despre durata corespunzătoare, frecvenţa şi 
intensitatea antrenamentului fizic. De exemplu, atitudinea 
„no pain, no gain” în contextul activităţilor fizice duce la 
exarcerbarea unor leziuni. Deşi durerea produce neplăcerc, 
aceasta reprezintă un semnal sugestiv pentru prezenţa lezi- 
unilor şi necesitatea repausului. 

Se estimează că, în timpul alergării, piciorul atinge solul 
de 800-2.000 de ori pe o distanţă de o milă, cu o forță mai 
mare de 2-4 ori decât greutatea corporală. Un bărbat de 80 kg 
generează 110-560 de tone forță de reacțiune pe sol în timpul 
alergării pe o distanță de o milă. Această forță imensă este 
disipată către pantofii de sport, articulațiile mici ale piciorului, 

Figura 28-22. Cele 4 
compartimente distince 
de la nivelul gambei sunt 
separate de planuri fasciale 
groase şi inflexibile. (Din 
Lawrence PF. Essentials 
of Surgical Specialties. 
Ediția a 3-a, Philadelphia, 
PA: Lippincott Williams & 
Wilkins; 2007.) 


oasele şi muşchii piciorului. Oricare dintre aceste țesuturi 
poate fi lezat din cauza unor exerciţii nechibzuite. 

Această secţiune descrie cele mai frecvente leziuni asociate 
traumatismelor acute sau supasolicitărilor cronice, repetitive. 


Fractura de stres 


Fracturile de stres sunt leziuni clasice de suprasolicitare. 
Acestea se produc când un individ este supus unui nivel 
crescut de activitate sau unor modificări ale obiceiurilor 
sau metodelor de antrenament. Istoric, fractura de stres a 
fost prima dată descrisă la nivelul primului metatarsian al 
militarilor care efectuau marşuri lungi (fractura de marş). 
Fracturile de stres au fost identificate la majoritatea oa- 
selor, inclusiv la nivelul femurului, tibiei, calcaneului şi 
metatarsienelor, la alergători; al humersului, la aruncători; 
al coastelor, la vâslași; şi al articulației pumnului şi al 
vertebrei L5, la gimnaşti. 

Fractura de stres este considerată ca find consecinţa oboselii 
musculare. Pe lângă asigurarea locomoţiei, muşchii au și rolul 
dea absorbi şocurile. Contracţiile musculare excentrice, sau 
elongaţiile musculare controlate, decelerează corpul, absorb 
şocul şi disipă stresul departe de os. Când apare oboseala 
musculară, acest efect protectiv este anulat şi stresul este 
transferat direct către os. Stresul repetitiv, submaximal, su- 
prasolicită osul. Astfel, apar microfracturile care pot induce 
discomfort dureros. Tratamentul tradițional ce constă în 
repaus şi protecție faţă de stres permite vindecarea acestor 
fracturi microscopice. Mecanismele celulare normale de 
vindecare osoasă permit creştera rezistenţei osoase ca răspuns 
la solicitările sporite. Dacă aceste mecanisme de reparare 
suntcopleşite de solicitări repetate, continue, microfiracturile 
fuzionează, cu apariţia unei fracturi macroscopice. Întrucât 
aceste fracturi sunt iniţiate la nivel microscopic, radiografiile 
au sensibilitate scăzută în diagnosticarea lor, cu o rată mare 
de rezultate fals-negative, de aproximativ 70%. Utilizarea 
radioizotopilor pe bază de pirofosfat de techneţiu detectează 
zonele de formarea osoasă şi poate identifica fracturile de 
stres în stadiile preoce (Figura 28-23). 

Figura 28-23. A. Fractură de stress la nivelul colului femural 
identificată prin creşterea absorbției de radioizotopi (săgeata) cu 
2 săptămâni înainte B. Prezenţa fracturii pe radiografie (săgeata). 
(Din Lawrence PF. Essentials of Surgical Specialties. Ediția a 
3-a, Philadelphia, PA: Lippincott Williams & Wilkins; 2007.) 


Epicondilita laterală (cotul tenismenului) 


Epicondilita laterală, sau cotul tenismenului, este o leziune 
de suprasolicitare la nivelul originii mușchilor extensori ai 
pumnului. Această afecțiune este întâlnită la jucătorii de 
sporturi cu rachetă, precum şi la muncitorii care efectuează 
muncă manuală repetitivă de apucare și ridicare a unor gre- 
utăți. Extensia pumnului este necesară pentru mişcarea de 
apucare cu forță (încearcă mișcarea de apucare cu articulația 
pumnului în flexie!). 

De asemenca, aceşti mușchi extensori ai pumnului di- 
sipează forţa când un obiect ținut în mână lovește un altul. 
Cotul tenismenului presupune lezarea și inflamaţia acestor 
muşchi extensori ai pumnului la nivelul originii lor de pe 
epicondilul lateral al humerusului. Majoritatea acestor leziuni 
răspund la tratament conservator care include repaus, căldură 
locală, antiinflamatoare, exerciţii de întindere a mușchilor 
extensori ai articulației pumnului şi de întărire a musculaturii 
antagonice (flexorii pumnului). În puţinele cazuri în care 
este necesară intervenţia chirurgicală, țesutul de granulaţie 
cronic este identificat la nivelul originii mușchiului extensor 
radial al carpului și este excizat. 


Tendinita coafei rotatorilor (bursita umărului) 


Articulația gleno-humerală a umărului este cea mai mo- 
bilă articulaţie din organism. Cei patru muşchi ai coafei 
rotatorilor -subscapular, supraspinos, infraspinos şi rotund 
mic- îşi au originea la nivelul scapulei şi se inseră imediat 
lateral de suprafața articulară a capului humeral. Aceşti 
muşchi stabilizează articulaţia tracționând capul humeral 
către interiorul concavităţii puţin adânci a fosei glenoide 
a scapulei. Pe secțiune transversală, aria coafei rotatorilor 
este egală cu cea a muşchiului deltoid. Întrucât această arie 
este direct proporţională cu forța musculară, este interesant 
faptul că forța musculaturii umărului destinată menţinerii 
stabilităţii articulației prin coafa rotatorilor este egală cu cea 
a deltoidului, care este responsabil cu mobilitatea articulară. 

Tendinita coafei rotatorilor, sau bursita subacromială, este 
frecventă la sportivi (de exemplu, înnotători, aruncători) sau la 
cei a căror loc de muncă presupune activităţi efetuate cu braţul 
poziţionat deasupra capului (exemplu, mecanici). Pe măsură 
ce are loc abducţia umărului, coafa rotatorilor (în special muş- 
chiul supraspinos) se contractă sub arcul coraco-acromial. Pe 
măsură ce braţul este menţinut în poziţie ridicată, acest arc se 
îngustează, comprimând şi iritând mecanic tendoanele coafei 
rotatorilor. Bursa subacromială, reprezentată de un sac sinovial 
plin cu lichid, se inflamează în aceste condiţii de fricţiune şi 
contribuie la durere. Pot apărea modificările patologice succesive 
la nivelul tendonului, de la inflamație cu edem local până la 
calcificări degenerative, subțierea tendonului și ruperea acestuia 
(Figura 28-24). Modificările inflamatorii dureroase pot afecta 
Şi bursa subacromială. Este dificil de precizat dacă sursa durerii 
o reprezintă tendonul în sine sau bursa. O ruptură a coafei 
rotatorilor reduce forţa de rotația externă a umărului. Durerea 
poate pune la îndoială veridicitatea testării forței musculare. 
Artrografia umărului, ecografia sau IRM-ul pot diagnostica 
ruptura de coafă a rotatorilor cu acuratețe. 

Factorii care contribuie la durerea coafei rotatorilor 
sunt suprasolicitarea, slăbiciunea musculară, dezechilibrul 
muscular, tehnica de aruncare incorectă, antrenament intens 
şi instabilitatea articulației gleno-humerale. Tratamentul 
constă în repaus, exerciţii excentrice pentru întărirea coafei 
rotatorilor şi medicaţie antiinflamatoare. Decompresia chirur- 
gicală a arcului coracoacromial este indicată dacă afecțiunea 
se cronicizează sau este necesară sutura tendonului rupt al 
coafei rotatorilore. 


Fasceita plantară (bursita calcaneană) 


Fasceita plantară este o afecţiune frecvent întâlnită la aler- 
gători. Fascia plantară este o structură groasă, fibroasă ataşată 
de calcaneu, care se etalează distal la nivel plantar pentru a 
înveli capetele metatarsienelor. Aceasta mărește şi rigidizează 
arcada longitudinală a piciorului în timpul fazei de propulsie 
pe haluce a mersului. Când această fascie inflexibilă este 
elongată şi supusă unor impacturi repetate în timpul alergării, 
apar leziuni la originea sa calcaneană, devenind inflamată şi 
dureroasă. Reacţia inflamatorieproduce oexostoză calcaneană 
de tracţiune, vizualizată pe radiografie sub forma unui pinten 
osos. Nu este clar în ce măsură durerea calcaneeană este 
atribuită acestei exostoze. În cazul multor pacienţi cărora li 
se efectuează radiografii ale piciorului pentru alte afecţiuni, 
sunt descoperite exostoze asimptomatice. 

Clasic, durerea plantară calcanecană este mai intensă 
când mersul este iniţiat dimineaţa, după ce pacientul stă o 

Figura 28-24. A. Din incidenţele anterioară şi posterioară, se poate observa originea largă a tendonului coafei rotatorilor la nivelul 
scapulei şi inserţia în apropierea mariginii articulare a capului humeral. Coafa rotatorilor tracţionează capul humeral către fosa glenoidă 
în timpul abducţiei braţului. B. Văzut de sus, tendonul mușchiului supraspinos este rupt în apropierea inserţiei humerale. Această 
leziune rezultă în urma uzurii acromionului şi a ligamentului coracoacromial, din timpul abducţiei cu flexie anterioară a umărului. 
(A. Modificat după American Academy of Orthopaedic Surgeons. Athletic Training and Sports Medicine. Ediţia a 2-a. Park Ridge, 
IL: American Academy of Orthopaedic Surgeons; 1991:235; B. Modificat după Rowe CR. The Shoulder. New York: Churchill Liv- 


ingstone; 1988:142.) 


perioadă așezat sau la începerea alergării. Factori contributivi 
sunt atât piciorul plat, cât și cel cav, alergarea pe vârfuri sau 
în nisip, obezitatea şi încălțămintea inadecvată (de exemplu, 
papuci). Tratamentul conservator include repaus, medicaţie, 
scădere ponderală dacă este cazul, încălțăminte adecvată, 
suport calcaneean sau orteze capitonate în pantofi. Dacă 
afecțiunea persistă de mult timp, atunci recuperarea este mai 
lentă. Tratamentul chirurgical eliberează fascia plantară de la 
originea sa calcaneeană și este rezervat cazurilor neresponsive 
tratamentului nonoperativ conservator. 


Sindromul dureros patelar 


Durerea regiunii anterioare a genunchiului este comună 
sportivilor. Rotula este încorporată în mușchiul cvadriceps 
şi alunecă prin șanțul femural (trohlee). Rotula funcționează 
la fel ca un scripete pentru a creşte eficiența mecanică a 
cvadricepsului în extensia articulației genunchiului. Când 
patela este solicitată anormal sau aliniată anormal, uzura 
anormală și iritația patelară poate produce condromalacie 
sau ramolirea (malacia) cartilajului (chondro-). 


Durerea patelo-femorală a genunchiului este localizată 
anterior şi este agravată prin urcarea sau coborârea scărilor 
și dealurilor, de poziția ghemuit, îngenuncheat, ridicarea de 
pe scaun sau după o ședere prelungită. Toate aceste activități 
stresează mecanismul extensorului genunchiului (mușchiul 
cvadriceps). Deoarece mușchiul cvadriceps este inhibat de 
disconfort, acesta se poate atrofia. Tratamentul conservator 
este adesea eficient. Evitarea activităţilor agravante și utili- 
zarea medicamentelor antiinflamatorii şi ortezelor rotuliene 
sunt metode de tratament eficiente. Exerciţiile de ridicare a 
picioarelor cu genunchiul extins şi de întărire a cvadricepsului 
sunt importante pentru recuperarea cu succes. Exerciţiile cu 
genunchiul în extensie exagerată trebuie evitate, deoarece pun 
presiune excesivă pe patelă și agravează starea. Diagnosticul 
condromalaciei trebuie rezervat pentru leziuni ale cartilajului 
articular observate fie prin examinare RMN, fie artroscopic. 


Sindromul de stres tibial (durerea tibială) 


Sindromul de stres tibial reprezintă dureri de gambă care se 
intensifică în timpul exerciţiului. La alergătorii recreaţionali, 

durerea este de obicei localizată la nivelul compartimentul 
anterior al gambei (a se vedea Figura 28-22) care conţine 
muşchii tibial anterior, extensor al degetelor și extensor lung 
al halucelui. Laalergătorii competitivi, durerea provine din 
musculatura compartimentului posterior profund (muşchii 
tibial posterior, flexori ai degetelor și flexor lung al haluce- 
lui). Presiunile intramusculare cresc în timpul contracției, 
ceea ce scade fluxul sanguin. Perfuzia musculară apare 
deci în primul rând în timpul relaxării musculare. Creșterile 
susținute ale presiunii în compartimentul respectiv scad per- 
fuzia musculară, producând durere şi încetarea exerciţiului. 
Acest fenomen este cunoscut sub numele de sindrom de 
compartiment de exerciţii. Când se măsoară, presiunile în 
compartiment pot creşte cu mult peste 100 mm Hg pe durata 
exerciţiului. La individul asimptomatic, presiunile revin 
la nivelurile normale foarte rapid în perioadele de odihnă. 
La pacienţii cu sindroame de compartiment de exerciţii, 
presiunile țesutului interstițial scad lent şi au o revenire 
întârziată la valorile normale. Fracturile de stres tibiale, 
periostita, prinderea nervilor și herniile musculare fasciale 
au o prezentare clinică similară. Diagnosticul sindromului 
de compartiment legat de exerciţii se bazează pe măsurători 
obiective ale presiunii. Atunci când eşuează tratamentele 
conservatoare (ex. odihna, ortezele cu pantofi cu amortizate, 
modificarea modelelor de antrenament și ale suprafețelor 
de rulare), afecțiunea poate fi tratată cu succes chirurgical 
prin fasciotomie a compartimentului membrului implicat. 


Entorsele 


O entorsă este o leziune ligsamentară. Ligamentele stabili- 
zează articulațiile și sunt lezate în condiţii de încărcare cu 
greutate sau de întindere excesivă a articulaţiilor. Entorsele 
sunt clasificate în funcţie de cele trei grade de deteriorare. 
Entorsele de gradul I prezintă leziuni ligamentare micro- 
scopice, care produc sensibilitate ligamentară, dar nu se 
modifică stabilitatea articulației atunci când articulaţia este 
supusă stresului. Entorsele de gradul II prezintă un grad 
mai mare de deteriorare, cu ruperea de fascicule întregi de 
ligament. Ligamentul prezintă continuitate macroscopică, 
dar este întins sau parțial rupt şi, prin urmare, este prezentă 
laxitatea articulară atunci când ligamentul este stresat. Există 
un punct final ferm în ceea ce priveşte testarea clinică. Atunci 
când este întrerupt total cu pierderea stabilităţii articulației, 
leziunea ligamentară este clasificată ca o entorsă de gradul III. 


Deltoid ligament 


Posterior talofibular ligament 


Calcaneofibular ligament 


Entorsele de gleznă 

Ligamentele laterale ale gleznei sunt cele mai frecvent 
afectate ligamente din corp. Partea laterală a gleznei este 
susținută de trei ligamente discrete: ligamentele talofibular 
anterior, calcaneo-fibular și talofibular posterior (Figura 
28-25). Deoarece maleola peronieră este mai lungă, aceasta 
previne mişcările exagerate de abducţie sau de eversiune a 
gleznei, astfel ligamentul deltoid care leagă maleola tibială 
cu talusul nu este frecvent afectat. 

Când glezna este supusă unei mișcări exagerate de 
inversiune, ligamentul talofibular anterior este primul li- 
gament lateral care este lezat. În traumatismele mai severe, 
ligamentul calcaneo-fibular va fi, de asemenea, afectat. 
Aceste două ligamente se opun deplasării anterioare a 
talasului pe tibie (testul sertarului anterior, Figura 28-26). 

Diagnosticul entorsei ligamentului lateral al gleznei şi 
severitatea acestuia sunt determinate de gradul de sensibilitate 
al ligamentului şi de testele de stres manual și radiografice. 
Tratamentul constă în gheaţă, drenaj postural, bandaj com- 
presiv şi mobilizare precoce. Repararea chirurgicală primară 
a ligamentului gleznei este rareori indicată, deoarece majo- 
ritatea entorselor gleznei nu prezintă instabilitate reziduală a 
articulaţiilor, iar rezultatele reconstrucției timpurii față de cele 
ale reconstrucției tardive sunt similare. Ligamentele conţin 
terminaţii nervoase proprioceptive care sunt, de asemenea, 
lezate de entorsă. Entorsele de gleznă recidivante pot fi 
rezultatul unui feedback inadecvat al proprio-receptorilor şi, 
prin urmare, exerciţiile de propriocepție sunt o componentă 
importantă în recuperarea după entorsele de gleznă. 


Entorsele de genunchi 
Articulația genunchiului este situată între cele mai mari două oase 
ale corpului, femurul şi tibia, şi este acționată de mușchii cei mai 
puternici ai corpului, de cvadriceps și mușchii ischiocrurali. În 
termeni generali, genunchiul este stabilizat de patru ligamente: 
cele două ligamente colaterale care se opun la mișcările varus și 
valgus și cele două ligamente încrucişate care se opun în primul 
rând mişcării antero-posterioare (Figura 28-27). 
Ligamentele colaterale sunt de obicei deteriorate de trau- 
matisme. Ligamentul încrucișat anterior (LIA) poate fi lezat 
izolat prin mecanisme de răsucire cu genunchiul în hiperflexie 
sau hiperextensie. LIA este singurul dintre cele patru liga- 
mente care este intrasinovial. Dintre pacienții cu hemoragie 
intra-articulară (hemartroză) după leziuni ale genunchiului, 


Posterior tibiofibular ligament 
| Anterior tibiofibular ligament 


Anterior talofibular ligament 


B 


Lateral 


Figura 28-25. A. Ligament deltoid medial al gleznei. B. Faţa laterală a gleznei este susţinută de trei ligamente discrete. Cel mai frecvent sunt 
lezate ligamentele talofibular anterior, calcaneofibular și ligamentele talofibulare posterioare. Ligamentul talofibular anterior se opune translaţiei 
anterioare a gleznei (testul sertarului anterior); calcaneofibularul se opune mişcarea de inversiune (înclinare talară). (Modificat cu permisiune 
din Wilson FC, ed. The Musculoskeletal System: Basic Processes and Disorders. Ediţia a doua. Philadelphia, PA: JB Lippincott; 1983.) 

Figura 28-28. Testul sertarului anterior se efectuează cu piciorul stabilizat și genunchiul flectat la 999. Cu degetul mare al exam- 
inatorului plasat pe linia articulației, tibia este trasă anterior. Translaţia anterioară excesivă a tibiei sugerează că ligamentul încrucișat 
anterior este lezat. Partea contralaterală sănătoasă poate fi utilizată comparativ ca referință. Un test similar efectuat cu genunchiului 
în flexie la 20° se numește testul Lachman şi este mai sensibil în evaluarea leziunilor acute. (Din Lawrence PF. Essentials of Surgical 
Specialties. 3rd ed. Philadelphia, PA: Lippincott Williams & Wilkins; 2007.) 


70% au leziuni la nivelulul LIA. La cei cu leziuni acute de 
LIA, 50% asociază leziuni meniscale. Ligamentul colateral 
medial și LIA sunt frecvent lezate împreună prin traumatisme 
cu forțarea în valgus a genunchiului (ex. aşa cum se întâm- 
plă de la o lovitură în lateralul coapsei). Când un ligament 
colateral este grav lezat, capsula articulației genunchiului şi 
membrana sinovială sunt afectate. Genunchiul poate să nu 
conţină hemartroză, deoarece hemoragia se drenează prin 
capsula articulară deteriorată. 

Lezarea ligamentului colateral poate fi detectată prin 
sensibilitate, durere şi laxitate locală atunci când genunchiul 
este stresat manual într-un plan mediolateral (varus/valgus). 
Testele de laxitate ale unui genunchi traumatizat sunt întot- 
deauna evaluate în comparaţie cu partea normală. Mișcarea 
în valg a genunchiului va stresa ligamentul colateral medial, 
în timp ce forțarea în varus va testa integritatea ligamentului 
colateral lateral. Extensia completă a genunchiului plasează 
articulaţia într-o poziţie de stabilitate geometrică maximă. 
Laxitatea articulară în extensia genunchiului implică, aşadar, 
un grad mai mare de deteriorare a ligamentului colateral. 
Diferențe subtile între laxitatea pe partea normală şi cea pe 
partea traumatizată pot fi detectate cel mai bine cu genun- 
chiul la 20° de flexie. 

Testul sertarului anterior este utilizat pentru a evalua 
integritatea ligamentului încrucişat anterior. Cu genunchiul 
flectat la 45°, tibia este trasă înainte ca un sertar (Figura 
28-28). Dacă există o translație tibială anterioară anormală, 
testul sertarului anterior sugerează că fibrele anteromediale 
ale LIA sunt rupte. În schimb, translaţia tibială posterioară 
anormală de către o forțăaplicată tibiei direcționată posterior 
indică o leziune a ligamentului încrucişat posterior (LIP). 
Laxitatea anterioară a genunchiului poate fi apreciată mai 
bine în poziţia de 20° a genunchiului, care se numește 
testul Lachman. Acest lucru sugerează vătămarea fibrelor 
posterolaterale ale LIA. 

Leziunile izolate ale ligamentului colateral medial se 
vindecă bine cu imobilizarea într-un aparat gipsat articulat, 
care protejează genunchiul de mişcarea de valgus. Leziunile 


LIA sunt invalidante pentru majoritatea sportivilor. Prin 
mişcări de forfecare şi răsucire, articulaţia genunchiului va 
subluxa tranzitor şi va ceda. Articulațiile cu leziuni ale LIP 
sunt asociate cu suprasolicitare rotuliană şi artrită, deoarece 
mușchiul cvadriceps încearcă să compenseze deplasarea 
tibială posterioară exagerată. Ligamentul colateral lateral 
(LCL) este adesea lezat în asociere cu unul dintre cele două 
ligamente încrucișate. Managementul rapid al leziunilor 
combinate de ligamente de la nivelul genunchiului ar trebui 
să fie suficient de eficace pentru a tolera mobilizarea precoce 
pentru a preveni complicațiile postoperatorii comune precum 
rigiditatea articulației. 

Indicaţiile pentru repararea și reconstrucția chirurgicală a 
ligamentelor sunt controversate. În general, pacienţii mai tineri 
ale căror activități provoacă simptome de instabilitate sunt can- 
didaţii pentru operaţie. LIA se vindecă prost şi sunt, în general, 
reconstruite cu autogrefe de țesuturi moi din tendonul patelar, 
tendonul muşchilor semitendinos si gracillis sau fascia lata. 


Leziunea meniscală 


Articulația genunchiului are o minimă stabilitate dată de 
geometria sa osoasă. Meniscurile laterale şi mediale măresc 
contactul dintre suprafeţele articulare și sporesc stabilitatea 
articulară. În ortostatism, meniscul distribuie 40-60% din 
greutatea corpului la nivelul articulației. Meniscurile ajută, 
de asemenea, la lubrifierea articulaţiilor şi nutriția cartilajului 
hialin. Meniscurile se deplasează dinspre anterior spre posterior 
pe măsură ce genunchiul este flectat. În flexie, meniscurile 
sunt prinse între condilul femural și platoul tibial. Dacă se 
produce o mişcare de răsucire atunci când genunchiul este 
flectat, meniscurile se pot rupe longitudinal (Figura 28-29C 
și D). Tesutul meniscal își pierde hidratarea și devine mai 
fragil odată cu înaintarea în vârstă. Rupturile orizontale care 
nu se văd pe suprafaţa meniscală sunt frecvent întâlnite la 
pacienţii mai în vârstă (Figura 28-29A). 

Pacienţii cu leziuni meniscale pot prezenta durere şi 
sensibilitate localizată la nivelul liniei articulației (deca- 
lajul palpabil dintre femur şi tibie). Epanşament articular 

Testul sertarului pozitiv 


Figura 28-26. Test de sertar anterior. Ligamentul talofibular anterior se opune translaţiei anterioare a gleznei. Testul sertarului an- 
terior este pozitiv atunci când acest ligament este întrerupt şi se observă translaţia anterioară excesivă a piciorului pe gambă. (Retipărit 
cu permisiunea Academiei Americane de Chirurgi Ortopezi. Athletic Training and Sports Medicine. Ediţia a I-a. Park Ridge, IL: 
American Academy of Orthopaedic Surgeons; 1991:414.) 

Figura 28-27. Stabilitatea articulației genunchiului depinde de cele două ligamente colaterale şi de cele două ligamente încru- 
cişate. Ligamentul colateral medial este larg şi mare şi se opune mișcărilor de varus și abducţie. Ligamentul încrucişat anterior rezistă 


la translaţia anterioară a tibiei, în timp ce ligamentul încrucişat posterior împiedică translaţia posterioară a tibiei. (Din Lawrence PF. 
Essentials of Surgical Specialties. Ediţia a 3-a, Philadelphia, PA: Lippincott Williams & Wilkins: 2007.) 

Figura 28-29. Rupturile meniscale. A. Rupere orizontală degenerativă. B. Ruptură radială. C. Ruptură în mâner de găleată. D. 
Ruptură longitudinală. (Retipărit cu permisiunea Academiei Americane de Chirurgi Ortopezi. Athletic Training and Sports Medicine. 
Ediţia a Il-a. Park Ridge, IL: American Academy of Orthopaedic Surgeons; 1991:365.) 


recurent poate fi prezent. Un istoric de instabilitate articu- 
lară dureroasă sugerează o ruptură localizată în porțiunea 
posterioară a meniscului. Simptome de blocare intermitentă 
a articulației pot apărea în rupturile meniscale deplasabile 
Şi în rupturile în mâner de găleată (Figura 28-29C), în care 
componenta ruptă a meniscului este prinsă între condilul 
femural şi platoul tibial şi acționează ca un blocaj mecanic 
pentru mișcările articulației. 

Examenul clinic ar trebui să verifice pierderea extensiei 
complete (blocaj), sensibilitatea localizată a liniei articulare 
şi testul de provocare pentru rupturile deplasabile (testul lui 
McMurray). Testul lui McMurray implică flexia genunchiului 
la 90°, urmată de mişcări de rotaţie internă ale tibiei, apoi 
urmată de extensia în valgus. Testul se repetă cu rotația 
tibiei în direcţia opusă, urmată de extensia în varus. Testul 
încearcă să prindă un fragment deplasabil al meniscului 
între suprafeţele articulare ale tibiei şi femurului. Testul este 
pozitiv dacă pacientul prezintă dureri ale liniei articulare și 
examinatorul simte o lovitură sau frecare la nivelul liniei 
articulare. 

Rupturile longitudinale (Figura 28-29D) din treimea peri- 
ferică a meniscului se pot vindeca atunci când sunt reparate, 
deoarece această zonă este bine vascularizată. Meniscectomia 
totală duce la dezvoltarea lentă a artrozei tibiofemurale. 
Rupturile meniscale ireparabile şi deplasabile care cauzează 
simptome mecanice sunt cel mai bine tratate artroscopic prin 
excizia parțială a meniscului, lăsând meniscul integru in situ. 
Cura chirurgicală a leziunilor meniscale se efectuează artro- 
scopic, deoarece este mai puţin traumatică şi este mai precisă. 


Disjuncţia acromio-claviculară (umăr) 


În plus față de articulaţia glenohumerală, umărul este com- 
pus din alte trei articulaţii: articulațiile acromioclaviculare, 
sternoclaviculare şi scapulotoracice. Articulația acromio- 
claviculară se rotește aproximativ 20° cu flexia și extensia 
umărului. Este stabilizată în acest plan AP (orizontal) de 
ligamentele acromioclaviculare (vezi Figura 28-1). În direcția 
craniocaudală (planul coronal), articulaţia este stabilizată de 
ligamentele coraco-claviculare. 

Articulația acromioclaviculară este afectată după o lo- 
vitură directă sau cădere pe umăr. Acromionul este împins 
caudal, în timp ce clavicula rămâne fixată pe torace. Dacă 
doar ligamentul acromioclavicular este rupt şi ligamentele 
coracoclaviculare întinse, leziunea este clasificată ca fiind 
de gradul II; clavicula este parţial dislocată (subluxată) față 
de acromion (vezi Figura 28-1C). Acest lucru poate să nu 


fie evident, dar poate fi demonstrat prin radiografii de stres, 
pacientul având greutăți legate de încheietura mâinilor. Distanţa 
dintre claviculă și procesul coracoid va fi mai mare pe partea 
afectată. Atunci când atât ligamentul acromioclavicular, cât 
și ligamentele coracoclaviculare sunt afectate (gradul III), 
articulaţia va fi dislocată. Extremitatea laterală a claviculei 
va fi ridicată deasupra acromionului, ceea ce este evident la 
inspecţie (a se vedea Figura 28-1B). Tratamentul disjuncţiei 
de gradul III este controversat. Atât metodele chirurgicale, 
cât şi cele ortopedice dau rezultate funcționale. 


Policele schiorului 


Ligamentul colateral ulnar al articulației metacarpo-falangiene 
a policelui (MCP- metacarpo phalangeal) este o structură 
critică, deoarece stabilizează policele în timpul prizei obiec- 
telor și a mișcării de ciupit împreună cu degetul arătător. 
Deoarece degetul mare este în afara planului mâinii, acest 
ligament este vulnerabil la stresul cauzat de abducţie. Este 
lezat la schiorii care cad în timp ce ţin băţul de schi sau în 
sporturi ce presupun manipularea cu mâna a mingii (Figura 
28-30). Pierderea efectului stabilizator al policelui dat de 
ligamentul colateral ulnar MCP, face ca mișcarea de ciupit să 
fie slabă şi dureroasă. Pentru testul de stres al ligamentului, 
articulația MCP a degetului mare este poziționată la 35* de 
flexie pentru a relaxa aponevroza palmară şi mușchiul flexor 
scurt al policelui. Aponevroza adductorului policelui poate fi 
interpusă între ligament şi falanga proximală, ceea ce poate 
preveni vindecarea ligamentului. Se efectuează explorarea 
ligamentelor cu plastia lor sau reatașare. Rezultate clinice 
bune sunt, de asemenea, raportate în urma utilizării unei 
atele palmare în adductie timp de 6 săptămâni. 


Degetul Mallet 


O lovitură la vârful unui deget care provoacă flexia bruscă 
a degetului extins poate provoca ruperea tendonului exten- 
sorului digital. Articulația interfalangiană distală a degetului 
(DIP- distal interphalangeal) este într-o poziţie flexată, iar 
pacientul nu poate extinde în mod activ această articulaţie 
(Figura 28-31). Această leziune se vindecă bine dacă este 
imobilizată articulaţia interfalangiană în extensie completă 
timp de 6 săptămâni. 


Fractura boxerului 

Oasele metacarpiene ale indexului şi degetului III au o 
mobilitate limitată și acţionează ca niște stâlpi rigizi pentru 
lucrul precis cu mâna. In schimb, oasele metacarpiene ale 

Figura 28-30. A. Reprezentarea laterală a unei articulaţii metacarpofalangiene cu un ligament colateral rupt. B. Ligamentul colateral 
ulnar al articulației metacarpofalangiene a policelui este esenţial pentru mișcarea de opoziţie a degetului mare. Lezarea acestui ligament 
(degetul schiorului) face ca degetul mare să fie instabil şi îi slăbește contribuţia la prindere. (Din Lawrence PF. Essentials of Surgical 
Specialties. Ediţia a 3-a, Philadelphia, PA: Lippincott Williams & Wilkins; 2007.) 


Figura 28-31. Deget în ciocan sau Mallet, rezultat în urma ruperii tendonului extensor al falangei distale. (Retipărit cu permi- 
siunea Brinker MR. Review of Orthopaedic Trauma. Ediţia a 2-a. Philadelphia, PA: Lippincott Williams & Wilkins, 2013.) 


inelarului şi degetului mic sunt mai mobile şi sunt importante 
pentru mişcarea de prindere cu putere, deoarece este nevoie 
de mobilitate pentru ca aceste degete să înconjoare un obiect. 
Pentru ca un pumn să transmită energie cinetică maximă, 
partea radială mai rigidă a pumnului ar trebui să lovească 
obiectul. Când pumnul loveşte un obiect cu partea ulnară, 
metacarpul V se fiacturează frecvent (fractura boxerului). 
Deşi poate prezenta o angulaţie semnificativă a fragmentelor 


(>45*), reducerea pe focar închis și imobilizarea gipsată 
sunt tratamentul preferat și de obicei de succes. Ocazional, 
pot fi necesare broșe percutanate pentru a fixa o fractură 
foarte instabilă. 


Ruptura de tendon Achillean 


Rupturile tendonului Achillean apar la sportivi de vârstă 
mijlocie care solicită tendonul dincolo de toleranța sa. 

Figura 28-32. Testul Thompson va provoca fiexia plantară a gleznei atunci când tendonului lui Ahille este intact. Absența acestui 
răspuns indică o ruptură a tendonului lui Ahille. (De la Lawrence PF. Essentials of Surgical Specialties. Ediţia a 3-a, Philadelphia, PA: 


Lippincott Williams & Wilkins; 2007.) 


GE 


(Li 
ya 


Se Pe En 


Figura 28-33. Entorsa articulației metatarsofalangiene a halucelui are loc prin hiperextensia articulației şi ruperea tendonului mușchiului 
flexor scurt al halucelui prin tendon sau fracturarea oaselor sesamoide al halucelui. (Retipărit cu permisiune de la Rodeo SA, O'Brien 
S, Warren RF, Barnes R, Wickiewicz TL, Dillingham MF. Turf toe: an analysis of metatarsophalangeal joint sprains in professional 


football players. Am J Sports Med. 1990; 18:280-285.) 


Injecțiile sistemice și locale cu corticosteroizi slăbesc țesutul 
tendinos și predispun la ruperea tendonului. În momentul 
ruperii tendonului Achillean, sportivul simte o durere severă 
în gambă. Pot exista edem, echimoze şi, uneori, un decalaj 
palpabil între capetele tendonului. Flexia plantară activă 
a gleznei este slabă, dar prezentă, deoarece flexorul tibial 
posterior și flexorul lung al degetelor sunt încă funcţionale. 

Testul Thompson (Figura 28-32) verifică dacă complexul 
format din gastrocnemian și solear este intact. Cu pacientul 
în decubit ventral şi piciorul atârnând liber la marginea 
mesei, examinatorul strânge mușchiului gambei. În mod 
normal, piciorul se flectează plantar. Lipsa flexiei plantare 


indică faptul că tendonul lui Achile este rupt. Diagnosticul 
poate fi uşor confirmat ecografic. 

Tratamentul ortopedic cu piciorul imobilizat în flexie 
plantarăpermite o vindecare excelentă a tendonului. Această 
metodăeste greoaie. Tratamentul chirurgical poate fi mai rapid 
pentru sportivi. Ambele tipuri de tratament sunt eficiente. 


Entorsa articulației metatarso-falangiene a halucelui 


Este o leziune prin hiperextensia articulației metartarsofalangiane 
a halucelui (Figura 28-33). Tendonul mușchiului flexor scurt 
al halucelui este rupt fie la inserţia sa falangiană proximală, fie 
de către o fractură a oaselor sesamoide. Aponevroza plantară 

Figura 28-34. Miozită osificantă. Depunere osoasă în mușchiul 
cvadriceps după o contuzie în regiunea anterioară a coapsei. (Pre- 
luare din Lawrence PF. Essentials of Surgical Specialties. Ediţia 
a 3-a, Philadelphia, PA: Lippincott Williams & Wilkins; 2007.) 


poate fi, de asemenea, ruptă. Leziunea apare în timpul jocului 
de fotbal american, când un jucător calcă pe antepiciorul 
unui alt jucător, realizând hiperextensia halucelui. Jucătorul 
accidentat se confruntă cu o durere deosebită, exacerbată de 
extensia pasivă a articulației metatarsofalangiene. Faza de 
propulsie a mersului este dureroasă. Tratamentul constă în 
odihnă, imobilizarea în flexie plantară a halucelui și utilizarea 
unei orteze rigide pentru antepicior, în încălțăminte. Entorsa 
articulației metatarsofalangiene a halucelui netratată este 
considerată ca fiind cauza artritei articulației metatarsofalan- 
giene de la nivelul halucelui şi pierderea mișcării de extensie, 
cunoscută sub numele de hallux rigidus. 


Miozită osificantă 


Osul depus la nivelul unui mușchi ca urmare a unei contuzii 
este cunoscut sub numele de miozită osificantă traumatică 
(Figura 28-34). Când un muşchi profund (adesea cvadri- 
cepsul) este contuzionat, mușchiul cel mai apropiat de os 
absoarbe cea mai mare cantitate de energie. O metaplazie 
a celulelor musculare sau o eliberare de material osteogen 
din osul subiacent determină formarea de os în mușchiul 
afectat. Simptomele sunt sensibilitatea musculară profundă 
Şi pierderea mişcării in articulaţia adiacenta. Leziunea este 
autolimitată şi poate fi diminuată de agenţii antiinflamatori 
nesteroidieni. Dacă leziunea este mare sau cauzează pro- 
bleme mecanice, este indicată excizia chirurgicală. Când 
o leziune este rezecată devreme (înainte de 18 luni), există 
o rată ridicată de recidiva. O formă sistemică de miozită 
osificantă apare la pacienţii cu paralizie traumatică sau 
arsuri extinse. 


PATOLOGIA MUSCULO- 


SCHELETALĂ PEDIATRICĂ 


Termenul ortopedie este derivat din cuvintele greceşti 
orthos — drept şi pais — copil. Diagnosticul şi tratamentul 
diformităţilor pediatrice reprezintă astfel originea specia- 
lităţii de ortopedie. Această secțiune se ocupă cu afecțiuni 
musculo-scheletale pediatrice comune. 


TORSIUNEA MEMBRULUI INFERIOR: 
ROTATIA INTERNA SI EXTERNA A PICIORULUI 


Cele mai frecvente „diformităţi” ale copilăriei sunt, de 
fapt, variaţii normale ale dezvoltării musculo-scheletale. 
Piciorul plat, genu varum, genu valgum, rotația internă 
şi rotația externă ale piciorului sunt frecvent întâlnite la 
copiii mici, dar sunt neobişnuite în adolescenţă. Datorită 
faptului că aceste condiţii par să se rezolve spontan, ele 
trebuie considerate o parte din procesul natural de creștere 
şi dezvoltare a scheletului. Primii 2 ani din viaţă reprezintă 
o perioadă remarcabilă de creştere fizică. Majoritatea co- 
piilor ating aproape jumătate din dimensiunea şi statura de 
adult în primii 2 ani. Structura corpului se schimbă radical 
pe măsură ce scheletul este supus necesităţii de locomoție 
şi mers bipodal. 

Cele mai comune diformităţi rotaţionale de rotaţie internă 
şi externă a piciorului pot fi atribuite uneia din cele trei zone 
ale membrului inferior: femur (anteversie sau retroversie), 
tibie (rotaţie internă sau externă) sau antepicior (adducţia 
metatarsienelor). Deşi variațiile de rotaţie pot fi dobândite 
din familie, cea mai frecventă cauză este poziţionarea in- 
trauterină (Figura 28-35). Anumite posturi de somn sau de 
şezut pot accentua aceaste condiţii şi întârzia rezolvarea lor. 
Ante-/retroversia femurală descrie relaţia anatomică dintre 
capul şi colul femural cu diafiza femurală. Colul femural 
este deviat față de diafiză în plan coronal. Această relaţie, 
numită anteversie femurală, se poate vedea dacă cineva 
priveşte in lungul diafizei femurale ca şi cum ar privi direct 
în faţă un pistol: colul femuraleste rotat aproximativ 10-15* 
anterior (Figura 28-36). La naştere, anteversia femurală 
este de aproximativ 40°. Aceasta scade la 10° până la vârsta 
adultă, mare parte a schimbării fiind în primii 3 ani de viață 
(Figura 28-37). 

Toate diformităţile de rotaţie sunt mai bine evaluate 
atunci când copilul este în poziţie de pronaţie. Anteversia 
femurală este prezentă atunci când rotația medială sau 
internă a femurului este mai mare cu 30* decât rotația 
externă a femurului (Figura 28-38). Când rotația externă a 
femurului este excesivă, este prezentă retroversia femurală. 

Când un copil aşezat în poziţie de pronaţie şi cu genun- 
chii flectaţi, este privit de deasupra, unghiul realizat dintre 
plantă și coapsă (unghiul coapsă-picior) permite evaluarea 
rotației tibiale interne versus externe (Figura 28-394A). 
Marginea laterală normală a piciorului este dreaptă. Dacă 
este curbată spre interior sau dacă marginea laterală este 
convexă, este prezentă adducţia metatarsienelor (Figura 
28-39B). Dacă piciorul este flexibil şi poate fi corectat 
pasiv în poziţie neutră, probabil nu este necesar un tra- 
tament. Când diformitatea este rigidă, este utilă corecţia 

Figura 28-35. Spaţiul intrauterin îngust mulează adesea 
structura osoasă plastică a copilului.Poziţia fetală in utero 
forţează tibia într-o rotaţie internă şi antepiciorul în adducţie. 
(După Lawrence PF. Essentials of Surgical Specialties. Ediţia 
a 3-a, Philadelphia, PA: Lippincott Williams & Wilkins; 2007.) 


repetată cu ajutorul ghipsului. Adducţia metatarsienelor 
este des asociată cu rotația internă a tibiei. Ambele rezultă 
din poziţionarea fătului, aceasta din urmă fiind cea mai 
frecventă cauză a problemelor de rotaţie a membrului 
inferior (vezi Figura 28-35). 

Pe masură ce scheletul se adaptează la creştere şi mers 
biped, aceste „diformităţi” torsionale se corectează. O 

uşoară rotaţie internă a piciorului a fost remarcată la atleți. 
Rotaţia internă a piciorului este avantajoasă în timpul 
manevrelor de schimbare a direcţiei, deoarece un membru 
care este rotat intern va fi aliniat cu schimbarea de direcţie 
intenţionată, fiind astfel mult mai eficient in accelerare. 


DIFORMITĂȚI ANGULARE ALE MEMBRELOR: 
GENU VARUM ŞI GENU VALGUM 


Genu varum şi genu valgum sunt diformităţi angulare ale 
membrelor (Figura 28-9) ce reprezintă o altă cauză frecventă 
pentru un consult ortopedic. Pentru majoritatea copiilor, 
aceste condiţii reprezintă spectrul dezvoltării normale. Este 
rar ca malaliniamentul să persiste şi să cauzeze impotenţă 
funcţională sau estetică importantă pentru a necesita 
intervenţie chirurgicală. Normal, sugarii au genu varum 
fiziologic cu un unghi tibio-femural de 20° sau mai mult. 
La vârsta de aproximativ 18 luni, unghiul se corectează 
pe masură ce femurul şi tibia devin coliniare. După vârsta 
de 3 ani, membrele ating aliniamentul adult normal de 7* 
de valgus scheletal (Figura 28-40). 

Condiţiile patologice pot duce la apariţia genului varum, 
incluzând afectarea cartilajului de creştere a metafizei me- 
diale tibiale, nanism condrodisplazic şi rahitism rezistent 
la vitamina D (hipofosfatemic sau renal). De asemenea, 
aceste condiţii sistemice provoacă diformităţi ale altor oase 
şi articulaţii. Dacă genu varum persistă peste vârsta de 2 
ani, evaluarea radiologică poate fi justificată. 


PICIORUL PLAT 


Piciorul plat este o altă variaţie comună a scheletului. Cel 
mai întâlnit tip este piciorul plat flexibil. Arcul longitudinal 
al piciorului este absent sau plat în ortostatism, dar reapare 
atunci când piciorul nu sprijină greutatea corpului. De cele 
mai multe ori, piciorul plat flexibil este asimptomatic şi 
rezultă prin laxitate ligamentară ce afectează numeroase 
mici articulaţii ale mediopiciorului. Un picior plat rigid 
care prezintă o mişcare pasivă limitată poate fi cauzat de o 
unire congenitală a oaselor tarsiene. Un picior plat asociat 


S 


Retroversie 


Figura 28-36. Anteversia sau retroversia colului femural vizualizată din partea distală a condililor femurali. (Reproducere cu per- 
misiune după Wilson FC, ed. The Musculoskeletal System: Basic Processes and Disorders. 2nd ed. Philadelphia, PA: JB Lippincott; 1983.) 

Figura 28-37. Valoarea medie a anteversiei femurale scade de la aproximativ 40° la naştere până la valoarea normală de 10° 
la maturitate. Schimbările cele mai dramatice au loc în primii 2 ani de viată. (Reproducere cu permisiune după Dunlap K, Shands 
AR, Hollister LC, et al. A new method for determination of torsion of the femur. J Bone Joint Surg. 1953;35(2):289-311.) 

Figura 28-38. Evaluarea clinică a pacienţilor cu rotaţie internă a piciorului cauzată de anteversia femurală. A. Rotaţia internă 
a femurului este cu mult mai mare faţă de partea B. B. Rotaţie femurală externă. (După Staheli L. Rotational problems of the lower 
extremities. Orthop Clin North Am. 1987;18:506. Copyright © 1987 Elsevier.) 

Figura 28-39. A. Torsiunea externă a tibiei este detectată cu ajutorul unghiului dintre coapsă şi picior orientat în afara liniei mediane. 
B. Adducţia metatarsienelor ca o cauză a rotației interne a piciorului este subliniată de o margine laterală convexă a piciorului. Dacă 
piciorul nu poate fi corectat pasiv în poziţie neutră, diformitatea este una rigidă şi poate necesita imobilizări ghipsate repetate pentru 
corecție. (După Staheli L. Rotational problems of the lower extremities. Orthop Clin North Am. 1987;18:506. Copyright © 1987 Elsevier.) 

Figura 28-40. Modificările în alinierea tibio-femurală odată cu avansarea în vârstă a pacientului demonstrează o progresie 
naturală de la genu varum la naștere la genu valgum fiziologic până la vârsta de 3 ani. (Modificat după Kling T. Angular defor- 
mities of the lower limb in children. Orthop Clin North Am. 1987;18:514. Copyright © 1987 Elsevier.) 


cu equin poate fi cauzat de o distrofie musculară sau pa- 
ralizie cerebrală. Arcul accentuat al piciorului (pes cavus) 
cu degetele în gheară reprezintă consecința neuropatiilor 
periferice, cum ar fi neuropatia senzitivă sau motorie ere- 
ditară (cunoscută ca boala Charcot-Marie-Tooth). 


DISPLAZIA DE DEZVOLTARE A ȘOLDULUI 


Incidenţa displaziei de dezvoltare a șoldului, cunoscută 
anterior ca luxaţia congenitală de şold, este de 1,5/1.000 
de nou-născuţi. Într-o treime din cazuri este bilaterală. 
Patologia presupune o predispoziţie familială şi este 
asociată cu nașterea prematură şi poziţii vicioase in- 
trauterine. Sexul feminin este mai afectat decât cel 
masculin, probabil din cauza sensibilităţii ligamentare 
crescute la efectele relaxante ale estrogenului matern 
eliberat pre-partum. 

Diagnosticul precoce permite inițierea cât mai rapidă a 
tratamentului. Toţi nou-născuţii și sugarii trebuie examinaţi 
din punct de vedere al instabilității şoldului. Diagnosticul 
nu este întotdeauna evident, dar trebuie cercetat printr-un 


examen clinic minuţios. Limitarea sau asimetria abducţiei 
coapsei este un element ce sugerează o anomalie a şodului 
examinat (Figura 28-41). Coapsa sugarului se prinde cu 
blândeţe de către examinator, folosind policele şi mediusul. 
Cu coapsa flectată pe abdomen și genunchiul la 90° se 
efectuează abducţia coapsei, în timp ce marele trohanter 
este împins într-o direcție anterioară. Perceperea unui 
cracment în timpul efectuării manevrei (semnul lui Orto- 
lani) sugerează revenirea capului femural în acetabul, deci 
reducerea luxaţiei de şold. O altă manevră de provocare 
a luxaţiei se face prin adducţia și flexia coapsei sugarului 
de către examinator cu ambele police, luxând şoldul dacă 
există instabilitate la nivelul acestuia (semnul Barlow). 
Cele două teste prezentate sunt în special utile în primele 
două săptămâni de viață, când ligamentele nou-născutului 
se află sub influenţa estrogenului maternal care produce 
un efect de relaxare asupra acestora. Iniţierea precoce 
a tratamentului creşte rata de succes. Acesta constă în 
reducerea luxaţiei prin manevra Ortolani şi imobilizare 
cu şoldurile într-o poziţie stabilă de flexie și abducţie cu 
ajutorul hamului Pavlik. Luxaţia persistentă se soldează 
cu o dezvoltare anormală a acetabulului. 


Figura 28-41. Limitarea abducţiei coapsei în luxaţia congenitală de șold. Perineul trebuie să fie perpendicular pe masa de exam- 
inare. Limita mişcărilor articulare reale este evidențiată de mişcarea concomitentă a perineului. 

După vârsta de o lună, cel mai relevant semn al displa- 
ziei de dezvoltare a șoldului este reprezentat de limitarea 
abducţiei coapsei (Figura 28-41). Alte semne sunt repre- 
zentate de asimetria dintre pliurile coapsei şi cele fesiere 
sau telescoparea femurului flexat. Când patologia este 
bilaterală, toate semnele ce se bazează pe asimetrie sunt 
absente, ceea ce îngreunează stabilirea unui diagnostic 
corect. Când copilul începe să meargă şi patologia este 
unilaterală, se evidenţiază un mers șchiopătat dat de 
scurtarea membrului inferior respectiv. În cazul în care 
displazia este bilaterală, mersul este clătinat, hiperlordotic. 
Tratamentul la aceste vârste este mult mai dificil. Mușchii 
contractaţi sunt alungiţi progresiv prin tracţiune sau prin 
terapie de relaxare musculară. Reducerea chirurgicală este 
deseori necesară, cu imobilizare ghipsată post-operator. 

Capul femural este cartilaginos până la vârsta de apro- 
ximativ 9 luni, nefiind vizibil radiografic până la acest 
moment, ceea ce scade eficienţa radiografiilor până la 
această vârstă. Ultrasonografia decelează cartilajul şi este 
utilă în primele 9 luni. Ecografia articulației șoldului poate 
evalua dinamic instabilitatea prin stres pozițional. După 
osificarea capului femural, ecografia își pierde valoarea 
și este înlocuită de examenul radiologic, care arată un cap 
femural luxat superior și lateral de acetabulul slab dezvoltat. 

Managementul displaziei de dezvoltare a șoldului 
necesită intervenţia precoce a unui specialist în ortopedie. 
Când tratamentul este inițiat precoce şi efectuat corespun- 
zător, prognosticul pentru funcţia şi dezvoltarea normală 
a şoldului este bun. 


BOALA LEGG-CALVE-PERTHES 


Boala Legg-Calvâ-Perthes are o etiologie încă neclară și 
reprezintă osteonecroza capului femural la copiii cu vârste 
cuprinse între 4—8 ani. Raportul dintre sexul masculin și 
cel feminin este de 8/1. Acuzele subiective se pot situa în 
partea internă a genunchiului, în teritoriul de distribuţie al 
nervului obturator. Astfel, orice pacient pediatric cu acuze 
la nivelul articulației genunchiului ar trebui investigat şi 
la nivelul articulației coxofemurale. Examenul clinic va 
releva o uşoară limitare a mișcărilor de abducţie şi rotaţie 
internă. Forța scăzută a abducţiei se traduce prin prezența 
mersului Trendelenburg, în care trunchiul se balansează 
pe membrul inferior afectat. 

Patologia are o evoluţie limitată, cu o durată între 2 şi 
4 ani. Radiografiile iniţiale prezintă modificări minime, 
însă pot arăta o osteoporoză de imbolizare şi o lărgire a 
spaţiului articular. Pe măsură ce boala avansează, se produce 
resorbția țesutului osos necrozat şi revascularizarea capului 
femural, iar osul nou format apare pe radiografii cu aspect 
dens (sclerotic). Acest stadiu de revascularizare prezintă 
cele mai importante modificări radiografice. Se pot întâlni 
fracturi patologice în zonele trabeculare necrozate supuse 
încărcării axiale, cauzând aplatizarea capului femural, care 
poate apărea fragmentat și deplasat lateral. Metafiza proxi- 
mală apare osteoporotică și lărgită. Un copil cu suspiciunea 
de boală Legg-Calve-Perthes ar trebui să fie întotdeauna 
investigat de către un chirurg ortoped. Tratamentul constă 
inițial în tracțiunea membrului pentru refacerea mobilității, 
urmată de purtarea unor orteze ce menţin membrele inferioare 
în abducţie. Tratamentul chirurgical este reprezentat de o 


osteotomie femurală sau pelvină, care ajută la menţinerea 
porțiunii articulare a capului femural în contact cu suprafaţa 
de încărcare a acetabulului. 


EPIFIZIOLIZA FEMURALĂ PROXIMALĂ 


Este una din cauzele de şchiopătare în adolescenţă şi este 
reprezentată de fractura cartilajului de creştere proximal 
al femurului sau decolarea epifizară femurală. Este mai 
frecventă la sexul masculin, bilaterală în aproximativ 33% 
dintre cazuri şi survine de obicei în perioada pre-adolescență 
(10-14 ani). Există două tipuri de constituţie la care aceasta 
survine mai des: copii obezi cu întârziere de creştere datorată 
insuficienţei gonadale și copii înalţi, care au avut o perioadă 
de creștere rapidă. 

În afară de mersul șchiopătat, pacienţii prezintă uneori 
durere lanivelul genunchiului sau, mai rar, la nivel inghinal. 
Membrul inferior afectat este în rotaţie externă. Rotaţia 
internă a coapsei este limitată şi dureroasă. Radiografii de 
față şi de profil cu abducţia coapsei de bazin sunt necesare, 
comparându-se cele două șolduri. Nu este neobişnuit pentru 
această patologie să afectezeambele șolduri. Pe radiografia 
de faţă, o linie trasă tangenţial la nivelul colului superior 
nu intersectează capul femural ca pe o radiografie normală 
(Figura 28-42A). Deplasarea este mai evidentă pe incidenţa 
de profil, în care capul femural este posterior de col (Figura 
28-42B). Netratată, deplasarea continuă până la oprirea 
creşterii. Pentru a preveni agravarea, capul femural este 
fixat cu multiple şuruburi. 


BOALA 0SG00D-SCHLATTER 


Boala Osgood-Schaltter afectează inserția tendonului ro- 
tulian pe tuberozitatea tibială. Se consideră că reprezintă, 
de fapt, o avulsie parțială a tuberozităţii tibiale la copiii 
activi, soldată cu necroză avasculară a porțiunii avulsio- 
nate. Pacientul acuză dureri la nivelul tuberozităţii tibiale, 
agravată de îngenunchiere, palpare și activităţi sportive 
(alergare). Zona afectată proemină şi este sensibilă la 
atingere. Examenul radiologic relevă zone neregulate de 
calcificări şi resorbție osoasă la nivelul tuberozităţii tibiale. 
Patologia este de obicei autolimitată şi dispare odată cu 
închiderea cartilajelor de creştere. Ocazional persistă un 
nodul neunificat, al cărui tratament este chirurgical (excizie). 


PICIORUL DIFORM CONGENITAL 


Etiologia piciorului diform congenital (talipes equinovarus 
sau piciorul varus-equin) este necunoscută. Incidenţa este 
de 1/1.000 nou-născuţi, fiind de două ori mai frecventă la 
sexul masculin. Patologia este bilaterală în 33% dintre cazuri. 
Are 3 caracteristici: glezna este în flexie plantară (equinus), 
retropiciorul sau calcaneul este în varus şi navicularul cu 
antepiciorul sunt deviate spre medial, în supinaţie (metatarsus 
adductus; vezi Figura 28-39B). Netratată, această afecțiune 
forţează pacientul să calce pe marginea laterală a piciorului în 
loc de plantă. Muşchii din compartimentul posterior al gambei 
sunt atrofiaţi şi contractaţi. Prezenţa acestei afecţiuni la copii 
impune excluderea deficitelor neuromusculare. Tratamentul 

constă în imobilizări ghipsate cât mai precoce, cu aplicarea 
de forțe graduale pentru corectarea fiecăreia dintre cele trei 
diformităţi. Atunci când un picior strâmb persistă după o 
serie de mişcări de corectare, se recomandă eliberarea pe 
cale chirurgicală a structurilor dense de țesut moale de la 
nivelul piciorului şi gleznei în plan posteromedial. 


SCOLIOZA 


Scolioza reprezintă curbarea coloanei vertebrale și poate fi 
flexibilă (corectabilă) sau fixă (structurală). O formă flexibilă 
a scoliozei poate fi datorată unei posturi deficitare, unui 
spasm muscular de lângă un disc herniat sau ca urmare a 
compensării unui picior scurtat. Scolioza fixă, structurală, 
este însoțită de o diformitate vertebrală rotativă, ce nu poate 
fi corectată printr-o schimbare a posturii. Scolioza cauzează 
asimetria cutiei toracice ce se poate observa cel mai bine 
atunci când pacientul se apleacă înainte. Spre exemplu: 
dacă trunchiul este deplasat lateral şi nu este centrat pe 
pelvis, curba scoliotică se consideră a fi decompensată. 
Scolioza decompensată poate fi asociată cu un grad mai 
mare de apariţie a durerilor de spate. 

Scolioza structurală poate fi cauzată de diformități 
vertebrale congenitale, afecțiuni ale sistemului neuro- 
muscular (ex. mielomeningocel, paralizie cerebrală), sau 
neurofibromatoză. Scolioza congenitală este cauzată de o 
serie de anomalii la nivelul formării vertebrelor. Aceasta 
se manifestă la o vârstă fragedă şi progresează accelerat. 
Aceşticopii asociază în mod frecvent malformații la nivelul 
tubului neural, al aparatului genito-urinar şi cardiovascular, 
ce se produc în aceeași fază de dezvoltare embriologică. 
Se impune o evaluare comprehensivă a acestor sisteme și 

Figura 28-42. Epifizioliza 
femurală proximală. Epifiza 
femurală alunecată din imaginea 
din stânga se compară cu șoldul 
normal din partea dreaptă. A. Pe 
radiografia antero-posterioară, o 
linie trasată tangenţial la partea 
superioară a colului femural trece 
prin capul femural normal (dreapta). 
În cazul unei epifize femurale 
alunecate, linia nu intersectează 
capul, ci trece pe deasupra acestuia 
(stânga). B. Pe o radiografie în 
incidență laterală, se observă 
alunecarea capului femural pos- 
terior de colul femural (stânga). 
(După Lawrence PF. Essentials 
of Surgical Specialties. Ediţia a 
3-a, Philadelphia, PA: Lippincott 
Williams & Wilkins; 2007.) 


organe la orice copil la care se observă scolioza congeni- 
tală. Curbarea scoliotică neuromusculară implică de obicei 
întreaga lungime a coloanei vertebrale. Aceste curburi 
reprezintă rezultatul afectării musculaturii paraspinale ce 
poate fi cauzată de poliomelită, atrofie a mușchilor spinali, 
paralizie cerebrală, dar și de o serie de distrofii musculare. 
Scolioza ca urmare a neurofibromatozei se caracterizează 
printr-o curbare severă, dar pe o porţiune limitată. 

În cele mai multe cazuri, scolioza este de natură idiopatică. 
Aceasta produce o deformare progresivă şi nedureroasă a 
coloanei toraco-lombare în perioada adolescenţei. Fetele 
sunt afectate de nouă ori mai frecvent decât băieţii. Defor- 
marea coloanei vertebrale începe înainte de pubertate, dar 
se accentuează cel mai frecvent în adolescenţă. Pe măsură 
ce curbura scoliotică se intensifică, forma vertebrelor și a 
coastelor atașate se modifică. Corpurile vertebrale iau formă 
de pană, iar coastele proemină pe partea convexă a curburii. 
Aceste modificări ale structurii vertebrelor explică motivul 
pentru care curburile devin inflexibile cu timpul. Dincolo 
de preocupările de ordin cosmetic, curburile severe de la 
nivelul coloanei vertebrale toracice pot compromite funcția 
cardio-pulmonară. Unii pacienţi care prezintă curburi de mari 
dimensiuni dezvoltă, de asemenea, şi o durere degenerativă 
la nivelul articulaţiilor vertebrale. Progresia curburii este mai 
frecvent întâlnită la pacienții tineri care prezintă curburi de 
dimensiuni mai mari. Scopul tratamentului este de a împiedica 
respectiva curbură scoliotică să crească în dimensiuni. Ortezele 
pentru spate funcționează bine atunci când curburile sunt mai 
mici, dar trebuie purtate până la finalizarea procesului de 
creştere. Curburile de dimensiuni mai mari sau scolioza ce 
apare în cazul tulburărilor congenitale sau neuromusculare, 
care se agravează rapid în ciuda utilizării ortezei, se tratează 
prin corecție chirurgicală şi artrodeză spinală. 

BOLILE INFECŢIOASE ALE 
SISTEMULUI MUSCULO-SCHELETAL 


Infecția musculo-scheletală poate implica oasele (osteomie- 
lită), articulațiile (artrită septică) sau țesuturile moi. Micro- 
organismele Gram-pozitive, în special stafilococii, sunt de 
regulă germenii cauzatori. Microorganismele Gram-negative 
au devenit o cauză din ce în ce mai frecventă, în special la 
pacienţi cu comorbidităţi și în mediul nozocomial. 


OSTEOMIELITA 


Bacteriile pot infecta osul printr-unul din următoarele 
mecanisme: 


1. Diseminare hematogenă de la distanță 

2. Contaminare în urma unei fracturi deschise 

3. În urma unei proceduri chirurgicale aplicate la nivelul osului 
4. Diseminare prin contiguitate de la un focar infecțios. 


Osteomielita hematogenă acută 


Osteomielita acută apare cel mai frecvent la copii şi este 
cauzată de o diseminare hematogenă de la un alt focar de 
infecție, situat la distanță. În cazul grupei de vârstă 0-3 
luni, organismele frecvent implicate sunt reprezentate de 
bacteriile coliforme la care poate fi expus copilul în tim- 
pul nașterii naturale. Până la vârsta de 3 ani sunt uzuale 
infecțiile cu Haemophilius Influenzae, având ca punct de 
plecare otita medie sau infecțiile faringiene. Staphylococ- 
cus aureus, care predomină în toate infecțiile de la nivelul 
pielii, apare în mod obișnuit la toate categoriile de vârstă. 


Morfopatologie 

La copii, capilarele metafizare se răsucesc înapoi spre 
diafiză la nivelul cartilajului de creștere, formând o zonă 
turbulentă în care se pot depune o serie de microorganisme. 
Dată fiind această particularitate a anatomiei vasculare 
intra-osoase, metafizele oaselor lungi reprezintă cele mai 
obișnuite focare ale osteomielitei hematogene acute. Vasele 
metafizare traversează cartilajul de creștere în decursul unei 
perioade scurte a dezvoltării neo-natale, fapt care permite 
apariţia infecţiei epifizare la sugari. 

Întrucât bacteriile depuse se multiplică, iar puroiul 
se formează la nivelul țesutului metafizar, presiunea din 
interiorul osului rigid produce o durere intensă și face ca 
infecția să penetreze cortexul metafizar şi să se extindă sub 
periost sub forma unui abces subperiostal (Figura 28-43). 
Decaparea periostală stimulează formarea de os nou ce se 
poate vedea pe radiografie. Infecția poate anvelopa osul 
sau poate invada periostul şi țesuturile moi. 


Tablou clinic 

Debutul este acut, iar progresul poate fi rapid şi chiar ame- 
nințător de viaţă. Copilul acuză o durere severă în apropierea 
capătului osului lung și protejează membrul, evitând să-l 
miște. În caz de septicemie poate apărea febră, iritabilitate 
crescută, sau o alterare a stării generale. Tumefierea țesuturilor 
moi se produce mai târziu şi este un indicator al faptului 
că infecția s-a extins dincolo de os. Numărul de leucocite 

Figura 28-43. Osteomielita începe la nivelul metafizei osoase, 
acolo unde diseminarea hematogenă favorizează sechestra- 
rea bacteriilor în sistemul arteriolar al vaselor interosoase. 
Dată fiind reproducerea exponențială a bacteriilor, presiunea 
din interiorul osului rigid produce durere şi forțează trecerea 
infecției prin cortexul metafizar subțire, cu formarea unui abces 
subperiostal. Cartilajul de creştere și periostul asigură o barieră 
temporară înaintea infecției. X, focare de infecţii; săgeată, traseul 
infecției; zonă umbrită, periostul decapat de os. (Modificată cu 
permisiune după Salter RB. Zexrbook of Disorders and Injuries 
Of the Musculoskeletal System. Ediţia a 3-a, Baltimore, MD: 
Lippincott Williams & Wilkins; 1999.) 


(WBC) şi viteza de sedimentare a hematiilor au, de regulă, 
valori ridicate. Modificările radiologice apar mai târziu şi 
nu pot dovedi infecția timp de o săptămână sau chiar mai 
mult. O scintigrafie în 3 faze cu techneţiu pirofosfat poate 
face diferenţa între celulită, febră reumatică sau osteomielită 
hematogenă acută în fază incipientă. 


Evaluare și tratament 

Pentru diagnostic sunt necesare hemocultura, culturi și co- 
loraţie Gram din aspiratul din măduva osoasă. Se va iniţia 
antibioterapie parenterală pentru a acoperi toate organismele 
sprecifice grupei de vârstă a copilului, iar selectarea finală 
a antibioticului va depinde de rezultatele culturilor bacteri- 
ologice. În cazul în care manifestările infecției de la nivel 
local şi sistemic nu se ameliorează în primele 24 de ore, se 
recomandă drenajul chirurgical deschis al colecţiei purulente 
subperiostale, întrucât aceasta erodează osul. Terapia cu 
antibiotice ar trebui continuată pentru cel puţin 3 săptămâni 
în vederea eradicării complete a infecţiei. Evoluţia infecţiei 
se poate urmări prin măsurători în dinamică ale vitezei de 
sedimentare a hematiilor (VSH) ce se va normaliza pe măsură 


ce infecția se remite. Complicaţiile tardive ale osteomielitei 
hematogene includ: dezvoltarea osteomielitei cronice persis- 
tente sau recurente, fracturi patologice, tulburări de creştere 
prin afectarea plăcilor de creştere epifizare. 

Osteomielita la adult apare de obicei după o fractură 
deschisă sau ca o complicaţie a intervenţiei chirurgicale. 
Îngrijirea adecvată a fracturilor deschise prin debridare 
agresivă şi repetată a țesutului devitalizat, lavaj abundent, 
antibioprofilaxie adecvată, stabilizarea fracturii şi închiderea 
tardivă a plăgii au ca scop scăderea incidenţei infecțiilor 
posttraumatice. Un mediu operator curat (camera, circulația 
aerului, personalul), manevrarea netraumatică a țesuturi- 
lor, hemostaza adecvată şi antibioterapia profilactică — în 
special în chirurgia implantului — sunt metode chirurgicale 
care previn infecția postoperatorie. Tratamentul eficient al 
unui implant infectat reprezintă îndepărtarea chirurgicală 
a implantului, debridarea și antibioterapia parenterală. S. 

aureus rămâne principala cauză a infecţiei osoase la adulți. 
Unele infecţii pot fi produse de unele organisme mai puţin 
virulente, cum ar fi Staphylococcus epidermidis. Etiologia 
infecțiilor piciorului diabetic tinde să fie una mixtă, dată 
atât de bacterii aerobe cât şi anaerobe. 


Osteomielita cronică 


Eradicarea incompletă a unei infecții osoase anterioare 
are ca rezultat osteomielita cronică. Bacteriile izolate im- 
potriva leucocitelor și antibioticelor printr-un perete osos 
avascular (sechestru osos), rămân latente la acel nivel. După 
mulţi ani de la infecția iniţială, bacteriile se pot multiplica 
brusc, cu formarea unui traiect de drenja, sau pot provoca 
recurenţă acută a osteomielitei. Sechestrul osos infectat 
trebuie debridat chirurgical (drenaj osos). Este posibil să 
fie necesară acoperirea cu țesuturi moi pentru a îmbunătăți 
irigarea locală cu sânge şi transportul antibioticelor. Grefa 
osoasă sau transportul osos (osteogeneza prin distragere) pot 
fi necesare dacă au fost rezecate zone mari de os infectat. 


ARTRITA SEPTICĂ 
Morfopatologie 


În momentul în care bacteria invadează o articulație sinovi- 
ală, procesul inflamator poate produce o distrucţie rapidă, 
severă, a cartilajului articular. La copii, artrita septică apare 
ca o complicaţie a osteomielitei hematogene. Articulațiile 
cele mai frecvent implicate, sunt cele în care metafiza este 
înglobată în capsula articulară: șold, cot și umăr. Metafiza 
fiind închisă în capsula articulară, procesul infecțios os- 
teomielitic iniţial traversează cortexul cu implicarea arti- 
culaţiei în procesul septic (Figura 28-44). Astfel, la copii, 
organismul care produce artrita septică este același cu cel 
implicat în osteomielită. Sraphylococcus predomină la toate 
grupele de vârstă. Organismele Gram-negative afectează 
copiii mai mici de 3 ani. La adulţi infecțiile articulare se 
produc prin diseminare hematogenă, plăgi penetrante şi, 
mai rar, ca manifestare a gonoreei diseminate. 


Evaluare 

Dacă nou-născutul este letargic, cu o stare generală profund 
alterată, diagnosticul de artrită septică poate fi dificil de 
stabilit. Constatarea majoră la examenul fizic este mişcarea 


Figura 28-44. La copii artrita septică apare ca o complicație 
a osteomielitei hematogene. Articulațiile implicate sunt acelea 
în care mctafiza este înglobată în capsula articulară, cum ar fi 
şoldul. Când procesul infecțios osteomielitic depăşeşte corticala 
metafizei, apare infectarea spațiului articular. X, focar de infecție, 
săgeată, direcția de propagare a infecției. (Modificată cu permi- 
siune după Salter RB. Textbook of Disorders and Injuries of the 
Musculoskeletal System. EdiWia a 3-a, Baltimore, MD: Lippincott 
Williams & Wilkins; 1999.) 


articulară limitată și dureroasă. Articulația este de obicei 
dureroasă la palpare. Radiografiile precoce și numărul 
globulelor albe periferice sunt nespecifice. Deoarece în- 
târzierea tratamentului are consecințe grave, suspiciunea 
clinică a unei artrite septice este suficientă pentru a justifica 
aspirația lichidului articular în urgență pentru cultură, co- 
lorație Gram şi numărarea celulelor. Pentru a fi siguri că 
s-a reuşit puncționarea articulației, o artrogramă ar trebui 
efectuată după aspirație. Aspiraţia articulară printr-o zonă 
de celulită este contraindicată, deoarece poate introduce 
germeni în articulaţie. 

La pacientul cu poliartrită inflamatorie activă sub medicaţie 
imunosupresoare, artrita septică poate fi confundată cu un 
puseu acut al poliartritei inflamatorii. Aspiraţia lichidului 
articular pentru culturi, numărarea celulelor, morfologia 
cristalelor, şi colorația Gram trebuie efectuate pentru a 
exclude infecția. Un număr de globule albe <50.000 de 
obicei nu este de cauză infecțioasă, dar un număr >100.000 
este sugestiv pentru infecţie. Cu toate acestea, un număr de 
WBC între 50.000-100.000 poate fi de cauză inflamatorie 
sau infecțioasă. Odată efectuată aspiraţia lichidului articu- 
lar, pacientul trebuie tratat cu antibiotice până la examenul 
microbiologic. 

Tratament 

Pentru a preveni degradarea rapidă a cartilajului articular 
de către toxinele piogene, tratamentul artritei septice re- 
prezintă o urgenţă. Cel mai eficient tratament este incizia 
chirurgicală a capsulei articulare (artrotomie), drenajul, 
debridarea țesutului infectat sau necrozat şi lavajul abun- 
dent. Se iniţiază tratamentul cu antibiotic intravenos, se 
montează un drenaj, iar plaga este închisă cu fire rare. La 
genunchi, drenajul artroscopic, lavajul abundent şi sino- 
vectomia sunt dovedite a fi eficiente în tratamentul artitei 
septice. Complicaţiile potenţiale ale artritei septice includ: 
artroza, necroza epifizei, luxaţia patologică a articulației, 
tulburări de creștere, discrepanţă între lungimea membrelor 
sau deformarea membrelor. 


TENOSINOVITA SEPTICĂ A FLEXORILOR MÂINII 


Tratată necorespunzător, infecția mâinii poate duce la o 
dizabilitate severă. O infecţie a tecii tendoanelor flexorilor 
este gravă deoarece poate distruge rapid mecanismele de 
alunecare a flexorilor, poate crea aderenţe sau poate limita 


sever mobilitatea articulară. Infecția tecii poate duce chiar 


şi la necroza tendonului. 
Cel mai frecvent, etiologia acestei afecţiuni este prezența 
S. aureus. Tenosinovita piogenică a flexorilor este cauzată 
adesea de o plaga palmară penetrantă, dar poate apărea şi 
în urma diseminării hematogene. 
Kanavel descrie 4 semne clinice clasice în cazul infecţiei 
tecii flexorilor: 
1. Întreg degetul este edemaţiat și tumefiat uniform 
(asemănător unui cârnăcior). 
2. Degetul este menţinut într-o poziţie flectată. 
Durere pe traiectul tecilor sinoviale (sensibilitate la 
exercitarea unei presiuni din anterior spre posterior, 
dar nu din medial spre lateral). 
4. Durere ascuţită la extensia pasivă a degetului. 


y 


Infecția piogenică a mâinii poate conduce la pierderea 
membrului și necesită îngrijire de urgență. Dacă este tratată 
precoce cu antibioterapie parenterală în doze mari, procesul 
infecțios poate fi oprit. Absența semnelor şi simptomelor 
de ameliorare în primele 24-48 de ore impune tratamentul 
chirurgical care constă în drenaj și lavaj abundent. Kine- 
toterapia de recuperare începută precoce poate restabili 
funcţia normală a mâinii. 


FASCEITA NECROZANTĂ 


Fasceita necrozantă („bacteria flesh-eating“) este o infecţie 
rară a țesuturilor moi fasciale, dar cu potenţal letal, care 
apare cel mai frecvent la o gazdă imunocompromisă (ex. 
diabetici). Diagnosticul diferenţial cu celulita sau sindromul 
de compartiment este dificil de realizat. Fasceita necrozantă 
este rapid progresivă şi necesită diagnostic şi tratament în 
urgenţă. De obicei, fasceita necrozantă se dezvoltă în urma 
unei plăgi, cel mai frecvent la nivelul piciorului, dar poate 
apărea şi în absenţa unei breșe tegumentare. 

Există 3 tipuri de fasceită necrozantă. Tipul | este poli- 
microbian și este cel mai frecvent la persoanele imunocom- 
promise. Tipul 2 este determinat de infecția cu Streptococul 
B-hemolitic de grup A asociat sau nu cu S. aureus şi apare 


de obicei la pacienţii anterior sănătoşi. Tipul 3 este cauzat 
de bacterii marine. 

Primele semne clinice care apar sunt edemul, eritemul 
și durerea importantă, disproporționată față de aspectul 
membrului. Relativ rapid se poate constata apariţia de 
flictene, necroza pielii şi a ţesuturilor moi subiacente, 
crepitaţii aerice subcutanate. Pe măsură ce infecția se 
răspândește, pot apărea semne și simptome ale șocului 
septic sistemic. Scorul LRINEC (The Laboratory Risk 
Indicator for Necrotizing Fasciitis) se bazează pe valori 
modificate ale analizelor de laborator: creşterea leucoci- 
telor, a glicemiei, a proteinei C-reactive sau a creatininei 
și scăderea sodiului și a hemoglobinei. 

Tratamentul constă într-o combinaţie între debridarea 
chirurgicală extinsă de urgenţă şi antibioterapia intravenoasă. 
La momentul debridării, necroza fasciei şi a ţesuturilor 
moi superficiale are aspect purulent, de „apă murdară” cu 
miros fetid. Momentul intervenţiei chirurgicale este factorul 
decisiv în salvarea membrului și supraviețuirea pacientului. 

Diagnosticul de fasceită necrozantă trebuie suspectat la 
orice pacient care prezintă dureri inexplicabile ale membru- 
lui și valori ale testelor de laborator anormale. Din cauza 
evoluţiei fulminante, pierderea membrelor şi a vieții nu 
sunt neobişnuite, rata mortalităţii se poate apropia de 25%. 


BOLILE INFLAMATORII ALE 


SISTEMULUI MUSCULOSCHELETAL 


=» 


Termenul „artrită” înseamnă inflamarea unei articulaţii. 
Cele două forme obişnuite sunt osteoartroza și artrita 
reumatoidă. Managementul artritelor care afectează în 
particular anumite articulaţii este bine descris în cărţile 
de ortopedie şi reumatologie. În acest capitol tratamentul 
va fi discutat în termeni generali. 


OSTEOARTROZA 


Osteoartroza, numită și boală degenerativă articulară, este 
cea mai răspândită formă de artrită care afectează adultul. 
Este caracterizată de subţierea progresivă a cartilajului 
articular, de sclerozaregiunii subcondrale și de un răspuns 
hipertrofic al osului și cartilajului (formarea de osteofite). 
La populaţia adultă de peste 65 ani se pot evidenția radio- 
grafic dovezi ale degenerării articulare, afectând una sau 
mai multe articulaţii. Incidenţa osteoartrozei creşte cu 
vârsta și afecteză aproximativ egal ambele sexe. Etiologia 
artrozei nu este pe deplin înțeleasă; totuşi, apariţia artro- 
zei se corelează cu stresul mecanic al articulației şi este 
rezultatul incongruenţei suprafeţelor articulare, alinierii 
inadecvate şi instabilității articulare. 


Morfopatologie 

Cartilajul articular are proprietăţi fizice prin care rezistă la un 
stres limitat pe unitatea de suprafață. Când aceste forţe sunt 
depășite, cartilajul va prezenta semne de uzură. Patologic, 
cartilajul articular devine moale, cu suprafaţă anfractuoasă, 
eventual cu leziuni fibrilare. Eroziunile cartilaginoase focale 
se extind și expun osul subcondral subiacent. Acest os devine 
sclerotic şi îşi pierde elasticitatea, pe măsură ce trabeculele 

Figura 28-45. Artroză afectând articulația genunchiului. A. Radiografia antero-posterioară arată pensarea spaţiului articular, scleroză 
subcondrală și un răspuns hipertrofic osteofitic al osului la marginea articulației. B. Osteofitele (vizibile mai bine pe radiografia laterală) 
scad mobilitatea articulară și cresc suprafața articulară, într-o încercare a organismului de a scădea stresul excesiv asupra suprafeţei artic- 
ulare. C. În final, genunchiul necesită artroplastie totală. (Din Lawrence PF. Essentials of Surgical Specialties. Ediţia a 3-a, Philadelphia, 
PA: Lippincott Williams & Wilkins; 2007.) 


osoase se îngroașă şi se formează chiste osoase. La periferia 
articulației cresc excrescențe osoase ca niște pinteni, aco- 
perite de cartilaj hialin (osteofite). Osteofitele reprezintă o 
încercare a organismului de a descreşte stresul în articulaţie 
prin creşterea suprafeței articulare şi scăderea mobilităţii. 

Radiologic, elementele patognomonice ale osteoartrozei 
sunt următoarele (Figura 28-45): 


l. Pensarea localizată a spaţiului articular 
2. Scleroza osului subcondral 

3. Osteofite 

4. Chiste în osul subcondral 


Simptomele unei boli degenerative articulare încep gradual 
cu o durere articulară produsă de activitate şi ameliorată de 
repaus. Anamnestic, pacientul poate declara istoric de tume- 
facţie articulară, redoare articulară și o pierdere progresivă 
a mobilităţii articulare. Deoarece cartilajul articular nu are 
inervaţie, se presupune că durerea din artroză are originea în 
structurile periarticulare. Durerea și crepitaţiile (senzaţie de 
măcinare) apar odată cu mişcarea, iar semnele şi simptomele 
se corelează frecvent cu gradul de extensie a modificărilor 
radiologice. Trebuie subliniat că artroza este în general o 
boală localizată. A fectarea articulară multiplă sugerează o 
boală sistemică (artrită inflamatorie). 

În timp ce articulațiile solicitate de greutatea corporală 
(ex. şold sau genunchi) sunt cel mai frecvent afectate, boala 
degenerativă articulară poate, de asemenea, să apară la nivelul 
articulației metatarso-falangiene a mâinii sau a halucelui. Dacă 
apare la mână, uzual afectează articulaţia trapezo-metacarpiană 
a policelui, iar durerea apare în baza policelui, ca o ciupitură. 


Tratament 


Tratamentul conservator 
Scopul tratamentului conservator al artrozei este să ame- 
lioreze durerea şi să menţină funcţia și forța musculaturii 


periarticulare. Reducerea încărcării articulare prin modificarea 
activităţii, scăderea în greutate, sau utilizarea mijloacelor de 
asistare a mersului (ex. un baston) pot duce la o ameliorare 
a simptomatologiei. Fizioterapia atenuează durerea prin 
folosirea căldurii locale, în timp ce se încearcă menţinerea 
mobilităţii articulare şi a forţei musculare prin exerciţiu. 
Medicația pentru artroză poate include antiinflamatorii 
nesteroidiene, analgezice uzuale, suplimente alimentare 
sau injectare intraarticulară de corticosteroizi sau agenţi 
lubrefianţi. Antiinflamatoarele nesteroidiene care interferă cu 
mediatorii inflamaţiei ce produc durere (ex. prostaglandine, 
limfokine, kinine) pot reduce durerea şi tumefacţia. Aceste 
medicamente pot avea efecte adverse precum erupție, ulcer 
peptic şi tinitus. Analgezicele uzuale (ex. acetaminofen) s-au 
dovedit eficiente în managementul durerii musculoschele- 
tale; totuşi, folosirea cronică de narcotice trebuie evitată. 
Injectarea intraaiticulară de corticosteroizi produce o scădere 
dramatică a simptomatologiei inflamatorii acute. Cu toate 
acestea, folosirea repetată de corticosteriozi poate accelera 
deteriorarea articulară prin efecte nocive pe metabolismul 
cartilajului. Injectarea intraarticulară de agenţi lubrefianţi 
(ex. acid hialuronic) poate ameliora pe termen scurt simp- 
tomatologia inflamatorie. Se găsesc numeroase suplimente 
alimentare (ex. glucozamină şi condroitin sulfat), ale căror 
beneficii în managementul bolii degenerative articulare a fost 
pretins, dar nu a fost încă dovedit prin studii ştiinţifice. Rolul 
plasmei îmbogăţite în trombocite nu este clar încă în prezent. 


Tratamentul chirurgical 

Selectarea procedurii chirurgicale depinde de stadiul, locali- 
zarea şi dizabilitatea produsă de artroză. Sunt patru categorii 
de procedee osoase: osteotomii pentru realinierea articulației, 
artroplastii parţiale, artroplastii totale şi fuziunea articulară 
(sau artrodeza). O osteotomie realiniază extremităţile, corec- 
tează diformităţile şi redistribuie greutatea corpului din zona 

uzată a articulației spre zona cartilajului sănătos. Această 
procedură trebuie luată în considerare în cazul pacienţilor 
tineri cu artroză degenerativă a genunchiului (gonartroză). 
De exemplu, un genunchi în varus, cu o componentă artro- 
zică medială simptomatică, poate fi transformat în valgus 
pintr-o osteotomie tibială. 

Artroplastia parţială foloseşte componente protetice 
pentru a reface suprafața unuia dintre compartimentele 
medial, lateral sau patelofemural al genunchiului. Aceste 
dispozitive sunt folosite în situaţia afectării unui singur 
compartiment, cu ligamente încrucişate intacte şi o am- 
plitudine a mobilităţii genunchiului în limite funcţionale. 
Artroplastia totală de genunchi (Figura 28-45C) implică 
înlocuirea suprafeţelor articulare cu suprafeţe de metal şi 
polietilenă cu greutate moleculară mare, ce au un coeficient 
de frecare redus. Artroplastia totală este o procedură de 
succes care reduce substanţial durerea în mai mult de 90% 
din cazuri. Artroplastia nu este fără complicaţii: uzura, 
slăbirea și infectarea componentelor protetice pot cauza 
osteoporoză locală şi fracturi periprotetice. De aceea, artro- 
plastia este rezervată pentru pacienţii cu artroză avansată 
şi un stil de viaţă relativ sedentar. 

Artrodeza este o procedură eficientă care convertește 
articulaţia artrozică cu mobilitate dureroasă într-o articulaţie 
stabilă, fixă, lipsită de durere. Artrodeza este o procedură 
durabilă indicată la pacienţi tineri foarte activi, cu interesarea 
izolată a unei articulaţii (ex. haluce, coloană vertebrală, 
gleznă). Artrodeza articulaţiilor mari este contraindicată la 
pacienţi cu artrită inflamatorie sistemică, multiplă. 


ARTRITA REUMATOIDĂ 


Artrita reumatoidă este o boală inflamatorie de etiologie 
necunoscută. Este o poliartrită cronică, simetrică, ce prezintă 
recidive care duc frecvent la distrucţie articulară progresivă, 
diformităţi şi deficit funcțional. Boala apare mai frecvent 
la femei (în raport de 3:1) şi are o bază genetică, întrucât 
purtătorii de haplotip HLA-DR4 au risc de a dezvolta boala. 
Indiferent de factorul declanşator, sistemul imun este implicat 
în producerea bolii; 80% dintre pacienţi au autoanticorpi 
pentru regiunea Fc a imunoglobulinelor G (IgG) şi au- 
toanticorpii de tip IgM sunt cunoscuţi ca factor reumatoid. 
Deşi prezenţa factorului reumatoid nu este diagnostică 
pentru artrita reumatoidă (factorul reumatoid este prezent 
la 1-5% din populaţia generală), titrul ridicat este asociat 
cu suferinţă articulară severă, implicare multisistemică şi 
un prognostic rezervat. 


Morfopatologie 


Patogenia artritei reumatoide rezultă din inflamarea sinovialei 
din articulaţie şi a tecii tendoanelor. Infiltrarea membranei 
sinoviale cu macrofage şi limfocite conduce la hipertrofia 
acesteia şi cauzează tumefacţie şi efuziuni articulare. Mediatorii 
inflamaţiei produc injuria osului şi a cartilajului adiacent. 
Celulele sinoviale hipentrofiate proliferează, formând un „pa- 
nus” articular ce deteriorează cartilajul articular. Tumefacţia 
articulară recurentă tensionează capsula şi ligamentele de 
susținere, ceea ce duce la instabilitate articulară, diformităţi 
şi leziuni mecanice consecutive. Procesul inflamator adia- 
cent slăbeşte tendoanele şi cauzează instabilitate musculară 
în sistemele articulare complexe ale mâinii. Subluxarea 


articulaţiilor şi a tendoanelor este frecventă la nivelul mâinii, 
care devine deformată şi își pierde forţa (Figura 28-46). 
Natura sistemică a bolii devine evidentă prin manifestările 
ei extraarticulare, care includ vasculită, neuropatie, irită, 
limfadenopatie, splenomegalie şi poliserozită. 

Aşa cum morfopatologia artritei reumatoide diferă 
de cea a artrozei, la fel diferă şi caracterele radiologice. 
Tumefacţia părţilor moi şi osteoporoza periarticulară sunt 
semnele precoce ale artritei reumatoide. Distrucţia cartila- 
ginoasă difuză duce la îngustarea generalizată a spaţiului 
articular şi eroziuni osoase la locul prindere a sinovialei 
(Figura 28-46). Deformarea articulației, distrucția osoasă cu 
apariţia de chiste osoase şi anchiloza articulară marchează 
stadiile finale ale bolii. Osteofitele hipertrofice sunt rare 
în artrita reumatoidă. 


Tratament 


Tratamentul artritei reumatoide vizează calmarea durerii, 
supresia inflamaţiei sinoviale, prevenţia deformărilor arti- 
culare şi reconstrucţiaarticulară precoce. În stadiile precoce, 
sinovita este inhibată de terapia medicamentoasă sau tratată 
prin excizia chirurgicală a sinovialei afectate (sinovectomie). 
Imobilizarea în poziţie funcţională, cu atele, a articulaţiilor 
afectate în timpul puseelor acute, pune în repaus articulaţia, 
previne contractura şi minimizează apariţia deformărilor. 
Exerciţiile de menţinere a amplitudinii mobilităţii articulare 
şi a forţei musculare — deşi dureroase şi frustrante pentru 


Figura 28-46. Semne radiologice ale artritei reumatoide, cu 
tumefacţie de părţi moi şi multiple luxaţii ale articulaţiilor 
metacarpo-falangiene. Osteoporoza prin nefolosirea mâinii este 
evidentă. Distrucţia cartilaginoasă reală duce la îngustarea spaţiului 
articular, aşa cum se poate observa în articulațiile interfalangiene 
proximale şi ale pumnului. Apar eroziuni osoase la locul de inserţie 
al sinovialei pe os. Modificările osteofitice şi hipertrofia osoasă tipice 
în artroză sunt neobişnuite în boala reumatică. (Din Lawrence PF. 
Essentials of Surgical Specialties. Ediţia a 3-a, Philadelphia, PA: 
Lippincott Williams & Wilkins; 2007.) 

pacient — sunt încurajate. În distrugeri articulare avansate, 
rupturile tendinoase sunt reparate, iar rezecţia artroplastică 
sau endoprotezarea ajută la recuperarea mobilităţii şi funcţiei. 

Pentru optimizarea funcţionalităţii pacientului este 
frecvent necesară folosirea de suport mecanic sau aparate 
adaptate, precum şi reconfigurarea spaţiului atât acasă cât şi 
la locul de muncă. Managementul corespunzător al artritei 
reumatoide necesită o echipă multidisciplinară compusă 
din reumatolog, chirurg ortoped, fizioterapeut, specialist 
în terapia ocupaţională şi asistent social. 

Mai recent, anti-factori de necroză tumorală (anti-TNF) 
au fost adăugaţi la tratamentul pacienţilor cu artrită 
inflamatorie sistemică. Există lucrări care raportează o 
reducere dramatică a durerii la unii pacienţi. Efectele 
folosirii pe termen lung a acestei clase de medicamente 
nu sunt cunoscute. 


ALTE ARTROPATII 


Deşi osteoartroza şi artrita reumatoidă sunt cele mai comune 
artrite, mai sunt nenumărate alte suferinţe articulare, incluzând 
infecțiile, guta, artrita cronică juvenilă, spondiloartropatiile 
din spondilita ankilozantă, boala Reiter şi artrita psoria- 
zică. În plus, neuropatiile, hemofilia şi multe alte boli pot 
avea manifestări inflamatorii articulare. Istoricul medical 
complet şi examinarea pe sisteme şi aparate sunt cruciale 
în determinarea etiologiei durerii articulare a unui pacient. 

Unele artropatii, precum artrita gonococică şi boala Lyme 
sunt cauzate de agenţi infecţioşi. Infecția gonococică sistemică 
poate fi asociată cu peteşii sau pustule la nivelul palmelor 
sau tălpilor, iar cultura din aspiratul articular relevă diplococi 
Gram-negativi tipici. Infecția afectează uzual articulațiile 
mici ale mâinii şi piciorului. Tratamentul cu cefuroxim 1 
g intravenos zilnic pentru 7 zile sau cu penicilină 10-20 
milioane unităţi zilnic pentru 7 zile, dacă agentul infecțios 
este sensibil, conduce de obicei la recuperare completă, 
deoarece acest germen nu produce colagenază. 

Boala Lyme este cauzată de spirocheta Borrelia Burg- 
dorferi. Agentul inecţios este purtat de căpuşe care trăiesc 
pe căprioare. Evoluţia clinică progresează spre poliartralgie 
migratorie cu sau fără eritem. Simptomele se ameliorează 
de obicei după tratamentcu doxiciclină 100 mg p.o. de 2 ori 
pe zi sau amoxicilică 500 mg p.o. la 6 ore, pentru 10 zile. 

În artrita gutoasă analiza microscopică sub lumină pola- 
rizată a lichidului articular decelează cristale sub forma unor 
aşchii, monoclinice, negativ birefringente de acid uric, spre 
deosebire de pseudogută unde se găsesc cristale romboidale, 
pozitiv birefringente de calciu pirofosfat dihidrat. Radiogra- 
fiile tardive pot arăta cartilaj articular tipic sau calcificări 
de menisc. Puseele acute de artrită indusă de cristale sunt 
tratate cu doze mari de antiinflamatorii nesteroidiene sau 
colchicină. Tratamentul preventiv pe termen lung al gutei 
implică folosirea allopurinol-ului pentru a scădea nivelul 
sistemic al acidului uric. 


NECROZA OSOASĂ 


Intreruperea alimentării cu sânge a osului duce la moartea 
celulelor osoase (osteonecroză sau necroză avasculară). 

Cauzele traumatice ale osteonecrozei au fost discutate şi 
implică leziuni vasculare sau întreruperea fluxului sanguin 
în os. Capul femural, astragalul, semilunarul şi scafoidul 
sunt predispuse la necroză avasculară. Aceste oase sunt 
toate acoperite pe o suprafaţă extinsă cu cartilaj şi au 
puţine inserţii de părți moi. Boala Legg-Calv6-Perthes a 
capului femural reprezintă o formă de necroză avasculară 
apărută în timpul dezvoltării scheletului. Cauzele netrau- 
matice ale osteonecrozei implică perturbări microvasculare 
intraosoase care rezultă fie prin embolie arterială, fie prin 
împiedicarea drenajului venos. Ambele mecanisme pot 
compromite perfuzia osoasă. 

Pacienţii cu terapie pe bază de glucocorticoizi (în special 
cei cu lupus sistemic eritematos şi/sau cei cu transplant 
renal) au un risc crescut de a face osteonecroză. Trombii 
care apar în hemoglobinopatii (ex. în siclemie), bulele de 
azot care apar în accidentele de decompresie la scafandri, 
depozitele de glucocerebrozide din boala Gaucher, cristalele 
din hiperuricemie, embolii grăsoşi la pacienţii alcoolici sau 
pancreatita pot duce la o formă ocluzivă de infarct osos. 
Osul afectat este sărac în anastomoze arteriale. Capul 
femural este cel mai afectat de necroza avasculară. 


MORFOPATOLOGIE 


Osul este un ţesut viu în stare de homeostazie dinamică 
ce implică resorbţia, înlocuirea şi remodelarea osoasă. 
Spre deosebire de alte ţesuturi, turn-overul osos normal 
este lent. După o pierdere a perfuziei sanguine, necroza 
celulelor şi măduvei osoase apare în decurs de 24 ore. Deşi 
aceste modificări pot fi detectate microscopic prin absenţa 
osteocitelor din lacunele lor, frecvent există o întârziere de 
până la 5 ani între debutul bolii şi apariţia modificărilor 
radiologice. IRM este cea mai sensibilă metodă de detectare 
a osteonecrozei incipiente. 

Procesul de revascularizare este lent. Osul viu care 
înconjoară zona infarctizată devine hipervascular. Hi- 
peremia osului înconjurător produce resorbţie minerală 
locală ce apare pe radiografie ca şi osteopenie. Osul mort 
îşi menţine densitatea şi apare alb (sclerotic) radiografic. 
În timp, vasele invadează şi încearcă să repare zona ne- 
crotică, osul nou se formează peste trabeculele vechi, iar 
osul mort este resorbit de către osteoclaste. Acest proces 
reparativ slăbeşte capul femural la limita zonei infarctizate. 
Dacă încărcarea la mers persistă, osul necrotic subcondral 
se poate fractura, ducând la durere severă şi degenerare 
articulară rapidă (Figura 28-47). Iniţial, cartilajul articular 
rămâne intact deoarece este hrănit de lichidul sinovial. 
Când apare o fractură subcondrală, suportul mecanic este 
pierdut. Cartilajul se delimitează de osul subcondral şi un 
proces similar cu osteoartroza produce distrucția articulației. 


EVALUARE ŞI TRATAMENT 


Osteonecroza poate fi clinic silențioasă până la apariţia 
unei fracturi subcondrale. Simptomele încep cu o limitare 
dureroase a mobilităţii active. Două treimi dintre pacienţi 
se plâng de durere de repaus care poate apărea nocturn. 
La vârstnici, osteonecroza spontană a condilului femural 
debutează brusc cu dureri severe la nivelul genunchiului, 

Figura 28-47. Necroză avasculară a capului femural la un pacient cu sarcoidoză, care a fost tratat cu corticosteroizi sistemici. Capul femural 
este dens (sclerotic). Se pot observa zone de radiotransparenţă subcondrală (săgeți) cu prăbuşirea şi aplatizarea suprafeţei articulare şi formarea de 
osteofite marginale. (Din Lawrence PF. Essentials of Surgical Specialties. Ediţia a 3-a, Philadelphia, PA: Lippincott Williams & Wilkins; 2007.) 


neasociate unui traumatism. În multe cazuri, scanarea osu- 
lui arată o activitate crescută la nivelul condilului femural 
adiacent zonei necrotice. 

La baza tratamentului conservator stă prevenirea în- 
cărcării articulare până la finalizarea procesului natural de 
vindecare. Decompresia centrală, prin forarea unui tunel 
prin osul spongios mort poate fi benefică. Astfel, presiunea 
intraosoasă scade odată cu formarea canalului ce permite 
o cale mai uşoară pentru revascularizare. 

Deşi factorul declanşator este vascular, deteriorarea 
articulației rezultă din pierderea suportului mecanic pentru 
suprafaţa articulară. Principiile de tratament pentru necroza 
avansată sunt similare celor folosite în tratamentul oeteoartrozei. 
Dacă volumul de os mort este mare, artroplastia totală este 
o opţiune de tratament rezonabilă. Din nefericire, necroza 
avasculară apare la pacienţi tineri, al căror nivel ridicat de 
activitate fizică poate depăşi toleranța designului implantului. 


BOLILE DEGENERATIVE ALE 


COLOANEI VERTEBRALE 


COLOANA LOMBARĂ 


Durerea lombară joasă este cea mai frecventă suferință mus- 
culoscheletală pentru grupa de vârstă 30-65 ani. Optzeci la 
sută (80%) din adulţi au un episod de durere lombară joasă 
suficient de sever cât interfereze cu activitatea normală 
zilnică. În SUA, costul plătit anual pentru asistenţa medicală 
legată de durerile de spate este estimat la 16 miliarde dolari. 
Un cost anual adiţional de 50 miliarde de dolari este atribuit 
anual pierderilor în producţie datorită aceleiaşi cauze. 


Anatomie şi fiziologie 

Boala degenerativă articulară este de departe mai frecventă 
la nivelul articulaţiilor coloanei vertebrale, comparativ cu 
articulațiile membrelor. Coloana vertebrală este alcătuită 
din vertebre articulate care protejează măduva spinării şi 
rădăcinile nervoase. Elementele nervoase pot fi, de asemena, 
afectate de patologia degenerativă spinală. Unitatea mobilă a 
coloanei este compusă din două corpuri vertebrale acoperite 
cu plăci terminale cartilaginoase şi un disc intervertebral. 
Mişcarea vertebrală se produce printr-un complex de trei 

~S Faţete 
articulare 
pereche 


Annulus 
fibrosus 


Nucleus pulposus 


Figura 28-48. A. Unitatea mobile a coloanei constă în două corpuri 
vertebrale şi discul interpus. Mişcarea are loc între cele două fațete 
articulare împerecheate şi disc. Vertebrele sunt fixate sau pivotează 
peste disc în flexie şi înclinare laterală. B. Discul conţine un nucleu 
pulpos gelatinos central (nucleus pulposus), iar la periferie o ramă 
fibroasă (annulus fibrosus). (Reprintat cu permisiunea American 
Academy of Orthopaedic Surgeons. Athletic Training and Sports 
Medicine. 2nd ed. Rosemont, IL: American Academy of Orthopaedic 
Surgeons; 1991:51$.) 


articulaţii: discul intervertebral şi două fațete articulare si- 
noviale posterioare (Figura 28-48 A). Discul este alcătuit din 
nucleus pulposus, situat central, de consistență gelatinoasă 
şi annulus fibrosus elastic (Figura 28-48B). În flexie-ex- 
tensie şi înclinare laterală, vertebrele orientează mișcarea 
coloanei în conformitate cu orientarea spaţială a fațetelor 
articulare pereche. Faţetele lombare sunt orientate în plan 
sagital şi permit flexia şi extensia. Faţetele toracice sunt 
orientate mai mult în plan orizontal, permiţînd înclinarea 
laterală şi mişcarea rotatorie. Boala degenerativă spinală 
afectează anatomic cele două componente ale unității mobile 
vertebrale — discul şi/sau faţetele articulare. Ligamentele ce 
consolidează vertebrele între ele includ ligamentele longitu- 
dinale anterior şi posterior şi sunt atașate corpilor vertebrali. 

Ligament galben 


Ligament interspinos 


Ligament supraspinos 


Figura 28-49. Ligamentele coloanei vertebrale. (Reprintat cu permisiunea lui Wilson FC, ed. The Musculoskeletal System: Basic 
Processes and Disorders. Ediţia a 3-a, Philadelphia, PA: JB Lippincott; 1983.) 


Ligamentul galben conectează laminele cu ligamentele 
interspinos şi supraspinos dintre procesele spinoase (Figura 
28-49). Muşchii paravertebrali sunt complecşi şi se întind 
între 2—5 segmente vertebrale. Aceşti muşchi induc mişcarea 
coloanei şi facilitează absorbţia stresului din poziţia bipedă. 


Etiologia durerii lombare joase 


Contrar opiniei generale, majoritatea durerilor lombare joase 
nu se datorează unui „disc alunecat”. În 80-90% dintre cazuri, 
durerea are o etiologie necunoscută, iar patogenia rămâne 
neelucidată. Mai puţin de 10% dintre pacienţi au durere ira- 
diată la nivelul zonei de distribuţie a nervului sciatic (L5-S3) 
(„sciatică”). Numai 1-2% dintre pacienţi necesită tratament 
chirurgical pentru hernie de disc. Cu tratament simptomatic, 
50% se ameliorează în 2 săptămâni şi 90% în 3 luni. 


Fiziopatologie 


Contractura lombară (durerea lombară de natură mecanică) 
Cele mai multe cazuri de durere lombară joasă apar după 
evenimente minore și nu după traume majore. Multe leziuni 
implică contractură miofascială, leziuni ligamentare minore 
sau suprasolicitare. Lipsa de exerciţii, tonusul muscular de- 
ficitar şi obezitatea contribuie la leziuni posturale minore ale 
coloanei vertebrale. Acest tip de durere mecanică de spate este 
mai frecvent la femei, în timpul sau după sarcină. Durerea 
de origine mecanică rareori radiază dincolo de genunchi şi 
rămâne localizată la coloană şi în zona fesieră. Mai mult 
de 80% dintre aceste probleme ale spatelui se rezolvă în 6 
săptămâni de la debut. 


Spondiloliza și spondilolistezisul 
Orientarea în plan sagital a fațetelor articulare ale coloanei 
lombare permite flexia şi extensia acesteia, în timp ce opune 
rezistenţă la rotaţie şi mişcarea de înclinare laterală. Când 
coloana este în hiperextensie, faţetele articulare sunt angajate. 
Dacă o forță rotaţională este adăugată, lamina se poate frac- 
tura, fie după un traumatism acut, fie printr-un stres produs 
de microtraume repetitive. Fractura apare imediat caudal de 
faţeta superioară, în regiunea numită pars interarticularis 
(Figura 28-50A). Această leziune, spondiloliza, apare de 
10 ori mai frecvent la gimnaşti faţă de populaţia generală de 
aceeaşi vârstă şi probabil se produce prin extensia spatelui 
din timpul aterizării. 

Dacă fractura este bilaterală, corpul vertebral superios, 
lipsit de suportul fațetelor, poate aluneca spre anterior, pe 


vertebra inferioară. Această alunecare a unei vertebre pe 
alta se numşte spondilolistezis (Figura 28-50B). La pacienţii 
tineri, spondilolistezisul poate fi dureros, iar alunecarea poate 
progresa. Fuziunea vertebrelor este tratamentul standard 
pentru o spondilolistezisul dureros, progresiv. 


Hernia de disc 

Hernia de disc este rezultatul extruziei nucleului pulpos prin 
inelul fibros. Apare la adulţi de 30-50 ani (în primii ani de 
lucru). Cele mai frecvent afectate discuri sunt între L4-L5 
şi L5-S1, cele mai mobile segmente spinalelombare. Discul 
L4-L5 rupt va afecta rădăcina nervoasă L5, iar discul rupt 
L5-S1 va afecta rădăcina S1. La adulţi, nucleul pulpos 
pierde conţinutul în apă şi proteoglicani, devenind mai puţin 
elastic. În procesul de îmbătrânire, inelul fibros îşi pierde 
elasticitatea, în special posterior, unde este mai subțire. 
Combinația de modificări asociate îmbătrânirii şi traumelor 
minore repetate poate duce la rupturi în inelul fibros. Dacă 
ruptura inelului este mare, va permite extruzia nucleului 
pulpos. În unele cazuri, discul herniat produce simptome 
minime. În alte cazuri, materialul herniat exercită o presiune 
directă pe rădăcina nervoasă (Figura 28-51). 

Clinic, pacienţii acuză durere severă, frecvent după aplecarea 
pentru a ridica ceva sau răsucirea cu un obiect greu. Durerea 
are punct de plecare la nivelul spatelui sau fesei și iradiază 
în membrul inferior şi picior, cu distribuţie radiculară, de-a 
lungul unui dermatom (rădăcină de nerv spinal). Durerea 
este accentuată de aplecare, poziţie în şezut şi tuse. Testul 
de ridicare în extensie a membrului inferior din poziţia de 
decubit dorsal produce tracţionarea rădăcinii S1 şi, într-o 
măsură mai mică, a rădăcinii L5. Acest test este considerat 
pozitiv prin apariţia durerii radiate sub nivelul genunchiului. 
Dorsiflexia gleznei accentuează durerea (manevra Lasegue), 
în timp ce flexia plantară nu o influențează. Testul din urmă 
e de ajutor în depistarea pacienţilor care simulează durerea. 
Slăbiciunea radiculară motorie, paresteziile şi diminuarea 
reflexelor aduc dovezi obiective de compresie a rădăcinilor 
nervoase (Tabelul 28-4). Când o mare parte din disc herni- 
ază în canalul spinal, acesta poate comprima mai mult de o 
rădăcină nervoasă. Când mai multe rădăcini sunt implicate, 
tabloul clinic poate fi ambiguu din cauza suprapunerii mai 
multor tipuri de durere şi deficit funcțional. Incontinenţa 
fecală și urinară este rezultatul unei hernieri centrale de disc 
cu compresie la nivelul mai multor rădăcini S1-S4. Acest 
tablou se numeşte sindrom de coadă de cal şi reprezintă o 

Figura 28-50. Faţetele articulare lombare sunt orientate în plan 
sagital şi permit flexia şi extensia. În extensia lombară, faţetele 
articulare sunt angajate; când apare suplimentar o forţă rotatorie 
semnificativă, lamina se poate fractura imediat inferior de fațeta 
articulară. A. Dacă fracturile spondilolitice apar bilateral, verte- 
bra superioară nesprijinită se poate mobiliza anterior, producând 
spondilolistezisul. B. Această fractură e numită spondiloliză, care 
practic înseamnă liza coloanei vertebrale. (Modificat după McNab 
I, McCullough J. Backache. 2nd ed. Baltimore, MD: Lippincott 
Williams & Wilkins; 1990.) 


urgență chirurgicală care necesită decompresie pentru a 
evita o incontinență permanentă. 

IRM-ul coloanei lombosacrate este investigarea de 
elecție pentru localizarea herniei la pacienții cu indicație 
chirurgicală, cu durere iradiată în membrul inferior care 
nu se remite sau cu deficit neurologic progresiv. CT-ul este 
mai puțin sensibil şi specific, dar poate localiza leziunea. 


Figura 28-51. IRM al unei hernii de disc mari la nivel L4-L5. 
Stratul grăsimii epidurale este şters de discul care exercită pre- 
siune pe spaţiul tecal. (Din Lawrence PF. Essentials of Surgical 
Specialties. Ediţia a 3-a, Philadelphia, PA: Lippincott Williams 
& Wilkins; 2007.) 


TABELUL 28-4. Leziunile lombare şi manifestările 


radiculare asociate 


Localizare Manifestare clinică 


Rădăcina nervoasă L4 


Durere/ Faţă medială picior şi gleznă 

amorţeli 

Senzitiv Hipoestezie, față medială picior şi gleznă 

Motor Cvadriceps slab (extensie genunchi), 
dorsiflexie gleznă diminuată 

Reflex Diminuare reflex rotulian 


Rădăcina nervoasă L5 


Durere/ Faţă laterală gambă şi picior dorsal 
amorţeli 

Senzitiv Hipoestezie picior dorsal şi haluce 

Motor Hipotonie extensor lung al halucelui 
Reflex Uzual nu există; scădere reflexului tendon 


tibial posterior (acest reflex există doar la 
20% din populaţia generală) 


Rădăcina nervoasă S1 


Durere/ Față posterioară gambă, plantă şi față 

amorţeli laterală picior 

Senzitiv Hipoestezie picior lateral 

Motor Hipotonie flexori ai degetelor şi gleznei, 
evertori ai piciorului 

Reflex Diminuare reflex achilean 

Mielografia, injectarea de substanţă de contrast hidrosolu- 
bilă în spaţiul epidural, este rar folosită, doar dacă IRM-ul 
nu se poate efectua. 


Stenoza spinală 

Faţetele sunt articulaţii sinoviale şi constituie locul unor 
modificări artrozice degenerative. Îngustarea discului 
duce la creşterea solicitărilor la nivelul faţetelor articulare. 
Spaţiul articular se micşorează şi apar osteofite marginale. 
Dezvoltarea hipertrofică a faţetelor articulare îngustează 
spațiul disponibil pentru rădăcinile nervoase și le poate 
irita sau comprima. Îngustarea discului poate permite li- 
gamentelor galbene să se cudeze în canalul spinal. Această 
combinaţie de cudare a ligamentelor galbene posterior şi 
apariţie a osteofitelor hipertrofice anterior poate duce la 
invadarea canalului spinal sau a conţinutului foraminal, 
cauzând simptome de stenoză de canal spinal. 

Stenoza spinală reflectă tiparul de durere de spate și de 
membru inferior atribuită îngustării canalului spinal. Durerea 
tinde să debuteze după ortostatism sau mers prelungit. Tinde 
să se amelioreze în poziţie şezândă sau decubit. Această 
durere se deosebește de claudicaţia de origine vasculară 
care dispare atunci când bolnavul se află în repaus pentru 
o perioadă scurtă de timp. Acest tipar al durerii este descris 
ca și claudicaţie neurogenică. Tinde să afecteze populaţia cu 
patologie degenerativă discală extinsă, de regulă cu vârsta 
peste 65 de ani. 

Tratamentul chirurgical pentru stenoza de canal vetebral 
implică decompresia măduvei spinării şi a rădăcinilor. 
Este necesară o evaluare preoperatorie atentă pentru a 
identifica în mod corespunzător localizarea şi extinderea 
leziunii. Scanarea CT şi IRM a mai multor nivele spinale 
sunt necesare pentru a delimita leziunea şi gradul de com- 
promitere a canalelor neural şi foraminal. Fiecare disc este 
evaluat pentru hemiere şi fiecare faţetă articulară pentru 
stenoza recesului lateral al canalului spinal. 


Alte cauze ale durerii de spate 

Sunt multe alte cauze ale durerii de spate. Anamneza este 
extrem de folositoare în identificarea etiologiei suferințelor 
lombare joase. Diagnosticul diferenţial include: 


1. Hernia de disc cu iritaţia rădăcinilor nervoase sau 
deficit neurologic 

2. Stenoza de canal vertebral 

3. Infecția la nivelul coloanei vertebrale 

4. Neoplasme primare sau metastatice; în special tiroidă, 
plămân, sân, rinichi şi prostată 

5. Trauma (vezi Capitolul 9) 

6. Boli reumatismale (ex. spondilita anchilozantă, artrita 
reumatoidă, boala Reiter) 

7. Boli vasculare (ex. anevrismul de aortă, disecţia de aortă) 

8. Durerea psihogenă sau simulată (istoric vag, şchiopătat 
bizar cu semne obiective neconcludente sugerează 
cauze psihogenes) 


Tratament 


Tratamentul conservator 

Cele mai multe cazuri de durere de spate sunt mecanice. 
Tratamentul conservator, care include analgezice, antiinfla- 
matorii, elongaţii şi exerciţii de întărire este deseori eficient. 
Educarea pacienţilor despre cauzele şi natura durerii de spate 
este importantă. Instruirea cu privire la mecanica posturii 

adecvate şi tehnici de ridicare vor preveni recidiva. Pacienţii 
trebuie încurajați să aibă un interes activ şi responsabilitate 
pentru tratamentul și îngrijirea coloanei. 

Pacienţii cu durere de spate şi iradiată în membrul inferior 
pot avea beneficii după o scurtă perioadă de repaus, analge- 
zice, antiinflamatorii şi căldură, urmată de un program activ 
de kinetoterapie. O orteză poate ameliora simptomatologia. 
Orteza acţionează ca un device proprioceptiv, amintind 
bolnavului să se ridice şi să se aplece într-un mod corect. 
Repausul la pat şi orteza lombară folosite excesiv trebuie 
evitate, întrucât ambele pot provoca atrofia musculaturii 
paravertebrale. 

Antiinflamatoarele nesteroidiene sunt utilizate pentru 
efectul lor analgezic şi antiinflamator. Analgezicele narcotice 
și miorelaxantele sunt folosite cu precauţie, în special în 
durerea cronică de spate. Ambele clase de medicamente 
maschează simptomatologia şi pot duce la dependență. 

Cele două indicaţiile absolute pentru decompresia 
chirurgicală sunt următoarele: 


1. Când discul herniat cauzează un deficit neurologic 
progesiv 

2. Când e suspicionat sindromul de coadă de cal cu 
incontinenţă fecală și urinară 


Majoritatea (>80%) dintre pacienţii cu hernie de disc 
simptomatică vor avea o îmbunătăţire după tratamentul 
conservator și nu necesită tratament chirurgical. 


Tratamentul chirurgical 

Aproximativ 10% dintre pacienţii cu dureri la nivelul mem- 
brului inferior nu răspund la tratamentul conservator. Dacă 
durerea în membrul inferior persistă pentru mai mult de 2 
luni de tratament conservator, tratamentul chirurgical trebuie 
luat în considerare. Rezultatele sunt mai bune dacă operaţia 
este efectuată în primele 6 luni de la debutul simptomatolo- 
giei. După 6 luni, starea fizică a pacientului se deteriorează 
Şi acesta devine dependent psihologic. Candidatul pentru 
operaţie trebuie să aibă argumente clinice şi radiologice con- 
sistente. Chirurgia spinală tratează simptomele, dar nu poate 
reversa procesele degenerative de îmbătrânire a coloanei și 
artrita. Operaţiile pentru hernia de disc trebuie să fie precis 
definite. La pacienţii cu stenoză de canal, decompresia este 
mai extensivă. Toate structurile care cauzează compresii pe 
rădăcinile nervoase, discurile herniate, ciocurile osteofitice 
și ligamentele calcificate sunt îndepărtate chirurgical de la 
fiecare nivel interesat. Indicaţiile pentru fuziune spinală 
pentru această patologie sunt controversate. La pacienţii cu 
instabilitate vertebrală prin spondilolistezis progresiv sau 
după decompresie anatomică extensivă, fuziunea vertebrală 
poate fi o procedură stabilizantă și paliativă. 


COLOANA CERVICALĂ 


Boala degenerativă şi protruzia discale apar şi în cazul 
coloanei cervicale. Sinovita erozivă din artrita reumatoide 
are o afinitate pentru părţile mobile ale coloanei cervicale. 


Protruzia de disc cervical 


Efectele combinate ale degenerescenţei cauzate de vârstă 
şi stresul anormal pot cauza hemii ale discurilor cervicale. 
Când materialul discal comprimă ligamentul longitudinal 

TABELUL 28-5. Leziuni cervicale și semne clinice 


radiculare asociate 


Localizarea Semne clinice 


Rădăcina nervoasă C5 


Senzitiv Hipoestezie faţa laterală a braţului 
Motor Slăbiciune a deltoidului și bicepsului 
Reflex Diminuare reflex bicipital 


Rădăcina nervoasă C6 


Senzitiv Hipoestezie fața laterală antebraț și 
palmară police 

Motor Slăbire extensie pumn 

Reflex Diminuare reflex brahioradial 


Rădăcina nervoasă C7 


Senzitiv Hipoestezie degetul 3 
Motor Slăbire extensie degete şi triceps 
Reflex Diminuare reflex tricipital 


Rădăcina nervoasă C8 


Senzitiv Hipoestezie faţa medială antebraţ 
şi deget 5 

Motor Slăbire flexie degete 

Reflex Abolit 

Mielopatie Hipoestezie difuză 

Senzitiv Slăbire difuză, tonus muscular 
crescut, rigiditate 

Motor Hiperreflexie cu clonus 

Reflex Semne Hoffmann sau Babinski 


pozitive 


posterior, pot apărea simptomele de rigiditate şi dureri de gât 
ce pot iradia în regiunea scapulară. Atunci când materialul 
discal protruzează postero-lateral de ligamentul longitudinal 
posterior, creează o presiune pe rădacina nervoasă cervicală. 
In consecință, poate cauza durere radiculară, amorțeală, sla- 
biciune motorie focală şi diminuare sau pierdere a reflexelor 
tendinoase ale extremității superioare (Tabelul 28-5). Cele 
mai frecvente rupturi discale apar la nivelul interspaţiilor 
C5-C6 şi C6-C7, unde mişcarea de flexie-extensie este 
cea mai amplă. De asemenea, rădăcinile nervoase C6 şi C7 
sunt cel mai adesea afectate de patologia discală cervicală. 

Tratamentul conservator implică repaus, imobilizare cu 
guler moale cervical, caldură şi medicaţie antiinflamatoare. 
Tracţiunea craniană poate să atenueze presiunea pe rădăcina 
nervoasă. Indicaţiile pentru intervenţie chirurgicală sunt 
similare cu cele de la nivelul coloanei lombare. Decompresia 
chirurgicală de urgență este indicată dacă există semne de 
mielopatie cu hiperreflexie, slăbiciune ipsilaterală, amorţeli 
contralaterale, sau prezența reflexelor patologice de tract 
lung (ex. semnul Babinski sau Hoffmann). 


Figura 28-52. Spondiloza cervicală osteoartrotică cu formare 
de osteofite pe corpul vertebral anterior şi îngustarea spațiului 
discal. Osteofitele corpului vertebral posterior, numite și articulațiile 
Luschka (sau unco-vertebrale) (săgeți) pot cauza invazia măduvei. 
Aceste modificări sunt cunoscute ca discul dur. (Din Lawrence 
PF. Essentials of Surgical Specialties. Ediţia a 3-a, Philadelphia, 
PA: Lippincott Williams & Wilkins; 2007.) 


Spondiloza cervicală 


Modificările degenerative discale cauzează îngustarea 
spaţiului discal şi creșterea forțelor exercitate pe faţetele 
articulare și pe articulațiile Luschka. Se formează osteofite 
pe marginea posterioară a discului, dând naştere unui „disc 
dur”. Aceşti pinteni, denumiți articulațiile lui Luschka, 
pot comprima măduva spinării, sau, periferic, o rădăcină 
nervoasă individuală (Figura 28-52). Tabloul clinic este 
similar cu cel al hernierii nucleului pulpos (disc moale), 
cu excepţia faptului că apariția simptomelor este graduală. 
Tratamentul pentru spondiloartroza degenerativă cervicală 
este similar cu cel al protruziei discale cervicale. Pentru 
cazurile refractare la terapia conservatoare, discectomia 
cervicală pe cale anterioară cu fuziune reprezintă o soluție 
eficientă adresată ambelor afecțiuni. 


Artrita reumatoidă a coloanei cervicale 


Artrita reumatoidă implică adesea articulațiile sinoviale ale 
coloanei cervicale. Distrucţia inflamatorie progresivă a oaselor, 
a ligamentelor și a cartilajului articular poate cauza instabilitate 
la nivelul coloanei cervicale sau compresie nervoasă. 

Implicarea coloanei cervicale reumatice se face de 
obicei după unul dintre următoarele trei modele: 


1. Inflamaţia reumatoidă şi tumefacţia articulaţiilor sinoviale 
mici dintre atlas şi procesul odontoid poate întinde 
ligamentul stabilizator transvers, cauzând subluxaţia 
articulației atlanto-axiale (C1-C2) de obicei în flexie. Cele 
două vertebre nu se mai mișcă sincron și din această cauză 
apare o îngustare a canalului medular ce poate determina 
compresia măduvei de către dintele deplasat posterior. 

2. Sinovita erozivă dintre atlas (vertebra C1) şi condilul 
occipital cauzează eroziune craniană, ceea ce poate 

duce la protruzia procesului odontoid al axisului (C2) în 
foramen magnum. Acest fenomen este numit impactare 
occipito-atlanto-axială şi poate comprima măduva, 
cauzând semne de tract lung. 

3. Sinovita faţetelor articulare poate afecta orice vertebră 
sub corpul axisului, cauzând instabilitate de segment, 
cunoscută și sub denumirea de subluxaţie subaxială. 
Această instabilitate poate fi dovedită clinic prin examen 
radiologic, în special în incidenţa laterală prin care se 
vizualizează înclinarea anormală a corpului vertebral 
sau deplasarea în direcție antero-posterioară. 


Prevalenţa instabilității vertebrale cervicale la pacienţii 
cupoliartrită reumatoidă este înaltă. Examinarea radiografică 
a coloanei cervicale în flexie-extensie în incidenţa laterală 
trebuie făcută pentru orice pacient reumatoid supus intubării 
în cadrul anesteziei generale. Implicarea neurologică nu 
este obligatoriu corelată cu gradul de subluxaţie al vertebrei 
cervicale. Totuşi, atunci când deficitul neurologic este cauzat 
de instabilitatea cervicală, tratamentul de elecţie este stabi- 
lizarea prin fuziune chirurgicală. Totuși, de cele mai multe 
ori, durerea de gât de cauză reumatoidă este manageriată cu 
succes prin modalităţi de tratament conservator. 


TULBURĂRILE ENDOCRINE METABOLICE 


Osul este un material bifazic alcătuit dintr-un mineral inert 
şi o matrice organică. Mineralul este compus din calciu 
şi fosfor dispuse sub formă de cristale de hidroxiapatită 
Ca.o(PO+)s(OH)2. Matricea organică (osteoidul) este alcă- 
tuită în principal din colagen de tip I, cu o rezistență mare la 
tracțiune. Componenta minerală a osului se opune forțelor 
de compresiune, în timp ce componenta organică alcătuită 
din fibre de colagen asigură consolidarea și rezistență la 
eforturile de îndoire și răsucire (asemănător plasei de sârmă 
din ciment). Osul normal este alcătuit în proporţie de 70% 
din componenta minerală şi de 30% din matricea organică. 


OSTEOPOROZA 


Rezistența osoasă depinde de cantitatea de componentă 
minerală pe unitatea de volum. În osteoporoză, compoziția 
chimică a osului este normală, dar mineralul osos total este 
cu peste 2 deviații standard sub etalonul corespunzător 
vârstei. Raportul dintre componenta minerală osoasă și 
matricea organică este normal, dar valoarea absolută a 
fiecăreia este scăzută. Prin urmare, osul are o rezistență 
scăzută, este mai puţin dens și este predispus la fracturi 
prin traumatisme minore. Cel mai frecvent tip de osteo- 
poroză este cel involutiv senil, întâlnit la femeile de rasă 
albă în postmenopauză. Cauza este necunoscută. Există și 
alte afecţiuni care conduc la osteoporoză (Tabelul 28-6). 

Osteoporoza este secundară artritelor cauzate de comor- 
bidităţile musculoscheletale ale vârstnicilor. Simptomele 
apar atunci când masa osoasă este compromisă la un nivel 
la care se produc fracturi ale scheletului ca urmare a acţiunii 
de rutină a forțelor mecanice. Fracturile prin compresie 
ale corpilor vertebrali sau fracturile femurului proximal 
(şold; vezi Figura 28-18), humerusului şi radiusului distal 

(Colles; vezi Figura 28-15) sunt adesea primele manifestări 
ale osteoporozei. Acești pacienţi trebuie investigaţi cu 
privire la cauzele medicale corectabile ale osteoporozei şi, 
de asemenea, trebuie evaluată densitatea minerală osoasă 
pentru a putea cuantifica gradul de severitate al bolii. 
Exerciţiile fizice, calciul din alimentaţie și suplimentele 
de vitamina D (şi estrogenii la femeile în perioada de 
postmenopauză precoce) pot oferi o profilaxie eficientă 
împotriva pierderii osoase în osteoporoză. Bifosfonaţii şi 
calcitonina pot fi utilizaţi în tratamentul acestei afecţiuni, 
fiind demonstrată o creștere a densităţii minerale osoase și 
o reducere a ratelor de fractură. Strategiile de prevenire pe 
termen lung a osteoporozei constau într-un aport adecvat 
de calciu în perioada de creștere a organismului, precum și 
în menţinerea unui nivel corespunzător de activitate fizică. 


OSTEOMALACIA 


Osteomalacia este rezultatul unei deficienţe în conţinutul de 
minerale al osului. Spre deosebire de osteoporoză, cantitatea 
de matrice osoasă pe unitatea de volum este normală. Cu 
toate acestea, matricea existentă este insuficient calcificată. 
Din punct de vedere clinic și radiologic, osteoporoza și 
osteomalacia sunt similare. Adesea, deosebirea se face doar 
prin biopsie osoasă și histomorfometrie, o tehnică analitică 
ce necesită secţiuni osoaseultrafine, nedecalcifiate și marcate 
cu tetraciclină. În osteomalacie sunt detectate zone osteoide 
largi de os nemineralizat. Raportul dintre componenta 
minerală osoasă şi matricea organică este scăzut, deoarece 
există o deficiență minerală. În osteoporoză, raportul dintre 
componenta minerală şi matrice este normal, deoarece 
ambele sunt deficiente. 

Mineralizarea osoasă inadecvată poate rezulta din 
aportul nutritiv necorespunzător de vitamina D sau calciu, 


TABELUL 28-6. Cauzele osteoporozei 


Tip Exemple 


Involutivă Postmenopauză 


Deficiențe nutriţionale Scorbut 


Tulburări endocrine Hipogonadism 
Hiperparatiroidism 
Boală Cushing 


Hipertiroidism 


Corticosteroizi 
Metotrexat 


Utilizare de medicamente 


Limitare a activității fizice Repaus prelungit la pat 


Stare de imponderabilitate 


Artrită reumatoidă 
Spondilită anchilozantă 
Infecţie cronică (tuberculoză) 


Artrite inflamatorii 


Boli maligne Mielom multiplu 


Leucemie 


Idiopatică 

TABELUL 28-7. Cauzele osteomalaciei 


Tip Exemple 
Dietetice Deficienţă de vitamina D (rahitism) 
Ereditare Rahitism hipofosfatemic 
Gastrointestinale Boală biliară 

Pancreatită 

Boală celiacă 

Sindrom lapte-alcalin 

Ciroză 
Utilizare de Fenitoină 
medicamente Barbiturice 


Boală renală cronică 


malabsorbţia gastrointestinală a calciului, deficitul de 
conversie enzimatică a vitaminei D sau din utilizarea 
inadecvată a calciului și fosforului renal (Tabelul 28-7). 
Deficitele corectabile ale metabolismului calciului pot fi 
depistate prin determinarea nivelurilor serice ale calciului şi 
fosforului, ureei și creatininei, care pot identifica o serie de 
cauze gastrointestinale, endocrine sau renale. Radiografic, 
pe lângă scăderea generalizată a densităţii osoase, pentru 
osteomalacie este caracteristică apariţia unei bande de 
rarefiere osoasă, numită zonă Looser (Figura 28-53). Zona 
Looser reprezintă o fractură de stres în curs de vindecare și 
se observă cel mai frecvent la nivelul colului femural sau 
al ramurilor pubiene. 

Forma pediatrică a osteomalaciei se numește rahitism și 
este cauzată de aportul deficitar de vitamina D și de lipsa 
expunerii la soare. Această boală a fost frecvent întâlnită în 
timpul revoluţiei industriale, înainte de apariţia legislaţiei 
care le interzicea copiilor munca. Astăzi, rahitismul este 
întâlnit în principal într-o boală genetică numită rahitism 
vitamino D-rezistent (hipofosfatemic) care este transmisă 
în mod autozomal dominant. Radiografic, la copiii cu 


Figure 28-53. Linia Looser în osteomalacie. Bandă de rarefiere 
la nivelul ramurii pubiene superioare şi a colulu femural (săgeți), 
care reprezintă o fractură de stres cauzată de mineralizări osoase 
insuficiente. (Din Lawrence PF. Essentials of Surgical Specialties. 
Ediţia a 3-a, Philadelphia, PA: Lippincott Williams & Wilkins; 2007.) 


Figura 28-54. Rahitismul, forma pediatrică a osteomalaciei, 
se remarcă prin osteopenie difuză şi cartilaje de creştere 
anormal de largi. Oasele moi pot fi încurbate. (Dins Lawrence 
PF. Essentials of Surgical Specialties. Ediţia a 3-a, Philadelphia, 
PA: Lippincott Williams & Wilkins; 2007.) 


osteomalacie (rahitism), cartilajele de creștere apar lărgite, 
iar metafizele au formă de cupă (Figura 28-54). Oasele 
lungi sunt moi, insuficient mineralizate și pot fi încurbate. 


HIPERPARATIROIDISMUL 


Hiperparatiroidismul provoacă osteopenie osoasă difuză. 
Hormonul paratiroidian este implicat în homeostazia nive- 
lului ionilor de calciu din sânge. Ca răspuns la concentrațiile 
serice scăzute de calciu sau ridicate de fosfor, hormonul 
paratiroidian creşte eliberarea calciului din os, absorbţia 
calciului în intestine şi reabsorbţia lui în rinichi (în timp 
ce scade reabsorbția renală a fosfaților). Aceste modificări 
determină o creştere netă a calciului plasmatic şi o reducere a 
nivelului de fosfor plasmatic. Hiperparatiroidismul primar se 
datorează unui adenom sau hiperplaziei glandei paratiroide. 
Hiperparatiroidismul secundar se datorează insuficienţei 
renale cronice cu scăderea excreţiei de fosfaţi. Radiografic, 
în hiperparatiroidism se observă o rarefiere osoasă difuză, 
dar și leziuni osteolitice focale diseminate ale osului cortical, 
numite osteită fibroasă chistică (Figura 28-55). 


BOALA PAGET 


Boala Paget (osteitis deformans) este o tulburare de etiologie 
necunoscută, caracterizată prin resorbție osoasă excesivă 
și formare osoasă neregulată, abundentă. Zonele implicate 
ale osului sunt bogat vascularizate şi pot provoca șunturi 
arteriovenoase masive cu insuficienţă cardiacă secundară. 
În faza precoce (osteolitică) a bolii, resorbția osoasă excede 

Hiperparatiroidismul primar determină creșterea resorbţiei osoase şi consecutiv creșterea nivelului seric de calciu. 


Radiografic, în hiperparatiroidismul primar se evidenţiază o rarefiere osoasă difuză. Se observă corticala falangei (săgeata curbată în 
A) și leziunile osteolitice focale multiple ale osului cortical (săgeți drepte în A şi B). Aceasta explică de ce aspectul radiografic este 
descris ca osteită fibroasă chistică. (Din Lawrence PF. Essentials of Surgical Specialties. Ediţia a 3-a, Philadelphia, PA: Lippincott 


Williams & Wilkins; 2007.) 


depunerea de os. Osul are o rezistenţă scăzută și se poate 
fractura şi încurba. Ulterior, predomină formarea osoasă 
(faza osteosclerotică), dar este slab organizată. Oasele se 
măresc şi se îngroașă. 

Pacienţii cu boala Paget acuză dureri osoase și prezintă 
încurbarea progresivă a membrelor inferioare sau mărirea 
craniului. Fracturile osului pagetic sunt predispuse la lipsă 
de consolidare. Nivelurile serice ale fosfatazei alcaline 


Figur -56. Boală Paget. Trabecule osoase dense, sclerotice, 
ner regulate, reprezentând formare excesivă și neregulată de os. Osul 
este fragil şi predispus la fractură. (Din Lawrence PF. Essentials 
of Surgical Specialties. Ediţia a 3-a, Philadelphia, PA: Lippincott 
Williams & Wilkins; 2007.) 


secretate de osteoblastele formatoare de os pot fi semnificativ 
crescute în boala Paget. Microscopic, osul este neregulat, 
cu aspect de mozaic alcătuit din os matur și imatur. Ra- 
diografic, se observă trabecule osoase sclerotice, dense și 
neregulate (Figura 28-56). Caracteristic pentru oasele lungi 
sunt fracturile cu traiect transversal, care încep ca o fisură 
pe partea convexă a osului deformat sau supusă forțelor de 
tensiune. În mai puțin de 1% din cazurile de boală Paget, 
celulele osteoformatoare suferă o degenerescență malignă, 
cu transformare în osteosarcoame. Majoritatea cazurilor 
sunt asimptomatice și sunt descoperite accidental pe radio- 
grafii de bazin, pelvisul fiind o localizare frecventă a bolii 
Paget. Tratamentul medicamentos al bolii cu calcitonină 
sau bifosfonaţi este rezervat cazurilor cu dureri osoase 
refractare, hipercalcemie malignă, insuficienţă cardiacă 
sau tulburări neurologice datorate hipertrofiei osoase la 
nivelul găurilor de conjugare ale coloanei vertebrale. 


Tumorile cu punct de plecare în țesuturile musculoschele- 
tale sunt rare. Cu toate acestea, implicarea osoasă datorată 
tumorilor metastatice este frecventă la pacienţii cu vârsta 
peste 50 de ani. Tumorile primare de sân, ale prostatei, 
plămânilor, rinichilor şi tiroidei metastazează deseori 
la nivelul osului. Metastazele tumorale se localizează 
preferenţial la nivelul oaselor implicate în procesul de 
hematopoieză, precum și în cele cu un aport bogat de sânge, 
cum ar fi coloana vertebrală, coastele, craniul, bazinul şi 
metafizele oaselor lungi. Metastazele cancerului de sân şi 

TABELE 28-8. Tumori osoase primare și țesutul 


lor de origine 


Tumoră osoasă 


Tesut de 

origine Benigne Maligne 

Osos Osteom osteoid Osteosarcom 

Cartilaginos Osteocondrom Condrosarcom 
Encondrom 

Fibros Fibrom Fibrosarcom 

Măduvă osoasă  Granulom Mielom 
eozinofil 


Sarcom Ewing 


Incert Tumoră cu celule 


gigante 


Tumoră agresivă cu 
celule gigante 


de prostată pot fi osteoblastice (induc formarea osoasă) sau 
osteolitice (induc resorbția osoasă). Metastazele cancerului 
de plămâni, rinichi, tiroidă sau ale tractului gastrointestinal 
sunt de obicei osteolitice. 

Cele mai frecvente tumori primare osoase, precum și 
țesutul lor de origine, sunt enumerate în Tabelul 28-8, iar 
caracteristicile lor principale sunt descrise în Tabelul 28-9. 
Evaluarea tumorilor osoase primare sau secundare trebuie 
efectuată în mod sistematic și multidisciplinar. Înainte de 
începerea oricărui tratament, medicul trebuie să definească 
tumora în funcţie de caracteristicile sale histologice, relațiile 
anatomice cu compartimentele neuromusculare și spaţiile 
perivasculare, precum şi de probabilitatea şi modul de 
diseminare metastatică a acesteia. 

Cea mai frecventă tumoră primară osoasă este mielomul 
multiplu. Apare la vârsta adultă târzie. Pacienţii pot prezenta 
fatigabilitate, dureri osoase sau, mai rar, fracturi pe os pa- 
tologic. Evaluarea clinică implică examenul clinic general, 
analize de rutină de sânge (inclusiv VSH) și urină pentru 
proteinele Bence Jones. De asemenea, trebuie efectuată 
electroforeza proteinelor. Trebuie consultat medicul oncolog 
imediat ce se suspectează diagnosticul de mielom multiplu. 


TABELUL 28-9. Caracteristicile principale ale celor mai frecvente tumori osoase 


Simptome Localizare 
Tumori principale Vârstă preferențială Aspect radiografic Altele 
Benigne 
Osteom osteoid Durere care <30 ani Femur şi tibie Zonă radiotransparentă  — 


Osteocondrom 


Encondrom 
(condrom) 


Fibrom 
neosifiant 
(defect cortical 
fibros) 


Tumoră cu 
celule gigante 
(osteoclastom) 


adesea cedează 
la aspirină 


Tumefacție 
palpabilă; 
poate interfera 
cu funcția 
tendonului 


Tumefacţie 
sau durere, cu 
fractură pe os 
patologic 


Asimptomatic, 
cu excepţia 
fracturii pe os 
patologic 


Durere şi 
tumefacţie în 
vecinătatea 
articulației 


Adolescenţă 


Orice vârstă 


<30 ani 


20-40 ani 


Metafiza oaselor 
lungi 


Metafiza oaselor 
tubulare ale mâinii 
și piciorului; poate fi 
unică sau multiplă 
(boala Ollier) 


Corticala metafizei 
distale a femurului 
sau tibiei 


Epifiza, în special 
distală a femurului 
şi radiusului sau 
proximală a tibiei; 
după închiderea 
cartilajului de 
creştere 


<1 cm, înconjurată de o 
zonă densă de scleroză 


Excrescenţă osoasă 
sesilă sau pediculată; nu 
se evidenţiază cartilajul 
dacă nu prezintă 
calcificări 


Zonă de 
radiotransparenţă bine 
demarcată care poate 
conţine arii de calcificări 


Zonă radiotransparentă 
bine demarcată, 
multiloculară, adiacentă 
corticalei 


Arie cu extindere 
excentrică epifizară; 
în extindere implică şi 
metafiza 


Prezenţa durerii 
sau creşterea 

în dimensiune 
sugerează o 
degenerare 
malignă 


Transformarea 
malignă este 

mai frecventă în 
cazul leziunilor 
cartilaginoase 
multiple 
(osteocondrom sau 
encondrom) 


Se osifică odată 
cu maturizarea 
scheletală 


Deseori agresivă; 
trebuie tratată ca şi 
o leziune malignă 

TABELUL 28-9. Caracteristicile principale ale celor mai frecvente tumori osoase 


Simptome Localizare 
Tumori principale Vârstă preferențială Aspect radiografic Altele 
Maligne 
Osteosarcom Masă tumorală  Bimodal; înainte  Metafiza; 50% Leziune neregulată, Uşor mai frecventă 
moale; durere de 30 de ani dintre cazuri distructivă, cu zone la bărbaţi decât la 
cu agravare și după 50 de interesează femurul dense osteoblastice femei 
nocturnă ani din cauza distal şi tibia sau radiotransparente 
transformării proximal osteolitice; neoformație 
maligne a bolii osoasă periostală 
Paget juxtapusă corticalei 
care este invadată şi 
distrusă; spiculi osoși 
de neoformaţie dispuşi 
perpendicular pe os, 
asemănător „razelor de 
soare” 
Condrosarcom Masă tumorală 40-60 de ani Zone centrale; Leziune Transformare 


în creştere; 


centurile bazinului 


radiotransparentă malignă a unui 


durere surdă şi umărului permeativă, cu zone encondrom sau 
dense de calcificare osteocondrom 
preexistent, mai 
ales dacă este 
multiplu 
Fibrosarcom Leziune Adolescenţă și Metafiza oaselor Leziune slab - 
distructivă, vârstă adultă lungi delimitată, distructivă, 
dureroasă tânără radiotransparentă 
Mielom - 45-65 ani Zonele de măduvă Osteopenie, fracturi Cele mai frecvente 
roşie ale scheletului de compresie ale tumori maligne 
coloanei vertebrale prin primare osoase de 
traumatisme minore origine celulară 
plasmatică; 
proteinurie Bence 
Jones, electroforeza 
proteinelor serice şi 
din urină 
Sarcom Ewing Masă de ţesut 10-15 ani Diafiza femurului; Leziune osoasă Clinic şi histologic 
moale, mărită osul iliac, tibie, distructivă; aspect de poate fi confundat 
în volum, humerus, fibulă, „bulb de ceapă” prin cu osteomielita 
dureroasă coaste straturi de neoformaţie 


osoasă periostală 


EVALUARE 


Anamneza are o importanţă deosebită și trebuie să includă 
vârsta pacientului, afecțiunile medicale asociate cu tumo- 
rile osoase (ex. boala Paget, dermatomiozita, expunerea 
anterioară la radiaţii), simptomele generale (ex. pierderea 
în greutate, diateză hemoragică, febră) și ocupaţia (poate 
explica o situaţie neobișnuită de expunere la factori de 
risc ai mediului înconjurător). Stilul de viaţă și așteptările 
pacientului sunt de asemenea importante în alegerea trata- 
mentului. Examenul fizic trebuie să înregistreze culoarea 
și temperatura țesuturilor moi supraiacente, dimensiunea, 
consistenţa şi gradul de mobilitate al formaţiunii tumorale, 


dacă aceasta este palpabilă. O tumoră strict limitată la os 
poate să nu inducă modificări la examenul fizic. 
Hemoleucograma ajută la excluderea unei infecţiii şi a 
unei hematopatii maligne. De obicei, datele de laborator 
detectează implicarea altor organe şi stabilesc starea gene- 
rală a pacientului. Studiul funcției hepatice și determinarea 
acidului uric (turn-over-ul ADN-ului), fosfatazei alcaline, 
calciului şi fosforului sunt utile în evaluarea proceselor 
care duc la formarea sau resorbţia osoasă. În carcinomul de 
prostată, nivelul antigenului specific prostatei se măsoară 
înainte de tușeul rectal. Dacă se suspectează un mielom, 
este necesară electroforeza proteinelor serice. 
Radiografia standard oferă o serie de indicii cu privire 
la comportamentul unei tumori. Aceasta poate prezenta o 

Figura 28-57. Osteosarcom osteogenic al metafizei proximale a 
humerusului care prezintă o leziune agresivă, extinsă, slab delimitată, 
cu neotormațţie osoasă.(Din Lawrence PF. Essentials of Surgical 
Specialties. Ediţia a 3-a, Philadelphia, PA: Lippincott Williams & 
Wilkins; 2007.) 


leziune bine delimitată cu o zonă reactivă de neoformaţie 
osoasă sau o leziune slab demarcată cu distrucţie osoasă şi 
discretă neoformaţie osoasă peritumorală (Figura 28-57). 
Definirea osului și a regiunii implicate (epifiză, metafiză 
sau diafiză) ajută la stabilirea diagnosticului (vezi Tabelul 
28-9) şi a stadializării. Investigaţiile imagistice ulterioare şi 
anume scintigrafia osoasă, CT, IRM sau alte tehnici de spe- 
cialitate sunt impuse de suspiciunile generate de radiografia 
standard. Scintigrafia osoasă este adesea o metodă excelentă 
de screening în depistarea metastazelor. Radioizotopul tech- 
neţiu-99m pirofosfat se fixează în regiunile cu formare osoasă 
activă sau bogat vascularizate. Cu toate acestea, în mielomul 
multiplu, scintigrafia osoasă este negativă şi nu prezintă o 
captare crescută a izotopului. CT definește cu acuratețe osul 
cortical și poate evidenția invazia corticalei, precum şi alte 
detalii intraosoase. De asemenea, CT este metoda de preferat 
pentru evaluarea leziunilorpulmonare mici, iar prin adăugarea 
substanței de contrast, poate stabili relația dintre tumoră și 
structurile vasculonervoase. IRM este utilizată pentru eva- 
luarea extinderii intramedulare (la nivelul măduvei osoase) 
a procesului tumoral. De asemenea, IRM defineşte cel mai 
bine țesuturile moi şi relaţia dintre tumoră şi formațiunile 
vasculonervoase. Angiografia este utilizată pentru a identifica 
leziunile vasculare, care mai apoi pot fi embolizate pentru a 
micşora masa tumorală și a reduce pierderile de sânge, înainte 
de rezecţia chirurgicală. Tehnicile speciale de imagistică se 
efectuează înainte de a recurge la biopsie. 

Biopsia chirurgicală se practică cu scopul de a obține țesut 
tumoral pentru diagnosticul histologic. Biopsiapoate fi efectuată 
pe cale deschisă sau închisă (cu ajutorul unui ac) și trebuie 
realizată de echipa chirurgicală responsabilă de tratamentul 
definitiv al tumorii. Incizia pentru biopsie trebuie plasată 
astfel încât să nu compromită procedura finală și tumora să 
poată fi rezecată în totalitate. În general, aceasta este dirijată în 


axul longitudinal al osului, deasupra formaţiunii tumorale, iar 
pentru a preveni contaminarea și răspândirea tumorii, se evită 
disecțiamuscularăextinsă, a structurilor vasculonervoase şi se 
asigură o hemostază minuțioasă. Când este posibil, se recurge 
la efectuarea unei secţionări la gheață pentru a ne asigura că 
probade țesut osos prelevată este adecvată. În biopsiile închise, 
se recurge la o puncţie-aspiraţie cu un ac fin, cu scopul de a 
obţine celule tumorale pentru examenul citologic sau o mostră 
de țesut pentru examenul histologic de rutină. 


TRATAMENT 


Tratamentul tumorilor osoase depinde de diagnosticul 
histologic, gradul de anaplazie celulară, extinderea tumo- 
rală, starea generală a pacientului şi sensibilitatea tumorii 
la posibilitățile de tratament. Acestea includ tratamentul 
chirurgical, chimioterapia și radioterapia. 

Tumorile benigne se rezolvă prin excizie locală. Dacă 
rezecţia formaţiunii tumorale compromite integritatea 
structurală a osului (ex. colul femural) este necesară ran- 
forsarea acestuia cu grefe osoase sau implanturi. Leziunile 
metastatice pot fi tratate paliativ prin iradiere locală. Când 
o leziune ocupă peste 50% din diametrul corticalei osului, 
există un risc iminent de fractură pe os patologic. Este de 
preferat efectuarea unei osteosinteze profilactice în cazul 
iminenței unei fracturi pe os patologic, deoarece morbi- 
ditatea şi mortalitatea pacientului sunt mai ridicate după 
producerea acesteia. 

În general, tumorile osoase maligne sunt îndepărtate 
prin rezecție chirurgicală lărgită sau radicală. Chimioterapia 
adjuvantă şi radioterapia sunt folosite pentru a eradica micro- 
metastazele tumorale care se presupune a fi prezente. În unele 
centre se recurge la tehnici de reconstrucţie care utilizează 
alogrefe osoase și articulare singure sau în combinaţie cu 
înlocuirea protetică a articulației cu implanturi personalizate, 
pentru a obține salvarea membrului şi maximizarea gradului 
de funcționalitate. Tehnicile de salvare a membrelor nu 
trebuie să compromită eradicarea formaţiunii tumorale. 


MERSUL 


Mersul normal este eficient și economisește energie, în timp 
ce un mers anormal este ineficient, necesită un consum sporit 
de energie și, de obicei, constituie o manifestare a unei pato- 
logii neuromusculare. Astfel, observarea și analiza mersului 
reprezintă o parte esenţială a examinării musculoscheletale. 

Un ciclu normal de mers (Figura 28-58) se extinde din 
momentul atingerii solului cu călcâiul unui picior până 
la următoarea atingere a solului cu acelaşi călcâi. Ciclul 
normal este împărţit într-o fază de sprijin (60% din ciclu), 
când piciorul este în contact cu solul şi o fază de balansare 
(40% din ciclu), când piciorul este situat deasupra solului. 
Faza de sprijin începe odată cu atingerea călcâiului de sol, 
fiind urmată de contactul complet al piciorului (poziţia de 
picior plat) şi se termină simultan cu desprinderea degetelor 
de pe sol. Faza de balansare este definită de avansarea (pen- 
dularea) membrului inferior controlateral până la atingerea 
călcâiului de sol. Lungimea unui ciclu este distanța parcursă 
de la contactul călcâiului cu solul până la următorul contact 
al călcâiului ipsilateral. Lungimea unui pas este distanța 

parcursă dintre atingerea călcâiului de sol şi atingerea căl- 
câiului controlateral. Deoarece în mers sunt implicate atât 
bazinul şi trunchiul cât şi muşchii şi articulațiile membrului 
inferior, deficiențele acestor elemente pot fi însoţite de 
tulburări de mers. 

Deseori, un mers anormal este denumit ca mers șchio- 
pătat. Majoritatea anomaliilor de mers sunt detectabile în 
faza de sprijin, când greutatea corpului este susținută de 
unul dintre membrele inferioare. Durerea, reducerea forței 
musculare și modificările articulare îşi exercită efectul 
maxim în timpul fazei de sprijin. Reacţia tipică la durere o 
constituie despovărarea rapidă a membrului inferior afectat. 
Astfel, un mers antalgic (prin care se diminuează durerea) se 
manifestă printr-o fază de sprijin redusă pe membrul afectat. 
De asemenea, este redusă și faza de balansare a membrului 
opus, ceea ce duce la o scurtare a lungimii pasului. 

Hipotonia musculară influenţează semnificativ mersul. 
Hipotonia muşchiului cvadriceps interferează cu capacitatea 
de blocare a genunchiului în poziţie de extensie completă, 
înainte de atingerea călcâiului de sol. Pentru a compensa 
acest deficit, pacientul îşi împinge cu mâna coapsa înapoi. 
Hipotonia muşchilor flexori dorsali ai gleznei şi piciorului nu 
permite plasarea controlată a piciorului în poziție plată după 
contactul călcâiului, având drept consecinţă izbirea acestuia 
de sol. De asemenea, paralizia muşchilor flexori dorsali ai 
gleznei şi piciorului datorată nervului peronier determină 
pacientul să-și ridice genunchiul mai sus decât în mod normal 
în timpul fazei de balansare, astfel încât degetele de la picior 
să nu atingă solul. Această mișcare duce la apariţia unui mers 
stepat. Alte mecanisme compensatorii pentru un picior căzut 
în extensie includ ridicarea bazinului pe partea ipsilaterală 
(mersul hip-hike) sau pendularea membrului inferior dinspre 
lateral (mersul prin circumducţie). Hipotonia mușchiului fesier 
mare, care acţionează ca extensor al şoldului, face ca trunchiul 
să se încline înainte la mijlocul fazei de sprijin. Pacientul 
va compensa prin propulsarea trunchiului spre posterior, 
ceea ce definește mersul în extensie sau de tip fesier mare. 
Hipotonia muşchilor abductori ai șoldului (fesieri mijlociu 
şi mic) permite înclinarea bazinului pe partea controlaterală 
în timpul fazei de sprijin. Pentru a compensa, pacientul își 


Figura 28-58, Ciclul de mers. (Modificat 
din Phillips WA. The child with a limp. 
Orthop Clin North Am. 1987;18:490. 
Copyright O 1987 Elsevier.) 


înclină trunchiul pe partea ipsilaterală, peste şoldul afectat, 
manevră cunoscută sub denumirea de mers Trendelenburg 
sau de tip fesier mijlociu. Hipotonia mușchilor gambei 
(gastrocnemian şi solear) împiedică acţiunea propulsivă 
prin hiperextensia degetelor și se manifestă ca mers tipic 
piciorului plat sau de tip calcaneal. 

Anomaliile articulaţiilor care interferează cu mobilita- 
tea normală a degetelor de la picior, metatarsofalangiene, 
gleznă, genunchi sau şold afectează mersul. De exemplu, 
o contractură a gleznei în equin (flexie plantară) determină 
hiperextensiea genunchiului în faza de sprijin. 

Înarmat cu cunoştinţe de biomecanică a mersului şi cu 
un ochi critic, clinicianul poate distinge multe dintre aceste 
tipuri de mers. Un model anormal de mers poate oferi 
primul indiciu în diagnosticul unei boli neuromusculare. 

EXEMPLE DE ÎNTREBĂRI 


ÎNTREBĂRI 


Alegeţi cel mai bun răspuns pentru fiecare întrebare. 


1. Care dintre următoarele articulaţii sunt cele mai 
predispuse la artrita septică în timpul copilăriei? 
A. Gleznă 
B. Genunchi 
C. Șold 
D. Articulația pumnului 
E. Baza policelui 


2. Caracteristicile radiologice ale bolii articulare 
degenerative includ următoarele, cu excepția 
uneia. Care dintre următoarele este excepţia? 
A. Îngustarea spaţiului articular localizat 
B. Eroziuni marginale 
C. Scleroza subcondrală 
D. Osteofite 
E. Chisturi subcondrale 


3. Caracteristicile radiologice ale bolii inflamatorii 
articulare includ următoarele, cu excepţia uneia. 
Care dintre următoarele este excepţia? 

A. Pierderea generalizată a spaţiului articular 
B. Osteopenia periarticulară 

C. Eroziunile marginale 

D. Osteofitele 

E. Edematierea țesuturilor moi 


4. Care dintre următoarele oase sau porţiuni osoase 
sunt cel mai puţin susceptibile de a fi afectate de 
osteonecroză? 

A. Cap femural 
B. Talus 

C. Olecran 

D. Osul lunat 
E. Scafoid 


5. Majoritatea episoadelor de lombalgie se rezolvă în 
timp. Ce procent din episoadele de dureri lombare 


se rezolvă la 3 luni de la debut? 
A. 51% 
B. 60% 
C. 70% 
D. 80% 
E. 90% 


RĂSPUNSURI ŞI EXPLICAȚII 


1. Răspuns:C 


La copii, artrita septică apare ca o extensie a 
osteomielitei hematogene. Articulațiile implicate 
în mod obișnuit sunt cele în care metafiza este 

în capsula articulară: șold, cot și umăr. Deoarece 
metafiza este închisă în capsula articulară, ceea 
ce începe ca osteomielita poate erupe prin cortex 
pentru a implica articulaţia în procesul septic. 


Pentru mai multe informaţii despre acest subiect, 
vă rugăm să consultaţi secțiunea Artrita septică. 


Răspuns: B 

Eroziunile marginale nu sunt o caracteristică a bolii 
degenerative a articulaţiilor. Eroziunile sunt tipice 
bolilor inflamatorii articulare. Semnele radiologice 
ale artrozei sunt următoarele: îngustarea spaţiului 
articular localizat, scleroza osoasă subcondrală, 
osteofite, chisturi subcondrale. Pentru mai multe 
informaţii despre acest subiect, vă rugăm să 
consultaţi secțiunea Artroza. 


Răspuns: D 

Osteofitele sunt tipice bolilor articulare 
degenerative. Toate celelalte caracteristici sunt 
tipice bolilor inflamatorii articulare. Inflamatia 
țesuturilor moi și osteoporoza periarticulară sunt 
semnele timpurii ale poliartritei reumatoide. 
Distrugerea difuză a cartilajului duce la îngustarea 
spaţiului articular generalizat și la eroziuni osoase 
la locul insertiilor sinoviale. Diformitatea articulară, 
distrugerea chistică osoasă și anchiloză articulară 
marchează boala în stadiul final. Osteofitele 
hipertrofice sunt rare în poliartrita reumatoidă. 
Pentru mai multe informaţii despre acest subiect, vă 
rugăm să consultaţi secțiunea Artrita reumatoidă. 


Răspuns: C 

Olecranul nu este predispus la osteonecroză, în 
timp ce celelalte oase sunt predispuse. Întreruperea 
alimentării cu sânge a osului duce la moartea 
celulelor osoase (osteonecroză sau necroză 
avasculară). Au fost prezentate cauzele traumatice 
ale osteonecrozei și implică leziuni vasculare sau 
întreruperea alimentării cu sânge a oaselor. Capul 
femural, astragalul, lunatul carpian și scafoidul 
sunt predispuse la necroză avasculară. Aceste oase 
sunt acoperite extensiv de cartilaj articular și au 
ataşamente limitate ale țesuturilor moi. Pentru mai 
multe informaţii despre acest subiect, vă rugăm 

să consultaţi secțiunea Complicaţiile vindecării 
fracturilor. 


Răspuns: E 

Majoritatea episoadelor de lombalgie se rezolvă în 
3 luni. Contrar opiniei populare, marea majoritate 
a durerilor lombare nu se datorează unui „disc 
alunecat”. La 80-90% dintre pacienţii cu lombalgie, 
durerea este de etiologie necunoscută, iar patologia 
rămâne obscură. Mai puţin de 10% dintre pacienţi 
suferă de durere în distribuţia nervului sciatic (L5- 
S3) („sciatică”). Doar 1-2% dintre pacienţi necesită 
tratament chirurgical pentru o hernie de disc. Cu 
îngrijire simptomatică, 50% se îmbunătăţesc în 

2 săptămâni și 90% în 3 luni. Pentru mai multe 
informaţii despre acest subiect, vă rugăm să 
consultaţi secțiunea Etiologia durerii lombare. 


Urologie: afecțiunile aparatului uro-genital 


Isaac Yi Kim și Chad A. Lagrange 


Urologia este ramura medicinii care se ocupă cu trata- 
mentul medicamentos şi chirurgical al afecțiunilor de 
tract genito-urinar pentru ambele sexe și ale sistemului 
reproducător la sexul masculin. Acest capitol tratează 
anatomia, afecțiunile și tratamentul celor mai des întâlnite 
patologii urologice. 


PROSTATA 


Anatomie și fiziologie 
Prostata este o glandă care, în condiţii normale, este situată 
distal de colul vezical, înconjurând uretra pe o distanță 
de 2-3 cm. Uretra membranoasă, care este împrejmuită 
de sfincterul urinar extern, este localizată distal de uretra 
prostatică. Ductele ejaculatorii se deschid în uretra prostatică 
la nivelul verumontanum (se pronunţă ca atare), o mică 
protruzie pe linia mediană la nivelul prostatei, observată 
cu ușurință în timpul cistoscopiei (Figura 29-1). Glanda 
prostatică este împărțită din punct de vedere anatomic în 
zone ce pot fi diferenţiate atât histologic, cât și macroscopic. 
Zona tranzițională creşte în volum la bărbaţii cu hiperplazie 
benignă a prostatei. Zona periferică reprezintă originea a 
aproximativ 90% dintre cazurile de cancer de prostată. 
Vascularizaţia prostatei provine în primul rând din 
ramuri ale arterei hipogastrice care intră în prostată poste- 
ro-lateral (Figura 29-2). Pe suprafaţa anterioară a prostatei 
se află un complex venos dorsal de dimensiuni mari care 
drenează circulaţia de la nivelul penisului. Ligamentele 
puboprostatice ancorează glanda prostatică anterior la osul 
pubian. Microscopic, glanda prostatică este alcătuită din 
epiteliu glandular înconjurat de stromă fibromusculară. 
Secreţiile glandei prostatice reprezintă aproximativ 
20% din volumul ejaculatului normal. Lichidul prostatic 
furnizează substanţe nutritive necesare motilităţii și func- 
tiei normale ale spermatozoizilor. Prostata rămâne într-o 
stare relativ latentă de la naștere până la pubertate, ulterior 
începând să funcţioneze ca glandă exocrină. Creşterea în 
volum începe din a patra decadă de viaţă și poate conduce 
la hiperplazia benignă de prostată. 


Prostatita 


Prostatita este o afecţiune inflamatorie a prostatei, ce poate 
avea o cauză bacteriană, însă cel mai frecvent nu i se decelează 
agentul etiologic. Printre simptome se numără prostatodinia, 
un complex de simptome ce constă în durere perineală, 


Figura 29-1. A. Imagine schematică transversală a porțiunii 
mediane a prostatei. C, zona centrală; B. Reprezentare schematică 
longitudinală a prostatei. A, zona periferică; B, zona centrală; C, 
zona tranzițională; D, stroma fibromusculară anterioară; U, uretra; 
V, verumontanum; EJ, ductele ejaculatorii; V®, vas deferens. 
(După Lawrence PF. Essentials of Surgical Specialties. Ediţia 
a 3-a. Philadelphia, PA: Lippincott Williams & Wilkins; 2007.) 


micţiuni frecvente, imperiozitate micţională și disurie, pre- 
cum și clasicele simptome obstructive (ex. ezitare în timpul 
micțiunii, dribling terminal, dificultăţi la golirea vezicii 
urinare). Prostatita bacteriană și cea non-bacteriană nu pot 
fi diferenţiate în mod corect doar pe baza simptomatologiei. 


Prostatita acută 

Prostatita acută este o infecţie bacteriană relativ neobișnuită a 
prostatei care poate avea manifestări clinice foarte variabile. 
Această afecţiune apare, de obicei, după a doua decadă de viaţă 
şi se caracterizează prin simptomatologie cu debut rapid, de tipul 
febră, dureri de spate și perineale, frison și disurie. Examenul 
fizic decelează o glandă prostatică tumefiată, de consistență 
moale, uneori caldă la atingere din cauza inflamaţiei și, adesea, 
extrem de sensibilă la tact. Testele de laborator evidenţiază 

leucociturie și uneori leucocitoză. Pacienţii pot prezenta retenţie 
acută de urină din cauza edemului prostatic sever. 

Agentul infecțios este, de obicei, o bacterie Gram-ne- 
gativă, cel mai adesea Escherichia coli. Tratamentul constă 
în administrarea de antibiotice cu spectru larg. Pentru că 
antibioticele nu au penetranţă bună în prostată, de obicei este 
necesară continuarea tratamentului pentru câteva săptămâni. 
Când prostatita acută asociază retenţie urinară, este necesară 
cateterizarea vezicii urinare. Deoarece plasarea unui cateter 
transuretral ar putea exacerba afecțiunea este recomandată 
montarea unui cateter suprapubian. În unele cazuri, infecția 
prostatei poate progresa, cu formarea unui abces care poate 
fi diagnosticat prin decelarea zonelor de fluctuenţă la tușeul 
rectal sau prin investigaţii imagistice de tip CT (tomografie 
computerizată). Tratamentul unui abces, în plus față de cel 
descris anterior, presupune incizarea transuretrală a acestuia 
cu un rezectoscop (cel mai frecvent tratament) sau aspirarea 
pe ac prin ultrasonografie transrectală (TRUS, transrectal 
ultrasonography). 


Prostatita cronică 

Prostatita cronică are oevolutție clinică mai discretă comparativ 
cu prostatita acută. Nu este cert dacă prostatita bacteriană 
cronică este o consecință a unor infecții independente recu- 
rente sau a eșecului tratării unei infecții inițiale. De obicei nu 
există antecedente de prostatită acută. Pacienţii se prezintă 
frecvent cu senzaţie de disconfort la nivelul perineului, 
spatelui sau pelvisului, asociată cu polachiurie, inițierea 
dificilă a micţiunii și disurie. O analiză a urinei evacuate 
poate decela prezenţa leucocitelor. Lichidul prostatic, obți- 
nut prin „mulgcrea” uretrei după masajul prostatic digital, 
prezintă, în mod caracteristic, mai mult de 10 globule albe 
pe fiecare câmp examinat. Culturile de lichid prostatic ar 
trebui să fie pozitive pentru bacterii în vederea stabilirii 
diagnosticului de prostatită bacteriană cronică. Tratamentul 
constă în administrarea de antibiotice orale cu spectru larg 
(ex. trimetoprim-sulfametoxazol, chinolone), adesea timp 
de 6 săptămâni. Simptomele obstructive, de obicei, se 

Figura 29-2. Vedere sagitală 
a anatomiei pelvine la sexul 
masculin arătând raporturile 
dintre glanda prostatică şi 
structurile pelvine adiacente. 
(După Lawrence PF. Essen- 
tials øf Surgical Specialties. 
Ediția a 3-a. Philadelphia, 
PA: Lippincott Williams & 
Wilkins; 2007.) 


îmbunătățesc după tratamentul antibiotic, dar pot reapărea 
după întreruperea administrării antibioticelor. 


Prostatita non-bacteriană 

Prostatita non-bacteriană reprezintă o problemă de sănătate 
frecventă și adesea frustrantă atât pentru pacienți, cât și pentru 
medici. Manifestările clinice sunt dificil de diferențiat de 
cele din prostatita cronică. Cu toate acestea, în mod constant, 
nu este identificat niciun agent etiologic bacterian sau de 
altă natură, deşi Chlamydia trachomatis poate fi izolată la 
unii pacienţi. In mod frecvent, nu sunt modificări la exa- 
menul fizic, iar lichidul prostatic este normal la examinarea 
microscopică. Opțiunile de tratament includ antibiotice (în 
ciuda absenței unei etiologii bacteriene documentate), masaj 
prostatic și tratament simptomatic, constând în băi de șezut 
şi administrarea de antiinflamatoare nesteroidiene. 


Hiperplazia benignă de prostată 


Epidemiologie 

Hiperplazia benignă de prostată (HBP) este un proces dege- 
nerativ de hiperplazie (proliferare a numărului de celule) și 
hipertrofie (creşterea în volum a celulelor) prostatică, asociat 
cu simptome obstructive. Procesul patologic apare, în primul 
rând, în zona tranzițională și poate fi demonstrat histologic 
încă din a treia decadă a vieții. Simptomele HBP sunt mai 
puţin întâlnite înainte de vârsta de 50 de ani. Aparent, nu există 
o asociere cauzală între HBP și alte afecţiuni patologice ale 
prostatei (ex. prostatită, cancer). Istoria naturală a HBP este 
puţin înțeleasă și variabilă. Ameliorarea simptomatică spontană 
semnificativă este relativ neobișnuită, însă nu toţi pacienții 
prezintă simptomatologie progresivă în absenţa tratamentului. 
Dovada histologică a HBP este aproape universală la bărbați 
odată cu înaintarea în vârstă, dar nu există o corelaţie directă 
între mărimea prostatei şi simptomatologie. 


Tablou clinic și evaluare 
Adenomul de prostată produce în mod tipic obstrucțic sub- 
vezicală din cauza poziţiei anatomice, acesta formându-se în 

jurul uretrei. Simptomele obstructive clasice sunt iniţierea 
cu dificultate a micţiunii, disuria, driblingul terminal, jetul 
urinar intermitent sau slab sau senzaţia de golire incompletă 
a vezicii. Din cauza modificărilor compensatorii ale pereţilor 
vezicii urinare ca urmare a obstrucţiei subvezicale, simptomele 
iritative tipice (ex. polachiurie, imperiozitate, nicturie) sunt, 
de asemenea, des întâlnite. Simptomele debutează treptat şi 
pot progresa până la retenţie acută de urină. 

Examinarea digitală a prostatei prin tușeu rectal relevă adesea 
creșterea palpabilă a acesteia. Prostata poate fi asimetrică, dar 
caracteristice HBP sunt conturul neted și consistenţa moale. 
Este important să ne amintim că există cazuri în care creşterea 
semnificativă a prostatei este asimptomatică; în aceste situaţii, 
decelarea doar la examenul fizic a unei prostate de dimensiuni 
crescute nu indică evaluarea şi consultul urologic. În plus, 
simptomele pot apărea fără o creștere marcată a volumului 
prostatic. În absenţa infecţiei, sumarul de urină este normal. 
Debitimetria arată o scădere a debitului urinar (de obicei <15 
mL/secundă lapacienţii simptomatici). Prezenţa unei cantităţi 
anormale de urină în vezica urinară după micţiune, denumită 
reziduu postmicțional (PVR, post void residue), poate fi 
demonstrată prin cateterism direct sau ecografie. Urografia 
intravenoasă (UIV), atunci când este efectuată pentru alte 
semne sau simptome, poate fi sugestivă pentru îngroşarea 
detrusorului (trabeculare); poate, de asemenea, să apară semnul 
„„ureterelor în crosă de hochei” la nivelul ureterelor distale, care 
sunt deplasate în direcţie cranială de către prostata mărită. Cu 
toate acestea, UIV nu este indicată în mod uzual în evaluarea 
HBP necomplicate. O vezică decompensată cu o golire defi- 
citară este o manifestare relativ neobişnuită a HBP cu evoluţie 
îndelungată; aceasta ar putea conduce la ureterohidronefroză 
şi insuficiență renală, din cauza presiunii intravezicale crescute 
cronic. Un examen endoscopic al tractului urinar inferior, 
numit cistoscopie, dezvăluie hiperplazia trilobară și, nu de 
puţine ori, un lob median ce determină obstrucţie a fluxul 
urinar printr-un mecanism de „valvă cu bilă”. 


Tratament 

Ocazional, pacienţii pot prezenta indicaţii obiective pentru 
tratament (ex. insuficienţa renală, golirea incompletă a vezicii 
urinare care conduce la infecţii recurente sau la litiază vezi- 
cală). În orice caz, ameliorarea simptomelor este cel mai bun 
motiv pentru ca pacienţii să rămână aderenţi la tratamentul 
HBP. Pacienţii trebuie informaţi că tratamentul poate duce 
la îmbunătăţirea simptomelor în majoritatea cazurilor, dar și 
că lipsa tratamentului nu implică neapărat progresia simpto- 
melor sau apariţia unor consecinţe nefaste. Simptomele sunt 
de obicei cuantificate după completarea de către pacient a 
chestionarului Asociaţiei Urologice Americane. Îmbună- 
tățirea scorului simptomelor este adesea folosită ca măsură 
obiectivă a răspunsului la tratament. Pentru că unii pacienţi 
pot tolera cu uşurinţă o simptomatologie avansată, gradul 
în care calitatea vieţii pacientului este afectată reprezintă 
factorul care duce la iniţierea tratamentului. 


Tratamentul medicamentos 

Odată cu apariţia terapiei medicamentoase modeme care 
oferă un beneficiu simptomatic majorităţii pacienţilor cu 
HBP, tratamentul chirurgical este efectuat mult mai rar şi 
este, de obicei, rezervat pacienţilor care nu tolerează sau nu 
răspund la managementul medical. Blocanţii a1-adrenergici 
sunt, de obicei, agenţii de primă linie în tratamentul medical al 

HBP. Mecanismul de acţiune exact este incert, deși receptorii 
a-adrenergici sunt prezenţi în colul vezicii urinare şi în uretra 
prostatică. În prezent, 4 medicamente o-blocante sunt utilizate 
pentru atrata simptomele obstructive de la nivelul tractului urinar 
inferior: terazosin (Hytrin), doxazosin (Cardura), tamsulosin 
(Flomax), şi silodosin (Rapaflo). Fiecare agent terapeutic este 
administrat în doză unică, zilnic. Un răspuns favorabil poate 
apărea rapid, uneori în 24 de ore de la administrarea dozei. 
Aceste medicamente sunt, de obicei, bine tolerate, deşi poate 
apărea o slăbiciune asociată administrării lor, iar ocazional 
s-a observat hipotensiunea ortostatică. 

Finasterida (Proscar) şi dutasterida (Avodart) sunt inhi- 
bitori ai Sa-reductazei și sunt utilizați pentru tratamentul 
HBP simptomatice. Sa-reductaza transformă testosteronul 
în metabolitul său activ intracelular, dihidrotestosteron. Prin 
urmare, acești agenţi acţionează asupra celulelor prostatice 
prin blocarea activității androgenice. Se observă o scădere 
modestă a dimensiunii prostatei (20-30%), iar simptomatologia 
unor pacienţi cunoaşte o uşoară ameliorare sau există o mică 
creștere a debitului urinar. Medicația cu inhibitori de Sa-reduc- 
tază este bine tolerată, având foarte puţine efecte secundare, 
deşi un procent mic dintre pacienţi acuză disfuncţie sexuală 
(ex. scăderea libidoului, disfuncţie erectilă). Finasterida și 
dutasterida scad de obicei nivelul seric al antigenului specific 
prostatei, o proteină care creşte și în cancerul de prostată. Când 
se administrează unui pacient unul dintre aceste medicamente, 
nivelul seric al antigenului specific prostatei trebuie dublat 
pentru a calcula o valoare relativă utilă. În studiile comparative, 
finasterida a fost mai puţin eficientă comparativ cu blocanţii 
a-adrenergici în ameliorarea simptomelor tractului urinar 
inferior atunci când volumul prostatei este <50 cm. Pentru 
bărbaţii cu volum prostatic mare, medicamentele prezintă o 
eficacitate egală, dar este posibil ca răspunsul la finasteridă 
să nu fie observat decât după câteva luni de utilizare. Cel mai 
recent, s-a sugerat că cel mai bun tratament medicamentos 
pentru HBP este combinaţia dintre un blocant a 1-adrenergic 
şi un inhibitor al Sa-reductazei. 


Tratamentul chirurgical 

Îndepărtarea chirurgicală a țesutului prostatic obstructiv 
poate să fie efectuată prin intervenţii deschise/robotice sau 
transuretrale. De obicei, abordarea chirurgicală deschisă/ 
robotică este aleasă pentru pacienţii cu dimensiuni ale 
prostatei foarte mari (>100 g). Țesutul adenomatos prostatic 
este enucleat prin disecţie ascuţită și boantă, fie transvezi- 
cal (adenomectomie transvezicală suprapubică), fie prin 
capsula prostatică (adenomectomie retropubică). În timpul 
intervențiilor chirurgicale pentru HBP, capsula prostatică 
nu este îndepărtată și continuitatea uretrală nu este afectată. 

Abordul transuretral este cel mai des folosit, datorită 
rezultatelor foarte bune ale rezecţiei transuretrale a pros- 
tatei (TURP). O ansă de electrocauter este utilizată pentru 
a rezeca succesiv țesutul prostatic sub control vizual direct. 
Rezecţia se practică până la nivelul capsulei prostatice, cu 
îndepărtarea țesutului obstructiv. Alternativ, o incizie tran- 
suretrală a prostatei poate fi efectuată la pacienţii cu volum 
mic al glandei prostatice. În toate tehnicile, hemostaza este 
obținută cu ajutorul electrocauterizării. 

De obicei, pacientul este internat în spital pentru una sau 
două nopţi după TURP; pacienţii trebuie să urineze bine la 
momentul externării din spital. Riscul de incontinenţă este 
scăzut (1-2%) şi disfuncţia sexuală asociată procedurii apare 

la <5% dintre pacienţi. Riscul de a dezvolta în viitor cancer 
de prostată nu este influenţat de o intervenţie chirurgicală 
pentru tratarea HBP, deoarece țesutul rezecat este localizat 
în zona tranziţională (originea celor mai multe cancere de 
prostată este în zona periferică). 


Tehnici minim invazive 

Numeroase proceduri mai puţin invazive au fost dezvoltate 
pentru tratamentul simptomelor tractului urinar inferior. 
Aceste proceduri au mai puţine efecte secundare compara- 
tiv cu intervențiile chirurgicale clasice, pot fi efectuate în 
ambulatoriu și sunt mai puţin costisitoare. 

Procedura cel mai frecvent utilizată în afară de TURP 
este tratamentul cu laser al adenomului de prostată care 
constă în vaporizarea țesutului prostatic prin intermediul 
laserului GreenLight. Complicaţiile hemoragice sunt 
mai reduse în cazul tratamentului cu laser comparativ cu 
electrorezecția. Termoterapia transuretrală cu microunde şi 
ablaţia transuretrală cu ac au fost concepute ca proceduri de 
ambulatoriu. Aceste tehnici nu mai sunt utilizate pe scară 
largă din cauza ameliorării modeste a simptomatologiei. 


Patologia oncologică 


Epidemiologie 

Carcinomul prostatic este unul dintre cele mai frecventetipuri 
de cancer în rândul bărbaţilor din Statele Unite ale Americii. 
Mai mult de 95% dintre neoplaziile de la acest nivel sunt 
adenocarcinoame dezvoltate din structurile acinare prostatice. 
Incidenţa cancerului prostatic crește odată cu vârstă, existând 
un tipar genetic familial cu o frecvență mai crescută în rândul 
afroamericanilor comparativ cu americanii caucazieni. Dieta 
bogată în lipide a fost identificată ca factor etiologic contributiv 
în unele studii și un tipar de transmitere ereditară autozomal 
dominantă a fost obiectivat la unii pacienţi, în special în rândul 
celor cu un debut precoce al bolii. 

Din punct de vedere histologic, adenocarcinomul poate 
fi identificat la autopsie în procente de 30% şi 70% în rândul 
bărbaţilor de peste 50 de ani, respectiv 80 ani. Astfel, regăsim 
o discrepanță semnificativă între rezultatul histopatologic 
şi boala semnificativă clinic. 


Tablou clinic și evaluare 

Majoritatea bărbaţilor cu carcinom prostatic în stadiu incipient 
nu prezintă simptome specifice bolii. Cancerul prostatic și 
HBP se pot întâlni simultan, dar aparent nu există o relaţie 
de cauzalitate între ele. Simptomele urinare obstructive pot 
fi consecința HBP sau, pe măsură ce carcinomul avansează, 
a țesutului tumoral. Pacienţii cu boală avansată pot prezenta 
scădere ponderală, durere pelvină, obstrucţie ureterală, 


UICC T3 UICC T4 


hematurie macroscopică sau dureri osoase cauzate de me- 
tastazele la distanță. 


Tușeul rectal 

Tuşeul rectal este o metodă de examinare importantă pen- 
tru detectarea carcinomului prostatic. O prostată normală 
este netedă, simetrică și are o consistență similară cu cea a 
musculaturii eminenţei tenare a mâinii. 80% din cancerele 
de prostată se dezvoltă în zona periferică și, odată ce ating 
o dimensiune suficientă, sunt palpabile ca zone de induraţie 
sau noduli în țesutul prostatic (Figura 29-3). 

Pentru tușeul rectal, pacientul este poziționat cu genunchii 
la piept sau în ortostatism aplecat spre înainte. Indexul mâinii 
dominante acoperit cu manușă si lubrifiant este introdus în 
rect. Prostata este palpată prin peretele rectal anterior (în 
mod normal veziculele seminale nu se pot palpa). Margi- 
nile prostatei ar trebui să fie bine delimitate, iar zonele de 
induraţie, nodulii sau asimetria trebuie consemnate. 


Antigenul specific prostatic 
Antigenul specific prostatic (PSA) este piatra de temelie în 
screening-ul carcinomului prostatic. Începând cu răspândirea 
implementării screening-ului la începutul anilor '90, decesele 
cauzate de cancerul de prostată au scăzut cu aproximativ 
40%. Pentru cei cu risc crescut, afroamericani și pentru cei 
cu istoric familial de cancer de prostată, screening-ul ar 
trebui luat în considerare începând cu vârsta de 40 ani. La 
pacienții vârstnici și la cei cu speranţă de viață <10 ani, se 
poate ca screening-ul pentru cancer de prostată să nu aducă 
un beneficiu semnificativ. De fapt, două studii clinice de 
scară largă au demonstrat că screening-ul anual al întregii 
populații pentru carcinom prostatic (nu doar al celor cu risc 
înalt) poate să nu aducă beneficii. În ciuda acestui concept, 
unii autori susţin monitorizarea PSA-ului începând cu vârsta 
de 55 ani în rândul tuturor pacienților. În final, decizia de a 
monitoriza PSA-ul pentru depistarea cancerului de prostată 
ar trebui să fie luată de comun acord între pacient și medic. 
PSA-ul este o serin-protează a cărei funcție este de a 
cliva proteinele din sperma postejaculatorie. PSA-ul seric 
este specific prostatei, dar nu este specific cancerului de 
prostată, deoarece acesta este secretat de celulele epiteliale 
prostatice atât maligne, cât și benigne. În condiţii normale, 
PSA-ul este secretat în lumenul prostatic. În orice patologie 
care modifică arhitectura prostatică normală, polaritatea 
celulară este alterată și PSA-ul este secretat atât în lumenul 
uretrei prostatice, cât şi în circulaţia sangvină. Astfel, nivelul 
PSA-ului poate fi crescut în cazul bărbaţilor cu prostatită, 
HBP, carcinom prostatic sau oricealtă patologie care perturbă 
polaritatea celulară. 


TRI 

J 
V” Figura 29-3. Reprezentare schematică a unui carcinom 
prostatic palpabil cu extensie în vezicula seminală (stânga) 
şi în mușchiul ridicător anal (dreapta) Majoritatea car- 
cinoamelor prostatice se dezvoltă în zona periferică şi, 
odată ce ajung la o dimensiune suficientă, sunt palpabile 
prin tuşeu rectal ca zone de induraţie sau noduli. (Din 
Lawrence PF. Essentials of Surgical Specialties. Ediţia 
a 3-a. Philadelphia, PA: Lippincott Williams şi Wilkins; 
2007) UICC — Union for Intemational Cancer Control 
(Uniunea Internaţională pentru Controlul Cancerului). 

Valorile PSA-ului diferă într-o anumită măsură în funcţie 
de testarea folosită. În general, un nivel <4,0 ng/mL este con- 
siderat normal. Totuși, carcinomul prostatic se regăseşte în 
proporţie de 20—25% în rândul pacienților cu un nivel al PSA- 
ului considerat „normal”. Un număr de factori poate fi folosit 
pentru a ajusta nivelul PSA-ului spre a-i creşte specificitatea. 
Nivelul PSA-ului crește gradual cu vârsta, probabil din cauza 
creşterii în volum a glandei. În urma corelării PSA-ului cu 
vârsta, un PSA de 3,9 ng/mL este considerat mărit pentru un 
bărbat în decada a 6-a, pe când un PSA >4,0 ng/mL poate fi 
considerat normal pentru pacienţii mai în vârstă. 

PSA-ul seric se regăseşte sub 2 forme dominante, una 
conjugată cu al-antichimotripsina și una neconjugată sau 
liberă. Raportul relativ dintre cele 2 forme a fost folosit pen- 
tru a creşte specificitatea testării PSA-ului. O proporţie mai 
mare a componentei libere este regăsită în rândul bărbaţilor 
cu o creştere moderată a PSA-ului total și HBP comparativ 
cu pacienții cu carcinom. În general, un raport procentual al 
PSA-liber/PSA-total <20—25% se asociază mai frecvent cu 
carcinomul prostatic comparativ cu nivele mai ridicate ale 
aceluiaşi raport. 


Ultrasonografia transrectală 

Cea mai bună examinare imagistică pentru pacienţii suspec- 
taţi cu carcinom prostatic este TRUS, care poate diferenția 
anatomia specifică fiecărei zone a prostatei şi poate măsura 
cu acuratețe dimensiunea prostatei. Carcinoamele prostatice 
sunt localizate, de regulă, în zona periferică şi au un tipar 
clasic hipoecogen (Figura 29-4). Totuşi, din cauza lipsei 
de screening. Aceasta este folosită pentru a ghida puncţia-bi- 
opsie în cazul bărbaţilor cu formaţiuni prostatice suspecte 
decelate la tușeul rectal sau cu valori anormale ale PSA. 


Imagistica prin rezonanță magnetică 

Odată cu progresele tehnologice, imagistica prin rezonanță 
magnetică (IRM) a fost catalogată ca metodă de screening 
la pacienţii candidaţi pentru puncţie-biopsie. Pentru a stan- 
dardiza interpretarea IRM-ului, scorul PI-RADS (Prostate 
Imaging — Reporting and Data System) a fost adoptat în 
majoritatea centrelor. 


Biopsia prostatei 

Obţinerea unei biopsii pentru detectarea cancerului prostatic 
este aproape întotdeauna efectuată pe cale transrectală, deși 
se poaterealiza şi prin perineu. Plasarea cu acuratețe a acului 
de biopsie este facilitată prin TRUS, dar se poate realiza şi 
prin ghidare pe deget. Un pistol automat cu arc este folosit 
pentru a obţine fragmente de țesut prostatic într-o manieră 
sistematizată. De regulă, se recoltează 10-14 fragmente. 
Pacienţilor li se efectuează o clismă în dimineaţa procedurii. 
În plus, este necesară premedicaţia cu un antibiotic cu spectru 
larg, precum o fluorochinolonă, care se administrează apoi 
timp de 1-2 zile după realizarea puncţiei. 


Gradul de diferențiere tumorală 

Gradul de diferențiere al tumorii aduce informaţii importante 
referitoare la prognostic. De cele mai multe ori este utilizat 
scorul Gleason. Sistemul Gleason atribuie un număr (de la 
l la 5) gradului de diferenţiere celulară dominant la care se 
adaugă un număr secundar corespunzător celui de-al doilea 
cel mai frecvent grad de diferenţiere. Scorul Gleason între 

Figura 29-4. Ultrasonografie în secțiune transversală a prostatei 
care evidenţiază o zonă hipoecogenă în zona periferică către baza 
stângă, caracteristică pentru carcinom prostatic. Ultrasonografia 
favorizează direcționarea biopsiilor către zonele specifice din 
prostată cu aspect suspect. (Din Lawrence PF. Essentials of Surgical 
Specialties. Ediţia a 3-a. Philadelphia, PA: Lippincott Williams & 
Wilkins; 2007.) 


2-4 este considerat bine diferențiat, cel între 5-7 moderat 
diferențiat, iar dacă se încadrează între 8—10 este clasificat 
drept slab diferențiat. Prognosticul este puternic asociat cu 
gradul de diferenţiere. Majoritatea carcinoamelor, descope- 
rite precoce sau prin programe de screening, sunt moderat 
diferenţiate (scor Gleason între 4-6). Recent, s-a stabilit un 
nou sistem de clasificare ce împarte cancerul de prostată în 
5 grupe de risc. 


Stadializarea carcinomului prostatic 

Stadializarea cancerului de prostată definește extensia locală, 
regională şi la distanţă a procesului patologic. Sistemul 
tumoră-noduli/ganglioni-metastaze (TNM) este standardul 
de aur care permite clasificarea tumorilor non-palpabile 
diagnosticate pe baza PSA-ului modificat sau a imaginilor 
suspecte ultrasonografic. (Pentru informații detaliate despre 
stadializarea cancerului de prostată se poate verifica Cancer 
Staging Manual al American Joint Committee on Cancer, 
Editia a 8-a. Un sumar al stadializarii poate fi găsit pe 
https://cancerstaging.org/references-tools/quickreferences/ 
Documents/ProstateSmall.pdf.) 

Modalitatea principală de stadializare a bolii locale este 
tuşeul rectal. TRUS este folosită în principal pentru ghida- 
rea biopsiei și are valoare limitată în stadializare. Nivelul 
PSA-ului seric se corelează doar parțial cu extensia bolii. 
Totuşi, metastazele osoase sunt relativ rar întâlnite în rândul 
pacienţilor cu PSA <20 ng/mL. Scintigrafia osoasă este cea 
mai sensibilă metodă pentru detectarea metastazelor osoase 
(Figura 29-5). Cancerul de prostată în stadiu metastatic 
afectează în mod tipic scheletul axial prin apariţia metasta- 
zelor de tip osteoblastic, acestea fiind vizibile pe radiografia 
simplă (Figura 29-6). De asemenea, pot exista şi metastaze 
de părţi moi, dar prezența acestora fără leziuni metastatice 
osoase concomitente este rară. 

Examinarea CT poate releva prezența adenopatiilor, în 
special în cazul pacienţilor cu tumori aflate în stadiu clinic 
avansat (leziuni tumorale voluminoase), precum şi la cei cu 
tumori de grad înalt. Limfodisecţia se efectuează în cadrul 

Figura 29-5. Scintigrafie osoasă care arată multiple zone de captare 
anonmală la nivelul pelvisului și coloanei, tipice pentru metastazele din 
cancerul de prostată. (Din Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams & Wilkins; 2007.) 


prostatectomiei radicale. Din punct de vedere anatomic, 
limitele limfodisecţiei sunt reprezentate de bifurcația arterei 
iliace comune (proximal), vena iliacă circumflexă (distal), 
porțiunea mijlocie a arterei iliace externe (lateral) şi peretele 
vezical (medial). Disecţia ganglionilor este efectuată dinspre 
posterior spre inferior, către nervul obturator (Figura 29-7). 


Tratament 

Stadiul de boală localizată 

În momentul de față nu există un consens pentru tratamentul 
optim al cancerului de prostată aflat în stadiu localizat, acesta 
fiind un subiect controversat. Pentru pacienții cu speranță 
de viață <10 ani, monitorizarea acestora fără asocierea altor 
intervenții terapeutice („watchful waiting” ) poate fi indicată. 
În cazul pacienţilor cu speranță de viață mai mare și în special 
la cei diagnosticaţi cu cancer de prostată cu risc scăzut (scor 
Gleason <6), este preferată supravegherea activă („active 
surveillance”) ce presupune dozarea periodică a PSA-ului, 
repetarea tușeului rectal, precum și efectuarea de biopsii 
prostatice când este necesar. „Active surveillance” diferă 
de „watchful waiting” prin faptul că supravegherea activă 
presupune monitorizarea atentă a cancerului de prostată şi 
tratament ulterior dacă/atunci când boala devine mai agresivă 
(atunci când are loc progresia stadială a bolii sau a scorului 
Gleason). Excluderea chirurgicală a prostatei (prostatectomie 
radicală) şi radioterapia sunt metode de tratament cu viză cu- 
rativă, acestea fiind indicate în special pacienţilor cu speranță 
de viaţă mare sau cu tumori mai agresive. Ratele de supra- 
vieţuire la 10 ani după radioterapie externă și prostatectomie 
radicală sunt similare, dar o comparaţie exactă este dificil de 
realizat, urmărirea la peste 10 ani fiind foarte importantă. O 
altă opțiune terapeutică este brahiterapia, aceasta putând fi, de 
asemenea, utilizată în cancerul de prostată cu risc scăzut și risc 
intermediar. Brahiterapia presupune implantarea unor semințe 
radioactive (iod-125 sau paladiu-103) la nivelul țesutului 
prostatic. Crioterapia (înghețarea prostatei) este utilizată în 
anumite centre, dar conform rezultatelor publicate în literatura 
de specialitate, această metodă de tratament oferă rezultate 


Figura 29-6. Radiografie de pelvis care arată metastaze osteo- 
blastice tipice cancerului de prostată. (Din Lawrence PF. Essentials 
of Surgical Specialties. Ediţia a 3-a. Philadelphia, PA: Lippincott 
Williams & Wilkins; 2007.) 

Figura 29-7. Reperele anatomice ale limfodisecțţiei din cancerul 
de prostată. (Din Lawrence PF. Essentials of Surgical Specialties. 
diţia a 3-a. Philadelphia, PA: Lippincott Williams & Wilkins; 2007.) 


inferioare în comparaţie cu metodele anterior descrise pentru 
tumorile prostatice intracapsulare (localizate). 

În mod convențional, prostatectomia radicală presupune 
un abord retropubic, printr-o incizie efectuată de la ombilic la 
pube și include, deobicei, și limfodisecţie pelvină. Intervenţia 
chirurgicală presupune excizia prostatei în întregime, inclusiv 
a capsulei prostatice, a veziculelor seminale și a porțiunii 
ampulare a ductelor deferente. După îndepărtarea prostatei, 
un alt pas important al operaţiei este realizarea anastomozei 
dintre uretră și colul vezical (Figura 29-8). În cazul pacienților 
cu viaţă sexuală activă, potenţa poate fi păstrată în aproxi- 
mativ două treimi din cazuri prin prezervarea bandeletelor 
neuro-vasculare, localizate postero-lateral față de prostată și 
uretră. Pentru pacienţii la care se obțin margini chirurgicale 
negative, se estimează o rată a supraviețuirii în absenţa bolii 
la 15 ani de aproximativ 50%. Pacienţii la care, în urma 
examenului histopatologic se constată prezența marginilor 

chirurgicale pozitive sau invazia ganglionilor limfatici, au 
indicație de radioterapie adjuvantă sau de hormonoterapie. 

Progresul tehnologic înregistrat în ultimii ani a permis 
dezvoltarea unor aborduri chirurgicale minim invazive cu 
introducerea prostatectomiei radicale laparoscopice și ro- 
botice, care permit excizia prostatei prin incizii mai mici. În 
prezent, aproximativ 90% din prostatectomii se realizează 
prin aceste aborduri chirurgicale. Datele existente în litera- 
tură subliniază o serie de avantaje pe care prostatectomia 
radicală laparoscopică, precum şi cea robotică le au față 
de abordul chirurgical deschis: (a) aspect estetic superior, 
(b) risc mai mic de transfuzie sangvină, (c) perioadă de 
recuperare postoperatorie mai mică și (d) recuperare mai 
rapidă a continenţei urinare postoperator. Rezultatele pe 
termen scurt au demonstrat faptul că aceste tehnici minim 
invazive sunt echivalente intervenţiei deschise în ceea ce 
priveşte rezultatele oncologice. 

Valorile PSA-ului seric ar trebui să scadă postoperator 
până la valori nedetectabile pentru că celulele responsa- 
bile de producerea acestuia (atât cele benigne, cât şi cele 
maligne) sunt în mod ideal îndepărtate odată cu excizia 
radicală a prostatei. După efectuarea radioterapiei, rezul- 
tate superioare vor fi obţinute în cazurile în care valorile 
PSA-ului scad sub 1,0 ng/mL sau chiar sub 0,5 ng/mL. 
Creşterea PSA-ului după tratament este sugestivă pentru 
recidivă tumorală, cu toate că alte investigaţii nu pot decela 
iniţial boala metastatică. Momentul iniţierii tratamentului 
hormonal la pacienţi cu PSA în creştere după aplicarea 
uneia dintre formele de tratament anterior precizate pentru 
cancerul de prostată este un subiect controversat. 


Stadiul metastatic 

Cancerul de prostată este iniţial o boală dependentă de an- 
drogeni. Aşadar, principala formă de tratament al cancerului 
de prostată aflat în stadiu metastatic o reprezintă deprivarea 
androgenică. Supresia testosteronului seric poate fi obținută 

Figura 29-8. Prostatectomie radicală retropubică. Imagine după 
îndepărtarea piesei de prostatectomie şi reconstrucţia colului 
vezical. Se realizează o anastomoză directă între uretră şi colul 
vezical. (Din Lawrence PF. Essentials of Surgical Specialties. Ediţia 
a 3-a. Philadelphia, PA: Lippincott Williams & Wilkins; 2007.) 


prin abord chirurgical, atunci când se efectuează orhidec- 
tomie bilaterală, sau medicamentos prin castrare chimică. 
Administrarea orală de estrogeni reduce în mod semnificativ 
concentraţia testosteronului seric, dar se însoțește de efecte 
secundare de tip cardiovascular în aproximativ 20% din cazuri. 
Tratamentul cu estrogeni, frecvent utilizat în trecut, a fost în- 
locuit cu administrarea de analogi ai hormonului eliberator de 
hormon luteinizant (LHRH), ce reduc semnificativ producţia şi 
concentrația serică ale testosteronului, până la valori similare 
cu cele obținute în urma castrării chirurgicale. Acest efect 
poate fi obținut încă din prima lună de tratament. Analogii de 
LHRH asociază, de regulă, puţine efecte secundare severe, 
dar, în aproximativ două treimi din cazuri, produc manifestări 
de tip vasomotor, precum bufeurile. Scăderea libidoului sau 
disfuncția erectilă sunt consecinţe ale orhidectomiei sau ale 
administrării de analogi de LHRH. 

Mai puţin de 10% din androgenii circulanți sunt produşi 
la nivelul glandelor suprarenale. Contribuţia acestor andro- 
geni la apariţia și dezvoltarea cancerului de prostată nu este 
sigură. Însă, o serie de studii au demonstrat că administrarea 
de antiandrogeni poate crește durata de răspuns la tratament 
atunci când sunt utilizaţi în asociere cu analogi de LHRH 
sau cu orhidectomie. Cu toate acestea, există şi studii care 
au raportat rezultate contradictorii. Administrarea antiandro- 
genilor se realizează oral şi poate determina ginecomastie, 
efecte secundare gastrointestinale (de obicei diaree), precum 
Și, ocazional, hepatotoxicitate. 

Durata de răspuns la tratamentul hormonal în cazul pacien- 
ților cu cancer de prostată în stadiu metastatic este, de regulă, 
între 18—24 de luni, după această perioadă constatându-se 
progresia bolii. Terapiile antiandrogenice de linia a doua 
(abirateronă, enzalutamidă şi apalutamidă) şi chimioterapia 
bazată pe taxani au dovedit a avea o eficacitate moderată 
în cancerul de prostată rezistent la castrare. Radioterapia 
în focar poate fi eficace în cazurile cu metastaze osoase 
izolate. În era PSA-ului, supraviețuirea medie, la pacienții 
cu cancer de prostată refractar la tratamentul hormonal, este 
de aproximativ 53 de luni. 


RINICHII 


Anatomie 


Rinichii sunt organe pereche situate la nivelul spaţiului retrope- 
ritoneal, de o parte şi de alta a coloanei vertebrale, paralele cu 
ultima vertebră toracică şi, respectiv, de la prima până la a treia 
vertebră lombară. Rinichii sunt mărginiți superior și posterior 
de diafragm, iar posterior de către muşchiul psoas şi mușchiul 
pătrat lombar. Rinichiul drept prezintă raport antero-medial 
cu duodenul, anterior și superior cu lobul drept hepatic şi 
inferior cu porţiunea ascendentă a colonului (Figura 29-9). 
Rinichiul stâng este situat în proximitatea splinei şi are raport 
antero-lateral cu colonul descendent, medial către hil cu coada 
pancreasului, superior cu stomacul, care vine în contact cu 
suprafaţa anterioară a polului superior renal, iar inferior cu 
jejunul prin suprafața anterioară a polului inferior. În mod 
normal, rinichiul stâng este situat puţin mai cranial la nivelul 
spațiului retroperitoneal în comparaţie cu rinichiul drept. În 
medie, rinichiul normal prezintă o lungime de aproximativ 
11 cm, o lățime de 6 cm și o grosime de 3 cm, cu o greutate 
de aproximativ 150 g la bărbaţi şi de 135 g la femei. 


642 Chirurgie generală și specialităţi chirurgicale 


S IEI = sa 
f PA Plămânul 
E- Diafragma 
O. e 
Š x e 
Cavitatea pleurală n Ficatul 


Coasta a XI-a 
ie NA Glanda 


suprarenală 
o, 
N 


Coasta a XII-a 


Esta Rinichiul 


transversalis 


Fascia Gerota 


Osul iliac 


A 


Rinichiul este acoperit de o capsulă fibroasă care vine 
în contact intim cu corticala renală. La nivelul hilului renal, 
această capsulă se continuă cu tecile fibroase ale vaselor renale 
și ale vaselor mari. Această capsulă poate fi uşor disecată de 
pe suprafața parenchimului. Stratul de țesut conjunctiv adipos 
care înconjoară rinichiul și vasele sale (grăsimea perirenală) 
este mai gros către periferia rinichiului. Grăsimea perirenală 
este înconjurată de un strat de țesut conjunctiv fibroareolar 
cunoscut sub denumirea de fascia renală Gerota. Superior, 
foițele fasciei renale se unesc, acoperind complet glanda 
suprarenală, în timp ce inferior, aceste foițe rămân separate 
și se continuă de-a lungul ureterului. Medial, foiţele fasciei 
Gerota fuzionează şi aderă la vasele renale și la pelvisul 
renal, limitând astfel extravazarea de urină, sânge sau puroi. 
Fiziologie 
Înțelegerea fiziologiei renale şi a echilibrului acido-bazic 
reprezintă baza tratamentului pentru numeroase afecțiuni 
urologice. Exemple care întăresc veridicitatea afirmației 
anterioare includ hiponatremia produsă de absorbţia lichi- 
dului din timpul TURP (sindrom post TURP), acidoza renală 
tubulară, acidoza metabolică hipercloremică după efectuarea 
de derivații urinare care utilizează segmente intestinale, ne- 
croza tubulară acută în context de ischemie renală și stenoza 
de arteră renală. Pentru o prezentare completă a fiziologiei 
renale trebuie consultat un tratat de fiziologie. 


Vascularizație 


Aproximativ 20% din debitul cardiac este direcționat către 
rinichi. Pediculul vascular renal pătrunde în rinichi prin hilul 
renal, fiind situat anterior de pelvisul renal (Figura 29-10). 
De obicei, fiecare rinichi prezintă o singură arteră renală, 
care ulterior se ramifică în ramuri ce vascularizează diferitele 
segmente renale. De asemenea, destul de frecvent pot exista 
variante anatomice în care rinichiul să prezinte mai multe 
artere renale cu dispoziție anatomică diferită faţă de cea nor- 
mală. Într-un studiu privind acestaspect, autorii au raportat că 
aproximativ 65% din rinichii examinați au prezentat cel puțin 
un vas aberant. Întreruperea uneia dintre ramurile arteriale 
renale poate duce la ischemia și infarctul teritoriilor renale 
deservite de vasul afectat, deoarece aceste vase sunt de tip 
terminal. Potenţiala consecință pe termen lung a acestui tip 
de leziune constă în apariția hipertensiunii arteriale. În plus, 

Figura 29-9. A şi B. Raporturile anatomice dintre rinichi, cavitatea 
pleurală şi o parte din structurile intra-abdominale. (Din Lawrence 
PF. Essentials of Surgical Specialties. Ediţia a 3-a. Philadelphia, PA: 
Lippincott Williams & Wilkins; 2007.) 


prezenţa unui vas aberant polar inferior se poate asocia cu 
stenoza congenitală a joncțiunii pielo-ureterale. 


Traumatisme 


Traumatismele închise însumează 70—80% din totalul 
traumatismelorrenale. De obicei, acest tip de traumatisme 
rezultă în urma accidentelor rutiere de motocicletă sau, 
mai puțin frecvent, prin cădere de la înălțime sau în tim- 
pul unor sporturi de contact. Mecanismul de producere a 
leziunii renale poate fi reprezentat de forța de decelerare 
rapidă, precum și de impactul direct la nivelul abdomenului 
superior, flancului sau a regiunii lombare. Hematuria este 
o manifestare clinică ce se regăseşte în numeroase cazuri 
de traumatism renal. Alte leziuni asociate acestor trauma- 
tisme includ fracturi costale, fracturi de corp vertebral sau 
de procese transverse vertebrale, contuzii şi excoriaţii la 
nivelul flancului afectat. În cazul pacienţilor care se pre- 
zintă în stare de şoc, trebuie luată în calcul posibilitatea 
unui hematom retroperitoneal secundar unei leziuni renale. 


Evaluare 

În trecut, investigațiile imagistice se efectuau în cazul 
suspiciunii unei leziuni renale secundare unui traumatism, 
ținându-se cont de mecanismul traumatismului şi de prezența 
hematuriei microscopice sau macroscopice. A fost demonstrat 
faptul că, la adulţii cu hematurie microscopică secundară 
unui traumatism renal închis care nu a asociatun mecanism 
de decelerare bruscă important sau care nu determină hipo- 
tensiune, nu este necesar în mod obligatoriu efectuarea unor 
investigații imagistice. În schimb, în cazul copiilor sau al 
adulților care prezintă hematurie macroscopică, hipotensiune 
sau traumatism cu decelerare importantă, aceste investigaţii 
imagistice sunt necesare. O situaţie aparte, care impune 
atenţie deosebită, o reprezintă traumatismele cu decelerare 
importantă în cazul copiilor, deoarece în aceste situații se 
poate produce avulsia joncţiunii pielo-ureterale; examenul 
de urină poate fi normal în astfel de cazuri. 

Un pacient cu traumatism care prezintă o suspiciune 
de leziune renală poate fi stabil sau instabil hemodinamic. 
Evaluarea unui pacient stabil hemodinamic cu suspiciune de 
leziune la nivelul parenchimului renal include examinarea 
CT. Orice leziune renală identificată va fi clasificată ca în 
Figura 29-11. Contuziile renale minore sunt cele mai des 

întâlnite, iar lacerațiile pot fi minore sau majore. În lacerațiile 
minore, leziunea nu depăşeşte corticala renală, nu există 
extravazare urinară sau hematom important, iar capsula 
renală poate fi intactă. Lacerațiile majore se caracterizează 
prin existența unei leziuni care interesează capsula renală 
şi joncţiunea corticomedulară și se asociază frecvent cu 
extravazare urinară și hematom perirenal voluminos. 

În situația unui pacient instabil hemodinamic, atitudinea 
terapeutică presupune laparotomie exploratorie în regim de 
urgență, indiferent dacă se suspicionează sau nu o leziune 
renală. În astfel de cazuri, pentru a evalua imagistic statusul 
renal, se poate efectua UIV (o secvenţă) prin administrarea 
a 2 mL/kg de substanţă de contrast, urmată de efectuarea 
la 10 minute a unui film radiologic. 


Tratament 

În cazul pacienților cu traumatisme închise şi stabili hemo- 
dinamic, explorarea chirurgicală este necesară doar dacă 
examinarea CT decelează prezenţa unor leziuni renale 
importante. Nu există un consens general cu privire la ce 
tip de modificări renale decelate în urma examinării CT ar 
justifica explorarea chirurgicală. Tendinţa este de a practica 
tratamentul conservator cât timp pacientul este stabil hemodi- 
namic. În cazul pacienților cu instabilitate hemodinamică care 
sunt supuşi unei laparotomii în regim de urgenţă, indicaţiile 
pentru explorarea renală includ hematomul retroperitoneal 
pulsatil sau expansiv, precum şi identificarea unor anomalii 
majore în urma efectuării UIV. Tehnica operatorie în cazul 
explorării renale presupune incizia peritoneului posterior 
anterior de aortă și medial de vena mezenterică inferioară, 
cu izolarea vaselor renale, înaintea mobilizării colonului și, 
ulterior, explorarea rinichiului. Astfel, se pot evita hemoragiile 
care pot duce la exsangvinare. 


Pacienţii cu traumatisme deschise sunt gestionaţi similar 


celor cu traumatisme închise, cu toate că cei cu traumatisme 
deschise necesită mult mai frecvent explorare chirurgicală. 

Figura 29-10. Vascularizația rinich- 
ilor. (După Lawrence PF. Essentials 
of Surgical Specialties. Ediția a 
3-a. Philadelphia, PA: Lippincott 
Williams & Wilkins; 2007.) 

Malformatii congenitale 


Aparatul urinar poate să prezinte o multitudine de afecțiuni 
congenitale. Unele dintre acestea sunt simptomatice şi sunt 
descoperite în perioada copilăriei, altele sunt asimptomatice 
şi sunt descoperite în mod accidental, iar altele devin simpto- 
matice abia la vârsta adultă. Două dintre cele mai frecvente 
malformații care necesită intervenţie chirurgicală sunt rini- 
chiul în potcoavă și obstrucția congenitală a tractului urinar. 

Rinichiul în potcoavă are o incidenţă ce variază de la 
1:400 la 1:1.800 de naşteri. Este cea mai frecventă anomalie 
de fuziune a rinichiului şi afectează cu precădere polul renal 
inferior. Simptomele se asociază, de obicei, cu obstrucția sau 
infecția tractului urinar și includ hematurie sau un ușor discon- 
fort abdominal. Diagnosticul se stabilește, de obicei, în urma 
examinării ecografice sau tomografice. Intervenția chirurgicală, 
atunci când este necesară, presupune incizia istmului ce uneşte 
cei doi rinichi (simfiziotomie). Uneori, simfiziotomia se poate 
însoţi și de refacerea joncţiunii pielo-ureterale. 

Obstrucţiile congenitale ale tractului urinar afectează cel 
mai frecvent joncţiunea dintre ureterul proximal şi bazinetul 
renal (joncţiunea pielo-ureterală). Etiologia acestei afecțiuni 
este complexă și multifactorială și conduce la diferite grade 
de hidronefroză. Afectarea bilaterală apare în 10-40% din 
cazuri. Cea mai frecventă cauză a apariţiei acestei afecțiuni 
în copilărie o reprezintă obstrucția intrinsecă, cauzată de o 
dezvoltare incompletă a joncţiunii pielo-ureterale. Dacă stenoza 
de joncțiune pielo-ureterală se manifestă în adolescenţă sau la 
vârstă adultă, o cauză mai probabilă o reprezintă prezenţa unui 
vas aberant care încrucișează și comprimă această joncțiune, 
determinând, invariabil în timp, apariţia hidronefrozei și, foarte 
posibil, formarea litiazei renale. Tabloul clinic poate include 
masă abdominală palpabilă, nefralgie, hematurie, infecţii uri- 
nare recurente, febră şi hipertensiune. În prezent, numeroase 
cazuri de stenoză a joncţiunii pielo-ureterale sunt diagnosticate 
antenatal cu ajutorul examinării ecografice. Diagnosticul se 
stabilește prin scintigrafie renală (renografie Lasix). Corec- 
tarea chirurgicală a stenozei de joncțiune pielo-ureterală se 

Figura 29-11. Gradele traumatismelor renale. Gradele I şi I sunt considerate minore. Gradele HI, IV și V sunt considerate majore. A. Traumatism 
de grad I care asociază hematurie microscopică sau macroscopică. Sunt prezente contuzia renală sau hematomul subcapsular. Nu există laceraţie la 
nivelul parenchimului renal. B. Traumatism de grad II caracterizat print-un hematom limitat perirenal, non-expansiv sau o laceraţie a corticalei <l 
cm în profunzime. Nu este prezentă extravazare urinară. C. Traumatism de grad III care presupune lacerația corticalei >1 cm în profunzime. Nu este 
prezentă extravazare unnară. D. Traumatism de grad IV ce presupune laceraţia corticalei și a medularei, afectând inclusiv sistemul colector renal. Se 
pot asocia și laceraţii ale vaselor segmentare. E. Traumatism de grad IV cu tromboza unei artere segmentare renale. Laceraţia parenchimului nu este 
prezentă în acest caz, dar se constată ischemia teritoriului renal deservit de artera segmentară renală trombozată. F. Traumatism de grad V caracterizat 
prin tromboza principalului ram arterial al rinichiului. Se pot observa în cadran o ruptură la nivelul intimei și tromboză distală. G. Traumatism de 
grad V care arată un rinichi fragmentat din cauza numeroaselor lacerații. H. Traumatism de grad V care presupune avulsia principalei artere sau 
vene renale. (Modificat după Tanagho EA, McAninch JW, eds. Snif $ General Urology. Ediţia a 13-a. Norwalk, CT: Appleton & Lange; 1992.) 


realizează pentru a preveni pierderea funcţiei renale și infecțiile 
recurente ale tractului urinar (ITU). 


Afecțiuni inflamatorii 


Pielonefrita 

Diagnosticul de pielonefrită se stabileşte de obicei clinic, 
pacienții prezentând frecvent febră, durere lombară, ITU şi 
sensibilitate la nivelul unghiului costo-vertebral de partea 
respectivă. În 80% din cazuri, E. coli este microorganismul 
implicat în etiopatogenia pielonefritei. Pielonefiita cronică 
poate evolua destul de frecvent către insuficiență renală, o 
indicație frecventă de transplant renal. Pe secvențele urogra- 
fice se pot observa modificări nespecifice, precum mărirea în 
volum a rinichiului afectat, care poate fi însoțită de deformarea 
calicelor. În cazul pielonefiitei necomplicate, tratamentul de 
elecție este antibioterapia cu administrare orală în regim de 
ambulatoriu. În cazurile în care se suspicionează un sepsis 
cu punct de plecare urinar sau pacientul necesită spitalizare, 
antibioterapia se va administra parenteral. În mod frecvent, 
febra şi durerile lombare persistă câteva zile, chiar şi sub 
tratament antibiotic. Dacă simptomatologia persistă un timp 
mai îndelungat, trebuie repetate investigațiile imagistice 
(ecografie sau CT), pentru a exclude prezenţa unui posibil 


abces renal. În cazul în care se suspicionează o pielonefrită 
acută obstructivă (ex. printr-un calcul ureteral), se recomandă 
evaluarea imagistică reno-ureterală imediată și drenajul cât mai 
rapid al căii urinare, fie prin introducerea unui stent ureteral 
dublu J, fie prin nefrostomie percutanată. Pielonefiita acută 
obstructivă este o urgenţă urologică deoarece, sub presiune, 
urina stagnantă se infectează proximal de obstrucție. Situatia 
este asemănătoare cu prezența unui abces, dar mai gravă, 
deoarece este o acumulare septică sub presiune. Pacienţii 
cu pielonefrită acută obstructivă pot deveni rapid septici, 
iar tratamentul antibiotic fără dezobstrucţia căii urinare este 
inadecvat și ineficient. Manevrele de extragere a calcului 
sunt contraindicate ca tratament iniţial, deoarece pot agrava 
starea septică a bolnavului. Scopul intervenţiei de urgență la 
aceşti pacienţi este dezobstrucţia şi drenajul căilor urinare. 
În cazul abcesului renal, tratamentul presupune, de obicei, 
asocierea antibioterapiei cu drenajul percutanat al abcesului. 


Pielonefrita emfizematoasă 

Pielonefiita emfizematoasă este o infecţie cu risc vital, în cadrul 
căreia, microorganismul implicat, frecvent £. coli, duce la for- 
marea de gaz în parenchimul renal. Diabetul zaharat necontrolat 
reprezintă cel mai frecvent factor de risc. Pacienţii sunt de regulă 

septici și pot prezenta o deteriorare rapidă a stării generale. 
Diagnosticul este stabilit frecvent prin CT. Managementul te- 
rapeutic presupune antibioterapie cu administrare intravenoasă, 
susținerea funcțiilor vitale și nefrectomia de urgenţă. Drenajul 
percutanat al regiunii afectate a fost sugerat ca o altemativă 
la nefrectomie, dar, cu toate acestea, nefrectomia de urgență 
rămâne opțiunea de primă intenţie. 


Pielonefrita xantogranulomatoasă 

Pielonefiita xantogranulomatoasă (PXG) este o altă afecțiune 
inflamatorie a rinichiului, care afectează cu precădere sexul 
feminin (75% din cazuri) și decadele 5-7 de viaţă, acești pacienți 
având frecvent un istoric de ITU cronice. Diagnosticul poate fi 
dificil, deoarece simptomele sunt, de obicei, nespecifice. Ade- 
sea, există o întârziere în diagnosticarea PXG şi este important 
pentru medicii din prima linie să ia în considerare aceastăboală 
cu prezentarea descrisă anterior. Când urocultura obiectivează 
ITU, speciile £. colişi Proteus sunt cel mai frecvent incriminate. În 
prezent, scanarea CT este testul imagistic de elecție pentru dia- 
enosticarea PXG. Leziunile din rinichi, ce pot fi destul de mari, 
se caracterizează prin extindere difuză, nefrolitiază centrală și 
arii sferice care înconjoară rinichiul mimând o hidronefiroză. 
Rinichiul afectat este, de obicei, nefuncţional. Tratamentul constă, 
cel mai frecvent, în nefrectomie. Rinichiul poate fi aderent la 
structurile adiacente, făcând, de obicei, ca nefiectomia să fie 
o provocare din punct de vedere tehnic. 


Tuberculoza genito-urinară 

Polakiuria nedureroasă, în special noctumă, este frecvent întâlnită 
la pacienţii cu tuberculoză genito-urinară (TB). TB trebuie sus- 
pectată la pacientul cu piurie sterilă. Testul cutanat la tuberculină 
(PPD) poate ajuta la stabilirea diagnosticului. Un test pozitiv nu 
indică neapărat boală activă. Diagnosticul definitiv se stabilește 
prin urocultură cu izolarea de Mycobacterium tuberculosis. Tes- 
tele suplimentare includ radiografiile cardio-pulmonare și ale 
coloanei vertebrale. Când este diagnosticată TB genito-urinară, 
investigarea imagistică a tractului superior prin CT sau UIV este 
obligatorie. Astfel, se pot decela calcificări în oricare punct de-a 
lungul tractului genito-urinar și calcificări renale extinse. Obstrucţia 
ureterală poate să apară secundar stenozării ureterului. Gestio- 
narea TB genito-urinare începe cu tratamentul medicamentos 
antituberculos. Nefiectomia ulterioară poate fi indicată în unele 
cazuri în care afectarea renalăextinsă duce la un rinichi nefuncți- 
onal. Tratamentul stenozei ureterale poate include montarea unui 
stent intern temporar, corticosteroizi sau reimplantare ureterală 
în cazul stricturilor ureterale distale. Tratamentul chirurgical 
depinde de localizarea și lungimea stenozei și de răspunsul la 
tratamentul medicamentos. 


Patologia tumorală 


Tumorile renale sunt clasificate drept benigne sau maligne; 
tumorile maligne pot fi primare sau metastatice. Leziunea 
tisulară renală cel mai des întâlnită este chistul simplu (70% 
din cazuri). Carcinomul renal cu celule clare este cel mai 
frecvent neoplasm primar al rinichiului și reprezintă >85% 
dintre toate cancerele renale primare la adulți. In acest capitol 
vor fi discutate doar tumorile cel mai frecvent întâlnite. 


Tablou clinic și evaluare 
Pacienţii cu neoplasm renal au adesea hematurie nedureroasă, 
iar leziunea este cel mai frecvent descoperită incidental la CT 

şi ecografie. Literatura de specialiate consideră triada clasică 
(durere în flanc, masă tumorală abdominală și hematurie) 
caracteristicăneoplasmului renal. Cu toate acestea, pacienții 
prezintă rareori toate cele trei semne. 

CT-ul joacă un rol important în evaluarea maselor tumorale 
solide renale și poate fi valoros în caracterizarea unor mase 
chistice atipice. Leziunile chistice sunt adesea identificate 
la UIV şi confirmate la ecografie. Arteriografia, în trecut 
investigația preoperatorie standard, este astăzi recomandată 
doar în cazuri selectate în care diagnosticul este incert sau 
există suspiciunea unei vascularizaţii aberante. În cazul în 
care se suspectează invazia tumorală a venei cave inferioare, 
IRM-ul sau cavografia inferioară sunt indicate pentru a defini 
gradul extensie: tumorale. 


Tumori benigne 

Majoritatea leziunilor chistice simple sunt asimptomatice și 
benigne şi nu necesită nicio intervenţie. Totuşi, unele sunt 
complexe (ex. septurile, îngroșarea pereților sau calcifică- 
rile) şi necesită investigaţii suplimentare pentru a exclude 
malignitatea. Chisturile renale benigne simple sunt, de 
obicei, asimptomatice. Chisturi simple se regăsesc la 33% 
din adulți. Atunci când se evidențiază imagistic un chist 
simplu (ex. CT, ecografie) se indică doar urmărirea periodică 
a chistului. Un chist complex este, de obicei, considerat 
malign până la proba contrarie şi o nefrectomie parţială sau 
radicală poate fi indicată în această situaţie. În majoritatea 
cazurilor, biopsia sau aspiraţiachistului au valoare diagnos- 
tică redusă deoarece rezultatul poate fi fals negativ şi nu se 
exclude astfel malignitatea. Alte tumori benigne solide ale 
rinichilor sunt întâlnite ocazional. Angiomiolipomul este de 
obicei diagnosticat prin aspectul său tomografic caracteristic 
de leziune grăsoasă. Grăsimea apare în nuanță neagră la 
CT şi, când este observată într-o masă renală, este aproape 
întotdeauna vorba despre un angiomiolipom. 


Tumori maligne 
Carcinomul renal cu celule clare 
Carcinomul renal cu celule clare (CRCC), o tumoră de obicei 
cu originea în tubii contorți proximali, este de departe cea 
mai frecventă tumoră malignă primară solidă care afectează 
rinichii. Cu toate că factorii etiologici nu sunt bine definiţi, 
se consideră că nitrozaminele şi substanţele cancerigene 
din fumul de ţigară sunt implicate în apariţia acestei pato- 
logii. CRCC este distribuit în raport de 2:1 bărbaţi/femei. În 
mod tipic unilateral, CRCC este o leziune sferică înconju- 
rată de o pseudocapsulă alcătuită din parenchim adiacent 
şi fibroză. Doar în 5% din cazuri CRCC poate fi bilateral. 
Deşi deseori CRCC este diagnosticat incidental, hematuria 
pare a fi semnul clinic cel mai frecvent întâlnit și apare în 
29-60% din cazurile raportate. Durerea și masa palpabilă în 
flanc para fi semnele cel mai des întâlnite după hematurie, 
însă triada clasică reprezentată de hematurie, durere în flanc 
şi masă abdominală palpabilă este raportată în doar 4-17% 
din cazuri. Alte elemente frecvente sunt febra, anemia și 
viteza de sedimentare a hematiilor crescută. Deși lactat-de- 
hidrogenaza serică şi fosfataza alcalină pot fi crescute, nu 
există markeri tumorali specifici pentru CRCC. Acest tip de 
cancer renal poate induce, în unele cazuri, doar simptome 
nespecifice, precum scădere ponderală, febră sau astenie. 
In stadii avansate, tumora invadează vena renală şi vena 
cavă şi se poate extinde chiar şi în atriul drept. Stadializarea 

TNM este folosită pentru a determina extinderea leziunii 
primare, invazia structurilor adiacente şi vasculare și existența 
metastazelor. (Pentru informaţii detaliate despre stadializarea 
cancerului renal, a se vedea Cancer Staging Manual al Ame- 
rican Joint Committee on Cancer, Ediţia a 8-a. Un rezumat al 
stadializării poate fi găsit pe https:/Awww.cancer.org/cancer/ 
kidney-cancer/detection-diagnosis-staging/staging.html.) 

CRCC metastazează cel mai adesea în plămâni, os şi 
creier, în această ordine. Leziunile metastatice pot apărea în 
ambii rinichi, ipsilateral și contralateral , iar în ficat pot apărea 
determinări secundare tardive. Ratele de supraviețuire la cinci 
ani pentru stadiile I şi II sunt de 80-90%, iar pentru stadiile 
III și IV sunt de 40-60%. 

Tratamentul pentru CRCC localizat este nefrectomia ra- 
dicală sau parţială (Figura 29-12). Nefrectomia parțială este 
opțiunea preferată pentru tumorile mici, chiar și în prezența 
unui rinichi contralateral normal. Ca în cazul prostatectomiei 
radicale, laparoscopia a redus semnificativ morbiditatea pe- 
rioperatorie și postoperatorie asociată tradiționalului abord 
deschis. Bilanţul preoperator trebuie să includă o radiografie 
toracică și evaluarea funcției hepatice. Scintigrafia osoasă este 
necesară în prezența durerilor osoase sau a nivelului crescut 
al fosfatazei alcaline. Rinichiul, grăsimea perirenală, fascia 
Gerota, glanda suprarenală ipsilaterală şi ganglionii limfatici 


Figura 29-12. A. Abord chirurgical pe coasta a Xl-a pentru nefrectomie 
radicală. B. Rinichi drept, artera renală și tumoră identificate. C. Linia de 
incizie în retroperitoneu pentru expunerea rinichiului drept. (Din Lawrence PF. 
Essentials af Surgical Specialties. Ediţia a 3-a. Philadelphia, PA: Lippincott 
Williams & Wilkins; 2007.) 


regionali ipsilaterali sunt structuri îndepărtate în timpul ne- 
frectomiei radicale. Vascularizaţia renală trebuie controlată 
înainte de manipulare şi disecţie. În cazurile în care vena cavă 
este invadată, pot fi necesare extinderea inciziei sau efectuarea 
unei stemotomii mediane pentru o expunere adecvată. Vena 
cavă este controlată superior şi inferior și poate fi incizată în 
vederea extracţiei unui tromb tumoral. Venele lombare şi renale 
contralaterale trebuie, de asemenea, controlate. Complicaţiile 
postoperatorii includ hemoragia, abcesul retroperitoneal, ileu- 
sul paralitic şi infecția plăgii, precum şi complicaţii asociate 
chirurgiei abdominale (ex. embolia pulmonară). 


Carcinomul cu celule tranziționale 

Carcinomul cu celule tranziționale al sistemului pielo-caliceal 
renal se poate prezenta ca o masă renală sau ca un defect 
de umplere la CT. Citologia urinară poate fi negativă, însă 
frecvent prezintă celule anormale. Ureteroscopia este, de 
obicei, necesară pentru a vizualiza sau a biopsia o leziune 
suspectă în vederea stabilirii unui diagnostic definitiv. Multe 
leziuni ale căilor urinare superioare pot însămânţa tractul 
urinar inferior, făcând primordială evaluarea tractului su- 
perior, atunci când este descoperit un carcinom cu celule 
tranziționale în tractul inferior. Tratamentul este nefroure- 
terectomia, cu îndepărtarea unei porţiuni de vezică urinară 

la nivelul orificiului ureteral, din cauza incidenţei crescute a 
implicării orificiului ureteral ipsilateral și a vezicii urinare. 


Litiaza urinară 


Calculii tractului urinar reprezintă o cauză semnificativă de 
morbiditate în Statele Unite ale Americii. Peste 500.000 de 
oameni sunt afectaţi anual, cu predominanţa sexului masculin 
şi cu incidență maximă în grupa de vârstă 30--50 de ani. Ma- 
joritatea calculilor urinari sunt compuși din oxalat de calciu. 

Formarea diferitelor tipuri specifice de calculi este asoci- 
ată cu anumiţi factori de risc. Factorii care duc la depunerea 
calciului din calculi includ tulburări metabolice subiacente 
(ex. acidoză tubulară, hiperparatiroidism). Alţi factori de risc 
includ deshidratarea, imobilizarea prelungită și istoricul familial 
de litiază renală. Factorii de risc pentru calculii cu acid uric 
includ un aport alimentar ridicat în purine, antecedente de 
gută, deshidratare şi hiperuricozurie. Calculii de cistină sunt 
de obicei întâlniți în familiile cu antecedente de cistinurie, o 
tulburare moștenită care afectează reabsorbţia renală a patru 
aminoacizi, și anume cisteina, ornitina, lizina și arginina. Cal- 
culii de cistină reprezintă o adevărată tulburare moştenită, în 
care tubii renali nu transportă cei patru aminoacizi. Aceşti 
pacienţi dezvoltă litiază la începutul vieţii. Calculii de stru- 
vit (fosfat amonico-magnezian) sau calculii de infecţie se 
dezvoltă la pacienţii cu istoric de ITU cronice. Pacienţii cu 
catetere permanente au un risc crescut de a dezvolta acest tip 
de calculi. Când aceşti calculi cresc şi ocupă întregul sistem 
colector, ei sunt numiţi calculi coraliformi. 

O serie de teorii au fost propuse pentru a descrie mecanismul 
formării calculilor de calciu. O teorie acceptată pe scară largă 
susține că urina devine suprasaturată în oxalat de calciu, urina 
normală conținând substanţe care inhibă cristalizarea. Dacă 
un individ prezintă o cantitate inadecvată a unuia sau a mai 
multor inhibitori sau un inhibitor ce nu funcționează în mod 
corespunzător, apare cristalizarea spontană. Mai mult, creş- 
terea concentraţiei de calciu în urină prin absorbţie crescută 
de calciu din intestin sau prin creşterea excreţiei (pierdere 
renală) induce cristalizarea. Aceste cristale fie trec din rinichi 
în ureter, fie sunt depuse la nivelul sistemului colector. Odată 
depuse, cristalele se dezvoltă rapid, formând un calcul. Dacă 
acest calcul obstrucționează joncțiunea pielo-ureterală sau 
ureterul, poate rezulta hidronefroza. 


Tabloul clinic şi evaluarea 
Litiaza tractului urinar este de obicei diagnosticată la camera 
de gardă. Colica renală este simptomul prezent la majoritatea 
pacienţilor cu calculi simptomatici. Colica renală este du- 
rerea intermitentă în flanc ce iradiază adesea către organele 
genitale externe, însoțită de greață și vărsături. Durerea poate 
fi acută și suficient de severă încât să nu poată fi complet 
controlată cu doze mari de analgezice. Cauza durerii nu este, 
de obicei, calculul în sine, ci obstrucţia cauzată pe măsură 
ce calculul trece prin ureter. Pasajul efectiv al calculului 
prin uretră poate avea loc fără un răsunet clinic important. 
Evaluarea în urgenţă include întotdeauna analiza urinei. 
Microhematuria este frecvent asociată cu boala litiazică. 
Diagnosticarea bolii litiazice necesită investigaţii imagistice. 
Investigația imagistică optimă utilizată pentru evaluarea 
litiazei tractului urinar superior este CT fără substanță de 
contrast. Un calcul de acid uric este transparent pe o radio- 
grafie renală simplă, dar este alb strălucitor pe un CT fără 
substanță de contrast. Ecografia renală este neinvazivă, dar 

este lipsită de precizia anatomică a CT-ului, în special în 
vizualizarea ureterelor, şi nu furnizează informaţii funcțio- 
nale. UIV, frecvent folosită în trecut, este un alt test utilizat 
pentru diagnosticarea litiazei urinare. 

Evaluarea metabolică pentru litiaza renală este, de 
obicei, efectuată la copii şi la pacienţii cu litiază recurentă, 
dar se poate efectua la orice pacient cu litiază. Această 
evaluare se efectuează după eliminarea calculilor, atunci 
când pacientul urmează o dietă obișnuită. Nu există o eva- 
luare metabolică standard. Unii urologi preferă o evaluare 
inițială mai cuprinzătoare, în timp ce alţii solicită testări 
suplimentare doar dacă testele de screening iniţiale au re- 
zultate anormale. Testele de laborator includ determinarea 
valorilor serice ale calciului, hormonului paratiroidian, 
electroliţilor, pH-ului urinar și colectarea urinei pe 24 de 
ore pentru a măsura calciul şi concentrațiile altor electroliți. 


Tratament 

Tratamentul litiazei urinare depinde de mărimea, localiza- 
rea și compoziţia calculilor. Pielonefrita obstructivă este o 
patologie care merită o atenţie deosebită. Această afecțiune 
apare atunci când un pacient are un calcul obstructiv asociat 
cu infecția tractului urinar superior, ce determină acumularea 
de „puroi sub presiune”; este o adevărată urgenţă urologică. 
Pacienţii se prezintă la camera de gardă cu dureri in flanc, 
febră și infecţie urinară. Acest tablou este similar cu cel 
din pielonefrita neasociată cu boală litiazică. În acest con- 
text, este important să excludem o pielonefrită obstructivă 
prin evaluare imagistică renală. Când un pacient prezintă 
pielonefrită obstructivă, antibioticele, ca unică metodă de 
tratament, nu sunt eficiente. Tratamentul trebuie să includă 
dezobstrucţia, cu montarea de urgenţă a unui stent intern 
(plasat cistoscopic) sau a unei nefrostomii percutanate. Nu 
se încearcă manipularea sau îndepărtarea calculului, deoa- 
rece aceste manevre pot duce la complicaţii septice. Scopul 
intervenţiei de urgenţă este de a asigura drenaj prompt. 

Calculii ureterali <5 mm se elimină, de obicei, spon- 
tan. Calculii ureterali mai mari nu se elimină, de regulă, 
fără o intervenţie urologică. Când intervenţia pentru 
calcul ureteral este indicată, aceasta poate implica doar 
plasarea unui stent ureteral prin intermediul căruia se 
produce dilatarea pasivă a ureterului şi pasajul ulterior 
al calculului. O altă opţiune este ureteroscopia flexibilă 
sau rigidă cu fragmentarea și extracția calculului. Când 
calculii ureterali sunt abordaţi endoscopic şi necesită 
fragmentare înainte de a fi îndepărtați, laserul Holmium 
este tehnologia cel mai frecvent folosită. 

Situaţiile selective de litiază ureterală pot fi gestionate 
prin litotriţie extracorporeală cu unde de şoc, pentru a 
obţine fragmente suficient de mici cât să se elimine spon- 
tan. Tehnologia implică transmiterea din exterior a unei unde 
de șoc focalizată la nivelul calculului. O scânteie în mediu 
lichid de înaltă tensiune iniţiază unda de şoc. Descărcarea 
se produce în aproximativ | us şi determină vaporizarea 
fluidului care înconjoară bobina aparatului ESWL, cu apa- 
riţia unei stări asemănătoare cu plasma. Această vaporizare 
explozivă a fluidului propagă o undă de șoc cu energie mare 
focalizată prin înconjurarea scânteii cu o semi-elipsoidă ce 
permite concentrarea energiei la un al doilea punct focal, F2 
(Figura 29-13). Prin plasarea calculului în al doilea punct 
focal, energia distructivă este transmisă către calcul, cu 
fragmentarea acestuia. 

Figura 29-13. Electrod cu scânteie și semi-elipsoid pentru 
focalizarea undelor de șoc. Electrodul este plasat la primul focar 
în interiorul elipsoidului cu piatra plasată la al doilea focar. (Din 
Lawrence PF. Essentials of Surgical Specialties. Ediţia a 3-a. 
Philadelphia, PA: Lippincott Williams & Wilkins; 2007.) 


Gestionarea calculilor din sistemul colector este, de 
obicei, realizată prin litotriţie cu undă de şoc extracorpore- 
ală. Îndepărtarea percutanată este o opţiune alternativă, în 
special pentru litiaza multiplă. Spre deosebire de calculii de 
calciu, cei de acid uric pot fi tratați medicamentos, deoarece 
aceștia se dizolvă la un pH crescut. Tratamentul calculilor 
de acid uric constă, prin urmare, în alcalinizare urinară 
și aport crescut de lichide. Chirurgia deschisă, frecvent 
practicată în trecut, este rar indicată astăzi. 


URETERELE 


Anatomie 


Ureterele sunt conductele care transportă urina de la 
rinichi spre vezica urinară. Fiecare ureter se inseră distal 
la nivelul porțiunii postero-laterale a vezicii urinare și își 
continuă traiectul, în mod oblic, pe o distanţă de 1,5 cm, 
prin peretele vezicii urinare. În prima jumătate a traiectului 
intramural, ureterul traversează musculara vezicală, iar în a 
doua jumătate se situează submucos. Porțiunea inferioară 
a ureterului este ancorată și susținută de un ţesut fibromus- 
cular special, numit teaca lui Waldeyer. Anatomia normală 
a ureterului permite eliberarea fluxului de urină în vezică 
și împiedică refluxul. Acest flux unidirecțional depinde de 
relația complexă dintre musculara ureterală, baza vezicii 
urinare și traseul ureteral prin peretele vezicii urinare. În 
porțiunile sale superioare, musculara ureterală are un model 
helicoidal neregulat. În apropierea vezicii urinare şi în por- 
țiunea sa intramurală, fibrele musculare sunt dispuse paralel 
cu lumenul. Peristaltismul ureteral propulsează urina spre 

Figura 29-14. A. Joncţiune ureterovezicală normală. B. Reflux 
prin joncțiunea ureterovezicală şi prezenţa de tuneluri submucoase 
anormale la nivelul joncțiunii ureterovezicale. (Din Lawrence PF. 
Essentials of Surgical Specialties. Ediţia a 3-a. Philadelphia, PA: 
Lippincott Williams & Wilkins; 2007.) 


vezică. Pe măsură ce contracția se apropie de vezica urinară, 
aranjamentul longitudinal al fibrelor determină deschiderea și 
scurtarea lumenului ureteral intramural, permițând eliberarea 
urinei. Când contracția ureterală nu este prezentă, creşterea 
presiunii în vezica urinară comprimă submucoasa lumenului 
ureteral împotriva musculaturii vezicale subiacente, prevenind 
refluxul (Figura 29-14). 


Obstrucția ureterală 


Obstrucţia ureterală poate fi cauzată, în principal, de afec- 
țiuni ce implică direct ureterele, precum litiaza, masele 
extrinseci (ex. tumori ale colonului), neoplaziile de sferă 
ginecologică, anevrismele vasculare, boala inflamatorie 
a colonului și fibroza retroperitoneală. Atât CT, cât și 
UIV sunt investigații excelente pentru diagnosticarea 
obstrucţiei ureterale, deoarece ambele oferă informaţii 
anatomice și funcționale. Tratamentul depinde de etiolo- 
gia de bază. La pacienţii cu boli maligne non-urologice 
ce produc obstrucţie ureterală, tratamentul este influenţat 

de prognosticul general. Management iniţial, de obicei, 
include stentarea ureterului. 

Obstrucţia ureterală poate fi, de asemenea, secundară 
altor boli. Când evacuarea vezicii este obstrucţionată se- 
cundar HBP, cancerului de prostată, stricturii uretrale sau 
altor patologii ale tractului inferior, efectele sunt transmise 
în amonte. Examinarea ecografică decelează hidronefiroză 
bilaterală cu hidroureter bilateral, pe toată lungimea uretere- 
lor. În acest caz, iniţial se practică cateterizarea vezicii urinare. 


Leziuni iatrogene ale ureterului 


Leziunile iatrogene ale ureterelor pot apărea, în general, 
în cadrul intervențiilor chirurgicale vasculare și ginecolo- 
gice. Diverticulita, anevrismele aortice sau de arteră iliacă 
și tumorile ovariene sau uterine se regăsesc, adesea, în 
imediata apropiere a treimii distale a ureterelor. Ureterele 
pot fi lezate, ocazional, din neatenție, în timpul intervenţiei 
chirurgicale pentru o masă pelvină de dimensiuni mari. Sten- 
turile ureterale pot fi plasate temporar, înainte de intervenţia 
chirurgicală, pentru a facilita identificarea intraoperatorie 
a ureterelor, când riscul de a fi lezate este mare. O leziune 
ureterală poate fi adesea reparată printr-o anastomoză 
primară termino-terminală şi apoi stentare. Când este lezat 
ureterul distal, reimplantarea ureterală este intervenţia de 
elecție. Dacă ureterul este lezat într-un câmp chirurgical 
contaminat, atunci derivaţia urinară proximală cu nefrostomie 
percutanată sau nefrostomie deschisă devin necesare. Dacă 
ureterul este lezat în timpul reparării unui anevrism aortic 
intra-abdominal, se practică, mai întâi, rezolvarea leziunii 
ureterale și, apoi, acoperirea acesteia cu epiploon. 


VEZICA URINARĂ 


Anatomie 


Vezica este un organ muscular cavitar, ale cărui funcţii 
sunt depozitarea urinei şi apoi evacuarea acesteia. Când 
este goală, vezica urinară se află chiar în spatele simfizei 
pubiene. Pe măsură ce se umple, porţiunea sa superioară 
protruzează spre cavitatea peritoneală şi poate fi adesea 
palpată suprapubian. Vezica este căptuşită de un epiteliu 
de tranziţie, dispus pe un strat de ţesut conjunctiv, elastic, 
numit lamina propria. Mușchiul corpului vezicii urinare, 
detrusorul, este compus din fascicule de mușchi neted inter- 
calate, fără delimitarea unor straturi distincte. O excepţie este 
trigonul vezical, o zonă triunghiulară situată între orificiile 
ureterale şi deschiderea uretrei. În această zonă, peretele 
muscular are două straturi, unul superficial care fuzionează 
cu musculatura ureterală şi un strat mai profund, care nu se 
distinge de detrusor. Deși doar porțiunea superioară cea mai 
întinsă a vezicii urinare este acoperită cu peritoneu, întreaga 
vezică este înconjurată de fascia pelvină. Vezica este ferm 
atașată de faţa posterioară a osului pubian prin condensări 
ale acestei fascii, numite „ligamentele puboprostatice” la 
bărbaţi și „ligamentele pubovezicale” la femei. Ligamentul 
ombilical median, rămășiţa fibrotică a uracăi, fixează vezica 
de peretele abdominal anterior. Condensarea fasciei pelvine 
în partea dorsolaterală a vezicii are rol de ancoră şi de con- 
duct neurovascular. Vascularizaţia este asigurată de către 
arterele vezicale superioare, medii şi inferioare, ramuri ale 
arterei hipogastrice. La femei, vascularizaţia este asigurată 

și de arterele vaginale şi uterine. Vezica este înconjurată de 
un bogat plex venos care drenează în venele hipogastrice. 
Sistemul limfatic al vezicii urinare drenează spre ganglionii 
limfatici iliaci externi, hipogastrici, iliaci comuni şi sacrali. 


Evaluare 


Evaluarea endoscopică: cistouretroscopia 

Vezica urinară și uretra sunt evaluate endoscopic cu ajutorul 
cistoscoapelor flexibile sau rigide. Acestea conţin un sistem 
fibră optică-lentile pentru vizualizare, sursă de lumină și 
canale de lucru pentru instrumente, catetere și lichide de 
irigație. Cistoscopul rigid este format dintr-un telescop, 
o piesă intermediară şi o teacă disponibilă în diferite 
dimensiuni care conţine canale de intrare și ieșire pentru 
irigație. Piesa intermediară formează o conexiune etanşă 
între teacă şi telescop şi poate avea unul sau două canale 
de lucru pentru introducerea de instrumente, catetere sau 
electrozi. Telescoapele variază în funcţie de unghiurile de 
vizualizare care pot fi de la 0° (drept înainte) la 120° (vedere 
retro). Cistoscoapele flexibile au un vârf mobil care permite 
examinarea vezicii urinare. 

Cistoscopia trebuie efectuată cu multă atenţie pentru a 
evita supradistensia vezicii. Întreaga mucoasă a vezicii uri- 
nare este examinată pentru decelarea modificărilor de relief, 
a tumorilor, a leziunilor sau a vascularizaţiei anormale. Pot 
fi observate trabecularea peretelui vezicii urinare (formarea 
benzilor de țesut muscular), prezenţa celulelor (mici diverti- 
culi care încă nu au protruzionat dincolo de peretele vezicii 
urinare) și prezenţa diverticulilor. Sunt verificate poziţia şi 
configuraţia orificiilor ureterale. Se urmăreşte culoarea urinei 
evacuate din ureter în vezică, pentru a diagnostica hematuria 
exteriorizată prin orificiul ureteral. În plus, colul vezicii uri- 
nare este evaluat din punct de vedere al contractilităţii, loja 
prostatică este verificată pentru leziuni ale mucoasei și pentru 
obstrucții anatomice prin țesut prostatic, iar uretra este examinată 
pentru stricturi, leziuni ale mucoasei sau tumori. Pielografia 
retrogradă poate fi realizată prin intermediul unui cistoscop 
cu inserția unui cateter în orificiul ureteral şi injectarea unei 
substanţe de contrast, în vederea evaluării anatomiei ureterale 
și renale. Deși cistoscopia oferă informaţii privind anatomia 
tractului urinar inferior, capacitatea sa de a evalua funcţia 
tractului urinar inferior este extrem de limitată. 


Evaluare urodinamică 

Evaluarea urodinamică constă într-un ansamblu de teste care 
analizează funcțiile de rezervor și de micţiune ale tractului urinar 
inferior. Testele urodinamice includ volumul de urină rezidual 
postmicţional (PVR), cistometrograma (CMG), debitul urinar 
(test uroflow), profilul presiunii uretrale, electromiografia 
sfincteriană (EMG) şi cistografia fluoroscopică. PVR este 
volumul de urină restant în vezică după micţiune. O modalitate 
de a măsura PVR este cateterizarea vezicii urinare imediat 
după micţiune şi înregistrarea cantităţii eliminate. Ecografia 
este un test mai puţin invaziv, dar mai puțin precis, care poate 
fi, de asemenea, utilizat pentru a măsura PVR. Individul 
sănătos golește complet vezica urinară în timpul micţiunii; 
o cantitate semnificativă de urină reziduală apare atunci când 
există o obstrucţie în evacuarea vezicii urinare, un cistocel 
sau o vezică neurogenă. CMG evaluează presiunile intrave- 
zicale în timpul umplerii şi golirii. CMG măsoară senzația 
de a urina, capacitatea, complianța și presiunea de golire a 

vezicii urinare și poate detecta şi contracțiile premature ale 
detrusorului. Vezica normală poate acumula un volum de 
350-500 mL, fără o creștere semnificativă a presiunii sau a 
contracţiei detrusorului. Nevoia de a urina este resimțită prima 
dată la un volum de 150-250 mL de urină, iar umplerea certă 
este sesizată la 350-450 mL. 

Debitul fluxului urinar reprezintă volumul de urină 
eliminat prin uretră în unitatea de timp. În mod normal, 
valorile debitului se încadrează într-o curbă în formă de 
clopot. Valoarea maximă a debitului urinar la bărbaţi este 
de 20-25 mL/secundă, iar la femei de 20—30 mL/secundă. 
Valori reduse ale debitului indică fie obstrucţie în calea 
evacuării vezicii urinare, fie o contractilitate diminuată a 
mușchiului detrusor. Înregistrarea presiunii uretrale presu- 
pune măsurarea presiunii intraluminale la nivelul uretrei. 
EMG este utilizată pentru a evalua activitatea sfincterului. 
În mod normal, pe EMG, activitatea sfincterului crește 
odată cu umplerea și scade chiar înainte de golire. Cisto- 
scopia fluoroscopică permite vizualizarea colului vezical 
și a sfincterului şi poate fi utilizată pentru a diagnostica 
cistocelul, prolapsul vezical și refluxul vezico-ureteral. 


Malformatii congenitale 


Refluxul vezico-ureteral 
Refluxul vezico-ureteral (RVU) primar este consecința unui 
traiect al ureterului intramural anormal de scurt. Cauza 
acestei anomalii este explicată prin faptul că, în timpul 
dezvoltării embrionare, mugurele ureteral se implantează 
lateral în peretele vezicii urinare. Această malformaţie 
are ca rezultat un traiect ureteral intraparietal foarte scurt 
și compromite compresia ureterului intramural în timpul 
distensiei vezicii urinare. O astfel de variantă anatomică 
permite refluxul urinei potenţial infectate, ducând, în timp, 
la afectare renală. Reacţia inflamatorie rezultată provoacă 
leziuni tubulare permanente și pierderea funcției renale. 
Refluxul este clasificat astfel încât gradul acestuia să 
fie corelat cu posibilitatea remisiei spontane sau cu afec- 
tarea renală (Figura 29-15). Refluxul de grad mic (gradele 
I şi II) se remite, de obicei, odată cu creșterea copilului 
și maturizarea joncţiunii uretero-vezicale. Deoarece în 
cazurile de reflux de grad mai mare şansele de remisie 
spontană sunt reduse și există un risc crescut de afectare 
renală, corecţia chirugicală este adesea necesară. Reflu- 
xul secundar apare în urma rezecţiei tumorilor din zona 
orificiului ureteral, după incizia endoscopică a orificiului 
ureteral pentru extragerea calculilor, după transplantul renal 
sau în urma dilatării orificiului ureteral în cazul efectuării 
ureteroscopiei. Refluxul secundar poate necesita în unele 

cazuri intervenţie chirugicală. In timpul episoadelor de 
cistită se poate produce, temporar, reflux vezico-ureteral 
care, de obicei, se remite odată cu dispariţia inflamaţiei. 


Evaluare clinică 

RVU este adesea evidenţiat cu ocazia investigaţiilor pentru 
ITU. La copii, prevalența RVU este invers proporțională 
cu vârsta, fiind diagnosticat la circa 29-50% dintre copiii 
evaluaţi pentru ITU. Cistouretrografia micțională (CUGM) 
este principala investigaţie pentru diagnosticul RVU. Vezica 
urinară este umplută cu substanță de contrast și se urmăreşte, 
fluoroscopic, prezenţa refluxului, atunci când vezica este în 
plenitudine și în timpul micţiunii. CUGM poate fi efectuată 
imediat ce se obţine sterilizarea urinei după un episod de 
infecţie. Investigația poate fi efectuată şi cu ajutorul unui 
radioizotop (cistografie cu radionuclid) care necesită o 
doză mai mică de iradiere și permite detectarea gradelor 
mici de RVU. Totuşi, decelarea detaliilor anatomice este 
inferioară celei obținute prin CUGM fluoroscopice. Eco- 
grafia renală şi UIV evidenţiază dilatările tractului urinar 
superior, dar nu pot reprezenta unica metodă de diagnostic 
a RVU. Cistoscopia nu este indicată de rutină la copiii cu 
reflux. Totuşi, poate fi utilă în depistarea unor malformații 
anatomice (ex. orificiu ureteral ectopic). 


Tratament 
Scopul tratamentului RVU este prevenirea ITU şi a afectării 
renale. La copiii cu reflux, dar fără dilatarea ureterului (reflux 
de gradul I sau II), acesta se poate remite în 20-30% dintre 
cazuri la fiecare 2 ani de creștere a copilului, 80% dintre 
pacienţi ajungând, în cele din urmă, la remisie completă. 
Tratamentul continuu cu doze mici de antibiotice poate 
fi folosit pentru profilaxia ITU. Totuşi, beneficiul trata- 
mentului antibiotic profilactic pentru prezervarea funcției 
renale rămâne discutabil. Copilul trebuie monitorizat cu 
atenţie prin efectuarea de uroculturi o dată la câteva luni, cu 
ocazia fiecărui episod febril și în prezenţa unor simptome 
urinare. O CUGM sau o cistografie cu radionuclid ar trebui 
efectuate anual, precum şi o ecografie pentru depistarea 
ureterohidronefrozei sau sechelelor la nivelul parenchimului 
renal. Pentru decelarea unor cicatrici nou apărute la nivelul 
parenchimului renal, scintigrafia renală are o sensibilitate 
superioară ecografiei. Creatinina serică, ureea, înălțimea, 
greutatea și tensiunea arterială ar trebui verificate anual. 
Corecţia chirurgicală se efectuează la pacienţii care 
au un grad mare al refluxului sau la care tratamentul 
medical a eşuat fie printr-o lipsă a complianţei, fie prin 
ITU repetate în pofida profilaxiei sau printr-o diminuare a 

Figura 29-15. Gradele RVU în funcție de aspectul 
cistografici micționale. (Din Lawrence PF. Essentials 
of Surgical Specialties. Ediția a 3-a. Philadelphia, PA: 
Lippincott Williams & Wilkins; 2007.) 

funcţiei renale. Obiectivele reimplantării uretero-vezicale 
includ alungirea porțiunii intramurale a ureterului de până 
la 4-5 ori diametrul acestuia, imobilizarea orificiului prin 
ancorarea acestuia la detrusorul subiacent și fixarea fermă 
a ureterului intramural de peretele vezical. În cazurile 
cu reflux de grad mare asociat cu dilatarea importantă a 
ureterului, poate fi necesară plicaturarea ureterală pentru 
reducerea diametrului, înainte de reimplantare. 

O metodă de tratament endoscopic al refluxului este 
reprezentată de injectarea unui copolimer dextranomer/acid 
hialuronic (Deflux) în peretele vezical subiacent orificiului 
ureteral. Această procedură este efectuată pacienţilor în 
ambulatoriu cu anestezie generală şi, în mod obişnuit, 
durează <30 de minute. Rezultatele preliminare au arătat 
că, în cazul refluxului grad II-IV, 70-91% dintre pacienţi 
s-au vindecat după o singură injecție. Deşi această terapie 
emergentă ar sta la „granița” dintre tratamentul antibiotic şi 
chirurgia deschisă, lipsesc rezultatele pe termen lung. O altă 
metodă este injectarea transuretrală de colagen sau Teflon 
în peretele vezical, în partea inferioară a orificiului ureteral. 
Această metodă este eficientă în cazurile moderate de reflux 
sau la cele la care reimplantarea a eșuat. În cazul acestor 
intervenţii endoscopice, există temeri legate de migrarea 
particulelor injectate în alte zone precum creierul, plămânii 
sau ganglionii limfatici. 

Pentru realizarea reimplantării uretero-vezicale (numită 
Şi ureterocistoneostomie) există mai multe procedee care 
trebuie selectate în funcție de necesităţile şi anatomia pa- 
cientului. Procedurile de avansare a ureterului (ex. tehnica 
Glenn-Anderson) pot fi utilizate când orificiul ureteral se 
află într-o poziţie suficient de înaltă şi laterală astfel încât să 
penmită realizarea unui tunel submucos suficient de lung, fără 
plasarea noului meat prea aproape de colul vezical. Abordul 
orificiului ureteral este transvezical şi mucoasa adiacentă 
este incizată circumferențiar. Un stent este plasat în ureter și 


suturat la mucoasa de lângă meat (Figura 29-16). Procedura 
Cohen este o tunelizare încrucișată trigonală a ureterului 
care poate fi folosită când spaţiul dintre hiatusul ureteral 
şi colul vezical este insuficient (Figura 29-17). Tehnica 
Politano-Leadbetter este adesea folosită când este necesară 
o reintervenţie. Deși era iniţial o procedură transvezicală, în 
prezent este cel mai frecvent folosită ca o procedură mixtă 
transvezicală şi extravezicală, în care ureterul este complet 
mobilizat din vezică. Se creează, astfel, un tunel submucos 
cu plasarea noului hiatus supero-lateral. Vechiul hiatus este 
închis, iar noul orificiu este plasat mai aproape de colul 
vezical. Ulterior, ureterul este introdus prin noul hiatus şi 
trecut prin tunelul submucos către noul orificiu, unde este 
fixat (Figura 29-18). Reimplantările ureterale pot fi realizate 
şi laparoscopic, cu rezultate similare cu cele obținute prin 
chirurgia deschisă. 


Alte malformații 
Extrofia vezicală este rezultatul dezvoltării incomplete a 
peretelui abdominal anterior, a centurii pelvine şi a peretelui 
anterior al vezicii urinare. Aceasta are ca rezultat expu- 
nerea peretelui posterior vezical prin peretele abdominal 
şi dehiscența simfizei pubiene. Extrofia vezicală este o 
malformaţie rar întâlnită, apărând la 1:30.000 de naşteri, 
cu o preponderență masculină de 3:1. Pe lângă diformitate 
Şi incontinenţă urinară totală, sunt des întâlnite colonizarea 
bacteriană și ITU. Deseori, reconstrucția totală a tractului 
urinar cu augmentarea vezicii urinare şi reconstrucţia colului 
vezical este necesară pentru menţinerea funcției renale şi 
obţinerea continenţei urinare. Există un risc crescut de 
adenocarcinom al vezicii urinare la pacienţii cu extrofie, 
fiind necesară monitorizarea acestora pe tot parcursul vieţii 
de către medicul urolog. 

Persistenţa uracăi se poate manifesta ca sinus ombilical, 
chist de perete abdominal, diverticul la nivelul domului 


Figura 29-16. Tehnica Glenn-Anderson. A. 
Ureterul a fost mobilizat şi locul pentru noul 
meat este incizat. B. Urcterul este adus printr-un 
tunel nou, mai lung, prin submucoasă, către 
locul noului meat. C. Procedura finalizată, care 
prezintă tunelul prin submucoasă mai lung. (Din 
Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams 
& Wilkins; 2007.) 

Figura 29-17. Procedura Cohen. Avansarea încrucişată trigonală a ureterului. (Din Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams & Wilkins; 2007.) 


Figura 29-18. Tehnica Politano-Leadbetter. A. Ureterul a fost complet disecat şi un nou hiatus a fost realizat supero-lateral. B. Pro- 
cedura finalizată, cu stentul ureteral amplasat. (Din Lawrence PF. Essentials of Surgical Specialties. Ediţia a 3-a. Philadelphia, PA: 


Lippincott Williams & Wilkins; 2007.) 


vezicii urinare sau ca fistulă vezico-ombilicală. Acestea 
sunt cel mai bine tratate prin excizie simplă. Persistența 
vestigiilor uracăi este asociată cu modificări adenocarcino- 
matoase. Diverticulii congenitali sunt dificil de diferențiat 
față de cei dobândiţi. În trecut, prezența țesutului muscular 


în peretele diverticulului era considerată a fi un indicator 
al originii congenitale, dar în prezent, această ipoteză nu 
mai este valabilă. Excizia diverticulului simptomatic este 
tratamentul de elecție în majoritatea situaţiilor. 

Traumatismele 


Leziunile vezicii urinare pot apărea ca rezultat al trauma- 
tismelor penetrante sau al contuziilor. Cauze frecvente ale 
plăgilor la nivelul vezicii urinare sunt traumatismele prin 
împuşcare, prin înjunghiere şi cele iatrogene. Fracturile 
bazinului pot cauza perforarea peretelui vezical fie prin 
margini ascuţite ale fracturii, fie prin fragmente osoase. 
Traumatismul contondent, precum în accidentele rutiere, 
provoacă o creştere bruscă a presiunii intravezicale, re- 
zultând contuzia sau ruptura peretelui vezical. Contuziile 
vezicii urinare provoacă cel mai des hematurie, în timp ce 
rupturile vezicale pot avea ca rezultat extravazarea urinară 
intraperitoneală sau extraperitoneală. Rupturile vezicale 
traumatice sunt frecvent asociate cu afectarea altor organe 
pelvine și intraabdominale. 


Figura 29-19. A. Uretrografie retrogradă normală. Substanţa 
de contrast a fost injectată în timpul expunerii pentru a asigura 
evidenţierea uretrei bulbare, membranoase și prostatice. B-D. 
Ruptura uretrei posterioare la bărbat. (Din Lawrence PF. Essentials 
of Surgical Specialties. Ediţia a 3-a. Philadelphia, PA: Lippincott 
Williams & Wilkins; 2007.) 


653 


Evaluare 

Pacienţii conştienţi, cu ruptură de vezică urinară, se pre- 
zintă, în general, cu durere severă la nivel suprapubian 
sau pelvin şi imposibilitatea de a micţiona. La pacienţii 
inconștienţi, este esenţial un grad ridicat de suspiciune 
în vederea stabilirii acestui diagnostic. Rupturile vezi- 
cale aproape inevitabil cauzează hematurie și, dacă sunt 
asociate cu fracturi de bazin, trebuie suspectată o ruptură 
uretrală. Investigația imagistică cu mare acuratețe pentru 
diagnosticul rupturii vezicale este cistografia. Dacă sunt 
suspectate şi leziuni uretrale concomitente (ex. din cauza 
prezenţei sângelui la nivelul meatului), o uretrografie 
retrogradă trebuie efectuată pentru a exclude o ruptură 
uretrală înainte de cateterizare (Figura 29-19). Pentru a 
efectua cistografia, aproximativ 350 mL de substanță de 

Figura 29-20. Ruptură intraperitoneală a vezicii urinare. A. 
Acumularea substanţei de contrast în cadranul superior drept 
al peritoneului. B. Substanţa de contrast evidenţiază suprafaţa 
peritoneală şi interfața cu intestinul. (Din Lawrence PF. Essentials 
of Surgical Specialties. Ediţia a 3-a. Philadelphia, PA: Lippincott 
Williams & Wilkins; 2007.) 


contrast sterilă se introduc în vezica urinară (la adulți), 
cateterul se clampează şi se realizează o radiografie pelvină 
(de bazin) (Figura 29-20). Pe lângă radiografiile realizate 
din incidenţă antero-posterioară, pot fi efectuate şi filme 
din incidenţă oblică sau laterală. Trebuie realizat şi un film 
radiologic după îndepărtarea drenajului, deoarece acesta 
ajută la diagnosticarea a aproximativ 15% dintre cazurile 
de rupturi vezicale. 


Tratament 
Rupturile mici, extraperitoneale, pot fi gestionate prin 
menţinerea timp de 1—2 săptămâni a unei sonde vezicale de 
tip Foley, fiind preconizată vindecarea completă. Rupturile 
intraperitoneale sau cele extraperitoneale mari sau com- 
plicate ale vezicii urinare necesită intervenţie chirurgicală. 
Intervenția constă în explorarea chirurgicală a cavităţii 
peritoneale prin intermediul unei incizii la nivelul liniei 
mediane, efectuată cu grijă pentru a evita hematomul pelvin, 
inspecția atentă a vezicii urinare, sutura vezicii urinare cu 
fire resorbabile și amplasarea unui cateter care să asigure 
un drenaj urinar adecvat. Din cauza faptului că rupturile 
vezicii urinare sunt frecvent asociate cu afectarea altor 
organe intraabdominale, intervenţia se realizează ca parte 
a unei laparotomii exploratorii. 


Boli inflamatorii 


Cistita bacteriană 

Pacienţii cu cistită bacteriană prezintă simptome urinare 
iritative ce includ disurie, polachiurie, imperiozitate micţi- 
onală, nocturie şi, dacă inflamaţia este suficient de severă, 
hematurie macroscopică. Febra este un simptom neobișnuit 
în cistitele necomplicate, iar prezenţa acesteia poate să indice 
o infecție a tractului urinar superior. Cistita bacteriană este 
mult mai frecventă în rândul femeilor, deoarece bacteriile 
ajung în vezica urinară pe cale ascendentă, prin uretra mai 
scurtă. Studiile indică faptul că orificiul vaginal extern devine 
colonizat cu organisme din tubul digestiv, înainte de apariţia 
cistitei. Femeile care sunt predispuse la ITU recurente pot fi 
mai sensibile la infecţii din cauza aderenţei bacteriene crescute 
la mucoasa vaginală și la mucoasa vezicii urinare. La bărbaţi, 
cistita bacteriană este în general rezultatul evacuării incom- 
plete a vezicii urinare. Cele mai frecvente bacterii patogene 
sunt bacilii Gram-negativi din familia Enterobacteriaceae. 
E. coli cauzează peste 80% din toate ITU. 

Evaluarea include un sumar de urină pentru a determina 
prezenţa bacteriilor, leucocitelor şi a hematiilor. Pentru un 
diagnostic precis, este necesară o probă de urină colectată 
în mod corespunzător (evitând contaminarea accidentală) 
pentru cultură cu antibiogramă. Antibioticul iniţial este ales 
empiric, în general un medicament cu spectru larg împotriva 
germenilor Gram-negativi. Ulterior, tratamentul antibiotic 
este adaptat în funcţie de rezultatul uroculturii şi spectrul 
sensibilităţii. Cu terapia adecvată, simptomele ar trebui să 
dispară într-o perioadă de 3-5 zile. 

Evaluarea ulterioară a tractului urinar, inclusiv cistoscopia 
şi investigaţiile radiologice, este indicată la copii, la bărbaţii şi 
femeile care nu răspund la antibioterapie sau care au infecții 
multiple recurente. Scopul evaluării este de a detecta cauzele 
corectabile ale infecțiilor recurente (Tabelul 29-1). Carcinomul 
ar trebui luat în considerare la pacienţii ale căror simptome 
iritative persistă chiar şi după sterilizarea urinei. Pentru a 
preveni bacteriemia, manipularea tractului urinar trebuie 
temporizată până la vindecarea infecţiei acute. Evaluarea 
la adulţi include CT cu secvenţe urografice (o investigaţie 
ce coroborează examenul CT cu un Rx abdominal post 
contrast pentru a contura ureterele) sau ecografia renală, 
citologia urinară, cistoscopia şi eventual o CUGM, atunci 
când este suspicionatrefluxul vezico-ureteral. Copiii sunt în 
general evaluaţi printr-o ecografie renală şi o CUGM. Deși 

TABELUL 29-1. Cauze urologice ce trebuie 


tratate în infecțiile urinare recurente 


Infecţii 


Hipertrofia prostatei 


Strictura de uretră 


Litiaza 


Prostatita cronică bacteriană 


Refluxul vezico-ureteral 


Corpii străini 


Infecția rinichiului displazic sau atrofic 


Diverticulul uretral 


Necroza papilară 


Fistula vezicovaginală sau vezicointestinală 


Chistul de uracă 
Duplicaţie sau ectopia ureterală 


Abcesul perivezical 


Adaptat după Dairiki L, Stamey T. Infections of the urinary tract. În: Walsh PC, 
Retik AB, Stamey TA, eds. Campbell's Urology. Ediția a 7-a. Philadelphia, PA: 
WB Saunders; 1998. 


cistoscopia are o utilitate redusă în diagnosticarea cistitei 
bacteriene, aceasta poate evidenția prezenţa unui neoplasm 
sau aunui calcul şi poate sugera o obstrucție a colului vezical. 


Cistita interstițială 

Cistita interstițială este un sindrom de etiologie necunoscută, 
caracterizată prin durere hipogastrică şi simptome urinare 
iritative. Afectează predominant sexul feminin, fiind dificil 
de tratat. Examenul de urină poate evidenția ocazional hema- 
turie microscopică. În mod tipic, uroculturile pentru bacterii, 
virusuri şi fungi sunt negative. Cistoscopia evidenţiază peteşii 
submucoase (glomerulaţii) și, rar, ulceraţii ale mucoasei 
(ulcer/leziuni Hunner). Diagnosticul cistitei interstițiale este 
de excludere. Simptomatologia se ameliorează şi se agra- 
vează periodic. În unele cazuri durerea, respectiv frecvența 
micțiunilor pot fi epuizante. Examenul histologic evidențiază 
inflamație cronică, iar în cazuri severe, vezica devine fibroasă 
şi contractată. Carcinomul in sita, care poate cauza simptome 
iritative în cazul unui pacient cu urină sterilă, se exclude 
prin citologie urinară și biopsie vezicală. Cistoscopia poate 
evidenția ulceraţii Hunner sau glomerulaţii după hidrodistensia 
vezicală. Biopsia evidenţiază frecvent inflamație cronică, 
fibroză și infiltraţie mastocitară. Opțiunile terapeutice pot 
include distensia vezicală sub anestezie generală şi instilația 
endovezicală a diferitelor substanţe (incluzând sulfoxidul 
de dimetil, heparina și amitriptilina). Această terapie duce 
de multe ori la ameliorarea temporară a simptomatologiei. 
Cistectomia parțială, urmată de cistoplastia de augmentare 
cu intestin și cistectomia totală cu derivație pot fi indicate 
în cazul pacienților cu simptomatologie severă şi vezică 
intens contractată. 

Boli degenerative 


Fistula vezicală 

Fistula între intestin şi vezică se produce cel mai frecvent în 
următoarele situaţii: diverticulită sigmoidiană, neoplasme, 
boala Crohn și traumatisme abdominale penetrante. Pacienţii 
prezintă frecvent infecții urinare, hematurie, pneumaturie 
sau fecalurie. Testele care pot detecta fistula urinară includ 
clismele cu substanţe de contrast hidrosolubile, cistografia, 
cistoscopia și examenul CT fără cateterizarea vezicii (aerul 
din vezica urinară confirmă diagnosticul). De obicei, tra- 
tamentul include rezecția porțiunii de intestin afectat, fie 
cu reanastomoză, fie cu colostomă, în funcție de etiologie. 
Marginile fistulei vezicale sunt debridate și închise. Fistulele 
vezico-vaginale pot apărea post intervenții chirurgicale sau 
în urma necrozei cauzate de presiune, în cazul unui travaliu 
prelungit. Incontinența urinară, simptomul comun prezent, 
este, în mod tipic, continuă. Diagnosticul se stabilește cu 
ajutorul cistografiei şi al cistoscopiei. UTV sau pielografia 
retrogradă bilaterală sunt uneori necesare în vederea evaluării 
tractului urinar în eventualitatea unei obstrucții sau fistule 
ureterovaginale. Fistulele mici pot necesita investigații 
suplimentare, cum ar fi instilarea endovezicală de albastru 
de metilen, urmată de montarea unui tampon intravaginal 
în vederea evidențierii scurgerii. Cura unei fistule vezico- 
vaginale simple poate fi efectuată printr-un abord vaginal. 


Incontinenţa urinară 
Incontinența urinară se definește ca pierderea involuntară 
de urină. Se clasifică în incontinenţă de efort, prin impe- 
riozitate, prin prea plin sau incontinenţă totală, în funcție 
de simptomatologia asociată pierderii de urină. 
Incontinenţa de efort survine din cauza creșterii pre- 
siunii intraabdominale la tuse, râs, strănut sau încordarea 
musculaturii abdomino-pelvine. Etiologia acesteia constă în 
scăderea rezistenţei de la nivelul colului vezical şi al uretrei. 
Incontinenta prin imperiozitate este un simptom iritativ în care 
pierderea de urină este precedată de imperiozitate micțională, 
pacientul neputând „să ajungă la timp la toaletă” din cauza 
instabilității vezicale cu contracții involuntare. Incontinenţa 
prin prea plin apare în cazul în care vezica este în retenţie 
și se goleşte necontrolat. Retenţia de urină poate fi cauzată 
de obstrucţia evacuării urinei sau de imposibilitatea vezicii 
de a se contracta. Incontinenţa totală de urină se definește 
ca situația în care există o scurgere continuă a urinei şi este 
caracteristică unei fistule (ex. fistulă vezicovaginală). 


Evaluare 

În evaluarea incontinenței, elementul esenţial este constituit 
de anamneza minuțioasă. Se vor nota volumul de urină 
pierdut, activitățile şi simptomele obstructive asociate. 
Întocmirea unui calendar micţional și de incontinență, 
referitor la frecvenţa, momentul și severitatea pierderilor 
urinare, este de mare ajutor. În mod particular, în cazul în 
care pacientul foloseşte tampoane absorbante, se va nota 
numărul şi gradul de saturație al acestora. Anamneza se 
va axa și pe medicaţia folosită, eventualele traumatisme, 
intervențiile la nivelul pelvisului sau ale tractului urinar, 
naşterile dificile, procesele maligne, disfuncţiile neu- 
ro-musculare, diabetul, ITU şi tranzitul intestinal anormal. 
La bărbaţi, evaluarea funcţiei erectile şi ejaculatorii poate 
evidenția disfuncţii neurologice. 

La examenul obiectiv se va acorda o atenţie specială 
examinării abdomenului, regiunii lombare, pelvisului și 
rectului. Sensibilitatea perianală și tonusul sfincterului anal, 
precum şi funcţiile senzorială, motorie şi reflexă ale extre- 
mităţilor inferioare trebuie evaluate. Femeile cu suspiciunea 
de incontinenţă urinară de efort vor fi examinate în poziţie 
de litotomie. Examinările de laborator vor include sumar de 
urină, urocultură, citologie (dacă este indicată). Alte investigaţii 
care pot fi efectuate includ măsurarea PVR, cistoscopia și 
evaluarea urodinamică. Tractul urinar superior va fi evaluat 
doar în cazul în care există o indicație şi nu de rutină. 


Tratament 

Cauza incontinenţei dictează managementul terapeutic. 
Instabilitatea detrusorului fără asocierea unei obstrucţii, 
a unui proces malign, a infecţiei sau a unei patologii 
neurologice care să afecteze contractilitatea vezicală, se 
poate trata în mod eficient cu anticolinergice, cum ar fi 
oxybutinina (Ditropan), în vederea relaxării detrusorului. 

Incontinenţa urinară de efort se tratează prin repoziţionarea 
anatomică a colului vezical şi a uretrei, utilizând una dintre 
numeroasele proceduri existente. Procedura Marshall-Mar- 
chetti-Krantz utilizează un abord chirurgical anterior, în care 
se disecă vezica și uretra de pe peretele posterior al simfizei 
pubiene. Fire groase de sutură, resorbabile, se plasează prin 
fascia vaginală pe ambele părți ale uretrei și ale colului 
vezical. Aceste fire se fixează pe faţa posterioară a simfizei 
pubiene, în vederea repoziţionării şi fixării superioare şi 
anterioare a colului și a uretrei (Figura 29-21). 

Suspensia colului vezical se poate realiza, de asemenea, 
printr-o procedură cu abord dublu, transvaginal şi suprapubian. 
Procedurile Stamey, Raz, precum şi altele similare, efectuate 
prin abord vaginal,presupun plasarea de fire neresorbabile de 
ambele părţi ale colului vezical. În cadrul procedurii Stamey, 
se plasează o grefă vasculară Dacron pe sutura din apropierea 
colului vezical, în vederea consolidării acesteia. În procedura 
Raz, firele de sutură sunt trecute sub formă de spirală, prin 
țesutul situat lateral de colul vezical, interesând totodată 
ligamentul uretropelvic. În ambele proceduri amintite sunt 
folosite și incizii suprapubiene. În spatele simfizei pubiene 
se trece un tunelizator dinspre incizia suprapubiană spre cea 
vaginală. Ambele capete ale firelor de la nivelul colului vezical 
vor fi trecute prin tunelul astfel creat până la nivelul inciziei 
suprapubiane. Firele de susţinere vor fi legate deasupra fasciei 
anterioare a drepţilor abdominali, având o tensiune suficientă 
în vederea refacerii anatomiei locale, dar fără să deformeze, 
obstrueze sau să comprime uretra. În unele cazuri, intraope- 
rator se montează o cistostomă, în scopul drenajului vezical 
postoperator. Ulterior, când pacientul începe să urineze, aceasta 
va facilita evacuarea completă a vezicii fără PVR, până când 
vezica își reia activitatea normală (Figura 29-22). 

Incontinenţa urinară de efort la femei, asociată incom- 
petenţei sfincteriene uretrale şi scăderii rezistenţei uretrale, 
se tratează, de obicei, printr-o procedură transvaginală de 
montare a unei bandelete. Această procedură este una de 
suspensie a colului vezical, în care fascia sau peretele an- 
terior vaginal sunt modelate asemenea unui hamac în jurul 
uretrei. Prin creşterea tracţiunii ascendente a firelor atașate 
bandeletei, se restabilește coaptarea și este astfel crescută 
rezistența uretrală. În prezent, în tratamentul incontinenţei 
urinare de efort la femei sunt preferate bandeletele trans- 
vaginale disponibile comercial. La bărbaţi, managementul 


Figura 29-21. Procedura Marshall-Marchetti—Krantz. A. Plasarea 
firelor absorbabile lateral de uretră şi colul vezical — aspect intra- 
operator. B. Imagine laterală a repoziţionării colului vezical și a 
uretrei. (Din Lawrence PF. Essentials of Surgical Specialties. Ediţia 
a 3-a. Philadelphia, PA: Lippincott Williams & Wilkins; 2007.) 


tonusului uretral scăzut constă în montarea unui sfincter urinar 
artificial, reprezentat de o proteză care include o manşetă ce 
înconjoară uretra bulbară, un rezervor care conţine lichid 
şi o pompă la nivelul scrotului. Manşeta produce rezistența 
uretrală adecvată. În momentul în care doreşte să urineze, 
pacientul utilizează pompa în vederea transferării lichidului 
din manșetă în rezervor. 


Disfuncţia vezicală neurologică 

Micţiunea reprezintă un proces complex ce necesită o bună 
coordonare între diferitele etaje ale sistemului nervos central, 
somatic şi vegetativ, respectiv detrusor şi sfincterele vezicii 
urinare. Pe parcursul umplerii, vezica se „relaxează” în vederea 
stocării volumului de urină. Această capacitate de a stoca un 
volum crescut de urină fără creșterea semnificativă a presiunii 
se numeşte „complianţă“. De asemenea, pe parcursul umple- 
rii, tonusul sfincterian este crescut. Micţiunea normală este 
una voluntară, ce implică o coordonare complexă la nivelul 
detrusorului şi a sfincterului. Aceasta începe cu relaxarea 
sfincterului extern, urmată de relaxarea și deschiderea colu- 
lui vezical, respectiv de contracția detrusorului. Contracţia 
normală este suficient de lungă pentru evacuarea vezicii. La 
nivelul sistemului nervos central există o serie de conexiuni 
integrate la nivel înalt între centrele ce controlează micţiunea: 

Figura 29-22. Cistouretropexia Stamey. A. Imagine laterală prezentând trecerea ligaturii dinspre incizia suprapubiană, în spatele simfizei 
pubiene, spre incizia vaginală (degetul chirurgului la nivelul inciziei vaginale). B. Imagine laterală cu tunelizatorul şi al doilea capăt al suturii 
suspensoare pregătit pentru a fi trecut (de notat grefa Dacron). C. Procedura Stamey completă, cu poziția corectată a colului vezical — imagine 
laterală. (Din Lawrence PF. Essentials of Surgical Specialties. Ediţia a 3-a. Philadelphia, PA: Lippincott Williams & Wilkins; 2007.) 


cortexul motor cerebral, ganglionii bazali, cerebelul, nucleul 
pontin şi nucleii din măduva sacrată. Inervaţia periferică a 
detrusorului este una parasimpatică, provenind mai ales din 
S3 şi o parte din S4. Trigonul și colul vezical sunt sub control 
simpatic, cu originea în T11-L2. Sfincterul extern (somatic) 
este inervat în principal de la nivel S2, prin nervul ruşinos. O 
disfuncţie la oricare dintre aceste etaje poate duce la apariţia 
vezicii neurogene (Tabelul 29-2). 


Clasificare 
Încercările de a evidenția diferitele disfuncţii vezicale neu- 
rologice au dus la apariţia multiplelor sisteme de clasificare. 
Sistemul conceput de Lapides este cel mai util pentru uro- 
logi, deoarece caracterizează disfuncţiile vezicale pe baza 
evaluării urodinamice. 

Vezica neurologică neinhibată este cea care are contracţii 
necontrolate pe parcursul umplerii. Acest detrusor „hiper- 
activ” este adesea însoţit de capacitate de umplere redusă, 


dar prezintă senzaţie normală și coordonare sfincteriană 
corespunzătoare. Pacienţii acuză imperiozitate micţională, 
micțiuni frecvente și incontinenţă urinară prin imperiozitate. 
Leziunile neurologice asociate acestui tip de vezică neurogenă 
interferă cu inhibiţia cerebrală a reflexelor vezicale și includ 
accidente vasculare cerebrale, paralizii cerebrale, demență 
și scleroză multiplă. 

Vezica neinhibată, reflexă, apare în urma leziunilor 
traumatice medulare suprasacrate, a mielitei transverse, a 
tumorilor medulare sau a sclerozei multiple cu implicare 
medulară. La acești pacienţi apar contracţii necontrolate, 
fazice ale detrusorului, care pot fi declanşate prin stimulare 
intrinsecă sau extrinsecă. În anumite situaţii, cum ar fi leziunile 
traumatice medulare înalte toracice sau cervicale, sfincterul 
este frecvent dissinergic, afecţiune denumită „dissinergism 
sfincter-detrusor”. Contracţiile detrusorului pot fi ineficiente, 
având ca rezultat golirea incompletă a vezicii urinare. La 
acești pacienţi, senzaţia de vezică plină poate să lipsească, 

TABELUL 29-2. Efectele leziunilor neurologice 


asupra funcţiei vezicale 


Rezultatele investigaţiilor 


Leziuni neurologice urodinamice 


Leziuni deasupra 
trunchiului cerebral 


Contracţii vezicale involuntare 


Leziuni complete 
medulare deasupra $2 


Contracţii vezicale involuntare, 
cu sfincter neted sinergic și 
sfincter striat dissinergic 


Detrusor hiperreflex, 
incontinenţă urinară 


Tumori cerebrale 


Boala Parkinson Detrusor hiperreflex, micțiuni 
frecvente, imperioase, 


incontinenţă de imperiozitate 
Sindromul Shy-Drager Detrusor hiperreflex 
Leziuni deasupra T6 Disreflexie autonomă 


Detrusor hiperreflex, micţiuni 
frecvente, imperioase 


Scleroza multiplă 


Diabet zaharat Senzaţie alterată, contractilitate 
vezicală scăzută, flux urinar 


scăzut, urină reziduală. 


Tabes dorsalis Lipsa senzaţiei, scăderea 


contractilității 


Herpes zoster Micţiuni frecvente, imperioase, 


retenţie de urină 


Afecţiunea discului Detrusor areflex 


vertebral 


Chirurgie radicală 
pelvină 


Retenţie de urină 


Mielodisplazie Retenţie de urină, disfuncţie 


vezicală 


dar din cauza distensiei vezicale pot apărea reacţii reflexe 
autonome, cum ar fi transpiraţia, cefaleea, hipertensiunea 
severă sau spasticitatea la nivelul extremităților inferioare. 
Complianţa vezicală poate fi normală sau scăzută. 

La CMG, vezica neurologică autonomă prezintă contracții 
detrusoriene voluntare sau involuntare ineficiente. Micţiunea 
poate fi susținută prin creşterea presei abdominale, dar de 
obicei volumul rezidual postmicţional este unul crescut. 
Senzaţia micţională este scăzută sau absentă şi complianța 
este variabilă. Acest tip de vezică neurologică este rezultatul 
leziunilor medulare sacrate, ale conului medular, sindromu- 
lui de coadă de cal sau al afectării plexului sacrat în cadrul 
traumatismelor, mielomeningocelului sau chirurgiei pelvine. 

Vezica neurologică senzorială este caracterizată prin 
scăderea sau lipsa senzaţiei de micțiune, fără hiperreflexie 
detrusoriană și capacitate vezicală mare. Aceasta este con- 
secinţa întreruperii transmiterii senzoriale dinspre vezică 
prin arcul reflex sacrat sau prin tractul spinal aferent. Se 
asociază tabesului dorsal, diabetului, siringomieliei și 
anemiei pernicioase. 


Pareza vezicală de tip motor apare rar. Pacienţii cu 
această patologie nu prezintă activitate detrusoriană, senzația 
micţională este prezentă, iar capacitatea este normală sau 
crescută. Acest tip de vezică neurologică poate fi cauzată 
de poliomielită, traumatisme, mielomeningocel sau alte 
anomalii congenitale. 


Evaluare 

Evaluarea urodinamică în vezica neurogenă se bazează 
pe mai multe procedee. Funcţia detrusorului se testează 
prin CMG, cu evaluarea duratei, a forței de contracție și a 
complianţei vezicale. CMG arată, de asemenea, contrac- 
tiile neinhibate sau hiperreflexe ale detrusorului. Funcţia 
sfincteriană este evaluată prin studii ale presiunii uretrale și 
EMG. Eficienţa evacuării vezicale se apreciază prin deter- 
minarea PVR. Studiile micţionale fluorosopice evidenţiază 
poziţia anatomică a vezicii şi a uretrei, stabilesc activitatea 
şi coordonarea colului vezical şi identifică prezenţa RVU. 
Funcţia senzorială este estimată prin CMG şi cu ajutorul 
întrebărilor adresate pacientului cu privire la senzaţia de 
umplere și imperiozitate în diferitele momente ale efectuării 
investigației. În completarea studiilor urodinamice, se va 
efectua ecografie renală cu scopul evaluării eventualelor 
hidronefroze sau litiaze, în mod particular la pacienţii cu 
traumatism medular cu risc de litiază. Creatinina serică se 
va recolta în vederea evaluării funcţiei renale. 


Tratament 
Obiectivele tratamentului disfuncţiilor vezicale neurolo- 
gice sunt reprezentate de conservarea funcţiei renale prin 
prevenirea leziunilor renale, normalizarea funcţiei tractului 
urinar pe cât posibil, în special cu privire la continenţă, 
evacuarea vezicii şi prevenirea infecțiilor urinare. Adminis- 
trarea anticolinergicelor (ex. tartrat de tolterodină și clorură 
de oxibutinină) poate fi utilă în suprimarea contracţiilor 
neinhibate ale detrusorului și îmbunătăţirea complianţei 
vezicale. Autocateterizarea intermitentă, cu o gamă largă 
de aplicare, s-a dovedit a fi o metodă eficientă, sigură, 
relativ ușoară pentru a asigura evacuarea vezicii. Datorită 
ratei semnificativ reduse de infecţii, aceasta este preferată 
față de drenajul uretral sau suprapubian permanent, cronic. 
Mulţi pacienţi necesită asocierea terapiei medicamentoase 
cu drenajul activ. Unii pacienţi au vezici care se golesc in- 
suficient, iar presiunea intravezicală este crescută. În cazul 
în care presiunea rămâne la valori crescute pe perioade lungi 
de timp, refluxul şi infecția consecutive pot duce la alterarea 
funcţiei renale, mergând chiar până la insuficiență renală. 
Este important să identificăm pacienţii cu complianță 
vezicală scăzută, la care umplerea și stocarea vezicală au 
loc la presiuni crescute, cauzatoare de RVU. Intervenţiile 
terapeutice sunt necesare pentru a preveni afectarea renală 
ireversibilă. Opțiunile terapeutice includ tratament antico- 
linergic şi autocateterizare intermitentă, iar în cazul în care 
acestea eșuează, se va indica cistoplastie de augmentare 
vezicală cu ansă intestinală. Alternativ, pacienții cu umplere 
şi stocare la presiuni crescute pot fi trataţi prin incizia en- 
doscopică a sfincterului, denumită sfincterotomie. Această 
procedură favorizează incontinența, care poate fi gestionată 
cu ajutorul unui drenaj extern de tip prezervativ urinar, ce se 
conectează la o pungă colectoare. În trecut, sfincterotomia 
sau cateterul permanent au reprezentat modalități frecvent 
utilizate în tratamentul pacienților cu disfuncţii micţionale 

consecutive traumatismului medular. Tendinţa curentă este 
însă de augmentare vezicală şi autocateterizare intermitentă. 
Indiferent de tratamentul utilizat, complianţa pacientului 
şi supravegherea minuțioasă sunt esențiale. Acești pacienţi 
necesită evaluarea anuală a funcţiei renale, a anatomiei tractului 
urinar superior și cistoscopie. Evaluarea urodinamică se repetă 
la nevoie, în vederea identificării alterării funcției vezicale, 
ce ar putea necesita modificări ale conduitei terapeutice. 


Afectiunile maligne 


Carcinomul de vezică urinară este al cincilea cel mai frecvent 
cancer în rândul populației din America, fiind de 2,5 ori mai 
frecvent la bărbaţi. Prevalenţa în rândul fumătorilor este de 
cinci ori mai mare, carcinomul vezical fiind însă asociat și 
cu carcinogeni cunoscuţi în rândul lucrătorilor din industria 
materialelor plastice şi industria de prelucrare a petrolului. 
Carcinomul cu celule tranziționale reprezintă 85-90% din 
totalul tumorilor vezicale. Pot fi întâlnite și adenocarcinoame, 
frecvent în asociere cu uracă patentă şi tumori ale domului 
vezical. Inflamaţiile vezicale cronice, în cazul purtătorilor 
cronici de sondă uretro-vezicală Foley sau al infecțiilor ve- 
zicale cauzate de Schistosomiasis, se asociază carcinomului 
cu celule scuamoase. 


Evaluare 

Hematuria macroscopică nedureroasă este un semn frecvent 
întâlnit la aceşti pacienţi. Cu toate acestea, 20% dintre ei 
prezintă doar hematurie microscopică. Simptomele iritative 
micționale pot, de asemenea, indica prezenţa unei tumori 
vezicale. Evaluarea hematuriei macroscopice include de obicei 
imagistica tractului urinar superior (ex. UIV sau urografie 
CT), cistoscopie şi citologie urinară. Cancerul de vezică se 
stadializează în funcţie de profunzimea invaziei tumorale: 
Tis = Carcinom in situ 

Ta = Tumoră non-invazivă, papilară 


TI = Extensie în lamina propria 

T2 = Invazia mușchiului detrusor 

T3 = Invazia grăsimii perivezicale 
T4 = Implicarea organelor învecinate 
Tratament 


Managementul carcinomului vezical depinde de stadiul tumoral. 
În stadiul Ta și T1 rezecția transuretrală a tumorii este adesea 
singurul tratament necesar. Cu toate acestea, dacă tumora recidi- 
vează, chimioterapia intravezicală sau imunoterapia cu substanțe 
ca Thiotepa, Bacillus Calmette--Gusrin (BCG) și mitomicina-C 
pot fi utile. De asemenea, BCG s-a dovedit a fi foarte eficient 
în tratamentul Tis. Prin utilizarea acestor medicamente, rata de 
recurenţă se poate reduce cu până la 50%. Pacienţii cu carci- 
nom vezical cu celule tranziționale prezintă un risc crescut de 
apariție a unor tumori secundare cu diferite localizări la nivelul 
vezicii, ureterului şi bazinetului renal. Controalele periodice 
sunt obligatorii, dat fiind faptul că rata de recidivă la 5 ani poate 
să ajungă până la 50%. Protocoalele de supraveghere includ 
cistoscopia şi citologia urinară la fiecare 3-4 luni în primii 1—2 
ani, ulterior cu scăderea frecvenţei controalelor. 

În prevenirea recidivelor, tratamentul intravezical cu BCG 
este cel mai frecvent utilizat. Tratamentul începe cu o cură de 
6 săptămâni de inducţie, urmată de o perioadă de întreţinere 
de 2-3 ani. Infecţiile sistemice apar la un număr redus de 
pacienți, febra, disuria și hematuria fiind simptome frecvent 
întâlnite pe parcursul tratamentului. Riscul de progresie către 


659 


stadiul de boală musculo-invazivă este relativ redus (<10%), 
în cazul tumorilor Ta, dar creşte odată cu progresia stadiului 
(T1) sau cu leziunile de grad înalt. 

În cazultumorilor vezicale musculo-invazive, se recomandă 
cistectomia radicală. În cazul pacienţilor de sex masculin, 
aceasta presupune îndepărtarea vezicii, prostatei, grăsimii 
perivezicale și a ganglionilor limfatici pelvini. La sexul 
feminin, cistectomia radicală presupune rezecția vezicii, a 
peretelui anterior al vaginului, a uterului și a ganglionilor 
limfatici. Rata de supravieţuire la 5 ani după cistectomiile 
radicale efectuate pentru tumorile vezicale în stadiul T3 este 
de aproximativ 60%. 

Reconstrucția urinară poate fi realizată prin derivație 
ileală la nivel cutanat, ceea ce înseamnă că pacientul trebuie 
să poarte o pungă de colectare a urinei. O derivație cutanată 
continentă poate fi obținută de cele mai multe ori folosind 
colonul drept, cu o porţiune de ileon cu extremitatea eferentă 
cateterizabilă. Efectuarea unei derivații de tip neovezică 
ortotopică permite crearea unui rezervor, utilizând intestin 
detubularizat, anastomozat direct la uretră. Această proce- 
dură evită derivaţia cutanată sau necesitatea cateterizării. 


PENISUL 


Anatomie 


Penisul este alcătuit din doi corpi cavernoși și un corp 
spongios, înconjurați de ţesut fibros denumit fascia lui 
Buck, acoperit de piele (Figura 29-23). Fiecare corp ca- 
vernos are o capsulă fibroasă, groasă, tunica albuginea, 
care delimitează sinusurile cavernoase. Distal de simfiza 
pubiană, corpii cavernoşi alăturaţi sunt divizați de un sept. 
Proximal, corpul cavernos se separă şi fuzează în ramurile 
ischiatice. Corpul spongios este dispus ventral, porțiunea 
sa distală formând glandul penian. Uretra este dispusă în 
corpul spongios, traversează glandul penian şi se deschide 
la nivelul meatului uretral extern. Corpii cavernoși şi cel 
spongios, înconjurați de fascia lui Buck, sunt acoperiţi de 
piele fără păr, lipsită de ţesut adipos. Tegumentul penian 
se extinde peste glandul penian și formează prepuţul. 

Vascularizaţia arterială este asigurată de ramurile arterei 
ruşinoase interne, ramură a arterei iliace interne, iar cea 
venoasă de venele dorsale superficiale şi profunde care 
conduc fluxul sanguin venos către venele iliace. Drenajul 
limfatic dinspre glandul penian, corpul spongios şi partea 
distală a corpilor cavernoși se realizează către ganglionii 
iliaci externi, superficiali și inghinali profunzi. Partea pro- 
ximală a corpilor cavernoşi și uretra posterioară drenează 
către ganglionii iliaci interni. 


Traumatisme 


Traumatismele peniene pot fi produse prin leziuni închise 
sau penetrante, avulsie, ștrangulare, arsuri, fractură şi, oca- 
zional, muşcătură. În cazul în care mecanismul producerii 
traumatismului indică o leziuneuretrală, se indică efectuarea 
unei ureterografii retrograde. Examenul local atent este de o 
deosebită importanță. Uretrografia retrogradă este indicată 
în toate cazurile în care se suspectează leziune uretrală, iar 
ecografia testiculară se va efectua în cazul suspicionării unei 
leziuni la acest nivel. 

Managementul traumatismelor penetrante peniene 
variază în funcţie de prezenţa, extinderea şi localizarea 

Figura 29-23. Anatomia penisului. (Din Lawrence PF. Essentials of Surgical Specialties. Ediţia a 3-a. Philadelphia, PA: Lippincott 


Williams & Wilkins; 2007.) 


leziunilor uretrale sau ale corpilor penisului. Traumatismele 
superficiale, prin tăiere, se pot sutura în cazul în care plaga 
este curată. Leziunile uretrei anterioare pot fi rezolvate 
imediat sau prin montarea unui cateter suprapubian și 
intervenţie chirurgicală ulterioară. Intervenţiile chirurgicale 
în cazul amputaţiilor complete pot fi efectuate prin tehnici 
microchirurgicale, doar în cazurile în care penisul a fost 
conservat corect în soluție salină rece. În cazul în care 
această intervenţie nu este posibilă, se va efectua amputația 
parțială a penisului. Leziunile care interesează și testiculul 
necesită explorare chirurgicală. 

Avulsiategumentului penian poate fi cauzată de îmbră- 
cămintea pacientului, prin blocarea acestuia în elementele 
de vestimentaţie sau în mașinăriile industriale. În cele mai 
multe cazuri, avulsia tegumentului și a țesutului areolar su- 
perficial are loc până la fascia lui Buck, în timp ce țesuturile 
profunde rămân intacte. Când rămâne suficient tegument, 
leziunea poate fi tratată prin sutură primară. În schimb, avulsia 
peniană circumferenţială determină întreruperea completă 
a drenajului limfatic și limfedem cronic al tegumentului 
localizat distal de leziune. Rezultate cosmetice superioare 
sunt obținute dacă tegumentul distal de leziune este excizat 
în totalitate până la șanțul coronar și înlocuit cu grefă de 
piele liberă despicată. 

Arsurile peniene pot fi de tip termic, chimic sau electric 
şi se tratează similar cu arsurile localizate în alte regiuni 
anatomice. Deoarece prezervarea peniană este obiectivul 
principal, debridarea extensivă se realizează cu precauţie. 
Un detaliu important de menționat este evitarea cateterizării 
uretrale prelungite, deoarece aceasta poate cauza leziuni 
ischemice la nivelul uretrei. Când drenajul vezicii urinare 
este necesar pentru o perioadă mai lungă de 72 ore, se 
recomandă montarea unui cateter suprapubian. 

Fractura peniană presupune ruptura tunicii albuginee 
a corpului cavernos şi apare, de obicei, în timpul actului 
sexual. Pacientul raportează o senzaţie de fisurare sau un 
sunet, asociate unei mișcări greșite, urmate de durere, de 
tumefacţie şi apariția imediată a edemului local. Tratamentul 
imediat al fracturii peniene constă în explorare chirurgicală 
cu evacuarea hematomului şi sutura tunicii albuginee. 


Patologia malignă 


Leziunile premaligne 

Leziunile peniene considerate premaligne sunt următoarele: 
leukoplakia, boala Bowen, eritroplazia Queyrat și condi- 
loamele acuminate gigante (Tabelul 29-3). Din punct de 
vedere macroscopic, leukoplakia apare ca o placă albă, iar 
microscopic este caracterizată prin acantoză, hiperkeratoză şi 
parakeratoză. Tratamentul este reprezentat de excizia locală. 
Boala Bowen se prezintă ca o placă eritematoasă, solitară, 
localizată la nivelul corpului penian. Aproximativ 25% dintre 
pacienţii cu boală Bowen prezintă o boală malignă viscerală 
concomitentă. Eritroplazia Queyrat se caracterizează prin 
apariţia unor zone eritematoase, catifelate, în relief, bine 
delimitate, localizate la nivelul glandului penian sau șanțului 
coronal. Atât boala Bowen, cât şi eritroplazia Queyrat sunt 
similare din punct de vedere microscopic cu carcinomul in 
situ și pot fi tratate prin fulguraţii cu laser Nd:YAG, excizie 
locală sau aplicaţii topice de S5-fluorouracil. Condiloamele 
acuminate gigante (tumora Buschke-Lowenstein, carcinom 
verucos) sunt leziuni exofitice, de dimensiuni crescute, de 
cele mai multe ori imposibil de diferențiat macroscopic de 
carcinomul scuamos. Din punct de vedere histologic, aceste 
leziuni sunt similare cu condiloamele acuminate, exceptând 
faptul că tumora se extinde și la nivelul ţesuturilor subiacente. 
Excizia locală este tratamentul recomandat, uneori fiind 
necesară penectomia totală sau parțială. Balanita xerotică 
obliterantă (BXO), denumită și lichen scleros şi atrofic, a 
fost mult timp clasificată ca leziune „premalignă”, însă, în 
general, are un comportament benign. BXO se caracteri- 
zează prin apariţia unor leziuni albe, atrofice, edematoase, 
localizate la nivelul glandului penian sau al prepuţului. Din 
punct de vedere histologic, dermul este format din colagen 
amorf abundent, iar în dermul reticular subiacent se regăseşte 
un infiltrat limfocitar bogat. BXO este frecvent asociată cu 
stricturi de uretră, care pot avea o evoluţie progresivă cu 
implicarea în totalitate a uretrei anterioare. Tratamentul 
BXO constă în administrarea topică de steroizi şi, dacă 
se asociază cu strictura de uretră, meatotomie extinsă sau 
uretroplastie. 

TABELUL 29-3. Leziunile peniene premaligne 


Leziunea peniană Caracteristici macroscopice Caracteristici microscopice Tratament 


Leukoplakia Placă albicioasă Acantoză, hiperkeratoză, Excizie 


parakeratoză 


Balanita xerotică Leziune albicioasă sau roşiatică  Colagen amorf abundent şi infiltrat  Excizie, steroizi topic 


obliterantă atrofică localizată la nivelul limfocitar în dermul reticular 
glandului sau prepuţului 
Boala Bowen Placă roşie, solitară, la nivelul Carcinom in situ Fulguraţie laser, excizie, 


corpului penian aplicaţii topice de 


5-fluorouracil 


Leziune roşiatică, în relief, Carcinom in situ 
localizată la nivelul glandului 


sau șanțului coronal 


Fulguraţie laser, excizie, 
aplicaţii topice de 
S-fluorouracil! 


Eritroplazia Queyrat 


Similare cu condiloamele Excizie 
acuminate, însă prezintă invazie în 


țesuturile subiacente 


Condiloame acuminate Leziune mare, exofitică 


gigante 


Figura 29-24. Tehnica penectomiei parţiale. (Din Lawrence PF. Essentials of Surgical Specialties. Ediţia a 3-a. Philadelphia, PA: 


Lippincott Williams & Wilkins; 2007.) 


Carcinomul cu celule scuamoase 

Deși întâlnit rar în Statele Unite ale Americii, neoplasmul 
penian este frecvent diagnosticat la pacienţii care trăiesc în 
zone cu temperaturi ridicate și umiditate înaltă. Igiena per- 
sonală deficitară, precum și fimoza sunt consideraţi factori 
etiologici pentru apariţia cancerului penian. Neoplasmul 
penian este întâlnit extrem de rar la bărbaţii care au fost cir- 
cumciși la naștere, existând mai puţin de 10 cazuri raportate 
în literatură. Carcinomul penian cu celule scuamoase apare 
cel mai frecvent în decada a şasea de viaţă. Simptomele sunt 
determinate de apariţia unei leziuni ulcerative, necrozată, 
supurată și sângerândă. Evaluarea pacienţilor cu neoplasm 
penian include examen clinic cu palparea regiunii inghinale, 
evaluarea funcţiei hepatice, radiografie pulmonară, CT 


abdomino-pelvin şi scintigrafie osoasă. Sistemul cel mai 
frecvent utilizat pentru stadializarea bolii este TNM. (Pentru 
informaţii detaliate referitoare la stadializarea cancerului pe- 
nian, consultați Cancer Staging Manual, ediţia a 8-a, publicat 
de American Joint Commitee on Cancer's. O sumarizare a 
stadiilor este prezentată pe site-ul https://www.cancer.net/ 
cancer-types/penile-cancer/stages-and-grades) 

Leziunile maligne mici limitate la prepuţ pot fi tratate 
doar prin circumcizie. Penectomia parţială cu o margine de 
siguranţă de cel puţin 2 cm de țesut sănătos este utilizată 
pentru tratamentul leziunilor mici (2-5 cm) şi localizate distal 
(Figura 29-24). Penisul restant ar trebui să aibă o lungime 
care să permită micţiunea din ortostatism. Rata de vindecare 
la 5 ani pentru pacienții tratați prin penectomie parțială este 

de 70-80%. Leziunile de dimensiuni mai mari localizate 
distal sau leziunile proximale necesită penectomie totală și 
uretrostomie perineală. Dacă este prezentă invazia scrotului, 
a pubelui sau a peretelui abdominal, excizia radicală în bloc 
poate fi necesară. 

Un procent important de pacienţi prezintă adenopatii 
inghinale la diagnostic. Totuși, adenopatiile prezente înainte 
de excizia tumorii primare pot fi rezultatul proceselor in- 
fecţioase locale și nu al bolii metastatice. Așadar, evaluarea 
regiunii inghinale trebuie repetată la 4-6 săptămâni, timp 
în care pacientului i se recomandă tratament antibiotic. 
Dacă adenopatiile inghinale persistă sau apar de novo, 
există o probabilitate înaltă ca boala să fie metastatică şi se 
recomandă realizarea limfadenectomiei ilio-inghinale. În 
schimb, dacă adenopatiile dispar după tratamentul antibiotic, 
limfadenectomia profilactică nu este necesară. 

Iradierea tumorii primare și a ganglionilor regionali re- 
prezintă o alternativă la chirurgie pentru pacienţii cu leziuni 
mici (<2 cm), în stadii incipiente. Avantajul radioterapiei 
în comparaţie cu tratamentul chirurgical este reprezentat de 
prezervarea peniană. Totuşi, ratele de control oncologic al 
bolii sunt mai reduse comparativ cu cele în urma exciziei 
chirurgicale. Similar, radioterapia poate fi curativă pentru o 
proporţie de pacienţi cu metastaze ganglionare inghinale, însă 
într-un procent mai redus decât limfadenectomia inghinală. 


Patologii dobândite 

Priapismul 

Priapismul reprezintă o patologie caracterizată prin prezenţa 
erecţiei prelungite. Spre deosebire de erecţia fiziologică, în 
priapism doar corpii cavernoşi sunt turgescenţi, iar corpul 
spongios (inclusiv glandul) este flasc. Priapismul poate fi 
fie cu flux redus, fie cu flux crescut. În priapismul cu flux 
redus este prezentă obstrucţia efluxului venos de la nivelul 
corpilor cavernoşi, ceea ce duce la tromboza sângelui de 
la acest nivel. Netratat, corpii cavernoși se fibrozează în 
timp din cauza ischemiei, iar pacientul dezvoltă disfuncţie 
erectilă. Printre etiologiile posibile se numără anemia 


falciformă, leucemia, bolile maligne metastatice și injecții 
intracorporale de substanţe vasoactive pentru tratamentul 
impotenţei. În priapismul cu flux crescut există o creștere 
a afluxului sanguin spre corpii cavernoşi. Acesta poate 
fi cauzat de leziuni ale vascularizaţiei pelvine, cum ar fi 
traumatismele pelvine, care determină creșterea afluxului 
sanguin spre penis, secundar unei fistule vasculare. 

Tratamentul pacienţilor cu anemie falciformă trebuie 
să fie direcționat spre cauza subiacentă, acești pacienţi 
necesitând hidratare, alcalinizare, analgezice și transfuzii. 

Pacienţii cu priapism secundar injectării intracorpo- 
rale de substanţe vasoactive pot răspunde la injectarea 
intracoporală de fenilefrină, în special când durata pri- 
apismului este <6 ore. În caz contrar, tratamentul presu- 
pune aspirarea sângelui de la nivelul corpilor cavernoşi 
şi irigarea acestora cu soluţie salină. În caz de eșec, o 
altă opţiune terapeutică este reprezentată de procedura 
Winter, ilustrată în Figura 29-25. Această procedură 
presupune introducerea unui ac de biopsie în corpii 
cavernoşi la nivelul glandului, bilateral, şi îndepărtarea 
unui fragment de ţesut, cu scopul de a crea o cale de 
comunicare între corpii cavernoși şi corpul spongios. Prin 
urmare, sângele sechestrat la nivelul corpilor cavernoşi 
se poate drena prin intermediul corpului spongios. In 
rarele cazuri în care niciuna dintre metodele menţionate 
nu este eficientă, opțiunea este de a realiza o intervenţie 
chirurgicală deschisă cu scopul de a crea o comunicare 
între corpii cavernoşi şi corpul spongios. 

Când se suspectează un priapism cu flux crescut, se 
recomandă obţinerea unei analize a gazelor prezente în 
sângele de la nivelul corpilor cavernoși. În priapismul cu 
flux scăzut, PO» este scăzută. În priapismul cu flux înalt, 
PO, este crescută, iar tratamentul este reprezentat de arteri- 
ografia arterei rușinoase, cu embolizarea selectivăa fistulei. 


Fimoza 
Fimoza reprezintă contractura fibrotică a tegumentului 
prepuțţial, care nupermite retracția prepuţului peste glandul 


Figura 29-25. Şunt Winter pentru tratamentul priapismului. 
Se utilizează un ac de biopsie pentru crearea unei fistule între 
gland (corpul spongios) și corpii cavernoși. A. Faţa dorsală. 
B. Secţiune sagitală. (Din Lawrence PF. Essentials of Surgical 
Specialties. Ediţia a 3-a. Philadelphia, PA: Lippincott Williams 
& Wilkins; 2007.) 

Figure 29-26. Reducerea manuală a parafimozei. (Din Lawrence 
PF. Essentials of Surgical Specialties. Ediţia a 3-a. Philadelphia, 
PA: Lippincott Williams & Wilkins; 2007.) 


penian. Etiologia este reprezentată de igiena deficitară sau 
de infecțiile locale recurente, care duc la o iritaţie cronică. 
Diabetul zaharat reprezintă un factor predispozant. Fimoza 
este tratată eficient prin ameliorarea igienei locale, însă, de 
multe, ori se indică circumcizia electivă. 


Parafimoza 

Când există deja o contractură a tegumentului prepuţial, 
retragerea forțată a acestuia peste gland determină formarea 
unui inel constrictiv localizat proximal de șanțul coronal, 
care, în timp, poate să ducă la apariţia edemului local. Impo- 
sibilitatea de a readuce prepuţul peste gland poartă numele 
de „parafimoză”. Iniţial, ocluzia venoasă determină edem, 
care produce ocluzie arterială şi, ulterior, ischemia glandu- 
lui. Parafimoza reprezintă o urgență urologică. Compresia 
manuală a glandului reduce edemul, permiţând și reducerea 
parafimozei (Figura 29-26). În cazul în care compresia 
manuală nu permite reducerea parafimozei, banda de țesut 
prepuţial constrictiv necesită incizia chirurgicală şi practicarea 
circumeiziei după remisia edemului şi a inflamaţiei locale. 

Boala Peyronie 

Boala Peyronie este reprezentată de prezența unei cicatrici 
la nivelul tunicii albuginee a corpilor cavernoşi, care de- 
termină apariţia unor plăci fibroase. Boala Peyronie este 
localizată mai frecvent la nivelul feţei dorsale a penisului. 
Boala este asociată cu grade variate de încurbare peniană, 
care poate afecta actul sexual. Boala este iniţial denumită 
„imatură”. Această perioadă, care este variabilă, însă de 
cele mai multe ori durează >6 luni, este caracterizată prin 
erecţii dureroase, încurbare peniană progresivă şi induraţia 
plăcii care poate fi apreciată la examenul fizic. În timpul 
acestei faze imature, chirurgia este contraindicată, iar mana- 
gementul este conservator. Niciun tratament medical pentru 
boala Peyronie nu prezintă o rată semnificativă de succes. 
Tratamentul conservator include colagenaza, vitamina E 
și, probabil, p-aminobenzoat de potasiu (potaba) sau col- 
chicină. De multe ori, boala Peyronie prezintă o rezoluţie 
spontană. Dacă tratamentul conservator este ineficient și 
pacientul prezintă o boală matură (definită în general ca 
prezenţa încurbării peniene staţionare timp de 6 luni cu 
remiterea durerii), iar deviația peniană împiedică actul 
sexual, este necesară investigarea funcţiei erectile. Dacă 
pacientul are o funcţie erectilă satisfăcătoare, se recomandă 
opţiuni chirurgicale care să corecteze încurbarea, cum ar fi 
plicaturarea pe faţa opusă plăcii sau incizia/excizia plăcii 
urmată de inserarea unui grefon (ex. derm, venă safenă 
sau alte biomateriale). Disfuncţia erectilă este de multe 
ori asociată cu boala Peyronie și necesită tratament. Ca 
ultimă opţiune terapeutică pentru pacienţii cu disfuncţie 
erectilă, există posibilitatea de a insera o proteză peniană, 
cu scopul de a corecta impotenta și încurbarea peniană. 


Circumcizia și incizia dorsală 


Circumcizia este una dintre cele mai comune proceduri 
chirurgicale realizate la pacienţii de sex masculin în Statele 
Unite (Figura 29-27). Indicaţiile includ: decizia paren- 
tală, fimoza, motivele cosmetice, respectiv prezenţa unei 

Figura 29-27. AA-G. Tehnica chirurgicală a circumciziei. (Din Lawrence PF. Essentials of Surgical Specialties. Ediţia a 3-a. Phila- 


delphia, PA: Lippincott Williams & Wilkins; 2007.) 

malignități. Contraindicațiile circumciziei sunt mielodisplazia 
și hipospadiasul (pentru că prepuţul poate fi utilizat pentru 
plastia uretrei în cadrul intervențiilor pentru hipospadias). 
La nou-născuţi, o clemă Gomco sau Plastibell pot fi utilizate 
pentru realizarea circumciziei fără anestezie. La adulți, 
analgezia suficientă pentru realizarea circumciziei poate fi 
obținută prin realizarea unui bloc penian, iar circumcizia se 
realizează ca procedură ambulatorie. 

După pregătirea adecvată a câmpului operator, o pensă 
Pean dreaptă este plasată la mijlocul suprafeţei dorsale a 
prepuţului. După îndepărtarea acesteia, se practică incizia 
dorsală a prepuţului la acest nivel, până la aproximativ | 
cm de șanțul coronal. În acest moment, prepuţul poate fi 
retractat cu uşurinţă pentru a expune glandul. Dacă se prac- 
tică doar incizie dorsală, marginile acesteia se suturează în 
scop hemostatic cu o sutură resorbabilă discontinuă. Dacă 
se practică circumcizia, se continuă cu realizarea unei 
incizii la nivelul feţei ventrale până la nivelul frenului. 
Uneori, sângerarea de la nivelul arterei frenului necesită 
ligatura acesteia. Pasul următor în realizarea circumciziei 
este reprezentat de excizia excesului de prepuţ. Hemostaza 
este asigurată cu electrocauterul sau prin suturi resorbabile. 
Nu se recomandă utilizarea cauterului cu Gomco sau pense 
metalice similare, deoarece există un risc crescut de lezare 
a glandului. Ulterior, suprafața mucoasă şi cea cutanată a 
prepuţului sunt suturate cu fire separate resorbabile. 


URETRA 


Anatomie 


Uretra masculină este împărţită într-un segment posterior și 
unul anterior (Figura 29-28). Segmentul posterior include 
uretra prostatică și uretra membranoasă (unde este localizat 
sfincterul urinar extern striat). Segmentul anterior conţine 
meatul uretral, fosa naviculară, uretra peniană și uretra bulbară. 
Uretra prostatică este căptușită de epiteliu de tip tranziţional; 
uretra membranoasă, bulbară și peniană sunt căptușite de 

Figura 29-28. Anatomia și tipurile de celule care căptușesc urctra 
masculină. (Din Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams & Wilkins; 2007.) 

epiteliu columnar pseudostratificat sau stratificat, meatul 
uretral extern este căptuşit de epiteliu scuamos. Glandele 
bulbouretrale pereche (Cowper), localizate la nivelul uretrei 
membranoase, produc un lichid clar, vâscos (denumit și „fluid 
pre-ejaculator”) pe care îl secretă la nivelul uretrei bulbare. 
Glandele Littre, care produc de asemenea fluid pre-ejaculator, 
sunt localizate la nivelul uretrei peniene. Drenajul limfatic al 
uretrei posterioare se realizează direct în ganglionii obturatori 
şi iliaci, în timp ce uretra anterioară drenează prin intermediul 
ganglionilor inghinali profunzi în ganglionii iliaci. 

Uretra feminină, care are o lungime de aproximativ 4 cm 
(Figure 29-29), este situată imediat anterior de vagin. Meatul 
uretral extern se deschide la 2 cm posterior de clitoris. Uretra 
feminină este căptușită de epiteliu tranziţional la nivelul 
treimii proximale, respectiv de epiteliu scuamos stratificat la 
nivelul celor douătreimi distale. Glandele periuretrale Skene 
sunt similare glandelor uretrale masculine și se deschid în 
uretra distală. Uretra proximală feminină drenează limfa în 
ganglionii iliaci, iar porțiunea distală în ganglionii inghinali. 


Traumatisme 


Leziunile uretrei anterioare sunt secundare traumatismelor 
contondente, precum leziunile prin cădere în poziţie călare, 
care determină lezarea uretrei bulbare. Leziunile uretrei 
prostatomembranoase apar la aproximativ 10% dintre pa- 
cienţii cu fracturi pelvine secundare accidentelor rutiere sau 
ocupaţionale. Traumatismele uretrale trebuie suspicionate la 
pacienţii care exteriorizează sânge la nivelul meatului uretral 
extern, cu imposibilitatea micţiunii, cu edem şi echimoze 
peniene sau perineale. Dacă fascia lui Buck rămâne intactă, 


extravazarea de sânge și urină se limitează la corpul penian 
(Figura 29-30). 


Evaluare 

La uretrografia retrogradă, o ruptură parțială a uretrei este 
sugerată de existenţa atât a extravazării substanţei de contrast 
la nivelul uretrei, cât şi a pasajului substanţei de contrast la 
nivelul vezicii urinare. Extravazarea de substanță de contrast 

Figura 29-29. Anatomia și tipurile de celule care căptușesc uretra 
feminină. (Din Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams & Wilkins; 2007.) 

Figura 29-30. A și B, Căile de extravazare a sângelui 
și a urinei în caz de leziune a uretrei bulbare prin cădere 
„călare“ pe perineu. (Din Lawrence PF. Essentials of 
Surgical Specialties. Ediţia a 3-a. Philadelphia, PA: 
Lippincott Williams & Wilkins; 2007.) 


fără pătrunderea acesteia lanivelulvezicii urinare sugerează 
o leziune completă de uretră (Figura 29-31). 


Tratament 
Rupturile mici, incomplete ale uretrei anterioare, cu ex- 
travazare limitată de fascia Buck, se tratează iniţial prin 


Figura 29-31. Urctrogratie retrogradă care evidențiază extravaz- 
are retroperitoneală a substanței de contrast, produsă în urma 
unei rupturi traumatice de uretră posterioară. (Din Lawrence PF. 
Essentials of Surgical Specialties. Ediţia a 3-a. Philadelphia, PA: 
Lippincott Williams & Wilkins; 2007.) 

cateterism uretrovezical sau prin cistostomie suprapubiană. 
Pacienţii cu leziuni de uretră posterioară asociate cu frac- 
tură de bazin necesită drenaj vezical suprapubian. În plus, 
la acești pacienţi se poate monta un cateter uretro-vezical 
cu scop de realiniere a uretrei, dar această procedură este 
controversată. În general, rupturile de uretră posterioară se 
tratează prin drenaj vezical suprapubian minim 3 luni, după 
care se practică reconstrucţia uretrală prin abord perineal 
cu excizia stricturii, urmată de anastomoză. Uneori este 
necesară incizia infrapubiană pentru a obține o expunere 
adecvată a uretrei patente, proximal de sediul obstrucţiei. 


Afecțiunile maligne 


Carcinomul uretral la bărbat 

Carcinomul uretral este rar şi de obicei apare la pacienţii de 
peste 60 de ani. Aproximativ 80% sunt cancere scuamo-ce- 
lulare. În absenţa bolii metastatice, în cazul afectării uretrei 
distale, tratamentul de elecţie este reprezentat de penectomia 
parţială sau totală. Cancerele uretrei proximale sunt tratate 
prin uretrectomie și cistoprostatectomie. 


Carcinomul uretral la femeie 

Cancerul uretral este singura afecțiune malignă genito-urinară 
care apare mai frecvent la femei decât la bărbaţi. De obicei, 
simptomatologia este reprezentată de prezenţa unei mase 
uretrale papilare sau fungiforme sau de sângerare uretrală 
sau vaginală. Extensia tumorală locală în vagin sau în colul 
vezical este frecvent întâlnită. Extensia pe cale limfatică 
în cancerele uretrei distale are loc pe calea ganglionilor 
limfatici inghinali, pe când în cancerele uretrei proximale 
are loc pe calea ganglionilor iliaci. De obicei, adenopatia 
inghinală indică stadiul metastatic al tumorii. 

Leziunile non-invazive ale uretrei distale sunt frecvent 
cancere scuamocelulare şi se pot trata prin uretrectomie 

distală. Cancerele uretrei proximale și cele panuretrale 
sunt tratate prin chimioterapie sau radioterapie urmată de 
excizie radicală. Aceste abordări reprezintă ghiduri stan- 
dardizate de tratament pentru stadiul de boală localizată. 
Tratamentul individualizat poate să difere de la caz la 
caz, ținând cont de multipli factori, printre care amintim 
starea generală a pacientului, starea ganglionilor limfatici 
şi extensia tumorală. 


Stricturile uretrale 


În trecut, se considera căstricturile uretrale sunt cel mai fiecvent 
cauzate de uretrita gonococică. În prezent, cele mai comune 
cauze ale stricturilor sunt leziunile prin cădere „călare“ pe peri- 
neu (ex. accident de bicicletă în antecedente) şi instrumentarea 
uretrei. Simptomele urinare joase de tip obstructiv (ex. cele din 
afecțiunile prostatei) sunt cele mai frecvente. Ocazional, ITU 
sau imposibilitatea cateterizării uretrei din cauza unui obstacol 
uretral pot fi cele care conduc la diagnostic. 


Evaluare 

În caz de suspiciune de strictură de uretră, diagnosticul este 
stabilit prin cistoscopie. La cistoscopie uretra va putea 
fi vizualizată doar până la locul de îngustare, deoarece 
cistoscopul nu va putea depăși zona stricturată. De aceea, 
uretrografia retrogradă și CUGM vor preciza exact loca- 
lizarea, calibrul şi lungimea stricturii uretrale. 


Tratament 

În trecut, cele mai multe stricturi uretrale, indiferent de 
lungimea lor, erau tratate prin una sau mai multe şedinţe 
de dilataţie uretrală sau prin incizie endoscopică (ure- 
trotomie optică internă) a stricturii. Aceste tratamente se 
efectuau, de obicei, fără evaluarea imagistică a stricturii. 
Managementul modern al stricturilor uretrale presupune 
evaluarea diagnostică completă, cu imagistică retrogradă 
și anterogradă urmate de uretroscopie, înainte de a lua în 
discuţie opţiunile de tratament. Tratamentul optim pentru un 
pacient depinde de lungimea şi localizarea stricturii. Dacă 
lungimea stricturii este <1 cm şi este limitată la mucoasă, 
dilatarea sau uretrotomia optică internă pot fi soluţiile optime 
de tratament curativ. Stricturile mai lungi și cele recurente 
pot fi tratate în acelaşi fel. Rata de recurenţă este mare, de 
aproape 100%, în cazurile în care tratamentele endoscopice 
efectuate anterior au eşuat. Avantajele dilataţiilor uretrale 
și ale uretrotomiei optice interne sunt date de invazivitatea 
minimă, comparativ cu chirurgia deschisă. Aceste proceduri 
sunt o opțiune excelentă în cazul pacienţilor care vor să 
„rezolve“ strictura pe termen scurt. 

Dacă obiectivul este tratamentul definitiv al stricturii, 
reconstrucția uretrală prin abord deschis oferă rata cea mai 
mare de succes, cu condiția ca aceasta să fie efectuată cu 
echipament şi instrumentar dedicat. Spre exemplu, o strictură 
bulbară scurtă (Figura 29-32) poate fi tratată prin excizia 
deschisă a stricturii, urmată de anastomoză primară, cu o 
rată de succes permanent de >98%. În cazul stricturilor lungi 
sau distale, tratamentul chirurgical presupune transferul de 
țesut. Tesuturile ce pot fi folosite pentru a crește calibrul 
uretrei pot fi: lambou sau grefon de prepuţ sau grefon de 
mucoasă bucală. 


Figura 29-32. Uretrografie retrogradă care evidenţiază stric- 
tura uretrei bulbare. (Din Lawrence PF. Essentials of Surgical 
Specialties. Ediţia a 3-a. Philadelphia, PA: Lippincott Williams 
& Wilkins; 2007.) 


Afecţiuni congenitale 


Valvele uretrale posterioare 

Cel mai comun tip de valve de uretră posterioară (tipul 
I) constă în pliuri pereche de membrane mucoase care se 
extind de la extremitatea distală a verumontanum prostatic şi 
se întâlnesc anterior în uretra membranoasă (Figura 29-33). 
Valvele de uretră posterioară produc obstrucţie uretrală 
în grade variabile, având ca rezultat distensie vezicală, 
RVU, ureterohidronefroză și alterarea funcției renale. 
În prezent, afecțiunea este, de obicei, diagnosticată prin 
ecografie antenatală pe baza distensiei vezicale, a rinichilor 
cu hidronefroză și a oligohidramniosului. În cazuri severe, 
efectuarea unui şunt vezico-amniotic poate corecta oligo- 
hidramniosul, permiţând, astfel, dezvoltarea plămânilor 
fetali și evoluţia sarcinii până la termen. Diagnosticul este 
sugerat la nou-născut prin jetul urinar slab proiectat, prin 
incapacitatea nou-născutului de a urina și prin prezenţa 
unei mase palpabile suprapubian sau în flanc. CUGM poate 
evidenția prezenţa valvelor uretrale, dar cel mai important 
element diagnostic este dilatarea uretrei posterioare, cu 
obstrucția vezicală și de tract urinar superior, ca element 
secundar de diagnostic. 

Tratamentul inițial constă fie în plasarea unui tub de 
alimentaţie pentru nou născut de calibru 8 French pe post de 
cateter uretral, fie în montarea percutanată a unei cistostome 
suprapubiene. Se pot optimiza, astfel, statusurile hidroelec- 
trolitice şi acidobazice ale pacientului. După stabilizarea 
pacientului, se poate realiza rezecția endoscopică a valvelor; 
alternativ, se poate realiza deschiderea domului vezical la 
peretele abdominal antero-inferior (vezicostomie cutanată) cu 
rezecția endoscopică a valvelor într-o intervenţie ulterioară. 


Capitolul 29 Urologie: afecțiunile aparatului uro-genital 

Valve 


Figura 29-33. Valve de uretră posterioară. A. Dilatarea uretrei prostatice, hipertrofia peretelui vezical şi a trigonului în stadiul com- 
pensat; bilateral, hidrouretere prin hipertrofia trigonului vezical. B. Atrofia musculaturii vezicale în stadiul decompensat; uretere mult 
dilatate, tortuoase, secundar refluxului vezicoureteral. (Din Lawrence PF. Essentials of Surgical Specialties. Ediţia a 3-a. Philadelphia, 


PA: Lippincott Williams & Wilkins; 2007.) 


Hipospadiasul 

Hipospadiasul este una dintre cele mai frecvente anomalii 
congenitale şi este întâlnită la 1 din 300 de nou născuţi. 
În hipospadias, meatul uretral este localizat pe faţa ven- 
trală a penisului, proximal de poziţia sa normală în vârful 

glandului (Figura 29-34). Clasificarea hipospadiasului 
se bazează pe localizarea meatului uretral, care poate fi 
perineal, penoscrotal, penian, coronal sau glandular. De 
obicei, prepuţul este incomplet dezvoltat, fiind prezent ca 
un „şorț” pe fața dorsală a penisului. În plus, reminiscenţe 

Figura 29-34. Comparaţie între un penis normal şi un penis cu hipospadias şi fren scurt. (Din Lawrence PF. Essentials of Surgical 


Specialties. Ediţia a 3-a. Philadelphia, PA: Lippincott Williams & Wilkins; 


2007.) 

ale corpului spongios, distal de meatul uretral, formează 
o coardă fibroasă („chordee”), responsabilă de încurbarea 
ventrală penisului. Cândaceastă coardă fibroasă se rezecă, în 
cursul curei chirurgicale a hipospadiasului, de obicei meatul 
uretral hipospad se retractă și mai mult proximal, mărind 
distanţa față de poziţia sa normală de la vârful glandului. 
La pacienţii cu hipospadias perineal, scrotul este bifid (ase- 
mănător labiilor mari), testiculele sunt frecvent necoborâte, 
iar penisul este mic (asemănător cu un clitoris hipertrofiat), 
aprecierea clinică a sexului la naștere fiind dificilă. 

Există două obiective ale tratamentului hipospadiasului. 
Primul constă în corecţia curburii peniene, de obicei realizată 
prin excizia benzilor fibroase fie prin mobilizarea prin disecţie 
ategumentului penian de pe corpii cavernoși, fie prin plasarea 
de suturi de plicaturare pe faţa dorsală a corpilor cavernoşi. 
Al doilea obiectiv constă în crearea unei neo-uretre, pentru 
a putea completa absenţa uretrei între meatul hipospad și 
vârful glandului. Există multiple tehnici pentru tratamentul 
chirurgical al hipospadiasului, precum incizia uretrală dorsală 
cu tubularizare uretrală ventrală (tehnica Snodgrass), tehnici ce 
utilizează lambou tegumentar penian, iar, în cazuri complexe 
sau în reintervenţii, se pot folosi grefon de mucoasă bucală sau 
grefe tegumentare de piele liberă despicată. Pentru a minimiza 
impactul psihologic al chirurgiei genitale asupra copilului, se 
recomandă ca intervenţia pentru corectarea hipospadiasului 
să se realizeze înaintea vârstei de 1 an. 


Afecţiunile infecțioase 


Uretritele gonococice 

Gonoreea este produsă de Neisseria gonorrhoeae, diplococ 
anaerob Gram-negativ, ce se transmite prin contact sexual. 
După o incubație de 2-14 zile, cei mai mulţi bărbaţi pre- 
zintă o secreție uretrală galben-verzuie, cauzată de uretrita 
anterioară. Alte simptome pot fi disuria, pruritul uretral şi 
polachiuria. Aproximativ 25% dintre bărbaţii infectați rămân 
asimptomatici și reprezintă sursa de infecţie. Diagnosticul 
se stabilește prin examen bacteriologic al secreției uretrale 
(recoltată din uretră cu tampon uretral) şi culturi pe mediu 
Thayer-Martin. Dacă din anamneză rezultă existenţa con- 
tactului sexual oral sau anal, se recomandă recoltarea de 
material pentru cultură din faringe, respectiv din rect. Dacă 
se ridică suspiciunea de uretrită gonococică, pacientul şi 
partenerii sexuali se tratează înainte de obţinerea rezultatului 
bacteriologic. Ceftriaxona 250 mg administrată intramus- 
cular în doză unică este considerată tratamentul de elecţie. 


Uretritele non-gonococice 

Uretrita non-gonococică se caracterizează prin disurie, pola- 
chiurie, prurit uretral și secreție uretrală clară sau cu aspect 
mucoid. C. trachomatis este cel mai frecvent agent patogen 
implicat. Perioada de incubație este de 1—3 săptămâni. Dia- 
gnosticul de uretrită non-gonococică se face pe baza culturilor 
efectuate din secreția uretrală (recoltată cu tampon uretral), 
nu din exudat. C. trachomatis şi Ureaplasma urealyticum 
sunt sensibile la doxiciclină; se administrează 100 mg oral, 
de două ori pe zi, timp de 7 zile. S-a demonstrat recent că 
o doză unică de azitromicină (1 g, oral) este echivalentă ca 
eficacitate cu un tratament de 7 zile cu doxiciclină, motiv 
pentru care, în prezent, tratamentul cu azitromicină este 
considerat tratamentul de elecţie. În practica clinică, pacienţii 
la care există suspiciunea de boală cu transmitere sexuală cu 
gonococ sau chlamydia sunt diagnosticaţi utilizând medii 
de cultură pentru ambii agenţi patogeni, iar ca tratament se 
asociază ceftriaxona şi azitromicina. 


TESTICULELE, INFERTILITATEA h 
MASCULINA ȘI DISFUNCŢIA ERECTILA 


Testiculele 


Embriologie și anatomie 
Testiculele se dezvoltă embriologic dintr-o bandă lungă de 
mezoderm, localizată pe peretele abdominal posterior (re- 
troperitoneu), numită creastă genitală. În luna a 7-a de viață 
intrauterină, testiculul se află la nivelul orificiului inghinal 
intern. Gubernaculum testis este o structură conjunctivă ne- 
elastică, ce asigură conectarea polului inferior al testiculului 
la eminenţa genitală, asigurând direcționarea testiculului 
prin canalul inghinal către scrot, pe parcursul celei de-a 8-a 
luni de viaţă intrauterină. Pe măsură ce coboară, testiculul 
devine acoperit de o serie de învelișuri (Figura 29-35). 
Peritoneul înconjoară cele 4/5 anterioare ale testiculului, 
devenind tunica vaginală a testiculului. Porțiunea superioară 
a acestuia, tubulară, reprezintă procesul vaginal, care, în scurt 
timp, se va oblitera. Fascia oblicului intern se transformă în 
fibrele cremasterice (cu rol suspensor), cu rol termoreglator, 
ascensionând testiculul în condiţii de expunere la frig. 
Vascularizaţia arterială a testiculului este asigurată, 
în principal, de artera spermatică internă, cu origine la 
nivelul aortei abdominale, sub emergenta arterelor renale. 


Piele 


Dartos 
Fascia 
spermatică externă 


Mușchiul cremaster 


Fascia 
spermatică internă 
Tunica albuginee 


Foița parietală a 
vaginalei testiculare 
Foiţa viscerală a 
vaginalei testiculare 


Figura 29-35. A şi B, Învelişurile tes- 
ticulului. (Din Lawrence PF. Essentials 
of Surgical Specialties. Ediţia a 3-a. 
Philadelphia, PA: Lippincott Williams 
& Wilkins; 2007.) 

La vascularizaţia arterială a testiculului mai participă şi 
artera deferenţială, ramură din artera vezicală inferioară 
Și artera spermatică externă (cremasterică), cu origine în 
artera epigastrică inferioară. Drenajul venos urmează în 
paralel ramurile arteriale. Vena deferenţială drenează în 
vena hipogastrică, vena spermatică externă drenează în vena 
epigatrică, iar vena spermatică internă dreaptă drenează în 
vena cavă inferioară, pe când cea stângă drenează în vena 
renală stângă. În urma juxtapunerii crestelor mezonefice 
și genitale, drenajul limfatic al testiculului se face în gan- 
glionii limfatici preaortici şi precavi. Aceste aspect este 
esenţial în înțelegerea diseminării cancerului testicular. 


Afecțiuni congenitale 

Anomaliile testiculare 

Una dintre cele mai comune anomalii întâlnite la nou-năs- 
cuţii de sex masculin este criptorhidismul, adică un testicul 
nepalpabil. Incidenţa acestei anomalii descrește cu vârsta, 
de la 3,4% pentru nou-născuţii la termen, la 0,7% pentru 
sugarii de 9 luni. Incidenţa este crescută la prematuri. Dacă 
scrotul este nelocuit, cauzele posibile sunt anorhia, testi- 
culul necoborât sau testiculul retractil (Vezi Capitolul 11) 

Anorhidia reprezintă 3—5% dintre cazurile de testicul 
nepalpabil în scrot/ absenţa unuia sau a ambelor testicule 
din scrot. Majoritatea sunt cauzate de torsiune prenatală 
sau accidente vasculare, rar de agenezie. La explorare, 
ductul deferent este situat adiacent vaselor spermatice, cu 
un mugure cicatriceal ce reprezintă testiculul infarctizat în 
capătul cordonului spermatic (duct deferent orb). Anorhia 
unilaterală este o cauză de minimă îngrijorare, având în 
vedere că testiculul contralateral este hipertrofiat, iar sper- 
matogeneza și funcţia hormonală sunt aparent neafectate. 
Anorhia bilaterală conduce la sterilitate şi necesită terapie 
de suplinire hormonală la pubertate. 

Testiculele retractile sunt cauzate de hiperactivitatea 
musculaturii cremasterice. Testiculele sunt cu uşurinţă trac- 
ționabile în scrot, dar se retractă rapid în regiunea inghinală. 
Majoritatea acestora coboară în scrot la pubertate. Acest 
fenomen subliniază importanţa examinării copilului într-un 
mediu cald și cu manipularea blândă a regiunii inghinale. 

Testiculele necoborâte se găsesc, de obicei, pe traseul 
lor natural de descensus, din retroperitoneu până la orificiul 
inghinal extern. Rar, coborârea testiculului este aberantă, 
acesta putând fi identificat la nivelul perineului, în faţa 
anusului. Cel mai frecvent, dacă testiculul necoborât nu este 
palpabil pe traiectul canalului inghinal, acesta se găsește la 
nivelul orificiului internal canalului inghinal. Dacă niciunul 
dintre testicule nu este palpabil, dar ambele sunt prezente, un 
test stimulator cu gonadotropină corionică umană (hCG) va 
duce la creşterea nivelului testosteronului seric. Dacă acest 
lucru nu se întâmplă, trebuie luat în calcul diagnosticul de 
intersexualitate. Dacă se observă răspuns hormonal la sti- 
mularea hCG, criptorhidismul unilateral sau bilateral poate 
beneficia de cură hormonală cu hCG, în scopul coborârii 
testiculelor. În general, investigațiile imagistice de tip CT şi 
ecografie nu sunt utile în localizarea testiculului nepalpabil. 
Laparoscopia este adesea utilă în localizarea testiculului 
intraabdominal sau pentru confirmarea diagnosticului de 
absenţă a testiculului. Testiculul intraabdominal trebuie 
coborât în scrot, deoarece prezintă un risc de 48 de ori mai 
mare de malignizare. Testiculul contralateral celui necobo- 
rât are, de asemenea, un risc crescut de malignizare. Din 

nefericire, orhidopexia chirurgicală (mobilizarea şi fixarea 
testiculului în scrot, în poziţie normală) mu reduce riscul, 
dar permite depistarea precoce a unei eventuale transformări 
maligne. Bărbaţii cu un istoric de testicul necoborât au, de 
asemenea, un risc crescut de infertilitate. De asemenea, 
în cazul pacienţilor cu testicul necoborât au fost descrise 
anomalii epididimare precum epididim alungit, detaşare 
epididimo-testiculară şi disrupție parţială. 


Patenţa procesului vaginal 

Procesul vaginal, un segment tubular de peritoneu care se 
întinde din cavitatea abdominală până la tunica vaginală, 
de obicei se obliterează și involuează înainte de naștere. 
Când acest lucru nu se întâmplă, copilul prezintă hernie 
inghinală. Incidenţa procesului vaginal patent este de 4,4% 
la nou-născuţii la termen și de până la 13% la prematuri. 
Dacă procesul vaginal este complet patent, poate avea 
loc hernierea viscerelor abdominale până la ştrangularea 
acestora, situaţie în care se impune tratamentul chirurgical 
de urgență. Dacă procesul vaginal se închide parţial, se 
formează hidrocelul, care creşte în dimensiune atunci când 
copilul este în ortostatism sau când plânge. Dacă hidrocelul 
nu este aparent, examinarea blândă poate evidenția un 
cordon spermatic mai plin pe o parte. 

În timpul examinării, rularea cordonului spermatic 
între police și index dă senzaţia de mătase alunecând pe 
mătase (semnul „mănușii de mătase”) la palparea sacului 
peritoneal. Obliterarea spontană a procesului vaginal poate 
avea loc după naștere. Dacă hidrocelul persistă după vârsta 
de un an, variază în mărime (hidrocel comunicant) sau este 
simptomatic, este necesar tratamentul chirurgical. Acesta 
constă în ligatura înaltă a procesului vaginal patent la 
nivelul inelului inghinal intern. 


Torsiunea de cordon spermatic 

Nou născuţii care se prezintă cu un scrot dur, crescut în 
dimensiuni și care nu transiluminează, apărut brusc, pot avea 
hernie inghinală încarcerată, torsiune de hidatidă testiculară, 
hematom scrotal posttraumatic sau torsiune testiculară. La 
nou-născuți, torsiunea este extravaginală, adică epididimul, 
testiculul şi tunica vaginală se torsionează în interiorul fasciei 
spermatice interne, rezultând infarctul testicular. Examinarea 
scrotului în fazele acute de torsiune va depista un testicul 
situat în plan transversal față de poziţia normală, longitudinală. 
Ocazional, epididimul poate fi palpat în poziţie anormală, 
anterior, acesta fiind situat, în mod normal, într-o poziţie 
postero-medială. Pierderea reflexului cremasteric poate fi 
observată la 95% dintre pacienții cu torsiune testiculară. O 
hernie încarcerată poate fi diagnosticată prin ecografie sau 
stetacustic. Auscultaţia zgomotelor intestinale în scrot indică 
încarcerarea conţinutului intestinal. 

Torsiunea intravaginală are loc mai frecvent în perioada 
adolescenței. În cadrul acestei afecţiuni, tunica vaginală înconjoară 
testiculul în loc să fie fixată posterolateral. Astfel, testiculul 
este liber să torsioneze în interiorul vaginalei, similar unei 
limbi de clopot. Pacientul se prezintă cu un testicul tumefiat, 
dureros, care împiedică examinarea. Testiculul poate fi retractat 
într-o poziţie înaltă în scrot sau epididimul poate fi decelat în 
poziţie anormală. Anamneza atentă poate evidenția episoade 
de dureri testiculare tranzitorii. Torsiunea poate urma după 
o activitate fizică viguroasă, dar este rar cauzată de aceasta. 
Diagnosticul diferenţial include traumatismul, orhiepididimita, 

torsiuneaapendicelui testicular, mușcături de insecte afectând 
scrotul, orhite virale (varicela, oreionul, virusurile cocsackie, 
mononucleoza infecțioasă), torsiunea de cordon spermatic. 
Laexamenul clinic, torsiunea hidatidei testiculare poate duce 
la apariția unui semn punctiform albastru în care se vede, 
prin pielea scrotului, hidatida infarctizată. Orhiepididimita 
este extrem de rară la adolescenți şi, în absenţa piuriei, nu 
trebuie luată în considerare. 

Dacă diagnosticul este incert, trebuie efectuată ecografia 
Doppler color pentru evaluarea fluxului sanguin testicular și a 
anatomiei intrascrotale. Dacă torsiunea cordonului testicular 
este un diagnostic probabil,pacientul trebuie să fie supus unei 
intervenţii chirurgicale de explorare. Manevrele de tempori- 
zare — refrigerarea cu gheaţă a scrotului, infiltrarea cordonului 
spermatic cu un anestezic sau încercarea de a detorsiona manual 
testiculul — pot fi folosite până în momentul în care sala de 
operaţie este pregătită. Deoarece torsiunea prelungită (>6 ore) 
poate duce la leziuni testiculare ireversibile, cu infertilitate, 
corectarea ar trebui să se facă rapid. Dacă explorarea scrotală 
confirmă torsiunea, trebuie luat în considerare că torsiunea 
este bilaterală (deci afectează şi testiculul contralateral) şi este 
indicată orhidopexia contralaterală pentru a preveni torsiunea 
ulterioară a celuilalt cordon spermatic. 


Traumatismele 

Deşi testiculele sunt suspendate liber în scrot şi sunt relativ 
rezistente la traumatisme, o lovitură directă asupra organului 
poate duce la leziuni. Este important să se stabilească dacă 
tunica albuginee este intactă, deoarece acest lucru influențează 
decisiv tratamentul. Dacă un pacient are hematom scrotal 
şi testiculul intact, este de preferat tratamentul conservator. 
Dacă tunica albuginee este ruptă, se va practica explorarea 
scrotală, cu îndepărtarea elementelor seminifere disfuncțio- 
nale şi închiderea tunicii albuginee. Examinarea ecografică 
este, adesea, utilă în evaluarea integrităţii tunicii albuginee. 


Infectiile scrotale 

Infecţiile care implică pielea scrotului includ celulita cauzată 
de bacteriile Gram-pozitive, tratate cu antibiotice, precum 
cefazolin sau cefalexin, și infecția candidozică, tratată cu un 
medicament antifungic aplicat local. 

O infecţie rară, dar de temut, care interesează scrotul, este 
fasceita necrozantă (gangrena Fournier), un proces asociat cu 
o infecție mixtă și care interesează țesutul adipos subcutanat. 
Afecţiunile asociate pot fi diabetul, obezitatea, strictura ure- 
trală şi bolile perirectale. Scrotul devine eritematos, tumefiat 
și umed. Gangrena se poate răspândi rapid și poate progresa 
de-a lungul peretelui abdominal anterior — la examenul clinic 
apar crepitaţii. Debridarea largă și drenajul zonei afectate, 
precum şi administrarea de antibiotice cu spectru larg, sunt 
esenţiale. În lipsa tratamentului chirurgical imediat, gangrena 
Fournier poate duce la moartea pacientului. 


Bolile maligne 

Cancerul testicular este cea mai frecventă malignitate solidă la 
bărbaţii cu vârsta cuprinsă de 18-35 de ani. Descoperirea unei 
mase tumorale scrotale este o experiență înspăimântătoare pentru 
un tânăr, iar frica de malignitate poate duce la negarea bolii. 


Evaluare 
Pacientul cu formaţiune tumorală scrotală trebuie întrebat de 
cât timp este prezentă masa tumorală, dacă și-a mărit volumul 


în timp sau dacă este dureroasă şi dacă a fost precedată de 
o infecţie, traumatism sau intervenţie chirurgicală. După ce 
scrotul este examinat manual, o sursă de lumină este plasată 
în spatele scrotului, încercându-se transiluminarea sa. Transi- 
luminarea implică existenţa unui lichid, aşa cum se întâmplă 
în hidrocel sau spermatocel. Dacă testiculele sunt vizualizate 
în lichid, avem de-a face cu un hidrocel, cauzat de scăderea 
absorbției lichidului prin foița parietală a tunicii vaginale cu 
acumularea de lichid între cele două foiţe ale tunicii. Dacă 
la transiluminare colecţia lichidiană se situează deasupra sau 
sub testicule, avem de-a face, probabil, cu un spermatocel. 
Ambele entități sunt benigne, dar distincţia este importantă în 
vederea alegerii tratamentului chirurgical optim. Dacă masa 
este adiacentă cordonului spermatic şi la palpare se simte „ca 
un sac de râme”, este probabil un varicocel — un segment 
dilatat al venei spermatice interne. Varicocelul este prezent 
la aproximativ 15-20% dintre bărbaţi și necesită corectare 
doar dacă asociază durere ipsilaterală, atrofie testiculară sau 
subfertilitate. Etiologia acestei afecțiuni este necunoscută 
dar, dată fiind predilecţia sa pentru partea stângă, explicaţia 
frecventă este o anomalie a valvelor venei testiculare. Dacă 
masa nu se transiluminează, dar pare localizată la capul sau 
coada epididimului, cel mai probabil este vorba de un granulom 
spermatic, un chist epididimar, o tumoră adenomatoidă epidi- 
dimară benignă sau, mai rar, un mezoteliom al epididimului, 
care are potenţial malign. 

O masă care interesează testiculul are o înaltă proba- 
bilitate de malignitate. Poate fi efectuată ecografia masei 
testiculare, dar explorarea chirurgicală este de obicei ne- 
cesară atât pentru diagnostic, cât şi pentru tratament. Din 
cauza drenajului limfatic al testiculului, incizia scrotală este 
contraindicată dacă există o malignitate, deoarece aceasta 
ar altera direcția drenajului limfatic şi ar compromite trata- 
mentul. Prin urmare, incizia trebuie efectuată în regiunea 
canalului inghinal. Cordonul spermatic este pensat cu o 
pensă atraumatică, iar testiculul este mobilizat din scrot 
și adus în câmpul chirurgical. Dacă se constată prezența 
unei tumori, structurile cordonului sunt ligaturate cu fir 
neresorbabil şi testiculul este îndepărtat. 


Tratament 
Malignităţile testiculare pot fi împărțite în tumori cu celule 
germinale (care apar din elementele germinale) şi tumori cu 
celule non-germinale (ce apar din elementele mezodermice 
ale testiculului). În secţiunea următoare sunt discutate tu- 
morile cu celule germinale, care sunt şi cele mai frecvente. 
Tumorile testiculare cu celule germinale sunt împărţite 
în seminoame şi non-seminoame. Seminoamele nu suferă 
transformări neoplazice ulterioare, în timp ce non-seminoa- 
mele se diferenţiază de-a lungul liniilor extra embrionare 
(ex. coriocarcinomul sau tumora de sac vitelin) sau de-a 
lungul liniilor intra embrionare (ex. teratomul). Înainte 
de orhidectomia radicală, trebuie dozaţi anumiţi markeri 
tumorali. &-fetoproteina (AFP) are un timp de înjumătățire 
plasmatică de 5-7 zile şi, când este crescută, sugerează 
diagnosticul de tumoră non-seminomatoasă. B-hCG are un 
timp de înjumătățire mai scurt şi poate fi crescută atât în 
seminom cât și în tumora non-seminomatoasă. Deoarece 
AFP este produsă de celulele endodermale care căptuşesc 
sacul vitelin, aceasta nu va creşte într-un seminom pur. 
Totuşi, B-hCG este produsă de celulele sinciţiotrofoblastice 
și poate fi crescută în 30-40% dintre seminoame. 

TABELUL 29-4. Stadializarea tumorilor cu celule 


germinale 


Stadiul | Fără metastaze decelabile; markeri normali 
(inclusiv în cazul în care preoperator au fost 
crescuţi); tumoră limitată la testicul 

Stadiul IIA Boală retroperitoneală microscopică 

Stadiul IIB Boală retroperitoneală minimă (<5 cm) pe 
investigaţiile radiologice) 

Stadiul IIC Boală retroperitoneală masivă (>5 cm) 

Stadiul III Boală extinsă dincolo de limitele drenajului 


limfatic retroperitonea! sau markeri pozitivi 
după limfodisecţie retroperitoneală 


Markerii tumorali sunt importanţi în managementul 
cancerului testicular. De exemplu, dacă AFP (produsă doar 
de tumorile non-seminomatoase) este crescută după orhidec- 
tomie și testiculul are seminom pur, fie anatomo-patologul 
a ratat celulele non-seminomatoase din piesă, fie există 
celule non-seminomatoase oriunde altundeva. Creşterea 
AFP sau B-hCG înainte de orhidectomie indică prezența 
unui cancer extragonadal. 

După orhidectomia radicală (îndepărtarea testiculului printr-o 
incizie inghinală), stadializarea tumorală este completată cu 
datele obținute la examinarea CT a spaţiului retroperitoneal 
(înlocuind limfangiografia), la radiografie toracică (cu sau 
fără examen CT) şi la dozarea postoperatorie a markerilor 
tumorali. Stadializarea clinică și patologică este complicată 
dar, de obicei, se face conform datelor din Tabelul 29-4. 

De obicei, seminoamele determină mărirea difuză a testi- 
culelor. Pe secţiune, țesutul este alb strălucitor. Microscopic, 
există o proliferare monotonă a unor celule mari, rotunde, 
cu citoplasma clară. Infiltrarea limfocitară este prezentă în 
20% dintre cazuri. După stabilirea diagnosticului histologic, 
stadializarea este finalizată (conform Tabelului 29-4). 

Seminomul este o tumoră deosebit de radiosensibilă. 
Stadiile I şi Ha ale seminomului sunt tratate, de obicei, 
cu doze moderate de radioterapie retroperitoneală. Pentru 
boala metastatică retroperitoneală voluminoasă sau pentru 
metastazele la distanță, chimioterapia pe bază de săruri de 
platină este tratamentul de primă linie. 

Pentru boala non-seminomatoasă în stadiul I, limfodi- 
secţia retroperitoneală este o opțiune bună. În cadrul acestei 
proceduri, sunt îndepărtate grupurile ganglionare adiacente 
aortei şi venei cave inferioare, medial de uretere. (Detalii 
suplimentare referitoare la această tehnică, inclusiv șabloane 
de disecţie, pot fi găsite în atlasul urologic şi manualele 
enumerate la sfârșitul acestui capitol.) Conservarea fibrelor 
nervoase simpatice în cursul disecţiei păstrează funcția 
ejaculatorie la majoritatea bărbaților. Supravegherea atentă, 
fără limfodisecţie, este o opţiune pentru unii pacienți dar, 
de obicei, nu este recomandată. 

Pentru tumorile mai avansate sau metastatice, se utili- 
zează chimioterapia pe bază de săruri de platină. Se obţine 
o rată de supraviețuire la 5 ani care depăşeşte 70%, chiar 
şi în condiţiile bolii metastatice. După chimioterapie, este 
necesară rezecţia oricărei mase abdominale pentru a iden- 
tifica orice cancer rezidual sau pentru a îndepărta teratomul 
matur, care se poate mări progresiv. 


Infertilitatea masculină 


15% dintre cuplurile recent căsătorite întâmpină dificultăţi în 
conceperea unui copil. Statisticile arată că 60% dintre cuplu- 
rile fertile vor concepe în primele 3 luni în care nu folosesc 
mijloace contraceptive şi procentul crește la 90% la 1 an. 
Dacă după un an de contacte sexuale neprotejate nu se obține 
sarcina, ambii parteneri vor fi evaluaţi. Această secțiune se 
va limita la infertilitatea masculină. Un factor masculin este 
responsabil de infertilitate în 40% dintre cazuri și este parțial 
responsabil în încă 20%. 


Evaluare 

O anamneză completă ar trebui să includă obţinerea de 

informaţii despre următoarele: 

Boli în copilărie (ex. oreion) şi proceduri chirurgicale în regiunea 
inghinală, scrotală sau asupra vezicii urinare 

Pubertate întârziată sau prematură 

Boli virale în ultimele 3 luni (deoarece spermatogeneza durează 
aproximativ 90 de zile) 

Medicamente care pot provoca tulburări ale fertilității (ex. 
cimetidină, Macrodantin, Azulfidină) 

Expunerea la toxice și fumatul de marijuana sau tutun 

Cunoașterea perioadelor fertile (cuplul poate avea contact sexual 
prea des, nu destul de des sau sincronizarea este inadecvată) 

Utilizarea lubrifianţilor (unii lubrifianți au efect spermicid) 


Examen fizic 

Examenul fizic include următoarele: examinarea organelor 
genitale; tipul constituţional pentru sindromul Klinefelter; 
aprecierea câmpului vizual și a sensibilităţii olfactive pentru 
a decela posibile leziuni hipofizare sau hipotalamice; tora- 
cele pentru a decela o ginecomastie; penisul pentru leziuni 
locale; meatul uretral pentru poziţie şi dimensiune; vasele 
deferente şi epididimul (palpate pentru anomalii); testiculele 
(palpate și măsurate cu un orhidometru, notând consistenţa 
şi anomaliile). Prezenţa unui varicocel trebuie documentată. 


Analiza spermei 

Metoda principală a evaluării inferilității masculine este analiza 
spermei. Din cauză că rezultatele acestei analize pot varia, trei 
probe diferite, obținute după minim 24 de ore de abstinență 
sexuală, sunt examinate la mai puţin de o oră de la colectare. 
Ejaculatul complet este colectat într-un borcan de sticlă cu 
gură largă (plasticul poate fi spenmicid). Rezultatele analizei ar 
trebui discutate în termeni de „adecvat”, aşa cum recomandă 
Organizaţia Mondială a Sănătății (Tabelul 29-5), mai degrabă 
decât în termeni de „mediu” sau „normal”. Parametrii măsuraţi 


TABELUL 29-5. Standarde pentru analiza 


adecvată a spermei 


Volumul ejaculatului 1.5-5.0 mL 


Densitate spermatozoizi >20 milioane/mL 


Mobilitate >60% 


Grad de mobilitate >2 (scară 1-4) 


Morfologie >60% normali 


Conform Organizaţiei Mondiale a Sănătății. 

includ densitatea spermei, motilitatea și morfologia sperma- 
tozoizilor şi volumul ejaculatului. Probleme cu fertilitatea 
pot apărea atunci când există un volum redus. Cauzele unui 
volum redus includ scăderea testosteronului seric, ejacularea 
retrogradă în vezica urinară și obstrucția ductelor ejaculatoare. 


Tratament 

Pacienţii cu ejaculare retrogradă pot fi diagnosticaţi printr-o 
evaluare a primei probe de urină recoltată după ejaculare; în proba 
de urină se găsește spermă. Tratamentul ejaculării retrograde 
este medicaţia simpatomimetică, cum ar fi pseudoefedrina. 
Dacă această medicaţie nu dă rezultate, spermatozoizii pot 
fi recoltaţi din vezică, spălaţi şi folosiţi pentru inseminarea 
intrauterină. Testele pentru obstrucţia canalului ejaculator 
includ analiza fructozei în lichidul ejaculat, deoarece fiuctoza 
este, în mod normal, produsă de veziculele seminale. Absența 
fructozei în ejaculat indică lipsa lichidului provenit din ve- 
ziculele seminale. Ecografia transrectală este acum folosită 
mai des pentru evaluarea pacienţilor cu obstrucția ductului 
ejaculator, care poate fi adesea tratată cu succes prin rezecția 
transuretrală a unei stenoze a ductului ejaculator. 

Pacienţii cu azoospermie de altă etiologie decât cele men- 
ționate mai sus pot avea agenezie a ductului deferent, situaţie 
careobligă la evaluare pentru a exclude fibroza chistică. Acești 
pacienți pot fi candidați pentru aspiraţia microchirurgicală a 
spermatozoizilor din epididim. Pacienţii cu azoospenmie, testicule 
atrofice și un nivel ridicat de hormon foliculo-stimulant au, de 
obicei, insuficienţă testiculară intrinsecă. Biopsia testiculară 
poate evidenția spermatozoizii care pot fi extrași. Din păcate, 
acești pacienți sunt, de obicei, infertili şi adopţia este cea mai 
bună opțiune. Rezultatele obișnuite ale biopsiei testiculare și 
azoospermia cu un volum normal al ejaculatului sugerează 
obstrucţia la nivelul vaselor deferente sau la nivelul epididimu- 
lui, Aceşti pacienţi pot fi candidaţi pentru explorare scrotală, 
deferentografie și vaso-vasostomie sau vaso-epididimostomie. 

Dacă un varicocel este prezent la un pacient cu un număr 
scăzut de spermatozoizi sau cu parametri funcționali anor- 
mali (oligoastenospermie), cura chirurgicală a varicocelului 
este o opţiune. 


Disfuncţia erectilă 


În trecut, se credea că problema de bază la majoritatea 
bărbaților cu disfuncţie erectilă este o anomalie psihologică. 
Progrese recente în cunoaşterea mecanismelor erecţiei au 
dus la concluzia că există o afectare organică la peste 85% 
dintre aceşti bărbaţi. 

Erecţiile implică integritatea unor mecanisme neuro- 
logice, endocrine și vasculare. Capacitatea de a obţine și 
menţine o erecţie implică un flux arterial adecvat, o relaxare 
a musculaturii netede în țesutul erectil al corpilor cavernoși 
şi stocarea sângelui în corpii cavernoşi la presiuni ridicate. 
Stimularea sexuală şi excitaţia, asociate cu libidoul, care 
este parțial mediat de testosteron, conduc la evenimente 
neurologice cu eliberare de oxidnitric din neuronii non-adre- 
nergici non-colinergici. Aceasta duce la creșterea producţiei 
de guanozin-monofosfat ciclic (GMPc), ceea ce duce la 
relaxarea musculaturii netede de la nivelul corpilor caver- 
noși. Dilatarea arterelor şi arteriolelor și afluxul de sânge 
la nivelul penisului cresc, iar fluxul venos scade, păstrând 
astfel sângele în corpii cavernoși. O tulburare a unuia sau a 
mai multor procese menţionate anterior provoacă disfuncţie 
erectilă. Disfuncţia erectilă este clasificată în patru categorii 


principale: vasculogenă, endocrină, psihogenă și neurogenă. 
Totuşi, este posibil ca la un pacient sa fie prezente, în grade 
diferite, mai multe dintre aceste cauze. 


Disfuncţia erectilă vasculogenă 

Tulburările vasculogene sunt, probabil, cea mai frecventă 
cauză a disfuncţiei erectile. Insuficienţa arterială este 
agravată de hipertensiune arterială, hiperlipidemie, diabet 
zaharat și fumat. Traumatismele pelvine pot duce la o leziune 
arterială focală. O incapacitate de a stoca sânge venos în 
țesutul erectil al corpilor cavernoși poate apărea secundar 
unei scurgeri venoase — afluxul de sânge este adecvat, dar 
sângele nu rămâne blocat. 


Disfuncţia erectilă de cauză endocrină 

Sindroamele endocrinologice asociate cu un nivel scăzut de 
testosteron în ser, scăderea libidoului şi disfuncția erectilă 
includ hipogonadismul hipogonadotrop și adenomul hipofizar. 
Primul test hormonal în evaluarea disfuncţiei erectile este 
dozarea nivelului seric al testosteronului, având în minte şi 
variaţia circadiană a eliberării acestui hormon. Dacă nivelul 
de testosteron este scăzut, se dozează și gonadotrofinele și 
prolactina. Hiperprolactinemia (asociată cu un nivel scăzut 
al testosteronului) poate fi cauzată de o leziune hipofizară; 
în această situaţie este indicată IRM de craniu. Deși se 
întâmplă rar, un adenom hipofizar se poate prezenta cu 
disfuncţie erectilă. 


Disfuncţia erectilă de cauză psihogenă 

Factorii psihogeni pot fi parţial sau în întregime respon- 
sabili pentru disfuncţia erectilă. Testul pentru a determina 
dacă impotenta este psihogenă se efectuează selectiv. Testul 
tumescenţei peniene nocturne utilizează erecţiile care apar 
în timpul somnului în faza REM (rapid eye movement) 
și care sunt normale la bărbaţii sănătoși. Lipsa erecţiilor 
spontane nocturne sugerează o deficiență organică, în timp 
ce prezenţa acestora indică deficiență psihogenă. 


Disfuncţia erectilă de cauză neurogenă 

Cele mai obișnuite leziuni neuropatice sunt cauzate de leziuni 
ale măduvei spinării, scleroza multiplă, alcoolismul și diabetul 
zaharat. Intervenţiile chirurgicale (ex. prostatectomia radicală) 
pot duce la lezarea bandeletelor neuro-vasculare, având în 
vedere poziţia postero-laterală a acestora între prostată și rect. 


Evaluare 

O serie de teste pot fi efectuate pentru a evalua disfuncția 
erectilă. Pentru evaluare sunt utilizate testul tumescenţei 
peniene nocturne, ecografia Doppler a corpilor cavernoși 
înainte şi după o erecţie indusă farmacologic, cavernosometrie/ 
cavernosografie şi arteriografia arterelor rușinoase. Aceste 
teste nu sunt efectuate de rutină și la majoritatea pacienţilor 
deoarece rezultatele pot să nu influenţeze decizia de tratament. 
Excepţie fac pacienţii tineri cu traumatism pelvin care pot 
beneficia de revascularizare, dacă o mică leziune arterială 
este responsabilă de disfuncţia erectilă. 


Tratament 

Inhibitorii de PDE-5, cum ar fi sildenafil, vardenafil şi tada- 
lafil, sunt terapia de primă linie pentru majoritatea cazurilor 
de disfuncţie erectilă. Aceşti agenţi acţionează prin inhibarea 
fosfodiesterazei, un compus care descompune GMPc, care 

este necesar pentru relaxarea musculaturii netede din vasele 
de la nivelul penisului. Rezultatul constă în creșterea nivelului 
de GMP, favorizând relaxarea musculară și erecţia. Această 
medicaţie este extrem de eficientă la majoritatea pacienților, 
iar tratamentele alternative trebuie luate în considerare numai 
în cazul în care inhibitorii de PDE-S eșuează. 

Alte opţiuni de tratament includ observaţia şi dispozitivele 
cu vacuum (pompă plasată peste penis care poate provoca 
erecţie prin crearea unei presiuni negative ce duce la aspirarea 
sângelui în copii cavernoși), cu sau fără utilizarea unei benzi 
de constricție la baza penisului pentru a menţine erecţia indusă 
de pompa de vid. Oaltă opţiune este administrarea intrauretrală 
a unui supozitor cu alprostadil sau injecția intracavernoasă 
de medicamente cu efect vasodilatator. Aceste tratamente 
implică administrarea de medicamente care determină rela- 
xarea musculaturii netede din interiorul penisului. O ultimă 
soluţie este protezarea penisului. 


ABILITĂȚI PRACTICE 


Cateterismul vezical (la bărbat) 


1. Se pregătesc toate materialele ce trebuie utilizate, înainte 
de începerea procedurii. Odată ce procedura este iniţiată, 
o mână va ține permanent penisul. De aceea, este esențial 
ca totul să fie gata de folosire și la îndemână. Materialele 
necesare sunt: cateterul (de obicei 16 French) și punga 
colectoare, gelul lubrifiant (se aplică pe vârful cateterului 
sau se introduce în uretră), un dezinfectant (ex. Betadina) 
și un aplicator, o seringă de 10 mL umplută cu apă sterilă, 
câmp de izolare steril si mănuși sterile. 

2. Se poziţionează câmpul peste pacientul așezat în decubit 
dorsal. Cu o mână se prinde penisul şi se tracționează în 
sus, către zenit, decalotând complet glandul dacă pacientul 
nu este circumcis. Cu cealaltă mână se curăță meatul și 
glandul cu soluţie antiseptică. Mâna care nu ţine penisul 
este folosită pentru a efectua restul procedurii. 

3. Se acoperă vârful cateterului cu un lubrifiant hidrosolubil. 
O bună lubrifiere a uretrei facilitează pasajul cateterului. 
Injectarea a 10 mL de lubrifiant în interiorul uretrei este, 
de asemenea, recomandată. Există seringi cu vârf conic, 
preumplute, ce conţin un lubrifiant şi lidocaină (Uro-jet). 
Alternativ, o seringă obișnuită de 10 mL poate să fie umplută 
cu lubrifiant în timpul pregătirii procedurii. 

4. Cateterul se introduce încet pe traiectul uretrei până 
când în exterior rămâne doarzona din jurul portului de 
umflare a balonului (5-7 cm) (Figura 29-36). Nu trebuie 
oprită avansarea cateterului în primul moment în care 
urina devine vizibilă. Cateterul trebuie să fie introdus 
până la bifurcația sondei Foley. 

5. Se verifică dacă pe cateter se scurge urină şi apoi se 
umflă balonul cu 7-10 mL apă sterilă. 

6. Se conectează cateterul cu punga colectoare şi apoi se 
lipeşte cateterul de coapsă. 


Cateterismul vezical (la femeie) 


1, Se așază pacienta în decubit dorsal cu picioarele desfăcute 
larg și genunchii flectaţi. În practică, este preferată 
așezarea pacientei pe masa ginecologică. 

2. Se efectuează procedura așa cum este descrisă mai sus, 
cu excepţia următoarelor: cu o mână se depărtează labiile 

Figura 29-36. Cateterizarea uretrei la bărbat. (Din Lawrence PF. 
Essentials of Surgical Specialties. Ediţia a 3-a. Philadelphia, PA: 
Lippincott Williams & Wilkins; 2007.) 

Figura 29-37. Cateterizarea uretrei la femeie. (Din Lawrence 
PF. Essentials of Surgical Specialties. Ediţia a 3-a. Philadelphia, 
PA: Lippincott Williams & Wilkins; 2007.) 


(Figura 29-37); alternativ, este nevoie de un asistent care 
să efectueze această manevră. Când se introduce cateterul, 
acesta trebuie avansat doar jumătate din lungimea sa 
înainte ca balonul să fie umflat. 


Dificultăţi 

Principala problemă întâmpinată este rezistența la introdu- 
cerea cateterului la bărbat. De obicei, aceasta dificultate se 
întâmplă la nivelul prostatei, acolo unde uretra se curbează 
în sus către vezica urinară (Figura 29-38). În cazul în care 
cateterul nu poate urma această curbură, el va penetra lobul 
median al prostatei. Mai mult, mărirea lobilor laterali ai 
prostatei îngreunează suplimentar trecerea cateterului. Dacă 
se întâlneşte rezistență, nu trebuie folosită forța pentru că, în 
acest fel, se va produce o leziune uretrală sau o cale falsă. În 
schimb, se va încerca depăşirearezistenţei prin injectarea de 
lubrifiant adițional în uretră și înlocuirea cateterului cu unul 


674 Chirurgie generală şi specialităţi chirurgicale 


Vezica 
urinară 


Prostată 
Uretră - 


Figura 29-38. Dificultăţi în introducerea cateterului din cauza 
prostatei. (Din Lawrence PF. Essentials of Surgical Specialties. 
Ediţia a 3-a. Philadelphia, PA: Lippincott Williams & Wilkins; 2007.) 


cu vârful cudat (Figura 29-39) (18-20 French); un astfel de 
cateter are vârful curbat în sus. Pe măsură ce cateterul este 
avansat, se va menține orientarea prin păstrarea portului de 
balon orientat în sus. Cele mai importante recomandări sunt 
ca niciodată să nu se forțeze manevra de cateterizare şi să 
nu se umfle balonul până când cateterul nu avansează pe tot 
traiectul și scurgerea de urină devine vizibilă, pentru a nu 
risca umflarea balonului în uretră. 

Dacă drenajul urinei nu se produce de la început, este 
posibil ca lumenul cateterului sa fie temporar blocat cu lubri- 
fiant. Lubrifiantul se dizolvă, de obicei, într-un minut. Dacă 
urina tot nu este vizibilă, atunci se irigă cateterul cu 60 mL 
ser fiziologic, folosind o seringă specială care se adaptează 
cateterului (seringa Toomey), fără să se umfle balonul. Poziţia 
corectă a cateterului este confirmată atunci când serul fiziologic 
poate fi introdus uşor şi extras fără rezistență. 

O strictură uretrală poate, de asemenea, cauza rezistență 
la introducerea cateterului. Câteodată, poate fi indicată 


MODELE DE ÎNTREBĂRI 


Vârful curbat al cateterului Coudé 


Figura 29-39. Cateter uretral cu vârf cudat. (Din Lawrence PF. 
Essentials of Surgical Specialties. Ediţia a 3-a. Philadelphia, PA: 
Lippincott Williams & Wilkins; 2007.) 


utilizarea unui cateter cu calibru mai mic (12-14 French). 
Totuşi, lumenul uretral în zona stricturii este adesea prea 
îngust pentru a permite trecerea unui cateter. Într-un astfel 
de caz, consultul urologic devine obligatoriu. 

ÎNTREBĂRI 


Alegeţi un singur răspuns pentru fiecare întrebare. 


1. Care dintre următoarele NU este corect în ceea ce 
priveşte PSA? 

A. PSA este o serină protează care lichefiază 
materialul seminal postejaculator. 

B. Ofracţie mare de PSA liber (free PSA) este asociată 
cu o incidenţă redusă a cancerului de prostată. 

C. Un PSA seric crescut este asociat cu boli 
benigne şi maligne ale prostatei. 

D. Un PSA seric de 0,5 ng/mL după prostatectomie 
radicală pentru cancer de prostată este 
considerat a fi dovada eradicării bolii. 

E. PSA seric după radioterapie eficace pentru 
cancer de prostată trebuie să fie <1,0 ng/mL. 


2. Care dintre următorii pacienţi NU necesită 

imagistica renală pentru traume? 

A. Un copil de 7 ani cu microhematurie după 
accident de maşină 

B. Un bărbat în vârstă de 40 de ani cu microhema- 
turie și hipotensiune după accident de 
motocicletă 

C. O femeie de 50 de ani, pieton lovit de o mașină, 
cu hematurie francă 

D. Un bărbat stabil hemodinamic în vârstă de 30 
de ani cu microhematurie după precipitarea de 
la înalțimea a două trepte, fără semne externe 
de rănire 

E. Un bărbat de 25 de ani cu microhematurie cu o 
plagă împuşcată în zona flancului stâng 


3. Un bărbat în vârstă de 35 de ani acuză dureri 
de flanc şi se constată că este anemic. Există 

sensibilitate la palparea flancului drept. O scanare 
CT de abdomen si pelvis este efectuată, cu 
decelarea unei mase de 6 cm în rinichiul drept 
care este compusă din grăsime macroscopică 
(Hounsfield negativă la CT). Există dovezi ale 
hemoragie în jurul masei. Nu se evidenţiază alte 
mase sau limfadenopatii. Care dintre următoarele 
variante reprezintă diagnosticul corect? 

A. CRCC cu hemoragie 

B. Angiomiolipomul rinichiului cu hemoragie 

C. Chist renal complex 

D. Chist renal simplu 

E. Boală metastatică la rinichi 


Care dintre următorii pacienţi necesită tratament 

imediat pentru a preveni bolilor semnificative sau 

a morții? 

A. Un pacient cu un calcul ureteral distal de 3 mm 
și durerea în flanc 

B. n pacient cu un calcul bazinetal de 1 cm care 
este asimptomatic 

C. Un pacient cu un calcul ureteral de 3 mm, febră 
și urocultura cu bacili Gram negativi 

D. Un pacient asimptomatic cu un calcul ureteral 
de 1 cm. 

E. Un pacient cu greață și vărsături din cauza unui 
calcul situat in ureterul distal de 5 mm 


Carcinomul cu celule scuamoase al penisului de 
obicei metastazează în prima instanţă în care dintre 
următoarele staţii ganglionare? 

A. Obturator 

B. Iliac 

C. Periaortic 

D. Pericav 

E. Inghinal 


RĂSPUNSURI ȘI EXPLICAȚII 


Răspuns: D 

PSA sericdupă prostatectomia radicală pentru 
cancer de prostată ar trebui să fie „nedetectabil”, 
ceea ce în majoritatea laboratoarelor înseamnă 
<0,05 ng/mL. Orice valoare peste 0,2 este considerat 
a fi o recidivă. Aceasta este creștere este denumită 
recurenta biochimică dacă toate explorările imagistice 
sunt negative. PSA seric după radioterapie ar trebui 
să rămână foarte scăzut, circa <1,0, dar va rămâne 
„detectabil” deoarece prostata este încă intactă. La 
bărbaţii cuun PSA între 4,0 și 10,0 ng/mL și un free 
PSA crescut se asociază cu o incidenţă mai mică 

a cancerului de prostată. PSA este specific pentru 
țesutul prostatic, nu este specific cancerului de 
prostată. Pentru mai multe informaţii despre acest 
subiect, vă rugăm să consultaţi secțiunea despre Boli 
maligne din subcapitolul referitor la prostată. 


2. Răspuns: D 


Adulţi cu microhematurie după un traumatism 
renal închis, dar la care nu există un istoric al unei 
decelerări majore sau hipotensiunea arterială 

nu au neapărat nevoie de imagistica renală. 
Copii și pacienţi cu hematurie macroscopică, 
hipotensiune sau o decelerare majoră, necesită 
evaluare. Pacienţi cu traumatisme penetrante în 
zona organelor urologice au nevoie de evaluare. 
Pentru mai multe informaţii despre acest subiect, 
vă rugăm să consultaţi secțiunea despre Traume 
din subcapitolul referitor la rinichi. 


Răspuns: B 

Un angiomiolipom este de obicei diagnosticat 
după aspectul tomografic caracteristic al grăsimii 
în interiorul leziunii. Grăsimea este de culoare 
neagră la CT și când grăsimea este observată în 
interiorul unei mase renale, angiomiolipomul 
este aproape întotdeauna diagnosticul. CRCC 
este de obicei heterogen, solid, sărac în grăsimi 
și captează substanţa de contrast la CT. Chisturile 
simple conţin doar lichid. Chisturile complexe 

au septuri sau calcificări în interiorul. Pentru mai 
multe informaţii despre acest subiect, vă rugăm să 
consultaţi secțiunea despre Tumori benigne. 


Răspuns: C 

Pielonefrita obstructivă este o aptologie care 
merită o atenţie specială. Aceasta apare atunci 
când un pacient are o calcul obstructiv asociat 

cu infecția tractului urinar superior, cu apariţia 
„Puroiului sub presiune“; este o adevărată urgenţă 
urologică. Pacienţii se prezintă in urgenţă cu 
durere în flanc, febră și piurie. Când un pacientul 
are pielonefrita obstructivă, antibioticele singure 
nu sunt un tratament eficace. Tratamentul 

trebuie să includă ameliorarea obstrucţiei, cu 
plasarea de urgenţă a unui stent intern (plasat 
cistoscopic) sau percutanat - nefrostomie. Calculii 
ureterali mai mici de 5 mm au de obicei un pasaj 
spontan. Calculii mari este posibil să nu treacă și 
să necesite tratament, dar nu pun viaţa în pericol, 
cu excepţia cazului în care există obstrucţie și 
infecţie urinară supraiecent de obstacol. Pentru mai 
multe informatii pe aceasta subiect, vă rugăm să 
consultaţi secțiunea despre Litiaza urinară. 


Răspuns: E 

Ganglionii inghinali superficiali și profunzi sunt 
adesea primii ganglioni implicaţi. Îndepărtarea 
ganglionilor implicaţi poate avea rol curative în 
cancerul penian. Urmatoarea staţie ganglionară 
este localizată in pelvis, inclusiv ganglionii iliaci și 
obturatori, care un prognostic foarte slab în caz de 
afectare. Pentru mai multe informaţii despre acest 
subiect, vă rugăm să consultaţi secțiunea despre 
Carcinomul cu celule scuamoase. 


